
Kirjoittanut 
Väinö  Salminen. 


Lapista  on  kirjoitettu  paljon,  liiaksikin.  Ken  vain  kerran  on  näh- 
nyt muutaman  kodan,  poron  taikka  revontulet,  se  on  pitänyt  velvolli- 
suutenaan niistä  kyhätä  julkaisun.  Mutta  jollemme  ota  lukuun  muuta- 
mia uudempia  kielitutkimuksia,  voi  näistä  „  tutkimuksista '^  sanoa,  että  ne 
ovat  turistein  pintapuolisia  ja  vääristeleviä  kestikievari-  ja  hotellihoureita. 
Lappalaisten  omaa  olemusta  ei  ole  jaksettu  ollenkaan  ymmärtää. 

Esimerkiksi  lappalaisten  omituiset  laulut,  joikaamiset  on  kaikissa 
kirjoitelmissa  ja  matkamuistelmissa  kuitattu  sillä,  että  „Lapin  raukoilla 
rajoilla",  lauletaan  yksitoikkoisia  sanattomia  rallatuksia,  joita  sanotaan 
joiuiksi  (juoigem).  Jossakin  teoksessa  1700-luvulta  tiedetään  toki,  että 
niissä  on  yksi  säe,  jota  toistetaan  moneen  kertaan.  Verrataanpa  vielä 
laulutapaa  vanhan  testamentin  psalttariin  —  kuinkas  muuten! 

Kaikki  ovat  yhtä  mieltä  siitä,  ettei  joikujen  sanoista  kannata  pu- 
hua; useat  pitävät  säveltäkin  mitättömänä. 

Eikö  näissä  lauluissa  siis  kuvastukaan  lappalaisten  sielunelämä? 

On   kait  ensin  selitettävä  mitä  joikaus  on  ja  miten  se  on  syntynyt. 

Joiussa  ei  koskaan  ole  monta  sanaa  —  parista  pariin  kymmeneen. 
Muutamia  sanoja  toistetaan  moneen  kertaan  ja  tietenkin  siitä  on  johtunut 
arvelu,  ettei  niissä  olekkaan  kuin  yksi  sana. 

Valvoja  1907,  i. 

Miten  uusi  joiku  tai  »nuotti*  syntyy,  voi  vieläkin  havaita.  Ai- 
noastaan porolappalaiset  niitä  viljelevät;  kalastajalappaiainen  niitä  harvoin 
laulaa  ja  tuskin  milloinkaan  tuntureilla  elelevää  veljeänsä  matkien  uusia 
sepittelee.     Miksei  sepittele? 

Kalastajalappaiainen  ei  niitä  tarvitse,  mutta  porolappalainen  niitä 
kaipaa.  Hänen  on  talvisin  porolaumansa  kintereillä  paimenessa  viikko- 
määrin  yhteen  menoon  vähä  väliä  pysyttävä  äänessä,  sillä  porolauma  ei 
muuten,  vaaniskelevaa  verenjanoista  sutta  peläten,  pysy  koolla.  Yksitoikkoi- 
nen huikkaus  käy  paimenelle  tuskastuttavaksi.  Täytyy  keksiä  vaihtelua.  Mieli- 
kuvitus liitelee,  äännähdykset  käyvät  rytmillisiksi,  kun  hän  esimerkiksi 
useamman  kerran  laulahtaa  tyttönsä  nimen  ja  jonkun  mairesanan.  Siinä 
onkin  yksinkertaisin  joiku.  Ja  kun  sävel  kerran  on  keksitty,  voi  siihen 
liittää  jonkun  sanasen,  joka  parhaiten  kuvaa  sitä,  josta  »nuotti*  on 
tehty.  »Nuotin**  voi  tehdä  henkilöistä,  tuntureista,  eläimistä  ja  ylimalkaan 
uion  nosta. 

Mies  näkee  porolaumansa,  joka  on  hänen  aarteensa,  tunturin  lai- 
dalla rauhallisena  jäkälää  kaapimassa.  Sama  tunnelma  viriää  hänessä 
kuin  joskus  maanviljelijän  povessa,  pellonpiennarta  kun  astuskelee  ja 
leipää  lupaavaa  vainiota  katselee.  Eroitus  on  vain  siinä  että  talonpoika 
purkaa  tunnelmansa  korkeintaan  tyytyväiseen  hymähdykseen,  jonka  jot- 
kut selittävät  hartaaksi  huokaukseksi,  mutta  lappalainen  on  välitön  luon- 
non lapsi,  hän  katselee  »viljaansa**  ^  eikä  voi  olla  rallattamatta: 


»Nunnunu — nuu,  nun  nun, 
kaunokarva,  kaunokarva, 
nun  nun  pikkuporo  silkkikarva 
nun  nun  silkkikarva, 
hankia  laukkoo.** 


Tällaiset  joiut  ovat  vain  satunnaisia  tunteenpurkauksia,  eikä  niissä 
saata  huomata  mitään  erikoisempaa  huomiokykyä,  mutta  ei  sovi  epäillä, 
etteivät  ne  olisi  todellisen  tunteen  purkauksia,  joista  lappalainen  kuulijakin 
saattaa  nauttia.  Mutta  sattuvampia  ovat  sellaiset  joiut  joissa  lausutaan 
ilmi  joku  huomio  —  ja  etenkin  pilajoiut  ovat  kärjekkäitä.  Meikäläinen 
ei  ensi  kuulemalta  niissäkään  keksi  mitään.     Eikä  kumma,  sillä  niissä  ei 


^  Porokarjaa  sanotaan  Lapissa  yleensä  viljaksi. 

ole    kuin    muutama   iskusana  ja  mehän  olemme  tottuneet  pitkäpiimäiseen 

lavertelevaan  esitykseen. 

Mitäs  järkeä  ilman  pitempiä  selityksiä  keksit  esimerkiksi  tässä  joi- 

kauksessa: 

„Poro,  silkkikarva, 

kaulakarva  kultakarva, 

se  vie  monta  viatonta  sielua  helvettiin." 

Mutta  lappalainen  sille  nauraa  enemmän  kuin  millekään  turistin 
paksuimmalle  sukkeluudelle.  Hän  ymmärtää  sillä:  „ Lantalaiset''  ^  pap- 
peineen  ja  oppeineen  väittävät  sielun  varkauden  tähden  joutuvan  helve- 
tin tuleen,  mutta  kun  lappalainen  näkee  omistajansa  laumasta  eksyneen 
vieroporon,  hurmaa  se  hänet  enemmän  kuin  taivaan  ilojen  ajatteleminen. 
Hän  nakkaa  »silkkikarvan,  kultakarvan'*  sarviin  suopungin  ja  unohtaa 
että  muuten  aivan  viaton  sielu  joutuu  helvettiin. 

Emäporon  ylistykseksi  ovat  Karessuvannon  lappalaiset  sepittäneet 
nuotin: 

»Vaain  (emäporo)  korkoa  lyö, 
vuos  vuodelta  kasvun  kantaa, 
se  on  lappalaisen  pankki.'' 

Ja  pankista  oli  joikaajalla  ihanteelliset  käsitykset.  Välillämme  syntyi 
seuraava  keskustelu:  oletko  pappi?,  en;  oletko  tohtori?  en,  oletko  maa- 
mittari?  lantalainen?  en.  Olet  itikoiden  kerääjä?  en  ole.  Miehen  suu 
meni  auvolleen  ja  hän  sanoi  ymmärtäväisesti:  Kää!  sinä  olet  siis  oikein 
herra!  Kun  kyselin  mitä  hän  herralla  tarkoitti,  sain  suunnilleen  tällai- 
sen selityksen:  Tyhjäntoimittajaa,  jolla  on  rahaa  „pankussa  renttua 
lyömässä."  Hän  luuli  että  rahani  »lyö  renttua"  yhtä  tuimasti  kuin  hä- 
nen porovaatimensa  poikii.  Mutta  porossa  on  edes  paimentamista,  mutta 
rahassa  ei  muuta  kun  vanhaa  korjaa,  että  uutta  ehtii  kasvaa  sijalle. 
Sopii  siis  olla  ^oikein  herra!" 

Tavattoman  sattuva  on  Juhoniemen  lappalaiskylän  hurjista  asujai- 
mista  sommiteltu  nuotti.     Se  kuuluu: 


^   Maataviljeleviä   etelässä    asuvia   naapurejaan    sanovat  he  lantalaisiksi. 
Lappalaisista  olemme  me  vain  halveksittavia  lannansekoittajia. 

^Juhoniemen  isot  varkaat! 

Siellä  ei  vieroporot  saa  olla, 

paikalla  ne  nyletään.   — 

Korpit  pilvet  peittää, 

lihana  kaikki  kursut. 

Poron  konttia  *  keittävät, 

pintapuolet,  verenpunaiset  paahtavaarain  päälle  pannaan, 

verisiksi  lipuiksi,  (jot^^)  ohikulkijalle  (ilmoittavat  kuinka  eletään)." 

Jos  joku  humalapäissään  puhuu  hassutuksia,  tehdään  siitä  joiku. 
Niinpä  oli  eräs  vanhanpojan  kirjoihin  joutumaisillaan  oleva  mies  humala- 
päissään kehaissut  ettei  hän  tiedä  tyttöä,  josta  välittäisi  sen  vertaa,  että 
silmänsä  pesisi.  Siitä  oli  seurauksena,  että  hän  niin  kauan  kuin  elää 
saa  kuulla  joikattavan  itsestään: 

„Ei  tiedä  tyttöä  jonka  tähden  silmänsä  pesisi.'' 

Ja  jos  vain  vihelteletkin  tuota  nuottia,  niin  kyllä  paikkakuntalaiset 
tietävät  mitä  tarkoitat. 

Toinen  pilkkajoiku: 

„Jaakon  Piettä  iso  käpsä, 
toisessa  kädessä  poron  riipipuoli, 
toisessa  kädessä  tyttö  — 
härkäsusi.'' 

Tällä   ymmärretään:    Jaakon    Piettä    oli    nuorempana    „iso  virkku *'. 

Niin    kova   oli  tytöstäjä  että  vasemmalla  kädellään  kun  vielä  piti  poron- 

kylkeä,    josta    hampaineen    repi    kuin    hukka,    oikealla  jo  tyttöä  halaili. 

Viimeisellä  sanalla  »härkäsusi''  (lapiksi  »härknauti'')  tarkoitetaan,  että 
hän  oli  yhtä  suuri  poronvaras  kuin  susi. 

Omat  ihanteet  on  myöskin  tytöllä  rakkaastaan.  Eräs  lappalais- 
tyttö  lauloi  sulhasestaan: 

»Pierra  Nihke  menee  että  kivet  priiskoo. 

Kun  se  kävelee  täytyy  muiden  laukkoa  perässä.** 


Ytimiä. 

Hän   siis  oli  sulhasestaan  enin  ylpeä  siksi,  että  tämä  oli  reima  kä- 
velijä.    Ja  se  taito  onkin  tarpeellinen  sille,  joka  poroja  paimentaa. 
Eräässä  rikkaassa  vaimossa  on  karakteristisinta: 

„Siiri,  iso  ylpeä, 
itkee  kun  suuttuu. ** 

Hurrin    Pekasta   taas,  joka  tahtoo  olla  muita  herraskaisempi  ja  lie- 
nee hieman  hemmoiteltu,  on  tekaistu  „ nuotti": 

«Äidin  ainoa  (rakas  poika)  — 
—  herraslapsi.** 

Otan  Suomen  Lapistakin  pari  esimerkkiä: 

»Hullu  juo  viinaa  — 
Juhani  juo  viinaa, 
se  veitikka  hyppii, 
tanssii  lattiallakin. '^ 

Toisesta  miehestä  taas  lauletaan: 

„ Komea  ja  korea, 
hanhenjalka, 
juo  viinaa.  ** 

Eräästä  rikkaasta  tytöstä  laulellaan: 

»Ainoa  tytär,  hieno  neito, 

tään  seudun  taatia  (muotia)  kantaa, 

seurakunnan  rikkain.^ 

Ruijassa  kuuluu  eräs  »rikkaan  ruman  tyttären**  nuotti: 

»Ainoa  tytär,  kultarahain  emäntä, 
suuret  härät  hienoksi  tekevät; 
toinen  numero  lyö  ylös, 
toinen  numero  lyö  alas.** 

Selitys:    Tyttö    on    upporikkaan    isänsä    ainoa  perillinen,  mutta  on 
ruma.    Suuret  porolaumat  tekevät  hänet  kumminkin  monen  naimaikäisen 

pojan  silmissä  sopivaksi.  Kosija  on  kuin  tasapainosta  huiskuvan  vaa'an 
ääressä.  Rumuus  on  se  „ numero,  joka  lyö  alas'',  kultarahat  »kohotta- 
vat  ylös". 


Joikaus  on  primitivisintä  laulua  mitä  luonnonkansoilla  voi  tavata. 
Alkuperäisimpänä  on  pidettävä  sellaista  joikausta,  joka  ei  ole  muuta  kuin 
luonnon  äänen  matkimista.  On  siis  huvittavaa  tutustua  tällaisiin  laulun 
lähteisiin.  Luulisin  että  kaikki  kansat  ennen  todellisten  laulujen  syntyä 
ovat  tyytyneet  tällaisiin  yksinkertaisiin  lirityksiin,  sillä  mikä  on  luon- 
nollisempaa kuin  olettaa  että  ensimäiset  säveleet  ovat  ijimissuusta  esiin- 
puhjenneet  juuri  luonnon  imitatsionina.  Vahinko  ettei  joikuja  en- 
nen ole  tutkittu,  sillä  harvoin  enää  kuulet  sellaista  kehittymätöntä  joikua, 
joka  ei  olisi  muuta  kuin  jonkun  eläimen  esim.  linnun  äänen  matkimista. 
Mutta  sen  verran  vielä  voi  selvästi  todistaa,  miten  joikaus  on  siksi  ke- 
hittynyt, mikä  se  nykyään  yleensä  on.  Ensin  on  matkittu  linnun  ääntä, 
sitte  on  saatu  lisäksi  joku  epiteetti,  sen  väristä,  muodosta  tai  tavoista, 
mutta  sävelmotiivina  on  vielä  silloinkin  linnun  oma  laulu,  vaikka  pikkui- 
sin lisin.  Joiun  sävelmän  eroitatkin  kaikista  muista  lauluista  juuri  sen 
rytmin  tähden,  joka  syntyy  kun  samaa  motiivia  yhä  uudelleen  ja  uudel- 
leen toistetaan.  Kehittyneimm ässäkään  joiussa,  jonka  sisältö  ja  sävel 
saattaa  olla  mitä  kuvaavin  ja  hienoakin  huomiokykyä  osoittava,  ei  voi 
eroittaa  minkäänlaista  runomittaa.  Sanat  lauletaan  perätysten,  milloin 
missäkin  järjestyksessä.  Jolleivät  ne  ynuuten  sovellu  säveleeseen,  pan- 
naan täytteeksi  epämääräisiä  ääniä,  partikkeleita,  apuverbin  muotoja,  niin- 
kuin: nun,  nun,  iegie,  legie,  lei,  lei,  vallaa,  lul,  lul,  gol,  gol  j.  n.  e. 

Sävelmä  tekee  yksitoikkoisen  vaikutuksen  sentähden,  että  sama 
motiivi,  useimmiten  lyhyt,  yhä  uudelleen  ja  uudelleen  toistuu  kuin  lin- 
nun viserryksissä  ja  toistuu  mitättömän  pienin  poikkeuksin,  jotka  välistä 
ovat  vain  epäselviä  väliääniä. 

Joikaaminen  on  kyllä  ikivanha  lappalainen  laulutapa.  Mutta  epä^ 
tietoista  on  kuinka  monta  nuottia  on  vanhempaa  perua.  Henkilöistä 
tehdyt  joiuthan  häviävät  piankin;  kun  se,  josta  nuotti  on  tehty,  menee 
manalle  ja  unohtuu,  ei  nuotilla  enää  ole  mitään  säilymisen  edellytystä. 
Poika  kyllä  joskus  poroja  paimentaessaan  kaihomielin  joikaa  kuolleen 
isänsä    tai    äitinsä    „ nuottia^',    niutta    lapsenjiapset    eivät    enää  sitä  halua 

oppia,  jollei  heidän  tajuntaansa  liity  lauletusta  samoja  muistoja  kuin 
isällä  on. 

Joiku  ei  ole  kuin  laulu,  jota  kaikki  ymmärtävät  yhtä  hyvin  ja 
hoilailevat.  Niitä  ei  voi  tehdä  eikä  edes  ymmärryksellä  laulaa  muista 
kuin  tuntemistaan  paikoista,  tapauksista  ja  henkilöistä.  Kun  paimen 
tekee  nuotin,  ei  hän  sitä  aio  kaikkein  laulettavaksi.  Hän  sovelluttaa 
sanat  niin,  että  ainoastaan  lähimmät  täysin  käsittävät  mitä  mielikuvia  on 
aiottu  tuolla  joiulla  herättää.  Tarkoituksena  ei  ole  luoda  mitään  uusia 
kuvia,  tahdotaan  vain  muutamalla  iskusanalla  herättää  tajunnassa  ja  muis- 
tissa jo  ennestään  piilevät. 

Vieraalle  ei  lappalainen  senvuoksi  mielellään  laulelekaan.  Kysel- 
lessäni  joikuja  sainkin  joskus  heiltä  vastaukseksi:  Miksi  sinulle  joikai- 
sin,  ethän  sinä  tunne  minun  tuttujani,  et  tuntureita,  tokko  edes  koko 
Lappia.  Jotta  niitä  saattaa  vähääkään  ymmärtää,  saatikka  sitte  niistä 
nauttia,  täytyy  meidän  saada  perinpohjainen  selitys.  Ei  siis  ole  lainkaan 
kummallista  etteivät  tutkijat  ja  Lapin  kulkijat  ole  niissä  mitään  huomioon 
pantavaa  keksineet,  etenkin  kun  lappalainen  mieluummin  pitää  sanat  ja 
selitykset  vieraalta  salassa. 

Tuo  lakooninen,  puolittain  salaperäinen  lyhytsanaisuus  on  syynä  siihen, 
ettei  edes  merkillisimmistä  paikoista  sommiteltu  joiku  säily  monta  mies- 
polvea. Kun  paimenliuta  esimerkiksi  yöpimeässä  jutaa  (kulkee  omai- 
suutensa myötään  vieden)  poroineen  korkean  tunturin  sivutse  ja  joukosta 
mies  eksyy  ja  häviää,  saa  tunturi  siitä  päivästä  oman  kaamean  tai 
surunvoittoisen  nuottinsa.  Mutta  lappalaisethan  eivät  pysy  aloillaan,  vaan 
menevät  toisille  syöttömaiile  ja  niin  eivät  seuraajat  useinkaan  saa  vanhaa 
joikua  tietoonsa.  He  laittavat  uuden,  ehkä  vallan  iloisten  muistelmain 
mukaisen. 

Vaikkeivät  henkilöistä  tehdyt  nuotit  ole  pitkäikäisiä,  eivät  ne  silti 
henkilön  myötä  kokonaan  häviä.  Äiti  tekee  lapsestaan  jo  pienenä  nuo- 
tin. Usein  soi  hänen  korvissaan  kumminkin  joku  aiempi,  esim.  suku- 
laisen nuotti  ja  niin  tulee  se  entisen  malliin,  mutta  kuitenkin  siitä  mo- 
nessa suhteessa  eroava.  Jos  isästä  on  ylistelevä  joikaus,  voi  äiti  yrittää 
siihen  vivahtavaa  nuottia  saada  pojallekin  omistetuksi.  Jos  taas  isästä 
on  haukkuma  nuotti  ja  nähdään  pojan  tulevan  isäänsä,  siirtävät  hyvät 
naapurit    sen    pojan    nimellekin.      Kun   sitä   vain  pojalle  silloin  hyräilet. 

ymmärtää  asianomainen,   että  tahdot  sanoa,  että  „ei  pentu  sutta  parempi, 
poron  syö  kun  saa*",  niinkuin  lappalainen  sananlasku  sanoo. 

Aivan  improvisoituja  ja  jonkun  vuoden  päästä  unohdettuja  ovat 
omista  tunteista  tehdyt  nuotit.  Viinapäissä  syntyy  niitä  taajaan.  Niinpä 
kuulin  humalaisten  lappalaisten  joikaavan  Tromssan  kaupungin  porva- 
reista, jotka  kivitiet  laittelevat  siihen  missä  ennen  porolauma  ruokaansa 
etsi,  miten  he  viinalla  lappalaista  viettelevät,  kaupoissa  pettelevät  sekä 
yleensä  pitävät  «nahkapeskistä**  vain  koiran  veroisena.  Kun  kyläkunta 
muuttaa  pois  veroa  ja  sakkoa  kiskovain  virkamiesten  kynsistä,  laulahu- 
tetaan  miehissä  että  tunturi  kajahtaa: 

»Lähetään  kaikki  ison  veron  vetäjät, 
menkäämme  arjahlouvvaan  (tunturiselänteille), 
jättäkäämme  lannan  nälkäkorpit  teille  rääkkymään.'' 

Taikka: 

„ Kolme  lannan  riikkiä, 
kaikki  veroja  kiskovat, 
mutta  lappalaista  eivät  sittenkään  köyhäksi  saa.^ 

Vaikka  tilapäisistä  tunteistaan  saa  laulaa,  ei  ominaisuuksistaan  sovi 
tehdä  nuottia.     Eräs  pilkkajoiku  kuuluukin: 

„Nihke  poronvaras,  itsensä  joikaaja.** 

Itsensä  joikaaminen  onkin  halveksittavampi  ominaisuus  kuin  poron- 
varkaus  sellaisten  lappalaisten  keskuudessa,  jotka  eivät  ole  lestadiolaisia. 

Tavattoman  sukkela  ja  ironinen  on  esimerkiksi  seuraava  kehus- 
kelijan  kuvaus,  se  voittaa  parhaatkin  sanansutkaukset: 

»Maarin  Jounnan  härkäin  sarvet, 
ne  ylettyvät  taivaaseen." 

Lappalainen  ymmärtää  sillä:  Maarin  Jounna  on  köyhä  lappalainen, 
mutta  kova  kehuskelija.  Hän  on  juonut  poronsa  miltei  sukupuuttoon. 
Kun  ei  voi  siis  niiden  lukuisuudesta  kerskailla,  kehuu  hän  niiden  suu- 
ruutta.    Toisin  sanoin :  sarvet  taivasta  puhkovat  miehen  kaikissa  jutuissa. 

Joikujen    sävelessä    antaa    rytmi    niille    värityksen.     Rytmi    syntyy 

usein  joikattavan  nimen  tai  joiun  tärkeimmän  iskusanan  mukaiseksi. 
Jos  nimi  sattuu  olemaan  liian  lyhyt,  pannaan  lisäksi  täytesana.  Eläinten 
nuotissa  on,  niinkuin  jo  sanoimme,  usein  eläimen  ääni,  monasti  myös  sen 
juokseminen  (laukkominen)  rytmin  aiheuttajana  ja  silloin  se  usein  sattu- 
vasti sitä  kuvaakin.  Esim.  hevosesta  tehty  joiku  sisältää  sen  hir- 
nuntaa kuvaavan  osan,  väliin  taas  kuvataan  sitä  sen  nelistämisen  täh- 
den, joka  on  lappalaisesta  hullunkurisimpia  näkyjä,  antamalla  „ nuotille*' 
nelistämistä  muistuttava  rytmi.  Ilman  erityisiä  selityksiä  eivät  siis  muut 
kuin  lappalaiset  ymmärrä  joiun  säveltä  eivätkä  sanoja.  Juuri  sen  vuoksi 
että  niissä  ei  kuvata  pikkupiirtein,  vaan  useimmiten  kuvannoUisesti,  pa- 
rilla iskusanalla  ne  ominaisuudet,  jotka  ihmisessä  tai  eläimessä  räikeim- 
min  pistävät  esiin,  on  niillä  viehätyksensä.  Siinä  suhteessa  ne  ovat  sa- 
nojensa puolesta  lähellä  sananlaskuja  ja  sanansutkauksia.  Meidän  hämä- 
läiset yksivärsyiset  rekilaulumme  paljon  muistuttavat  joikua,  siinä  että 
niissäkin  saattaa  yhdellä  säkeistöllä  sanoa  sen,  mitä  huono  runoilija  ei 
pysty  esittämäään  kokonaisella  runokokoelmallaan.  Inkerissä  sitävastoin 
olen  kuullut  lauluja,  joita  sanotaan  joiuiksi.  Siinä  vain  ne  eroovat  lap- 
palaisista, että  ovat  monisanaisempia  ja  että  niissä  huomaa  runomitan 
tavoittelua.  Joiulla  ymmärretään  siellä,  niinkuin  paikoittain  Aunukses- 
sakin, surunvoittoista,  yksitoikkoista  laulunluritusta.  En  tahdo  väittää 
että  ne  olisivat  suoranaista  perintöä  niiltä  ajoilta,  jolloin  nämä  kansat 
olivat  läheisiä  naapuruksia.  Ne  ovat  ehkä  tuhannen  vuoden  takaisia 
kajastuksia  noilta  ajoilta. 

Mutta    on   muistettava,  minkälainen  joiku  on  tehty  siitä,  joka  asiat 
]iian  laveasti  lavertelee: 

»Puhuu  (ihmiset)  torkuksiin, 
änkyttää  kaikki  nukkumaan. '^ 

Suomalainen  tutkija  hra  U.  L.  Lehtonen  on  julkaissut  tutkimuksia 
Venäjän-Puolan  historian  alalta.  Rohkenen  toivoa  että  suomalaisia  luki- 
joita huvittaa  kuulla,  mitä  venäläisellä  arvostelulla  on  sanottavaa  näistä 
tutkimuksista,  ja  pyydän  sen  vuoksi  tässä  aikakauskirjassa  tilaa  seuraa- 
valle esitykselieni. 

Venäjän  ulkopuolella  ilmestynyt  kirjallisuus  ei  suinkaan  ole  rikas 
tieteellisistä  tutkimuksista  Venäjän  muinaisuuden  tai  nykyisyyden  alalta; 
etenkin  on  Venäjän  historia  hyvin  vähän  tunnettu  ulkomailla.  Me  ve- 
näläiset emme  voi  tästä  syyttää  ketään,  sillä  kotonakin  meillä  tehdään 
hyvin  vähän  työtä  entisyytemme  tutkimiseksi,  jonkatähden  sen  monet 
sopet  vielä  ovat  pilkkoisen  pimeät.  Sitä  mieluisampaa  on  ollut  huomata 
yllämainitun  tekijän  uuttera  työ;  tyytyväisyytemme  on  sitä  suurempi,  kun 
kyseessä  oleva  tekijä  on  —  suomalainen.  Juuri  Suomelle  hänen  teok- 
sensa on  erittäin  tärkeä,  koska  Venäjän  historia  naapureillemme  on  niin 
tuiki  tuntematon;  ei  ainoakaan  suomalainen  oppinut  tätä  ennen  ole  omis- 
tanut tutkimustaan  Venäjän  valtiolliselle  historialle. 

Tämmöinen  oli  ensi  tunteemme  ja  ajatuksemme  saatuamme  käsiimme 
hra  Lehtosen  kirjan,  mutta,  ikävä  kyllä,  tyytyväisyytemme  väheni  sitä 
enemmän  kuta  tarkemmin  tutustuimme  teoksen  sisällykseen. 

^Venäjän  puolalaiset  alusmaat  Katarina  II  hallituksen  aikana**  muo- 
dostaa, tekijän  oman  ilmoituksen  mukaan,  johdannon  hänen  tulevaan 
suureen  teokseensa  ^Aleksanteri  I:n  Puolan  politi ikistä**;  johdanto  on,  se 
täytyy  sanoa,  todellakin  sangen  laaja  (yhteensä  634  sivua)  ja  on  sillä 
täysi  oikeus  tulla  jonakin  eri  tutkimviksena  tarkastuksenalaiseksi. 

Tekijä  aloittaa  tutkimuksensa  lyhyellä,  ja  siitä  syystä  hyvin  epä- 
täydellisellä, muinaispuolalaisten  valtiolaitosten,  eri  kansanluokkien  his- 
torian, sen  jälkeen  kirkon  ja  valtion  välisen  suhteen,  ja  viimein  valtio- 
koneiston sisällisen  toiminnan  tarkastelulla.  Koska  puolalainen  kirjalli- 
suus tällä  alalla  näkyy  olevan  tekijälle  tuiki  tuntematon  ja  toiselta  puo- 
len hänen  koskettelemansa  kysymykset  ovat  erinomaisen  laajat,  niin  nii- 
den esitykseen  on  jäänyt  tavattomia  aukkoja,  yksipuolisuuksia  y.  m. 
Ensimäiset  170  sivua,  jotka  sivumennen  sanoen,  ilmestyivät  jo  muuta- 
mia vuosia  sitten,  eivät  niinmuodoin  muodosta  mitään  tieteellistä  tutki- 
musta; niitä  täytyy  pitää  samassa  tieteellisessä  arvossa  kuin  —  kylläkin 
pintapuolista,  sanomalehteä  varten  kirjoitettua  kirjoitussarjaa.  Mutta  se- 
lityksen tähän  saa  helposti  siitä,  että  tämä  esitys  ei  ole  eikä  ole  tarkoi- 
tettukaan olemaan  mikään  itsenäinen  tutkielma,  vaan  on  se  ainoastaan 
johdantona  tekijän  varsinaisien  esityksien  piiriin.  Seuraa  sitten  kuvaus 
hallituksen  ensimäisistä  toimenpiteistä  Puolan  ensimäisen  jaon  aikaan 
ja  vasta  vallattujen  maiden  suhteesta  muuhun  keisarikuntaan,  johon  taas 
liittyy  katsaus  Vähän-Venäjän,  Itämerenmaakuntien,  Suomen  y.  m.  Venä- 
jään yhdistämisen  historiaan.  Sen  jälkeen  seuraa  viittaus  Katarinan  val- 
mistaviin toimenpiteisiin  Valkeaan- Venäjää  n  nähden  ja  vihdoin  tämän 
viimemainitun  alueen  historia  vuosina  1772 — 1782.  Tämä  osa  hra  Leh- 
tosen teosta  muodostaa  niinmuodoin  sen  ydinkohdan,  mutta  siinäpä  juuri 
tapaammekin  suurimmat  puutteellisuudet.  Tämä  osa  on  vuorostaan  jaettu 
seuraaviin  jaksoihin:  1)  maan  hallinnon  historia  (hallintolaitosten  perus- 
taminen, halitsijansijaisen  asettaminen,  venäläisten  virkamiesten  asema 
maassa,  ja  hallituksen  yleinen  luonne;  2)  kansantaloudellinen  lainsää- 
däntö; 3)  veroituspolitiikki  ja  starostvain  historia;  4)  eri  kirkkokuntien 
aseman  järjestäminen  Valkealla- Venäjällä,  (teoksen  paraiten  mietitty  ja  suo- 
ritettu osa),  ja  viimein  5)  (käsittämätöntä,  miksi  tämä  on  oppineeseen 
teokseen  otettu)  yleistajuinen  kertomus  Katarinan  matkasta  Valkealle- 
Venäjälle. 

Tämä  on  lyhyesti  hra  Lehtosen  kirjan  sisällys.  Käännymme  nyt 
tarkastamaan  sen  tieteellistä  arvoa. 

Ensimäinen,  mikä  pistää  lukijalle  silmään,  pintapuolisestikin  tutus- 
tuessa kirjaan,  on  tavaton  määrä  yksityisseikkoja,  jotka  toisinaan  ovat 
aivan  syrjässä  kysymyksessä  olevasta  asiasta.  Siten  esim.  toisen  kirjan 
toisessa    luvussa    tapaamme  epäonnistuneen  poikkeamisen  Vähän-Venäjän 

ja  Itämerenmaakuntien  historiaan;  selitys  tähän  voi  olla  kahdenlainen: 
joko  *  tekijä  tahtoo  osoittaa  niitä  yleisiä  periaatteita,  joita  Venäjän  poli* 
tiikki  seurasi  uusien  maakuntien  valtakuntaan  yhdistämisessä,  toisin  sa- 
noen näyttää  siinä  esiintyvää  yhdenmukaisuutta  tai  hän  tahtoo  yksin- 
kertaisesti yleisemmin  valaista  Venäjän  hallituksen  toimenpiteitä.  Edelli- 
sessä tapauksessa  pitäisi  moittia  tekijää  suorastaan  mahdottomasta  yleis- 
tämisestä; yritys  johtaa  Venäjän  XVIII  vuosisadan  politiikista  yleisiä 
periaatteita  tekijän  esittämien  sivututkielmien  nojalla  olisi  liian  naiivia, 
emmekä  tahdo  uskoa  tekijän  tahtoneenkaan  sitä  tehdä;  on  siis  jäljellä 
toinen  mahdollisuus,  mutta  silloin  täytyy  ihmetellä,  mitä  varten  nämä 
aineesta  poikkeamiset !  Ne  ovat  ehdottomasti  epätäydelliset,  ajan  kuvauk- 
set epätodet,  yksipuoliset,  sanalla  sanoen,  voivat  vain  antaa  aihetta 
väärinkäsityksiin  ja  suuresti  eksyttää  lukijaa,  joka  ei  tunne  18:nnen 
vuosisadan  historiaa.  Täytyy  valittaa,  ettei  tekijä  ole  voinut  hillitä  liian 
vilkasta  kynäänsä,  vaan  antanut  sen  hyppiä  sinnekin,  missä  sillä  ei  ol- 
lut mitään  tekemistä.  Kuvaava  on  siv.  208 — 209  oleva  lausuma,  että 
„ei  ole  paikallaan  tutkia  mistä  hallituksen  tekemät  myönnytykset  valloi- 
tettuja maakuntia  kohtaan  olivat  lähteneet".  Tuntuisihan  siltä,  että  tämä 
olisi  yksi  tärkeimpiä  kysymyksiä  osastossa,  jonka  aineena  on:  »Raja- 
maakuntien suhteet  valtakuntaan  Katarina  II:n  aikana. '^  Jos  kerran  ru- 
peaa sen  ajan  historian  pimeitä  sokkeloita  tarkastamaan,  niin  tässä  olisi 
juuri  tutkimuksen  keskqs,  mutta  sen  hra  Lehtonen  heittää  luotaan  hal- 
veksien. Ainoan  selityksen,  ja  aivan  perustelemattoman,  tapaamme  siv. 
214,  jossa  myönnytysten  viitataan  johtuneen  siitä  että  hallitus  utilitaris- 
tisesti  taipui  ottamaan  lukuun  valloitettujen  kansojen  kansallistuntoa, 
mikä  selitys  nähtävästi  on  riittämätön  ja  yksipuolinen.  Sosialinen  his- 
toria ei  ole  tekijän  voimien  mukainen,  sitä  ovat  liian  vähän  tutkineet 
venäläisetkin  oppineet;  tekijän  olisi  pitänyt  kiinnittää  koko  huomionsa 
venäläiseen  kirjallisuuteen,  mutta  sitä  hän,  kuten  aiempana  saamme  nähdä, 
ei  ole  tehnyt. 

Aivan  analoginen  virhe  on  III:ssakin  luvussa.  Tässäkin  voi  täy- 
dellä syyllä  kysyä  hra  Lehtoselta:  mihin  tarvitaan  kaikki  nuo  pikku- 
seikat, jotka  tekevät  kirjan  niin  raskaaksi,  kun  eivät  ne  kuitenkaan  voi 
antaa  yleiskuvaa,  eivätkä  valaista  tutkittavia  aloja  kaikinpuolin?  Valta- 
kunnan yleinen  politlikki  jää  aivan  syrjään.  Tässä  teemme  raskaimman 
muistutuksemme    tekijää    vastaan.     Vastamainitut   virheet    osoittavat  näet 

selvimmin  arvosteltavamme  kirjan  heikkouden  —  itsenäisten  aatteiden 
täydellisen  puutteen.  Lukiessaan  kirjaa,  saa  ehdottomasti  sen  vaikutuk- 
sen, että  edessä  on  oppikirja  eikä  tieteellinen  tutkimus;  semmoisella  huo- 
lella ja  tarkkuudella  tekijä  mainitsee  pienimmätkin  yksityisseikat  Kata- 
rinan ukaseissa.  Monta  sivua  peräkkäin  tapaamme  esim.  luetteloita  pal- 
koista (ruplissa  ja  kopekoissa !),  palkkaussäännöistä,  virkaluokista,  arvo- 
nimistä  y.  m.  (vrt.  esim.  siv.  275—278,  296,  329  y.  m.  m.);  kysymme: 
ketä  nämä  pikkuseikat  huvittavat  ja  kenelle  ne  ovat  tarpeen?  Eikö  olisi 
ollut  sopivampi  mainita  lyhyesti  se  valtakunnan  lakikokoelman  (riojlHoe 
Co6paHie  saKOHom»)  numero,  jonka  osoittamasta  kohdasta  nämä  tiedot 
sanasta  sanaan  ovat  kirjoitetut?  Yleinen  näiden  laitosten  arvostelu,  nii- 
den vaikutus  ympäristöönsä,  niiden  merkitys  Venäjän  historiassa  —  tämä 
kaikki  ei  näy  koskevan  tekijää,  sen  hän  jättää  tutkimatta. 

Samanlaisen  esimerkin  tapaamme  Katarinan  hallitushistorian  toisessa 
pääkysymyksessä,  nim.  kun  on  puhe  siitä  kelvollisten  miesten,  toimeen- 
panijain  puutteesta,  joka  tuli  niin  tuntuvaksi  reformien  alkuunpanon  jäl- 
keen. Tämä  on  sosialisen  historian  tärkeimpiä  kysymyksiä,  ja  sen  li- 
säksi on  se  hyvin  tutkittu;  viittaan  vain  kirjallisiin  lähteisiin,  jotka  olen 
esittänyt  toisessa  kohti  ^  Tätä  venäläisten  tiedemiesten  hyvin  tutkimaa 
ilmiötä  ei  esillä  olevassa  teoksessa  ainoastaan  jätetä  selittämättä,  vaan  se 
näkyy  olevan  tekijälle  tuntematonkin;  sitä  osoittavat  hänen  haparoivat 
viittauksensa  siv.  386 — 393,  missä  tälle  ilmiölle  annetaan  vain  paikalli- 
nen merkitys,  vaikka  se  oli  aivan  yleinen  ja  esiintyi  samalla  lailla  muual- 
lakin keisarikunnassa,  jotenka  siihen  täytyi  olla  olemassa  yleiset  syyt, 
eikä  vain  paikalliset. 

Tässä  meidän  täytyy  tehdä  syrjahuomautus:  Katarinan  suosikkien 
toimintaa  arvostelee  hra  Lehtonen  heidän  aikalaistensa  lausuntojen  mu- 
kaan, jolloin  hän  jäljentäen  kirjoittaa  kokonaisia  sivuja  eri  venäläisten 
ylimysten  muistiinpanoista.  Tieteellinen  tutkimus  arvostelee  henkilöiden 
toimintaa  heidän  saavuttamiensa  tulosten  mukaan,  ei  aikalaisten  todistus- 
ten   mukaan,   jotka   aina    ovat  yksipuolisia  ja  epätäydellisiä.     Mutta  tätä 


•  Vrt.  kirjallisuutta,  jota  allekirjoittanut  on  maininnut  luvuissa  I— IV 
teostaan:  ^BOpJiHCTBO  h  ero  cocJiOBHoe  ynpasjieHie  aa  CTOjtTie  1762 — 1865,  (Aate- 
listoja sen  säätyhallitus  satavuotiskautena.1762 — 1855);  sekä  Pypin :  OÖmecTeeHHoe 
ABHZBHie  npa  AjEescaexpt  I  (Yhteiskunnallinen  liike  Aleksanteri  I  aikana),  luku 
Karamsinista. 

hra  Lehtonen  ei  tee:  hän  vetoo  arkistoihin,  muistelmiin,  päiväkirjoihin 
y.  m.     Epäilemme  tämmöisen  menettelyn  käytännöllisyyttä. 

Ensimäiset  232  sivua  voidaan  siis  pitää  vain  johdantona;  varsinai- 
nen historia  alkaa  toisen  kirjan  IV  luvusta,  jossa  tutkitaan  „ Valmistuk- 
sia venäläisen  hallinnon  perustamiseksi  Valkealla- Venäjällä'^. 

Yllä  esitetyistä  virheistä  johtuu  myös  puutteellisuus  2:ssa  luvussa, 
2:sen  kirjan  2:ssa  osassa,  missä  puhutaan  »hallinnon  ja  oikeuslaitosten 
järjestämisestä  Valkealla- Venäjällä**.  Kuten  tunnettu,  vasta-anastetuissa 
Valkean-Venäjän  kuvernementeissä  pantiin  voimaan  asetuksia,  jotka  olivat 
melkein  samoja  kuin  ne  säädökset,  mitkä  annettiin  muulle  Venäjälle  ku- 
vernementtejä  perustettaessa  v.  1775;  viimemainitut  oli  Katarina  jo  laati- 
nut, pääpiirteissään  tietysti,  Valkean- Venäjän  yhdistämisen  aikaan.  Tässä 
meillä  on  erittäin  mieltäkiinnittävä  ilmiö  Katarinan  hallitusajalta;  useita, 
melkeinpä  kaikkia  reformejaan  Katarina  ensin  koetteli  käytännössä,  pan- 
nen ne  toimeen  jollakin  paikkakunnalla,  ennenkuin  julkaisi  ne  yleisinä 
valtakunnanlakeina.  Ja  kuvernementtien  perustamiseen  nähden  oli  tämä 
tehtävä  Valkealla- Venäjällä.  Tämä  asia  on  ollut  tuntematon  tekijälle;  hän 
ei  ensinkään  ole  selittänyt  missä  suhteessa  kuvernementtien  perustami- 
nen Valkealla-Venäjänä  v.  1772  oli  samaan  toimenpiteeseen  muussa  valta- 
kunnassa v.  1775,  ja  kuitenkin  tästä  olisi  voinut  löytää  suuren  joukon 
hauskoja  aineksia  ja  historiallisia  tosiasioita.  Paitsi  sitä  on  tutkimatta 
jäänyt  toinenkin  hyvin  tärkeä  ja  läheinen  kysymys,  nim.  kysymys  siitä, 
mikä  vaikutus  Puolan  asetuksilla  oli  Valkean-Venäjän  kuvernementtien 
perustamiseen.  Tässäkin  suhteessa  olisi  voinut  tehdä  koko  joukon  mitä 
tärkeimpiä  johtopäätöksiä.  Molemmissa  tapauksissa  olemme  tekemisissä 
hyvin  vähän  tutkitun,  historiallisen  alan  kanssa,  ja  niiden  selvittäminen 
olisi  antanut  mitä  arvokkaimpia  tietoja  kyseessä  olevalle  tutkimukselle. 
On  vahinko,  että  tekijä  huolellisesti  karttaa  juuri  tämmöisiä  kysymyksiä, 
kun  hän  sitä  vastoin  omistaa  sivumääriä  vähäpätöisten  virkamiesten,  hei- 
dän palkkojensa  ja  virka-arvonsa  luettelemiseen. 

Myöskin  täytyy  suuresti  valittaa,  ettei  tekijä  ensinkään  ole  käyttä- 
nyt hyväkseen  P.  N.  Miljukovin  teosta  ^OiepKH  HO  ncTOpiH  pycCKOÖ 
KyjibTypu"  (Piirteitä  venäjän  kultuurin  historiasta),  vaikka  hän  viittaa- 
kin siihen  bibliografisessa  luettelossaan.  Hra  Lehtonen  ei  tunne  ensin- 
kään mainitun  tekijän  arvokkaita  tiedonantoja,  jotka  ovat  tavattavina  hä- 
nen teoksensa  kolmannen  osan  toisessa  vihossa  (II,  luku  IV,  siv.  248  —  279). 

Tämä  näkyy  siitä  väärästä  valaistuksesta,  jonka  hra  Lehtonen  on  antanut 
nationalistisen  kannan  ilmestymisestä  1767  v:n  komiteassa  sekä  itse  Ka- 
tarinan vaikutuksesta  tähän  polttavaan  kysymykseen  (hän  esim.  ei  selitä, 
mistä  komitean  jäsenten  suuttumus  Itämerenmaakuntien  ja  muiden  raja- 
maiden edustajiin  johtui,  vaikka  tämä  selvästi  on  osoitettu  Miljukovilla, 
ylläm.  teoksen  siv.  275  —  276).  Toiselta  puolen  tekijä  ei  myöskään  ole 
käyttänyt  hyväkseen  laajaa  kirjallisuutta,  johon  Miljukov  viittaa  siv.  279; 
eikä  tässä  ole  kysymys  mistään  yksityisestä  teoksesta,  vaan  kymmen- 
kunnasta. 

Yleensä  tekijän  suhdetta  venäläiseen  kirjallisuuteen  ei  voi  nimittää 
muuksi  kuin  pintapuoliseksi;  hän  ei  ole  ottanut  huomioon  suurimpiakaan 
teoksia,  kuten  esim.  Pogodinin  „Historiallisia  mietelmiä  Puolan  suhteesta 
Venäjään*^  (v:lta  1831)  ja  saman  tekijän  »Puolan  häviö '^-nimistä  teosta, 
Thaddeus  Bulgarinin  »Muistelmia'',  (joka  teos  antaa  kuvauksen  ulkonai- 
sesta elämästä),  prof.  V.  S.  Ikonnikovin  ja  Klutshevskin  teoksia,  Karam- 
zinin  kirjoitusta  Puolasta,  jonka  Schneider  Berlinissä  julkaisi  v.  1861, 
ja  vihdoin  Pekarskjn  teoksia.  Nämä  puutteellisuudet  ovat  aivan  anteeksi- 
antamattomat, vaikkemme  huolisikaan  vähempiarvoisista  kirjailijoista;  se 
on  sitä  omituisempaa,  kun  tekijä  tämän  ohessa  luettelee  nimiä,  joilla  ei 
ole  mitään  yhteyttä  tutkittavana  olevien  kysymysten  kanssa  ja  joilla  sen 
lisäksi  ei  ole  mitään  tieteellistä  arvoa,  jommoisia  ovat  esim.  Poroi- 
Koshitsin  kirja  »Aatelissäädystä'',  D.  A.  Tolstoin  tutkimus  „Katolisuu- 
desta  Venäjällä**,  Turtsevitshin  „Krestomatia**,  tai  yleinen  kurssi  valtio- 
oikeudessa,  kuten  Bornhakin  ja  Engelmannin  teos.  (Yhtä  suurella  syyllä 
olisi  voinut  mainita  muita  Saksanmaan  ja  muidenkin  maiden  valtio-oi* 
keuden  edustajia). 

Siirrymme  nyt  pienempiin  puutteellisuuksiin.  Ihmettelemme  mistä 
individualismista  tekijä  puhuu,  kuvatessaan  (siv.  222)  Katarinaa  valistuneen 
absolutismin  edustajaksi.  Jotta  voisi  lukea  Katarinan  Jooseppi  Ilisen, 
Fredrik  Suuren  y.  m.  ryhmään,  täytyy  tuoda  esille  muita  tunnusmerk- 
kejä, kuin  »taistelun  individualismia  vastaan**,  sillä  mistään  semmoisesta 
taistelusta  ei  Venäjällä  siihen  aikaan  voi  olla  puhettakaan.  Seuraavilla 
sivuilla,  223  ja  224,  tapaamme  vielä  kummallisemman  väitteen.  Sano- 
taan näet,  että  Katarinan  reformit  pyrkivät  perustamaan  keisarjkuntaan 
keskittämisjärjestelmää;  tämä  ajatus  toistuu  etempänä,  (siv.  399),  mutta 
siinä    sen   lisäksi  väitetään,   että  sentralisatsionin  aate  oli  syynä  hallitus- 

laitosten  lujuuteen  ja  mahtavuuteen,  ikäänkuin  desentralisatsionin  valli- 
tessa ei  voisi  olla  niin!  Tunnustamme,  että  ensimäisen  kerran  kuu- 
lemme Katarinan  reformien  tarkoittaneen  keskittämisjärjestelmän  perusta- 
mista. Tämä  on  ainoa  kohta,  missä  hra  Lehtonen  on  täysin  itsenäinen, 
mutta  tuskinpa  se  tällä  kertaa  on  hänelle  eduksi;  en  nimittäin  usko,  että 
hänen  keksintönsä  saavuttaa  puoltajia  ja  seuraajia.  Olisihan  tosiaankin 
naiivia  väittää,  että  kuvernementtien  perustaminen  Venäjällä  ja  Valkealla- 
Venäjällä  (mikä,  muistakaamme  se,  tapahtui  samojen  periaatteiden  mu- 
kaan), komitean  asettaminen  v.  1767,  aatelistolle  jo  v.  1766  annettu  oi- 
keus valita  esimiehensä  ja  itsenäisesti  neuvotella  säätynsä  asioista,  että 
tämä  kaikki  muka  olisi  »sentralisatsionia'*.  Päinvastoin  ollaan  tieteessä 
tähän  asti  oltu  jyrkästi  päinvastaista  mielipidettä  eikä  tämä,  paitsi  hra 
Lehtosta,  ole  saanut  yhtään  vastustajaa,  nim.  että  se  perusprinsiippi,  joka 
elähytti  keisarinnan  koko  toimintaa  ja  oli  punaisena  lankana  kaikissa 
hänen  yrityksissään,  oli  keskittämisen  vastakohta  eli  desentralisatsio- 
nin aate.  Totta  on,  etteivät  olot  sallineet  tämän  aatteen  toteutua,  mutta 
syy  siihen  ei  ollut  Katarinan,  vaan  venäläisen  yhteiskunnan,  joka  ei 
ollut  valmis  ottamaan  vastaan  hänen  toimenpiteitään  niiden  koko  laajuu- 
dessa.    Tekijän  erehdys  tässä  suhteessa  on  tietysti  anteeksiantamaton. 

Pienemmistä  vioista,  jotka  ovat  enemmän  huomaamattomuuden  vi- 
koja, mainitsemme  epäselvän  esityksen  siv.  325  aateliston  vaalilaitoksesta, 
jossa  ei  osoiteta  vaalijärjestystä,  mikä  säädettiin  jo  v.  1766,  vaikka  tämä 
onkin  tekijälle  tunnettu,  koska  hän  puhuu  siitä  toisessa  kohdassa.  Siv. 
349  hra  Lehtonen,  kumoten  oman  sentralisatsioniteoriansa,  väittää  ja  tällä 
kertaa  aivan  oikein  että  kuvernementtien  perustaminen  Valkealla-Venäjällä 
toi  tähän  maahan  todellisen  itsehallinnon  periaatteet,  mutta  hän  lausuu 
tämän  ikäänkuin  Katarina  muualla  Venäjällä  ei  olisi  aikonutkaan  panna 
alkuun  samoja  periaatteita.  Etempänä,  esittäessään  kreivi  Tshernishevin 
toimia  ja  luonnetta  siv.  372,  tekijä,  väärin  kyllä,  ei  ota  huomioon  krei- 
vin raha-ahdinkoa  ja  tämän  vaikutusta  hänen  valtiolliseen  toimintaansa. 
Tuntuisi  siltä  että,  jos  tekijä  kerran  ottaa  kuvatakseen  tätä  Katarinan 
sijaishallitsijaa  ja  lemmikkiä,  hänen  olisi  pitänyt  tehdä  se  täydellisesti, 
eikä  jättää  huomioonottamatta  niin  vaikuttavaa  seikkaa  tästä  kuvauksesta, 
joka  siitä  syystä  tuntuu  hiukan  yksipuoliselta. 

Sivuilla  384  ja  385  tapaamme  väitteen,  joka  on  ristiriidassa  siv. 
380    olevan    esityksen    kanssa.     Viimemainitussa   kohdassa  tekijä  ylistää 

Valkean-Venäjän  hallintoviranomaisia,  korottaen  heidän  toimiaan  melkeinpä 
ihanteellisiksi,  edellisissä  taas,  s.  o.  melkein  heti  näiden  huonosti  perus- 
teltujen ylistysten  jälkeen,  hän  meille  esittää  Mohilevin  kuvernementin 
hallituksen  jäsenen  (sovjetnikan),  epämiellyttävän  Poljanskijn,  moittien, 
syystä  kyllä,  itse  Katarinaa  siitä,  että  hän  rajamaissa  suosi  semmoisia 
henkilöitä,  jotka  ^keisarikunnan  sisäosissa  olivat  kärsineet  haaksirikon^. 
Missä  siis,  kysytään,  ilmenee  »keisarinnan  erityinen  huolenpito  virka- 
miesten valinnassa  Valkealle-Venäjälle^,  josta  tekijä  semmoisella  ihastuk- 
sella puhuu  siv.  380,  jos  Poljanskijn  tapainen  esiintyminen  rajamaissa, 
myöskin  Valkealla-Venäjällä,  oli  yleisenä  sääntönä?  Nähtävästi  on  esitys 
molemmissa  kohdin  liiaksi  väritetty,  jotenka  on  syntynyt  tämmöinen  räi- 
keä ja  ruma  ristiriitaisuus.  * 

Todistamaton  on  myös  tekijän  väite  siv.  392  että  Katarinan  refor- 
mit Valkealla- Venäjällä  toteutettiin  tyydyttävällä  tavalla.  Kenties  tekijä  on 
oikeassa,  mutta  hän  ei  millään  todista  tätä  väitettään.  Yhtä  vähän  pe- 
rusteltu on  siv.  398  ja  399  lausuttu  väite  että  venäläiset  virkamiehet 
tuottivat  Valkealle- Venäjälle  hyötyä;  tekijä  ei  mainitse  ainoatakaan  esi- 
merkkiä. Sama  muistutus  täytyy  tehdä  siv.  400  ja  402  suhteen  missä 
puhutaan  Valkean- Venäjän  virkamiesten  ylellisyydestä;  tässäkin  täytyy  us- 
koa yksistään  hra  Lehtosen  vakuutuksia;  se  on  sitä  ikävämpi,  koska 
viimemainittu  ilmiö  on  erittäin  mielenkiintoinen  ja  ehdottomasti  herättää 
lukijassa  kysymyksen,  eikö  ollut  erityisiä  syitä  Katarinan  virkamiesten 
ylelliseen  elämään. 

Myöskin  täytyy  valittaa,  ettei  tekijä  ole  kehittänyt  niitä  ajatuksia, 
jotka  ovat  lausutut  siv.  405  ja  406,  nim.  siitä  mikä  oli  syynä  paikallisen 
väestön  tyytymättömyyteen  Katarinan  reformeihin. 

Yleisvaikutus,  minkä  tekijän  esitys  Valkea  n- Venäjän  hallinnon  ylei- 
sestä luonteesta  tekee  (2:sen  kirjan  2:sen  osan  2:n  luvun  5:s  aliluku), 
on  hyvin  epäedullinen;  ajatukset  ovat  epätäydelliset  ja  todistamattomat, 
esitys  epäonnistunut  ja  epäselvä. 

Vihdoin  siv.  505  ja  506  tekijä  ei  ilmaise  lähteitä,  mistä  hän  on 
lainannut  ajatukset  aateliston  tehtävästä  »Katarinan  valtaistuimen  tukemi- 
sessa'', mitkä  ajatukset  muuten  ovat  hyvin  tunnetut  venäläisessä  kirjalli- 
suudessa. Siv.  526  taas  ei  mainita,  oliko  mitään  edelläkäyviä  keskus- 
teluja,   ennenkuin  julkaistiin  asetus  3:nnelta  p:]tä  helmikuuta  1774,  kos- 

keva  Valkean- Venäjän  asukasten  vapauttamista  verosta  ^sielujen*  mukaan, 
vaikka  semmoisilla  keskusteluilla  olisi  suuri  historiallinen  merkitys. 

Sivulla  606  on  sattunut  ikävä  painovirhe:  siinä  sanotaan  Katari- 
nan matkan  Valkealle- Venäjälle  tapahtuneen  v.   1760  (pro  1780?) 

Lopuksi  tahdomme  mainita  tekijän  epämiellyttävän  kannan  itse  kei- 
sarinnan suhteen.  On  jo  mennyt  ohi,  ja  luultavasti  ainiaksi,  tuo  Kata- 
rinan liiallisen  ylistämisen  aika,  ja  kuitenkin  hra  Lehtonen  on  juuri  tällä 
kannalla.  Hän  kehuu  keisarinnaa  äitelyyteen  asti,  tuhlaa  hänelle  ylis- 
tystä suorastaan  ilman  mitään  määrää,  sanoo  jokaista  hänen  reformiaan 
ihanteelliseksi  (ottakaamme  vaikkapa  arvostelu  hänen  virkamiesten-valin- 
nastaan  uusia  laitoksiaan  varten);  lukijan  eteen  ilmestyy  Karamsinin 
imarteleva  hahmu,  joka  myös  ylisti  sitä  ^majesteetisuutta**,  minkä  Kata- 
rinan hallitus  oli  saavuttanut;  tekijä  joko  ei  tiedä  tai  ei  tahdo  tietää, 
millä  keinoin  tämä  „majesteetisuus"  oli  saavutettu,  millainen  kansan 
tila  oli,  kuinka  ulkonainen  loiste  ja  kiilto  saavutettiin  täydellisellä  kan- 
salaisten orjuuttamisella,  henkisen  kehityksen  seisauttamisella  ja  koko 
yhteiskunnan  hidastuttamisella.  Hra  Lehtosen  olisi  pitänyt  panna  enem- 
män huomiota  sen  ajan  sosialiseen  historiaan,  silloin  hän  olisi  huoman- 
nut, etteivät  Katarinan  ansiot  olekkaan  niin  suuret  kuin  hän  kuvittelee. 
Tässäkin,  muuten,  huomaamme,  ettei  tekijä  ensinkään  tunne  venäläistä 
kirjallisuutta,  joka  jo  aikoja  sitten  on  antanut  Katarinalle  hänelle  tulevan 
arvon  ja  aivan  oikein  on  tuominnut  hänen  itsevaltaisia  taipumuksiaan. 
Me  näet  emme  voi  uskoa,  että  tekgä  itsetietoisesti  tahtoo  puolustaa  täm- 
möisiä aatteita. 

Mutta  on  merkille  pantava  hyviäkin  puolia  arvosteltavana  olevassa 
kirjassa.  Niinpä  verotushistoria  (luku  III,  2:sen  kirjan  2:ssa  osassa)  ja 
kysymys  starostvista  ovat  esitetyt  seikkaperäisesti,  tutkitut  tarkkaan  ja 
huolellisesti,  kuten  myös  kirkon  historia  (luku  IV,  samassa  osassa).  ^ 
Nämä  kaksi  lukua  eroavat  muista  seikkaperäisyytensä  puolesta  ja  voivat 
olla  historiantutkijalle  suureksi  avuksi,  sillä  ainehisto,  mikä  niihin  on 
koottu,  on  epäilemättä  arvokas.  Totta  kyllä,  niissäkin  tuntuu  yleisten 
aatteiden  puute,  mutta  tieteellisenä  avunlisänä  ja  valmistavana  työnä  tu- 
leville tutkijoille  ne  kenties  eivät  niitä  kaipaakaan.      Hra  Lehtosen  hapa- 


*  Selityksen  tähän  saamme  kenties  siitä,  että  juuri  Valkean- Venäjän  kir- 
kon historia  on  paraiten  tutkittu  ulkomailla. 

roiminen  peruskannan  valinnassa,  historiallisen  prosessin  yleisten  peri- 
aatteiden lausumisessa  (kuten  esim.  siv.  531,  jossa  hän  kuvaavasti  jät- 
tää vaikeat  kysymykset  ratkaisematta)  tietysti  suuresti  heikontavat  yleis- 
vaikutusta,  mutta  tästä  emme  tahdo  syyttää  tekijää:  sellaisten  kysymys- 
ten ratkaisemiskyky  on  taivaan  lahja,  mutta  sen  puute  ei  kuitenkaan 
riistä  teokselta  sen  tieteellistä  merkitystä.  Ja  tämmöinen  merkitys  arvos- 
teltavallamme kirjalla  epäilemättä  on,  nim.  seuraavassa  suhteessa:  Venä- 
jälle sen  merkitys  tietysti  ei  ole  suuri,  mutta  Suomelle  ja  ulkomaille, 
missä  niin  tuiki  vähän  tunnetaan  maatamme,  hra  Lehtosen  teos  kieltä- 
mättä on  antanut  jotain  uutta,  se  on  luonut  hiukan  valoa  tietämättömyy- 
den pimeyteen  ja  tuleville  historian  tutkijoille  helpoittanut  pääsyä  histo- 
riamme salaisiin  soppiin.  Opiskelevalle  tämä  kirja  ei  kelpaa,  en  tahtoisi 
suositella  sitä  siitä  syystä  että  vasta-alkavainen  niin  helposti  eksyy  ja 
erehtyy.  Tiedemiehelle  sitä  vastoin  se  epäilemättä  voi  olla  hyödyksi,  sen 
tunnollisuuden  takia,  millä  tekijä  on  koonnut  ainehistonsa  ja  luokitellut 
sitä;  kokenut  tutkija  voi  menestyksellä  käyttää  hyväkseen  tätä  teosta  ja 
löytää  siitä  monta  arvokasta  osoitusta. 

Toivotamme  hra  Lehtoselle  onnistuneempaa  jatkoa  työssään  ja  ke- 
holtamme häntä  enemmän  käyttämään  hyväkseen  venäläistä  ja  etenkin 
puolalaista  kirjallisuutta,  jota  hän  jostain  syystä  näkyy  laiminlyöneen. 
Kuinka  tahansa  lieneekin,  työtä  hra  Lehtonen  on  tehnyt  paljon. 

Sortovuosien  ajalta. 

Kirjoittanut 
K.  Grotenfelt. 


Th.  Hom^n,   Passiivinen  vastarintamme.     Politillisia  kirjoituksia.     1899 — 
1904.     Helsinki  1906,  Otava.     214  siv.  8:0.     Hinta  2:  — , 

Syyksi  sortovuosina  julkaisemainsa  kirjoitusten  jälleen  painattami- 
seen sanoo  prof.  Th.  Homen  kirjansa  esipuheessa  sen  tietämättömyyden 
ja  väärän  käsityksen,  joka  myöntyväisyyspuolueen  keskuudessa  on  val- 
linnut ja  yhä  vallitsee  passiivisen  vastarinnan  puolueen  kannasta  ja 
teoista.  Hänellä  on  se  optimistinen  usko  „että  hyvin  suuri  osa  taistelun 
katkeruutta  olisi  saatu  hälvennetyksi,  jos  myöntyväisyyspuolueen  kannat- 
tajat, varsinkin  maaseuduilla,  olisivat  voineet  saada  tiedon  siitä,  mitä 
vastarintapuolueen  miehet  todella  väitti vät**.  Tässä  kirjoittajan  käsityksessä 
on  nähdäkseni  paljon  totta.  Julkisuudessa  esiintuodaan  yhä  vielä  alin- 
omaa, varsinkin  n.  s.  »suomalaisen  puolueen**  sanomalehdistössä,  syy- 
töksiä ja  väitteitä,  jotka  osoittavat,  että  kirjoittajilla  on  mitä  vaiilinai- 
simmat  tiedot  noista  seikoista,  ja  luottavat  siihen  että  lukijoilla  on  niitä 
vielä  vähemmän.  Koko  „kagaalin"  toiminta  ei  muka  pääasiassa  mitään 
muuta  ollut  kuin  suomenmielisten  johtomiesten  parjaamista,  ja  ruotsin- 
mielisten vihasta' lähtenyt.  Itse  sen  ajan  tapauksiin  osaa  ottaneena  mer- 
kitsen tässä  kohta,  että  ruotsin-  ja  suomenmielisyydestä  ei  mainitussa 
piirissä  ollut  puhetta  muuten  kuin  siten,  että  kaikki  kansalaiset,  niin  hy- 
vin tois-  kuin  toiskielisetkin,  olivat  yhdistettävät  yhteiseen  voimainpon- 
nistukseen isänmaan  puolesta.  Henkilöistä  siinä  ei  yleensä  puhuttu  vaan 
keinoista  millä  venäläistyttämistä  ja  lakiemme  polkemista  voitaisiin  vas- 
tustaa. Kagaalin  johdossa  oli  suomenmielisiä  mukana  jotenkin  saman 
verran  kuin  ruotsinmielisiä,  ja  pienissä  yhteisissä  neuvottelukokouksissa 
lienevät  suomenmieliset  useammin  olleet  enemmistönä  kuin  päin- 
vastoin. Mutta  jätettäköön  kagaali  semmoisenaan  siksensä  ja  otettakoon 
puheeksi    vain    „ Vapaat  Sanat"   ja  „Fria  Ord**,  joiden  kimppuun  vastus- 

tajat  tavallisesti  hyökkäävätkin,  kun  eivät  hekään  enää  voi  kieltää  että 
taisihan  jotain  hyötyäkin  olla  tuosta  vastarinnasta  asevelvollisuus-kutsun- 
toja y.  m.  laittomuuksia  vastaan. 

En  tahdo  suinkaan  puolustaa  kaikkia  aikoinaan  „ Vapaissa  Sanoissa^ 
olleita  lausuntoja;  siinä  oli  kyllä  niitäkin,  jotka  paremmin  olisivat  saa- 
neet olla  poissa  ja  jotka  vain  olivat  omansa  heikentämään  julkaisun  ar- 
voa. Niin  luettiin  siinä  uutisia,  jotka  eivät  sitten  täysin  pitäneet  paik- 
kaansa, mutta  tätä  kylläkin  valitettavaa  seikkaa  ei  kuitenkaan  voida  aivan 
ankarasti  arvostella,  kun  muistellaan  millaisissa  vaikeissa  oloissa  lehteä 
toimitettiin,  ja  varmaankin  julkaisija  itse  kaikkein  enimmin  semmoisia 
erehdyksiä  valitti.  Toisekseen  tavattiin  joskus  kirjoituksia,  joihin  todel- 
lakin hyökkäyksen  halu  jotakin  henkilöä  vastaan  tuntui  olevan  suurempana 
syynä  kuin  asiallisen  epäkohdan  paljastus.  Näistä  ovat  entisen  hal- 
lituspuolueen pukarit  saaneet  tervetulleen  aseen  laillisuuspuoluetta  vastaan. 
Selvää  pitäisi  kuitenkin  olla,  miten  väärä  on  tehdä  puolueen  ja  sen  pää- 
määrän arvostelu  riippuvaksi  joistakin  hairahtuneista  sana-iskuista.  Sii- 
näkin suhteessa  on  muistettavaa,  että  tavallisissakin  oloissa  sanomalehti- 
polemiikeissa  saadaan  lukea  mitä  perusteettomimpia  solvauksia,  jotta  ym- 
märrettävää on,  jos  sortovuosien  ääretön  vaino  sai  muutamat  kiihko- 
mielet vähemmän  tarkkaan  punnitsemaan  sanojansa  ja  tekojansa.  Aivan 
väärin  ja  pääasian  sekoittamista  on,  kun  tuomitsee  koko  sitä  puoluetta, 
joka  lujalla  vastarinnalla  koetti  torjua  maamme  oikeuksia  vastaan  tehtyä 
hyökkäystä,  noiden  lauseiden  perustuksella. 

Tältä  kannalta  katsoen  on  varmaankin  ollut  syytä  prof.  Homenin 
kirjan  ilmestymiseen.  Se  on  keskustelua  asioista,  eikä  henkilöistä,  jom- 
moiseksi  nykyään  koetetaan  keskustelua  isänmaan  perustuslaki-taistelusta 
tehdä  ja  siten  eksyttää  niitä,  jotka  eivät  asioita  tarkemmin  tunne.  Kirja 
sisältää  kaksitoista  vuosina  1899  —  1904  eri  salanimillä,  — o — ,  Tenax, 
Passirinta  y.  m.,  julkaistua  lausuntoa  ja  kirjoitusta.  Kuvaavana  sen  ajan 
oloille  mainittakoon  sivumennen,  ettei  tämän  kirjoittaja,  joka  kuitenkin 
mainitulla  ajalla  usein  oli  tekijän  kanssa  yhdessä  yhteisissä  neuvotte- 
luissa, ole  tiennyt  kaikkien  näiden  kirjoitusten  olleen  hra  Homönin. 
Siihen  aikaan  Suomessa  keskusteltiin  ja  tuumittiin  asioista  pienessä  pii- 
rissä, mutta  asian  toimeenpanosta  sanoin  tai  teoin  tiesi  usein  joku  ainoa. 
Niin  vaativat  nuo  ajat,  jolloin  laittomuus  vallitsi,  lain  turvasta  ei  pu- 
hettakaan, Bobrikowin  ja  myöntyväisyys-senaatin  hallitessa. 

Esillämme  olevat  kirjoitukset  saattavat  meidät  jälleen  menneiden 
vuosien  taistelutelmeeseen.  Ne  käsittelevät  varsin  vaihtelevia  aineita. 
Kirjoituksessa  „ passiivisesta  vastarinnasta'^  (syksyltä  1900)  selvitetään 
tämän  vastarinnan  laatua  yleisesti  eroitukseksi  aktiivisesta  taistelusta.  Te- 
kijä tunnustaa  että  passiivinenkin  vastarinta  tavallaan  muuttuu  aktiivi- 
seksi teoksi,  kun  kieltäydytään  noudattamasta  väkivallalla  ja  laittomasti 
annettuja  käskyjä,  mutta  silti  ei  voida  sitä  jättää.  Erittäinkin  kohtaa 
tämä  viimeinen  vaatimus  maan  virkamiehiä,  joilta  lain  velvoittavaan  voi- 
maan nähden  on  vaadittava  samaa  kuin  muilta  kansalaisilta.  Täs^  il- 
menee kohta  se  peruseroitus,  joka  sittemmin  on  yhä  selvemmäksi  käynyt 
perustuslaillisten  ja  suomettarelaisten  välillä,  että  näet  virkamiehille  ei 
voida  myöntää  mitään  erikoisoikeutta  toimia  laeista  välittämättä  —  vas- 
takkainen kanta  on  itse  asiassa  äärimmäistä  virkavaltaisuutta.  Kirjoittaja 
tämän  takia  kehoittaa  yksimieliseen  vastarintaan  laittomuutta  vastaan. 
»Kaikkien  täytyy  olla  mukana.''  Niin  paljon  silloin  vielä  uskallettiin 
toivoa!  Ei  tarvittu  odottaa  kauvan,  ennenkuin  se  unelma  haipui.  Kir- 
joituksessa „Taipuako  vai  tehdä  vastarintaa?''  tekijä  on  tilaisuudessa  lau- 
sua kantansa  prof.  Danielsonin  syksyllä  1901  ilmestyneen  tunnetun  „ Mi- 
hin suuntaan"  nimisen  lentokirjasen  johdosta.  Siinä  on  konjunkturi(etu)- 
politiikki  asetettu  oikeus -perusteen  sijaan  ja  myöntyväisyyttä  saarnataan 
pitkin  linjaa:  ennen  muuta  on  tuo  kuuluisa  »silta"  säilytettävä  hallitsi- 
jan ja  kansan'  välillä.  Ja  kuitenkin  on  kokemus  jo  osoittanut,  kuinka 
säätyjen  luja  esiintyminen  ylimääräisillä  valtiopäivillä  oli  meille  avuksi, 
jota  vastoin  senaatin  »pelastuspolitiikki"  vain  on  vienyt  tappiosta  tap- 
pioon. Niin  tekijä.  Lausuakseni  omankin  mielipiteeni  hra  Danielsonin 
kirjasta,  niin  se  aikaansai  auttamattoman  juovan  suomenmielisten  keskuu- 
dessa —  ehkä  vastoin  kirjoittajan  tarkoitusta.  Varsin  valitettavaa  oli, 
että  tämä  kirja  monen  hyvin-ajatellun  seikan  ohella  sisälsi  muutamia  lau- 
suntoja, jotka  tekivät  murroksen  täydelliseksi.  Semmoisina  pidän  erit- 
täinkin luopumista  oikeus-periaatteesta  ja  kansan  jakamista  kahteen  luok- 
kaan: virkamiehet  ja  virattomat,  joilla  on  eri  asemansa  syttyneessä  tais- 
telussa. Tämä  askel  väärään  suuntaan  teki  pian  nyt  syntyvän  suomet- 
tarelaisen  puolueen  käytöksen  täysin  holtittomaksi.  Siveellisyyden  kan- 
nan ylenkatsominen  valtiollisella  alalla  ei  jää  itsestään  kostamatta. 

Keväällä  1902  hra  Homon  »Mietteissään"  Nuijan  väittelykokouksen 
johdosta    todentaa,   että    »vastustus    ei    ole    synnyttänyt    sitä   'sillan  rik- 

komista',  jota  prof.  Danielson  syksyllä  pelkäsi  ja  jolla  hän  meidän  kan- 
saamme peljätteli,  vaan  on  päinvastoin,  arvokas  ja  laillinen  kun  se  on 
ollut,  vaikuttanut  sen,  mitä  tämän  vastustuksen  puolustajat  arvelivatkin, 
nimittäin  että  korkeimmissa  piireissä  Pietarissa  lopuksi  on  huomattu,  ettei- 
vät laittomat  säädökset  menesty  Suomessa.*^  Jälkimäinen  kirjoittajan 
arvelu  oli  kuitenkin  vielä  liian  sangviininen:  vasta  vielä  kolmatta  vuotta 
kestäneen  yhä  kiihtyvän  taistelun  jälkeen  tämä  Pietarin  piireille  selvisi. 
^Heikkoutemme**  nimisessä  kirjoituksessa  tekijä  pitää  siihen  syynä  erit- 
täinkin sitä  seikkaa,  ettei  meidän  kansalla  ole  mitään  „itsehankittua, 
ponnistusten  ja  taistelujen  avulla  saavutettua  käsitystä  oikeuden  merki- 
tyksestä, sen  loukkaamattomasta  pyhyydestä**,  yhtä  vähän  kuin  „käsi- 
tystä  vapaudesta,  s.  o.  käsitystä  niin  hyvin  jokaisen  kansan  kuin  myös 
jokaisen  yksilön  oikeudesta  nauttia  vapautta**.  Hän  huutaa  sentähden 
jokaiselle  innokkaan  kehoituksen  ponnistamaan  voimansa  viimeiseen  asti 
herättääksensä  ja  johtaaksensa  kansaa  oikealla  tiellä. 

Teologisellekin  alalle  joutuu  tekijä  kirjoituksissa  »Raamattu  ja  kuu- 
liaisuus esivaltaa  vastaan**  ja  „ Vielä  sananen  Paavalin  Roomalaiskirjeestä**, 
joissa  hän,  eikä  ilman  menestystä,  polemiseeraa  itse  maamme  arkkipiispaa 
vastaan,  joka  väärin  on  luullut  että  Paavali  on  kirjoittanut  roomalais- 
kirjeensä ^Neron  verenhimoinen  valtikka  silmäinsä  edessä**  ja  että  hän 
on  pitänyt  hallitusta  pahana  ja  siitä  huolimatta  kehoittanut  »pahaan** 
alistumaan.  Oikeampi  ja  kirkollemme  parempi  olisi  varmaankin  ollut 
Jos  pappejamme  olisi  kehoitettu  seisomaan  totuuden  ja  lain  puolesta, 
pelkäämättä  siitä  mahdollisesti  seuraavia  rangaistuksia,  niinkuin  ensim- 
mäiset kristityt  ja  Paavali  itse  sekä  opettivat  että  tekivät**,  kuin  kehoit- 
taa  heitä  »sokeasti  alistumaan  esivallan  määräyksiin,  olivatpa  ne  rikok- 
sellisia  tai  eivät** 

Kokoelman  laajimmassa  kirjoituksessa  »Nykyisestä  asemastamme** 
(1903)  hra  Homen  perinpohjaisesti  tutkii  ja  torjuu  niitä  hyökkäyksiä, 
joita  myöntyväisyys-puolueen  taholta  aikaa  myöten  oli  tehty  passiivista 
vastarintaa  vastaan.  Ei  ole  kuitenkaan  paikka  tässä  sisällystä  tarkemmin 
referoida,  se  tekisi  tämän  kirjoituksen  liian  pitkäksi,  vaan  viittaan  itse 
puheena  olevaan  kirjaan.  Viimeisenä  on  siinä  lyhyt  palanen  »Uuden 
Suomettaren  kirjoituksen  johdosta  kesäk.  17  p:ltä  1904.**  Tässä  kirjoit- 
taja U.  S:n  Bobrikowin  murhasta  esiintuodun  tekopyhän  inhon  johdosta 
lausuu,'  että  sen  oma  politiikki  on  johtanut  tällaisiin  tekoihin.     »U.  S:n 

puolue  luopui  oikeudesta  ja  teki  itse  rikoksen  toisensa  perästä **,  „tämä 
puolue  tunnusti  ainoastaan  vallitsevan  väkivallan  voimaksi,  alistui  siihen, 
otti  osaa  sen  harjoittamiseen  ja  särki  vastustuksemme^,  ja  niin  sekaan- 
tuivat siveelliset  käsitteet,  niin  saattoi  epätoivo  yksityisen  miehen  väki- 
vallantekoon. Mutta  tuo  murha  ei  ollut  mikään  tavallinen  murhatyö. 
Murhaaja  uhrasi  samalla  oman  nuoren  elämänsä.  »Historia  ei  ole  tuo- 
minnut Vilhelm  Telliä,  Charlotte  Cordayta  eikä  muita,  jotka  ovat  puo- 
lustaneet vapautta  ja  vapauttaneet  maansa  tyranneista,  mutta  sen  tuomio 
painaa  raskaana  näitä  tyranneja  ja  niitä,  jotka  raukkamaisesti  ovat  nöyr- 
tyneet heidän  edessään  ja  ruvenneet  heidän  kätyreikseen.^ 

Muistoamme  sortovuosien  tapahtumista  verestää  kirjan  loppuun  liit- 
tyvä luettelo  tärkeimmistä  valtiollisista  tapauksista  Suomessa  1899  —  1904, 
joka  on  varsin  tervetullut.  Olisin  vain  suonut,  että  se  olisi  jatkunut 
kauvemmas,  ainakin  valtiopäiväin  alkuun  1905,  eikä  loppunut  Eugen 
Schaumanin  tekoon  16  p.  kesäk.  1904.  Tämä  ei  minusta  olisi  ollut 
asiaan  kuulumatonta,  vaikkapa  kirjoittajan  koskettelemat  tapaukset  tähän 
päättyi vätki n,  hän  kun  pian  tämän  jälkeen  väkivaltaisella  tavalla  yhdessä 
toisten  kansalaisten  ja  yliopiston-opettajain  kanssa  vietiin  Novgorodiin 
maanpakolaisuuteen. 

Prof.  Homenin  esitys-  ja  todistustapa  ei  tosin  aina  ole  taidokkain 
ja  polemiikin  pimeihin  sokkeloihin  tottunein,  mikä  voi  olla,  mutta  se  on 
suora,  reipas,  usein  sattuva  ja  vaikuttaa  suoruudellaan  ja  personallisuu- 
dellaan  vakuuttavasti  lukijaan.  Voitaisiinhan  toivoa,  ettei  tuota  pole- 
miikkia entisiltä  pimeiltä  vuosilta  tarvittaisi  uudestaan  vetää  päivän  va- 
loon, mutta  kun  ei  tämä  toivomus  näy  voivan  toteutua,  vaan  riitaa  puo- 
lueiden ja  henkilöiden  silloisesta  kannasta  yhä  jatketaan,  on  hyvä  että  se, 
joka  haluaa  perehtyä  passiivisen  vastarinnan  puolueen  todelliseen  kantaan 
ja  käytökseen,  voi  tehdä  sen,  nyt  julkaistu  kokoelma  oppaana.  Vastus- 
tajat voivat  siitä  nähdä  että  yksityisten  henkilöiden  parjaaminen,  oliko  se 
sitten  ruotsin-  tai  suomenmielisten,  ei  kuulunut  vastustuspuolueen  eikä 
kagaalin  ohjelmaan,  vaan  semmoisena  oli  yksistään  maamme  oikeuksien 
turvaaminen.  Suomen  kansa  teki  silloin  vaalinsa  eri  näkökantain  välillä 
onneksi  tulevaisuudelleen,  ja  samalla  tavalla  on,  niin  on  luottamukseni, 
vaali  vast*edeskin  tapahtuva,  jos  niin  tarvitaan,  sillä  meidän  kansamme 
on  elämään  kykenevä  kansa. 

Ensimmäinen  näytös 

5-näytöksisestä  ninomittaisesta  murhenäytelmästä 

Carinus. 

Kirjoittanut 

Eino  Leino. 

(Aihe  Rooman  historiasta.   Juoni  eräästä  Mauri  Jökain  novellista  muodostettu.) 


ENSIMMÄINEN  NAYTOS. 

(Mesembriuksen  maatalo  Booman  lähistöllä.    Avoin  pylväikkö,  josta 
kiviportaat  rantaan.    Vasemmalla  puutarha.    Taustassa  Tiber- virta. 
Päivä  menee  mailleen.) 

Imen  kohtaus. 
Mesbmbrius.    Sophronia. 

Mbsbmbrius  (istuu  pylväikössä  sauvaansa  nojaten,  synkkänä  ja  mietti- 
väisenä). 

Sophronia  (tulee  oikealta,  pysähtyy,  painaa  sydäntään  ja  nojaa  hetki- 
sen uneksien  pylvääseen.    Aikoo  rantaan). 

Mesbmbrius  (huokaa  kuuluvasti). 

Sophronia  (säpsähtää,  kääntyy,  huomaa  hänet.  Epäröi,  lähestyy  häntä 
hiljaa  takaapäin  ja  kiertää  käsivartensa  hänen  kaulaansa). 

Mesbmbrius  (kohottaa  päänsä  ja  hyväilee  häntä  lempeästi). 

Sophronia.    Isäni. 

ME8EMBRIU&  Tyttäreni. 

Sophronia.  Miksi  murhe 

taas  otsas  peittävi,  ja  silmäluomet 
nuo  rakkaat,  luodut  lapsen  suuteloille, 
niin  raudan  raskahina  alas  vaipuu? 
Isäni,  miksi  itket?  -Kaunis,  kas, 
on  suvi-ilta.    Päivä  mailleen  painuu, 
on  tyyni  Tiber,  laulaa  satakielet 

ja  tuoksuu  rantain  yrtit  tuhannet. 
Sa  etkö  ole  onnellinen  täällä? 
Takaisin  tahtoisitko  Roomaan  jälleen? 

Mbsembrius     Tääir  onnellinen  oon,  tääir  elän,  kuolen. 
Sa  erehdyt,  kun  luulet  murheesta 
mun  itkeneeni. 

SoPHRONiA  (naiivisti).    Ilostako  itkit? 

Mbsembrius.    Ilosta  entis-aikain  muistojen, 
murheesta  ajatellen  nykyaikaa. 
Sif  et  sa  ymmärrä. 

SoPHRONiA.         En,  isä. 

Mbsembrius.  Muistin 

taas  auvon  aikaa  Probus-keisarin. 

SoPHRONiA  (hajamielisesti).    Isäkö  ollut  lie  hän  Caruksen, 
niin  poika  nyt,  Carinus,  Roomaa  ohjaa? 

Mbsembrius  (kuin  itsekseen).    On  kuollut  Carus,  Probus  kuoli  pois 
ja  kaikki  kuolevat.    Ma  yksin  elän.    (Lyhyt  vaitiolo.) 

Sophronia  (irtautuu  hitaasti  isästään). 

Mbsbmbrius  (painaa  päänsä  jälleen  raskaasti  alas). 

Sophronia  (äkkiä  kuin  heräten  ajatuksistaan,  vilkkaasti   eikä  aivan 
vilpittömästi).    Suo  anteeks  tyttäresi  tyhmyys,  isä. 
En  paljon  asioista  valtakunnan 
ma  kuullut  ole.    Täällä  kulkenut 
vuorilla,  laaksoiss'  olen  lapsuuteni 
ja  puhekumppanini  ainoo  ollut 
maarahvas  yksinkertainen  on  vaan. 
Ajoista  entisistä  kerro  mulle! 

Mbsembrius.    Halulla  vanhan  silmä  taapäin  katsoo.  — 
Jos  alas  istut,  niin  ma  tarinoin 
sinulle  valtakunnasta  niin  pa^on 
kuin  on  mun  tyttäreni  tarvis  tietää. 

Sophronia.    Sua  kuuntelen  ja  sanas  sieluuni 
syvälle  kätken:  olen  roomalainen.   (Istuu  isänsä  jalkojen  juu  reen.  Vaitiolo.) 

Mbsembrius.    Imetti  susi  kerran  poikaa  kaksi, 
ne  kasvoivat  ja  valtakunnan  loivat, 
se  kohos  seitsemältä  kukkulaltaan, 
maat  vieraat  valloitti  ja  meret  voitti. 
Mut  sudenpojiir  oli  sutten  hampaat. 
Metelit,  taistelot  ja  katuradat 
villitsi  kaupungin.    Niin  luotiin  laki. 
Ja  raudasta  oY  laki  tää.    Noin  mietti 
maan  viisaat  miehet:  „Kuka  itsehän 

ei  hallitse,  hän  hallita  ei  koskaan 
voi  maailmaa/    Ja  loppui  mielten  melske. 
Nyt  Rooma  kasvoi.    Kansat  kukistettiin, 
veet  vä^ät  väylättiin  ja  koht'  ei  ollut 
maan  päällä  paikkaa,  kussa  pakolainen 
voi  Rooman  kasvoin  eestä  piillä.    Mutta 
maailman  onni  oli  se.    Se  sai 
lain,  jäijestyksen,  muodon  yhtenäisen. 
Ja  koitti  maailmalle  kulta-aika: 
maanteitä  tehtiin,  puita  istutettiin, 
taiteita  viljeltiin  ja  hyödyn  töitä, 
virisi  kauppa,  elinkeinot,  merta 
tuhannet  haahdet  halkoi.    Mutta  kaiken 

ylitse  valvoi  Rooman  rautakoura.  —  (On  aloittanut  harvakseen,  tempautu- 
nut makaan  ja  kiihtynyt  omista  sanoistaan  sekä  kohonnut  puoleksi  seiso- 
maan sauvansa  varaan.    Lysähtää  jälleen  murtuneena  alas.) 
Ja  nyt! 

SoPHROMiA.    Ah,  taatto!    (On  noussut  Mesembriuksen  kohotessa.    £Li- 
velee  hiljaa  Ucäänkuin  lempeästi  tyynnyttäen  hänen  otsaansa.     Vaitiolo.) 

Mbsbmbrius  (liikutuksensa  tukehduttaen).    Liian  iaiga  oli 
tää  valtakunta  hallittavaks  kansan, 
tuon  tuhatpään.    Yks  tahto  tarvittiin, 
yks  huippu  ylimmäinen,  joka  kauas 
kaikille  näkyis,  pelvoks  pahojen, 
hyvien  riemuksi.  —  (Katkaisee  jälleen  liikutettuna.) 

SoPHRONiA.         Ja  huippu  tuo? 

Mbsbmbrius  (hilliten  jälleen  itsensä).    On  keisari.  — 

(Kiihkeästi.)    Hänelle  kansa  antoi 
vuossatain  hedelmät:  lain  ohjat,  vallan 
merellä,  maalla,  uskoi  hälle  Rooman, 
sen  uhrit,  templit,  tapain  puhtauden, 
tieteet  ja  taiteet,  huvitukset  kaikki.  — 
(Katkerasti.)    Ja  hän! 

SopuRONiA  (hi^aa).    Hän? 

Mbsbmbrius  (ei  voi  hillitä  itseään  enempää,  ponnahtaa  ylösjaärjähtää). 

Muistakoon,  etf  onpi  hän 
vain  kansan  virkamies,  ei  hallitsija, 
kansassa  kaiken  ovat  elinjuuret, 
kansassa  keisarinkin  voiman  lähteet, 
hän  kansaa  loukkaamasta  kavahtakoon 
tai  kansa  tämä  hänet  aUeen  polkee.    (Hoijabtaa.) 

SoPHRONiA  (tukee  häntä).    Tuo  tuimuus,  taattoni,  sua  vahingoittaa. 
Ja  tautisi  .  .  . 

Mesbmbrius  (katkerasti).    Niin  aivan:  tautini! 
(Istuu  jälleen.)    Sa  kuulit  Rooman  kansan  muinaisuuden, 
sen  nykyisyyden  tiedät.    Tännekin 
etäiseen  huvilaamme  huhut  kyllin 
sen  kertovat.    (Vaitiolo.) 

SoPHRONiA  (arasti).    Oi,  isä,  totta  onko, 
hovissa  että  pahoin  eletään 
ja  miehet  käyvät  naisten  vaattehissa? 

Mesbmbrius.    On.    (Vaitiolo.) 

SOPHRONIA  (kuten  edellä).    Onko  totta,  että  keisari 
Carinus  illallista  usein  syö 
aamulla  aikaiseen? 

Mbsembrius       On.    (Vaitiolo.) 

SoPHRONiA  (tuskin  kuuluvasti).    Totta  onko 
myös  että  kristityltä  vainotaan 
ja  kiusatahan  kaiken  kansan  nähden? 

MBSEMBRIU&    On,  lapseni. 

SoPHRONiA  (jalolla  suuttumuksella).    Ja  kansa  sietää  sen? 

Mbsembrius  (katkerasti).    Minäkin  siedän. 

SoPHRONiA.  Sun  on  laitas  toinen, 

olethan  vanha,  paitsi  tautiasi, 
mi  sua  vaivaa.    Mutta  Rooman  kansa! 

Mesbmbrius  (harvakseen).    Myös  kansassa  on  tauti. 

SoPHRONiA  (leimuten).  Onhan  siellä 

tuhat  ja  taasen  tuhat  nuorta  miestä, 
niiss'  eikö  ole  yhtään  sankaria, 
mi  pedon  moisen  istuimeltaan  iskee? 

Mbsembrius  (jyrähtäen).    Jos  Rooma  taudistansa  paranee, 
paranen  minäkin.  —  Mut  kyllin  siitä. 
Carinukseir  on  tarkat  vainukoirat 
ja  puhe  moinen  vahingoittaa  voi.    (Lyhyt  vaitiolo.) 

SoPHRONiA  (äkkiarvaamatta)     Isäni!    Manlius  sen  tekis  varmaan. 

Mbsembrius   (katsoo   häneen).    Ken?    Manlius  Sinister!  —  (Päätään 
nyykähyttäen  )  Hänet  muistan. 

Mies  kelpo,  vaikka  vasta  nuorukainen.  — ■ 
Sa  hänet  muistat  myös? 

SoPHRONiA  (hämillään).    En  tiedä,  kuinka 
tuo  nimi  huulilleni  sattuikin. 

Mesbmbrius.    Huonompi  nimi  sattua  ois  voinut.  — 
(Kuin  itsekseen.)    Ma  myöskin  häntä  kaipaan.    Kaukana 

sodasta  Perssein  kanssa  kamppailee  hän. 
Jumalat  suokoot,  että  elxjänä 
hän  paltgais! 

SoPHRONiA  (vilkkaasti).    Hän  on  jo  palannut! 

Mbsbmbrius  (katsoo  häneen).   Roomasta  tiedät  enemmän  kuin  minä. 
(Terävästi.)    Ken  sitä  kertoi? 

SoPHROMiA  (jälleen  hämillään).    Ramon-orjamme, 
mi  joka  päivä  ruoka-ostoksilla 
käy  kaupungissa.    Siellä  nähnyt  hän 
oF  eilen  Manliuksen. 

Mbsembrius  (kuin  itsekseen).    Kummallista! 
Miks  ei  hän  vielä  ole  täällä  käynyt? 

SoPHRONiA  (laverrellen).    Jutellut  oli  erään  naisen  kanssa, 
syvästi  hunnutetun.    Ojentanut 
hänelle  nainen  oli  kääryn  pienen. 
Mitä  se  ollut  lie? 

Mbsembrius  (jyrkästi).    Se  juttu  jääköön! 
Ei  kuulu  meihin  Manlius,  ei  nainen.    (Vaitiolo.) 

SoPHRONiA  (hiljaa).    Sa  etkö  luule  hänen  täällä  käyvän? 

Mbsbmbrius  (lempeämmin).    Kenties,  kentiesi  ei. 

(Hiukan  katkerasti.)    Äl'  ole  varma! 
Viis  vuotta  siitä  on  kuin  matkalleen 
hän  iäks,  viis  vuotta  paljon  muuttaa  voipi. 


^men  kohtaus, 
Edbllisbt.    Eamon. 

Aamon  (oikealta).    On  aika  iltaruoan. 

Mbsembrius  (nousten).  Lähtekäämme! 

SopmiONiA  (jää  snrumielisenä  paikalleen). 

Mbsbmbrius  (ottaa  jo  sauvansa  varassa  askeleen  oikealle,  kääntyy  ja 
näkee,  ettei  tyi&T  seuraakaan  häntä  Katsoo  häneen  hetken  isällisellä  lem< 
peydellä). 

SopmiONiA  (huokaa). 

Mbsbmbrius  (palajaa  ja  kohottaa  kätensä  hänen  ylitseen  ikäänkuin 
siunaukseen).     Pyhänä  pysy,  tytär  Rooman  vanhan, 
et  tuon,  min  tulet  irstaat  yössä  syttyy, 
vaan  sen,  min  legionain  kotkalento 

maan  piirin  peittää,  kaikki  kansat  saartaa, 
nyt  aamuruskon  alla  kullan  kiiltää. 

SoPHRONiA  (kääntyj  bjmjillen  surumielisesti). 

Mesbxbrius  (suutelee  häntä  otsalla).    Menemme. 

SopHRONiA  (hätäisesti)  Isä,  mun  ei  nälkä.    Katso: 

kuun  helmet  lainehilla  Tiberin 
lyö  leikkiään.    Jos  sallit,  hetkisen 
ma  venehessä  viivähtäisin  siellä. 

Mbsbb(briu6.    Kauniista  ilmasta  ja  kuustako 
vain  elää  aiotkin?  —  Kah,  tee  kuin  tahdot!  — 

(Nipistäen  häntä  poskesta.)    Mut  muista:  veet  on  viekkaat,  aallot  ahnaat, 
naisrosvo  kuu,  yö  neitten  nauratt^'a.  — 
Suon  suUe  soutigaksi  Philon-oijan.    (Menee  oikealle.) 

Ramon  (taluttaa  häntä). 

SoPHRONiA  (jää  heidän  jälkeensä  katsomaan). 

(Hämärä  on  langennut,  kuu  kohonnut.  Syttyvät  tulet  virralla  vitkaan 
keinuvissa  huvipursissa,  syttyvät  myöskin  Tiberin  tuolla  puolen  taloissa 
ja  huviloissa.    Philon  tulee  oikealta,  airo  olallaan,  ja  menee  rantaan.) 


3:s  kohtaus. 

SoPHRONiA  (yksin).    Ah,  isäni,  jos  tietäisit,  miks  ei 
mun  tänään  nälkä  ole,  usein  miksi 
mua  ilta  vilpas  myöhään  viettelee 
laineille  Tiberin!    Sa  luulet  minun 
kuin  muiden  ikäisteni  impien 
haliga  hulliya  vain  rinnan  nuoren 
huokaavan  yölle.    Tiedä  et,  oi  taatto, 
jo  kuuta  kaksi  salaa  palvellut 
oon  miestä  kalpeata  Natsaretin. 

Hän  on  mun  Herrani,  hän  Mestarini!   (Nojaa  uneksien  pylvääseen.) 
Hänestä  kuullakseni  hiipinyt 
niin  monet  yöt  oon  rantaan  Tiberin 
ja  purren  laiturista  irroittanut 
ja  soutanut  sen  pyhän  luolan  suulle, 
kuss*  sanaa  Herran  keskeir  uskovain 
Eusebius,  tuo  hurskas  vanhus,  saarnaa. 
(Päättävästi)    Nyt  enää  hiipiä  en  saa,  en  tahdo! 
(Miettii).    Mut  vielä  rohkeutta  muUa  ei 

sanoa  salaisuutta  taatolleni. 

(Päätään  njykähyttäen.)    Sen  teen  ma  huomenna.    (Haaveellisesti.) 

Tän'  yönä  jo 
on  yhteytehen  pyhän  seurakunnan 
mun  ottaa  luvannut  Eusebius. 
Rukoillen,  paastoten  ma  hetkeen  tuohon 
oon  valmistunut.    Huomenna  Jo  voin 
pää  pystyssä  ja  otsa  kirkkahana 
Jesuksen  tunnustaa  ma  Herrakseni 

ainooksi  päällä  maan.   Mik*  autuus !  — (Sulkee  siJmänsä.  Vaitiolo.)  Tiedän, 
maailma  Hänt^  vainoo,  meitä  myöskin, 
roviot  palavat  ja  jalopeurat 

Carinuksen  syö  lihaa  kristittyä.    (Ojentaa  kätensä  suurimmassa  hurmauk- 
sessa.)    Oi,  onnea,  ken  Hänen  eestään  kuolla 
sais,  niinkuin  Hän  on  meidän  eestä  kuollut! 


4:s  kohtaus. 

SOPHRONIA.      MaNLIUS. 

Manuus  (vasemmalta,  kuiskaten).    Sophronia! 

SoPHRONiA   (säpsähtäen).     Ken?   —   (Heikosti  huudahtaen.)    Manlius 

Sinister! 
(Vie  käden  sydämelleen.    Lyhyt  vaitiolo.) 

Manlius  (astuen  askeleen  eteenpäin).     Sa  pelästyt?  —  (Pitkään  ja 
verhotusti.)  Ma  hiljaa  tahdoin  tulla 

puutarhan  puolelta  kuin  ennen  muinen 
ja  nähdä  monta  paikkaa,  kallista 
minulle  muistojensa  vuoksi,  jotka 
mua  seuranneet  on  sotaretkelleni 
ja  sieltä  takaisin  mun  tänne  tuoneet. 

Sophronia  (vienosti).    Ma  tahdon  isälleni  ilmoittaa, 
ritari,  tulosi.    Se,  varmaan  häntä 
on  ilahduttava. 

Manlius.      Mutta  sinä  itse, 
Sophronia?    Sa  etkö  ollenkaan 
ilahdu  tulostani?    Muistin  sua 
ma  viuhinassa  Parthein  nuolien 
ja  Perssein  sotaratsuin  töminässä 

ma  aattelin:  „Yks  aatos  kaunis  riittää 
hetkellä  kuoleman.    Mun  aatokseni 
Sophronia  on." 

SopHRONTA.    On  ihmis-aatokset 
kuin  kuplat  merellä,  jos  niillä  ei 
lie  kalliota,  johon  turvaavat. 
Ne  särkyy  tuulessa. 

Manlius  (innokkaasti).    Tää  aatos  kesti, 
sen  voimalla  ma  Perssein  miekat  voitin, 
näin  nälkää,  janoa,  ja  siinä,  missä 
tuhannet  murtuivat,  ma  seisoin.  —  (Ylpeästi.)    Siitä 
muut  kertokoot,  en  minä.    Tänne  tulin, 
taas  viikon  päästä  lähden.    (EukoilevBsti.)    Täytyykö 
mun  täten  lähteä?    (Lyhyt  vaitiolcf.) 

Sophronia  (epäröiden).    Ois  paljon  muUa 
sinulle  puhumista,  mut  ei  tänään.  — 
Huomenna. 

Manlius.    Huomiseen  on  pitkä  aika. 
On  tämä  päivä  lapsi  kihartukka, 
mut  huominen  jo  vanhus  harmaapää. 
Ken  siihen  luottaa,  vanha  on  jo  nuoma. 

SoPHUONiA  (autuaasti).    Mun  tämä-päiväni  on  ikuinen 
kuin  aurinko.    Mit'  tänään  sanoisin, 
sen  sanoo  huomen  ynnä  ylihuomen 
ja  kuun  ja  päivän  kierrot  määrää  vailla. 

Manlius  (tarttuen  hänen  käteensä).    Siis  on  sun  sanas  rakkaus?  Ei 

muu 
niin  ole  ikuinen. 

Sophronia.     En  sano,  että 
se  viha  ois. 

Manlius.    Ah,  armas  tyttö!    (Suutelee  tulisesti  hänen  kättään). 

Sophronia  (hätäisesti).  Tuossa 

isäni  saapuvi.    Jää  hyvästi!    (Menee  nopeasti  rantaan.) 

Manlius  (jää  hurxnautuneena  hänen  jälkeensä  katsomaan). 


S:s  kohtaus. 

Manlius.    Mesembrius. 

Mesembrius  (tulee  nopeasti  ja  reippain  askelin  oikealta,  ilman  sauvaa). 
Mitä  ma  kuulen?  —  Manlius  Sinister! 

(Syleilevät)    Niin  salaa  saapunut!    Kah,  terve  taloon! 

Olethan  oikein  miehistynyt  siitä 

kuin  viimeks  tavattihin.    Terve!    Terve! 

Manlius.    Ilolla  näen,  ettei  vuodet  ole 
sun  syöneet  voimiasi  eikä  vanhuus. 
Häpeemään  saatat  nuoren  nuorukaisen. 

Mbsembrius  (äkkiä  voihkien).    Erehdyt,  ystäväni.    Sairas  olen. 
Voi,  Ramon,  sauvani!  —  (Ramon  tuo  sauvan.)    Ah,  tuskin  voin 
tuetta  seisoa.    En  tiedä,  kuinka 
unohtaa  voin  ....    (Ramon  saattaa  hänet  istumaan.) 

Manuus  (teeskennellen  osan-ottoa).    Luuvalo  vaivaa  sua? 

Mbsbmbrius.    Luuvalo  kauhea!  —  (Reippaasti.)    Mut  siit*  ei  nyt! 
Huvita  terveitä  ei  vanhan  vaivat. 

Voi,  Ramon,  viiniä!    Nyt  juodaan!  —  (Ramon  tuo  pöydän,  toisen  tuolin 
sekä  täyttää  kaksi  maljaa.    Sytyttää  tulet.    Näyttämö  valkenee.)    Terve! 

Manlius.    Ma  sua  tervehdin  Mesembrius  Vir.    (Istuu.) 

Mbsembrius.    Ja  nyt  sun  täytyy  mulk  tarinoida 
sodasta,  leiristä  ja  kuinka  voivat 
Aper  ja  Varus,  Diocletianus 
ja  urhot  muut.    Mut  ensin  itsestäsi. 
(Terävästi.)    Tuletko  tyttäreni  kosijana? 

Manlius  (vältellen).    Taloosi  vanha  ystävyys  mun  toi. 

Mesembrius.    No,  noh,  tuo  tuttu  onhan  ystävyys 
välillä  nuorten  ynnä  vanhan  ukon, 
joir  ompi  tytär  kaunis.  —  (Viekkaasti.)    Hän  on  kaunis? 

Manlius  (huoaten).    Hyvinkin  kaunis. 

Mbsbmbrius  (häntä  matkien).  Hyvä  kauppakalu!  — 

Ei  myöskään  ilman  myöt^'äisiä. 
(Rehentelevinään.)    Ritarit  häntä  käyneet  kosimassa 
on  rikkaat,  ylhäiset. 

Manlius.         Sen  surukseni 
ma  ^kuulen. 

Mesembrius.    Kuinka? 

Manlius.  Sitä  vähemmän 

lie  mulla  toivoa. 

Mesbmdrius  (pilkaten).    Kuin  vaatimaton! 
Setäsi  onhan  Quaterquarcus,  tuo 
auguri  nv^inio,  min  ennustukset 

ain  toteen  käyvät.  —  (Ikäänkuin  vasta  muistaen.)    Ja  kautt'  taivaan,  onhan 
Carinus  leikkikumppanis.    Yks  sana, 
ja  hän  sun  tähtes  varmaan  hirttää  jonkun 
senaattorin  tai  konsulin  ja  sulle 

suo  hänen  virkansa  ja  palatsinsa. 
Yks  sana,  ystävä! 

Manlius  (jyrkästi).    Mut  mulla  ei 
halua  tuota  sanaa  sanomahan. 
(Hymyillen).    On  totta,  että  usein  entis-aikaan 
jaoimme  leivän  sekä  vaatteen  kanssa 
Carinuksen.    Mut  monen  monta  on  hän 
jo  ^unohduksen  torniin''  upottanut, 
ken  häntä  muistuttaa  on  tohtinut 
laoista  noista."—  (Eeippaasti.)    Ennen  kaikkea 
ma  elää  tahdon.    Maljasi,  Mesembrius! 

Mbsbmbrius  (viekkaasti).    Ja  oot  kai  elänytkin  aika  lailla?  — 
(Täyttää  maljat.)    Mut  lisää  nestettä  Phalernonl    Mitä 
pidät  sa  viinistäni?    Tunnustatko, 
ett'  olkoon  kuinka  kaunis  luojan  maa. 
Italia  sen  rinta  on.    Tääll*  ovat 
maan  nisät. 

Manlius  (juoden  pohjaan).    Viinisi  on  verraton. 
Toki  ma  toisen  tiedän  hehkuvamman. 

Mbsbmbrius.    Miss'  sitä  joit? 

MAiOiius.  Euphratin  virralla, 

kun  pitkä  päättyi  Ktesiphonin  taisto. 
Se  kesti  aamust'  asti  iUanruskoon, 
käteni  verta  tippui  tulvanaan, 
hikeä  otsa.    Mutta  yötä  ennen 
makasi  maassa  joukot  Persian. 
(Uljaasti.)    Ja  silloin  Euphrat  paisui. 

Mbsbmbrius.  Verestä. 

Manlius.    Ma  siitä  join  ja  siitä  päihdyin.    Voitko 
sit'  uskoa? 

Mbsbmbrius  (ylevästi).    Sa  päihdyit  kunniasta. 
Se  asui  vedessä. 

Manlius.       Voi  olla.    Täytin 
kypärän  enkä  ennen  hellittänyt 
kuin  olin  kaikki  viime  tilkkaan  juonut.    (Kohottaa  maljansa.) 

Mbsbmbrius  (vastaa  tervehdykseen  katsellen  nuorukaista  nähtävällä 
mielihyvällä). 

Manlius  (vaipuu  sotamuistoihinsa,  kyynärpäät  pöytää  vasten).  (Vaitiolo.) 

Mbsbmbrius  (jälleen  viekkaasti).    Mut  senpä  jälkeen  nautittekin  kai? 
Vai  kuinka?    Saipa  naiset  Ktesiphonin, 
nuo  mustasilmät,  vasta  leskeyneet 
tai  vielä  immet,  iloanne  tuta? 

(Tuttavallisesti.)    Maidossa  uitiin  sekä 
vai  kuin? 

Manlius  (kylmästi). ;  Ei  ollut  aikaa,  sillä 
samana  yönä  eespäin  ku^jettihin. 

Mbsembrius.    Hah,  hah,  sun  kainoutesi  ymmärrän!  — 
(Ääntänsä  matalentaen).    Kun  oikein  muistelet,  niin  lienee  sulia 
suloiset  muistot  sieltä.    Viisi  kuusi 
kai  yhtä  aikaa  eessäs  ailakoitsi? 
Valitsit  kaunehimman  taikka  et 
valinnut  ollenkaan,  vaan  pidit  kaikki? 
Yks  suuta  suikkas,  toinen  päähäsi 
seppeleitä  solmi,  kolmas  edessäsi 
matoUa  mairitellen  karkeloi 
sen  soiton  tahtiin,  jota  hoiti  neljäs. 

(Irstautta  teeskennellen.)    Hah,  hah!    Sep*  oivallista!    Mainiota! 
Kah,  ethän  kieltäne?    Ne  ovathan 
nuoruuden  riemiga!    (Kuiskaten.)    Myös  minä  ollut 
nuori  olen. 

Manlius  (ylenkatseellisesti).    Oikein  nouset  lentohon, 
kun  nuoruusmuistoihisi  pääset.  —  (Survaisee   maljansa  suuttuneena  pöy- 
tään ja  nousee.    Äärettömällä  ylemmyydellä:)  Minä 
en  noista  tiedä.    Sukuhun  ma  kuulun 
Sinisterein.    Mun  suvussani  tapa 
on  ollut  rakastaa  vain  yhtä  naista 
ja  sitä  saakka  kuolemaan.    Jos  tämä 
kuol'  ensiksi,  mies  eli  leskenä. 
Jos  vaimo  petti  hänet,  hän  sen  surmas. 

Jos  häväistiin,  hän  surmas  häväis^än.  * 

Ma  toivon  olevani  myös  Sinister.    (Vaitiolo.) 

•  Mesbmbrius  (vilpittömällä  ihailulla).     Kauniisti  puhuttu.  —  (Äkkiä.) 

Mut  sormessasi 
näenpä  sormuksen,  min  antamaksi 
ma  naisen  arvaan.    (Ilkeästi.)    Voittosaalis  kai 
tai  tulolalya  Rooman  hempukoilta? 

Manlius  (ylenkatseellisesti).    Hah,  hah!   Mun  sormuksesta  muistuu 

mieleen  .... 
(Välinpitämättömästi.)    Tää  kääry  lue!    (Vetää  povestaan  paperirullan.) 

Mesbmbrius.  Lempikiijeitäsi 

et  muUe  tyrkytellä  tarvitse. 

Manlius.    Luchan!    Päätä  itse! 

Mereubrius.  Teen  kuin  tahdot.  — 

(Lukee.)    «Sinister!    Sinä  neittä  rakastat, 

min  isä  on  sun  ystäväsi.    Häntä 
ja  neitoa  nyt  suuri  vaara  uhkaa. 
Jos  heidät  pelastaa  sa  tahdot,  tule 
mun  luokseni!    Tään  kirjeen  tuoja  on 
sua  odottava  pyhän  sillan  luona 
yöt,  päivät,  joka  hetki,  siks  kuin  tulet. 
Oleva  tunnusmerkkisi  on  sormus. **  — 
Ei  allekiijoitusta. 

Manuus  (lystikkäästi).    Mitäs  sanot? 

Mebbmbrius.    Sanonpa:  on  kuin  onneni  lippulehti, 
kadulla  Rooman  kaupattu.  —  (Äkkiä.)    Ken  sulle 
tään  antoi? 

Manlius.    Nainen,  jonka  kohtasin, 
kun  eilen  Capitoliosta  tulin. 

Mesbmbrius.    Ken  olla  saattoi?  —  Sangen  merkillistä.  — 
Mun  sormus  nähdä  suo! 

Manlius.  Kas,  tässä! 

Mesbmbrius  (kohoaa  sauvansa  nojassa  ja  tarkastaa  sormusta  tulen  va- 
lossa.   Äkkiä  parahtaen  kuin  käärmeen  pistämänä).    Aah! 

Manuus.    Tunnetko  sormuksen  tai  antajan? 

Mbsbmbrius  (matalalla  äänellä).    Molemmat. 

Manlius.  Kuka  on  hän? 

Mbsbmdrius  (päästäen  vihansa  valloilleen).  Kuka! 

Portoista  katalin,  min  hengitys 
on  rutto  Roomalle  ja  oleminen 
häpeä  kaiken  luomakunnan!    Nainen, 
pään  päälle  jonka  oma  siittäjänsä 
kasannut  kirot  on  niin  julmat,  monet, 
ett'  yksikään  jos  täyttyis,  maa  ei  kasvais, 
jota  hän  astuu,  pimenisi  meri, 
jota  hän  soutaa,  itse  taivas  kääntäis 

kasvonsa  poispäin,  kun  hän  katsoo  siihen!     (Vaipuu  murtuneena  alas. 
Vaitiolo.) 

Manlius  (liikutettuna).    Ken  on  tuo  nainen,  joka  uhmailee 
kirousta  monta  niin  ja  sentään  elää? 

Mbsbmbrius  (nyyhkyttäen).    Hän  oli  lapseni! 

Manlius  (peittää  kasvonsa  vaipallaan).  Glyceria! 

Mbsbmbrius  (ärjähtäen).    Kirous  sille,  joka  talossani 
tuon  nimen  lausuu !  —  (Vaipuu  jälleen  hiljaiseen  nyyhkytykseen.    Vaitiolo.) 

Manlius  (lähestyy  häntä  osaa  ottavaisesti  ja  laskee  kätensä  hiljaa  hä- 
nen olalleen). 

MB8EMBRIUS  (täjteen  itkuun  purskahtaen).    Ah!  —  (Käyden  äkkiä  hä- 
nen käteensä,  rukoilevastl)  Sinister,  sano, 
mua  rakastathan,  myös  Sophroniaa?  — 
Niin,  niin,  ma  tiedän  sen.    Me  kiitämme 
Sua  siitä  molemmat.    Hän  nuoruudellaan, 

ma  vanhuudellani.  —  (Taistellen  liikutustaan  vastaan.)    Sua  oon  ma  aina 
kuin  poikaa  pitänyt  —  (Kiihkeästi.)    Siks  sanon  sulle: 
vaarasta  vaijella  jos  tahdot  meitä, 

tuo  nainen  etsi  sekä  —  surmaa  hänet!  (Kohottaa  molemmat  kätensä  nyrk- 
kiin.   Vaipuu  jälleen  murtuneena  alas.) 

Manlius  (kauhistuneena).    Mesembrius!    Hän  tyttäresi  on. 

Mesembrius  (ärjähtäen).    Yks  tytär  mulla  on:  Sophronia.  — 
(Valittaen.)    Mut  missä  viipyy  hän?    Miks  ei  hän  ole 
jo  täällä?  ...  Yö  on  kauas  kulunut.  — 
Ma  pelkään  pahinta. 

Manmus.  Sa  pelkäät?    Mitä? 

Mesembrius  (painaen  käsin  kulmaluitaan).    En  tiedä.    Pelkään  pian 

järkeäni.  — 
(Lyhyt  vaitiolo.)    Mistä  me  puhuimme? 

Manltos.  Sun  tyttärestäs 

Glyceriasta. 

Mesembrius.    Ah!    Hän  kuoli  silloin, 
kun  libertinin  omakseen  hän  otti. 

Manlius.    Hän  siis  on  naitu? 

Mesembrius.  Kuka  olet  sinä, 

ken  ollut  Roomass'  olet  päivän  etkä 
tarua  vielä  kuullut  viehkeää, 

mi  kaikkein  huulill'  on!  —  (Purskahtaen).    Oh,  etkö  tuntis 
Glyceriata  ihanaista,  Rooman 
Aspasiaa! 

Maklius.    Tuon  nimen  kuullut  olen.  — 
Se  kuinka  mahdollista  ollut  on. 

Mesembrius  (matalalla  äänellä).    Carinus  libertinin  surmautti. 

Manlius.    Kautt*  taivaan,  ymmärrän! 

Mbsembrius  Et  vielä  aivan. 

(Värisevällä  äänellä.)    Hän  astunut  on  amfiteatterissa 
etehen  rahvaan  raa'an,  taitojaan 
näytellen  sekä  muoto-muhkeuttaan, 
jot*  ylistetty  taputuksilF  on 
ja  lauluiss'  Aeviuksen  irstahissa. 
Syntyykö  Roomass'  ykskään  juominki, 
joss'  ei  hän  ole  kuningatar?    Eikö 

keskellä  päivääkin  kanss*  seuran  inhan 

kati^a  Rooman  käy  hän,  puettuna 

kuin  riikinkukko  korupyrstöin,  töyhdöin? 

(Päästäen  tuskansa  valloilleen.)    Ah,  Manlius,  Manlius!    On  hirveätä, 

kun  hius  harmaa  on  ja  katsoa 

ei  ihmisiä  silmiin  voi,  vaan  täytyy 

jokaisen  katsannosta  lukea 

ja  kuulla  kuiskittavan:  „Katso,  kas, 

tuoss'  on  Mesembrius,  min  tytär  Roomaa 

niin  turmelee!"  —  „Kas  tuo  on  siittänyt 

sen  hirvtön,  mi  joka  päivä  leivän 

sadaltatuhannelta  syö  ja  imee 

kansasta  veren.**  —  „ Kavahtakoon,  ken 

hänehen  koskee!"  —  (Karaten  pystyyn.)    Manlius,  sun  täytyy 

se  nainen  surmata! 

Manlius.  En  koskaan  vielä 

ma  naista  surmannut. 

Mksbmbrius.  Siis  tee  se  nyt!  — 

(Tarttuen  hänen  käsivarteensa.)    Megaira  tää  sua  rakastaa.    Hän  tietää 
sun  toista  lempivän.    Ett'  toinen  tämä 
on  hänen  siskonsa,  ei  koske  häneen. 

(HillitjUä,  hirvittävällä  äänellä.)    Nää  Messalinat,  joiden  huulet  jo 
herpoutuneet  on  imennästä  hurmeen, 
nyt  käyvät  herkkusuiksi.    Riitä  heille 
ei  enää  tavallinen.    Siskoin  veri 
on  heistä  maukkahin. 

Manlius  (katsoo  häneen  kauhistuneena). 

Mesembrius  (kohtaa  hänen  katseensa,  njykäyttää  päätään  ja  peittää 
kasvonsa  vitkaan  vaipallaan).  (Vaitiolo.) 

Manlius  kuin  lumouksesta  heräten.    Ei,  tää  on  unta! 

Mesembrius.    Se  totta  on. 

Manlius.  Sa  varmaan  liioittelet! 

Mesembrius.    Ma  tiedän,  mitä  puhun,  Manlius.  — 
Se  nainen  surmaa! 

Manlius.  Epäilykses  tähden? 

Mesembrius.    Kun  käärmeen  näet,  etkö  polje  sitä 
vai  odotatko  siks  kuin  syy  on  sulia 
se  tappaa? 

Manlius.    Isä  oot,  Mesembrius, 
sun  tuskas  ymmärrän,  mut  tuta  tuota 
en  vielä  voiikuin  sa. 

Mesembrius  (katkerasti).    Kun  olet  nainut 
ja  itse  isä,^tunqet  tusH^nikin.    (Lyhyt  vaitiolo,) 

Manlius  (hnrmautuneena).    Sanoja  lausut  autuaita,  jotka 
pyhäUä  vavistuksella  mun  täyttää. 
Vihaamaan  vaaditko  mun,  vaikka  teet 
mun  onneUisimmaks  ihmisistä? 
Kaikista  sanoistasi  ymmärrän 
vain  yhden:  että  omakseni  on 
Sophronia  tuleva. 

Mbsembrius.    Se  tahtoni. 
(Itsekin  j&Ueen  tyyntyneenä.)    Anteeksi  anna,  että  äsken  sua 
ma  tutkin  niinkuin  tuomari.    Sen  tein 
vaan  tähden  tjrttäreni.    Käynyt  täällä 
on  monta  ritaria  muhkeata, 
yks  oli  irstas,  toinen  juoppo,  kolmas 
rahalle  ahnas  taikka  naisten  narri. 
Anteeksi,  että  epäilin  myös  sua. 

Manlius  (hymyillen).    Et  yksin  ollut  epäilyä. 

Mbsbmbrius.  Kuinka? 

Maiilius.  .  Tuo  tautisi  on  epäilyttävä. 

Mbsembrius.    Sa  mitä  luuletkaan?    Ma  sairas  olen. 

Manlius  (lystikkäästi).    Tuetta  seisot  taas  kuin  aika  mies. 

Mbsbmbrius  (katsoo  häneen,  hymyilee).     Sa  olet  liian  viisas  nuoru- 
kainen. 
(Jälleen  vakavasti)    Mun  tautini  on  itsepuolustus. 
Se  mua  estää  menemästä  hoviin 
ja  ilmoill'  ihmisien  liikkumasta. 

Manuus.    Ma  ymmärrän.    Sa  yksin  elää  tahdot? 

Mbsbmbrius.    On  tähän  aikaan  yksinäisyys  paras 
miehelle  mielen  vanhanaikaisen. 

Manlius.    Sen  tähden  täällä  siis  sa  pitkät  vuodet 
sairautta  teeskentelet?    Terve  olet? 

Mbsbmbrius.    On  terveyteni  jumalallinen. 

Manlius  (ihaillen).    Kumarran  kuntoasi  ankaraa, 
sa  vanhan  Rooman  vanha  rautatammi. 


6:8  kohtaus. 

Edbllisbt.    Philon. 

Pbilon  (tulee  kiireesti  oikealta).    Hän  eikö  tänne  vielä  tullut? 
Mbsbmbrius.  Kep? 

Philon.    Sophronia. 

Manlius.  Sa  kunne  neiles  jätit? 

(Polkaisten  jalkaansa.)    Nopeasti!    Joutuin,  koira! 

Philon  (polvillaan).  Kaikki  tahdon 

ma  teille  tunnustaa.  —  Jo  kauan  käynyt 
hän  kristittyjen  kokouksiss'  on. 

Mbsbmbrius.    Tuon  olen  tiennyt,  vaiti  sallien. 
Eteenpäin! 

Philon.    Tänään  hänet  sinne  saatoin, 
ovelle  luolan  jäin  ja  torkahtaakin 
ma  hetken  taisin.    Silloin  heräsin 
hälyhyn  yleiseen:  maa  tömisi,  korskui 
hevoset,  aseet  välkkyi,  ihmiset 
hajalle  juoksi  huutain,  voivottaen. 

Manlius.    Kautt'  taivaan! 

Mbsbmbrius  (tyynesti).         Eteenpäin. 

PmLON.  Tass'  olen  itse, 

en  muuta  tiedä.    Osa  kristityltä 
kai  vangiks  joutui,  toinen  osa  pääsi. 
(Itkien.)    Mut  neiti,  neitini  Sophronia, 
miss*  on  hän? 

Manlius.    Missä!    Kysyt!  —  (Vetäen  miekkansa.(    Kuole,  koira! 

Mbsbmbrius  (estäen).    Sa  hänen  mennä  suo. 

Philon  (pelastatitau  kiireesti  oikealle).      % 

Manlius  (pistää  miekkansa  tuppeen). 

Mbsbmbrius  (vaipua  murtuneena  sauvan  varaan). 
.   (Molemmat  tuijottavat  synkästi  eteensä.    Pitkä  vaitiolo.) 


7:s  kohtaus, 
Manlius.    Mbsbmbrius. 

Mbsbmbrius  (lähestyen  Manliusta,  hiljaa).  No,  mitäs  sanot? 

Manlius  (hampaittensa  välistä).    Glyceria. 

Mbsbmbrius  (päätään  nyykähyttäen).  Sa  toden  lausuit  varmaan. 

Hänellä  käytettävinään  on  joukot 
Carinuksen. 

Manlius.    Kirottu  olkoon  taivas, 
min  alla  tapahtua  moista  voi! 
Sisarko  ryöstää  oman  sisarensa 

edestä  sulhon  silmien?  —  Zeus,  Ormudz, 
Jesus  ja  Juppiter,  mit*  ootte  te, 
mi  valtanne!  —  Mut  miks  et  julki  tuonut, 
ett'  oli  tyttäresi  kristitty? 

MssEMBBnJS  (väsyneesti).    En  tunne  uskontoja  uusia. 
Sen  sorretuksi  tiesin  vaan  ja  tuumin: 
Siis  siinäkin  lie  jotain  hyvää.    Mitä 
ei  hyvää  ole  sortanut  Carinus? 
Tok'  kuulin  vainon  tgan  ohi  menneen, 
siks  pelännyt  en  tähden  tyttäreni. 

Manlius.    Carinus  kaipaa  kansan  suosiota 
ja  kansa  verta.  —  Nyt  jää  hyvästi ! 
Minusta  kuulet.    Hetket  kuluu.    Roomaan! 

Mesbmbrius  (vaipuen  alas).    Mun  tyttäreni,  oh! 

Manlius  (on  ottanut  jo  askeleen  vasemmalle,  kääntyy).    Sun  tyttäresi ! 
Ma  toisen  heistä  kostan,  toisen  surmaan. 

Esirippu. 


m 


M 

Taidetta. 


Teatterikatsaus. 


Kulunut  osa  näytelmäkautta  on  ollut  aivan  erikoisen  tyhjä  kai- 
kesta mielenkiintoa  herättävästä,  ja  tunnustan  että  harvoin  minulla  on 
ollut  vähemmän  halua  esittää  ajatustani  siitä  mitä  on  saatu  nähdä  — 
ja  mitä  ei  ole  saatu  nähdä  —  Suomen  Kansallisteatterissa.  Sama  tun- 
nustus oli  minun  aivan  äsken  tehtävä  Finsk  Tidskriftissä  myöskin 
Ruotsalaisesta  teatterista. 

En  aiokaan  antautua  mihinkään  sen  perinpohjaisempaan  selvitte- 
lyyn teatterin  toiminnasta  yleensä  enkä  myöskään  erikoisesti  näyttelijäin 
osuudesta. 

Vähemmän  siksi,  että  minulla  on  ollut  tilaisuutta  —  ja  olen  tun- 
tenut houkutusta  —  olemaan  läsnä  vain  parissa  kolmessa  näytännössä:  sillä 
niinkuin  viinipullon  sisällys  arvostellaan  kun  yksi  lasi  on  maisteltu  ja 
väliin  kirja  kun  on  yksi  luku  luettu,  niin  on  parissa  teatteri-illassakin 
aivan  kylliksi  tarpellisen  käsityksen  antamiseen  teatterin  taiteellisesta 
kannasta  ja  siitä  mitä  se  voi  taiteellisesti  saada  aikaan. 

Teen  esitykseni  lyhyesti  senvuoksi,  että  kirjoitelman  pituuden  täy- 
tyy olla  jokseenkin  järkevässä  suhteessa  aineen  tärkeyteen. 

Kansatieteellistä  draamaa,  Kansallisteatterin  toista  erikoisalaa,  on 
edustanut  kaksi  kappaletta. 

Hra  Kallion  muodostelma  Seitsemästä  veljeksestä  on  niin  huono  kuin 
draamaksi  muodosteiut  yleensä  ja  tuntuu  vielä  viheliäisemmältä,  kun 
luulisi  Kivelle  ehkä  voitavan  vaatia  hieman  erityistä  kunnioitusta. 

Unkarilainen  Tukkijoella  on  ehkä  suomalaista  hieman  korkeammalla. 
Hevospaimen  tekee  vähemmän  äitelän  ja  sentimentalisen  vaikutuksen 
kuin  hra  Pakkalan  teos.  Ja  ainakin  sille,  joka  tuntee  Unkarin  ja 
unkarilaiset  olot  vain  kaunokirjallisuudesta  ja  sanomalehdistöstä,  on  kap- 
paleessa myöskin  jonkun  verran  kansatieteellistä  puolta.  Aivan  päin- 
vastoin siis  kuin  Tukkijoella,  Sillä  tällä  alusta  loppuun  epätodellisella 
ja  harhaan  vievällä  tuotteella  ei  ole  niin  mitään  todellisuuden  kanssa  te- 
kemistä. Sillä  on  tosiaankin  niin  suuri  epätodellisuuden  leima,  ettei  se 
edes  ole  voinut  pettää  ulkomaalaista  yleisöä:  Kun  Tukkijoella  pari  vuotta 
takaperin  näyteltiin  Kristianiassa  oli  tuloksena  täydellinen  fiasko.  Nor- 
jassa näet  ymmärretään  yleensä  teatteria  ja  erikoisesti  kansatieteellisiä 
näytöksiä.  —  Mutta  palataksemme  Hevospaimeneen:  Kappale  sai  osakseen 
sympaatisen  esityksen.  Tämän  voi  sanoa  neiti  Niskasta,  joka  näytteli 
koruttomasti  ja  teeskentelemättä  sekä  rva  Lindelöfistä,  joka  oli  koko  lys- 
tikäs eräässä  pikkuosassa,  ja  miksei  myöskin  hra  Suoniosta,  jonka  vaki- 
tuisella ja  ainoalla  oikealla  alalla  kappale  liikkuukin.  Pari  sivuhenki- 
löäkin voisi  mainita,  esim.  hra  Weckmanin  ja  hra  Latun,  jos  oikein 
muistan. 

Catulle  Mend^s'n  kuusinäytöksinen  Orlanda  kuningatar  —  tahi  la 
Reine  Fiamnutte,  joksi  tekijä  itse  kappalettaan  nimittää  —  on  Kansallis- 
teatterin toisen  erikoisuuden  edustaja:  vaatetuskappale,  kulissidraama, 
pää-  ja  valtiotoiminta. 

Mitään  muuta  ei  Orlanda  kuningatar  ole,  erittäinkin  kun  suomen- 
taja on  alkuteoksen  runopuvun  muuttanut  proosaksi,  ja  muodon  sekä 
kielen  ansiot,  jotka  Catulle  Mendös'llä  voivat  olla  kylläkin  suuret,  niin- 
muodoin ovat  jääneet  pois. 

Paljolla  onkin  vain  arvonsa  kirjallishistoriallisena  todistuskappa- 
leena. Se  syntyi  1880-luvun  loppupuolella,  aikana  jolloin  taantumus 
positivistisiin  idealeihin  nähden  alkoi  päästä  vauhtiin.  Tunnettiin  suurta 
tarvetta  mennä  niiden  rajojen  ulkopuolelle,  joilla  materialistinen  maail- 
mankatsomus uskoineen  mekaanisiin  lakeihin  oli  kaiken  ympäröinyt,  tah- 

dottiin  kuulla  sielujen  itse  puhuvan  salaperäistä  kieltänsä,  kuuntelevan 
veren  ja  halujen  ääniä,  nähdä  intohimojen  säännöttömiä  selittämättömiä 
leikkejä  ihmisten  ja  heidän  elämänsä  kanssa. 

Sellaisia  pyrkimyksiä,  epookin  tendenssejä,  onkin  lopulta  Orlanda 
kuningattaressa. 

Teoria  on  hyvä  (niinkuin  kaikki  teoriat),  tulos  vähemmän  hyvä. 
Mendes  on  huomannut,  että  jos  tämä  dramaatinen  konseptsioni  pantaisiin 
käytäntöön,  olisi  tuloksena  englantilainen  renessenssimallinen,  Websterin, 
Fordin,  Shakespearen  tapainen  tragedia.  Hänen  oma  voimansa  ei  ole  riittänyt 
jtämän  murhenäytelmän  muovailemiseen.  Ja  hän  on  senvuoksi  kääntynyt 
englantilaisiin  malleihin  ja  tehnyt  pieniä  lainoja,  etupäässä  Shakespearelta. 
Mutta  hänen  tyyliaistinsa  —  tällä  alalla  nimittäin  —  on  hieman  epäil- 
tävä, niinpä  on  hän  tehnyt  itsensä  syypääksi  pieneen  erehdykseen  ja 
haikailematta  sekoittanut  Shakespeareen  Victor  Hugoa.  Siitäpä  johtuukin 
suuri  osa  siitä  saamattomuuden  tunnelmasta,  jonka  kappale  jättää. 

Neiti  Högdahlin  Orlanda  oli  liian  hölläpiirteinen.  Yleensä  onkin 
tämä  näyttelijätär  takertunut  maneeriin,  joka  ei  ennusta  mitään  hyvää 
vastaisuudessakaan.  Hänen  on  saatava  enemmän  ryhdikkyyttä.  Enem- 
män selkärankaa,  enemmän  tarmoa  —  sekä  ulkonaisessa  esiintymisessä 
että  sisäisesti  tarmoa  —  on  tarpeen;  vähemmän,  paljon  vähemmän  sitä 
mitä  —  kohteliaasti  —  voidaan  sanoa  tunteellisuudeksi.  Onhan  hra 
Snellmankin  pyrkiessään  suurempaan  teeskentelemättömyyteen  parissa  vuo- 
dessa huomattavasti  edistynyt. 

Että  Catulle  Mendes'ln  Orlanda  edustaa  sitä  uudenaikaisen  sielun- 
elämän virtausta,  joka  suunnilleen  kaksikymmentä  vuotta  on  vastustanut 
positivismia,  materialismia,  naturalismia,  on  merkityksetön  sattuma.  Max 
Halbe  sitävastoin  —  jonka  Väkevä  virta  oli  vuoden  ensimäinen  uutuus 
—  saa  koko  omaperäisyytensä  läheisestä  yhteydestä  tähän  virtaukseen  ja 
hänen  muutamat  teoksensa  ovatkin  sen  etevimpänä  edustajana  saksalai- 
sessa draamassa. 

Hän  alkoi  mitä  piintyneimpänä  naturalistina.  Eisgang  on  ensi- 
maiseen Hauptmann-maneeriin  tehty  harjoitelma:  kappaleen  sekä  muodossa 
että  sisällössä  on  joukottain  piirteitä,  jotka  viittaavat  suorastansa  Vor 
Sannenaufgangxxviy  Hauptmannin  ensimaiseen  teokseen  ja  ehkä  saksalaisen 
naturalismin  jyrkimpään  draamaan.  Mutta  jo  tässäkin  on  piirteitä,  jotka 
viittaavat  johonkin  uuteen. 

Hugo  Tetzlaff  on  heikko  ja  unelias,  joka  itse  voimatta  toimia  kuu- 
lee toiminnan  hälinää  ympärillään,  näkee  ihmisten  taistelevan  ja  kaatu- 
van, tapausten  syntyvän  ja  häviävän.  Pienestä  draamasta  kohoo  harvi- 
naisen voimakas  tunnelma:  häntä  ympäröivässä  ahdingossa  on  jotakin 
painajaisunelmaa,  hurja,  sekava  kiirehtiminen  ihmisten  ja  tapausten 
ohitse  kiitämisessä;  ja  Weikselin  etäinen  pauhu  on  yhtynyt  kohisevaksi 
säestykseksi. 

Hugo  Tetzlaff  ei  voinut  mitään.  Asianhaarat  vaativat  häneltä  jon- 
kun määrän  tarmoa.  Hänellä  sitä  ei  ollut  ja  hän  kukistui.  Halben  seu- 
raava askel  on  laskelmiemme  tarkoituksenmukaisettomuuden  näyttäminen, 
kuinka  turha  on  tahtomme,  voimaton  kaipuumme,  niin  kauan  kuin  sat- 
tumuksella on  määräysvalta  ja  oikku  on  voima.  Näin  pikku  Jugend- 
draamassa. 

Jollen  erehdy  on  kappaletta  suomeksikin  näytelty  ja  on  se  siis 
tuttu.  Sen  ratkaisee  laukaus,  joka,  kun  jo  kaikki  sanat  on  sanottu  ja 
päätökset  tehty,  laukaistaan  viekoittelijaa  kohti,  mutta  osuukin  vieteltyyn. 
Sattuman  tarkoituksettomampaa  sekaantumista  on  koko  vaikea  ajatella. 
Mutta  Halbe  vahvistaa  aikomustaan  panemalla  ampujaksi  mielenvikaisen, 
hullurukka  edustaa  kohtaloa.  —  Tämäkin  teos  jättää  tulokseksi  tunnelman. 
Toiminnallamme  ei  ole  päämaalia;  tahtomme  on  voimaton;  järki  harhakuva. 

Kolmaskin  teos  on  mainittava  Max  Halben  kerran  esillä  ollessa*. 
Muiter  Erde,  Tässäkin  draamassa,  joka  on  uudempien  saksalaisten 
murhenäytelmien  kauneimpia  ja  vahvimpia,  on  Halbe  vielä  kerran  —  ja 
melkeinpä  näkyväisyyteen  saakka  —  loihtinut  esille  sen  tunnelman, 
joka  oli  edellisten  näytelmien  sieluna. 

Paul  Warkentin  palajaa  synnyintaloonsa  hautaamaan  isäänsä,  jonka 
kanssa  hän  kymmenisen  vuotta  on  ollut  kireissä  väleissä.  Joukoittain 
muistoja  virtaa  väkevänä  häntä  vastaan;  lapsuuden  puoleksi  unhoittuneita 
muistelmia;  tuhansia  muistutuksia  ainaiseksi  menneistä  päivistä;  jo  unoh- 
dettuja ajatuksia;  vaikutelmia,  jotka  ovat  miltei  hävinneet;  kauvan  sitten 
lausuttujen  sanojen  kaikua.  Yhä  valtavammaksi  käy  menneisyyden  ko- 
hina. Näemme  miten  vaikutukset  tihentyvät  ja  käyvät  havainnollisiksi, 
näkee  miten  tunnelma  valtaa  hänet;  se  muodostuu  kohtaloksi  ja  sur- 
maa hänet. 

Halben  ajatuksen  puhtain  ilmaisu  on  Mutter  Erde,  Hänen  tek- 
niikkansa   koskettelee    tässä    ensimäisen  ja  viimeisen  kerran  mestaruutta . 

Ympäristö  elää  kuni  yhden  sielun  täyttämänä  tunnelmana;  ja  kappaleen 
henkilöt  ovat  kaikki  ihmisiä,  kaikkien  kohtaloilla  on  joko  murheen  tahi 
humorin  syvä  väritys. 

Mutter  Erd^ssA  ei  ole  mitään  »intriigiä*.  Halbe  on  etsinyt  tien 
siihen  maailmaan»  johon  Ros?nerholmin  tekijä  on  avannut  portit.  Hän 
on  parhaimpia  ibseninmukaisen  dramatiikan  edustajia  —  toinen  ja  ete- 
vämpihän  on  Maeterlinck  —  dramatiikan,  joka  tahtoo  käyttää  sanoja 
„ sisäisen  elämän^  hiljaisille  äänille»  avata  tajunnassa  uinuvat  voimat, 
sanalla  sanoen,  luoda  muotoa  eräälle  draamalle,  joka  heijastuu  ulko- 
naisen elämän  helskähtävien  vuoropuhelujen  ja  turhien  tapausten  pintaa 
paljoa  syvemmälle. 

Tämä  pyrkimys  antaa  dramaatisille  teoksille  omituisen  novellimai- 
sen  ja  lyrismin  lisämaun. 

Halbella  on  ollut  apunaan  enemmän  tunteellinen  kuin  voimakas 
luonteensa  ja  hänen  on  onnistunut  Mutter  Eräeen  äärettömän  läheisesti 
yhdistää  novellin  ja  draaman  runollisuus:  Mutter  Erdessi  on  jotakin 
omaperäistä  lyriikkaa,  joka  ei  ole  yksinomaan  näyttämön  eikä  kertomuk- 
sen, mutta  kuuluu  molemmille  ja  tekee  uutuuden  vaikutuksen.  —  Väkevä 
virta  ei  ole  paraimpia  eikä  heikompia  Halben  viidestätoista  tahi  kahdesta- 
kymmenestä teoksesta.  Kun  vapautuu  siitä  kaavamaisesta  vaikutuk- 
sesta, jonka  kokoonpano  tekee,  voi  kumminkin  kappaleessa  nähdä  Hal- 
ben tunnelmataiteen  tavallaan  valaisevan  näytteen.  —  Minulla  ei  ollut 
tilaisuutta    nähdä    kappaletta    Kansallisteatterissa.     Mutta    päättäen    osien 

jaosta  en  siinä  mitään  menettänytkään. 

o.  H-n. 


Bunontta. 


Valfrid  Hedman,  Itämaalaisia  haaveiluja.     Kotka  I906.    Kustannusosakeyhtiö 
Osmo.    91  siv.  8:0.     Hinta  i:  50. 

Hiukan  romanttista  haavemieltä,  hiukan  opittua  soinnunsommittelua, 
mutta  ei  sitä  sisäistä  tunnepohjaa,  joka  runon  runoksi  tekee. 

Ajattelen  tämän  runovihkosen  synnyn  näin:  Paljon  lukenut  ja  mo- 
nia kieliä  taitava  tekijä  on  istunut  kotonansa  Hämeenlinnassa  pitkinä  tal- 
visina iltoina  ja  antanut  mielikuvituksensa  harhailla  halki  Itämaiden,  joi- 

hin  hän  on  jostakin  syystä  kovasti  ihastunut.  Hän  on  kuvitellut  kulke- 
vansa etelän  ilopuistoissa,  kuunnellen  bulbuMinnun  laulua,  ja  rakasta- 
vansa tummakutrisia,  kuumaverisiä  Itämaan  impiä.  Mutta  mielikuvitus 
on  ollut  liian  heikko;  se  ei  ole  jaksanut  eläytyä  yhteenkään  situatsio- 
niin  niin  omintakeisesti  ja  herkästi,  että  lukija  hetkeksikään  erehtyisi 
uskomaan  runojentekijän  liikkuneen  Bosforin(!)  rannoilla,  Persian  kylissä 
tai  Arabian  yöllisillä  aavikoilla  ja  ottaisi  siis  hänen  sanansa  todeksi. 

Runoilta  puuttuu  illudeeraava  voima.  Ja  vaikka  nuo  muutamat 
käsitteet,  jotka  olemme  tottuneet  yhdistämään  Itämaihin  —  Runebergin 
tapaan  puhuakseni  —  „ pukeutuvatkin  sanasoinnun  ja  runomitan  sulhais- 
pukuun  —  ei  morsianta  kuulu  sinä  ilmoisna  ikänä*'.  Säkeet,  runomitta 
ja  lauseparret  ovat  ulkoa  opittuja  —  huonosti  opittuja,  pahasti  ontuvia. 
Mietelmät,  joita  tekijän  on  joskus  tehnyt  mieli  yritellä,  ovat  arkipäiväisiä 
ja  köyhiä.  Eräs  suorasanainen  kertomus,  joka  on  runojen  lomaan  pis- 
tetty, on  melkeinpä  vielä  heikompi  kuin  itse  runot,  eikä  anna  toiveita 
tekijästä  novelliniekaksikaan. 

Lopussa  oleva  sikermä  suomennoksia  on  kerrassaan  kehno. 

Miksi  puhua  koko  kirjasta  enemmän? 

V.  T. 


Ingeborg    Maria   Sicbl,   Harmaa  pikku  kissa.    Suomentanut  T|yy  n  e  H.     Por- 
voo 1906.    Werner  Söderström.     171  s.    8:0.     Hinta  2:  50. 

Niiden  kirjojen  joukossa,  jotka  viime  jouluna  saavuttivat  suurimman 
menekin,  on  ensimäisinä  yllämainittu  kirja.  Tekijän  nimi  on  meillä  van- 
hastaan tuttu  ja  niin  suuressa  määrin  suosittu,  että  se  yksin  on  voinut 
taata  teoksen  menekin.  Enpä  tahtoisi  nimittäin  uskoa  meidän  yleisömme 
makua  niin  huonoksi,  että  se  kirjan  itsensä  vuoksi  olisi  niin  kiihkeästi 
kiiruhtanut  sitä  ostamaan. 

Vaikeata  on  käsittää  että  „Tunturivuoren  papin**  tekijän  kynästä 
on  tämäkin  kirja  lähtenyt,  ja  kerrassaan  käsittämätöntä  se  olisikin,  jollei 
jo  edellisissäkin  kirjoissa,  joita  hän  esikoisteoksensa  jälkeen  väsymättömällä 
uutteruudella  on  julkaissut,  olisi  voinut  huomata  asteittaista  alenemista. 
Hänen  kirjailijaluonteessaan  on  suuri  taipumus  sentimentaaHsuuteen,  joka 
varsinkin  „Else  neidossa**  on  kohonnut  huippuunsa,  joskohta  siinä  sen 
ohella  on  myöskin  runollista  tuoksua,  joka  on  tekijälle  ansioksi  luettava. 
Monta  harrasta  lukijaa  hän  varmaan' myös  tuolla  kirjallaan  on  voittanut 
sen  uskonnollisen  sävyn  perustuksella,  joka  esiintyy  siinä  varsin  valta- 
vana. Mutta  jos  sen  johdosta  otaksuisi  häntä  uskonnolliseksi  kirjailijaksi 
ja  odottaisi  löytävänsä  myöhemmistä  teoksista  samanlaista  sävyä,  niin 
erehtyy  pahasti. 

Tuskin  vuosi  oli  kulunut  „Else  neidon^'  ilmestymisestä,  kun  tekijä 
taas  lähetti  maailmaan  kynänsä  tuotteita,  tällä  kertaa  kokonaista  kaksi 
kappaletta.  Ehkäpä  näiden  kirjojen  vähäpätöisyys  riippuu  vain  liikatuot- 
teliaisuudesta,  eikä  todista  tekijän  alentumista  tusinakirjailfjoiden  jouk- 
koon, vaikka  se  ajatus  tuntuukin  olevan  varsin  lähellä. 

„  Harmaa  pikku  kissa''  on  sekä  aiheeltaan  että  käsittelyltään  kovin 
heikko.  Siinä  ei  ole  ainoatakaan  luonnetta,  jota  voisi  edes  luonteeksi 
sanoa.  Itse  „ harmaa  pikku  kissa '',  nuori  rouva,  on  epäselvästi  kuvattu, 
eikä  oikeastaan  ole  kirjan  päähenkilökään,  vaikka  se  hänen  mukaansa  on 
nimensä  saanut.  Toisella  naisella,  Ebballa,  on  joitakuita  hyviä  piirteitä, 
vaikka  hänenkin  suhteensa  olisi  paljon  toivomisen  varaa.  Heikoin  ja  ikä- 
vin on  ehkä  sittenkin  kirjan  sankari,  Aksel,  jonka  vuoksi  niin  paljon 
tuskaa  tunnetaan  ja  kyyneliä  vuodatetaan. 

Suurena  syynä  kirjan  hämäryyteen  on  kuitenkin  sen  kirjoitustapa. 
Siinä  kaksi  eri  henkilöä,  vanha  setä  Fredrik  ja  Ebba  neiti,  kertovat  kir- 
jeissä eri  henkilöille  kumpikin  tapausten  kulun.  Mutta  seurauksena  tuol- 
laisesta yksipuolisesta  kirjeenvaihdosta  on  se,  että  lukija,  joka  ei  ole  »si- 
sällä  asioissa '',  koko  ajan  tuntee  seisovansa  ulkopuolella  ja  ymmärtävänsä 
vain  puolittain.  Tosin  silloin-tällöin  vanha  setä  ilmaisee  omia  tuumiansa, 
jotka  eivät  ole  vailla  mielenkiintoa,  mutta  nekään  eivät  yhtään  kuulu 
itse'  kertomukseen,  ja  pikemmin  vaikuttavat  vain  tekijän  omina  mielipiteinä, 
joita  hän  käyttäen  hyväkseen  tilaisuutta  lausuu  julki  satunnaisen  suun 
kautta. 

Koko  kertomuksessa  ei  ole  mitään  muuta  kuin  erootisia  tunteen- 
purkauksia, jotka  eivät  paranna  jos  kohta  eivät  pahennakaan  ketään. 
Että  kaikki  päättyy  lopussa  hyvin  ja  että  talossa  vallitsee  „parhain  onni*', 
jättää  lukijan  aivan  kylmäksi.  Mutta  onhan  se  luonnollistakin,  kun  kir- 
jassa ei  ole  ollut  mitään,  joka  olisi  mieltä  kiinnittänyt  ja  koko  juttu  on 
tuntunut  vain  teennäiseltä  ja  ja  tyhjältä. 

Pelkäänpä  pahoin,  että  moni,  jota  tekijän  nimi  on  houkutellut,  on 
tuntenut  varsin  suurta  pettymystä  saadessaan  tämän  kirjan  käteensä.  Siksi 
olisikin  suotavaa,  että  kustantajat,  jotka  edeltäpäin  voivat  ottaa  selkoa  kir- 
jan arvosta,  eivät  kustantaisi  teosta  vain  tekijän  ja  sen  menekin  vuoksi, 
jota  hänen  nimensä  takaa,  sillä  siten  tuotetaan  hallaa  todellisesti  arvok- 
kaille tuotteille. 

H.  s. 

Juhani   Aho,   Minkä  mitäkin   Italiasta.      Helsinki    1906.     Otava.     132  siv.  8:0. 
Hinta  2:  75. 

Sille,  joka  itse  on  käynyt  Italiassa,  tämä  Juhani  Ahon  kirja  tarjoaa 
suurta  viehätystä.  Se  on  kuin  kaunis  taulu,  joka  loihtii  eteemme  tutun 
ja  rakkaan  maiseman,  valaisee  siinä  puolia,  joita  ehkä  emme  itse  ole 
sattuneet  näkemään,  tai  ehkä  jo  olemme  ennättäneet  unohtaa,  mutta  etu- 
päässä palauttaa  mieleen  toisen  kuvan  toisensa  jälkeen,  joita  itsekin 
olemme  ihaillen  katselleet.  Nämät  kuvaukset  ovat  jo  useita  vuosia  sit- 
ten kirjoitetut  ja  ennen  julkaistut  sanomalehdissä.  Ne  ovat  satunnaisia 
tunnelmakuvia,  jotka  matkan  varrella  ovat  mieleen  kohonneet,  mutta 
niissä  on  tuoreutta,  runollisuutta,  herkkää  huomiokykyä  ja  hiukan  huu- 
moriakin, joka  kohottaa  ne  yläpuolelle  tavallisia  matkakuvauksia. 

Omituista  on  huomata  kuinka  tekijällä  keskellä  etelän  viehkeää 
luontoa  ja  sen  valtavia  vaikutuksia  on  aina  ajatuksessansa  kotoinen 
kontu  ja  kuinka  usein  hän  vertaa  matkan  varrella  näkemiänsä  kotoisiin 
oloihin.  Niinpä  jo  matkalla  Italiaan  hän  on  näkevinään  Kuusamon  vaa- 
rat ympärillään  ja  Italian  tuoksuva  ilma  tuo  kotoiset  kesäillat  mieleen. 
Pyhän  Paavalin  kirkosta  puhuessaan  hän  sanoo,  ettei  se  ole  „ mikään 
sydänmaan  kappeli**  ja  että  sen  pilarit  „ovat  pitkät  kuin  korpikuuset, 
jotka  latvoillaan  kuin  taivasta  kannatta vat**.  Ja  lukijasta  tuntuu  ikään- 
kuin hän  ei  koskaan  voisi  kokonaan  antautua  ihailemaan  kaikkea  sitä 
kaunista,  joka  on  hänen  ympärillänsä,  vaan  että  aina  mieleen  nousisi 
muisto  jostakin  vieläkin  kauniimmasta,  joka  on  kaikkein  lähinnä  hänen 
omaa  sydäntänsä. 

Aito  Ahomainen  huumori  tulee  esiin  kuvauksessa  Laululintuja, 
vaikkei  sitä  ole  siinä  kuin  säästäen  käytetty.  Sääli  että  tekijä  viime  ai- 
koina niin  harvoin  enää  päästää  valloilleen  tämän  kykynsä,  sillä  on- 
han huumori  niukasti  meidän  kirjallisuudessamme  edustettu. 

Kirjassa  on  useita  kuvia,  jäljennöksiä  sekä  taideteoksista  että  merkki- 
paikoista.    Kansikuvan  on  rouva  Venny  Soldan-Brofelt  piirustanut. 

H.  s. 


EUstorialUsta  kiijallisautta. 

Landshöfdingen  friherre  Gabriel  Kurcks  lefnadsminnen  upptecfcnade  af  honom  själf. 
I  tryck  utgifna  äf  Finlands  Statsarkiv  genom  Rbinh.  Hausen.  Hel- 
sinki 1906.    209  siv.  8:0.     Hinta  3:  — . 

Tosin  nämä  muistelmat,  niinkuin  niiden  julkaisijakin,  valtioarkiston^ 
hoitaja  R.  Hausen  esipuheessa  huomauttaa,  ainoastaan  vähässä  määrässä 
koskevat    Suomea,    mutta    ne    ovat  kuitenkin  täällä  syntyneen  miehen  ja 

antavat  karakteristisen  kuvan  meidän  maamme  korkeimpien  piirien  elä- 
mästä Ruotsin  vallan  mahtavuuden  aikana.  Myöskin  kului  suuri  osa 
Gabriel  Kurekin  myöhemmästä  ijästä  meidän  maassa,  omistamassaan  Lau- 
kon kartanossa.  Mutta  Kurckille  kävi,  niinkuin  monelle  yhä  käy,  että 
hän  on  kuvannut  etupäässä  matkojansa  ja  elämäänsä  suuressa  maailmassa, 
ja  jättänyt  jokapäiväisen  elämänsä  kokemuksia  kertomatta,  jotka  kuiten- 
kin epäilemättä  nyt  jälkimaailmalle  olisivat  tarjonneet  suurimman  intressin. 

Kaikkein  laajimmin  on  hän  kertonut  osanotostaan  Puolan  sotaan 
1655 — 60,  johon  otti  osaa  upseerina  sotaväessä,  ja  Tanskan  sotaan  1676 
— 79,  jolloin  oli  Skaraborgin  läänin  maaherrana  Ruotsissa.  Huomatta- 
vaa on,  että  Kurck,  joka  ei  muuten  osoita  mitään  erikoista  suomalaista 
kansallistuntoa.  Puolan  sotaa  kuvatessaan  pari  kertaa,  esim.  kertoessaan 
Varsovan  taistelusta,  erittäin  mainitsee  suomalaisten  kunniakkaasta  osan- 
otosta sotatapauksiin.  Huvittavin  osa  muistelmista  on  mielestäni  kuiten- 
kin kuvaus  tekijän  nuoruudesta  ja  „ vaellusvuosista*^  Europan  eri  maissa. 
Se  antaa  meille  hyvän  kuvan  nuoren  ylimyksen  kasvatuksesta  ja  elä- 
mästä siihen  aikaan. 

Gabriel  Kurck  oli  syntynyt  1630  Viipurin  linnassa,  jossa  hänen 
isänsä  Jöns  Kurki  eli  Kurck,  sittemmin  Turun  hovioikeuden  tunnettu 
presidentti,  siihen  aikaan  piti  asuntoa  Viipurin  maaherrana.  Hänen  äi- 
tinsä oli  Martta  Oxenstjerna,  Aksel  Oxenstjernan  sisar,  eikä  erehtyne  kun 
pitää  tätä  viimeksimainittua  sukulaissuhdetta  suurimpana  syynä  siihen 
huomaavaisuuteen,  jota  suomalaiselle  ylimykselle  hänen  matkoillaan  sit- 
temmin osoitettiin  Europan  hoveissa  —  hyvähän  on  kun  piispa  on 
enona.  Ensimäisenä  opettajana  oli  hänellä  Vesilahden  kappalainen 
Christiernus  Jacobi.  V.  1641  hän  „deponeerattiin''  ja  sisäänkirjoitettiin 
Turun  akatemiaan  (huomautettakoon  ettei  hänen  nimeänsä  ole  Laguksen 
luettelossa),  sekä  pantiin  asuntoon  ja  »inspektsioniin^^  professori  Johannes 
Terseruksen  luo,  vaan  sen  lisäksi  oli  hänellä  vielä  erityinen  praeceptor 
ja  kaksi  „ renkiä*',  toinen  saksalainen  aatelismies,  toinen  ranskalainen. 
Mutta  seuraavana  vuonna  oli  omituinen  tapaturma  tekemäisillään  lopun 
nuoren  Kurekin  elämästä.  Se  kivitalo,  jossa  nuorukainen  Turussa  asui, 
sortui  näet  ja  hautasi  hänet  sekä  ranskalaisen  raunioiden  alle,  josta 
Gabriel  vasta  useiden  tuntien  jälkeen  kaivettiin  —  merkillistä  kyllä  — 
vahingoittumattomana  esiin,  ainoastaan  vaatteet  rievuiksi  repeytyneinä; 
ranskalainen  oli  surmansa  saanut.  Gabrielin  mielestä  tämä  tapahtui  ih- 
meen kautta  ja  hän  kertoo  mitenkä  valkoiseen  hameesen  puettu  olento 
talon  kaatuessa  tarttui  häneen  ja  suojeli  häntä  ylitse  vieriviltä  kiviltä. 
Kolme  vuotta  Turun  yliopistossa  oltuansa,  lähetettiin  hän  jatkamaan  opin- 
tojaan Upsalaan  ja  jäi  nyt  sukulaistensa  luo  Ruotsiin.  V.  1650  Kristii- 
nan kruunauksen  kunniaksi  pidettyihin  turnajaisiin  samoin  kuin  suureen 
ballettiin   hän  otti   osaa.     Kaksi  vuotta  myöhemmin  oli  Kurekin  lähtemi- 

nen  sille  ulkomaanmatkalle,  joka  siihen  aiicaan  katsottiin  välttämättö- 
mäksi jokaiselle  ylimysnuorukaiselle,  kun  tieto  isän  kuolemasta  pakoitti 
hänet  ensin  menemään  hautaukseen  Turkuun  ja  viivytti  ulkomaanmatkaa. 

Emme  voi  Gabriel  Kurckia  hänen  laajalla  matkallaan  seurata.  Se 
kävi  (ensi  aluksi  lanko  Kankaisten  Kustavi  Horn  seurana)  Tanskan  ja 
Saksan  kautta  espanjalaisiin  Alankomaihin,  jossa  ajaksi  rupesi  Espanjan 
palvelukseen,  sieltä  sitten  Hollantiin  ja  Englantiin.  Brusselin  hän  sanoo 
olevan  »kaikkien  hienojen  tapojen  opettaja  sekä  konversatsionissä  että 
vita  communiksessa  (yleisessä  elämässä),  sillä  siellä  kaikkea  seurustelua 
niin  naisten  kuin  kavaljeerien  puolelta  harjoitetaan  suurimmalla  huomaa- 
vaisuudella, ja  osoitetaan  muukalaisille  suurinta  kohteliaisuutta. '^  Eng- 
lannissa katseltiin  sekä  Canterburyn  että  Oxfordin  kuuluisien  yliopistojen 
rakennuksia  ja  kokoelmia,  ja  jälkimäisessä  paikassa  Kurckia  kunnioitet- 
tiin maisteriksi  vihkimyksellä.  Intressantein  oli  ehkä  kuitenkin  hänen 
käyntinsä  Englannin  kruunaamattoman  hallitsijan  Oliver  Cromwellin  luona, 
joka  kuultuansa  Aksel  Oxenstjernan  olevan  hänen  enonsa,  kysyi  tämän 
terveydestä  ja  oloista  ja  käski  antaa  Kurckille  passin  vapaasti  kulkea  ja 
katsella  mitä  hän  halusi  Englannissa.  Sen  ohessa  hän  vakuutti  ystä- 
vyyttänsä ja  hyvää  väliänsä  Ruotsin  kansan  kanssa.  Englannista  Kurck 
palasi  Alankomaihin,  jossa  tapasi  kruunustaan  äsken  luopuneen  Kristiina 
kuningattaren  ja  pari  kuukautta  palveli  hänen  hovissaan.  Sitten  jatket- 
tiin matkaa  Ranskaan,  josta  vasta  paluumatkalle  käännyttiin. 

Niinkuin  jo  mainittiin  ei  muistelmissa  paljon  kerrota  Suomesta. 
Vuodet  1661 — 67  oli  Kurck  suurimmaksi  osaksi  viettänyt  Suomessa,  Lau- 
kossa, ja  sillä  aikaa  nimitetty  Viipurin  maaherraksikin,  mutta  ei  ottanut 
tätä  tointa  vastaan.  Pari  kuvausta  hänen  matkoistaan  Ruotsin  ja  Suomen 
välillä  antaa  elävän  kuvan  siitä  tavasta,  jolla  ennen  semmoinen  matka 
tehtiin  ja  niistä  vaikeuksista  ja  vaaroista,  jotka  olivat  siihen  yhdistettyinä. 
V.  1669  lähti  Gabriel  Kurck  vaimoineen  ja  lapsineen  matkalle  Turusta 
Tukholmaan.  Ahvenanmaan  Granhamnissa  odotettiin,  48  alusta  yhdessä 
joukossa,  useampia  päiviä  sopivaa  tuulta.  Juhannuspäivänä  päästiin  vih- 
doin lähtemään  edemmäs.  Mutta  kahden  tunnin  päästä  nousi  raivoisa 
myrsky,  alukset  menivät  hajalle,  menettivät  purjeensa  ja  mastonsa  ja 
useat  hukkuivat.  Myöskin  Kurekin  laivassa  täytyi  hakata  mastot  ja  an- 
taa myrskyn  viedä,  vaan  lopulta  kuitenkin  päästiin  Ruotsin  rannikolle, 
jossa  kalastajat  pelastivat  haaksirikkoiset.  Yhtä  hengenvaarallinen  oli 
matka  Ruotsista  Suomeen  v.  1685.  Perttulin  päivänä  lähdettiin  Tuk- 
holmasta, mutta  matkustajain  tultua  Ahvenanmerelle,  nousi  jälleen  myrsky 
ja  laiva  ajeli  myrskyn  mukana;  viimeksi  alus  törmäsi  kallioon  ja  meni 
pohjaan.  Kurck,  vaimo  ja  lapset  pelastuivat  hädin  tuskin  venheessä 
rantaan.  Kahdeksan  päivää  täytyi  viipyä  erään  kalastajan  kurjassa  mö- 
kissä,   jonka    jälkeen    palattiin  Tukholmaan  ja  matka  lykkäytyi  nyt  kah- 

deksi  vuodeksi.  Loppuikänsä  vietti  Gabriel  Kurck,  niinkuin  jo  mainit- 
tiin, synnyinmaassansa,  Laukon  kartanossa.  Täällä  hänen  oli  kestäminen 
uusi  kova  tapaturma,  kun  talon  asuinrakennus  yöllä  tammikuun  28  ja  29 
päivän  välillä  1704  paloi  poroksi  ja  liän  menetti  kaikki  huonekalunsa, 
matkoilla  kokoamansa  muistot,  kirjastonsa,  asiapaperinsa  ja  kirjoituksensa, 
„ vanhat  tuomiokirjat  esi-isieni  jälkeen '^  ja  „ ikivanhat  kartano-,  raja-  ja 
lahjoituskirjat*^  mainitsee  hän  erikseen,  samoin  kuin  jo  valmiit  muistoon- 
panot  elämästään,  jotka  siitä  syystä  olivat  uudestaan  kirjoitettavat.  — 
Gabriel  Kurck  kuoli  Laukon  kartanossa  1712  ja  haudattiin  Vesilahden 
kirkkoon. 

Katsoen  meidän  historiallisen  memoaarikirjallisuutemme  köyhyyteen, 
ovat  Gabriel  Kurekin  '  muistelmat  hyvin  ansainneet  tulla  julkisuuteen. 
Voihan  näyttää  siltä  kuin  ne  Suomen  historialle  eivät  mitään  mainittavaa 
satoa  tuottaisi,  mutta  varmaankaan  ei  sen  ajan  rientojen  ja  henkisen  ke- 
hityksen ymmärtämiseksi  maassamme  ole  ilman  merkitystä  tuntea  elämää 
siinäkin  piirissä,  johon  Gabriel  Kurck  kuului,  ja  nähdä  sitä  vilkasta  kul- 
tuuriyhteytta,  jossa  oltiin  muiden  maiden  kanssa. 

K.  G. 


Ulkomaan  kirjallisaatta. 


Eräs  naturalistinen  oppi  valtiosta. 

Ludwig    GnMFLOWlCZ,    Geschichte    der    Staatstheorien   (Valtioteoriain    historia). 
Innsbruck  1905.    Wagner.    592  s.     Hinta  12  saksan  markkaa. 

Itävaltalainen,  jo  iäkäs  yhteiskuntatieteen  tutkija  L.  Gumplowicz 
(lue  Gumplovitsh) '  on  tunnettu  kiivaaksi  intoilijaksi  sen  aatteen  puo- 
lesta, että  valtio-oppi  olisi  kokonaan  uusittava  luonnontieteiden  mallin 
mukaan.  Mieltäkiinnittäviä,  tieteellisessä  katsannossa  rohkeita  ja  kumouk- 
sellisia mielipiteitään  hän  on  esittänyt  lukuisissa  teoksissa,  joista  mai- 
nittakoon: „Allgemeines  Staatsrecht"  (Yleinen  valtio-oikeus,  1897,  sen 
ensimäinen  painos  ilmestyi  jo  1877  nimellä  »Filosofinen  valtio-oikeus''), 
„Der   Rassenkampf,    soziologische    Untersuchungen''  (Rotutaistelu,  yhteis- 


*  Gumplowicz  on  syntynyt  1838  Krakovassa,  mutta  on  aina  v:sta  1876 
alkaen  toiminut  opettajana  Grazin  saksankielisessä  yliopistossa  ja  on  julkais- 
sut tieteelliset  teoksensa  saksan  kielellä. 

kuntatieteellisiä  tutkimuksia,  1883),  «Soziologie  und  Politik""  (Yhteis- 
kuntotiede  ja  politiikka,  1892),  „Die  soziologische  Staatsidee**  (Yhteis- 
kuntatieteellinen valtloaate,  2  pain.  1901).  Seuraavassa  silmäilyssä  hä- 
nen aatteihinsa  pidämme  etupäässä  silmällä  hänen  viimeiseksi  ilmesty- 
nyttä teostaan,  yllämainittua  »Valtioteoriain  historiaa**. 

Tässä  teoksessa  Gumplowicz  esittelee  ja  tarkastaa  esiintyneitä  op- 
peja ja  mielipiteitä  valtion  luonnosta  kaikkein  vanhimmista  ajoista  alkaen 
—  aina  Hammurabista,  Confuciuksesta  ja  tuosta  muinaisintialaisesta  n.  s. 
„Manun  laista'^  —  meidän  päiviimme  asti.  Vanhempien  liikojen  oppi- 
kehitystä  tällä  alalla  kuvataan  lyhyin,  yleisin  piirtein.  Kun  lähenemme 
nykyaikaa,  niin  esitys  käy  laajemmaksi;  19:nnen  vuosisadan  kirjailgoista 
käsitellään  useita  toisen  rivin  miehiäkin,  jotka  eivät  ole  mitään  aivan 
yleistä  mainetta  saavuttaneet.  Yleensä  esitys  on  sisällysrikasta  ja  antaa  mo- 
nessa katsannossa  eiävämmän  yleissilmäyksen  aineeseen  kuin  mikään 
muu  minulle  tuttu  teos.  Mutta  kun  tekijä  näin  laajasti  käsittää  ainet- 
taan, niin  ei  voi  tulla  kysymykseenkään  mikään  erityiskohtainen,  seikka- 
peräinen esitys  kunkin  valtiollisen  ajattelijan  opeista;  varsin  merkillisiä- 
kin ajattelijoita  ja  kirjailijoita  valtio-opin  alalla,  niinkuin  esim.  Platonia, 
Macchiavellia,  Grotiusta  y.  m.,  käsitellään  ainoastaan  muutamilla  sivuilla; 
Gumplowicz  osoittaa  pääasiassa  vain  lyhyillä,  kuvaavilla  piirteillä  jokai- 
sen tutkijan  periaatteellisen  merkityksen,  niinkuin  se  hänen  kannaltaan 
katsoen  on  arvosteltava.  Nykyaikaa  lähetessämme  tekijän  omat  lempi- 
aatteet  astuvat  yhä  selvemmin  näkyviin  ja  yhä  tiheämmin  hän  tekee  tui- 
mia hyökkäyksiään  vastakkaisia  oppisuuntia  vastaan. 

Gumplowiczin  mielestä  kaiken  yhteiskunnallisen  elämän  ainoana 
sisällyksenä  on  eri  luokkain  ja  ihmisryhmäin  keskinäinen  taistelu.  Kai- 
ken inhimillisen  toiminnan  viimeisenä,  liikkeellepanevana  voimana  on 
yleensä  itsekkyys.  Sentähden  valtioelämän  ylin  laki  on  jokaisen  ihmis- 
ryhmän pyrintö  säilyttämään  itseänsä  sekä  anastamaan  itselleen  kaikki 
edut,  joita  vain  voi  saavuttaa.  Ne,  jotka  eivät  välitä  todellisuudesta,  vaan 
tyytyvät  rakentamaan  ihanteellisia  oppijärjestelmiä,  johtakoot  valtion  „oi- 
keuden  aatteesta*.  Todellisesti  oikeus  syntyy  vasta  valtiossa.  Meille, 
jotka  olemme  syntyneet  ja  kasvaneet  valtiossa,  on  oikeusaate  syvälle  syö- 
pynyt mieleemme  ja  hallitsee  mahtavana  toimintaamme.  Mutta  se  johtuu 
vain  siitä,  että  yhteiskunta  on  meitä  elämämme  alusta  alkaen  kasvattanut 
ja  henkisesti  muovaellut  .säätämänsä  vakaantuneen  järjestyksen  mukaisiksi. 

Valtio  syntyy  yleensä  aina  valloituksen  kautta,  nim.  siten,  että 
kuljeskelevat,  karaistut,  sotaisat  kansanheimot  valloittajina  tunkeutuvat 
viljeltyihin  seutuihin  ja  alistavat  niiden  maataviljelevän  väestön  valtansa 
alle.  Sen  johdosta  vasta  syntyy  yhteiskunnallista  järjestystä,  muodostuu 
eri  säätyjä,  vieläpä  Gumplowiczin  mukaan  vasta  sen  kautta  järjestyy 
perhekin  vakinaisesti. 

Valtiossakin  on  vielä  eri  ryhmien  ja  luokkain  välillä  syvinnä  val- 
lalla »ehdottoman  vihamielisyyden  laki**.  Valtion  sisällinen  järjestys 
riippuu  kerrassaan  siitä,  kuinka  paljon  valtaa  kullakin  eri  luokalla  ja 
säädyllä  on.  „ Oikeus** -käsite  on  yleensä  puhdas  valtakäsite.  Ne  valtio- 
oikeudelliset  säädökset,  jotka  järjestävät  eri  luokkien  ja  ryhmäin  keski- 
näiset oikeussuhteet,  ilmaisevat  ainoastaan  niiden  voimasuhteita;  niin 
pian  kuin  niiden  voimasuhde  jossakin  kohden  muuttuu,  ei  siihenastisella 
„ oikeudellakaan**  ole  enää  vähintäkään  merkitystä,  vaan  se  yksinkertai- 
sesti kumotaan,  tehdään  uusi  »oikeus**,  joka  ilmaisee  uudet  voima- 
suhteet. 

Että  tuo  aatteellinen  käsitys  siitä,  mikä  itsessään  on  oikein,  olisi 
elävänä  voimana  ihmisissä  ja  että  se  voisi  vaikuttaa  yhteiskunnalliseen 
kehitykseen,  on  Gumplowiczin  mielestä  vain  naurettava  korupuhe. 

Täten  tekijä  on  selvitellyt  perin  yksinkertaisesti  valtio-oikeudellisten 
olojen  perusedellytyksiä.  Voipi  sanoa,  käyttämällä  erästä  vertausta 
Goethen  Faustista,  että  nyt  tuikittavan  elimistön  »osat  on  hallussamme** 
—  henki  vain  on  karkoitettu  pois.  Näistä  eristetyistä  osista  sopii  sitten 
ryhtyä  rakentelemaan  helposti  ymmärrettävällä  tavalla  ihmiskunnan  valtio- 
ja  oikeuselämätä. 

Vasta  19:nnen  vuosisadan  lopussa  on  Gumplovviczin  mielestä  »tosi- 
tieteellinen  käsitys  valtiosta**  selvinnyt.  Se  nojautuu  darwinismiin  sekä 
»Haeckelin  monismiin**  ja  on  keksitty  Itävallassa,  missä  omituiset  kan- 
sallisuusolot  ovat  antaneet  siihen  erityistä  aihetta.  Sen  keksijät  ovat 
G.  Ratzenhofer  »käänteentekevällä*  teoksellaan  „Wesen  und  Zweck  der 
Politik**  (Valtioelämän  olemus  ja  tarkoitusperä,  1893)  sekä  Gumplowicz 
itse  (vrt.  etenkin  s.  433).  Täten  on  valtio-opin  2000-vuotinen  kehitys 
saavuttanut  »toistaiseksi  tyydyttävän  lopputuloksen**.  Verrattain  laajasti 
ja  kovin  ylistäen  Gumplowicz  esittää  Ratzenhoferin  sekä  muutamien  mui- 
denkin hengenheimolaistensa  mielipiteitä,  niinkuin  esim.  italialaisen  M. 
Angelo    Vaccaron.     Sitä    vastoin    hän,    omituista  kyllä,  puhuu  kovin  ly- 

hyesti  Marxistfi  ja  koko  Marxiin  perustuvasta  sosialistisesta  yhteiskunta- 
opista, —  vaikka  heidän  välillään  on  niin  silmiinpistäviä  kosketuskoh- 
tia, erittäinkin  tuossa  käsityksessä,  että  luokkataistelu  on  koko  yhteis- 
kuntaelämän ytimenä.  Gumplowicz  sanoo,  että  sosialistien  kiivaat  käy- 
tännölliset puolueharrastukset  ovat  estäneet  heitä  kehittämästä  puhtaasti 
tieteellistä  valtio-oppia  ja  houkutelleet  heitä  moniin  mielikuvituksiin  ja 
haaveiluihin.  Engelsin  väite,  että  sosialismin  opit  koko  laajuudessaan 
muka  ovat  koroitetut  „ utopiasta  tieteeksi  **,  on  Gumplowiczin  mielestä  pe- 
rin lapsellinen  harhakuvitelma. 

Periaatteellisesti  Gumplowicz  vaatii  aivan  jyrkästi,  että  tieteen  pitää 
vain  tutkia  ja  selittää  tosiasioita,  se  älköön  ruvetko  niitä  arvostelemaan. 
Kuitenkin  osoittautuu  hänen  omassa  esityksessään  valtio-opin  historialli- 
sesta kehityksestä,  että  historiata  ei  voida  kirjoittaa  ilman  että  historioit- 
sija tavallaan  arvioi  kerrottavia  asioita,  nim.  siten,  että  hän  erityisesti 
huomauttaa  niitä  ennätyksiä,  jotka  hänen  mielestään  ovat  tärkeät  ja  an- 
siokkaat, sekä  koko  esityksensä  järjestelyn  avulla  valaisee  xiiiden  erityistä 
merkitystä.  Gumplowiczin  tärkeimpänä  mittakaavana,  jonka  mukaan  hän 
suo  tunnustusta  valtio-opin  tutkijain  aatteille,  on  tietysti  hänen  oma  yh- 
teiskuntatieteellinen perusajatuksensa.  Sen  ohessa  hän  suosii  vapaudelli- 
sia  ja  kansanvaltaisia  pyrkimyksiä.  Hyvin  edullisesti  hän  esim.  arvoste- 
lee Spinozaa;  verrattain  edullisesti  myöskin  Lockea  ja  Rousseauta,  — 
huolimatta  viimemainitun  „fantastis-juridisesta^  käsiterakennuksesta.  Sitä 
vastoin  ne  tutkaat,  jotka  ovat  antaneet  paljon  arvoa  hallitsijan  vallalle, 
niinkuin  esim.  Grotius  ja  Hobbes,  saavat  ankaranpuoiisen  arvostelun 
osakseen. 

Hyvin  kiivaasti  Gumplowicz  moittii  lakimiesten  ^hiushalkomisia^, 
heidän  abstraktisista  käsitteistä  johdettuja  oppirakennuksiaan,  jotka  hänen 
mielestään  eivät  ota  huomioon  kokemusperäistä  todellisuutta.  Nykyiset 
kuuluisimmat,  Saksan  yliopistoissa  vaikuttavat,  ^patenteeratut*^  valtio- 
oikeuden  opettajat,  niinkuin  esim.  Laband  ja  Jellinek,  ovat  hänen  mie- 
lestään epäselvillä  käsitteillään  ja  teorioillaan  ainoastaan  sekoittaneet  ja 
vaikeuttaneet  valtioelämän  todellista,  luonnontieteellistä  ymmärtämistä. 
Erityisessä  liitteessä  hän  laajasti  ja  ylen  ankarasti  kritikoi  saman  suun- 
nan edustajan,  professori  Lukasin  julkaisemaa  kohta  teosta,  jotka  hänen 
mielestään  tarjoovat  hyvän  esimerkin  tuosta  kierosta  juridisesta  metodista. 
Kiistelyssään    Gumplovvicz  melkein  aina  on  hyvin  yksipuolinen  ja  liialli- 

nen.  Kuitenkin  hänen  moitteensa  tuota  valtio-oppiin  sovitettua  yksipuo- 
lisesti „ lainopillista^,  käsitteistä  johtavaa  suuntaa  vastaan  sisältää  mieles- 
täni koko  joukon  totuuttakin. 

Teoksessa  tavataan  valitettavasti  erityiskohdissa  erehdyksiä  ja  vir- 
heitä, niiden  joukossa  muutama  aivan  hämmästyttäväkin.  Niinpä  esim. 
tunnettu  kyynillinen  filosofi  Diogenes  nimitetään  ^^Diogenes  Laertios*^, 
joten  hän  sekoitetaan  aivan  toiseen  muinaisaikaiseen  kirjailijaan. 

Historiallisena  esityksenä  Gumplowiczin  teos  on  yleensä  rikassisäl- 
töinen  ja  vilkkaasti  kirjoitettu,  mutta  hyvinkin  subjektivinen  ja  erityis- 
kohdissa epätarkka.  Hänen  omat  valtio-opilliset  mielipiteensä  ovat  kovin 
yksipuoliset.  Kuitenkin  on  tunnustettava,  että  myöskin  hänen  yleinen 
ajatuskantansa,  joka  kokonaan  perustuu  danvinilaiseen  aatteeseen  olemassa- 
olon taistelusta,  sisältää  tärkeitä  totuudenaineksia,  joita  valtio-oppi  yleensä 
ei  vielä  ole  osannut  kylläksi  sulattaa  oppirakennukseensa. 

GumpIowiczin  oppi  on  kuvaava  esimerkki  omituisesta  aatesuunnasta, 
joka  viime  vuosikymmenien  henkisissä  riennoissa  on  saanut  jotenkin 
paljon  vastakaikua.  Onhan  tuo  pyrintö  perustaa  henkisiäkin  tiedonhaa- 
roja 9 luonnontieteiden  mukaiselle**  pohjalle  puhjennut  esiin  suurella  voi- 
malla ja  eri  tahoilta.  Muutamassa  erään  vastustajan  kirjoittamassa  arvos- 
telussa olen  nähnyt  Gumplowiczia  nimitettävän  »sosiologian  Zolaksi^; 
arvostelija  tahtoi  sillä  viitata  juuri  tuohon  luonnontieteiden  mukaisen  me- 
nettelyn etsimiseen,  —  sillä  onhan  Zola  väittänyt,  että  romaaninkin  pi- 
tää olla  jonkinmoinen  »kokeellinen  tutkimus**,  —  ja  samalla  myöskin  sii- 
hen pontevaan,  kiivaaseen,  usein  hieman  järjestyksettömään  tapaan,  millä 
Gumplowicz  kirjallisissa  kiistoissaan  ajaa  lempiaatteitaan. 

A.  Gp. 

Suurpolitiikkaa.  —  Saksan   valtiopäivät  ja  siirtomaapolitiikka.  —  Puolalaisky- 
symys  Posenissa.  -<-  Ranskan  ja  Englannin  tapahtumat. 

Suurpolitiikka  on  tällä  haavaa,  jonkunmoisessa  odotuksen  tilassa. 
Tarkastaja  ei  siinä  helposti  voi  huomata  mitään  varmoja,  pitemmiksi  ajoiksi 
päteviä  piirteitä  tai  virtauksia.  On  ikäänkuin  koettaisivat  eri  valtiot  vain 
tunnustella  tähänastisten  ystäviensä  ja  entisten  vastustajainsa  valtimoita, 
hapuillen,    ilman   varmaa    itsetietoista   suunnitelmaa  omalle  politiikalleen. 

Tämmöinen  asiantila  onkin  mitä  luonnollisin.  Ovathan  venäläis- 
japanilainen  sota  ja  sitä  seuranneet  sisäiset  rauhattomuudet  Venäjällä 
aikaansaaneet  tuntuvan  muutoksen  valtioiden  välisissä  voimasuhteissa, 
muutoksen,  joka  on  tullut  niin  äkkiä,  että  herrat  diplomaatit  eivät  vielä 
laskelmissaan  ole  oppineet  sitä  kokonaan  hallitsemaan  —  puhumattakaan 
siitä,  että  tila  Venäjällä  vielä  tänäkin  päivänä  on  sellainen,  että  tuskin 
kukaan  niistä  valtiomiehistä,  joiden  hartijoilla  Europan  poliittinen  tule- 
vaisuus lepää,  voi  likimainkaan  arvata  mitä  vielä  siitä  lapsesta  tulee. 
Vuonna  1904  oli  asema  vielä  aivan  selvä:  Europassa  oli  kuusi  suur- 
valtaa, muutamat  voimakkaampia  toiset  heikompia,  sitäpaitsi  olivat  Ame- 
rikassa Yhdysvallat,  ja  mitä  itä-Aasiaan  tulee,  kuului  se  yleisen  mieli- 
piteen mukaan  Europan  siirtomaapolitiikin  välittömään  harrastuspiiriin. 
Ja  näin  oli  ollut  vuosikymmeniä.  Jokainen  mieheniässä  oleva  kansa- 
lainen lienee  koulupenkillä  saanut  jokseenkin  tähän  suuntaan  menevän 
käsityksen  poliittisesta  maantieteestä.  Kuinka  ihanteellista  mahtoikaan  tä- 
hän vanhaan  hyvään  aikaan  olla  valtiomihille  poliittisten  laskelmien 
tekeminen!  Ja  nyt  on  yht'äkkiä  kaikkein  mahtavin  noista  suurvalloista 
vaipunut  niin  suureen  heikkouden  tilaan,  että  jotkut  politikoitsijat  ja 
etenkin  sanomalehtimiehet  jo  uskaltavat  epäillä,  tokko  sen  ääni  ennen- 
muinoin  niin  mainehikkaassa  yhteisessä  konsertissa  enään  ollenkaan 
voi  päästä  kuuluviin.  Samalla  on  Japanin  kohoaminen  suurvallaksi 
yhtäkkiä  herättänyt  meidän  maanosamme  siirtomaidenihailijat  tuosta  iha- 
nasta unesta,  että  itä-Aasia  olisi  kuin  luotu  koronkasvupaikaksi  heidän 
liioille  kapitaaleilleen.  Vähempikin  voisi  jo  saattaa  suurpolitiikan  tasa- 
painostaan. 

Kaikki  yllämainitut  asianhaarat  ovat  painaneet  leimansa  nykyajan 
politiikkaan.  Vanhat  ystävykset  Venäjä  ja  Ranska  ovat  vieläkin  ystäviä, 
mutta  millaisia?  Ystävyys  ei  ainakaan  ole  mitenkään  estänyt  Ranskaa 
solmimasta  mitä  likeisimpiä  välejä  Englannin  kanssa,  jopa  niin  läheisiä, 
että  yleensä  puhutaan  suoranaisesta  sotilasliitosta  näiden  molempien  vä- 
lillä. Englanti  puolestansa  on  lujassa  puolustus-  ja  hyökkäysliitossa 
Japanin  kanssa  —  kuten  muistettunne  solmittiin  se  vähän  jälkeen  Porths- 
mouthin  rauhan.  Jos  kohta  Ranska  ei  liene  missään  lähemmässä  suh- 
teessa Japaniin,  on  meillä  kuitenkin  täten,  Englanti  välittäjänä,  todelli- 
suudessa mitä  merkillisin  kolmiliitto,  tai  yhteys  tai  miksi  sitä  sanoisi. 
Joka  tapauksessa  aivan  uusi  valtojen  ryhmitys,  kuinka  luja  ja  elin- 
voimainen, se  tietysti  sitten  on  toinen  asia. 

Voimme  sanoa,  että  kaikki  tällä  haavaa  pyörii  Venäjän  ympäri' 
Ranskan  ystävyys  Venäjän  kanssa  vähenee  samassa  suhteessa  kuin  Ve- 
näjän poliittinen  valta,  jota  vastoin  Japanin  vallanhimo  koillis-Aasiassa 
samassa  suhteessa  lisääntyy.  On  merkille  pantava  asia,  että  Saksan  kei- 
sari viime  aikoina  on  pitänyt  sangen  vähäisen  puheita  ja  kaikkeinvähim- 
min  toistanut  tuota  ennen  muinoin  sodan  aikana  käyttämäänsä  kuuluisata 
puhetapaansa:  Venäjän  ilot  ovat  Saksan  iloja  ja  Venäjän  surut  Saksan 
suruja.  Ja  jos  tänä  päivänä  Saksassa  pantaisiin  toimeen  tiedustelu  sikä- 
läisestä poliittisesta  mielenlaadusta  Venäjään  nähden,  niin  varmaankin 
saataisiin  mitä  ristiriitaisimpia  vastauksia. 

Mutta  toiselta  puolen:  Ollaanko  sitten  Venäjän  avuttomuudesta 
niin  varmat?  Siinäpä  juuri  nykyisen  situatsionin  ydinkysymys,  ja  siihen 
ei  voida  muuta  vastata  kuin  kieltävästi.  Siitä  syystä  juuri  nykyään 
niin  varovaisia  ollaan,  niin  odottavalla  kannalla.  Ei  Ranskakaan  vielä 
ole  kieltänyt  liittoaan  Venäjän  kanssa;  vuosi  ei  ole  umpeen  kulunut  siitä 
kun  se  Venäjälle  myönsi  toista  miljardia  frangia  lainaksi.  Jotkut  „tie- 
teelliset'^  saksalaiset  sota-asiain  tuntijat  ovat  väittäneet,  että  Venäjä  tällä 
hetkellä  on  «mahtavampi  kuin  koskaan  ennen*'.  Eikä  Englantikaan  ole 
muuta  tahtonut  kuin  ylläpitää  sulaa  sovintoa  —  niin,  kun  vuosien 
vaihteessa  Venäjän  rahaministeri  julkaisi  väliaikaisen  kulunkiarvion  vuo- 
den 1907  alkukuukausille,  lausuivat  jotkut  englantilaiset  lehdet  julki 
mielihyvänsä  siitä,  että  tämä  julkaisu,  niiden  mielestä,  osoitti  tuntuvaa 
parannusta  Venäjän  raha-asioissa.  Mielihyvä  johtui  siitä,  ettei  mikään 
ole  yleiselle   rauhalle  vaarallisempi  kuin   heikko  valtakunta.     Taka-ajatus 

tietysti  on:  Jos  Venäjä  on  kovin  heikko,  niin  syyhyvät  sormemme  ja 
on  vaikea  vastustaa  halua  käyttää  tilaisuutta  hyväksemme.  Mutta,  Ju- 
malan kiitos,  Venäjä  pysyykin  vielä  pystyssä,  ja  me  olemme  päässeet 
vapaiksi  pahasta  kiusauksesta,  kuten  pahasta  unesta. 


Siiraikaa  kuin  kansainväliset  suhteet  mitä  ilmeisimmin  osoittavat 
epävarmuuden  oireita,  joskaan  ei  millään  taholla  ole  tällä  haavaa  suora- 
naista sodan  tai  pahempien  selkkausten  vaaraa,  on  eri  valtakuntien  sisäl- 
lisessä  politiikassa  sangen  paljon  sellaista,  joka  joko  tyypillisenä  ajan 
hengen  ilmauksena  taikkapa  nopeana  ja  käänteentekevänä  edistyskulkuna 
kiinnittää  tarkastajan  mieltä. 

Tässä  numerossa  tahdon  ensi  sijassa  kääntää  huomioni  Saksan 
oloihin. 


Valtiopäivävaalit  Saksassa  ovat  kohta  käsissä.  Valvojan  lukijat 
tuntevat  jokapäiväisistä  lehdistä  näiden  vaalien  esihistorian,  jotenka  siitä 
ei  sen  enempää.  Eräs  seikka  ansaitsee  kuitenkin  tarkkaa  huomiota: 
Päivän  polttava  kysymys,  se,  joka  Saksan  valtiopäivillä  aikaansai  halli- 
tuksen tappion  ja  valtiopäiväin  hajoittamisen,  koski  Saksan  siirtomaa- 
politiikkaa. 

Saksan  siirtomaapolitiikka,  sehän  on  luonnonlaadultaan  mitä  eris- 
kummallisin ilmiö!  Tietysti  se  tavallaan  on  ihan  luonnollinen  ja  puo- 
lustettava. Onhan  S#ksan  kansa  elinvoimainen,  jos  mikään,  työtä  tekevä, 
yiitteliäs.  Taloudellinen  elämä  Saksassa  kehittyy  suuremmalla  vauhdilla 
kuin  itse  Englannissa,  sen  teollisuus  on  Englannin  teollisuudelle  mitä 
vaarallisin  kilpailija.  Lisäksi  Saksan  kansan  nativiteetti  on  hyvin  suuri, 
siirtolaisuus  on  sen  johdosta  myös  suuri,  semminkin  kun  emämaa  jo 
alkaa  olla  kyllin  kansoitettu,  aika  lailla  tiheämmin  asuttu  kuin  esim. 
hedelmällinen  ja  ihana  Ranska.  Eikö  näin  ollen  ole  selvää,  että  Saksan 
isänmaallismielisten  valtiomiesten  tulee  etsiä  toimialoja  kansallensa  vie- 
raissakin maanosissa,  s.  o.  siirtomaita? 

Mutta  toiselta  puolen :  Saksa  on  tässäkin  suhteessa,  kuten  niin  mo- 
nessa   muussa,    jäljellä  aikaansa.     Siirtomaiden  hankkiminen,  se  on  näet 

ollut,  vaikka  omituiselta  kuuluu,  menneisyyden  asia.  1500-luvulla  ensi- 
mäiset  suuret  europpalaiset  siirtomaat  syntyivät.  Seuraavilla  vuosisadoilla 
niiden  lukumäärä  kasvamistaan  kasvoi.  Vielä  1800-luvun  loppupuolella 
hankki  Ranska  itselleen  tärkeät  siirtomaansa  taka-Indiassa.  Mutta  tällä 
aikaa  on  Saksa  nukkunut,  ja  nyt  on  jo  myöhäistä.  Sillä  maanpallon  pinta- 
ala  ei  ole  rajaton  ja  kaikki  arvokkaammat  paikat  alkavat  jo  olla  muiden 
hallussa.  Jos  silmällemme  karttaa,  niin  sen  helposti  huomaamme,  sillä 
mikä  ei  nykyään  ole  siirtomaata,  se  on  sitten  aluetta,  jossa  kansat  jo 
elävät  itsenäistä  valtiollista  elämäänsä.  Hyvää  tahtoa  ei  Saksalta  viime 
aikoina  ole  puuttunut.  Mutta  ne  alueet,  joita  se  itselleen  on  anastanut, 
ovat  suureksi  osaksi  olleet  kelpaamattomia,  sellaisia,  joista  muut  eivät 
ole  huolineet.  Niin  on  myös  tuon  kuuluisan  Saksan  lounais-Afrikan, 
jonka  pitämiseen  ja  suojelemiseen  mustaihoisia  alkuasukkaita  vastaan 
Saksa  kolmen  viime  vuoden  kuluessa  on  saanut  uhrata  satoja  miljoneja 
markkoja  lukuunottamatta  niitä  ihmishenkiä,  joita  se  on  niellyt.  £ikä 
itse  asiassa  vieläkään  ole  mitään  varmoja  tietoja  siitä  milloin  rauha  siellä 
uudestaan  saadaan  aikaan  puhumattakaan  sen  vastaisesta  taloudellisesta 
merkityksestä.  Mitä  viimemainittuun  tulee,  niin  tietää  jokainen  koulu- 
poika, että  tuo  maa  on  hedelmätöntä  aluetta,  jonka  ei  pitäisi  ketään 
houkutella.  Tosin  prof.  Delbrtick,  siirtomaapolitiikan  ihailija,  aikakaus- 
kirjassaan „Preussische  Jahrbucher*'  kertoo,  kuinka  englantilaiset  aikoi- 
naan eivät  mitään  odottaneet  siirtomaastaan  New  Syd  Wales'ista,  joka 
nykyään  on  erittäin  kukoistavassa  tilassa.  Lounais-Afrikan  tulevaisuus 
voitaisiin  hyvällä  tahdolla  kuvitella  samanlaiseksi,  mutta  tosiaan,  ellei 
sen  todistavampia  asioita  esitä  uusien  miljonien  myöntämisen  tueksi 
lounais-Afrikan  hyväksi,  niin  eipä  ihmetytä,  että  ^ronmaksajat  Saksassa 
ajan  pitkään  kadottavat  uskonsa  ja  luottamuksensa. 

Surullinen  on  siis  ollut  Saksan  siirtomaapolitiikka.  Yhä  edelleen 
saa  Saksa  nähdä,  että  lukuisa,  paras  osa  sen  siirtolaisista  lähtee  vierai- 
hin  maihin,  tekee  työtä  vieraiden  kansojen  varallisuuden  kartuttamiseksi, 
tulee  vieraiden  valtain  alamaisiksi.  Muu  ei  juuri  auta.  Tosin  ei  puutu 
merkkejä  siitä,  että  Saksa  mielellään  yrittäisi,  tilaisuuden  sattuessa,  väke- 
vämmän  oikeudella  anastamaan  itselleen  maita  vieraissa  maanosissa.  Tämä 
voi  tietysti  silloin  tapahtua  ainoastaan  sodan  kautta.  Joskus  kuulee  pu- 
huttavan, että  Saksa  esim.  halukkain  silmin  katselisi  Brasilian  alueita,  ja 
siellähän    nykyään    paljon    saksalaisia    asuu.     Ei   ole  pitkä  aika  kulunut 

siitä,  kun  Saksa  ase  kädessä  itselleen  valloitti  Kiatschoun  Kiinassa,  ja 
epäilemättä  sillä  oli  salainen  aikomus  luoda  itselleen  luja  asema  itä- 
Aasiassa,  mutta  nekin  unelmat  ovat  nousevan  auringon  maa  ja  Kiinan 
nopea  valveutuminen  karkoittaneet. 

Palatkaamme  kuitenkin  päivän  polttavaan  kysymykseen  Saksassa. 
Konservatiivinen  puolue  ja  kaikki  vapaamieliset  ryhmät  pysyvät  edelleen 
vakaumuksessaan  Bulowin  ja  Dernburgin  siirtomaapolitiikan  oikeutuksesta. 
Sosialistit  ja  klerikaalit,  jotka  yhdessä  muodostivat  enemmistön,  viime  valtio- 
päivillä sitä  vastustavat.  Tämä  situatsioni  on  sangen  merkillinen,  sillä 
eihän  siirtomaakysymys  ensi  valtiopäivillä  toki  tule  olemaan  kaikki  kai- 
kessa. Monessa  tärkeässä  kysymyksessä,  kuten  agraaritullikysymyksessä, 
ovat  vapaamieliset  ja  sosialistit  samalla  kannalla  konservatiiveja  ja  kleri- 
kaaleja  vastaan.  Valitsijat  ovat  täten,  semminkin  uudistusvaaleissa,  hyvin 
pulmallisessa  asemassa.  Ajatelkaamme  esim.  vapaamielistä  valitsijaa: 
tuleeko  hänen  uudistusvaaleissa  antaa  sosialistille  vaiko  konservatiiville 
etusija?  Siinä  kysymyksessä,  jota  varten  nämä  vaalit  nyt  toimitetaan  on 
hän  konservatiivisten  liittolainen,  mutta  sangen  monessa  kysymyksessä 
on  hänen  myötätuntoisuutensa  sosialisteja  kohtaan  paljon  suurempi. 


Äskettäin  ovat  Preussin  maapäivät  avatut,  ja  ilmeistä  on,  että  n.  s. 
puolalaispolitiikka  tule  olemaan  niiden  tärkeimpiä  kysymyksiä.  Sähkö- 
sanomat ovat  ilmoittaneet,  että  uusia  esityksiä  tulee  tehtäväksi  saksalai- 
suuden vahvistamiseksi  Posenissa  ja  länsi-Preussissa.  Vanha  politiikka 
on  siis  tässä  asiassa  jatkuva,  vaikka  kenties  uusin  keinoin. 

Nämä  keinot,  nehän  ne  juuri  ovat  huvittavia  olleet.  Ensiksikin 
tuo  surullisen  kuuluisa  yritys  yleisillä  varoilla  ostaa  puolalaista  maata 
saksalaisille  myytäväksi,  josta,  kuten  tunnettu,  vain  on  ollut  seurauksena, 
että  puolalaisten  omistama  maa-alue  yhä  on  kasvanut,  puolalaiset  kun 
kalliilla  hinnalla  ovat  myyneet  maansa  sitten  helpommalla  ostaakseen 
köyhiltä  saksalaisilta  uutta  sijaan  sekä  käyttäen  ylijäämän  rahoistansa 
liikekapitaalina  maanviljelykseensä.  Ja  toiseksi  tuo  vieläkin  surullisempi 
keino  pakoittaa  puolalaisia  lapsia  saamaan  uskonnonopetuksensa  kou- 
luissa saksankielellä.  Tunnettua  on,  kuinka  puolalaiset  lapset  tähän  toi- 
menpiteeseen vastasivat  yleisellä  koululakolla,  jota  osaksi  yhä  vieläkin  on 

jatkunut.  Kaikesta  tästä  on  herännyt  tavaton  kiihko  saksalaisia  vastaan, 
joka  ei  perustu  yksinomaan  kansalliseen  itsesäilytys  vaistoon,  vaan  myös 
siihen  luuloon,  että  saksalaistuttamistoimenpiteiden  tarkoitus  on  kohdis- 
tunut puolalaisten  katolilaista  uskontoa  vastaan. 

Toisin  sanoin:  Tähän  asti  käytetyt  keinot  eivät  ole  olleet  tarkoi- 
tuksenmukaisia. Niillä  on  tahdottu  tappaa  puolalaisten  kansallisuuden- 
tunto,  mutta  todellisuudessa  on  viimemainittu  vain  saanut  uutta  virikettä. 

Täytyy  todella  hämmästyä  sitä  että  tämänlaatuinen  politiikka  suu- 
ressa sivistysmaassa  ollenkaan  on  mahdollinen.  Se  on  kuitenkin  teo- 
reettiselta puoleltaan  niin  luonnollinen  kuin  olla  saattaa,  sillä  se  perus- 
tuu tuohon  meilläkin  tunnettuun  mielipiteeseen:  yksi  kieli,  yksi  mieli 
eli  siihen,  että  valtio  ollakseen  voimakas,  luja  ja  kehitysmahdollinen  on 
käsittävä  kielellisesti  vain  yhden  kansallisuuden.  Se  aatteellinen  pohja, 
joka  saksalaisella  politiikalla  puolalaisissa  maakunnissa  on,  on  yksinker- 
taisesti kansallisuusaate,  vaikkakin  äärimmäisyyteen  kehitettynä.  Täm- 
möisenä äärimmäisenäkään  se  ei  ole  mitään  outoa,  sillä  se  on  sitä  sa- 
mal,  jota  Venäjän  natsionalistit  ovat  harjoittaneet  Suomea  kohtaan  ja 
jota  suomalaisenkin  natsionalismin  radikaalisimmalla  siivellä  tahdotaan 
harjoittaa  täällä  asuvia  ruotsalaisia  vastaan. 

Hallituksen  nykyinen  puolaiaisohjelma  ei  vielä  ole  tunnettu,  eikä 
siis  tiedetä  missä  määrin  uusiin  keinoihin  aiotaan  turvautua.  Varmaa 
vain  on,  että  tähänastiset  menettelytavat  ovat  herättäneet  sangen  laajaa 
tyytymättömyyttä  saksalaisten  kesken.  Vapaamieliseltä  taholta  on  suo- 
raan ehdoitettukin,  että  tähän  asti  noudatettu  politiikka  hyljättäisiin 
kokonaan  ja  että  puolalaisille  annettaisiin  samanlaiset  kansalliset  elämis- 
oikeudet,  kuin  mitä  saksalaiset  itsekin  nauttivat.  Kuitenkin  tulisi  halli- 
tuksen vielä  pitää  mielessään  tuo  teoria,  että  voimakkaan  valtion  tulee 
olla  kansallisesti  ehjä,  mutta  toteuttaa  tämä  teoria  tästedes  vain  sillä  ta- 
valla, että  asutus  pitkin  Venäjän  rajaa  muutettaisiin  saksalaiseksi,  jol- 
loinka  puolalainen  asutus  tulisi  olemaan  ikäänkuin  saarena  saksalaisessa 
meressä.  Sen  kautta  saksalaiset  voisivat  olla  huolettomat  siitä,  että  puo- 
lalaiset eivät  voi  ryhtyä  vihamielisiin  hankkeisiin  kansainvälisten  selk- 
kausten sattuessa.  Omalla  alueellaan  saksalaisten  keskellä,  olisi  kuiten- 
kin puolalaisilla  oleva  oikeus  säilyttää  kansallista  olemustaan  valtiovallan 
siihen  kajoamatta. 

Onhan  viimeksi  esitetty  katsantotapa  koko  joukon  vapaani ielisempi 
kuin  hallituksen  tähänastinen  politiikka.  Sen  pahempi  ei  ole  luultavaa, 
että  hallitus  tulee  luopumaan  nykyisen  politiikkansa  pakollisista  sulattamis- 
periaatteista.  Eikä  tietenkään  saksalainen  vapaamielisyyskään  koskaan 
tule  menemään  niin  pitkälle,  että  se  puolalaisille  provirrsseille  myöntäisi 
edes  n.  s.  sisällistä  itsenäisyyttä. 


Ne  sisäpoliittiset  tapahtumat,  jotka  Ranskassa  ja  Englannissa  viime 
aikoina  ovat  kiinnittäneet  maailman  huomiota  ovat  laadultaan  aivan  toiset 
kuin  Saksan.  Ne  näet  eivät  johdu  kansallisesta  ekspansionihalusta,  vaan 
ovat  täydellisesti  sisällistä  laatua;  perustuvatpa  aatteellisiin  eikä  edes  ta- 
louspoliittisiin virtauksiin. 

Ranskan  taistelu  katolilaista  kirkkoa  vastaan  on  johtanut  tulokseen: 
Kirkko  on  valtiosta  eroitettu,  sitä  kohdellaan  tästedes  valtion  puolelta  sa- 
malla   tavalla    kuin    muita    »yhdistyksiä^,  s.  o.  ilman  minkäänlaisia  etu- 
oikeuksia^    niin,    onpa    kirkolliselta   taholta    väitetty    että    uskonnollisilla 
kulttiylidistyksillä    Ranskassa    uusien  lakien  mukaan  tulee  olemaan  rajoi- 
tetummat oikeudet,  kuin  mitä  maallikkoyhdistyksillä  yleensä  on.    Kaikesta 
tästä    huolimatta  on  epätietoista,  onko  taistelu  jo  katsottava  päättyneeksi 
On    näet   väitetty  että  nykyiset  saavutukset  tässä  suhteessa  muka  olisi va 
—  osaksi  ainakin  —  yltiöpäisen   jakobiinihengen  tuotteita,  ja  että  reakt 
sioni  on  tulossa.      Ranskan  piispoilla  on  juuri  oHut  kokouksensa  nykyi 
sen  situatsionin  harkitsemista  varten.      Tämän  päivän  lehtien  sähkösano 
main    mukaan    on    tuo    kokous   juuri   päättynyt.     Mitä  päätöksiä  piispa 
ovat    tehneet,   sitä  ei  vielä  tiedetä  —  ovathan  ainakin  lähettäneet  sähkö 
teitse  uskollisuusvakuutuksensa  paaville. 

Englannissa  ovat  myöskin  uskonnolliset  kysymykset  olleet  etualalla, 
s.  o.  kysymys  tunnustuksellisen  uskonnonopetuksen  poistamisesta  kou- 
luista. Hallituksen  ja  alihuoneen  tähän  suuntaan  menevät  ehdoitukset 
hyljättiin  kuten  tunnettu  lordien  huoneessa  ja  sen  kautta  koulukysymys 
ratkaistiin  negatiiviseen  suuntaan.  Alihuoneessa  Campbell-Bannerman 
kuitenkin  selitti,  että  Englannin  valtiomuodolta  ei  voi  puuttua  keinoja 
kansan  vaalien  kautta  ilmaistun  tahdon  toteuttamiseksi.  Mitä  keinoja 
hän    miettii,    se  vielä    ei  ole  tullut  julkisuuteen,  mutta  joka  tapauksessa 

Englannin  tärkein  nyt  päiväjärjestyksessä  oleva  kysymys  on  valtiollista 
laatua,  koskien  ylähuoneen  asemaa  ja  oikeuksia.  Vapaamielinen  puolue 
aikoo  nähtävästi  nousta  taisteluun  ensimäistä  kamaria  vastaan. 

20.  I.   1907.  ^-  «  ^• 

Suuntien  taisteluja  kirjallisuudessa  ja  taiteessa. 

Ranskalainen  romantismi  klassisismia  vastaan. 

Kirjoittanut 
K,  S.  Laurila. 


On  nykyään  monen  mielestä  vanhanaikaista  puhua  kirjallisista  ja 
taiteellisista  suunnista  eli  »kouluista''.  Sen  jälkeen  kuin  naturalismin 
hyökyaalto  useimpien  Europan  maitten  kautta  kulki,  ei  ole  ilmestynyt 
enää  uutta  taidesuuntaa  eli  koulua,  joka  olisi  muodostunut  niin  selvä- 
piirteiseksi ja  eheäksi,  että  se  olisi  voinut  pysyvän  kuvan  itsestään  his- 
toriaan  jättää.  Sen  vuoksi  ovatkin  jotkut  kirjallisuuden  ja  taiteen  tut- 
kijat arvelleet,  että  taidesuuntien  eli  koulujen  aika  yleensä  on  jo  ollutta 
ja  mennyttä  ja  että  sellaisia  ei  tule  enää  syntymään  meidän  aikanamme, 
eipä  yleensä  vastakaan.  He  selittävät,  että  historiallisesti  tunnetut  taide- 
suunnat ovat  olleet  kukin  tosin  osaltaan  oikeutettuja,  mutta  myös  osal- 
taan yksipuolisia  yrityksiä  toteuttaa  taiteen  olemusta,  ja  niitten  historial* 
linen  merkitys  on  ollut  siinä,  että  ne  ovat  keskinäisesti  täydentäneet  toi- 
siaan. Nyt  kun  näitten  yksipuolisten  suuntain  keskinäisen  taistelun 
kautta  on  päästy  ikäänkuin  korkeampaan  synteesiin,  s.  o.  on  opittu  käsit- 
tämään koko  taiteen  olemus  eikä  vain  joitakin  puolia  siitä,  nyt,  arvele- 
vat monet,  ei  uusilla  taidesuunnilla  olisi  enää  mitään  merkitystä  eikä  niin 
ollen  niitten  syntyyn  mitään  syytä.  Tällaista  käsitystä  on  esittänyt  esim.  eräs 
Valvoja  1907,  11. 

etevä  ja  selväajatuksinen  ranskalainen  kirjallisuuden  tutkija  Georges 
Pellissier.^ 

On  monia  näkökohtia,  joita  saattaisi  tällaista  ajatusjuoksua  vastaan 
huomauttaa.  Vaikka  myöntäisikin,  että  historiallisesti  tunnetut  taide- 
suunnat ovat  kaikki  olleet  yksipuolisia  ja  että  niitten  keskinäisen  taiste- 
lun kautta  taiteen  koko  olemus  on  monipuolisemmin  selvinnyt  —  niin- 
kuin epäilemättä  laita  on  ollut  — ,  niin  ei  silti  suinkaan  ole  vielä  niin 
aivan  itsestään  selvää,  ettei  uusia  taidesuuntia  enää  voi  syntyä  ja  tule 
syntymään.     Mutta  se  kysymys  jääköön  nyt  tässä  sikseen. 

Olkootpa  taidesuunnat  hävinneet  joko  vain  ajaksi  tai  ainaiseksi, 
ainakin  yhdeltä  kannalta  on  niistä  puhuminen  ja  niitten  käsittely  sekä 
ajanmukaista  että  aiheutettua,  nim.  historialliselta  kannalta.  Historialli- 
sina ilmiöinä  taidesuunnat  kaikessa  tapauksessa  ovat  olemassa,  ja  sellai- 
sina ei  niitten  luonne  ja  merkitys  ole  suinkaan  niin  täysin  tyhjentävästi 
tutkittu  ja  kaikille  selvänä,  ettei  siihen  vielä  aina  yhdessä  ja  toisessa 
suhteessa  lisävalaistusta  kaivattaisi.  Tosiasiana  pysyy,  että  kirjallisuuden 
ja  taiteen  historiassa  tavataan  aikakausia,  joitten  kuluessa  useimmat  — 
tai  ainakin  hyvin  useat  —  pysyvän  merkityksen  saavuttaneet  taideluomat 
jotenkin  selvästi  ovat  ilmauksena  määrätystä  samansuuntaisesta  taiteen- 
olemuksen  käsittämisestä  ja  siten  useinkin  hyvin  silmäänpistävästi  eroa- 
vat toisten  aikakausien  samoinkuin  niistä  samankin  aikakauden  taide- 
luomista,  joitten  takana  ei  ole  sama  käsitys  taiteen  olemuksesta.  Kun 
nyt  kirjallisuuden  ja  taiteen  tutkija  ryhmittää  nämä  samansuuntaisen 
taidekäsityksen  pohjalta  kohonneet  taideluomat  yhteen  ryhmään,  antaa 
ryhmälle  oman  nimityksensä  ja  koettaa  siihen  kuuluvien  taideilmiöitten 
yhteisiä  piirteitä  selvittää,  niin  eikö  hänen  menettelynsä  ole  pääasiassa 
aivan  yhtä  luonnollinen  ja  oikeutettu  kuin  luonnontutkijan,  joka  yhteisien 
tunnusmerkkien  perusteella  ryhmittää  kasveja  tai  eläimiä  erityisiin  luok- 
kiin ja  antaa  näille  luokille  omia  nimityksiään  ?  Kummassakin  tapauk- 
sessahan noudatetaan  vain  sitä  yleistä  menettelytapaa,  joka  on  kaiken 
tieteellisen  tutkimuksen  pohjana:  etsitään  yksityisiimiöistä  yhteistä  ja 
yleistä,  alistetaan  ne  sen  perusteella  ryhmiin,  jotta  saataisiin  niihin  jär- 
jestystä   ja    selvyyttä,     tehtäisiin     ne     ymmärrettäviksi     ja    löydettäisiin 


*    Georges  Pellissier:    La  Fin  des  6coles  litt^rairea    La  Revue  1905.     I, 
3324  ja  SS. 

niistä  lakeja.  Ero  on  vain  siinä,  eitä  taideilmiöitten  ryhmittäminen  ja 
luokittaminen  on  paljon  arkaluontoisempi  ja  vaaranalaisempi  tehtävä  kuin 
konkreetisten  luonnonilmiöitten,  ja  sen  vuoksi  myös  monin  verroin  suu- 
remmille erehdyksille  alttiina. 

On  olemassa  ennen  kaikkea  kolme  sellaista  historiallisesti  tunnettua 
taidesuuntaa,  joitten  voi  sanoa  juurtuneen  yleiseen  tajuntaan  ja  olevan 
tavallaan  lähtökohtina  ja  tukipisteinä  suuren  yleisön  kirjallishistorialli- 
selle ajattelulle  ja  arvostelulle.  Ne  ovat  ne  kolme  suuntaa,  jotka  ylei- 
simmin tunnetaan  klassisismin,  romantismin  ja  naturalismin  nimellä.  Kui- 
tenkaan ei  tarvitse  paljoakaan  tarkata  tavallisten  sivistyneitten  keskuste- 
luja kirjallisista  ja  taiteellisista  kysymyksistä  havaitakseen,  että  usei ni- 
millä on  perin,  hämärä  ja  ristiriitainenkin  käsitys  siitä,  mitä  näillä  hei- 
dän ehtimiseen  käyttämillään  suuntanimityksillä  oikeastaan  olisi  tarkoitet- 
tava. Monilla  esim.  ei  klassisismista  ole  sen  tarkempaa  käsitystä,  kuin 
että  he  lukevat  klassilliseen  suuntaan  vain  yleensä  kaikki  etevät  ja  suu- 
ret kirjailijat  aina  Homeroksesta  Ibseniin  ja  Toistoihin  saakka.  Romantis- 
mista  kun  puhutaan,  väikkyy  useilla  ilmeisesti  mielessä  etupäässä  sellaiset 
teokset  kuin  Montekriston  kreivi.  Muskettisoturit  ja  Eugen  Suen  romaanit 
ja  yleensä  teokset,  joitten  päähyveenä  on  »jännittäväisyys**.  Vielä  nurin- 
kurisempi  on  yleinen  käsitys  naturalismista.  Se  on  n  im.  hyvin  useille 
vain  suorastaan  samaa  kuin  epäsiveellinen  kirjallisuus  ja  taide. 

Vaikka  näissä  tavallisten  n.  s.  sivistyneittenkin  keskuudessa  hyvin 
yleisesti  tavattavissa  nurinkurisissa  käsityksissä  on  kaikissakin  jotain 
kajastusta  asian  oikeastakin  laidasta,  niin  on  kuitenkin  ilmeistä,  että 
henkilö,  jolla  sellaiset  käsitykset  mielessä  kummittelevat,  katsoo,  kirjalli- 
suuden ja  taiteen  kehitystä  aivan  nurinkurisessa  valossa  ja  on  erityisen 
altis  väärin  ymmärtämään  ja  väärin  tuomitsemaan  myös  oman  aikansa 
taideilmiöitä. 

Tosin  eri  maitten  kirjallisuus-  ja  taidehistorioissa  ja  vielä  enemmän 
eri  aikakausia  käsittelevissä  erikoistutkimuksissa  usein  hyvinkin  seikka- 
peräisesti ja  monipuolisesti  selvitellään  kunkin  ylempänä  mainitun  taide- 
suunnan tuntomerkkejä  ja  omituisuuksia.  Mutta  harvoin  kuitenkaan 
koetetaan  näitä  kunkin  suunnan  enemmän  tai  vähemmän  hajanaisiksi 
jääviä  piirteitä  ja  puolia  yhdistää  yhdeksi  eheäksi  kokonaisuudeksi  ja 
tunkeutua  kahden  keskenään  taistelevan  taidesuunnan  välisen  riitakysy- 
myksen ytimeen,  ottaa  selvää,  mikä  periaatteellinen  probleemi  siinä  oikeas- 

taan  on  pohjana,  ja  lausua  se  psykologisesti  yksinkertaisimmassa  ja  ylei- 
simmässä muodossaan.  Tämä  on  kuitenkin  aivan  välttämätöntä,  jos 
mieli  voida  ollenkaan  ratkaista,  minkä  verran  totuutta  kummankin  kah- 
den keskenään  taistelevan  taidesuunnan  puolella  on  ollut,  ja  syvemmin 
käsittää,  mikä  merkitys  itse  suuntataistelulla  on  kirjallisuuden  ja  taiteen 
kehitykselle. 

Jotain  tämän  tapaista  on  nyt  tarkoitus  seuraavassa  yrittää  ranskalaisen 
romantismin  ja  klassisismin  keskinäiseen  taisteluun  nähden.  On  tarkoitus  koet- 
taa koota  ranskalaisen  klassisismin  ja  romantismin  yleisesti  tunnetulta,  mutta 
useimmiten  jokseenkin  hajanaisiksi  jääviä  piirteitä  jonkunlaiseksi  kokonai- 
suudeksi, näyttää,  miten  ne  kuuluvat  yhteen  ja  mistä  yhteisestä  juuresta 
ne  voi  ainakin  enimmältä  osaltaan  johtaa,  saada  selville,  mikä  periaat- 
teellinen probleemi  näitten  suuntien  välisen  taistelun  pohjana  on,  ja  lau- 
sua se  psykologisesti  yksinkertaisimmassa  muodossaan.  Voi  jo  jotenkin 
ennakolta  arvata,  ettei  ole  mahdollista  johtaa  klassisismin  ja  vielä  vähem- 
män romantismin  kaikkia  piirteitä  ja  puolia  yhdestä  ainoasta  juuresta  ja 
saada  niitä  sopimaan  yhteen  ainoaan  kaavaan.  Mutta  se  ei  ole  varsinai- 
sesti tarkoituskaan.  Tarkoitus  on  vain  saada  jonkunlaiseksi  kokonaisuu- 
deksi ne  klassisismin  ja  romantismin  piirteet,  joitten  kautta  nämä  suun- 
nat ovat  toisilleen  vastakohtina,  tunkeutua  tämän  vastakohdan  ytimeen 
ja    saada  se  psykologisesti  selvään  ja  yksinkertaiseen  muotoon  puetuksi. 

Asian  periaatteellisen  merkityksen  kannalta  näyttäisi  tosin  tärkeäm- 
mältä toimittaa  tällainen  psykologinen  selvittely  klassisismin  ja  romantis- 
min väliseen  taisteluun  nähden  yleensä  eikä  rajoittaa  sitä  yhteen  ainoaan 
maahan.  Tässä  yhteydessä  ei  niin  laajaperäinen  tehtävä  kuitenkaan  olisi 
mahdollinenkaan.  Sitä  paitsi  liittyy  kunkin  taidesuunnan  ilmenemiseen 
kussakin  maassa  niin  moninaisia  lisäilmiöitä,  että  sellainen  selvittely, 
jossa  yhtähaavaa  tulisi  pitää  silmällä  suuntien  kehitystä  monissa  eri 
maissa,  olisi  aivan  tavattoman  vaikea  eikä  kenties  lopultakaan  veisi  mihin- 
kään todella  hedelmällisiin  tuloksiin.  Siksi  on  käytännöllisempää  seu- 
rata suuntien  taistelua  vain  jossakin  erityisessä  maassa  ja  valita  siksi  sel- 
lainen maa,  missä  se  on  ollut  tyypillisin  ja  hedelmällisin.  Ja  se  maa 
epäilemättä  on  Ranska.  Siellä  taasen  on  klassisismin  ja  romantismin 
välinen  taistelu  etupäässä  runoustaiteen  alalla,  ja  sitä  seuraavassa  siksi 
varsinaisesti  silmällä  pidetään. 

Kun  ranskalaisen  klassisismin  ja  romantismin  välistä  käsityksen  eri- 
laisuutta lähemmin  tarkastaa  ja  koettaa  sitä  yleisimpään  Ja  lyhimpään 
muotoonsa  pukea,  niin  näyttäisi  se  paraiten  olevan  lausuttava  seuraavasti : 
klassisismi  pyrki  esittämään  ihmisluonteissa,  tapahtumissa  ja  yleensä  elämän- 
ilmiöissä sitä,  mikä  niissä  on  tyypillistä,  romanlismi  sitävastoin  tahtoi  panna 
painoa  ilmiöitten  individuaalisille  puolille.  Tai  vieläkin  lyhemmin:  klassi- 
sismi esitti  tyyppejä,  romantismi  tahtoi  esittää  indiviidejä. 

Mitä  merkitsee  tämä  ero?  Sitä  tajutaksemme  tarvitsee  meidän 
muistaa,  että  jokaisessa  yksityisilmiössä  voi  eroittaa  kaksi  eri  pääryhmää 
piirteitä  eli  tunnusmerkkejä,  yhdellä  puolen  ne  tunnusmerkit,  jotka  yksi- 
tyisilmiöUä  ovat  yhteiset  lajinsa,  s.  o.  sen  suuremman  ilmiöryhmän  kanssa, 
johon  yksityisilmiö  kuuluu,  toisaalla  ne  tunnusmerkit,  jotka  eroittavat 
yksityisilmiön  muista  samaan  ryhmään  kuuluvista  ilmiöistä,  ovat  sille 
ominaisia  yksityisilmiö nä  ja  sen  juuri  siksi  tekevät.  Aina  riippuen  siitä, 
kummalle  tunnusmerkkiryhmälle  taiteellisessa  esityksessä  pääpaino  pan- 
naan, muodostuu  kaksi  eri  taiteellista  tyylilajia,  joitten  vastakkaisuus  on 
oikeastaan  pysyvää  ja  kaikkina  aikoina  ilmenevää  laatua,  koska  se  poh- 
jaltaan perustuu  taiteilijaluonteitten  erilaisuuteen,  mutta  joka  vastakkai- 
suus sittenkin  on  määrättynä  historiallisena  ^ankohtana  voimakkaimmin 
ilmennyt  nim.  juuri  ranskalaisen  romantismin  ja  klassisismin  välisessä 
taistelussa.  Kun  näytelmän  tai  romaanin  kirjoittaja  kuvaa  esim.  sai- 
turia sillä  tavalla,  että  hän  tuo  esille  kuvattavassaan  joko  yksinomaan 
tai  ainakin  melkein  yksinomaan  vain  sellaisia  piirteitä,  jotka  ovat  hen- 
kilölle saiturina  ominaisia,  mutta  sitävastoin  laiminlyö  niitä  piirteitä, 
jotka  eroittavat  häntä  muista  saitureista,  s.  o.  niitä  piirteitä,  joita  henki- 
löllä vallitsevan  perusominaisuutensa,  saituruuden,  ohella  on,  niin  sil- 
loin kirjailija  esittää  saiturin  tyypin  ja  noudattaa  siis  tyypillistävää 
tyyliä.  Joku  toinen  kirjailija  voi  nyt  esittää  saituria  ihan  edellisestä 
eroavalla  tavalla.  Hän  antaa  kyllä  hänkin  saituruuden  henkilön  vallitse- 
vana perusominaisuutena  tulla  selvästi  näkyviin,  mutta  hän  ei  pane  eri- 
tyisesti painoa  sellaisten  piirteitten  kuvaamiseen,  jotka  henkilölle  ovat 
yhteisiä  kaikkien  maitten  ja  kaikkien  aikojen  saiturien  kanssa.  Sen 
sijaan  hän  nimenomaan  huomauttaa  ja  tuo  esiin  sellaisia  piirteitä,  jotka 
eroittavat  tämän    hänen    saiturinsa    kaikista    muista  saitureista  ja  tekevät 

hänet  aivan  erikoiseksi,  omalaatuiseksi  ^saituri-eksemplaariksi*',  jos  niin  saa 
sanoa.  Silti  hän  omistaa  suurta  huomiota  niitten  pääpiirteitten  kuvaami- 
seen, mitkä  henkilöllä  liittyvät  saituruuteen  ja  asettaa  siten  henkilön  val- 
litsevan perusominaisuuden  ikäänkuin  havainnolliseen  tarkka-  ja  rikas- 
piirteiseen  kehystään.  Eikä  ainoastaan  henkilön  vallitseva  perusominai- 
suus saa  tällaista  selittävää  ja  yksilöistävää  piirrekehystää,  vaan  itse  henkilö 
kokonaisuudessaan  saa  myös  sellaisen.  Hänellä  on  enemmän  tai  vähemmän 
'  seikkaperäisesti  kuvattu  menneisyys,  syntyperä  ja  kehityskulku  takanaan, 
määrätty  sosiaalinen  asema  ja  toimi,  tottumukset  ja  elämän  tavat,  perhe- 
olot,  sukulaisuussuhteet,  ystävä-  ja  seurapiiri,  sanalla  sanoen  rikaspiirtei- 
sesti  ja  tarkasti  kuvattu  ympäristö,  johon  hän  on  moninaisissa  suhteissa. 
Kirjailija,  joka  näin  saituria  kuvaa,  esittää  saituri-indiviidin  ja  noudattaa 
yksilöistävää,  individualisoivaa  tyyliä.  Kun  vertaa  toisiinsa  esim.  Mo- 
li^ren  kuvaamaa  saituria  Balzacin  kuvaamaan,  niin  saa  jo  jonkunlaisen 
havainnollisen  käsityksen  tyypillistävän  ja  individualisoivan  tyylin  eri- 
laisuudesta. 

Eikä  ainoastaan  luonteiden  käsittelyssä  ilmene  tyypillistävän  ja 
individualisoivan  tyylin  erilaisuus,  vaan  myös  tapahtumain,  olojen  muo- 
tojen ja  elämänilmiöitten  kuvauksessa  yleensä.  Kuvaamataiteissa  esim. 
ilmenee  tämä  ero  sillä  tavalla,  että  toiset  pyrkivät  esittämään  haahmoja 
ja  muotoja  etupäässä,  niitten  keskimittaisessa  säännöllisyydessä,  mikä  esim. 
kreikkalaiselle  kuvanveistotaiteelle  on  yleistä,  toiset  taasen  antavat  tämän 
keskimittaisen  säännöllisyyden  hukkua  yksilöllisesti  erikoistuneitten  piir- 
teitten alle.  Romaanissa  ilmenee  tyypillistävän  ja  individualisoivan  tyy- 
lin erilaisuus  paitsi  luonteiden  kuvauksessa  m.  m.  siinä,  että  tyypillistävä 
kirjailija  laiminlyö  tarkkaa  paikallisväritystä,  jota  vastoin  individualisoiva 
siihen  erityistä  painoa  panee.  Edellinen  antaa  tapahtumista  ja  olosuhteit- 
ten kuvauksesta  karista  pois  kaiken,  mikä  varmasti  kiinnittäisi  tapahtu- 
mat ja  henkilöt  johonkin  tarkalleen  määrättyyn  ulkonaiseen  ja  henkiseen 
ympäristöön,  aikaan  ja  paikkaan.  Hänen  tapahtumansa  ovat  mahdollisia 
ja  suunnilleen  samalla  tavalla  ymmärrettäviä  hyvin  erilaisissa  ympäris- 
töissä ja  oloissa.  Ne  ovat  ikäänkuin  yleispäteviä,  jos  niin  saa  sanoa. 
Jälkimäinen  sitävastoin  kiinnittää  kuvauksensa  tarkasti  erikoistettuun  ja 
omaväriseen  ympäristöön,  ja  hänen  tapahtumansa  ja  henkilönsä  ovat  vain 
juuri  siinä  määrätyssä  ympäristössä  ja  olosuhteissa  täysin  ymmärrettäviä 
^ikä  siis  yleispäteviä  samassa  merkityksessä  kuin  edelliset. 

Ehkä  vielä  silmäänpistävämpi  on  tyypillistävän  ja  individualisoivan 
tyylin  ero  draamassa.  Siinä  se  ilmenee  ei  ainoastaan  itse  näytelmän 
sisällössä,  vaan  myös  ulkonaisissa  näyttämöseikoissa  ja  niissä  juuri  hyvin 
silmäänpistävällä  tavalla.  Kun  esim.,  kuten  antiikisessa  ja  klassillisessa 
draamassa  paikan  ykseyden  lain  vaatimuksen  mukaisesti  oli  laita,  koko 
tapahtuman  täytyi  tapahtua  ehdottomasti  samassa  paikassa  ja  semmoisena 
sen  vuoksi  oli  joku^  sovinnainen  aivan  ylimalkaisesti  osoitettu  paikka 
kuten  pylväskäytävä  tai  tori  tai  muu  julkinen  paikka,  niin  oli  se  mitä 
voimakkain  tyypillistämiskeino  samoinkuin  toisetkin  ykseyden  lait. 
Niinikään  se  seikka,  että  puvut  ja  dekoratsionit  olivat  vain  aivan  yli- 
malkaisia ja  sovinnaisia  ja  henkilöt  ikäänkuin  ulkonaisesta  ympäristöstä 
irti  temmattuja  ja  riippumattomia,  paljastaan  vain  henkiolentoja.  Puhu- 
mattakaan nyt  siitä  tärkeästä  tyypillistävästä  piirteestä,  minkä  draaman 
jyrkkä  ero  tragediaan  ja  komediaan  ja  näissä  molemmissa  henkilövaaliin 
y.  m.  ominaisuuksiin  nähden  vallitsevat  säännöt  sisälsivät. 

Näissä  ja  monissa  muissa  seikoissa  ilmenee  tyypillistävän  ja  indi- 
vidualisoivan tyylin  ero. 

Me  sanoimme,  että  klassisismin  ja  romantismin  pääero  taiteen  ja 
todellisuuden  väliseen  suhteeseen  nähden  on  siinä,  että  klassisismi  oli 
taipuvainen  esittämään  etupäässä  tyyppejä  ja  tyypillistä,  romantismi  sitä- 
vastoin indiviidejä  ja  individuaalista.  Lyhyt  silmäys  molempien  taide- 
suuntien menettelytapoihin  ja  teoreetisiin  käsityksiin  on  osoittava,  että 
tämä  ero  on  oikea. 

Ajatelkaamme  vain  klassillisen  aikakauden  näytelmäkirjallisuuden 
suurmestarien  teoksia,  ja  niitähän  meillä  on  syytä  tässä  suhteessa  ensi 
sijassa  ajatella,  sillä  draaman  alallahan  klassisismin  ja  romantismin  väli- 
sen sodan  ratkaisevat  taistelut  taisteltiin.  Ajatelkaamme  esim.  Moliörea. 
Johan  hänen  useimpien  näytelmiensä  nimetkin  antavat  aavistaa,  että 
niissä  on  kysymys  tyypeistä.  ^Saituri*,  ^Ihmisvihaaja",  «Luulosairas*, 
ijPorvari  aatelismiehenä",  „ Oppineita  naisia**,  „ Sievisteleviä  hupsuja**  — 
mitä  ne  muuta  ovat  kuin  nimiä  erilaisille  ihmisiuonnetyypeille?  Ja  itse 
näytelmien  sisältö  vahvistaa  todeksi  sen,  mitä  nimet  jo  antavat  aavistaa. 
Kaikkialla  on  kysymys  tyypeistä  ja  tyypillisestä,  vaikkakin  yhtäällä  tyy- 
pillistäminen  on  voitu  kehittää  pitemmälle  kuin  toisaalla.  Äärimmilleen 
kehitetty  se  on  varmaankin  «Saiturissa**,  johon  jo  edellisessä  viitattiin. 
Harpagon    ei    ole    ainoastaan    etupäässä  ja   perusolemukseltaan  saituri  ja 

saituri  par  excellence,  vaan  hän  ei  ole  mitään  muuta  kuin  saituri  —  tai 
vain  saituruus,  itse  abstraktinen  ominaisuus  esitettynä  eri  puolilta  ja  eri 
tiloissa  toisiaan  seuraavissa  sarjakuvissa.  Kaikki  muut  piirteet,  jotka 
saattaisivat  tälle  vallitsevalle  perusominaisuudelle  muodostaa  kehystää, 
sitä  selittää  ja  ymmärrettäväksi  tehdä,  ovat  laiminlyödyt.  Jäljelle  on  jää- 
nyt vain  yksi  ainoa  abstraktinen  ominaisuus,  joka  on  voimakkaasti  po- 
tentsieerattu,  monin  kerroin  suurennettu,  niin  että  koko  henkilö  häviää 
sen  taakse.  Ja  pääasiassa  sama  on  laita  Tartuffessa.  Kaikki  piirteet  ja 
seikat,  mitä  hänestä  esitetään,  ovat  vain  tarkoitetut  kuvaamaan  yhtä  ja 
samaa  ominaisuutta  hänessä,  nim.  tekopyhyyttä.  Mistä  ja  miten  kuvaus 
kulloinkin  lähteekin,  mitä  tapahtumia  ja  kohtauksia  nähtäväksemme  esi- 
tetäänkin, aina  tullaan  lopulta  samaan:  tekopyhyyteen.  Siitä  yksinomaan 
on  koko  henkilö  kokoonpantu.  Toisissa  Molieren  kappaleissa  ei  tyypil- 
listäminen  ole  ehkä  yhtä  pitkälle  saatettu,  mutta  itse  päämenettel3rtapa  on 
sittenkin  niissäkin  sama.  Kaikkialla  ovat  luonteet  sangen  suuressa  mää- 
rin yleistetyt,  niin  että  niissä  tavallisesti  ei  ole  jäljellä  muuta  kuin  joku 
ainoa  ominaisuus,  tavallisesti  joku  pahe,  jota  tekijä  tahtoo  ruoskia,  ja 
tämän  perusominaisuuden  ympärille  on  mitä  vähäisin  määrä  kehystäviä 
ja  yksilöistäviä  piirteitä  liitetty,  jos  niitä  on  ollenkaan  liitetty. 

Sama  menettelytapa,  jota  Moltere  noudattaa  huvinäytelmässä,  ilme- 
nee myöskin  aikakauden  etevimpien  murhenäytelmän  kirjoittajien  teok- 
sissa. Samoinkuin  Molieren  henkilöt  ovat  Corneillen  ja  Racinenkin 
abstraktsioneja,  suuressa  määrin  yleistettyjä  ja  yksinkertaisesti  tehtyjä. 
Ne  eivät  oikeastaan  muuta  ole  kuin  jonkun  intohimon  tai  aatteen  edus- 
tajia, joka  joutuu  ristiriitaan  jonkun  toisen  intohimon  tai  aatteen  kanssa 
ja  siten  synnyttää  traagillisen  selkkauksen  eli  konfliktin.  Itse  selkkaus 
on  tavallisesti  joko  historiasta  tai  mytologiasta  otettu  ja  siis  ikäänkuin 
ennakolta  valmiina.  Niin  esim.  Corneillen  »Horacessa",  Racinen  »Phfed- 
ressä"  ja  yleensä  molempien  muissakin  kappaleissa.  Henkilöt  ovat  sit- 
ten ikäänkuin  jäljestäpäin  keksittyjä,  marionetteja,  joille  on  annettu  juuri 
ne  ominaisuudet,  mitkä  on  tarpeelliseksi  katsottu  sen  traagillisen  selk- 
kauksen syntymiseen,  joka  ennakolta  on  valmiina  ja  johon  on  tultava. 
Huomattava  ero  kummankin  traagi liisissä  henkilöissä  on  siinä,  että  Cor- 
neillen henkilöt  tavallisesti  kohoavat  intohimoaan  ylemmäs  ja  sankarilli- 
sen tahtonsa  voimalla  tukahuttavat  sen,  vaikkapa  itse  samalla  sortuvatkin 
(esim.  Horace),  jota  vastoin    Racinella    tavallisesti    intohimo  on  henkilön 

tahtoa  voimakkaampi  ja  kukistaa  hänet  (esim.  Ph^dre).  Henkilöiden 
eduskuvailinen  eii  tyyppiluonne  on  kuitenkin  kummassakin  tapauksessa 
ilmeinen.  Ne  eivät  ole  mitään  eläviä,  yksilöllisesti  omalaatuisia  ihmisiä, 
jotka  saisivat  kehittyä,  toimia  ja  puhua  oman  yksilöllisen  luontonsa  ja 
sisäisten  lakiensa  mukaan,  vaan  konstruoituja  nukkeja,  joitten  täytyy 
toimia  ja  puhua  niin,  kuin  vaatii  se  aate  tai  intohimo,  jota  edustamaan 
ne  ovat  aiotut.  Ja  kun  tämä  aate  tai  intohimo  on  heidän  varsinainen 
olemisoikeutuksensa  ja  kun  he  ovat  muovatut  yksinomaan  sitä  edusta- 
maan,  niin  luonnollisesti  ovat  kaikki  kehystää  muodostavat,  yksilöistävät 
piirteet,  jotka  henkilöllä  vallitsevan  intohimonsa  ohella  olisi,  jotenkin 
tyystin  laiminlyödyt  ja  henkilöt  esiintyvät  yleisinhimillisessä  ylimalkai- 
suudessaan. 

Klassisismin  tyypillistävä  luonne  ei  ilmene  ainoastaan  aikakauden 
päämestarien  teoksissa.  Jos  niin  olisi  laita,  silloin  sitä  saattaisi  vielä 
pitää  ainoastaan  joillekin  määrätyille  kirjailijoille  ominaisena  personalli- 
sena  taipumuksena  eikä  koko  aikakautta  karakteriseeraavana  taiteellisena 
suuntana.  Mutta  se  ilmenee  myöskin  aikakauden  taideteoreetisena  käsi- 
tyksenä, harkittuna  ja  kehitettynä,  eikä  vain  joittenkin  määrättyjen  kir- 
jailijain satunnaisena  personallisena  taipumuksena. 

Ennen  kaikkea  on  Boileau  tässä  suhteessa  todistukseksi  kelpaava, 
hän,  jota  voi  pitää  klassisismin  varsinaisena  teoreetikkona.  Taideteoree- 
tiset  käsityksensä  on  Boileau  ikäänkuin  järjestelmäksi  sovittanut  »TArt 
poetique^  nimisessä  teoksessaan,  joka  tosin  selvästi  on  Horatiuksen  anta- 
man esikuvan  mukaan  syntynyt  ja  laadittu,  mutta  joka  kuitenkin  sisältää 
Itsenäisiäkin  periaatteellisia  näkökohtia  ja  käsityksiä. 

Se,  mikä  Boileaun  taideteoreetisessa  katsantokannassa  ehkä  lähinnä 
pistää  silmään,  on  hänen  suuri  kunnioituksensa  järkeä  kohtaan  ja  luja 
uskonsa  sen  säännöstävään  ja  yleispätevään  voimaan.  Hyvin  tunnettu  ja 
yleisesti  siteerattuhan  on  hänen  perin  ratsionalistinen  neuvonsa  runoilijoille: 
»Rakastakaa  järkeä,  siltä  yksin  saakoot  teoksenne  aina  sekä  loistonsa  että 
arvonsa"  (»Aimez  donc  la  raison :  que  toujours  vos  ecrits  empruntent  d'elle 
seule  et  leur  lustre  et  leur  prix")*.  Ja  moittien  hän  jatkaa:  »Useimmat 
järjettömän  innon  valtaamina  („emportes  d*une  fougue  insensee")  lähtevät 
hakemaan  ajatustaan  eksyen  järkevyyden  polulta  (»loin  du  droit  sens^). 
He  luulisivat  eriskummallisten  runojensa  arvon  alenevan  (»s*abaisser  dans 

*  L'art  po^tique  I,  37 — 38. 

leurs  vers  monstrueux"),  jos  ajattelisivat  sellaista,  jota  joku  toinen  on 
voinut  ajatella  samalla  tavalla^.  Ja  isällisesti  hän  lisää:  „ Välttäkäämme 
sellaisia  liiallisuuksia"  (»evitons  ces  exc^s*').  Kaiken  pitää  pyrkiä  jär- 
kevyyteen („tout  doit  tendre  au  bon  sens"),  mutta  tie  sinne  on  liukas 
ja  vaikea  on  sillä  pysyä.  Ja  kun  siltä  vain  vähänkin  horjahtaa,  niin 
kohta  hukkuu  (»Pour  peu  qu'on  s'en  ^carte,  aussitot  on  se  noie"). 
Järjellä  ei  ole  useinkaan  kulkeakseen  muuta  kuin  yksi  tie  („La  raison  pour 
marcher  n'a  souvent  qu'une  voie".)^ 

Se  ratsionalistinen  suunta,  joka  tässä  näin  selvänä  ja  jyrkkänä 
ilmenee,  on  läpikäyvänä  piirteenä  »TArt  poetique*'  teoksessa.  Kuitenkaan 
ei  tämä  ratsionalismi  vielä  semmoisenaan  sisällä  mitään  eheää  ja  määrät- 
tyä taideteoriaa.  Se  sisältää  vain  kaksi  asiaa:  ensinnä  sen,  että  Boileau 
lujasti  uskoo,  että  yleispäteviä  ja  varmoja  taidelakeja  on  olemassa,  ja 
toiseksi  sen,  että  näitten  taidelakien  korkeimpana  säätäjänä  on  järki. 

Kysymys  on  sitten,  mitä  sisältävät  järkeen  perustuvat  yleispätevät 
taidelait?  Tähän  sisältää  »FArt  ppetique**  vastaukseksi  muutamia  yleisiä 
näkökohtia.  Ensinnäkin  on  tärkeä  Boileaun  viittaus  luontoon.  Luonto 
on  oleva  taiteilijan  ainoa  tutkimusesine  („Que  la  nature  donc  soit  votre 
etude  unique'^)''^  ja  siitä  ei  saa  koskaan  luopua  („Jamais  de  la  nature  il 
ne  faut  s'ecarter")- ^ 

Mutta  mitä  varten  on  sitten  luontoa  tutkittava  ja  mitä  taiteilija 
luonnolle  tekee?  Tähän  kysymykseen  ei  Boileau  itse  ole  tosin  suora- 
naisesti vastannut,  eipä  hän  ole  edes  itse  kysymystä  itselleen  asettanut- 
kaan. Kuitenkin  on  helppo  havaita,  mikä  hänen  vastauksensa  siihen 
olisi.  Se  on  sama,  mikä  koko  aikakaudenkin  ja  monien  sekä  aikaisem- 
pien että  myöhempienkin  aikakausien:  taiteilija  tutkii  luontoa  sitä  jälji- 
telläkseen  ja  taide  on  luonnon  jäljittelemistä.  Tämä  käsitys  ei  ole  Boi- 
leauUe  ominainen,  eipä  edes  klassisismille,  se  on  monien  aikakausien  ja 
sukupolvien  yhteisperu,  ja  voi  sen  vuoksi  tässä  yhteydessä  tulla  hel- 
posti sivuutetuksi.  Tärkeämpi  onkin  tietää,  miten  Boileau  kehoittaa  luon- 
toa jäljittelemään.  Siinä  suhteessa  ei  tarvitse  jäädä  epätietoiseksi  hänen 
ajatuksestaan.  Luontoa  on  jäljiteltävä  antiikin  mestarien  esikuvien  mukaan. 
Tämä  käsitys  on  Boileaun  ja  samalla  klassisismin. 


*  TArt  po^tique  I,  39 — 48. 

*  TArt  po^tique  III,  359. 

*  »  »  III,  414. 


Suuntien  taisteluja  kirjallisuudessa  ja  taiteessa.  75 

Niinkuin  Racine  murhenäytelmiään  kirjoittaessaan  aina  asetti  itsel- 
leen kysymyksen :  mitä  sanoisi  Sophokles,  jos  hän  näkisi  esitettävän  tätä 
näytelmää  ^,  samoin  Boileau  taideteoreetisia  sääntöjään  muodostellessaan 
alinomaa  viittaa  antiikin  runoilijoihin  korkeimpina  esikuvina  ja  kiistä- 
mättöminä normeina.  Kun  on  kysymys  idyllistä  ja  niistä  epäsuunnista, 
joihin  idyllin  sepittäjät  voivat  eksyä,  niin  viittaa  Boileau  vain  yksin- 
kertaisesti Theocritukseen  ja  Vergiliukseen  ja  kehoittaa  seuraamaan  heitä 
sekä  selailemaan  yöt  ja  päivät  heidän  sulotarten  sanelemia  ihania  teok- 
siaan, silloin  erehdykset  vältetään  ja  osutaan  oikealle  tielle.  ^  Ja  niin- 
kuin nämä  ovat  idyllin  korkeimmat  esikuvat,  niin  ovat  TibuUus  ja  Ovi- 
dius  elegian,  Homeros  ja  Vergilius  eepoksen,  ja  yleensäkin  rajoittuu  Boi- 
leaun  koko  esteetinen  viisaus  useimmissa  tapauksissa  siihen,  että  hän  vain 
huomauttaa  niistä  epäsuunnista,  mihin  mikin  runoilija  on  altis  eksymään 
ja  neuvoo  sellaisten  välttämiseksi  pitämään  esikuvina  antiikin  mesta- 
reita. 

Nyt  näyttäisi  olevan  syytä  kysyä,  millä  perusteella  sitten  antiikin 
mestarit  ovat  tällaisiksi  ehdottomiksi  esikuviksi  asetetut  ja  mistä  voi  tie- 
tää, että  juuri  heitä  seuraten  maltikelpoisiin  taideluomiin  tullaan?  Tä- 
hänkään kysymykseen  ei  tarvitse  jäädä  kokonaan  vastausta  vaille,  ja  se 
vastaus,  minkä  siihen  saa,  on  kylläkin  kuvaava.  „Kun  jotkut  kirjailijat '', 
sanoo  Boileau',  „ovat  olleet  monien  vuosisatojen  kuluessa  ihailun  esi- 
neinä, eivätkä  heitä  ole  halpana  pitäneet  kuin  ainoastaan  jotkut  omitui- 
sella maulla  varustetut  ihmiset  («quelques  gens  de  gout  bizarre**)  — 
sillä  ainahan  on  turmeltuneitakin  makuja — ,  niin  silloin  on  ei  ainoastaan 
uhkarohkeaa,  vaan  hullua  tahtoa  epäillä  näiden  kirjailijoiden  ansiokkai- 
suutta**  („alors  non  seulement  il  y  a  de  la  temerite,  mais  il  y  a  de  la 
folie  a  vouloir  douter  du  merite  de  ces  ecrivains").  Boileaun  ehdoton 
usko  antiikin  kirjailijain  erinomaisuuteen  ja  mallikelpoisuuteen  nojautuu 
siis  siihen  universaaliseen  ihailuun,  jota  ne  ovat  kaikkina  aikoina  osak- 
seen saaneet. 

Nyt  täytyisi  tietysti  mennä  vielä  edemmäksi  ja  kysyä:  mistä  syystä 
sitten  kaikki  aikakaudet  ja  kansat  ovat  taipuneet  ihailemaan  näitä  antii- 
kin   mestareita?     Onko    se    ollut    vain    sattuma    tai    ikäänkuin    salainen 


*  P.  de  JuUeville,  Hist.  de  la  langue  et  de  la  litt^r.  fr.  V,  92. 

*  TArt  poetique  II,  25  ja  ss. 

*  R^flezion  VII  sur  Longin.    Sitaatti  P.  de  Julievillen  V,  s.  192. 

mielivaltainen  sopimus  vai  onko  siihen  ihailuun  olKit  perusteita,  s.  o. 
onko  teoksissa  itsessään  siihen  oikeutettua  aihetta?  Epäilemättä  viimeinen 
vaihtopuoli  on  Boileaun  ajatuksen  mukainen,  eikä  ole  vaikeata  havaita 
Boileaun  kannalla  pysyen,  mikä  tai  mitkä  ne  erinomaiset  ansiot  ovat, 
jotka  tämän  universaalisen  ihailun  ovat  oikeuttaneet.  Universaalinen 
ihailu  on  johtunut  siitä,  että  teokset  itse  ovat  universaalisia.  Niissä  on 
katsottu  ja  esitetty  elämänilmiöitä,  niinkuin  sukupolvet  ja  vuosisadat 
niitä  ovat  katsoneet,  vaellettu  järjen  viitoittamaa  yleispätevää  valtatietä, 
esitetty  elämänilmiöistä  sitä,  mikä  niissä  on  iäisesti  totta,  yleistä  ja  kai- 
kille aikakausille  yhteistä.  Ja  juuri  sen  vuoksi,  että  elämänilmiöitä  ja 
ihmiskohtaloita  on  näin  esitetty  iäisessä  totuudessaan  ja  yleispätevyydes- 
sään, ovat  kaikki  aikakaudet  näissä  teoksissa  löytäneet  oman  itsensä 
(s.  o.  yleisinhimillisen  puolen  itsestään)  ja  voineet  niitä  ihailla.  Siksi 
on  myöskin  varmin  ja  käytännöllisin  keino,  jos  mieli  pysyvästi  arvok- 
kaita taideteoksia  luoda,  ottaa  nämä  yleisen  hyväksymisen  saavuttaneet 
malliteokset  esikuvikseen,  sillä  siten  paraiten  ohjautuu  esittämään  elämän- 
ilmiöitä iäisesti  tosina  ja  löytää  ainoan  otollisen  järjen  tien.  Toisin 
sanottuna  sisältävät  nämä  Boileaun  taideteoreetiset  ajatukset  selvästikin 
samaa,  kuin  että  taiteessa  on  esitettävä  tyyppejä  ja  tyypillistä,  ja  niin 
näemme  siis,  että  se  tyypillistävä  suunta,  mikä  ilmenee  Moli^ren,  Racinen, 
Corneillen  y.  m.  teoksissa,  ei  ole  mikään  satunnainen  ilmiö,  vaan  ilmaus 
koko  aikakauden  teoreetisestikin  kehitetystä  kehityskannasta. 

Tämä  käsitys  ranskalaisen  klassisismin  luonteesta,  jota  yllä  on  koe- 
tettu perustella,  se  käsitys  nim.,  että  ranskalaisen  klassisismin  peruspiir- 
teenä —  tai  ainakin  yhtenä  sen  kaikkein  luonteenomaisimmista  piirteistä 
—  oli  pyrkimys  esittämään  tyyppejä  ja  tyypillistä,  ei  ole  muuten  mil- 
lään tavalla  uusi  eikä  alkuperäinen.  Päinvastoin  on  se  hyvinkin  van- 
hastaan tuttu  ja  Ranskan  kirjallisuuden  historioitsijoilla  yleisesti  tavat- 
tava. Niinpä  Pellissier^  ja  Nebout^  tähän  tapaan  kuvaavat  klassisismin 
luonnetta. 

Saanee  siis  pitää  jotenkin  kiistämättömänä  sitä  käsitystä  klassisis- 
min luonteesta,  joka  jo  alussa  lausuttiin,  että  nim.  klassisismi  pyrki  var- 
sinaisesti esittämään  tyyppejä  ja  tyypillistä. 

^  G.  Pellissier:  Le  mouvement  litt^raire  au  XIX  siMe.    S.  14. 

*  P.  Nebout:  Le  drame  romantique  (Paris  1897).  S.  81,  300,  302  ja  ss.,  330. 

Kuvauksia  Armeniasta. 

Kirjoittanut 
MiNAS  Bbrberian. 


„Ei  voi  epäilläkään,  etteivät  nykyiset 
armenialaiset,  jotka  ovat  osoittaneet  ole- 
vansa esi-isiensä  arvoisia,  mitä  suurim- 
massa määrässä  ansaitse  koko  sivistyneen 
maailman  myötätuntoa  kristillisen  hen- 
kensä, tiede-  ja  valistusharrastustensa  ja 
monipuolisen  kyk3msä  takia.** 

H.    HÖBSCHMANN   (1890). 

Purjehdin  ihanaa  Saimaan  järveä  ja  ympärilläni  huokui  kaikki  men- 
neisyyden muistoja  .  .  .  Minusta  tuntui,  kuin  olisivat  „ vanhan  vakaan" 
Väinämöisen  innostuneet  laulut  vielä  kaikuneet  lentävän  tuulen  puuskina 
ja  nuoren  Ainon  kauniit  kasvot  vielä  katselleet  järven  peilipinnasta  .  .  . 
Niin  siirtyivät  ajatukseni  muinaisuuteen  enkä  voinut  riistäytyä  irti  sen 
vallasta.    Ja  ajattelin :  jos  minussa,  vieraassa  muukalaisessa,  Suomen  luonto 

herättää  tällaisia  ajatuksia  ja  tunteita,  niin  miltä  tuntuneekaan  suomalai- 
sesta^ jota  joka  maatilkkuun,  joka  puroon  ja  joka  petäjään  sitovat  luke- 
mattomat entisyyden  siteet.  Kas  tuossa  koivu  itkee  entistä  vapauttaan, 
tässä  joki  muistuttaa  menneitä  maineen  päiviä  ja  tuolla  isät  ja  esi-isät 
otsansa  hiessä  raivasivat  metsiä  ja  kuivasivat  soita: 

Tass'  auroin,  miekoin,  miettehin 

isämme  sotivat. 

Kun  päivä  piili  pilvihin 

tai  loisii  onnen  paistehin, 

täss'  Suomen  kansan  vaikeimmat 

he  vaivat  kokivat. 

— Ja    huomaamattani    siirtyivät   ajatukseni  toiseen  seutuun,  jossa 

kohoaa  mahtava  Masis  (Ararat),  Armenian  kansan  monisatavuotisen  histo- 
rian äänetön  todistaja,  jossa  virtailee  vuolas  Arakses,  ja  sen  surullisille 
rannoille  käy  ajatuksiinsa  vaipunut  runoilija  kuuntelemaan  itkevän  virran 
ylpeätä  valaa: 

Niin  kauan  kuin  vaill'  isänmaata 
mun  poikani  nääntyy,  orvot  on, 
murehtimast'  en  tahdo  laata, 
tää  pyhä  lupaus  olkohon!  * 

Ja    vastaukseksi    sille    kaikuvat    alati    kolkosti  valittaen  muinaisten 
armenialaisten  luostarien  ja  palatsien  rauniot  .  .  . 

Ja  minun  teki  mieli  erään  toisen  runoilijan  kanssa  kysyä: 

Oi  maa,  joka  kärsiä  saat,  surun  kantaa, 
mi  koittavin  päivin  sun  kohtalos  lie? 
Mi  suuntasi?    Sulle  mi  kutsumus  antaa 
sen  voiman,  min  vaati  vi  vaikea  tie.  * 


*  Arakseen  kjrynelet,  R.  Patkanianin  kirjoittama  runo. 

*  Lerentsin  runoista. 

Armenialaiskysymys. 

^Ainoastaan  veltostunut  kansa  voi  kärsiä 
hinuuvaltiuden  häpeää." 

LiNDBR. 

Armenialaiskysymys  on  samalla  armenialaisten  historia,  jonka  enti- 
siä ja  nykyisiä  lehtiä  peittävät  viattomien  uhrien  lähtemättömät  veritahrat 
ja  onnettoman  kansan  kyynelet.  Persialaisten,  arapialaisten,  tattarien,  turk- 
kilaisten joukkojen  iskuista  on  Armenia  jo  aikoja  sitten  menettänyt  val- 
tiollisen itsenäisyytensä;  mutta  ei  muhamettilaisten  tuli  ja  miekka  eivätkä 
ortodoksisen  Bysantin  vehkeet  voineet  hävittää  kansallistuntoa,  joka  sam-. 
mumattomana  liekkinä  paloi  jokaisen  armenialaisen  sydämessä.  Kansal- 
linen kirkko,  armenian  kieli,  oma  maa,  entisyyden  muistot,  pyrkimys  itse- 
näiseen elämään,  kas  siinä  oli  se  sementti,  joka  liitti  yhteen  Armenian 
orjuutetun  kansan. 

Kului  vuosisatoja.  Venäjä  valloitti  Persialta  osan  Armeniaa,  ja  nyt 
on  Armenia  Puolan  tavoin  silvottu  kolmen  valtakunnan,  Persian,  Tur- 
kin ja  Venäjän  kesken. 

Kun  viime  vuosisadan  70-luvulla  Venäjän  ja  Turkin  välille  syttyi 
sota  bulgarien  vapauttamisesta,  niin  Turkin  vallan  alaiset  armenialaiset, 
toivoen  pääsevänsä  Turkin  ikeestä,  auttoivat  Venäjän  joukkoja  kaikin  ta- 
voin. Tämä  nääntyneen  kansan  jalomielisyys  oli  kuitenkin  hyvin  vähän 
valtioviisasta:  sota  loppui  ja  venäläiset  unhoittivat  armenialaisten  palve- 
lukset, ja  europpalainen  ulkokullattu  valtioviisaus  rauhoitti  vapautta  janoa- 
vaa kansaa  lupauksilla,  että  Armeniassa  pannaan  toimeen  reformeja. 
Niin  lisättiin  Berlinin  sopimukseen  61:nen  kohta,  joka  kuuluu:  ^Karkea 
Portti  sitoutuu  viipymättä  panemaan  toimeen  paikallisien  olojen  vaatimia 
parannuksia  ja  uudistuksia  niissä  maakunnissa,  joissa  asuu  armenialaisia, 
ja  suojelemaan  heitä  Kaukason  vuorelaisten  ja  kurdien  hyökkäyksiltä.  Niistä 
toimenpiteistä,  joihin  tässä  suhteessa  ryhdytään,  sitoutuu  Portti  ajoittain  teke- 
mään tiliä  suurvalloille,  jotka  valvovat  niitten  täytäntöön  panoa  J*^ 

Europpa  tyytyi  siihen,  että  merkitsi  pöytäkirjaan  nämä  suurisanaiset 
lupaukset,  ja  Turkin  Armeniassa  alkoi  järjestelmällinen  armenialaisten 
murhaaminen,  jonka  silminnähtävänä  tarkoituksena  oli  kokonaan  hävittää 

»levottomat*  ja  »vaaralliset"  ainekset.  Naiivinen  kansa  ei  ollut  odottanut, 
että  asia  saisi  sellaisen  käänteen^  ja  joutui  avuttomana  kärsimään  veren- 
himoisten kurdien  ja  säälimättömien  turkkilaisten  sotamiesten  julmuutta. 
Suittani  tahtoi  nähtävästi  kostaa  kaikki  vastoinkäymisensä  armenialaisille, 
joita  lisäksi  nylki  turkkilainen  virkamieslauma.  Armenialaisten  vaivoin 
kootut  rahat  menivät  Turkin  pohjattoman  valtiorahaston  täytteeksi.  Kansa 
valitti,  eivätkä  sen  valitukset  voineet  olla  saavuttamatta  vastakaikua  ver- 
rattain onnellisemmissa  oloissa  elävien  Venäjän  armenialaisten  joukossa. 
Oli  pelastettava  kuoleva  kansa.  Syntyi  armenialaisia  vallankumouksellisia 
seuroja,  ensin  Hentshak,  sitten  Dashnakzutjun,  jotka  italialaisten,  kreik- 
kalaisten ja  bulgarialaisten  vallankumouksellis-isanmaallisten  seurojen  mu- 
kaan ottivat  päämääräkseen  isänmaansa  vapauttamisen  vihatusta  ikeestä. 
.  Näihin  liittyi  monta  uhrautuvaa  isänmaanystävää,  jotka  olivat  valmiit  teke- 
mään mitä  hyvänsä  isänmaansa  pelastamiseksi;  kaikkialle  järjestettiin  sa- 
laisia yhdistyksiä:  itse  Armeniaan,  Konstantinopoliin,  jossa  on  noin  200,000 
armenialaista,  Venäjälle.  Persiaan,  Balkanin  niemimaalle,  Länsi-Europpaan, 
vieläpä  Amerikan  armenialaisiin  siirtokuntiin.  Vallankumouksellisia  sanoma- 
lehtiä ja  lentokirjasia  julkaistiin,  kiivasta  agitatsionia  harjoitettiin  ja  joka 
taholta  kuljetettiin  aseita  Turkin  Armeniaan.  Tarkoituksena  oli  virittää 
voimaa  ja  rohkeutta  sorrettuun  kansaan  ja  varustaa  sitä  niin,  että  se  kyke- 
nisi tekemään  pontevaa  vastarintaa  raaoille  kurdilais-  ja  turkkilaisjoukoille. 
Se  oli  jättiläistyötä,  rahoja  tarvittiin  paljon  ja  uhrauksia  tehtiin  hyvin 
vähän  Lisäksi  vallankumouksellisia  vainottiin  ei  ainoastaan  Turkissa, 
vaan  myöskin  Venäjällä,  missä  joukoittain  suljettiin  armenialaisia  isänmaan- 
ystäviä vankiloihin  tai  lähetettiin  Siperiaan  ja  Sahalinille  siitä,  että  olivat 
keränneet  rahoja  tai  kuljettaneet  aseita  tai  vain  kulkeneet  yli  Venäjän  rajan. 
Venäjä  näytteli  turkkilaisen  santarmin  osua  ja  julkesi  ministeriensä,  lähet- 
tilästensä  ja  palkattujen  sanomalehtimiestensä  kautta  vakuuttaa  veriselle 
padishachille  harrasta  uskollisuuttaan!  Suotta  samat  henkilöt  nyt  ihmet- 
televät Turkin  ja  Saksan  välistä  ystävyyttä:  jo  kauan  ennen  Wilhelm 
II:ta  suutelivat  Suvorinit  ja  Lobanov-Rostovskit  Abdul-Hamidia.  On 
luonnollista,  etteivät  Armenian  vallankumouspuolueet  voineet  tehdä  suuria 
sellaisissa  oloissa,  ja  kun  Turkki  armenialaisten  vastarinnasta  huomasi, 
että  sen  on  ryhdyttävä  pikaisiin  toimiin  kapinan  varalta,  pani  se  Venä- 
jän suostumuksella  ja  avulla  vihdoin  toimeen  armenialaisjaukkamurhat 
vuosina  i8go — i8gj. 

Sitä  varten  pantiin  liikkeelle  koko  Armenian  ja  naapurimaitten  muha- 
mettilainen väestö,  jonka  avuksi  vielä  komennettiin  sotajoukkoja.  Mitä 
voi  tehdä  valmistumaton  ja  vielä  kovin  vaillinaisesti  varustettu  kansa? 
Alussa  pantiin  murhia  toimeen  ajoittain  siellä  täällä,  kunnes  lopulta  vv. 
1894 — 1895  kaikkialla  aljettiin  ryöstää,  polttaa,  murhata  —  ja  Armenia 
muuttui  verimereksi  .  .  . 

Armenialaiset  puolustautuivat  missä  ja  miten  vain  voivat.  Mutta 
mitä  kykenivät  he  tekemään  hyvin  varustetuille  joukoille?  Muharhettilaisten 
julmuuksia  taas  ei  voi  sanoin  kuvata.  Antaakseni  lukijoille  käsityksen 
siitä,  mitä  siellä  tapahtui,  liitän  tähän  kuvauksen  amerikkalaisen  lähetys- 
saarnaajan F.  D.  Greenin  tunnetusta  teoksesta  „Sorumin   verilöyly": 

„Erzingianiii  mushirille  (sulttanin  ylimmälle  käskynhaltialle)  oli  annettu 
käsky  hävittää  armenialaiset.  Päiväkäskyssä  sotajoukolle  sanottiin:  ^Jokainen 
joka  säästää  miehen,  naisen  tai  lapsen,  tekee  itsensä  syypääksi  uskollisuusva- 
lansa rikkomiseen".  Seutu  ympäröitiin  säännöllisellä  sotaväellä,  jota  paitsi  sinne 
oli  koottu  2o,ooo  kurdia.  Todenmukaisimpien  laskujen  mukaan  tapettiin 
15,000  armenialaista  ja  35  kylää  hävitettiin,  tasoitettiin  maan  tasalle  ja  poltet- 
tiin. Naiset  ja  tytöt  ajettiin  kirkkoihin,  joissa  heitä  pidettiin  useampia  päiviä 
raakojen  sotamiesten  väkivallan  alaisina  ja  sitten  surmattiin  ....'* 

„Mushissa  verilöyly  alkoi  elokuun  jäkimäisellä  puoliskolla  18  päivän 
paikkeilla  ja  jatkui  sitä  aina  syyskuun  10  päivän  tienoille  asti.  Uhrien  luku 
oli  ainakin  4,000.  Miehet,  naiset  ja  lapset  tapettiin  mitä  julmimmalla  tavalla, 
sanoin  kuvaamatonta  petomaisuutta  harjoitettiin  kaikkia  kohtaan.  Seuraavat 
julmuudet  eivät  vielä  olleet  kaikkein  kauheimpia:  ihmisiä  keihästettiin  paine- 
teillä  ja  sen  jälkeen  heidät  vielä  elävinä  poltettiin  tai  kaivettiin  maahan;  nai- 
set raiskattiin  ja  tapettiin  sen  jälkeen  paineteilla  tai  sapeleilla;  raskailta  nai- 
silta halkaistiin  vatsa;  alaikäiset  ja  lapset  iskettiin  painetteihin  tai  hakattiin 
kappaleiksi  sapeleilla;  talot  pantiin  palamaan  ja  ihmiset  viskattiin  tuleen  ..." 

Luulen  tässä  jo  olevan  tarpeeksi  esimerkkejä  turkkilaisten  petomaisuuk- 
sista, jotka  johtavat  mieleen  bashibosukkien  Bulgariassa  harjoittamat  julmuu- 
det ja  Tshingis-Kanin  hävitykset!  Ja  kaikki  tämä  tapahtui  ^humaanisen*' 
Europan  edustajien  silmien  edessä  . .  .  Eikä  siinä  kyllin:  kun  samanlainen 
verilöyly  tapahtui  Trapezuntissa  ja  europpalaiset  konsulit  pelastivat  arme- 
nialaisia konsulirakennuksiin,  karkoitti  Venäjän  konsuli  heidät  kadulle 
varmaan  kuolemaan,  ja  merimiehet  työnsivät  airoilla  takaisin  armenialaiset, 
jotka  etsivät  pelastusta.  . 


Kuvauksia  Armeniasta. 


83 


Tämän  verilöylyn  jälkeen,  joka  vei  uhrikseen  kymmeniä  tuhansia, 
alkoivat  armenialaiset  joukoittain  siirtyä  pois  Turkin  Armeniasta  ja  tuhan- 
net orvot  jäivät  kaikkea  hoitoa  vaille.  Turkki  riemuitsi:  se  oli  saavut- 
tanut tarkoituksensa,  Armenia  oli  vähällä  jäädä  ilman  armenialaisia!  Se 
oli  paras  keino  päästä  panemasta  toimeen  näissä  seuduissa  reformeja, 
joista  olisi  voinut  olla  seurauksena,  että  muutkin  osat  Turkin  valtakuntaa 
olisivat  ruvenneet  vaatimaan  samanlaisia  ja  sulttanin  valta  olisi  tullut  rajoite- 

tuksi.  Venäjä  oli  tässä  kysymyksessä  solidaarinen  Abdul-Hamidin  kanssa. 
Europalla  oli  kyllin  tekemistä  omista  asioistaan,  ja  Gladstonen  voimakkaat 
puheet  kykenivät  ainoastaan  lopettamaan  tämän  verisen  mellastuksen, 
mutta  eivät  voineet  pakoittaa  sulttania  panemaan  toimeen  reformeja  ja 
täyttämään  Berlinin  sopimuksen  61  :mäistä  kohtaa.  Vieläpä  sangen  vaatimaton 
ehdoitus  Armeniassa  toimeenpantavista  reformeista,  jonka  suurvaltojen  edus- 
tajat laativat  ja  suittani  vuonna  1895  hyväksyi,  pantiin  vihreän  veran 
alle.  Saatuaan  Wilhelm  II:sta  uuden  «ystävän^  kävi  suittani  entistään  jul- 
keam  maksi! 

Ja  armenialaiset  jäivät  taas,  kuten  ennenkin,  huokaamaan  Turkin  ras- 
kaan ikeen .  alla  valtakunnassa,  jossa  sammuu  jokainen  sivistyksen  kipinä, 
jossa  tukahtuu  kaikki  alkava  elämä.  Kato  ja  nälkä,  täpötäydet  vankilat,  val- 
tion vararikko,  kruununvarkaudet  ja  lahjominen,  sulttanin  ja  hänen  us- 
kollisten palvelijoittensa  hirmuvalta,  kurdien  julmuudet,  sotamiesten  väki- 
valta, eikä  mistään  edes  valon  ja  toivon  sädettä!  Sellaisissa  oloissa 
joutui  elämään  Armenian  kansa,  jonka  lukumäärä  Turkin  valtakunnan  rajo- 
jen sisäpuolella  nousee  kahteen  ja  puoleen  miljoonaan  .  .  . 

Toinen  osa  Armenian  väestöä,  jota  vuonna  1897  toimitetun  väen- 
laskun  mukaan  oli  1,200,000  henkeä,  joutui  sillä  aikaa  toisenlaisen  vai- 
non ja  sorron  alaiseksi. 

On  tunnettu,  että  Venäjän  hallitus  viime  vuosisadan  seitsemännellä 
kymmenluvulla  toimeenpantujen  suurten  reformien  jälkeen  teki  jyrkän  koko 
käänteen  ja  taantumus  edistyi  nopein  askelin. 

Kun  Aleksanteri  III  oli  noussut  valtaistuimelle,  julisti  hän  ensi  työk- 
seen taantumuksen  vallitsevaksi.  Alkoi  synkkä  sorron,  pakkotoimenpiteit- 
ten,  fanatismin  ja  venäläistyttämisen  aika.  Armenialaiset  saivat  ensikä- 
dessä kokea  uuden  suunnan  siunausta.  Kaikki  palvelukset,  joita  Arme- 
nian kansa  oli  osoittanut  Venäjälle  sen  persialaissotien  aikana,  kaikki 
juhlalliset  vakuutukset,  joita  Venäjän  hallitsijat  Pietari  suuresta  ja  Kata- 
rina Ilisesta  alkaen  olivat  antaneet  ja  myöhäisemmät  keisarit  ukaseissaan 
ja  manifesteissaan  toistaneet  ja  vahvistaneet,  samoinkuin  ne  urostyöt  ja 
se  uhrautuvaisuus,  jota  armenialaiset  viime  sodassa  olivat  osoittaneet, 
ynnä  armenialaisten  kenraalien  Loris-Melikovin,  Lazarevin,  Ter-Gukasovin 
Venäjälle  tekemät  palvelukset  unohdettiin.  Lojaalinen  Armenian  kansa 
julistettiin   kapinalliseksi,    koskei    se   tahtonut   vapaaehtoisesti  sulautua 

yhteen  venäläisten  ainesten  kanssa,  kääntyä  kreikkalaiskatoliseksi  ja  unoh- 
taa entisyyttänsä.     Tämän  kaiken  päätti  hallitus  saada  aikaan  väkivallalla. 

XIX:nnen  vuosisadan  alkupuoliskolla  olivat  armenialaiset,  joita  Kau- 
kason  käskynhaltiat  olivat  suosineet  ja  Venäjän  hallitus  avustaneet,  reippaasti 
kulkeneet  edistyksen  tietä:  alkeiskouluja,  keskikouluja  (seminaareja),  hyvän- 
tekeväisyys- ja  kirjankustannusyhdistyksiä  oli  perustettu,  sanomalehtiä  ja 
aikakauskirjoja  oli  alkanut  ilmestyä,  teattereja  oli  perustettu,  kokouksia  pidet- 
tiin j.  n.  e.  Sanalla  sanoen  armenialaisten  keskuuteen  olivat  alkaneet  tunkea 
sivistyksen  ensi  säteet,  sivistyksen,  jota  he  niin  kauan  olivat  kaivanneet 
ja  jota  he  nyt  pitivät  niin  suuressa  arvossa.  Keisarillinen  hallitus  alkoi 
sulatustyönsä  tämän  sivistyksen  hävittämisellä  ja  sulki  vandalimaisella 
kylmäverisyydellä  v.  1885  yhdellä  kertaa  500  armenialaista  kirkko- 
koulua  ja  hääti  maantielle  niiden  30,000  oppilasta  ja  900  opettajaa. 
D.  Tolstojji  ja  Pobiedonostsevin  suunnitelman  pani  Kaukasossa  täytäntöön 
koulupiirin  kuraattori,  „innokas  valistuksen  harrastaja^  Janovskij.  Voi 
niitä  kurjia  valonsammuttajia,  myyriä,  jotka  hallitsivat  siinä  pimeässä  ja 
kosteassa  vankilassa,  jona  Aleksanteri  Ill:nnen  aikuinen  Venäjä  oli! 

Vuonna  1897  suljettiin  armenialainen  hyväntekeväisyysseura  kaikkine 
lukuisine  haaraosastoineen.  Kolmen  vuoden  päästä  joutui  saman  kohta- 
lon alaiseksi  armenialainen  kustannusyhdistys;  sanomalehdet  ja  aikakaus- 
kirjat lakkautettiin,  kirjat  kiellettiin;  näyttämöltä  poistettiin  kappaleet,  jotka 
käsittelivät  armenialaisten  muinaista  historiaa;  kymnaaseissa  muutettiin 
oppilasten  armenialaisten  nimien  päätteet  „-jants^  ja  ^-jan*'  venäläisiksi 
päätteiksi  „-ov"  ja  „-jev**;  armenialaiset  virkamiehet  karkoitettiin  paikois- 
taan; armenialaiset  upseerit  siirrettiin  Puolaan  ja  Siperiaan  .  .  .  Armenia- 
laiset näkivät  kaiken  tämän  ääneti  aavistaen,  että  tämän  jälkeen  seuraisi 
vieläkin  ankarampia  sortotoimenpiteitä.  Historia  on  opettanut  heidät  ole- 
maan  kärsivällisiä,    kunnes  aika   on   tullut.     Eikä  aika  ollut  vielä  tullut. 

Sortoa  yhä  jatkui.  Hallitus  alkoi  käydä  käsiksi  Armenian  kirkkoon, 
sen  lahjoituksiin,  oikeuksiin,  omaisuuteen,  johtoon.  Se  vaati  valan 
tehtäväksi  venäjän  kielellä:  papisto  kieltäytyi;  se  sekaantui  synodin 
asioihin:  ylempi  papisto  teki  vastarintaa.  Silloin  niskoittelevat  papit,  arkki- 
mandritat  ja  piispat  vangittiin  ja  karkoitettiin  eri  osiin  Venäjän  valtakun- 
taa, Orloviin,  Tamboviin  y.  m.  Lopullisesti  kukistamaan  armenialaisten 
vastarinnan,  vieläpä,  jos  niiksi  tulee,  puhdistamaan  koko  Kaukason  arme- 
nialaisista aineksista  lähetettiin  sinne  satraapin  vallalla  varustettu  ruhtinas 

Golitsyn  mukanaan  koko  lauma  raivokkaita  venäläistyttäjiä  ja  armenialais- 
syöjiä.  Golitsynin  iiallitus  Kaukasossa  oli  toimintansa  ja  keinojensa  puo- 
lesta ihan  samanlainen  kuin  Bobrikovin  aikainen  Suomessa  sillä  eroituk- 
sella  vain,  että  Golitsyn  toimi  täydellisesti  oikeudettomissa  oloissa.  Itse 
satraapin  ja  hänen  pikkukeisariensa  mielivalta  kuvernööreistä  piirivartias- 
toon  saakka  oli  rajaton,  ja  sitä  voi  verrata  vain  Turkin  hallituksen  mieli- 
valtaan Armeniassa.  Armenialaisten  kiukku  lisääntyi  päivä  päivältä,  tar- 
vittiin vain  viimeinen  pisara.  Sellainen  tulikin,  kesäk.  12  p.  1903 
julkaistiin  armollisesti  vahvistettu  ministerineuvoston  päätös  Armenian 
kirkkojen,  luostarien  y.  m.  maitten  ja  omaisuuden  ottamisesta  valtion  hal- 
tuun. Saatuaan  tämän  päätöksen  toimeen  hykerteli  ruhtinas  Golitsyn  ilosta 
käsiään  kehuen,  että  hän  lopultakin  oli  saavuttanut  päämääränsä,  että  „ kohta 
ei  jää  Kaukasoon  jäljelle  ainoatakaan  armenialaista,  ettei  ole  kaukana  se 
aika,  jolloin  Kaukason  museoissa  näytellään  vahakuvia  armepialaisista** 
j.  n.  e.  Ja  tämä  vimmattu  yltiö  määrättiin  hallitsemaan  ihanaa  Kau- 
kasoa,  joka  erään  kirjailijan  sanojen  mukaan  on  »kaunein  helmi  Venä- 
jän  hallitsijoitten  kruunussa^.   Todellakin  helmien  heittämistä  sikain  eteen! 

Kohta  yllämainitun  asetuksen  perästä  ilmestyi  toinen  julistus  lokak. 
13  p.  1903,  joka  mitä  juikeimmalla  tavalla  loukkaa  Armenian  kirkon  ylipai- 
menen, kaikkien  armenialaisten  katolikoksen  ja  patriarkan  ikivanhoja 
oikeuksia  ja  etuja.  Tämän  laittomuuden  jälkeen  ei  katolikos  ole  oikeu- 
tettu vahvistamaan  virkaansa  edes  suntiota,  saamatta  siihen  ennakolta 
hallinnollisen  vallan  lupaa. 

Iskut  sattuivat  Armenian  kansan  kipeimpään  ja  arimpaan  kohtaan. 
Tuhat  yhdeksänsataa  vuotta  ovat  armenialaiset  olleet  kristillisen  kirkon 
helmassa,  se  laski  uuden  kultuurielämän  perustuksen  heille,  se  puhalsi 
heissä  liekkiin  kansallisen  itsetunnon  kipinän,  se  on  usein  puolustanut 
armenialaisten  kansallisetuja;  ja  armenialaiset  puolestaan  ovat  taistelleet 
kirkkonsa  puolesta  tulenpalvelijoita  persialaisia,  muhamettilaisia,  arapialaisia 
ja  ortodoksisia  kreikkalaisia  vastaan.  Kansallinen  kirkko  ja  sen  valitsema 
ylipaimen,  katolikos,  ovat  Armenian  kansalle,  joka  on  menettänyt  valtiol- 
lisen itsenäisyytensä,  historiallisten  kohtaloitten  elävänä  muistomerkkinä 
ja  takeena  siitä,  että  kaikkien  armenialaisten  kansalliset  harrastukset  ovat 
samat,  minne  ikänä  he  ovat  hajaantuneetkin:  Turkin  tai  Venäjän  Arme- 
niaan, Persiaan  tai  Amerikkaan,  Europpaan  tai  Aasiaan. 

Sorrettuaan  kieltä  ja  sivistystä  hyökkäsi  hallitus  kirkon  kimppuun. 
Kaikesta  näkyi,  että  kysymyksessä  oli  kokonaisen  kansan  elämä  tai  kuo- 
lema ...  Ja  kansa  rupesi  tekemään  vastarintaa.  Aluksi  tehtiin  pyyntöjä, 
virallisia  ja  epävirallisia,  käännyttiin  ministerien  puoleen,  katolikos  esitti 
memorandumin.    Sitten  sekaantui  asiaan  Turkin  valtakunnan  armenialainen 

papisto  pannen  vastalauseen 
kirkon  maitten  ja  omaisuuden 
takavarikkoon  ottamista  vastaan 
sen  nojalla,  että  Armenian  kir- 
kon omaisuus  kuuluu  koko  ar- 
menialaiselle kirkkokunnalle 
eikä  ainoastaan  sille  osalle, 
joka  on  Venäjän  vallan  alai- 
sena, että  tämä  toimenpide  pol- 
kee myöskin  Turkin  vallan 
^—^^^^^.  alaisia  armenialaisia  y.  m.  Kään- 

Vf?    ra  'l   f^^^^BMllW  nyttiin   hakemaan    turvaa  suur- 

W    ^Ot      I  t       ^BtVlBl  valloiltakin,     mutta   mikään    ei 

\Jf  ijj^i      _^£      ^^^^H0«  auttanut.       Ruhtinas     Golitsyn 

^V'' '  :  ^^L  __  "  ^^Br^lP^        ryhtyi     ottamaan     kirkonomai- 

suutta  valtion  huostaan. 

Silloin  katolikos  päätti 
olla  antamatta  venäläisten  vi- 
ranomaisten käsiin  kassan- 
avaimia,  papereita,  asiakirjoja 
ja  tietoja.  Katolikos  toimi 
täysin  kansassa  vallitsevan  mielialan  mukaisesti.  Mutta  viranomaiset 
eivät  siitä  välittäneet:  kirkkojen  ovet  murrettiin  auki,  kassakaappien  lukot 
rikottiin,  asiakirjat  riistettiin  väkivallalla,  koko  kylä  pantiin  rankaisu- 
toimenpiteitten  alaiseksi,  mutta  ei  missään,  ei  syrjäisimmässäkään  kylässä 
armenialaiset  täyttäneet  venäläisten  viranomaisten  käskyjä  eivätkä  vapaa- 
ehtoisesti jättäneet  heidän  haltuunsa  kirkon  avaimia,  rahoja  tai  asia- 
papereita. Hallitus  otti,  ryösti  kaikki  väkivallalla.  Paikoittain  kansa  pani 
toimeen  meluavia  mielenosoituksia,  kuten  Erivanissa,  Aleksandropolissa, 
Jelisavetpolissa  y.  m.,  ja  ainoastaan  kiväärinlaukaukset  ja  kasakkojen  hyök- 
käykset saivat  sen  hajaantumaan. 


Talonpoika. 

Mkrtitsh,  kaikkien  armenialaisen  katolikos  eli  airik  (isä). 


Kourallinen  väkeä  alkoi  epätoivoisen,  mutta  jäykän  taistelun  kaikki- 
valtiasta byrokratiaa  vastaan,  jonka  etunenässä  olivat  Pleiiwe,  Pobiedonostsev 
ja  ruhtinas  Golitsyn.  Oli  järjestettävä  kansallinen  itsepuolustus;  ja  tämän 
työn  otti  suorittaakseen  ja  suoritti  kunnialla  vallankumouspuolue,  joka 
siihen  asti  oli  työskennellyt  ainoastaan  Turkin  rajojen  sisäpuolella.  Se 
uskoi  tämän  tehtävän  ^Itäiselle  toimistollensa **,  joka  uutterasti  ryhtyi  jär- 
jestystyöhön  sivistymättömän  maalaisväestön  ja  myöskin  kaupunkilaisten 
keskuudessa.  Pian  täytti  koko  armenialaisen  osan  Kaukasoa  vallankumouk- 
sellisten järjestöjen  verkko.  Tarkoituksena  oli  boikottaa  kaikkea  venä- 
läistä ja  jäykästi  suojella  kansallista  itsenäisyyttä  venäläisten  viranomaisten 

vehkeitä  vastaan.  Järjestöt  saivatkin  aikaan,  ettei  hallitus  kyennyt  kantamaan 
veroja  takavarikkoon  otetusta  kiinteästä  omaisuudesta  ja  maista,  suljettu- 
jen koulujen  sijaan  avattiin  salaisia,  salaisia  kirjastoja  järjestettiin,  val- 
lankumouksellisten tuomioistuimia  käytettiin  hallituksen  tuomioistuinten 
sijasta  ja  henkilökohtainen  veroitus  armenialaisten  koulujen  ja  vallankumouk- 
sellisten laitosten  ylläpitämiseksi  pantiin  toimeen.  Se  oli  itsetietoista  työtä 
kansallisuuden  suojaamiseksi.  Kun  Golitsyn  oli  vainonnut  armenialaisia, 
karkoitlanut  pappeja  ja  kirkonvanhimpia,  piispoja,  vieläpä  hiippakunta- 
päällikköjäkin,  kun  Golitsyn  oli  yanginnut  ja  sulkenut  tyrmään  kaikki, 
jotka  hän  vain  sai  käsiinsä,  niin  vastasivat  armenialaiset  tähän  hallituk- 
sen terrorismiin  myöskin  puolestaan  terrorismilla,  ja  toinen  toisensa  perästä 
surmattiin  santarmeja,  piirikuntapäällikköjä,  kuvernöörejä  y.  m.  virkamiehiä. 
Lopuksi  pantiin  toimeen  murhayritys  itse  ruhtinas  Golitsynia  vastaan: 
hänen  ajaessaan  vaunuissa  kaupungin  ulkopuolella  hyökkäsi  hänen  kimp- 
puunsa kolme  armenialaista,  jotka  pahasti  haavoittivat  häntä  päähän. 
Ruhtinaan  pelasti  hänen  vaimonsa,  jota  terroristit  eivät  tahtoneet  surmata. 
Golitsyn  palasi  verissään  kaupunkiin,  ja  jonkun  ajan  päästä  hänet  vie- 
tiin Jiflisistä  pois  mielipuolena. 

Sitten  alkaa  Venäjällä  tuntua  »kevään**  oireita,  ja  samoinkuin  suomalai- 
set saivat  armenialaisetkin  takaisin  kaikki  entiset  oikeutensa.  Käskykirjeet 
koulujen  avaamisesta,  kirkonomaisuuden  palauttamisesta,  Armenian  kirkon 
etuoikeuksien  uudistamisesta  seurasivat  toinen  toistaan  .  .  . 

Kuitenkin  oli  tämäkin  Venäjän  hallituksen  pakosta  antama  lahja 
vain  danaolaisten  lahja.  Hallitus  usutti  riemuitsevien  armenialaisten 
kimppuun  tattarien  villit  laumat,  eivätkä  veriset  mellastukset  siitä  saakka 
ole  lakanneet  Kaukasossa.  Ensimäisen  merkin  tattarien  aseelliseen  hyök- 
käykseen rauhallisten  armenialaisten  kimppuun  antoi  Bakussa  kuvernööri 
ruhtinas  Nakashidze  helmik.  6  p.  1905.  Sen  jälkeen  mellakat  ja  veri- 
löylyt siirtyivät  maaseuduille,  Nachitshevaniin  Erivanin  kuvernementissa, 
Shushan  kaupunkiin  ja  piirikuntaan  y.  m.  Hyökkäys  oli  odottamaton, 
armenialaiset  eivät  olleet  aseissa.  Silloin  sama  vallankumouksellinen 
komitea  Dashnakzutjun  otti  järjestääkseen  armenialaisten  puolustuksen  tat- 
tarien hävitystä  vastaan,  joita  johtivat  uskonnoUiskansalliset  intoilijat  ja 
kaikenlaiset  huonot  ainekset  virkamiesten  joukossa. 

Kaikki  eri  kansankerrokset  armenialaisten  keskuudessa  sekä  Kauka- 
sossa   että    Venäjällä  kokoilivat  rahoja,  ja  niitä  kertyikin  satoja  tuhansia 

Armenialaista  pakolaisia  Turkista. 


ruplia  kansan  itsepuolustusta  varten.  Puolustus  pantiin  toimeen  sotilaal- 
lisen järjestön  muodossa.  Koko  maa  jaettiin  piireihin,  joissa  oli  omat  komi- 
teansa, piirit  taas  alapiireihin  komiteoinensa,  johtoa  varten  oli  esikunta, 
joka  nimitti  sadanpäälliköt  ja  kymmenmiehet,  punainen  risti  järjestettiin 
j.  n.  e.  Näin  järjestetyt  armenialaiset  tuottivat  kaikkialla  vaikeita  tappioita 
tattarijoukkioille,  kun  nämät  ryntäsivät  armenialaisten  kimppuun.  Arme- 
nialaiset eivät  koskaan  hyökänneet  ensin,  vaan  pysyivät  itsepuolustuksen 
kannalla.  Kostoksi  joutuivat  kuitenkin  usein  kokonaiset  tattarikylät, 
joista    oli    tehty    hyökkäyksiä,    armenialaisten  kivääritulen  alaisiksi.     Jos 

tätä  itsepuolustusta  ei  olisi  ollut,  niin  tattarien  hävityksiltä  ei  olisi  jäänyt 
kiveä  kiven  päälle  armenialaisiin  kyliin,  ja  sellaisten  kaupunkien  kuin 
Bakun,  Shushan,  Jelisavetpolin,  Nachitshevanin  armenialainen  väestö  olisi 
hävitetty  sukupuuttoon,  sillä  Kaukasossa  on  muhamettilaista  väestöä  neljä 
kertaa  niin  paljon  kuin  armenialaisia.  Tattarit  tuottivat  kuitenkin  armenia- 
laiselle väestölle  niin  suuren  aineellisen  tappion,  että  muutamat  kylät 
joutuivat  suorastaan  nälän  hätään  ja  ryöstettyjen  kristittyjen  auttamiseksi 
tarvitaan  vielä  ainakin  miljoona  ruplaa. 

Oi  pyhä  yksinkertaisuus!  Täällä  tapahtui  sama  kuin  kaikkialla 
Venäjällä:  ylhäältä  päin  ei  ainoastaan  annettu  yllykettä  verisiin  mellakkoihin 
pysymällä  itse  toimetonna  ja  suoraan  suojelemalla  mellakoiden  toimeen- 
panijoita, vaan  ottivatpa  hallituksen  omat  kätyrit  osaa  mitä  iljettävimpiin 
murhiin  ja  väktvallantekoihin.  Tattarit  ja  Venäjän  itsevaltius  ovat  kaksi 
liittolaista,  joita  sitoo  toisiinsa  yhteinen  viha  vallankumouksellista  Armenian 
kansaa  vastaan.  Tämän  liiton  välttämättömyyttä  on  hämmästyttävällä 
avomielisyydellä  esittänyt  tattarilainen  valantehnyt  asianajaja  Alakper  bek 
shach  Mamedov,  joka  Jelisavetpolin  rautatiftn  odotussalissa  piti  venäläisille 
upseereille  seuraavan  puheen;  ^  „Me,  tattarit,  olemme  riistäneet  armenialai- 
set irralleen  vallankumouksellisesta  liikkeestä  ja  taistelusta,  me  olemme  sito- 
neet heidän  kätensä  ja  jalkansa  ja  tehneet  heidät  voimattomiksi.  Te  olette 
meille  suuressa  velassa  .  .  .  Selittäkää  tämä  sotamiehille,  teroittakaa  heidän 
mieliinsä,  että  armenialaisilla  on  jo  kauan  ollut  valmiina  venäläisiä  varten 
satoja  pommeja,  dynamiittivarastoja,  miljooneja  patrooneja.  Kaikki  tämä  olisi 
varmaan  räjähtänyt  venäläisten  sotamiesten  pään  päällä,  se  olisi  sekaan- 
tunut heidän  vereensä,  jos  meitä,  tattareja,  ei  olisi  ollut.  Rajattomasti 
rakastaen  keisaria  ja  hänen  itsevaltiuttaan,  jota  armenialaiset  yhdessä 
muiden  vallankumouksellisten  kanssa  tahtovat  hävittää,  me  olemme  vas- 
tustaneet ja  vastustamme  armenialaisia,  panemme  rintamme  ja  otsamme 
alttiiksi  heidän  pommeilleen  ja  kuulilleen,  annamme  joukostamme  satoja 
kalliita  uhreja  lujasti  luottaen  siihen,  että  hallitus  pitää  arvossa  meidän 
uhrautuvaista   palvelustamme   ja    palkitsee  meitä   ansiomme  mukaan  .  .  .*" 

Tosiasiat  osoittavat,  ettei  tämä  tattarilais-mustasotnjalainen  kehoitus 
jäänyt  «huutavan  ääneksi  korvessa".  Vielä  äskettäin,  viime  keväänä, 
venäläiset  sotamiehet  ja  ^mainehikkaat^   kasakat  panivat  toimeen  sellaisia 


»  Katso  J.  Alibegov,  KsHcaBernojbCKie  KposaBHe  ähh,  Tiflis  1906. 

julmuuksia,  sellaisia  petomaisuuksia,  että  pelkästä  niiden  muistelemisesta 
hiukset  nousevat  pystyyn  .  .  .  Välttääkseni  tyhjiin  huhuihin  perustuvaa 
kertomusta  liitän  tähän  muutamia  virallisesta  asiakirjasta  otettuja  esi- 
merkkejä venäläisestä  bashibosukkilaisuudesta,  käyttäen  hyväkseni  sen 
komissioonin  esitystä,  joka  Kaukason  käskynhaltian  toimesta  oli  määrätty 
Weidenbaumin  johdolla  tutkimaan  asian  menoa  (katso  Jl^lijio  HapoAH, 
1906,  n:o  5).  Tattarijoukot  hyökkäävät  armenialaisiin  kyliin,  mutta 
niille  tehdään  vastarintaa.  Silloin  paikalliset  hallintoviranomaiset,  jotka 
tavallisesti  ovat  tattareja  ja  venäläisiä  mustasotnjalaisia,  tekevät  ylemmille 
virastoille  ilmoituksen  siitä,  että  armenialaiset  ovat  asestetut.  Pannaan 
liikkeelle  rankaisuretkikunta,  joka  hävittää  kylät,  tappaa  miehet  ja  raiskaa 
naiset.  Siten  hyökkäsi  esim.  viime  huhtikuun  alussa  Taglariin,  Sosiin, 
Tugiin,  Gishiin,  Tachartiin  y.  m.  kyliin  julmia  rankaisuretkikuntia,  joiden 
onnettomat   uhrit  kertovat  seuraavaa: 

I.  Takun  Kushljants,  30— 35-vuotias:  Kun  sotamiehet  saapuivat 
ja  naiset  läksivät  pakoon,  läksin  minäkin  pakoon;  kasakat  ajoivat  minua 
takaa;  ollen  raskaudentilassa,  synnytin  pelästyksestä  ennen  aikaani  poika- 
lapsen, joka  heti  kuoli. 

II.  AziSt  Gul  DzhavadjantSj  50 — 55-vuotias:  Sunnuntai-iltana 
tunkeutui  meidän  taloon  kymmenen  kasakkaa.  Minun  vanhaa  miestäni 
lyötiin.  Kasakat  ryöstivät  talon  ja  alkoivat  tehdä  minulle  väkivaltaa; 
minä  en  suostunut,  mutta  kasakat  pieksivät  minua,  kaasivat  kumoon  ja 
sitten  minä  menin  tainnoksiin. 

III.  Mariam  Ovanesjants,  60-vuotias:  Minulla  on  mies.  Koska 
olen  jo  vanha,  en  lähtenyt  pakoon  toivoen,  ettei  minuun  kajota.  Kasakat 
päästettiin  hajalleen,  he  hyökkäsivät  taloihin,  ja  sitten  alkoivat  murhat, 
ryöstöt,  väkivallanteot,  joka  haaralta  kylästä  kuului  avunhuutoja,  mutta 
viranomaiset  eivät  tehneet  mitään.  Meidän  talossa  murrettiin  suljetut  ovet 
ja  ryöstettiin  hopeakalut,  vaatteet  y.  m.,  sitten  tehtiin  väkivaltaa  minulle. 
Kasakoita  oli  3—4  henkeä. 

IV.  Balachanum  Tshitshjants,  25-vuotias:  Koska  minulla  on  rinta- 
lapsi ja  lisäksi  muita  pieniä  lapsia,  en  voinut  paeta;  kasakat  tekivät  mitä 
kauheinta  väkivaltaa  talossani;  ne  hyökkäsivät  eri  ryhmissä  useat  kerrat 
meidän  taloomme;  4-vuotias  tyttäreni  Nadeshda  kuoli  pelosta  ja  poikani 
Armenak  on  tähän  asti  sairaana  pelästyksestä.  Jokainen  eri  joukko  teki 
väkivaltaa    minulle;    sellaisia  joukkoja    oli   6  tai.  7,  en  muista  varmaan. 

sillä    makasin    tiedottomana,    ja    kasakkojen    lähdettyä  olen  maannut  sai- 
raana vuoteessa  ja  parhaallaankin  olen  sairas. 

V.  Shoghagat  Tshachinjants^  14- vuotias:  Huoneeseen,  jossa  olin, 
murtausi  kaksi  kasakkaa,  jotka  raiskasivat  minut. 

VI.  Piestyn  70-vuotiaan  vanhuksen  silmien  edessä  raiskattiin  hänen 
halvattu  12-vuotias  tyttärentyttärensä  Nubat  Musajants. 

VIL    Tehtiin  väkivaltaa  lapsivuoteessa  makaavalle  Sara  Arutjunianille. 

VIII.  Tehtiin  väkivaltaa  22-vuotiaalle  kuuromykälle  ja  rammalle  ty- 
tölle j.  n.  e.  j.  n.  e.     Yhteensä  useita  kymmeniä  onnettomia  uhreja. 

Verratkaa  tähän,  mitä  ylempänä  kerroin  turkkilaisten  julmuuksista, 
ja  jokaiselle  käy  täysin  selväksi  se  kauhea,  traagillinen  tila,  jossa  Arme- 
nian kansa  tätä  nykyä  on.  Jos  se  tästä  tilasta  onnellisesti  pääsee,  on 
samalla  koko  armenialaiskysymys  ratkaistu. 

Mutta  kuinka  se  tapahtuu?     Millä  tavalla? 

Oi  maa,  joka  kärsiä  saat,  surun  kantaa, 
mi  koittavin  päivin  sun  kohtalos  lie? 
Mi  suuntasi?  SuUe  mi  kutsumus  antaa 
sen  voiman,  min  vaativi  vaikea  tie? 


Ss 


Vänrikki  Stoolin  tarinat  sensuurin  kiirastulessa. 

KirjmttflDut 

Alpo  Siuandee. 

Kun  Ranskan  helmikuun  vallankumouksen  liekki  nopeasti  oli  levin- 
nyt yli  suuren  osan  Europpaa,  ryhtyivät  eri  valtakuntain  hallituksel  kai* 
kin  voimin  sammuttamaan  sen  virittamää  loimua.  Pian  meidänkin  syr- 
jäinen maamme  tuli  entistä  ankarammin  tuntemaan  taantumuksen  kovan 
kouran  puristuksia, 

Noina  myrskyn  ja  myllerryksen,  heräävien  toiveiden  ja  ahdistavan 
pelon  aikoina  kansamme  sai  yhden  kallisarvoisimpia  lahjojaani  ensimäisen 
sikermän  vänrikki  Stoolin  muistelmia  Suomen  viime  taistelusta.  Kuinka 
Runeb£;rgin  mitä  lämpimintä  isänmaallisuutta,  mitä  ihanteellisinta  vapau- 
denrakkautta  uhkuvat  tarinat  pääsivät  silloisissa  painostavissa  oloissamme 
ilmestymään?  Ryhtymättä  seikkaperäisemmin  tekemään  selkoa  tästä  epäi- 
lemättä sangen  mieltäkiinnittävästä  kysymyksestä  tahdon  vain  pikaisin 
piirtein  kuvata,  miten  ja  missä  kunnossa  Vänrikki  Stoolin  tarinat,  sekä 
edellinen  että  jälkimäinen  vihko,  pääsivät  sensuurin  kaikki  puhdistavan 
kiirastulen   läpi. 

Marraskuussa  1848  Runeberg  jätti  ^Fendrik  Stals  Sägner^insä  en- 
simaisen  kokoelman  käsikirjoituksen  —  asetus  näet  sääsi,  että  yleensä 
kaikki  painotuotteet  paitsi  sanomalehdet»  suure-  ja  kielitieteelliset  ynnä 
muut  samantapaiset  julkaisut  olivat  käsikirjoituksina  tarkastettaviksi  annet- 
tavat —  sensuuri  komitean  tutkittavaksi,  sen  hyväksyttäväksi  tai  hylättä- 
väksi. Viranomaisille  hänen  tarinansa  tuottivat  melko  lailla  päänvaivaa  ja 
puuhaa.  Sensuuri  komitean  jäsen  kreikan  kielen  professori  N.  A.  Gylden  sai 
käsikirjoituksen  t*nsinnä  luettavakseen  ja  arvosteltavakseen.    Kun  hänessä 

heräsi  monenlaisia  epäilyksiä  siitä,  pantiin  se  kiertämään  muidenkin  jä- 
senten kesken.  Asia  tuli  sitten  marraskuun  28:ntena  esille  komitean 
istunnossa,  jossa  olivat  läsnä  puheenjohtaja  todellinen  valtioneuvos  P.  J. 
Törnqvist  sekä  professorit  Gyld6n  ja  G.  F.  Aminoff  ja  yliopiston  apulai- 
nen I.  U.  Wallenius  ja  pöytäkirjuri  yliopiston  sihteeri  G.  A.  Uhlenius, 
ja  silloin  kävi  ilmi,  etteivät  tarkastajat  olleet  kokoelmasta  tavanneet  muuta 
suorastaan  1829  vuoden  painoasetuksen  vastaista  kuin  Konungen  (Kunin- 
gas) runon  toisen  värsyn,  jollei  nimittäin  koko  runoa  voitu  pitää  sem- 
moisena, että  se  oli  tykkänään  poistettava.  Muitakin  tarinoita,  esimer- 
kiksi Torpflickania  (Torpantyttöä),  vastaan  heistä  kylläkin  sen  ohessa 
saattoi  muistuttaa,  että  ne  niissä  käsiteltyjen  aiheiden  vuoksi  mahdolli- 
sesti olivat  omansa  yleisöön  virittämään  »nykyisissä  ajan-  ja  yhteiskunta- 
oloissa vähemmin  toivottua  henkeä. '^  Katsoen  siten  niihin  epäilyksiin, 
joita  komiteassa  yleensäkin  kaikista  näistä  runoista  oli  syntynyt,  päätti 
se  nyt,  kuten  väliin  muulloinkin  pulmallisissa  tapauksissa,  painoylihalli- 
tukselta tiedustella,  miten  noiden  arkaluontoisten  tärinäin  suhteen  oli 
meneteltävä. 

Kun  ylihallituksen,  jonka  puheenjohtajana  oli  yliopiston  varakans- 
leri kenraali  J.  M.  Nordenstam  ja  jäseninä  kansliatoimituskunnan  pääl- 
likkö L.  Sackleen  ja  valtioneuvos  B.  U.  Björksten  sekä  sihteerinä  esitte- 
lijäsihteeri  A.  L.  von  Born,  kolme  päivää  myöhemmin  oli  lausuttava  rat- 
kaiseva sanansa  käsikirjoituksesta,  ei  tämä  puolestaan  havainnut  sen, 
lukuunottamatta  komitean  huomauttamaa  Kuningas  runon  värsyä,  sisältä- 
vän sellaisia  lausumia  tai  arvostelmia  taikka  muuten  kokonaisuudessaan 
olevan  tarkoitukseltaan  semmoisen,  että  painoasetuksen  nojalla  olisi  ollut 
syytä  evätä  sen  julkaiseminen. 

Värsyssä,  mistä  sensuurikomitea  ja  ylihallitus  yksimielisesti  olivat 
langettaneet  hylkäävän  tuomion,  Runeberg  antaa,  sittemmin  sievistetyn 
toisinnon  mukaan,  Kustaa  IV  Aadolfin  keventää  sydämensä  huolia  usko- 
tuilleen seuraavasti: 

„Vär  iinska  här,  Gud  bättre,  »Käy  Suomen  armeijamme 

gär  baklängs,  icke  fram.  taa  eikä  eteenpäin. 

Det  hopp  vi  byggt  pä  Kiingspor  Ei  toivoamme  Klingspor 

tycks  ej  fullbordadt  bli,  myös  ole  täyttänyt, 

och  Sveaborg  har  fallit,  ja  Viapori  on  mennyt, 

det  stödet  är  förbi."  se  turva  poissa  nyt." 

Käsikirjoituksessa  loppu  kuitenkin  esiintyi  melkoista  jyrkemmässä 
muodossa :  j^oeh  Sveaborg  har  /allit,  for  fegt  förräderi*^  (ja  Viapori  on 
kukistunut  katalan  kavalluksen  kautta). 

Tarkastuksen  aikana  oli  tapahtunut  pikkuinen  välinäytös.  Kun 
Runebergistä  hänen  «vänrikkiensä*'  lopullinen  kohtalo  näytti  epävarmalta, 
käväisi  hän  vartavasten  painoylihallituksen  puheenjohtajan  Nordenstamin 
luona  personallisesti  asiataan  ajamassa.  Silloin  molemmat  herrat  kai- 
kessa sovussa  sopivat  siitä,  kuinka  juuri  siteeraamani  vaarallisiksi  leima- 
tut säkeet  olivat  muovailtavat,  ja  yhtyivät  siitäkin,  että  runossa  Döbeln 
vid  Jutas  (Döbeln  Juuttaalla)  tautivuoteellaan  viruvan  Döbelnin  epätoivoi- 
sen raskaassa  huokauksessa:  „Hvad  blir,  o  arma  lana,  ditt  öde  sen^ 
(kuinka  käy,  maa  poloinen,  sinun  sitten)  keskimäiset  sanat  olivat  vaihdet- 
tavat näihin:  „//»  tappra  här*  (sinä  urhea  sotajoukko).  Sitä  vastoin 
Runeberg  ei  hinnasta  mistään  taipunut  muuttamaan  saman  runon  viimei- 
sen värsyn  kuutta  viimeistä  säettä,  joissa  runoilija  johdattaa  ajatuksen 
isänmaan  tietymättömään  tulevaisuuteen  ja  jotka  alkavat  ,01  synnyinmaa, 
mik'  osakses  lie  luotu*,  Nordenstamin  ehdoittamiin  muka  miedompiin, 
vaan  uhkasi  ennemmin  säilyttää  tarinansa  pöytälaatikossaan  kuin  suostua 
mihinkään  tinkimisiin  tässä  suhteessa.  „No,  miksikä  lehtori  ei  voi  muut- 
taa tätä  kohtaa,  kun  lehtori  jo  on  korjannut  kaksi  muuta**,  kysyi  sen- 
suuripäällikkö  puoleksi  ihmeissään,  puoleksi  tyrmistyneenä.  Tähän  Rune- 
berg vastasi,  että  tehdyt  korjaukset  itse'  asiassa  olivat  merkitykseltään 
toisarvoisia,  mutta  niin  ei  ollut  tämän  laita.  Kiivaanlaisen  väittelyn  jäl- 
keen, minkä  kestäessä  Runeberg  käsikirjoituksineen  jo  oli  lähtemäisillään 
pois,    hänen  jäykkyytensä   vihdoin  kumminkin  vei  toivottuun  tulokseen. 

Gyldenillä  oli  kunnia  piirtää  nimensä  ja  »imprimatur**  nimilehden 
sisäpuolelle,  kuten  tapa  siihen  aikaan  oli.  Jo  ennenkuin  virallinen  lupa 
oli  annettukaan,  oli  Runeberg  sensorin  yksityisellä  suostumuksella  pannut 
osan  runoista  painoon,  niin  että  Vänrikki  Stoolin  tarinat  joulukuun  keski- 
vaiheilla ehtivät  ilmestyä  kirjakauppoihin.  Yleisö  oli  kyllä,  jos  ei  muu- 
ten niin  kulkupuheesta,  saanut  vihiä  siitä,  mitä  esiripun  takana  oli  tapah- 
tunut, ja  tämäkin  oli  tietysti  omiaan  lisäämään  mielenkiintoa  ja  kiihoitta* 
maan  uteliaisuutta. 

Siirrymme  sitten  ajassa  kaksitoista  vuotta  eteenpäin. 

Virkavaltaisen  kreivi  Berghin,  silloisen  ylen  hyvin  tunnetun  kenraali- 
kuvernöörimme,    sanotaan    kerran    väittäneen,    että   meikäläinen   sensuuri 

salliessaan  Vänrikki  Stoolin  tärinäin  painattamisen  oli  tehnyt  itsensä  syy- 
pääksi mitä  pahimpaan  erehdykseen.  Tämän  hänen  mielestään  käsittä- 
mättömän painoviranomaisten  myöntyväisyyden  hän  selitti  johtuneen  siitä, 
ettei  oltu  uskallettu  suututtaa  ylioppilaita  ja  yliopistoa  ottamalla  takava- 
rikkoon Suomen  ja  Ruotsin  kansallisrunoilijan  teosta.  Näin  kreivi  Bergh. 
Mutta  samainen  Bergh  sai  kuin  saikin  karvaan  palan  nieltäväkseen :  toisen 
sikermän  tuon  suomalaisen  ^yrunonsepustajan*^,  niinkuin  hän  Runebergiä 
suvaitsi  nimittää,  sankarillisisänmaallisia  tarinoita,  vieläpä  itsensä  herra 
kreivin  ehdottomaan  kuuliaisuuteen  kasvattaman  ja  isällisessä  kurissa  pi- 
tämän sensuurin  hyväksymänä. 

Runeberg  ilmaisi  itse  kolmisen  vuotta  ensimäisen  kokoelman  ilmes- 
tymisen jälkeen  eräälle  ystävälleen  pelkäävänsä,  että  suurin  osa  siitä,  mikä 
hänellä  oli  valmiina  uutta  sarjaa  varten,  tuskin  voisi  onnellisesti  välttää 
kotimaisen  sensuurin  salakareja.  Mitä  taas  tuli  Ruotsissa  painattamiseen, 
oli  se  hänestä  keino,  johon  yleensä  ainoastaan  äärimäisessä  hätätilassa 
oli  turvauduttava.  Tulevaisuus  kuitenkin  osoitti,  että  Runeberg  oli  siliä 
hetkellä  nähnyt  olot  ehkä  liiankin  tummassa  valossa. 

Lokakuussa  1860  Runeberg  kirjankustantajan  Sederholmin  välityk- 
sellä toimitti  „Fändrik  Stäls  Sägner^^insä  jälkimäisen  vihon  sensuroita- 
vaksi. Tällä  kertaa  toimitusjohtajan  apulainen  L.  Heimburger  sai  käsi- 
kirjoituksen tarkastettavakseen.  Tyystin  sitä  tutkittuaan  hän  keksi  aino- 
astaan runoista  Munter,  Bröderna  (Veljekset)  ja  Von  Törne  kaikkiaan  kolme 
„ mitätöntä''  kohtaa,  jotka  hänestä  antoivat  aihetta  muistutuksiin.  „ Kun- 
nioituksesta —  sanat  ovat  Heimburgerin  —  kuuluisaa  runoilijaa  kohtaan* 
hän  silloin  omasta  aloitteestaan  kirjeessä  yksityisesti  ehdoitti  Runebergille 
niiden  muuttamista  ^ lievemmiksi''  sekä  pyysi,  että  tämä  sallisi 'hänen 
Runebergin  omien  osviittojen  mukaan  tehdä  käsikirjoitukseen  tarpeelliset 
korjaukset.  Runeberg  myöntyikin  „mitä  suurimmalla  alttiudella*'  nou- 
dattamaan hänen  huomautuksiaan. 

Kun  täten  sovittujen  muodostelujen  jälkeen  vielä  komitean  muut 
jäsenet  olivat  lukeneet  käsikirjoituksen  eivätkä  hekään  olleet  löytäneet 
siitä  sen  enempää  muistutettavaa,  hyväksyi  komitea,  jossa  asian  käsitte- 
lyyn ottivat  osaa  valtioneuvos  Törnqvist  puheenjohtajana  sekä  professori 
Aminoff,  kamreeri  Sanmark,  lehtori  Schoultz  ja  Heimburger,  sen  marras- 
kuun   7;ntenä    nyt   laisinkaan  ylihallitukseen  vetoamatta.     Heimbiirgerin 

nimikirjoituksin  ja  painoluvin  toinen  vihko  ilmestyi  sitten  joulukuun  keski- 
paikkeilia. 

Silmällkäämme  hiukan  sensuurin  seuiomistyön  tuloksia. 

Kaikille  meille  tutut  ovat  seuraavat  mehevät  säkeet  puheesta,  minkä 
korpraali  Buss  piti  taistelunsa  päättäneen  sotakumppanin  Munterin 
muistolle : 

„Fienden  var  for  hans  händer  „Ne  [viholliset]  oi*  urhon  kouran  alaa 

hvad  tobaken  för  bans  tänder:  niinkuin  mälli  hammaspalaa; 

begge  sieto  press  och  v&da,  kummallakin  pinteet  kovat, 

dock  som  kara  plantor  bäda."  silti  sangen  rakkaat  ovat** 

Runeberg  oli  kuitenkin  ensin  pannut  Bussin  suuhun  vieläkin  nase- 
vammat sanat :  „ryssen  dräpte  han  mtd  händren  liksom  tubussen  tndlan  tänä- 
rm*^  (ryssää  hän  survoi  kourin  kuin  mälliä  hampaittensa  välissä).  ^ 

Viaporin  häpeällisessä  antautumisessa  mukana  ollut  Kaarle  Vilho 
Wadenstjerna  koettaa  ylenkatseen  ja  syyllisyyden  murjomana  puolustautua 
veljensä  silmissä  vedoten  tämän  hellempiin  tunteisiin: 

^Men  var  jag  man  att  spränga  pliktens  damm 
och  rycka  tili  mig  händelsernas  roder, 
var  jag  den  starke,  som  bordt  träda  fram?** 

„Mut  minäkö  voin  murtaa  sulut  lain, 
anastaa  ohjat  kohtalon,  ma  heikko? 
Minunko  esiin  nousta  piti;  —  —  ** 

Käsikirjoituksen  mukaan  hän  katkerin  mielin  kysyi:  ^Var  jag  den 
mariy    som    kunde   sätta   damm    emot  förräderieis  a/grunds/loder^  (olinko 


*  Strömborgin  mukaan  yllä  olevat  säkeet  alkuperäisesti  kuuluivat: 

„Ryssen  dräpte  han  med  händren 
som  en  tuggbuss  mellan  tändren, 
men  i  botten  dock  att  skäda 
tror  jag  han  höll  af  dem  bäda." 

Suomeksi:   ^ ryssää  hän  survoi  kourin  kuin  mälliä  hampaittensa  välissä, 
mutta  sydämessään,  luulen  ma,  piti  hän  kuitenkin  niistä  kumpaisestakin." 


lOÖ  Alpo  SiLANDBk. 


minä  se  mies,  joka  voin  asettaa  sulkuja  kavalluksen  hornanvirtoja  vas- 
taan). 

„Halt, gossar,  tagen  stöd  af  träden 

och  mejen  skocken  som  man  mejar  säden*', 

„Seis,  pojat,  —  —  saakaa  tuki  puista 
ja  niittäkäätte  laumaa  niinkuin  ruista '^j 

komenteli  karski  ukko  von  Törne  urhojaan.  Oikeastaan  hän  oli  kehoit- 
tanut  niittämään  roskajoukkoa,  packet,  mutta  tämä  venäläisistä  käytetty  ni- 
mitys sorahti  pahalta  sensorin  herkkään  korvaan. 

Olemme  nähneet,  kuinka  verraten  pienillä  karsimisilla  ja  parsimi- 
silla Vänrikki  Stoolin  tärinäin  onnistui  selviytyä  sensuurin  kynsistä  kiitos 
Runebergin  nimen  laajan  maineen  ja  hänen  saavuttamansa  suuren  runoilija- 
arvon.  On  kuitenkin  muistettava,  ettei  Viaporia  ollut  kummassakaan  ko- 
koelmassa, vaan  että  se  Runebergin  omasta  tahdosta  vasta  hänen  kuole- 
mansa jälkeen  otettiin  hänen  jälkeenjättämiinsä  teoksiin.  Sekä  hieno- 
tuntoisuus  Cronstedtin  elossa  olevia  lähimpiä  sukulaisia  kohtaan  että  myös 
paino-olot  vaikuttivat  Runebergin  päätökseen  olla  liittämättä  sitä  muiden 
tärinäin  joukkoon.  Kun  pari  Ruotsin  lehteä  ilman  runoilijan  lupaa  oli 
painattanut  tämän  runon,  herätti  se  eräissä  maamme  hallitusmiehissä  le- 
vottomuutta. Tunnettua  on,  kuinka  ministerivaltiosthteeri  Armfelt  kaiken 
pahan  varalta  käännätti  venäjäksi  Kulnevin,  jotta^  jos  Viapori  olisi  sattu- 
nut joutumaan  keisari  Nikolain  käsiin,  hän  tätä  olisi  voinut  lepyttää  esit- 
tämällä hänelle  saman  miehen  sepittämän  aivan  toisensuuntaisen  runotuot- 
teen.  Joskin  Armfeltin  pelko  osoittautui  aiheettomaksi,  ei  silti  hänen 
toimittamansa  Runebergin  tärinäin  näytekäännös  mennyt  hukkaan.  Hä- 
nellä oli  näet  myöhemmin  tilaisuus'  toisen  Runebergiä  koskevan  asian 
yhteydessä  antaa  keisarille  omakätisesti  Kulnev,  joka  silloin  ei  suinkaan 
tarkoitettua  vaikutustaan  ollut  tekemättä. 

Runebergin  ja  sensuurin  välisellä  yhteistoiminnalla  saatiin  siten  ai- 
kaan, ettei  Vänrikki  Stoolin  tarinoihin  mitään  häiritseviä  aukkoja  jäänyt. 
Painoviranomaiset  eivät  suinkaan  tavallisesti  vaivanneet  itseään  näin  pal- 
jon, muutamalla  kynänpyörähdyksellä  useinkin  vastenmielisistä  kirjoista 
ja  kirjoituksista  selviydyttiin.  Varmaa  on,  että,  jos  Stoolin  tarinat  olisi- 
vat olleet  jonkun  vähäpätöisemmän  henkilön  kädestä  lähteneitä,  ei  niitä 
olisi  niin  hellävaroen  pidelty. 

Olemme  niinikään  nähneet,  kuinka  sensuurin  vaatimat  muutokset 
enimmäkseen  tarkoittivat  venäläisiä  koskevien  kohtain  lieventämistä. 
Yleensähän  meillä  helposti  ymmärrettävistä  syistä  tiukasti  valvottiin,  ettei 
kukaan  sanoin  tai  töin  erehtynyt  kolhaisemaan  mahtavan  itäisen  naapu- 
rin arvoa  ja  kuntoa  —  helsinkiläinen  aivastushan  Pietarissa  saattoi  kai- 
kua tykinlaukaukselta.  Myöhemmin  tehdyissä  suomalaisissa  käännöksissä, 
esimerkiksi  juuri  puheena  olleissa  sensuurin  karsimissa  Munterin  sä- 
keissä, esiintyy  kyllä,  niinkuin  tiedämme,  ryssä  sana  semmoisissa  koh- 
dissa, missä  alkuperäisessä  tekstissä  on  aivan  yksinkertaisesti  vihollinen, 
mutta  meidän  on  pidettävä  mielessämme,  että  nämä  suomennokset  ovat 
nähneet  päivänvalon  aikoina,  jolloin  lausumisoikeus  ei  maassamme  ollut 
niin  ahtaalla  kuin  kyseenalaisina  aikoina. 

Vaikka  sensuuri  olikin  antanut  Vänrikki  Stoolin  tarinoille  pyhityk- 
sensä,  pyrkivät  siitä  huolimatta  silloin  tällöin  jotkut  syyhysormiset  yksi- 
löt niitä  peukaloimaan.  Yksi  esimerkki  tässä  vain.  Vähän  sen  jälkeen 
kuin  toinen  vihko  oli  ilmestynyt,  sisälsi  Äbo  underrättelser  erään  1808 
vuoden  sodassa  olleen  vanhuksen  kuoleman  johdosta  seuraavat  säkeet 
Munterista: 

,Inga  slafvar  trampe  kulien,  »Orjan  jalka  ei  saa  painaa 

der  den  tappre  bor  i  mullen.  hautaa,  miss*  on  urho  vainaa. 

Nej,  en  ätt  af  gamla  stammen  Kaitkoon  vanha  kantasuku 

skydde  ständigt  grafven,  amen.*'  aina!  Amen!     Hyvin  nuku!^ 

Turun  ylisensori,  sikäläinen  kuvernööri,  ei  ehkä  vielä  ollut  ehtinyt 
tutustua  mainittuun  kokoelmaan  eikä  mahdollisesti  tietänyt,  kenen  sepit- 
tämät nämä  säkeet  olivat,  sillä  muitta  mutkitta  hän  pyyhkäisi  ^slafvar*' 
sanan  ja  katsoi  hyväksi  panna  sijaan  —  mesar,  pelkurit. 

Runebergin  Vänrikki  Stoolin  tärinäin  sensuroiminen  muodostaa 
huvittavimpia  ja,  jos  niin  saa  sanoa,  opettavaisimpia  lehtiä  monivaiheis- 
ten paino-olojemme  historiassa. 


mistä  päiDäinine  ylenee? 

Prologi  Karjalaisen  osakunnan  arpajaisissa  9.  2.  07. 


Ajan  suuressa  sumussa, 
sekasorron  sotkoksessa 
kulki  korkea  ajatus: 
oma  itsensä  tulevi 
aina  olla  kunkin  kansan, 
kullakin  oma  valonsa, 
tähtensä  jokahisella! 
Tuosta  sylkähti  sydämet: 
mistä  löydämme  lajimme, 
kusta  oman  olentomme, 
mistä  päivämme  ylenee, 
kusta  nousee  kuuhuemme? 


Oli  tietäjä  totinen, 
kaukokorven  kutjeksija, 
tallustsga  takamaitten ; 
tuo  tuolta  sanomat  saatti 
takoa  tapion  vaaran, 
hiiden  linnan  liepehiltä, 
tuoden  kultia  kamahlon, 
hopehia  huovan  täyen  — 
tuo  tuolta  sanomat  saatti: 

»Katso,  kansani,  omani, 
tunnetko  lajisi  tästä, 
olentosi  oivallatko?  .  .  . 
nää  syvintä  on  sinua, 
parahinta  itseäsi; 
ymmärrätkö  päiväs  nousun, 
kuuhues  kohoamisen?  .  .  . 
nää  on  kullat  Jä  hopeat 
kultia  rusoisen  aamun, 
hopehia  päivän  nousun.** 


Kuuli  nuoret  kummanansa, 
kuuli  huimat  herkkämielet. 
Muu  väki  mur£gi  kaikki: 
„Ne  on  mennyttä  minua, 
entisaikain  itseäni, 
ne  on  kullat  ja  hopeat 
kultia  ihalan  illan, 
hopehia  päivän  laskun. 
Mun  on  uutta  etsittävä, 
uutta  päiveä  parempaa, 
uutta  kuuta  kirkkahampaa. 
Kulta  korvesta  tulisi 
enempänsä  etsijälle?*^ 


Väki  viisas  noinpa  virkki; 
selin  seisaten  saloja 
käänsi  päänsä  merten  poikki, 
silmänsä  suvehen  siirti. 
Tunsi  tuulien  tulevan, 
lämmön  hehkun  läikehtivän, 
näki  välkkyvän  valojen, 
ruskon  kiijo  kimmeltävän. 


Tuo  on  tiet^'ä  totinen 
arvelee,  ajattelevi: 
„ Siellä  päin  on  vieras  suunta, 
siellä  tuulien  tulenta, 
jotka  käyvät  kaikki  kansat. 

kaikki  kansat  kaukaisetkin, 
siellä  päin  on  päivän  lasku, 
siellä  välkyntä  valojen, 
jotka  maitten,  manteritten 
kauas  näyttävät  ylitse. 
Oikein,  oma  sukuni, 
tunne  tuulet  kaukaisetkin, 
Jotta  tuntisit  lähemmät, 
tohinassa  ilman  kuule 
puhunnat  kylänkin  puitten. 
Jotta  kuuset  kuunteleisit, 
Joitten  Juurella  asustat; 
oikein,  oma  sukuni, 
näe  valot  vierahatkin, 
Jotta  näkisit  omasi, 
näe  päivän  vanhan  lasku, 
Jotta  kääntyä  älyisit 
näkemähän  uuden  nousun; 
oikein,  oma  sukuni, 
kaikki  katso,  kaikki  tutki, 
silmin  etsi  etäisinkin, 
Jotta  itses  ymmärtäisit, 
oma  itsesi  olisit 
pol\jihisi  polvjimmaisiin. 
Jotta  Joskus  luoda  voisit 
syvimmästä  syvyydestäs 
Jotain  ihka  ominaista, 
tuorehinta,  tervehintä, 
suuren  suurta,  täyden  täyttä, 
ilman  kaiken  korkeata, 
Jotta  vielä  voisit  kerran 
välkkyä  valona  muille, 
kerran  olla  oppahana' 
toisillekin  opp^oille/ 


Kuuli  nuoret  kummanansa, 
kuuli  huimat  herkkämielet  . 
läksivät  kohen  saloja. 
Muu  väki  ylemmin  viisas 
luulevi  tohinat  tuulten 
tuttaviksi  tuuliksensa, 

uskovi  valot  etäiset, 
virvatultenkin  virinät 
valoiksensa  vakaviksi, 
päivän  laskun  päättelevi 
aurinkonsa  ylennäksi, 
kohonnaksi  uuden  kuunsa; 
selin  seisaten  saloja, 
päin  suvea,  kohti  länttä 
sanovi  sanalla  tuolla: 
„Terve  päivä  pääseväksi, 
uusi  kuu  kohoavaksi!** 


Jo  on  viikon  vuotettuna 
tuota  päivän  pääsentöä, 
uuden  kuun  kohoantoa 
tuolta  suuresta  suvesta, 
lännen  maasta  laakeasta, 
viikon  kaikki  karkeloittu 
aamun  ruskossa  mukamas, 
umpeen  kotvan  unhotettu 
vanha  tiet^*ä  vakava. 

Virvatulet  välkehtivät, 
soivat  suuret  sähkölamput, 
syttyvät  yhäti  uudet 
valhevalot  viekkahuiset, 
minkä  sumu  sakenevi, 
paksunevi  toivon  talma. 


Mutta  katso,  nuorten  parvi 
juosten  saapuvi  salolta!  .  . 
loistavat  sireät  silmät, 
posket  hehkuvat  punaiset  . 
sanan  moisen  saattelevat: 


„Hoi  miehet,  ylös  urohot, 
täällä  päin  on  päivän  nousu! 

Tullahan  takalistoilta, 
takoa  tapion  vaaran, 
hiiden  linnan  liepehiltä, 
vanhan  tietäjän  Jallita. 
Maa  on  siellä  merkillinen: 
sieir  on  monta  nälkää  nähty, 
monta  kurjuutta  koettu, 
siell'  on  hallat  hyytävimmät, 
vihaisimmat  kuolon  viimat, 
sentähän  alati  siellä 
päät  on  pystyt,  varret  suorat, 
mieli  raitis  ja  ripeä, 
mahlat  yltäläikkyväiset, 
siellä  pursuvi  esihin 
uusi  voima,  terve,  tuores  — 
siellä  päin  on  päivän  nousu, 
siellä  lähtehet  lajimme, 
olentomme  alkusuonet! 
Hoi  miehet,  ylös  urohot, 
läkkäme  välehen  sinne 
risukolta  riipomahan,^ 
tunkemahan  tureikoita 
pian  päästä  päivän  uuden, 
uuden  kuun  kohota  kohta!** 


Noinpa  vieri  nuorten  viesti 
£gan  suuressa  sumussa, 
sekasorron  sotkoksessa  — 
eikö  jo  tsguhun  tulla!? 


Rafael  Engelberg. 


V  *  ♦  *  *  ♦>.  A  Ä  Ä  A  A  A  A 


Amycus  ja  C^lestin. 

Kirjoitti 
Anatole  France. 

Suom.  H.  S. 


Kyyristyneenä  kokoon  kallioluolansa  kynnyksellä  vietti  erakko  Ce- 
lestin  rukoillen  pääsiäisyön,  tämän  pyhän  yön,  jolloin  kiukkua  puuskuvat 
pahat  henget  ovat  syöstyt  kadotuksen  kuiluun.  Ja  varjojen  kietoutuessa  yli 
maan,  hetkellä,  jolloin  kuolon-enkeli  oli  leijaillut  yli  Egyptin,  C^lestin 
vapisi  tuskan  ja  levottomuuden  vallassa.  Hän  kuuli  kaukaa  metsässä  villi- 
kissojen naukuvan  ja  korpisammakkojen  kimeästi  ääntelevän;  uponneena 
yön  usvaisiin  varjoihin  hän  epäili,  tokko  loistava  ilmestystapahtuma  voisi 
täyttyä.  Mutta  kun  hän  näki  päivän  alkavan  sarastaa,  niin  aamunkoiton 
keralla  riemu  täytti  hänen  sydämensä;  hän  tunsi,  että  Kristus  oli  ylös- 
noussut, ja  hän  huudahti: 

—  Jeesus  on  noussut  ylös  haudasta!  rakkaus  on  kuoleman  voitta- 
nut,^ halleluja!  Hän  nousee  säteilevänä  kukkulan  juurelta!  halleluja! 
Luominen  on  uusittu  ja  parannettu.  Varjot  ja  pahuus  on  hävinnyt; 
armo  ja  valo  vuotaa  yli  maailman.     Halleluja! 

Leivonen,  joka  heräsi  viljavainiolla,  vastasi  hänelle  laulaen: 

—  Hän  on  ylösnoussut.  Minä  uneksin  pesistä  ja  munista,  valkoi- 
sista ja  ruskeatäpläisistä  munista.     Halleluja!     Hän  on  ylösnoussut! 

Ja  erakko  Celestin  läksi  luolastansa  läheiseen  kappeliin,  viettääkseen 
pyhää  pääsiäispäivää. 

Astuessaan  metsän  halki  hän  näki  aukealla  kentällä  kauniin  pyökki- 
puun,  jonka  paisuneista  ummuista  pilkistivät  jo  esiin  vienon  vihreät  hii- 
renkorvat; murattiköynnöksiä  ja  villanauhoja  oli  ripustettu  oksille,  jotka 
ulottuivat  maahan  saakka;  lupauskuvat,  jotka  olivat  kiinnitetyt  ryhmyi- 
seen runkoon,  esittivät  nuoruutta  ja  lempeä,  ja  siellä-täällä  keinuivat  puun 
oksilla  savesta  valetut  rakkaudenjumalat  siivet  levällään  ja  hulmuavin 
helmoin.  Nähdessään  tämän  erakko  Celestin  rypisti  valkoisia  kulma- 
karvojansa : 

—  Tämä  on  haltiattarien  puu,  sanoi  hän,  ja  maalaistytöt  ovat 
uhranneet  sille  antimiaan  vanhan  tavan  mukaan.  Minun  elämäni  kuluu 
taistellessa  haltiattaria  vastaan,  eikä  kukaan  voi  käsittää,  kuinka  paljon 
vastusta  minulla  on  noista  pienistä  olennoista.  He  eivät  vastusta  minua 
julkisesti.  Joka  vuosi  elonkorjuunaikana  minä  manaan  puuta  säädettyjen 
menojen  mukaan  ja  laulan  heille  pyhän  Johanneksen  evankeliumin. 

»Sen  parempaa  ei  voi  tehdä;  vihkivesi  ja  pyhän  Johanneksen  evan- 
keliumi karkoittaa  heidät,  eikä  koko  talven  aikana  kuule  puhuttavankaan 
näistä  naikkosista;  mutta  he  palaavat  jälleen  keväällä  ja  joka  vuosi  on 
taas  aloitettava  uudestaan. 

„He  ovat  hentoja;  orapihlajapensaskin  voi  tarjota  suojaa  kokonai- 
selle parvelle.     Ja  he  hurmaavat  nuoret  pojat  ja  nuoret  neitoset. 

»Tultuani  vanhaksi  on  näköni  himmentynyt,  enkä  voi  niitä  enää 
eroittaa.  He  tekevät  pilkkaa  minusta,  hyppivät  aivan  nenäni  alla  ja 
nauravat  partaani.  Mutta  ollessani  kaksikymmenvuotias  minä  näin  hei- 
dän tanssivan  kuutamossa  aukeilla  kentillä ,  kukkahatut  päässä.  Kaikki- 
valtias Jumala,  sinä  joka  loit  taivaan  ja  aamukasteen,  kiitetty  olkoon 
sinun  tekosi!  Mutta  miksi  sinä  olet  luonut  pakanallisia  puita  ja  lumot- 
tuja lähteitä?  Miksi  annat  laulavan  mandragoran  kasvaa  pähkinäpuun 
juurella?  Nämät  luonnolliset  asiat  viekoittelevat  nuorison  syntiin  ja  tuot- 
tavat sanomatonta  vaivaa  erakoille,  jotka,  niinkuin  minä,  ovat  ottaneet 
toimekseen  tehdä  ihmiset  pyhiksi.  Jospa  edes  pyhän  Johanneksen  evan- 
keliumi voisi  karkoittaa  pahat  henget!  Mutta  sitä  se  ei  kykene,  enkä  minä 
tiedä  enää  mitä  tehdä. 

Ja  kun  kelpo  erakko  astui -^edelleen  syvästi  huoaten,  niin  puu,  joka 
oli  lumottu,  sanoi  hänelle  kiihkeästi  humisten: 

—  Celestin,  Celestin,  minun  silmukkani  ovat  munia,  oikeita  pää- 
siäismunia!    Halleluja!  halleluja! 

Celestin  tunkeutui  syvemmälle  metsään,  kääntämättä  päätään  taakse. 
Hän  astui  vaivalla  eteenpäin,  kapeata  polkua  pitkin,  orjantappurapensait- 
ten  lomitse,  jotka  repivät  hänen  vaatteitansa.  Mutta  äkkiä,  hänen  tunkeu- 
tuessaan  tiheikön  läpi,  nuori  poika  salpasi  häneltä  tien.  Hänen  ruumiinsa 
oli  puoleksi  eläimen  taljan  peitossa  ja  hän  olikin  pikemmin  fauni  kuin 
nuorukainen,  hänen  katseensa  oli  läpitunkeva,  hänen  nenänsä  litteä,  hänen 
kasvonsa  ilkkuvat.  Kiharatukka  peitti  sarventyngät  hänen  leveällä  otsal- 
lansa; huulien  takaa  pilkistivät  esiin  terävät,  valkoiset  hampaat;  leuassa 
vaalea  parta  jakautui  kahtia.  Kultaiset  untuvat  loistivat  hänen  rinnas- 
sansa. Hän  oli  ketterä  ja  solakka;  hänen  kaviomaiset  jalkansa  peittyi- 
vät korkeaan  ruohoon. 

Celestin,  jonka  mietiskely  oli  tehnyt  tarkkanäköiseksi,  huomasi  heti, 
kenen  kanssa  hän  oli  tekemisissä,  ja  hän  nosti  käsivartensa  tehdäkseen 
ristinmerkin.  Mutta  fauni,  tarttuen  häntä  käteen  kiinni,  esti  häntä  lop- 
puun saattamasta  tätä  liikettä. 

—  Hyvä  erakko,  hän  sanoi  hänelle,  älä  manaa  minua.  Tämä  päivä 
on  minulle  samoinkuin  sinullekin  juhlapäivä.  Et  olisi  laupias,  jos  tuot- 
taisit minulle  tuskaa  pääsiäisen  aikana.  Jos  tahdot,  niin  astumme  yhdessä, 
ja  saat  nähdä  etten  ole  paha. 

Onneksi  Celestin  oli  hyvin  perehtynyt  pyhiin  kirjoihin.  Hänen 
mieleensä  muistui  äkkiä,  että  pyhällä  Hieronymuksella  oli  ollut  korvessa 
matkatoverina  satyreja  ja  kentaureja,  jotka  olivat  oppineet  totuutta  tun- 
nustamaan. 

Hän  sanoi  faunille: 

—  Fauni,  ole  sinä  Jumalan  ylistyshymni.  Lausu:  hän  on  ylös- 
noussut. 

—  Hän  on  ylösnoussut,  vastasi  fauni.  Ja  sinä  näet  että  minä 
iloitsen  siitä. 

Tie    oli    laajentunut,    he    astuivat  rinnatusten.     Erakko  kulki  miet-' 
teissään  ja  tuumi: 

—  Ei  hän  olekaan  paha  henki,  koska  hän  tunnustaa  totuuden.  Olin 
oikeassa,  kun  en  tuottanut  hänelle  tuskaa.  Suuren  pyhän  Hieronymuk- 
sen  esimerkki  ei  ole  mennyt  minulta  hukkaan. 

Ja  kääntyen  kaviojalkaisen  kumppaninsa  puoleen,  hän  kysyi: 

—  Mikä  on  nimesi? 

—  Nimeni  on  Amycus,  vastasi  fauni.  Minä  asun  tässä  metsässä, 
jossa  olen  syntynytkin.  Tulin  sinun  luoksesi,  isäni,  sillä  sinä  näytät 
niin  hyvältä  pitkine  valkoisine  partoinesi.  Minusta  tuntuu  siltä  kuin 
erakot  olisivat  vanhuuden  murtamia  fauneja.  Kun  minä  tulen  vanhaksi, 
niin  olen  varmaan  sinun  kaltaisesi. 

—  Hän  on  ylösnoussut,  sanoi  erakko. 

—  Hän  on  ylösnoussut,  sanoi  Amycus. 

Ja  täten  keskenään  keskustellen  he  nousivat  ylös  kukkulalle,  missä 
oikealle  Jumalalle  pyhitetty  kappeli  kohosi.  Se  oli  pieni  ja  karkeatekoi- 
nen.  Cölestin  oli  sen  omin  käsin  rakentanut  erään  Venuksen  temppelin 
raunioista.     Sisällä  oli  muodoton  ja  alaston  Herran  alttari. 

—  Kumartukaamme  maahan,  sanoi  erakko,  ja  laulakaamme  hallelu- 
jaa, sillä  hän  on  ylösnoussut.  Ja  sinä,  hämärä  olento,  ole  polvillasi 
minrun  toimittaessani  uhria. 

Mutta  fauni,   astuen  erakon  luo,  hyväili  hänen  partaansa  ja  sanoi: 

—  Hyvä  vanhus,  sinä  olet  paljoa  viisaampi  kuin  minä  ja  sinä 
näet  näkymättömänkin.  Mutta  minä  tunnen  paremmin  kuin  sinä  metsät 
ja  lähteet.  Minä  tuon  jumalalle  lehtiä  ja  kukkasia.  Minä  tunnen  jyr- 
känteet, missä  krassin  sinipunervat  kukat  puhkeavat  esiin  ja  niityt,  missä 
kevätesikko  kukkii  keltaisin  tertuin.  Hienosta  hajustaan  minä  tunnen 
mistelin,  joka  kasvaa  metsäomenapuun  loisena.  Kukkalumessa  ovat  jo 
oratuomipensaatkin.     Odotahan  minua,  vanhus. 

Kolmella  vuohenharppauksella  hän  oli  metsässä,  ja  kun  hän  palasi, 
niin  Celestin  luuli  näkevänsä  orapihlajapensaan  astuvan.  Amycus  katosi 
aivan  tuoksuvan  saaliinsa  alle.  Hän  ripusti  kukkakiehkurat  karkeatekoi- 
selle  alttarille;  hän  peitti  sen  orvokeilla  ja  sanoi  vakavasti: 

—  Nämät  kukkaset  Jumalalle,  joka  ne  on  kasvattanut! 

Ja  sillä  aikaa  kuin  Celestin  toimitti  messu-uhria,  kaviojalka  kumarsi 
sarvekkaan  otsansa  aina  maahan  saakka,  ihaili  aurinkoa  ja  sanoi: 

—  Maa  on  suuri  muna,  jota  sinä  hedelmöität,  aurinko,  pyhä 
aurinko. 

Siitä  päivästä  aikain  Celestin  ja  Amycus  elivät  yhdessä.  Erakko  ei 
voinut  koskaan,  kaikista  ponnistuksistaan  huolimatta,  saada  puoli-ihmistä 
ymmärtämään  selittämättömiä  ihmetapahtumia;  mutta  kun  Amycus  piti 
huolta    siitä,  että  oikean  Jumalan  kappeli  oli  aina  kiehkuroilla  koristettu 

ja  runsaammin  kukitettu  kuin  haltiattarien  puu,  niin  pyhä  pappi  sanoi: 
, Fauni  on  Jumalan  ylistyshymni". 

Sen  vuoksi  hän  antoi  hänelle  pyhän  kasteen. 

Kukkulalla,  mihin  Celestin  oli  rakentanut  pienen  kappelin  ja  jota 
Amycus  koristi  tunturikukkasilla,  metsä-  ja  vesikasveilla,  kohoaa  nykyään 
kirkko;  sen  laiva  on  alkuisin  XI:ltä  vuosisadalta  ja  sen  portaali  raken- 
nettiin uudestaan  Henrik  II:n  aikana  renessansi tyyliin.  Se  on  pyhiin- 
vaelluspaikka ja  uskovaiset  kunnioittavat  siellä  pyhän  Amycuksen  ja 
Celestinin  autuaallista  muistoa. 


Taidetta. 


Taidekatsaus  vuoteen  1906. 

Kirjoittanut 
Torsten  Stjbrnschantz. 


Viime  aikoina  on  Suomen  taiteesta  vilkkaasti  keskusteltu  sekä  sa- 
nomalehdissä että  aikakauskirjoissa.  On  ollut  luettavana  monta  lausun- 
toa, joissa  on  väitetty  maamme  kuvaamataiteen  tätä  nykyä  väsähtyneen 
kehityksessään.  Tällä  on  osaksi  tarkoitettu  sitä  taiteilijapolvea,  joka  on 
saavuttanut  täyden  kypsyyden,  ja  osaksi  sen  sanotaan  ilmenevän  uusien 
toivorikkaiden  taiteilijanalkujen  puutteessa. 

Johtuvatko  nämä  lausunnot  siitä,  ettei  kaikkia  vaikuttimia  ole  otettu 
lukuun,  vai  johtuvatko  ne  muista  asianhaaroista,  kuten  esimerkiksi  siitä, 
etteivät  taidekirjailijat  ole  voineet  asettua  kyllin  objektiiviselle  kannalle? 
Miten  onkaan,  tuntuvat  nämä  päätelmät  kieroilta.  Taide-elämä  Suomessa 
on  juuri  nyt  sekä  lähinnä  edellisinä  vuosina  allekirjoittaneen  mielestä 
ollut  entistänsäkin  vilkkaampaa.  Miksi  muuksi  kuin  elpymiseksi  on  kat- 
sottava sitä,  että  etevimmät  taiteilijamme  ovat  omistaneet  parhaat  voi- 
mansa suurelle  monumentaalitaiteelle,  jossa  heidän  luomansa  ovat  merkki- 
teoksia heidän  omassa  kehityksessään,  samalla  kuin  näillä  teoksilla  sivis- 
tys- ja  taidehistoriassamme  on  arvo,  jota  aikamme  vain  osaksi  voi  kasit- 

Pekka  Halonen. 


Osa  seinämaalauksesta  TSölSn  kansakoulussa. 


tää.  Paitsi  näitä  monumentaaliteoksia  on  taiteilijoillamme  ollut  kylliksi 
voimia  luoda  teoksia,  jotka  hyvin  pystyvät  kilpailemaan  edellisten  vuo- 
sien tuotannon  kanssa. 

Suoritettuaan  vuonna  1903  freskomaalauksensa  Juseliuksen  hauta- 
kappelissa Porissa  ei  Axel  Gallen  ole  tuntenut  levon  tarvetta  eikä  ole 
toimettomana  jäänyt  nauttimaan  siitä  menestyksestä,  minkä  tuo  suurtyö 
hänelle  tuotti.  Atelierissään  on  hänellä  valmiina  monta  suurta  sommi- 
telmaa, lukuisa  joukko  pienempiä  teoksia  sekä  muotokuvia,  jotka  kaikki 
ovat  varatut  taiteilijan  tulevaa  näyttelyä  varten  ja  jotka  jo  osaksi  ovatkin 
olleet  ulkomailla  näytteillä,  Berlinissä  ja  Budapestissä. 

Eero  Järnefelt,  joka  samoinkuin  useimmat  muut  varttuneemmista 
taiteilijoistamme  on  pysytellyt  poissa  suurista  joukkonäyttelyistä,  osoitti 
yksityisnäyttelyllään,  jonka  hän  helmikuussa  1906  oli  järjestänyt  atelie- 
riinsä  yliopistossa,  kuinka  vähentymätön  hänen  luomisvoimansa  on  sekä 
tuotannon  runsauteen  että  taiteelliseen  arvoon  katsoen.  Järnefelt  on  aina 
ollut  vienoimpien  tunteiden  ja  tunnelmien  valittu  tulkitsija.  Ja  samaa 
suurta,  herkkää  ihmisten  ja  luonnon  psykologian  ymmärtämystä  ihailimme 
me  nyt  niinkuin  ennenkin  katsellessamme  näyttelyn  hienostuneita  ja  aina 

Hugo  Simberg.       Osa  freskomaalauksesta  Tampereen  Johanneksen  kirkossa. 


yhtä  raikkaita  maisemia  ja  muotokuvamaalauksia.  Järnefeltin  sivelti- 
met eivät  ole  joutilaina  levänneet  hänen  näyttelynsä  jälkeen  vuosi  sitten. 
Hän  on  jo  taas  valmis  toimeenpanemaan  uuden  näyttelyn.  Parhaillaan  hä- 
nellä on  teoksia  näytteillä  maaseudulla,  ja  hänen  aikomuksensa  on  lähettää 
Berliniin  ja  ZOrichiin  useita  sekä  isoja  että  pieniä  maalauksia,  joita  Hel- 
singin yleisö  ei  vielä  ole  nähnyt. 

Magnus  ENCKELLin  ja  Hugo  SiiiBBRGin  freskomaalaukset  Johan- 
neksen kirkossa  Tampereella  ovat  laadultaan  niin  suuria,  että  ne  ovat  vie- 
neet näiden  taiteilijain  kaiken  ajan. 

Pekka  HALONBNkin  on  kuluneena  vuonna  omistanut  suurimman 
harrastuksensa  ison  monumentaalisen  suunnitelman,  erään  seinämaalauk- 
sen laatimiseen  Töölön  kansakoulua  varten.  Äskettäin  on  yleisöllä  ollut 
tilaisuus  tutustua  tähän  teokseen,  jossa  me  näemme  kaikki  Halosen  par- 
haimmat ominaisuudet  jalommassa  ja  kehittyneemmässä  muodossa,  vaikka 
me  siinä  samalla  tapaamme  hänen  heikotkin  puolensa.  Halonen  on  tällä 
maalauksellaan  saavuttanut  suuren  ennätyksen  ja  mitä  kauneimman  me- 
nestyksen. Ilolla  on  tervehdittävä  uutta  yhdistystä  Taidetta  kouluihin^ 
joka  viime  vuonna  aloitti  toimintansa  näin  lupaavalla  tavalla  valmistaes- 
saan Haloselle  tilaisuuden  koetella  voimiaan  suuren  ja  arvokkaan  tehtä- 
vän   suorittamisessa.     Halonen  on  tähän  voimannäytteeseensä  pannut  pa- 

raimpansa   ja   luonut  erittäin  ansiokkaan  taideteoksen,  joka  hänen  tähän- 
astisessa tuotannossaan  on  kaikkein  huomattavin. 

Viime  vuoden  kevät-  ja  syysnäyttelyiden  merkitys  oli  vain  tois- 
arvoista laatua.  Syyt  tähän  ovat  jo  siksi  tunnetut,  ettei  niistä  tässä  enää 
kannata  puhua.  Suurinta  mielenkiintoa  syysnäyttelyssä  herättivät  Ellen 
THBSLBPPin,  Vilho  SjöSTRöMin  ja  Sigrid  SCHAUMANin  teokset,  kun  sitä- 
vastoin nuorimmista  Lauran,  Heiska,  Tandefelt,  Rapp,  Ollila,  Mat- 
tila, RuoKOKOSKi  ja  E.  Roos  saivat  osakseen  ansaittua  huomiota.  Jos 
kohta  nuorimmalla  taiteiiijapolvella  viime  vuoden  suurissa  näyttelyissä  ei 
ollutkaan  näytettävinään  niin  huomiota  herättäviä  teoksia  kuin  Favönilla 
ja  Thomölla  edellisenä  vuonna,  niin  tulee  meidän  sen  sijaan  merkitä  muis- 
tiimme HARALD-GALLENin  yksityisnäyttely  syyskuussa.  Harald-Gall^n 
osoitti  olevansa  huomiota  ansaitseva  kyky,  joka  tosin  on  työskennellyt 
muiden  esikuvien  mukaan,  jotka  tiettävästi  ovat  painaneet  leimansa  hä- 
nen nuoreen  ja  vastaanottavaiseen  mieleensä.  Mutta  tämä  nuori  taiteilija 
työskentelee  siksi  helposti  ja  halliten  ilmaisukeinojaan,  että  hän  herättää 
mitä  suurimpia  tulevaisuudentoiveita,  kunhan  hänen  personallisuutensa 
on  ehtinyt  varttua  ja  saavuttaa  sen  varmuuden  ja  itsenäisyyden,  että  se 
hänen  taiteessaan  voi  päästä  esiintymään  ja  voi  antaa  hänen  teoksilleen 
niiden  oikean,  yksilöllisen  erikoispiirteen. 

A.  W.  FiNCHiä  ei  saata  lukea  kuuluvaksi  Suomen  taidetta  edusta- 
viin miehiin.  Mutta  hän  on  jo  kauan  oleskellut  vieraanamme  tässä 
maassa  ja  toiminut  ansiokkaana  opettajana  taideteollisuuden  alalla.  Hänen 
personallisuutensa  ja  taiteensa  —  sittenkuin  hän  nykyään  myöskin  on 
esiintynyt    yleisöllemme    toimivana    taiteilijana    maalauksen   alalla  —  on 

niin  voimakas  ja  omaperäinen,  ettei  hänen  nimeään  tässä  yhteydessä 
saata  olla  mainitsematta.  Finch  esiintyi  viime  vuoden  lopussa  ensi  ker- 
ran yleisöllemme  näyttelyllä,  johon  hän  oli  asettanut  kokoelman  maalauk- 
sia ja  etsauksia.  Hänen  taiteensa  suurin  merkitys  on  varmaankin  hänen 
meikäläiselle  yleisölle  osaksi  uudessa  ja  vieraassa  tavassaan  nähdä  luon- 
toa ja  hänen  impressionistisessa  tekniikissään.  Näillä  kahdella  seikalla 
voi  olla  kasvavaan  taiteilijapolveen  laajalle  käyvä  merkityksensä  siten,, 
että  ne  avartavat  sen  näköpiiriä  ja  vaikuttavat  sen  maalaustapaan. 

Kuvanveiston  alalla  ei  kuuluneena  vuonna  ole  mitään  erikoisesti 
merkittävää  luotu.  Kukaan  kuvanveistäjistämme  ei  ainakaan  julkisesti 
ole  asettanut  näytteille  teosta,  joka  osoittaisi 
suurempaa  edistysaskelta  tai  jolla  olisi  monu- 
mentaalisempi merkitys. 

Rakennustaiteen  alalla  sitävastoin  on 
Eliel  Saarinen  luonnoksellaan  Haagin  rau- 
hanpalatsia  varten  luonut  tekijälleen  katoa- 
matonta kunniaa  tuottavan  taideteoksen,  joka 
kuitenkin,  surullista  kyllä,  on  jäävä  vain 
luonnokseksi,  sillä  tuskinpa  sitä  koskaan 
täällä  Suomessa  todellisuudessa  voidaan  käyt- 
tää, ei  ainakaan  sen  alkuperäisessä  muodossa. 
Saarisen  luonnos,  joka  sekä  jalojen  viivo- 
jensa, suhteittensa  ja  rakenteensa  että  rhyös- 

kin  pienempien  yksityiskohtiensa  puolesta  osoittaa  tosi  taiteellista  aistia 
ja  originaalisuutta,  on  kaikkialla  herättänyt  mitä  suurinta  huomiota  ja 
saanut  ammattimiehiltä  mitä  kauneimmat  kiitokset.  Palkintolautakunta 
ei  myöhtänyt  Saariselle  palkintoa,  mutta  rakennuskomitea  lienee  siitä 
huolimatta  ollut  erittäin  halukas  teettämään  palatsin  hänen  piirustustensa 
mukaan.  Hienotuntoisuus  palkintolautakuntaa  kohtaan  aiheutti  kuitenkin 
sen,  että  tämä  ajatus  raukesi.  —  Piirustuskilpailussa  Kallion  uutta  kirk- 
koa varten  Helsingissä  sai  Lars  Sonck  ensimäisen  palkinnon,  ja  hänen 
piirustustensa  mukaan  tuleekin  kirkko  rakennettavaksi.  Sonck  on  tällä 
rakennuksella  liittävä  uuden,  omaperäisen  ja  monumentaalisen  teoksen 
siihen  rakennusten  sarjaan,  joka  jo  ennen  on  laskenut  perustuksen  hänen 
maineelleen  rakennustaiteilijana. 

C.  E.  Sjöstrand. 


Ilmarinen^   Väinämöinen^  Kullervo  ja  Lemminkäinen. 


Niiden  miesten  joukkoon,  jotka  muokkasivat  maaperän,  mistä  Suo- 
men taide  sitten  on  versonut,  jotka  kylvivät  ja  korjasivat  sen  ensimäi- 
sen  sadon,  kuuluivat  Ferdinand  von  Wright  ja  Carl  Eneas  Sjöstrand. 
Menneenä  vuonna  nämä  molemmat  harmaantuneet  taiteilijavanhukset 
muuttivat  manalle,  Ferdinand  von  Wright  heinäkuun  31:senä  ja  Carl 
Eneas  Sjöstrand  helmikuun  14:ntenä.  He  kuuluivat  sivistyksemme  kevät- 
aikaan, jolloin  kansallisen  kultuurimme  perustus  laskettiin,  jota  ilman 
taiteemme  nykyinen  kehityskanta  ei  olisi  mahdollinen.  Carl  Eneas 
Sjöstrand  oli  syntynyt  ja  kuoli  Ruotsissa,  mutta  miehuutensa  parhaim- 
mat voimat  hän  omisti  meidän  maallemme.  Fr.  Cygnaeuksen  kehoituk- 
sesta hän  ensi  kerran  tuli  Suomeen,  ja  lähimpänä  syynä  hänen  tuloonsa 
olivat  silloiset  Porthanin  muistopatsaan  pystyttämispuuhat.  Kun  sitten 
1864  hänen  tekemänsä  Porthanin  patsas  pystytettiin  Turkuun,  oli  hän  jo 
vuotta  sitä  ennen  kiinnitetty  maahamme,  nimittäin  Taideyhdistyksen  kou- 
lun opettajaksi  Helsinkiin.  Sjöstrandin  merkitys  on  siinä,  että  hän  ensi- 
mäiseksi    kuvanveistoksissa    käsitteli    suomalais-kansallisia   aiheita,  mutta 

ennen  kaikkea  siinä,  että  plastillinen  taide  hänen  kauttaan  sai  jalansijaa 
Suomessa.  Hän  on  siis  katsottava  Suomen  kuvanveistotaiteen  perusta- 
jaksi. Sjöstrandin  suomalaista  mytologiaa  esittävät  veistokset  eivät  ole  kan- 
sallista taidetta  samassa  merkityksessä  kuin  uudenaikaisen  suomalaisen 
taiteen  tuotteet.  Niiden  käsityksessä  ja  suorituksessa  ei  ole  kansallista 
suomalaista  leimaa.  Taiteessaan  hän  ilmaisi  rpiehekästä  suuruutta  ja 
yksinkertaista  monumentaalisuutta,  kun  sitävastoin  naisellinen  hempeys 
ja  viehkeys  ei  x)llut  hänen  taiteilijaluonteensa  mukaista.  Antaessaan  teok- 
silleen ankaran  yksinkertaisen  muodon,  jossa  toisinaan  ilmenee  arkaisti- 
nen piirre,  hän  oli  ainoastaan  vähäisessä  määrin  antiikin  vaikutuksen 
alaisena,  ja  uudenaikainen  realismi 
ei  jättänyt  hänen  taiteeseensa  mitään 
jälkeä.  Niissä  Sjöstrandin  monissa 
muotokuvissa,  jotka  hän  lukuisista 
huomatuista  henkilöistämme  muo- 
vaili, on  usein  havaittavissa  yksi- 
löistämisen  puute,  mutta  se  paatos 
ja  intomieli,  joka  vallitsee  hänen  tai- 
teessaan, on  hengeltään  ja  voimal- 
taan sukua  koko  hänen  oman  aikan- 
sa tunteille. 

Ferdinand  von  Wright  oli 
syntyään  suomalainen,  ja  hänen  tai- 
teensa perustui  lapsuudenaikaisiin 
vaikutelmiin  Savonmaan  kauniista 
luonnosta.  Hänen  taidettansa  ar- 
vostellessa tulee  muistaa,  että  hän  alkoi  esiintyä  jo  viime  vuosisadan 
keskivaiheilla.  Yhdessä  Magnus  veljensä  kanssa  hän  toimi  paljon  tai- 
teen juurruttamiseksi  maahamme,  ja  von  Wright  veljekset  olivat  kauan 
aikaa  maamme  ainoat  maisemamaalaajat.  Suurempaa  kansansuosiota 
kuin  hänen  maisemansa  tuottivat  hänelle  hänen  lintukuvansa.  Hänen 
taiteellaan  oli  suuri  merkitys  hänen  aikalaisiinsa,  ja  hänen  välittömyytensä 
ja  rakastettava  vaatimattomuutensa  korvaavat  tulevien  polvien  silmissä 
korkeamman  taiteellisen  käsityksen  puutteen  hänessä.  Wrightin  lintu- 
kuvien    arvokkain  puoli    on    se  miltei  tieteellinen  tarkkuus,  jolla  hän  on 

kuvannut  metsien  eläinmaailmaa.  Epäsuotuisat  olosuhteet  ehkäisivät  Fer- 
dinand von  Wrightin  taiteellista  kehitystä,  joka  muuten  epäilemättä  olisi 
saavuttanut  suuremman  sopusoinnun. 


K-irjallisuutta. 


Kertomuksia  ja  kuvauksia. 

Juhani  Aho,  Kevät  ja  takatalvu    II,    Takatalvi.   [Helsinki    1906.    Otava.    302 
siv.    8:0.    Hinta  3: 75. 

Ahon  kertomuksen  edellisessä,  „  Kevät ''-osassa  kiintyy  päähuomio 
taustaan,  kansallisen  ja  varsinkin  uskonnollisen  herätysliikkeen  sekä  mui- 
den ajan  virtaulcsien  kuvaukseen.  Henkilöt,  niin  elävästi  kuin  ovatkin 
kuvatut,  «siintyvät  samalla  näiden  eri  virtauksien  edustajina.  Tässä  jäl- 
kimäisessä osassa,  „ Takatal vessa **,  siirtyy  pääpaino  ajankuvauksesta  sielun- 
elämän kuvaukseen.  Uusia  henkilöitä  ei  enää  juuri  ilmesty  näyttämölle, 
mutta  entiset  tulevat  meitä  likemmä,  heidän  luonteensa  selvenevät  ja 
kehittyvät  ja  tapaukset  muodostuvat  yhä  enemmän  tulokseksi  henkilöiden 
luonteesta.  Kertomuksen  säikeet,  jotka  alkuosassa  paikoittain  tuntuivat 
hieman  h^ganaisilta,  punoutuvat  kiinteämmin  yhteen  ja  kokonaisuuden 
rakenne  käy  ehjäksi  ja  selväksi. 

Olemme  nähneet  herännäisyyden  syntyvän  ja  kasvavan  kansan  sy- 
väin rivien  omana  liikkeenä  ja  salaperäisellä  voimalla  koskettavan  sitä 
osaa  Suomen  sivistyneestä  nuorisosta,  joka  ulkonaisten  olosuhteitten  ja 
Snelhnanin  kansallisen  herätystyön  johdosta  seisoi  likellä  kansaa.  Yksi- 
tyisiä tästä  nuorisosta,  niinkuin  Kontojärven  pappilan  Hanna-neidin, 
näimme  tämän  liikkeen  jo  temmanneen  mukaansa,  mutta  enimmät  pysyi- 
vät vielä  vierovalla,  joskin  osittain  jo  sisällisesti  epävarmaksi  käyneellä 
kannalla,  kuten  varsinkin  Antero,  joka  lopulla  on  „  saanut  piston  sydä- 
meensä^. Ilmeiseksi  oli  käynyt  että  vastakohta  vanhan  ja  uuden  välillä 
on  kärjistymässä  taisteluksi,  jonka  enteet  jo  tuntuivat  ilmassa.  Nyt  vie 
tekijä  meidät  keskelle  tätä  taistelua,  jota  käydään  sekä  julkisuudessa  että 
ihmissydämissä  —  ennen  kaikkea  ihmissydämissä.  Taistelu  näyttää  joka 
suunnalla  päättyvän  tappioon.  Takatalven  tunnelma  on  todellakin  ilmassa. 
Kansallista  herätystä  lamauttaa  valtiollinen  taantumus  ja  sen  aikaansaamat 
toimenpiteet,  Saiman  lakkautus  ja  suomalaisen  kirjallisuuden  julkaisemis- 
kielto.     Herännäisyyttä    ahdistavat    kirkolliset   ja    maalliset    viranomaiset 

kärajänkäynnillä,  sakoilla  ja  kokouskielloilla.  Nöyryytyksien  ja  petty- 
myksien kautta  käy  niiden  nuortenkin  sisällinen  kehit^^s,  jotka  valoisin 
toivein  olivat  lähteneet  työhön  ihanteittensa  palveluksessa.  Mutta  näiden 
kokemuksien  aikana  löytää  yhä  useampi  heistä  herännäisyyden  uskon- 
nollisesta käsityksestä  elämälleen  sen  vankan  pohjan,  jota  se  siihen 
saakka  oli  kaivannut,  pieneltä  näyttävän  ja  kuitenkin  koko  sydämen  täyt- 
tävän onnen.  Ja  voitoksi  kääntyy  tappio  uskonnolliselle  ja  kansalliselle 
liikkeelle  kokonaisuudessaankin;  väkisin  koettaessaan  uutta  sortaa  vanha 
murtaa  oman  voimansa.  Taantumus  on  kuitenkin  vain  takatalvi,  joka 
voi  hidastuttaa,  vaan  ei  estää  kesän  tuloa.  Me  näemme  lopulla,  kuinka 
herätys  vastustamattomasti  vie  mukanaan  kaikki,  koko  pappilan  perheen 
—  rovasti  vain  jää  yksin,  mutta  tekee  hänkin  aselevon  —  ja  miltei  koko 
pitäjän  väen.  Ja  näemme  myöskin,  ei  enää  vain  Anteron  haaveissa, 
vaan  yleisemminkin  tajuttuna,  mitä  tämä  liike  on  merkitsevä  koko  kan- 
san tulevaisuudelle  ja  miten  kansallinen  herätys  voi  rakentaa  uskonnolli- 
sen laskemalle  perustukselle. 

Vaikka  herännäisyys  siis  tässäkin  osassa  esiintyy  valtavana  joukko- 
liikkeenä, niin  kehittyy  kertomus  samalla,  niinkuin  jo  huomautettiin,  yhä 
enemmän  yksilölliseksi  ihmissielun  heräämisen  historiaksi.  Uskonnollinen 
herääminen,  ^kääntyminen**,  on  kaunokirjallisuudessa  kylläkin  usein  käsi- 
telty, mutta  vaikea  aihe.  Vaikeus  on  itse  kuvattavan  ilmiön  luonteessa. 
Monet  syrjävaikuttlmet  voi  kyllä  tuoda  päivän  valoon,  mutta  miksi  ja 
miten  itse  uuden  elämän  kipinä  syntyy,  se  jää  selittämättömäksi.  Tär- 
kinkin psykologinen  havainto  voi  --  niin  näyttää  minusta  —  ainoas- 
taan lähennellen  liikkua  tämän  salaisuuden  ympärillä  ja  rajoittaa  sen  pii- 
riä, voimatta  valaista  sitä  pohjia  myöten.  Tätä  aihetta  näkee  niin  ylen 
usein  käsiteltävän  tendenssimäisellä,  kömpelöllä  tavalla,  joko  hurskaan- 
sentimentaalisesti,  helppohintaisena  ratkaisuna  elämän  ongelmille,  tai  satii- 
risesti, niin  että  „ kääntyminen **  esiintyy  jonkunlaisena  henkisen  selkä- 
rangan taittumisena,  vapaan  personallisuuden  haaksirikkona.  Ei  voi 
kieltää  ettei  todellinen  elämä  tarjoisi  esimerkkejä  kumpaakin  lajia  kään- 
tymystä; mutta  kirjailija,  joka  tyytyy  niitä  esittämään,  ei  tunkeudu  asian 
ytimeen. 

Niinkuin  Aholta  saattoi  odottaakin,  ei  hän  ole  hairahtunut  kum- 
paankaan tendenssiin  niissä  monissa  kuvauksissa  heräämisestä  ja  sen  vai- 
kuttimista, joiu  kertomus  sisältää.  Hän  koettaa  nähdä  ja  kuvata  tuota 
sielunilmiötä  puhtaasti  inhimillisenä,  mutta  antamalla  sen  samalla  esiintyä 
siinä  valossa,  missä  se  esiintyy  heränneelle  itselleen,  jolle  se,  mitä  hän 
on  kokenut,  on  enemmän  kuin  inhimillistä. 

Yhteistä  on  useimmissa  kirjan  kuvauksissa  heräämisestä,  että  mieli 
on  oikein  kypsynyt  muutokselle  vasta  suuren  surun  —  useimmiten 
sydänsurun  —  kohdattua.     Herätteet,    jotka    silloin  muutoksen  synnyttä- 

vät,  ovat  erilaisia:  Anterossa  vaikuttavat  voimakkaasti  uskonnollisen  kodin 
muistot,  isän  raamattu  ja  siihen  kirjoitettu  tervehdys;  Lauria  painavat 
omantunnon  soimaukset  kunnottomasta  työstä,  Kaarinaa  vetää  luontainen 
myötätunto  syyttömästi  parjattujen  puolelle.  Mutta  ennen  kaikkea  se  on 
itse  liike,  heränneet  ja  heidän  koko  olentonsa,  tuo  personallinen  koske- 
tus, joka  vaikuttaa  ikäänkuin  tartunnan  tavoin.  Näemme  näiden  vaiku- 
tusten milloin  kulkevan  hiljaisena,  vain  puoleksi  tajuttuna  pohjavirtauk- 
sena sielussa,  milloin  nostavan  myrskyjä  ja  synnyttävän  jyrkkiä  risti- 
riitoja. Monessa  eri  vivahduksessa  kuvataan  näitä  etsimisen  ja  sisällisen 
taistelun  mielentiloja.  Toverusten,  Anteron  ja  Laurin  kehityksessä  esim. 
on  paljon  yhteistä,  mutta  ne  eivät  silti  suinkaan  ole  toisintoja  toisistaan, 
vaan  kehitys  kulkee  ja  ratkaisu  tapahtuu  kummankin  luonteen  mukai- 
sella tavalla.  Hiljaisessa  Anterossa  herääminen  on  tapahtunut  vähitellen, 
vaikka  onkin  hetki,  jolloin  hän  tulee  tietoiseksi  siitä  että  se  nyt  on 
tapahtunut;  Laurin  tulinen  luonne  heittelee  mielialasta,  toiseen,  ja  muutos 
tulee  yllätyksenä  hänelle  itselleen,  niinkuin  sitten  hänen  tunnustuksensa 
muillekin.  Itse  sisällinen  ratkaisu  saa  jäädä  siksi  salaisuudeksi  kuin  se 
onkin.  Mutta  kohdalleen  osaa  tekijä  kuvatessaan  sen  tunnelmaa  Anteron 
sanoilla:  ^nöyrtynyt,  mutta  ei  nöyryytetty,  punnittu  ja  köykäiseksi  löytty, 
mutta  ei  nolattu  ja  masennettu^.  Se  on  oman  tahdon  murtumista,  mutta 
ei  kuitenkaan  personallisuuden  haaksirikko,  vaan  sen  löytäminen,  sen 
pelastus.  Ja  siksi  se  synnyttää  tuon  syvän  ilon,  jonka  tunnustukset 
kaikuvat  muiden  korvissa  niin  käsittämättöminä,  mutta  jonka  todellisuutta 
ei  voi  epäillä. 

Hienosti  ja  syvällä  psykologisella  totuudella  on  Juhani  Aho  esittänyt 
tätä  kaikkea.  Mutta  nämät  sielunilmiöt  eivät  esiinny  vain  niin  sanoaksemme 
yleisinhimillisessä  muodossaan,  vaan  niillä  on  Suomen  pietistisen  herän- 
näisyyden ominainen  luonne.  Tässäkin  niinkuin  edellisessä  osassa  on 
kuvaus  Paavo  Ruotsalaisesta  ja  hänen  sekä  personallisuudestaan  että 
käsitys-  ja  opetustavastaan,  hänen  „sielunhoitometodistaan''  erinomainen. 
Myöskin  ne  puolet  herännäisyyden  ajatustavassa,  jotka  helposti  saattoi- 
vat viedä  ja  veivätkin  yksipuolisuuteen,  astuvat  eteemme,  etenkin  kirjan 
lopulla.  Tuossa  uskonnollisuudessa  on  paljon  taipumusta  resignatsioniin, 
joka  kyllä  tunnollisesti  täyttää  eteen  joutuvat  velvollisuudet  ja  löytää  siinä 
ilonsa,  mutta  josta  määrätietoinen  pyrkimys  häviää.  ^Heränneissä  on  se 
suuri  vika,  että  ne  hautovat  vaan  niitä  omia  haavojaan,  joita  itse  itseensä 
iskevät,  saadakseen  niitä  sitten  hoitaa '',  käskee  Robert  sanoa  Anterolle,  ja 
Antero  myöntää  hänen  voineen  olla  hyvinkin  oikeassa.  Mutta  on  toiselta 
puolen  viittauksia  siihenkin  miten  herännäisyyden  ahtaalta  näyttävä  ajatus- 
kanta]  aikaa  voittaen  avartuu,  niin  että  sen  piiriin  mahtuu  paljon,  muu- 
takin kuin  autuuden  asia. 

Uskonnollisen  sielunelämän  kaunokirjallisena  kuvauksena  on  Ahon 
kirja  mielestäni  harvinaisen  korkealle  asetettava. 

Ajankuvauksena  täydentää  ^Takatalvi*^  oivallisesti  „ Kevättä'',  vaikkei 
olekaan  aivan  yhtä  laaja  ja  rikassisältöinen.  Yksityiskohtia,  jotka  ehdot- 
tomasti painuvat  mieleen,  ovat  muutamat  kuvaukset  osakuntaelämästä 
Helsingissä,  karäjäkohtaus,  Anteron  häät,  muita  mainitsematta.  Tunnettu 
on  miten  naimisliittoja  heränneitten  piirissä  usein  johtajat  järjestivät 
asianomaisten  mieltä  paljoakaan  kysymättä.  Sellaiset  taistelut  ja  resig- 
natsionin  voitot  kuin  Anteron  tuolla  vinnikamarissa  ennen  vihkiäisiään 
eivät  liene  olleet  niinkään  harvinaisia.  Samoin  on  ajankuvauksenkin 
kannalta  mielestäni  paikallaan  tuo  Laurin  ja  Anteron  rinnakkain  asetta- 
minen, sillä  sellaisia  toverisuhteita  oli  paljon,  ja  ne  kuuluivat  herännäi- 
syysliikkeen  luonteeseen. 

Niin  ehjä  ja  hyvin  mietitty  kuin  kirjan  kokonaissuunnitelma  onkin, 
on  sen  vahvin  puoli  mielestäni  sittenkin  yksityiskohdissa  —  episoodeissa, 
mietelmissä,  yksityisten  henkilöiden  luonteenkuvauksissa.  ^Panussa'' 
on  enemmän  tuota  yhä  kasvavaa  vauhtia  ja  jännitystä,  joka  sulattaa 
kaikki  yksityispiirteet  eroittamattomaksi  kokonaisuudeksi.  Mutta  „Kevät 
ja  takatalvi**  on  ollut  likempänä  kirjoittajan  sydäntä  ja  on  lujemmasti 
todellisuuden  pohjalla.  Se  on  hiljaisempi,  köyhävärisempi,  mutta  sy- 
vempi kirja. 

J.    G. 


Ain'  Eliisabhth  Pennanen,   Voimcahmisiä.   Helsinki  1906.  Otava.  239  siv.  8:0, 
Hinta  2:  75. 

Kun  Ain'  Eliisabeth  Pennanen  viime  jouluna  esiintyi  ,yVoima- 
ihmisillä**,  ei  hänen  nimensä  ollut  ennestään  aivan  tuntematon,  sillä  sil- 
loin tällöin  oli  aikakauskirjallisuudessa  näkynyt  hänen  kynästään  lähte- 
neitä runoja,  osaltaan  sangen  onnistuneitakin.  Oltiin  sentähden  sangen 
uteliaita  näkemään,  miten  tämä  uusi  naisrunoilija  oli  suuremman  teoksen 
laadinnassa  onnistunut. 

Kirjan  aihe  ei  ole  erikoisemmin  mieltä  kiinnittävä  tai  tavallisuu- 
desta poikkeava.  Se  kertoo  nuoren  naisen,  tunteellisen,  lämminverisen, 
kaunosieluisen,  mutta  kokemattoman  Hellevi  Kolarilan  pettymyksistä  ja 
taisteluista  elämän  kovassa  koulussa.  Kohtalo  on  häntä  ensin  nurjasti 
kohdellut,  sitten  on  hän  joutunut  »voimaihmisten**,  rouva  U:n  ja  kapelli- 
mestari Braunin  uhriksi.  Nämä  voimaihmiset  ovat  kylmiä,  säälimättömiä 
vampyyrejä,   jotka    häikäilemättömällä    tunteettomuudellaan    raatelevat   ja 

kiduttavat  hänen  hentoa,  herkkää  lapsensieluaan  ja  sen  kiihkeitä  kor- 
kealla liiteleviä  utuisia  rakkauden  haaveiluja»  kunnes  kaikki  on  tuhaksi 
palanut. 

Kertomus  on  nähtävästi  syvästi  tuntevasta  naissydämestä  välittö- 
mänä tunteena  esille  tulvahtanut.  Se  edellyttää  herkkää  tunnepohjaa, 
rikasta  fantasiaa  ja  paljon  lahjakkaisuutta,  vaikkei  tästä  ensimäisestä 
teoksesta  vielä  olekaan  ehtinyt  tulla  täysi  taideteos.  Se  tekee  melkein 
sen  vaikutuksen^  kuin  jos  se  olisi  niin  kiireellä  kyhätty,  ettei  se  ole  ehti- 
nyt saada  viimeistä  tarkistusta  ennen  julkisuuteen  lähtöään.  Muutamat 
henkilöt,  varsinkin  molemmat  ^voimaihmiset*,  ovat  eheästi  ja  selväpiir- 
teisesti kuvatut  osoittaen  tekijän  omaavan  melko  paljon  psygologista 
tarkkanäköisyyttä,  samoin  muutamat  detaljikuvaukset,  esim.  rouva  U:n 
huone,,  ovat  muutamilla  sanoilla  niin  elävästi  väritetyt,  että  ne  suorastaan 
painuvat  lukijan  mieleen.  Mutta  tuontuostakin  ovat  mielikuvituksen  aal- 
lot kuohahtaneet  niin  korkealle,  että  on  mahdotonta  seurata  mukana. 
Se  tekee  esityksen  sekavaksi.  Muutamin  paikoin  on  näiden  hyökyaalto- 
jen hämäryys  kerrassaan  kiusallinen.  Myöskään  ei  se  tapa,  jolla  tekijä 
symboliseeraa  kohtalon  tuntemattomia  voimia,  ole  onnistunut,  vaikuttaen 
melkein  liian  lapselliselta  sadulta  merenneitoinecn  ja  ryöppyruhti naineen. 
Kieli  on  sujuvaa,  toisinaan  hyvin  kaunistakin,  mutta  epätasaista.  Sillä 
joukkoon  on  pujahtanut  paljon  rumiakin,  jokapäiväisiä  sanoja  ja  kuvia, 
jotka  liiaksi  muistuttavat  kehittymätöntä  arkikieltä  ja  jotka  kernaasti  oli- 
sivat voineet  jäädä  pois. 

Neiti  Pennanen  on  epäilemättä  syntyperäinen  lyyrikko,  tunne-elämän 
tulkitsija  ja  huomattavilla  lahjoilla  varustettu.  Mutta  tie  kaikkeen  tule- 
vaisuuteen niin  kirjallisuuden  kuin  muunkin  taimeen  aloilla  kulkee  ehdot- 
tomasti ankaran  työn  ja  uupumattoman  harjoittelemisen  ja  kehityksen 
kautta.  Sitä  lahjakkaim maltakin  vaaditaan,  ennenkuin  hän  kykenee  luo- 
maan valmiin  taideteoksen,  joka  paljon  antaa  ja  paljon  mieleen  jättää. 

T.  s. 


Ivan  Turgbnjew,  Isät  ja  lapset.  Romaani.  Venäjänkielestä  suomensi  Samuli  S. 
Suurten  kertojain  teoksia  X.  Porvoossa  1906.  Verner  Söderström  Osa- 
keyhtiö. XVI  +  290  siv.  8:0    Hinta  2  mk.,  sid.  2:  75. 

Tämä  on  kirjallisuushistoriallisesti  merkillisin  joskaan  ei  taiteellisesti 
viehättävin  Turgenjevin  romaaneista.  Kun  se  neljäkymmentäviisi  vuotta 
sitten  ilmestyi  alkukielellä,  herätti  se  Venäjän  sivistyneessä  yleisössä  en- 
nen kuulumattoman  hälinän.  Se  tapahtui  vuonna  jälkeen  orjien  vapautuk- 
sen,  koko   venäläisen   elämän   kihistessä  yhteiskunnallista  uudistushalua. 

Teos  kosketti  ajan  herkimpään  hermoon,  esittäessään  päähenkilössään  päi- 
vän mielisankarin,  nihilistin,  objektiivisen  realistin  silmällä  katsottuna. 
Mutta  60-luvun  «myrsky-  ja  kiihkokausi^  ei  tahtonut  mitään  objektiivisiä 
taidekuvia,  eikä  se  niitä  ymmärtänyt.  Sen  nuoriso  katsoi  olevansa  oikeu- 
tettu vaatimaan  kaunokirjailijoiltaan  ennen  kaikkea  syvää  myötätuntoa  ja 
palavaa  innostusta  niille  riennoille,  joille  sen  parhaimmisto  oli  pyhittänyt 
elämänsä. 

^Isissä  ja  lapsissa"  ei  nuoriso  löytänyt  odottamaansa  tukea.  Kuva- 
uksen viileän  objektiivisuuden  se  käsitti  kylmyydeksi,  jopa  ironiaksiicin. 
Ja  niinpä  taistelun  helteessä  romaani  vaikutti  kuin  kipinä  sytyttäen  palon, 
jonka  räiskettä  ja  humua  länsieuroppalaisen  on  vaikea  käsittää.  Kirjailija 
joutui  kahden  tulen  väliin.  Edistysmielisten  puolelta  syytettiin  häntä  nuor- 
venäläisen  ^myrskyn  ja  kiihkon **  karrikoimisesta  ja  vanhoillisten  puolelta 
sen  ihannoimisesta. 

Turgenjev  itse  oli  antanut  puhtaasti  taiteellisten  näkökantain  ohjata 
luomistaan.  Hän  oli  pysynyt  uskollisena  kirjailijaluonteelleen,  joka  aina 
rakastaa  tyyntä  tarkkaavaista  tarkastelua  ja  soinnuttaa  katsomuksensa  va- 
listuneen taiteilijasielunsa  pessimistisellä  sävyllä. 

Tämän  romaanin  synnyinhistoria  on  psykologisesti  sangen  mieltäkiin- 
nittävä.  Ollen  itse  hienostunut  aatelismies  vailla  tahdonvoimaa  ja  lujuutta, 
passiivinen  elämäntarkastelija  ja  -tutkija,  hän  etsi  ulkopuoleltaan  kuvaa 
voimakkaasta  personallisuudesta,  voidakseen  tyydyttää  tuotannossaan  sitä 
sielullista  tarvetta,  jota  on  nimitetty  „ vastakohtien  rytmiksi".  Se  runoili- 
jain  sielussa  usein  tavattava  sopusointuisuuden  tarve,  joka  saattaa  hänet 
vaistomaisesti  etsimään  täydennykseen  itseltään  puuttuvia  piirteitä  ja  omi- 
naisuuksia, yhtyäkseen  niiden  kanssa  täyteläisemmäksi  sopusoinnuksi. 

Turgenjev  sai  esikuvan  BazaroviUeen  eräästä  matkalla  tapaamastai^ 
nuoresta  venäläisestä  maaseutulääkäristä,  jonka  personallisuusteki  kirjailijaan 
niin  voimakkaan  vaikutuksen,  että  hän  ennen  romaaninsa  kirjoittamista 
pitemmän  aikaa  piti  ^Bazarovin  päiväkirjaa*'  koettaen  siinä  katsella  maail- 
maa Bazarovin  silmin.  Bazarovista  tuli  $itten  Turgenjevin  mielilapsi.  Tun- 
tien oman  aatelisen  (yhteiskunnallisen  ]a  valtiollisen)  leväperäisyytensä, 
pehmeytensä,  estetisoivan  Icaunomielisyytensä  ja  irtaannuksensa  alkuperäi- 
sestä maaperästä  hän  loi  voimakkaan,  käytännöllisen,  koreilemattoman  toi- 
minnan miehen,  demokraatin  kiireestä  kantapäähän.  Antaen  tälle  kaiken  rak- 
kautensa ei  Turgenjev  kuitenkaan  ihannoinut  häntä.  Hänen  olisi  ollut  help- 
poa tehdä  Bazarovista  ihanneihminen.  Mutta  se  voitto  olisi  ollut  liian 
helppohintainen  hänen  Iäiselleen  taiteilijalle.  Hän  tahtoi  tehdä  Bazarovista 
i^suden  —  kuten  hän  itse  sanoo  kirjeessään  Herzenille  —  ja  kuitenkin  va- 
pauttaa hänet  tuomiosta''. 

Onnistuiko  hän  sen  tekemään?  Aikalaisiinsa  nähden:  ei.  Kuusikym- 
menluvun  nuorison   parhaimmisto   ei  tuntenut  itseään  Bazarovissa,  ja  on 

syytä  luulla,  ettei  Turgenjev,  joka  jo  tähän  aikaan  oleskeli  parhaastaan 
ulkomailla,  todellakaan  ollut  esittänyt  Bazarovissaan  kaikkein  edustavinta 
kuvaa  päivän  sankarista.  Oli  miten  oli,  joka  tapauksessa  on  Bazarov  tyyp- 
pinä selvä  kuusikymmenluvun  »nihilisti",  jonka  historiallinen  pätevyys 
jo  ammoin  on  taattu. 

Se  oli  »myrskyn  ja  kiihkon^  aika,  jona  halpasukuinen  aines  (aate- 
lin vastakohtana)  joksikin  aikaa  ryntäsi  Venäjän  henkisen  elämän  johtoon, 
suunnaten  kategorisen  kieltämisensä  ja  protestinsa  voiman  aatelista  este- 
tismiä ja  kauniisiin  sanoihin  ja  mietteisiin  rajoittuvaa  humanisuutta  vastaan 
ja  vaatien  ennen  kaikkea  työtä  ja  hyötyä.  Se  vihasi  kaikkea  metafysiikkaa 
ja  harrasti  luonnontieteitä.  Sen  pääharrastuksena  oli  personallisuuden 
vapauttaminen  kaikesta  pimeästä,  väkivaltaisesta  ja  patriarkaalisesta  koke- 
musperäisten tietojen  avulla.  Taisteluaseenaan  käytti  se  kieltämistä,  saa- 
den siitä  «nihilistien"  nimen. 

Tämä  „ nihilismi **  ei  suinkaan  tahtonut  väittää  mitään  olevaista  ole- 
mattomaksi, se  vain  osoitti,  miten  sitä,  mikä  ei  mitään  ollut,  oli  pidetty 
jonakin;  se  tahtoi  todistaa,  „että  totuus  millainen  hyvänsä  on  terveelli- 
sempi kaikkia  fantastisia  kuvitteluja**  (Herzen). 

Se  ei  ollut  kieltämistä  pelkän  kieltämisen  vuoksi.  Silloinen  venä- 
läinen elämä  ei  tosiaankaan  tarjonnut  mitään  hellimisen  arvoista.  Pyytää- 
hän  Bazarov  turhaan  vastustajaansa  mainitsemaan  edes  yhdenkään  kohdan 
Venäjän  silloisissa  oloissa,  „ perheellisissä  tat  yhteiskunnallisissa,  mikä  ei 
antaisi  aihetta  täydelliseen  ja  säälimättömään  kieltämiseen^  (s.  74).  Ja  hän 
jatkaa:  »Ennen  vanhaan,  ja  vielä  tuonnottainkin,  me  sanoimme,  että  virka- 
miehet meillä  ottavat  lahjoja,  ettei  meillä  ole  maanteitä  eikä  kauppaa  eikä 
säännöllistä  oikeudenkäyntiä  .  .  .  Mutta  sitten  me  hoksasimme,  ettei  maksa 
vaivaa  myötäänsä  ja  myötäänsä  soittaa  suuta  epäkohdista  meillä:  se  vie 
vain  tympäisevään  doktrinaarisuuteen.  Me  huomasimme,  etteivät  älyniekat- 
kaan meillä,  ne  niin  sanotut  johtavat  miehet  ja  paljastajat,  kelpaa  mihinkään, 
että  meidän  työmme  ja  toimemme  on  tuulen  pieksämistä,  että  me  puhelemme 
jostain  sellaisesta  kuin  taiteesta  ja  tajuttomasta  luomakyvysta  ja  parlamen- 
tarismista ja  advokatuurista  ja  hitto  ties  mistä  kaikesta  silloin  kuin  on 
kysymyksessä  jokapäiväinen  leipä,  silloin,  kuin  mitä  törkein  taikausko 
uhkaa  salvata  meiltä  hengen,  silloin  kuin  osakeyhtiöt  meillä  menevät  ku- 
moon yksistään  siitä  syystä,  että  puuttuu  rehellisiä  ihmisiä,  silloin  kuin 
itse  vapaudestakaan  (norjien  vapautuksesta),  jota  hallitus  hommailee,  meillä 
tuskin  on  hyötyä  hituistakaan,  sillä  meidän  talonpoikamme  on  valmis 
varastamaan  itsensä  puti  puhtaaksi,  päästäkseen  kapakkaan"  (s.  70). 

Bazarov  ei  ole  ainoastaan  Turgenjevin  tuotannon  ainoa  voimakas 
miesluonne,  vaan  nostaa  päänsä  korkealle  ilmaan  koko  Europan  kirjalli- 
suudessa, jossa  mieskäsite  näyttää  olevan  kokonaan  häviämässä,  kuten 
Brandes  rohkeasti  huomauttaa  »Isistä  ja  lapsista**  puhuessaan. 

Pjotr  Kirsanovilla,  joka  yhdessä  veljensä  kanssa  edustaa  »isien*  su- 
kupolvea, on  Turgenjev  antanut  runsaasti  oman  luoteensa  piirteitä.  Tällä 
perin  hyvällä  tunteellisella  maalaiskaunosielulla  on  kyllin  avara  sydän  teke- 
mään oikeutta  uudelle  sukupolvelle.  Sen  sijaan  edustaa  toinen  veli,  Pavel 
Kirsanov  —  entinen  salonkileijona  —  mitä  pinttyneintä  aristokraattia, 
jonka  pingoitettu  ritarillisuus,  huolimatta  tärkeästä  vakavuudestaan,  sangen 
usein  hipaisee  naurettavuutta. 

Arkadij  Kirsanov,  joka  taas  Bazarovin  ohella  edustaa  „  lasten ''polvea, 
on  Bazarovin  ihailemisesta  huolimatta  romantisine  taipumuksineen  sitten- 
kin isänsä  poika,  työttömyydessä  heikontuneen  aateliston  jälkeläinen.  Lem- 
men kahleet  eivät  häntä  ahdista,  kuten  ne  ahdistavat  Bazarovia;  päinvas- 
toin, hän  vastaan  taistelematta  antautuu  niihin  ja  löytää  niissä  tyydytyk- 
sensä. -Kuinka  paljon  voimakkaampaa  henkeä  todistaakaan  Bazarovin  mie- 
hekäs taistelu  sielunsa  vapaudesta  kauniin  ja  älykkään  maailmannaisen, 
Odinsovan,  herättämiä  lemmentunteita  vastaan! 

Sielullinen  vapaus  —  yksi  Turgenjevin  kirjailijaluonteen  tärkeimpiä 
piirteitä  —  oli  se  korkein  synteesi,  jossa  kirjailija  ja  hänen  löytämänsä 
vastakohta  sulautuivat  täyteläiseksi  harmoniaksi. 

Tämänkin,  Turgenjevin  voimakkaimman  yhteiskuntaromaanin  yllä  soi 
sama  pessimistinen  sävy,  joka  tälle  valistuneelle  maailmanmiehelle  on  niin 
ominainen.  Voimakkainkin  murtuu,  ja  murtuu  kohtalon  järjettömästä  oi- 
kusta! .  .  Bazarovin  järisyttävä  kuolemankamppailu  ja  hänen  yksinker- 
taisten kunnon  vanhempiensa  resignoitu  epätoivo  on  traagillisinta,  mitä 
Turgenjev  on  koskaan  kuvannut  .  .  .  Yksi  on,  joka  jää:  rakkaus. 

»Isät  ja  lapset''  on  taideteos,  joka  ei  aikain  vieriessäkään  kadota 
tenhoaan.  Se  on  sitä  hienoviivaista,  plastillista,  täysin  hallittua  taidetta, 
jonka  voi  saavuttaa  vain  hienoin  taiteellinen  äly  yhdistyneenä  korkeim- 
paan hengenvalistukseen. 

Vahinko  vain,  ettei  suomennos  ole  voinut  säilyttää  sen  kauneuksia 
lähimainkaan  himmentymättöminä.  Turgenjevin  tasaisena  ja  kirkkaana 
soljuva,  harmoninen  lausetyyli  on  rikkoutunut  muutamien  sanamuotojen 
ja  lausetapojen  tuontuostakin  töksähtäessä  eteen.  Sehän  on  varsin  taval- 
lista suomennoksissamme  eikä  suinkaan  yksinomaan  tälle  suomennokselle 
ominaista.  Mutta  täytyneehän  meidän  viimeinkin  ruveta  vaatimaan  suo- 
mennoksiltamme  muutakin  kuin  ymmärrettävyyttä,  jollemme  tahdo,  että 
samat  teokset  jonkun  kymmenen  vuoden  perästä  ovat  uudelleen  suomen- 
nettavat. Alkuun  liitetystä  elämäkerrallisesta  katsauksesta  olisi  sanottava 
pelkkää  kiitosta,  jollei  sitäkin  haittaisi  tyylin  liika  arkisuus  ja  muutamat 
nykyaikaiselle  kirjakielellemme  vieraat  sanamuodot. 

Bino  Kalima. 


1 28  Katsaus. 


Taide-  ja  kiijälliflutishistoriaa. 

Konst    och    Kuliur.    Populära    uppsatser.     Helsingissä    1906,    1907.     Helios. 
Hinta  kustakin  nidoksesta  2:50. 
I.    Gustaf  Strengell,     Finska  mästare. 
II.    Torsten  Söderhjelm,    Gustave  Flaubert, 

III.  Olaf  Hom^n,  Anatole  France. 

IV.  Gunnar  Casträn,     G.  Bernard  Shaw, 
V.    Sigurd  Frosterus,     H,  G.  Wells. 

VI.    Alexis  V.  Kraemer,     Bröderna  Goncourt. 

Viime  jouluksi  alkoi  täällä  nimellä  »Konst  och  Kultur.  Populära 
uppsatser**  ilmestyä  sarja  pieniä  tutkielmia  taiteen  ja  kirjallisuuden  alalta. 
Ne  ovat  aiheeltaan  toisistaan  aivan  riippumattomia,  mutta  sävyltään  kui- 
tenkin siten  yhteenkuuluvia»  että  kaikki,  ainakin  tähän  asti  ilmestyneet, 
käsittelevät  uusimman  ajan  virtauksia  ja  henkilöitä.  Itse  aate  on  erittäin 
miellyttävä,  ja  ne  nuoret  voimat,  jotka  ovat  tähän  ryhtyneet,  ovat  osoit- 
taneet virkeyttä  ja  tarmoa,  joka  ansaitsee  kaikkea  kiitosta.  Tällainen 
suuren  yleisön  tutustuttaminen  kirjallisuuteen  voi  olla  sangen  suuriarvoista, 
ja  luulisi  sen  voittavan  suosiota  laajoissa  piireissä,  varsinkin  kun  samaan 
aikaan  ilmestyy,  ainakin  osittain,  myöskin  suomenkielinen  painos. 

Jokainen  tutkielma  muodostaa  oman  pienen  vihkonsa.  Ne  ovat 
tietysti  eriarvoisia,  mutta  kaikki  ovat  sangen  helppoa  ja  miellyttävää  lu- 
kemista. Niistä  ei  ole  haettava  tarkempia  tietoja  ja  seikkaperäisempiä 
esityksiä  kuvattavasta.  Sitä  niissä  ei  ole.  Mutta  niissä  on  kevyellä  kä- 
dellä tehtyjä  kynäpiirroksia  henkilöistä,  jotka  viime  vuosikymmeninä  ovat 
enemmän  tai  vähemmän  olleet  edustavia  kirjallisuuden  ja  taiteen  aloilla 
Europan  eri  maissa,  niissä  on  kaikkialla  viittauksia  niihin  henkisiin  virtauk- 
siin, jotka  ovat  muodostaneet  ja  muodostavat  kirjallisen  ja  taiteellisen 
ilmapiirin.  Ne  johtavat  lukijan  huomion  näihin  ja  herättävät  hänen  mie- 
lenkiintoansa. 

Gustaf  Strengeirxn  kolme  tutkielmaa  „ Suomalaisista  taiteilija-mesta- 
reista*^ Edelfeltistä,  Gallonista  ja  Järnefeltistä,  jotka  muodostavat  sarjan 
ensimäisen  vihon,  ovat,  muistaakseni,  olleet  ennen  julkaistuina  aikakaus- 
lehdissä. Mutta  ne  ansaitsevat  kyllä  sekä  aiheensa  että  suorituksensakin 
puolesta  tulla  kootuiksi  yhteen  kirjaan,  joka  voi  laajemmallekin  levitä. 
Varsinkin  hra  Strengellin  kirjoitus  Edelfeltistä  on  tehty  sellaisella  asian- 
tuntemuksella, ymmärtämisellä  ja  pieteetillä,  jonka  lisäksi  tulee  vielä  pai- 
koittain aivan  loistava  muoto,  että  suurella  nautinnolla  lukee  sen.  Suo- 
men suurimmasta  värien  mestarista  ei  ole  vielä  kirjoitettu  mitään  niin 
valaisevaa  ja  mieltäkiinnittävää  yleiskatsausta,  kuin  tässä  tarjotaan.  Edel- 
feltin asema  sekä  oman  maansa  että  Europan  taiteessa  yleensä  määrä- 
tään, hänen  taiteilijaedellytyksensä  ja  kehityksensä  esitetään  lyhyin,  mutta 

sattuvin  piirtein.  Hra  Strengell  osoittautuu  sitä  paitsi  suorastaan  oivalli» 
seksi  stilistiksi,  joka  osaa  sekä  kauniisti  että  selvästi  lausua  sanotta- 
vansa. 

Gallonista,  joka  vielä  on  täydessä  kehityksessään  ja  jonka  uusista, 
vaihtuvista  taiteellisista  harrastuksista  on  mahdotonta  mitään  varmuudella 
ennustaa,  ei  tekijä  tietysti  yritäkään  antaa  mitään  kokonaiskuvaa.  Mutta 
hän  tekee  useita  sangen  valaisevia  huomautuksia  hänen  tähänastisesta 
työstään,  hänen  tekotapansa  etevyydestä  ja  aiheittensa  omintakeisuudesta. 
Tekijän  kriitillinen  kyky  esiintyy  tässä,  kuten  tutkielmassa  Järnefeltistä, 
hyvin  edukseen;  hän  ymmärtää  ja  rakastaa  taidetta,  tuntee  sen  eri  suun- 
nat, ja  on  samalla  sen  tehtävistä  itsetietoinen  ja  käsityksessään  itsenäi- 
nen, jonka  vuoksi  hän  voi  asiallisesti  ja  vapaasti  arvostella  sen  tuotteita. 
Ymmärtääkseni  pitäisi  taiteilijoilla  olla  täysi  syy  olla  tyytyväisiä  sellaiseen 
arvostelijaan. 

Nämä  kaksi  viimeistä  kirjoitusta  ovat  lyhyempiä  ja  verrattain  haja- 
naisia; jälkimäinen  loppuukin  melkein  muodottoman  äkkiä.  Mutta  ne 
ovat  molemmat,  varsinkin  viimeinen,  kirjoitetut  suurella  lämmöllä.  Huo- 
maa kuitenkin,  kuinka  tekijän  suurin  innostus,  luonnollisestikin,  on  koh* 
distunut  tuohon  ensimaiseen  aiheeseen,  Edelfeltiin,  joka  ehdottomasti 
myöskin  lukijassa  herättää  suurimman  mielenkiinnon. 

Ranskan  naturalismi  on  antanut  aihetta  kahteen  tutkielmaan,  toinen 
Torsten  Söderhjelmin  „Gustave  Flaubert**  ja  toinen  Alexis  v.  Kraemerin 
9 Veljekset  Goncourt''.  Flaubert,  tuo  romantiikistä  lähtenyt  naturalismin 
apostoli,  joka  lopuksi  ei  voinut  kieltää  alkuperäistä  luontoaan,  vaan  kään- 
tyi takaisin  nuoruutensa  ihanteihin,  tuo  ulkopuolella  kaikkea  todellisuutta 
elävä  todellisuudenku vaaja,  jonka  personallisuus  oli  niin  romantinen  ja 
omituinen,  hän  tarjoo  epäilemättä  monessa  suhteessa  sangen  suurta  mie- 
lenkiintoa, pääasiassa,  sanoisin,  kuitenkin  historiallista.  Niinkuin  se 
suunta,  jonka  luojia  hän  oli,  jo  on  tehnyt  tehtävänsä  ja  siirtynyt  toisten 
tieltä  näyttämöltä,  niin  myös  hänen  työnsä  on  täydellisesti  arvostelijan 
hallittavana.     Hänestä  onkin  kirjoitettu  jo  sangen  paljon. 

Hra  Söderhjelm  on  siis  voinut  nojata  useaan  edelläkävijään.  Toivot- 
tavaa olisi  ollut,  että  hän  paremmin  olisi  osannut  käyttää  niitä  hyväk- 
seen siinä  merkit3'ksessä  nimittäin,  että  hän  niiden  nojalla  olisi  luonut 
selvän  ja  valaisevan  yleiskatsauksen  Flaubertin  elämästä  ja  työstä.  Sen 
ei  silti  olisi  tarvinnut  olla  ensinkään  laajempi  kuin  nykyisenkään,  mutta 
se  olisi  paremmin  täyttänyt  tehtävänsä.  Hra  Söderhjelm  kyllä  järjestään 
tekee  selkoa  Flaubertin  kirjoista,  välistä  seikkaperäisestikin,  ja  onhan 
näissä  selonteoissa  monta  ansiokastakin  huomautusta  ja  mieltäkiinnittävää 
kohtaa.  Mutta  aineen  järjestely  on  sekavaa  ja  kieli  epätäsmällistä,  vä- 
listä tyhjää  korulausetta,   joka  tekee  lukemisen  raskaaksi  ja  väsyttäväksi 

Tällaisten    julkaisujen    tarkoitus   ei  voi  olla  antaa  vain  joku  estetisoiva 
koseria,  vaan  tarjota  jotain  asiallista  ja  kokonaista. 

Kirjan  paras  osa  on  selonteko  Flaubertin  etevimmästä  ja  kuului- 
simmasta teoksesta  ^Madame  Bovary^,  josta  tekijä  antaa  luullakseni 
oikeaan  osuvan,  valaisevan  analyysin. 

Keskelle  naturalismin  kukoistavinta  aikakautta  ulottuu  myös  hra  v. 
Kraemer\x\  tutkielma  Goncourt  veljeksistä.  He  olivat  sen  naturalistisen 
taiteen  innokkaita  äänenkannattajia,  joka  tieteen  uusien  tuloksien  nojalla, 
sen  valossa  ja  huomioonottamalla  vähäpätöisimpiäkin  ulkonaisia  yksityis- 
seikkoja  luulivat  voivansa  päättää  ihmisolemuksen  salaisimmasta  toimin- 
nasta. Heidän  romaaninsa  usein  olivat  tiedettä:  fysiologiaa,  anatomiaa, 
patologiaa  j.  n.  e.  taiteellisen  käsittelyn  muodostelemana,  ihmiselämän 
erilaisten  kohtalojen  elähyttämänä.  Vastakohtana  Zolalle  loivat  Goncourtit 
romaaneissaan  erityisluonteita,  poikkeuksia  tavallisuudesta,  jotka  useim- 
min perustuivat  johonkin  suorastaan  sairaalloiseen  muodostukseen  elämässä. 
Hra  V.  Kraemer  on  tehnyt  selostuksensa  nähtävästi  pääasiassa  noja- 
ten Goncourtien  omaan  ylen  laajaan  päiväkirjaan.  Siten  on  hän  saa- 
nutkin esiin  paljon  valaisevia  ja  intressantteja  pikkuseikkoja.  Selonteon 
eri  teoksista  rajoittaa  hän  myös  siihen,  että  hän  saman  lähteen  mukaan 
^ertoo  niiden  alkuaiheen  ja  sitten  muutamin  sanoin  viittaa  niiden  sisäl- 
lykseen. Tämä  niukkuus  ei  kuitenkaan  voi  olla  edullinen  kirjan  arvolle. 
Niin  helposti  luettava  ja  huvittavakin  kuin  se  muussa  suhteessa  on,  niin 
ontoksi  ja  pintapuoliseksi  jää  siitä  johtuen  sen  kokonaisvaikutus. 

Naturalismista  saavumme  ajan  mukaan  80-  ja  90-luvun  „dilettan- 
tismiin'',  josta  sangen  epämääräisestä  käsitteestä  Olaf  Hornin  antaa  meille 
muutamia  määritelmiä  tutkimuksessaan  „ Anatole  France."  Oli  väsytty 
tuohon  alituiseen  tieteellisyyteen  ja  noihin  kylmiin,  systemaatisiin  sielun- 
tutkimuksiin,  oli  ruvettu  epäilemään  niiden  absoluutista  pätevyyttä.  Oli 
ruvettu  epäilemään  yleensä  kaikkien  „ suuntien*'  ja  opinkappaleitten,  niin 
kirjallisten  kuin  muittenkin,  yleispätevyyttä.  Ajan  hengessä  oli  ,, tunne 
kaiken  epävarmuudesta,  radikaalinen,  peittämätön  epäilys  sääntöjen  päte- 
vyydestä ja  perittyjen  näkökantojen  pyhyydestä,  äärettömän  vahva  tunne 
siitä  yleisestä  kurjuudesta,  joka  syntyy  kaiken  ajattelemisen  turhuudesta, 
kaiken  kaipauksen  toivottomuudesta,  kaiken  tahdon  voimattomuudesta." 
Tämä  oli  »dilettantismia",  ja  sen  mitä  täydellisin  edustaja  oli  Anatole  France. 
Luotuaan  lyhyen,  mutta  oikean  ja  suurta  asiantuntemusta  todista- 
van katsauksen  virtauksiin,  jotka  liikkuivat  Ranskan  kirjallisuudessa  viime 
vuosisadalla,  ryhtyy  tekijä  selostamaan  Francen  kirjallista  tuotantoa. 
Hänen  nuoruuden  teoksistaan  siirtyy  hän  tärkeämpiin,  ensin  „le  Crime  de 
Sylvestre  Bonnard"  nimiseen,  joka  mursi  tuon  vanhan  tieteellisyysperi aat- 
teen ja  jossa  tunteellisuus  niin  monikaikuisena  väreilee.  Se  vastasi  sitä, 
mitä   yleisö  jo  kauan  oli  kaivannut,  ja  hankki  tekijälleen  heti  kuuluisan 

nimen.  Seuraa  sitten  »Thais**,  tuo  polttavan  mielikuvituksen  ja  hekumallis- 
ten ajatusten  romaani,  jossa  France  jo  koskettelee  sangen  läheltä  sitä 
probleemia,  joka  on  käsittelyn  alaisena  seuraavassa  romaanissa  „le  Lys 
rouge/  Rakkausprobleemi  sen  ranskalaisessa  muodossa,  aviorikoksena,  on 
tämän  kirjan  kulunut  aihe,  mutta  käsitelty  erinomaisella  taiteella  ja  sy- 
ventymisellä. Erityistä  huomiota  vetää  puoleensa  „la  Rotisserie  de  la 
Reine  Pedauque",  jossa  tuo  mainio  abbe  Coignard,  joka,  niinkuin  tekijä 
huomauttaa,  epäilemättä  on  maailmankirjallisuuden  etevimpiä  luomia, 
katolisen  kirkon  uskollisena  poikana  lausuu  hurskaat  jumalattomuutensa. 
Se  on  tyyppi,  jolla  on  sekä  kultuuri-  että  taiteellinen  arvo. 

Lopuksi  tekee  hra  Hom^n  selkoa  Francen  pienemmistä  kertomuk- 
sista, joissa  hän,  kuten  tunnettu,  on  mestari,  ja  mainitsee  viimeiseksi 
hänen  vapaamielisen  poliitisen  kantansa. 

Hra  Homenin  kirja  on  hyvin  mieltäkiinnittävä  lukea,  lukija  saa 
valaisevan  ja  monipuolisen  kuvan  tästä  nykyisen  Ranskan  ehkä  intres- 
santimmasta  kirjailijasta. 

Englannin  nykyään  ehkä  tunnetuimman  kirjailijan  Bernard  Shawin 
tuotannosta  antaa  Gunnar  Castrin  valaisevan  referaatin.  Shaw,  tuo  tyh- 
jänpäiväisten paradoksien  ja  sillä  välin  terävien  sukkeluuksien  ja  pure- 
vien totuuksien  lausuja,  on  meillä  jossakin  määrin  tunnettu  parin  kään- 
nöksen ja  muutaman  teatterikappaleen  kautta.  Mutta  kokonaiskatsaus 
hänen  tähänastiseen  tuotantoonsa  on  siitäkin  syystä  varsin  tervetullut. 
Jokseenkin  täydellisen  käsityksen  Shawin  kirjallis-sosiaalisesta  filosofia- 
anarkismista  lienee  saavutettavissa  hänen  kirjastaan  ^Ihminen  ja  Yliihmi- 
nen",  joka  viime  syksynä  suomeksikin  ilmestyi.  Tyhjänpäiväisen  ja  ras- 
kaan pohjalastin  ohessa  se  sisältää  moniaita  teräviä  ja  ajatusta  herättäviä 
huomioita  ja  näkökohtia,  ja  se  kai  tekijän  tarkoitus  lieneekin;  mistään 
viimeistellystä  taiteellisuudesta  ei  ole  kysymystäkään.  Kaikessa  tapauk- 
sessa on  Shawin  kirjoitustapa  niin  vilkasta,  vaihtelevaa  ja  originellia, 
kuten  paljon,  mitä  hänellä  on  sanottavaakin,  että  hän  k^llä  ansaitsee  tu- 
tustumista. Siinä  saattaa  hra  Castrenin  hyvin  kirjoitettu  selostus  olla 
apuna. 

Toinen  saman  maan  aivan  moderni,  vaikka  toistaiseksi  meillä  tun- 
temattomampi kirjailija  H.  G.  Wells  on  Sigurd  Frosteruksen  kirjoituksen 
aiheena.  Vahinko,  että  tämän  fantastisen  ja  hämäräaatteisen  tekijän 
tuotanto  on  saanut  yhtä  hämärän  esityksen.  Ne  paikat,  joissa  hra  Froste- 
rus  refereeraa  Wellsin  mietelmiä  ja  laajalle  lentäviä  mielikuvituksia,  ovat 
verrattain  selvät  ja  onnistuneet,  mutta  itse  hän  ei  tarpeeksi  voi  antaa  re- 
liefiä kuvattavalleen  ja  selvittää  hänen  omituisuuttaan. 

Wells  on  jonkunmoinen  Jules  Verne  tai  Flammarion  tai  Hoffmann 
tai  kaikki  yhteensä  ja  vielä  muutakin  lisäksi,  nimittäin  mitä  hänen  aito- 
englantilaisuutensa  tuo  mukanaan.     Hän  vie  meidät  muille  taivaankappa- 

leille,  hän  selittää  asiallisesti  niiden  elämän,  ja  hän  tuntee  tulevaisuuden 
tuhansien  vuosien  perästä,  josta  hän  antaa  seikkaperäisiä  kuvauksia. 
Nähtävästi  Wellsillä  on  kaikki  mahdollisuudet  päästä  suuren  yleisön  suo- 
sioon, ja  ranskaksi  ja  saksaksi  ovatkin  jo  melkein  kaikki  hänen  teoksensa 
käännetyt;  suomeksi  ei  tietääkseni  ole  vielä  mitään  ilmestynyt. 

Toistaiseksi  ovat  nämä  kuusi  nidosta  »Taidetta  ja  Kultuuria"  ilmes- 
tyneet, mutta  sarjaa  toivottavasti  jatkettanee.  Se  ansaitsee  kyllä  yleisön 
huomiota  ja  kannatusta.  Vihkojen  kokoon  nähden  niiden  hinta  tosin  on 
luonnottoman  korkea. 

A.  H.  B. 


Elämäkerrallista  Idijallisuutta. 

LUCINA  Hagman,  Minna  Canthin  elämäkerta.    22  kuvaa.    Ensimäinen  osa.    Hel- 
sinki 1906.     Otava.    242  siv.    8:0.    3:  75. 

Mikä  on  elämäkerrankirjoittajan  ensimäinen  ehto  voidakseen  onnis- 
tua? Epäilemättä  se  että  hän  unohtaa  oman  itsensä  ja  antaa  vain  kuvat- 
tavansa henkilön  puhua.  Se  on  ehkä  epäkiitollista  työtä,  varsinkin  sille, 
joka  niinkuin  Lucina  Hagman  on  ollut  mukana  samassa  taistelussa  kuin 
se  henkilö,  jota  hän  tässä  kirjassaan  on  kuvannut.  Mutta  ei  sittenkään 
tekijän  pitäisi  sekoittaa  omaa  personallisuuttaan,  omia  mielipiteitään  ku- 
vaukseen, jonka  tarkoituksena  on  antaa  selvä,  puolueeton  kuva  määrä- 
tystä henkilöstä  ja  hänen  elämäntyöstänsä. 

Tässä  on  se  erehdys,  johonka  Lucina  Hagman  kirjoittaessaan  Minna 
Canthin  elämäkertaa  on  tehnyt  itsensä  syypääksi. 

Jo  esipuheessaan  tekijä  olettaa,  että  tämä  kirja  voisi  herättää  unhoi- 
tuksista vanhat  vihat  Minna  Canthia  kohtaan,  ja  asettuu  sen  vuoksi  alusta 
aikain  jo  hyökkäysasentoon  ja  vainuaa  alituisesti  lukijassa  vastusta mis- 
ja  väärinymmärtämishalua.  Mutta  luuleeko  tekijä  todellakin,  että  se  viha 
ja  vaino,  jos  sitä  siksi  saa  sanoa,  joka  aikoinaan  kohtasi  Minna  Canthia, 
yhä  vieläkin  on  olemassa?  Onhan  aika  nyt  aivan  toinen,  ja  jollei  kaik- 
kea olekkaan  voitettu,  jonka  puolesta  Minna  Canth  taisteli,  niin  ainakin 
oh  paljon  voitettu.  Siitä  sukupolvesta,  joka  tunsi  vihaa  häntä  kohtaan, 
ei  montakaan  ole  jäljellä,  ja  ne  jotka  ovat,  ovat  muuttuneet  ajan  mu- 
kana. Ja  ne  jotka  nyt  lukevat  hänen  elämäkertaansa,  tuntevat  vain  suu- 
rinta kunnioitusta  ja  rakkautta  häntä  kohtaan.  Sillä  ilman  hänen  tais- 
teluansa ja  työtänsä  varmaan  olot  olisivat  vielä  hyvinkin  toisenlaiset. 

Juuri  siksi  että  me  Minna  Canthissa  näemme  rohkean  taistelijan, 
etevän  kirjailijan,  jonka  nimi  aina  tulee  olemaan  ensimäisten  joukossa, 
kun    suomalaisen    kirjallisuuden    edustajia  mainitaan,  olisi  ollut  toivotta- 

vaa,  että  häntä  kuvaava  elämäkerta  olisi  ollut  täysin  hänen  arvoisensa. 
Sitä  se  ei  kuitenkaan  ole.  Kun  lukija  tyytymättömällä  mielellä  jättää 
kirjan  kädestänsä»  niin  se  tapahtuu  yksinomaan  siksi,  ettei  Minna  Canth 
hänen  mielestään  siinä  ole  saanut  sitä  kunnioitusta  ja  arvonantoa  mitä 
hänen  kaltaisensa  henki  olisi  ansainnut,  eikä  suinkaan  sen  vuoksi,  että 
hänen  jyrkät  mielipiteensä  ja  häikäilemätön  esiintymisensä  olisi  lukijaa 
loukannut. 

Ja  kuitenkin  on  kirjan  tekijällä  edellytyksiä,  joiden  olisi  pitänyt 
taata  hänen  onnistuvan  tässä  työnsä.  Olihan  hän  Minna  Canthin  ystävä 
ja  tunsi  ja  ymmärsi  siis  häntä  paremmin  kuin  moni  muu.  Ja  onhan  se 
työ,  joka  Minna  Canthia  innostutti,  myöskin  hänen  omansa.  Mutta  ehkä 
syy  onkin  ainakin  osittain  siinä,  että  hän  seisoo  liian  lähellä  sekä  sitä 
henkilöä  että  sitä  työtä,  jota  hänen  tuli  kuvata,  eikä  siksi  ole  voinut  itse 
irtaantua  siitä  tarpeellisen  välimatkan  päähän. 

Suuremmalla  rakkaudella  ja  innolla  tuskin  joku  toinen  kuin  Lucina 
Hagman  olisi  voinut  kuvata  sitä  osaa  Minna  Canthin  elämäntyöstä,  joka 
tarkoitti  naisen  emansipatsionia.  Mutta  samalla  se  on  ollut  hänen  louk- 
kauskivensäkin.  Sillä  pitkin  matkaa  me  saamme  kuulla  yhtä  paljon  teki- 
jän omia  mielipiteitä  kuin  ikänä  Minna  Canthin.  Ja  useinpa  tekijä  etsii 
esille  tilaisuuden  syytää  vihaansa  ja  katkeruuttansa  yhteiskunnallisia  oloja 
ja  miesten  laatimia  säädöksiä  vastaan,  vaikkei  Minna  Canth  annakkaan 
siihen  pienintäkään  aihetta. 

Usein  kuulee  naisia  syytettävän  siitä,  että  he  takertuvat  pikkuasioi- 
hin, eivätkä  näe  suurta  kokonaisuutta.  Ettei  tuo  syytös  ole  aivan  perus- 
teeton, käy  tästäkin  kirjasta  esille.  Ktiinka  suuren  numeron  tekijä  tekee 
esim.  Minna  Canthin  nimestä!  Esityksestä  ei  käy  yhtään  esille,  merkit- 
sikö se  asia  Minna  Canthille  itselleen  mitään,  ja  olen  aivan  varma  siitä, 
että  jos  se  olisi  merkinnyt,  niin  hän,  joka  ei  pelännyt  yleistä  mieli- 
pidettä, vaan  aina  oli  valmis  teolla  taistelemaan  sen  puolesta,  mitä  hän 
piti  oikeana,  olisi  ainakin  kirjailija-nimekseen  valinnut  Minna  Johnsonin 
tai  vieläkin  paremmin  Minna  Archelinin.  Turhalta  tuntuu  myös,  kun 
tekijä  valittaa  etteivät  Minna  Canthin  lapset  saaneet  hänen  nimeänsä,  sillä 
jos  ketkä,  niin  juuri  ne  lapset  kantavatkin  äitinsä  nimeä. 

Tuodessaan  esiin  niitä  epäkohtia,  joita  yksinomaan  miesten  säätämät 
lait  naisille  tuottavat,  menee  tekijä  joskus  ihmeellisen  pitkälle.  Niinpä 
hän  sanoo  siv.  87,  puhuessaan  siitä  tukalasta  asemasta,  johon  Minna 
Canth  joutui  miehensä  kuoltua:  „Mikä  ääretön  vääryys,  mikä  ääretön 
tyhmyys  vallitsee  järjestelmässä,  jonka  mukaan  virkamiehelle,  kun  tämä 
vaimonsa  kanssa  yhdessä  elättää  ja  kasvattaa  lapsia,  annetaan  suuri  valtio- 
apu,  niinsanottu  palkka,  mutta  kun  mies  kuolee  ja  vaimon  pitää  aivan 
yksin^  ilman  aviotoverinsa  apua,  elättää  ja  kasvattaa  sama  lapsilauma, 
niin  silloin  supistetaan  avustus  niin  vähiin,  että  vaimon  nyt  täytyy  sama 

elatustyö  suorittaa  yksin  ja  monta  kertaa  pienemmillä  tuloilla,  kuin  millä 
mies  sen  suoritti  yhdessä  hänen  kanssaan.  Typerämpää  ja  yhteiskunta- 
onnelle  vahingollisempaa  säännöstä  ei  voi  ajatella".  Voisihan  tästä  tehdä 
sen  johtopäätöksen,  ettei  tekijän  mielestä  virkamiehellä  ole  muita  virka- 
velvollisuuksia kuin  „ lapsilauman"  elättäminen  ja  kasvattaminen.  Entä 
jos  virkamies  sattuisi  olemaan  naimaton  tai  lapseton^  olisiko  hän  silloin 
jätettävä  ilman  n.  s.  „valtioapua?"  Eiköhän  se  sittenkin  olisi  »huutava 
vääryys",  varsinkin  jos  virkamies  sattuisi  olemaan  nainen? 

Onhan  aivan  luonnollista  että  elämäkertaa  kirjoitettaessa  ei  rajoituta 
kuvaamaan  ainoastaan  kirjailijan  ulkonaista  toimintaa,  vaan  että  yksityis- 
olojakin  pohditaan.  Mutta  siinä  vaaditaan  tekijältä  suurta  hienotuntoi- 
suutta  ja  aistia.  Mitä  varten  Lucina  Hagman  vetää  esille  tuon  juorun 
Minna  Canthin  syntyperästä,  on  aivan  käsittämätöntä,  sillä  eihän  sillä 
ilman  minkäänlaista  todistusta  ole  vähintäkään  merkitystä.  Ihmeellisen 
kevyesti  tekijä  myös  sovittaa  Minna  Canthin  teoksia  hänen  omaan  elä- 
määnsä. Tarkoitan  nyt  etupäässä  novellia  Lehtori  Hellmanin  vaimo.  Jos 
se  todellakin  kuvaisi  Minna  Canthin  omaa  elämää  piirre  piirteeltä,  niin- 
kuin tätä  elämäkertaa  lukiessa  voisi  otaksua,^  niin  sehän  suorastaan  kuu- 
luisi skandaalikirjallisuuteen.  Tietysti  Minna  Canth  on  pannut  siihen 
omaa  itseänsä,  niinkuin  joka  ainoaan  muuhunkin  teokseensa,  mutta  hän 
on  siksi  suuri  taiteilija,  ettei  hän  mitään  suorastaan  valokuvannut,  vala- 
matta esitystänsä  taiteelliseksi  kuvaksi. 

Se  kuva,  jonka  tekijä  etupäässä  kai  juuri  yllämainitun  novellin 
perustuksella  antaa  lehtori  Canthista,  on  niin  epäsympaatinen  ja  raaka, 
ettei  lukija  parhaalla  tahdollakaan  voi  uskpa  että  hänessä  olisi  voinut 
tapahtua  niin  suuri  muutos,  kuin  tekijä  myöhemmin  väittää.  Ja  puhues- 
saan Minna  Canthin  surusta  miehensä  kadottamisen  johdosta,  ei  tekijä 
taaskaan  malta  olla  antamatta  letkausta  miehille.  „ Hänen  (Minna  Canthin) 
surunsa",  sanoo  tekijä,  „ei  ollut  itsekäs,  niinkuin  miehen  suru  useinkin 
on.  Semmoiseen  suruun  ei  elämä  anna  aikaa  vaimolle,  joka  jääpi  mie- 
hestään suuren  lapsilauman  ainoaksi  elättäjäksi  ja  turvaksi".  Tokko  niin 
individuaalista  asiaa  kosketellessa  kuin  surua  voinee  puhua  vain  ylimalkai- 
sesti miehestä  tai  naisesta? 

Tekijä,  niinkuin  luonnollista  onkin,  on  käsitellyt  kirjassaan  Minna 
Canthia  etupäässä  taistelijana  emansipatsionin  tantereella,  ja  jättänyt  hä- 
nen kirjallisen  toimintansa  syrjään.  Ei  siltä,  ettei  tästäkin  kirjassa  puhut- 
taisi. Mutta  tekijä  vain  refereeraa  joko  teoksien  sisällystä  tai  sen  aikuis- 
ten arvostelijoiden  lausuntoja.  Minna  Canthin  teokset  ovat  kuitenkin 
siksi  merkilliset,  että  ne  olisivat  vaatineet  erityistä  arvostelua  esteetiseltä 
ja  kirjalliselta  kannalta.  Sillä  eihän  näitä  teoksia  ole  katsottava  ainoas- 
taan sen  päivän  valossa,  jolloin  ne  ilmestyivät,  vaan  niiden  vaikutus  on 
ulotettava    paljoa   kauemmaksi  ja  näytettävä  missä  suhteessa  n^  ovat  sii^ 

hen  kirjallisuuteen,  joka  oli  ennen  hänen  teoksiaan  ja  seurasi  niiden  jäl- 
keen. Mutta  ehkä  tekijä  on  säästänyt  tämän  puolen  kirjan  jälkimäiseen 
osaan. 

Kirjan  tyyliä  vastaan  olisi  myös  paljon  muistuttamisen  syytä.  Se 
on  arkipäiväistä,  vailla  korkeampaa  lentoa,  jota  elämäkerralla  pitäisi  olla. 
Kompositsionissa  ei  voi  nähdä  suuria,  valtavia  piirteitä,  vaan  esitys  huk- 
kuu kokonaan  pieniin  yksityiskohtiin.  Kieli  on  kyllä  sujuvaa  ja  helposti 
luettavaa,  mutta  sanojen  valinnassa  olisi  voitu  olla  tarkempia.  Siten  olisi 
vältetty  paljon  mauttomuuksia  ja  jokapäiväiseen  keskustelukieleen  kuulu- 
via sanoja. 

En  voi  olla  lausumatta  julki  sitä  toivomusta,  että  vielä  joku  toi- 
nenkin ottaisi  kirjoittaakseen  Minna  Canthin  elämäkerran  ja  valaistakseen 
enemmän  taiteilijaa  hänessä,  kuin  mitä  on  laita  yllämainitussa  teoksessa. 
Sillä  vaikka  naisasia  oli  hänelle  kallis,  niin  ei  se  yksin  olisi  tehnyt 
hänestä  sitä  mitä  hän  oli.  Ja  kun  kerran  se  aika  koittaa,  jolloin  nainen 
todellisuudessakin  eikä  vain  paperilla  on  yhdenvertainen  miehen  kanssa, 
ja  kaikki  murrosajan  taistelutkin  ovat  unohtuneet,  niin  elää  vieläkin 
Minna  Canthin  ninli,  ei  emansipatsioninaisena,  vaan  ensimäisenä  suoma- 
laisena naiskirjailijana,  jota  jokainen  ilman  pakkokeinojakin  on  valmis 
julistamaan  parhaitten  mieskirjailijoitten  vertaiseksi. 

H.  s. 


Katsaus  ulkomaihin. 


Saksan  valtiopäivävaalien  tulos. 

Sosialistien  suuri  t&ppio  Saksassa,  sehän  oli  aikamoinen  yllätys. 
Optimistisimmat  »kansallismielisistä*'  olivat  laskeneet,  että  parhaimmassa 
tapauksessa  jotkut  yksityiset  vaalipiirit  voitaisiin  valloittaa,  mutta  koko- 
naista 36  edusmiessijaa,  niin  korkealle  ei  kenenkään  mielikuvitus  toki 
lie  lentänyt. 

Voiton  niittivät  pääasiallisesti  eri  konservatiiviset,  kansallisvapaamieli- 
set  ja  vapaamieliset  ryhmät;  ja  niinmuodoin  lienee  hallituksen  siirtomaapoli- 
tiikki,  josta  Valvojan  viime  numerossa  oli  kysymys,  lähimmäksi  tulevaisuu- 
deksi turvattu.  Kuinka  kauan  ja  millä  tavalla  hallitus  sitten  ajan  pitkään 
ilman  keskuspuoluetta  voi  tulta  toimeen  suhteellisesti  heikolla  konservatii- 

visliberaalisella  enemmistöllä,  se  tietysti  on  toinen  asia.  Vapaamieliset 
pahoin  pelkäävät  että  Bulowin  entiset  sydämelliset  välit  keskuspuolueen 
kanssa  helposti  voivat  uudistua,  eikä  siitä  kokonaan  merkkejä  puutukkaan, 
vaikka  kansled  tosin  vastikään  itse  on  vakuuttanut  omasta  ja  keisarin 
puolesta  kannattavansa  nimenomaan  vapaamielisiä.  Pahat  sosialistiset 
kielet  puolestaan,  kenties  tappion  tuottamasta  mielenkatkeruudesta,  ennus- 
tavat, että  hallitus  aivan  mainiosti  on  tuleva  toimeen  nykyisellä  enem- 
mistöllään, sillä  eihän  nyt  muka  enään  ole  varsinaista  eroa  olemassakaan 
vapaamielisten  ja  konservatiivien  välillä.  Tämä  väite  taitaakin  vapaa- 
mielisille olla  sangen  karvas  pala,  semminkin  kun  se  nykyoloissa  ei  liene 
niin  kaikkea  perää  vailla.  Ovathan  vapaamieliset  uudistusvaaleissa  todella 
alentuneet  äänestämään  kaikenkarvaisia  ru  ti  vanhoillisia,  antisemiittejä  y.  m. 
vain  vastustaakseen  sosialisteja. 

Sosialistien  vaalitappiolla,  kuinka  tärkeä  se  onkaan  Saksan  omassa 
sisällisessä  elämässä,  on  sen  ohella  epäilemättä  laajempikin  merkitys.  Voi 
näet  itseltään  kysyä:  Onko  tässä  nyt  vihdoin  todistus  siitä,  että  marxi- 
lainen sosiaalidemokratia  on  taaksepäin  menossa?  Itse  asiassa  ei  voi  olla 
myöntämättä,  että  monet  seikat  siihen  viittaavat.  Vuosi  vuodelta  Saksan  teol- 
lisuus yhä  kasvaa.  Tehdastyöväen  lukumäärä  lisääntyy  ja  siitähän  pitäisi, 
jos  mistään,  olla  seurauksena,  että  sosialistinen  aate  leviäisi.  Kansan- 
sivistyksen kohoamisesta  pitäisi  tavallaan  olla  sama  seuraus;  tunnettuahan 
on,  että  sosialistit  yleensä  ovat  myötätuntoiset  sivistysharrastuksille,  eikä 
ainakaan  Saksan  työväestö  olekkaan  järin  paljon  takapajulla.  Näin  ollen 
ja  kun  päättyneistä  vaaleista  käy  selville,  että  sosialistien  äänimäärä 
ainoastaan  mitättömän  vähän  on  kasvanut,  voi  todella  tosiasiana  merkitä, 
että  pysähdys  on  tapahtunut. 

Tietysti  kysymys  sosialismin  tulevaisuudesta  ei  kuitenkaan  ole  näin 
yksinkertaisilla  huomautuksilla  ratkaisuansa  saanut.  Täytyy  ennen  kaik- 
kea tutkia,  oliko  nykyisissä  vaaleissa  joitakin  asianhaaroja,  jotka  voisivat 
antaa  odottamattoman  selityksen  sosialistien  tappiolle  tehden  sen  riippu- 
vaksi tilapäisistä  seikoista.  Etenkin  sosialistien  taholta  onkin  nyt  l}erästä- 
päin  ääneen  väitetty  että  todellakin  niin  olisi  ollut  asianlaita.  Se  kan- 
sallisista intohimoista  johtuva  kiihoitus  sosialismia  vastaan,  johon  sosia- 
listit kantansa  kautta  siirtomaakysymyksessä  antoivat  aihetta,  on  muka 
tällä  kertaa  erityisesti  ollut  vahingollinen  heille.  Sen  lisäksi  muitten 
puolueitten  luja  yhteistoiminta  on  vaikuttanut  tulokseen.    Näissä  väitteissä 

on  luonnollisesti  jotain  perää,  mutta  ne  eivät  kuitenkaan  mitään  tyydyt- 
tävää selitystä  voi  antaa.  Tietysti  tulevaisuudessakin  porvarilliset,  kuten 
ennen,  tulevat  vaaleissa  taistelemaan  sosialisteja  vastaan.  Ja  mitä  tuohon 
«kansalliseen*  siirtomaakysymykseen  tulee,  niin  kaikissa  vaaleissa  tulee 
olemaan  tärkeitä  valtiollisia  kysymyksiä,  jotka  puoluerajoja  määräävät; 
voipa  melkein  otaksua,  että  harvoin  vaaliparoUi  tulee  koskemaan  siksi 
vähäpätöistä  kysymystä,  kuin  kysymys  kurjasta  lounais-Afrikasta  oli. 
Siitä  syystä  en  voi  muuta  ymmärtää,  kuin  että  olot  pohjaltaan  nyt  päät- 
tyneihin vaaleihin  mennessä  Qos  sosialismin  voitto-  tai  tappiomahdolli- 
suuksista  on  kysymys)  olivat  niin  normaaliset  kuin  yleensä  voi  olla. 
Luonnollisesti  aina  on  seikkoja,  joiden  vaikutusta  ei  niin  tarkkaan  voi 
mitata.  Mutta  jos  tällä  kertaa  oli  olemassa  jotakin  erikoisesti  sosialis- 
mille epäedullista,  niin  se  ei  ainakaan  hyvin  tuntuvasti  ole  voinut  vai- 
kuttaa. Siitä  syystä  kai  sosialistitkin  itse  ennen  vaaleja  —  heidän  sanoma- 
lehdistään  päättäen  —  niin  voitonvarmoja  olivat.  Vapaamielisissä  lehdissä 
kuten  Berliner  Tageblattissa  oli  sitävastoin  ennen  vaaleja  monta  sangen 
pessimististä  lausuntoa  —  ja  kuitenkin  vapaamieliset  voittivat.  Kun 
perästäpäin  rupeaa  kiihkeästi  etsimään  satunnaisia  syitä  tappioon,  niin  se 
kyllä  tapahtuu  järkytetyn  luottamuksen  tukemiseksi  tai  takaisin  saavut- 
tamiseksi. 

Näin  ollen  täytyy  meidän  etsiä  tappion  syyt  sosialismista  itsestään. 
Saksan  sosialismi  on  kulkenut  tuota  radikaalista  uraa.  Marxin  viittomaa. 
Se  on  melkein  kokonaan  vieraantunut  yhteistoiminnasta  edistysmielisten 
muiden  puolueiden  kanssa  eikä  ole  koettanutkaan  ymmärtää,  että  kehitys 
tapahtuu  olevien  olojen  perustuksella.  Sosialismi  Saksassa  on  pysynyt 
yksinäisenä,  se  ei  ole  ottanut  oppia,  eikä  myöskään  ymmärtänyt  unohtaa 
—  on  toisin  sanoin  jäljellä  aikaansa.  Onhan  Ranskassakin  sosialismia, 
mutta  Jaures  on  periaatteellisesti  toisella  kannalla  kuin  Bebel,  ja  mitä 
Englannin  työväenpuolueesen  tulee,  niin  luettiin  äskettäin  sanomalehdistä, 
kuinka  sekin  on  asettunut  hylkäävälle  kannalle  saksalaisten  sosialistien 
jyrkkiin  teorioihin  nähden. 

Tulevaisuus  on  osoittava  missä  määrin  Saksan  sosialismi  tulee 
itsestään  etsimään  syyt  tappioonsa.  Missään  tapauksessa  ei  tappio  mer- 
kitse, että  sosialismi  nyt  saisi  ruveta  kuolinvirttään  laulamaan,  ei  suin- 
kaan. Pitäähän  meidän  toki  muistaa,  että  sosialistinen  puolue  Saksassa, 
valitsijamiesten  lukumäärään  nähden  on  valtakunnan  suurin  puolue,  eikä 

ääni  sosialistisessa  sanomalehdistössä  ole  tuntuvastlkaan  heikontunut. 
Puolue-elämä  on  tietysti  Saksassa  niinkuin  muuallakin  alituisten  vaihte- 
luiden alaisena.  Mutta  kyllä  kaiketi  sielläkin,  niinkuin  muualla,  aina 
tulee  olemaan  perinpohjaista  yhteiskunnallista  uudistusta  ja  radikaalista 
luokkatasoitusta  tarkoittava  sosialistinen  puolue.  Minkälainen  olisikaan 
valtiollinen  puolue-elämä  valistuneessa  maassa,  ellei  sentapaista  ryhmää 
olisi?  Kenties  Saksassa  vastedes  tuo  ryhmä  kuitenkin  enemmän  kuin 
tähän  asti,  liittyy  organilliseksi  osaksi  yleiseen  puolue-elämään,  yitimär- 
taen  olevansa  vain  osa  yhteistä  eikä  kokonaisuus  itse.  Tähän  asti  Sak- 
san sosialistit  ovat  katsoneet  kunnianasiakseen  taistella  ja  voittaa  yksin. 
Sosialismi  on  ollut  ainoa  autuaaksi  tekevä  oppi;  se  on  sinänsä  ollut  itse 
totuus.  Mutta  nyt  tämä  yksipuolinen  mielipide  on  kerrankin  saanut 
tuntuvan  iskun.     Vaalit  osoittavat  että  sitä  tietä  ei  voiteta. 

Sosialistien  eristäytyminen  Saksassa  onkin  ollut  mitä  haitallisin 
edistysmielisten  puolueiden  toiminnalle.  Vapaamieliset  ryhmät  ovat  olleet 
yksinänsä  liian  heikkoja,  ja  milloin  se  aika  tulee,  jolloin,  kuten  nykyisin 
Ranskassa,  vapaamieliset,  radikaaliset  ja  sosialistiset  ainekset  kulkevat  yk- 
sissä mielin  voitosta  toiseen,  se  on  himmeän  tulevaisuuden  peitossa. 
Tulleeko  koskaan?  Nykyiset  puolueolot  eivät  mitään  sentapaisia  merk- 
kejä näytä. 

17.  2.   1907. 

K.    R.   B 


Pötivan  kysymyksiä,. 


Kiije  Helsingistä. 

Mihin  kysymykseen  vaalitaistelu  kärjistyy? 

Vaalitaistelu  on  käymässä,  meillä  ensimäinen  laatuaan,  sellainen, 
jossa  todellakin  kansaan  ja  sen  syviin  riveihin  vedotaan  puolelta  ja  toi- 
selta. Varhaista  on  vielä  sanoa,  miten  kansamme  on  tämän  ensimäisen 
tulikoetuksensa  valtiollisena  kultuurikansana  kestävä.  Sen  näkee  kyllä 
jo,  ettei  merta  pisaroitta  soudeta;  puolueiden  voimakeinot  nostavat  tie- 
tysti   kansan   vaistot  aaltoilemaan  ja  siinä  aallokossa  nousee  kaikenlaista 

mutaakin  pinnalle.  Mutta  luottamus  pysyy  kuitenkin,  että  kansamme  on 
kypsynyt  vapauteen  ja  kansanvaltaan. 

Kypsynyt?  Useinhan  puhutaan  siitä,  onko  kansa  kypsynyt  vai  ei 
antamatta  tietää,  mitä  kypsyydellä  tarkoitetaan.  Kohtuudella  voi  kansan- 
valtainen mieli  tarkoittaa  tällä  sanalla  vain  yhtä.  Kansan  kypsyys  on  siinä, 
että  se  osaa  ajaa  uudistusharrastuksiansa  ja  toivomuksiansa  laillista  tietä. 
Mitä  tulee  ajaa,  sen  kansa  määrää  itse ;  ei  kukaan  pysty  paremmin  kuin  se 
itse  sanomaan  mikä  ^ille  on  tarkoituksenmukaista  ja  oikeata,  mihin  se 
on  kypsä.  Mutta  kypsyyttä  kansanvaltaisesti  ajatteleva  kansalaisryhmä 
osoittaa  siinä,  että  se  tekee  työtä  hankkiakseen  sille  asialle,  jota  sen  tulee 
saada  ajaa  oman  käsityksensä  mukaan,  kansan  enemmistön  kannatuksen, 
ja  ajaa  sen  sitä  tietä  laillisesti  perille.  Se  kansa  on  kypsynyt,  jossa 
kansalaiset  voivat  odottaa,  kunnes  saavat  toivomuksensa  laillisessa  järjes- 
tyksessä kansan  enemmistön  kannattamana  eduskunnassa  toteutumaan. 

Totta  on,  että  maamme  kansanvalta  historiallisten  syiden  pakosta  ei 
ole  läheskään  sillä  kannalla,  jolla  kansanvalta  ja  laillisuus  täydellisesti 
tukevat  toisiansa  ja  tekevät  asioiden  määräämisen  riippuviksi  vain  kan- 
san omasta  tahdosta.  Maamme  demokratia  on  vielä  taistelevan  demokra- 
tian kannalla.  Mutta  juuri  ne  historialliset  olot,  joissa  elämme,  tukevat 
nekin  toiselta  puolen  sitä  käsitystä,  että  maamme  edistys  voidaan  rakentaa 
vain  laillisen  kehityksen  pohjalla.  Kansamme  on  pieni  ja  sen  asema 
arkaluontoinen;  sellaisessa  asemassa  voi  vain  uskollinen  pysyminen  lail- 
lisen ja  rauhallisen  kehityksen  pyrkimyksessä  edistää  kansanvallan  täy- 
dellisempää toteutumista.  Muu  ei  voi  meitä  pysyväisesti  auttaa  eteenpäin 
suurempaa  vapautta  ja  kansanvaltaa  kohti. 

Saattaisin  tältä  kannalta  asioita  katsellen  lähteä  tarkastelemaan  eri- 
tyisiä seikkoja,  jotka  tämän  vaalitaistelun  aikana  ovat  mieliä  kiihoitta- 
neet.  Saattaisin  esim.  tunnettuun  Laukon  torpparien  asiaan  huomauttaa, 
ettei  olojen  kehityksen  tarve  eikä  myöskään  lämmin  myötätunto  kärsiviä 
kohtaan  saa  estää  näkemästä  pääasiaa:  kehitykseen  kypsynyt  kansa  ajaa 
vain  laillista  tietä  edistysvaatimuksiaan  perille  eikä  erehdy  tukemaan  käsi- 
tyksiä, joiden  mukaan  laillisen  tuomiovallan  päätös  on  hallituksen  väliin- 
tulon avulla  syrjäytettävä  yksityisen  kansanluokan  eduksi,  jonka  kohtalot 
ovat  myötätuntoa  tai  sääliä  herättäneet. 

Mutta  en  tässä  lyhyessä  kirjeessäni  saata  ottaa  yksityisiä  vaali- 
taistelun aiheita  puheeksi.  Sen  sijaan  tahdon  kosketella  yleistä  kysy- 
mystä, johon  saan  valaistusta  esittämästäni  periaatteesta.  Nykyisessä 
vaalitaistelussa  on  tullut,  kuta  pitemmälle  on  päästy,  sitä  selvemmin 
näkyviin,  että  taistelua  vieläkin  täytyy  meillä  käydä  juuri  tuosta  laillisen 
kansanvallan  periaatteesta.  Vaalitaistelu  kärjistyy  nimittäin  tärkeimmältä 
kohdaltaan  siihen  kysymykseen,  tuomitseeko  Suomen  kansa,  kun  se  ensi 
kertaa    käy    edustajiaan    valitsemaan    yleisen    ja   yhtäläisen  äänioikeuden 

mukaan,  oikeaksi  vai  vääräksi  sortovuosina  yritetyn  poikkeuksen  laillisen 
kansanvallan  kannasta. 

Minä  sanon,  että  suomettarelaisen  puolueen  kanta  tietää  poikkeusta 
laillisen  kansanvallan  aatteesta.  Että  näin  todella  on  laita,  siihen  on 
aivan  äskettäin  saatu  uusia  todistuksia,  kun  hra  Danielson-Kalmari  on 
Uudessa  Suomettaressa  näinä  päivinä  uudestaan  julkaissut  kirjoituksia 
valtio-oppinsa  valaisemiseksi,  sen  valtio-opin,  jonka  suomettarelainen  puo- 
lue sortovuosina  omaksui.  Opin  yhdinkohta  on  se  väite,  että  meidän 
lakimme  jättää  sanomatta,  miten  virkamiehen  on  meneteltävä,  kun  „ hal- 
litus ilmeisesti  ja  johdonmukaisesti  polkee  lakeja*'.  Virkamies  ei  sellai- 
sissa oloissa  voi  turvautua  lakiin,  vaan  „omaan  ymmärrykseensä  siitä, 
mitä  sen  kansan  onni  ja  menestys  vaatii,  jota  hän  on  asettunut  palvele- 
maan". 

Samaa  ajatusta  hra  Danielson-Kalmari  on  uudestaan  ja  uudestaan 
esittänyt;  niinpä  viime  valtiopäivien  mailleen  mennessä  saatiin  myöskin 
kuulla  hänen  suustaan  tuo  väite,  että  sortovuosina  elimme  sellaisissa 
oloissa,  joissa  yksityisen  kansalaisen  tuli  »noudattaa  arvosteluaan  ja  va- 
kaumustaan'' eikä  siis  kansan  voimassaolevaa  lakia.  Sillä  onhan  toki 
laki  kansalaisiin  ja  virkamiehiin  nähden  voimassa»  vaikkakin  sitä  yl- 
häältäpäin käydään  rikkomaan. 

Herra  Danielson-Kalmarille  näkyy  olevan  mahdotonta  huomata  se 
suuri  aukko,  mikä  hänen  todistusketjussaan  on.  Aukko  on  siinä,  että 
hän  asettaa  yksityisen  virkamiehen,  yksityisen  kansalaisen  vakaumuksineen 
ja  arvosteluineen  sille  sijalle,  johon  olisi  asetettava  —  Suomen  kansa. 
Kun  ylhäältäpäin  ja  voimakeinoin  käydään  kansan  oikeuksien  kimppuun, 
niin  ei  ole  sanottu,  että  heikomman  tulee  käydä  taistelua  täydelliseen 
sortumiseen  ja  sukupuuttoon  asti.  Voi  olla  tarvis  tehdä  myönnytyksiä 
ja  taipua  välttämättömyyksiin.  Mutta  kenelläkään  muulla  ei  ole  oikeutta 
tekemään  myönnytyksiä  ja  alistumaan  kuin  kansalla  itsellään,  kansan 
laillisilla  edustajilla.  Virkamiehelle,  yksityiselle  kansalaiselle  ei  mikään 
mutkitteleva  valtio-oppi  voi  pätevästi  hankkia  oikeutta  päättää  sitä,  mitä 
vain  kansa  itse  voi  päättää.  Sellaisen  oikeuden  vaatiminen  yksityiselle 
on  oikeuden  väkivaltaista  anastusta,  laillisen  kansanvallan  polkemista. 

Tässä  on  asian  ydinkohta.  Suomettarelainen  puolue  kerskailee 
usein  kansanvaltaisilla  mielipiteillään  ja  syyttää  toista  suomalaista  puo- 
luetta siitä,  että  se  suosii  esim.  kieliasiassa  muka  individualistista  kat- 
santotapaa. Mutta  omituista  on,  etteivät  suomettarelaisen  puolueen  johta- 
jat pääse  huomaamaan,  miten  he  siinä  tärkeimmässä  kysymyksessä,  jonka 
edessä  nykyaikainen  Suomi  on  seissyt,  puolustavat  kokonaan  yksilövaltaista 
ja  virkavaltaista  oppia  vastoin  laillisen  kansanvallan  periaatetta. 

Hra  Danielson-Kalmari  on  poliitisen  toimintansa  aikana  riittävästi 
osoittanut,  kuinka  vakava  ja  pysyvä  se  „ vakaumus  ja  arvostelu '^  hänessä 

on,  josta  hän  eri  aikoina  samalla  syvällä  rintaäänellä  voi  puhua,  vaikka 
vakaumuksen  sisällys  on  ajasta  toiseen  voinut  kovasti  vaihdella.  Viimeksi 
on  Helsingin  Sanomain  artikkelisarjassa  kieliasiasta  osoitettu,  kuinka  eri- 
lainen hra  Danielson-Kalmarin  „ vakaumus '^  on  eri  aikoina  tässä  asiassa 
ollut.  Kun  ajattelevalla  henkilöllä  on  tällainen  kokemus  takanaan  siitä, 
mitä  yksityisen  „ arvostelu  ja  vakaumus^  merkitsee,  niin  on  todellakin 
anteeksiantamatonta  asettua  sille  vaateliaalle  kannalle,  että  kansan  laki, 
kansan  oma  pysyvä  tahto  on  mitä  tärkeimmässä  kysymyksessä  ja  ajan- 
kohdassa syrjäytettävä,  jotta  yksityisen  arvostelu  pääsisi  määräilemään 
sitä,  mitä  »kansan  onni  ja  menestys  vaatii''.  Horjuva  ja  vaihteleva  on 
yksityisen  käsitys  kansan  onnesta  ja  menestyksestä.  Eikö  liene  itse 
Bobrikowkin  aikoinaan  ajatellut,  niinkuin  on  väittänytkin,  että  hän  poli- 
tiikissaan  noudatti  käsitystään  siitä,  mitä  Suomen  kansan  onni  ja  menes- 
tys vaati.  Se  käsitys  sattui  vain  olemaan  sellainen,  että  Suomen  kansan 
menestys  ja  onni  muka  vaati  sitä  sulautumaan  suurempaan  kansaan.  Kenen 
yksityisen  arvostelu  on  tässä  oikea  ja  noudatettava?  Olen  esittänyt  räi- 
keän esimerkin.  Mutta  täytyy  todellakin  räikeästi  valaista  sitä  periaatetta, 
jota  herra  Danielson-Kalmari  puolustaa.  Periaate  tietää  todella  sitä,  että 
yksityisen  mielipide  —  Danielson-Kalmarin  tai  Neovius-Nevanlinnan  tai 
Savander-Sarven  tai  Kännin-Kannisen  tai  Nuupalan  tai  .  .  .  —  painaa 
enemmän  kuin  sen  kansan,  joka  on  asettanut  lain  osoittamaan  pysyvää 
mielipidettään  ja  vaatimaan  yksityisiä,  virkamiehiä  ja  muita,  sitä  noudat- 
tamaan. Kansan  laki  on  kansan  pysyvä  tahto,  kunnes  kansa  itse  sen 
laillisessa  järjestyksessä  muuttaa  ja  vapauttaa  yksityiset  jäsenensä  van- 
haa lakia  noudattamasta. 

Kansalla  voi  olla  eteviä  yksityisiä  henkilöitä,  joiden  „ vakaumus  ja 
arvostelu '^  sisältävät  kaunopuheliaasti  esitettyjä  ajatuksia.  Mutta  mikään 
kansa,  jos  se  tahtoo  elää,  ei  voi  sallia,  että  yksityinen  tahto,  olkoonpa 
kuinkakin  „ arvostelukykyinen"  ja  altis  huomaamaan  uhkaavia  vaaroja,  aset- 
tuu kansan  pysyvän  tahdon  sijalle.  Kansa,  joka  sitä  sallii,  ei  anna  arvoa 
sille  kansojen  kalliisti  ostetulle  kokemukselle,  että  kansan  lain  syrjäyttä- 
minen on  antautumista  sekasortoon,  kaikkien  sotaan  kaikkia  vastaan. 

Meidän  kansamme  on  sekin  saanut  huomata,  mitä  vaaroja  ja  kat- 
keria kokemuksia  luopuminen  lain  kannasta  on  sille  tuonut.  Se  ei 
saanut  eheästi  tehdä  sitä  kokemusta,  mitä  yksimielisen  kansan  laillinen 
vastustus  merkitsee.  Mutta  sepä  seikka,  että  kansallamme  on  asiasta 
kokemusta  ja  ettei  tarvitse  valitsijoihin  vain  selitettävien  periaatteiden 
nojassa  vedota,  se  oikeuttaa  siihen  ajatukseen,  ettei  kansamme  anna  vaali- 
taistelussa suomettarelaisen  kiihkeän  toiminnan  itseään  sokaista.  Suomet- 
tarelainen  puolue  on  ottanut  kunnianasiakseen  puolustaa  johtajainsa  ja 
virkamiestensä  menettelytapaa  sortovuosina.  Puolue  on  sen  vuoksi  aset- 
tunut   kannalle,  joka  tekee  laillisen  kansanvallan  vieraaksi  Suomen  kan- 

salle.  Suomettarelainen  kiivas  agitatsioni  saattaa  vaikuttaa  paljonkin. 
Siinä  tietysti  saatetaan  tehdä  paljon  sitä  syntiä,  jota  muudan  englantilainen 
lauseparsi  sanoo  siksi  yhdeksi  suureksi  synniksi,  siinä  saatetaan  paljon 
asioita  sekoittaa.  Mutta  sittenkin  —  pysyvästi  Suomen  kansa  ei  voi  sitä 
periaatetta  hyväksyä,  jonka  mukaan  laillinen  kansanvalta  on  sille  vieras  asia. 

22.    2.    07.  Speotator. 


Tietoja  eri  aloilta. 


Suomi  ulkomailla. 

Suomalainen  kansatiede  ulkomailla. 

—  Aikakauskirja  „A  Magyar  Nemzeti  Muzeum  neprajzi  osztalyanak 
firtesitöje"  (Unkarin  kansallismuseon  kansatieteellisen  osaston  tiedon- 
antoja) sisältää  VII:ssä  nidoksessaan  laajan  kansatieteellisen  tutkimuksen 
„Kyliä,  rakennuksia  ja  hautuumaita  Raja- Karjalasta**.  Tekijä,  unkarilai- 
nen tohtori  AladAr  BAn,  oleskeli  yhdessä  puolisonsa  kanssa  kesällä  1905 
Karjalassa  kaksi  kuukautta,  tahtoen  tutustua  Kalevalan  ja  Kantelettaren 
^syntymäseutuun";  pääpaikkana,  oli  Ilomantsi,  josta  toht.  Ban  teki  retkei- 
lyjä Suomen*  ja  Venäjän-Karjalaan.  Hra  Ban  julkaisee  nyt  matkallaan 
tekemiänsä  kansatieteellisiä  havaintoja  useiden  kuvien  (rakennusten,  tyyp- 
pien y.  m.)  valaisemana.     Tekijän  esitys  on  vilkas  ja  myötätuntoinen. 

—  Toht.  U.  T.  Sireliuksen  väitöskirja  „Ober  die  Sperrfischerei 
hei  den  finnisch-ugrischen  Völkern"  näkyy  herättäneen  huomiota  ulko- 
maisessa ammattiaikakauskirjallisuudessa.  Niinpä  on  Grazin  yliopiston 
täysinpalvellut  professori  Hugo  Schuchardt  —  joka  sivumennen  sanoen 
oji  tutkinut  kielitieteelliseltä  kannalta  suomalais-ugrilaista  kalastussanas- 
toa —  julkaissut  aikakauskirjassa  „Mittheilungen  der  Anthropologischen 
Gesellschaft  in  Wien"  (XXXVI,  s.  156)  toht.  Sireliuksen  teoksesta 
seikkaperäisen  arvostelun.  Prof.  Schuchardt  huomauttaa,  kuinka  tämän 
teoksen  tunnusmerkkinä  on  mitä  erinomaisin  perinpohjaisuus,  joka  ei 
ilmene  ainoastaan  teoksen  pääaiheen  käsittelyssä,  vaan  joka  ulottuu  maan- 
tieteellisiin, kielellisiin  ja  historiallisiin  seikkoihinkin  Laajasti  selostaen 
teoksen  sisällystä  prof.  Schuchardt  esiintuo  näkökohtia,  joissa  hänen  per- 
sonallinen  mielipiteensä  poikkeaa  tekijän  mielipiteistä.  Arvostelunsa 
lopussa  hän  lausuu  vakaumuksenaan,  että  kansatieteilijät  pitemmittä  suo- 
sitteluitta varmaan  ovat  tutustuvat  tähän  »oivaan  teokseen"  ja  siihen 
mielihyvällä  syventyvät.  —  Niinikään  on  Hampurin  kansatieteellisen 
museon    johtaja    professori     G.    Thilenius    kirjoittanut    aikakauskirjassa 

„Zentralblatt  fur  Anthropologie"  (1906,  5  v.)  kiittävän  arvostelun  puheen- 
alaisesta teoksesta.  Hänen  kritiikkinsä  keskittyy,  sanoihin:  »Tämä  teos 
on  erinomaisen  huolellisen  ja  perinpohjaisen  työn  tulos,  minkä  merkitys 
ulottuu  kauas  ulkopuolelle  tekijän  asettamien  rajojen.  Hänen  tarkoituk- 
senaan on  ollut  esittää  suomalais-ugrilaisen  sulkukalastuksen  historia, 
mutta  todellisuudessa  hän  onki^  kirjoittanut  perustavan  teoksen  sulku- 
kalastuksesta  yleensä,  jota  sen  runsaan  aineiston  ja  suunnitelman  vuoksi 
alati  tullaan  tämäntapaisissa  töissä  oppaana  käyttämään".  —  Unkarilai- 
sessa aikakauskirjassa  »A  Magyar  Nemzeti  Muzeum  neprajzi  osztalyanak 
^rtesitÖje''  (Unkarin  kansallismuseon  kansatieteellisen  osaston  tiedonantoja, 
VII,  3  —  4  y.)  antaa  Zs.  BAtky  Sireliuksen  teoksesta  kuvitetun  selonteon 
ja  arvostelun,  joka  täyttää  lähes  12  suurta  hienoilla  kirjaimilla  painettua 
sivua.  Arvostelija  kiittää  teoksen  malliksi  kelpaavaa  perusteellisuutta, 
tyyntä  todistelutapaa  ja  varovaisuutta  selitysten  antamisessa  ja  johtopää- 
tösten tekemisessä,  minkä  vuoksi  teos  on  vankemmalla  pohjalla  kuin 
unkarilaisen  Jankon  aikaisemmin  unkarilaisen  kalastuksen  alkuperästä  kir- 
joittama teos.  Muistutuksena  arvostelija  lausuu,  ettei  tekijä  hänen  mieles- 
tään ole  kylläksi  ottanut  huomioon  aikaa,  joka  on  kulunut  suomalais- 
ugrilaisten kansojen  yhdessäolon  päivistä  ja  jonka  kuluessa  moni  alku- 
peräisesti  yhteinen  asia  on  voinut  unohtua;  edelleen  hän  kaipaa  sisäl- 
lysluetteloa ja  unkarilaisten  tutkijain  Jankon  ja  Hermanin  työn  suurem- 
paa tunnustamista.  Arvostelun  loppusanat  kuuluvat:  »Sireliuksen  teok- 
sesta saattaa  Suomen  muinaishistoriallinen  tiede  ylpeillä,  ja  Unkarin  vas- 
taava tiede  tervehtii  sitä  kiitollisuudella,  sillä  tätäkin  tiedettä  on  teos 
vienyt  eteenpäin."  —  Vielä  on  maa-  ja  kansatieteellisessä  aikakauskirjassa 
„Globus"  (XC,  n:o  2)  ollut  tohtori  Sireliuksen  väitöskirjasta  ilmoitus, 
jossa  huomautetaan  tekijän  suurta  asiantuntemusta  ja  laajaa  lukenei- 
suutta tällä  alalla. 

—  »Zentralblatt  för  Anthropologie^ssa  lehden  toimittaja  GEorg 
BuscHAN  ilmoittaa  tohtori  Theodor  ScHViNDxin  julkaiseman  kansatieteelli- 
sen kuvateoksen  »Suomalaisia  kansallispukuja**.  Arvostelija  huomauttaa, 
kuinka  Suomessa  kansallistunnon  herätessä  samalla  myös  huomio  täällä 
kiintyi  muinaisiin  kotimaisiin  kisoihin,  kansallispukuihin  ja  vanhoihin 
tapoihin.  Ylioppilasosakuntien  1870-luvulla  perustama  kansatieteellinen 
museo  antoi  kansatieteelliselle  harrastukselle  uutta  virikettä.  Arvostelija 
ei  sano  löytäneensä  yhtäläisyyksiä  suomalaisten  ja  Siperian  suomalais- 
ugrilaisten heimojen  pukujen  välillä. 

—  Ruotsin  Pohjoismaisen  museon  (»Nordiska  museet")  uusi  äänen- 
kannattaja »Fataburen**,  kultuurihistoriallinen  aikakauskirja,  on  sisältänyt 
suomalaistakin  kansatiedettä  koskevia  arvosteluja.  Niin  on  nimimerkki 
N.    K.    (Nils   Keyland)  kirjoittanut  aikakauskirjan  3:nteen  vihkoon  kiit- 

tävän  ilmoituksen  toht.  Th.  ScHViNDTin  teoksesta  ,, Suomalainen  kansa- 
tieteellinen kuvasto.  I.  Metsänkäynti  ja  kalastus ''^  jonka  arv.  sanoo  sisäl- 
tävän paljon  uutta  ja  antavan  »metsänkäyntiä  ja  kalastusta  koskevalle  tie- 
teelle erittäin  arvokkaan  lisän''.  Saman  aikakauskirjan  4:nnes8ä  vihossa 
on  prof.  K.  B.  Wiklund  laajasti  arvostellut  Jacob  FsLLMANin  teosta 
„Anteckningar  under  min  vistelse  i  Ljpppmarken",  I — IV,  jonka  tekijän 
poika,  presidentti  Is.  Fellman  on  julkaissut.  Esitettyään  teoksen  kansa- 
tieteellistä ja  kultuurihistoriallista  sisällystä  prof.  Wiklund  sanoo  arvoste- 
lunsa lopputuloksena  olevan,  että  Fellmanin  »Muistiinpanot"  »ovat  nii- 
den tekijälle  ja  julkaisijalle  mitä  suurimmaksi  kunniaksi  ja  ovat  kauan 
kaivattu  'standard  work'  (pääteos)  vanhojen  aikojen  Suomen  Lapin  tun- 
temiseen*. 


Toimitukselle  tullutta  kirjallisuutta. 

f  rcdrik  Cygnceus. 

1807—1907. 


Kun  lukijain  silmät  kiitävät  otsakkeeseen  piirrettyjen  vuosi- 
lukujen ohitse,  niin  harva,  jos  kukaan,  pannee  niiden  väliseen 
viivaan  erityistä  huomiota.  Ja  kuitenkin  sillä  on  kuin  onkin 
merkityksensä.  Se  tietää  samaa  kuin  jos  sanoisimme:  Fredrik 
Cygnaeus  syntyi  18()7  —  ja  me  vietämme  1907  hänen  muis- 
toansa! 

Se  kansa,  joka  hänet  synnytti,  ei  ole  enää  sama  kansa. 
Suomikaan  ei  ole  samaa  kuin  silloinen  Suomi.  Noitten  vuosi- 
lukujen välillä  on  ollut  1808  ja  1809,  1863,  1899  ja  1905,  sekä 
Kalevalan  ja  Vänrikki  Stoolin  synty. 

Mutta  en  tarkoita  yksistään  tätä.  On  luonnollista  että 
vuosisadan  kuluessa  ehtii  paljon  tapahtua.  Ja  Cygnaeus,  sa- 
moin kuin  Runeberg  ja  Snellman,  rakensi  vaikutuksensa  juuri 
niiden  muutoksien  perustalle,  joihin  äsken  viittasin  —  paitsi 
tietysti  vuosien  1899—1905  tapahtumiin. 

Mutta  juuri  nuo  viimeksi  mainitut  tapahtumat  osoittavat 
mitkä  räikeät  vastakohdat  ainakin  näennäisesti  saattavat  syn- 
tyä kansan  ja  sen  suurmiesten  keskisessä  välissä. 

Kun  1904  vietimme  Runebergin  juhlaa,  niin  oli  ase- 
mamme semmoinen,  että  runoilijan  lausumat  aatteet  heikoin- 

man  oikeudesta,  uskollisuudesta  isänmaata  kohtaan  ja  yksi- 
mieliisyydestä  ainakin  yhä  edelleen  esiintyivät  ihanteina, 
joiden  toteuttamista  pidettiin  suotavana  —  jos  kohta  harva 
uskalsikaan  semmoista  toteuttamista  toivoa. 

Snellmanin  muistoa  taas  olemme  viettäneet,  ja  vietämme 
yhä,  kärjistämällä  juuri  sitä  vastakohtaa,  jota  hän  oli  niin 
pontevasti  esittänyt,  jopa  riitelemällä  siitä  mitä  hän  oikeas- 
taan on  tarkoittanut. 

Mutta  Cygnaeus!  Mitä  hänellä  on  sanottavaa  meidän  ajal- 
lemnae?  Mitä  hänen,  yksinäisen  kultuuritaistelijan,  on  teke- 
mistä suurlakon  ja  jättiläisvaalitaistelun  suomalaisten  kanssa? 
Kuka  kysyy  enää  häneltä  neuvoa,  kuka  viittaa  hänen  teok- 
siinsa? 

Ei  kukaan.  Eikä  edes  hänen  omalla  alallaan  olla  enää 
yleisemmin  hänen  kannallaan.  Paljon  siitä,  mitä  hän  taiteen 
maailmassa  mitä  jyrkimmin  vastusti,  se  rehentelee  nyt 
meillä  uudestaan  —  «tieteen  uusimpana  tuloksena"  tietysti. 

Ja  kuitenkin  —  tahi  oikeammin  sanoen  juuri  sentähden  — 
on  hänen  kuvansa  piirtäminen  juuri  nyt  niin  viehättävää  — 
ainakin  sille,  joka  samoin  kuin  Cygnaeus  kysyy  etupäässä: 
mikä  on  totuus?  eikä:  mitä  useimmat  tunnustavat  totuudeksi? 


Cygnaeusen  aseman  omaan  aikaansa  määräsi  vaikuttavasti 
hänen  luonteensa,  ja  tähän  taas  vaikutti  varmaan  paljon 
hänen  syntyperänsä. 

Kantaisä  oli  talonpoika  Joutsenon  pitäjässä  ja  hänen  ni- 
mensä sanotaan  olleen  Finne.  Tämän  poika  tuli  papiksi,  ja 
nai  papint3rttären,  joka  polveutui  vanhasta  pappissuvusta 
Härkäpää,  vaikka  hänen  isänsä  oli  ottanut  nimen  Jousenins. 
Heidän  poikansa  taas,  ensimäinen  Cygnceus,  oli  hänkin  pappi 
ja  nai  hänkin  papintyttären.  Ja  kaikki  nuo  esi-isät  elivät  ja 
toimivat  samassa  maakunnassa,  Etelä-Savossa. 

Seuraavassa  sukupolvessa  tapaamme  ainakin  vähän  vaih- 
telua. Runoilijan  isänisä  oli  hänkin  jonkun  aikaa  pappina 
Mäntyharjussa,   mutta   siirtyi  sitten  Uudellemaalle  ja  tuli  lo- 

puksi  Porvoon  piispaksi.  Aivan  samaa  tietä  kävi  hänen  poi- 
kansakin,  paitsi  että  hän  aikaisemmin  oli  kirkkoherrana 
Hämeessä  ja  lopuksi  Porvoosta  siirtyi  Pietariin  Inkerin  luteri- 
laisten seurakuntien  piispaksi.  Molemmat  olivat  sitä  paitsi 
olleet  jonkun  aikaa  sotapappeina,  ja  molemmat  naivat  virka- 
miesten tyttäriä. 

Tämmöisen  suvun  lapsena  Cygnaeus  ensinnäkin  aivan  sel- 
västi osoittautuu  sisämaan  pojaksi.  Verrattuna  rannikkolais- 
ystäviinsä,  Runebergiin,  Nervanderiin,  Snellmaniin,  hän  esiin- 
tyy kankeana,  jurona,  kömpelönä,  umpinaisena,  heidän 
ivannuoliensa  avuttomana  pilkkatauluna.  Hän  on  pohjaltaan 
suomalainen  talonpoika  —  etenkin  suomalainen  härkäpää. 

Tämä  vastakohta  sisämaan  ja  rannikkomaan  välillä  ote- 
taankin usein  puheeksi  Cygnaeusen  kirjoituksissa.  Jopa  hän 
puhuessaan  Nervanderin  muistoksi  antaa  Pohjanmaalle  nimen 
„Suomen  Attika",  jota  vastoin  Savo  ja  Karjala  ovat  «Suomen 
Ionia."  Tällä  rohkealla  vertauksellaan  hän  sanoo  tarkoitta- 
vansa että  Pohjanmaa  on  niiden  kykyjen  kotimaa,  jotka  kul- 
tuurin  ja  tieteen  avulla  ovat  enimmin  kypsyneet;  sisämaa 
taas  on  synnyttänyt  enemmän  luontaista  lahjakkuutta,  joka 
ansaitsee  tunnustusta  ilman  semmoista  kehitystä. 

Jos  «kultuurin"  annetaan  tietää  samaa  kuin  viljelty,  muo- 
kattu muoto,  selvä  sopusuhtainen  ajatusten  rakenne,  niin  tämä 
juuri  ilmaisee  sitä,  mikä  varsinkin  runoilussa,  mutta  myös- 
kin suorasanaisissa  kirjoituksissa  häneltä  puuttui,  jota  vastoin 
sitä  pohjalaisilla  oli. 

Muuten  Cygnaeus  tietysti  oli  «kultuurissa**  muiden  vertai- 
sena, jopa  muutamissa  kohden  heitä  edellä.  Mutta  tällä  kul-^ 
tuurillakin  on  omituinen  väritys:  se  on  ennen  kaikkea  vanhan 
pappissuvun  kultuuria.  Suomen  kirkko  ja  sen  julistama  oppi 
ovat  hänen  lämpimän  kunnioituksensa  ja  myötätuntoisuutensa 
esineinä. 

Jo  ulkonaisista  merkeistä  huomataan  tämä  selvästi.  Pu- 
huessaan kadettikoulussa  1836  ja  1837  hän  alkaa  raamatun- 
lauseesta ja  jatkaa  samaan  tyyliin.  Jälkimäiseen  puheeseen 
nähden   hän   kyllä   itse  mainitsee,  sitä  julkaistessaan,  että  se 

saafnanmuoto,  joka  sillä  jossakin  määrin  on,  saapi  selityksensä 
(ja  ehkäpä  vielä,  jos  semmoista  tarvitaan,  anteeksiantoa)  siitä 
seikasta,  että  kadettikoulun  lukuvuosi  päättyy  jumalanpalve- 
luksella. Mutta  edellinen  puhe,  pidetty  Aleksanterinpäivänä 
1836,  käy  aivan  samaan  sävyyn;  ja  myöhemminkin  tapaamme 
usein  Cygnaeusen  kirjoituksissa  ja  puheissa  raamatullisia  pu- 
heenparsia; onpa  raamatunlause  mottona  hänen  puheellaan 
Nervanderin  muistoksi. 

Mutta  uskonto  on  hänelle  paljon  enemmänkin  kuin  paljas 
ulkomuoto.  Päästyään  Italiassa  silminnähtävästä  hengenvaarasta 
hän  tuntee  „läpi  sielunsa  virtailevan  äärettömän  suloisen  tun- 
teen siitä  että  niin  ansaitsematta,  niin  ihmeellisesti  on  pelastu- 
nut elämälle  ja  sen  korkeimmille  pyrinnöille.  Autuas  lapsuuden- 
usko,  syntyisin,  niinkuin  kaikki  muu  mitä  sydämessämme  on 
parasta,  hurskaan  kodin  pyhätöstä,  kuinka  säteilitkään  silloin 
nuortuvalla  ihanuudella  ja  voimalla!  Kuinka  heikolta,  kuinka 
tylsältä  näyttikään  tänä  ihmeellisen  pelastuksen  hetkenä  kor- 
keastioppineitten  iva  tätä  uskoa  vastaan,  joka  näkee  kaitsel- 
muksen käden  varjelevan  ei  ainoastaan  ihmiskuntaa  mutta 
katoavaista  yksilö  raukkaakin.  *" 

Kummako  että  Cygnaeus  silloin  myöskin  kansansa  puo- 
lesta tuntee  samaa.  Myöntäen  että  hänen  rakkautensa  syn- 
nyinmaahan ehkä  viepi  hänet  harhaan,  hän  1841  puhuessaan 
Helsingin  pipliaseuralle  kuitenkin  uskaltaa  saman  synnyin- 
maan lapsille  tunnustaa,  että  hänestä  harvan  kansakunnan 
vaiheita  on,  niin  kauas  kuin  katse  takaisin  voi  tunkea,  niin 
silminnähtävästi  kuin  Suomea  johtanut  kaitselmuksen  käsi. 
Tällä  hän  ensinnäkin  tarkoittaa  että  kristinusko  on  pelastanut 
kansan  joutumasta  perikatoon.  Sillä  onnellisemmissa  maissa 
ovat  kansat  pakanoinakin  voineet  kohota  inhimilliseen  kul- 
tuuriin;  mutta  tässä  olisi  kansa  nääntynyt  elatushuolien  taa- 
kan alle,  jollei  sillä  olisi  ollut  taivaallisen  toivon  tukea. 

Mutta  olihan  tällä  kansallamme  myöskin  edellytyksiä, 
jotka  helpoittivat  kristinuskon  voittoa.  Olipa  sillä  mielikuvitus 
yhtä  rohkea  kuin  heprealaisten,  tunnustipa  se  ennaltaankin 
sanan  voimaa.    Ja  jos  kohta  kristinuskoa  alussa  vastustettiin. 

kovastikin,  niin  varmaan  juuri  katolinen  usko  oli  omiansa 
valtaamaan  suomalaisten  mieliä,  sentähden  että  se  puhui  tälle 
valtavalle  fantasialle.  Ne  sävelet,  jotka  kaikuivat  mahtavan 
tuomiokirkon  holvien  alla,  ne  vapauttivat  niitä  säveleitä,  jotka 
uinailivat  kansan  povessa,  ja  synnyttivät  runoja  semmoisia 
että  synkin  puritaanikaan  tuskin  voisi  niiltä  evätä  mielihyvän 
hymyä.  Ja  sitten  hän  pipliaseuralle  esitti  Kantelettaren  runon 
Käy  unonen  käikyehen  (2: 175). 

Noin  laulu  usein  epäröi  pakanuuden  ja  katolisen  uskon 
alueitten  välillä.  Samoin  myöskin  oppi  kauan  häilyi  katoli- 
suuden pakon  ja  protestantismin  julistaman  tosikristillisen 
vapauden  välillä.  Välistä  protestantisuuskin  eksyi  pois  orto- 
doksiaan ja  vainoon.  Mutta  sitä  henkeä,  joka  jo  elähytti 
Suomen  kansaa,  ei  enää  voitu  temmata  irti  sen  hengen  yhtey- 
destä, joka  toimi  muussa  Europassa.  Taisteltiinhan  tässä  jo 
sivistyneen  maailman  esitaistelua.  Ja  kauniin  voitto  tässä 
taistelussa  on  Suomen  yliopisto.  —  Sentähden,  lopettaa  pu- 
huja, voimme  vielä  nytkin  yhtyä  vanhaan  latinaiseen  kiitos- 
hymniin  : 

Ergo,  plebs  Fennonica, 

gaude  de  hoe  dono,  __ 

quod  facta  es  Catholica 

verbi  Dei  sono!  ' 

Tässä  puheessa  on  meillä  jo  koko  Cygnaeus.  Ensiksi 
siinä  rohkeudessa,  millä  hän  puheessaan  käsittelee  aiheitansa. 
Onko  kummempaa  kuultu  kuin  että  protestantiselle  piplia- 
seuralle lukee  Kanteletarta  tahi  katolista  hymniä?  Mutta  sa- 
massa sopisi  kysyä:  kuinka  usein  lienee  semmoiselle  seuralle 
esitetty  niin  suuripiirteistä  yleiskatsausta  kansan  historiaan, 
niin  ylevää  käsitystä  uskonnon  suhteesta  kansan  syvimpään 
luonteeseen  ? 


*    Iloitse  siis  Suomen  rahvas  tästä  latyasta  että  olet  katolilaiseksi 
tullut  Jumalan  sanan  soinnun  avulla. 

Mutta  samat  näkökohdat  esiintyvät  myöskin  missä  Cyg- 
naeus liikkuu  puhtaasti  historiallisella  alalla.  Kerran  hän 
kummeksii  että  luostarilaitos  sai  niin  vähän  jalansijaa  Suo- 
messa, -vaikka  se  niin  hyvin  olisi  soveltunut  suomalaiseen 
luonteeseen;  varsinkin  olisi  vaitelias  cisterciensi-veljeskunta 
voinut  syntyä  täällä,  jollei  sitä  olisi  muualla  keksitty.  Ja  „ih- 
mettelyn  ja  rakkauden  väristyksellä"  hän  kertoo  tapahtuman 


M.  V.  Wright.  Cygnceusen  synty mäkoti^  Hämeenlinnan  pappila, 

Cygmmsen  gaUeriasscu 

Pultavan  tappelusta.  Kenraali  Rehnskiöld  näki  nuoren  up- 
seerin komentavan  koko  rykmenttiä  ja  kysyi  minne  muut 
upseerit  olivat  joutuneet.  —  Kaikki  kuolleita  tahi  haavoittu- 
neita. —  Miksette  siis  Tekin,  tuhat  tulimmaista,  ole  samoinj? 
—  Ei,  vanhan  äitini  esirukoukset  ovat  minulle  hankkineet 
Jumalan  suojelusta  ja  sentähden  minä  elän. 

Tämmöinen  usko  oli,  sanoo  Cygnaeus,  sen  ajan  voimana; 
mutta  toisin  käyi,  kun  1741  vuoden  sodan  edellä  silloiset 
sankarit  sanoivat:  jos  Jumala  vain  tahtoo  jäädä  puolueetto- 
maksi, niin  on  voitto  varma. 

Tämä  käsitys,  että  uskonto  on  vaikuttava  voima  kansan 

elämässä,  se  johtuu  nähtävästi  personallisesta  vaikutuksesta, 
jonka  hän  jo  hyvin  varhain  sai,  mutta  josta  hän  vielä  1860 
kertoo. 

Hänen  isänsä  oli  piispana  huomannut  kuinka  Pietarin 
suomalainen  seurakunta  oli  joutunut  rappiolle.  Kaikki  „pa- 
remmat**    suomalaiset    liittyivät    ruotsalaiseen    seurakuntaan; 


J.  Knutson. 


Cygruntsen  huvila  » Väderbacka*  Kaivopuistossa. 
Cygncmsen  galleriassa. 


suomalaiseen  jäi  vain  roistoväkeä,  jolla  ei  ollut  mitään  oman 
arvonsa  tuntoa  ja  joka  oli  muitten  pietarilaisten  syvän'  ylen- 
katseen esineenä.  Sitä  paitsi  oli  heillä  ollut  pappi,  joka  kun- 
nialle käyvästä  rikoksesta  pantiin  viralta. 

Piispa  käytti  sitä  tilaisuutta,  jolloin  seurakunnan '.lukka- 
rille oli  annettava  Talousseuran  kunniamitali.  Hän;  piti  pu- 
heen, jossa  hän  muistutti  seurakuntalaisille  että  he  vieraalla 
maalla  olivat  vastuussa  isänmaansa  kunniasta,  ja  että  »oma 
maa  mansikka,  muu  maa  mustikka."  Nämä  sanat  sytyttivät 
kaksitoistavuotiaan  pojan  sydämeen  isänmaantunteen  liekin, 
mutta  samassa  tunteen  siitä  mitä  kansanopettaja  semmoinen 

kuin  luterilainen  saarnaaja  voi  saada  aikaan;  sillä  Pietarin 
suomalaiselle  seurakunnalle  alkoi  kuin  alkoikin  tästä  hetkestä 
aivan  uusi  kehitysjakso. 

Luonnollista  on  siis  että  Cygnseuselle  protestantinen 
saarnaaja  on  kansansivistäjän  perikuva.  Kauniimpaa  tehtä- 
vää hän  ei  voi  ajatella,  ja  vielä  1864  hän  kuvataksensa  Por- 
thanin vaikutusta  vertailee  häntä  maalaispappiin,  jota  koko 
hänen  seurakuntansa  kunnioittaa.  Mutta  kansa  antaa  yhtä 
hyvin  kuin  se  saa;  sen  syvä  uskonnollisuus  tukee  pappia  yhtä 
hyvin  kuin  pappi  kansaa;  pappi  on  enimniiten  kansan  lapsi, 
mutta  samassa  kansan  puolustaja,  ja  oikein  on  siis  että  hän 
niinkuin  hänen  seurakuntalaisensakin  on  maanviljelijä;  tämä- 
kin yhdistää  hänet  laumaansa. 

Tämän  tehtävänsä  myöskin  ennen  muinoin  katoliset  piis- 
pat ymmärsivät,  ja  sentähden  Cygnaeus  heitä  ihailee.  Mutta 
kaikkia  hierarkisia  pyrintöjä  hän  vastustaa,  olkootpa  ne  ka- 
tolisia tai  protestantisia:  „liikanaisin  kaikesta  liikanaisesta  on 
tässä  maassa  koettaa  luoda  teennäistä  pimeyttä.** 

Sitä  vastoin,  kun  taivaan  toivo  on  niin  tuiki  tarpeellinen 
kansalle,  jolle  maa  on  murheenlaakso,  niin  olisi  infernaalista 
kevytmielisyyttä  tahi  ilkeyttä  riistää  kansalta  tämä  toivo.  «Se, 
jonka  ensimäinen  uskonkappale  kieltää  häntä  uskomasta 
Jumalaan,  hän,  piru  vieköön,  olkoon  lausumatta  koko 
viisauttansa  viimeiseen  päivään  saakka,  jollei  tämä  viisaus 
voi  tulla  kansan  osaksi  muuten  kuin  tätä  ateismia  tunnus- 
tamalla." 

Mutta  toiselta  puolen:  juuri  sentähden  että  maa  on  mur- 
heenlaakso rahvaalle,  tulee  antaa  sille  maallisiakin  tietoja, 
jotta  se  niiden  avulla  voisi  vähentää  murheitaan.  Tämmöisen 
maallisen  sivistyksen  tärkeyden  jo  hurskas  Arvid  Horn  käsitti 
ja  samoin  on  Suomen  papisto  sitä  oivaltanut  esimerkiksi  perus- 
tamalla Talousseuran.  Samaan  suuntaan  yliopistokin  IS.nnella 
vuosisadalla  toimi.  Mutta  leikkikaluja  ei  kannata  tarjota  ko- 
keneille miehille:  ei  kuka  hyvänsä  kelpaa  semmoiselle  kan- 
salle puhumaan  ja  sille  tietoja  jakelemaan. 

Kun  Cygnaeus  täten  käsittää  Suomen  kirkon  tehtävää  etu- 

päässä  kultuurihistorialliselta  kannalta,  niin  Suomen  paimen- 
muisto  hänestä  on  »kultuurin  jaloin  aatelismatrikkeli**.  Mutta 
kirkko  on  ollut  likeisessä  yhteydessä  yliopiston  kanssa,  ja  yli- 
opiston prokanslereina  Turun  entiset  piispat  muodostavat  „kul- 
tuurihistoriamme  ritarihuoneen**.  Yliopisto,  sanoo  Cygnaeus 
kutsumuskirjassaan  Snellmanin  virkaanasettajaisiin,  se  se 
ennen  kaikkea  osoittaa  suomalaisen  hengen  elinvoiman  tyh- 
jentymättö myyttä:  ei  sen  historiassa  ole  yhtään  aikakautta, 
jolloin  maamme  ei  olisi  voinut  ylpeydellä  sanoa:  vielä  on 
Suomessa  miehiä.  Ääretöntä  julkeutta  olisi  siis,  jos  ken,  joka 
välirenkaana  kiintyy  tähän  isänmaan  henkisen  kehityksen 
loppumattomaan  sarjaan,  katsoisi  itseänsä  liian  suureksi  tälle 
ympäristölle.  „Kuka  ei  astuessaan  kirkkoon,  tunne  mielensä 
nöyrtyvän,  vaikkei  nöyrrytä  sen  tahi  tuon  yksilön,  vaan 
Jumalan  ja  Jumalan  seurakunnan  edessä!" 


Tämän  ajatusjakson  rinnalla  käy  toinen,  joka  kuitenkin 
voidaan  johtaa  samasta  alkuperästä. 

Savo  oli  ennen  1808  rajamaa,  jossa  kipeämmin  kuin 
muualla  tunnettiin  kuinka  Uudenkaupungin  ja  Turun  rauhan- 
teot olivat  „halkoneet  Suomea  suurta".  Samasta  syystä  oli 
maakunta  Cygnaeusen  nuoruudessa  täynnä  tuoreita  sotamuis- 
toja, ja  mainittiin  jo  että  hänen  isänsä  ja  isänisänsä  olivat 
toimineet  sotapappeina.  Lopuksi  Cygnaeus  vuosina  1833— 1837 
oli  opettajana  kadettikoulussa,  jonka  oppilaat  suureksi  osaksi 
olivat    viime  sodassa  palvelleitten  upseerien  poikia. 

Kaikesta  tästä  johtui  luonnollisesti  lämmin  osanotto  Suo- 
men entisten  sotajoukkojen  historiaan.  Jo  1836  hän  muistut- 
taa kadeteille  heidän  isiensä  uskollista  taistelua  laillisen 
kuninkaansa  puolesta,  ja  tämä  uskollisuus  on  hänestä 
suomalaisissa  yhtä  synnynnäinen  kuin  uskonto. 

Pari  vuotta  myöhemmin,  1838,  hän  puhuessaan  Savo- 
karjalaisessa  osakunnassa  Rabbe  Wreden  muistoksi  ottaa  taas 
viimeisen  sodan  puheeksi,  syystä  että  Wrede  oli  ruotsintanut 
ja  oikaissut  Suchtelenin  sotahistorian.    Hänestä  olisi  Wreden 

pitänyt  itse  kirjoittaa  sodan  historia,  eikä  silloin  kuvata  yksis- 
tään ulkonaisia  tapahtumia,  vaan  «sisäistä  sotaakin,  taisteltua 
vuosisatoja  vanhain  olosuhteitten  perusteella.**  Taistelun  kor- 
keimmat johtajat  olisivat  silloin  saaneet  oikean  paikkansa 
inhimillisen  jaloutensa  ja  ylevyytensä  koko  loistossa.  Eikä  olisi 
kuvailtu  vain  johtajia,  semmoisia  kuin  KamenskijaBagration, 
Döbeln  ja  Cronstedt  —  ei  kai  minun  tarvitse  lähemmin 
mainita  ketä  tarkoitan  —  kuin  Duncker,  Malm,  veljekset 
Ramsay,  Kulneff,  Serbin  ja  heidän  vertaisensa.  Mutta  sota- 
miehetkin  olisivat  silloin  satakunnittain  valloittaneet  itselleen' 
sen  paikan,  johon  heillä  on  epäämätön  ja  ikuinen  oikeus 
rohkeutensa,  neuvokkuutensa,  päättäväisyytensä  ja  säästymät- 
tömän  verensä  kautta. 

Sillä  Savossa  ja  Karjalassa,  runojen  kodissa,  elää  myös- 
kin runsas  aarre  sotamuistoja,  taruja  melkein  satumaisista 
urhotöistä,  joita  joku  arpinen  jääkärivanhus,  lieden  loiston 
kirkastamana  myöhäisinä  syysiltoina  teille  kertoi.  Ne  vaipu- 
vat hautaan,  toinen  toisensa  perästä,  ennen  kuin  joku  Elias 
Lönnrot,  rakastavin  sydämin  ja  oivaltaen  sitä  syvää  säveltä, 
joka  soi  niiden  sisimmästä,  on  jäljentänyt  näitä  runoja. 

Kymmenen  vuotta  ennen  Vänrikki  Stoolia  Cygnaeus  siis 
tavallansa  suunnittelee  tätä  kokoelmaa.  Runomuotoista  teosta 
hän  tosin  ei  ajatellut,  mutta  runoilijan  käsitystapa  ilmenee 
kuitenkin  siinä  että  hän  pitää  tärkeimpänä  sisäistä,  inhimil- 
listä puolta  sodan  historiasta. 

Ja  tältä  kannalta  Cygnaeus  pian  itse  ryhtyy  Suomen  sota- 
historiaa kirjoittamaan. 

Satavuotismuiston  johdosta  hän  1843  kirjoittaa  «Kappa- 
leita  kuvauksesta  vuosien  1741  ja  1742  Suomen  sodasta." 
Aine,  sanoo  hän,  on  tosin  hyvin  vähän  viehättävä,  mutta  on- 
han historioitsijan  velvollisuus  etsiä  totuutta,  kuitenkin  niin 
ettei  anneta  sijaa  mieliharmille  tahi  surulle,  kun  kuvaillaan 
kurjia  tekoja.  Historijoitsijakin  on  ilman  rakkautta  vain  heli- 
sevä vaski  tahi  jotakin  vielä  pahempaa. 

Tässä  tekijällä  on  erityisenä  surun  aiheena  se  häpeä, 
että   Lappeenrannan   taistelussa  juuri  Savon  rykmentti  alkoi 

pakenemisen  ja  että  Karjalan  rakuunat  seurasivat  tätä  esi- 
merkkiä. Kuinka  tämä  oli  mahdollista  tahtoo  tekijä  koettaa 
selittää. 

Hänen  kuvauksestaan,  samoin  kuin  niin  monesta  muusta 
hänen  yrityksestään,  tuli  kuitenkin  vain  katkelma,  joka  pää- 
asiallisesti koski  sodan  edellytyksiä  ja  valmistuksia  siihen. 

Hän  tunnustaa  luonnolliseksi  ruotsalaisten  halun  voittaa 
takaisin  kadotettua  kunniaansa  ja  asemaansa.  Mutta  samassa 
hän  huomauttaa  siitä  kuinka  ruotsalaiset  valtiomiehet  katsoi- 
vat voivansa  panna  uhalle  «Suomen  häviön  tahi  kadottami- 
sen", se  on,  että  Suomen  ja  Ruotsin  edut  jo  silloin  joutuivat 
toisistaan  erilleen.  Pääsyy  huonoon  menestykseen  oli  kuiten- 
kin siinä,  että  ne,  jotka  ratkaisivat  asian,  riippuivat  vieraista 
valtioista  ja  ajattelivat  «konjunktuuria**,  sen  sijaan  että  Ruotsi 
ennen  oli  luottanut  itseensä  ja  —  Jumalaan. 

Myöhemminkin  Cygnaeus  käsittelee  Suomen  sotahistoriaa 
samoilta  näkökohdilta.  Hän  etsii  historiallisten  tapahtumien 
sisimpiä  syitä  varsinkin  eri  aikakausina  vallitsevasta  mielen- 
laadusta ja  yleispyrinnöistä.  Ja  luonnollista  on  siis  että  hän 
ennen  kaikkea  kiinnittää  huomionsa  niihin  olosuhteihin,  joissa 
esiintyy  erilaisuutta  ruotsalaisen  ja  suomalaisen  katsanto- 
kannan välillä.  Ja  kun  hän  ruotsalaisten  puolella  on  huo- 
mannut laiminlyömisiä,  niin  on  yhtä  luonnollista  että  hän 
siitä  johtaa  suomalaisten  yhä  kasvavan  epäluulon  »herroja*" 
vastaan,  samaten  kuin  hän  pontevasti  vastustaa  hänestä  epä- 
oikeutettuja ruotsalaisia  arvosteluita  suomalaisista  sotureista. 
Ja  tästä  johtui  sitten  se  historiallinen  pesäjako,  jonka  hän 
yleensä  tahtoi  suorittaa  Ruotsin  ja  Suomen  välillä,  ja  jonka 
hän  enemmän  kuin  kerran  on  sanonut  olevan  siinä  että  yh- 
teisistä vaiheista  Ruotsi  niitti  etupäässä  kunnian.  Suomi  etu- 
päässä kärsimykset. 


Mutta  on  henkilöitä  jotka  Cygnaeus  ehdottomasti  asettaa 
ulkopuolelle  tätä  kansallista  vastakohtaa.  Semmoinen  on 
esimerkiksi  Döbeln,  joka   Porrassalmella   oppi  tuntemaan  ja 

kunnioittamaan  Suomen  sotilaita  ja  siten  tuli  »suomalaisimmaksi 
päälliköksi  joka  taisteli  ja  kärsi  isiemme  kanssa**  —  todistuk- 
sena siitä  on  hänen  jäähyväispuheensa. 

Samoin  Ruotsin  kuningasten  ja  Suomen  kansan  keski- 
nen väli  on  uiko-  tahi  yläpuolella  tuota  vastakohtaa.  Pu- 
humattakaan suurkuninkaista,  niin  rahvaalla  vielä  1741  oli 
liikuttava  ^talonpoikaisusko**  kuninkaaseen;  kun  kuningas 
muka  tahtoi  sotaa,  niin  oli  siihen  mentävä.  Ikävä  vain  että 
Fredrik  I  niin  vähän  tätä  luottamusta  ansaitsi. 

Sitä  enemmän  Kustaa  III  herättää  Cygnaeusen  ihailua, 
sillä  «hän  opetti  isiämme  elämään  inhimillisesti,  samoin  kuin 
Kustaa  II  Aadolf  opetti  heitä  urhoollisesti  kuolemaan**.  Mutta 
miltei  huolellisimmin  Cygnaeus  tarkastaa  Suomen  kansan 
suhdetta  Kustaa  IV  Aadolfiin. 

Ennen  kaikkea  hän  koettaa  inhimillisesti  selittää  kunin- 
kaan kohtaloa.  Isän  murha  synkisti  jo  alusta  pitäen  hänen 
mieltänsä.  Mutta  hänellä  oli  luja  tunto  velvollisuuksistaan 
kansaansa  kohtaan;  hän  esimerkiksi  luopui  naimahankkeesta 
venäläisen  ruhtinattaren  kanssa,  kun  hän  ei  rikkomatta  kan- 
sansa lakia  ja  tapoja  voinut  suostua  siihen  että  Ruotsin  kunin- 
gatar pysyisi  kreikanuskoisena.  Oikeutta  hän  rakasti  ja  suo- 
jeli. Ja  ainakin  Suomessa  hän  antoi  kultuurin  työntekijäin 
rauhassa  toimia,  vaikkei  hänestä  ollut  semmoisen  työn  alkuun- 
panijaksi. Sentähden  Suomessa  luotettiin  häneen  ja  oltiin 
hänelle  uskollisia.  Epäkohtiin  luultiin  herrojen  olevan  syy- 
päinä. Ja  jos  esimerkiksi  Wibeliusen  päähän  olisi  pistänyt 
vastustaa  kuninkaan  käskyjä  saadaksensa  häntä  pitämään  pa- 
rempaa huolta  Savon  prikaatin  sotatarpeista,  niin  tuon  pri- 
kaatin päällikkö  Cronstedt  varmaan  ei  olisi  empinyt  käskystä 
ampua  häntä  kuoliaaksi. 

Lopuksi  kyllä  kuningas  osoitti  kykenemättömyyttään  ta- 
valla joka  oli  sietämätön.  Mutta  ei  sentään  Cygnaeus  hy- 
väksy sitä  tapaa,  jolla  vallankumous  tehtiin;  varsinkin  hän  sekä 
suorasanaisesti  että  runomittaisestikin  on  pahoillaan  siitä  että 
suomalainen  Adlercreutz  oli  sekaantunut  niin  kurjaan  leik- 
kiin   kuin   „painiske!uun  kuninkaansa  ruumiin  kanssa*'.    Sen 

tehtävän  hän  olisi  voinut  jättää  Adlersparrelle  tahi  hänen 
vertaisilleen,  ja  sen  sijaan  olisi  hän  itse  voinut  kuolla  sota- 
tantereella viimeisten  suomalaisten  soturien  etunenässä. 

Taikka  olisi  ollut  tarjona  vielä  yksi  keino,  Armfeltin  eh- 
doittama,  jota  Cygnaeus  pitää  ^suurenmoisena*'. 

Saadaksensa  kuninkaan  järkeensä  olisi  valtiokoneiston 
orgaanien  pitänyt  äkkiään  lakata  toimimasta,  »antaaksensa  siten 
yksinhallitsevalle  tahdolle  tilaisuutta  miettiä  mitä  semmoinen 
vallankylläisyys  merkitsee,  jonka  järkevyyteen  ei  kukaan  enää 
uskonut".  Siitä  asti  kun  vallankumouksia  yleensä  on  ajateltu 
tässä  levottomassa  maailmassa  varmaan  ei  koskaan  nerok- 
kaampaa suunnitelmaa  semmoiseen  ole  tehty:  sillä  tämän 
suunnitelman  mukaan  olisi  koko  yhteiskunta  jäänyt  loukkaa- 
mattomasti  omistamaan  tietoisuuden  siitä  että  se  mahdolli- 
suuksien äärimäiseen  rajaan  asti  oli  ylläpitänyt  laillista  jär- 
jestystä. Ilman  mitään  väkivaltaa  olisi  korkein  voima  siten 
oppinut  tuntemaan  että  se  oli  vähemmän  kuin  ei  mitään 
lakattuaan  olemasta  valtion  yleisen  toiminnan  järkevä  ilmaisu. 
Tämä  suunnitelma  on  siis  ikuiseksi  kunniaksi  Armfelt- 
ille  ja  sille  kansalle,  jonka  yhteiskunnalliseen  henkeen  ja 
kansalaishyveeseen  sitä  katsottiin  voitavan  rakentaa.  Mutta 
se  olisi  edellyttänyt  että  tuhansilla  olisi  ollut  Armfeltin  päät- 
täväisyys; ja  suunnitelmasta  voisi  siis  käyttää  Lamartinen 
sanaa  sosialismista:  se  oli  liian  kaunis  toteutuaksensa  ihmisten 
keskuudessa;  vain  enkelien  maailmassa  voitaisiin  saada  se 
aikaan. 

Onhan  Cygnaeusella  sentään  ollut  jotakin  sanottava  suur- 
lakon kansallekin. 


Historioitsijana  Cygnaeus  siis  käsittää  että  Suomen  ero 
Ruotsista  oli  välttämätön,  ja  luonnollista  oli  hänen  mieles- 
tään että  ^toiminnan  miehet"  semmoiset  kuin  Tengström  ja 
Calonius  «eivät  empineet  asettautua  siihen  missä  uskoivat  voi- 
vansa parhaiten  hyödyttää  sitä  maata,' jonka  tiesivät  olevan 
heidän    isänmaansa "*.    Mutta    inhimillisesti    moni    kärsi  siitä 

ristiriitaisuudesta,  johon  entisyyden,  nykyisyyden  ja  tulevai- 
suuden velvollisuudet  olivat  johtaneet.  «Hyvästi,  isänmaani! 
huokasi  ijäkäs  Porvoon  piispa,  kun  hän  ikkunastaan  näki 
Suomen  valtiosäätyjen  astuvan  ohitse  tunnustamaan  maan 
valloittajaa  valtiaakseen;  ja  tästä  näöstä  hänen  sydämensä 
särkyi  harvoja  päiviä  myöhemmin." 

Soturien  uskollisuus  oli  kuitenkin  voittanut  ensimäisen 
Aleksanterin  kunnioituksen,  ja  hallitsija  sanoi  Armfeltille:  miet- 
tikää kaikkia  mahdollisia  takeita  maanne  vastaiselle  onnelle; 
minä  tahdon  vahvistaa  kaikki  mikä  sitä  edistää.  Mutta  minun 
vallassani  ovat  vain  tämän  hetken  asiat;  vastaisuus  on  tois- 
ten mahtien  käsissä,  joista  en  voi  vastata. 

Tämän  Cygnaeus  mainitsee  surupuheessaan  Nikolai  Im 
muistoksi,  ja  samalla  hän  lausuu  ilonsa  siitä  ettei  Aleksan- 
terin epäily  seuraajaansa  nähden  käynyt  toteen  —  „  vaikka 
jälkimaailman  mielestä  on  melkein  loukkaus  suurta  kuollutta 
vastaan,  jos  liian  korkeasti  ylistettäisiin  sitä,  ettei  hän  rik- 
konut mitä  hän  juhlallisesti  oli  luvannut.** 

On  omituista  nähdä  kuinka  Cygnaeus  täten  arvostelee 
keisaria  aivan  samojen  näkökohtien  mukaan  kuin  Suomen 
viimeistä  kuningasta.  Sillä  sitäkin  hän  kiittää,  että  Nikolai 
salli  Suomen  rauhassa  kehittyä  kultuurissa  ja  itsetietoisuu- 
dessa, vaikkei  hän  tietysti  itse  asettunut  meidän  länsieurop- 
palaisen  kultuurimme  kannalle. 

Sillä  olihan  Nikolai  muutakin  kuin  Suomen  suuriruhti- 
nas. Ja  hänelläkin  oli  —  taas  samaten  kuin  Kustaa  Aadol- 
filla—  hallituksensa  alkupäivinä  ollut  synkkä  kokemus :  deka- 
bristien kapina.  Cygnaeusen  vakaumus  on  että  tämä  tapahtuma 
määräsi  koko  hänen  hallitusohjelmansa.  Kapinassa  ei  ollut 
mukana  yhtään  suomalaista,  ja  tätä  uskollisuutta  korvasi  Ni- 
kolai pitämällä  Suomen  erikoisasemaa  pyhänä.  Mutta  kapina 
oli  hänestä  epäkansallinen;  länsieuroppalaiset  vaikutukset  oli- 
vat sen  aiheuttaneet;  sentähden  Nikolai  katsoi  velvollisuu- 
dekseen asettautua  jyrkästi  kansansa  kannalle  ja  sentähden 
hän  vastusti  vapauden  pyrintöjä.  Tätä  omaa  kansallisuuden 
harrastamista  ei  suomalainen  voi  pitää  epäoikeutettuna;  jopa 

on  muistettava  kuinka  herättävästi  se  on  vaikuttanut  muihin 
slaavilaisiin  kansakuntiin.  „  Ja  koska  ihmiskunnan  ensimäinen 
päämäärä  on  elää,  olisi  hyvin  vähän  inhimillistä,  jos  tahdot- 
taisiin kieltää  slaavilaisilta  heimoilta  kaiken  elävän  yhteinen 
oikeus." 

Ja  johdonmukaisesti  Nikolai  suoritti  tehtävänsä  järjes- 
tyksen valvojana  Europassa.  Hän  olisi  helposti  Krimin  so- 
dassa saanut  80,000  serbialaista  puolellensa,  mutta  ei  siihen 
suostunut,  koska  siten  olisi  suostunut  kapinaan. 

Lopuksi  keisari  ansaitsee  myötätuntoamme,  hän  kun  jou- 
tui taistelemaan  yksin  monta  vastaan,  samoin  kuin  ennen 
Ludvik  XIV,  Kaarle  XII  ja  Napoleon.  Kaikista  näistä  jättiläis- 
taisteluista  voidaan  sanoa:    paljon  vihollisia,  paljon  kunniaa. 


Näistä  Cygnaeusen  lauselmista  selviävät  hänen  katsanto- 
kantansa pääpiirteet. 

Pohjaltaan  on  tämä  katsantokanta  täysin  kansanomainen: 
hän  tuntee  ja  ajattelee  kansansa  kanssa,  arvostelee  historiaa 
sen  näkökohdilta.  Mutta  samassa  hän  kunnioittaa  toisten 
kansojen  kansallisia  harrastuksia.  Ja  yj(sityisiä  historiallisia 
henkilöitä  hän  katselee  rakkauden  ja  ymmärtämyksen  silmällä: 
hän  etsii  heidän  yhteyttään  kansansa  ja  aikansa  kanssa,  mutta 
samassa  hän  etsii  heissä  inhimillisiä  vaikuttimia.  Hän  on 
myötätuntoinen  niitä  kohtaan,  jotka  taistelevat  yksinään  monta 
vastaan;  mutta  maailman  historiassa  hän  samassa  näkee  voi- 
man, joka  osoittaa  että  myöskin  voimakkaimmat  ja  älykkäim- 
mät  ihmislapset,  kun  luulevat  toimittavansa  omia  asioitaan, 
kuitenkin  ovat  vain  korkeimman  käden  välikappaleita  (1853). 

Mistä  johtuu  tämä  ihmeteltävä,  ylevä  tasapuolisuus?  Epäi- 
lemättä suureksi  osaksi  hänen  personallisesta  asemastaan 
aikansa  kultuurin  kehityksessä. 

Tunnettu  on  että  Cygnaeus  aikaisemmin  kuin  kukaan 
muu  (1837)  osoitti  kuinka  kansallinen  Runebergin  runoilu  on. 
Mutta  samassa  kirjoituksessa  hän  pontevasti  vastusti  Rune- 
bergin  ankaraa   tuomiota   Ruotsin    »silloin  vallalla  olevasta" 

runoudesta.  Ja  1853  hän  lausuu  oivaltaneensa  ehkä  enem- 
män kuin  mikään  toinen  muukalainen  viimeisinä  vuosikym- 
meninä mitä  Ruotsissa  on  ollut  suurta  ja  jaloa. 

Ja  tässä  hän  onkin  oikeassa.  Ei  tarvitse  muuta  kuin 
lukea  hänen  nuoruuden  tuotteensa  »Koscuiszkon  laulu  kot- 
kalle" huomataksensa  kuinka  syvästi  Tegn6r  on  häneen  vai- 
kuttanut. Ja  kun  Runeberg  tahtoi  oikein  musertaa  tegneri- 
mäisyyden  kirjoittamalla  „ Runollisesta  kotkasta",  niin  hän 
sai  kuin  saikin  runsaimmin  aineksia  satiiriinsa  juuri  tuosta 
„Rudolphilaisesta  Eddasta"  —  Cygnaeus  oli  käyttänyt  nimi- 
merkkiä Rudolph,  sillä,  niinkuin  hän  myöhemmin  selitti,  ei 
Nikolain  aikana  käynyt  päinsä  että  suomalainen  omassa  ni- 
messään lauloi  Kosciuszkon  kunniaksi. 

Mutta  ei  yksistään  muodon  suhteen  Cygnaeus  osoita 
olevansa  Tegn6rin  sukua.  Tegnör  oli  ihaillut  suurmiehiä,  jotka 
taistelivat  yksin  monta  vastaan,  muitten  muassa  Kaarle  XII:tta 
ja  Napoleonia;  ja  heitä  Cygnaeuskin  ylistää  toisissa  saman-- 
aikuisissa  runoissa.  Ja  huomattavaa  on  että  varsinaiset 
romantikotkin  olivat  samalla  kannalla,  sekä  että  Atterbom 
hänkin  oli  arvostellut  1809  vuoden  vallankumousta  samalla 
tapaa  kuin  Cygnaeus.  . 

Tämä  liittyminen  Ruotsin  runouteen  oli  hyvinkin  luon- 
nollinen miehelle,  joka  yleensä  niin  lujasti  piti  kiinni  tradit- 
sionista.  Sitä  paitsi  hän  itsekin  kertoo  (1837)  että  Suomessa 
oli  niitä,  joiden  mielestä  kaikki  mitä  Runeberg  oli  kirjoittanut 
ei  ollut  yhden  Tegnörin  rivin  arvoista.  Ja  olipa  Ärwidsson- 
kin  runoilijana  ollut  samojen  vaikutusten  alaisena,  samoin 
Nervander  nuoruudessaan  (ks.  esim.  runoa  Nuorukainen). 

Mutta  Cygnaeusen  luonteessa  oli  varmaankin  piirre  joka 
vaikutti  että  hän  likemmin  kuin  kukaan  muu  suomalainen 
liittyi  romantiseen  suuntaan.  Sisämaan  umpinaisena  poikana 
hän  oli  enemmän  taipuvainen  uneksimiseen  kuin  toimekkuu- 
teen.  Ja  huomautettu  on  jo  siitä  että  hillitty,  sopusuhtainen 
muoto  ei  ollut  hänelle  suotu.  Mutta  romantisen  käsitystavan 
mukaan  ei  tarvittukaan  sitä  tavoitella;  olihan  runoilija  itse- 
valtias  mielikuvituksensa   maailmassa.    Sentähden  moittiikin 

Runeberg  romantikkojen  teoksissa  juuri  semmoisia  «retkei- 
lyjä"  (utflykter),  jotka  olivat  Cygnaeusellekin  niin  ominaisia 
sekä  runoilussa  että  proosassakin.  Ja  Cygnaeus  puolestansa 
sanoo  itse  leikillisesti  kirjoittaneensa  Hirvenhiihtäjistä  ja  Han- 
nasta (1837)  „ melkein  samaan  tyyliin  kuin  espoolaiset  ennen 
muinoin  kiittäen  sanoivat  Buskerus-vainajan  saarnanneen, 
nimittäin  ajattelematta  ensinkään  mitä  hän  lausui.'' 

Kun  nyt  arvostelu  hänen  kotimaassaan  hyökkäsi  juuri 
tuohon  muodottomuuteen,  niin  Cygnaeus,  härkäpää  kun  oli, 
ei  ottanut  seurataksensa  annettuja  neuvoja.  Siten  hän  itse 
joutui  seisomaan  «yhtenä  monta  vastaan"  ja  täten  vahvistui 
hänessä  myötätuntoisuus  kaikkia  samassa  asemassa  olevia 
kohtaan.  Mutta  samassa  hän  oli  vapautunut  riippuvaisuu- 
desta «yleisestä  mielipiteestä"  ja  saattoi  sekä  tavoitella  että 
saavuttaa  tasapuolisuutta  omissa  arvosteluissaan. 

Tuota  mielikuvituksen  vapaata  menettelyä  ja  muodon 
rajattomuutta,  sitä  Cygnaeus  kuitenkin  varmaan  itse  ei  käsit- 
tänyt ulkomaalaiseksi,  vaan  se  oli  hänestä  juuri  —  suomalaista, 
ja  tässä  hän  epäilemättä  tunsi  olevansa  sukua  suomalaisen 
runottaren  kanssa.  Mutta  muissakin  kohdin  hänen  kehityk- 
sensä asetti  hänet  erilleen  vallitsevista  kotimaisista  näkö- 
kohdista. 

Suomalaista  koulua  hän  vain  lyhyen  aikaa  kävi;  sit- 
ten hänet  Pietarissa  pantiin  ranskalaiseen  kouluun  ja  sen 
ohessa  hän  nautti  yksityisopetusta.  Isän  yhteiskunnallinen 
asema  Pietarissa  avasi  hänelle  seurapiirejä,  jotka  olivat  aivan 
toisellaisia  kuin  ne,  missä  esimerkiksi  Runeberg  liikkui.  Sitä 
vastoin  hän  ei  nuoruudessaan  liittynyt  niin  likeisesti  yliopis- 
toon kuin  Runeberg,  Nervander  ja  Snellman,  samalla  kun 
hänen  ei  ollut  tarvetta  itse  hankkia  elatustaan.  Jo  varhain, 
1831,  hän  matkusti  Ruotsiin,  jossa  hän  kirjoitti  äsken  mainitut 
voimarunonsa  ja  tutustui  sikäläisiin  kirjailijoihin.  Palattuansa 
kotimaahan  hän  ahkerasti  luki  kandidaattitutkintoa  varten  ja 
tuli  pian  sen  suoritettuaan  opettajaksi  Haminaan. 

Mutta  sieltä  hän  ennen  pitkää  rupesi  ikävöimään  Helsin- 
kiin ja  erosi  1837  vuoden  lopussa  kadettikoulusta.   Sillä  välin 

oli  jo  Runeberg  ehtinyt  muuttaa  Porvooseen  ja  Snellman  teki 
samaan  aikaan  lähtöä  ulkomaille.  Muutamia  vuosia  myö- 
hemmin Cygnseus  vuorostaan  lähti  pitkälle  ulkomaanmat- 
kalle, jolla  hän  viipjd  koko  Saima-ajan,  tutustuen  kaiken- 
laisiin europpalaisiin  kuuluisuuksiin. 

Lopuksi  on  mainittava  että  hän,  vaikkei  itse  kuulunut 
pohjalaiseen  osakuntaan,  vuonna  1838  tuli  sen  kuraattoriksi, 
mutta  että  ulkomaan  matkan  jälkeen  hänen  ja  pohjalaisten 
väli  pian  rikkoutui. 

Tämmöinen  elämänkulku,  elettynä  sitäpaitsi  alinomai- 
sessa ristiriidassa  kotimaisen  arvostelun  kanssa,  on  tietysti 
omiansa  kehittämään  sitä,  mikä  hänen  aikalaisensa  mielestä 
oli  «subjektiivisin  subjektiivisuus",  mutta  mitä  oikeammin  on 
sanottava  voimakkaaksi,  itsenäiseksi  personallisuudeksi. 

Hän  tuntee  edustavansa  kansaansa,  sen  syvimpiä  tunteita, 
sen  korkeimpia  ihanteita.  Mutta  hän  edustaa  samassa  ihmis- 
kuntaa kotimaista  ahdasnäköisyyttä  vastaan.  Kärsimys  on 
ollut  hänen  osanansa  samoin  kuin  hänen  kansansa  osana,* 
sentähden  hän  ottaa  puolustaaksensa  kaikkia  kärsiviä.  Mutta 
kärsiihän  suurmieskin,  kun  pienet  sielut  häntä  ahdistelevat: 
sentähden  hän  puolustaa  suurmiehiä.  Toiselta  puolen  suur- 
miehetkin  ovat  kansansa  ja  aikansa  hengen  luomia  eikä  siis 
heillä  ole  syytä  asemastaan  ylpeillä. 

Mutta  ratkaisua  näissä  vastakohdissa  ei  anna  järjen  kylmä 
«toiselta  puolen  ja  toiselta  puolen."  Runoilijan  lämmin  ra- 
kastava sydän,  se  se  näkee  kaikessa  mitä  siinä  on  jaloa  ja 
rakastettavaa,  eikä  arasti  kysy:  eikö  siinä  ole  vikojakin?  Tasa- 
puolisuus on  siinä  että  saattaa  rakastaa  pientä  yhtä  lämpi- 
mästi kuin  suurta,  muukalaista  suurta  yhtä  lämpimästi  kuin 
kotimaista. 


Näitten  perusteitten  mukaan  Cygnaeus  arvostelee  omaa 
aikaansa  yhtä  hyvin  kuin  menneisyyttäkin. 

Kielikysymyksestä  hän  on  helposti  selvillä.  «Tunnustan 
typeryyteni",   sanoo  hän  1860,  «mutta  en  voi  oikein  ymmär- 

tää  kuinka  mikään  ihmisolento,  olkoon  hänen  kielensä  mikä 
hyvänsä,  voi  epäillä  että  kieli  joka  on  kelvannut  Kalevalalle 
voisi  tulla  riittävän  hyväksi  ilmaisemaan  suomalaisen  val- 
tiomiesviisauden  syvyyksiä."  Samoin  hänestä  luonnollisesti 
kieli  joka  jo  vuosisatoja  sitten  on  osoittautunut  kelpaavansa 
raamatun  käännökseen  kyllä  kelpaa  kanslia-  ja  virastokie- 
leksi. Mutta  ei  kai  katsottane  vielä  ajanmukaiseksi^  jos  muis- 
tutettaisiin siitä  että  tässä  maailmassa  on  ollut  ja  on  vain  yksi 
senaatti,  joka  ei  ole  äidinkielenään  käyttänyt  hallitsemansa 
kansan  äidinkieltä.  Täytyy  kai  lykätä  tuo  muistutus  vuosi- 
sadan loppuun. 

Mutta  kultuun,  sanoi  hän  jo  1841,  on  jo  ammoisista 
ajoista  saakka  yhdistänyt  maamme  molemmat  kansallisuudet. 
Papisto  on  ollut  välirenkaana  niiden  välillä;  jopa  kielieroitus 
on  ollut  hyvä  siinä  kohden  että  pilautuneen  kultuurin  kan- 
nattajat eivät  ole  voineet  vaikuttaa  kansaan  (1842).  Mutta  jos 
tunnustetaankin  suomalaisen  rahvaan  oikeudet,  niin  ei  saa 
sentakia  unhoittaa  että  maassamme  on  ruotsalainen  rahvas-  I 
kin.  Jos  sisämaan  asukkaat  ovat  tutustuneet  kovaan,  pitkälli- 
seen vaivaan,  on  rannikkolainen  vaaran  tuttava.  Tällekin 
rahvaalle  on  siis  jakaminen  herättäviä  sanoja,  sekin  on  tuleva 
mahtavan  kansallisuusliikkeen  osalliseksi  (1860). 

Mutta  kansa  elää  myöskin  ihmiskuntaa  varten.  Robert 
Tengströmin  kuolema  (1847)  herättää  Cygnaeusessa  syvän 
surun  sentähden  että  juuri  Tengström  olisi  voinut  opettaa 
Europpaa  ymmärtämään  suomalaisen  hengen  ylevyyttä.  On 
kyllä  julistettu  teille,  sanoo  hän  ylioppilaille,  että  pienim- 
mällekin  kansalle  riittää  syventyä  omaan  itseensä,  että  se  voi 
katkaista  ne  langat,  joilla  ihmiskunnan  sivistys  yhdistää  kansa- 
kuntia. Ja  te  olette  uskoneet  tätä  oppia,  helposti  kun  an- 
tautuu hetken  auktoriteettia  uskomaan,  vaikka  se  huonosti 
korvaa  kadotetun  uskon  vuosisatojen,  niin  vuosituhansien 
kunnioitusta  vaativaan  traditsioniin.  Mutta  minä,  sanoo  hän, 
tunnen  päivä  päivältä  yhä  enemmän  etten  voi  mitään  vai- 
kuttaa omalla  voimallani,  että  itse  halu  jotakin  vaikuttaa  on 
minussa    tuhansien    ajassa  ja   paikassa   kaukaisten   voimien 

synnyttämä.  Ja  sentähden  hän  ei  voi  jättää  sikseen  tuota 
vuorovaikutusta  kansan  ja  ihmiskunnan  välillä.  —  Seuraavana 
vuonna  hän  taas  sanoo  että  Nervander,  palattuaan  ulkomaan- 
matkaltaan, kohtuuttomasti  mittaili  isänmaallista  innostusta 
ulkomaan  mitalla  ja  sentähden  siinä  näki  ainoastaan  liioit- 
telua. 

Omasta  puolestaankin  Cygnaeus  tahtoi  olla  osallisena 
työssä,  joka  tehtiin  ihmiskuntaa  varten.  Historialliset  tutki- 
mukset ulkomaan  arkistoissa  vaativat  häneltä  runoilemishalun 
ja  taiteen  harrastuksen  syrjäyttämistä;  mutta  häntä  elähytti 
toive  siitä  että  voisi  isänmaansa  puolesta  tutkimuksillaan 
maksaa  ihmiskunnalle  ainakin  pienen  osan  siitä  mitä  hän  ja 
hänen  kansansa  oli  sille  velkaa.  Ja  kerran  perehdyttyään  tut- 
kimiseen hän  siitä  tunsi  sitä  viehätystä,  joka  syntyy  kun  kel- 
lastuneitten  asiakirjojen  välityksellä  tutustuu  entisyyden  suu- 
riin  henkilöihin,  jotka   ovat  nuo  asiakirjat  sepittäneet  (1848). 

Mutta  erikoistutkijaksi  ei  hänestä  ollut.  Päinvastoin  hän, 
liittyen  Geijerin  sanaan  että  «rajaton  katse  maailman  yli*  on 
kaikille  valloittajille  ominainen,  huomauttaa  että  semmoinen 
katse  on  välttämätön  sillekin  valloittajalle,  jonka  aseena  on 
terävä  ajatus.  Semmoinen  katse  oli  tullut  Castrenin  osaksi. 
Sitä  vastoin  on  varsinkin  kotimaisessa  historiassa  vallalla 
„mikroskoopinen"  menettely.  Eikä,  sanotaan  1853,  maamme 
yleensä  ole  laajojen  näköalojen  maa.  Sisämaa  tarjoaa  luke- 
mattomia pienoismaisemia  ja  niiden  mukaan  muodostuu  kan- 
samme sielun  katse.  „Tosin  suomalaisen  hengen  mielikuvitus 
välisti  mahtavasti  ponnistautuu  ulkonaisia  esteitä  vastaan.  Mutta 
silloin  tulee  rajoitettu  (inskränkta) — honni  soit  qui  mal  y  pense  — 
suomalainen  järki,  sitäpaitsi  länsimaalaisen  kurituksensa  vit- 
san orjana,  ja  on  kohta  valmis  peruuttamaan  kaiken  maan- 
miehyyden  suomalaisen  fantasian  kanssa  sekä  huutamaan, 
kuolemaa  ja  kirousta  sen  suunnattomille  liioitteluille  ja  ekstra- 
vagansseille,  jollei  ehkä  pieteetti  anna  armon  käydä  ansiosta, 
missä  luuloitellut  liioittelut  j.  m.  s.  esiintyvät  kansanrunouden 
suojelemina,  josta  ei  kai  katsota  voivansa  vaatia  että  sen  en- 
siksi tulisi  käydä  länsimaisen  laulun  koulua  oppiaksensa  lau- 

lamaan  tavalla  joka  ei  sovellu  sen  luontoon  ja  olentoon. 
Ainoastaan  pohjalainen,  vilkas  kuin  aalto  joka  huuhtoo  hänen 
kotiseutunsa  matalia  rantoja,  taustana  saareton  meri,  sai  jos- 
kus osakseen  suuren  katseen  tietämisen  alueen  laajemman 
kokonaisuuden  yli.  Mutta  hän  ei  rankaisematta  saa  nauttia 
tätä  valon  profetallista  jumalanlahjaa.  Se  riuduttaa  hänet 
ennenaikaisesti  kuoliaaksi,  niinkuin  kävi  Castrenille  ja  Ner- 
vanderille, taikka  se  kärventää  hänen  kynäänsä  niin  että  hän 
kiiruhtaa  vaihtamaan  sitä,  yhtä  ennenaikaisesti,  konttorikir- 
joittajan  rihveliin,  niinkuin  teki  eräs,  jota  minun  ei  tarvitse 
mainita,  koska  joka  lukija  jo  on  sen  tehnyt  syvimmällä  su- 
rulla." 


Tämmöinen  suuri  katse  maailman  yli  oli  Cygnaeusella 
itsellään  varsinkin  kun  hän  liikkui  kirjallisuuden  historian 
alalla.  Mutta  samaten  kuin  äsken  mainitussa  lauselmassa  hän 
kaikkialla  elää  myöskin  omassa  ajassaan,  käsittää  sitä  samo- 
jen suurien  vaikutteitten  tuloksena,  joita  hän  historiassa  huo- 
maa. Jo  1861  hän  näkee  että  Vänrikki  Stoolin  tärinäin  toi- 
sessa osassa  on  enemmän  suomalaisuutta  kuin  ensimäisessä, 
ja  samaten  hän  esipuheessaan  Daniel  Hjortiin  lausuu  että 
epäilemättä  runoelman  »ylevään  sävyyn  on  vaikuttanut  se 
isänmaallinen  herätys,  joka  näinä  aikoina  on  saanut  suoma- 
laisen kansallishengen  siivet  kasvamaan*". 

Sitä  enemmän  hän  siis  menneisjrydessä  huomaa  kuinka 
runoilijat  ovat  aikansa  ja  kansansa  hengen  ilmaisijoita.  Eikä 
hän  siinä  kohden  aja  yksistään  isänmaansa  asiaa.  Franzenin 
lauluista  hän  kyllä  etsii  sukulaisuutta  Kantelettaren  runojen 
kanssa;  mutta  puhuessaan  hänen  Ruotsissa  sepitetystä  runoel- 
mastaan Julie  de  S:t  Julien  hän  (nähtävästi  Gabriel  Lagusta 
vastaan)  sanoo  tämän  runoelman  olevan  hyödyllisen  niiden 
lukea,  joille  on  luuloiteltu  että  Franzenin  runottaren  siivet 
murskattiin  ja  menivät  tuulen  tietä  kun  hän  syksyllä  1811  kulki 
Ahvenanmeren  yli.  Ja  Ruotsin  „ vanhan  ja  uuden  kou- 
lun**   historiallisia    edellytyksiä    on    Cygnaeus    1853    kirjassa 

«Erik  XIV  draamallisena  luonteena*"  kuvaillut  nerokkaammin 
kuin  mikään  Ruotsin  kirjailija. 

Vertailuja  hän  ei  yleensä  rakasta  missä  niiden  tarkoituk- 
sena on  mitata  toista  kirjailijaa  toisen  mitalla.  Semmoisten 
vertailujen  tekemiseen,  sanoo  hän,  on  halua  ainoastaan  niillä, 
jotka  eivät  parempaan  kykene.  Eikä  hän  koskaan  ole  «itses- 
sään  tuntenut  kummittelevan  sen  sukkeluuden  ja  oppineisuu- 
den, joka  olisi  minulle  selvittänyt  että  kun  näen  Vuoksen 
murtautuvan  omin  voimin  vuorien  ja  laaksojen  läpi,  samalla 
kertaa  kulussaan  ympäröivän  luonnon  määräämänä  ja  itse 
melkoisesti  määräävän  vaikutusta  katselijaan,  minun  silloin 
pitäisi  selvästi  huomata,  ettei  se  olekaan  muuta  kuin  mukailua 
Rheinistä  tahi  jostakin  muusta  joesta,  joka  virtailee  Jumala 
tietää  missä,  ja  jonka  nimen  olen  tullut  jostakin  siepanneeksi 
—  vaikka  ne  kieltämättömästi  ovat  toistensa  näköisiä  siinä 
hyvinkin  oleellisessa  suhteessa  että  molemmat  ovat  —  jokia** 
(1837). 

Mutta  kun  hän  oman  kansansa  runoudessa  huomaa  jota- 
kin suurta,  silloin  hän  empimättä  asettaa  tämän  muiden 
suurteosten  rinnalle.  Kun  sivistynyt  maailma  viettää  Shake- 
spearin  juhlaa,  niin  Cygnaeus  sanoo  meillä  olevan  oikeuden 
olla  mukana,  kun  meillä  on  niin  suurenmoista  tragiikkaa 
kuin  Kullervon. 

Runous  on  Cygnseusen  mielestä  ennen  kaikkea  rikkaan 
sisäisen  elämän  ilmaisu.  Semmoista  elämää  ei  yksityinen  voi 
elää,  jollei  aika,  kansa  sitä  jollakin  tapaa  elä.  Mutta  runoi- 
lijan personallisuus  ei  sentään  ole  merkitsemätön:  paljon  riip- 
puu esimerkiksi  siitä  kuinka  ylevästi  ja  runsaasti  hän  voi 
rakastaa  niitä  ihmisluonteita,  joita  hän  kuvailee.  Semmoista 
rakkautta  on  esimerkiksi  Shakespearella  ja  Schillerillä.  Mutta 
harva  runoilija  on  uloittanut  rakkautensa  myöskin  „roisto- 
väkeen".  Suomella  on  se  korkea  kunnia  että  yksi  sen  runoili- 
joista on  julistanut  Jumalan  suojelevan  kerjäläistäkin  (1853). 
Mutta  arvosan  Aaron  kuvailemiseen  ei  vielä  Franzen  olisi 
kyennyt;  sillä  hänen  aikansa  ei  siihen  ollut  kylliksi  demo- 
kraatinen. 

Tuo  rakkaus  alhaisiin  on  näetten  sekin  yhteydessä 
suuren  historiallisen  kehityksen  kanssa.  Kaikkein  varmin 
työohjelma,  jonka  historia  on  määrännyt  ja  merkinnyt  ihmis- 
kunnalle, on  sen  lakkaamaton  pyrkimys  demokratiseerautu- 
maan.  Alussa  on  jumaluus  yksin  itsevaltiaana,  sitten  tulee 
vähitellen  vallan  osallisiksi  valtias,  hierarkia  ja  aristokratia, 
kolmas  sääty.  Varsinainen  kansa  ei  vielä  ole  vaatinut  olla 
kaikki^  mutta  humaniteetti  on  tunnustanut  sen  ihmisarvon, 
ja  kansa  itse  on  etenkin  lauluillaan  osoittanut  ansaitsevansa 
semmoisen  tunnustuksen. 

Vielä  vähenmiin  kuin  Aaroa  olisi  Franz6n  voinut  niin 
suomalaisiksi  kuin  Runeberg  teki  kuvailla  vuosien  1808  ja 
1809  miehiä  ja  naisia;  siihen  tarvittiin  että  runoilija  joka  hen- 
genvedossa tuntisi  sitä  elähyttävää  tuulahdusta,  joka  virtailee 
täyteen  itsetietoisuuteen  heräävästä  kansasta;  että  hän  tuntisi 
suojelevansa  lippua,  jonka  tämä  hänen  kansansa  oli  antanut 
hänen  huostaansa  ja  josta  hän  ei  voinut  antaa  pois  tilkaa- 
kaan  tekemättä  valtiopetosta  pyhää  luottamustointansa  ja  koko 
kansakuntaansa  vastaan. 

Kun  suuri  runous  näin  riippuu  ihmiskunnan  henkisestä 
kehityksestä,  niin  se  tietysti  on  riippumaton  esteetisistä  sys- 
teemeistä. Olkoon  että  Aristoteles  Hegelin  mielestä  oli  mui- 
naisuuden suurin  ajattelija;  emmekö  kahdessa  tuhannessa 
vuodessa  ole  ehtineet  häntä  edelle?  Yleensä  systeemiä  muo- 
dostavan esteetikon  tehtävä  on  ainoastaan  teoreetisessa  yhte- 
näisyydessä refereerata  niitä  taiteen  lakeja,  jotka  suuret  taitei- 
lijat teoksissaan  ovat  käytännöllisesti  asettaneet,  sitä  tapaa, 
jota  he  ovat  taiteessaan  noudattaneet.  Jos  teoreetikko  tahtoo 
muussa  merkityksessä  säätää  lakia  taiteelle,  niin  hän  kääntää 
kaiken  järkevän  lainsäätämisjärjestyksen  nurin,  hän  anastaa 
despootista  mielivaltaa,  jonka  kanssa  järjellä  ei  ole  mitään 
tekemistä,  johtukootpa  opit  järjestelmästä  näennäisesti  kuinka 
välttämättömästi  hyvänsä. 

Tämä  lausuttiin  professorinvirkaa  varten  julkaistussa 
väitöskirjassa  (1853).    Silloin  voi  arvata  miten  hän   käsittelee 

«juoksevaa  arvostelua",  varsinkin  kun  tämä  hyökkää  kirjailijan 
kimppuun  jota  hän  pitää  suurena. 

Itse  Cygnaeus  ei  huoli  puhua  paljon  runouden  muodosta, 
vielä  vähemmän  etsiä  pikkuvirheitä.  Thorildin  kanssa  hän 
arvelee  ettei  mitään  tehdä  virheittensä  vuoksi  vaan  ansioit- 
tensa vuoksi.  Tavalliset  arvostelijat  taas,  he  asettuvat  aivan 
toiselle  kannalle. 

«Kuka  meidän  aikanamme  vielä  alentuisi  itsensäkieltä- 
miseen  joka  vapaaehtoisesti  tunnustaisi:  neron  tuotteet  syn- 
tyvät muitakin  tarkoituksia  varten  kuin  ollaksensa  koekenttinä 
kritiikin  kannuksille,  kun  tämä  huomaa  itsellään  olevan  aihetta 
nousta  korkean  hevosensa  selkään.  Milloinhan  nykyjään  yl- 
västelevää  kritiikkiä  huvittaa  antautuvasti  syventyä  siihen  esi- 
neeseen, jonka  se  ottaa  arvosteltavaksensa?  Sehän  etsii  ja 
löytää  tyydytyksensä  vain  oman  paremmuutensa  nauttimisesta, 
näyttäen  päivän  selväksi  että  teoksen  luoja  itse  tuskin  on 
osoittanut  koulupojan  ymmärrystä  oikeasta  tavasta,  jolla  olisi 
pitänyt  menetellä  saadaksensa  aikaan  jotakuinkin  moitteetto- 
man teoksen.  Yksin  hän,  kriitikko,  on  tullut  tämän  salaisuu- 
den perille  ei  ainoastaan  lähinnä  kysymyksessä  olevaan  teok- 
seen nähden,  vaan  kaikkiin  muihin  nähden,  jotka  jo  ovat 
olemassa  tahi  joskus  syntyvät.  Ja  tätä  kynttilää  hän  ei  suin- 
kaan tahdo  panna  vakan  alle.  Sen  täytyy  loistaa  koko  hoh- 
teessaan näyttääksensä  ihmiskunnalle  kaksi  seikkaa:  toinen 
ja  pääasiallinen,  että  arvosteleva  ymmärtää  kaikki,  toinen, 
että  arvosteltu  kaikista  vähimmin  on  käsittänyt  rahtuakaan 
siitä,  mitä  hänen  olisi  tullut  tehdä.  Vähän  tahi  ei  ensinkään 
tulee  kysymykseen  ystävällisellä  kädellä  osoittaa  sitä  mikä 
eräälle  tuotteelle  antaa  ominaista  väriä,  ryhtiä  ja  eloa.  Ky- 
seessä on  vain  miten  tuote  olisi  ollut  valmistettava  aivan  toisin 
saadaksensa  mitään  arvoa.  Päätetty  asia  on  että  se  ihminen, 
joka  on  antanut  koko  olentonsa  kukan  puhjeta  teoksessaan, 
älköön  uskaltako  mutista  sitä  verratonta  viisautta  vastaan, 
joka  silmänräpäyksessä  saavutetaan  teosta  hajamielisesti  selai- 
lemalla." 

Minun    täytynee    kunniasanallani    vakuuttaa,   että   tämä 
todenteossa  on  kirjoitettu  1861  —  eikä  1Ö07. 


Eiköhän  lukija  kaikesta  nyt  mainitusta  jo  liene  selvillä 
siitä  että  Cygnaeusen  ja  meidän  aikamme  „ vallalla  olevan" 
kannan  välillä  on  kuin  onkin  olemassa  —  ajatusviiva. 

Siitä,  mille  puolelle  viivaa  kukin  asettautuu,  riippuu  kai 
millä  tunteilla  hän  viettää  Fredrik  Cygnaeusen  satavuotis- 
muistoa. 

Valfrid  Vasen i us. 


muutamia  muistiinpanoja  f  redrik  Cygnaeuksesta. 


Elirjoittanut 
Th.  Rein. 


Varhaisimmat  muistoni  Fredrik  Cygnaeuksen  personalli- 
suudesta  ovat  niiltä  ajoilta,  jolloin  hän  vastikään  oli  v.  1847 
palannut  suurelta  nelivuotiselta  Etelä-Europpaan  tekemältään 
matkalta.  Hänen  ulkomuotonsa  oli  sellainen,  että  se  ehdot- 
tomasti herätti  huomiota  ja  jäi  mieleen,  kun,  mikä  usein  ta- 
pahtui, hänen  nähtiin  Helsingin  kaduilla  ja  puistikoissa  arvok- 
kain askelin  astuvan,  puettuna  komeaan  viittaan,  jonka  hän 
taiteellisesti  osasi  kietoa  ympärilleen.  Hänen  mahtava,  sangen 
pyyleä  vartalonsa,  pörheä,  tumma  tukka  ja  poskiparta  sekä 
tuuheat  kulmakarvat,  joiden  katveesta  pienet,  mutta  vilkkaat 
silmät  kiiluivat  —  kaikki  vaikutti  että  tiesi  näkevänsä  edes- 
sään henkilön,  joka  ei  ollut  vallan  jokapäiväinen.  Koulupoi- 
kana kuulin  myös  silloisien  ylioppilaiden  mainitsevan  niistä 
lukuisista  kuulijoistaan  kuuluista  ja  erinomaisen  pidetyistä 
luennoista,  joita  Cygnaeus  yliopiston  dosenttina  oli  v.  1848 
alkanut  pitää  yleisessä  historiassa.  Kerrottiin  muun  muassa 
kuinka  hän,  joka  vähää  ennen  oli  palannut  Italiasta  ja  ikui- 
sesta kaupungista,  oli  alkanut  nämä  luentonsa  siten  että  hän, 

kateederissa  seisten^  teki  draamallisen  liikkeen  ja,  ääni  sekä 
katse  mitä  juhlallisin,  lausui:  ^minä  seisoin  eräällä  kukku- 
lalla Roomassa",  jonka  jälkeen  hän  kertoi,  mitkä  mietteet 
siinä  tilaisuudessa  olivat  hänessä  heränneet.  Hän  oli  jo  v. 
1842,  ennen  ulkomaanmatkaansa,  pitänyt  historianluentoja  niin 
taajalle  kuulijakunnalle,  sekä  ylioppilaille  että  muille  —  myös 
naisille,  mikä  siihen  aikaan  oli  vallan  harvinaista  — ,  että  väi- 
tettiin hänellä  silloin  olleen  suurin  kuulijakunta,  mikä  kellään 
yliopiston  opettajalla  meillä  koskaan  oli  ollut  Suomen  yli- 
opiston perustamisesta  saakka. 

Vuonna  1851  ilmestyi  ensimäinen  osa  Cygnaeuksen  Ru- 
noelmia («Skaldestycken")  ja  seuraavana  vuonna  toinen  osa, 
joka  sisälsi  hänen  suuren  draamallisen  teoksensa  „  Klaus  Fle- 
niingin  ajat"  («Clas  Flemings  tider").  Näitä  teoksia  tosin  mai- 
nittiin ja  arvosteltiin  kirjallisuutta  harrastavissa  piireissä,  mutta 
niitä  ei  varsin  paljon  luettu  eivätkä  ne  suuressa  yleisössä  he- 
rättäneet mitään  ihastusta.  Annettiin  täysi  tunnustus  tekijän 
kaikelle  suurelle  ja  jalolle  avonaiselle  mielelle  ja  hänen  ne- 
roUisuudelleen,  joka  ilmeni]  runollisten  ajatusten  ja  kuvien 
runsaudessa,  mutta  valitettiin,  että  muotoaistin  puute  esti  hänen 
runojaan  saavuttamasta  tositaiteellista  täydellisyyttä.  Cygnaeuk- 
sella oli  epäilemättä  varsin  suuressa  määrin  runoilijan  lahjat, 
mutta  häneltä  puuttui  se  keskittämiskyky,  joka  olisi  ollut  tar- 
peen, jotta  runsastulvaiset  aatteet  olisivat  käyneet  kylHn  sel- 
viksi. Ja  mitä  »Klaus  Flemingin  ajat"  nimiseen  draamaan 
tulee,  puuttui  henkilöiden  luonteenkuvauksessa  yksilöllisyys, 
jota  vastoin  kaikille  oli  ominainen  kerrassaan  uhkuva  kauno- 
puheisuus, mikä  suuresti  muistutti  tekijän  omaa.  Siitä  syystä 
yleisö  arvelikin  Runebergin  osanneen  oikeaan,  kun  hän,  luet- 
tuaan runoelman,  lausui  että.  kaikki  henkilöt  siinä  ovat  „ Cyg- 
naeuksia". 

Paljoa  suuremman  suosion  saavuttivat  Cygnaeuksen  suora- 
sanaiset kirjoitukset,  joista  kaksi  vihkoa  »Kirjoitelmia  kansan- 
tajuisista aineista"  (Afhandlingar  i  populära  ämnen)  ilmestyi 
V.  1852  ja  1853.  Jälkimäinen  sisälsi  muun  muassa  erinomai- 
sen kirjoitelman:     »Kalevalan  traagillisesta  aineksesta",  joka 

niin  nerokkaalla  tavalla  selvittää  Kullervo-laulujen  suuren 
runollisen  merkityksen.  Tämä  tutkimus  on  epäilemättä  mel- 
koisessa määrin  vaikuttanut  silloiseen  nuorisoon  juurruttamalla 
siihen  vakaumuksen  Kalevalan  erinomaisesta  arvosta.  Myös 
hänen  historiallisia  tutkimuksiaan,  kuten  esim.  H.  H.  Gripen- 
bergiä  käsittelevä  ja  v.  1858  ilmestynyt  kirja  J.  Z.  Duncke- 
rista,  jota  Cygnaeus  piti  suomalaisen  soturin  ihanteena^  luet- 
tiin suurella  mielenkiinnolla,  ja  nuoria  mieliä  lämmittivät  ne 
suurenmoiset  näköalat,  joita  tekijä  avasi,  sekä  hänen  lämmin 
isänmaanrakkautensa  ja  Suomen  kunnian  harrastuksensa,  jos 
kohta  täytyi  lukea  viaksi  että  hän  mielellään  tahtoi  esittää 
kaikki  superlatiivissa,  joko  lumivalkeana  tai  sysimustana. 
TIimä  Cygnaeuksen  taipumus  häiritsee  kieltämättä  jossain  mää- 
rin hänen  arvostelujensa  täysin  historiallista  pätevyyttä.  Li- 
säksi tulee  hänen  halunsa  puoltaa  muiden  moittimia  henki- 
löitä, mikä  tosin  todistaa  hänen  jalomielisyyttään,  mutta  vä- 
listä menee  liian  pitkälle,  kuten  silloin  kun  hän  puolustaa 
kuningas  Kustaa  IV  Aadolfia  ja  moittii  Adlercreutzia,  joka  hänet 
eroitti.  Adlercreutzin  kuolemattomana  ansionahan  oli  että  hän 
oman  päänsä  uhalla  eroitti  kelvottoman  hallitsijan,  joka  tyh- 
myytensä kautta  oli  tuottanut  onnettomuutta  valtakunnalleen, 
ja  lisäksi  toimitti  tämän  eroittamisen  verta  vuodattamatta  ja 
mielipuoli  raukkaa  kohtaan  niin  inhimillisellä  tavalla  kuin 
saattaa 'ajatella. 

Ennen  kaikkea  oli  kuitenkin  Cygnaeus  luonnonlahjojensa 
koko  laadun  johdosta  luotu  puhujaksi  ja  varsinkin  juhlapuhu- 
jaksi. Hänen  originellien,  usein  nerokasten  aatteittensa  tulva, 
missä  toinen  ajatus  hänen  sielussaan  välittömästi  herätti  eloon 
toisen,  ynnä  hänen  suuri  kykynsä  sovittaa  ryhtinsä  ja  äänensä 
puhutun  sisällyksen  mukaan,  vaikuttivat  että  Cygnaeus  pystyi 
tempaamaan  mukaansa  kuulijansa  kenties  suuremmaissa  mää- 
rin kuin  mitä  kukaan  muu  puhuja  Suomessa  on  voinut.  Ja 
varsinkin  oli  hänellä  suuri  kyky  puhua  valmistamatta.  Ensi 
kerran  sain  todistaa  tämän  alussa  vuotta  1854,  jolloin  äsken 
valmistuneena  ylioppilaana  otin  osaa  juhlaan,  jota  ylioppilas- 
kunta vietti  Elias  Lönnrotin  kunniaksi  sen  johdosta,  että  hänet 

vähää  ennen  oli  nimitetty  suomen  kielen  ja  kirjallisuuden  pro- 
fessoriksi.   Tämä  juhla,   jossa    myös   Cygnaeus,  Snellnian  ja 


FREDR.  CYGN/BUS. 
C.  E.  SjöSTRANDin  veistos.     Cygmtuksen  galltriassa. 

muut  Lönnrotin  vanhemmista  ystävistä  olivat  läsnä,  pidettiin 
n.  s.  Oelzen  salongissa,  joka  sijaitsi  sen  kivirakennuksen  ylä- 
kerrassa, joka  on  lähinnä  keisarillista  linnaa  vastapäätä  pää- 

vahtia.    Mieliala  oli  juhlassa  innostunut.    Muutamat  läsnäoli- 
joista pyysivät  Cygnaeusta  lausumaan  joitakuita  sanoja,  ja  tämä 
nousi  kahdelle  toistensa  viereen  asetetulle  tuolille  —  yksi  tuoli 
kenties  ei.  olisi  kestänyt  hänen  sangen  raskasta  painoaan  — 
ja  piti  Lönnrotin  kunniaksi  puheen,  niin  hurmaavan  kauniin 
ja  innostuttavan,  että  luulen   tuskin   koko  elämässäni  kuul- 
leeni mitään  parempaa.    Puhe  pidettiin  kokonaan  valmista- 
matta ja  on  ainiaaksi  menn}rt  jälkimaailmalta  hukkaan,  kun 
valitettavasti  ei  kukaan  kuulijoista  pannut  sitä  paperille.    Se 
olisi   kyllä  puolustanut  paikkansa  E.  Nervanderin  julkaise- 
missa Cygnaeuksen  kootuissa  teoksissa.   On  tosin  myönnettävä 
että  hänen   puheensa  eivät  painettuina  tee  samaa  vaikutusta 
kuin  silloin  kun  niitä  kuuli,  jolloin  itse  esitys  ja  puhujan  oma 
näkyvä  ja  kuuluva  innostus  teki  vaikutuksen  kaksinkertaiseksi. 
Samat  ominaisuudet,  mitkä  tekivät  Cygnaeuksen  suureksi 
puhujana,  ilmenivät  myös  hänen  yliopistollisissa  luennoissaan. 
Minulla  oli  tilaisuus  käydä  luennoilla,  joita  hän,  tultuaan  ni- 
mitetyksi professoriksi,  piti  1850-luvulla  uudemmassa  kirjal- 
lisuushistoriassa, ja  luulen  niiden  olleen  muodoltaan  etevimmät, 
mitä    olen    meidän   yliopistossamme  kuullut.    Muualla  olen 
eläessäni   kuullut  vain  kahta  luennoitsijaa,  joita  katson  tässä 
suhteessa  voitavan  verrata  Cygnaeukseen:  tunnettua  filosofia 
Kuno  Fischeriä  Jenassa  sekä  oikeustieteen  opettajaa  ja  histo- 
rioitsijaa Edouard  Laboulayela,  jota  minulla  v.  1866  oli  etu 
kuulla  College  de  Francessa  Parisissa.    Jälkimäisen  luennoi- 
mistapa muistutti  jonkun  verran  Cygnaeuksen  esitystä,  muun 
muassa   siinä   että  molemmilla  oli   tapana   sekä   alkaa  joka 
luento  tavalla,  joka  oli  omiaan  vilkkaasti  jännittämään  kuu- 
lijain  tarkkaavaisuutta,  että  myös  lopettaa  ne  jollain  kauno- 
puheisella käänteellä,  joka  vaikutti  kuulijaan  ja  painui  hänen 
sieluunsa.    Sisällykseltään   olivat   Cygnaeuksen    kirjallishisto- 
rialliset luennot  perusteelliset  ja  opettavaiset,  milloin  aine  oli 
kyllin  viehättänyt  häntä  itseään  siihen  syventymään  —  mikä 
tosin  ei  aina  ollut  laita.    Mutta  milloin  hän  oli  erityisesti  kiin- 
tynyt johonkin  kirjailijaan  ja  senvuoksi  vakavasti  tätä  tutki- 
nut,  niin    hän   myös    kykeni   innostuttamaan    nuorisoa    sitä 

lukemaan.  Niin  oli  laita  esim.  Lessingin  ja  Shakespearin, 
joiden  teoksia  nuorison  piirissä  ahkeraan  lueskeltiin  sen  vie- 
hätyksen johdosta,  joka  Cygnaeuksen  luennoillaan  oli  onnis- 
tunut niihin  herättää. 

Vuoden  1855  lopulla  Cygnaeus  tuli  historiallis-kielitieteel- 
lisen  tiedekunnan  dekaan ukseksi.  Ylioppilaat  olivat  siihen 
aikaan,  jolloin  osakuntalaitos  oli  lakkautettu,  jaetut  tiedekun- 
tiin, jotka  kokoontuivat  joka  viikko.  Historiallis-kielitieteel- 
lisiltä  viikkokokouksilta  ei  suinkaan,  varsinkaan  sinä"  aikana, 
jolloin  Cygnaeus  dekaanuksena  niissä  johti  puhetta,  puuttunut 
henkistä  eloa  ja  herätystä,  kuten  usein  myöhemmin  on  ollut 
tapana  kuvitella;  päinvastoin  niissä  hyvinkin  usein  oli  kirjal- 
lisia harjoituksia,  esitelmiä  ja  keskustelua.  Cygnaeus  luki  niissä 
joskus  julki  omia  sepitelmiään.  Erittäin  muistan  niin  tapah- 
tuneen «Fantasier  öfver  obelisken"  (Haaveiluja  obeliskin  joh- 
dosta) nimisen  kappaleen  suhteen,  joka  käsittelee  Egyptistä 
Place  de  la  Concordeen  Parisiin  tuotua  vanhaa  obeliskia. 
Tämä  kummallinen  kappale  painettiin  sittemmin  hänen  Ru- 
noelmiensa  4:nteen  osaan.  Historiallis-kielitieteellisen  ylioppi- 
lastiedekunnan  kokouksissa  nostettiin  ensi  kerta  kysymys  yli- 
oppilastalon rakentamisesta,  ja  se,  joka  kaikkein  ensiksi  tämän 
ajatuksen  esitti,  ei  ollut  kukaan  muu  kuin  Cygnaeus.  Hän,  jos 
kukaan,  oli  ^aatteiden  mies",  aina  valmiina  esittämään  uusia 
ajatuksia,  joiden  käytännöllisen  toteuttamisen  hän  kuitenkin 
jätti  muille.  Niin  oli  myös  ylioppilastalon  laita.  Itse  hän 
kerran,  kun  ylioppilaat  hänen  syntymäpäivänään  olivat  lau- 
lulla häntä  kunnioittamassa,  lausui,  seistessään  Janssonin  ta- 
lossa Itä-Heikinkadun  varrella  sijaitsevan  kotinsa  portailla: 
«tässä  minä  seison  kahden  teokseni  välillä",  jolloin  hän  osoitti 
vasemmalle  ruotsalaista  teatteria  ja  oikealle  ylioppilastaloa. 

Ylioppilastiedekunnan  kokouksien  keskusteluihin  hän  otti 
osaa  hyvin  sävyisästi.  Joskus  hän  kuitenkin  oli  pakoitettu  tor- 
jumaan hyökkäyksiä.  Niinpä  kerran  sattui,  että  muuan  yli- 
oppilas esiintyi  jonkun  verran  nenäkkäästi  dekaanusta  koh- 
taan, jolloin  jälkimäinen,  jonkun  aikaa  mietittyään,  koroitti 
äänensä  ja   virkkoi:    «minä    vastaan    teille  niinkuin  muinoin 

Timoleon  vastasi  syrakusalaiselle  nuorukaiselle:  jumalille  kii- 
tos, että  meidän  yhteiskunnassamme  vallitsee  niin  suuri  va- 
paus, että  nuorukainen,  sellainen  kuin  te,  saattaa  uskaltaa  lau- 
sua jotain  semmoista  miehelle,  sellaiselle  kuin  minulle." 

Dekaanuksena  hän  joskus  kutsui  ylioppilaita  komeaan, 
lukuisain  taulujen  ja  veistosten  koristamaan  kotiinsa,  ja  näissä 
tilaisuuksissa  oli  aina  tarjona  sekä  ruoan  että  juoman  puo- 
lesta erinomainen  kestitys,  sillä  Cygnaeus,  joka  ylimalkain 
rakasti  ylellisyyttä,  eikä  vähimmin  ruoassa,  tahtoi  että  kaikki 
silloin  olisi  hienoimmalla  tavalla  järjestetty.  Mutta  ei  puut- 
tunut henkistäkään  ravintoa,  sillä  Cygnaeuksen  oli  tapana 
näissä  illallisissa,  joihin  vanhempiakin  henkilöitä  kutsuttiin, 
pitää  puheita  milloin  toiselle,  milloin  toiselle  vieraista.  Muun 
muassa  hän  sellaisessa  tilaisuudessa  v.  1B56  piti  maljapuheen 
eräälle  läsnäolevista,  ruukinpatruuna  Niilo  Arppelle,  tunne- 
tulle Värtsilän  rautaruukin  ynnä  muiden  Karjalan  teollisuus- 
laitosten perustajalle.  Cygnaeus  kiitti  kaunopuheisesti  Arppen 
ansioita  Itä-Suomen  teollisuuden  suhteen.  Oli  hiukan  outoa 
kuulla  Cygnaeuksen  liikkuvan  tällä  hänestä  verrattain  kaukana 
olevalla  alalla,  mutta  ei  voinut  ihmetyttää  että  niin  lämmin 
isänmaanystävä  kuin  hän  täysin  saattoi  antaa  arvoa  sellaisil- 
lekin toimille,  jotka  olivat  edistäneet  Suomen  teollisuuden 
kehitystä. 

Cygnaeus  oli  aina  nuorison  lämmin  ystävä  ja  ymmärsi 
sitä  varsin  hyvin.  Nuorukaiset,  jotka  olivat  osoittaneet  lupaa- 
via luonnonlahjoja,  hän  otti  erityiseen  suojelukseensa,  antoipa 
heille  tarvittaessa  aineellistakin  apua.  Niin  oli  laita  esim. 
Aleksis  Kiven,  jota  kohtaan  hän  tunsi  suurta  ystävyyttä,  minkä 
vuoksi  myös  se  kova  kohtelu,  jota  Kivi  sai  kirjailijana  kokea 
August  Ahlqvistin  puolelta,  ei  miellyttänyt  Cygnaeusta.  Myös 
Josef  Julius  VVeckselliä  kohtaan  hän  osoitti  hyväntahtoisuutta 
ja  oli  varsinkin  hyvin  kiintynyt  tämän  «Daniel  Hjort"iin.  Sii- 
hen hänellä  oli  sitä  suurempi  syy,  kun  Cygnaeus  katsoi  omaa 
runotartansa  tavallaan  tämän  runoelman  kantaäidiksi,  koska 
hän,  kenties  syystä,  luuli  XVecksellin  saaneen  aiheen  omaan 
kappaleeseensa  Cygnaeuksen  »Klaus  Flemingin  ajoista",  jonka 

kanssa  ensinmainittu  monessa  kohden  pitä«ä  yhrtä.  Wecksell 
oli  alkujaan  aikonut  antaa  näytelmälleen  toisen  nimen,  nimit- 
täin „Skuggornas  hämnd"  (Haamujen  kosto),  ja  tämä  nimitys, 
joka  oli  sekä  runollinen  että  lyhyesti  ilmaisi  kappaleen  perus- 
aatteen,  oli  suuresti  miellyttänyt  Cygnaeusta.  Mutta  kun  Weck- 
sell  sittemmin  kahden  ystävän  (Walfrid  Alftanin  ja  Viktor 
Bremerin)  neuvosta  oli  muuttanut  nimen  siksi,  minkä  kap- 
pale sitten  on  saanut  pitää,  niin  Cygnaeus  lausui  ilmi  tyyty- 
mättömyytensä; «Haamujen  kosto"  —  niin  hän  sanoi  —  oli 
liian  runollinen  nimi,  jotta  herrat  A.  ja  B.  olisivat  pystyneet 
tajuamaan  sitä. 

Yliopiston  etuja  Cygnaeus  aina  kykynsä  mukaan  koetti 
edistää  ja  vaarojen  uhatessa  korkeakoulua  teki  hän  parastaan 
torjuakseen  ne.  Tämän  teki  hänelle  mahdolliseksi  hänen 
tuttavuutensa  kreivi  Aleksanteri  Armfeltin  kanssa,  joka  mi- 
nisterivaltiosihteerin-toimen  ohella  oli  yliopiston  kanslerin 
apulaisena.  Hänen  kanssaan  Cygnaeus  oli  jotenkin  vilkkaassa 
kirjevaihdossa.  Vuonna  1849,  jolloin  vallanpitäjät  Pietarissa 
olivat  kaikkialla  vainuavinaan  vallankumoustartuntaa,  oli  si- 
jaiskansleri kenraali  Nordenstam  lausunut  pitävänsä  n.  s. 
«akateemista  lukuyhdistystä",  joka  oli  perustettu  1840-luvulla 
ja  johon  otti  osaa  sekä  yliopiston  opettajia  että  ylioppilaita, 
sangen  arveluttavana.  Sitä  katsottiin  vaaralliseksi  syystä  että 
ulkomaalaisten  sanomalehtien  lukeminen,  jotka  silloin  olivat 
täynnä  tietoja  Fluropassa  tapahtuvista  valtiollisista  levotto- 
muuksista, muka  saattoi  synnyttää  kumouksellisia  mielipiteitä 
ylioppilasten  kesken.  Ajateltiin  senvuoksi  koko  lukuyhdis- 
tyksen  lakkauttamista.  Tämän  johdosta  Cygnaeus  kirjoitti 
Armfeltille,  esittäen  hänelle  kuinka  kieroa  olisi  ilman  pakoil- 
tavaa syytä  hävittää  tämäntapainen  sivistyskeino.  „Jos  tah- 
dotaan tuhota  valo  ja  sivistys  tästä  maasta,  niin  sen  täytyy 
vajota  takaisin  raakuudentilaan,  tuhat  kertaa  masentavampaan 
ja  nöyryyttävämpään  kuin  oli  se,  mikä  puolivuosituhatta  sitten 
ainakin  saattoi  turvautua  aarniometsiinsä  niissä  kätkeäkseen 
häpeänsä."  —  Kun  sen  johdosta  että  perintöruhtinas  Aleksan- 
teri 25  vuotta  oli  ollut  Suomen  yliopiston  kanslerina,  sijais- 

kansleri  Nordenstam  tammikuun  11  p:nä  1851  piti  tanssijaiset 
ja  oli  niihin  kutsunut  ylioppilaita,  mutta  nämä  olivat  jääneet 
pois  —  eivät  siitä  syystä  että  olisivat  ylenkatsoneet  kansleria, 
vaan  koska  eivät  pitäneet  sijaiskanslerista  — ,  uhattiin  sulkea 
yliopisto.  Cygnaeus  kirjoitti  uudestaan  Armfeltille  pari  sangen 
vakavaa  kirjettä  torjuakseen  uhkaavan  onnettomuuden,  joka, 
kuten  tunnettu,  useiden  —  niiden  joukossa  myös  Norden- 
stamin  —  yhdistyneitten  ponnistusten  kautta  saatiin  onnellisesti 
ehkäistyksi. 

Välistä  Cygnaeus  kirjoitti  Armfeltille  muissakin  yleisissä 
asioissa  kuin  niissä,  jotka  koskivat  yliopistoa.  Niinpä  esim. 
sen  johdosta,  että  oli  julkaistu  kielto  käyttää  suomen  kieltä 
muussa  kuin  uskontoa  ja  taloutta  koskevassa  kirjallisuudessa. 
Cygnaeuksen  kirje,  joka  tietääksemme  ei  missään  ennen  ole 
julkaistu,  on  päivätty  heinäkuun  22  p:nä  1854  ja  kuuluu: 
«Vielä  on  viaton  Cornelius  Nepos,  kun  hänen  tulee  näyttäy- 
tyä suomalaisessa  puvussa,  Indexissä  yhtä  kurjasti  kuin  ennen ; 
suomen  kieli  on  yhä  vielä  kaikista  maailman  kielistä  ainoa, 
jolle  on  kielletty  kääntämästä  Runebergin  Hirvenhiihtäjiä; 
eikä  edes  hyvänsävyisintä,  uskontoa  ja  moraalia  tarkoittavaa 
esitystä  saa,  vaikka  se  olisikin  ennen  ollut  painettuna  suoma- 
laiseen lehteen,  painattaa  eri  kirjasena,  jos  sitä  vaivaa  se  kau- 
hea vika,  että  se  on  sepitetty  novellinmuotoon." 

«Minun  täytyy  tosiaan  ponnistaa  kaikkia  voimiani  nytkin 
pidättyäkseni  lausumasta  mieltäni  tästä  kauheasta  surmanyri- 
tyksestä  Suomen  kansan  vaivaista  sielua  vastaan.  Uskallan  vain 
lausua  sen  otaksuman,  että  se  yhtä  nerokas  kuin  korkea-ase- 
mainen virkamies,  jota  on  huvittanut  toimittaa  tämä  koe  saa- 
dakseen selville  miten  pitkälle  voi  rankaisematta  mennä,  en- 
nenkuin onnistutaan  tyhjentämään  kärsivällisimmän  ja  sitou- 
mustensa täyttäniisessä  uskollisimman  kansankin  kärsivälli- 
syys, oli  unohtanut  tuon  merkillisen  sanan,  jonka  eräs  hänen 
etevimmistä  kilpaveljistään  nerossa  ja  valtiomiehen  viisaudessa 
lausui:  c'est  pire  qu'un  crime,  e*est  une  faute.'    Suuren  mie- 

'  Suomen  kenraalikuvernööri  ruhtinas  Menschikoff  oli  se,  josta 
vuoden  ISfjOin  kielto  käyttää  suomen  kieltä  painotuotteissa  lähti,  ja  toi- 

hen  suomen  kieltä  vastaan  julistama  anateema,  jonka  vertaista 
ei  maailmanhistoriassa  ole  muuta  kuin  paavinuskon  kielto 
kristikunnassa  lukea  raamattua,  on  ja  pysyy  tavallisissakin 
oloissa  ikuisesti  edellisenä;  mutta  se  vaihtuu  jälkimäiseksi 
varsinkin  aikoina,  jolloin  kenties  vaaditaan  arvaamattomia 
omaisuuden,  hengen  ja  veren  uhrauksia  samalta  kansalta, 
jonka  keskuudessa  noita  nerokkaita  kokeita  vielä  parhaillaan 
harjoitetaan.***  —  Cygnaeus  mainitsee  samassa  kirjeessä  että 
oli  ollut  kysymys  rahvaan  keskuudessa  koota  allekirjoituksia 
keisarille  jätettävään  anomukseen,  jossa  pyydettäisiin  suoma- 
laisten painotuotteiden  kiellon  lakkauttamista.  Jos  tahdottiin 
saada  tämä  anomus  estetyksi,  oli  ainoa  keino  se,  että  kielto 
lakkautettiin  tai  ainakin  että  sen  vaikutuksia  lievennettiin. 
'  Todella  lievennettiin  vielä  samana  vuonna  mainittua  kiel- 
toa salaisilla  sensoreille  annetuilla  ohjeilla,  joskin  se  nimen- 
omaan lakkautettiin  vasta  v.  1860. 

Eräässä  niistä  juhlista,  joita  keväällä  1857  pidettiin  pro- 
motsionin  johdosta  tänne  saapuneille  ruotsalaisille  vieraille, 
piti,  kuten  tunnettu,  Adolf  Nordenskiöld  puheen,  jota  siinä 
esiintyvien  valtiollisten  viittausten  vuoksi  muutamat  läsnä- 
olevista katsoivat  sopimattomaksi  ja  voivan  vahingoittaa  yli- 
opistoa. He  kehoittivat  senvuoksi  Cygnaeusta  esiintymään 
osoittaakseen  vieraille  että  muitakin  mielipiteitä  kuin  Nor- 
denskiöldin täällä  oli  olemassa.  Se  puhe,  minkä  Cygnaeus 
tämän  johdosta  piti  —  n.  s.  ,,toukokuun  yön  puhe",  —  herätti 
taas  puolestaan  suuttumusta  Nordenskiöldissä  ja  hänen  ystä- 
vissään. Kun  Nordenskiöld  sittemmin  puheensa  vuoksi  joutui 
kenraalikuvernöörin,  kreivi  Bergin  vainon  alaiseksi  ja  oli  pa- 
koitettu  lähtemään  maasta,  syyteltiin  eräillä  tahoilla  Cygnaeusta 
siitä   että   sopimattomalla  esiintymisellään  oli  tämän  aikaan- 

menpiteen  tarkoituksena  oli  oikeastaan  estää  kumouksellisten  aatteiden 
leviämistä  suomalaisen  rahvaan  keskuuteen.  Sanat:  „se  on  pahempi 
kuin  rikos,  se  on  tyhmyys**  lausui  ranskalainen  valtiomies  Talleyrand 
sen  johdosta  että  Napoleon  I  oli  laittomasti  otattanut  vangiksi  ja  mestaut- 
tanut Enghienin  herttuan. 

*  Itämainen  sota,  jota,  kuten  tunnettu,  osaksi  käytiin  Suomen  ran- 
nikoilla, oli  Cygnaeuksen  kirjoittaessa  äsken  alkanut. 

saanut;  häntä  vastaan  tehtiin  sen  johdosta  kiivaita  hyökkäyksiä 
ja  hän  sai  siitä  kärsiä  paljon  ikävyyksiä.  Tämä  ei  kuiten- 
kaan estänyt  häntä,  tavallisella  jalomielisyydellään,  lämpimästi 
puoltamasta  Nordenskiöldiä,  kun  tämän  asiaa  käsiteltiin  kon- 
sistorissa. Ikävä  kyllä  ei  kuitenkaan  onnistuttu  yliopistollemme 
ja  maallemme  pelastaa  Nordenskiöldin  loistavaa  kykyä.  Monta 
vuotta  myöhemmin  nostettiin  uudelleen  kysymys  Norden- 
skiöldin palauttamisesta  Suomelle,  ja  Cygnaeus  kirjoitti  ehdoi- 
tusta  kannattaakseen  Armfeltille  kirjeen  syyskuun  24  prltä 
1867,  missä  sanotaan:^ 

«Teidän  Ylhäisyytenne  muistanee  että  hän  (Nordenskiöld) 
kymmenen  vuotta  sitten  sattumalta  tuotti  minulle  enemmän 
suuttumusta  ja  häväistystä  kuin  mitä  yksikään  inhimillinen 
olento  tähän  asti  on  saattanut  tuottaa.  Jo  se  seikka  oikeuttaa 
luonnollisesti  Nordenskiöldiä  vaatimaan  että  minä  vielä  tällä 
hetkellä,  samoin  kuin  siihen  aikaan  tein,  olen  koettava  kaikin 
voimin  edistää  hänen  parastaan.  Mutta  tämä  hänen  eittämä- 
tön ansionsa  ei  suinkaan  ole  ainoa  tai  korkein,  joka  velvoit- 
taa minua  tähän.  —  Nordenskiöldilla  on  varsin  harvinaiset 
älylliset  voimat  ja  sen  ohessa  yhtä  epätavallinen  tarmo  käyt- 
tää niitä.  Suomen  yliopistolle  olisi  tällä  hetkellä  erittäin 
tarpeen  saada  moisista  kyvyistä  lisävoimia.  Päinvastaisessa 
tapauksessa  uhkaa  vaara  että  korkeakoulu  vähitellen  alenee 
—  triviaalikouluksi.  —  Enemmän  tai  vähemmän  halpamaisten 
vaikuttimien  johdosta  on,  peloittelemalla  N:n  nuoruudenvuo- 
sien  rabulismin  kummituksella,  koetettu  estää  häntä  pääse- 
mästä yliopiston  opettajaksi  tänne. On  varsin  hämmäs- 
tyttävää että,  sittenkun  J.  V.  Snellmanin  esimerkki  niin  lois- 
tavalla tavalla  on  päivänselvästi  osoittanut,  että  kymmenen 
kertaa  rajumpi  rabulisti,  kuin  mitä  Nordenskiöld  konsanaan 
on  ollut,  on  saattanut  muuttua  uskollisimmista  palvelijoista 
uskollisimmaksi,  suhteellisesti  niin  viattoman  pomon  ottaminen 
yliopistoon  on  herättänyt  pelkoa." 

'  Tiima  kirje  säilytetään,  samoin  kuin  edellinen,  kreivi  Aleks.  Arm- 
feltin jälkeenjääneiden   paperien  joukossa  täkäläisessä  valtioarkistossa. 

Ei  tälläkään  kertaa  onnistunut  Cygnseuksen  yritys  palaut- 
taa isänmaalle  sitä  mainiota  miestä,  jonka  se  oli  kadottanut. 
Emme  tunne,  katsoiko  hän  itse  olevansa  jossain  määrin  syy- 
päänä Nordenskiöldin  siirtymiseen  ja  senvuoksi  velvollinen 
kykynsä  mukaan  hyvittämään  tekemänsä  vahingon.  Puoles- 
tamme emme  usko  että  hän  sen  myönsi.  Mutta  joka  tapauk- 
sessa ovat  nämä  hänen  puuhansa  luettavat  hänelle  ansioksi, 
nekin  kun  osaltaan  todistavat  sitä  jaloa,  ylevämielistä  ajatus- 
ja  toimintatapaa,  joka  aina  oli  kuvaavana  Fredrik  Cygnaeuk- 
selle. 


muutamia  muistopiirrelmiä  f redrik  Cygnaeuksesta. 


Kirjoittanut 
K.  F.  Ignatius. 


Niistä  muistoista,  jotka  minä  olen  säilyttänyt  yliopisto- 
ajoiltani,  on  Fredrik  Cygnaeuksen  kuva  valoisimpia.  Yliopis- 
tonopettajana  hän  oli  erittäin  etevä,  ja  hänen  kirjallisuus- 
historiallisia luentojaan  esimerkiksi  Shakespearestä,  Voltai- 
restä,  Lessingistä  ynnä  muista  seurasi  vilkkaalla  mielenkiin- 
nolla lukuisa  kuulijakunta,  johon  minäkin  kuuluin.  Mutta 
mikä  ennen  kaikkea  kiinnitti  minut  Fredrik  Cygnaeukseen,  oli 
hänen  ylevämielinen  personallisuutensa,  joka  luonteenomai- 
sella tavalla  ilmeni  sekä  hänen  opettajatoimessaan  että  yksi- 
tyisessä seurustelussa.  Lämmin  isänmaanrakkaus  yhdistyneenä 
palavaan  intoon  kaikkea  suurta  jg  jaloa,  totta  ja  kaunista  koh- 
taan elämässä  painoi  leimansa  koko  hänen  olemukseensa  ja 
vaikutti,  että  hän  niin  mahtavasti  kosketti  nuorison  sydämen 
kieliä.  Elämän  pienet  arkiaskareet  häntä  eivät  laisinkaan 
huvittaneet.  Ylioppilaiden  kesken  kävi  juttu  semmoinen,  että 
Cygnaeuksella,  kun  hän  nostettuaan  palkkaneljänneksensä  tuli 
kotiinsa,  oli  tapana  pistää  setelit  onttoon  Napoleonin  rinta- 
kuvaan, joka  seisoi  hänen  etuhuoneensa  pöydällä.  Sieltä  hän 
otti  vähitellen  mitä  itse  tarvitsi  tai  muille  lainasi,?enimmäk- 
seen  ylioppilaille  ja  köyhille  taiteilijoille.    Semmoisia  suojat- 

teja  hänellä  oli  useita.  Omituinen  relus  Elis  Oskar  Stenberg, 
jonka  pienet  runokoelmat  olivat  hankkineet  hänelle  Cyg- 
naeuksen suosion,  lohdutteli  väliin  saamamiehiään  lupaillen: 
„niin  pian  kuin  Cygnaeus  on  saanut  nostaa  palkkaneljännek- 
sensä,  maksan  sinulle**.  Maalari  Löfgren,  joka  kaiketi  oli  saa- 
nut osakseen  samantapaista  avuliaisuutta,  lausui  kerran  huoa- 
ten: „voi,  jospa  Cygnaeus  olisi  senaatin  valtio varain-toimitus- 
kunnan  päällikkönä**. 

Että  Cygnaeus  täm- 
möisellä taloudenhoidol- 
la kärsi  rahallisia  tap- 
pioita, on  itsestään  sel- 
vää. Kumminkaan  ne  ei- 
vät ylimalkain  liene  olleet 
niin  suuria,  kuin  olisi 
taipuvainen  uskomaan. 
Hänen  taloudellinen  ase- 
mansa oli  aina  jotakuin- 
kin hyvä,  ja  tästä  seurasi, 
ettei  hänen,  ei  ainakaan 
professorina,  tarvinnut 
velkaantua.  Kerran  jou- 
duin odottamattoman 
maksun  vuoksi  äkkiar- 
vaamatta pienehkön  tas- 

kulainan  tarpeeseen. 
Asuin  samassa  kartanossa  kuin  Cygnaeus,  menin  hänen  luok- 
seen ja  esitin  hiukan  ujostellen  asiani.  Hän  otti  heti  esiin 
pyydetyn  summan,  ojensi  sen  minulle  ja  sanoi:  »kiitän  herra 
tohtoria  vilpittömästi  siitä  suuresta  luottamuksesta,  minkä 
olette  minulle  osoittanut  kääntymällä  puoleeni".  Tämmöinen 
tapa  katsoa  senlaatuista  lainanpyyntöä  oli  perin  kuvaavaa 
Cygnaeukselle. 

Historiallis-kielitieteellisen  tiedekunnan  dekaanuksena  ja 
tämän  tiedekunnan  ylioppilaiden  viikkokokousten  puheenjoh- 
tajana Cygnaeus  otti  virkeästi  ja  tehokkaasti  osaa  niiden  kysy- 


R.  W.  Ekman.  Siivekäs  Cygtustis. 

mysten  ratkaisemiseen,  joita  silloin  yliopiston uoriso  pohti. 
Niin  esimerkiksi  ylioppilailla  oli  hänestä  voimakas  tuki,  kun 
oli  yliopistosta  karkoitettava  valtiolliseksi  urkkijaksi  keksitty 
Tammelander.  Ne  syvää  ylenkatsetta  hehkuvat  sanat,  jotka 
Cygnaeus  lausui  tuosta  konnasta,  olivat  kauan  muistissa  säily- 
viä voimasanoja.  Ylioppilaskunnan  yhteenliittymistä  ja  sen 
yhteishengen  vahvistamista  hän  niinikään  harrasti.  Jos  ajatus 
oman  ylioppilastalon  rakentamisesta  mahdollisesti  ei  ollutkaan 
uusi,  on  kuitenkin  varma,  että  Cygnaeus  ensimäiseksi  lausui  sen 
julki  ja  sittemmin  väsymättömällä  innolla  työskenteli  sen  toteut- 
tamiseksi. Mitään  toverillista  tuttavallisuutta  hänen  ja  ylioppi- 
laiden välillä  ei  kuitenkaan  tästä  syntynyt.  Siihen  Cygnaeus 
oli  liian  ylimyksellinen,  mutta  tämä  ei  suinkaan  estänyt  häntä 
ottamasta  lämmöllä  sekä  näissä  että  muissa  kysymyksissä  osaa 
tiedekuntakokousten  keskusteluihin  ja  pitämästä  alati  omin- 
takeisilla lausunnoillaan  mielenkiintoa  niissä  vireillä.  Jokai- 
nen nuorekkaan  innostuksen  ja  miehekkään  itsetunnon  ilmaus 
saavutti  hänen  myötätuntonsa,  silloinkin  kun  hän  arveli  ole- 
van syytä  vastustaa  niissä  ilmeneviä  harhasuuntia  ja  liioitte- 
luja. Hän  ei  kärsinyt  minkäänlaista  nöyristelyä.  Muistan  vielä, 
kuinka  minä  nuorena  ylioppilaana  eräässä  hänen  tarkastetta- 
vakseen jättämässäni  ainekirjoituksessa  esittäessäni  silloisia 
Italian  vapaudenliikkeitä  sivumennen  olin  lausunut,  että  Suo- 
men kansa  oli  kytkettynä  raskaisiin  kahleihin.  Cygnaeus  kir- 
joitti reunaan  tämän  lausunnon  viereen:  «Jättäkäämme  moiset 
orjanhuokaukset  Carl^nille  ja  muille  samantapaisille  vekku- 
leille". Ruotsalainen  Carlen  oli  vähän  aikaisemmin  eräässä 
Suomelle  omistetussa  runomuotoisessa  maljapuheessa  sano- 
nut maatamme  «orjuuden  kultaiseksi  pesäksi",  mikä  sai  Cyg- 
naeuksen mielen  kovasti  kuohuksiin  ja  aiheutti,  että  hän  pu- 
heessaan ruotsalaisille  kutsuvieraille  1857  vuoden  maisterinvih- 
kiäisissä  pani  tätä  vastaan  voimakkaan  vastalauseen.  Tunnettua 
on,  minkä  tyytymättömyyden  myrskyn  tämä  puhe  nostatti  mei- 
käläisissä ruotsinmielisissä;  mutta  tämä  kohtaushan  samoinkuin 
myöskin  kuvaus  1857  vuoden  vihkiäisjuhlallisuuksista  yleensä 
ja   sittemmin    tapahtuneesta   Nordenskiöldin  yliopistosta  kar- 

koituksesta  ovat  niin  usein  kerrotut,  ettei  tässä  ole  tarvis  niitä 
toistaa.  Mitä  minuun  yksityisesti  tulee,  lisättäköön  ainoastaan, 
että  tuo  oikaisu  oli  kylliksi  virittämään  minussa  tietoisuuden 
siitä,  ettei  miehekäs  kansallisen  arvokkuuden  tunne  ole  sopu- 
soinnussa valitusvirsien  kanssa. 

Oppiarvon  saaneena  minulla  oli  etu  tulla  lähempiin  teke- 
misiin Cygnaeuksen  kanssa,  ja  minulla  oli  silloin  tilaisuus  kuulla 
hänen  kertovan  montakin  hupaista  tapausta  menneestä  elämäs- 
tään. Sen  merkillisen  tapahtuman  1830,  jolloin  useat  yliopis- 
tomme enin  lupaavista  nuorista  miehistä,  Runeberg,  Nervander, 
Cygnaeus  y.  m.,  uhattiin  lähettää  poliitisina  rikoksellisina  maasta, 
kuvaili  hän  seuraavasti.  Kerran  tutkinnon  (kandidaattitutkin- 
non, väitti  Cygnaeus)  päätöksen  julistamisen  jälkeen  oli  joukko 
vanhempia  ja  nuorempia  akateemisia  kansalaisia  kokoontunut 
konditoriaan,  jossa  Nybergin  kahvila  Aleksanterinkadun  var- 
rella nykyään  sijaitsee.  Vieraitten  joukossa  oli  myöskin  do- 
sentti K.  A.  Tulindberg,  joka,  vaikkakin  muuten  oli  outo  seu- 
ralle, oli  kutkuttu  tutkintotilaisuuden  pöytäkirjurina.  Mieliala 
boolien  ääressä  kohosi  kohoamistaan,  ja  silloin  ehdoitti  eräs 
pohjalainen  ylioppilas  (tai  kandidaatti)  Svahn,  joka  sittemmin 
meni  Suomen  merisotaväen  palvelukseen,  innostuneesti  pa- 
raillaan  vapautensa  puolesta  taistelevien  puolalaisten  maljan. ' 
„Minä  —  sanoi  Cygnaeus  — joka  ehkä  koko  seurassa  olin  ainoa 
selvä,  muistan  vielä  elävästi  tilaisuuden.  Tulindberg  seisoi  syr- 
jässä toinen  jalka  tuolilla  ja  sitoi  sukkanauhaansa  puheen  ai- 
kana. Hän  antoi  ilmi  meidät  kaikki  ja  etusijassa  Nervanderin, 
joka  oli  hänen  kilpahakijansa  matematiikan  apulaisen  virkaan".  ^ 

*  Johan  Isak  Svahn  oli  Laguksen  ylioppilasnimikirjan  mukaan 
„asinus**  1832  vuoden  niaisterinvihkiäisissä,  tuli  aliupseeiiksi  Suomen 
merisotaväkeen  1831,  midshipsmaniksi  1832  ja  sai  eron  luutnantin  arvo- 
nimellä  1835.  Matkusti  Espanjaan  ja  palasi  ruti  köyhänä  1843.  Lienee 
aikoja  sitten  kuollut. 

'  Tämä  tiedonanto  ei  käy  yksiin  sen  väitteen  kanssa,  että  Tulind- 
berg siinä  tilaisuudessa  olisi  maannut  pähkähumalassa  sohvalla.  Usko- 
matonta on  myöskin,  että  Tulindberg  siinä  tapauksessa  olisi  tajunnut 
ottaa  kuullakseen  maljapuhetta.  Luultavastikin  sattui  hän  makaamaan 
sohvalla  myöhemmin,  vaikkakin  puolustuksessa  vedottiin  tähän  seikkaan 
osoitteeksi  hänen  todistuksensa  epäluotettavuude3ta. 

Kuinka  juttu  päättyi,  on  yleisesti  tunnettua.  „Mutta  —  lisäsi 
Cygnaeus  —  kuvaavata  Runebergille  oli  se  tapa,  millä  hän 
katsoi  tätä  asiata.  Kun  me  muut  olimme  huolissamme  ajatel- 
len mahdollisuutta  joutua  pistetyiksi  sotamiehiksi  johonkin 
venäläiseen  rykmenttiin,  virkkoi  hän:  «Sanonpa  teille,  että 
se  tekee  meille  kaikille  hiton  hyvää,  kun  meidät  puetaan  rys- 
säläisiin  sotilassinelleihin  ja  kun  saamme  oppia  huutia**".  — 
Luultavaa  kuitenkin  on,  etteivät  silloisissa  vakavissa  oloissa 
onnettomuustoverit  voineet  yhtyä  tähän  iloiseen,  kylläkin 
peräti  runebergmaiseen,  katsantotapaan. 

Suhteestaan  Runebergiin  ja  tämän  satiireista  hänen  en- 
simäisistä  Rudolph  salanimellä  Mellinin  Kalenderissa  julkai- 
semistaan runoista  puhui  Cygnaeus  kerran.  Itse  hän  piti  suu- 
ressa arvossa  näitä  puolalaisen  vapaudensankarin  Kosziuszkon 
kunnialle  omistettuja  lauluja,  joita  Runeberg  niin  pahoin  pi- 
teli tunnetussa  kirjoitelmassaan  .Runokotka  eli  Aqvilapoetica". 
„Kosziuszko-laulut  ovat  todellakin  erinomaisen  kauniita,"  li- 
säsi hän  kertoessaan  tämän  tapauksen.  Vaikka  hän  silloin  kuten 
usein  muulloinkin  loukkaantui  Runebergin  hupaisesta  pilan- 
teosta, pysyi  hän  kuitenkin  alati  tämän  uskollisena  ystävänä  ja 
hartaana  ihailijana.  Ehkäpä  kuitenkin  se  tapa,  millä  Clygniens 
arvosteli  eräitä  säkeitä  Runebergin  runossa  Pä  Lemos  slrand 
(Lemun  rannalla),  oli  yritys  samalla  keinoin  kuin  tämäkin 
suomia  runon  sanoja  ja  lausumia  ja  siten  maksaa  vanhat  ve- 
lat Runebergille.    Minusta  on  ainakin  siltä  näyttänyt. 

Muitten  runoilijain  nerokkaana  arvostelijana  Cygnaeuksella 
muuten  oli  suuret  ansionsa.  Kirjailijat  ottivat  useinkin  hänen 
muistutuksensa  varteen,  ja  ne  saivat  heidät  muovailemaan  en- 
simäisiä  näytelmäkappaleitaan  tavalla,  joka  ehdottomasti  ko- 
roitti  niiden  arvoa.  Verrattakoon  esimerkiksi  Topeliuksen 
draamoja  Efter  femtio  är  (Viidenkymmenen  vuoden  kuluttua) 
ja  Regina  von  Emmeritz  semmoisina  kuin  ne  ensin  esiintyivät 
näyttämöllä,  tekijän  myöhemmin  korjaamiin  painoksiin,  joihin 
tehdyt  muutokset  usein  kylläkin  ovat  pieniä,  mutta  silti  eivät 
vähäpätöisiä.  Topelius  antoi  täten  kauniin  tunnustuksen  Cyg- 
.  naeuksen    arvostelun   oikeutuksesta.     Välistä  ystävykset  kum- 

minkin  joutuivat  sotakannalle  toisiaan  vastaan.  Muun  muassa 
eräs  teatterimel lakka,  joka  aikanaan  herätti  suurta  huomiota, 
antoi  aihetta  tähän.  Helsingin  ruotsalaisessa  teatterissa  näy- 
teltiin muuan  ranskasta  käännetty  rivohko  ilveily  Den  svaga 
sidan  (Heikko  puoli),  joka  loukkasi  niitä  ylioppilaita,  jotka 
eivät  kärsineet,  että  teatteri  alentui  moisiin  huvituksiin.  Pää- 
tettiin toimeenpanna  mielenosoitus.  Kappaletta  kerran  esitet- 
täessä näyttelijöitä  säesti  kimakoilla  vihellyksillä  pieni  joukko 
nuoria  miehiä,  jotka  olivat  asettuneet  istumaan  eräälle  salin 
etumaisimpia  penkkejä.  Mutta  heti  kumminkin  vihellyksiä 
paljon  voimakkaampina  kaikuivat  muun  yleisön  kättenpauku- 
tukset  ja  hyvähuudot.  Silloin  Julius  Krohn,  jonka  sydän  aina 
hehkui  lämpimästi  oikeudelle  ja  joka  nyt  oli  mielenosoittajain 
joukossa,  ei  kauemmin  voinut  hillitä  itseään,  vaan  kääntyi 
yleisön  puoleen  ja  sanoi  niin,  että  lähinnä  istuvat  sen  kuuli- 
vat: ^häpeä  Helsingin  yleisölle".  Nyt  myrsky  kiihtyi  entistä 
rajummaksi,  ja  mielenosoittajat  katsoivat  parhaaksi  poistua. 
Mellakka  aiheutti  sen,  että  Topelius,  joka,  jollen  muista  väärin, 
silloin  toimitti  Helsingfors  tidningaria,  lausui  paheksumisensa 
nuorten  mielenosoittajain  käytöksestä.  Cygnaeus  taas,  jota  aina 
nuorten  oikeudentajuisen  itsetunnon  ilmaukset  viehättivät, 
esiintyi  mielenosoittajain  puolustajana.  Väittely  sukeutui  vilk- 
kaaksi, vieläpä  eksyen  personallisuuksiinkin.  Topelius  nuh- 
teli Cygnöeusta  siitä,  että  tämä  oli  hankkinut  itselleen  kunnia- 
rahan  ruoskimalla  suomalaisen  draamallisen  taiteen  esikoisia 
Topeliuksen  näytelmää  £/"/er/em//odr  ja  Berndtsonin  Urlifuets 
strid  (Elämän  taistelusta),  mutta  että  tämä  sitävastoin  oli  ollut 
vaiti,  kun  todella  siveettömiä  kappaleita,  kuten  esimerkiksi 
Kotzebuen  De  bäda  Klingsbergarne  (Molemmat  Klingsbergit) 
otettiin  esitettäviksi.  Ei  tarvinnut  turvautua  teatteriskandaalei- 
hin  tehdäkseen  huonoista  kappaleista  lopun.  Pitkä  kokemus 
oli  juurruttanut  Topeliukseen  sen  vakaumuksen,  etteivät  nämä 
näyttämöllä  voineet  elää  kauan,  koska  yleisö  itse  otti  ne  hen- 
giltä lakkaamalla  käymästä  niitä  katsomassa.  Cygnaeus  vastasi 
tähän  muun  muassa,  että  Topeliuksen  reipas  esiintyminen 
mol^^iiipia  Klingsbergejä  vastaan  ei  liene  ollut  niin  vaarallista, 

hän  kun  itse  myönsi,  että  yleisö  jo  oli  ne  surmannut.  Vaati- 
mus että  Cygnaeuksen  olisi  tullut  auttaa  häntä  moisten  haas- 
kojen pieksemisessä,  oli  senvuoksi  kohtuuton  j.  n.  e.  Tämä 
molemmille  riitapuolille  kuvaava  väittely  päättyi  kuitenkin 
muutamiin  Cygnaeuksen  kirjoittamiin  sovinnollisiin  sanoihin. 
Nyt  kerrottu  tapaus  on  sekin  lisäesimerkki  siitä,  kuinka  läm- 
pimästi Cygnaeus  oli  kiintynyt  nuorisoon  ja  ymmärsi  asettua 
sen  ajatuskannalle. 

Siinä  esitelmässä,  minkä  Topelius  piti  Historiallisen  seu- 
ran vuosikokouksessa  9  p.  marraskuuta  1883  Cygnaeuksesta, 
hän  on  vanhalle  ystävälleen  omistanut  yhtä  nerokkaat  kuin 
kauniit  muistosanat.  Ylläolevat  kiireessä  kyhätyt  rivit  olkoot 
ainoastaan  todistuksena  siitä  personallisesta  kiintymyksestä, 
jota  allekirjoittanut,  samoinkuin  niin  monet  muut  entiset  op- 
pilaat ja  suojatit,  tunsivat  tuota  lämminsydämistä,  suurilah- 
jaista  miestä  kohtaan. 


f redrik  Cygnsus. 

Kirjoittanut 
J.  R.  Aspelin. 


Muistellessani  niitä  mahtavia  sankarihaarauja,  jotka  he- 
rätysaikamme  aamu  koitteessa  keskellä  viime  vuosisataa  astui- 
vat kansamme  eturivissä,  ei  vapaan  sanan  sankari  Fredrik 
Cygnaeus  suinkaan  näyttänyt  toisia  heikommalta.  Päinvastoin. 
Mutta  hänen  osallisuudestaan  kansallisessa  herätystyössä  ei 
meillä  nuorilla  ollut  selvää  käsitystä.  Ainoastaan  vanhem- 
pien seuroissa  kerrottiin  hänen  harattavasta  vaikutuksestaan 
kadettikunnassa,  hänen  ansioistaan  pohjalaisten  kuraattorina 
ja  Porthanin  muiston  virittäjänä  1839  sekä  ennen  kaikkea  hä- 
nen kuuluisasta  puheestaan  Suomen  nimestä  Maamme  laulun 
vihkiäisissä  kevätjuhlassa  1848,  tuosta  puheesta,  jonka  isänmaan- 
rakkautta hehkuva  sisällys  ja  ajankäännettä  herättävä  vaiku- 
tus kuulijakuntaan  ovat  tunnetut  ainoastaan  Z.  Topeliuksen 
muistiinpanoista.  Minun  raatajaluonteelleni  hän  sitä  paitsi  oli 
jotakuinkin  vieras  ja  tavallani  vain  olen  hänen  esiintymistänsä 
itselleni  selvitellyt. 

Cygnaeus  ei  ollut  ymmärtääkseni  uurastavain  aikalaistensa 
tasalla.  Hän  ikäänkuin  eli  pari  miespolvea  ennen  aikaansa, 
esiintyi  jonakuna  yksinäisenä  ylimyksenä  aamupuhteella  raa- 
tavain     kansalaistensa   seurassa.    Liittyen    hämäläisenä   ollen 

pohjalaisiin,  jotka  muka  hänen  mielestään  edustivat  „intelli- 
gensin  ylimystöä",  ilmaisi  hän  kuvan  omasta  luonteestaan. 
Mutta  todellisena  ylimyksenä  oli  hän  aina  valmis  avustamaan 
nuorukaisten  aatteellisia  elämänpyrintöjä  ja  seuraamaan  niitä 
ystävän  silmillä. 

Kun  herätysaikamme  muut  sankarit,  kansallisuusaatteen 
hehku  silmissään,  taistellen  ja  aikalaisiansa  innostuttaen  ryntä- 
sivät tulevaisuutta  kohti,  Cygnaeus  tyvenenä  hurmasi  joukkoja 
aatehikkailla  puheilla,  joista  kansamme  ja  ihmiskunnan  suuret, 
jalot  ja  ihanat  muistot  kuvastuivat  kuulijain  silmiin  kuin  suu- 
ressa taidenäyttelyssä.  Tuntui  kuin  olisi  ympärillä  riehuva  tais- 
telu hänestä  ollut  niin  jokapäiväistä,  niin  syrjäistä,  voitto  niin 
itsestään  selvä,  ettei  hän  viitsinyt  niille  sanaakaan  tuhlata,  — 
jos  ei  sillä  ilmaissut  ylenkatsettansa  vastustajaa  kohtaan.  Hän 
edusti  aatetta,  toteuttaminen  ei  ollut  hänen  asiansa. 

Tieten  tai  tietämättänsä  Cygnaeus  taistelun  aikana  esiintyi 
ilmauksena  heränneen  kansansa  voiton  varmuudesta.  Nyt  kun 
seisomme  uuden  ajan  kynnyksellä,  kuvastuu  hän  mieleeni 
kansallisen  tulevaisuutemme  varmana,  mahtavana,  loistavana 
enteenä,  niin  loistavana,  että  hänen  ihanteensa  meitä  korpi- 
maan raatajia  aikanaan  enemmän  huvittivat  kuin  innostut- 
tivat. Kenen  pää  silloin  kestikään  seuraamaan  häntä  ihantei- 
den huipuille,  joilta  näki,  että  Ateena  ja  Helsinki  sijaitsivat 
samalla  meridiaanilla! 

Vasta  Cygnaeuksen  kuoltua  Z.  Topelius  huomautti  hänen 
ansioistaan  vapaan  sanan  istuttajana  kansamme  julkiseen  elä- 
mään. Puhujalavalla  tyvenenä  seisten  hän  aikanaan  saavutta- 
mattomana kotkana  vapaasti  liiteli  yläilmoissa  silmäillen  ja 
kuvaillen  maailmaa,  kiiti  sieltä  salamana  milloin  mihinkin 
maan  pinnalle,  iski  surmaavan  haavan  ja  oli  taas  kohonnut 
uusille  näköaloille,  ennenkuin  hartaat  kuulijat  hoksasivat  — 
että   murha   oli   tapahtunut. 

Cygnaeus  oli  vallanpitäjäin  silmissä  vaaraton  haaveilija. 
Mutta  hän  kylvi  itäviä  siemeniä,  ja  ennenkuin  hänen  äänensä 
vaikeni,  oli  satakertainen   ääni  kansan  eduskunnasta  vallan- 

pitäjille  kaikumassa.  Cygnsus  peittyi  kylvönsä  kasrVattainiiii 

laihoihin,  kuvailee  Topelius,  joka  oli  kuullut  sänkann  Sanen,  i 

kun  se  kaikui  voimakkaimpana  ja  herättävimpänä.    Satojeii  i 

nauttijat  eivät  enää  muista  kylväjän  ansioita.  | 

Minua  on  pyydetty  piirtämään  muu- 
tamia personallisia  muistoja  Fredrik 
Cygnaeuksesta  ja  hänen   asemastaan 
kultu urielämässämme    puoli    vuosi- 
sataa    sitten.     Jälkimäinen     tehtävä 
vaatisi    vapaan    hetken,  jota    minun 
nykyään   on   aivan  mahdoton  saada, 
ja   vaikka   minä   pelkään,  että  myös 
muutamat  muistista  kerätyt  piirteet 
hänen  ihanteisesta  personallisuudes- 
tansa   eivät  riitä  kyllin   selvästi  sitä 
kuvaamaan,  tahdon   kuitenkin  muu- 
tamin lyhyin  sanoin  seurata  ystäväl- 
listä kehoitusta. 
Ensi    kertaa   tulin   lähempään   tekemiseen    Cygnaeuksen 
kanssa    luullakseni   syksyllä    1857,  jolloin   hän   oli  kutsunut 
luoksensa  suuremman  joukon  vanhempia  ja  nuorempia  akate- 
miallisia  kansalaisia.    Illallisen  jälkeen  piti  Cygnaeus  puheen. 

kuvaten  niitä  taideaarteita,  jotka  olivat  keräytyneet  keski- 
Europan  museoihin,  mutta  varsinkin  suurten  taiteilijoiden 
ja  valtiollisten  henkilöiden  vaikuttamaa  taiteen  ja  humanisuu- 
den  kehitystä  Italiassa,  josta  tämä  henkinen  herätys  refor- 
matsionin  yhteydessä  tuotti  uutta  eloa  Europpaan.  Hän  lopetti 
lämpöäuhkuvan  puheensa  kohdistamalla  sen  erääseen  ystä- 
väänsä, joka  aikoi  nyt  useaksi  vuodeksi  matkustaa  ulkomaille. 
Ystävän  nimeä  ei  mainittu.  Turhaan  katselimme  ympäril- 
lemme keksiäksemme  puheenaolevaa  henkilöä.  Vihdoin  eräs 
tuttavani  osoitti  minulle  miestä,  joka  koko  ajan  oli  seisonut 
kasvot  ja  katse  suunnattuna  ylöspäin,  vaipuneena  omiin  miet- 
teihinsä.  Se  oli  Otto  Schauman,  sittemmin  Suomen  taide- 
yhdistyksen kokoelmien  intendentti,  hänkin  idealisti  ja  haa- 
veilija, jonka  harrastus  käsitti  kaikkea  jaloa  ja  hyvää  etenkin 
kirjallisuudessa  ja  taiteessa,  mutta  yhtä  epäkäjrtännöllinen, 
etten  sanoisi  epäpersonallinen,  kuin  isäntä  itse. 

Mainittu  piirre  oli  erittäin  luonteenomainen  Cygnaeuk- 
selle. Hänen  ihanteellinen  katsomustapansa  johti,  hänen  jou- 
tuessaan yhteyteen  muiden  henkilöiden  kanssa,  hänen  huo- 
mionsa siihen,  mikä  oli  yleistä.  Ne  lukuisat  nuoret  taiteilijat 
ja  nousevat  kirjailijakyvyt,  joille  hän  antoi  kehoitustansa  ja 
usein  taloudellistakin  apua,  olivat  hänelle  välttämättöminä 
renkaina  kehityksen  ketjussa,  mutta  he  pysyivät  personalli- 
sesti  vuosikymmenien  jälkeen  samoinkuin  ensimäisenä  päi- 
vänäkin yhtä  vieraina  tai  yhtä  läheisinä.  Ylevä  harrastus  oli 
yhdyssiteenä,  mitään  muuta  sen  ohella  ei  tullut  kysymyk- 
seenkään; hänen  personalliset  suhteensa  ja  kaikki  mitä  niiden 
yhteyteen  kuului,  pysyivät  sen  vuoksi  kaikille  muille  tunte- 
mattomina. Mutta  yleisten,  yhteiskunnalle  kalliitten  etujen 
hyväksi  hän  oli  valipis  uhraamaan  yhtä  hyvin  omat,  sisim- 
mät  toiveensa,  kuin  myös  varojansa  niin  pitkälle  kuin  niitä 
riitti. 

Nämät  ominaisuudet,  joihin  yhtyi  vilkas  temperamentti,' 
teki  yhdessäolon  Cygnaeuksen  kanssa  sekä  opettavaksi  että 
huvittavaksi.  Jo  hänen  nuoruudenaikuiset  runonsakin  osoit- 
tivat henkeä,  jonka  näköpiirissä  mitä  vaihtelevimmat  vaikut- 

teet,  käsityskannat,  ajatukset  ja  tunteet  nopealla  vauhdilla 
kiitivät  eteenpäin,  usein  niin,  että  ne  himmensivät  toisiansa. 
Se  subjektiivisuus  ja  selvyyden  puute,  joka  täten  oli  omi- 
naista hänen  runoillensa,  antoi  senvuoksi  aihetta  moniin  sati- 
risiin  huomautuksiin  Runebergin  puolelta,  jonka  sanotaan 
kerran  lausuneen,  että  kaikki  sankarit  Cygnaeuksen  draamoissa 
olivat  Cygnaeus  itse  valepuvussa.  Tunnettu  on  myös  Ekmanin 
pieni  taulu,  joka  kuvaa  Cygnaeuksen  päätä  siipien  ympäröi- 
mänä ja  pilvissä  leijailevana.  Eräs  toinen  Cygnaeuksen  nuo- 
ruudenystävistä,  nerokas  Nervander,  oli  jossakin  tilaisuudessa 
suuresti  ylistänyt  Cygnaeuksen  runollista  toimintaa  mutta  lei- 
killisesti lisännyt,  että  hänen  runoistaan  puuttui  yksi  tärkeä 
asia:  ne  kaipasivat  kääntämistä.  Mutta  tuontapaisten  ivallisten 
viittausten  takana,  joihin  Cygnaeus  itse  leikillisellä  pilalla  vas- 
tasi, piili  aina  se  tunnustus,  että  hänen  kirjailijatointansa  ja 
hänen  toimintaansa  yleensä  kannatti  harvinainen  ajatusten- 
rikkaus,  ylevä  elämänkatsomus  ja  jalo  tunne.  Historian  opet- 
tajana Haminassa  sanotaan  hänen  suuressa  määrin  kohotta- 
neen sitä  isänmaallista  henkeä,  joka  on  ollut  ominainen  maan 
kadettikoululle,  ja  kun  hän  yliopiston  professorina  tulkitsi 
maailmankirjallisuuden  suurtuotteita,  varsinkin  Shakespearea, 
valmisti  hänen  esityksensä  ylevämielisen  käsityksensä  ja 
leimuavan  kaunopuheliaisuutensa  voimalla  todellisia  juhla- 
hetkiä  kuulijoille.  Tulee  kuitenkin  tunnustaa,  että  hänen 
vaihtelevan  subjektiivisen  luonteensa  johdosta  kuvaus  toisi- 
naan saattoi  vajota  kuivan  arkipäiväiseksi. 

Yleensä  Cygnaeus  oli  vastakohtien  mies,  eikä  tasaisesti 
harkitun  arvostelun  mies.  Yhden  hänen  r.unovihkonsa 
nimi  on:  ^ Valoa  ja  varjoa*",  ja  tästä  näkökulmasta  hän 
arvosteli  ihmisiä  ja  tapahtumia.  ,  Senvuoksi  historian  ja  ru- 
nouden sankarit  verhottiin  mitä  kimaltelevimman  valon  lois- 
toon, jotavastoin  synkkä  varjo  pimitti  ne  voimat,  jotka  taiste- 
livat edellisiä  vastaan.  Eikä  sattunut  niinkään  harvoin,  että 
hän  sovitti  jokapäiväiseen  elämäänkin  samat  värijaot.  Var- 
sinkin muistan  erään  tapauksen,  jolloin  hän  pitäessään  ran- 
gaistuspuhetta   hairahtuneelle     ylioppilaalle    antoi    ukkosen 

jyrähdellä    tämän    ylitse,   joka    puhujan   käsityksen  mukaan 
pelkurimaisesti  oli  tahtonut  välttää  rangaistusta. 

Hän  kun  oli  saanut  kasvatuksensa  ranskalaisessa  koulussa 
osasi  täysin  ranskan  kieltä,  ja  tämä  seikka  yhdessä  hänen  nerok- 
kaan personallisuutensa  kanssa  vaikutti  sen,  että  hänet  otettiin 
mieluisana  vieraana  vastaan  Italian  ja  Ranskan  etevimpiin  per- 
heisiin. Mutta  enemmän  kuin  nämät  mainitut  ominaisuudet 
vaikutti  kuitenkin  hänen  leimuava  isänmaanrakkautensa,  joka 
sai  korkealentoisen  ilmaisun  sekä  isänmaan  murheen  että  ilon 
hetkenä,  opiskelevaan  nuorisoon,  jonka  silmissä  hän  esiintyi 
yhtenä  kansalaisen  parhaiden  pyrintöjen  edustajista,  pyrintöjen, 
jotka  tähtäsivät  valoon,  totuuteen  ja  vapauteen. 


f  redrik  Cygnaeuksen  taiddhanne. 

Kirjoittanut 
Hjalmar  Öhman. 


Kaikessa  siinä,  mitä  Cygnaeus  on  tehnyt  suomalaisen  taiteen 
hyväksi,  kaikessa  siinä,  mitä  hän  on  runoillut,  tutkinut  ja  haa- 
veksinut, hän  hyvin  harvoin  on  lausunut  julki  mielipiteensä 
taiteesta.  Turhaan  hänen  kirjoituksistaan  etsii  pienintäkin 
sanaa,  joka  puhuisi  taiteellisista  vaikutteista  kasvinvuosina 
Pietarissa.  Ulkomaamatkallaan  hän  innostuneena  puhuu  Sveit- 
sin luonnosta,  „  suuren moisimmasta  jalokivestä  maailman 
maitten  joukossa**  ja  «Comojärven  ihastuttavista  idylleistä". 
Suuret  historialliset  muistot  haltioitsivat  hänet  usein  sepittä- 
mään komeita  dityrambeja,  suurella  mielenkiinnolla  hän  tutki 
kansan  luonnetta  ja  tapoja  niillä  seuduin,  missä  hän  oleskeli, 
lausuu  mietteitänsä  yhteiskuntakysymysten  johdosta  tai  kertoo 
jonkun  hauskan  matkaseikkailun.  Milloin  hän  käy  tervehti- 
mässä huomattua  laulajatarta  tai  näyttelijätärtä  tai  pyytää 
jonkun  korkeassa  asemassa  olevan  henkilön  luona  saada  tu- 
tustua kuuluisaan  runoilijaan  tai  valtiomieheen.  Mutta  kai- 
ken tämän  ohella  on  taide  hänelle  seitsemällä  sinetillä  suljettu 
kirja.     Eräässä   päiväkirjakatkelmassa    Italiasta    hän    puhuu 

myös  näkemistään  taideteoksista,  mutta  hänen  huomionsa  ei- 
vät ilmaise  mitään  syvempää  harrastusta  tai  tutkimusta.  Kun 
hän  lähtee  Venetsiasta,  niin  hän  kirjoittaa  muutamia  surun- 
voittoisia  jäähjrväissanoja  Markus-kirkolle  ja  sen  torille,  »mer- 
killisimmälle  paikalle,  mitä  maalla  ja  merellä  on  olemassa*", 
tai  hän  kertoo  »hartaudella  tutkineensa  Milanon  tuomiokirkon 
marmorimuotoihin  veistettyä  shakespeareläistä  runoelmaa". 
Nähtyään  Bolognassa  Rafaelin  pyhän  Cecilian  hän  mainitsee 
Ehrensvärdin  ihastuneen  lausunnon  tästä  kuvasta  ja  lisää 
lyhyesti  omasta  puolestansa:  »olen  tänään  saanut  selvitystä 
asiaan,  olen  vihdoinkin  nähnyt  Rafaelin  Cecilian. **  Kuoleva 
gallialainen  kapitolimuseossa  Roomassa  ja  Thorvaldsenin 
jalopeura  Luzernissa  ovat  ainoat  taideteokset,  jotka  historial- 
lisen aatesisällyksensä  vuoksi  valtavasti  ovat  vaikuttaneet 
hänen  mielikuvitukseensa.  Edelliselle  hän  on  omistanut  ru- 
non »kuoleva  miekkailija*',  joka  kuitenkin,  niinkuin  Nervander 
sanoo  »Muistoissansa**,  osoittaa,  miten  tästä  kuvasta,  jota  hän 
katseli,  hänelle  puhui  »maailmanhistoria  —  ei  samassa  mää- 
rässä taideteos  itse**.  Niissä  harvoissa  kirjeissä  ystävillensä 
tältä  ulkomaamatkalta,  jolloin  hän  oli  »piilosilla**  Europassa, 
hän  yksinomaan  koskettelee  kotimaan  oloja.  Eräässä  kirjeessä 
hän  kiittää  onneaan,  että  hän  saa  kuljeksia  kuin  risteilijä  ja 
vapautuneena  pikkuasioista  viettää  runsasta  ja  täyteläistä  elä- 
mää »nauttien  ilman  mietiskelyä,  samalla  kertaa  sekä  itsek- 
käästi että  täysin  epäitsekkäästi  niistä  rikkaista,  elämääuhku- 
vista  ilmiöistä**,  joita  niin  runsaassa  määrin  tarjoutui  innostu- 
neelle ja  herkkäsilmäiselle  muukalaiselle.  Joka  tapauksessa 
juuri  tällä  opintomatkalla,  joka  tuntui  olevan  jokseenkin  vailla 
varsinaista  suunnitelmaa,  laskettiin  perustus  harrastuksille  ja 
ihanteille,  sekä  sille  personallisuudelle,  jolla  suomalaisen  tai- 
teen kohtalon  muodostamisessa  on  ollut  suurempi  merkitys, 
kuiti  kellään  ennen  häntä. 

Cygnaeus  kertoo  että  hänessä  nuorena  ensimäiset  aatteet 
kansallisesta  suomalaisesta  taiteesta  herätti  eräs  Ekmanin  taulu, 
joka  kuvaa  kohtausta  30-vuotisen  sodan  ajalta }.   Historiamaa- 

^  Luultavasti  »Majoituskohtaus  30-vuotisen  sodan  s^ata**,  Jonka 
Kaarlo  Juhana  osti  Ruotsin  kuninkaallisiin  kokoelmiin. 

laus  oli  silloin  Europassa  parhaassa  kukoistuksessaan.  Ruot- 
sissa oli  Sandberg  1830-luvun  edellisellä  puoliskolla  korista- 
nut kustavilaista  hautakappelia  Upsalan  tuomiokirkossa  fres- 
komaalauksilla,  joihin  aiheet  olivat  otetut  Kustaa  Vaasan  his- 
toriasta, ja  Ekman  oli  ^vanhan  kelpo*"  mestarin  johdolla  as- 
tunut ensimäiset  oppiaskeleensa  tällä  alalla.  Samaan  aikaan 
kohoitti  Delaroche  Parisissa  historiamaalauksen  taiteeksi,  jonka 
tuli  kilpailla  historiankirjoittajien  kanssa.  Hänenkin  koulus- 
saan oli  nuori  suomalainen  työskennellyt.  Noin  kymmenkunta 
vuotta  myöhemmin  maalaa  Alfred  Rethel  freskonsa  Kaarlo 
Suuren  historiasta  Aachenin  raatihuoneeseen.  Eipä  siis  ollut 
kumma  jos  Cygnaeuksen  haaveet  tulevasta  kotimaisesta  tai- 
teesta etusijassa  liittyivät  historiallisiin  aiheihin.  Olihan  hän 
itse  historioitsija  ja  oli  Montpellierissä  löytänyt  arvokkaita 
lisiä  kuningatar  Kristinan  historiaan.  Koko  suomalaisella  kan- 
sallisella liikkeellä,  joka  1840-luvulla  oli  saavuttanut  niin  suurta 
laajuutta  ja  voimaa,  oli  niinkuin  luonnollista  olikin,  voimakas 
historiallinen  perussävel. 

Kun  siis  Ekman  1845  palasi  pitkältä  toivioretkeltänsä,  niin 
lähinnä  Cygnaeus  kai  odotti  kuuluisalta,  europpalaisen  koulu- 
tuksen saaneelta  taiteilijalta  jatkoa  30-vuotisen  sodan  esityk- 
seen, suurten  kansallisten  muistojen  ihannoimista.  Mutta  »maa- 
ilman mies*"  kuin  olij  Ekman  antautuikin  heti  kuvaa- 
maan runollis-kansallisia  aiheita,  jotka  niin  sanoakseni  olivat 
ilmassa,  kohtauksia  Runebergin  eepillisistä  runoelmista,  jotka 
äkkiä  tuottivat  hänelle  niin  suuren  suosion,  että  hän  jo  tam- 
mikuussa 1846  saattoi  kertoa  eräälle  ruotsalaiselle  ystävälleen, 
että  hänellä  Suomessa  oli  »varsin  loistavaf"  toiveet,  tilauksia 
»12,200  riksin  sovitusta  määrästä,  ei  ainoatakaan  tilausta  alle 
400  ruplan,  suurin  määrä  6,900.''  Hän  kehuu  ylenmäärin  suo- 
malaisten taideaistia,  heidän  »tunnettansa  ja  tervettä  arvoste- 
lukykyänsä*" ja  arvelee  menestyksensä  osittain  riippuvan  siitä, 
että  hän  oli  suomalainen,  »koska  täällä  suositaan  kaikkea  suo- 
malaista**,  ja  se,  että  suomalaiset  olivat  isänmaallisia  mielel- 
tänsä, arveli  hän,  »oli  heille  kunniaksi.** 

On  epävarmaa,  tokko  Cygnaeus  ehdottomasti  yhtyi  ylei- 

seen  Ekmanin  ihasteluun  tämän  palattua  kotimaahan.  Hän 
lausuu  tosin  muutamia  ihastuksen  ja  tunnustuksen  sanoja  pe- 
rintöruhtinas  Aleksanterin  tilaamasta  suuresta  taulusta,  joka 
esittää  rekryyttienottoa  suomalaisessa  talonpoikaistuvassa  '. 
Mutta  yleensä  hän  huomattavan  vähän  puhuu  Ekmanista. 
Vasta  muistopuheessaan  Ekmanista  taideyhdistyksen  vuosiko- 
kouksessa 1873  hän  ^  lausuu  varsin  selvästi  ilmi  pettymyksensä 
sen  johdosta,  että  «Delarochen  aikuiset  suuret  taipumukset .  . . 
yhä  heikontuneemmassa  muodossa  ja  heikenneellä  voimalla** 
esiintyivät  Ekmanissa  hänen  työskennellessään  kotimaassa. 
Kun  hän  sanoo,  että  Ekman  „  kiihkeästi  halusi  saavuttaa  ylis- 
tystä" ja  että  hän  ^ ylimielisesti  halveksui  todellista,  taiteellista 
kunniaa",  tai  kun  hän  valittaa  että  hänen  »tuotantonsa  laatu 
heikkeni  samassa  suhteessa  kuin  sen  määrä  lisääntyi",  niin  hän 
sanoo  niin  selvästi,  kuin  hänen  henkevä,  aforistinen  ilmaisu- 
tapansa sitä  salli,  että  Ekmanin  elämäntyö  oli  mennyt  huk- 
kaan, koska  hän  oli  hajoittanut  aikansa  vähäpätöisyyksiin  ja 
tavoitellut  yleisön  suosiota,  sen  sijaan  että  hän  olisi  keskittä- 
nyt voimansa  suuriin  tehtäviin  ja  viljellyt  niitä  lahjojaan,  joita 
hän  oli  kehittänyt  ulkomaalaisten  historiamaalarien  johdolla. 
„Kun  ajattelee",  sanoo  Cygnaeus,  «hänen  mainiota  kuvausvoi- 
maansa,  joka  joskus  kohosi  taiteelliseksi  mielikuyitukseksi,  hä- 
nen väriaistiansa,  hänen  kauneudentunnettansa  monessa  eri 
muodossa^  Hänen  kykyään  pusertaa  kaikesta  esille  runollisuutta, 
niin  tuntu upa  siltä,  kuin  sellaisesta  miehestä  olisi  pitänyt  tulla 
jotakin  aivan  ihmeteltävää,  eikä  hänestä  sitä  sittenkään  tullut" 
Aivan  erityisellä  katkeruudella  hän  arvostelee  historiallisia 
freskoja  Turun  tuomiokirkon  kuorissa,  missä  työssä  Ekman 
kaikkein  tuntuvimmin  petti  ne  toiveet,  joita  Cygnaeus  oli  hä- 
neen historiamaalarina  kohdistanut.  Hän  kaipaa  niissä  uskon- 
nollista tunnetta.  Kuvaavana  Ekmanin  kerettiläisyydelle  tässä 
suhteessa  hän  kertoo  jutun,  miten  maalari,  Cygnaeuksen  käy- 
dessä katsomassa  hänen  työtänsä,  oli  pyytänyt  •  häntä  kiinnit- 
tämään huomiota  aasin  satiriseen  ilmeeseen  eräässä  kuvassa. 

seikka,  josta  hän  oli  aivan  erityisen  ylpeä.  ;,Hän  kiipesi  ylös 
korkeuksiin**,  sanoo  Cygnaeus  sarkastisesti,  «jotta  tuntui  aivan 
peloittavalta,  korkeammalle  kuin  kärpäset  uskalsivat  kohota, 
ja  hänen  voittonsa  oli  se  —  että  hän  oli  maalannut  niin  sati- 
risen  aasin,  että  hänellä  itsellään  oli  siitä  suurta  iloa.** 

Cygnaeuksen  lausunnot  Ekmanista  saavat  kuitenkin  toisen 
valaistuksen,  jos  ottaa  huomioon,  että  ne  lausuttiin  ei  ennen 
vaan  vasta  niiden  arvostelujen  jälkeen,  joita  julkaistiin  ruot- 
salaisessa sanomalehdistössä  suomalaisesta  taideosastosta  Tuk- 
holman skandinavilaisessa  näyttelyssä  1866.  Surmaava  kritiikki 
kohdistui  etusijassa  Ekmanin  taiteen  rappeutumista  vastaan. 
Tosin  puheessaan  taideyhdistyksen  vuosikokouksessa  1867, 
kun  Cygnaeus  seikkaperäisesti  vastaa  ruotsalaisen  kritiikin  moit- 
teeseen, ei  hän  ota  yhtään  puheeksi  Ekmania  vastaan  tehtyä 
hyökkäystä,  seikka,  joka  näyttää  osoittavan,  että  hän  oli  samaa 
mieltä  kuin  ruotsalaisetkin.  Mutta  luultavasti  tulemme  lähim- 
mäksi totuutta,  jos  sanomme  että  tukholmalainen  kirjoitus, 
varsinkin  mitä  Ekmaniin  tuli,  poisti  suomut  Cygnaeuksen  sil- 
miltä, niin  että  hän  saattoi  nähdä  hänet  selvemmässä  ja  todel- 
lisemmassa valossa  kuin  ennen.  Aleneminen  oli  sitä  paitsi  niin 
selvää  Ekmanin  taiteessa,  että  Cygnaeuksen  olisi  pitänyt  ilman 
sellaista  viittaustakin  huomata  se.  Useimpiin  muihin  nähden 
hän  asettuu  J3rrkästi  vastustamaan  »skandinavilaista  ylimieli- 
syyttä**, ruotsalaisten  «suorastaan  korkealyyrillistä  tunnelmaa**, 
joka  ei  käsittänyt  «resigneerattua,  hempeämielistä  ainesta,  mikä 
kieltämättä  on  omituisin  piirre  suomalaisen  taiteen  ilmaisu- 
muodoissa.** Juuri  siihen  katsoen,  mikä  hänen  mielestään  oli 
kansallista  tässä  taiteessa  ja  sen  olemassaolo-oikeuteen  katsoen 
hän  lausui,  että  ruotsalaiset  olivat  kohtuuttomasti  arvostelleet 
suomalaisia  taideteoksia.  Ja  tässä  he  olivat  osuneet  Cygnaeuk- 
sen kaikkein  arimpaan  kohtaan.  Sellaisena  kuin  suomalainen 
taide  esiintyi  Tukholman  näyttelyssä,  oli  se  hänen  mielestänsä 
hänen  oman  kylvönsä  hedelmä,  sille  sellaisenaan  hän  oli  an- 
tanut kehoitustansa  ja  tukeansa,  haaveillut  ja  iloinnut  sen 
kanssa.  Kuinka  intomielisesti  hän  olikaan  kerran  tervehtinyt 
Ferd.  von  Wrightin  kolmea  pientä  maisemaa!    Niiden  selon- 

teko  rohkeine  vertauksineen  ja  kielikuvineen  on  niin  kuvaava 
Cygnaeukselle,  etten  malta  olla  esittämättä  sitä  tässä.  Tunnus- 
tettuaan  rakkautensa  Wrightin  taiteeseen  vertaa  hän  erästä  hä- 
nen talvimaisemaansa  Grosin  tauluun,  joka  esittää  Napoleonia 
„tähystellen  yli  Eylaun  verenpunaaman  lumikentän **,  ja  ajatel- 
lessaan sitä  hän  puhkeaa  lausumaan:  »Paleltaa  aina  sieluun 
saakka  niitä  katsellessa!  .  .  Ja  herra  v.  Wrightin  talvimaisema! 
Tuntuupa  siltä  kuin  näkisi  lumen  siinä  alkavan  kukkia  ja  tun- 
tisi sen  tuoksua  .  .  .  Hänelle  on  tämän  heleänvalkean,  hienon, 
silmää  hyväilevän  lumipeitteen  koskettelu  yhtä  suloista,  kuin 
rakastajattaren  silkkipuvun  kahina  on  hurmaavaa  rakastajalle, 
kun  tämä  kepein  askelin  astuu  hänen  luoksensa.  Ja  mikä  vieno 
ruusunhohde  huokuukaan  tästä  lumesta,  aivan  kuin  kamelian 
kuvusta,  tai  tytön  liljan  valkoisesta  poskipäästä  ...  Se  ei  ole 
poskimaalia,  ei  edes  väriä.  Se  on  häipyvää  ruusu-utua,  joka 
hurmautuneena  lumipeitteen  sulosta  on  laskeutunut  alas  ja  yh- 
tynyt siihen.**  Hän  puhuu  edelleen  Wrightin  „ uskonnollisesta*" 
suhteesta  luontoon,  miten  hänen  oleskelunsa  sen  parissa  on 
kuin  «uskovaisen  jumalanpalvelusta**,  että  »luonto  on  tai- 
teilijalle elävä  olento,  niinkuin  kreikkalaisellekin,  mutta  sa- 
moinkuin hänellekin  ihannoitu."  Lopuksi  hän  huomauttaa 
Wrightin  »ylevää  yksinkertaisuutta**,  joka  on  »yhteinen  kaikelle 
korkealle  taiteelle.**  Cygnaeuksella  oli  tapana  antaa  innostuk- 
sensa liekin  leimuta  korkealle,  jos  jokin  asia  häntä  miellytti. 
Ei  myöskään  taideteos  sellaisenaan,  vaan  itse  huomattava  his- 
toriallinen tapaus  aiheutti  häntä  lausumaan  Sjöstrandin  Por- 
thanin muistopatsaasta,  että  se  oli  »valtavan  rohkea  ja  aikaa 
uhmaava  teos,  jonka  pronssihuulet  julistavat  myös  Suomen 
taideyhdistyksen  kunniaa.**  ^ 

Cygnaeuksen  taideaistista  lausuu  Nervander  eräässä  kir- 
joituksessaan Finsk  Tidskriflissä  1890:  »Hänen  silmänsä  oli 
tietenkin  melkein  kokonaan  kehittymätön  näkemään  syvem- 
mälle kuvaamataiteiden  pyhäkköön,  eikä  se  koskaan  saavut- 
tanutkaan sitä  näkemiskykyä,  jota  nykyään  vaaditaan  taidear- 

vostelijalta.  Hän  ei  pannut  suuresti  huomiota  tekniikkaan  tai- 
teessa, häntä  viehätti  vain  aiheen  jalous  ja  puhtaus,  ilmaisu- 
muodon suurenmoisuus  ja  kuvan  tunnelmallisuus;  muissa 
suhteissa  sai  useinkin  vain  onnellinen  vaisto  johtaa  hänen 
arvosteluansa.**  Hän  ei  käsittänyt  taiteellista  tekotapaa,  ei  vä- 
rejä eikä  muotoja,  ja  siitä  oli  seurauksena  se,  että  sellainen 
taide  kuin  esim.  Verner  Holmbergin,  jonka  koko  voima  on 
muodossa,  jäi  sisimmältä  olemukseltansa  hänelle  vieraaksi. 
Hän  tunnusti  tosin  että  Holmbergin  taiteessa  ^ lämmin  syväl- 
lisyys ja  miehuullinen  tarmo  sulautuivat  yhteen.**  Mutta  kun 
hän  asettaa  Guden  yhtä  korkealle  Holmbergin  yläpuolelle  kuin 
«Norjan  tunturit  ovat  Suomen  vuoria  korkeammalla**,  niin 
osoittaa  se,  ettei  hän  oikein  käsittänyt  suurilahjaisen  maanmie- 
hensä oikeaa  arvoa,  ei  ymmärtänyt  Holmbergin  maisemien 
hienoa  runollista  tunnelmaa,  värähtelevää  lyriikkaa,  maalauk- 
sellista viehätystä,  joiden  taiteellisten  ominaisuuksien  vuoksi 
suomalainen  maalari  on  ehdottomasti  asetettava  opettajansa 
tasalle.  Sitävastoin  on  Cygnaeus  mieltäkiinnittävässä  yhtey- 
dessä huomauttanut  Holmbergin  taiteilijauran  loppupuolella 
esiintyvää  »suomalaisempaa  suuntaa.**  Hän  tuopi  siinä  esiin, 
miten  herännyt  suomalainen  itsetietoisuus  joka  kerta  on  herät- 
tänyt henkiin  suomalaista  taidetta,  miten  Frese  ja  Creutz  ovat 
suomalaisia  etupäässä  synnynnäisen  luonteensa  perustuksella 
ja  miten  kansallinen  liike  19:nnen  vuosisadan  keskivaiheilla 
vaikutti  sen,  että  Holmberginkin  taide  vähitellen  sai  kansalli- 
semman  värityksen.  Tämä  kultuurihistoriallinen  katsantotapa 
on  hyvin  kuvaava  Cygnaeukselle.  Eikö  se  selitys  olisi  ollut 
lähempänä,  että  Holmberg,  mitä  enemmän  hän  kypsyi  ja  oppi 
hallitsemaan  taiteensa  ilmaisukeinoja,  sitä  enemmän  hän  va- 
pautui myös  koulun  ylimalkaisuudesta  ja  sai  suomalaisissa 
maisemissaan  esiin  yhä  enemmän  luonnontotuutta  ja  yksi- 
löllisyyttä. 

Kirjalliset  ja  historialliset  näkökohdat  ovat  etusijalla  Cyg- 
naeuksen taidearvosteluissa.  Sellaisissa  tapauksissa,  missä  tau- 
lussa on  jotakin  anekdoottimaista,  kertovaa  sisällystä,  niinkuin 
Janssonin  laatukuvissa,  tulevat  hänen  lausuntonsa  mieltäkiin- 

nittävämmiksi.  »Ihmeellinen  taulu  mitä  tulee  sen  luonteiden 
kuvaukseen  ja  henkilökuvien  muodostukseen*",  sanoo  Cygnaeus 
„ Hertta-ässästä".  »Mitä  hyväntahtoisuutta",  lisää  hän,  ^ilmenee 
näistä  olennoista!  Ei  mikään  tuo  mieleen  pelihuoneitten  demo- 
nista tunnelmaa,  missä  kultarahat  kierivät  kuin  käärmeet  vih- 
reällä veralla."  Usein  hän  vertauksissaan  vetää  esille  Shake- 
spearen, kun  hän  tahtoo  osoittaa,  että  maalauksessa  esiintyy  sy- 
vempää luonteenkuvausta  tai  että  se  on  sitä  vailla,  niinpä  esim. 
puhuessaan  Tidemandin  laatukuvista  ja  Thelningin  Porvoon 
valtiopäivien  kuvauksista.  Taulu,  jonka  Cygnaeus  asetti  hyvin 
korkealle,  oli  Löfgrenin  Erik  XIV  ja  Kaarina  Maununtytär, 
mikä  hänen  mielestään  oli  suomalaisen  osaston  loistokohta 
Tukholman  näyttelyssä,  »suomalaisen  taiteilijaluonteen  erino- 
mainen ilmaisu",  kuva,  joka  »monessa  suhteessa  voi  kilpailla 
parhaimpienkin  teosten  rinnalla,  joita  koskaan  suomalaisesta  si- 
veltimestä on  lähtenyt.  Fin nbergkin  joukkoon  luettuna."  Aiheen 
historiallisuuden  ja  draamallisuuden  vuoksi  -  joka  sitä  paitsi 
aivan  personallisestikin  herätti  Cygnaeuksen  mielenkiintoa  — 
ja  käsityksen  sekä  suorituksen  herkkyyden  vuoksi  hän  ei  ot- 
tanut huomioon,  että  kuva  maalauksena  oli  keskinkertainen 
ja  luonteenkuvaukseltaan  heikko. 

Oleskellessaan  Roomassa  yhdessä  Fogelbergin  ja  Swertsch- 
kofdn  kanssa  Cygnaeuksella  varmaan  oli  usein  tilaisuus  sel- 
vittää aatteitaan  kotimaisesta  suomalaisesta  taiteesta,  samoin- 
kuin hän  heiltä  saattoi  saada  monta  herätettä  tässä  kohdin. 
Hän  esittää  kerran  ajatuksensa  tästä  kysymyksestä,  kun  puhe 
kääntyy  »norjalaisiin  taiteilijakaksoisiin",  Gudeen  ja  Tide- 
mandiin,  jotka  hänen  mielestään  aivan  erinomaisella  tavalla 
edustivat  sitä,  mikä  on  kansallista.  »Jo  kauan",  sanoo  hän, 
»on  se  ajatus  mielessäni  päilynyt,  että  ennen  kaikkea  meidän 
kuvaamataiteemme,  jotta  se  kohoaisi  niin  korkealle  kuin 
sen  tulee  kohota,  tarvitsisi  synnynnäisen  tunteen  syvyyttä 
yhdistyneenä  ylevään  aatteeseen,  jota  vain  rikas  sisällinen  elämä 
saattoi  tarjota."  »Ja",  lisää  hän,  »minä  olin  kuvaillut  mielessäni, 
että  siihen  tapaan  kehittynyt  suomalainen  taiteellinen  mieli 
voisi  oman  maansa  oloista  löytää  ei  ainoastaan  virikettä  tai- 

pumuksilleen  vaan  myöskin  arvokkaita  aiheita  niiden  viljele- 
mistä varten."  Tämän  ajatuksen  toteuttamiseksi  arveli  Cyg- 
naeus taideakatemian  perustamisen  olevan  ensimäisenä  ehtona. 
Tähän  lempiajatukseensa  hän  palaa  usein.  Hän  valittaa  että 
meillä  vallitsee  »henkinen  maaorjuus,  jossa  jaloimmat  taipu- 
mukset kuvaamaan  kuvin,  värein  ja  sävelin  hengen  sisällistä 
rikkautta  tukahdutetaan,  antamatta  niiden  tuottaa  kellekään 
iloa,  sen  vuoksi  että  sattumalta  nämät  aarteet  ovat  hukkaan 
heitetyt  kansalle,  joka  perunamaan  viljelemistä  varten  vaa- 
tii suurempaa  kannatusta  valtion  puolelta  kuin  parhaimmalle 
taiteilija-alulle.''  Tämä  hänen  ehdoituksensa  ei  saanut  kos- 
kaan hyväksymistä  esivallan  puolelta. 

Mutta  Cygnaeus  ei  tyydy  vain  murtamaan  uria  ja. kirjoit- 
tamaan hakemuksia,  hän  suunnittelee  myös  taiteellisia  aiheita. 
Erästä  hyvin  mieltäkiinnittävää  tehtävää,  joka  varmaan  pe- 
rustuu senaikuisiin  suullisiin  traditsioneihin,  hän  suosittaa 
mitä  lämpimimmin  kotimaisen  kuvanveistotaiteen  esitettäväksi. 
Kun  Alex.  Armfelt  makasi  kuolinvuoteellaan,  kertoo  hän,  ja 
keisari  Aleksanteri,  joka  oli  siellä  läsnä,  otti  häneltä  jäähy- 
väiset, niin  sanotaan  Armfeltin  kiittäneen  keisaria  siitä  suo- 
peudesta, jota  hän  oli  osoittanut  Suomelle  ja  lausuneen  sen 
toivomuksen,  ettei  hän  unohtaisi  tätä  maata  ja  tunteitansa  sitä 
kohtaan.  Silloin  sanotaan  Aleksanteri  II:n  vastanneen:  Teitä 
minä  saan  etusijassa  kiittää  siitä,  että  Suomi  on  ymmärtänyt 
minua  ja  että  minä  olen  ymmärtänyt  Suomea  ja  Te  voitte 
luottaa  siihen,  etteivät  nämät  tunteet  katoa  Teidän  mukananne. 
„Minun  mielestäni**,  sanoo  Cygnaeus,  »pitäisi  tämän  kohtauksen 
tarjota  suomalaiselle  taltalle  jotakin  ihmeellisen  kaunista  .  . . 
yhden  kauneimmista  kohtauksista  historiassamme,  jonka  voi- 
simme säilyttää  jälkimaailmalle.**  Tosiaan  suuri  isänmaalli- 
nen aihe,  joka  kuitenkin  tuntuu  kauniimmalta  runoilijan  mieli- 
kuvituksessa kuin  kiveen  kahlittuna. 

Erityistä  ja  mitä  suurinta  mielenkiintoa  herättää  Cyg- 
naeuksen suhde  aikalaisiinsa  taiteilijoihin.  Tämä  hänen  per- 
sonallinen  vaikutuksensa  lie  ainoa  laatuaan  ja  unohtumaton 
taiteemme  historiassa.    Aivan  erityisen  kauniina  esiintyy  hä- 

nen  yleisinhimillinen  myötätuntoisuutensa  ja  haaveileva  kau- 
neudenpalveluksensa  niissä  puheissa,  joita  hän  usein  piti  taide- 
yhdistyksessä taiteilijavainajien  muistoksi.  Ei  kukaan  kyennyt 
samalla  tavalla  kuin  hän  tulkitsemaan  ihanteellisen  uhrautumi- 
sen sankariutta,  meidän  taiteilijaimme  tarinan  traagillisuutta. 
Kuinkapa  hän  sanookaan  Ekmanista:  »En  tiedä  tokko  me  tule- 
vaisuudessa tulemme  kirjoittamaan  taiteilijaromaaneja,  mutta 
kun  sellaiset  sankarit  taistelevat,  voittavat  tai  toisinaan  joutuvat 
perikatoon,  niin  heidän  kohtalonsa  tenhoo  vaistomaisesti  luo- 
vaa mielikuvitusta,  eikä  Suomi  ole  unohtava  heitä."  Van- 
hasta Thelningistä  »yksinäisestä  anakoreetista  suuressa  kaupun- 
gissa*",  jota  hän  joskus  oli  käynyt  tervehtimässä  tämän  uUak- 
kokamarissa  Pietarissa,  hän  kertoo:  »Hänen  hienopiirteisiin, 
syväuurteisiin  kasvoihinsa  oli  ajan  karhi  painanut  monta  su- 
run siementä.  Ja  jos  olisitte  kuulleet  hänen  surunvoittoisella 
äänellä  sanovan,  miten  onnistumattomat  kaikki  hänen  taulunsa 
olivat  —  vieläpä  nekin,  joihin  hän  pani  suurinta  arvoa  —  niin 
teillä  ei^lisi  ollut  sydäntä  myöntää  hänen  olevan  oikeassa.  *" 
Muistosanoissaan  Viktorine  Nordensvanista  viehättää  puhujaa 
enemmän  hänen  elämänsä  ja  personansa  kuin  hänen  taiteensa: 
»Hän  oli  muukalainen  maan  päällä",  sanoo  Cygnaeus.  »Hä- 
nelle elämä  oli  odotussali,  jossa  hän  odotti  lähtöhetkeä.  Hän 
oli  noiden  helläsydämisten  naisten  kaltainen,  joita  hän  niin 
usein  esitti  valvomassa  Vapahtajan  vuoteen  ääressä."  Hänen 
harras  antautumisensa  taiteeseen  ja  uupumattomuutensa  muis- 
tuttaa puhujan  mieleen  »suomalaisen  maaseudun  naisia,  jotka 
palaavat  väsyneinä  kotiin  työstä,  mutta  sittenkin  tekevät  vä- 
symättömästi  työtä,  sillä  lyhyet  iltahetket  ovat  vielä  jäljellä." 
Taidehaaveilussaan  on  Cygnaeus  samalla  kertaa  sekä  his-^ 
torioitsija,  runoilija  että  romantinen  filosofi.  Koko  rikkaalla 
personallisuudellaan  hän  rakasti  siinä  sitä,  mikä  oli  kansallista 
ja  historiallista,  romantiikin,  hänen  nuoruudenaikansa  kahta 
suurta  ihannetta.  Meidän  aikamme,  joka  on  tottunut  pitä- 
mään taidetta  silmiähivelevänä  leikkinä,  ja  jonka  korvissa 
»kansallisella  taiteella"  on  huono  kaiku,  on  vaikea  käsittää, 
että  isänmaanystävät  Cygnaeuksen  aikana  vuodattivat  liikutuk- 

sen  kyyneliä  katsellessaan  Wrightin  lumi-idyllejä,  siitä  syystä 
että  ne  kuvasivat  meidän  maatamme.  Näille  kultuurin  tienrai- 
vaajille oli  taide  ylevä  jumalatar,  jota  he  palvelivat  vakavin, 
hartain  sanoin  ja  menoilla,  jotka  eivät  olleet  vapaat  ajan  ras- 
kaan filosofian  vaikutuksesta.  Se  oli  heille  yhtä  paljon  sydä- 
men ja  ajatuksen  kuin  silmän  ja  mielikuvituksen  asia.  Cyg- 
naeus, joka  itse  ei  ollut  käynyt  kaunotaiteitten  oppia,  sai  uur- 
taa urat  ja  osoittaa  päämäärän.  Ja  hänelle  oli  suotu,  että  hän 
sai  nähdä  useitten  toiveittensa  ja  pyrkimystensä  toteutuvan. 
Yksinpä  Solon  olisi  voinut  sanoa  häntä  onnelliseksi  mieheksi, 
sillä  hän  sai  nähdä  Edelfeltin  taiteen  nuoren  kevään,  ja  hä- 
nen paikallansa  kaunotaiteiden  ritarillisena  puoltajana  ja  tul- 
kitsijana seisoi  se  mies,  jonka  hän  itse  oli  osoittanut  seuraa- 
jaksensa, yhtä  hieno  taiteentuntija  kuin  humanisti,  jonka  teh- 
tävänä oli  rakentaa  taiteelle  oma  maja  ja  uuden  ajan  vaatimus- 
ten mukaisesti  vihkiä  nuori  sukupolvi  kaunotaiteiden  salai- 
suuksiin. 


Cygnaeus  ja  Kioi. 

Kirjoittanut 
A.  H.  Bergholm. 


Siihen  tutkijakuntaan,  joka  v.  1865  oli  asetettu  määrää- 
mään valtion  palkintojen  antamisesta  kahtena  edellisenä  vuonna 
ruotsin  tai  suomen  kielellä  ilmestyneistä  kaunokirjallisista 
teoksista,  kuului  myös  Fredrik  Cygnaeus.  Hän  edusti  siinä  filo- 
sofisen tiedekunnan  historiallis-kielitieteellistä  osastoa,  joka  yh- 
dessä Suomalaisen  Kirjallisuuden  Seuran  kanssa  oli  saanut  sen 
tehtäväksensä.  Tämä  oli  ensimäinen  kerta,  jolloin  valtio  näin 
suoranaisesti  palkintojen  kautta  ryhtyi  kannattamaan  kauno- 
kirjallisuutta. Sanomalehdistössäkin  asia  joutui  keskustelun 
alaiseksi.  «Helsingfors  tidningarissa**  Z.  Topelius,  nimimerkillä 
Undecumque,  kirjoitti  artikkelin,  jossa  hän  huomautti,  «ttä 
palkintoja  annettaessa  oli  katsottava  yksinomaan  kunkin  silloin 
saavutettuihin  kirjallisiin  ansioihin  eikä  suinkaan  käsitettävä 
näitä  palkintoja  kehoituksina  tai  apurahoina  »nälkäisille  kir- 
jailijoille.** Koska  kuitenkin  tämän  mukaan  yleinen  mielipide 
näkyi  kallistuvan  siihen,  että  palkinto  oli  annettava  „tuolle 
lupaavalle  kirjailijalle  —  Joh.  Ludv.  Runebergille"  —  „Sala- 
minin    kuninkaat"    olivat   ilmestyneet   v.  1863  —   niin  katsoi 

Cygnaeus  tarpeelliseksi  esiintyä  tätä  hänen  mielestään  sopima- 
tonta käsitystä  vastaan.  Hän  kirjoitti  ^Hufvudstadsbladet^iin 
innokkaan  artikkelin  Jossa  hän,  pisteliäästi  viitaten  Topeliukseen 
itseensä,  hienotunteisesti  ja  kaunopuheisesti  huomautti,  kuinka 
luonnotonta  nyt  olisi  ollut  antaa  tällainen  palkinto  tuolle 
kunnian  kukkuloille  päässeelle,  kuuluisalle  mestarille,  yhtä 
luonnotonta,  kuin  jos,  Runebergin  aloittaessa  runoilijauraansa 
esim.  Hirvenhiihtäjien  julkaisemisen  jälkeen,  tällainen  pal- 
kinto olisi  annettu  ei  hänelle,  vaan  Franzenille.  Se  olisi 
ollut  suorastaan  loukkaus,  jota  vastoin  palkinto,  annettuna 
ansiokkaalle,  lupaavalle  nuoremmalle  kyvylle,  todella  voisi 
edistää  kotimaista  kaunokirjallisuutta.  Sellaisen  miehen  pitäisi 
saada  se,  vaikka  hän  vielä  olisikin  tuntematon,  „ koska  hänessä 
on  syntynyt  kyky,  joka  lupaa  herättää  aamunkoiton  isänmaan 
kirjallisuudelle".  Ketä  Cygnaeus  tässä  ajattelee,  sitä  hän  ei 
nimenomaan  mainitse,  mutta  oli  jo  silloin  yleisesti  tunnettua, 
että  hänen  ehdokkaansa  palkinnon  saamiseen  oli  „Nummi- 
suutarien"  kirjoittaja  Aleksis  Kivi. 

Cygnaeus  oli  jo  kahdeksan  vuotta  aikaisemmin  tutustunut 
Kiveen  ja  heti  saanut  hänen  runollisista  lahjoistansa  sangen 
edullisen  käsityksen.  Hän  oli  tullut  lukeneeksi  erään  Kiven 
koelman,  ruotsiksi  kirjoitetun  huvinäytelmän  «BröUopsresan" 
(Häämatka),  jossa  hän  huomasi  piilevän  sangen  vaariinotet- 
tavia  mahdollisuuksia  jatkuvaan  kirjalliseen  toimeen.  Hän 
seurasi  sitten  mielenkiinnolla  Kiven  kehitystä,  ja  kun  v.  1864 
«Nummisuutarit",  viisinäytöksinen  huvinäytelmä,  jossa  aihe 
oli  pääasiassa  sama  kuin  tuossa  aikaisemmassa  ruotsalaisessa 
käsikirjoituksessa,  oli  valmistunut,  niin  hän  sai  mieluisan 
syyn  ryhtyä  yleisölle  esittämään  tätä  hänen  mielestään  todella 
omintakeista  ja  lahjakasta  kirjailijaa.  «Helsingfors  tidningar"iin 
hän  V.  1865  kirjoitti  laajan  ja  ylistävän  selonteon  «Nummi- 
suutareista". 

Hän  aloittaa  arvostelunsa  vertaamalla  «Nummisuutareita" 
«Figaron  häihin",  joka  hänen  mielestänsä  on  koomillisen 
runouden  ensimäisiä.  Hän  huomaa  niissä  monta  yhtymä- 
kohtaa, mutta  vielä  useampia  eroavaisuuksia,  ja,  mitä  pitem- 

mälle  hän  joutuu,  sitä  edullisemmiksi  käyvät  juuri  nämä, 
joten  lopuksi  «Nummisuutarit"  aivan  ovat  astuneet  kilpaili- 
jansa edelle.  Niinpä  Beaumarchaisln  henkilöt  eivät  ole  oikeita 
eläviä  ihmisiä,  joissa  olisi  lihaa  ja  verta,  vaan  karrikatyyrejä, 
jotka  vain  enemmän  tai  vähemmän  saattavat  meitä  huvittaa. 
Yleensä  näytelmän  aihe  oli  sitä  laatua,  että  sen  mieltäkiinnit- 
tävyys  vuosien  kuluessa  vähenee.  Ainoastaan  vuoropuhelun 
harvinainen  vilkkaus  ja  terävyys  oli  arvoltaan  pysyväistä. 

Sitä  vastoin  Kiven  draaman  suurin  ansio  juuri  oli,  että 
hän  oli  kyennyt  luomaan  todellisia  ihmisiä,  joilla  kaikilla  oli 
oma  luonteensa,  joka  määräsi  heidän  esiintymisensä  ja  pu- 
heensa. He  elivät  todella  kaikki  nämä  suutarit,  sillä  he  olivat 
otetut  elävästä  elämästä.  Kivi  oli  tässä  osoittanut  objektii- 
vistä esittämiskykyä,  jonka  kautta  hän  oli  ymmärtänyt  jokai- 
selle antaa  hänen  asemansa  näytelmässä.  Se  „vis  comica'' 
jota  Cygnaeus  oli  huomannut  jo  Kiven  «Kullervossakin",  oli 
tässä  kappaleessa  tavallista  suuremmassa  määrässä  hiavaitta- 
vissa.  Mutta  se  ei  muodostunut  teräväksi  ivaksi  eikä  haavoit- 
tavaksi pilkaksi,  kuten  Beaumarchaisln  kappaleessa,  vaan 
riippui  henkilöiden  omista  luonteista  ja  niistä  olosuhteista, 
joissa  he  liikkuivat.  Tekijä  ei  asettunut  yläpuolelle  tahi  edes 
ulkopuolelle  heitä,  vaan  oli  aivan  samalla  tasalla  kuin  he, 
yksi  heistä,  ja  sen  johdosta  voivat  nurinkuriset  tapahtumat  ja 
luonteiden  varjopuoletkin  saada  sovittavan,  myötätuntoisen 
kuvauksen.  Täten  oli  tekijä  voinut  luoda  todellisen,  elämässä 
nähdyn  kuvan  kansanelämästä,  ja  tämän  suomalainen  katsoja 
aina  oli  tunnustava  ansioksi.  Kaikki  näytelmän  henkilöt  sa- 
malla kuin  niissä  pohjalla  oli  jotakin  yleisinhimillistä,  olivat 
kauttaaltaan  suomalaisia.  Tämä  oli  Cygnaeuksen  mielestä 
varsin  huomiota  ansaitseva  seikka,  koska  „on  erittäin  tärkeätä, 
että  suomenkielisellä  kirjallisuudella  on  jotakin  omintakeista 
tarjottavana".  Tällaisen  yleisinhimillisyyden  ja  omintakei- 
suuden huomasi  Cygnaeus  yhdistyneen  «Nummisuutareissa". 

Cygnaeus  asetti  hiukan  epäilyksen  alaiseksi,  minkä  vai- 
kutuksen tämä  kappale  näyttämöitä  tekisi.  Lukiessa  se  ei 
suinkaan    ollut    pitkäveteinen,  niin    vaihtelevat  ja    toisistaan 

tarkkaan  eroitettavat  luonteet  olivat.  Mutta  juuri  tämä,  arveli 
hän,  saattaisi  näyttämöllä  tuntua  liian  yksityiskohtaiselta.  Sen 
puhtaasti  dramaatiset  ansiot  tunnusti  Cygnaeus  kuitenkin 
varsin  suuriksi  ja  huomautti  tässä  suhteessa  erittäin  toisesta 
näytöksestä,  joka  hänen  mielestään  oli  paras.  Myöskin  Eskon 
luonteen  dramaatisuutta  ja  sen  monia  huvinäytelmälle  otol- 
lisia puolia  hän  mainitsee. 

Huomattavaa  on,  että  Cygnaeus  asettuu  sitä  mielipidettä 
vastaan,  joka  yksityisesti  oli  kuultu  lausuttavan,  että  Kivi 
tässä  kap])aleessa  olisi  liian  realistinen,  jopa  raaka,  ja  että 
hän  liiaksi  olisi  tuonut  esille  kansan  huonoja  puolia.  Totta 
on,  myöntää  hän,  että  tässä  väitteessäon  jonkun  verran  perää. 
Kivi  olisi  voinut  muutamissa  kohdissa  lieventää  kuvaustaan 
ja  hienontaa  kynäänsä.  Mutta  yleensä  tällainen  puhe  oli  tyh- 
jänpäiväistä jaarittelua,  joka  osaksi  johtui  siitä,  että  oli  to- 
tuttu jonkinmoiseen  tunteelliseen,  pilviä  tavoittelevaan  ihan- 
teellisuuteen, osaksi  se  ei  ollut  muuta  kuin  suorastaan  teesken- 
telyä. Kiven  kuvaus  oli  realistinen,  joka  ei  ollut  virhe,  vaikka 
se  sana  yleisön  kesken  tietämättömyydestä  oli  saanut  sellaisen 
merkityksen.  Ja  sitäpaitsi,  olihan  siinä  sellainenkin  henkilö 
kuin  Kari,  ja  sellainen  kohtaus  kuin  Karin  lahjoitus  nuorelle 
])ariskunnalle.  Mitä  kuvausten  synkkiin  puoliin  tuli,  niin 
olivathan  ne  aivan  tosia;  ne  eivät  olleet  liioiteltuja,  ainoastaan 
luonnon  mukaan  tehtyjä.  Ne  voivat  siten  olla  jopa  opetta- 
vaisiakin. 

Tällä  arvostelulla  oli  Cygnaeus  tahtonut  yleisölle  huo- 
mauttaa siitä  »tavallista  suuremmasta  arvosta",  joka  oli  kat- 
sottava olevan  tällä  «aivan  erikoisella  kirjallisella  tuotteella". 
Ja  silloin  julkaisemattomiksi  jääneissä  muistiinpanoissaan, 
joilla  hänen  piti  lopettaa  tämä  arvostelunsa,  sanoo  hän  Kiveä 
henkilöksi,  njoka  tuskin  joutunee  unohduksiin  suomalaisen 
runouden  aikakirjoissa". 

Tämä  Cygnaeuksen  mielipide  Kivestä  ja  «Nummisuuta- 
reista" sitten  yhä  vain  varmistui  vuosien  kuluessa.  Kun  hän 
V.  1871  kirjoitti  esipuheen  Kiven  «Margareta"  näytelmän  ensi- 
maiseen painokseen,  palasi  hän  taas  tähän.   Hän  valittaa  suu- 

resti  sitä  kovaa  kohtaloa,  joka  oli  kohdannut  ei  ainoastaan 
Kiveä  itseänsä,  vaan  koko  suomalaista  kirjallisuutta,  kun  tämän 
runsaslahjaisen  hengen  silloin  oli  kahlehtinut  mielenhäiriön 
synkkyys,  ja  tulevaisuus,  vakuutti  hän,  oli  vielä  paremmin  ym- 
märtävä, mitä  täten  oli  kadotettu.  Hän  sanoo,  ettei  hän  draamal- 
lisen kirjallisuuden  mestarien  joukossa  tunne  montakaan  Kiveä 
etevämpää.  Draamallinen  runous  tosin  vaatii  sivistystä,  hie- 
nostumista viljelijältään,  jotta  hänen  tuotteensa  voivat  saada 
täydellisen,  taiteellisen  muodon.  Mutta  niin  vapaa  Cygnaeuksen 
esteetinen  arvostelu  oli,  että  hän,  myöntämällä  tällaisen  edel- 
lytyksen puuttuvankin,  kuitenkin  oli  ^valmis  huomaamaan  ja 
ymmärtämään  luonnonlahjojen  valtaavan  ja  ratkaisevan  mer- 
kityksen. Esteetisessä  systematiseerauksessaan  hän  ei  kuiten- 
kaan tahdo  sitoa  kauneutta  ja  sen  tuotteita  aivan  määrättyihin 
muotoihin.  Apollo  di  Belvedere  ja  Laokoon  ovat  muodoltaan 
aivan  erilaisia,  kuten  Pindaroksen  ja  Sofokleen  runot,  mutta  mo- 
lemmat ovat  ne  kauniita,  molemmat  ovat  taideteoksia.  Runoili- 
jan luontaiset  lahjat  voivat  joskus,  tosin  poikkeustapauksissa, 
yksinkin  luoda  nerontuotteita,  joita  sivistys  ja  oppi  eivät 
sinänsä  olisi  voineet  saada  aikaan.  „ Yhtä  hyvin  kuin  Kalevalan 
nimettömät  runoilijat  voidaan  esittää  tämän  väitteen  todis- 
teeksi, yhtä  hyvin  kelpaa  siihen  Kiven  nimi." 

Kiven  runollisen  hengen  vahvana  puolena  oli,  huo- 
mauttaa Cygnaeus  vielä,  se,  että  hän  ei  ollut  vieraantunut  kan- 
sastaan; hänellä  oli  varma  maaperä,  jolla  seisoi  ja  josta  hänen 
lausuntatapansa  ja  draamallinen  kykynsä  sai  voimansa.  „Sen- 
tähden  tuntuu  hänen  runoudessaan,  kuten  jaloimmissa  viini- 
lajeissa,  sen  maaperän  voimakas,  tuore  tuoksunta,  josta  se  on 
kasvanut.** 

Mitä  itse  «Margareta"  näytelmään  tulee,  Cygnaeus  ei  voi- 
nut olla  huomauttamatta  sen  draamallista  heikkoutta,  vaikka 
hän  tällaisessa  esipuheessa  nähtävästi  ei  tahtonut  erittäin  tuoda 
sitä  puolta  esille,  vaan  mielemmin  alleviivata  kappaleen  edut 
ja  kauniit  kohdat. 

Cygnaeuksen  kiittävä  arvostelu  «Nummisuutareista"  ja 
yleensä  hänen  ponteva  esiintymisensä  Kiven  puolesta  tietysti 


Cygnseus  ja  Kivi.  215 


ei  voinut  olla  suuresti  koroittamatta  Kiven  merkitystä  ja  arvoa. 
Julkinen  arvostelu  varsinkin  ^Kirjallisessa  kuukauslehdessä** 
olikin  läpeensä  myötätuntoinen  ja  edullinen  Kivelle  Arvostel- 
lessaan (v.  1872)  «Margaretaa"  esim.  Kaarlo  Bergbom  suoraan 
sanoo  välttäneensä  esiintuoda  virheitä  ja  heikkouksia,  jonka 
„herostratillisen  huvituksen"  hän  mielemmin  jättää  muille. 
Ja  vaikka  J.  Krohn  ilmoittaessaan  runokokoelmaa  „Kanervalaa" 
(v.  1867)  ei  voi  olla  huomauttamatta  runojen  suuria  heik- 
kouksia ja  taiteellisia  puutteellisuuksia,  tekee  hän  sen  kuiten- 
kin erittäin  myötätuntoisesti.  Samaten  J.  W.  Calamnius  hyvin 
hellävaroin  pitelee,  vieläpä  kiittääkin  Kiven  pientä,  mitätöntä 
näytelmää  „Yö  ja  Päivä".  Siinä  ensimäisessä  pitemmässä  se- 
lostuksessa Kiven  elämästä  ja  kirjallisesta  työstä,  jonka  nimi- 
merkki E.  A[spelin]  antoi  pohjalaisten  vuosijuhlassa  9  p.  marras- 
kuuta 1872  ja  joka  sitten  painettiin  saman  vuoden  «Kirjalliseen 
kuukauslehteen",  kiittää  hän  itseänsä  onnelliseksi  puhuessaan 
«Seitsemästä  veljeksestä",  hän  kun  on  ollut  ensimäinen,  «joka 
näinkään  yleisesti  saa  huomauttaa  joistakuista  kirjan  ansioista". 
Hän  sivumennen  myöntää,  että  «kirjassa  on  todella  kohtia, 
jotka  lukijaa  loukkaavat,  mutta",  jatkaa  hän,  «ne  ovat  vähä- 
pätöiset ansioiden  suhteen ja  ovat  jo  saaneet  tilastol- 
lisen tutkijansa."  Cygnaeuksen  käsitys  Kiven  kirjallisista  an- 
sioista ja  asemasta  meikäläisessä  kirjallisuudessa  ja  Cygnaeuk- 
sen lausumat  arvostelut  ne  täten  eri  vivahduksissa  toistuvat 
tässä  nuoremmassa  arvostelijapolvessa. 

Mutta  oli  kuulunut  muitakin  ääniä,  ensin  yksityisesti, 
sitten  julkisesti.  Jo  kielensä  tähden  Kiven  teokset  eivät  voi- 
neet tulla  silloisen  kirjallisuutta  harrastavan  suuremman  ylei- 
sön mielilukemiseksi.  Aiheensa  ja  varsinkin  esitystapansa 
vuoksi  ne  luonnollisesti  oudoksuttivat  suuresti,  samoinkuin 
mutatis  mutandis  aikoinaan  muutama  vuosikymmen  taakse- 
päin «Hirvenhiihtäjät"  olivat  tuntuneet  aivan  mahdottomilta 
ja  mitättömiltä.  Tietenkin  oli  Kiven  teoksissa  vielä  paljon 
enemmän  sellaista,  jota  yleinen  aisti  ei  voinut  hyväksyä.  Raa- 
kuudet ja  karkeudet  tavoissa  ja  sanoissa  ja  taiteellinen 
vaillinaisuus   pistivät  heti  silmiin  ja  sokaisivat  kokonaan  nä- 

kemästä  sitä  todellista  runoutta  ja  suurta  nerokkaisuutta,  joka 
oli  olemassa  sen  yhteydessä  ja  joka  muodosti  koko  tämän 
runomaailman  varsinaisen,  omituisen  sisällyksen.  Tuo  Kiven 
„tilastollinen  tutkija**,  joka  mitä  jyrkimmässä  muodossa  asettui 
tällaisen  käsityksen  edustajaksi,  oli  August  Ahlqvist. 

„Finlands  allmänna  tidning^^issä  hän  oli  kahdessa  touko- 
kuun numerossa  v.  1870  arvostellut  «Seitsemää  veljestä**  useita 
palstoja  pitkässä  kirjoituksessa  ja  tehnyt  sen  tavalla,  joka  ei 
suinkaan'  ollut  sopusoinnussa  Suomalaisen  Kirjallisuuden  Seu- 
ran arvostelun  kanssa,  jonka  kustannuksella  kirja  juuri  oli 
painettu  sen  Novellikirjastoon.  Hänen  käsityksensä  mukaan 
seura  oli  tehnyt  suuren  tyhmyyden,  kun  se  liiallisen  isän- 
maallisen innostuksen  valtaamana  oli  ryhtynyt  tällaista  teosta 
julkaisemaan.  Sillä  se  ei  suinkaan  ollut  mikään  taideteos 
eikä  missään  suhteessa  kaunis,  vaan  päinvastoin  „raa'asti  ku- 
vaillen raakuutta  oli  se  positiivisesti  ruma  ja  vielä  suuressa 
määrin  ikävä".  Se  muistutti  yhtä  vähän  W.  Scottin  romaane- 
ja kuin  »kalmukkilainen  buddhankuva  muistutti  Belvederen 
Apolloa".  Tehtyään  sitten  laajasti  selkoa  tämän  kirjan  „ köy- 
käisestä, lapsellisesta  ja  naurettavasta  sisällyksestä"  huomaut- 
taa], hän  siitä  puuttuvan  melkein  kokonaan  luonnekuvausta, 
valittaa,  ettei  siinä  ole  minkäänlaista  hellempää  tunnetta,  joka 
lieventäisi  «yksitoikkoista  raakuutta",  ja  luettelee  sitten  kerto- 
muksen voima-  ja  kiroussanoja,  joista,  ynnä  tappeluista,  hä- 
nellä todella  on  sangen  pitkä  lista.  Lopussa  hän  keskittää  ar- 
vostelunsa tuohon  tunnettuun  voimalauseeseensa:  «Kirjoitus- 
ja  painomuste  punastuvat  toistaessaan  sitä  [raakuutta],  mutta 
ne,  jotka  eivät  ole  punastuneet,  ovat  asianomaiset  Suomalaisen 
Kirjallisuuden  Seurassa,  jotka  ovat  painoon  toimittaneet  sel- 
laista mielettömyyttä."  «Teos  on,  ikävä  kyllä,  naurettavuus 
ja  häpeäpilkku  suomalaisessa  kirjallisuudessa." 

Neljä  vuotta  myöhemmin  painatti  Ahlqvist  «Kielettäreen" 
uudestaan  tämän  arvostelunsa,  kuitenkin  jossakin  määrin  muu- 
tettuna. M.  m.  ei  ole  siinä  yllä  toistettuja  loppulauseita,  vaikka 
toiselta  puolen  tämä  myöhempi  arvostelu  on  vielä  ilkeämpi 
ja  ilkkuvampi  kuin  edellinen.    Minkäänlaista  pyrkimystäkään 

tunnustaa  ja  ymmäiiää  arvosteltavan  teoksen  kauniita  ja  edul- 
lisiakin puolia  ei  ole  huomattavissa.  Hänelle  tämän  asian 
ratkaisi  suorastaan  intohimo  eikä  suinkaan  esteetinen  arvioi- 
minen, ja  hänen  lähtökohtansa  tuntuu  pitkin  matkaa  sangen 

p  ersonalliselta.    Olisiko    siinä   ollut  mukana  jonkinlaista  ru- 
noili jakateutta'.^ 

Ahlqvistin  sanomalehdessä  julkaisema  arvostelu  koski 
suorastaan  Cygnaeukseen,  eikä  ainoastaan  siitä  syystä,  että 
Kivi  oli  tavallaan  ollut  hänen  erityisenä  suosikkinaan,  jonka 
kirjallista  tuotantoa  yleensä  ja  nyt  erittäin  viimeistä  teosta 
hänen    mielestään  oli  aivan  toisin  arvioitava,  vaan  myös,  koska 

Ahlqvist  oli  tämän  johdosta  lausunut  niin  raskauttavan  moit- 
teen Suomalaisen  Kirjallisuuden  Seuraa  vastaan.  Cygnaeus  . 
nimittäin  oli  juuri  sen  runoustoimikunnan  jäsenenä  ja  pu- 
heenjohtajana, jonka  arvostelun  nojalla  «Seitsemän  veljestä" 
oli  otettu  seuran  Novellikirjastoon  painettavaksi,  ja  olipa  hän 
itse  vielä  sen  arvostelun  kirjoittanutkin.  Runoustoimikunta 
oli  lausunut,  että  ensiksikin  «kansalliselta  kannalta*"  katsottuna 
«teoksen  etevämpiä  ja  arvollisempia  puolia  on  sen  omituinen 
ja  nerokas  kuvaus  kansanluonteesta,  jommoista  tähän  saakka 
kirjallisuutemme  alalla  ei  ole  huomattu".  Luonto  on  siinä 
kuvattu  kansan  katsomustavan  mukaan  ja  se  on  saatettu  ih- 
miselämän kanssa  runolliseen  sopusointuun.  Kansanelämää 
on  huumorin  kautta  «erittäin  omituisesti  ja  sattuvasti"  ku- 
vattu. Toiseksi  on  kirjailija  varsin  rohkeasti  ja  taitavasti  va- 
linnut aiheensa,  ja  toiminta  on  läpeensä  luonnollinen.  «Kir- 
jailijan suurimmaksi  ansioksi  on  kuitenkin  luettava  hänen 
nerokas  ja  todellinen  kuvaamisensa  henkilöinsä  luonteesta." 
Mitä  kolmanneksi  esitykseen  tulee,  toimikunta  ei  voinut  antaa 
yhtä  kiittävää  lausuntoa.  «Se  on  paikoittain  liian  pitkää  ja 
ikävystyttävää",  varsinkin  pitkien  kertomusta  hämmentävien 
vuoropuhelujen  tähden  —  muuten  sama  muistutus,  jonka 
Ahlqvist  sitten  myöskin  teki.  Kieli  kuitenkin  oli  «tervettä  ja 
omituista",  vaikka  oikeinkirjoitus  huolimatonta.  Lopputulok- 
sena oli,  «että  isänmaiselle  kirjallisuudelle  olisi  suureksi  va- 
hingoksi, jollei  sitä  painon  kautta  saataisiin  yleiseen  luetta- 
vaksi". Seuraavassa  kokouksessa  seura  päättikin  sen  painat- 
taa ja  maksaa  tekijälle  700  mk.,  «joista  hänen  tulisi  palkita 
maisteri  A.  Törneroosin  vaivat,  joka  oli  luvannut  korjata 
teoksessa  löytyvät  kielivirheet". 

Tässä  lausunnossa,  joka  luettiin  Suomalaisen  Kirjallisuu- 
den Seuran  kokouksessa  3  p,  marraskuuta  1869,  oli  siis  tuotu 
ilmi  jokseenkin  vastakkaisia  mielipiteitä  niihin  verraten,  mitkä 
Ahlqvist  sitten  seuraavana  vuonna  lausui  arvostelussaan.  Cyg- 
naeuksella oli  siten  suoranainen  syy  esiintyä  Ahlqvistia  vas- 
taan, laajemmin  selittämällä  käsitystään  ja  tarkemmin  perus- 
telemalla arvosteluaan.    Ja  hän  sai  siihen  vielä  erityisen  ke- 

hoituksenkin,  kun  Suomalaisen  Kirjallisuuden  Seura  päätti 
uudestaan  kääntyä  runoustoimikuntansa  puoleen  kuullaksensa 
sen  mielipidettä  «Seitsemän  veljeksen"  julkaisemisesta  eri  kir- 
jana. Seura  oli  ruvennut  epäilemään,  voiko  tätä  kertomusta 
semmoisenaan  enää  hyväksyä  painoon  vai  oliko  karsiminen 
ja  parantaminen  tarpeen.  Epäilemättä  vaikutti  seuran  arve- 
luihin myöskin  se,  että  silloin,  kun  «Seitsemän  veljestä"  juuri 
oli  painettu  Novellikirjastoon,  tämän  tilaajamäärä  oli  alentu- 
nut niin,  että  dosentti  J.  Krohn,  joka  toimitti  tätä  julkaisua, 
huhtikuussa  1870  ehdoitti  sen  lakkauttamista,  johon  seura  vuo- 
den lopussa  suostuikin. 

Ainoastaan^puolitoista  viikkoa  senjälkeen,  kuin  seura  oli 
lausunut  toivomuksensa  runoustoimikunnalle,  oli  Cygnaeus  jo 
laatinut  uuden  laajan  arvostelun  «Seitsemästä  veljeksestä", 
jossa  hän  varsinkin  torjuu  sekä  niitä  mielipiteitä,  joita  Ahl- 
qvist oli  esiintuonut,  että  myös  niitä  syytöksiä,  jotka  suora- 
naisesti koskivat  Kirjallisuuden  Seuraa  ja  häntä.  Sen  luki 
seuran  kokouksessa  1  p.  kesäkuuta  1870  tohtori  K.  Bergbom, 
joka  samaten  kuin  dosentti  Krohn  ja  maisteri  Törneroos  — 
siis  kaikki  runoustoimikunnan  jäsenet  paitsi  tohtori  O.  Top- 
pelius  —  «kaikin  puolin"  yhtyi  siihen.  Tarkoitus  oli  jul- 
kaista se  jossakin  jokapäiväisessä  lehdessä,  mutta  se  lykkään- 
tyi aina  vuoden  1873  alkuun,  koska  Cygnaeus  sairauden  täh- 
den ei  ollut  voinut  siihen  lisätä  sitä  selvittelyä  kertomuksen 
perusaatteesta,  jota  seura  vielä  oli  pyytänyt.  Silloin,  v.  1873, 
se  tällä  tavalla  laajennettuna  painettiin  myös  esipuheeksi  sii- 
hen eripainokseen  «Seitsemää  veljestä",  joka  siis  vihdoin  pääsi 
ilmestymään. 

Cygnaeus  tahtoo  siinä  ensiksi  poistaa  sen  erehdyksen,  jo- 
hon seurakin  oli  tehnyt  itsensä  syypääksi,  kun  se  näkyy  ar- 
velleen, että  runoustoimikunta  oli  sitoutunut  korjaamaan  ja 
«parantamaan"  tätä  kertomusta  ennen  painattamista.  «Paranta- 
minen" oli  koskenut  ainoastaan  kielellistä  puolta,  josta  olikin 
pidetty  huolta.  —  Muistutettakoon  tämän  yhteydessä,  että  myös- 
kin Ahlqvist  oli  tehnyt  muistutuksia  tässä  suhteessa,  ja  Krohn 
oli  Kanervala-arvostelussaan  valittanut  Kiven  tavattoman  huo- 

noa  ja  huolimatonta  kieltä.  „Ne  viat  ja  puutteet",  sanoo  Krohn, 
«jotka  hra  Kiven  näytelmissäkin  hämmentävät  nauttimista,  vai- 
kuttavat tässä,  niinkuin  luonnollista  onkin,  vielä  paljo  tur- 
melevaisemmin,  ja  ovat  uusillakin  rumennoksilla  lisätyt.  Paitsi 
sitä  ettei  tekijä  näissäkään  ole  osannut  välttää  kielivirheitä  ja 
epäsuomalaisia  tai  aivan  mahdottomiakin  lauseita"  j.  n.  e. 
Samaa  valittaa  J.  W.  Calamnius  arvostellessaan  näytelmää 
„Yö  ja  Päivä".  Kappale  oli  «täynnä  kielivirheitä  semmoisia, 
joita  toisenkin  luokan  koulupoika  voisi  helposti  korjata,  mutia", 
lisää  hän  lohduttaen,  «tiedämmehän,  että  nerot  usein  ovat 
huolimattomat  sellaisten  vähäisten  asiain  suhteen".  Syy  ei 
ollut  tekijän,  vaan  kustantajan,  joka  ei  ollut  paremmin  hoita- 
nut korrehtuuria.  Ennen  painattamista  täytyi  Kiven  teoksia 
tässä  suhteessa  aina  tarkastaa.  Osaksi  kai  tämä  heikkous  on 
asetettava  yhteyteen  sen  kanssa,  että  Kiven  ensimäinen  ru- 
noilukieli  oli  ruotsi.  — 

Mitä  niihin  muihin  virheisiin  ja  muodottomuuksiin 
tuli,  joista  oli  huomautettu,  niin  Cygnaeus,  palatakseni  taas 
hänen  esipuheeseensa,  ei  tahtonut  niitä  kieltää,  eikä  puoltaa, 
mutta  hän  piti  ne  kuitenkin  joka  tapauksessa  aivan  sivuasiana 
verraten  niihin  ansioihin  ja  siihen  lahjakkaisuuteen,  «joka 
hänen  runollisen  inspiratsioninsa  paraimpina  hetkinä  tuhan- 
sista eroittaa  Alexis  Stenvallin".  Ahlqvistin  muistutuksen  kir- 
jan pitkäveteisyydestä  myöntää  Cygnaeus  ainakin  osaksi  oi- 
keaksi, kuten  hän  jo  ennenkin  oli  lausunut.  Kiven  kohtaus- 
ten ja  luonteiden  liiallinen  realistisuus  ei,  huomauttaa  Cyg- 
naeus, ollut  mitään  tavatonta  maailmankirjallisuudessa.  Päin- 
vastoin esim.  itse  Shakespeare  ei  siinä  ollut  suinkaan  Kiveä 
miedompi  ja  luultavaa  on,  että  juuri  hänen  esimerkkinsä  oli 
vaikuttanut  noin  arveluttavan  viekoittelevasti  Kiveen,  joka 
tästä  luuli  saaneensa  täyden  oikeuden  menettelyynsä.  Ja  Cyg- 
naeus arvelee  todelliseksi  onneksi,  Jettei  Kivi  sattunut  tunte- 
maan Rabelais'ta,  joka  olisi  voinut  käydä  hänelle  aivan  vaa- 
ralliseksi. Mutta  suureksi  osaksi  tuo  liiallinen  moite  Kiven 
realismia  vastaan  johtui  siitä,  ettei  ymmärretty  realismin 
oikeutusta  taiteessa  —  kuten  Cygnaeus  jo  oli  huomauttanut, 

kun  oli  puhe  «Nummisuutareista"  —  ja  että  mallina  tässä 
suhteessa  pidettiin  taideteokset  sellaiset  kuin  von  Wrightin 
»kauniit,  siistit  ja  siivot  linnut".  Kiven  kuvaukset  olivat  mie- 
lemmin  verrattavat  Teniersln  tauluihin,  jotka  huolimatta  nii- 
den realismista,  olivat  maalaustaiteen  etevimpiä  tuotteita.  Eikä 
missään  tapauksessa  olisi  ol]ut  suotavaa,  että  Kivi  tämän  si- 
jaan olisi  ruvennut  koettamaan  matkia  mitään  «imeliä  ääniä", 
vaikka  toiselta  puolen,  huomauttaa  Cygnaeus  vielä,  hän  ei  hy- 
väksynyt sitä,  ettei  Kivi  ollut  paremmin  hillinnyt  haluaan 
taiteessaan  käyttää  liian  alkuperäistä,  raakaa  materialla.  Tä- 
män muistutuksen  hän  teki  sitä  suuremmalla  syyllä,  kun  Kivi 
oli  näyttänyt,  esim.  Leallaan,  että  hän,  jos  tahtoi,  kyllä  tiesi 
rajan  ja  kykeni  eroittamaan  hienoimmatkin  vivahdukset. 

Kertomuksen  perusajatuksena  oli  Cygnaeus  huomannut 
olevan  sen,  että  osoitetaan,  kuinka  «sivistys  ja  hyvät  tavat  ovat 
välttämättömiä  ihmisen  vapaudelle,  rauhalle  ja  onnelle".  Siinä 
oli  siis  tavallaan  opettavainen  aihe,  mutta  Kivi  ei  ollut  käsi- 
tellyt sitä  kaavamaiseen,  pintapuoliseen  tapaan  kuvaamalla 
paheen  ja  hyveen  edustajia  tai  lopettamalla  rangaistuksella 
ja  palkinnolla,  esim.  «rikkaitten  naimisten  muodossa".  Hän 
on  osoittautunut  todelliseksi  runoilijaksi,  kun  hän  on  onnis- 
tunut kuvaamaan  todellisia  ihmisiä,  jotka  toimivat  ja  puhuvat 
luontonsa  ja  sisällisen  välttämättömyyden  mukaan. 

Jos,  huomauttaa  Cygnaeus  lopuksi,  katsotaan  välttämättä 
tarpeelliseksi  toimittaa  uusi  painos  tätä  kertomusta^  josta  kar- 
keudet ja  häiritsevät  ja  loukkaavat  muodottomuudet  olisivat 
karsitut  pois,  niin  tätä  ainakaan  ei  voi  tehdä  kukaan  muu 
kuin  tekijä  itse.  Jos  Suomalaisen  Kirjallisuuden  Seura  arveli 
voivansa  siihen  ryhtyä,  niin  hän,  samaten  kuin  muut  lau- 
sunnon 'allekirjoittajat  Bergbom  ja  Krohn,  siinä  tapauksessa 
pyysi  saada  luopua  luottamustoimestaan  runoustoimikunnan 
jäsenenä. 

Nähtävästi  tämä  kirjallinen  kiista  oli  suuresti  tuskastut- 
tanut Cygnaeusta.  Hän  oli  joutunut  siinä  välikäteen,  joka 
pakoitti  häntä  puolustautumaan  sangen  loukkaavia  syytöksiä 
vastaan,  ja   myöskin    Kirjallisuuden    Seuran   esiintyminen  ei 

ollut  tässä  asiassa  aivan  selvä.  Vuoden  1871 — 1872  runous- 
toimikunnassa  ei  näekään  enää  Cygnaeuksen  nimeä;  hän  oli 
jäänyt  siitä  pois  luultavasti  omasta  pyynnöstään,  vaikka  pää- 
asiassa kai  kivuUoisuutensa  tähden.  Sen  sijaan  Ahlqvist  sinä 
vuonna  valittiin  siihen. 

Mutta  etupäässä  tietysti  Cygnaeusta  suretti  se  kohtelu, 
jonka  alaiseksi  Kivi  oli  joutunut.  Hän  oli  Kivessä  huomannut 
todellisen  kyvyn,  joka  oli  varustettu  harvinaisilla  luonnon- 
lahjoilla.  Nämät  tarvitsivat  vain  kehittämistä,  ne  tarvitsivat 
vain  sekä  kirjallisen  että  yhteiskunnallisen  sivistyksen  muo- 
dostelevaa ja  hienostavaa  vaikutusta  voidaksensa  luoda  täysin 
eheiksi  ja  täysin  taiteellisiksi  ne  harvinaisen  voimakkaat  ja 
omintakeiset  runokuvat,  jotka  tämän  runoilijan  sielussa  muo- 
dostuivat. Mutta  juuri  sitä  yleisön  kylmäkiskoisuus  ja  var- 
sinkin tuollainen  suorastaan  ilkeämielinen  arvostelu  estivät, 
arvostelu,  joka  ei  tahtonut  nähdä  arvosteltavassa  mitään  tun- 
nustusta ansaitsevaa,  joka  ummisti  silmänsä  kaikille  edulli- 
sille puolille  ja  kohteli  aivan  hylkiönä  kirjailijaa,  joka  kui- 
tenkin, vaikkapa  kuinka  ankarasti  arvosteltuna,  ainakin  mei- 
käläisissä oloissa  ilmeisesti  oli  harvinaisuus  ja  jonka  luonnon- 
lahjojen  olisi  pitänyt  herättää  mielenkiintoa  ja  myötätuntoa 
eikä  vihaa  ja  vainoa.  Juuri  tätä  Cygnaeus  ei  voinut  ilman 
vastalausetta  sallia,  ja  tätä  vastaan  hän  nousi  koko  jalon  mie- 
lensä innostuksella  ja  paljon  painavan  sanansa  arvolla.  Mitä 
Cygnaeuksen  mielipide  tässä  merkitsi,  osoittaa  osaltaan  m.  m. 
sekin,  mitä  Kirjallisuuden  Seura  lausui  Cygnaeuksen  asemasta 
kriitikkona  ja  esteetikkona  puolustautuessaan  julkisesti  Ahl- 
qvistin hyökkäyksiä  vastaan.  „Eikä  kenelläkään,  joka  tuntee 
isänmaan  kirjallisuutta,  liene  jäänyt  huomaamatta,  että  kir- 
joitus *  [esipuhe]  on  miehen  kädestä,  jota  ei  kukaan  tässä 
maassa  eikä  moni  muuallakaan  esteetisellä  alalla  voita. "^ 

Cygnaeuksen  arvostelu  varsinkin  «Nummisuutareista"  si- 
sältää monta  erittäin  hienoa  ja  sattuvaa  huomautusta.  Ja  erit- 
täin huomattavaa  on  se,  kuinka  tämä  koko  mielenlaadul- 
taan ja  katsannoltaan  ihanteellisuuteen  kallistuva  runoilija  ja 
kriitikko  täysin  tunnusti  ja  pani  arvoa  sellaisellekin  ominaisuu- 

delle  kuin  Kiven  realismille.  Puhtaasti  teoreetiseltakin  kan- 
nalta hän  puolusti  tätä  taiteen  käsitystä  ja  katsoi  nähtävästi 
tuon  vanhan  idealismin  jo  eläneen  aikansa  loppuun.  Melkein 
samaan  aikaan  siis,  kuin  Ruotsissa  Dietrichsonin  kautta  rea- 
lismi murtautuu  läpi  nuoremmassa  polvessa,  asettuu  meillä 
pohjoismaiden  toinen  etevin  esteetikko  myöskin  tälle  uudellie, 
laajemmalle  taiteen  katsantokannalle.  Mutta  samalla  kuin  se 
realismi,  jota  «signatuurit*'  hyväksyivät,  personoitui  Rune- 
bergissa  ja  rajoittui  häneen,  Jniin  Cygnaeuksen  "^laajalle  ja 
myötätuntoiselle  luonteelle  ei  ollut  vieras  sellainenkaan  kir- 
jailija kuin  Kivi. 

Runoilijan  luontaisella  tunteella  Cygnaeus  oli  heti  Kivessä 
huomannut  alkuperäisen  runoilijavoiman,  joka  epätäydellisen 
ja  valmistumattomankin  muodon  läpi  kaikkialla  vuolahti  vä- 
kevänä ja  antoi  hänen  tuotteillensa  tuon  omituisen  tuoreen 
tuoksun.  Hän  innostui  sitä  muillekin  esittämään  ja  osoitta- 
maan, niinkuin  se  hänelle  itselleen  oli  suurta  nautintoa 
tuottanut  ja  niinkuin  hän  muutenkin  aina  asettui  sen  tulkit- 
sijaksi, jossa  hän  oli  huomannut  sitä  kauneutta  ja  suuruutta, 
mitä  hän  piti  elämän  olennaisimpana  sisällyksenä.  Hänen  lau- 
sunnoissaan Kivestä  sentähden  varsinaisesti  kriitillinen  puoli 
alusta  alkaen  ei  ollut  tärkein  eikä  mieltäkiinnittävin,  vaan  juuri 
tämän  uuden  alkuperäisen  kyvyn  harvinaisen  lahjakkaisuuden 
ja  omintakeisuuden  esittäminen.  Ainoastaan  vastakritiikin 
pakoittamana  hän  myöhemmässä  lausunnossaan  „  Seitsemästä 
veljeksestä''  myöntää  jossakin  määrin  oikeaksi  muutamia  Ahl- 
qvistin pääväitteitä  liiallisesta  naturalismista,  hiomattomuu- 
desta, puuttuvasta  taiteellisuudesta  ja  pitkäveteisyydestä,  ja 
täydentää  siten  edellistä  ylimalkaisempaa  arvosteluansa,  vaikka 
tietysti  aina  hänen  perusajatuksensa  Kiven  harvinaisista  kirjai- 
lijalahjoista  ja  tärkeästä  tehtävästä  suomenkielisessä  kirjalli- 
suudessa jäi  pysyväiseksi.  Cygnaeus  ei,  kuten  monasti  yllä  on 
osoitettu,  arvostellut  Kiveä  täydelliseksi  mestariksi  tai  kyp- 
syneeksi taiteilijaksi,  vaan  asetti  erinomaisen  korkealle  hänen 
luontaiset  lahjansa  ja  harvinaiset  mahdollisuutensa,  joiden 
kehittämistä  ja   täydentämistä  hän  innolla  puolestansa  koetti 

kaikin  tavoin  edistää,  mutta  joiden  ponnistuksien  keskeyty- 
mistä hän  haikeasti  valitti.  Myöskin  arvostelussa  «Nummi- 
suutareista", jonka  Cygnaeus  kuitenkin  nähtävästi  asetti  ensi 
sijaan 'Kiven  tuotteista,  käy  tämä  käsitys  selville. 

Ne  „ Jäähyväiset",  jossa  Cygnaeus  tulkitsi  tunteensa,  kun 
oli  saapunut  sanoma  Kiven  kuolemasta  vuoden  viimeisenä 
päivänä  1872,  sisältävät  m.  m.  seuraavat  sanat:  «Tiedän  kyllä, 
mitä  uskallan,  kun  tässä  toistan  järkähtämättömän  uskoni 
niiden  luonnonlahjojen  harvinaisuuteen,  jotka,  melkeinpä  kuten 
autioon  metsään  heitettyinä,  olivat  joutuneet  Alexis  Stenvallin 
osalle.  Kaikkein  vähimmin  minä  hänen  avonaisen  hautansa 
ääressä  osoittaisin  sellaista  raukkamaisuutta,  että  kieltäisin 
sitä  tunnustusta,  joka  sangen  huomattavasti  esti  häntä  jo  ai- 
koja sitten  vaipumasta  maahan  kaikkien  niiden  iskujen  mu- 
sertamana, jotka  säälimättä  häntä  vastaan  tähdättiin. ""  Ja  hän 
hakee  turhaan  vastausta  kysymykseen,  mikä  saattoi  olla  syynä 
siihen,  että  tämä,  päivän  puolueriidoista  kokonaan  erillään 
pysyttäytyvä,  onneton  kirjailija  oli  joutunut  noin  säälimättö- 
män ja  epäoikeutetun  kohtalon  alaiseksi. 

Että  tämä  kohtalo  edes  hiukankin  lievennettiin  ja  että 
Kivi  sai  voimaa  ja  luottamusta  luoda  sitä,  mitä  hän  kuitenkin 
loi,  on  epäilemättä  suureksi»  osaksi  laskettava  Cygnaeuksen 
lämpimän  myötätunnon  ja  innostuttavan  johdon  ansioksi. 
Cygnaeukseen  itseensä  ovat  täydessä  määrässä  sovitettavat  ne 
sanat,  jotka  hän  viimeisessä  lausunnossaan  «Seitsemästä  vel- 
jeksestä" lausui  Suomalaisen  Kirjallisuuden  Seurasta:  «On 
kaikkina  aikoina  laskettava  Suomalaisen  Kirjallisuuden  Seuran 
ansioksi,  ettäj  se  aika  ajoittain  hyvänsuovalla  tunnustuksella 
on  ylläpitänyt  Kiven  horjuvaa  elämänintoa  ja  aineellisella 
avustamisella  pelastanut  hänet  sortumasta,  välttämättömimmän 
puutteessa  muserrettuna  ja  lannistuneena." 


Juhana  herttuan  nuoruudenunelmat. 

Kohtauksia  näytelmästä,  jonka  on  kirjoittanut 

Fredrik  Cygnaeuksen  5-näy toksinen  näytelmä  «Hertig  Johans 
ungdonisdrömmar'',  ilmestynyt  Helsingissä  1854,  on  sijoitettu  vuoteen 
1568  ja  kuvaa  Juhanan  lyhyttä  herttua-aikaa  Suomessa,  hänen  rakkaut- 
taan, aikeitaan,  horjuvaisuuttaan  ja  kukistumistaan  Turun  linnan  piiri- 
tyksessä V.  1563;  historiasta  saatua  aihetta  ja  muistotietoja  on  sangen 
vapaasti  käsitelty.  Suomalaiselle  lukijalle  tarjotaan  tässä  näytteeksi 
kaksi  kuvausta  Edellinen  näistä  esittää  herttuan  puhelussa  nuoren 
20-vuotiaan  kirjurinsa  Petrosan  kanssa;  puhelu  koskee  sitä  kirjettä 
jonka  Juhana  heritua  muistotiedon  mukaan  oli  päättänyt  lähettää  Ranskan 
kuninkaalle  Kaarle  IX:lle  suomeksi.  Lähinnä  edellä  sitä  osaa,  mikä 
tässä  on  käännettynä,  on  Juhana  juuri  puhunut  katolisenuskon  merkityk- 
sestä ja  elinvoimaisuudesta,  mitkä  lauseet  aiheuttavat  sen  Petrosan  ky- 
symyksen, jolla  tämä  näyte  alkaa.  —  Toinen  kuvaus  on  Turun  linnan 
piirityksen  sgalta.  Siinä  suomalainen  aatelismies  Antti  Niilonpoika'  Sa- 
belfana,  Joka  oli  viety  Ruotsiin  Erik  kuninkaan  vangiksi  sekä  siellä 
rääkätty  ja  kidutettu  vaivaiseksi,  mutta  päässyt  pakenemaan,  koettaa 
saada  Juhana  herttuan  horjuvaa  mieltä  vielä  viime  hetkessä  uskalta- 
maan kaikki  ja  nojautumaan  Suomen  kansaan,  jonka  itsenäisyyden- 
taisteluksi  tämä  taistelu  oli  tehtävä. 

Kolmas  näytös,  neljäs  kohtaus. 

Pptrosa. 
Ehk'  oikeastaan  Teidän  Korkeutenne 
osoittaa  tulis  kiq'e Paaville.  * 

Juhana. 
Ei,  siihen  kiirettä  ei  ole  vielä. 
Sanoinhan,  ett*  on  Ranskan  kuninkaalle 
se  kiijoitettava,  ja  siks  se  jää. 

Pbtrosa. 
Kai  latinaks  se  laaditaan,  niin  olen 
tavaksi  kuullut  moisiss'  asioissa. 

Juhana. 

Tass'  arkiseikoist'  onko  kysymys? 
Niin  kuulumaton  kuin  on  itse  teko, 
sen  olkoon  ilmaisukin.    Laadittava 
se  kieleir  on,  mi  Suomen  herttuan  ' 
omassa  valtamaassa  soi. 

Pbtrosa. 

On  monet 
sen  kielenparret.    Teidän  Korkeutenne 
ei  toki  tarkoittane  —  suomen  kieltä? 
Yhdeksän  kymmenestä  vaikka  kansass' 
ei  tunne  kieltä  muuta,  konsanaan 
maan  Meleks  sif  ei  voine  katsoa. 

Juhana. 
Ja  miksi,  jos  saan  kysyä,  sit'  ei 
niin  katso ttais? 

Petrosa. 
Ehk'  ei  mun  asiassa 
sopine  tuomita  niin  tärkeässä 
ja  suuressa  kuin  tää.    Ma  kielen  tunnen. 
Rakastamaan  sit'  äidin  huulilt'  opin, 
mun  puolueelliselta  näyttää  täytyy. 
Vaan  jalokunniainen  herra  piispa  — 

Juhana. 
FoUingius! 

Pbtkosa. 

Sen  selvitykseen  kai 
mies  oikea:  näät  tuskin  suomen  sanaa 
hän  katsoi  oppivaivan  arvoiseksi, 
ja  tasapuolinen  siis  totta  lie, 
pyhällä  muodolla  kun  saamaa,  että 
sanaansa  tuskin  sillä  julistaa 
Jumala  suo,  ett*  Esivallan  sietää 
sen  käyttöä  sen  maassa  omass*  ei 
enempää  tule,  kuin  mit'  ei  voi  välttää, 
jott*  ihminen  ei  eläint'  alemmaksi 
jäis  kovin,  —  vapaasti  kun  käyttää  eläin 
saa  ääntä,  mihin  syntyi  metsässään. 

Juhana. 

Noin  pyhä  piispa,  kaiken  häväisee, 

mi  pyhää  taivaass*  on  ja  maassa,  tulien 

tahraksi  sivistykselle  sen  maan, 

jot*  edustaa  hän  julkenee.    Niin  kauan 

kuin  ääntynee  suut  suomalaiset,  millä 

tahansa  kielell'  aatteif  ilmaisten, 

ne  harmin,  kirouksin,  pilkoin  hänen 

nimensä  heittää  haltuun  jälkipolvein 

ikuisen  ylenkatseen.    Ja  mun  ensiks 

on  Suomen  ruhtinaana  velvoitus 

niin  kuuluvasti  panna  vastalause, 

kuin  voinen,  hänen  mielettyydelleen. 

Siks  Suomenmaani  kotikielelle 

nyt  kiiruhdankin  suomaan  kunnian 

ylimmän,  min  se  saada  voi,  kun  käytän 

sit*  ilmaisimeks  sille,  mitä  aion 

sanoa  hallitsijalle,  ken  käy 

sen  kansan  etupäässä,  jonka  kieli 

kenties  on  kerran  kautta  maiden  kaikkein 

korkeimman  sivistyksen  äidinkieli. 

Olethan  altis  kai,  kun  epäpädöks 

on  tehtävä  Follingius? 

PBTR08A. 

Yhr  alUs 
kuin  velvollinen  Teidän  Korkeutenne. 

Juhana. 
Työkammiooni  heti  käyös  siis 
ja  luonnos  tee.    Sen  tyystin  tarkastamme 
yhdessä  sitten.    Sillä  tuleva 
on  siitä  työ,  jot'  unhoita  ei  Suomi. 

Viides  näytSs,  kahdeksas  kohtaus. 

Juhana, 

_ Kun  päivä  koittaa, 

se  taiston  kuolosf,  elämästä  näkee, 
min  päätöstä  yht'  innokkaasti  tutkii 
vuossatain  illat  vielä  kuin  me  nyt. 

Sabblfana. 
Jos  malttaa  muisto  jälkimaailman 
niin  kauan  siinä  viivähtää,  niin  nähdä 
saa  suuria  maar  silloin  huomispäivä. 
Miir  olette  siis  tehdä  aikonut 
niin  ikimuiston  arvoiseks  sen  taiston  ? 

Juhana. 
Mun,  teidän,  kaikkein  urhoollisten  sama 
on  keino:  sankaruus. 

Sabelfana. 

Se  riittää  meille, 
ja  meilt*  ei  muuta  pyytää  voi.    Mut  teiltä 
jotakin  lisää  vaaditaan. 

Juhana. 

Siis  mitä? 
Mies  eikö  ole,  kun  hän  sankar*  on, 
mit'  elämässä  ylint'  olla  voi  hän? 

Sabelfana. 
Niin,  ovat  useimmat.    Vaan  kohottauta 
kun  kanti^aksi  kansain  kohtaloiden 
mies  tohtii,  niiden  tulevaisuudelle 
sanonut  kun  hän  on:  mua  seuraa  tiellä 
min  sulle  mielin  raivata,  ei  riitä 
se  uljuus  silloin,  herttua,  jonk'  omaa 

mies  jokainen  —  voi  näyttää  ainakin, 
jos  kaupaks  ei  käy  hintaan  parempaan. 

Juhana. 
Kuin  tahto  Iiga,  tarkoitus  kuin  jalo 
häir  olkoon,  toki  rsgoja  hän  kohtaa, 
joit'  ei  hän  murtaa  yksin  voi. 

Sabelfama. 

Jos  yksin 
hän  asettui,  koht*  yhtä  ahdas  rsga 
häir  on  kuin  rs^jat  ruumihinsa.    Hetken 
ma  muistan,  jolloin  näitte  selväks  että 
yks  oli  Suomen  asia  ja  teidän. 

Juhana. 
Sellaiset  hetket  muistan  monetkin: 
mut  asiaamme  paranna  ei  muistot. 
Ma  tukahdun  täss*  yhteen  pisteesen 
pusertuneena,  min  vain  ilma  Suomeen 
viel*  liittää,  joka,  vaikka  lähell'  aivan, 
jo  tuntuu  loitolla  kuin  muiston  maa. 

Sabblfana. 
Se  merkinnössä  toisessa,  kuin  teiltä 
sai  sana,  muiston  maaksi  ilmenee. 
Jok'  yö,  kun  katseeltanne  pimeys 
sen  peittää.  Teitä  muistuttaa  se,  että 
se  vielä  elää,  liikkuu,  teitä  muistaa. 

Juhana. 
Vaan  mitä  tulen  merkit  nuo  mua  auttaa, 
mua  jotka  tuonne  viittaa  vuorilleen  ? 

Sabblfana. 
Jos  ilovalkeiksi  ne  näätte  vain, 
jotk'  yksinäisyytenne  suloks  syttyy, 
ne  toden  totta  vähän  hyödyttää. 
Vaan  kuviksi  jos  liekit  nähdä  voitte 
sydänten  uskoUisna  liekkiväin, 
jos  kuulette  kuin  huutaa  tulen  kielet, 
ettette  yksin  seiso:  ett'  on  kansa 
viel'  edessänne  innon-palavainen 
riviinsä  taqjaan  teidät  sulkeakseen, 

kas  silloin,  herttua,  tuon  tylvjän  tuikkeen 
mitaton  merkitys  on  —  asialle. 

Juhana. 

Todistus  kiintymyksen  moinen  muile 
sydämen-ilon  tuottaa  ylimmän  — 

Sabelfana. 
Sydämen-ilot  kyseess'  ei  nyt  teille: 
asia  liian  suur*  on  leluks  siksi. 
Mut,  herttua,  sieluunne  jos  mahtuu,  mihin 
nuo  merkit  sydäntänne  velvoittaa, 
ne  vasta  silloin  nähdä  ansaitsette. 

Juhana. 
Siis  mihin  tahdotte  mun  ryhtymään? 

Sabelfana. 
Nuo  viittaukset  tulten  teille  suomat 
sen  virkkaa  selvemmin  kuin  ihmiskieli. 
Tie,  kätten  urhokasten  suojaamana, 
vihollislaumoitse  te  murtakaa. 
Tää  taisto,  vähäpätöön  supistunut 
vain  kiistaan  Turun  linnasta,  te  tehkää 
sodaksi  koko  Suomenmaasta.    Miekkaan 
mies  jokahinen,  joka  ratsun  selkään 
nyt  ratsastaa;  siltavarus  olkoon 
jokainen  vuorensola,  vallihauta 
jokainen  virta,  keto  taistokenttä ! 
Vaan  luonnon  linnat  kun  ei  kyllin  lie, 
teiir  linna  Birgerin  on.  Suomen  sydän, 
ja  Suomen  nyrkit,  linnat  Torkelin, 
jotk'  äärimpänä  rajair  aukee  teille. 

Juhana. 

Siis  sodan  seikkailija-ritariksi 
mun  tekisitte  noin.    Mun  tulis  saattaa 
ikuiseen  vainoon  tämä  maa,  jok*  ollut 
on  rakas  mulle  ja  ma  rakas  sille. 

Sabelfana. 
On  vuosikymmen  tai  kaks  ylintään 
ikuisuus  lyhyt  kansain  elämässä. 

Se  sammu  ei,  jos  sarka  nurmettuukin 
maamieheltä,  kuin  hauta  suojaisa; 
ja  mitä  merkitsee,  jos  häitä  liesi 
jää  ilovalkeoiksi  vainon  hurman, 
ja  vihdoin  niin  on  harvass'  ihmisiä 
kuin  tähkiä,  kuss'  elon  korjaa  rakeet! 
Jos  taatot  sortui  sotaan  valtavaan, 
viel'  lahonneista  luista  virtaa  kauan 
ihmeinen  elinvoima  poikiin,  jotka 
perivät  isäin  urhokunnian. 
Vapauden  voitontanner  toisin  versoo 
kuin  alla  arkain  kätten;  korkeammaks 
asumus,  kuss'  on  voittolaulu  soiva, 
rakennetaan  kuin  ms^jat  vaikerruksen. 

Juhana. 

Mun  herttaimmista  muistoistani  eräs, 
mi  jäi  tuolt'  sgalta,  viel'  iloisalta, 
syvälle  Suomeen  usein  aatokseni 
on  vienyt  seutuun,  soijaan,  rauhaisaan, 
kuin  pikku  paratiisi.    Asunnossaan 
siell'  istui  järven  rannair,  istuu  vielä 
iäkäs  nainen,  jalo,  lempeä. 
Te  hänet  muistattehan:  äitinne! 
Hävityssodan  jos  ma  aloittaisin, 
mimmoiseks  sen  te  mielitte,  ja  sota 
tuhoojaliekkinsä  lois  sinnekin, 
tuhaksi  jos  sen  kuuma  hengitys 
tuon  msgan  muuttais,  kutrit  kärventäis, 
joit'  ammoin  poikasena  hyväilitte, 
kun  harmaat  ne  viel'  olleet  ei,  ja  sodan 
samoova  ratsu  kavionsa  alle 
sydämen  musertais,  jost'  imenyt 
olette  elämää  ja  rakkautta  — 
kautt'  omantuntonne,  teist'  oisikohan 
viel'  yhtä  ruusunkarva  silloinkin 
vain  sota  kuin  nyt,  herra  ritari? 

Sabelfana 

vaitiolon  Jälkeen  katkerasU. 

Mua  silloin,  kun  näyn  näitte  kertomanne, 
sanoitte  parhaaks  ystäväksenne; 

ja  moiselt'  ystävältä  vuottaa  voinen 
emoni  asunnolle  ensiks  suojaa. 

JUHAKA. 

Ken  linnaa  puolustaa  silF  aikaa? 

Sabblfana. 

Minä 
ja  muut  me  hylyt  suomalaiset,  joitten 
kovettui  tulevaisuus  Södermalmin 
kovaksi  vuoreksi;  jotk'  etsii  ennen, 
kuin  kruunuanne  siellä  koristavat, 
tään  linnan  raunioissa  kainon  paikan, 
vaikk'  kautta  pilvein  kiertäköön  se  tie! 

On  käsi  hervas,  murtui  voima  multa: 
vaan  kun  niin  liki  hautaa  syösty  olen, 
sen  valmiimp'  ensiksi  Ilen  kuolemaan. 
Mun  suokaa  seista,  kussa  vaara  on 
niin  suuri,  ett*  on  surma  vain  sen  kaima! 
Sit*  arvosijaa  hovimiehistänne 
ei  kenkään  kiistäne.    On  kunnian- 
himoni noussut  nyt,  kun  ilmeisesti 
muilt*  on  se  masennut.    Uus  hoviknnta 
nyt  hovin  portait'  aikoo  kiivetä. 
Ei  varpaillaan  se  hiivi  vastaanottoon, 
samettipehmein  sanoin,  käsin  ei 
teilt'  armoa  ja  suosiota  keijää, 
mut  ottaa  kursailuitta  mitä  vain 
käsiinsä  saa.    Heit'  uusin  hovimenoin 
on  kohdattava.    Minut  mestarina 
nimittäkää  niit'  ohjaamaan:  ma  lupaan 
parhaani  panna,  jott'  ois  valmistettu 
puheillepääsy  noille  tulokkaille 
ja  sitten  ylennys,  jonk'  ansaitsevat. 

Juhana. 

Ja  noissa  menoiss'  uusissa  mi  paikka 
on  osoitettu  puolisolleni? 

Tykin  laukaus  kuuluu;  kaikki  uukahtaneet  soturit  hypähtävät  pystyyn 
penkeiltä;  Arvid  Stälarm,  vielä  vilkaistuaan  ulos  ikkunaristikosta,  suoris- 
taikse  ja  tekee  pyssyllään  kunniaa. 

Tuo  merkki  on,  mi  tietää  vihollisten 
nyt  käyvän  taisteluun.    On  vimmattu 
se  oleva  ja  viimeinen,  min  moni 
meist'  elämässä  käynee.    Vihamielin 
erota  minust'  ette,  ritari, 
nyt  saa.  — 

Teilt*  otin  miekkanne,  mun  siihen 
pikastus  anteeksantamaton  sai.    Mun  suokaa 
käteni,  miekkani  sen  sijaan  teille 
ojentaa  merkiks  uskolliseksi 
mun  arvonantoni  ja  sovintomme. 
Hän   irroittaa   miekkansa  ja   ojentaa   sen  ynnä  kätensä  Sabelfanalle, 
joka  ei  ota  kumpaakaan  vastaan. 

Sabblfana. 

Käteni  tällä  hetkell'  liian  heikko 
on  kantamaan  niin  paljon  kunniaa. 
Jos  voitamme  ja,  niinkuin  lupasitte, 
te  voiton  käytätte,  ehk'  elpyneensä 
se  tuntee.    Ma  sill'  aikaa  sieppaan,  minkä 
käteeni  aseen  saan.    Kuink'  olkoonkin, 
nimeni  jo  mua  kehoittaahan,  että 
tavoittamattoman  teen  viirin  virkaa 
ma  taistossa.    En  niinkään  huonosti 
siks  sovi.    Olen  runneltu  kuin  lippu 
rehellisesti  tehtävänsä  tehnyt, 
ja  rataa  kunnian  en  hevin  heitä. 

Juhana. 

Lipuksi  olette  te  liian  kova, 
vain  nuijaa  teist'  on  luonto  aikonut. 
Rientää   ulos,   kaikkien   läsnäolijain    seuraamana,  jotka  ovat  paljasta- 
neet miekkansa,  kuten  herttua  omansa  heittäen  huotran  pois. 


Cygnaeuksen  galleria. 

Kirjoittanut 
K.  K.  Meinander. 


Ylhäällä  kalliotasoUa  Kaivopuistossa,  aivan  lähellä  ko- 
meaa Kalliolinnaa,  kohoaa  Cygnaeuksen  vaatimaton  kesähuvila, 
josta  avautuu  ihana  näköala  yli  Helsingin  kaupungin,  sen  pit- 
kien valoisien  talorivien  ja  eteläsataman  vilkkaan  liikkeen. 
Vaikeaa  olisi  löytää  toista  paikkaa,  joka  suuremmassa  mää- 
rässä viehättäisi  romantisuuteen  ja  suurisuuntaisuuteen  taipu- 
vaa runoilijaa.  Cygnaeus  itse  valitsikin  paikan  ja  alussa  jär- 
jesti kaikki.  E.  Nervander  on  kertonut  millä  huvittavalla 
tavalla  tämä  tapahtui.  Eräänä  päivänä  runoilija  joutui  kävel- 
lessänsä  tälle  paikalle,  ihastui  suuresti  näköalaan  ja  päätti 
rakennuttaa  huvilan  tälle  vuorelle.  Luonteenomaiseen,  huo- 
lettomaan tapaansa  hänen  mielestään  paikka  nyt  ilman  muuta 
oli  hänelle  varattu  ja  tiedustelematta  mitään  omistajaa  tai 
muuta  sellaista  hän  ajatti  muutamia  kuormia  sammalia  ja 
hiekkaa  ylös  mäelle,  joilla  epätasaiset  vuorenkolot  tasoitet- 
tiin. Miten  olikaan,  tuli  asia  jäljestäpäin  oikean  omistajan 
kanssa  järjestetyksi,  ja  Cygnaeus  saattoi  aloittaa  huvilan  raken- 
nuttamista.   Mutta   pitkän   viivyttelyn  aikana,  jolloin  hänellä 

sitä  paitsi  oli  paljon  muuta  ajateltavaa,  olivat  kallion  ympä- 
rillä alati  liekkuvat  tuulet  hajoittaneet  ensimäiset  täytteet  kai- 
kille ilmansuunnille.  Sen  johdosta  hän  antoi  tontille  leikillisen 
nimen  «Väderbacka*  (Tuulimäki),  jonka  paikka  sai  kauan 
pitää.  Sen  ohessa  käytettiin  kahta  muuta  nimeä  «Fyrbäken" 
(Majakka)  ja  «Fredrikshamn**  (Fredrikin  hamina). 

Keväällä  1869  rakennus  valmistui,  ja  lähinnä  seuraavina 
vuosina  Cygnaeus  vietti  siellä  ainakin  kesät.  Hänen  varsinai- 
seksi kodikseen  se  ei  kuitenkaan  tullut;  tämä  oli  kaupungissa, 
Itäisen  Heikinkadun  varrella,  talossa  N:o  3.  Runoilijan  vii- 
meisinä elinvuosina  oli  huvila  vieraille  vuokrattuna.  Mutta 
tämä  huvila  se  sittenkin  oli  pysyvä  jälkimaailmalle  näky vänä 
muistona  Cygnaeuksesta,  samoinkuin  Runebergin  koti  Por- 
voossa, Topeliuksen  molemmat  huoneet  tulevassa  Kansallis- 
museossamme ja  Elias  Lönnrotin  yksinkertainen  syntymäkoti, 
Paikkarin  torppa.  Siinä  testamentissa,  jonka  Cygnaeus  teki 
1  p.  toukok.  1872,  määrättiin,  että  kaikki  hänen  omistamansa 
taideteokset  tulisivat  Suomen  kansan  omiksi  ja  siirrettäisiin 
huvilaan,  joka  myös  seurasi  tätä  lahjoitusta.  „ Cygnaeuksen 
gallerian"  nimellä  oli  kokoelma  koskemattomana  säilytettävä 
ja  annettava  aikaa  myöten  kaunotaiteiden  korkeakoululle  Suo- 
messa. Testamentin  tekijä  lausui  samalla  sen  toivomuksen, 
että  nuoret  taiteilijat  muistaisivat  galleriaa  lahjoittamalla  sille 
tuotteitansa. 

Valtion  kannattama  taideakatemia  oli  yksi  Cygnaeuksen 
suuria  aatteita,  yksi  niitä,  joiden  hyväksi  hän  kaikkein  uutte- 
rimmin  työskenteli  monen  vuoden  kuluessa.  Hän  koetti  tätä 
tarkoitusta  varten  saada  Suomen  taideyhdistystä  laajennetuksi 
ja  kääntyi  myös  kannatuksen  pyynnöllä  vaikuttavien  miesten 
puoleen  maassa,  v.  Kothenin,  Armfeltin  ja  kenraalikuvernööri 
kreivi  Bergin  puoleen.  Mutta  hän  ei  saavuttanut  menestystä; 
aika  ei  ollut  kypsynyt  niin  laajalle  tähtäävään  yritykseen. 
Taideyhdistys  jatkoi  vaatimatonta  työtään,  joka  myöhemmin 
osittain  kehittyi  sellaiseen  suuntaan,  ettei  Cygnaeus  voinut  sitä 
hyväksyä,  ja  diplomaatit  kuuntelivat  kohteliaasti  hänen  ehdoi- 
tuksiaan   tekemättä   kuitenkaan    mitään  asian  hyväksi.    Siten 

hän  jätti  jälkimaailmalle  aatteensa  toteuttamisen  ja  sen  näky- 
väksi pohjaksi  taidekokoelmansa. 

On  luultavaa  että  Cygnaeus  oli  ajatellut  sitä  tulevan  suo- 
malaisen taidegallerian  pohjaksi.  Mutta  siksi  sitä  ei  enää 
voida  sanoa.  Ottaessamme  lukuun  vanhimmankin  taiteemme 
1800-luvulta  ovat  kokoelmat  Ateneumissa  niin  huomattavat  ja 
monipuoliset,   että   Cygnaeuksen   galleriassa  vain  jotkut  yksi- 

tyiset  taideteokset  niitä  täydentävät.  Vielä  suuremmassa  mää- 
rässä esiintyy  gallerian  vaatimattomuus  myöhempiin  aikoihin 
nähden.  Jos  kohta  monet  taiteilijoistamme  ovat  noudattaneet 
kehoitusta  ja  lahjoittaneet  siveltimensä  tuotteita  gallerialle, 
niin  tämä  osa  galleriaa  ei  ole  taiteellisesti  arvokas  eikä  edes 
missään  suhteessa  nuorempaa  taidettamme  edustava.  Siltä 
puuttuu  se  raison  d'etre,  joka  oli  Cygnaeuksen  aikuisilla  tau- 
luilla silloisen  taiteen  kokonaiskuvan  antajina. 

Jos  taulut  Ateneumissa  esittävät  taidetta  virallisemmalta 
puolelta,  niin  me  Cygnaeuksen  galleriassa  sitä  vastoin  saamme 
taide-elämästä  tutunomaisemman  kuvan.  Hänhän  seisoi  lähellä 

taiteilijoita,  ja  moni  vaatimattomampi  atelierituote,  joka  har- 
voin pääsee  kauemmaksi  ulos  maailmaan,  joutui  sen  vuoksi 
hänen  haltuunsa.  Mutta  toisessakin  suhteessa  on  hänen  ko- 
koelmansa niin  sanoaksemme  jokapäiväisempi:  se  osoittaa, 
millainen  yleensä  se  taide  oli,  jota  näihin  aikoihin  tavattiin 
meidän  varallisissa  kodeissamme.  Siinä  suhteessa  se  on  niin 
monipuolinen  kuin  suinkin    kotimaisten  taiteilijoiden  teosten 


CygTUBuhsen  gallerian  päähuone. 

rinnalla  näemme  ulkomaalla  ostettuja  tauluja,  ja  niiden  jouk- 
koon liittyy  vielä  monet  litografiat  ja  valokuvat  kehyksissä  ja 
lasien  alla. 

Taideharrastus  pääsi  meillä  juuri  ensi  vauhtiin  Cyg- 
neeuksen  ollessa  parhaassa  miehuudeniässään.  1846  perustet- 
tiin Suomen  taideyhdistys.  Epäilemättä  oli  jotakin  teennäistä 
tässä  alkavassa  taide-elämässä,  mutta  toisaalta  jonkunmoisella 
ylpeydellä  huomautettiin,  että  meillä  oli  kykyjä,  joista  oli 
pidettävä  huolta.  Sellaisia  olivat  jo  maalarit  A.  Laurens  (1783 
-1823)  ja  G.  W.  Finnberg  (1784-1833)  olleet;  näistä  oli  Lau- 
rens  melkein    kokonaan    mennyt  synnyinmaalta  hukkaan,  ja 


238  K.  K.  Meinander. 


Finnbergkin  vietti  viimeiset  vuotensa  kotimaan  ulkopuolella. 
Cygnaeus  kertoi  itse,  että  hänen  aatteensa  suomalaisen  taiteen 
tulevaisuudesta  sai  uutta  voimaa  hänen  käydessään  Ruotsissa 
ja  nähdessään  eräässä  tilaisuudessa,  kuinka  suurta  ihastusta 
R.  W.  Ekmanin  (1808 — 73)  maalaama  taulu,  jonka  aihe  oli 
saatu  kolmikymmenvuotisesta  sodasta,  herätti. 

Cygnaeus  osoitti  lämmintä  harrastusta  niitä  kohtaan,  jotka 
ensimäisinä  meidän  maassamme  antautuivat  uudenaikaisen 
taiteen  alalle.  Eräällä  matkallaan  Ruotsissa  hän  osti  ne  Lau- 
röuksen  luonnokset,  jotka  nyt  ovat  galleriassa.  Ne  ovat  varsin 
kuvaavia  mestarillensa,  nuo  nopeasti  maalatut  taulut  vilkäs- 
liikkeisine  henkilökuvineen.  Laurens  oli  aikoinaan  Ruotsin 
etevin  henkilökuvamaalari;  varsinkin  laatumaalari.  Finnberg 
puolestaan  on  meillä  tunnettu  muotokuvien  ja  uskonnollisten 
taulujen  maalarina,  —  molemmat  maalauslajeja,  jotka  parin 
vuosisadan  aikana  ennen  häntä  olivat  antaneet  meidän  maas- 
samme maalareille  niukan  elatuksen.  Mutta  hänen  halunsa 
paloi  suurisuuntaiseen  maalaukseen,  ja  siinä  suhteessa  ovat 
Cygnaeuksen  galleriassa  säilytetyt  piirustukset  suurenmoisesti 
sommiteltuine  antiikisine  ja  uskonnollisine  aiheineen  kylläkin 
edustavia  mestarillensa. 

Missään  personallisessa  yhteydessä  Cygnaeus  ei  ollut  näi- 
den kummankaan  maalarin  kanssa,  eikä  hänellä  ja  muoto- 
kuvamaalari J.  E.  Lindhilläkään  (179ä— 1865)  liene  ollut  paljon 
sanottavaa  toisillensa.  Ihmeellistä  kyllä  on  kuitenkin  Lindhin 
itsestänsä  maalaama  kuva  galleriassa;  se  on  maalattu  tavalli- 
seen koreaan  ja  jäykkään  tapaan,  mutta  kasvoihin  on  vastoin 
tavallisuutta  pujahtanut  hiukan  temperamenttia.  Otsa  rypyssä 
ja  kysyvä  ilme  katseessa  tuijottaa  taiteilija  meihin.  Muuten 
hän  taisi,  päinvastoin  kuin  Finnberg,  olla  tyytyväinen  ase- 
maansa tavanmukaisten  muotokuvien  ja  alttaritaulujen  maa- 
larina; hän  oli  syntynyt  Ruotsissa,  mutta  suurimman  osan 
elämäänsä  hän  eli  meidän  maassamme.  Hänen  paras  aikansa 
sattui  aikaan  ennen  vuotta  1850;  kun  nuori  suomalainen  taide 
alkoi  tulla  lentokykyiseksi,  oli  hänen  aikansa  jo  mennyt. 

Ekman,  joka  oli  melkein  samanikäinen  kuin  Cygnaeus, 

taisteli  tämän  rinnalla  enemmän  kuin  kukaan  muu  nuoren 
taiteen  puolesta.  Näissä  molemmissa  oli  jossakin  määrin 
hengenheimolaisuutta:  samat  suurenmoiset  aatteet,  sama 
naiivi  usko  niiden  rientojen  menestymiseen,  joiden  puolesta 
he  työskentelivät,  ja  tehdyn  työn  oivallisuuteen.  Meidän  kan- 
samme muinaiset  muistot  etusijassa  innostivat  heitä,  ja  he 
toivoivat,  muodostaessaan  kumpikin  omalla  tahollansa  myto- 
logian ja  historian  hahmoja,  että  nämä  loisivat  uuden  suoma- 
laisen taiteen,  runouden  samoinkuin  kuvaamataiteenkin.  Meistä 
tuntuu  kaikessa  tässä  usein  olevan  jotakin  koomillista,  esim. 
kun  Ekman  pyysi  Lönnrotia  keksimään  yhdeksän  suomalaista 
runotarta;  tosin  hän  itse  oli  suomalaisesta  kansanrunoudesta 
löytänyt  yhdeksän  ^kaikkein  suloisinta  neitoa  ja  jumalatarta", 
aina  Päivättärestä  alkaen  Ämarikiin,  iltaruskon  tyttäreen  asti, 
mutta  ne  eivät  oikeastaan  olleet  laulunjumalattaria  niinkuin 
kreikkalaiset.  Mutta  olisi  väärin  olla  antamatta  Ekmanille 
sitä  tunnustusta,  että  hän  tavallansa  on  tehnyt  Kalevalan  hen- 
kilöt yleistajuisiksi.  Se  käsitys,  mikä  meidän  yleisöllämme 
on  niistä,  on  kai  suurimmaksi  osaksi  johdettava  Ekmanin 
kuvista;  en  luulisi  Gallonin  vaikutusta  tässä  suhteessa  vielä  yhtä 
suureksi.  Ekman  on  myös  ensimäinen,  joka  huomattavalla 
tavalla  on  kuvannut  meidän  historiaamme,  varsintin  fres- 
koissaan Turun  tuomiokirkossa  ja  valtiopäivätauluissaan,  ja 
Runebergin  runojakin  hän  on  kuvittanut;  Hirvenhiihtäjien 
kuvilla  arveltiin  aikoinaan  olleen  suuri  kansatieteellinen  arvo. 
Niin  uskallettu  kuin  vertaus  muuten  voikin  olla,  saattaa  kui- 
tenkin hänestä  sanoa,  että  hän  maalauksen  alalla  sai  aikaan 
saman  kuin  meidän  suuret  runoilijamme  runouden  alalla,  hän 
esitti  aikalaisillensa  ^Suomen  kansaa  ja  sen  muinaisia  kohta- 
loita. Puhtaasti  taiteelliseltakin  kannalta  oli  Ekmanin  elä- 
mäntyö tunnustusta  ansaitseva,  niin  vähän  kiitosta  kuin  hän 
vanhoilla  päivillänsä  saikin  siitä  niittää.  Hänen  opetuksensa 
oli  kelvollista,  ja  hänen  kouluaan  kävivät  joko  lyhyemmän  tai 
pitemmän  aikaa  seuraavan  sukupolven  parhaat  maalarit:  W. 
Holmberg  (1830—60),  Fr.  Ahlstedt  (1839—1901),  Hj.  Munster- 
hjelm  (1840-1905),  B.  Lindholm  (s.  1841). 

Ekmanin  korkealle  suuntaava  taide  ei  kuitenkaan  ole 
edustettuna  Cygnaeuksen  galleriassa.  Täällä  ei  ole  muuta  kuin 
vaatimattomia  ja  tutunomaisia  pikkupalasia,  ja  nämä  muis- 
tuttavat suuresti  maalarin  lystikkäitä  kirjeitä  Cygnaeukselle, 
jotka  E.  Nervander  on  julkaissut  Siinä  on  eräs  maalaus, 
joka  kuvaa  Cygnaeusta  siivekkäänä,  pila,  joka  silminnähtävästi 
tarkoittaa  runoilijan  korkealentoista  mielikuvitusta.  Hymyi- 
levä ilme  mustapintaisissa  kasvoissa  vakuuttaa  meille  siitä, 
että  kuvattu  henkilö  ei  pannut  pahaksensa  tämänkaltaista 
pilaa.    Samansuuntainen  on  kymmenen  vuotta  myöhemmin 


Hj.  MUNSTERHJELM.  Suomalainen  mäntymetsä, 

tehty  piirustus  Cygnaeuksen  viisikymmenvuotisen  syntymä- 
päivän johdosta  1857,  jonka  tarkoitusta  on  vaikea  ymmärtää 
ilman  tarkkaa  selitystä.  ^  Leikilliseksi  on  kai  myöskin  käsi- 
tettävä kuva  Väinämöisestä,  joka  väistyy  kristinuskon  tieltä: 
pilvissä  hohtava  risti  —  kuva,  joka  suuresti  muistuttaa  koreita 
nimipäiväkortteja,  maisemakuvakorttien  edelläkävijöitä.  Som- 
mittelu  lienee   syntynyt  silloin,   kun  Ekman  ajatteli  muisto- 

*  Ks.  E.  Nervanderin  kilvoitusta  tässä  samassa  numerossa. 

rahan  valmistamista 
sen  johdosta,  että  700 
vuotta  oli  kulunut 
kristinuskon  tulosta 
maahamme. 

Sen  mitä  Ekman 
kuviomaalarina  teki 
Runebergin,  Tope- 
liuksen, Cygnaeuk- 
sen y.  m.  rinnalla 
herättääkseen  rak- 
kautta meidän  maa- 
tamme kohtaan,  sen 
tekivät,  joskin  vielä 
vaatimattomammas- 
sa muodossa,  veljek- 
set Magnus  (1805— 
68)  ja  Ferdinand  von 
Wright  (1822-1906) 
maisemamaalareina. 
He  ehkä  lähinnä 
vastaavat  Topeliusta,  he  kuvasivat  Suomen  luonnon  ulko- 
naista \iehkeyttä  ja  tutustuttivat  maamiestensä  mielet  siihen. 
Suosituimmat  aiheensa  he  ottivat  lintumaailmasta,  mutta 
varsinkin  Magnus  v.  Wright  oli  sitä  paitsi  hyvin  tuottelias 
näköalojen  piirtäjä.  Kuta  enemmän  hän  jätti  syrjään  pyr- 
kimyksensä saada  taulunsa  runolliseksi,  kuvata  siinä  kuu- 
tamoa tai  maisemaa  iltaruskon  hohteessa  (muuten  hyvä  aihe 
Saimaan  vesien  maalarille!),  sitä  paremmin  hän  tavallisesti 
onnistui.  Hänen  monista  pienistä  maisemistaan  Cygnaeuksen 
galleriassa  on  paras  epäilemättä  runoilijan  syntymäkodin  kuva 
Hämeenlinnasta,  missä  keveään  harsoon  kietoutunut  kirkas 
keskipäivän  aurinko  valaisee  rakennusriviä  ja  taustalla  näky- 
vää Vanajaveden  peilikirkasta  pintaa. 

Cygnaeus   ihaili   suuresti  Wright  veljesten  taidetta.    Fer- 
dinand von  Wrightistä  hän  sanoi,  ettei  hänellä  lintujen  maa- 

laamisessa  ^koko  avarassa  maailmassa  tainnut  olla  muita 
yhdenvertaisia  kilpailijoita  kuin  hänen  veljensä  Magnus  ja 
Vilhelm,  mutta  ei  ainoatakaan,  joka  hänet  olisi  voittanut", 
ja  rohkeaan  vertailutapaansa  hän  lisäsi,  että  „on  hyvin  selvää 
ettei  se  kouraantuntuva  todellisuus,  jonka  kaikki  Kalifornian 
kulta  asetettuna  Altain  ja  Uralin  kultapaljouden  päälle  muo- 
dostaa, voi  saada  toimeen  ainoatakaan  sellaista  taulua  kuin 
Ferdinand  v.  Wrightin  talvikuvan". 

Niiden  maalarien  joukkoon,  jotka  olivat  jokseenkin  yhta- 
ikaisia kuin  Cygnaeus,  kuului  myös  B.  A.  Godenhjelm  (1799 
—1881).  Hänen  oma  tuotantonsa  merkitsee  meidän  taidehis- 
toriassamme vähemmän  kuin  hänen  monivuotinen  opettaja- 
toimensa  taideyhdistyksen  piirustuskoulussa  Helsingissä.  Jos 
saattoi  sanoa  edistykseksi  taiteilijauralla,  kun  oli  tilaisuutta 
lähteä  Turku  un  maa- 
laamaan Ekmanin 
johdolla,  niin  vielä 
varmempaa  oli  se, 
että  Helsingissä  ku- 
koisti dilettantismi. 
Silloin,  samoinkuin 
nytkin,  kuului  sivis- 
tykseen, varsinkin 
nuorten  naisten,  että 
he  osasivat  käytellä 
sivellintä  samoin- 
kuin pianoakin.  Go- 
denhjelmin  oppi- 
laitten tuotteet  eivät 
ole  harvinaisia  van- 
hoissa varakkaitten 
sukujen  kodeissa ; 
voisipa  melkein  sa- 
noa että  ne  ovat 
helposti  tunnettavia 
varsinkin    aiheensa 


B.  A.  Godenhjelm. 

perustuksella.  Vanhempien  taulujen  kopioimisella  oli  tärkeä 
sijansa.  Malleiksi  otettiin  kai  useimmiten  joku  alkuperäinen 
taulu  jostakin  suuremipasta  täkäläisestä  galleriasta;  useat  Cyg- 
naeuksen gallerian  taulut  tulivat  siten  vuosisadan  keskivaiheilla 
kopioiduiksi.  Vaskipiirrosten  mukaan  maalattiin  myöskin,  ja 
välillisesti  lienee  myös  käytetty  Pietarin  Eremitagessa  olevia 
alkuteoksia,  jossa  Godenhjelm  itse  oli  maalannut. 

Mutta  sellainenkin  taidetoimi  toi  jotakin  hyvää  muka- 
nansa; jollei  se  kasvattanutkaan  mestareita,  niin  se  herätti 
sittenkin  laajoissa  piireissä  taideharrastusta.  Ja  Godenhjelmin 
oppilaista  saavuttivat  kuitenkin  muutamat  vaatimattoman  sijan 
taidehistoriassamme:  Ida  Silfverberg  (1834 — 99),  Emma  Gyl- 
d6n  (1835—74),  Victorine  Nordensvan  (1838—72),  kaikki  edus- 
tetut Cygnaeuksen  galleriassa. 

Kun  nyt  kerran  kopioista  on  puhe,  niin  voi  olla  sopivaa 
tarkastaa,  mitä  Cygnaeuksella  oli  siinä  suhteessa.  Hän  ei  voi- 
nut välttää  tavallisia  ukonpäitä,  italialaisia  paimenpoikia  ja 
katuvia  Magdalenoja.  Suurempaa  mielenkiintoa  herättävät  ne 
taulut,  joita  hän  luultavasti  itse  oli  tilannut,  enimmäkseen 
sellaisten  henkilöitten  muotokuvia,  joiden  kohtalot  vetivät 
hänen  huomionsa  puoleensa.  Niinpä  näemme  täällä  kreivi 
Göran  Magnus  Sprengtportenin  (1740—1819)  muotokuvan, 
jonka  tekoja  Cygnaeus  koetti  esittää  sovittavassa  valossa,  selit- 
täen, että  Sprengtportenin  tarkoituksena  oli  ollut  luoda  itse- 
näinen Suomi.  Kopia,  joka  esittää  Sprengtportenia  hänen 
elämänsä  loppupuolella,  on  Godenhjelmin  tekemä  ja  riippuu 
toisen  Sprengtportenin  muotokuvan  rinnalla,  oivallisen  pas- 
tellikuvan  vieressä,  joka  luultavasti  on  ruotsalaisen  G.  Lund- 
bergin (1695—1786)  maalaama.  Cygnaeus  vertasi  kerran  noita 
molempia  kuvia  toisiinsa:  nuorekkaan  iloinen  kustavilainen 
Savon  rykmentin  sinikeltaisessa  ja  valkoisessa  univormussa  ja 
vanha  mies,  jonka  rintaa  koristaa  veripunainen  kunnianauha 
ja  jonka  synkkä,  pettynyt  ilme  kuvaa  hänen  ajatuksiansa,  kun 
hänet  miltei  oli  eroitettu  korkeasta  virastansa  ja  hän  näki  elä- 
mäntyönsä menneen  hukkaan  ja  tulleensa  väärinymmärretyksi. 
—  Epäilemättä  näissä  kuvissa  on  hiukan  värisymboliikkia;  mutta 

myöskin  Sprengtportenin  nuoruudenkuva  tekee  vastenmielisen 
vaikutuksen;  ystävällisen  hymyn  takana  väijyy  jotakin  kylmää 
ja  epämiellyttävää. 

Per  Brahesta  on  suuri  muotokuva,  E.  J.  Löfgrenin  (1825 
— 84)  kopioima  luultavasti  van  Dyckin  alkuperäisen  maalauk- 
sen mukaan  siekä  J.  E.  Stenbergin  (1838 — 96)  muovaama  kip- 
sinen jättiläisrintakuva.  Löfgren  on  myös  kopioinut  Kustaa 
Ilirtta  nuorena  esittävän  muotokuvan,  ja  toinen  kuva  samasta 
kuninkaasta,  suunnaton 'medaljongi,  on  J.  T.  Sergelin  (1740 — 
1814)  kädestä  lähtenyt,  samoinkuin  Kustaa  IV  Aadolfin  ja  C.  A. 
Ehrensvärdin  kuvat.  Henkilö,  joka  vihdoin  suuressa  määrin 
herätti  Cygnaeuksen  mielenkiintoa,  oli  H.  G.  Porthan;  hänestä 
on  olemassa  kolme  kipsikuvaa,  kaikki  C.  Sjöstrandin  (1828 — 
1906)  tekemiä. 

Löfgren  ja  Sjöstrand  kuuluivat  jo  nuorempaan  taiteilija- 
polveen,  mutta  seisoivat  kuitenkin  Cygnaeusta  lähellä  sekä 
taiteessaan  että  elämässään.  Sjöstrand,  joka  oli  syntynyt  Ruot- 
sissa, muutti  juuri  Cygnaeuksen  kehoituksesta  maahan,  lähinnä 
valmistaakseen  Porthanin  muistopatsasta  Turkuun  (pystytetty 
1864).  Hän  tavallansa  meidän  kuvanveistäjistämme  vastasi 
Ekmania;  hänen  työnsä  oli  tietäraivaava  kuvanveistotaiteelle 
meidän  maassamme  ja  hänkin  loi  kuvamuodot  suomalaisen 
mytologian  hahmoille.  Hänen  personallisesta  suhteestaan  Cyg- 
naeukseen on  muistona  varsinkin  Cygnaeuksen  pystykuva,  viitta 
hartioilla,  ja  samoin  myös  korkokuvaluonnos,  jossa  on  Cyg- 
naeuksen apoteosi  1  p.  huhtikuuta  1870.  Sellaisia  pieniä  lah- 
joja herttainen,  ystävällinen  taiteilija  mielellään  jakeli. 

Vieraampia  Cygnaeukselle  olivat  ehkä  jo  W.  Runeberg 
(s.  1838),  jota  galleriassa  edustavat  Cygnaeuksen,  Holmbergin 
ja  Ekmanin  rintakuvat  (sekä  1889  lahjoitettu  naisen  muoto- 
kuva), ja  W.  Holmberg.  Viimemainitulta  on  galleriassa  taulu, 
salainen  metsäsopukka.  Mutta  oikeastaan  vasta  maisemamaa- 
larien Munsterhjelmin  ja  Lindholmin  kautta  uusi  aika  selvästi 
eroaa  vanhasta.  Suurisuuntainen  maalaus,  sellaiseksi  kuin 
Cygnaeus  ja  Ekman  sen  olivat  käsittäneet,  suurten  aatteiden 
kuvittajaksi,  ei  saavuttanut  uudessa  koulussa  kannattajia.    Var- 

maankaan  Cygnaeus  ei  ollut  sokea  huomaamaan  erinomaista 
tekotapaa,  raitista  väriä  ja  eloisuutta  näissä  tauluissa,  jotka 
eivät  voineet  olla  vaikuttamatta  kuin  ilmestys  Wright  vel- 
jesten vaatimattomaan  yleisöön.  Munsterhjelm  ja  Lindholm 
ovat  molemmat  hyyin  edustetut  galleriassa,  edelliseltä  on 
muun  muassa  suomalainen  metsämaisema,  suuri  taulu,  jonka 
Cygnaeukselle  lahjoittivat  1864  vuoden  promoveeratut  maisterit. 
—  Mutta  Cygnaeus  tahtoi  antaa  toisen  suunnan  tälle  esiin- 
puhkeavalle  realismille;  hän  koetti  kehoittaa  sekä  Munster- 
hjelmiä  että  Lindholmia  antautumaan  henkilökuvamaalauksen 
alalle  ja  lähinnä  valitsemaan  historiallisia  aiheita. 

Samoinkuin  molemmat  mainitut  maalarit  oli  K.  E.  Jans- 
son (1846—74)  alkujaan  Ekmanin  oppilas,  mutta  hänkin  meni 
omia  teitään  vaatimattomamman  laatumaalauksen  alalle.  Hä- 
nen maalaamansa  on  galleriassa  keskeneräinen  taulu:  onkiva 
poika.  Myöskin  nuoremman  koulun  muut  nimet  ovat  täällä 
edustettuina:  A.  v.  Becker  (s.  1831),  S.  A.  Keinänen  (s.  1841), 
Th.  Waenerberg  (s.  1846),  E.  Muukka  (s.  1853)  y.  m.;  viimeksi- 
mainitun on  muun  muassa  näköala  Olavin  linnasta,  jonka 
400-vuotista  muistojuhlaa  varten  1875  Cygnaeus  sepitti  ko- 
mean runon.  Kuvanveistoa  edustaa  ensi  sijassa  J.  Takasen 
(1849—85)  kaunis  pystykuva  ^Rebekka  kaivolla". 

Viimeisenä  niiden  taiteilijoiden  parvessa,  jotka  toimivat 
Cygnaeuksen  eläessä,  kohtaamme  Albert  Edelfeltin  (1854— 1905). 
Uusi  koulu  oli  johonkin  määrin  pettänyt  Cygnaeuksen  taide- 
ihannetta,  mutta  vielä  viimeisinä  elinvuosinaan  hän  saattoi 
tervehtiä  Edelfeltiä  sinä  taiteilijana,  jota  hän  oli  ikävöinyt. 
Tässä  oli  se  isänmaallinen  taide,  josta  hän  oli  uneksinut;  ai- 
heensa kahteen  suureen  tauluunsa  Edelfelt  valitsi  Suomen 
historiasta,  rauhattomasta  ajasta  1600-luvun  paikoilla,  jonka 
voimakkaat  draamalliset  ristiriidat  viehättivät  myös  meidän 
runoilijoitamme.  Toinen  tauluista,  Kaarle  herttua  herjaa  Fle- 
mingin ruumista,  valmistettiin  1878,  ja  valokuva  siitä  on  ole- 
massa Cygnaeuksen  galleriassa;  toinen  oli  galleriassa  säilytetty 
suuri  taulu:  Poltettu  kylä,  kuvaus  nuijasodan  ajalta.  Se  on 
vuodelta  1879.    Aiheitten  valintaan  yhtyy  tässä  tekotavan  tai- 

tavuus,  joka  ei  voinut  olla  valtavasti  vaikuttamatta.  Gallerian 
monien  taulujen  parissa  valaisee  Edelfeltin  suuri  maalaus 
koko  huoneen  eloisilla  ja  kirkkailla  väreillään,  ja  mikä  loisto 
ja  eloisuus  onkaan  tuon  taulun  havainnoillisessa  kuvauksessa 
ja  draamallisessa  jännityksessä:  pakeneva  perhe  etualalla,  hen- 
kilöitä, joiden  kasvojenjuonteissa  kuvastuu  mitä  erilaisimpia 
ilmeitä,  ja  kaukana  taustalla  palava  kylä  ja  pitkä  ratsumies- 
ten jono. 

Edelfeltiä  edustaa  galleriassa  myös  Cygnaeuksen  moni- 
vuotisen, uskollisen  työtoverin,  B.  O.  Schaumanin  kuva  vuo- 
delta 1883. 

Siten  Cygnaeus  sai  vielä  nähdä  sen  ajan  ensi  sarastuksen, 
jota  kaikesta  päättäen  ehkä  kauan  saadaan  sanoa  suomalaisen 
taiteen  suuruuden  ajaksi.  Meidän  uudenaikainen  suomalainen 
taiteemme,  Edelfeltin,  Gallonin,  Järnefeltin  taide,  jättää  kauaksi 
jälkeensä  Ekmanin  ja  Wright  veljekset.  Ja  kuinka  suuresti 
meidän  kuitenkin  tulee  kiittää  Cygnaeusta  ja  hänen  aikalai- 
siansa siitä  miksi  se  on  tullut;  heidän  suuret  aatteensa  ja  luja 
uskonsa,  ne  johtivat  taidetta  sen  ensimäisillä  horjuvilla  aske- 
lilla; he  kylvivät  korpeen  tulevan  rikkaan  sadon  varalta. 
Heidän  suuret  aikeensa,  lämpö  ja  rakkaus  kaikessa  siinä,  n^itä 
he  tekivät,  kirkastaa  hohteellaan  meidän  vaatimatontakin  tai- 
dettamme  1800-luvun  keskivaiheilla. 


Cygnaeuksen  runoja. 

Suomentaneet 
Yrjö  Wbijola  ja  O.  Manninen. 


Sua  kiitän. 

(Jag  tackar  dig.) 

Sua  kiitän,  suomalainen  synnyinmaani! 
—  En  siksi  vain,  ett'  elon  annoit  mulle, 
nöyrästi  kiittäin  etees  polvistu. 
Sen  lahjan  taakka  oli  usein  raskas: 
kun  hiljaa  äidinhelmas  avajat 
nostaakses  sydämeltäni  sen  painot, 
syvemmin  kiitollisna  suutelen 
sua  kalpein  huulin,  armas  synnyinmaa! 
Sua -silti  kiitän  elon-lainastas : 
soit  mullekin  sa  kauniit  juhlahetket, 
säteissä  joitten  puhkaistuina  usvat 
pois  vaipui,  eksyttävin,  kolkoin  varjoin 
mun  tieni  näköpiirin  peittäneet. 

Mit'  oli  sulia,  maista  kurjin,  antaa 
pojalles,  jonka  murheen  huokauksen 
kiitollisuuden  riemu  tukahduttaa? 

Soit  mulle  lemmen,  lemmen  sinuun,  äitil 

Ja  siks,  ett'  oli  loistos  ryöstetty, 

ett*  olit  luonnon,  aikain  unhoittama 

hämärän  varjoon,  joka  synkkänä 

sun  tuijottavi  entisyytes  yöstä 

ja  vastaisuudesta,  min  raskaan  verhon 

ei  läpi  tunge  katse  tietäjänkään, 

vain  siksi  tunsin  rohkeutta  mä 

sua  lempiä,  oi  Suomi,  synnyinmaa! 

Maan  mahtavat,  ne,  joilla  kädessään 

on  tulevaisten  vaiheittensa  ohjat, 

kuin  myös  oi*  aikain  menneitten,  he  kylliks 

ovathan  itselleen,  ei  rakkautta 

he  pienten  kaipaa  ihanuudessaan. 

Mut  kurja  synnyinmaa,  ei  sulia  mitään, 

jost*  ylpeilisit,  siks  et  hyljätä 

voi  halveksuin  mun  lemmen-lahjaani. 

Ei  pelkäämistä  mun,  ett*  ylenkatsot 

mua  lailla  sen,  ken  ihmetykseen  voi 

pakoittaa  hämmästyvän  maailman. 

Mun  oli  oikeus  sua  rakastaa, 

mun  pienen,  kun  sä  itse  olit  pieni. 

Mun  rakkaudellani  oi*  oikeus 

sun  loistokses  kaikk*  antaa  lämpönsä. 

Hymyillä  kylmät  katseet  kulkijan 

voi  pukus  koreutta  tuon,  vaan  silti 

hän  siitä  joskus  palan  repäisi 

koruksi  oman  lippunsa,  vaikk*  unhoon 

jäi  ylpeältä,  mitä  sydänverta 

ne  värit  välkkyi,  joista  kerskui  hän. 

Mut  tiedoton  mua  petoksensakin 
syvästi  ilahdutti:  sillä  etsin 
sun.  Suomi,  kunniaas,  en  omaani. 
On  tosi-lemmen  syvä  salaisuus 


Cygnaeuksen  runoja.  251 


vain  muistaa  iäisesti,  iäisesti, 
vaikk*  itse  unhoittuis  ja  pilkan  sais. 
Mut  armas  synnyinmaa,  äl*  lastas  liioin 
koeta,  älä  hylkää  sydäntään! 
Suo  sille,  kons'  ei  enää  syki  se, 
suo  rauha,  jot*  ei  sykkivälle  suotu. 
Kuin  äiti  hellästi  se  sulje  helmaas, 
mi  otti  vastaan  liekit  lemmen  sen, 
kipuna  josf  on  luonut  silloin  tällöin 
katoovan  tuikkeensa  sun  laaksoihis. 


Rauha  ySssfl. 

(Ro  i  natten.) 

Myrsky  öinen  viuhuu  mailla 
synkän  hautalaulun  lailla, 
taivas  tähtiä  on  vailla, 
vaikk'  on  ehtinyt  jo  yö. 

Ja  vaikk'  yltä  pilvet  haihtuu, 
valkohattaroiksi  vaihtuu, 
kaje  koin  se  kauas  kaihtuu, 
varjot  kuiskaa  vain:  on  yö. 

Vaikka  säteet  taivahalla 
näät  kuin  hymyn  kalpealla 
suulla  surman  sulkemalla, 
yhtäkaikki  vain  on  yö. 

Tyynnyt,  orpo,  osapuoli 
rinta,  jolta  päivä  kuoli, 
kussa  kuudan  maat  jo  huoli, 
etsit,  —  rauhan  suoko  yö? 

Nyt  kun  tummui  päivän  kulta, 
tuhkat  peittää  riemun  tulta, 
nytkö  vihdoin  päättää  suita 
tappioittes  määrän  yö? 

Jos  et  vaaraan  tahdo,  silloin 
karta  katsella  sä  illoin 
tähtiä,  ne  tietää  milloin 
päiväs  päättänyt  on  yö. 

Tähti,  lemmittysi  parhain, 
ennen  muita  lankee  varhain, 
kaikuu  kautta  tähtitarhain 
pilkkanauruansa  yö: 

Kussa  kyynel  vierii  vielä, 
haavan  tuta  tuskan  tiellä 
rinta  voi,  ei  rauhaa  siellä, 
rauhan  suo  vain  haudan  yö. 


Sovinto. 

(Försoningen.) 

Kun  ilman  perhot,  meren  vaahto  on 
pois  paenneet  yön  slipein  varjon  alta, 
ja  kaiken  valhe-elo  vallaton 
poiss*  on,  min  valvatteli  päivän  valta; 

kun  riemu,  raiku-ääntään  kummeksuin, 
mi  hälinäss*  oi*  ollut  outo  sille, 
nyt  kuuntelee  ja  astuu  vaientuin, 
kuin  sankar  aseetonna  alttarille: 

ken  korkeana,  tyynnä  käy  sen  luo, 
kuin  kuningatar  alla  huolihuntuin? 

Se  huokaa,  tuskan  majesteetti  tuo, 
syvästi,  vienosti  kuin  tuuli  untuin. 

Ens  katseelta  ne  tunsi  toisensa, 
ojentuu  lämpöisesti  käsi  käteen; 
taas  sama  rengas  liittää  siskoja, 
mi  suli  paahtaessa  päivän  säteen. 

Molempain  nousi  kyynel  silmihin, 

sen  eri  teitä  nosti  lähde  sama, 

ja  voiton  seppel  kumpaisellekin 

tien  pääss'  on  saman  toivon  solmiama. 

Kuin  taistoss'  elämä  ja  kuolema 
sotivat  veljeksinä  vieretysten, 
nyt  murhe  tuntee  tuskast*  onnea, 
ja  riemu  kasvaa  kautta  kärsimysten. 


Kuinka  f.  Cygnaeuksen  DiislkymmcnDuotispäiDää 

Dietettiin  Olympossa. 

ySyntymapaiuapila  1  p.  huhtikuuta  1857^  piirtänyt  R.  W.  6kinan. 

Kiijoittanut 
E.  Nervander. 


«Cygnseuksen  galleria"  tuolla  Kaivopuistossa  antaa  —  sel- 
laisenaan kuin  se  oli  alkuperäisessä  kokoonpanossaan  perus- 
tajansa kuollessa  vuonna  1881  —  meidän  päiviemme  taiteili- 
joille ja  taiteentuntijoille  sangen  tarkan  ja  historiallisessa 
suhteessa  mieltäkiinnittävän  pienoiskuvan  suomalaisen  tai- 
teen lapsuuden  ajasta  1850-luvulta  ja  isolta  osalta  seuraavaa- 
kin vuosikymmentä. 

Me  näemme  täällä  aivan  pieniä  todenmukaismaisemia 
vastamaalattuine  rattoisine  asuinrakennuksineen,  kaikki  vailla 
ilman  henkäystäkään,  kovia  muotokuvakokeita,  jotka  ovat 
maalatut  jotenkin  tottumattomalla  kädellä  leikatulle  kankaalle; 
raskaita  jäykkäniskaisia  rintakuvia,  Sjöstrandin  aikaisimpia 
muovailuja,  ja  niiden  joukossa  vihdoin  jonkun  yksityi- 
senä esiytyvän,  jo  todelliseen  taidekäsitykseen  viittaavan 
Berndt    Lindholmin   ja   Hjalmar  Munsterhjelmin  maiseman 

sekä  K.  E.  Janssonin  uneksivan  ^Kalastajapojan.''  Näkee  täällä 
myös  jonkun  siloitellun  kankaan,  jonkun  jäljennöksen,  jonka 
on  maalannut  lämminsydäminen,  arvoisa  «tuomari**,  vanha 
jB.  a.  Godenhjelm  —  hän,  joka  vuosina  1848— 1869  oli  maamme 
pääkaupungissa  vasta-alkavien  taiteilijain  mestari;  edelleen 
jonkun  erämaamaalari  Ferdinand  von  Wrightin  pikkutarkasti 
sivelemiä  lintukuvia  ja  kömpelöitä  maisematauluja  j^nnä  vä- 
sähtäneen pariisittaren,  -—  se  on  alkuperäiskuvana  —  kylläkin 
lahjakkaan  «ystävä  Löfgrenin''  tekoa  —  niin  tapasi  Cygnaeus 
nimittää  tätä  suojattiaan  —  panee  katselija  merkille,  vaikkeivät 
ne  viehätä  hänen  taideaistiaan. 

Senaikuisena  todisteena  suomalaisen  taiteilijaluonteen 
rikkaasta  ja  ripeästä  kehityksestä  ulkomaisella  pohjalla 
hyvän  johdon  tukemana  astuu  esiin  gallerian  parhain  koti- 
mainen kauniste  maisemamaalauksen  alalla:  «Suomalainen 
metsämäki",  jonka  tekijä  on  Werner  Holmberg,  tuo  jalo 
Johannes  tienvalmistaja  maamme  taiteen  raivaamattomalla 
vainiolla. 

Cygnaeuksen  elinaikana  kaipasi  hänen  suomalaisten  maa- 
larien teoksia  sisältävässä  kokoelmassaan  todella  edustavaa 
muistoa  Robert  Vilhelm  Ekmanisia,  tästä  rikasaiheisesta  ja 
rikasajatuksisesta  turkulaisesta  mestarista,  joka  viljeli  milteipä 
kaikkia  maalauksen  haaroja  yhtäläisellä  liihoittelevalla  help- 
poudella, tästä  luonnoltaan  lapsellisen  iloisesta,  elämän  kova- 
kouraisesti pitelemästä  «hovimaalarista/ 

Tosin  Cygnaeuksen  asunnossa  näki  kaksi  Ekmanin  käden 
antamaa  luonnosta:  «Väinämöinen  väistyy  ristinmerkin  tieltä" 
~  sommitelma,  joka  oli  yhteydessä  Ekmanin  monien  suun- 
nittelujen kanssa  siihen  mitaliin,  jonka  Suomen  valtio  vuonna 
1857  lyötti  kristinuskon  700-vuotisen  maahantulon  muistoksi, 
siellä  näki  myös  suureksi  huviksensa  hovimaalarin  pikateok- 
sen:  «Cygnaeuksen  siivekäs  pää  väikkyvänä  pilvissä.**  Mutta 
vasta  sittenkuin  galleria  perustettiin,  oli  siellä  tilaisuus 
nähdä  eräs  Cygnaeuksen  kunniaksi,  ja  niin  tilapäisesti 
kuin     suinkin     syntynyt     sommitelma     Ekmanin      kädestä. 

Siinä  astuu  kuitenkin  gallilaisverinen  maalarimme  ilmielä- 
vänä esiin. 

Kertomus,  miten  tämä  kuva  syntyi,  josta  tässä  esitetään 
ensi  kerran  jäljennös,  on  seuraava: 

Kun  vuonna  1857  huhtikuun  1  päivä  alkoi  lähestyä 
—  jota  pääkaupungin  taiteenystäväin  piirissä  mielenkiinnolla 
odotettiin,  se  kun  oli  Cygnseuksen  50-vuotispäivä  — ,  sai  Ekman 
eräältä  helsinkiläiseltä  ystävältään  (arvattavasti  Z.  Topeliuk- 
selta tai  B.  O.  Lilleltä)  kehoituksen,  että  hänen  on  iloisella 
taiteellisella  päähänpistolla  annettava  avustustaan  piakkoiseen 
syntymäpäiväjuhlaan. 

Ilmeisellä  ilolla  noudatti  Ekman  ystävän  ehdoitusta,  ja 
tulokseksi  tuli  kyseenalainen  kynäpiirros,  jolle  hän  antoi  ni- 
men: «Syntymäpäiväpila  1  p.  huhtikuuta  1857.**  Lahjaa  seu- 
ranneessa kirjeessä  antoi  Ekman  nopean  kynänsä  huimaa 
kyytiä,  sikin  sokin,  viitata  sommitelman  aatteeseen  ja  sen  yk- 
sityiskohtiin. 

Kuvan  ja  kirjeen  johdolla  teen  paremmassa  järjestyk- 
sessä selkoa  tuosta  hyvästi  kokoonpannusta  sommitelmasta,  joka 
paremmin  kuin  moni  muu  Ekmanin  tuote  on  todisteena  hänen 
rivakasta  taiteilijaluonteestaan. 

Ekman  oli  ajatellut,  ettei  Cygnseuksen  50-vuotispäivää 
vietettäisi  ainoastaan  hänen  ystäväinsä  ja  ihailijainsa  parissa 
Helsingissä,  vaan  myöskin  Olympossa,  ja  siellä  kuolematto- 
mien likeisimmässä  piirissä  leikein,  riemuin  ja  pilaa  laskien, 
suunnitelma,  joka  kävi  täydellisesti  yksiin  Ekmanin  perhos- 
luonteen  kanssa.  Oliko  se  kuitenkin  ihan  sopusoinnussa  sen 
historiallisen  katsantokannan  kanssa,  jolta  Cygnaeus  katsoi 
päivän  merkitystä  tulevaisuuteen  nähden,  sen  saatamme  jättää 
hetkiseksi  syrjälle. 

No  niin:  Ekman  vie  meidät  Olympoon.  Siellä  ollaan 
koolla  Hymenin  alttarin  ääressä,  jonka  etupuolessa  on 
noiden  viidenkymmenen  vuoden  tuhoisa  merkki:  roomalainen 
L-kirjain.  Mutta  vielä  odottaa  tämä  seppelöity  alttari  uhria 
päivän  sankarilta,  sillä  uhripaikalla  hehkuu  ja  savuaa  vielä 
muutamia   hiiliä.    Sen  jumalatar  istuu  joka  tapauksessa 

surren,  soihtu  hänen  kädessään  on  sammunut,  ja  pikku 
Amor,  väsyneenä  turhaan  odotukseensa  saada  jotakin  tu- 
losta vaivoistaan,  uinuu  suloisesti  alttarin  jalustaa  vasten, 
palleroisessa  kädessään  viimeinen  katkennut  nuolensa. 

Äärimäisenä  oikealla  lepää  Venus  ja  välinpitämättö- 
mänä kehoittaa  pientä  poikaansa  Cupidoa  vielä  ampumaan 
umpimähkään  nuolen  tunteetonta  50-vuotiasta  kohden,  teke- 
mään viimeisen  yrityksen,  jolle  eräs  satyyri  salavihkaa 
nauraa,  seisten  valmiina  kajahuttamaan  tulokselle  hupaisen 
laulun,  sillaikaa  kuin  hänen  herransa  B  a  k  k  u  s  nauttii  kypsien 
rypäleiden  makeutta. 

Taustassa  näkee  yhdeksän  runotarta  leikillisesti  kujeile- 
massa päivän  merkityksen  johdosta,  päivän,  jonka  Cygnaeuksen 
nimi-  ja  syntymäpäivänmäärä  ilmoittavat,  ja  on  tämän  kai- 
ken Historia  juuri  kirjoittanut  kääryynsä. 

Vallattoman  iloisena  »Syntymäpäiväpilastaan*"  ja  siitä 
hupaisuudesta,  jonka  se  oli  herättävä  ^suurien  nerojen"  pii- 
rissä Helsingissä,  mainitsee  Ekman  ystävilleen  Helsinkiin  kir-  - 
joittamassaan  kirjeessä  lyhyesti  noiden  yhdeksän  naisen 
ajatukset  ja  mielialan  sillä  hetkellä.  Luettelemme  ne  oikealta 
vasemmalle,  alkaen  äsken  mainitusta  Historiasta,  joka  «pyöreä 
ja  lihava  nainen  on  raskaana  monesta  hauskasta  kertomuk- 
sesta sekä  on  merkinnyt  kirjaan  päivän  ja  vuoden,  jolloin 
pienokainen  syntyi".  Hänen  takanaan  seisoo  Filosofia,  hie- 
man vierastellen  hurjatuulista  joukkuetta  ja  , miettii  sormi 
huulella,  mitä  hän  näkee".  Seuraa  sitten  Tr  agedia,  joka 
deklamoi,  ja  Komedia,  jolla  on  »silmäinsä  edessä  naamio 
ja  joka  salaa  ajatuksensa". 

Kuljettuamme  yhden  näiden  yhdeksän  runottaren  ohi, 
joka  seppelöi  alttaria,  näkyy  sen  vasemmalla  puolella  eräs 
Ekmanin  «pikku  juonia",  joita  hän  sanoo  siroittaneensa  sinne 
tänne  pilaansa,  «jos  tarkemmin  katsoo".  Kysymyksessä  oleva 
«juoni"  tahtoo  näyttää  meille,  miten  «Lääketaidon  impi 
koettaa"  —  sanoin  ja  teoin  —  «vakuuttaa  Laulun  tyttöä, 
että  hänen  rintaansa  kivistää"  —  jokseenkin  nenäkäs  viittaus 
Cygnaeuksen  laulun  ja  —  kaunottarien  jumaloimiseen.  Mielen- 

tyvenyydellä  lienee  runoilija  kuitenkin  pannut  tähdelle,  että 
Tanssin  jumalatar  kääntää  hänelle  selkänsä  —  muu- 
toin joustava  ja  vauhdikkaasti  piirretty  Terpsikore  tambour  de 
basque,  helyrumpu,  kädessään.  Hänen  takaansa  häämöittää  vih- 
doin Tähtitiede,  taivaanpallo  ja  harppi  tunnusmerkkeinään  — 


C.  E.  Sjöstrand. 


Cygnaeuksen  apoteosi  i  p.  huhtik.  1870. 
Cygncmksen  gallertassfu 


kyliäkin  vieras  tiede  runoilijalle,  vaikka  hänen  runoelmansa 
joka  tapauksessa  erityisellä  rakkaudella  liikkuivat  ylemmissä 
avaruuksissa. 

Ja  tällaiseen  avaruuteen  vie  meidät  Ekman,  antaessaan 
Jupiterin  —  jonka  kotkaa  H  e  b  e  virvoittaa  —  singahuttaa 
pilvistä  salamoita  »kateutta,  vihaa,  raivoa"  vastaan,  jotka  koet- 
tavat päästä  »neron  F.  Cygnaeuksen"  kimppuun;  Ekman  lisää, 
joku  personallinen  muisto  mielessään,  tuon  lapsellisesti  liihoit- 
tavan  huokauksen:    »Sillä  lailla  käy  näillä  mailla!"    Sillaikaa 

toitottaa  Maine  pasuunallaan  kaikelle  kansalle  Cygnaeuksen 
ylistystä  tänä  kunniapäivänä. 

Tämän  pilapiirustuksen  pääjuoni  nähdään  kuitenkin  ku- 
van etualalla,  missä  Minerva  ja  Apollo  ovat  pallosilla 
Cygnaeuksen  siivekkäällä  päällä  siitä  kiistaten.  Leikki  on  lop- 
pumassa. Minerva  on  juuri  hiukan  huolimattomasti  nakan- 
nut runoilijan  pään  ilmaan,  ja  Apollon  tyyni,  voitonvarma 
asento  vakuuttaa  katsojalle,  että  kallis  heittopallo  seuraavassa 
silmänräpäyksessä  on  putoava  ikäänkuin  kypsä  hedelmä  lau- 
lun jumalan  jalolla  liikenteellä  ojennettuun  rakettiin  ^  enää 
palaamatta  viisauden  ja  opin  jumalattarelle. 

Tätä  Ekmanin  lisää  huhtikuun  1  päivän  juhlaan  1857 
lienevät  Cygnaeuksen  ystävät  pitäneet  onnistuneena,  eivät 
ainakaan  millään  tavoin  loukkaavana  pilana.  Siihen  pöytälau- 
luun,  jonka  Topelius  kirjoitti  päivän  kunniaksi,  sovitti  hän 
yhden  piirustukseen  suorastaan  viittaavan  säkeistön,  kun  hän 
puhuttuaan  lämpimiä  sanoja  kaikesta,  mitä  Cygnaeus  on  vaikut- 
tanut kauniin  hjrväksi  koleassa  maassamme,  sanoo  tästä  Cyg- 
naeuksen elämäntyön  esineestä: 

Det  vingar  dina  skuldrors  par 
och  dina  drag  det  gömt; 
det  manar  fram  Olympens  char, 
der  endast  Hymen  tärar  har, 
den  enda  du  har  glömt!  * 

Kuitenkin  lienee  majesteetillinen  «Fredrik  suuremme**, 
kuten  meidän,  hänen  nuorten  suojattiensa,  aikoinaan  oli  huvi- 
namme nimittää  häntä,  katsonut  Ekmanin  pilan  käyvän  yhtä  ja 
toista  kohtaa  hänen  miehellisessä  heikkoudessaan  liian  lähelle 
—   «moisf   ei   ois'  luullut  tohtivan  korpraalin."    Kuinka  hy- 

»  Tämä  pallopeliase  vuodelta  1857  on  aivan  samanlainen  kuin  ne 
raketit,  joita  käytetään  la\vntennispelissä  meidän  päivinämme. 

(Vanhan  pallopelaajan  antikvaarinen  huomio.) 

*  Se  siivittää  sinun  olkapääsi  ja  se  on  tallettanut  sinun  piirteesi ; 
se  loihtii  esiin  Olympon  vaunut,  missä  ainoastaan  Hymen  on  silmät 
kyynelissä,  ainoa,  jonka  sinä  olet  unohtanut. 


Cygnaeuksen  50-vtiotispäivä  Ol5mipossa.  261 


vänsä,  joko  jostakin  tällaisesta  syystä  tai  sattumasta,  pantiin 
Ekmanin  piirustus  syrjään  johonkin  kaappiin  tai  vetokirs- 
tuun  tai  pöytälaatikkoon  tai  johonkin  muuhun  ajateltavaan 
säilytyspaikkaan,  mikä  Cygnaeuksen  vanhanpojan  asunnossa 
merkitsi  samaa  kuin  pyhimysten  tavoin  joutua  lippaaseen 
erääksi  osaksi  iankaikkisuutta.  Tällaisiin  säilöihin  kerrostui 
näet  viikko  viikolta,  vuosi  vuodelta  kasoittain  syrjäänpantuja 
papereita  ja  kaikenlaista  muuta  epämieluisaan  sekasortoon. 
Kenenkään  käsi  ei  saanut  koskea  niihin  omistajan  elinaikana. 
Kaapit  siirrettiin  sisällyksineen  päivineen  toisesta  vuokra- 
asunnosta  toiseen,  ja  koko  Ekmanin  Olympon  tuli  seurata 
myötä  tässä  rämminnässä,  kunnes  omistaja  vihdoin  sai  vii- 
meisen häiritsemättömän  asuntonsa. 

Silloin  tyhjennettiin  kaapit  ja  laatikot,  toinen  löytö  toi- 
sensa jälkeen  tehtiin  —  ja  silloin  hypähti  Ekmanin  syntymä- 
päiväpila  myöskin  esiin  keveine  jalkoineen  ja  kaikkine  pikku 
juonineen. 

Kuinka  viattomilta  ne  näyttävätkään  myöhemmän  ajan 
silmissä!  Piirustus  pantiin  lasiin  ja  kehyksiin,  ja  se  hymyilee 
nyt  Cygnaeuksen  galleriassa,  säilyttäen  edelleen  tuoreena  ja 
iloisena  muiston  runoilijan  muinaisesta  vuosipäivästä,  joka 
vietettiin  , suurten  nerojen**  piirissä  Helsingissä  ja  ikuisten 
piirissä  Olympossa. 


^ns^     ?b 


miten  ooat  Cygnxus-miuitoiset  sanat  taioHtettavat 

Ja  aannettaoat? 


Kirjoittanut 
Valfrid  Vasbnius. 


Lukija  lienee  —  ehkä  kummastuen  —  huomannut  että 
nimi  Cijgnceus  tämän  juhlajulkaisun  ensimäisessä  kirjoituk- 
sessa on  taivutettu  toisella  tapaa  kuin  muissa.  Tämä  on 
tapahtunut  nimenomaisesta  pyynnöstäni. 

Sillä  minun  täytyy  tunnustaa  että  /r-kirjaimen  pistäminen 
latinanmuotoiseen  nimeen,  jossa  päällepäätteeksi  on  myöskin 
C  ja  ce,  tuntuu  minusta  kovin  barbarimaiselta.  Enkä  ymmärrä 
että  tuo  barbarimaisuus  olisi  välttämätön. 

Ensiksi  on  minun  puolellani  niinkin  kunnioitettava  aukto- 
riteetti kuin  Mikael  Agricola.  Hän  kirjoittaa:  P.  Marcusen 
Evangelium,  jopa  Jesusen  ja  Christusen, 

Että  kuitenkin  appellatiivit  ja  nimet  sellaiset  kuin  Marcus 
vähitellen  suomalaistuvat  on  luonnollista.  Mutta  sukunimien 
laita  on  toinen.  Semmoisen  nimen  omistaja  voipi  syystä 
vaatia  että  hänen  nimensä  jääpi  muuttamatta  alusta  loppuun 
saakka.  Mitä  nimen  jälkeen  liitetään,  se  tietysti  riippuu  sen 
kielen  luonnosta,  jossa  nimeä  käytetään. 

Tätä  sääntöä  jo  yleensä  noudatetaankin  suomen  kielessä. 
Nuo  us-päätteiset  nimet  ovat  poikkeuksina. 

Eihän  esim.  kirjoiteta  Lönnrootti^  vielä  vähemmin 
Lönnrotti.  Mutta  genetiivi  Lönnrotin  vaatii  yhtä  hyvällä 
syyllä  nominatiiviin  kaksi  /:tä,  kuin  nominatiivi  Cygnceus  voi 
vaatia  genetiiviin  /c:ta. 

Ja  kuka  voi  sanoa  minkä  tähden,  jos  Ct/^/i(FU$-sanaa  ker- 
ran taivutetaan,  ei  siitä  voisi  yhtä  hyvin  johtua  Cggnceiidenf 
Olihan  Cygnaeus  yhtäpaljon  kauneuden  harrastaja  kuin  hän 
oli  poz/c/ceusihminen. 

Suljen  nämä  mietteeni  pian  kokoontuvan  „oikeakielisyys- 
kongressin^'  huomioon,  muistuttaen  vain  siitä,  että  tämmöi- 
sissä asioissa  oikea  on  se,  mistä  somtaan.  Ja  hyvinkin  muka- 
vaksi kävisi  myöskin  varsinaisesti  latinaisten  ja  kreikkalaisten 
us-  ja  os-päätteisten  sanojen  käyttäminen,  jos  päätteet,  e  side<- 
vokaalina,  liitettäisiin  niihin  ilman  muuta  lisäkettä. 

♦     ♦     ♦ 

Samassa  sopii  lausua  suotavaksi  että  szms/y/iee/ suomea- 
puhuvat  lakkaisivat  siirtämästä  vierasperäisten  nimien  korkoa 
ensimäiselle  tavulle.  Emmehän  me  äännä  latinaa  tuon  kuu- 
luisan periaatteen  mukaan:  nos  Poloni  non  ci^ramus  quan- 
titatem  ;sylläbanim  in  nostra  patria.  Mutta  onko  silloin  järkeä 
siinä  että  esim.  koulun  oppilas,  luettuaan  latinaisessa  tekstissä 
Coriolänusesta^  käännöksessä  antaa  hänelle  nimen  Cöriolanus? 
Ja  emmekö  naura  tuolle  saksalaiselle,  joka  Lundissa  pnhui 
reecA/ieristä  ja,  saatuaan  tietää  että  nimi  on  Tenflfn^r,  vastasi: 
Ja,  aber  wir  sagen  Teechner. 


Sisällys. 


Fredrik  Cygnasus.    1807— 1907.     Kirj.  Valfrid  Va«6niu«. 

Muutamia  muistiinpanoja  Ff^c^fil^  CygnasukBasta.     Kirj.  Th.  t^ain. 

Muutamia  mulstopllrralmiä  l^radrik  Cygnasuksasta.    Kirj.  K*  F*  Ignatius. 

Fredrik  Oygnasus.     Kirj.  J.  H.  Aspelin. 

Piirteitä  Fredrik  Cygnasuksesta.     Kirj.  O.  Donner. 

Fredrik  Cygnasuksen  taldeitianne.     Kirj.  Hialmar  Öhman. 

Oygnasus  ja  l^ivi.     Kirj.    A.  H*  Bergholm. 

Juhana  herttuan  nuoruudenunelmat.    Kirj.  Fredrik  Gygnasus*    Suom.  O. 

Manninen. 
Cygnasuksen  galleria.     Kirj.  1^.  I^.  M^ihander. 
Cygnasuksen  runoja.    Suom.  Yrjö  Weijolaja  O    Manninen. 
I^uinka  F*  Cygnasuksen  viisikymmenvuotispäivää  vietettiin  Olympossa. 

Kirj.  K»  llervander. 
Miten    ovat   Cygnasus^^muotoiset   sanat   taivutettavat  ja  äännettävät? 

Kirj.  Valfrid  Vasenius. 

E.  J.  Löfgren:  Fredr.  Cygnaeus.  —  M.  v.  Wright:  Cygnaeuksen  syn- 

Kansilehden  piirtänyt  Emma  Saltzman,  alku-  ja  loppukoristeet  piirtä- 
neet Ilona  Jalava  ja  Väinö  Blomstedt. 


Kaikki  oikeudet  Valvojan  artikkeleihin  Ja  kaunokirjallisiin  kirjoituksiin 
pidätetään. 


ITlikael  Agricola. 


[  almusunnuntain  aattona,  huhtikuun  9  päivänä  1557 
kulki  Suomenlahden  rantoja  matkue,  jossa  oli 
useita  Ruotsin  valtakunnan  ylimyksiä  ja  kaksi 
korkeata  hengellistä  herraa,  toinen  niistä  itse  Up- 
salan arkkipiispa  Laurentius  Petri.  He  olivat  pa- 
luumatkalla Moskovasta  ja  Novgorodista,  jossa 
viikkoa  aikaisemmin  oli  allekirjoitettu  rauhansopimus  Venäjän  tsaarin 
ja  Ruotsin  kuninkaan  kesken  neljäksikymmeneksi  vuodeksi.  Pitkäl- 
lisistä rajariidoista  oli  vihdoinkin  saatu  loppu;  Suomi,  joka  aina  oli 
ensiksi  ollut  sodan  jaloissa,  saattoi  taas  huoahtaa  ja  antautua  rau- 
han toimiin.  Mutta  rauhanviestin  tuojain,  jotka  nyt  neljä  kuukautta 
poissa  oltuaan  juuri  olivat  ehtineet  isänmaansa  rajan  yli,  ei  ollut  mieli 
niin  hilpeä  kuin  muuten  olisi  ollut;  heillä  oli  joukossaan  huono  sai- 
ras. Ja  kun  myöhään  iltasella  saavuttiin  Kyrönniemen  kylään  meren 
rannalla  nykyisessä  Kuolemajärven  pitäjässä,  niin  sairas  —  niin 
kerrotaan  —  juuri  kun  hänet  omasta  pyynnöstään  autettiin  ylös 
reestä  heitti  henkensä.     Vainaja  oli  Turun  piispa  Mikael  Agricola. 

Seuraavana  päivänä  saavuttiin  Viipuriin,  ja  siellä  hän  maanan- 
taina haudattiin,  luultavasti  tuomiokirkkoon.     Hänen  maallisten  jään- 


Tämän  kirjoituksen  alkukirjain  on  otettu  Agricolan  Uudesta  testamentista. 
Valvoja  1907,  iv. 


266  Jaakko  Gummerus. 


nöksiensä  nykyistä  leposijaa  emme  tunne;  silloinen  tuomiokirkko 
on  nyt  venäläisenä  muonamakasiinina. 

Mutta  Mikael  Agricolan  nimi  ja  muisto  ovat  niitä,  jotka  eivät 
koskaan  mene  Suomen  kansan  kiitollisesta  muistista.  Inhimillisesti 
nähden  oli  hänen  kuolemansa  ennenaikainen,  sillä  hän  oli  vielä  par- 
haassa miehuutensa  ijässä  —  tuskin  viidenkymmenen.  Mutta  täys- 
painoisen ja  seurausrikkaan  elämäntyön  oli  hän  ehtinyt  suorittaa. 
Suomen  uskonpuhdistajana  ja  suomalaisen  kirjallisuuden  isänä  häntä 
muistamme  niin  kauan  kuin  raamatun  sana,  jonka  hän  suomeksi 
tulkitsi,  on  kansallemme  kallis,  niin  kauan  kuin  Kristuksen  oppi,  jota 
hän  vuosisatojen  ihmislisistä  puhdistettuna  julisti,  on  sen  uskonnol- 
listen ja  siveellisten  ihanteitten  lähde,  niin  kauan  kuin  suomen  kieli 
^Sjuomenniemeilä  kaikuu  sivistyksen  välineenä,  joksi  hän  sen  ensiksi 
kohotti. 

Koetamme  seuraavassa  esittää  muutamia  ääriviivoja  hänen  elä- 
mäntyöstänsä kirkon  miehenä  ja  uskonpuhdistajana  sekä  kuvata 
hänen  personallisuuttansa,  mikäli  se  hänen  käytännöllisessä  ja  kir- 
jallisessa toiminnassaan  tulee  esiin. 


Keskiaikainen  kirkko  oli  lujalla  ulkonaisella  järjestyksellään  ja 
henkisellä  vaikutuksellaan  suorittanut  suuren  kansallisen  työn.  Maal- 
listen vallanpitäjäin  toiminta  se  kyllä  oli  Suomen  hajanaiset,  vielä 
1200-luvulla  toisiaan  raatelevat  heimot  ulkonaisesti  yhteen  koonnut, 
mutta  etupäässä  kirkko  se  oli,  joka  ne  sisällisesti  sulatti  toisiinsa, 
kasvattaen  Suomen  hiippakunnan  asujamista  Suomen  kansan.  Pyhän 
Henrikin  kultti  oli  ensimäinen  yhteinen  kansallinen  ihanteenpalvelus, 
hänen  päivänsä  ensimäinen  kansallisjuhlamme,  Turun  tuomiokirkko 
ensimäinen  kansan  yhteisvoimin  kohotettu  muistomerkki,  Turun  piispa 
Suomen  kansan  ensimäinen  edustaja.  Ja  samalla:  yhdistämällä  Suo- 
men länsimaisen  sivistyksen  päämaihin  ja  niiden  sivistykseen  avasi 
katolinen  kirkko  tien  uusille  voimille  ja  takasi  kansallemme  sen  hen- 
kisen yhteyden  muiden  kansojen  kanssa,  jota  ilman  ei  mikään  py- 
syvä kehitys  ole  mahdollinen.  Ja  me  näemmekin  että  jo  katolisella 
ajalla  kirkon  levittämillä  uusilla  mielikuvilla  ja  käsitteillä  on  tärkeä 
osansa  Suomen  kansan  ensimäisessä  omintakeisessa  henkisessä  tuo- 


Mikael  Agricola.  267 


tannossa,  kansanrunoudessamme.  Runollinen  käsitys  ja  mielikuvitus 
on  niissä  täydellisesti  suomalaisen  kansallishengen  omaa,  mutta 
aiheissa  ja  käsityksissä  ja  usein  kyllä  juuri  niissä  aatteissa,  jotka 
tälle  kansanrunoudelle  sen  suurimman  viehätyksen  antavat,  heijas- 
tuu paljon  kirkon  välittämää  kristillistä  vaikutusta.  Raamattu  on 
yksi  Kalevalan  tärkeimpiä  lähteitä,  katolisen  kirkon  jumalanpalvelus 
vaikuttavimpia  tekijöitä  siinä  suomalaisen  kansanuskonnon  muodossa, 
jota  taijat  ja  loitsut  edustavat. 

Mutta  kristilliset  aatteet,  jotka  jo  olivat  niin  hedelmöittävästi 
vaikuttaneet  Suomen  kansan  henkiseen  elämään,  olivat  kulkeneet 
monen  välikäden  kautta,  usein  melkein  tuntumattomiksi  samentu- 
neina. Kansamme  oli  saatettava  tämän  aatemaailman  alkuperäisille 
lähteille,  niistä  välittömämmin  ammentamaan,  voidakseen  aloittaa 
uuden,  korkeamman  ajanjakson  us- 
konnollisessa ja  henkisessä  elämäs-  ^^  ^.  ^^^ 
sään.     Ratkaisevan  askeleen  siihen       n^«>f«^'   ^/oui  Tijricota 

suuntaan    otti    uskonpuhdistus.      Pu-  Mikael  Agricolan  nimikirjoitus, 

hutun  sanan  lisäksi,  jota  keskiaikai- 
nen  kirkko   käytti  —  saarnankin  muodossa   paljon  enemmän  kuin 
tavallisesti   kuvitellaan    —   tuli  kirjoitettu   sana,  kirjallisuus,  lähinnä 
raamattu. 

Harvaan  asutussa  maassa,  jossa  ihmiset  vain  silloin  tällöin  voi- 
vat kokoontua  ja  kirkkomatka  syrjäkylän  asukkaille  oli  kerrassaan 
vyoden  merkkitapaus,  on  kirjoitetun  sanan  merkitys  ollut  suhteelli- 
sesti paljon  suurempi  kuin  muualla.  Kirja,  pienikin,  oli  yksinäisessä 
sydänmaan  talossa  tietoaarre,  joka  oli  aina  tarjolla  ja  joka  hiljakseen, 
mutta  varmasti  vaikutti  käsityksiin  ja  mielikuviin.  Ja  raamattu,  sehän 
oli  kokonainen  kirjallisuus.  Siinähän  oli  rikas  historiallinen  kuvasto 
vuosituhansien  ajoilta,  pienen  kansan  ahtaissa  puitteissa  ja  kummin- 
kin niin  universalistinen  suunnitelmaltaan ;  siinähän  oli  psalmien  ja 
profeettain  ylevää,  tunnehehkuista  runoutta  ja  sananlaskujen  ja  Sira- 
kinkirjan  tyyntä  elämänviisautta;  siinähän  sai  lukea  evankeliumien 
yksinkertaisen  kirkkaat  kertomukset  Jesuksen  elämästä  ja  opetuk- 
sista ja  teoista  ja  epistolain  monipuoliset  neuvot  kristityn  velvolli- 
suuksista elämän  eri  oloissa.  Se  kansa  ei  enää  ole  köyhä,  jolla  on 
raamattu    omalla    kielellänsä  ja  joka   on    oppinut  sitä  lukemaan  ja 

miettimään.  Saattaa  kyllä  sanoa  raamatun  vaikutusta  kansamme 
elämään  ylen  vähäiseksi,  jos  asettaa  vastakkain  ihanteen  ja  todelli- 
suuden. Mutta  jollei  kysy  etupäässä,  mitä  raamattu  ei  ole  vaikutta- 
nut siihen  verraten,  mitä  sen  olisi  pitänyt  voida  vaikuttaa,  vaan  ky- 
syy mitä  se  kumminkin  on  vaikuttanut,  niin  tuskin  voi  sen  merki- 
tystä liioitella  —  siinä  määrässä  ovat  raamatun  kertomukset  ja 
kuvaukset,  sen  sanontatapa  ja  kieli  painaneet  leimansa  meidänkin 
kansamme  koko  maailmankatsomukseen  ja  mielikuvitukseen,  ajatus- 
tapaan ja  kieleen.  Näin  on  raamattu  ollut  kansamme  itsetietoisen 
henkisen  kehityksen  kulmakiviä.  Ja  samalla  raamattu  on  ollut  yhdys- 
siteenä, joka  on  liittänyt  sen  muiden  europpalaisten  kansojen  kehi- 
tykseen, joiden  sivistys  samoin,  toisten  enemmän,  toisten  vähem- 
män, on  raamatun  aatepiirin  kasvatti.  Syystäpä  esim.  H.  Schuck 
maailmankirjallisuuden  historiata  esittäessään  niin  laveasti  käsittelee 
raamatun  kirjoja  antiikisen  kirjallisuuden  rinnalla,  jopa  sen  edelläkin 
nykyaikaisen  sivistyksen  päälähteenä. 

Uskonpuhdistuksen  ajan  kirkko,  joka  raamatun  kansankielelle 
saatti  ja  pani  alulle  lukutaidon  yleiseksi  saattamisen  työn,  on  siten 
sekin  osaltaan,  niinkuin  katolinen  kirkko  sitä  ennen,  suorittanut  mitä 
suuriarvoisimman  sivistystyön.  Tämän  työn  sivutuloksena  syntyi 
suomalainen  kirjakieli  —  uusi  ja  mitä  lujin  yhdysside  Suomeh  hei- 
mojen kesken,  katolisen  kirkon  aloittaman  kansallisen  yhdistystyön 
tärkein  ja  seurausrikkain  täydennys. 


Siinä  uskonnollisessa  ja  sivistystyössä,  jonka  Suomen  kirkko  us- 
konpuhdistuksen ajalla  pani  alulle,  on  Mikael  Agricolalla  suurin  osuus 
ja  ansio.  Hän  ei  ollut  ensimäinen  eikä  ainoa  sen  työntekijöistä, 
mutta  verrattomasti  yli  muiden  kohoaa  hänen  merkityksensä. 

Hänen  elämänsä  ulkonaiset  vaiheet  ovat  tutut  ja  yksin- 
kertaiset. Kansan  lapsi  Pernajan  Torsbystä  käy  koulua  Viipurissa, 
saapuu  1520-luvun  lopulla  Turkuun,  tulee  siellä  Martti  Skytten  kir- 
juriksi, saarnaa  pappina  tarkastusmatkoilla  ja  tekee  opintomatkan 
Wittenbergiin  1536—39.  Sieltä  palattuaan  hän  astuu  itsenäiseen  toi- 
mintaan,   ensin  Turun  koulun  rehtorina,  sitten  piispan  apulaisena  ja 

sijaisena  ja  vihdoin  piispana.  Rinnan  käytännöllisen  toiminnan 
kanssa  käy  runsas  kirjallinen  tuotanto,  joka  supistuu  10-vuotiseen 
.ajanjaksoon,  mutta  lakkaa  sitten,  nähtävästi  osaksi  kannatuksen  puut- 
teesta. 

Ennen  1540-lukua,  jolloin  Agricolan  itsenäinen  vaikutus  alkoi, 
oli  uudistus  meillä  etupäässä  osoittaunut  alasrepimisenä,  muutoksena 
kirkon  ulkonaisessa  asemassa.  Hänen  johdollaan  alkoi  todellinen 
rakennustyö  varsin  vaikeissa  oloissa.  Katolinen  kirkko  kukistui 
meillä  tavallaan  kesken  vaikutustaan;  sen  nurjat  puolet  eivät  vielä 
olleet  johtaneet  niin  räikeihin  epäkohtiin  että  uudistuksen  toivo  nii- 
den johdosta  olisi  herännyt,  ja  tuskinpa  myös  sen  antama  uskonnol- 
linen kasvatus  vielä  oli  ehtinyt  kypsyttää  henkisemmän  kristillisyy- 
den kaipuuta.  Olojemme  kehittymättömyyden  takia  eivät  uudistuk- 
sen miehet  tavanneet  niin  paljon  tietoista  vastustusta  kuin  muualla. 
Mutta  he  tapasivat  sen  sijaan  sitä,  mikä  tekee  edistystyön  kahta  ras- 
kaammaksi: tylsyyttä,  välinpitämättömyyttä.  Vastustus  kiihoittaa  ja 
innostaa,  välinpitämättömyys  uuvuttaa;  vaikeaksi  käy  säilyttää  tar- 
moa ja  rohkeutta.  Toiselta  puolen  olojen  kehittymättömyys  velvoitti 
sitä  huolellisemmin  käyttämään  hyväksi  sitä  vähääkin,  mikä  jo  oli 
tehty,  ja  rakentamaan  sen  pohjalle.  Ja  monessa  kohden  oli  työ 
vielä  täydellistä  uutisviljelystä.  Agricolan  työn  merkitys  ja  moni 
piirre  hänen  vaikutustavassaan  ja  luonteessaan  käy  selväksi  vasta 
asetettuna  sitä  taustaa  vasten,  jonka  Suomen  kirkon  olot  uskonpuh- 
distuksen alkaessa  muodostavat. 

Voimme  ensinnäkin  panna  merkille,  että  Agricola  verrattain 
runsaasti  käyttää  lähteinään  oman  maan  katolisaikuista  kirjalli- 
suutta. Niinpä  ne  jumalanpalveluksissa  käytettävät  kollehtarukouk- 
set,  jotka  hän  on  Rukouskirjaansa  ottanut,  ovat  jotenkin  järjestään 
Suomen  kirkon  katolisesta  messukirjasta,  Missale  Aboensesta  suo- 
mennetut, silloin  tällöin  pienillä  muutoksilla,  jotka  antavat  niille  evan- 
keelisemman  hengen.  Niinikään  kuuluvat  ne  hymnit  ja  antifoonit, 
jotka  Agricola  on  teoksissaan  kääntänyt  ja  jotka  muodostavat  suo- 
malaisen virsikirjan  ensimäisen  eikä  niin  aivan  vähäpätöisen  alun 
—  22  virttä  ja  9  antifoonia  —  tosin  enimmäkseen  katolisen  kirkon 
yleiseen  hymnivarastoon,  mutta  ne  ovat  samalla  melkein  kaikki  juuri 
sellaisia,  joiden   latinaiset  alkumuodot  todistettavasti  ovat  keskiajalla 

olleet  Suomessa  käytännössä  ja  tunnetut.  Nähtävästi  ei  Agricola 
tässä  ole  seurannut  Saksan  ja  Skandinavian  maiden  ensimäisiä 
kansankielisiä  virsikokoelmia,  vaan  itsenäisesti  tehnyt  valikoimansa* 
oman  maan  tarpeitten  mukaan  ja  myöskin  tehnyt  suomennoksensa 
suorastaan  alkukielestä.  Synnintunnustuskaavoissa,  joita  Rukous- 
kirjassa on  koko  joukko,  on  paljon  ilmeisesti  katolisperäistä  sekä 
yleisrakenteessa  että  yksityisissä  käänteissä,  eikä  kuitenkaan  voi 
yleiskirkollisesta  tai  Ruotsin  keskiaikaisesta  kirjallisuudesta  osoittaa 
niiden  suoranaisia  esikuvia.  Näin  ollen  on  luultava  että  niissä  on  poh- 
jana toisintomuotoja,  jotka  ovat  keskiajalla  olleet  käytännössä  Suomen 
kirkossa.  Vielä  on  Agricola  joskus  käyttänyt  kirkkoisiä  lähteinään; 
niin  on  Rukouskirjassa  Ambrosiuksen,  Gregorius  suuren,  Bedan  ja 
muiden  rukouksia,  ja  kunnioitetaanpa  näitä  miehiä  vielä  epiteetillä 
„pyhä".  Tässä  ja  muutoinkin  huomaa  jo  Agricolalla  sen  patristisen 
traditsionin,  joka  Suomen  uskonpuhdistusajan  miehillä  Eerikki  Soro- 
laiseen  saakka,  eli  niin ,  kauan  kuin  kotimaiset  miehet  ovat  kirk- 
komme johdossa,  on  niin  selvästi  tuntuvissa  ja  näytti  lupaavan  täällä 
kiitollista  maaperää  katoliselle  taantumukselle. 

Tämä  Agricolan  menettely  osoittaa  epäilemättä  käytännöllistä 
aistia.  Mutta  ei  vain  sitä.  Tässä  menettelyssä  on  hyvä  määrä 
konservatismia,  kenties  tahallista  varovaisuutta,  mutta  luullakseni 
etupäässä  hänen  kehitysoloihinsa  nähden  luontaista  ja  itsetiedo- 
tonta  vanhoillisuutta.  Hän  joutui  kyllä  aikaisin  uskonpuhdistuksen 
vaikutuksen  alaiseksi;  rohkea  ja  tarmokas  Pietari  Särkilahti  se  oli, 
joka  hänen  nuoreen  mieleensä  kylvi  evankeelisen  käsityksen  sieme- 
net. Mutta  hänen  yhdessäolonsa  Särkilahden  kanssa  oli  hyvin  lyhyt- 
aikainen, eikä  Särkilahden  kuoltua  Suomessa  ollut  ketään  Lutherin 
välitöntä  oppilasta,  joka  olisi  hänen  aatteitansa  koko  niiden  tuoreu- 
dessa ja  voimassa  esittänyt.  Samaan  aikaan  sai  Agricola  jo  piispan 
sihteerinä  ja  evankeelisen  opin  julistajana  piispantarkastuksilla  ym- 
päri maata  astua  omintakeiseen  toimintaan.  Sellaisissa  oloissa  hänen 
kantansa  ja  käsityksensä  jo  oli  täytynyt  jossakin  määrin  vakaantua 
määrättyyn  suuntaan,  ennenkuin  hän  joutui  Wittenbergiin.  Ja  se 
aika,  jonka  hän  siellä  oli  Lutherin  ja  Melanchthonin  oppilaana, 
saattoi  kyllä  selventää  ja  syventää  hänen  evankeelista  perus- 
käskystänsä  ja    muuten    kaikin    tavoin    kohottavasti    vaikuttaa   hä- 

nen  kehitykseensä,  mutta  se  ei  enää  voinut  tulla  lähtökohdaksi,  josta 
koko  hänen  sisällinen  maailmansa  olisi  johdonmukaisesti  muodostu- 
nut. Hän  on  vanhoillinen  senlähden  että  hän  on  Suomen  oloissa 
kasvanut;  mutta  tämä  vanhoillisuus  se  epäilemättä  myös  on  tehnyt 
hänen  soveliaaksi  meidän  oloissamme  vaikuttamaan  uskonpuhdistuk- 
sen levittäjänä. 

Vanhoillisista  piirteistä  hänen  teologiassaan  voidaan  mainita 
esim.  hänen  oppinsa  kiirastulesta.  Tätä  katolista  opinkohtaa  Sak- 
san uskonpuhdistajat  erityisen  kiihkeästi  vastustivat,  koska  se  oli 
yhteydessä  paavikirkon  anekauppa- opin  kanssa.  Agricola  sen  sitä- 
vastoin hyväksyy,  vieläpä  ainakin  eräässä  kohden  esittää  tärkeänä^ 
kin  uskonkappaleena.  Eräässä  Maarianpäivän  rukouksessa  nimite- 
tään neitsyt  Maariaa  „terveyden  aluksi",  ja  toisessa  paikassa  sano- 
taan hänen  olleen  synnittömän.  On  myöskin  rukouksia  «elävien  ja 
kuolleiden  edestä",  vaikka  Ruotsissa  oli  tehty  kirkollisia  päätöksiä, 
joissa  kaikki  esirukoukset  kuolleitten  puolesta  nimenomaan  kielletään. 
Pyhimyksiä  ei  rukoilla,  mutta  joskus  enkeleitä.  Eräässä  rukouksessa 
sanotaan  m,  m.:  „ijankaikkinen  Jumalan  enkeli  Mikael,  Gabriel,  Ra- 
fael ja  Serafim,  jotka  seisotte  Jumalan  edessä,  kätkekäät  meitä  kai- 
kista pahoista  hengistä".  Katolisen  hurskauden  henki  vallitsee  myös- 
kin eräässä  omituisessa  „ tervehdyksessä  kaikille  Kristuksen  jäsenille", 
joka  muuten  on  liikuttavan  kaunis  ja  harras: 

TErue  meiden  HERRAN,  ia  luna.staijan  Jesiisen  Christusen  pyhe  Pää, 
iota  caiki  wa]lat  pelkeuet,  meiden  tedhen  Orian tappuroilla  Crunattu,  ia  rog- 
holla  löty. 

Terue  teki  pyhet  Jesirsen  poluet,  meiden  edhesten  Rucouxisa  w'sein 
cumardhut. 

Terue  caikein  callin  weri,  meiden  edhesten  Christusen  lihasta  wlos- 
bokunut. 

Terue  Pyhe  Jesusen  Christusen  Sielu,  Ristin  palle  Isen  hooman  annettu. 
Samasa  haltunandamises  niine  tenepene,  ia  iocapeiue,  sinun  haltuus  annan 
Sieluni,  hengeni,  Elemen,  Rumihin,  Sydhemen,  caiki  taitoni,  tekoni,  caiki 
hyuintekieni,  ia  minun  sucuni,  ia  wanhinibaidhen  sielut,  weliein,  Sisaiten, 
y8tewein  ia  wihollistein,  ettes  meite  caikia  hallitzisit,  szoijellisit,  warielisit,  ia 
pelastaisit,  caikista  meiden  waijnolisten  wäghymisesta,  seke  näkyweisten  ette 
näkymettömein,  tesse  aijna,  ia  ijancaikisesta. 

Varovasti  meneteltiin  myöskin  ulkonaisissa  jumalanpalvelusta 
koskevissa   muutoksissa.     Periaatteena   oli    Agricolalla   nimenomaan, 

Stvu  Agricolan  Rukouskirjasta, 
Pienennettynä. 


„ettei  mitään  uudisteta,  ellei  se 
ole  julkisesti  jumalatonta,  ku- 
ten messu,  ja  ettei  kansalle 
uutuuden  vuoksi  suoda  ylly- 
kettä kaiken  muuttamiseen  ja 
sekoittamiseen".  Vielä  vietet- 
tiin lukuisia  katolisaikuisia  py- 
himysjuhlia  ja  Maarian  juhlia, 
jopa  sellaisiakin  juhlia  kuin 
„pyhän  lihan  juhla"  eli  Kris- 
tuksen, ruumiin  juhla,  jonka 
perustuksena  oikeastaan  on 
puhtaasti  katolinen  oppi  ehtool- 
lisaineiden  muuttumisesta.  Psalt- 
tarin esipuheessa  Agricola  sa- 
noo suotavaksi  että  edelleen 
säilytettäisiin  katolisaikuiset  ru- 
koushetket,   joissa    „kaksi   ja 


kaksi  värssyns  lukekaan  papit, 
kuin  on  kuorin  tapa  ollut  ja  oleman  pitää".  Kauan  säilyi  latinaisia 
aineksia  jumalanpalvelusliturgiassa.  Loukkaavimpia  katolisia  juhla- 
menoja jätettiin  pois,  mutta  paljon  vertauskuvallisia  toimituksia  säily- 
tetyinkin, niinkuin  kasteessa  suolan  paneminen  lapsen  suuhun  ja 
palavan  kynttilän  asettaminen  sen  käsiin  ja  ehtoollisessa  kalkin  ko- 
roittaminen  kansan  nähtäväksi  ja  palveltavaksi.  Tämä  varovaisuus 
oli  periaatteellisesti  täydessä  sopusoinnussa  itse  Lutherin  ja  Ruotsin 
Olavus  Pietarinpojan  menettelyn  kanssa,  mutta  Agricola  meni  siinä 
koko  joukon  pitemmälle  kuin  näinä  aikoina  varsinkin  Saksassa 
tehtiin. 

Mutta  Agricolan  vanhoillisuus  ja  varovaisuus  tulee  etupäässä 
ilmi  syrjäseikoissa.  Oleellisissa  kohdin  hän  sekä  teologiassaan  että 
käytännöllisessä  toiminnassaan  empimättä  ja  selvästi  on  uudistuksen 
mies.  Hän  on  täysin  omistanut  evankeelisen  uskonkäsityksen  ydin- 
ajatukset. Sisällistä  rauhaa  ihminen  ei  voi  saavuttaa  katselemalla 
omaa  tilaansa  ja  omia  pyrkimyksiänsä,  joissa  hän  aina,  kun  ne  tin- 
kimättä  mitataan   Jumalan    vanhurskauden   korkealla  mitalla,  näkee 

vaillinaisuutta  ja  puutteellisuutta.  Toivoton  on  tämä  tie;  se  tekee 
«levottomat  ja  viheliäiset  omattunnot".  Sentähden  täytyy  panna 
luottamuksensa  Jumalan  isänsydämeen,  joka  Jesuksessa  Kristuksessa 
maailmalle  avautuu.  Jumalan  laupeudesta  ja  anteeksiannosta  ihmisen 
täytyy  elää;  usko,  sydämen  suhde,  sisällinen  mielensuunta  se  on, 
joka  ratkaisee.  Joka  turvaa  Jumalan  lupauksiin,  joihin  hän  on  sak- 
ramenttinsa  antanut  «vahvaksi  ja  vissiksi  merkiksi",  hän  saa  vapaan 
ja  iloisen  omantunnon  Jumalaa  kohtaan.  «Sinulla  on  siihen  vissi 
tieto  ja  vahvistus,  että  hän  tahtoo  olla  sinun  rakas,  vakaa  Isä,  ja  ei 
ikänänsä  sinua  ylenanna,  ei  ajallisesti  eikä  ijankaikkisesti".  Ja  Kris- 
tuksen valtakunnassa  «ei  vain  yksi  kerta  syntein  anteeksiantamus 
ole,  mutta  niin  usein  kuin  me  sitä  anomme  ja  pyydämme;  sillä  Kris- 
tus on  spitalin  (sairashuoneen)  haltija,  eikä  mitään  muuta  tee  kuin 
niitä  sairaita  vartioitseepi,  heitä  ylösauttaa,  heitä  vahvistaa  ja  ter- 
veeksi tekeepi".  —  Mutta  selvästi  Agricola  myös  lausuu,  että  se 
luottamus  Jumalan  laupeuteen,  johon  hyvä  omatunto  perustuu,  ei 
ole    mikään    tyhjä  suuntunnustus  eikä  ajatuskuvittelua,  vaan  slveelli- 

lisesti  velvoittava  voima.  Usko      ^-^.,^,,  ^ — ■ -.-    = — ™ —  ^r^    ^^ 

«ei   salli   lihan  vapautta  eikä      [         -  ^^s^^^Mv^^^m^zs^im  \ 

joutilaisuutta  hyvistä  töistä, 
vaan  kuolettaa  lihan  ja  sen 
työt  ja  taistelee  syntiä,  per- 
kelettä ja  maailmaa  vastaan". 
«Jos  sinun  sydämesi  ompi 
uskon  kautta  puhtaaksituUut, 
niin  eipä  se  sama  usko  malta 
itseänsä  sisälläpitää,  vaan  se 
ulospuhkeepi  ja  anteeksian- 
taapi  lähimmäisellensä,  te- 
keepi  myös  hänelle  hyvää, 
niinkuin  Jumala  hänelle  teh- 
nyt oli".  «Hyvät  työt  ovat 
välttämättömät  totisen  ja  vai- 
kuttavan elävän  uskon  merk- 
keinä". Mutta  «jalot  työt  il- 
man   hyvää    sydäntä"     ovat 

arvottomat.  Oikeat  hyvät  työt,  oikea  kristillisen  elämän  ihanne  taas 
on  velvollisuuksien  täyttäminen  siinä  ulkonaisessa  asemassa  ja  maal- 
lisessa kutsumuksessa,  jossa  kukin  on. 

Tällaiset  opetukset  uskonnosta  ja  siveellisyydestä  sisälsivät  ar- 
vaamattoman suuren  edistyksen  kansamme  henkisessä  elämässä. 
Välitön,  personallinen,  henkinen,  yksilöllinen  käsitys  uskonnollisen 
elämän  luonteesta  astui  tässä  muodollisen,  ulkonaisen  suhteen  sijalle, 
joka  kohdistui  kirkon  laitoksiin  ja  viranomaisiin.  Ja  kun  katoliselta 
kannalta  askaroiminen  jokapäiväisen  elämän  toimissa  ja  maallisessa 
kutsumuksessa  oikeastaan  oli  välttämätön  paha,  alempi  siveellisyyden 
aste,  jota  täytyi  suvaita  siksi  ettei  kaikkien  ollut  mahdollista  pyrkiä 
luostarielämän  täydellisyyteen,  niin  Agricolan  julistama  uusi  käsitys 
kristillisestä  siveellisyydestä  poisti  epäpyhyyden  leiman  maallisesta 
kutsumuksesta  ja  antoi  hyvän  omantunnon  siinäkin  toimiville.  Uskon- 
puhdistus merkitsi  näin  ollen,  etenkin  siellä  missä  se,  niinkuin  meillä, 
välittömästi  liittyi  keskiaikaan,  myöskin  renessansin  vapautumista 
keskiaikaisen  maailmankäsityksen  ahtaudesta;  se  teki  mahdolliseksi 
sivistyselämän  itsenäisen  kehityksen  rikkaammissa  muodoissa,  teki 
periaatteessa  —  joskaan  ei  pitkiin  aikoihin  käytännössä  —  lopun 
kirkon  ulkonaisesta  holhojavallasta  elämän  eri  alojen  yli.  Mutta  us-» 
konpuhdistus  ei  silti  tehnyt  näitä  elämän  eri  aloja  rajattomasti  itse- 
näisiksi, vaan  pani  niille  sisällisen,  siveellisen  rajan,  aatteellisen  nor- 
min: Jumalan  kunnian  ja  lähimäisen  s.  o.  koko  yhteiskunnan  hyödyn. 
Tämä  eroitti  uskonpuhdistuksen  katsantotavan  varsinaisen  renessan- 
sin rajattomasta  yksilöllisyydestä,  jopa  itsekkyydestä. 

Myöskin  kirkollisten  muotojen  alalla  Agricolan  uudistukset  kai- 
kessa varovaisuudessaan-  ja  puolinaisuudessaan  merkitsivät  ratkaise- 
vaa edistystä.  Erinomaisen  paljon  merkitsi  jo  se,  että  kaavat  nyt 
olivat  suomenkieliset,  siis  kansalle  ymmärrettävät,  eivätkä  enää 
esiintyneet  käsittämättöminä  taikakaavoina.  Sitäpaitsi  Agricola  sopi- 
viin paikkoihin  pani  suoranaisia  opetuksia  juhlamenojen  merkityk- 
sestä. Mikäli  siis  katolisluontoisia  menoja  säilytettiinkin,  tehtiin  kui- 
tenkin mitä  voitiin  sen  taikauskoisen  katsantotavan  poistamiseksi, 
mikä  katolisajalla  niiden  suhteen  oli  vallinnut. 

Uusien  aatteiden  esittäminen  tuo  mukanaan  taistelun  vanhaa 
vastaan.      Sitä   ei   Agricolakaan  karta.     Ankaraksi  hän  käy  puhues- 

saan  sellaisista  hartaudenharjoituksista  kuin  muotorukouksien  luke- 
misesta tai  pyhäinjäännösten  kunnioittamisesta,  jonka  hän  asettaa  sa- 
malle tasolle  kuin  pakanallisen  epäjumalanpalveluksen: 

NIn  mös  esken  Pauin  Opin  ala, 

cumartin  iulkisest  ia  sala. 
Epelughuiset  Loondocappalet, 

Jumalan  sias,  quin  Pyhydhet.  - 
Quin  oli  Tulda,  wette  ia  mulda, 

Oxi  ia  Puita,  ia  Coolutten  Luita. 
Sola,  Muna,  Roliot,  ia  Lihat, 

pidhit  HERRAN  Paluelus  siat. 
Woico  iocu  ne  caici  yleslukia? 

ioista  se  Joucko  itzens  tukia? 

Jyrkästi  hän  julistaa  paavilliset  Jumalan  sanan  ja  totisen  uskonnon 
sortajiksi  ja  pilkkaajiksi;  heidän  oppinsa  on  „sielun  myrkky  ja  ruu- 
miin pusko,  viettelys  ja  valhe  julki,  kuin  taivaan  oven  kiinnisulki!** 
Katolisen  kirkon  selibaatti  eli  „yksipuolisuuselämä"  on  ^kaikkein 
lihallisin,  saastaisin  ja  maailmallisin  elämä".  Tämmöinen  puhe  ei 
kumminkaan  ole  kovin  tavallista.  Voi  panna  merkille  että  Agricola 
karttaa  suoranaisia  hyökkäyksiä  niin  paljon  kuin  mahdollista  eikä 
oikeastaan  rakasta  Lutherin  pauhaavaa  ja  kiivasta  kieltä;  hän  on 
esim.  selityksistä  Uuteen  testamenttiin  usein  jättänyt  pois  sellaisia 
paikkoja,  missä  paavia  ja  katolisen  kirkon  laitoksia  nimenomaan  moi- 
titaan. 

Voimakkaimmat  ja  sattuvimmat  paikat,  joissa  uusi  käsit^^s  ilme- 
nee, ovat  suoranaisia  käännöksiä,  olletikin  Lutherin  kirjoista,  mutta 
siksi  paljon  samat  ajatukset  kyllä  tulevat  esiin  sellaisissakin  paikoissa, 
jotka  varmasti  ovat  Agricolan  omaa  käsialaa,  että  näemme  hänen 
ydinkohdissa  oikein  käsittäneen  ja  voineen  itsenäisesti  lausua  ilmi 
evankeelisia  perusajatuksia,  vaikkei  häntä  voikaan  tässä  suhteessa 
asettaa  esim.  Ruotsin  Olavus  Pietarinpojan  rinnalle.  On  kyllä  tun- 
nustettava, ettei  hän  niinkuin  jo  näimme  aina  ole  saanut  vanhaa  ja 
uutta  sopusointuisesti  yhtymään.  Mutta  kuitenkin  on  tuo  vanhan  ja 
uuden  yhdistäminen  tapahtunut  tavalla,  joka  ei  ole  pelkkää  eklektisis- 
miä,  vaan  siinä  voi  huomata  itsenäisen  perusajatuksen,  joka  kuvas- 
taa* erästä  olennaista  piirrettä  hänen    personallisuudessaan.     Se   on 

tuo  jo  alussa  mainitsemani  pyrkimys  rakentaa  sen  pohjalle,  mikä 
olevissa  oloissa  oli  kelvollista,  pyrkimys  yhdistää  uutta  entiseen.  Agri- 
colan Rukouskirjan  kokoonpanokin  on  ilmaus  sellaisesta  itsenäisestä 
perusajatuksesta.  Agricolan  muut  kirjat  —  esipuheita  lukuunottamatta 
—  ovat  kokonaisuudessaan  käännöksiä  raamatullisista  tai  kirkollisista 
kirjoista,  ovat  yrityksiä,  joilla  on  suoranaiset  esikuvansa  kaikkien  mai- 
den reformatoorisessa  kirjallisuudessa,  Rukouskirja  sitä  vastoin  on 
kokonaisuutena  itsenäisesti  suunniteltu.  Tämäntapaista  teosta,  joka 
olisi  voinut  olla  hänellä  esikuvana,  en  tunne.  Myös  sisällys  on  varsin 
monipuolisesti  valikoitu  eri  lähteistä.  Siinä  on  rinnakkain  mukailuja  ka- 
tolisista lähteistä  ja  Saksan  uskonpuhdistajain  teoksista,  mutta  sitäpaitsi 
pääosana  sellaista,  jota  Agricola  ei  ole  kummastakaan  ottanut,  vaan 
jonka  hän  on  oman  lukemisensa  perustuksella  ammentanut  Rukous- 
kirjan päälähteestä,  raamatusta.  „Rucouskiria  Bibliasta''  —  sehän 
on  teoksen  nimikin.  Tässä  Agricola  noudattaa  periaatetta,  joka  on 
Ruotsinkin  uskonpuhdistukselle  ominainen  ja  Lutherin  oman  hengen 
mukainen:  uudistus  ei  liity  keneenkään  inhimilliseen  oppi-isään  — 
Lutherin  nimi  mainitaankin  hyvin  harvoin  —  vaan  tahtoo  olla 
palaamista  Jumalan  puhtaaseen  sanaan  ja  alkuperäiseen  kristillisyy- 
teen. Raamatun  lukemiseen  Agricola  alinomaa  mitä  hartaimmin 
kehoittaakin,  niinkuin  Rukouskirjan  esipuheessa: 

Catzo,  lue,  etzi  ia  tutki, 

eij  sen  vvooxi  Siimes  puhke, 
Raiuattu  sinun  hengen  an  da 

se  sijs  aijna  sydheuies  canna. 

Rukouksessa,  jos  missä,  tulee  ilmi  se  hengen  yhteys,  joka  val- 
litsee kaikkien  aikojen  hurskaiden  välillä.  Kuinka  paavin  uskon 
aikoina  olikin  kristinuskon  käsitys  himmentynyt,  rukouksessa  nuo 
sydämen  pohjalle  kätkeyneet  evankeeliset  ajatukset  Jumalan  armosta 
Kristuksessa  silloinkin  pyrkivät  ilmi.  Tässä  vanha  ja  uusi  kaikkein 
paraiten  suli  yhteen.  Että  uskonpuhdistustyö  meillä,  sikäli  kuin  se 
on  suoritettu  kirjallisuuden  aseilla,  on  alkanut  opastuksella  rukouk- 
seen, tuohon  ihmissydämen  uskonnollisen  elämän  sisimpään  ilmauk- 
seen,  on    samalla  todistus  Agricolan    syvästi   uskonnollisesta  perus- 

luonteesta,  joka  muutenkin  niin  monella  tapaa  tulee  ilmi.  Pääsäve- 
leenä  siinä  on  täydellinen  antautuminen  „vakaan,  rakkaan  Isän"*  hal- 
tuun, niinkuin  hän  sen  kerran  raamatun  sanoihin  liittyen  lausuu: 
„Joko  me  elämme  taikka  kuolemme,  niin  me  olemme  hänen  omansa, 
pannut  hänen  haltuunsa  ja  huomaansa." 

Raamattu  ja  rukous  —  siinä  Agricolan  uskonnollisuuden  kaksi 
itsenäistä  lähdettä. 

Aivan  kaikki  Agricolan  kirjoitukset  eivät  kuitenkaan  ole  sisäl- 
lykseltään varsinaisesti  uskonnollisia.  Hänen  omat  harrastuksensa 
käsittivät  montakin  inhimillisen  tiedon  alaa,  ja  mielellään  hän  käyttää 
tilaisuutta  jaellaksensa  hyödyllisiä  kansanopetuksia  kaikenlaisista 
asioista.  Niinpä  tavataan  hänen  esipuheessaan  Uuteen  testamenttiin 
hauska,  vaikkakin  lyhyt  vastaus  kysymykseen,  jonka  hän  odottaa 
lukijansa  tekevän:  „ah,  joska  minä  tietäisin,  kuinka  eli  koska  tämä 
Suomenmaan  kansa  ompi  kristityksi  tullut?"  Samassa  esipuheessa 
on  tietoja  Suomen  ruotsalaisen  asutuksen  ijästä  ja  alkuperästä  sekä 
Suomen  maakunnista,  kansanheimoista  ja  kielimurteista.  Siinä  on 
siis  tavallaan  pieni  historian  ja  maantieteen  luonnos  suomen  kielellä. 
Samanlaista  harrastusta  kotimaisten  olojen  tuntemiseen  osoittaa  tun- 
nettu suomalaisten  pakanallisten  epäjumalain  luettelo  Psalttarin  esi- 
puheessa, jossa  ensi  kerran  kuuluu  kaikua  vanhoista  runoaarteis- 
tamme,  virrentakoja  Väinämöisestä,  Tapiosta  j.  n.  e.  Erään  toisen 
kirjan  esipuheessa  tavataan  runomittainen  ruumiin  ja  sielun  kykyjen 
luettelo.  Uloittuivatpa  Agricolan  harrastukset  sellaisiinkin  seikkoihin 
kuin  lakiasioihin.  Käsikirjan  vihkimäkaavan  yhteydessä  on  lyhyt 
esitys  avioliittoa  koskevista  lakisäannöistä,  «palanen  sen  ajan  kirkko- 
lakia". Tukholman  kuninkaallisessa  kirjastossa  säilytetään  lakikirjan 
kappale,  joka  on  ollut  Agricolan  oma,  ja  alasaksan  kielellä  kirjoite- 
tusta Visbyn  merioikeudesta  on  hän  laatinut  ruotsalaisen  käännöksen. 
Lakiasiat  eivät  saaneetkaan  silloin  olla  vieraita  kirkon  miehille,  joilla 
itsellänsä  vielä  oli  keskiajalta  perintönä  melkoinen  määrä  «hengellistä 
tuomiovaltaa"  avioliitto-  ja  siveellisyysasioissa  ja  jotka  muutenkin 
usein  joutuivat  tuomarintoimiin. 

Agricola  on  siten  osoittanut,  että  syvä  kristillinen  tieto  ja  hurs- 
kas mieliala  eivät  kuoleta  harrastusta  yleisinhimillisiin  pyrintöihin. 
Uskonpuhdistajamme    on,    siinä  vaatimattomassa  määrässä    kuin    se 

hänen  päätyönsä  yhteydessä  oli  mahdollista,  tienraivaaja  myöskin 
yleisen  kansanvalistuksen  alalla. 

Agricolan  työ  sekä  koulumiehenä  että  kirjailijana  kohdistui 
lähinnä  Suomen  papistoon.  Uuden,  evankeelisen  uskonkäsityksen 
vaikutuksen  alaisena  kasvaneen  pappispolven  nouseminen  oli  uskon- 
puhdistuksen menestyksen  elinehto.  Meillä  oli  tämä  sitä  tärkeämpi, 
kun  maassamme  ei  ollut  sitä  henkisesti  ja  uskonnollisesti  herännyttä 
maallikkoyleisöä  —  etupäässä  kaupunkien  porvaristoa  —  joka  esim. 
Saksassa  oli 'uskonpuhdistuksen  paraana  maaperänä  ja  tukena  kato- 
lismielistä  papistoakin  vastaan.  Kirjojensa  lukijoina  Agricola  etu- 
päässä ajatteli  Suomen  papistoa;  se  käy  selville  jo  useiden  teosten 
yleisestä  luonteesta,  ja  useinhan  hän  noissa  runomittaisissa  esi- 
puheissaan tutunomaisesti  ja  mieskohtaisesti  puhutteleekin  virkavel- 
jiään, sekä  nuorempia  («rakas  veli**,  „o  hyv^ä  veikko")  että  vanhem- 
pia („faari",  „isä**).  Voimme  näitä  esipuheita  pitää  silloisen  hiippa- 
kuntahallituksen,  jonka  sieluna  Agricola  epäilemättä  oli,  kiertokirjeinä 
Suomen  papistolle,  ja  niillä  on  kauttaaltaan  se  sielunhoidollinen  sävy, 
jota  niin  usein  kaipaa  myöhemmän  ajan  vastaavissa  asiakirjoissa. 
Niistä  löydämme  monta  piirrettä,  jotka  valaisevat  sekä  silloisen  papis- 
ton sivistyskantaa  ja  yleisistä  oloista  johtuvia  epäkohtia  että  Agrico- 
lan käsitystä  evankeelisen  papin  ihanteesta.  Niissä  myös  uskon- 
puhdistajan oma  personallisuus  kaikkein  välittömimmin  ilmenee. 

Murrosajan  olot  tekivät  papiston  aseman  monessa  suhteessa  vai- 
keaksi. Kun  vanhat  kirkolliset  olot  ja  vanha  katsantokanta  kerran 
olivat  murtuneet,  katosi  monelta  samalla  kaikki  kunnioitus  kirkkoa 
kohtaan  ja  tahdottiin  päästä  niistäkin  velvollisuuksista,  jotka  vielä  oli 
jätett}'  jäljelle.  Tämän  johdosta  Agricola  uhkaa,  että  kun  kansa  osoit- 
taa ylenkatsetta  Jumalan  sanaa  ja  sen  saarnaajia  kohtaan,  niin  on 
Jumala  sitä  rankaiseva  sekä  „sanan  näljällä"  että  katovuosilla.  Mutta 
pappeja  hän  rohkaisee  kaikesta  huolimatta  uskollisesti  virkaansa  toi- 
mittamaan epätoivoon  vaipumatta: 

Ele  sijs,  ele,  Christusest  loouo, 

waicka  eij  he  sinun  ele  szoone; 
Ele  seuwooxi  wirghastas  lacka 

waan  turvvas  HERRAN  päle  nacka 

Heti  sinun  roocke  ia  mös  iootta 

Coskas  itzes  heneen  Iootta 
Elian  corpi  Leijuen  toij, 

Christus  mös  wijdhest  monda  loij 
Sen  palle  tohdin  tehdhä  wala, 

ette  paranibi  on  yxi  pala 
Quiua  leijpe,  ia  Wesi  siemi. 

quin  swri  hercko,  ia  callis  liemi. 
Cosca  Omatundo  liene  rauhaa. 

sen  Mine  wahwas  wscon  mieles. 
Ele  sijs  ele  Christusest  loo 

ehcke  Mailma  paha  szoo. 

Usein  ja  suurella  painolla  Agricola  puhuu  papinviran  suurista 
velvollisuuksista.  Ankaran,  usein  siteeratun  arvostelun  silloisen  papis- 
ton alhaisesta  sivistyskannasta  ja  laiskuudesta  virkatoimissa  hän  an- 
taa esipuheessaan  Uuteen  testamenttiin,  jossa  hän  valittaa  miten 
muutamat  heistä  ovat  «sangen  häijysti  ja  laiskasti  opettaneet  ja  muu- 
tamat harvoin  eli  ei  ikänä  viitsivät  saarnan  päälle  studeerata  ja  kansa 
parkaa  opettaa".  Räikeillä  väreillä  hän  kuvailee  palkkapaimenta  Ru- 
kouskirjassa: 

Se  on  sangen  heiy  Pappi, 

ioca  waan  etzi  wat2ans  tarpet. 
Ja  eij  catzo  HERRAS  caria. 

jakain  Opin  Wijna  mana. 
Quin  Reeskan,  Nahan,  ia  Lihan  wie. 

ia  sijtt  eij  Lauma  wartioijtze 
Se  mycke  Coijra  olla  machta. 

joca  Swdhen  taual  Lambat  slachta. 
Ja  Hengen  roan  heilde  sala. 

södhen  Canssa,  quin  Iveiuen  pala. 

Mutta  vastakohdaksi  hän  myös  piirtää  kauniin  oikean  papin 
ihannekuvan : 

Virie  Pappi,  Opetusise 

Canssan  rocki,  quin  Eijtin  nise. 
Ja  hyue  Paijmen  caijtze  Lambat. 

Saijrat,  Exyuet,  ia  caiki  Rambat. 
Waluo,  Mana,  Etzi  ia  hwta. 

ia  teghe  palio  hyue  mwta. 

Quin  Isend  anda  Perens  roca. 

uijn  Pappi  Seuran  edhest  hoca. 
Opin,  Neuuon,  ia  Elemen  mööt. 

iocapeiue,  ia  mös  ioca  ööt 
Cuca  nijn  nouta  HERRANS  miele 

se  sijs  henen  Engelins  liene. 

Mutta  vaikka  Agricolan  vaikutus,  niinkuin  luonnollistakin  oli. 
lähinnä  kohdistui  papistoon,  niin  tarkoitti  hänen  työnsä  silti  Suomen 
kansaa  kokonaisuudessaan.  Että  hän  toivoi  kirjoillensa  lukijoita  laa- 
jemmissakin piireissä,  osoittaa  sekin  että  hän  kirjallisen  toimintansa 
aloitti  Aapisella  ja  katkismuksella,  ja  myöskin  esipuheissaan  hän 
usein  kääntyy  kaikkien  suomalaisten  puoleen.  Niinpä  Aapiskirjan 
tunnetuissa  sanoissa: 

Oppe  nyt  wanha,  ia  noori 

iotca  taidhat  Suomen  kielen  — ; 

Psalttarin  esipuheessa: 

JUMALAN  Armon  ia  Rauhan 

pitkin,  ymberi,  less,  ia  caucan. 
Caikille  Somalaisille  toiuottaa, 

Michael  Torsbius  Agricola. 
Ettes  racas  Welie,  Sisar  ia  Ise, 

näet  quinga  HERRA  Armons  lise. 
Sinul  ia  caikein  Somalaisten, 

wanhoin,  nin  mös  Norucaisten 

Ja  esipuheessa  kirjaan  „Ne  prophetat  Haggai": 

Terueket  caiki  mös  Somen  Wäki, 
ionga  pein  HERRAN  Armo  näki. 

Kirjanpainaja  Amund  Lauritsanpojalle  Tukholmassa,  joka  suo- 
malaisten kirjojen  vuoksi  näki  paljon  vaivaa,  mutta  niiden  huonon 
menekin  takia  joskus  sai  odottaa  maksua,  Agricola  Psalttarin  paina- 
tuksen aikaan  huhtikuussa  1551  kirjoittaa:  „Rakas  Amund,  käyttäy- 
tykää tässä  asiassa  niinkuin  Jumalan  kunnia  ja  tämän  köyhän,  kar- 
kean Suomen  kansan  tieto,  ojennus  ja  opetus  vaatii.  Sillä  myötä- 
seuraavasta  kirjoituksesta  voitte  ymmärtää  miten  tässä  maassa  köy- 
hän rahvasraukan  laita  nyt  yleisesti  on,  niin  että  nälkä  on  joka  mie- 


282  Jaakko  Gummerus. 


hen  vieraana  talonpojissa, .  vieläpä  papeillakin.  —  —  Muinoin  oli 
Suomen  maa  kyllä  soma  maa  (ffordom  war  Finland^  wist  itt  FijnU 
land),  mutta  Jumala  nähköön  mitä  siitä  tästäpuoleen  tulee.  Me  köy- 
hät, halpana  pidetyt  sanan  palvelijat  olemme  ponnistelleet  parhaamme 
mukaan".  Sellaisissa  sanoissa  kuvastuvat  selvästi  ne  todella  vaikeat 
.  olot,  joissa  Agricola  työnsä  suoritti,  mutta  myöskin  kuinka  lämpi- 
mästi hänen  sydämensä  sykki  noiden  hänen  rakkaitten  suomalais- 
tensa  puolesta. 

Olisi  luullut  että  vaikka  Agricolan  teoksilta  kansan  köyhyyden 
takia  puuttuikin  ostajia  ja  lukijoita,  hän  ainakin  muuten  olisi  saanut 
tunnustusta  työstänsä.  Mutta  näyttääpä  siltä  kuin  ei  sitäkään  olisi 
hänelle  suotu.  Ainakin  Agricola  itse  hyvin  usein  esipuheissaan  puo- 
lustelee itseään  moittijoita  vastaan  tavalla,  jossa  kauniisti  yhtyy  oikeu- 
tettu oman  arvon  tunne  ja  vaatimattomuus.  Suuren  lahjan  on  Jumala 
hänen  kauttansa  suonut  Suomen  kansalle;  „ nyt  on  oppi  hyvä,  kirkas, 
kallis  kuin  nisun  jyvä",  ja  Jumalan  sana  on  suomalaisessa  asussa 
kaikkien  ymmärrettävä  ja  selkeä,  „niinkuin  kirkas  aurinko  taivahass'". 
Mutta  valmis  hän  silti  oli  myöntämään  että  hänen  työssään  oli  puut- 
teitakin ja  sanoo  mielellään  suovansa  että  muut  sitä  parantelevat, 
sikäli  kuin  osaavat.  Samalla  hän  pontevasti  puolustautuu  sellaisia 
moittijoita  vastaan,  jotka  „ylen  visut  ovat,  muiden  töissä  tuomarit 
kovat",  ja  tiuskaisee  heille: 

Panettelia,  quin  neite  laitta, 

se  pangan  hauiballens  lucun  aitta. 

Täysin  selväpiirteistä  personallista  kuvaa  eivät  niukat  läh- 
teemme  Agricolasta  suo.  Mutta  muutamia  yleispiirteitä  niistä  kum- 
minkin saamme.  Vaikka  Agricolan  suorittaman  uudistustyön  laatu 
osoittaa,  että  hän  on  ollut  runsaslahjainen  mies,  ei  hän  ole  niitä,  jotka 
tahtovat  nerokkailla  aatteilla  häikäistä  ja  opillansa  huomiota  herättää. 
Hän  on  ennen  kaikkea  uuttera,  käytännöllinen,  harrasmielinen  kan- 
sanopettaja,  joka^  tahtoo  palvella  ja  hyödyttää.  Hänen  ahkeruutensa 
ja  työkykynsä  on  täytynyt  olla  harvinainen.  Vaikka  hän  harvoin 
kohoaa  runolliseen  lentoon  esityksessään,  on  hänellä  kuitenkin  usein 
omituisen    ponteva  ja  sattuva  tyyli,  joka  erittäinkin  hänen  runomit- 

täisissä  opetuksissaan  toisinaan  pukeutuu  epigrammintapaisesti  kärjis- 
tettyyn, näppärästi  keksittyyn  muotoon. 

Voimme  ehkä  sanoa  että  Agricolan  luonteessa  on  piirteitä,  joissa 
olemme  huomaavinamme  jotain  erikoisesti  suomalaista.  Niitä  ovat 
vaatimattomuus,  hiljainen  miettiväisyys,  taipumus  katsomaan  kaikkea 
opettavaiselta  kannalta,  miksei  myös  tuo  joskus  ilmenevä,  kärtyi- 
syyteen  vivahtava  alakuloisuus,  jonka  alta  sittenkin  nousee  sitkeä 
päätös  tehdä  mitä  voi,  miehekkäästi  ponnistella  eteenpäin  vaikeissa- 
kin oloissa  heittämättä  toivoa  siinäkään,  missä  sillä  ei  näytä  paljon 
pohjaa  olevan.  Mutta  sitkeyden  ja  uutteruuden  pohjana  on  Agrico- 
lalla harrasmielinen  hurskaus  ja  luja  luottamus  Jumalaan. 

Jaakko  Gumnnerus. 


Lucrezia  Borgian  legenda. 

(Victor  Hugon  «Lucrezia  Borgian"  esittämisen  johdosta  Suomen 
K  ansallisteatterissa.) 

Kirjoittanut 
Torsten  Söderhjelm. 


'  Sen    johdosta    että    Victor    HuGOn    romantinen  näytelmä  Lturezia 

Borgia^  joka  räikeissä  näyttämövaikutuksista  rikkaissa  kuvaelmissa  käsit- 
telee erästä  Borgia-episodia,  tänä  talvena  näyteltiin  Kansallisteatterissa, 
on  Valvoja  hankkinut  pari  kirjoitusta,  jotka  valaisevat  sitä  aikakautta  ja 
henkilöä,  josta  näytelmän  aihe  ja  nimi  on  saatu.  Niitä  lukijoitamme  var- 
ten, jotka  eivät  tunne  Victor  Hugon  näytelmää,  lienee  pari  sanaa  sen 
sisällyksestä  paikallaan. 

Lucrezia  Borgia  on  näytelmän  juonen  mukaan  ollut  molempien  vel- 
jiensä kardinaali  Cesare  Borgian  ja  herttua  Giovanni  Borgian  rakastettu. 
Edellinen  on  mustasukkaisuudesta  surmannut  (1497)  jälkimäisen.  Lucre- 
zia on  kuitenkin  synnyttänyt  Giovanni  Borgialle  pojan,  nimeltä  Gennaro, 
joka  kasvaa  ja  varttuu  mieheksi  sukurutsaisesta  syntyperästään  tietämättä. 
Rakkauden  tähän  poikaan  on  Victor  Hugo  pannut  ainoaksi  inhimilliseksi 
tunteeksi  Lucrezian  rintaan,  joka  muuten  esiintyy  täydellisenä  naishir- 
viönä,  suorastaan  rikollisuuden  eduskuvana.  Esiripun  noustessa  Gennaro 
on  upseerina  Veneziassa,  jossa  hän  tapaa  Lucrezia  Borgian  eräissä  naa- 
miohuveissa. Lucrezia,  joka  silloin  on  Ferraran  herttuan  Alfonson  vaimo, 
tuntee  ja  tietää,  että  Gennaro  on  hänen  poikansa;  Gennaro  ei  sitä  tiedä. 

Gennaron  ystävät,  eräät  venezialaiset  aateli smiehet,  loukkaavat  Lucreziaa, 
joka  päättää  verisesti  kostaa  heille.  Hän  tekeekin  sen  Ferrarassa,  johon 
hän  on  aatelismiehet  houkutellut.  Aatelismiehet  myrkytetään  Lucrezian 
toimeenpanemissa  pidoissa.  Gennaro  on  myöskin  tullut  Ferraraan.  Hert- 
tua Alfonso  luulee  häntä  puolisonsa  rakastajaksi  ja  aikoo  hänet  surmaut- 
taa; tOintuskin  herttuan  valmistamasta  surmasta  päässeenä  Gennarokin 
joutuu  Lucrezian  tietämättä  noihin  myTk)rtyspitoihin  ja  juopi  siellä  hän- 
kin myrkkymaljasta.  Nähdessään  ystäviensä  surman  Gennaro,  joka  jo 
ennallaan  inhoaa  Lucrezia  Borgiaa  tämän  huonon  maineen  tähden,  syttyy 
pyhään  vihaan  surmaajaa  kohtaan  ja  pistää  kuoliaaksi  turhaan  armoa  ane- 
levan Lucrezian.  Vasta  kuollessaan  ilmoittaa  Lucrezia,  että  hän  on  Gen- 
naron äiti.  Gennaro  jää  esiripun  laskiessa  seisomaan  kauhistuneena  äidin- 
murhaava  tikari  kädessään. 

Samanlaiseen  käsitykseen  Lucrezia  Borgiasta  kuin  Victor  Hugon 
draama  perustuu  meilläkin  aikoinaan  näytelty  Donizetti^n  oopera  »Lucrezia 
Borgia» . 


Jos  se  Lucrezia  Borgia,  Ferraran  herttuatar,  joka  juhannuspäivänä 
v.  f 5 19  ainaiseksi  ummisti  vaaleansiniset  silmänsä,  voisi  nousta  haudas- 
tansa kuulemaan  sitä  jälkimainetta,  jonka  Victor  Hugo  draamassaan  hä- 
nestä antaa,  niin  tuo  jälkimaine  vaikuttaisi  häneen  kuin  vieraaseen,  ei 
häneen  sattuisi  eikä  koskisi.  Varmaankaan  hän  ei  löytäisi  siitä  ainoa- 
takaan sanaa,  joka  vastaisi  jotakin  kohtaa  hänen  elämässänsä.  Jos  hän 
tuntisi  ^borgialaisen  myrkyn^,  niin  se  herättäisi  pikemmin  hänessä  vain 
muistoa  sydänsurusta  kuin  rikoksesta;  jos  Gennaro,  runoilijan  luoma 
henkilö,  voisi  todellakin  nostattaa  omantunnon  vaivoja  hänen  rinnassansa 
sen  hirveän  f  sukurutsauksen  vuoksi,  josta  häntä  syytetään,  niin  epäile- 
mättä hänen  veljensä,  Gandian  herttua,  olisi  sinä  hetkenä  kaukana  hä- 
nen ajatuksistansa;  jos  hän  saisi  nähdä  puolisonsa,  Alfonso  Ferraralaisen 
mustasukkaisuudesta  murhanhaluisena,  niin  hän  epäilemättä  todistaisi, 
ettei  hän  ollut  syynä  siihen,  että  trubaduuri  ja  ritari  Ercole  Strozzi  eräänä 
synkkänä  iltana  linnansokkeloissa  surmattiin;  ja  jos  hän  olisi  saapuvilla 
viimeisen  näytöksen  kuolinpidoissa,  niin  hän  hymy  huulilla  muistelisi, 
miten  hänen  ajatuksensa  sinä  aikana,  noin  v.  1517  paikoilla,  kokonaan 
täyttivät  hellät  huolet  omasta  perheestä  ja  valtakunnasta  sekä  huolehti- 
minen hänen  oman  sielunsa  iankaikkisesta  vapahduksesta. 

Hämmästyksellä  hän  katselisi  myrkynsekoittajaa  näyttämöllä.  Mutta 
luultavaa  on,  ettei  hän  tuntisi  vihan  raivoa  sitä  henkilöä  kohtaan,  joka 
hänet  sellaiseksi  on  kuvannut.  Sillä  väitetään  taholta,  joka  vaatii  uskot- 
tavuutta, että  Lucrezia  Borgialla  ei  ollut  voimakkaita  tunteita.  Sanotaan 
hänen  olleen  naisen,  jolla  ei  ollut  minkäänlaisia  kiihkeitä  intohimoja.  — 

Tämä  voi  tuntua  mahdottomalta,  ja  lukija  kysynee  ehkä:  kalpe- 
neeko veri  Lucrezia  Borgian  kuvasta  historiallisen  kritiikin  valossa? 
Eikö  sen  niminen  tähti  enää  loista  legendoissa,  jotka  kertovat  kuu- 
mista ja  rikoksenraskaista  öistä?  Onko  se  Lucrezia,  jonka  traditsio- 
nit  ovat  meille  antaneet,  harhakuva,  joka  haihtuu  tyhjiin?  On  vaikea 
tähän  varmasti  vastata.  Mutta  on  mahdojlista,  että  se  nainen,  jolla  oli 
tapana  vuodattaa  surunkyyneleitään  hiljaisuudessa,  neljän  luostariset  nän 
sisäpuolella,  ei  ole  antanut  muuta  kuin  nimensä  legendahahmolle,  josta 
on  tullut  yksi  kaiken  naisellisen  kauneuden  ja  himon  eduskuvista  maail- 
massa. 

Katsokaamme  mitä  siitä  luullaan  tiedettävän. 


Että  Lucrezia  Borgia  on  saanut  niin  huomattavan  sijan  jälkimaail- 
man yleisessä  tietoisuudessa,  johtuu  epäilemättä  suureksi  osaksi  siitä  sei- 
kasta, että  asialliset,  historiaan  perustuvat  todisteet  hänestä  ja  hänen 
elämästänsä  ovat  kovin  niukat.  Ainoastaan  se  tosiasia,  että  niin  tavatto- 
man suuressa  määrässä  on  puuttunut  selviä  tietoja  hänen  luonteestaan 
ja  moraalistaan,  on  ollut  syynä  siihen,  että  traditsioni  ja  kirjallisuus  on 
voinut  antaa  hänen  hahmollensa  niin  paljon  väriä  kuin  tosiaankin  on 
ollut  laita,  ja  niin  monenlaista  ja  vaihtelevaa  väritystä.  Mutta  tähän 
liittyy  vielä  toinenkin  seikka:  häntä  ei  ole  koskaan  tarkastettu  erillään,  yksi- 
nänsä. Siitä  hetkestä  aikain,  jolloin  hän  lähtee  Roomasta  ja  luopuu  lä- 
heisistä suhteistaan  Vatikaaniin  astuakseen  Ferraran  perintöruhtinattarena 
uuteen  ympäristöön,  ei  traditsioni  tiedä  hänestä  enää  mitään,  ja  fosfori- 
välkkeinen  sädekehä  hänen  päänsä  ympärillä  on  sammunut.  Hänen  hah- 
monsa on  viehättänyt  ja  houkutellut  vain  niin  kauan,  kuin  se  kohosi 
siltä  ihmeelliseltä  taustalta,  jonka  viidennentoista  vuosisadan  lopun  paa- 
vivalta  muodosti,  vain  niin  kauan  kuin  sen  rinnalla  kulkivat  nuo  mo- 
lemmat   mieshahmot,    jotka    kokonaan    hallitsivat    häntä  ja  voimakkaasti 

värittivät  koko  hänen  aikaansa:  hänen  isänsä,  paavi  Aleksanteri  VI 
ja  hänen  veljensä  Cesare  Borgia.  Ainoastaan  säestävänä  äänenä  tässä 
haaveisessa  veri  heimolaisten  kolmikossa  on  hänen  äänensä  halki  vuosi- 
satojen päässyt  kuuluville. 

Mutta  se  siirtyminen,  jonka  alaisena  Lucrezian  hahmo  on  aikojen 
kuluessa  ollut,  ei  myöskään  ole  tapahtunut  yksikseen;  ei  yksin  hän  ole 
vähitellen  saavuttanut  ulottuvaisuuksia,  jotka  eivät  laisinkaan  olleet 
hänen  omiansa.  Hän  on  vain  seurannut  prosessin  mukana.  Kaiken 
mahdollisen  paheen  eduskuvana  kaikuu  yhä  vielä  jo  yksinään  Borgian 
nimi;  sen  nimen  kantajat  edustavat  yleisessä  tietoisuudessa  vain  sen 
petomaisuuden  eri  puolia,  joka  historiassa  saa  etsiä  vertojansa  ja  joka 
esiintyy  luonnottomana  ja  selittämättömänä  kasvannaisena  ihmisyyden 
versovassa  puussa.  Legendat  seitsemästä  paholaisesta,  joiden  sanottiin 
ryömineen  esiin  paavi  Aleksanterin  päänaluisesta  samana  hetkenä,  jolloin 
hän  heitti  henkensä,  elävät  vielä  tänäkin  päivänä,  ja  kertomuksia,  kuinka 
nopeasti  ja  taitavasti  Cesaren  palkatut  murhaajat  täyttivät  moninaisia  ja 
arkaluontoisia  toimiaan  Rooman  hämärillä  kujilla,  toistetaan  yhä  häm- 
mästyneelle ja  tietämättömälle  jälkimaailmalle,  joka  luulee  niistä  löytä- 
vänsä verrattomia  paljastuksia  rikoksen  aikakirjoista. 

Mutta  unhoitetaan  aika  ja  olosuhteet.  Ei  oteta  huomioon  ilmaa, 
jossa  kaikki  nämät  kauheudet,  todistetut  ja  todistamattomat,  pantiin  toi- 
meen. Ei  muisteta  vaatia  historialta  sitä  selitystä,  jota  se  on  velkapää 
antamaan. 

Neljästoista  vuosisata  merkitsi  Italiassa,  niinkuin  tiedetty,  kaikkien 
olosuhteiden  mullistusta,  kumousta,  joka  on  suurimpia  ja  mielenkiintoi- 
simpia mitä  historia  voi  tarjota.  Valtiollisessa  suhteessa  merkitsee  tämä 
aikakausi  siirtymäastetta  keskiajan  kunnallislaitoksen  ja  uudenaikaisen 
valtion  välillä.  Sekä  keisarit  että  paavit  ovat  kadottaneet  herruutensa, 
keskiaikainen  feodaaliaate  sekä  sen  luokkajärjestelmä  ja  sen  molemmin- 
puolinen avunantoperiaate  oli  ainaiseksi  järkytetty.  Pienet  valtiot  heitet- 
tiin oman  onnensa  nojaan,  irroitettuina  sitoumuksistaan  voimakasta  hal- 
litsijaa kohtaan  ja  jätettyinä  hoitamaan  asioitansa  omin  neuvoin.  Ja 
kunnissa  uusiutuu  sama  ilmiö:  yksilöt  vapautetaan  ankarista  velvolli- 
suuksistaan yhteiskuntaa  ja  ammatistoa  kohtaan,  uusia  ja  vapaampia 
aatteita  yhdenvertaisuudesta  ja  vapaudesta  nousee  päivän  valoon,  ja 
uutena  ja  valtavana  voimana  kohoaa  tänä  uudestiluomisen  ja  kumouksen 

aikana  personallisuus,  yksilö.  Tässä  on  yksi  renessansiajan  pääkohtia: 
yksilön,  uudenaikaisen  personallisuuden  itsenäisyyden  julistus. 

Näiden  olosuhteiden  melkein  luonnollisena  seurauksena  kehittyvät 
tyrannivallat:  kunnianhimo,  hallitsemishalu,  seikkailuhalu  saivat  mielet 
liikkeelle,  nöyryyden  ja  alistumisen  oppi  oli  hylätty,  yhteiskunnat  olivat 
eristettyinä  heikot,  ja  kaikki  oli  voitettavissa  rohkealla  urheudella  ja  neu- 
vokkaalla sukkeluudella. 

Seikkailusankarit  ottivat  valtikat  käteensä.  Vaadittiin  taistelua  ja 
taitoa  valtaistuimen  voittamiseksi;  —  mutta  tarvittiin  paljon  enemmän 
sen  vallassansa  pitämiseksi.  Alituinen  taistelu  liittoutuneita,  anastajia  ja 
vallantavoittelijoita  vastaan  oli  välttämätöntä,  ja  valtaistuimen  puolustaja  ei 
saanut  arastella  minkäänlaisia  aseita.  Myrkkypikari  ja  tikari  olivat  luonnol- 
lisia keinoja,  joiden  avulla  päivä  päivältä  puolustettiin  asemaa,  ja  omatunto 
oli  vaarallinen  neuvonantaja,  josta  yksinvaltiaan  kaikkein  ensiksi  tuli 
luopua.  Ei  mitään  sitoumuksia  pidetty  pyhinä.  Taistelu  saattoi  raivota 
saman  perheen  jäsenten  kesken.  Useampaan  kuin  yhteen  tyrannihah- 
moon  olisi  Victor  Hugo  voinut  antaa  Don  Apostolon  kohdistaa  sanansa 
Cesare  Borgiasta:  „Cet  homme  a  la  rage  de  tuer  ses  parents".^ 

Ja  paavinistuin  ei  enää  suuresti  eronnut  muista  valtaistuimista. 
Vankeus  ja  skismi  oli  suuresti  rajoittanut  pyhän  isän  vaikutusta 
ihmisten  mieliin,  ja  vuodesta  1417  aikain,  jolloin  Otto  Colonna  Martin 
V:n  nimellä  asettuu  pyhälle  istuimelle,  ei  voi  enää  olla  puhettakaan  Heidän 
Pyhyyksiensä  henkisestä  vaikutuksesta  tai  jumalallisesta  vallasta.  Enem- 
män kuin  vuosisadan  kuluessa  eivät  paavit  yritäkkään  muuta  kuin  vah- 
vistaa ja  laajentaa  maallista  valtaansa.  Heillä  ei  ole  muuta  valintaa  kuin 
seurata  toisten  tyrannien  esimerkkiä;  heidän  asemansa  vaikeus  ja  mut- 
kikkuus pakoittaa  heitä  usein  kaikkein  häikäilemättömimmässä  mää- 
rässä käyttämään  hyväkseen  rikollisia  temppuja  vahvistaakseen  ainakin 
joksikin  aikaa  asemaansa.  Ja  jonkunmoisena  puolustuskeinona  ruvetaan 
järjestelmällisesti  haikailematta  harjoittamaan  peittelemätöntä  nepotismia, 
paavien  läheisten,  palvelushaluisten  sukulaisten  kyynillistä  suosimista. 
Rodrigo  Borgialla  oli  hyviä  edelläkävijöitä,  kun  hän  v.  1492  osti  itsel- 
leen paavinarvon  ja  tuli  kuuluisaksi  Aleksanteri  VI:ksi.  Hän  oli  itse 
työntynyt    esille    vanhemman    sukulaisensa,    espanjalaisen   seikkailijan  ja 


Tällä  miehellä  on  oikea  raivo  murhata  sukulaisiansa. 

saiturin  Calixtus  Illin,  Borgia-suvun  ensimäisen  edustajan,  puollon 
avulla,  ja  hänellä  oli  ollut  tilaisuus  saada  oppia  tämän  seuraajalta.  Hän  ei 
ollut  mikään  poikkeus  aikanansa  eikä  asemassansa;  vain  uskomattoman 
pitkälle   johtunut    tulos    järjestelmästä,    joka    aikoja  sitten  oli  kadottanut 

0 

oman  mädänneisyytensä  tietoisuuden. 

On  tarpeellista  muistuttaa  mieleen  tätä  seikkaa,  jotta  voisi  määrätä 
Lucrezian  todellista  ympäristöä. 

Aleksanteri  VI:n  todellisille  rikoksille  voisi  epäilemättä  löytää 
vastineita  toistenkin  senaikuisten  tyrannityyppien  joukosta.  Se  mikä 
hänen  nimellensä  on  antanut  erityisen  merkityksensä  rikoksentekijäin  kro- 
nikassa, on  se  häikäilemätön  avonaisuus,  jotta  ei  sanoisi  kerskailu,  millä 
hän  maailman  katseille  paljasti  teoissa  osoittuvan  halveksumisensa  Juma- 
lan ja  ihmisten  lakeja  kohtaan.  Sama  kylmä  hymy  huulilla  hän  pani 
toimeen  ja  itse  todisti  läsnäolollaan  kaikkea  sitä,  mitä  hänen  ilmakehäs- 
sänsä tapahtui,  ja  jokaisen  uuden  häpeätyön  hän  luuli  voivansa  helposti 
ja  mukavasti  hyvittää  anomalla  sitä  anteeksi  Jumalan  äidin  kuvan  edessä, 
jonka  piirteissä  hän  oli  ikuistuttanut  mieli  rakastajattarensa,  Giulia  Far- 
nesen,  jota  kauneutensa  vuoksi  nimitettiin  Giulia  Bellaksi. 


£i  mikään  Lucrezia  Borgian  lapsuudessa  olluf  omiaan  hänelle  pal- 
jastamaan isän  luonteen  inhottavuuksia.  Ei  mikään  saattanut  häntä  var- 
haisimman  nuoruutensa  aikana  näkemään  paavia,  hänen  piiriänsä  ja 
politiikkiansa,  hänen  elämäänsä  ja  tekojaan  selvässä  ja  väärentämättömässä 
valossa. 

Hän  oli,  samoinkuin  hänen  monet  veljensä  ja  ennen  kaikkia  muita 
Cesare,  isän  —  paavi-isän  1  —  kiihkeän  rakkauden  esineenä  ja  edeltäpäin 
määrätty  uhraamaan  elämänsä  hänen  valtiollisiin  keinotteluihinsa.  Niin 
kauan  kuin  hän  oleksi  äidin,  Vannozza  Cattanein  kodissa,  ei  hän  var- 
maankaan saanut  tietää  mitään  elämästä.  Ja  luultavaa  on,  ettei  häneen 
istutettu  vapaita  ja  hämmentämättömiä  ajatuksia  hyvästä  ja  pahasta  tai 
ennakkoluuloista  vapaita  käsitteitä  elämästä  edes  sittenkään,  kun  hän 
vaihtoi  äidinkodin  toiseen,  jossa  hän  vietti  muutamia  lapsuutensa  vuo- 
sia. Isä,  silloinen  kardinaali  Rodrigo,  jätti  hänet  nimittäin  erään  nais- 
puolisen sukulaisen  Adriana  Orsini'n  hoitoon,  jonka  kanssa  Rodrigo  kauan 
aikaa    oli    ollut    läheisessä    yhteydessä   ja    jonka   sanotaan  olleen  hänen 

uskottunsa  kaikissa'  hänen  aikeissaan  ja  vehkeissään,  salajuonissaan  ja 
rikoksissaan.  On  tuskin  luultavaa,  että  Lucrezia  olisi  saanut  täällä,  niin- 
kuin joskus  on  tahdottu  väittää,  erittäin  huolellisen  kasvatuksen,  sellai- 
sen klassillisen  ja  hienon  sivistyksen,  kuin  niin  monet  muut  hänen  aikui- 
sensa  ylhäiset,  nuoret  naiset. 

Sen  sijaan  hän  aivan  varmaan  sai  osakseen  isänsä  lähimmän  ym- 
päristön saastutetun  ilman.  Adrianan  talossa  hän  pikku  tyttönä  oppi 
tuntemaan  muutamia  vuosia  vanhemman,  ihastuttavan  ja  vaaleakutrisen 
Giulia  Farnesen,  joka  viidentoista  vuoden  vanhana,  20  p.  toukok.  1489, 
joutui  avioliittoon  talon  pojan,  Ursino  Orsini'n  kanssa.  Mutta  samassa 
talossa  ja  samoihin  aikoihin  Lucrezian  isä,  58-vuotias  kardinaali,  tutustui 
viisitoistavuotiseen  Giuliaan.  Luultavasti  jo  silloin,  mutta  aivan  varmaan 
kaksi  vuotta  myöhemmin,  hän  oli  kardinaalin  tunnustettu  rakastajatar. 

Lucrezia  tuijottaa,  mitään  ymmärtämättä,  pimeyteen,  joka  on  täynnä 
käsittämättömiä  suhteita.  Hänen  ensimäinen  mielikuvansa  elämästä  on 
tietoa  inhottavista  rikoksista  ja  kieroista  paheista.  Hänen  katseensa  on, 
saattaa  sanoa,  hämmentynyt  syntymästä  saakka.  Hänellä  rajoitettuine  tie- 
toineen ja  yksivärisine  ympäristöineen  voi  tuskin  olla  aavistustakaan  ter- 
veistä ihmisistä  ja  luonnollisista  oloista. 

Yhdentoista  vuoden  vanhana  Lucrezia  tulee  riistetyksi  tapahtumien 
pyörteeseen  ja  joutuu  samalla  pienen  hoviskandaalin  keskipisteeksi.  Tietä- 
mättään ja  tahtomattaan  tosin.  Sillä  niihin  moniin  asioihin,  jotka  ovat 
häneltä  kielletyt,  kuuluu  myös  toimintavapauden  ja  itsemääräämisoikeuden 
pieninkin  merkki,  niin,  voisipa  melkein  sanoa  heikoinkin  aavistus  hänen 
omasta,  ihan  edessä  olevasta  kohtalostansa.  Hän  ei  ole  täyttänyt  edes 
yhdettätoista  ikävuottansa,  kun  hänen  isänsä  —  tai  „setänsä",  joksi 
häntä  säädyllisyyden  vuoksi  virallisissa  asiakirjoissa  nimitetään  —  katsoo 
hyväksi  luvata  hänet  kaikkien  lakimuodollisuuksien  mukaan  26  päivänä 
helmik.  1491  puolisoksi  eräälle  nuorelle,  espanjalaiselle  aatelismiehelle. 
Mutta  kuuluupa  se  melkein  sadulta  —  tuskin  kahta  kuukautta  myöhem- 
min, 30  päivänä  huhtik.  samana  vuonna,  antaa  tämä  tyttärensä  onnesta 
huolehtiva  kardinaali  yhtä  virallisesti  sitovan  lupauksen  toiselle,  yhtä 
espanjalaiselle  ja  yhtä  jalosukuiselle  nuorukaiselle. 

Olisi  voinut  luulla  että  olisi  tarvittu  kaksi  Toledo-säilää  ratkaise- 
maan tätä  solmua.  Mutta  niin  ei  käynyt.  Isä  Rodrigo  tuli,  varhemmin 
kuin    mitä    hän    oli    voinut    olettaa,    roomalaisen  kirkon  päämieheksi,  ja 

tämän  jälkeen  ei  espanjalaisista  voinut  olla  puhettakaan.  Oli  itsestään 
selvää,  että  Lucrezian  tuli  joutua  koristamaan  jotakuta  italialaista  valta- 
istuinta, ja  toistaiseksi  valinta  kohdistui  Pesaron  Giovanni  Sforzaan. 
Tosin  se  ei  ollut  mikään  loistava  liitto,  mutta  se  tarjosi  korean  nimen 
ja  varsin  läheisiä  sukulaisuussuhteita.  Kesäkuussa  1493  vietettiin  häät 
mitä  ^suurimmalla  komeudella  ja  loistolla^.  Lucrezia  Borgia  oli  silloin 
kolmetoistavuotias. 

Avioliitto  ei  kuitenkaan  eroittanut  häntä  isän  läheisestä  yhteydestä; 
aluksi  se  tuskin  tuotti  minkäänlaista  muutosta  hänen  ulkonaiseen  elä- 
määnsä. Hän  asui  edelleen  Roomassa  pienen  hovin  hallitsijattarena,  oli 
alituisesti  korkean  isänsä  valvonnan  alaisena  ja  eli  piirissä,  johonka  kuu- 
lui yksinomaan  Borgia-suvun  uskollisia  jäseniä,  naisia  ja  kunniapalve- 
lusta  tekeviä  kavaljeereja.  Ja  kuvaavaa  on,  että  kun  hän  vuoden  kuluttua 
lähtee  uuteen  residensiinsä,  Pesaroon.  hänen  mukanansa  seuraa  nuo 
kolme  naista,  jotka  olivat  lähimmissä  tekemisissä  vatikaanisalaisuuksien 
kanssa:  Vannozza,  Adriana,  Giulia.     Isän  valitsema  seura! 

Olo  Pesarossa,  joka  niin  suuresti  erosi  Rooman  rikkaasta  ja  häi- 
käisevästä hovielämästä,  ei  kestä  kauan.  Jo  syksyllä  seuraavana  vuonna 
1495,  asustaa  Lucrezia  jälleen  roomalaisessa  palatsissaan,  ja  alkunsa 
saa  seuraelämä,  joka  on  kirjavampi  ja  kevytmielisempi  kuin  ehkä  missään 
muussa  renessansiajan  hovissa,  mutta  myös  loistavampi  ja  ruhtinaalli- 
sempi kuin  missään  muualla.  Niitä  oli  kokonainen  kokoelma  Borgia- 
hoveja  Vatikaani  keskustana;  kaikki  pyhän  isän  lapset  ovat  Roomassa  ja 
hallitsevat  kukin  tahollansa:  Cesare,  Giovanni,  Gandian  herttua,  Jofre, 
nuorin,  naimisissa  kevytmielisen  neapelilaisen  kuninkaantyttären,  Sancian. 
kanssa.  Kaikki  ihmisiä,  jotka  sattuma  oli  nostanut  valtaan,  jotka  ennen 
kaikkea  muuta  asettivat  oman  vallanhimonsa  tyydyttämisen  etusijaan, 
joille  elämä  ei  ollut  muuta  kuin  hurja  ja  kiihkeä  peli  kruunuista  ja  ra- 
hoista» kardinaalikaavuista  ja  rakastajattarista. 

Nyt  seuraavat  vuodet  ennen  kaikkea  ovat  antaneet  aihetta  noihin 
vertatiukkuviin  juttuihin  Borgia-suvun  jäsenistä.  Eipä  kestänyt  kauan, 
ennenkuin  kansa  alkoi  huhuilla  kammottavia  tapauksia  pyhän  isän  lä- 
himmästä piiristä,  ja  jotkut  uhkarohkeat  vieraiden  ruhtinashovien  lähetti- 
läät tulivat  lausuneeksi  jonkun  varomattoman  viittauksen  ihmeellisistä 
hankkeista.  Lucrezia  ja  hänen  kälynsä  Sancia  olivat  tämän  piirin 
loistavimmat    koristukset,    kumpikin    aivan    nuoret,    kauniit,  komeutta  ra- 

kastavat  ja  suosionhaluiset.  Sancian  nimi  se  ensiksi  joutui  pahojen  kuis- 
kauksien esineeksi:  väitettiin,  että  hänen  molemmat  lankonsa,  Cesare  ja 
Giovanni,  kilpailivat  hänen  suosiostansa  ja  luultiin  tiedettävän  että  hän  tyy- 
dytti kummankin  haluja. 

Mutta  pianpa  mainittiin  myös  Lucrezian  nimeä. 

Aleksanteri  ja  hänen  poikansa  Cesare  olivat  päässeet  selville  siitä, 
ettei  heillä  ollut  vähintäkään  iloa  vävystään  ja  langostaan  Giovanni  Sfor- 
zasta.  Tämän  valtiolliset  aikeet  kävivät  aivan  toiseen  suuntaan  kuin 
paavin  tuumat,  ja  siksipä  varsin  pian  näyttäytyi  välttämättömäksi  pois- 
taa tieltä  tämä  hyödytön  sukulainen.  Ei  huolittu  etsiä  edes  jotakin  teko- 
syytä eikä  noudattaa  varovaisuutta.  Tavattomalla  arkailemattomuudellaan 
Cesare  astui  eräänä  päivänä  sisarensa  huoneeseen  ja  ilmoitti  hänelle 
muitta  mutkitta,  että  hän  oli  aikonut  raivata  hänen  miehensä  tieltä. 
Lucrezia  sai  kuitenkin  tilaisuuden  varoittaa  miestänsä,  jonka  onnistui 
pelastaa  henkensä  äkkiä  pakenemalla.  Mutta  avio-onneansa  ei  hän  saa- 
nut takaisin.  Aleksanteri  VI  antoi  kommissionin  julistaa  avioliiton  Lu- 
crezian ja  Sforzan  välillä  puretuksi,  ja  syyksi  mainittiin  se,  että  mies 
muka  oli  mahdoton  avioliittoon.  Lucrezia  oli  valmis  valalla  vannomaan 
että  asia  oli  tosi  ja  että  hän  itse  oli  puhdas  ja  koskematon  kuin  eilispäivän 
lapsi.  „ Jolle  koko  Italia  nauroi"  —  sanoo  eräs  senaikuinen  kronikan 
kirjoittaja. 

Sillä  ottamatta  huomioon  sitä  seikkaa,  että  syytös  Sforzaa  vastaan 
varmaankin  oli  väärä,  olisi  ollut  varsin  naiivia  ajatella  Lucreziaa 
hyveen  esikuvana  siinä  roomalaisessa  maailmassa,  joka  oli  hänen  ympä- 
ristönänsä. Mutta  tähän  liittyy  vielä  eräs  seikka,  yksi  salaperäisimpiä 
kohtia  koko  Borgia-perheen  elämässä,  joka  on  ollut  alkuna  kaikkein 
mustimpaan  huhuun  paavin  ja  hänen  tyttärensä  välisistä  suhteista. 

Sforza  oli  paennut  keväällä  1497,  luultavasti  maaliskuussa.  Kesä- 
kuun alussa  samana  vuonna  herätti  huomiota  se  seikka,  että  Lucrezia, 
joka  ei  ainoastaan  ääneti  ollut  seurannut  sitä  petollista  kohtelua,  jonka 
alaiseksi  hänen  miehensä  oli  joutunut,  vaan  myöskin  ilmeisesti  vää- 
rillä todistuksilla  oli  edistänyt  Sforzan  asian  suoritusta,  vetäytyi  San 
Siston  luostariin  Via  Appian  varrelle.  Jo  silloin  näytti  pahoja  huhuja 
olleen  liikkeellä;  »puhutaan  asioita,  joita  ei  voi  uskoa  kirjeen  tallennet- 
taviksi^, kirjoittaa  eräs  kardinaali  Ippolito  d'£sten  kirjeenvaihtajista. 
Maaliskuussa    seuraavana   vuonna  sanotaan  toisessa  kirjeessä:   „ Roomasta 

ilmoitetaan  varmana  asiana,  että  paavin  tytär  on  synnyttänyt  lapsen ". 

Giovanni  Sforzan,  eronneen  miehen,  sanotaan  väittäneen,  että  paavi  oli 
hankkinut  tyttärelleen  vapauden  »per  usare  con  lei".*  Vuonna  1501 
Aleksanteri  VI  laillistuttaa  osaksi  Cesaren  poikana,  osaksi  omana  peril- 
lisenään erään  kolmivuotiaan  Giovanni  Borgian.  Ja  kun  Lucrezia  paljoa 
myöhemmin  on  Ferrarassa,  niin  ilmestyy  sinne  tuo  salaperäinen  „infante 
romano"  (roomalaislapsi),  niinkuin  häntä  nimitetään,  käypi  siellä  Lucre- 
zian  veljestä  ja  on  juuri  niin  vanha,  että  syntymävuosi  sopii  vuoteen  1498. 

Siinä  on  koko  jakso  pimeitä  kohtia,  joista  aivan  varmaan  hyvällä 
tahdolla  voi  laatia  pienen  kauhistuttavan  perhetragedian.  Mutta  ei  ole 
mitenkään  kylliksi  nä3rtetty  toteen,  että  sellainen  asianyhdistely  antaisi 
ainoan  selvityksen  näihin  moniin  salaperäisyyksiin.  Ja  on  vaikea  rat- 
kaista, kuinka  suuressa  määrässä  syrjäytetyn  puolison  pahanilkinen  väite 
on  voinut  vaikuttaa  huhujen  ja  traditsionien  syntymiseen  tästä  asiasta. 

Mutta  tarkastakaamme  edelleen  Lucrezian  ulkonaisen  elämän  eri 
kohtia,  jotka  tosiaankin  seurasivat  toisiaan  sellaisella  nopeudella,  että  ne 
tuskin  saattoivat  suoda  tälle  nuorelle  naiselle  hetkenkään  hengähdysaikaa 
hänen  elämänsä  näytelmän  suurten  kohtausten  väliaikoina.  Ihmiset  hä- 
nen aikanansa  elivät  nopeasti  ja  voimakkaasti. 

Täsmälleen  puoli  vuotta  sen  jälkeen,  kuin  avioero  Sforza^ta  oli 
saanut  virallisen  vahvistuksen,  20  p.  kesäk.  1498,  esiintyy  Lucrezian 
nimi  jälleen  —  ainakin  neljännen  kerran  kuluneen  seitsemän  vuoden 
kuluessa  —  toisena  liittokumppanina.  avioliittosopimuksessa.  Cesarelle, 
joka  vuotta  aikaisemmin  oli  heittänyt  veljensä,  Gandian  herttuan,  Tiberiin, 
oli  tie  valmistettava  Neapelin  valtaistuimelle,  ja  arveltiin  viisaimmaksi 
alkaa  valmistelut  naittamalla  Luerezia  Don  AlfonsoUe,  Alfonso  II:n 
aviottomalle  pojalle  ja  Lucrezian  kevytmielisen  kälyn  Sancian  veljelle. 
Seitsentoistavuotiaalle  AlfonsoUe  oli  tämä  liitto  kovin  vastenmielinen; 
huhut  Lucreziasta  olivat  ennättäneet  hänenkin  tietoonsa.  Hänen  vais- 
tonsa osottautuikin  oikeaksi.  Hyvinkin  pian  hän  huomasi,  että  hänen 
asemansa  Roomassa  kävi  kovin  epävarmaksi,  sillä  Cesare  oli  tehnyt 
uusia  sopimuksia  Ranskan  kuninkaan  kanssa.    Ja  täsmälleen  kaksi  vuotta 


*  «Pitääkseen  yhteyttä  hänen  kanssansa".  Tämä  sekä  muut  asiakirjat 
ovat  siteeratut  Gregoroviuksen  Lucrezia  Borgiasta  julkaiseman  teoksen  mu- 
kaan* mikä  teos  pääasiallisesti  on  ollut  tämän  katsauksen  historiallisten  eri- 
koistietojen lähteenä. 

naimisen  jälkeen  arveltiin  hänen  aikansa  tulleen.  Lucreziaa  tarvittiin 
edullisempia  valtiollisia  keinotteluja  varten.  Eräänä  kesäiltana  hyökkäsi- 
vät Don  Alfonson  kimppuun  Pietarin  kirkon  rappusilla  muutamat  palka- 
tut murhaajat,  joiden  ei  kuitenkaan  onnistunut  saada  häntä  hengiltä. 
Vaikeasti  haavoitettuna  häntä  hoitivat  Vatikaanissa  hänen  vaimonsa  Lu- 
crezia,  joka  todellakin  lienee  tuntenut  hellää  rakkautta  häntä  kohtaan, 
sekä  hänen  sisarensa  Sancia.  Hänen  tilansa  oli  paranemaan  päin,  kun 
Cesare  eräänä  päivänä  astui  sairashuoneeseen,  pyysi  molempia  naisia 
poistumaan  ja  kuristi  langon  hänen  vuoteeseensa.  Tapaus  ei  herättänyt 
erityistä  huomiota,  ja  Aleksanteri  VI,  jonka  sanotaan  aina  Gandian  mur- 
han jälkeen  pelänneen  poikaansa  Cesarea,  ilmaisi,  jos  kohta  vain  mykän, 
mutta  sittenkin  varsin  selvän  hyväksymisensä. 

Taaskin  kului  vuosi.  Elokuussa  1501  tehtiin  avioliittokontrahti 
Lucrezian  ja  Alfonso  Ferraralaisen,  herttua  Ercolen  vanhimman  pojan  vä- 
lillä. Häät  vietettiin  juhlallisuudella,  jonka  kaltaista  ei  toista  ole  ollut. 
Vuoden  1502  alkupäivinä  Lucrezia  Borgia  ratsasti  tuhanteen  nousevan 
seuralaisjoukkonsa  keskellä  Porta  del  Popolon  kautta  pois  kaupungista. 
Edellinen  jakso  hänen  elämäänsä  on  loppuun  kulunut.  Rooma  on  hä- 
nelle enää  vain  muisto. 

Alutta  millainen  muisto! 


Tähän  aikaisempaan  jaksoon  Lucrezian  elämästä  on  mielenkiinto  ensi 
sijassa  liittynyt.  Roomalais  vuodet  ovat  etupäässä  antaneet  aihetta  paavin- 
tyttären  luonteen  erittelyyn;  ne  ne  juuri  ovat  antaneet  legendoille  niiden 
kiihkeän  värin  ja  pitkän  iän.  Siksipä  on  syytä  hetkeksi  tässä  katkaista 
Lucrezian  ulkonaisen  elämän  tapausten  kronikka  ja  muutamin  sanoin  kos- 
ketella niitä  eri  käsityksiä,  joita  tästä  nuoresta  naisesta  on  syntynyt. 

Turhaa  on  sen  enempää  koettaa  kuvailla  toista  niistä  kiepoma- 
navoista,  joiden  ympäri  Lucrezian  luonteen  käsitys  pyörii:  Messalina- 
tyyppiä,  tuota  naista,  jolla  on  rajaton  halu  pahuuteen  ja  tyydyttämätön 
himo  aistillisiin  .  nautintoihin.  Tämä  on  yleistietoisuuteen  imeytynyt 
Lucrezia-hahmo  ja  sen  Victor  Hugo  on  vakaannuttanut  draamassaan. 
Sellainen  käsitys  oli  hänestä  kautta  vuosisatojen  olemassa.  Mutta  kulu- 
neen vuosisadan  aikana  on  Lucrezian  luonne  joutunut  useamman  kerran 
tutkimuksien  esineeksi,  jotka  suurimmaksi  osaksi  ovat  joko  enemmän  tai 

vähemmän  yrittäneet  nostaa  hänen  heikoilta  olkapäiltään  vaikeitten  syy- 
tösten taakkaa.  Etusija  näis.sä  yrityksissä  on  Gregoroviuksen  1870- 
luvulla  julkaisemalla  tutkielmalla  Lucreziasta.  Hänen  karakteristiikkinsa 
kuvaa  toista  äärimäisyyspistettä  hänen  personallisuutensa  tulkitsemisessa. 
Se  on  laaja  kirja,  johon  on  otettu  runsaasti  luotettavia  asiakirjoja  ja  joka 
antaa  tietoa  kaikesta,  millä  on  historiallista  tai  kultuurillista  yhteyttä 
teoksen  päähenkilön  kanssa. 

Mutta  vaikka  Gregorovius  kirjoittaakin  niin  paljon  Lucreziasta,  niin 
kieltämättä  hänen  henkilönsä  ei  sittenkään  tule  hänen  kuvauksensa  pää- 
hahmoksi. Se  on  pikemmin  kirja,  joka  kuvaa  elämää  ja  oloja  hänen 
ympärillänsä;  mutta  hän  itse  on  vain  kuin  katsottuna  kuvastimessa,  ilman 
ruumista  ja  kiinteyttä.  Eikä  muulla  tavalla  juuri  voisikaan  olla:  aivan 
varmoja  ja  luotettavia  tietoja  Lucreziasta,  tietoja,  johca  polveutuisivat  hänen 
omalta  ajaltansa,  on  tuskin  yhtään  olemassa  —  ottamatta  tietenkään 
lukuun  hänen  ulkonaista,  suorastaan  virallista  elämäkertaansa.  Käyttä- 
mällä   samoja   lähteitä  tulevat  eri  historiankirjoittajat  aivan  eri  tuloksiin. 

Kun  Victor  Hugo  draamansa  esipuheessa  edeltäpäin  koettaa  torjua 
sitä  mahdollista  syytöstä,  että  hän  olisi  liioitellut  sankarittarensa  rikolli- 
suutta, niin  hän  suosittaa  parhaimpina  lähteinä  Lucrezia-käsityksilleen 
Guicciardini*a  ja  varsinkin  „Diarium"ia.  Nämät  lähteet  esiintyvät  myös 
useimmiten  historioitsijoiden  väittelyssä:  Guicciardini  on  ehkä  etevin 
vanhemmista  italialaisista  historiankirjoittajista,  jotka  ovat  esittäneet  mieli- 
pidettään Lucrezian  rikollisuudesta.  Ja  ^Diarium'',  jolla  tarkoitetaan  niitä 
tarkkoja  muistiinpanoja  Aleksanteri  VI:sta  ja  hänen  ympäristöstänsä,  joita 
paavin  seremoniamestari,  elsassilainen  Burchard,  on  tehnyt,  on  ainoa, 
luotettava  silminnäkijän  antama  todistus  tapahtumista  korkean  ylimys- 
papin  lähimmässä  ympäristössä.  —  Huolella  ja  kaunopuheisesti  koettaa 
Gregorovius  riistää  ensi  sijassa  Guicciardini*n,  mutta  osittain  myös  Burchar- 
din  tiedonannoilta  niiden  luotettavuuden.  Hän  koettaa  näyttää  toteen, 
että  Guicciardini,  joka  muun  muassa  mainitsee  sitä  mustasukkaisuutta, 
jota  Lucrezia  muka  kylvi  isänsä  ja  veljiensä  välille,  perustaa  esityksensä 
pahanilkisiin  epigrammeihin,  jotka  pari  neapeltlaista  runoilijaa,  Pontano 
ja  Sannazzaro  valtiollisesti  oikeutetulla  suuttumuksella  suuntasivat  koko 
Borgian  perhekuntaa  vastaan,  sekä  niihin  huhuihin,  jotka  häväistyshalu 
oli  pannut  liikkeelle.  Toiset  uudenaikaiset  historioitsijat,  niinkuin  esim. 
Macchiavelli'n  ja  Savonarolan  aikakauden  erinomainen  tuntija  ja  loistava 

esittäjä  P.  Villari,  näyttävät  enemmän  luottavan  Guicciardini'n  pätevyj'- 
teen  tässä  suhteessa.  Mutta  Gregorovius  menee  niin  pitkälle,  että  hän, 
yhä  turvautuen  pahoihin  kieliin,  tahtoo  myös  melkoisesti  vähentää  Bur- 
chardin  tietojen  luotettavuutta:  hänen  mielestään  on  aivan  historiallisesti 
ja  psykologisesti  mahdotonta,  että  Lucrezia  olisi  ollut  mukana  siinä  usein 
mainitussa  —  nyt  viimeksi  Merezkovskijn  kuvaamassa  —  hurjassa  juh- 
lassa, jolla  paavi  Aleksanterin  kerrotaan  Vatikaanissa  viettäneen  pyhäin- 
miesten  päivän  aattoa  v.  1501  perheensä  ja  viidenkymmenen  alastoman 
porton  seurassa. 

Tässä  ei  ole  tilaisuutta  yksityiskohtaisesti  tuoda  esiin  kaikkia  väit- 
telykohtia,  ja  tarjona  olevien  niukkojen  lähteiden  ja  toisistaan  eroavien 
lausuntojen  pätevä  arvostelu  vaatisi  tietoja,  joita  näiden  kirjoitt^galta  puut- 
tuu. Lienee  tuskin  kuitenkaan  liian  rohkeata  olettaa,  että  Gregorovius 
on  mennyt  liian  pitkälle  tahtoessaan  kieltää  eräiden  lähteiden  luotetta- 
vuutta. Lucrezia  sai  varmaan  omin  silmin  nähdä  yhtä  ja  toista  noina 
nuoruutensa  öinä,  joina  hän  epäilemättä  oli  mukana,  perhepiirin  rohkeissa 
juhlissa,  mutta  siki  ei  ole  tarpeellista  pitää  tiedonantoa,  että  Lucrezia  on 
ollut  läsnä  pyhäinmiestenjuhlassa,  samaamerkitsevänä,  kuin  sitä  syytöstä 
että  hän  muka  oli  syyllinen  monenkertaiseen  sukurutsaukseen.  Ja  mitä 
niihin  huhuihin  tulee,  jotka  kaikesta  päättäen  olivat  hyvin  yleisiä  ja 
joita  yksin  vieraitten  hovien  lähettiläätkin  kirjeenvaihdossaan  viittaile- 
malla mainitsevat,  niin  on  vaikea  käsittää,  ettei  niissä  piilisi  edes  jotakin 
totta;  se  väite,  että  ne  olisivat  syntyneet  vain  ^paavisuvun"  ilkeämielis- 
ten valtiollisten  vastustajien,  Sforzan  ja  neapelilaisten  puolelta,  on  sellai- 
nen Lucrezia-puolustajain  todiste,  joka  ei  suinkaan  ole  hyvin  perusteltu. 
Mutta  toisaalta  näyttää  epäilemättömältä,  että  jos  Lucrezia  todellakin  oHsi 
ollut  niin  pirullinen  olento,  kuin  miksi  legenda  on  hänet  tehnyt,  jos  hän 
todellakin  olisi  ollut  kaikkien  niiden  rikosten  alkuunpanijana,  joita  aiko- 
jen kuluessa  hänen  omalletunnolleen  on  sälytetty,  samanaikuinen  ajan- 
tieto sisältäisi  runsaampia  ja  varmempia  tietoja  siitä,  kuin  mikä  on  laita. 

Tuntuupa  melkein  siltä  kuin  olisi  helpompi  päästä  jonkinlaiseen 
mielipiteeseen  tästä  salaperäisestä  naisesta  ottamalla  huomioon  mitä  hä- 
nestä ei  ole  muistiinkirjoitettu,  kuin  tekemällä  oletuksia  ja  tarkoin  mää- 
riteltyjä johtopäätöksiä  siitä,  mitä  on  olemassa. 

Määräämättömänä  ja  personattomana,  melkein  kuin  varjona  ruumiil- 
listen, liiaksi  ruumiillisten  ihmisten  joukossa  soljuu  Lucrezia  meidän  kä* 

sistämme,  kun  yritämme  koota  hänen  kuvansa  piirteitä.  Kaikki  näyttää 
viittaavan  siihen,  että  sellainen  vaikute  on  oikeutettu  ja  että  sillä  on  vasti- 
neensa todellisuudessa.  Ei  mikään  todista,  että  Lucrezialla  olisi  ollut  sel- 
laisia ominaisuuksia,  jotka  muodostavat  personallisuuden,  luonteen.  Kun 
Ferraran  hovirunoilijat  laulavat  hänen  ylistystänsä,  niin  hänelle  omiste- 
taan vain  tavallisia,  epämääräisiä  ja  tyhjänpäiväisiä  epiteettejä:  he  ylistä* 
vät  hänen  kauneuttansa,  viisauttansa,  oppiansa  ja  —  hänen  siveyttänsä, 
ja  omistukset  ovat  kohdistetut  , jumalaiselle''  Lucrezialle.  Mutta  kukapa 
ei  ollut  kaunis  ja  viisas  ja  siveä  ja  jumalainen  siihen  aikaan?  Hänen 
viisaudestaan  ei  ole  minkäänlaisia  todistuksia,  ja  oppi  oli  tuskin  sen  suu- 
rempi, kuin  että  hän  osasi  puhua  useampia  kieliä,  joita  hän  sattuman 
johdosta  oli  oppinut. 

Mutta  ennen  kaikkea  häneltä  varmaankin  puuttui  luja  tahto.  Hän 
ei  ole  tahtonut  hyvää  eikä  pahaa  kirjavan  elämänsä  aikana,  ja  jos  ken- 
ties hänessä  on  ollut  kipinäkin  kykyä  asettaa  itselleen  päämäärä  ja  koet- 
taa sitä  saavuttaa,  niin  muut  pitivät  kyllä  huolen  siitä,  että  se  ajoissa 
tukahdutettiin.  Kun  1502  vuoden  vaiheilta  luo  silmäyksen  takaisin  Lu- 
cr^zian  nuoruuteen  ja  selvittää  itselleen,  mitä  kaikkea  tämä  kaksikol* 
mattavuotias  nainen  oli  saanut  kokea,  niin  ehdottomasti  saa  käsityksen 
siitä,  kuinka  luonnottoman  voimakkaasti  vieraat  tahdot  hallitsivat  hänen 
kohtaloansa.  Ja  mikä  vielä  pahempi:  ei  ainoastaan  j^>^' tahto  johtanut 
häntä  päämäärää  kohti  tai  käyttänyt  häntä  määrätyn  suunnitelman  toteut- 
tamiseksi, vaan  jokainen  uusi  vaihe,  jokainen  uusi  kohta  hänen  elä- 
mässänsä oli  samaa  kuin  uusi  tarkoitus,  uusi  aie  —  ja  kaikkien  näi- 
den ristiriitaisten  tahtojen  keskellä  hän  varmaan  itse  pysyi  niiile  aivan 
vieraana.  Ollen  leikkipallona  isän  ja  veljien  hurjassa  leikissä,  jossa  he 
kiistelivät  toisten  ja  toistensa  hengestä,  hän  ei  varmaankaan  koskaan 
tehnyt  ensi  aloitetta  niihin  tapahtumiin,  joista  hänen  elämänsä  oli  koottu. 
Tekemättä  jättämisen  synti  oli  hänelle  varmaan  tutumpi  kuin  tekosynti. 
Hän  ei  koskaan  ollut  itse  toimivana,  vaan  aina  kärsivänä.  Mutta  var- 
maan ei  koskaan  myöskään  vastalausujana,  sinä,  joka  olisi  noussut  vas- 
tustamaan. 

Heikkous,  epävarmuus,  taipuvaisuus,  alistuvaisuus  —  siinä  liki- 
määrin  ovat  Lucrezian  henkisen  tyypin  kuvaavat  piirteet. 

Ja  jos  tämä  luonnekuvaus  on  oikea,  niin  tuntuu  siltä,  kuin  kysymys 
Lucrezian    rikollisesta   suhteesta  isäänsä  ja  veljiinsä    kadottaisi    kärkensä, 

mitä  häneen  tulee.  Ero  sen  välillä,  mihin  hän  todistettavasti  alistui 
—  nuo  nlonet  avioliitot,  Sforzan  kykenemättömyyden-  julistus,  hänen 
osakseen  tullut  kohtelu  Don  Alfonson  murha-asiassa  —  ja  sen  välillä, 
mistä  häntä  syytettiin,  ei  ehkä  olekkaan  niin  suuri,  kuin  mitä  ensi  het- 
kessä kuvailee  mielessään.  Hänellä  varmaan  ei  ollut  vähintäkään  aavis- 
tusta moraalisista  käsitteistä.  Mutta  että  hänessä  olisi  ollut  mitään  halua 
rikoksien  tekoon,  ei  ole  voitu  näyttää  toteen. 

Käsitys  Lucrezia  Borgian  hurjasta  luonteesta  on  varmaan  usein 
ruumistiinut  voimakkaaksi,  ulkonaiseksi  kuvaksi:  usea  on  varmaan  luo- 
nut silmiensä  eteen  hekumallisen  kuvan  tämän  renessansi naisen  kau- 
neudesta —  verta  ja  tulta,  palavat  posket  ja  mustat  silmät,  tummat  ki- 
harat ja  valkeat  hampaat  ja  uhkuva  povi,  joka  kohoaa  esiin  avokaulai- 
sen  silkkipuvun  syvästä  kaarroksesta.  Etelämaalainen  kuningatar-olento 
ärsyttävässä  loistopuvussa!  Kuinka  kaukana  todellisuudesta  tuollainen 
kuva  on!  Aleksanteri  VI:n  tytär  ei  ollut  mikään  täydellinen  kaunotar: 
ei  häntä  ylistetty  piirteiden  säännöllisyyden  ja  jalouden  vuoksi,  vaan 
kasvojen  hienosta  sulosta  ja  sulavasta  viehätyksestä;  hänen  silmänsä 
olivat  vaaleansiniset,  niiden  ilme  vaihteleva,  „ milloin  hempeä,  milloin 
ylpeä*;  hiukset,  jotka  usein  olivat  palmikolla,  olivat  maankuulut  kullan- 
keltaisesta väristään;  olennossa  ei  ollut  mitään  mahtavasti  vaikuttavaa, 
vain  sulavuutta  ja  suloutta.  Sellaisena  kuin  häntä  kuvataan  niissä  har- 
voissa kuvissa  —  medaljongeissa  —  joita  on  tallessa,  on  hänen  olen- 
nossaan vienoa  ja  sanoin  selittämätöntä,  miltei  lapsellista  viehätystä.  Ja 
hän  se  ensimäisenä  pani  alkuun  korkeakaulaisten  pukujen  muodin. 


Muutto  Ferraraan  jakaa  Lucrezia  Borgian  elämän  kahteen  puolis- 
koon, jotka  kaikissa  suhteissa  eroavat  toisistaan.  Niin,  voipa  näyttää  ja 
on  monen  mielestä  näyttänytkin  siltä,  ettei  edes  Lucrezian  oma  personal- 
lisuus  voisi  yhdistää  näitä  molempia  puoliskoja  yhteen,  niin  erilainen  tun- 
tuu ferraralainen  Lucrezia  olevan  kaikissa  suhteissa  kuin  roomalainen!  Ja 
totta  tosiaan!  Se  käsitys,  joka  teki  Lucrezia  Borgiasta  veriruhtinattaren, 
täynnä  intohimoja,  jotka  olivat  mahdottomat  tyydyttää  ja  kerrassaan  luon- 
nottomat, se  tuskin  voi  selittää  sitä  muutosta,  joka  nyt  tapahtui  uudessa 
ympäristössä,  ihmeen  tapahtumista  olettamatta.  Sillä  on  huomattavaa, 
että    Ferraran    linna,  johon  Lucrezia  muutti  asumaan,  ei  ollut  ihan  puh- 

das  veritahroista  ja  että  uusi  puoliso,  Alfonso,  ei  ollut  mikään  veljes- 
rakkauden  ja  luostariaskeesin  julistaja  maan  päällä.  Ja  se  selitys,  että 
Lucrezia  peläten  puolisoansa,  olisi  tuokiossa  perin-pohjin  luonteeltansa 
muuttunut,  tuntuu  —  Alfonson  erinomaisesta  tykistöstä  huolimatta  — 
tuskin  mahdolliselta. 

Paremmin  epäilemättä  sopii  kertomus  siitä  elämästä,  jota  Lucrezia 
Ferrarassa  eli,  siihen  luonteenkuvaukseen  hänestä,  joka  yllä  on  piirretty. 
Kun  isän  ja  Cesaren  välitön  paino  loppui  ja  nuori  nainen  muutettiin 
toiseen  ympäristöön,  jossa  hän  suuremmassa  määrin  kuin  ennen  sai  päät- 
tää omasta  elämästään,  niin  alkoivat  luonnolliset  vaistot  ja  harrastukset 
pyrkiä  oikeuksiinsa.  Ja  on  huomattava,  että  hänessä  ei  nyt  äkkiä  puhkea 
luonnottoman  kiihkeä  vastavaikutus  kaikkea  entistä  kohtaan  esille,  vasta- 
vaikutus, jota  ei  voisi  selittää  muusta  kuin  äkkiä  heränneestä,  syvästä 
syyllisyydentunnosta.  Hänestä  ei  koskaan  tullut  suurta  parannuksen- 
tekijää,  joka  joutuneena  sokeaan  epätoivoon  kuluneen  elämänsä  vuoksi, 
heittäytyy  kirkon  syliin:  se  kirje,  jonka  hän  kirjoittaa  paavi  Leo  X:lle 
tuntiessaan  kuoleman  lähestyvän,  ei  ole  mikään  pakahtuneen  sydämen 
tuskanhuuto,  vaan  se  on  hiljainen  ja  harras  armon  ja  laupeuden  rukous, 
jonka  surunpai nostama  ja  kohtaloonsa  alistunut  nainen  lausuu  julki. 
Hänen  uskonnollisuudessaan  ei  ole  mitään  kiihkoa;  se  versoaa  hänessä 
vähitellen,  muodostuu  hyviksi  ja  siunausta  tuottaviksi  töiksi  ja  kasvaa 
yhä  suuremmaksi  ja  syvemmäksi,  mitä  enemmän  onnettomuudet  kohtaa- 
vat hänen  valtakuntaansa  ja  mitä  suuremmaksi  se  vastuunalaisuus  muut- 
tuu, jota  hän  maan  äitinä  tuntee.  Hän  nauttii  1500-luvun  toisen  vuosi- 
kymmenen keskivaiheilla  kansansa  jakamatonta  kunnioitusta  ja  rakkautta. 
Ei  edes  hänen  korkea  puolisonsa  näytä  enää  tuntevan  vastenmielisyyttä 
häntä  vastaan. 

Mutta  Lucrezia  ei  ole  täällä  Ferrarassa,  enemmän  kuin  koskaan 
ennenkään  voimakas  ja  luja  nainen.  Huolimatta  asemastansa  ei  hän 
täälläkään  ole  mikään  päähenkilö,  joka  hallitsisi  ja  käskisi  muita 
tahtonsa  mukaan.  Mutta  hän  täyttää  parhaan  taitonsa  mukaan  ne  vel- 
vollisuudet, jotka  hänen  uusi  asemansa  hänelle  asettaa.  Lapsilauma  kas- 
vaa nopeasti  hänen  ympärillänsä,  vaikka  häntä  kaksi  kertaa  kohtaakin  se 
suru,  että  hän  synnyttää  kuolleen  lapsen.  Maan  ja  kansan  onni  on  hä- 
nelle sydämen  asia  ja  vaatii  paljon  huolenpitoa  hänen  puoleltansa,  var- 
sinkin njinä  aikoina,  joina  hän  puolisonsa  sijaisena  saa  pitää  huolta  kai- 

kista  hallitustoimista  —  tehtävä,  jonka  hän  suoritti  varsin  älykkäästi. 
Jo  pian  häitten  jälkeen  hän  sai  täysin  hälvenemään  sen  vastenmielisyy- 
den, jota  Esten  perhe  alussa  tunsi  häntä  kohtaan,  sillä  sielläkin  Alek- 
santeri VI:n  hovin  koko  häväistyskronikka  oli  hyvin  tunnettu.  Ja  samoin- 
kuin hänen  tullessaan  Ferraraan,  hovirunoilijat  ottivat  hänet  vastaan  tavan- 
mukaisella runoylistyksellä,  samoin  hän  yhä  edelleenkin  pysyi  heidän 
kunnianosoitustensa  rakkaana  esineenä. 

Ferraralla  oli  vanhoja  traditsioneja  kultuurikeskuksena.  Yliopisto 
ja  yksityiset  humanistit  olivat  tehneet  kaupungin  tieteiden  mieluisaksi 
tyyssijaksi,  ja  runouden  historiassa  liittyy  sen  nimi  varsinkin  yhteen  ru- 
nouden lajiin:  romantiseen  eepokseen.  Kun  Alfonso  v.  1505  nousi  valta- 
istuimelle, niin  hän  heitti  Ferraran  henkisen  viljelyksen  koko  hoidon 
puolisollensa.  Tämä  täytti  tehtävänsä  ilolla  —  ja  iloksi  muille.  Runous 
on  säilyttänyt  hänen  nimensä  yhtä  kauan  kuin  historiakin.  Bembo,  Pe- 
trarcan jälkeinen  mallisonettien  sepittäjä  ja  tuleva  kardinaali,  omisti  hä- 
nelle, paitsi  nidoksen  dialogeja,  leimuavan  rakkautensa  —  jolle  Lucrezia 
varmaan  ei  pysynyt  aivan  kylmänä.  Ercole  Strozzi  ylisti  häntä  kilvan 
isänsä  Titon  kanssa  latinaisin  dityrambein.  Ja  Ariosto,  Ferraran  suuri 
tähti  ja  koko  Este-suvun  häikäilemätön  imartelija,  omisti  hänelle  Orlando 
Furiosossaan  säkeistön,  joka  yksin  olisi  riittänyt  antamaan  hänen  nimel- 
leen pitkän  iän. 

Suuria  urotöitä  tai  suuria  rikoksia  on  yleensä  niiden  nimien  takana, 
joita  historia  oo  säilyttänyt.  Yleensä  tahtoa,  voimaa,  intohimoa,  toimin- 
taa. Personallinen  toimettomuus,  väliäpitämättömyys,  tahdon  puute,  vähä- 
pätöisyys ei  tavallisesti  jätä  syviä  uurteita  jälkeensä.  Mutta  sattuu  jos- 
kus, että  runous,  usein  sokeasti  ja  aiheettomasti,  ottaa  jonkun  fraasin, 
kuvan,  nimen  todellisuudesta,  unohtaa  sen  merkityksen,  muodostaa  sen 
mielensä  mukaan,  antaa  sille  uuden  merkityksen,  uuden  tarkoituksen. 
Siten  on  silminnähtävästi  käynyt  Lucrezia  Borgian.  Mitä  hän  todelli- 
suudessa oli  ja  teki,  voi  olla  meille  jokseenkin  yhdentekevää,  koska  var- 
maankaan hänen  elämällänsä  ja  toiminnallansa  ei  ole  ollut  mitään  suuria 
ja  vaikuttavia  seurauksia  jälkimaailmalle.  Mutta  runoudessa  elää  yhä 
käsitys  hänestä,  käsitys,  joka  on  monta  vertaa  selvempi  ja  todellisempi  kuin 
muisto  hänen  omasta  elämästänsä,  värihehkuinen  ja  loistava  kuva,  joka 
voi  tenhota  silmät  ja  saattaa  veren  kiihkeään  liikkeeseen. 


LUCREZIA    BORGIA. 


Lucrezia  Borgian  muotokuvat 

Kirjoittanut 
Yrjö  Hirn. 

Paljon  on  kirjoitettu  Lucrezia  Borgiasta,  ja  kauan  tullaan  ehkä 
vielä  kiistelemään  siitä  rikollisuuden  määrästä,  joka  hänen  syykseen  on 
luettava.  Hänen  olemuksensa  tulkitseminen  on  yksi  noita  psykologisen 
luonteenerittelyn  ,  problemeja,  jotka  meitä  houkuttelevat  juuri  sentähden, 
että  meillä  on  niin  vähän  edellytyksiä  varman  ratkaisun  saavuttamiseen.  ' 
Hänen  sisällisestä  elämästänsä  ei  tunneta  juuri  mitään  —  ei  mitään  omia 
elämäkerrallisia  muistiinpanoja  eikä  edes  joitakin  suorastaan  personailisia 
lausuntoja  hänen  omasta  suustaan  — ,  ei  mitään,  mikä  oikeuttaisi  teke- 
mään johtopäätöksiä  hänen  tunteistaan  ja  ajatuksistaan.  Ei  ole  myös- 
kään olemassa,  ja  tämäkin  puolestaan  tekee  hänen  arvoituksensa  niin 
vaikeasti  ratkaistavaksi,  mitään  luotettavia  aineksia,  joista  voisi  saada 
selvän  tiedon  Lucrezia  Borgian  ulkonaisesta  ihmisestä.  Runoilijat 
ovat  kylläkin  laulaneet  hänen  kauneuttaan,  mutta  heidän  kuvauksensa 
ovat    liiaksi    epämääräisen   ylisteleviä  herättääkseen  mitään  havainnollista 

ja  luonteenomaista  mielikuvaa.  Taiteilijat  ovat  kuvanneet  häntä;  —  Alek- 
santeri Borgian  tytär  ja  Alfonso  d'Esten  puoliso  ei  ole  voinut  olla  joutu- 
matta malliksi  aikansa  maalareille.  Mutta  niistä  muotokuvista,  jotka  ovat 
säilyneet  meidän  päiviimme,  voidaan  ainoastaan  muutamia  harvoja  pitää 
autentisina,  olkeaperäisinä.  Ja  juuri  nämä  muotokuvat  epäselvyytensä 
vuoksi  jättävät  meidät  hämäryyteen  hänen  ulkomuodostaan.  Voidaan 
sentähden  kinastella  Lucrezian  kasvoista  yhtä  hyvin  kuin  on  väitelty  hä^ 
nen  luonteestaan.  Ei  tarvitsekaan  olla  mikään  fysiognomisen  valetieteen 
tunnustaja  oivaltaakseen,  että  toisen  kysymyksen  vastauksen  ainakin  jos- 
sakin määrin  täytyy  vaikuttaa  toisen  kysymyksen  ratkaisuun.  Senvuoksi 
ei  liene  liikanaista  tässä  antaa  njuutamia  tietoja  niistä  taideteoksista,  joista 
tutkijat  ovat  luulleet  tavanneensa  Lucrezia  Borgian  kuvia. 


Tuntuu  käsittämättömältä,  ettei  ole  huolellisesti  otettu  talteen  sellai- 
sen henkilön  kuvia,  joka  eläessään  enemmän  kuin  useat  muut  kiinnitti 
puoleensa  aikalaistensa  ajatuksia.  Mutta  asia  saa  ehkä  selityksensä  siitä 
vastavaikutuksesta  Borgian  hallitusta  vastaan,  joka  syntyi  Aleksanteri  VI:n 
kuoltua.  Näyttää  siltä,  kuin  olisi  tahdottu  hävittää  kaikki  muistot  henki- 
löistä, joiden  vallan  alle  liian  kauan  oltiin  alistuttu  voimattomassa  pe- 
lossa. Toinen  järjestyksessä  Aleksanterin  seuraegista,  Julius,  antoi  juh- 
lallisesti sulkea  sen  huoneiston  portit,  jossa  Borgia  paavi  oli  asunut. 
Hänen  hautapaikkaansa  ei  myöskään  mainita  virallisissa  kertomuksissa 
paavien  hautausmaasta.  Cesaren  komea  muistopatsas  Vianassa  on 
revitty  maahan,  ja  hänen  ruumiinsa  on  muutettu  ulos  siitä  kirkosta, 
minkä  suuren  syntisen  maalliset  jäännökset  katsottiin  saastuttavan.  Ja 
Lucrezian  haudasta  ei  ole  edes  jälkeäkään  säilynyt.  Ei  mikään  muisto- 
patsas ikuistuta  hänen  muistoaan.  Turhaan  hakee  Ferraran  linnasta  mi- 
tään kuvaa  hänestä,  joka  kerran  oli  pienen  valtakunnan  hallitsijattarena. 
Vanhoissa  Este-kokoelmissa,  jotka  sittemmin  ovat  joutuneet  Modenaan  ja 
Dresdeniin,  ei  myöskään  ole  mitään  muotokuvaa  suvun  kuuluisimmasta 
herttuattaresta.  Ainoat  kiistämättömästi  oikeaperäiset  kuvat,  joissa  on 
hänen  nimensä,  ovat  kaksi  kylläkin  sangen  merkillistä,  mutta  kooltaan 
vähäpätöistä  taideteosta:  kaksi  pientä  mitalia  1500-luvun  ensimäisiltä 
vuosilta. 

Toinen  näistä  mitaleista  on  jäljennettynä  tämän  kirjoituksen  otsak- 
keen yläpuolella  ^.  Puhtaasti  taidehistoriallisessa  suhteessa  tämä  on  renes- 
sanstn  merkillisimpiä  rahoja,  ja  onpa  koetettu  tehdä  uskottavaksi,  ettei 
kukaan  sen  vähempi  kuin  Filippino  Lippi  ole  sen  muovailija.  Se  on 
niiltä  ajoilta,  jolloin  Lucrezia  vietti  häitään  Alfonso  d*Esten  kanssa, 
ja  kuvaa  häntä  siis  noin  20  vuoden  ikäisenä.  Kasvot,  jotka  se  esittää, 
eivät  vastaa  yleistä  käsitystä  Borgian  tyttärestä.  Siinä  ei  esiinny  mikään 
julma  ja  rietas  myrkynsekoittajatar,  vaan  mieluummin  hento  nuori  nainen 
Huolimatta  miltei  runollisesta  ilmeestä  hänen  nuorekkaassa  profiilissaan 
on  katsoja  joka  tapauksessa  havaitsevinaan  jommoistakin  sukulaisuutta 
isän  voimakkaiden  piirteiden  kanssa. 

Tämä  yhtäläisyys  esiintyy  selvemmin  toisessa  mitalissa,  joka,  päät- 
täen kirjoituksesta  „Esten  herttuatar",  on  lyöty  vasta  Alfonson  noustua 
valtaistuimelle.  Lucrezian  on  siis,  kun  hän  oli  mallina  tuntemattomalle 
taiteilijalle,  täytynyt  olla  ainakin  25  vuoden  vanha.  Lapsekas  ilme  ei 
enää  ole  vallitsevana;  piirteet  ovat  käyneet  kiinteämmiksi,  ja  kasvojen 
äärivii  -at  ovat  pyöristyneet.  Mitali  on  muuten  epäselvemmin  lyöty  kuin 
varhaisempi  muotokuva,  johon  sitä  taideteoksena  ei  edes  voi  verrata. 
Mutta  sillä  on  historiallista  mielenkiintoa  sen  tarkkuuden  vuoksi,  jolla 
Lucrezian  hiustenvaatetusta  ja  koristeita  on  käsitelty.  Ja  paitsi  että  se 
on  merkillinen  pukukuva  1500-luvulta,  on  se  verraton  koetinkivenä  ar- 
vosteltaessa niiden  nimettömien  taulujen  oikeaperäisyyttä,  joista  on  luultu 
keksityn  Lucrezia  Borgian  muotokuvia. 

Grbgoroviuksbn  rikkirepivä  arvostelu,  minkä  mukaan  ei  olisi  ole- 
massa ainoatakaan  oikeaperäistä  muotokuvaa  Lucreziasta,  ei  näet  ole  voi- 
nut  pidättää  tutkijoita  yhä  vain  hakemasta  kauniin  ruhtinattaren  kuvia. 
Ei  tosin  enää  ole  tahdottu  pitää  yllä  löyhiä  oletuksia,  että  Lucrezia 
olisi  ikuistettuna  eräässä  Tizianin  maalaamassa  taulussa  (Rooman  Galleria 
Doriassa)  sekä  eräässä  Giorgionen  tekemäksi  oletetussa  taulussa  Dresdenin 
galleriassa.  Mutta  muutamat  tutkijat  ovat  olleet  tuntevinaan  hänen  kas- 
vojenpiirteensä    eräissä    taideteoksissa,    jotka   olivat    tuntemattomia    vielä 


'  Kuvamme,  joka  on  tehty  valopainoksen  mukaan,  on  liian  hämärä  ja 
epäselvä.  Gregorovius  on  teoksessaan  »Lucrezia  Borgia»  julkaissut  kauniim- 
man, nähtävästi  piirustuksen  mukaan  tehdyn  jäljennöksen,  jossa  kasvojen  hie- 
nous tulee  paremmin  esille.  Näyttää  kumminkin  luultavalta,  että  piirustajan 
kynä  jossakin  määrin  on  sievistänyt  kuvaa. 

siihen  aikaan,  jolloin  Gregorovius  kirjoitti  käänteentekevän  tutkimuksensa. 
Minun  tietääkseni  huomattavimmat  yritykset  löytää  Lucrezian  kuvaa  mai- 
nittujei>  mitalien  perustuksella  on  esittänyt  Charlbs  Yriartb.  Suuressa, 
vuonna  1891  julkaisemassaan  teoksessa  „Autour  des  Borgia"  Yriarte  pu- 
huu erittäinkin  kahdesta  muotokuvasta.  Toinen,  rintakuva,  on  tallennet- 
tuna Nimesin  museossa,  toisen,  ison  polvikuvan,  omisti  1891  herra  Gu- 
genheim.  Molemmat  nämä  taulut  ovat,  sekä  yleisluonteeltaan  että 
yksityiskohdiltaan,  yhtäpitäviä  erään  kauan  sitten  tunnetun  muoto- 
kuvan kanssa,  joka  on  Monsignor  Antonelli'n  kokoelmassa  Ferra- 
rassa.  Ja  viimemainitusta  muotokuvasta  on  itse  Gregorovius  myön- 
tänyt, että  siinä  ilmenee  jommoinenkin  sukulaisuus  myöhemmän 
mitalin  kanssa.  Samoinkuin  tässä  on  Lucrezialla  kaikissa  mainituissa 
tauluissakin  —  jotka  mahdollisesti  voidaan  pitää  jäljennöksinä  yhdestä 
tai  useammasta  kadonneesta  alkuteoksesta  —  tukka  asetettuna  hiusverk- 
koon. Puku  ja  koristeet  ovat  toistensa  näköisiä  kaikissa  neljässä  ku- 
vassa. Ja  vieläkin  merkitsevämpää  on,  että  on  tavattavissa  yhtäläisyys 
kasvojen  muodossa  ja  ilmeessä  sekä  näissä  tauluissa  keskenään  että 
myöskin,  vaikkakin  vähemmin  selväpiirteisesti,  niiden  ja  mitalin  välillä. 
Jos  vanhan  muistorahan  epäselvästi  muovailtu  pää  voitaisiin  kääntää 
profiilista  suoraan  edestä  katsottavaksi,  näyttäisi  se,  arvelisin  minä,  meille 
samat  säännölliset,  suuret  ja  pyöreät  piirteet  kuin  ne,  jotka  näemme 
maalatuissa  tauluissa.  Ne  muotokuvat,  jotka  Yriarte  on  löytänyt,  ovat 
siis  sen  tyypin  selventävinä  esityksinä,  jonka  oikeaperäisyys  on  kiistä- 
mätön. Niissä  ei  tosin  näe  mitään  semmoista  nuorekasta  suloa,  joka  on 
luonut  runoutta  siihen  mitaliin,  joka  on  oletettu  Filippino  Lippin  teke- 
mäksi. Mutta  niillä  on  kumminkin  luonne,  joka  hyvin  sopii  yhteen  sen 
kanssa,  mitä  tiedämme  Ferraran  herttuattaresta.  Pyöreät  kasvot  junonisine 
silmineen,  suorine  nenineen  ja  täyteläisine  poskineen  eivät  ilmaise  veh- 
keilyä ja  intohimoa,  vaan  pikemmin  personatonta,  flegmaatista  tunteetto- 
muutta.  Juuri  semmoiseksi  kuvailee  mielessään  naista,  joka  tahdotto- 
masti oli  antanut  vihkiä  itsensä  miehelle  toisensa  jälkeen  sekä  taas  yhtä 
monesti  itsensä  heistä  eroituttaa  ja  joka  vastaansanomatta  oli  nähnyt 
puolisonsa  murhattavan  omien  silmiensä  edessä. 

Pyhä  Katariina. 
Osa    Pinturicchion  freskomaalauksesta    Vatikaanin  Borgia-huoneistossa, 


Ferraran  herttuatar  ei  kumminkaan  ole  se  Lucrezia,  Jonka  mieluim- 
min tahtoisi  nähdä  kuvattuna.  On  ennen  kaikkea  halukas  saamaan  tie- 
tää,  eikö  ole  säilynyt  mitään  muotokuvaa  siitä  nuoresta  naisesta,  joka 
oli  'kolmantena  henkilönä  tuossa  kamalan  romantisessa  ryhmässä: 
Aleksanteri  —  Cesare  —  Lucrezia.  Sinä  aikana,  minkä  hän  eli  isänsä 
hovissa,  ovat  epäilemättä  Vatikaanin  maalarit  joskus  käyttäneet  hy- 
väkseen    tilaisuutta    ikuistuttaakseen    hänen    piirteensä.      Olihan    silloin 

yleinen  tapa,  että  taiteiiyat  mielistelivät  suosijoitaan  sovittamalla  heidät 
ja  heidän  omaistensa  historiallisiin  ja  vertauskuvallisiin  sommitelmiin. 
Vasari  kertookin,  että  Pinturicchio  koristeellisissa  maalauksissaan  San 
Angelossa  useissa  pa\)coin  oli  kuvannut  Borgia-suvun  jäseniä.  Näistä 
maalauksista  ei  kuitenkaan  ainoakaan  ole  välttänyt  hävitystä.  Mutta  on 
olemassa  toinen  kuvasarja,  sekin  Aleksanteri  VI: n  tilaama  ja  Pinturicchion 
tekemä,  joka  on  hyvin  säilynyt  meidän  päiviimme  asti.  Ettei  jo  kauan 
sitten  siitä  ole  haettu  Lucrezian  muotokuvaa,  riippuu  ainoastaan  siitä,  että 
tämä  kuvasarja  —  suuret  freskot  n.  s.  Borgia-huoneissa  —  aina  viime 
aikoihin  asti  on  ollut  verraten  vähän  tunnettu. 

On  jo  mainittu,  että  Julius  toinen,  kun  hän  oli  astunut  paavinistui- 
melle,  suljetutti  sen  huoneiston,  jossa  hänen  verivihollisensa  oli  asunut. 
Aina  siitä  asti  pysyi,  liki  neljä  vuosisataa,  L*Appartamento  Borgia  ^  hy- 
lättynä ja  halveksittuna  osana  Vatikaanin  palatsia.  On  tosin  aika-ajoin 
käytetty  Aleksanteri  VI: n  vanhoja  juhlahuoneita  konklaveja  varten,  ja 
lyhyinä  ajanjaksoina  on  niissä  myöskin  säilytetty  tauhija,  vetstokuvia  ja 
kirjoja.  Mutta  ainoastaan  muutamille  uskotuille  oli  sallittu  tutkia  fresko- 
maalauksia,  jotka  koristivat  salien  seiniä.  Oli  sentähden  taidehistorialli- 
nen merkkitapaus,  kun  Leo  XIII  vihdoin  taipui  1897  avaamaan  Borgia- 
huoneiston  matkailijoille  ja  tutkijoille  ^.  Näissä  huoneissa  saa  nimittäin 
nähdä  huomattavimmat  Pinturicchion  teoksista  Roomassa  ja  ehkä  koko 
hänen  tuotantonsa  mieltäkiinnittävimmän  kuvasarjan. 

Vanha  umbrilainen  maalari  ei  tosin  ole  taiteen  suuria  ja  syviä 
personallisuuksia.  Mutta  hän  on  kyvykäs  koristelija  ja  kekseliäs  kertoja, 
ja  hän  on  suorastaan  voittamaton  kirjallisten  aiheiden  kansantajuisena  ja 
hupaisena  kuvittajana.  Borgia-saleissa  hän  on  enemmän  kuin  mis- 
sään muualla  tyydyttänyt  mieli  haluaan  komeuteen  ja  loistoon.  Hänelle 
eivät  ole  olleet  kylliksi  ne  keinot,  joita  puhdas  freskotekniikki  tarjoaa, 
vaan  hän  on,  halveksuen  maalaustaiteen  ja  hyvän  aistin  sääntöjä,  hake- 
nut stukkaattorien  ja  kultaseppien  taiteelta  lisätehoa  sommitelmiinsa.  Ai- 
kaansaadakseen  perspektiivissä  enemmän  pettävän  todellista  vaikutusta 
hän    on    —    mikä  myöskin  on  havaittavissa  tähän  jäljennetyssä  kuvassa 


*  Borgia-huoneisto. 

'^Pio  X:n  tultua  paaviksi  suljettiin  nämä  huoneet  taaskin  pitkäksi  ajaksi, 
mutta  ovat  nyt,  1907,  jälleen  avoinna  yleisölle. 

—  paikoittain  maalannut  kohopinnalie  ja  toisin  paikoin  taas  tehnyt 
uurroksia  ja  syvennyksiä  muuriin.  Kaikkialla,  missä  puvut  tai  aseet 
ovat  antaneet  siihen  hiukankin  aihetta,  hän  on  peittänyt  henkilönsä  pak- 
sulla kimmeltävällä  kultakerroksella.  Hän  on  kuvissaan  yhdistänyt  ko- 
meita rakennuksia,  laajoja  maisemia  ja  suuria  kansanjoukkoja  ja  hän  on 
kehystänyt  sommitelmansa  runsailla  groteskikoristeilla.  Siten  esiintyvät 
Borgia-huoneiden  seinät  ikäänkuin  lehtinä  jossakin  tosin  barbaarisen  ko- 
meassa, mutta  samalla  iloisessa  ja  lapsellisessa  pyhän  historian  legendoja 
esittävässä  kuvakirjassa. 

Noihin  seinämaalauksensa  Pinturicchio  on  ymmärtänyt  sovittaa 
monta  imartelevaa  viittausta  siihen  taiteensuosijaan,  jota  varten  koristuk-  . 
set  tehtiin.  Borgia-suvun  vaakunaeläin,  sonni,  on  kerta  toisensa  jälkeen 
sovitettu  sekä  kuviin  että  kehystyksiin.  Vanha  paavi  on  itse  esitetty 
kokonaiskuvana  sisimmässä  salissa  polvistuvana  ylösnousseen  Vapahtajan 
edessä.  Ja  hänen  lapsensa,  Cesare  ja  Lucrezia,  ovat  —  jos  saa  uskoa 
muutamien  taidehistorijoitsijain  selityksiä  —  saaneet  etevän  sijan  suu- 
ressa kalkkimaalauksessa  „Santa  Catharinan  väittely  filosofien  kanssa 
Aleksandriassa **.  Cesare,  sanotaan,  on  ollut  keisari  Maximinuksen  mallina, 
jonka  valtaistuimen  edessä  uskonnollinen  väittely  tapahtuu.  Ja  nuori 
kuninkaantytär  itse,  joka  sormillaan  laskee  todistukset  kristinopin  päte- 
vyydestä, on  Lucrezian  muotokuva.  Olihan  kohtelias  ja  mielistelevä  aja- 
tus antaa  paavin  tyttären  piirteet  sen  nuoren  tytön  kuvalle,  joka  opillaan 
ja  älykkyydellään  voitti  kaikki  viisaitten  miesten  vastatodistukset. 

Tämä  Lucrezia  Borgian  kuva,  joka  on  jäljennettynä  sivulle  305,  on 
enemmän  kuin  mikään  muu  muotokuva  yhtäpitävä  aikalaisten  kertomus- 
ten kanssa.  Se  vahvistaa,  tuntuu  minusta,  jokaisen  sanan  siinä  selon- 
teossa, minkä  Parman  edustaja  Lucrezian  häistä  lähetti  omaan  hoviinsa: 
,Hän  on  keskikokoinen,  kasvot  ovat  hiukan  pitkulaiset,  nenä  kaunis  ja 
jalopiirteinen,  kiharat  kullankeltaiset,  silmät  siniset,  suu  hieman  suurehko, 
hampaat  loistavat;  kaula  on  siro  ja  valkea.  Ja  koko  hänen  olemuksensa 
on  iloisuutta  ja  hymyilyä!"  Se  viileä  arvokkuus,  joka  on  niin  sil- 
määnpistävää  Yriarten  keksimissä  kuvissa,  ei  vielä  ollut  jäykistänyt 
nuorta  Lucreziaa.  Semmoisena  kuin  hän  seisoo  Maximinuksen  hovin 
edessä,  lapsellisena  ja  pelottomana  samalla  kertaa,  hän  hyvin  vastaa  sa- 
noja yfdolce  ciera^  *,  joihin  Catronen  markiisitar  on  keskittänyt  hänen  per- 

'  Suloinen  muoto. 

sonallisuudestaan  saamansa  vaikutteet.  Tulee  ajatelleeksi  niitä  hempeitä 
mainesanoja,  jotka  alati  uudistuvat  aikalaisten  luonnekuvauksissa  Lucre- 
ziasta:   Venusta — Gentile — Graziosa — Amabile  *. 

Ei  kumminkaan  saa  salata,  etteivät  kaikki  taidehistorioitsijat  ole 
yhtyneet  olettamaan,  että  Lucrczia  on  ollut  mallina  Santa  Catharinan  ku- 
vaa varten.  Professori  Stbinmann,  joka  Vatikaanin  kokoelmia  koskevissa 
kysymyksissä  on  nykyajan  suurimpia  auktoriteetteja,  vakuuttaa  tosin  ai- 
van kategorisesti,  että  Pinturicchion  kalkklmaalauksen  päähenkilö  on  Lu- 
crezian  muotokuva.  Mutta  Pater  Ehrlb,  paavin  kirjaston  oppinut  hoi- 
taja —  joka  Mr  STBVBNSONin  kanssa  yhdessä  on  julkaissut  suuren  teok- 
sen Borgia-huoneista  —  on  sitä  mieltä,  että  kronologiset  tosiasiat  ku- 
moavat tämän  väitteen.  Lucrezia  ei  ollut  silloin,  kun  Pinturicchio  maa- 
lasi freskonsa,  muuta  kuin  kolmen-  tai  neljäntoista  vuoden  vanha.  To- 
sin tuntuu  siltä,  kuin  ei  tarvitsisi  laskea  sen  tytön,  joka  on  kuvattuna 
Santa  Catharinana,  ikää  paljoakaan  suuremmaksi.  Mutta  toiselta  puolen 
on  tunnustettava,  ettei  Steinmannin  oletusta  voida  tukea  muilla  kuin 
todennäköisyyssyillä.  Kun  kaksi  oppinutta  miestä  kinastelee  näin  arka- 
luontoisesta asiasta,  tekee  dilettantti  oikeimmin  olemalla  esiintuomatta 
mitään  varmaa  mielipidettä.  Pinturicchion  maalauksen  arvo  ei  missään 
tapauksessa  ole  riippuvainen  niitä  malleja  koskevista  väittelyistä,  joita 
maalauksen  arvellaan  esittävän.  Eikä  ainakaan  ole  olemassa  mitään  psyko- 
logisia syitä,  jotka  estäisivät  meitä  Catharinan  viehkeän  neitsyellisessä 
hahmossa  näkemästä  sen  nuoren  naisen  kuvaa,  joka  lapsensilmillään  oli 
saanut  katsoa  turmeltuneimpaan  ja  rikoUisimpaan  elämään,  minkä  uuden 
ajan  historia  tuntee. 


*  Sulokas  -sievä — ^viehättävä— rakastettava. 


Uudenaikaisia  virtauksia  terveydenhoidon  alalla. 

Kirjoittanut 
N.  J.  Arppe. 


Kirjoituksia  terveydenhoidon  alalta  näkee  harvoin,  jos  koskaan, 
Valvojan  palstoilla.  Tämä  on  olevinaan  moite,  joka  kuitenkin  kääntää 
kärkensä  etupäässä  terveydenhoidon  tutkijoihin  ja  kynäilijöihin  maassamme. 

Koska  Valvoja  kuitenkin  tahtoo  pitää  lukijakuntansa  uusimpien 
tutkimusten  ja  pyrintöjen  tasalla  yleisinhimillisen  sivistyksen  eri  aloilla, 
kuten  sanat  Valvojan  tilausilmoituksessa  kuuluvat,  tahdon  puolestani 
tehdä  voitavani  tämän  puutteen  poistamiseksi  ja  kerrankin  ottaa  tässä 
puheeksi  muutamia  uudenaikaisia  virtauksia  terveydenhoidon  alalta. 

Jo  luontojaan  on  terveydenhoito  siksi  kansanomainen  tiede,  ettei 
ole  ihmettäkään,  että  se  nyt  erityisesti  on  kääntänyt  huomionsa  sosiaa- 
lisiin kysymyksiin.  Onhan  se  kyllä  jo  syntymäajoiltaan  saakka  ollut 
läheisesti  liitettynä  työväenkysymyksiin  ja  sitten  yhä  aikojen  kuluessa 
toiminut  vilkkaassa  vuorovaikutuksessa  niiden  kanssa.  Tunnettua  on, 
että  työkansan  kurjat  asumussuhteet  Englannin  suurissa  teollisuuskeskus- 
toissa  —  siellä,  jossa  ylellisyys  ja  puute  räikeimmin  rehoittivat  aivan 
vierekkäin  —  voimakkaasti  vaikuttivat  sekä  työväenliikkeen  että  terveyden- 
hoidon elpymiseen.  Jo  silloin  olivat  nämä  nuoret  liikkeet  asetovereja  — 
ehkä  kuitenkin  enemmän  vaistomaisesti  kuin  päämääräänsä  täysin  tajua- 
vina. Mutta  vasta  viime  vuosien  l^uluessa  on  terveydenhoito  itsetietoi- 
sena liittynyt  työväenliikkeen  asetoveriksi  sosiaalisen  kysymyksen  ratkai- 
sussa. Suurissa  sivistysmaissa,  etenkin  Saksassa,  jossa  tätä  nykyä  käy- 
dään  sosiaalisten   parannusten  eturivissä,  on  kehittynyt  tieteenhaara,  joka 

on  ottanut  tutkiakseen  työväenliikettä  terveydenhoidon  kannalta  ja  jota 
tieteenhaaraa  nimitetään  yhteiskunnalliseksi  terveydenhoidoksi,  sosiaali- 
hygieniaksi,  eroitukseksi  yksityisestä,  mieskohtaisesta  terveydenhoidosta, 
sekä  yleisestä,  valtiollisesta  terveydenhoidosta. 

Ei  ole  epäilemistäkään  että  terveydenhoidollisilla  tutkimuksilla  työ- 
kansan elinehdoista,  sen  asunnoista,  ravinnosta,  levon  ja  virkistyksen 
tarpeesta  y.  m.  on  suuri  merkitys  sosiaalisen  kysymyksen  valaise- 
miseksi. Ne  ovat  omiaan  poistamaan  monta  väärinkäsitystä  ja  ennakko- 
luuloa työväenliikkeen  oikeudenmukaisuudesta  —  monikin  työväen  vaati- 
mus, joka  ensi  silmäyksellä  näyttää  kohtu  ii  ttomalta,  ehkä  hävyttömältäkin, 
saa  tältä  kannalta  katsottuna  aivan  toisen  valon  —  samalla  kun  ne  aina 
paljastavat  uusia  epäkohtia  ja  antavat  viittauksia  keinoista  niiden  pois- 
tamiseksi; kaikki  tämä  arvaamattomia  ominaisuuksia  asetoverilla,  jonka 
veroista  työväenliike  tuskin  saa  toista. 

Tahdon  tässä  tämän  tavallaan  uuden  opin  valaisemiseksi  kiinnittää 
lukijan  huomion  muutamiin  sen  alaan  kuuluviin  erikoisseikkoihin. 

Selvää  on,  että  työväen  asumussuhteet  ovat  erityisesti  sen  huolenpi- 
don alaisia.  Eikä  suottakaan,  sillä  kosteat,  ummehtuneet  ja  ahtaat  asumukset, 
joissa  työkansa  etenkin  kaupungeissa  on  tuomittu  olemaan  ja  elämään, 
tarjoavat  siveysvaarojen  ohella  terveysvaaroja  monenlaatuisia  ei  ainoastaan 
yksilölle  vaan  koko  yhteiskunnallekin.  Tarttuvien  tautien  kuten  kulkutau- 
tien, tuberkelitautien  ja  veneeristen  tautien  varsinaisina  tyyssijoina  ne  ovat 
omiaan  turmelemaan  koko  yhteiskunnan  hyvinvoinnin  ja  menestyksen. 

Viimeaikaisten  tutkimusten  perusteella  on  tultu  huomaamaan,  että 
keuhkotauti  on  suuresti  lisääntymään  päin  maassamme,  kun  se  sitä  vas- 
toin muissa  sivistysmaissa  on  vähenemässä.  Tämä  hämmästyttävä  ja 
huolestuttava  seikka  on  ainakin  suureksi  osaksi  luettava  maassamme 
viime  vuosikymmeninä  versoavan  tehdasteollisuuden  ansioksi,  jossa  työ- 
väen asumussuhteita  järjestäessä  ei  ole  pantu  kylliksi  huomiota  tervey- 
dellisiin näkökohtiin.  Tiedän  esim.  omasta  kokemuksestani  sahalaitoksia, 
joissa  nämä  näkökohdat  ovat  tykkänään  syrjäytetyt.  Ahtaasti  yhteen- 
sullottuina  suurempiin  tahi  pienempiin  huoneisiin  makaavat  siinä  per- 
mannolla likaisilla  patjoill|i  vuoroonsa  niin  terveet  kuin  sairaatkin.  Vallan 
läkähdyttävä  on  ilma  aamuisin  sellaisessa  huoneessa.  —  Keuhkotaudin 
lisääntyminen  maassamme  on  seikka,  joka  sekin  pakoittaa  yhä  enemmän 
kiinnittämään  huomiota  työväen  asumussuhteiden  pikaiseen  parantamiseen. 

Muista  köyhälistön  taudeista,  joihin  juuri  ahtaat  ja  muutoinkin 
epäterveelliset  asunnot  ovat  syypäät,  mainittakoon  tässä  vielä  rakitis- 
tauti  (riisi)  lapsissa,  joka  lannistamalla  lapsen  vastustuskyvyn  välillisesti 
aiheuttaa  pikkulasten  suuren  kuolleisuuden  sekä  synnyttää  pysyväisiä 
vikamuodostuksia,  kuten  kyttyräselän,  ahtaan  lantion,  väärät  sääret  y.  m. 
vikoja,  jotka  taas  ne  puolestaan  lisäävät  köyhälistön  kurjuutta. 

Sanotaan  ehkä,  että  valoa  ja  raitista  ilmaa  kyllä  riittää  köyhällekin, 
jos  hän  vain  tahtoo  niitä  omakseen.  Se  ei  ole  kovinkaan  kallista,  jos 
tuuleuttaa  huoneensa  ja  jos  muutaman  tunnin  päivässä  kuljettaa  lapsiaan 
ulkoilmassa!  —  Siitähän  se  puusta  katsoen  voi  näyttää,  mutta  valitet- 
tavasti ei  asia  aina  ole  niin.  Mistä  päästää  auringon  virkistävää  valoa 
kellarikerroksiin,  kun  päivä  vain  harvoin  pääsee  paistamaan  umpinaisiin 
pihoihin?  Ja  mistä  raitista  ilmaa,  kun  ulkoilmakin  usein  suurissa  tehdas- 
paikoissa  on  myrkyllisten  höyryjen  ja  savun  saastuttamaa?  Vaikka 
sitten  ulkoa  saisikin  raitista  ilmaa,  täytyy  kumminkin  talvipakkasessa 
visusti  säästää  huoneessa  kaiken  mahdollisen  lämmön,  Ihmisruumiistakin 
haihtuvan.  Kun  polttopuut  ovat  niin  kalliita,  ei  ole  varaa  pitää  ilman- 
vaihtorelkiä  kylliksi  auki  eikä  ole  aina  riittävästi  vaatetta  voidakseen 
kuljettaa  lapsiaan  ulkoilmassa.  —  Todistuksena  siitä  että  juuri  pilaan- 
tunut ilma  asuinhuoneissa  suuresti  vaikuttaa  riisitaudin  syntymiseen  kuin 
myöskin  keuhkotautiin,  mainitsen,  että  verrattomasti  lukuisimmat  riisl- 
tantikohtaukset  sattuvat  keväällä  ja  että  useimmat  kuolemantapaukset 
keuhkotaudin  johdosta  ovat  maalis-  ja  huhtikuussa;  molemmat  seurauksia 
pitkällisestä  oleskelusta  suljetuissa  huoneissa.  Vai  olisiko  ehkä  talvi- 
pakkanen tähän  syypää?  Se  ei  voi  olla  mahdollista,  sillä  liiaksikin  suo- 
jellaan pienokaisia  kylmältä  —  raittiin  ilman  kustannuksella  —  eikä 
keuhkotautiparantoloissa  ole  pakkasesta  havaittu  haittaa,  ehkä  mieluum- 
min päinvastoin  hyötyä,  kun  ilma  silloin  on  niin  puhdasta,  raikasta. 

Tämä  riittäköön  asunnoista  ja  ilmasta.  Muutama  sana  vielä  ra- 
vinnosta. 

Saksassa  on  tarkkojen  laskujen  perusteella  havaittu  jommoisenkin 
osan  kansasta  vähän  palkan  takia  huonosti  ravituksi.  Tämä  Saksassa, 
jonka  kansa  yleensä  kuitenkin  on  hyvinvoipaa  ja  vaurastumaan  päin. 
Kuinka  sitten  meillä,  jossa  ollaan  taloudellisesti  paljoa  huonommalla 
kannalla.  Meillä  on  tietysti  nälkäruokinnan  läpikäyneiden  luku  verrat- 
tain suurempi.     Helsingin  kansakoulu  lapsista  oli  15%  huonossa  ravitse- 


312  N.  J.  Arppe. 


mustilassa,  ja  sama  oli  arviolta  niiden  luku,  joiden  ravitsemustila  ei  ollut 
hyvä.  —  Jo  semmoisella  keskimääräisellä  päiväpalkalla  kuin  2:  50  mar- 
kalla on  perheellisen  miehen  maaseudullakin  tukala  elättää  vaimoaan  ja 
neljää  lastaan.  Mutta  annapa  olla,  että  ansiot  ovat  tätäkin  laihemmat 
tahi  että  sattuu  täydellinen  työnpuute  tahi  sairaus,  ja  jos  sitä  paitsi  lapsi- 
tulva  on  runsas,  ei  useinkaan  jää  muu  neuvoksi  kuin  lyödä  leipäham- 
paat  naulaan. 

Mitä  tällainen  nälkäruokinta  vaikuttaa  kansan  terveyteen  ja  toimeen- 
tuloon, sen  oivaltaa  kyllä  jokainen  Siitä  on  seurauksena  heikko  suku- 
kunta, joka  on  altis  kaikille  taudeille,  jolla  ei  ole  täyttä  työkykyä  eikä 
sitä  elämänintoa  ja  iloa,  jotka  yksin  tekevät  elämän  elämisen  arvoiseksi. 
Katkera  mieli  ja  ennenaikainen  kuolema  ovat  nälän  hedelmiä. 

Kuinka  saada  korjatuiksi  edellä  mainitut  surkuteltavat  seikat,  sur- 
kuttelu yksin  kun  ei  auta?  —  Vastaus  tähän  on  yksinkertainen:  paran- 
tamalla työkansan  palkkaussuhteita  sekä  vakuuttamalla  sitä  todellisen  työt- 
tömyyden ja  työhönkykenemättömyyden  varalta  poistamme  sekä  asunto- 
pulan että  leivänpuutteen.  Ainakin  suurimmaksi  osaksi.  Selvää  on,  ettei 
kansamme  yhtäkkiä  voi  haalia  kokoon  kaikkia  näihin  parannuksiin  ja 
vakuutuksiin  kuluvia  miljoonia.  Mutta  jos  ne  kerran  katsotaan  kohtuul- 
lisuuden ja  oikeuden  vaatimiksi  —  ja  semmoisiksi  ne  ovat  katsottavat  — , 
on  kehitys  empimättä  suunnattava  sinne.  Tässä  tulee  pitää  mielessä, 
että  samalla  kun  täten  ylhäältä  alaspäin  tasoitetut  varat  käytetään  todelli- 
seen tarpeeseen,  suurimman  puutteen  ja  kärsimysten  lieventämiseksi  ja 
turvattomien  hengenpitimeksi,  ne  joutuvat  hyvin  osionhaluisille  kansan* 
aineksille,  joiden  ostokyky  täten  tulee  kohotetuksi  ja  siten  koko  liike- 
elämä  tietysti  vilkastumaan.  Kun  sitä  paitsi  lisääntynyt  verotaakka  tämän 
varallisuuden  tasoituksen  kautta  jakautuu  monilukuisempien  maksajien 
kesken,  pitäisi  viimeistenkin  epäilysten  hälvetä. 

Kansan  terveydenhoidolliselta  kannalta  katsottuna  ovat  vaatimukset 
kansan  vakuutuksesta  todellisen  työnpuutteen  ja  työhönkykenemättömyy- 
den varalta  tuiki  välttämättömiä.  Näiden  vaatimusten  lisäksi  tahdon 
tässä  vielä  mainita  erään,  joka  sekin  on  sekä  terveydenhoidon  että  ylei- 
seltä sosiaaliseltakin  kannalta  täyttä  huomiota  ansaitseva,  nimittäin  vaati- 
muksen äidinhoidon  turvaamisesta  pikkulapsille  heidän  ensimäisillä  kuu- 
kausillaan.  Täten  voitaisiin  pikkulasten  kuolleisuus  varmaan  saada  melkoi- 

sesti  .supistetuksi,  sa.inalla  kuin  se  kehittäisi  vanhempien  vastuuntunnetta 
ja  lujentaisi  perhesiteet. 

Tässä  nyt  vain  muutamia  hajanaisia  piirteitä  sosiaalisen  hygienian 
tarkoituksesta  ja  päämäärästä,  joiden  avulla  olen  koettanut  tutustuttaa 
suurta  yleisöä  muissa  sivistysmaissa  liikkuvaan  ilmiöön.  Terveyden- 
hoitoa harrastavien  puolelta  ansaitsisivat  tähän  kuuluvat  kysymykset  mei- 
dänkin maassamme  valppaampaa  huomiota  ja  olisi  etupäässä  terveyden- 
.  hoitoyhdistysten  asia  ottaa  niitä  ajaakseen. 


Porthanin  muistopatfaan  ddresfd. 

Puhe  Henrik  Gabriel  Porthanin  muistopatsaan  paljastuksessa 
9  päivänä  syyskuuta  1864 

pitänyt 
FREDRrK   CVGNiEUS. 


Kun  saarnaaja  nousee  julistamaan  Herran  sanaa,  silloin  koroil- 
taa seurakunta  äänensä  ja  rukouksensa  häntä  kohti  ja  hänen 
kanssansa,  ja  hänen  henkensä  tuntee  itsensä  samalla  nöyräksi  ja 
korkealle  kohoavaksi.  Hän  tietää  ja  tuntee,  ettei  hän  puhu 
omasta  puolestaan,  vaan  että  hän  on  korkeampien  valtojen  palve- 
luksessa. Tämän  tunteen  minä  tunnen  sieluni  syvimmässä  tällä 
hetkellä,  juhlallisimmalla  hetkellä,  jona  minun  on  koskaan  suotu 
käyttää  sananvaltaa  missään  väenkokouksessa.  Minä  tiedän,  etten 
minäkään  puhu  omasta  puolestani;  julkeus  ei  minua  saata  koroit- 
tamaan  ääntäni  tänä  hetkenä  tällä  historiallisella  paikalla.  Tuiki- 
takseni  jokaisen  täällä  sykkivän  sydämen  tunteita  minun  on  nyt 
sanoin  saatettava  ilmi  se,  mikä  liikkuu  jokaisen  Suomen  miehen, 
jokaisen  Suomen  naisen  rinnassa.  Ja  vaikkakin  tämä  ihmisjoukko 
on  suuri,  niin  suuri,  että  minun  ääneni  ei  voi  kantaa  sen  ääriin, 
niin  se  kuitenkin  on  ainoastaan  etujoukko,  paljoa  suuremman 
ihmislauman    etujoukko,   kuin   mikä   koskaan   saattaa  kokoontua 

yhteen  kohtaan  tässä  maassa  tai  missään  muussa  maassa.  Tämä 
juhlatunnelmainen  lauma  on  Suomen  kansan  etujoukko,  ja  niin 
etäältä  kuin  aaltojen  hyrsky  lyö  meidän  rantoihimme  ja  tuuli 
humisee  honkien  latvoissa,  niin  etäältä  yhtyy  meihin  tällä  hetkellä 
lukemattomia  ihmisiä,  jotka]  unhoittavat  hetken  huolet  eivätkä  edes 
ajattele  silmänräpäyksen  tuomia  iloja,  ihmisiä,  jotka  elävät  meidän 
kanssamme  tällä  hetkellä  —  mutta  ei  ainoastaan  tätä  hetkeä  vaan 
muinaisiakin  aikoja  muistellen  —  elävät  meidän  kanssamme  siinä^ 
tulevaisuuden  toivossa,  joka  elähyttää  meitä  elämämme  parhaina 
hetkinä. 

Ja  kuitenkin,  olkoonpa  hetki  sitten  kuinka  merkillinen  tahansa, 
kuka  saattaa  koroittaa  ääntänsä  tällä  paikalla  kuulematta  niitä 
henkiääniä,  noita  mailleen  menneiden  aikojen  ja  manalle  mennei- 
den sukupolvien  kuiskauksia,  jotka  nyt  kehoittavina  yltävät  kor- 
viimme. Ne  saavat  vallan  ja  merkitsevät  enemmän  kuin  me,  jotka 
nyt  puhumme,  ajattelemme  ja  tunnemme  ja  pystytämme  muisto- 
patsaita; jos  ei  niitä  olisi  ollut,  olisivat  meidän  muistopatsaamme 
sangen  vähäpätöisiä,  jos  niitä  edes  olisikaan.  Me  seisomme  täällä 
maaperällä,  jolla  Suomen  historialla  on  useampia  muistoja  kuin 
missään  muussa  paikassa;  täällä  ensin  ajateltiin  ajatuksia,  jotka 
johtivat  tekoihin,  ja  nämä  teotkin  ovat  täällä  syntyneet,  varmem- 
pina, merkitsevämpinä  kuin  missään  muualla  tässä  maassa.  Jos 
me  kuuntelemme  näitä,  kauan  sitten  häipyneinä  aikoina  astuttuja 
askeleita,  silloin  saatamme  kuulla,  kuinka  Juhana  herttua  astui 
esiin  syvästi,  lujasti  luottaen  siihen,  kuinka  suurta  olisi  sivistyksen 
ja  taiteen  tuominen  tähän  maahan,  mikä  voima  sillä  olisi.  Täällä 
hän  kulki  Kaarinansa  kanssa  käsityksin  kuutamoisena  yönä,  täällä 
hän  kulki  päivänpaisteessa  ylpeän  Katariina  Jagellonican  kanssa 
ja  uskoi  muutamien  silmänräpäyksien  ikuisuutta. 

Mutta  silmänräpäyksillä  ei  ole  valtaa  kahlehtia  ikuisuutta  ja 
aikaa;  ajan  vaunut  vierivät  ja  musertavat  pyöriensä  alle  ne,  jotka 
luulevat  voivansa  häiritä  sen  kulkua;  niin  kävi  myös  Juhana  hert- 
tuan unelmien.  Kun  hän  heräsi,  niin  ne  olivat  hälvenneet.  Tuli 
toinen  aika;  hänen  voittajansa  kulkivat  näillä  paikoin,  voimak- 
kaampina, kuin  mitä  ihmisillä  on  oikeus  olla.  Ne  ajat  olivat  Klaus 
Flemingin.    Myöskin   nämät  ajat  kulkivat  ohi,  ja  tuli  uusi  aika  ja 

uusi  mies,  jonka  askelia  vavistiin  'näillä  paikoin.  Täällä  seisoi 
silloin  joukko»  ei  niin  suuri  kuin  se,  joka  tässä  nyt  seisoo,  mutta 
kuitenkin  epäilemättä  melkoisen  suuri,  rinnassaan  aivan  toiset  tun- 
teet kuin  ne,  jotka  nyt  elähyttävät  meitä,  äänetönnä,  hengittämättä 
odottaen  mikä  tuleva  oli.  Mutta  se  ei  uskaltanut  nostaa  sormea- 
kaan. Tässä!  tässä  paikassa  putosi  viattoman  Juhana  Flemingin 
pää.  Väistykää!  Väistykää!  Ehkä  siinä  on  vielä  hänen  verensä 
jälkiä,  joita  maa  vuosisatojen  kuluessa  ei  ole  ennättynyt  imeä 
itseensä.  Ja  Nemesis  dioina  ja  Nemesis  humana  astuivat  esiin 
ja  rankaisivat  viattomia  lapsia  isien  pahoista  teoista  ja  valmistivat 
uutta  aikaa,  joka  tuleva  oli. 

Sellaiset  muistot  puhuvat  tästä  maaperästä,  tästä  paikasta  ja 
ihmispolvesta,  joka  on  kärsinyt  hiukan  enemmän  kuin  me  ja 
kehunut  hiukan  vähemmän.  Mutta  vaikka  mielellään  syventyisikin 
muistelemaan  näitä  aikoja,  vaikkapa  ei  ilman  ihailua  voi  katsella 
tätä  suurta  voimakkaan  ihmisrakkauden  näkyä,  on  kuitenkin  su- 
loista ajatella,  että  ne  vaikeudet,  jotka  tällä  sukupolvella  on  ollut 
voitettavinaan,  ovat  menneet.  Se  on  kuin  unelma;  kun^^koko^yön 
on  nähnyt  pahaa  unta  ja  luullut  sitä  mitä  todellisimmaksi,  mutta 
herää  ja  huomaa,  että  se  olikin  vain  turha  uni,  tuntuu  niin  hel- 
polta olla  ja  kiittää  Jumalaa,  että  uni  on  ohi  —  ja  vaikka  suuresti 
ihailemmekin  esi-isiämme,  on  meillä  oikeus  kiittää  Jumalaa  siitä, 
että  meillä  ei  ole  ollut  samoja  vaikeuksia  voitettavina.  Suloiselta 
se  tuntuu,  aivan  kuin  konsa  aurinko  lämmittäen  luopi  paisteensa 
meihin,  jotka  kauan  olemme  sitä  odottaneet,  aivan  kuin  on  su- 
loista nähdä  sinisen  taivaan,  jota  emme  pitkään  aikaan  ole  näh- 
neet, taas  tulevan  meitä  tervehtimään  kuin  vanhaa  ystävää.  Ja 
vaikkemme  kiihkoisasti  huuda  kuin  ristiretkien  aikana:  se  on 
Jumalan  tahto!  niin  tunnemme  itsemme  kuitenkin  ihmeen  kiitolli- 
siksi siitä,  että  saamme  elää  tuttavuudessa  niin  ystävällisen  luon- 
non kanssa. 

Mutta  oikeastaan  toisten  asioiden  tulisi  vallata  meidän  ajatuk- 
semme tällä  hetkellä,  mutta  on  vaikea  irroittaa  muistia  siitä,  mikä 
ennen  on  ollut.  Se  on  niin  läheisesti  kasvanut  yhteen  kaiken 
kanssa,   ettei   tarvitse  mitään   anteeksipyyntöä,  jos   katse  kiintyy 

taakse  menneihin  aikoihin  ja  luontoon,  jolta  kehtomme  olemme 
saaneet  ja  jossa  hauta  meitä  kaikkia  odottaa. 

Me  voimme  riemulla  viettää  tätä  juhlaa,  sillä  me  vietämme 
sitä  hyvällä  omallatunnolla.  Suomen  kansalla  on  syytä  siitä  rie- 
muita, paljoa  enemmän  kuin  muilla  kansoilla.  Kun  kansat  ajat- 
televat niitä  sankareita,  jotka  ovat  tehneet  työtä  ja  uhrautuneet 
heidän  edestään,  niin  voi  Suomen  kansa  sangen  puhtaalla  omalla- 
tunnolla ajatella  Porthania.  Me  voimme  melkein  sanoa,  että  me 
olemme  ansainneet  sen,  että  hän  työskenteli  puolestamme  niin, 
kuin  hän  teki.  Hyvin  me  tiedämme,  että  hänellä  uransa  alussa  oli 
vaikeuksia,  mutta  silloin  hän  ei  ollut  ennättänyt  näyttää,  mikä  hän 
oli  miehiään,  eikä  hankkia  itselleen  tunnustusta  tietojen  ja  taiste- 
lujen tiellä.  Mutta  sittemmin:  mitä  voi  ihminen  enempää  vaatia, 
ollen  rikas  päivänpaisteesta  hengen  maailmassa,  rikas  herätteistä 
ja  voimista.  Ja  kun  nämät  voimat  olivat  ennättäneet  vaikuttaa, 
silloin  samosi  läheltä  ja  kaukaa  niitä,  jotka  janosivat  viisautta, 
asettuivat  opettajan  jalkojen  juureen,  ja  kun  he  ennättivät  juoda 
tästä  viisauden  lähteestä,  niin  he  läksivät  ulos  opettamaan  kaikkea 
kansaa.  Ja  hän  näki  työnsä  hedelmät,  ja  ilman  kopeutta  hän 
saattoi  lyödä  rintoihinsa  ja,  myöskin  hän,  tunnustaa,  että  hän  oli 
suuressa  kiitollisuuden  velassa  Korkeimmalle  kaikesta  siitä,  minkä 
hän  oli  voinut  saada  aikaan.  Suomen  kansan  tehtävä  on  astua 
älyn,  totuuden  ja  tietämisen  palveluksessa,  niin  pitkälle  kuin  luon- 
non voimat  sallivat.  Se  mikä  näyttää  Suomen  kansan  tehtävän, 
se  on  se,  että  tämä  kansa  on  osoittanut,  kuinka  pitkälle  ihminen 
voi  vallita  niin  jäykkää  luontoa,  että  mies  Castrenin  lainen  on 
voinut  syntyä  ja  kehittyä  Lapissa,  että  mies  Franzenin  moinen  on 
voinut  syntyä  seudussa,  joka  ei  ole  Lapista  etäällä,  että  Kalevalan 
sävelet  on  voitu  soinnuttaa  näissä  erämaissa,  että  laulu  on  voinut 
mahtavana  kohota  korkealle  ja  säilyä  suvusta  sukuun.  Suomen 
kansan  tehtävän  suuruus  on  siinä,  että  sen  tulee  voida  osoittaa, 
kuinka  kansat  voivat  olla  riippumattomat  ulkonaisista  vaikeuksista, 
ja  kuinka  ne  voivat  voittaa  ne  kaikki.  Porthanin  suuruus  on 
myöskin  siinä,  että  hän  näytti,  mitä  lannistamaton  voima  voi.  — 

Paljosta  meidän  on  Porthania  kiittäminen,  eikä  vähimmin 
siitä,   että   hän   on    herättänyt    meidän  'mielemme  jokapäiväisistä 

huolista,  kohottanut  ne  ihanteelhseen  korkeuteen.  On  hyvä,  että 
ihmiset  valmistavat  täten  itselleen  pyhäpäiviä  sellaisia  kuin  tämä. 
Se  ei  ole  vaikuttamatta  toisessakaan  suhteessa,  myöskin  mitä  maal- 
lisiin asioihin  tulee.  Ei  se  aika,  joka  täällä  vietetään,  ole  siltä 
hukkaan  menetetty,  kuin  moni  luulee.  Ei  ole  ihmisluokkaa,  joka 
saisi  olla  välinpitämätön  siitä  kunniasta,  jota  osoitetaan  Porthanille. 
Hän  edustaa  työn  kunniaa,  vaikkei  jokapäiväisessä  merkityksessä. 
Suokoot  ne  sankarit,  jotka  ovat  taistelleet  maamme  puolesta  ja 
vertaan  sen  edestä  vuodattaneet,  anteeksi,  että  me  olemme  omis- 
taneet tämän  ensimäisen  muistopatsaamme  hengen  miehelle.  Äl- 
kööt myöskään  kirkon  ruhtinaat  ja  palvelijat  tätä  kunniaa  Portha- 
nilta kadehtiko.  Heidänkin  aikansa  on  kyllä  tuleva.  Kun  ihmiset 
joutuvat  epätoivoon  tämän  maailman  vaikeuksissa,  tuntevat  väsäh- 
tävänsä  ja  ajattelevat,  etteivät  he  itse  eivätkä  ne  pyrkimykset,  jotka 
he  ovat  itselleen  asettaneet,  edisty,  silloin  katselkoot  he  tätä  pat- 
sasta ja  muistelkoot,  kuinka  se  mies,  jolle  se  on  pystytetty,  on 
ansainnut  tämän  muiston.  Hän  teki  työtä  lakkaamatta  ja  uskoi, 
että  kaiken  hyvän  antaja  lopullisesti  oli  sadon  antava.  Ja  tätä 
uskoa  on  meidänkin  pitäminen  eleillä  —  ja  muisteleminen,  kuinka 
tulee  unhoittaa  itsensä  kannattaakseen  maansa  etuja.  Ja  riemuksi 
on  oleva  meille,  jotka  seisomme  tämän  vielä  verhoon  käärityn 
muistopatsaan  ympärillä,  että  olemme  ensimäi^et,  jotka  saamme 
sen  nähdä.  Minä  kutsun  siis  kansan  nähtäväksi  tämän  patsaan, 
sellaisena  kuin  taiteilijan  luoVa  henki  on  sen  mielessään  kuvaillut, 
ja  sellaisena  kuin  Suomen  kansan  rakkaus  on  tahtonut  sen  pys- 
tyttää Henrik  Gabriel  Porthanin  kuolemattomaksi  muistoksi,  oman 
aikansa  maineeksi  ja  kunniaksi. 

Muutamia  Cygnaeuksen  tilapäisiä  muistiinpanoja. 

Valvojalle  valikoinut 

E.  N. 


Se  valta,  joka  taistelee  Suomen  olemisoikeuden  puolesta,  on  pal- 
jastaan aatteellinen:  oikeudenmukaisuus,  sivistys,  ihmisyys.  Juuri  sen- 
tähden  ei  meidän  taholtamme  tule  eikä  saa  tehdä  mitään  sellaista,  joka 
heikentää  näiden  ainoain  valtiollisten  liittolaistemme  vaikutusta.  (1862.) 


Eipä  pienen  venheen  itsetuntoa  juuri  mairittele  että  se  —  niin- 
kuin meidän  maamme  —  on  vain  suuren  sotalaivan  lisäkkeenä.  Voisi 
kuitenkin  lohduttautua  silläkin,  että  voi  sattua  hetkiä,  jolloin  venhonen 
on  enemmän  arvoinen  kuin  koko  mahtava  kolmimastolaiva.    (1862.) 


Jos  Suomeix  kansa  on  tuomittu  sortumaan,  niin  olkoon  sillä  sitä 
ennen  lupa  näyttää,  miten  se  ansaitsi  elää.    (1866.) 


Paitsi  niitä  tavallisia  voimia,  jotka  yleensä  määräävät  kansojen 
kohtaloja  ja  joita  katsotaan  mahdolliseksi  ainakin  suunnilleen  edeltä- 
päin laskea,  täytyy  Suomen  kansan  olla  valmistettuna  siihen,  että  sel- 
laisetkin seikat,  jotka  ovat  enemmän  tai  vähemmän  laskemattomia,  jopa, 
niinkuin  matematiikista  lainattu  tiedesana  kuuluu,  irratsionaalisiksi  mer- 
kittäviä meidän*  oman  maamme  varsinaisen  määrän  kannalta,  voivat 
vastustamattomasti  vaikuttaa  sen  elämään. 


Ei  ole  ihme,  jos  kansa,  jonka  keskuudessa  vielä  eilen  maaorjuus 
painoi  alas  yhdeksän  kymmenesosaa  ihmisjoukoista,  ei  niin  helposti 
voi  sietää  katsella  sellaisen  kansan  vapaasti  kohoteltua  otsaa,  jossa  or- 
juudella ei  ole  mitään   vanhoja   sukuperiä  ja  johon  se  ei  koskaan  ole 

juurtunut    (1869.); 

*      *      «f 

Frans  Ludvig  Schauman  oli  todistuksena  siitä,  että  tässä  maassa 
rohkeus  lausua  vakaumuksensa  ei  anna  kansalle  marttyyrejä,  mutta 
kyllä  erinomaisia  miehiä.  —  Vapaasyntyisen  miehen  oikea  äidinkieli 
on  hänen  vakaumuksensa  vapaa  ilmaisu. 

Suomen  onni,  pelastus  nyt  ja  tulevaisuudessa.  Puolan  vastakoh- 
tana, on  se,  että  protestanttisuus  vallitsee  ja  että  kansanvaltaisuus  on 
niin  voimakas.    (1862.) 

Aikomuksemme  on  aikakauskirjassamme  julkaista  sarja  kirjoituksia 
ylläolevalla  nimellä. 

Tarkoituksemme  on  saada  siinä  lukijoillemme  esitetyiksi  ne  henkilöt 
Suomen  ulkopuolelta^  jotka  ovat  osoittaneet  harrastusta  meidän  maa- 
tamme, kansaamme,  kultuuriamme  kohtaan,  jotka  ovat  osoittaneet  myötä- 
tuntoa maatamme  kohtaan  sen  vapaustaistelun  aikana,  osanottoa  sen  su- 
ruun ja  sen  voittoon. 

Joku  määrä  Suomi-ystäviä  on  suomalaiselle  yleisölle  esitetty  jo  Val- 
vojan 25-vuotisen  olemassaolon  muistoksi  julkaistussa  juhlavihossa  1905. 
Ajan  lyhyyden  vuoksi  emme  kuitenkaan  voineet  silloin  saada  esitetyiksi 
läheskään  kaikkia  niitä  Suomi-ystäviä,  joihin  toivoimme  voivamme  ylei- 
söämme tutustuttaa;  sitä  paitsi  sisälsi  mainittu  vihko  enimmäkseen  vain 
lyh)atä  tervehdyksiä  esittämättä  eri  kirjoittajien  työtä  ja  heidän  suoma- 
laisharrastuksensa  laatua  yleisöllemme.  Tahtoisimme  tämän  puutteen  nyt 
korjata,  ja  mielestämme  se  paraiten  tapahtuu  personallisilla  artikkeleilla, 
joissa  kukin  maamme  ystävä  itse  kertoo,  miten  hänen  harrastuksensa 
meidän  maamme  asioihin  on  herännyt  ja  mitä  havaintoja  hän  maamme 
olosta  on  tehnyt,  mitä  vaikutteita  saanut. 

Sarja  on  aiottu  jatkettavaksi  useissa  numeroissa. 


320  Suomi -ystäviä  Suomen  ulkopuolella. 


Domenico  Comparetti. 


Ulkomaalaisista  Suomi-ystävistä  esitämme  tässä  yleisöllemme  ensi- 
mäisenä  italialaisen  tiedemiehen  Domenico  CoMPAEETTin,  joka  erehdyksen 
johdosta  jäi  edustamatta  lehtemme  juhlanumerossa.  Teemme  sen  ensin- 
näkin siihen  katsoen,  että  hän  on  vanhimpia  elossaolevia  ulkomaalaisia 
tiedemiehiä,  jotka  ovat  hyvin  perehtyneet  suomen  kieleen.  Teemme  sen 
myös  hänen  tieteeUisen  arvonsa  ja  merkityksensä  vuoksi,  erittäinkin  sii- 
hen katsoen  että  hän  on  kirjoittanut  monessa  suhteessa  perustavaa  laatua 
olevan  teoksen  kansallisrunostamme  Kalevalasta,  teoksen,  joka  samalla 
on  etevästi  valaissut  n.  s.  homerista  kysymystä,  kysymystä  eeposten  syn- 
nystä yleensä.  Tästä  samasta  teoksesta  on  tekijällä  aikomus  toimittaa 
uusi  painos  yhteydessä  prof.  Pavolini'n  italialaisen  Kalevala-käännöksen 
kanssa. 

Domenico  Comparetti  on  ottanut  osaa  myös  kotimaansa  valtiolliseen 
elämään  —  hän  on  Italian  ylihuoneen  jäsen  eli  senaattori  („senatore  del 
regno").  Senaattori  Comparetti  kävi  maassamme  viimeksi  Viaporin  kapi- 
nan aikana  viime  kesänä;  tuo  ajankohta  teki  häneen  syvän  vaikutteen, 
niinkuin  näkyy  hänen  kirjoituksestaan,  ja  tämä  selittää  hänen  kirjoituk- 
sensa lopussa  olevat  ankaranlmset  sanat,  joista  kuitenkin  huokuu  lämmin 
ystävyys  meitä  kohtaan. 

Tässä  julkaistava  muotokuva  on  jäljennös  maalauksesta,  jonka  on 
tehnyt  etevä  taiteilija  prof.  CoRcos  ja  kuuluu  olevan  paras  muotokuva, 
mikä  senaattori  Comparetti*sta  on  olemassa. 

Mutta  jättäkäämme  sananvuoro  senaattori  Comparetti'lle  itselleen! 


Olen  syntynyt  Roomassa  27   p.  kesäkuuta   1835. 

Kymnaasi-,  lyseo-  ja  yliopisto-opinnot  suoritin  Roomassa  saaden 
tohtorinarvon  filosofiassa,  matematiikassa  ja  sen  lisäksi  vielä  farmasiassa, 
sillä  tälle  uralle  isäni  minut  aikoi.  Varhaisimmasta  lapsuudestani  alkaen 
minussa  ilmeni  vastustamaton  halu  klassillisiin  opintoihin  ja  vertaileviin 
kieli-  ja  kirjallisuustutkimuksiin,  joita  sitten  innokkaasti  ja  laajan  suun- 
nitelman mukaan  harjoitin. 

Kaksikymmenvuotisena  aloin  tulla  tunnetuksi  Italiassa  ja  Saksassa 
muutamien  kreikkalaista  ja  latinalaista  filologiaa  koskevien  julkaisujen 
nojalla.  Näitten  julkaisujen  johdosta,  jotka  herättivät  suurta  huomiota, 
tarjottiin    minulle    varsinaisen  professorin  paikka  kreikan  kirjallisuudessa 

Pisan  yliopistossa,  johon  suostuin.  Tämä  tapahtui  v.  1859;  olin  silloin 
24-vuotias. 

Pisassa  olin  kolmetoista  vuotta  hoitaen  opetustointani  sekä  julkais- 
ten kirjoituksia  kreikkalaisen  ja  latinalaiserf  filologian,  vertailevan  myto- 
logian, kansanrunouden,  kielitieteen  Ja  vertailevan  kirjallisuustutkimuksen 
alalta,  tutkien  varsinkin  Europan  keskiaikaisia  kieliä  ja  kirjallisuuksia. 
Päätuloksena  tästä  laajasta  työstä,  jolla  aina  oli  lähtökohtana  klassilliset 
kirjallisuudet,  oli  kaksinidoksinen  teokseni  Virgilio  nel  medio  fva\  joka 
saavutti  suuren  menestyksen  ja  käännettiin  englanniksi  ja  saksaksi.  Tämä 
teos  ilmestyi  1872.  Olin  jo  vuonna  1869  julkaissut  vertailevaa  kansan- 
kirjallisuutta  koskevan  kirjani  Ricerche  intorno.  ai  libro  di  SindibM\ 
Joka  sai  osakseen  myöskin  suuren  menestyksen  ja  käännettiin  englan* 
niksi. 

Vuonna  1872  muutin  Pisasta  Firenzeen,  jossa  minulle  oli  tarjottu 
kreikan  kirjallisuuden  professorin  paikka  Istituto  di  studi  superiorisss^, 
Yksttoistavuotisen  opetustyön  Jälkeen  Firenzessä  tahdoin  päästä  joka* 
päiväisistä  virkatoimistani  ja  pyysin  sekä  sain  virkaeron  ja  eläkkeen 
1883. 

Ennen  virastaeroamistani  ja  sen  jälkeen  tein  Firenzessä  paljon  työtä 
filologian,'  arkeologian  ja  epigrafiikan  alalla.  Perustin  laajan  julkaisu- 
sarjan Museo  italiano  di  antichipi  ciassica^  jota  myöhemmin  jatkoin  ni- 
mellä Monumenii  antichi  della  Accademia  dei  Lincei;  minun  aloitteestani 
perusteltiin  Roomaan  »erikoisopisto  arkeologiaa  ja  epigrafiikkaa  varten"^,  ja 
yhdessä  hallituksen  kanssa  minä  järjestin  tutkimusretket  Kreetan  saarelle 
oppilaani  prof.  Halbherrin  johdolla.  Suuret  epigraflset  ja  arkeologiset 
löydöt  julkaistiin  ensin  minun  Museo^^dXiX  ja  sitten  Monumenii  sarjassa, 
jossa  niiden  ilmestyminen  vielä  jatkuu.  Kaikki  tärkeimmät  muinaiset 
piirtokirjoitukset    minä    julkaisin   kuvitettuina  suuressa  nidoksessa  1893. 

Koko  tänä  aikana  olivat  tutkimiseni  esineenä  myös  olleet  Hercula- 
numin  papyruskääröt,  joista  julkaisin  kolme  latganlaista  teosta.  Ja  minun 
täytyi  myös  ottaa  toimittaakseni  kriitillinen  painos  (teksti  ja  käännös) 
Procopiuksen  goottilaissodasta^  joka  ilmestyi  kolmena  nidoksena 
(1895—98). 


*  Virgilius  keskiajalla. 

*  Tutkimuksia  Sindibad  kirjasta. 

*  La  guerra  gotica  di  Procopio. 

Kaikkien  näiden  erilaisten  töitten  ohessa,  koko  opetustoimeni  aikana 
ja  perästä  olin  aina  innokkaasti  harjoittanut  homerisia  opintoja,  ja  miel- 
täni oli  suuresti  kiinnittänyt  n.  s.  homerinen  kysymys,  jonka  kaikkia 
vaiheita  olin  seurannut  asettuen  kannalle,  joka  oli  aivan  päinvastainen 
Wo]fin  ja  varsinkin  Lachmannin  teorioille.  Minun  näkökantani  tässä 
kysymyksessä,  kuten  aina  muulloinkin,  oli  vertaileva,  minun  mieles- 
täni piti  toisin  sanoen  tutkia  homeristen  runojen  syntyä  pitäen  silmällä 
niitä  lakeja,  joiden  mukaan  samanlaista  eepillistä  runoutta  on  tuotettu  eri 
kansoissa,  joissa  sellaista  runoutta  on.  Se  se  sai  minut  syventymään 
Kalevalaan,  jonka  merkitys  tähän  kysymykseen  ja  erittäinkin  Wolfln  ja 
Lachmannin  teorioihin  nähden  oli  mitä  painavin  ja  suurin.  Mutta  siitä 
en  tässä  sen  enempää  puhu,  sillä  teokseni  esipuheessa  olen  selvästi  esit- 
tänyt, missä  yhteydessä  Kalevalan  synnyn  tutkiminen  on  homeristen  ru- 
nojen alkuperän  selvillesaamisen  kanssa. 

Siinä  tarkoituksessa  siis  tulin  Suomeen  ensimäisen  kerran  1886  ja 
vielä  kolmasti  senjälkeen  ennen  teokseni  julkaisemista  (1891)  ja  perästä- 
päin  useampia  kertoja.  Astuin  hyvin  valmistautuneena  aloittamaani  tut- 
kimukseen, kun  nimittäin  tunsin  kaikki  slaavilaiset,  germaniset  ja  skan- 
dinaviset  kielet  ja  kirjallisuudet,  jotka  kaikki  olivat  kirjastossani  hyvin 
edustetut,  ja  minulle  sitä  paitsi  oli  sangen  helppo  perehtyä  erilaisiin  kie- 
liin. Kenties  suomen  oppiminen  olisi  ollut  hyvinkin  vaikea  jollekulle 
muulle  50  vuotta  sivuuttaneelle;  mutta  minulle  se  ei  sitä  ollut.  Muuta- 
man kuukauden  kuluttua  kykenin  lukemaan  J.  Krohnin  minulle  niin 
välttämätöntä  teosta  ja  tekemään  siitä  muistiinpanoja.  Ja  kohta  tutustuin 
koko  suomenkieliseen  kirjallisuuteen  ja  hankin  kokonaisen  kokoelman 
suomalaisia,  virolaisia  ja  lappalaisia  kirjoja,  joita  käytin  kirjoittaessani 
teostani,  jossa  kaikki  nämä  ainekset  on  huolekkaasti  huomioon  otettu. 
Samalla  minä  matkojeni  johdosta,  joita  jo  olin  tehnyt  ja  yhä  edelleen 
tein  Tanskaan,  Norjaan,  Ruotsiin  ja  Venäjälle,  Puolaan  ja  Itämeren- 
maakuntiin,  olin  perehtynyt  ruotsiin,  jota  esteettömästi  luin,  samoinkuin 
muihinkin  skandinavisiin  kieliin,  osasin  hyvästi  venäjän  kieltä,  jota  olin 
alkanut  opiskella  kahdenkymmenen  vanhana  ja  jota  minulla  oli  tilaisuus 
paljon  harjoittaa,  vaimoni  kun  oli  venakko;  ja  olin  myös  ottanut  selkoa 
liettuan  ja  viron  kielistä. 

Minun  olisi  ollut  mahdoton  niin  pian  ja  perinpohjin  tutustua  suo- 
men kieleen  ja  kirjallisuuteen  saamatta  tukea  ja  apua  suomalaisilta  tiede- 

miehiltä,  joiden  puolelta  aina  olen  ylenmäärin  saanut  osakseni  ja  yhä 
saan  hienon  huomaavaisuuden  ja  ystävällisen  huolenpidon  osoituksia; 
aina  ovat  he  asettaneet  ja  tarjonneet  käytettäväkseni  kaiken  oppinsa, 
kaikki  asiatiedot  ja  valaisevat  seikat,  kaikki  kirjat  ja  julkaisut,  jotka  voi- 
vat mieltäni  kiinnittää  tai. työtäni  edistää.  Ainoastaan  heidän  avullaan 
on  italialainen  niin  etäisestä  aineesta  kuin  Kalevalasta  voinut  kirjoittaa 
teoksen,  josta  on  sanottu  Suomessa,  ettei  suomalainen  olisi  voinut  pa- 
rempaa tehdä.  Ensimäiseksi  tässä  sikermässä  suomalaisia  tiedemiehiä  ja 
ystäviä,  joille  olen  niin  suuressa  kiitollisuuden  velassa,  tulee  minun 
asettaa  Julius  Krohn,  rakas,  ihastuttava  ja  erinomainen  ystäväni,  jonka 
muistolle  minä  täydestä  sydämestäni  omistin  teokseni  ja  jonka  muisto 
vielä  nytkin  saattaa  mieleni  Ifikutuksesta  lämpenemään.  Hänen  perinnäi- 
nen tieteellisyytensä  ja  uutteruutensa  tieteellisessä  työssä,  ihana  isänmaan- 
rakkautensa, sanoin  kuvaamaton  sydämenhyvyytensä  ja  kestävä  ja  vilpi- 
tön ystävyytensä  ovat  ihmeellisesti  säilyneet  perintönä  hänen  perheessään. 
Siitä  on  minulle  antanut  monta  ja  jatkuvaa  todistusta  aina  äskeiseen 
Heisi nginmatkaani  asti  varsinkin  hänen  poikansa  Kaarle,  vävynsä  prof. 
Setälä  ja  hänen  miellyttävä  tyttärensä  rouva  Setälä. 

Minä  rakastan  Suomea  ja  rakastan  suomalaisia.  Vilkkaan  myötä- 
tuntoisuuden  tunne  kiinnittää  minut  tähän  maahan  ja  kansaan,  jonka 
jaloa,  rehellistä,  suoraa  ja  erityisesti  suurta  hyväsydämisyyttä  todistavaa 
luonnetta  minä  ihailen,  kansaan,  jonka  onnettomuudet  ovat  saattaneet  ala- 
kuloiseksi, mutta  jota  ne  eivät  koskaan  Lannistaneet,  ja  jonka  täydellinen 
ja  rajaton  kiintymys,  isänmaahan  ei  voi  olla  ihailua  herättämättä.  Olen  mitä 
hartaimmalla  osanotolla,  aivankuin  asia  koskisi  omaa  maatani,  seurannut 
sen  ihmeellisen  kestäviä  ponnistuksia  vapauden  ja  poljettujen  oikeuksiensa 
takaisin  saavuttamiseksi  ja  ilolla  olen  onnitellut  sitä  nähdessäni  näitten 
jalojen  ponnistusten  onnistuvan.  Mutta  tapahtumat,  joiden  näkgäksi 
viime  Helsinginmatkallani  menneen  vuoden  elokuussa  jouduin,  tekivät 
minuun  sangen  surullisen  vaikutuksen.  Näin  kansan  melkein  kokonaan 
muuttuneen,  luopuneen  entisestä  ihastusta  herättävästä  hyväntahtoisesta 
luonnollisuudestaan  ja  sairastuneen  saatuaan  tartuntaa  venäläisestä  anar- 
kistisesta sosialismista,  jota  pahempaa  yhteiskuntatautia  ei  maailmassa  ole 
näin  työmiesten  ahnaasti  myrkyttävän  itseään  lukemalla  anarkistisia  kir- 
joituksia; näin  ruotsinkielisten  porvarilehtien  olevan  vailla  johdonmukai- 
suutta   ja    ryhtiä    arvostellessaan    näitä  kysymyksiä.     Näin  vihdoin  että. 

vaikka  isänmaanystäviä  onkin  viljalti,  kuitenkin  puuttuu  käytännöllisiä 
Talttomiehiä,  suuria  poliitisia  kykyjä.  Ja  kaikkea  tätä  nähdessäni  ajat- 
telin vapisten,  miten  on  käyvä  Suomen  vastasaavutettuine  suurine  vapauk- 
sineen,  yleisine  äänioikeuksineen,  pyrintöineen  oman  sotaväen  takaisin 
Saamiseksi,  kun  sitä  ahdistavat  kumoukselliset  puolueet  ja  Venäjän  pai- 
suva terroristinen  vallankumous,,  joka  aina  on  ovella?  Minun  ihannetol- 
veeni  olisi  että  Suomi  olisi  tyytyväinen  saavuttamiinsa  laajoihin  vapauk- 
siin ja  että  se  niitä  käyttäisi  paraimmalia  tavalla  pitämällä  lainsäädännön 
avulla  ja  laillisuuden  rajoissa  pysyen  huolta  työtätekevän  luokan  ja  maa- 
laisväestön  tilan  parantamisesta,  julistamalla  sodan  kaikkia  venäläisiä  ja 
ei-venäläisiä  kumouksellisia  puolueita  vastaan  ja  lopuksi  pysymällä  uskol- 
lisena lailliselle  perustuslain  mukaan  hallitsevalle  suuriruhtinaalleen,  niin- 
kuin oli  laita  aikana,  jonka  hyvin  muistan. 

KertomnkBia  ja  kuvauksia. 


Hj.   Nortamo.     Mnäd  ja    Tasala    Vtlkk  ja    Hakkri  Iiro,      RaumUmsi  j'aaritukst\ 
Rauma   1906.     Osuuskunta  Länsi-Suomi  r.  1.     134  s.    8:0.     Hinta  2:  — . 

Olemme  tähän  asti  tottuneet  lukemaan  murretta  vain  pila-  tai  sa- 
nomalehdistä, Joissa  toisinaan  lukijan  huvittamiseksi  on  julkaistu  joko 
murrekertomuksia  tai  -satuja.  Hj.  Nortamo  (Porin  kaupunginlääkäri  toh- 
tori Hj.  Nordling)  on  ensimäinen,  joka  meillä  on  uskaltanut  julkaista 
kokonaisen  kertomussikermän  murreasussa,  niinkuin  jo  nimestä  huomaa 
Rauman  murteella. 

Mitä  murteen  vaaliin  tulee,  on  sitä  pidettävä  erittäin  onnistuneena: 
lounaismurteet  muodostavat  äänteellisesti,  sanastollisesti  ja  lauseopilltsesti 
siksi  omituisen  ja  erikoisen  ryhmän  suomen  murteissa,  että  ne  ehkä  pa- 
remmin kuin  mikään  muu  murre  koko  maassa  ovat  omansa  murretyylissä 
käytettäväksi.  Suomen  murteista  voisi  mielestäni  ainoastaan  etelä-Poh- 
janmaan tai  muutamat  savolaismurteet  asettaa  lounaismurteiden  tasalle. 
Yhdessä  suhteessa  on  lounaismurteilla  kuitenkin  suurempi  viehätys:  ne 
ovat  monessa  kohden  lähempänä  vanhaa  kirjakieltä  kuin  nuo  toiset. 
(Huom.  esim.  loppulyhennykset.) 

Tahtoisin  pitää  itse  Rauman  seutuakin  hyvin  sopivana  kansanluon- 
teiden kuvauksen  vuoksi.  Kansan  hyvänsävyisyys,  ystävällisyys  ja  huu- 
mori toisaalta,  sen  vakavuus,  rehellisyys  ja  ankara  elämänkatsomus  toi- 
saalta ovat  omansa  heti  kiinnittämään  itseensä  huomiota.  Minä  puoles- 
tani en  tunne  yhtään  seutua  koko  maassa,  jonka  väestö  olisi  luottamusta 
herättävämpää  kuin  Rauman  seudun. 

Nortamo  ei  sentään  ole  valinnut  tyyppejään  maaseudulta,  vaan 
Raumalta,  tuosta  miellyttävästä  rantakaupungista,  jossa  vielä  viime  vuosi- 
sadan lopulla  saattoi  nimipäivinä  laukoa  „ Minervan  kanuunalla''  akku- 
nat rikki  poliisin  tai  viskaalin  asiaan  sekaantumatta.  Huomaa  kuitenkin 
helposti  etteivät  hänen  meripoikansa  paljon  ole  Saksan  matkoillaan  tur- 
meltuneet; niiden  voi  melkein  sanoa  edustavan  raumalaista  „maan- 
henkeä''. 

Kertomuksia  on  viisi:  Antonim  bäev,  Tasala  Vilkum  berindraha*, 
Tasala  Vilkun  gäändmys  paremppa  elämähä,  Kuih  Hakkrl  Iiro  meijäm 
belast  saksan  gielen  daidoUas  ja  Kuit  Tasala  Vilkk  ja  Hakkri  Iiro  viekott- 
Uiva  mnuu  uude  veisun  dekemä. 

Kaiken  keskuksena  on  Tasala  Vilkum  berindraha*,  joka  myös  on 
kertomussarjan  paras. 

Kerron  lyhyesti  sen  sisällyksen. 

Tasalan  äijä,  joka  oli  pikkurikkaan  maineessa,  oli  kuollut.  Poika 
Vilkku  ei  vaan  löytänyt  rahoja  mistään,  vaikka  kuinka  olisi  hakenut. 
Avuksi  tulee  silloin  omituinen  sattuma.  Vilkku  lainaa  isä  vainajansa  aina 
vaalimaA  silinterin  Hakkri  lirolle,  jota  on  pyydetty  lapsen  kummiksi. 
Iiro  joutuu  palatessaan  pieneen  kahakkaan  häntä  silinterin  johdosta  pilk- 
kaavien jätkien  kanssa,  jotka  iskeä  kalauttavat  häntä  päähän  niin,  että 
silinteri  pahasti  lommeessa  lentää  pois.  Kotona  Tasala  Vilkk  ja  Anun- 
dilan  Galkke  sitten  huomaavat  että  hattuun  on  kätketty  —  7  sadan  mar- 
kan seteliä.  Kun  olivat  jääneet  kotiin  ^talviretsusta",  päättivät  sitten 
lähteä  Iiro  mukanaan  Turkuun  viemään  rahoja  pankkiin  (Raumalla  ei 
silloin  vielä  sellaista  ollut).  Iiro  oli  tottunut  hevosmies  ja  rupesi  kus- 
kiksi. Matka  sujui  hyvin.  Laitilassa  Vilkku  sai  tilaisuuden  esiintyä 
suurena  noitana,  kun  sattuivat  heinistä  löytämään  varastetun  hopeatuopin. 
Uuskaupunkilaisten  kanssa  tuli  matkalla  aika  tappelu  »Rauman  pitseistä"; 
siitäkin  suoriuduttiin  voittajina.  Turussa-olo  on  esitetty  mestarillisesti; 
raumalaiset  esiintyvät  tällaisessa  »suurkaupungissa"  täydellisinä  maalai- 
sina. He  menevät  Turussa  tapaamansa  toverin  Euran  Kuopuksen  kanssa 
kaupungin  hienoimpaan  hotelliin,  jossa  heidät  osoitetaan  kyökin  puolelle. 
Isäntä  lei  ensin  tahdo  uskoa  heille  ruokaa  ilman  etumaksua.  »Mutt  Kuo- 
pukse  isänd  talutt  se  ruottlaise  herram  böydä  viere,  ott  sada  marka  se- 
deli  flombuukistas,  kääres  sem  biffsteeki  ymbärs,  leikkas  palasiks  ja  söi 
kronsmenttines  piffsteeki  ja  sedeli.  Sitt  hän  joi  olutt  pääll  ja  kysys  sild 
ruoltlaiseld  herrald:  „ymmäräks?"  —  Sitten  he  syövät  kun  ahmatit  mu- 
ruakaan jättämättä.  Kun  vahvasti  syötyään  saavat  kuulla  Kuopuksen 
syöneen  ruodottomia  kaloja,  innostuvat  palaamaan  takaisin  ja  pyytävät 
itsekin  »Kuopukse  muikui"  —  sardiineja.  Taas  uudelleen  syömään! 
Kuopus  saa  kaloista  —  ruodon  (rautalangan  palasen)  kurkkuunsa  ja  vie- 
dään   lääkäriin.     Illalla    sitten    menevät    teatteriin    päällysvaatteet  päällä, 

osoittavat  suosiotaan  amerikkalaiseen  tapaan  —  viheltämällä  Ja  ovat  tulla 
karkoitetuiksi.  Kaikki  käy  kuitenkin  onnellisesti.  Aamulla  vie  Kalkke 
(„mnää"),  joka  Iiron  kanssa  lähtee  harmonikkaa  ostamaan,  Vilkun  tietä- 
mättä 400  mk.  pankkiin.  Miesten  tulee  koti-ikävä  ja  lähtevät  Raumaa 
kohden,  jonne  lopulta  onnella  saapuvatkin. 

Tapahtuma-aika|  on  viime  vuosisadan  loppupuoli;  Kalkke  oli  ollut 
tulipaloa  sammuttamassa  «siilon  go  engelsman  Rauma  haminam  boltt" 
—  siihen  maailman  aikaan,  jolloin  vielä  „pruukatti  pitkä  tukka". 

Tekijän  esitys  on  niin  vilkasta,  niin  täynnä  tapahtumia  ja  pikku- 
kuvia, ettei  kertomus  missään  tunnu  pitkäveteiseltä.  Tosin  eivät  luonteet 
ole  tarpeeksi  erilaisia,  mutta  ne  ovat  joka  tapauksessa  hyviä  raumalaisia 
yleistyy ppejä:  Iiro  iloinen  kevytmielinen  veitikka,  Vilkk  suuri  velikulta 
hänkin,  mutta  samalla  tyyni,  harkitseva,  ykspätnen,  arka  arvostaan  , — 
hyvä  hämäläinen.     Mnää  (Anundilan  Galkke)  edustaa  tervettä  järkeä. 

Erittäin  huvittaa  kertomuksessa  lukijaa  se  hyvä  raumalaishenki,  se 
rajaton  kiintymys  kotiseutuun,  joka  on  ominaista  noille  meripojille.  He 
halveksivat  turkulaisia,  jotka  eivät  ole  hartaita  tulipalon  sammutuksessa 
(Raumalla  ei  „waan  gukka  uskalais  tuli  valuvaaraha  ilma  vesiämbri. 
Mutt  Raum  ongi  Raum  ja  siell  on  gomend**).  Ylpeillen  sanovat  he,  kun 
kotipaikasta  tulee  puhe:  »Me  olen  raumlaissi*^,  eivätkä  huomaa  salata 
kotiperäänsä  silloinkaan,  kun  palvelustyttö,  ihmetellen  heidän  suurta  syö- 
mistänsä, tahtoo  tietää,  mistä  miehet  ovat.  (Tulee  mieleeni  kokemäkeläi- 
nen kerjäläispoika,  joka  tällaiseen  tiedusteluun  vastasi:  „Oon  Kokemäelt 
kotosi,  kyll  kehtaa  kotos  sannoo!'') 

Toivottava  on,  että  kirjailija,  joka  niin  lupaavasti  on  alkanut,  jat- 
kaa ja  pysyy  tälle  ensimäiselle  kirjalliselle  rakkaudelleen  uskollisena, 
sillä  kaikesta  huomaa,  että  hänellä  murrekirjailijaksi  on  aivan  erikoiset 
edellytykset. 

Kielen  puolesta  —  murteen  tuntijan  ja  tutkijan  kannalta  —  voi 
teosta  vastaan  tehdä  muutamia  päteviä  muistutuksia,  vaan  kun  olen  pu- 
hunut siitä  puolesta  Virittäjässä,  en  tahdo  niillä  Valvojan  lukijoita  vä- 
syttää. '  Mainittakoon  vain,  että  kieli  on  rehevää,  täynnä  kansanomaisia 
sananparsia  ja  sanontatapoja. 

On  syytä  onnitella  sekä  tekijää  että  suomalaista  kirjallisuuttakin 
tästä  julkaisusta.     Tekijä  on  ensi  luokan  humoristi. 

Heikki  Ojansuu. 

>  Sen  palasen  Kuopuksesta,  joka  yllä  on  esitetty,  merkitsisin  omasta 
puolestani  näin:  Mut  Kuapiikse  isänt  talut  se  ruatlaise  herram  böödä  viäre, 
ot  sada  niarka  sedeli  flonibukistas,  kääre  sem  bifsteki  ynibärs,  leikkas  pala- 
siks  ja  söi  kronsmenttines  (krontniänttines?)  pifsteki  ja  sedeli.  Sit  ha  joi  olut 
pääl  ja  kysys  sild  ruatlaiselt  herrald:  ^ymmäräks  ?<* 

Bmil  Lassinbn,   Kansan  mies.    Kertomus.     Porvoo  1906.    Wemer  Söderström 
Osakeyhtiö.     178  siv.    8:0.     Hinta  2:  25. 

„ Kansan  mies**  on  talollisen  poika  Jonni  Kaisla,  joka  eroaa  lyseon 
korkeimmalta  luokalta,  palaa  kotiseudulleen  ja  rupeaa  maanviljelijäksi. 
Alussa  hän  innolla  antautuu  kansanherätystyöhön,  pitäen  naapureilleen 
puheita  ja  esitelmiä.  Mutta  sitten  tulevat  personallisemmat  harrastukset: 
rakkaudet,  avioliitto,  oman  kodin  perustaminen  ja  muut  sen  yhteydessä 
olevat  huolet.  Lopussa  laajenee  sentään  valoisa  tulevaisuus:  Jonnista  on 
tullut  kunnon  mies,  suuren  maatilan  omistaja  ja  pitäjänsä  etevin  luotta- 
musmies, joka  valitaan  valtiopäivillekin  edustamaan  kansan  toiveita  ja 
tarpeita.  —  Esitys  noudattelee  siis  valoisia  polkuja  tuon  kansankirjojen 
vanhan  optimistisen  periaatteen  mukaan,  että  kunto  ja  rehellinen  pyrki- 
mys tulee  aina  runsaasti  palkituksi  ja  johtaa  omistajansa  onneen.  Eikä 
tästä  teoksen  pohjasuunnasta  ole  mitään  sanomista.  Onhan  se  semmoi- 
nen kehitys  mahdollinen  ja  tarjoo  kyllä  aiheen,  joka  on  yhtä  hyvä  kuin 
joku  toinenkin.  Mutta  tarvitaan  siihen  sentään  luovaa  mielikuvitusvoi- 
maa,  jotta  kertomus  tekisi  eletyn  vaikutuksen.  Ja  sitä  minun  nähdäk- 
seni puuttuu  tästä  teoksesta.  Esitys  pysyy  ylimalkaisuuksissa,  jaksamatta 
nivoa  yhtä  ilmiötä  toiseen  sillä  sisäisellä  psykologisella  vaistolla,  joka 
saisi  tapahtumasarjan  näyttämään  ehdottomalta  välttämättömyydeltä.  Esi- 
tystapa on  mahtunutta  ja  vakavaa.  Mitään  erikoisuuden  leimaa  siinä  ei 
voi  huomata,  ellei  siksi  tahdo  lukea  tuota  sievistelevää  epäluonnollisuutta, 
joka  ilmenee  lausekäänteissä  pitkin  matkaa. 

Yleensä  jättää  kirja  kalpean  ja  helposti  haihtuvan  muiston  lukijaan. 
Eikä  Lassisen  „ Kansan  miestä**  tee  mieli  ruveta  vertailemaan  edes  mui- 
den kansankirjailijaimme  parhaisiin  tuotteihin. 

V.  T. 


Oscar  Wildk,  Dorian  Gray  n  muotokuva.  Suomensi  Helmi  Setälä 
Porvoossa  1906.    Wemer  Söderström  Osakeyhtiö.     Hinta  3:  75. 

Eräs  nuori  luennoitsija  esiintyi  1890-luvun  alkupuoliskolla  aina 
orkidea  napinreiässä,  sillä  hän  rakasti  näitä  kukkia  sen  vuoksi,  että  ne 
kaikista  kukista  olivat  luonnottomimman  näköiset.  Mutta  koska  tavalli- 
set orkideat  tuoksuivat,  valitsi  hän  tuoksuttoman.  Siihen  hän  kaatoi 
hajuvettä.     Vasta  sitten  hänen  taiteellinen  omatuntonsa  oli  tyydytetty. 

Tämä  juttu  on  hyvin  kuvaava  sille  kirjalliselle  suunnalle,  joka 
tähän  aikaan  taisteli  kuolevaa  naturalismia  vastaan.  Sen  sukupolvi  oli 
väsynyt  natucalismin  todellisuuden  kuvailemiseen  ja  taiteelliseen  totuuden- 

palvelemiseen,  se  ikävöi  uutta,  hienompaa  kauneutta  ja  rohkeampaa,  luo- 
vaa mielikuvitusta. 

Tätä  suuntaa  sanottiin  „ dekadenssiksi^. 

Sen  pääpiirteenä  on  todellisuuden  kammoaminen.  S  a  nature 
consiste  ä  n*  etre  pas  naturel  —  luonnottomuus  on  sen  luonne  — , 
sanoi  eräs  ranskalainen  runoilija  dekadenssin  nuorisosta.  Se  halveksi 
kaikkea  tavallista  ja  yksinkertaista,  se  tahtoi  keksiä  tähän  asti  tuntemat- 
tomia, hienostettuja  vaikutuksia  ja  nautintoja. 

Mutta  siinä  oli  toinenkin  piirre  —  dilettantismi,  estetismi.  Se  kä- 
sittää kaikki  esteetiseltä  kannalta,  se  katselee  elämää  puuttumatta  sen 
taisteluihin.  Se  leikkii  kaikilla  eri  aatteilla  ja  koettelee  niitä,  se  valai- 
see maailmaa  vaihtelevilta  näkökannoilta  saadakseen  siitä  rikkaamman, 
monipuolisemman  käsityksen.  Se  palvelee  kauneutta  ja  koettaa  tahallaan 
olla  pintapuolinen,  sillä  kauneus  asuu  vain  pinnalla.  Emme  tiedä  onko 
mitään  sen  alla,  ja  jos  onkin,  niin  voimme  ainoastaan  aavistaa  sen  sy- 
vyyttä katsellessamme  pinnan  kaikkia  vivahduksia. 

Dekadenssin  tyypillisin  ja  etevin  kirjailija  lienee  Oscar  Wilde. 
Selvimmin  lausuu  hän  ilmi  sen  periaatteet  siinä  hienossa  essayssä,  jonka 
nimenä  on  »Valheen  rappeutuminen''.  «Nauttia  luonnosta,*'  hän 
siinä  huudahtaa;  „olen  iloinen  että  kokonaan  olen  menettänyt  sen  kyvyn." 
Ja  edelleen:  „Taide  on  vastalause  luontoa  vastaan;  sen  kautta  tahdomme 
opettaa  luonnolle  sen  oikean  aseman." 

Wildestä  tämä  dekadenssioppi  ei  ollut  vain  tyhjä  kirjallinen  muoti- 
asia. Itse  hän  sanoi:  «Minun  etevin  taideteokseni  on  elämäni.  Taide 
oli  minulle  korkein  todellisuus;  elämä  oli  minulle  runouden  haara."  Lois- 
tavana, nerokkaana,  hurmaavana  ilmiönä  hän  saavutti  Lontoon  aristok- 
ratian ihailua  ja  sai  nauttia  kaikkea,  mitä  rikkaus  ja  hienous  voivat 
tarjota.  Mutta  hänen  elämässään  oli  ollut  hämärämpiäkin  kohtia,  ja 
seuraus  niistä  oli  se  oikeysjuttu,  jossa  hänet  1895  tuomittiin  kahden 
vuoden  ajaksi  kuritushuoneesen.  Silloin  hänen  elämänsä  murtui.  Van- 
kilassa hän  tosin  vielä  haaveksi  uutta  elämää,  joka  alkaisi  hänen  pääs- 
tyään vapaaksi:  hän  loisi  siitä  taideteoksen,  joka  olisi  täyddiisempi  ja 
monipuolisempi  kuin  entinen,  siinä  ei  olisi  vain  onnea  ja  iloa,  vaan 
myöskin  surua  ja  nöyryyttä.  Mutta  namät  unelmat,  joita  hän  on  ku- 
vaillut vankilassa  kirjoitetussa  De  Profundis  kirjassaan,  eivät  koskaan 
toteutuneet.     Hän    kuoli    Parisissa    1900   —  yksin,   köyhänä  ja  kurjana. 

Dorian  Grayn  muotokuvan  hän  kirjoitti  1891  parissa  viikossa 
«osoittaaksensa  ystävälleen,  että  hän  voi  tehdä  romaanejakin."  Siitä 
huolimatta  se  kuuluu  hänen  merkkiteoksensa. 

Dorian  Gray,  lumoavan  kaunis  nuori  mies,  tulee  kerran  katselles- 
saan muotokuvaansa  ajatelleeksi  kauneutensa  ja  nuoruutensa  katoavai- 
suutta ja  toivoo,  että  kuva  voisi  vanhentua  hänen  sijastaan^ 

Ja  kauhistuksekseen  hän  eräänä  päivänä  huomaakin,  että  kuvan 
piirteet  ovat  muuttuneet.  Aikaa  myöten  tämä  käy  yhä  selvemmäksi: 
kuvan  lapsellinen  viattomuus  katoaa,  ja  sen  sijaan  tulee  kyynillinen, 
törkeä  ilme.  Joka  kerta,  kun  hän  katselee  kuvaa,  tämä  on  saanut  yhä 
hirvittävämmän  ilmeen,  ja  vihoissaan  hän  näkee,  kuinka  se  kuvastaa 
hänen  elämäänsä.  Mutta  hänen  omiin  kasvoihinsa  eivät  paheet  eivätkä 
rikokset  jätä  mitään  jälkeä,  niistä  loistaa  vain  nuoruuden  puhtaus.  Vih- 
doin hän  ei  enää  uskalla  katsella  kuvaa,  niin  hirveäksi  se  on  tullut. 
Silloin  hän  päättää  hävittää  tämän  häpeänsä  ja  rikostensa  todistuksen  ja 
puhkaisee  sen  veitsellä. 

Kun  palvelijat  tulevat  huoneesen,  johon  kuva  oli  ollut  kätkettynä, 
makaa  lattialla  vanha,  inhoittavan  ruma  mies.  Mutta  seinällä  riippuu 
muotokuva  yhtä  kauniina  ja  nuorena  kuin  Dorian  Gray  oli  ollut,  kun 
he  näkivät  hänet  viimeisen  kerran. 

• 

Wilde  on  ennen  kaikkea  tyylitaiteilija.  Sen  huomaa  tästäkin  teok- 
sesta. Hän  rakastaa  paradokseja  rakastajan  koko  innolla,  ja  hänen  hen- 
kilönsä ovat  niin  älykkäitä  kuin  ihmiset  tässä  maailmassa  konsanaan 
voivat  olla.  Sen  kautta  kirja  voittaa  lukijan  suosion.  Sillä  paradoksit 
ovat  samalla  kertaa  sekä  huvittavia  että  kasvattavia,  ja  ne  ovat  taitavasti 
tehdyt.  Ne  saavat  meidät  epäilemään  ajatuksiemme  virheettömyyttä,  ja 
tämä  epäileminen  on  viisauden  alku.  Jokaisesta  yleisesti  hyväksytystä 
lauseesta  voi  helposti  tehdä  paradoksin:  sanoo  vain  lyhyessä,  terävässä 
muodossa  sen  vastakohdan.  Ja  tämä  vastakohta  on  yhtä  tosi  kuin  alku- 
peräinen lause,  sillä  yleiset  lauseet  ja  säännöt  eivät  koskaan  ole  tosia. 
Yleensä  valitsee  Wilde  paradoksinsa  älykkäästi:  hän  ottaa  ne  aloilta,  missä 
yleisillä  ohjeilla  on  suuri  valta,  ja  niin,  että  ne  koskevat  arkoihin  kohtiin. 
Sen  kautta  ne  kiinnittävät  mieltä.  Viattomat  paradoksit  ovat  aina  epä- 
onnistuneita, „ vaarallinen"  paradoksi  on  ainoa  oikeutettu. 

Dorian  Gray  viehättää  jo  tyylillään,  mutta  kirja  ei  kuitenkaan  ole 
vain  tyyliä.  Totta  on  kyllä  että  tässäkin  kirjassa  niinkuin  yleensä  Wil- 
den  teoksissa  on  jotakin  kylmää  ja  teeskentelevää,  joka  osoittaa,  että  te- 
kijä aina  on  ollut  ainoastaan  katselija,  eikä  henkilöissä  ole  todellista  lihaa 
ja  verta,  vaan  etupäässä  vain  sukkeluuksia  ja  aforismeja.  Mutta  kui- 
tenkin huomaa  että  tekijän  oma  elämä  on  yhteydessä  Dorianin  kanssa. 
»Minun  kohtaloni  kaikui  jo  salaisesti  siinä  kehoitta vassa  äänessä,  joka 
niinkuin  purppuralanka  käy  „Dorian  Grayn"  kultakirjovaatteen  läpi", 
tunnusti  hän  „De  Profundis"issa.  Sen  vuoksi  tämä  kirja  enemmän  kuin 
mikään  muu  näyttää  meille  koko  tekijän,  sekä  onnellisessa  ylpeydessään 
että  salaisessa  tuskassaan. 

Wilden  tyyli  on  kiihkeä  vastalause  naturalismin  tyyliä  vastaan. 
Se  on  yhtä  keveä  kuin  tämä  on  raskas,  yhtä  vilkas  kuin  tämä  on  vakava, 

yhtä  vaihteleva,  komea  ja  väririkas  kuin  tämä  on  asiallinen  ja  yksitoik- 
koinen. Sentähden  se  vaatii  paljon  kääntäjältä,  vaatii  että  hän  käsittää 
ja  ilmaisee  sekä  rytmin  että  sen  hienon  hohteen,  joka  loistaa  sanoista. 
Sillä  sisällys,  muodosta  irroitettuna,  vaikuttaa  hänen  kirjoissaan  vielä 
vähemmän  kuin  muiden  teoksissa:  hänen  taiteensa  on  muotoa.  Rouva 
Setälä  on  erinomaisesti  onnistunut  antamaan  käännökselleen  alkuteoksen 
leiman.     Ja  tämä  on   sitä  tärkeämpi,  koska  tämä  tyyli  tuskin  tätä  ennen 

on  esiintynyt  suomenkielisessä  kirjallisuudessa. 

G.  c. 


Peter  SerGEJBVITSCH  Palivanoff,  AUksefeff  ravelmen.  Fragment  ur  inina 
minnen,  öfvers.  frän  ryskän  af  Anna  Lundström.  Helsingfors  1906. 
Pörlagsaktiebolaget  Helios.     196  siv.     8:0. 

Tämä  teos  kuuluu  siihen  haamuin  muistelmakirjallisuutta,  jota  har- 
voin tapaa  muualla  paitsi  itäisessä  naapurimaassamme.  Tekijä,  yksi  huo- 
mattavimpia Venäjän  vallankumouksellisten  marttyyreista,  kertoo  siinä  ras- 
kaita muistojansa  vankilasta.  Hän  vietti  pari  vuotta  (1882 — 83)  teljet- 
tynä ^Aleksejevin  ulkovarustus"  nimiseen  osastoon  kuuluisassa  Petro- 
Pavlovskin  linnoituksessa  Pietarissa.  Hänet  oli  näet  tuomittu  elinkauti- 
seen vankeuteen,  kun  hän  ylioppilaana  ollessaan  koetti  auttaa  Saratovin 
vankilasta  pakoon  erästä  vallankumoustoveriansa  ja  ampui  puolustautues- 
saan takaa-ajavan  vartijan  kuoliaaksi.  Kun  hän  oli  istunut  lisäksi  18 
vuotta  Schliisselburgin  linnassa,  ^armahdettiin^  hänet  ja  lähetettiin  v. 
1902  Siperiaan,  jossa  hän  kirjoitti  nämä  muistiinpanot,  mutta  josta  hänen 
onnistui  paeta  ulkomaille.  Seuraavana  vuonna  päätti  Palivanov  itse  päi- 
vänsä Parisissa,  ruumiillisesti  murtuneena  miehenä. 

Eritettävän  luonnosta  johtuu,  että  kuvaus  on  suoritettu  synkillä, 
vaikkei  suinkaan  liioitelluilla  väreillä.  Kirja  osoittaa,  kuinka  vankeus 
tuossa  maassa  on  kokonaan  menettänyt  rangaistus-  ja  ojennusluonteensa 
ja  muuttunut  epäinhimilliseksi,  järjettömäksi  kostoksiy  joka  tulee  kaikkien 
niiden  osaksi,  jotka  vain  uskaltavat  asettua  hallituksen  sortovaltaa  vas- 
taan. Tekijä  ei  kajoa  laisinkaan  kysymykseen  omasta  syyllisyydestään 
tai  syyttömyydestään  yhtä  vähän  kuin  hallitusjärjestelmän  mädännäisyy- 
teen.  Hän  tyytyy  vain  asiallisesti  kertomaan  näkemiänsä  ja  kokemiansa 
vankilasta;  lukija  saa  itse  tehdä  johtopäätökset.  Parasta  kirjassa  on  juuri 
puolueettomuus  personallisten  mielialojen  esittämisessä  ja  tarkka  yksityis- 
kohtaisuus. Ja  vaikka  ymmärtääkin,  miten  Palivanov  siirrettynä  hienosta 
ja  sivistyneestä  kodista  yhtäkkiä  tylyjen  ja  raakojen  vankilavirkamiesten 
käsiin  joutui  kärsimään  paljoa  herkemmin  kuin  joku  enemmän  maailmaa 
kokenut  ja  kovempi  luonne,  niin  tuntee  siinä  samalla  satojen  sivistynei- 
den vankien  kohtalon  Venäjällä.    Ja  lukijan  mieleen  painuu  synkkä  kuva 

noista  kamalista  onkaloista,  joissa  onnettomien  uhrien  ruumiin  ja  hengen 
voimat  runnellaan  ilman  minkäänlaista  järkevää  tarkoitusta,  niin  että 
moni  vangeista  tuntee  paremmaksi  pelastautua  kärsimyksistä  itsemurhan 
kautta,  kuten  Palivanovkin  kahdesti  yritti  Aleksejevin  uiko  varustuksessa 
ollessaan,  vaikka  onnistumatta. 

Teoksensa  tarkoituksen  ilmaisee  tekijä  seuraavin  sanoin:  ^Luonnol- 
lisesti  en  vaadi  kirjallista  enkä  historiallista  merkitystä  selonteolleni,  joka 
on  luonteeltaan  liian  suppean  personallinen  ja  joka  saattaa  herättää  mie- 
lenkiintoa vain  niissä,  jotka  ovat  tunteneet  minut  ja  olleet  minua  lähellä. 
—  —  —  Rohkenen  toivoa  että  muistiinpanoillani  on  jonkunlaista  arvoa 
„document  humain^^inä  tai  erään  todistajan  selityksinä^. 

Lukijalla  ei  ole  puolestaan  tähän  mitään  lisättävää;  hän  tuntee  kir- 
jan luettuaan  nämä  sanat  tosiksi. 

V.  r. 


Päivän  kysymyksiä. 


Kiije  Helsiiigifltä. 

Syyt  vaalien  tuloksiin.  ^-  Uusi  eduskunta  ja  hallitus.   —  Suomenkielinen 
.  opetus  lainopillisessa  tiedekunnassa. 

Suomen  ensimäisten  kansanvaalien  tulos  on  minun  tämän  kirjeeni 
aluksi  merkittävä  kuivilla  numeroilla.  Uudessa  eduskunnassa  tulee  ole- 
maan sosiaalidemokraatteja  80,  suomettarelaisia  59,  nuorsuomalaisia  eli 
perustuslaillisia  suomenmielisiä  28,  maalaisliittolaisia  7,  ruotsinmielisiä 
24  ja  kristillisen  työväen  edustajia  2. 

Näistä  numeroista,  niistä  syistä,  jotka  ovat  niihin  johtaneet,  on 
luonnollisesti  paljon  keskustelua  syntynyt.  Mitä  ensinnäkin  merkitsee  se, 
että  sosiaalidemokraatinen  puolue  on  vallannut  puolueista  suurimman  luvun 
eduskuntasijoja  sekä  siten  osoittautunut  varsinaisimmaksi  valtapuolueeksi 
meillä?  Miksi  Suomessa  sosiaalidemokraatinen  puolue  yhdellä  iskulla 
kohoaa  eduskunnan  suurimmaksi  puolueeksi,  vaikka  sama  puolue  sellai- 
sissa maissa  kuin  Saksan  valtakunnassa,  jossa  kansanvaltainen  vaalitapa 
on  verrattain  kauan  vallinnut,  sekä  myöskin  Norjassa  ja  Tanskassa  on 
saanut  tyytyä  paljon  vaatimattomampaan  asemaan? 

Tietysti  sosiaalidemokraattein  vaalivoitto  riippuu  monesta  syystä, 
joiden  yhteistuloksena  se  on.  Mutta  varsinaisia  syitä  ei  varmaankaan 
löydetä  silloin,  kun  ensi  sijassa  puhutaan  kiihkeästä  agitatsionista,  hyvästä 

puoluejärjestöstä  ja  puoluekurista  y.  m.  s.  Enemmän  on  perustusta  sillä 
käsityksellä  että  se  katkeruus  ja  umpimähkäisyys,  jolla  »porvarilliset'* 
puolueet  ovat  syyttäneet  toistansa  ja  joka  on  estänyt  niitä  tunnustamasta 
mitään  hyvää  toisissaan»  oa  vieroittanut  kansalaisia  näistä  puolueista  ja 
suunnannut  heidän  mieliänsä  myötätuntoisiksi  sosiaalidemokraatista  puo- 
luetta kohtaan,  semminkin  kun  tämä  on  luvannut  rakentaa  yhteiskunnan 
aivan  uudelle  ihanteelliselle  pohjalle  ja  tehdä  sen  aivan  kädenkäänteessä. 
„ Porvarillisten'*  puolueiden  välisellä  katkeruudella  on  sortovuosien  ajalta 
mitä  syvimmät  juuret,  sillä  se  perustuu  siihen,  että  toinen  puoli  tahtoi 
ylläpitää  laillista  vastarintaa  ja  ylläpitikin  sitä  saaden  kärsimyksiä  osak- 
seen, kun  sitä  vastoin  toinen  puoli  katsoi  saavansa  myöntyä  ulkonaisen 
hyökkääjän  vaatimuksiin  ja  syrjäyttää  kansan  voimassaolevaa  oikeutta. 
Näin  aiheutunut  syvä  katkeruus  on  epäilemättä  ollut  edullinen  sosiaali- 
demokraatiselte  puolueelle  vaalitaistelussa.  Porvarilliset  puolueet  ja  erit- 
täinkin molemmat  suomenmieliset  puolueet  eivät  ole  pahempaa  vastusta- 
jaa tienneet  kuin  toinen  toisensa  ja  ovat  niinmuodoin  useassakin  tapauk- 
sessa suunnanneet  rintamansa  pääasiallisesti  toisiansa  vastaan. 

Ilmeistä  on  että  tästä  sosiaalidemokraattien  eduksi  kääntyneestä  sei- 
kasta kumpikin  puolue  on  vastuunalainen.  Suomettarelainen  puolue  on 
siitä  tahtonut  syyttää  yksinomaan  nuorsuomalaista  puoluetta,  jonka  rin- 
tama on  muka  ollut  yksinomaan  tähdätty  suomettarelaisia  vastaan,  mutta 
jos  muistaa  edes  osan  kaikesta  siitä  millä  suomettarelaiset  ovat  koetta- 
neet tehdä  nuorsuomalaiset  kansan  suurten  joukkojen  edessä  epäilyksen 
alaisiksi,  niin  huomaa  kyllä,  että  mainittu  väite  on  lievästi  sanoen  yksi- 
puolinen. 

Mutta  sanoin  jo  että  varsinaiset  syyt  sosiaalidemokraattien  voittoon 
ovat  syvemmällä.  Tekisi  mieli  sanoa  että  jonkunlainen  vastakohtaisuu- 
den laki  on  siihen  johtanut.  Kansan  yleinen  äänioikeus,  jonka  Suomi 
äsken  on  yhdellä  iskulla  saavuttanut,  on  mitä  jyrkin  vastakohta  etu- 
oikeutettujen säätyluokkien  harvainvaltaiselle  edustusoikeudelle,  joka  sitä 
ennen  maassa  vallitsi.  Mutta  jyrkkä  edistyminen  harvainvaltaisesta  edus- 
kuntamuodosta  kansanvaltaiseen,  joka  maassamme  suurlakon  myrskyssä 
tapahtui,  ei  ole  ainoa  tässä  huomioonotettava  vastakohta.  Toinen  on  se 
vastakohta,  joka  on  maassamme  olemassa  valtiolliseen  valtaan  kohotettu- 
jen kansankerrosten  ja  perinnäisen  yläluokan  välillä,  yläluokan,  joka  val- 
tiollisen valtansa  nojassa  on  pidättänyt  tarpeellista  kansanvaltaista  ja  kan- 
sallista edistystä.  Kun  kansa  valtiollisesti  uudistui,  niin  se  ei  samalla 
yhteiskunnallisesti,  kansantaloudellisesti  ja  sivistyksellisesti  voinut  yhdellä 
kertaa  uudistua.  Tällaisessa  vastakohtaisuudessa  perinnäisten  olojen 
epätyydyttävyys  näyttää  valtiollisesti  itsenäistyneiden  kansanjoukkojen 
silmissä  vieläkin  räikeämmältä  ja  mahdottomammalta  kuin  ne  todellisuudessa 
ovat,    jos    kohta    vallitsevan    yhteiskunnan    epäkohdat    todellisuudessakin 

ovat  suuria  ja  parannusta  vaativia.  Valtiollinen  yhteiskunta  on  täy- 
delleen uudistunut,  muu  yhteiskunta  on  ennallaan.  Tässä  on  vastakohta, 
joka  on  omiansa  häikäisemään  erittäinkin  sellaisia  silmiä,  jotka  vasta  äs- 
ken ovat  auenneet  valtiota  ja  yhteiskuntaa  katsomaan. 

Tällaisissa  oloissa  on  sosiaalidemokraatinen  puolue  meillä  saavutta- 
nut suuren  voittonsa.  Olisi  tämän  johdosta  luonnotonta  päättää  että  suu- 
ret sosiaalidemokraatiset  äanestäjäjoukot  olisivat  itsetietoisesti  omaksuneet 
sosiaaiidemokraatisen  opin  käsitykset  vanhan  yhteiskunnan  kumoamisesta 
ja  uuden  rakentamisesta,  vaan  tämä  voitto  tietää  sitä,  että  valtiolliseen 
itsetuntoon  herätetty  kansa  on  huomannut  yhteiskunnan  todella  sisältä- 
vän suuria  korjattavia  epäkohtia.  Ja  hereille  huudetut  kansanjoukot  ovat 
katsoneet  että  sosiaalidemokratian  reformihaluun  voi  paraiten  luottaa, 
koskapa  se  näyttää  voimakkaimmin  uudistusta  vaalivan  ja  rohkeimmin 
sitä  lupaa.  Näin  muodoin  sosiaalidemokratia  on  antamalla  rohkeita  lu- 
pauksia uudistuksista,  joiden  täytäntöönpanon  mahdollisuuksia  se  ei  ole 
harkinnut,  voinut  hankkia  itselleen  suurten  äänestäjäryhmien  luottamusta. 
Onko  tätä  valitsijain  osoittamaa  luottamusta  vastaava  valituissa  sosiaali- 
demokraatisissa  edustajissa  esiintyvä  riittävä  kyky  pyrkiä  lunastamaan 
asetettuja  vekseleitä  tekemällä  asiallista  lainsäädännöllistä  uudistustyötä, 
sen  saattaa  vasta  tulevaisuus  osoittaa.  Mikäli  annetut  lupaukset  jäävät 
täyttämättä,  sikäli  tulevat  sosiaalidemokratian  voitot  osoittautumaan  het- 
kellisiksi ja  saattavat  tulevissa  vaaleissa  suuresti  supistua.  Otaksuttavaa 
mielestäni  on,  että  vaalitaistelun  edellytykset  vastedes  tulevat  olemaan 
sosiaalidemokratialle  paljonkin  epäedullisemmat  kuin  tällä  kertaa  ja  että 
tämän  puolueen  edustajaluvuUa  on  oleva  taipumus  käydä  pienemmäksi, 
mutta  kaikissa  tapauksissa  sosiaalidemokraatinen  puolue  on  maassamme 
vastaisuudessakin  oleva  sangen  huomattava  valtiollinen  puolue. 

On  näyttänyt  siltä  että  sosiaalidemokraatit  itse  tuskin  ennakolta 
odottivat  ja  tuskinpa  toi  voi  vatkaan  niin  suurta  edustajain  lukumäärää  kuin 
minkä  heille  vaalit  antoivat.  Sitä  vastoin  suomettarelaisen  puolueen  johto- 
miehet ovat  tottuneet  esiintymään  „koko  kansan^  puolueena  ja  erittäinkin 
.  puolueen  vanhin  johtaja  ennusti  kuukausia  ennen  vaaleja  muutamassa 
juhlatilaisuudessa  suurenmoista  voittoa  puolueelle.  Näihin  odotuksiin 
nähden  suomettarelaisen  puolueen  saavuttama  tulos  on  verrattain  vaati- 
maton. Tämä  tulos  mahtanee  puolueelle  olla  sitä  odottamattomampi  kat- 
soen siihen  häikäilemättömyyteen,  millä  se  suurlakon  jälkeen  on  osannut 
käyttää  mahdollisuuksia  hyväkseen  kansansuosiota  saavuttaakseen.  Sitten- 
kuin hallituksen  vastuu  oli  toisaalle  siirretty,  heitti  puolue  näennäisesti 
pois  entiset  virkavaltaiset  katsantotapansa,  joita  se  oli  osoittanut  räikeim- 
min  suhteessaan  muukalaiseen  virkavaltaan.  Puolue  tahtoi  osoittaa  siinä 
muka  olevaa  kansanvaltaista  intoa  liittymällä  niin  läheisesti  kuin  suinkin 
sosiaalidemokraattein   puolustamaan  kansalliskokous-aatteeseen,  se  esiintyi 

viime  valtiopäivillä  odottamattoman  kaukana  siitä  varovaisuudesta  ja  mal- 
tillisuudesta, jota  sen  johtomiehet  aikaisemmin  olivat  saarnanneet  valtiolli- 
sesti  arkaluontoisia  armollisia  esityksiä  käsiteltäessä,  se  kuvasi  katsanto- 
tapojaan  yhtä  kansanvaltaisiksi  kuin  kansallisiksi.  Se  käytti  erltyisestikin 
hyväkseen  sitä  vaikeutta,  johon  perustuslailliset  puolueet  joutuivat,  kun 
perustuslaillisuuden  asian  rinnalla  muut  kysymykset  astuivat  etualaan  ja 
saattoivat  puolueet  asettumaan  niissä  vastoin  toisiansakin.  Tällainen  asiain- 
tila oli  tietysti  omiansa  herättämään  puolueissa,  jotka  sortovuosina  olivat 
silloisen  yksinomaisen  asian  vuoksi  yhdessä  taistelleet,  hajanaisuutta  ja 
sekavuutta,  ja  suomettarelainen  puolue  osasi  olosuhteita  häikäilemättömästi 
käyttää  hyväkseen,  varsinkin  sillä  tavoin,  että  se  uskotteli  perustuslaillisten 
»pettäjinä  ja  petettyinä**  toimineen  ruotsalaisuuden  ja  epäkansallisen  yli- 
luokan  tukemiseksi.  Jo  nimellään  »suomalainen  piiolue^  suomettarelaiset 
julistivat  kansalle  tätä  käsitystä.  On  aivan  luonnollista,  että  tällä  nimellä 
on  voinut  olla  mieliäkiehtova,  suggeroiva  vaikutus  moneen  äänestäjään, 
erittäinkin  kun  puolue  vaateliaasti  on  njmensä  oikeudella  kehunut  yksin- 
omaiseksi ansiokseen  kaikkea  sitä  yhteistyötä,  joka  viime  vuosikymmenien 
kuluessa  on  suomalaisuuden  liikkeessä  suoritettu. 

Syitä  siihen  että  nuorsuomalainen  eli  perustuslaillinen  suomenmie- 
linen puolue  on  vaaiikilpailussa  joutunut  tappiolle,  on  keskustelussa 
tietysti  erityisesti  pohdittu.  Tämä  vaalien  tulos  näyttää  osittain  olleen 
porvarillisille  vastapuolueille  katkerampi  pettymys  kuin  nuorsuomalaisille 
itselleen,  joiden  vakaumusta  asiansa  oikeudesta  vaalitappio  ei  ole  horja- 
huttanut.  Erittäinkin  ruotsinmielisten  puolelta  on  jonkunlaisella  tuskalli- 
suudella, jonka  syyt  eivät  liene  kauniinta  laatua,  pahoiteltu  nuorsuoma- 
laisten vaalitappiota,  ja  muutamat  ruotsinmieliset  lehdet  ovat  vaalituloksen 
johdosta  sangen  vastenmielisellä  tavalla  paljastaneet  pahaa  sisuansa.  On 
tahdottu  selittää  tämän  tappion  johtuneen  siitä,  että  nuorsuomalaiset  yli- 
mielisesti rikkoivat  perustuslaillisen  puolueyhteyden  heti  lakkoviikon  ta- 
pausten jälkeen  ja  lähtivät  sisällisissä  uudistuskysymyksissä  ajamaan  omaa 
todellisesti  kansallista  ja  kansanvaltaista  ohjelmaansa.  Näihin  ruotsin- 
mielisten arveluihin  ei  saata  vastata  muuta,  kuin  että  tämä  puolueyhteys, 
joka  sortovuosina  oli  välttämätön  ja  joka  perustuslaillisuusasian  tukemista 
varten  saattaa  vieläkin  tulla  tarpeelliseksi,  on  ruotsinmielisten  noudatta- 
man ja  eräiden  nuorsuomalaisten  taholta  osittaista  kannatusta  saaneen 
taktiikin  vuoksi  tuottanut  nuorsuomalaiselle  puolueelle  tuntuvaa  haittaa. 
Erittäinkin  se  seikka  että  nuorsuomalaisten  lempiajatus,  yleinen  äänioi- 
keus, tuli,  vaikka  kyllä  vastoin  nuorsuomalaisten  ehdottoman  enemmistön 
tahtoa  ja  ponnistuksia,  1904 — 5  vuoden  valtiopäivillä  muodollisen  vas- 
tustusohjelman  vuoksi  estetyksi  toteutumasta,  ohjelman,  jonka  kärki  kyllä 
oli  suunnattu  ulkonaista  sortovaltaa  vastaan,  mutta  jonka  sisällys  ei  voi- 
nut   olla    loukkaamatta    heräävää    valtiollista  tietoisuutta   kansan   syvissä 

riveissä,  on  koitunut  nuorsuomalaiselle  puolueelle  vahingoksi.  Kaikkein 
vähimmin  on  ruotsinmielisellä  puolueella,  joka  vaaleissa  on  »kansan- 
puoluecn**  nimellä  liehuttanut  yksistään  natsionalismin  lippua,  ollut  oi- 
keutta etsiä  nuorsuomalaisen  puolueen  vaalitappion  syytä  siitä,  että  nuor- 
suomalaiset kansallisuus-  ja  kansanvaltaisuusaatteiden  velvoittamina  ovat 
pysyneet  omalla  kannallaan  ja  ponnistelleet  sen  toteuttamiseksi,  sikäli 
kuin  tämä  sortovuosien  jälkeen  kävi  mahdolliseksi  ja  tarpeelliseksi.  Mitä 
taas  suomettarelaisten  arvosteluihin  nuorsuomalaisten  vaalitappiosta  tulee, 
niin  on  niistä  kuultanut  esille  sekin  ajatus,  että  nuorsuomalaisten  taistelu- 
rintaman olisi  pitänyt  olla  enemmän  tähdätty  sosiaalidemokraatteja  vastaan. 
Nyt  suomettarelaiset  eivät  voi  olla  tuntematta  pettymystä  siitä  että  ovat 
vaalikiihoituksessaan  saaneet  vastaansa  suuria  kansanryhmiä,  joihin  ei 
kaikesta  taktillisesti  ja  taloudellisesti  hyvin  järjestetystä  agitatsionitoimesta 
huolimatta  suomettarelaisen  myöntyväisyyspolitiikin  puolusteleminen  ole 
pystynyt,  ei  sittenkään,  vaikka  sitä  koetettiin  suomalaisuuden  tunteita 
kuohuttaen  esittää.  Ja  samalla  suomettarelaisten  nyt  täytyy  nähdä,  ettei- 
vät nuo  »riivatun  hyvien"  ohjelmien  asettamisessa  takapajulle  jääneet  nuor- 
suomalaiset olekkaan  estämässä  suomettarelaisia  täyttämästä  annettuja 
kauniita  lupauksia,  vaan  että  suomettarelaiset  nyt  yhdessä  sosiaalidemok- 
raattein  kanssa  pääsevät  tinkimättömästi  kuinka  pitkälle  yhteiskunnan 
uudistamisessa  tahansa. 

Mutta  mitä  muut  puolueet  sanonevatkin  nuorsuomalaisten  vaali- 
tappiosta, tosiasiaksi  tämä  jää  ja  se  on  siksi  tunnustettava.  Sen  syyt? 
Ne  ovat  tietysti  nykyhetkellä  vaikeat  arvostella,  mutta  luulen  asian  olevan 
paraiten  ymmärrettävissä,  jos  ajattelee  viime  sisällysrikkaiden  aikojen 
kehitystä.  Yhtyneenä  ruotsinmielisiin  perustuslaillisiin  suomenmielisten 
perustuslaillisten  puolue  sortovuosina  taisteli  laillisuuden  puolesta  lail- 
lisin keinoin.  Perustuslailliset  tekivät  kenties  suurimman  työnsä  lail- 
lisuuden hyväksi  silloin,  kun  lakkoviikon  herättämissä  myrskyissä 
horjumatta  vastustivat  kaikkea  poikkeamista  perustuslaista  valtiollisen 
uudistuksen  toimeensaamisessa,  kaikkia  perustuslaeillemme  vieraita  kan- 
salliskokouksia ynnä  muita  oikoteitä.  Tällaisen  kokouksen  ajatus  oli 
vihurin  tavoin  idästä  päin  ajautunut  työväenpiirien  mieliin,  ja  niissä 
syntyi  suuri  pettymys,  kun  perustuslailliset  aatteensa  mukaisesti  ja  kuten 
voi  varmuudella  sanoa  isänmaan  tosionneksi  estivät  tämän  ajatuksen 
toteutumasta.  Tämän  perustuslaillisten  lujuuden  on  vakaumukseni  mu- 
kaan historia  kerran  lukeva  heille  valtiolliseksi  suurtyöksi,  mutta  tämä 
teko  edellämainittujen  seikkain  lisänä  ei  voinut  olla  joksikin  aikaa  riis- 
tämättä perustuslaillisuuden  kannattajilta  laajojen  kansankerrosten  suo- 
siota ja  luottamusta.  Tällaisissa  oloissa  täytyi  nuorsuomalaisenkin  puo- 
lueen ottaa  osaa  hallituksen  muodostamiseen,  hallituksen,  jonka  vaikeaksi 
tehtäväksi    tuli    laillisuuden    palauttaminen   ja  laillisen  järjestyksen  tuke- 

minen  kuohuvissa  yhteiskuntaoloissa  ja  rajattomain  toiveiden  lainehtiessa. 
Sellainen  tehtävä,  suoritettiinpa  se  paremmin  tai  huonommin,  ei  ole  omiansa 
kiihoitetuilta  mieliltä  saamaan  kiitollisuutta  ja  kannatusta  osakseen.  Sa- 
malla kuin  asema  täten  yleiseltä  kannalta  oli  käynyt  nuorsuomalaiselle 
puolueelle  vaikeaksi,  oli  huomattava  osa  sen  personallisia  voimia  joutunut 
hallitustoimiin  ynnä  vaUiollisiin  komiteatöihin  kiinni  ja  niin  täytyi  sen 
heikonnettuna  lähteä  suorittamaan  vaalitaistelutointaan  suurella  alalla. 
Kaiken  tämän  ohessa  oli  nuorsuomalaisella  eli  perustuslaillisella  suomen- 
mielisellä puolueella  vaikea  asema  sen  johdosta  että  perustuslaillisuuden 
ajatus  oli  koonnut  yhteen  puolueeseen  sellaisiakin  aineksia,  jotka  eivät 
yhdellä  hetkellä  voineet  päästä  yksimielisyyteen  puolueen  uusissa  oloissa 
tarvittavasta  uudesta  ohjelmasta.  Kun  se  perustuslaillinen  puolueliitto, 
jonka  suomen-  ja  ruotsinmieliset  perustuslailliset  olivat  sortovuosina  muo- 
dostaneet, hajosi,  niin  tuli  ilmi,  että  suomenmielistenkin  perustuslaillisten 
puolueessa  oli  jossakin  määrin  eri  ryhmiä,  niinkuin  erittäinkin  »tasaisten" 
ja  maalaisliittojen  syntyminen  osoittaa.  Tulos  oli  kyllä  se,  että  puolue 
sellaisenaan  keräytyi  selvästi  kansallisen  ja  kansanvaltaisen  edistys-ohjel- 
man ympärille,  mutta  tietysti  hajoitusyritykset  olivat  omiansa  heikentä- 
mään puolueen  vaikutusta  äänestäjiin.  Sitä  enemmän  tämä  oli  haitalli- 
nen, kun  ohjelmakysymysten  luku  oli  niin  suuri  ja  niiden  joukossa  sel- 
laisia, joita  olisi  pitänyt  käsitellä  suuremmalla  hienotunteisuudella  kuin 
muutamalta  taholta  tapahtui;  tarkoitan  erityisestlkin  uskonnollista  kysy- 
mystä. Ohjelmakysymysten  käsittelyssä  oli  yksityisten  tahoilta  esiinnytty 
tavalla,  joka  jätti  jälkeensä  pahoittelua  mieliin  ja  laimensi  intoa  työhön. 
Kenties  olisi  voitu  saavuttaa  vaalitaistelussa  paremmat  tulokset,  jos  eri 
ryhmät  olisivat  aivan  alunpitäen  asettuneet  toisiinsa  nähden  liiton,  vaali- 
liiton, eivätkä  puolueen  asemaan,  mutta  sellainen  asiaintila  olisi  sitten- 
kin heikentänyt  aatteellista  pohjaa  varsinaiselta  puoluemuodostukselta. 
Puolue  ön  vaalitappiostaan  huolimatta  saavuttanut  sen  voiton,  että  sen 
edistysmieliset  pyrkimykset,  perustuslaillisuuden  ja  kansanvaltaisuuden, 
kansaneheyden  ja  kansallisen  sivistyksen  aatteet  ovat  isänmaan  onnen  tähden 
ennemmin  tai  myöhemmin  otettavat  huomioon,  kun  puolue  vain  vastaisuudessa 
pysyy  niille  uskollisena.  Näiden  aatteiden  ajajana  nuorsuomalainen  puo- 
lue on  yhä  selvemmin  muidenkin  silmissä  oleva  suomalainen  vasemmisto- 
puolue, joka  sellaisena  on  saava  aikaan  puolue-elämäämme  suurempaa 
periaatteellista  selvyyttä  kuin  siinä  nykyisen  kuohumisen  aikoina  on  ollut. 


Sittenkuin  vaalit  ovat  menneet  ohi  ja  eduskunta  pian  kokoontuu, 
siirtyy  valtiollisen  elämän  painopiste  luonnollisesti  eduskuntaan  ja  niin- 
muodoin  on   toivottava,  että  kansalaisilta  vapautuu  voimia  niihin  moniin 

edistys-  ja  siWstystehtäviin,  jotka  vaalitaistelun  Icuumeessa  ovat  saaneet 
väistyä  kovinkin  syrjään.  Erityisestikin  kansanva)i^ukseen  tarvittaisiin 
nykyään  paljon  voimia.  Paha  kyllä  eivät  merkit  vielä  ole  osoittaneet, 
että  puoluetaistelun  aallot  laskeutuisivat,  vaan  on  päinvastoin  saatettu 
valtiollista  taistelua  sellaisiinkin  piireihin,  joihin  se  ei  varsinaisesti  kuulu. 
Suomettarelaisessa  puolueessa  näkyy  kehittyneen  se  ajatus  että  sen  on 
yhteiskunnallisen  ja  taloudellisen  elämän  eri  aloilla  syrjäytettävä  vaiku- 
tuksesta muut  suomenmieliset,  ja  erityisestikin  nuorsuomalaisten  vaali- 
tappion jälkeen  näkyy  puolue  pitävän  tätä  ajatustaan  helposti  toteutetta- 
vana. Mutta  varmasti  suomettarelaiset  sittenkin  erehtyvät,  jos  luulevat 
puolueen,  joka  on  perustuslaillisuuden  taistelussa  karaistunut,  vaikeuksien 
ja  vainon  johdosta  häviävän,  ja  sekin  on  varma  että  suomettarelaisen 
puolueen  pyrkimys  siirtää  puoluetaistelua  kaikille  mahdollisille  aloille,  ei 
ole  koituva  yleiselle  menestykselle  edulliseksi.  Kuta  pikemmin  tämä 
huomataan,  sitä  parempi  kaikille  niille  tärkeille  pyrinnöille  ja  laitok- 
sille, joita  suomettarelaiset  koettavat  sotkea  valloitusintonsa  ja  yksinval- 
tansa jalkoihin. 

Mitä  taas  tulee  siihen  positiiviseen  työhön,  joka  on  eduskunnan 
itsensä  suoritettava,  niin  tällä  on  erinomaisen  laaja  uudistusohjelma  edes- 
sään. En  tahdo  puolestani  yhtyä  niihin  ennakkopäätelmiin  uuden  edus- 
kunnan heikkoudesta  ja  työkyvyn  puutteesta,  joita  on  toisilta  tahoilta 
esitetty,  sillä  kenties  saamme  vielä  tässäkin  suhteessa  huomata  monen- 
laisia yllätyksiä.  On  kyllä  luonnollista  että  lainsäätämistottumusta  on 
uudessa  eduskunnassa  oleva  vähemmän  kuin  vanhassa  säätyeduskunnassa, 
mutta  toiselta  puolen  työtapa  tulee  olemaan  tuntuvasti  mutkattomampi  ja 
yksinkertaisempi  yksikamarisessakuin  nelijakoisessa  eduskunnassa.  Varmasti 
yksikamarisessa  eduskunnassamme  tulee  olemaan  voimakasta  halua  käydä 
uudistustyöhön,  ja  jos  ne  siinä  olevat  kyvyt,  jotka  ovat  uudistusohjelman 
puolella,  saadaan  yhtymään  positiiviseen  työhön  eivätkä  hajaannu  kiiste- 
lemään puolue-etujen  vuoksi  toisiansa  vastaan,  niin  sopii  toivoa  että 
vaikkapa  vaikeuksia  ilmaantuisikin,  tarvittavat  uudistusasiat  eduskunnassa 
kyllä  pääsevät  siihen  käytännölliseen  lainsäätämismuotoon,  joka  niille  on 
annettava. 

Kenties  piankin  saamme  huomata,  että  sellaisia  aineksia,  jotka  to- 
dellisesti tahtovat  tehdä  perinpohjaista  ja  positiivista  yhteiskunnallista 
uudistustyötä,  on  eri  puolueissa  olemassa,  ja  että  ne  määrätyissä  kysy- 
myksissä tulevat  tavallaan  muodostamaan  sosiaalipoliitisen  edistysryhmän.. 
Tällainen  yhtyminen  ei  tietysti  varsinaisesti  puoluetta  muodosta,  sillä 
perustuslaillisuuden  kysymys  ja  kielikysymys  eivät  voi  olla  siihen  hajoitta- 
vasti  tai  kylmentävästi  vaikuttamatta,  mikäli  nämät  asiat  edelleenkin  tu- 
levat pysymään  valtiollisesti  ratkaisematta.  Mutta  yhteiskuntamme  edis- 
tymisen ja  kokoamisen  tarve  tulee  niissä,  jotka  eivät  asetu  radikaalisesti 

tai  konservatiivisesti  kieltoperäiselle  kannalle,  tuntumaan  sellaiselta  voi- 
malta, joka  pakoittaa  valtiollisissa  kysymyksissä  erimielisiäkin  yhteisesti 
toimimaan  yhteiskunnallisen  edistysohjelman  hyväksi. 

Jotta  tämä  ohjelma  saataisiin  todellisuudeksi,  on  tarpeellista,  että 
on  olemassa  hallitus,  joka  yoi  johtavana  ja  valmistelevana  voimana  esiin- 
tyä eduskunnan  rinnalla.  Soisin  puolestani  että  kysymyksessä  siitä, 
onko  eduskunnan  vaadittava  uudistuksia  nykyisen  hallituksen  kokoon- 
panossa, tämä  näkökohta  saisi  tärkeän  merkityksen.  Nykyisen  hallituk* 
sen  harrastus  on  ollut  suunnattu  varsinaisesti  valtiolliselle  alalle  ja  erit- 
täinkin laillisuuden  palauttamiseen,  mutta  sen  ohella  se  kyllä  on  osoitta- 
nut kykyä  panemaan  vireille  yhteiskunnallisiakin  aloitteita.  Johtavatko 
nämät  aloitteet  tuloksiin,  jotka  voivat  tyydyttää  jyrkästi  edistysmielistä 
eduskunnan  enemmistöä,  on  vielä  aikaista  sanoa.  Joka  tapauksessa  on 
hallituksen  kokoonpanoa  ajatellessa  nykyään  erittäin  tärkeätä  ottaa  huo- 
mioon yhteiskunnallisen  edistyksen  välttämättömyys. 

Kuitenkin  ovat  siinä  keskustelussa,  joka  nyt  jo  on  virinnyt  uuden 
ed\jskunnan  suhteesta  hallitirkseen,  muut  näkökohdat  saaneet  etusijan. 
On  viitattu  siihen,  että  nykyiset  hallituspuolueet  joutuvat  eduskunnassa 
vähemmistöön,  ja  on  sen  vuoksi  nuorsuomalaisen  puolueen  taholta  pi- 
detty luonnollisena,  että  eduskunnan  kokoontuessa  nykyiset  hallituspuo- 
lueet ja  erityisesti  nuorsuomalainen  puolue  asettuu  oppositsionipuolueeksi. 
Tätä  ajatusta  on  perusteltu  parlamentaarisen  hallitustavan  kannatta. 
Toiselta  puolen  sosiaalidemokraatisen  puolueen  sanomalehdissä  on  esitetty 
ajatus,  että  tämäkin  puolue  katsoo  itseään  vähemmistöksi  porvarillisia 
puolueita  vastaan  ja  haluaa  sekin  oppositsionipuolueena  pysyä  hallitus- 
asiain  johdon  vastuunalaisuudesta  erillään.  Eivätkä  suomettarelaisetkaan 
ole  sanoneet  tuntevansa  halua  nykyisissä  oloissa  päästä  hallitukseen. 
Ainoastaan  ruotsalaisen  „ kansanpuolueen **  sanomalehdet  ovat,  lausuen 
halveksivansa  ^parlamentarismilla  leikkimistä"  julistaneet  vaativansa  ny- 
kyistä senaattia  ja  tietysti  etupäässä  siihen  kuuluvia  ruotsinmielisiä  edel- 
leenkin pysymään  hallituksessa,  jopa  aina  siihen  saakka  kunnes  se  teh- 
dään mahdottomaksi.  Ja  kyllähän  jos  kerran  pelkän  konjunktuuripolitiikin 
kannalle  asettuu,  onkin  käsitettävissä,  että  ruotsalainen  puolue  katsoo 
muutoksista  itsellensä  tuskin  olevan  mitään  voitettavaa,  vaan  kyllä  me- 
netettävää. Toisten  puolueiden  tahoilla  ilmenevä,  omituiselta  näyttävä 
haluttomuus  ja  vaatimattomuus  saa  tietysti  selityksensä  erittäinkin  siitä, 
ettei  mikään  puolue  voi  nykyisissä  oloissa  yksinään  muodostaa  parlamen- 
taarista hallitusta  ja  että  vielä  on  kokonaan  tietämätöntä,  mitkä  puolue- 
liitot  voivat  tulla  mahdollisiksi.  Vaikeutta  tuo  asemaan  mukanaan  erityi- 
sesti sekin  seikka,  että  ainakin  valtava  osa  sosiaalidemokraatista  puoluetta 
on  periaattellisesti  kieltoperäisellä  kannalla  hallituksen  muodostamiseen  näh- 
den eikä  myönnä  jäsenilleen  oikeutta  kuulua  hallitukseen.  Tällaisen  puolueen 

esiintyminen  jotakin  hallitusta  vastaan  ja  sen  kukistamiseksi  ei  näin  ollen  voi 
saada  sitä  merkitystä,  mikä  sillä  olisi,  jos  puolue  suostuisi  ja  sitoutuisi  ole- 
vien ja  tietysti  laillisessa  järjestyksessä  kehitettävien  olojen  pohjalla  ottamaan 
osaa  hallitusvastuuseen.  Jos  sosiaalidemokraatinen  puolue  kokonaisuu- 
dessaan asettuu  ensinmainitulle  kannalle,  niin  se  todellakin  saattaa  pyrkiä 
siihen  että  se  tänään  yhdessä  suomettarelaisten  kanssa  tahtoo  kukistaa 
perustuslaillisen  hallituksen  ja  huomenna  yhdessä  perustuslaillisten  puo- 
lueiden kanssa  suomettarelaisen  hallituksen;  ohjelma  on  silloin  todellakin 
vain  kielteinen  ja  kumousta  haluava.  Mutta  tällainen  asiaintila  tietysti 
kaatuisi  omaan  järjettömyyteensä  eikä  todellinen  parlamentarismi  pääsisi 
maassamme  ollenkaan  sillä  tavoin  edistymään. 

Minäkin  pidän  kyllä  toivottavana  että  parlamentarismi  pääsisi  .maas- 
samme mahdollisuutta  myöten  toteutumaan.  Siihen  on  juuri  käytännössä 
pyrittävä.  Määräävän  vallan  painopiste  on  saatava  eduskunnalle,  jolla 
tulee  olla  oikeus  vaikuttaa  hallituksen  kokoonpanoon.  Mutta  siitä  tie- 
tysti ei  seuraa,  että  hallituksen  tulisi  tai  että  se  edes  voisi  luopua  toi- 
mestaan, ennenkuin  asema  on.  selvennyt  niin,  että  entisellä  hallituksella 
ei  ole  eduskunnassa  riittävää  kannatusta  ja  luottamusta,  vaan  ne  ovat 
tarjona  toisella  hallituksella  ja  sen  muodostamisen  mahdollisuudesta 
takeita.  Katsoisin  siis  että  nykyoloissa  olisi  asetuttava  odottavalle  kan- 
nalle ja  päästävä  selvyyteen  siitä,  mikä  eduskunnan  tahto  tästä  asiasta 
on.  Ainoastaan  siihen  nojautuen,  ei  sitä  vastaan  seisoen,  voi  hallitus  olla 
hedelmällisessä  yhteistyössä  uuden  eduskunnan  kanssa  ja  täyttää  tehtä- 
vänsä. Mutta  mitään  selvyyttä  ei  ole  asiasta  nykyään  olemassa,  eikä 
asema  voikkaan  selvitä,  ennenkuin  eduskunta  on  tullut  koolle  ja  määrän- 
nyt kantansa.  Asemaa  ei  nykyisissä  epäselvissä  oloissa,  joissa  ei  mil- 
lään puolueella  ole  ehdotonta  enemmistöä  eduskunnassa,  voida  ennakolta 
ratkaista,  vaikkakin  katsoo,  että  on  meilläkin  kaikin  tavoin  puoluekon- 
junktuureihin  katsomatta  pyrittävä  noudattamaan  parlamentarismin  todel- 
lisesti kansanvaltaista  hallitustapaa. 


Kun  yliopiston  konsistori  viime  kevännä  ylioppilaiden  tekemien  ano- 
musten johdosta  käsitteli  suomen  kielen  asemaa  yliopistossa,  lausuivat 
useat  konsistorin  jäsenet  sen  mielipiteen,  että  yliopiston  lainopillinen 
tiedekunta  oli  melkoisesti  toisessa  asemassa  kuin  muut.  Sen  tehtävähän 
on  suureksi  osaksi  käytännöllinen:  sen  tulee  valmistaa  lakimiehiä,  joista 
verrattomasti  suurimman  osan  tulee  suomen  kielellä  harjoittaa  lainkäyttöä, 
sen  tulee  valmistaa  lainoppineita,  jotka  kykenevät  lakeja  valmistelemaan 
suomen  kielellä.  Konsistori  katsoikin  tämän  johdosta  lainopillisen  tiede- 
kunnan kieliolojen  kaipaavan  erityistä  lisäselvitystä  ja  päätti  (26  p.  tou- 
kok.     1906)    kehoittaa    tiedekuntaa    ottamaan  kysymyksen  suomen  kielen 

asemasta  tiedekunnan  opetuksessa  jälleen  kokonaisuudessaan  harkittavak- 
seen. Tiedekunta  käsitteli  asian  23  p.  lokak.  viime  vuonna.  Tiedekun- 
nan neljästä  jäsenestä  kaksi  (toht.  Willgren  ja  prof.  Chydenius)  oli  sitä 
mieltä,  että  oli  jätettävä  kunkin  tiedekunnan  opettajan  itsensä  harkitta- 
vaksi, missä  määrin  hän  katsoo  voivansa  ottaa  pitääkseen  suomenkielisiä 
luentoja.  Yksi  jäsen  (prof.  Serlachius)  ehdoitti  että  „ lainopillisen  tiede- 
kunnan opettajat  tästä  lähtien  velvoitetaan  luennoimaan  suomen  kielellä, 
tiedekunnalle  jätetyllä  oikeudella  ja  velvollisuudella  lukuohjelmaa  valmis- 
tettaessa yksityisen  opettajan  sitä  anoessa,  sallia  hänen  pitää  ruotsinkieli- 
siäkin luentoja,  huomioon  ottamalla  että  suomen-  ja  ruotsinkielisten  luen- 
tojen lukumäärä  mikäli  mahdollista  tulee  vastaamaan  tiedekuntaan  kirjoi- 
tettujen suomen- ja  ruotsinkielisten  lukumäärää *'.  Dckanus  prof.  Herman- 
son  ehdoitti,  että  määrättäisiin,  että  „enin  osa  tai  vähintään  puolet  luen- 
noista ovat  pidettävät  suomeksi,  samalla  kuin  annettaisiin  määräys  siitä 
että  joka  tapauksessa  luentoja  on  ruotsiksikin  pidettävä".  Mitään  yhdis- 
telmää, joka  olisi  sisältänyt  tiedekunnan  päätöksen,  ei  laadittu. 

Konsistori  päätti  tämän  johdosta  23  p.  viime  helmikuuta  antaa 
lainopilliselle  tiedekunnalle  tehtäväksi  yksissä  toimin  professorien  E.  N. 
Setälän  ja  J.  Gummeruksen  kanssa  laatia  ehdoituksen  suomen  kielen  ase- 
masta tiedekunnan  opetuskielenä.  Helmik.  27  p.  otti  lisätty  tiedekunta  asian 
käsitelläkseen,  ja  silloin  sen  jäsenistä  kolme  (toht.  Talas,  professorit  Gum- 
merus ja  Setälä)  yhtyi  ehdoittamaan  että  suomenkielinen  opetus  lainopilli- 
sessa tiedekunnassa  järjestettäisiin  seuraavien  periaatteitten  mukaan:  „Lain- 
opillisen  tiedekunnan  opettaja  on  velvollinen  antamaan  julkista  opetusta 
suomeksi  tai  ruotsiksi  noudattamalla  mitä  Konsistori  tiedekunnan  ehdoi- 
tuksesta  siinä  suhteessa  määrää,  sekä  tutkinnoissa  käyttämään  opiskelijain 
sivistyskieltä".  »Lainopillisen  tiedekunnan  tulee  lukuohjelmaa  laatiessaan 
järjestää  opetuskieli  siten,  että  kaikissa  tutkintoa  varten  pakollisissa 
aineissa  on  tarjona  suomenkielistä  opetusta  sekä  että  myöskin  ruotsin- 
kielistä opetusta  annetaan,  mikäli  eri  oppiaineiden  laatu  ja  opiskelevien 
tarve  sitä  vaatii  pitäen  yleisenä  ohjeena  että  suomenkielisten  luentojen 
luku  suhtautuu  ruotsinkielisiin  suunnilleen  samoin  kuin  suomenkielisten 
opiskelijain  luku  edellisenä  lukuvuotena  on  suhtautunut  ruotsinkielisten 
lukuun".  Sitävastoin  kolme  tiedekunnan  jäsentä,  toht.  Granfelt,  Will- 
gren  ja  prof.  Chydenius,  katsoi  tiedekunnan  täyttävän  konsistorin  sille 
antaman  tehtävän  „ laatia  ehdoituksen  suomen  kielen  asemasta  tiedekun- 
nan opetuskielenä"  ilmoittamalla  konsistorille,  „ettei  mitään  sen  toimen- 
pidettä lainopillisen  tiedekunnan  opetuskieleen  nähden  nykyään  tarvita". 
Siis  kolme  kolmea  vastaan,  mutta  koska  tiedekunnan  dekanus  oli  jälki- 
mäiseen mielipiteeseen  yhtynyt,  tuli  se  tiedekunnan  päätökseksi,  ja  sen 
hyväksyi  myös  konsistori  18:11a  äänellä  14:ää  vastaan.  Mainitut  14 
ääntä    annettiin    osittain    tiedekunnan    vähemmistön,     osittain  prof.  Hei- 

kelin  ehdoituksen  hyväksi,  joka  oli  muuten  yhtäpitävä  edellisen  kanssa, 
mutta  ei  tahtonut  määrättäväksi,  että  »kaikissa  tutkintoa  varten  pakolli- 
sissa aineissa  on  oleva  tarjona  suomenkielistä  opetusta ** ;  jotkut  taas  äänes- 
tivät, yhtyen  yhteen  osaan  prof.  Gummeruksen  lausuntoa,  „että  lainopil- 
lisen tiedekunnan  vakinaisten  opettajain  julkisen  opetuksen  ylipäänsä  tulee 
tapahtua  suomen  kielellä''. 

Loppupäätös  useiden  kuukausien  puuhasta  siis:  ei  mitään  toimen- 
piteitä! 

»Quem  deus  perdere  vult,  dementat  prius*  —  kenen  jumala  tahtoo 
tuhota,  siltä  hän  ensinnä  viepi  mielen.  Meidän  ruotsinmielisemme  eivät 
näy  viime  vuosienkaan  kokemuksesta  mitään  oppineen  eivätkä  entisestä 
menettelytavastaan  mitään  unohtaneen.  Tulevaisuus  on  piankin  osoittava, 
tuleeko,  koska  konsistori  on  osoittanut  niin  vähän  kykyä  aseman  ymmär- 
tämiseen, yliopiston  kieliolojen  ratkaisu  lopulta  olemaankaan  konsistorin 
käsissä.  Samalla  saamme  myöskin  nähdä,  tullaanko  silloin  tyytymään  niin 
oikeuden-  ja  kohtuuden  mukaiseen  asiainjärjestelyyn  kuin  minkä  tiede- 
kunnan vähemmistö  on  ehdoittanut. 

Suomenmieliset  eivät  itse  ole  syyttömät  siihen  huonoon  tilaan, 
missä  suomen  kieli  on  lainopillisessa  tiedekunnassa  ollut,  etenkin  siihen 
katsoen,  että  tiedekunnan  suomenmieliset  professorit  (J.  Forsman  ja  Lang) 
takavuosina  enimmäkseen  luennoivat  ruotsiksi.  Nykyinen  asema  kehoit- 
taa  kehoittamalla  suomenkielisiä  nuoria  miehiä  antautumaan  tieteellisiin 
lainopillisiin  opintoihin  ja  valmistaumaan  yliopiston  opettigiksi.  Se  on 
se  keino,  joka  varmimmasti  vie  perille. 

20.    4.    07.  Speotator. 


Tietoja  eri  aloilta. 


Suomi  ulkomailla. 

—  Toht.  Alfred  HACKiiANin  väitöskirja  »Die  ältere  Eisenzeit  in 
Finnland  I**  on  saanut  osakseen  useita  kiittäviä  selontekoja  ulkomaisissa 
aikakauskirjoissa.  Niinpä  on  Suomen  arkeologian  lämmin  ystävä,  Tarton 
yliopiston  professori  R.  Hausmann  arvokkaassa  Göttingenin  Tiedeseuran 
„Anzeiger"issa,  viime  vuoden  12:nne8sa  vihossa  julkaissut  siitä  yhdek- 
sättä sivua  pitkän  selostuksen.  Arvostelija  referoi  laajasti  teoksen  eri 
puolia  ja  yhtyy  pääasiassa  tekijän  muinaistieteellisiin  tuloksiin.  Hän  kai- 
paa rekisteriä  ja  sisällysluetteloa  sekä  pronssianalyysia,  ja  jossakin  määrin 
reserverautuu    hän    myös    tekijän    etnologisiin    tuloksiin    nähden,    koska 

hänestä  varsinkaan  baltilaiselta  alueelta  ei  ole  kylliksi' aineistoa  olemassa 
varmojen  johtopäätöksien  tekemistä  varten.  Näitä  ja  jotakuta  hyvin 
pientä  erikoismuistutusta  lukuunottamatta  on  arvostelu,  kuten  sanottu, 
yleensä  hyvin  kiittävä.  Se  päättyy  sanoihin:  »Kysymyksessä  oleva  oppi- 
nut ja  perinpohjainen  teos  merkitsee  suurta  edistysaskelta.  Siitä  ei  teki- 
jälle ole  vilpittömästi  kiitollinen  ainoastaan  hänen  oma  suomalainen  koti- 
maansa, vaan  myös  eteläisten  itäbaltisten  maiden  muinaistiede  on  mie- 
lellään tunnustava,  että  tekijä  on  tehnyt  sille  suuren  palveluksen^. 

.  Lyhyempiä  kiittäviä  selontekoja  ja  arvosteluja  samasta  teoksesta 
ovat  vielä  sisältäneet  m.  m.  Englannin  antropologisen  seuran  arvosteleva 
kuukausijulkaisu  »Man''^  jonka  arvostelija  esittää  niitä  näkökohtia,  joista 
Brittein  saartenkin  m  ui  naisti  eleelle  on  erikoista  hyötyä  ja  merkitystä,  ja 
suuresti  kiittäen  hän  myöskin  huomauttaa  teoksen  kuvien  etevyyttä  ja 
typografista  puolta  kokonaisuudessaan  sanoen,  että  se  olisi  kunniaksi 
mille  englantilaiselle  julkaisulle  tahansa. 

Vielä  on  aikakauskirja  „Zentralblatt  fiir  Anthropologie,  Ethnologie 
und  Urgeschichte^n  viime  vuoden  4:nnessä  vihossa  Königsbergi n  Prussia 
museon  amanuenssin  Heinrich  KBMKBn  kirjoittama  arvostelu  samasta 
teoksesta.  Tämä  on  lyhyenlainen,  pääasiassa  selostava,  mutta  varsin 
kiittävä. 

—  Prof.  Edward  VVESTBRMARCKin  laajasuuntalsesta  teoksesta  „The 
origin  and  development  of  the  moral  ideas  I",  joka  erittäinkin  englanti- 
laisissa aikakauskirjoissa  on  saanut  kiittäviä  arvosteluja,  julkaistaan  ame- 
rikkalaisessa aikakauskirjassa  „The  Philosophical  Review ^  (tammikuun 
vihossa  1907)  kahdeksansivuinen  selostus.  Tämän  filosofisen  aikakaus- 
kirjan julkaisijat  ovat  amerikkalaiset  professorit  J.  E.  Creighton  ja  Ernest 
Albee  yhdessä  Edinburgin  yliopiston  professorin  James  Sethin  kanssa. 
Arvostelija,  Wisconsinin  yliopiston  professori  E.  B.  McGilvary  katsoo, 
että  teos  osoittaa  tekijässään  samaa  ihmeteltävää  oppineisuutta  ja  harvi- 
naista kriitillistä  terävyyttä  kuin  Westermarckin  edellinen  teos  avioliiton 
historiasta.  Arvostelija  ei  aina  hyväksy  tekijän  käsitteellisiä  selvittelyjä, 
mutta  antaa  suuren  arvon  sille  tosiasioiden  paljoudelle,  jonka  teos  sisäl- 
tää. Niiden  valossa  etiikin  tutkija  voi  tarkastaa  teoriainsa  pätevyyttä, 
samalla  kuin  niiden  lukeminen  voi  huvittaa  ja  opettaa  jokaista,  joka  har- 
rastaa yleisinhimillisten  asiain  tuntemista.  Arvostelija  pitää  teosta  etevim- 
pänä  lisänä,  joka  viime  vuosina  on  saatu  eetilliseen  kirjallisuuteen. 


...r<^j^|^. 


Vogulien  näytelmätaiteesta. 

Kirjoittanut 
Artturi  Kannisto. 


Ei  liene  heimoa,  joka  ei  olisi  tuntenut  tarvetta  runouden  muotoon  pu- 
kea ilojaan  ja  surujaan,  halujaan  ja  huoliaan.  Luonnontilassakin  elävillä 
kansoilla  on  aina  joku  määrä  satuja,  on  lauluja,  lyyrillisiä,  ehkä  eepilli- 
siäkin, on  arvoituksia,  sananlaskuja.  Sitävastoin  draamallinen  runouden 
laji  on  verrattain  suotuisissakin  ulkonaisissa  oloissa  elävillä  luonnonkan- 
soilla jotenkin  harvinainen.  Hyvin  odottamatonta  on  senvuoksi  tavata 
omaperäinen,  kehittynyt  draama  kansalta,  joka  muun  maailman  unohta- 
mana elelee  yksitoikkoista  metsäläiselämäänsä  jossain  Siperian  kaukaisessa 
kolkassa,  missä  napapiirin  talvisen  yön  ja  puolensadan  asteen  pakkasen 
luulisi  turtavan  ihmisen  mielenkin,  ei  vain  jäseniä  jähmettävän.  Kun 
olen  itse  kuudetta  vuotta  joutunut  elämään  tuollaisen  kansan,  vogulien 
keskuudessa  ja  tällä  ajalla  saanut  tilaisuuden  käydä  myöskin  vogulilai- 
sessa  teatterissa,  pyydän  esittää  muutamia  piirteitä  tämän  kaukaisen  suku- 
laiskansamme näytelmätaiteesta. 

Vogulilainen  näytelmä  on  uskonnollista  alkuperää,  niinkuin  näy- 
telmä yleensä.  Tarkemmin  sanoen  se  kuuluu  tärkeänä  osana  karhunpal- 
velukseen ja  sen  esittämistilaisuus  on  karhunpeijaiset. 

Vogulit,  kuten  monet  muutkin  pohjan  kansat,  tuntevat  karhua  koh- 
taan pelokasta  kunnioitusta.  Sen  suunnaton  voima  ja  ihmeteltävä  vii- 
saus on  synnyttänyt  voguleissa  käsityksen,  että  karhu  ei  olekkaan  taval- 
linen metsänpeto,  vaan  järkiolento,  vieläpä  jumalaista  juurta.  Kun  sen 
metsämies  kaikesta  huolimatta  kuitenkin  kaataa,  hänen  on  vainajan  var- 
jon sovittimiksi  pidettävä  peijaiset. 

Pohjoisimman,  Sosvan  voguliryhmän  keskuudessa,  missä  karhun- 
palvelus on  parhaiten  säilynyt,  nämä  peijaiset  kestävät  neljä,  viisi  päi- 
vää, joskus  toista  viikkoakin.  Niihin  saapuu  runsaasti  vieraita  aina  sa- 
dan ja  parin  sadan  virstan  päästä,  ja  kun  isäntä  on  velvollinen  kaikki 
heidät  pitämään  ruoassa  ja  juomassa,  ei  karhun  turkki  läheskään  riitä 
korvaamaan  kemujen  kustannuksia. 

Juhlallisuudet  alkavat  kunakin  päivänä  iltapuolella,  jolloin  koko 
juhlaväki  kokoontuu  peijaistupaan.  Kunkin  päivän  ohjelmaan  kuuluu 
ensiksikin  määrätty  luku  n.  s.  karhulauluja,  joissa  kuvaillaan  karhun 
syntyä,  sen  seikkailuja  metsämiehen  kanssa  ja  sen  kuolemantakaista  elä- 
mää.   Toisen  osan  muodostavat  draamalliset  esitykset,  joista  kertoa  aion. 

Ensin  kuitenkin  silmäys  vogulilaiseen  teatteriin,  peijaistupaan!  Se 
on  isännän  ainoa  asuinhuone,  vähäläntä,  välikatoton,  seinät  piiluamatto- 
mat.  Seinässä  vähäinen  ikkuna  tai,  jollei  sitä  ole,  katossa  lähellä  harja- 
hirttä pyöreä  reppana.  Yhdessä  tuvan  ovinurkassa  havupuunruoteista  ja 
savesta  kyhätty  torvimainen  lämmityslaitos.  Toisella  sivuseinällä  ja  pe- 
rällä seinästä  toiseen  ulottuva  n.  kolmen  kyynärän  levyinen  ja  kolmen 
korttelin  korkuinen  makuulaveri,  tehty  mullasta,  jonka  päälle  on  levi- 
tetty ensin  tuohet,  sitten  kaislamatto  ja  viimein  porontaljoja.  Makuulave- 
rit  ovat  tavallisesti  lautaseinillä  jaettuina  hevospilttuun  tapaisiin  osastoi- 
hin, jotka  kuuluvat  yksi  kullekin  pariskunnalle,  milloin  useampia  per- 
heitä asuu  samassa  tuvassa.  Äärimäisenä  peräseinällä  oleva  osasto  on 
^kaikkein  pyhin**;  siellä  ei  ole  lupa  naisen  maata  eipä  edes  laverin  syr- 
jällä istua,  hän  kun  vogulien  käsityksen  mukaan  on  epäpuhdas.  Tämän 
laverin  yläpuolella  on  orsilla  haltiain  uhriarkut.  Nyt  juhlan  ajaksi  on 
suurin  osa  niiden  sisällystä  otettu  esiin  ja  ripustettu  orsille.  Siinä  on 
loistavanvärisistä  ostokankaista  tehtyjä  kulta-  ja  hopeareunuksisia  uhri- 
viittoja,  erivärisiä  uhriliinoja,  uhriturkiksia,  niinkuin  ketun-,  sopulin-  ja 
ahmannahkoja.  Tälle  perälaverille  on  pienelle  matalalle  pöydälle  asetettu 
kaadetun    karhun    nahka    paineen    ja    käpälineen  ryntäilleen   makaamaan 

kuin  koira,  kuono  käpäläin  välissä  (ks.  kuvaa).  Silmien  päälle  on  neu- 
lottu pyöreät  tuohilevyt,  kuonoa  peittää  läkkipeltilevy,  joka  sivusyrjistään 
on  kiinnitetty  langalla  korvien  taakse.  Selässä  on  peitteenä  kirjava  saali. 
Kestitykseksi  karhun  eteen  on  asetettu  tuokkoseen  vehnäleivän  palasia,  hir- 
ven, poron,  teeren  muotoisia  ruistaikinasta  tehtyjä  leivoksia  (ks.  kuvaa) 
—  vogulilaisen  »kondiittorin**  mestariteoksia  —  kuivaa  kalaa,  teerenli- 
haa,  emaljoituun  kuppiin  kalanrasvaa,  sekä  viinapullo  ja  täyteen  kaadettu 
viinalasi.  Pöydän  vieressä  karhun  sivulla  istuu  tuolilla  isäntä  silloin  täl- 
löin silitellen  pöydällä  makaavan  juhlavieraansa  kuonoa  ja  päälakea. 
Yleisö  taas  istuu  pilttuuntapaisissa  makuulaverien  osastoissa  kuin  missä- 
kin aitioissa  tai  seisoskelee  pitkin  pirtin  seinivieriä.  Näyttämönä  on 
keskilattia,  pukuhuoneena  naapuritupa,  josta  esiintyjät  tulevat  peijaistu- 
paan  ja  jonne  esityksen  päätyttyä  poistuvat. 

Karhunpeijaisleivoksia :  teeri,  poro  ja  hirvi. 


Näyttelijöinä  esiintyy  yksinomaan  miehiä.  He  suorittavat  naistenkin 
osat  pukien  silloin  vain  naisten  viittaturkin  ylleen  ja  peittäen  vogulitta- 
rien  tapaan  päänsä  isonkokoisella  huivilla.  Eläimien,  niinkuin  hevosen, 
lehmän,  koiran  ja  jäniksen  osaa  esittävät  tavallisesti  naamioidut  pikku- 
pojat. Mutta  milloin  ei  toimintaa  vaadita,  voi  eläintä  korvata  joku  tila- 
päinen esine,  niinpä  hevosta  puukapula  —  ja  toinen  rekeä. 

Vogulilaisen  näytelmätaiteilijan  näyttämölaitteet  ovat  mitä  yksinker- 
taisimmat. Näyttelijä  on  yleisimmin  pukeutuneena  vogulin  tavalliseen  asuun, 
vanhaan,  poronnahkaiseen  pussiturkkiin  ja  koivikaspieksuihin.  Eroa  on  vain 
se,  että  hän  on  naamioituna.  Naamio  (ks.  otsikkokuvaa  ^)  on  tehty  tuo- 
hesta, tavallisesti  hyvin  isonenäinen  ja  maalattu  hiilellä  ja  punamullalla. 
Joskus  siihen  on  karvallisesta  poronnahkatilkusta  tai  jouhista  tehty  parta, 
varsinkin  milloin  venäläistä  on  esitettävä.  Naamioimisen  tarkoitus  on  sa- 
lata karhulta  näyttelijän  persona  siltä  varalta,  että  karhun  pistäisi  päähän 
suuttua  leikistä.  Samasta  syystä  näyttelijät  myöskin  muuttavat  äänensä 
puhuen  enimmäkseen  falsetissa.  Karhu  koetetaan  saada  siihen  uskoon, 
että  he  eivät  ole  kylän  väkeä,  vaan  jotain  kaukaisia  vieraita,  matkustajia. 

Näyttelemiselle  luulisi  naamiosta  olevan  paljasta  haittaa,  se  kun  te- 
kee näyttelijälle  mahdottomaksi  kasvojeneleillä  valaista  esitystä.  Mutta 
asianlaita  on  pikemmin  päinvastoin;  tuohinaamion  omituinen  tyhmä,  pe- 
lästynyt ilme  on  täydessä  sopusoinnussa  sen  ilveilyynpyrkimyksen  kanssa, 
joka  on  luonteenomaista  useimmille  näytelmäesityksille. 

Metsä-  ja  kalamiehen  esittäjällä  on  välttämättömänä  seuralaisena 
kädessä  pykäläsyrjäinen  sauva  (ks.  kuvaa),  joka  paitsi  varsinaista  vir- 
kaansa toimittaa  monta  muutakin  tehtävää,  ollen  veneellä  kuljettaissa  me- 
lana, pyyntiretkellä  pyssynä  ja  keihäänä,  miekkailtaissa  miekkana,  halkoja 


Naamioista  ovat  äärimaiset  ja  keskimäinen  Sosvalta,  muut  Kondalta. 

hakattaissa  kirveenä,  ruokaa  keitettäissä  kattilan  kannatuspuuna  ja  puu- 
roa hämmennettäissä  härkkimenä.  Kattiloita,  eväskontteja  j.  m.  s.  ei  mu- 
kana kuljeteta,  vaan  ne.  niinkuin  paljon  muutakin  yksinkertaisesti  vain 
oletetaan  oleviksi.  Niin  esim.  halot  hakataan  olemattomasta  hirrestä,  sy- 
tytetään olemattomalla  tulella,  sen  päälle  ripustetaan  olematon  kattila, 
johon  olemattomista  jauhoista  hämmennetään  ruokaa,  joka  vihdoin  ole- 
mattomalla lusikalla  syödään.  Veneelläkulkija  istuu  paljaalla 
lattialla  melallaan  tarpoen  voimainsa  takaa,  mutta  edistymättä  tuu- 
maakaan. Myrsky  nousee,  salamat  sinkoilevat  ja  ukkonen  jyrisee 
vain  näyttelijän  puheissa,  ja  veneen  kaatuessa  soutaja  yksin- 
kertaisesti kellistyy  kyljelleen  tuvan  lattialle. 

»Näyttämöllepanon^  suhteen  vogulit  eivät  siis  ole  turhan 
vaativaisia.  Yhtä  rohkeita  poikkeuksia  todellisuudesta  sallitaan 
myös,  mitä  aikasuhteisiin  tulee.  Niinpä  esim.  kun  ruokaileminen 
ja  yönviettämtnen  metsästys-  ja  kalastusesityksissä  uusiintuu  ali- 
tuiseen —  mitä  olisikaan  vogulin    elämä  ilman  unta  ja  ruokaa! 

—  niin  kumpikaan  «toimitus*  ei  kerralla  vie  puolta  minuuttia 
pidempää,  jonka  jälkeen  pyyntimies  taas  on  valmis  jatkamaan 
seikkailujansa. 

Vogulilaisen  teatterin  omituisuuksia  on  näyttelijän  ja  ylei- 
sön läheinen  suhde  toisiinsa.  Tavallisesti  näyttelijä  tupaan  as- 
tuessaan tervehtii  yleisöä  niinkuin  matkamies  aihakin,  antautuen 
sen  kanssa  keskusteluun,  jolloin  kummaltakin  puolelta  satelee 
sukkeluuksia.  Usein  näytelmän  aikanakin  näyttelijä  kääntyy 
yleisöön  tiedustellen  jotain,  kysyen  neuvoa  tai  muuten.  Ja  ylei- 
söllä taas  on  oikeus  pitkin  matkaa  tehdä  äänekkäitä  huomautuk-  ^^f^ 
siaan,  jotka  nuorelle  polvelle  usein  ovat  tarpeellisiakin  situat-  sauva, 
sionin  selitykseksi. 

Enimmäkseen    näytelmät    ovat    suorasanaisia,    puhe-esityksiä,  mutta 
melkoinen  määrä  on  myös  joko  osaksi  tai  kokonaan  laulaen  suoritettavia 

—  siis  ooperoita  tai  operetteja!  Lausumistapaan  katsoen  puhenäytelmät 
pyrkivät  luonnollisuuteen  täyttäen  tässä  suhteessa  varsin  suuret  vaatimuk- 
set. Paatos  on  vogulilaiselle  näyttelijälle  yhtä  tuntematonta  kuin  roolin 
lappaminen  hengettömin  ulkoläksyn  tapaan.  Laulukin  muutamissa  Kondan 
vogulien  näytelmissä  muistuttaa  resitatiivia. 

Tärkeänä  osana  näytelmäesityksissä  on  tanssi  joko  ilman  musiikkia 

tai  vogulilaisen  viisikielisen  kanteleen  säestyksellä.  Puhumattakaan  var- 
sinaisista tanssinumeroista  melkein  jokainen  puhe-  ja  lauluna}! telmä  päät- 
tyy tanssiin.  Joskus  tämän  voi  selittää  tulkitsevan  asianomaisten  iloa 
näytelmän  juonen  onnellisesta  päättymisestä.  Toisinaan  se  taas  näyttää  vain 
olevan  keino  saada  sopivalla  tavalla  pirtistä  pihalle  näytelmän  tapetut  ja 
kuolleet,  lattialla  viruvat  sankarit:  soittaja  ottaa  kanteleen  polvilleen,  sor- 
mii  sen  kieliä;  äänet  koskevat  makaajaan  kuin  sähköiskut;  hänen  jäse- 
nensä nytkähtelevät  ensin  hieman,  sitten  enemmän,  hän  hypähtää  jaloil- 
leen, tanssii  ja  poistuu.  Mutta  usein  tanssin  liittyminen  näytelmään  on 
vielä  heikommin  perusteltua,  se  on  vain  yleinen  tapa  lopettaa  näytelmä, 
lainkaan  riippumatta  näytelmän  sisällyksestä. 

Vogulilaiset  draamalliset  tuotteet  eivät  ole  niinkuin  europpalaiset 
kerta  kaikkiaan  määrättyyn  muotoonsa  kiteytyneitä  taideteoksia.  Määrät- 
tyä niissä  on  ainoastaan  traditsioninmukainen  pääjuoni,  joka  sekin  myön- 
tää melkoisia  poikkeuksia.  Sitävastoin  sananmuoto  kuten  koko  esittä- 
mistapakin riippuu  näyttelijästä,  useimmiten  hänen  hetkellisestä  inspi- 
ratsionistaan,  jos  saa  käyttää  niin  komeata  sanaa.  Tämä  on  tietysti  suuri 
etu  älykkäälle  esittäjälle,  joka  vanhaan  tuttuun  aiheeseen  kykenee  keksi- 
mään uusia  käänteitä  ja  aina  löytää  sukkelan  vastauksen  yleisön  huo- 
mautuksiin ja  pilapuheisiin,  mutta  jos  häneltä  puuttuu  aistia  ja  varsin- 
kin huumorin  jumalaista  kipinää,  niin  näytös  helposti  voi  mennä  pen- 
kin alle. 

Näytelmän  juoni  on  mitä  yksinkertaisin  ja  näytelmät  mitaltaan  hy- 
vin lyhyitä.  Oikeammin  niitä  voisi  nimittää  pikakuviksi  vogulien  elä- 
mästä, todellisesta  tai  kuvitellusta.  Kunakin  iltana  niitä  esitetään  pitkä 
sarja,  jotka  seuraavat  toisiaan  ilman  mitään  sisällyksen  yhteyttä. 

Suurin  osa  esityksistä  on  ilveilyjä.  Vakavampisisällyksisiä  ovat 
etupäässä  näytökset,  joissa  kuvaillaan  metsämiesten  ja  metsänväen  tai 
metsän-  ja  vedenväen  kohtauksia. 

Aihe  on  ilveilyihin  tavallisimmin  otettu  metsästys-  ja  kalastuselä- 
mästä.  Erityisellä  halulla  käsitellään  niitä  monia  hullunkurisia  kommel- 
luksia, joita  typerille  pyyntimiehille  heidän  yksinkertaisuutensa  vuoksi 
muka  sattuu.  Mutta  ei  arveluta  arkaluontoisemmatkaan  aiheet.  Omituista 
on  että  niiksi  kelpaa  vaikka  papin  kastetoimitukset,  vogulien  omat 
pakanalliset  uhrit,  vieläpä  karhunpeijaisetkin.  Eikä  edes  sellaisia  asioita 
säästetä    ilveilyltä    kuin    on  vanhemman  suru  lapsensa  kuoleman  jälkeen 

ja  rakastetun  omaisen  ruumiin  hautaus.  Paitsi  metsä-  ja  kalamiehiä 
esiintyvät  silloin  tällöin  myös  papit,  lukkarit»  tohtorit,  kirjurit,  starSinat 
ja  kauppiaat,  kaikki  vahvasti  karrikeerattuina.  Luonteeltaan  he  ovat  — 
mikäli  heidän  luonteestaan  voi  puhu.a  —  mitä  huonointa  väkeä;  he 
ovat  varastelijoita,  valehtelijoita,  pettureita,  turhan  kerskaajia  ja  ennen 
kaikkea  irstailijoita  —  sivumennen  sanoen  paljon  alempana  esitettävien 
henkilöiden  todellista  keskipintaa.  Kun  tämän  lisäksi  näytteiyäin  puhe- 
ja esittämistapa  alituiseen  arvelutta vasti  poikkeaa  ainakin  europpalaisista 
sopivaisuussäännöistä,  olisi  usea  näytös  melkein  sietämättömän  raakaa, 
jollei  aina  selvästi  näkisi,  että  tuo  kaikki  ei  ole  niin  pahasti  tarkoitettu 
kuin  se  on  esitetty.  Vogulilainen  draama  on  „taidetta  taiteen  vuoksi** 
tai  ehkä  paremmin  ilveilyä  ilveilyn  vuoksi.  Raakuudet  ja  siveettömyy- 
detkin esitetään  kaikesta  alastomuudestaan  huolimatta  naiivin  intohlmotto- 
masti,  eikä  katselijan  mieleen  voi  tulla  ajatustakaan  että  tuota  tuossa  nyt 
elämänohjeeksi  tyrkytettäisiin.  Ei  sentähden  tarvitse  myös  ylen  ihmeenä 
pitää,  että  naisten  ja  lastenkin  sallitaan  näissä  näytöksissä  olfa  läsnä. 

Usein  näytöksen  ilveilynluonne  ei  tunnu  alkuperäiseltä,  vaan  riip- 
puu joko  näyttelijän  halusta  naurattaa  yleisöä,  tai  siitä  että  hän  on  „ kä- 
sittänyt'' näytelmän  omalla  tavallaan.  Mainitsen  vain  yhden  esimerkin. 
Eräässä  näytelmässä  ikäloppu  ukko  lähettää  puhemiehet  hänelle  kihlaa- 
maan nuorta  tyttöä.  Kaupat  sovitaan  ja  vasta  senjälkeen  tyttö  saa  tie- 
tää joutuneensa  ikälopuUe.  Epätoivoissaan  hän  laulaa  onnettomuuttansa: 
»Isä,  isä!  miksi  annoit  mun  vanhakätiselle,  vanhajalkaiselle  ukolle?  Oli- 
sit ennen,  jos  näit  tekeväni  leivästä  puutteen,  vedestä  puutteen,  kätkyt- 
tytön  kokoisena  viskannut  seitsenpalmikkoiseen  pyhään  veteen,  seitsen- 
palmikkoiseen  hohtavaan  veteen,  veden  luuni  huuhtoa,  veden  lihani  huuh- 
toa. Miksi  annoit  mun  tälle  vanhalle  ukolle?  Olisit  ennen  viskannut  seit- 
senkieliseen liekehtivään  tuleen,  jotta  siinä  olisin  kärventynyt.  Miksi  annoit 
mun  tälle  vanhalle  ukolle?  Olisit  ennen  synkän  metsän,  sankan  metsän  sy- 
dämeen puuhun  ripustanut!  Olisit  ennen  omalla  veitselläsi,  olisit  ennen  omalla 
kirveelläsi  omin  käsin  ottanut  sirkunhenkeni,  närhinhenkeni,  kylän  taakse  teh- 
nyt kolmen  hirren  korkuisen  hautakehän,  neljän  hirren  korkuisen  hautake- 
hän!''  Tämä  sievä  laulu,  josta  ei  puutu  lyyrillistä  tunnelmaa,  nyt  joskus  esi- 
tetään siten  että  ukko  kahdessa  miehen  laahaamalla  tuodaan  pirttiin,  ase- 
tetaan istumaan  ja  pönkitetään  haloilla,  ettei  kaatuisi.  Tämä  ehkä  vielä 
menettelisi.     Mutta    »tekijän''    mielestä    lienee   »toimintaa''  ollut  vieläkin 

liian  vähän.  Loppuun  on  senvuoksi  keksaistu  hiukan  jatkoa:  vaimolla 
on  rakastaja;  hän  tulee  ja  ampuu  pönkkähalon  nurin,  äijä  kaatuu  ja  louk- 
kaantuu kuoliaaksi,  jonka  jälkeen  rakastuneet  »saavat  toisensa'^!  Vilpittö- 
mässä mielessä  suoritettu  lyyrillisen  laulun  draamannos  on  vienyt  täy- 
delliseen parodiaan! 

Joku  irvihammas  on  sanonut  että  kun  suomalainen  keksii  sukke- 
luuden, niin  hän  välttämättä  perustaa  pilalehden  tai  kirjoittaa  komedian. 
Vogulilaistakin  komediaa  on  usein  yksi  ainoa  sukkeluus  kannattamassa 
ja  senkin  voi  tarpeen  tullen  törkeys  korvata.  Mutta  yleensä  ei  voi  kiel- 
tää vogulilta  taipumusta  huumoriin,  vaikka  se,  mitä  näytelmiin  tulee, 
enemmän    ilmenee    itse  -^esittämistavassa   kuin  säkenöivinä  sukkeluuksina. 

Mutta  annetaanhan  tämän  aito-ugrilaisen  draaman  itse  puhua  puo- 
lestansa ! 

Astuu  metsämies  tupaan  mukanaan  toverinsa,  jolla  sekä  selkä-  että 
vatsapuolella  on  hirmuinen  kyhmy.  Valittaa  että  mukama  hyvä  metsä- 
toverinsa  hyt  on  piloilla,  ja  kysyy  eikös  olisi  parasta  kyhmyt  miekalla 
halkaista.  Kun  katselusväki  on  samaa  mieltä,  niin  mies  tempaa  sauvansa 
ja  kajauttaa  toveriaan  ensin  selkä-  ja  sitten  vatsapuolelle.  Kyhmyinä 
puvun  alla  olevat  vaatemytyt  putoavat  lattialle  ja  mies  on  täysin  paran- 
tunut.    Ilosta  toverukset  pistävät  tanssiksi,  jonka  jälkeen  poistuvat. 

Tulee  tupaan  toinen  naamiomies,  tekee  hyvänpäivän  ja  kysyy,  mitä 
väki  toimittaa.  Saatuaan  vastauksen  utelee,  pelkäävätkö  karhua.  Kun 
yleisö  tunnustaa  pelkäävänsä,  niin  mies  kerskaamaan,  että  hän  ei  pelkää 
mitään,  ei  karhua  eikä  edes  keisariakaan.  Siinä  kehuskellessaan  hän 
sattuu  yskähtämään,  mutta  nyt  kuuluu  jostain  sama  yskähdys  toistuvan. 
Mies  kääntelee  ja  kuuntelee,  mistä  ää^i  lähti,  kunnes  kummakseen  huo- 
maa varjonsa  —  toisen  naamiomiehen  —  joka  siihen  asti  on  siivosti 
seisonut  oven  suussa.  Mies  ja  varjo  katselevat  ällistyneinä  toisiaan  kuin 
eivät  olisi  ikinä  toisiaan  tavanneet.  Mies  töykkää  sormellaan,  varjo  sa- 
moin, mies  vääntää  ruumistaan,  varjo  samoin,  mies  yskähtelee  ja  lopuksi 
sylkäisee  varjoaan  päin  silmiä,  ja  kaikki  temput  varjo  uskollisesti  matkii. 
Tämä  jo  on  kamalaa.  Äskeinen  urhea  mies  rupeaa  pelkäämään.  Hän 
hypähtää  jääden  haara-asentoon,  ja  —  varjo  pujahtaa  koipien  välitse  hä- 
nen selkänsä  taa.  Ihastuksissaan  mies  huudahtaa:  ^nyt  se  katosi!"  mutta 
kuulee  kauhukseen  sanat  takaansa  toistuvan.    Kääntyvät  taas  päiten,  kons- 

tatlevat  aikansa,  mies  vapisee  pelosta  ja  kaatuu  viimein  kuoliaana  maa- 
han.    Hetken  maattuaan  nousee,  tanssit  varjonsa  kanssa  ja  lähtee. 

Uusi  näytös.  Pilakuva  uhrista.  Kaksi  miestä  tulee  tupaan  kiskoen 
Viinikkaa  takapuoli  edellä  jäljessään.  Vasikan  osaa  näyttelemässä  on  naa- 
mioitu pikkupoika;  tämän  kaulaan  on  sidottu  nuora,  joka  kulkee  vatsan 
alitse  ja  haarojen  välistä  taakse.  Elukka  potkii  ja  sätkii  ja  haraa  vastaan 
kuin  onneton,  ja  tuskin  saadaan  karhun  eteen  kiskotuksi.  Uhraajat  en- 
sin ajattelevat  hiukan  lihoittaa  elukkaansa  ja  tyrkyttävät  sille  leipää  mutta 
—  väärästä  päästä!  Vasikka  hellittää  kyynillisen  äänen,  jota  uhraajat  pa- 
hanpäiväisesti säikähtävät.  Ruokkimisesta  ei  tule  sen  parempaa,  ryhdy- 
tään uhraamaan.  Toinen  laulaa  uhrirukouksen  mukaista,  ja  nyt  pitäisi 
tappaa  elukka;  lyödään  kolme  kertaa,  mutta  taas  väärään  päähän,  jolloin 
vasikka  potkaisee  pakoon  miesten  jäädessä  kiistelemään  keskenään,  kumpi 
on  syypää  elukan  irtipääsemiseen. 

Kylään  saapuu  tohtori.  Puettu  venäläiseen  tapaan,  uhriviitta  haus- 
kasti hartioille  heitettynä.  Kävelee  ylpeästi  lattiaa  edestakaisin  ja  kopealla 
äänellä  käskee  viipymättä  valjastamaan  poroja.  Nyt  lähestyy  lääkäriä 
voguli  lakitta  päin  nöyrästi  kumarrellen,  akkaansa  tuo  parannukselle. 
Mitäs  muuta!  Akka  pannaan  selälleen  lattialle.  Tohtori  ^suinailee**  sai- 
rasta joka  puolelta,  sieppaa  oikein  kiikarinsa  s.  o.  uunin  päältä  teekeit- 
tiön  rautapeltisen  savutorven,  ja  taas  tähtäilemään  akkaa.  Ottaa  nyt  pyy- 
hintukon,  hiertää  sillä  ja  pyyhkielee;  kaivaa  povestaan  läkkirasian,  josta 
karistaa  muka  lääkettä  kuin  suolaa  suolakosta  ja  taas  pyyhkielemään  ja 
puhdistelemaan.  Lopuksi  velkoo  palkkansa  —  mutta  millä  tavoin,  sen 
uskon  lukijan  arvattavaksi. 

Isältä  on  poika  kuollut.  Suruaan  laulaen  lähtee  vetämään  ruumista 
kelkassa  hautaan.  Kelkka  pysähtyy,  vetohihna  katkeaa  ja  vetäjä  lentää  ne- 
nälleen; katsoo  taaksensa  ja  huomaa  että  ruumiin  pää  on  käynyt  kantoon. 
Isäpä  ei  viitsi  ruveta  kelkkaa  irroittamaan,  vaan  lyö  ruumiilta  pään  pois  ja 
jatkaa  vetämistään.  Mutta  kelkka  pysähtyy  uudelleen,  vetohihna  katkeaa 
ja  vetäjä  on  taas  nenällään;  katsoo  taaksensa:  nyt  on  jalka  kiinni  tart- 
tunut. Isä  lyö  jalankin  poikki  ruumiilta  ja  taas  vetämään.  Mutta  onni 
on  huono.  Alituiseen  kelkka  pysähtelee,  vetohihna  katkeilee  ja  vetäjä 
kaatuilee  nenälleen.  Milloin  on  yksi,  milloin  toinen  ruumiinjäsen  kiinni 
käynyt.  Kaikki  jäsenet  yksitellen  katkottuaan  isä  heittää  lopunkin  ruu- 
mista tien  viereen  ja  palaa  —  tanssien  —  kotiinsa. 

Tupaan  tulee  kovin  rehvakas  mies,  kehuu  ettei  pelkää  ketään,  ei 
jumalaa,  ei  keisaria,  ei  karhua,  ei  hiittä.  Kuuleepa  silloin  hiiren  vikinää 
ja  huomaa  tuon  kauhean  otuksen  ihan  vieressään  —  hiireksi  on  sidot- 
tuna musta  karvainen  nahkalappu  langasta  hänen  jalkaansa.  Mies  säi- 
kähtää kovin,  pyrkii  ensin  pakoon,  mutta  kun  se  itsepäisesti  ajaa  takaa, 
niin  ryhtyy  epätoivon  vimmalla  vastarintaan.  Milloin  hypähdellen  kohoksi 
ilmaan,  milloin  kierähdellen  ja  potkien  lattialla  hän  koettaa  sauvallaan 
surmata  hiirtä,  mutta  tämä  osaa  aina  livahtaa  syrjään.  Sen  sijaan  mies 
vahingossa  katkaisee  omat  koipensa  ja  jää  liikkumattomana  makaamaan 
lattialle.  Soittaja  ottaa  kanteleen  polvilleen,  koskettelee  sen  kieliä,  mies 
sävähtelee  soiton  tahdissa,  hypähtää  jaloilleen,  tanssii  ja  poistuu. 

Mies  on  kuollut.  Vaimo  lähtee  kahden  sisarensa  kanssa  haudalle 
muistiaisia  viettämään.  Matkalla  kaatuu  vene,  vaimo  ja  toinen  sisar  huk- 
kuvat, toisen  pelastaa  —  kuolleena  pidetty  mies.  Miehen  kuolema  ja 
sisarusten  muistiaisille-lähtö  olikin  ollut  juoni,  jonka  mies  ja  vaimon  si- 
sar olivat  suunnitelleet  saadakseen  vaimon  tieltä  pois  ja  päästäkseen 
yhteen. 

Pyyntimies  rakentaa  joen  poikki  kala-aidan  ja  asettaa  merran,  mutta 
kokiessaan  löytääkin  pyydyksestään  peuran.  Asettaa  sitten  metsään  itse- 
ampuvan  peurajousen,  mutta  seuraavana  päivänä  löytää  jousella  hauen 
sattuneen.  Näytöksen  koko  sukkeluus  riippuu  siitä,  missä  määrin  näyt- 
telijä osaa  sattuvasti  kuvata  pyyntimiehen  ällistystä  ja  taikauskoista  pel- 
koa harvinaisten  saaliidensa  johdosta. 

Taas  pilaesitys  uhrista.  Kaksi  miestä  tulee  uhraamaan  poroa.  Te- 
kevät haltianuken  —  epäjumalan  —  jonka  eteen  asettavat  poron  —  yh- 
den karhun  ruokatuokkosessa  olevista  poronmuotoisista  leivoksista.  Tap- 
pavat elukan,  keittävät  lihat  ja  panevat  haltian  eteen,  mutta  tämä  syökin 
kaikki,  miehille  ei  jää  mitään!  Miehet  suuttuvat,  tuovat  toisen  poron  ja 
uhraavat  uudestaan,  itsekkin  syödäkseen.  Jumalansa  pahat  tavat  tuntien 
toinen  asettuu  kirves  kädessä  vahtimaan,  ja  kun  tämä  taas  muka  ojentaa 
kätensä  lihoja  ottamaan,  niin  mies  sivaltaa  käden  poikki.  Lihat  jäävät 
miehille,  jotka  nyt  syövät,  sitten  tanssivat  ja  poistuvat.  —  Älköön  suin- 
kaan etsittäkö  kappaleesta  jotain  pakanuudenvastaista  ^tendenssiä'',  pa- 
kanauskon  kritiikkiä  —  semmoiseen  voguli  on  liian  harras  pakana. 

Kolme  metsämiestä  menee  karhua  pyytämään.  Yksi  pannaan  ryö- 
mimään   pesään,    muka    karhua  maalle  vetämään,  mutta  työtään  ei  saak- 

kaan  toimeen,  vieläpä  menettää  ensin  päänsä  ja  sitten  yksitellen  muut  ruu- 
miinosansa. Kyllä  nyt  toverit  hiukan  oudoksuvat  pesässäkävijän  puut- 
teellista ruumiinrakennusta,  mutta  eivät  mene  »arenteeraamaan**,  liekkö 
hänellä  noita  puuttuvia  ruumiinosia  ollut  aluinkaan.  Toista  kuitenkin 
tietää  miehen  akka,  joka  kutsutaan  paikalle  ja  yksityiskohtaisesti  „kons- 
tateeraa''  että  kaikki  oli  paikat  miehellä  ennen.  Akka  tappaa  karhun  itse, 
löytää  sen  mahasta  ukkonsa  puuttuvat  ruumiinosat,  jotka  sitten  —  syöt- 
tää yleisölle !  ^ 

Hanhienampuja  tapaa  metsänneidon,  joka  tarjoutuu  hänelle  puoli- 
soksi, mutta  mies  halveksuu  sekä  tarjousta  että  kaikenlaisia  muita  luvat- 
tuja antimia.  Kostoksi  tästä  hän  menettää  onnensa  ja  omaisuutensa  ja 
kuolee  vihdoin  nälkään.  Kanteleensoitto  herättää  kuolleen  eloon,  hän 
nousee,  tanssii  ja  lähtee. 

Vogulityttö  tulee  lastaan  kasteelle  —  lapsena  vaaterievuista  kokoon- 
kääritty  mytty,  jota  »äiti''  hyssyttelee  käsivarrellaan;  itkua  esittää  joku 
„ taiteenharrastaja''  yleisöstä.  Pappi,  puettu  poikkiseläksi,  kaulassa  säkki 
messukasukan  verosta,  kysyy  lapsen  isää.  Tyttö  osoittaa  jotakuta  läsnä- 
olevista miehistä,  ja  iloissaan  pappi  isää  taputtelemaan,  suutelemaan  ja 
kehumaan  —  minulle  selitettiin  ilon  johtuvan  siitä  että  papilla  on  tuloja 
uudesta  seurakunnanjäsenestä  —  suutelee  ja  kehuu  isää  ja  kirjoittaa  jul- 
malla kiireellä  paperiinsa  s.  o.  tuohenpalaseen  puutikulla.  Jostain  käsit- 
tämättömästä syystä  hän  kuitenkin  yhä  uudistaa  kysymyksensä  ja  joka 
kerralla  tyttö  osoittaa  aina  eri  ^kavaljeeria",  osoittaapa  lopulta  «keisarin- 
kaupungin  takaa  tullutta  virkamiestä",  sitten  lukkaria  ja  viimein  pappiakin. 
Jokaisen  uuden  ilmoituksen  pappi,  kuten  yleisökin  ottaa  vastaan  yhä  yl- 
tyvällä iloisuudella,  mutta  aivan  haltioihinsa  ukkorahju  joutuu  ihastuk- 
sesta omaan  kyvykkäisyyteensä.  Ryhdytään  sitten  kastamaan.  Pappi  ot- 
taa lasta  niskasta  kiinni  ja  upottaa  kolmasti  tyhjään  vesisankoon,  juhlal- 
lisesti lukien:  ;;/Sfä5/?d^/^  fiäspöify  tai  n^nlopotä!^'  joka  on  väännös  ve- 
näläisestä hospoffi  pofhilui*3t&,  mutta  merkitykseltään  ei  kaikkein  siivointa 
laatua. 

Mies  käy  vieraita  mertoja  kokemassa,  mutta  joutuu  itse  pyydykseen. 
Merran  omistiga  nostaa  hänet  pyydyksessä  maalle  ja  rupeaa  kurittamaan. 


^  Ehdottomasti  johtuu  mieleen  samanlainen,  Suomessakin  tavallinen  juttu 
hölmöläisten  metsästyksestä.  Vogulit  ovat  jutun  luultavasti  oppineet  venäläi- 
siltä ja  sen  sitten  draaman taneet 

Toinen  antautuu  armoille  ja  lupaa  lunnaiksi  tyttärensä.  Mutta  irti  pääs- 
tyään ei  ole  lupauksestansa  tietävinäänkään,  vaan  päälle  päätteeksi  hauk- 
kuu pelastajansa  suut  silmät  täyteen. 

Starsina  ja  kunnankirjuri  kiertävät  veron  keruulla.  Veroittavat  en- 
sin katselus väkeä;  ken  antaa  lastun,  ken  tulitikun,  ken  muuta  käsille  sat- 
tuvaa. Tulevat  sitten  muutaman  vogulin  luo,  joka  etukumaroissaan  har- 
taasti vuolee  nuolenvartta  —  päretikkua  toisella  tikulla.  Veronkantajat 
esittävät  asiansa,  mutta  mies  ei  ota  puhetta  kuuleviin  korviinsa,  vaan 
jatkaa  työtänsä  entistäkin  hartaampana.  Vasta  kun  kirjuri  oikein  ärjäisee: 
„anna  verosi!''  niin  mies  havahtaa,  nostaa  hiukan  päätään  ja  sanoo: 
„no,  jos  nyt  niin  kovassa  tarpeessa  olette,  niin  ottakaa  sitten,  tuolla  se 
on  kattilani!**  —  mies  on  kuulevinaan  väärin;  kun  kirjuri  pyytää  veroa, 
voguliksi  p^t,  niin  mies  on  kuulevinaan  put,  joka  merkitsee  kattilaa. 
Uudistetut  selityksetkään  eivät  auta,  ja  vasta  pari  navakkaa  raipaniskua 
saa  asianomaisen  käsittämään  mistä  on  kysymys.  Mies  nyt  maksaa  — 
ja  päällisiksi  laulaa  herjalaulun  kirjurista. 

Hiisi  tapaa  metsämiehen  jäljet  ja  lähtee  tätä  ajamaan  takaa.  Mutta 
metsämies  onkin  noita  ja  ampuu  hiiden.  Kotona  hiiden  tyttö  odottaa, 
odottaa  isäänsä,  ja  kun  ei  mitään  kuulu,  lähtee  pahaa  aavistaen  häntä  et- 
simään. Löytää  isänsä  kuolleena  verissään  makaamasta,  aikoo  irroittaa 
nuolen  haavasta,  mutta  ei  voi,  sillä  nuolen  kärki  on  tehty  ihmisenluusta. 
Tyttö  häätyy  nyt  rukoilemaan  läheisyydessä  vahtivaa  metsämiestä  nuolta 
irroittamaan  luvaten  tälle  monenlaista  hyvää,  karjaa,  talon,  pyyntionnea- 
kin,  mutta  kaikki  turhaan.  Vasta  kun  itse  lupautuu  , katti lankeittäjä- 
piiaksi,  ruoanlaittajapiiaksi^,  niin  metsämies  taipuu  ja  irroittaa  nuolen, 
jolloin  hiisi  herää  henkiin. 

Naiivi  esitys  on  postin  kuljetuksesta.  Kaksi  naamiomiestä  tulee 
tupaan  heiluttaen  säkin  päälle  selälleen  poikkipuolin  asettunutta  kolmatta, 
porokelloilla  varustettua  naamiomiestä.  Kiertävät  juoksujalkaa  kolmeen 
kertaan  tuvan  huutaen:  »tpruu,  tpruu!**  Joskus  tämä  esitys  jatkuu  siihen 
tapaan  että  posti  viedään  neljännen  henkilön,  postimestarin  luo.  Tämä 
lukee  kirjeet  ja  sanoo  muutamia  puuttuvan.  Postinkuljettajat  selittävät 
että  hevonen  oli  hullu,  reen  särki,  laatikon  rikkoi,  ja  kirjeitä  tippui  tielle. 

Kolme  naamiomiestä  tulee  tupaan,  pyytäen  laulaa  karhulau- 
luja.  Tavanmukaiset  karhulle  tehtävät  kumarrukset  he  tekevät  kovin  ruo- 
kottomasti,   josta    saavat    isännältä  ja  katselusväeltä  ojennusta.     Laulavat 

sitten,  selin  karhuun  päin  karhulaulua  muka,  koko  ajan  syytäen  suustaan 
rivouksia  ja  halveksivia  ja  herjaavia  sanoja  karhusta,  huolimatta  katse- 
iusväen  teeskennellyistä  kielloista  ja  päivittelyistä.  Laulua  seuraava  tanssi 
on  yhtä  siivoa. 

Eräässä  näytelmässä  esiintyy  vogulien  suuresti  kunnioittaman  paka- 
nallisen jumaluusolennon,  »Maailmaa  katsovan  miehen"  uhriaitan  hoitaja 
kahden  soutomiehensä  kanssa.  Kerää  yleisöltä  rahoja  ja  liinoja  haltial- 
leen antimiksi.  Mutta  kuinka  onkaan  niin  hän  erehdyksestä  ampuu  toi- 
sen kyytimiehensä.  Tämän  erehdyksen  antaa  „Maailmaa  katsova  mies" 
tapahtua  rangaistukseksi  siitä,  että  kerääjä  on  aikonut  kavaltaa  osan  ke- 
räämiään rahoja.  Mies  joutuu  vankeuteen  murhasta,  mutta  tekee  siellä 
uhrilupauksen  haltialleen,  joka  nyt  leppyy  ja  päästää  hänet  vapauteen. 
Mies  täyttää  uhrilupauksen,  mutta  iloissaan  ryyppää  itsensä  juovuksiin 
ja  joutuu  putkaan.  Täällä  hänet  tunnetaan  kadonneeksi  murhamieheksi 
ja  pannaan  taas  vankilaan.  Haltia  on  kuitenkin  nyt  varmasti  hänen  puo- 
lellaan ja  vapauttaa  yhä  uudestaan  suosikkinsa.  Kun  vankilan  seinät 
ei  miestä  pitele,  niin  hänet  tuomitaan  kuolemaan,  kaula  sahattavaksi. 
Mutta  kun  työhön  käydään,  niin  saha  katkeaa.  Aiotaan  ruoskia  häntä, 
mutta  ruoska  ei  koske.  Viskataan  hänet  tulirovioon,  mutta  hän  jää  il- 
massa lepäämään  eikä  putoa  tuleen.  Silloin  tuomarit  eivät  voi  muuta 
kuin  julistaa  syyttömäksi  miehen,  jolla  on  niin  mahtava  suojelija.  Mies 
nyt  uhraa  kavaltamansa  rahat  haltialleen.  —  Ei  ole  vaikea  huomata  tä- 
män jutun  lähdettä  ainakaan  mitä  sen  loppupuoleen  tulee.  Sehän  on 
vogulilaiseen  muotoon  pukeutunut  venäläinen  pyhimystarina,  joita  vogu- 
leilla on  yltäkyllin  tilaisuus  opiskella  venäläisten  tuvanseintssään  pitämistä 
koreankirjavista  uskonnollisista  kuvapapereista.  ^ 


*  Vrt.  tähän,  mitä  venäläinen  kansanlaulu  kertoo  esim.  Urhoollisesta 
Georgijsta.  Tsaari  Dektian  (keisari  Diokletianus?)  vaati  Georgijta  luopumaan 
kristillisestä  uskostaan  ja  kumartamaan  epäjumalia,  mutta  kun  tämä  siihen 
ei  suostunut,  määräsi  hänet  tuskallisella  tavalla  surmattavaksi.  „ Pahantekijä- 
tsaari  Dektian  käski  sahaamaan  Georgijta  sahoilla  rautaisilla.  Sahoista  kat- 
kesi hampaat  —  eivät  lainkaan  vahingoita  Georgijta.  Pahantekijätsaari  Dek- 
tian käski  Georgijta  polttamaan  pätsissä,  tulessa,  liekissä.  Georgij  seisoo  il- 
massa —  Pyhää  Georgijta  [tuli]  ei  lainkaan  vahingoita.''  (Ks.  B.  BocKpeceH- 
CKifl.  Py^cKaa  HapoAHaa  noosia.  C-Herepöypi-T»  1881,  runo  O  Feopirt  Xpa- 
ÖpoMi»,  s.  213.)    Samantapaisia  juttuja  kerrotaan  Rostovin  Makarijsta. 

Viimeinen  numero  kunkin  päivän  ohjelmassa  on  aina  sama.  Naa- 
miomies  tulee  tupaan,  pyytää  hänkin  edes  sadun  kertoa  puolestaan.  Kun 
katselusväellä  ei  ole  sitä  vastaan,  mies  levittää  karhun  eteen  poronnahan, 
jolle  istuu  räätälin  asentoon  ja  alkaa  ruumistaan  nuokutellen  kertoa: 
„ukko  ja  akka  haukkuvat,  ukko  ja  akka  makaavat. '^  Edemmäksi  ei  ehdi, 
kun  ulkoa  tölmää  toveri  ja  huutaa:  »lähdetään!  meidän  miehet  on  jo 
pitkän  matkan  päässä*,  tempaa  takasyrjästä  poronnahkaa,  niin  että  nahka 
ja  sen  päällä  istuva  sadunkertoja  siirtyvät  ison  matkaa  ovelle  päin,  ja 
juoksee  ulos.  Kertoja  ei  edes  päätään  käännä,  vaan  aloittaa  koomillisen 
vakavana  uudestaan  juttunsa:  „ukko  ja  akka  haukkuvat,  ukko  ja  akka 
makaavat. **  Mutta  edemmäksi  ei  nytkään  pääse,  kun  toveri  äskeisellä 
tavoin  keskeyttää.  Temppu  uudistuu  useaan  kertaan,  mies  laahataan  vähä 
vähältä  oven  suuhun  asti,  jolloin  kaksi  miestä  tarttuu  häntä  niskaan  ja 
huolimatta  hänen  kirkumisestaan  ja  vastaanponnistamisestaan  vievät  vä- 
kisin ulos.  —  Hetken  perästä  tulevat  näyttelijät  tavallisessa  puvussaan 
tupaan.  Isäntä  sanoo:  »Ihmiset  iloa  pitävät,  missä  te  koko  ajan  olette  olleet?** 
»Vai   niin,    kas   kun   emme    koko   asiasta    tietäneet,   koko    ajan    olemme 

maanneet  umpiunessa. ** 
Tämän  sananvaihdon, 
kuten  sadunkertojanu- 
meronkin  tarkoitus  on 
tietysti  kääntää  karhun 
viimeisetkin  epäluulot 
pois  kylänväestä  ja  saa- 
da hänet  vakuutetuksi 
että  näyttelijät  sittenkin 
olivat  matkustavaisia. 

Esitetty    riittänee  ku- 
vaukseksi vogulien  näy- 
telmätaiteesta.       Tämän 
yhteydessä    ei     kuiten- 
kaan saata  vaiti  sivuut- 
taa    eräänlaisia     muita 
karhunpeijaisohjelmaan 
kuuluvia  esityksiä,  jotka  olematta  varsinaisesti  näytelmiä  kuitenkin  lähen- 
televät niitä.  Tällaisia   ovat   ensiksikin  erilaisten  eläinten,   nk.    hyttysten, 
kurjen,  huuhkaimen  ja  tuliketun  esiintyminen. 


-»Kurki.* 

Hyttysiä  esittää  seitsemän  naamioitua  miestä,  jotka  juoksevat  ym- 
päri pirttiä  huutaen:  „pinpiA!  piiHpin!"  Istahtavat  hetkeksi  kyykylleen; 
joku  katselija  selittää:  »tuuli  nousi!  hyttyset  laskivat  maahan."  Tuuli  ty- 
venee  ja  hyttyset  lähtevät  lentoon.  Uudestaan  kyykistyvät.  »Tuli  yö!" 
selittää  katselija.  Kolmannen  kerran  läiskähtävät  mahalleen  lattialle.  „Ähä!" 
ilkkuu  katselija,  „eivät  näytä  pitävän  savusta".^ 

Kurki,  huuhkain  ja  tulikettu  esiintyvät  viimeisenä  karhunpeijaisil- 
tana,  ja  niiden  tarkoituksena  on  peloitella  karhua  ja  herättää  hänessä 
halua  lähteä  tuvasta  turvallisemmille  maille.  Kurjen  esittäjä  on  peitetty 
saalilla  huppuun;  kädessä  hänellä  on  eteenpäin  ojossa  puu,  jonka  päähän 
on  tehty  puinen  kurjennokan  tapainen  laitos,  joka  langasta  vetäen  au- 
keaa ja  sulkeutuu  (ks.  kuvaa).  Kurki  kiertää  tupaa  louskutellen  leuko- 
jaan  ja  pyrkii  nokkimaan  ihmisiä.  Nykii  isäntää  vieläpä  karhuakin,  tem- 
paa tämän  ruokatuokkosen  laidasta  lattialle  ja  viskaa  karhun  peittona  ole- 
vat uhrivaatteet  syrjään  huolimatta  isännän  ja  katselusväen  kielloista  ja 
päivittelyistä.  —  Huuhkain  on 
pukeutunut  valkoiseen  poronnah- 
kaiseen päällysturkkiin,  jalat  on 
kiedottu  nahoilla  paksuiksi  tön- 
kiksi, käsissä  teeren  siivet.  Käve- 
lee kyykkysi Uään  ja  nousee  sa- 
maan asentoon  keskelle  lattiaa 
asetetulle  matalalle  tuolille  kat- 
sellen tyhmänä  ympärilleen  (ks. 
kuvaa).  Tuolin  ympärillä  juok- 
sentelee jänis  —  naamioitu  pikku 
poika.  Huuhkain  huomaa  sen, 
iskee  kyntensä  sen  selkään,  tap- 
paa ja  syö  pään.  Nousee  takaisin 
tuolilleen  ja  alkaa  toimittaa  jo- 
tain, josta  näkyy  että  jäniksen- 
pää  on  saattanut  linnun  vatsan 
epäkuntoon.   Hetken  perästä  hyp- 


3  Hutihkcan,-^ 


*  Kevätkesästä,  pahimpana  hyttysaikana  vogulit  alituiseen  kydettävät 
tuvassaan  puuulahoa  tai  taulakääpää,  kun  nuo  kiusalliset  itikat  muuten  eivät 
anna  ihmisille  hetkenkään  rauhaa. 

Hiiden  pojan  ja  tytön  tanssi. 


pää  lattialle,  huutaa,  peloittelee  ihmisiä  rynnäten  milloin  millekin  laverille, 
niin  että  pikku  lapset  säikähtyneinä  parkuen  pakenevat  vanhempainsa 
turviin.  Pahiten  kuitenkin  ahdistaa  karhua,  jolla  kauhusta  kuuluu  ihan 
naama  kalpenevan.  —  Tuliketulla  on  pukuna  vanha  pussiturkki,  perä- 
päähän on  heinistä  Icyhätty  pitkä  häntä.  Tämä  pistetään  tuleen,  kettu 
lähtee  laukkaamaan  ympäri  tupaa  kääntäen  palavaa  häntäänsä  ihmisiin 
päin  ja  varsinkin  karhua  kohden,  jonka  eläissäänkin  tiedetään  kovin 
tulta  pelkäävän. 

Vielä  on  mainittava  tanssiesitykset.  Niitä  on  sotatanssi,  jonka  suo- 
rittaa seitsemän  miekkamiestä,  monenmoiset  metsähiitten  tanssit,  m.  m. 
hiiden  pojan  ja  tytön,  jotka  pitkällä  vyöllä  toisiinsa  vyötettyinä  tanssivat 
vuoroon  vastatusten  ja  selitysten  (ks.  kuvaa),  erään  nelikätisen  ja  kaksi- 
kasvoisen  metsänolennon  tanssi,  sopulinnahkaa  hierovan  naisen  tanssi 
sekä  pantomiimin  tapainen  karhuntanssi.  Viimeksi  mainitussa  tanssija 
puettuna  punaiseen  viittaan  esittää  karhua  etsimässä  miestä,  joka  on  kar- 
hun kautta  vannonut  väärän  valan,  mutta  sitten  kuollut  ennenkuin  tämä 
on  ehtinyt  häntä  rikoksesta  rangaista.  ^     Tarmokkailla,  julmilla  tanssiliik- 


^    Vogulit  pitävät  karhua  jonkinlaisena  oikeuden  edustajana,  joka  valan 

keillään  hän  kuvailee,  miten  karhu  miestä  etsii,  löytää  hänen  hautansa, 
kaivaa  ylös  valapaton  ruumiin  —  vanhan  rikkinäisen  sukan  —  heittää 
sen  hampaissaan  olalleen,  kantaa,  repii  palasiksi,  sekoittaa  hietaan,  syö 
suuhunsa  ja  viimein  suureen  puuhun  hankaa  suunsa,  käpälänsä  Ja  koko 
ruumiinsa  puhtaaksi  valapaton  saastasta. 

Erityisen  ryhmänsä  muodostavat  haltiain  esiintymiset,  jotka  tavalli- 
sesti kuuluvat  viimeisten  peijaisiltain  ohjelmaan.  Loitsijan  laulaissa  ru- 
koustaan jollekulle  vogulien  palvelemalle  haltialle  tämä  astuu  peijais- 
tupaan  puettuna  uhriviittaan,  rinnalle  ja  selkään  uhriturkiksia  ripustet- 
tuna, pään  ympäri  uhriketun nahka  lakin  muotoon  käärittynä.  Kumartaa 
karhulle,  tanssien  kiertää  tuvan  määrätyt  kerrat,  saa  isännältä  4^ypyn 
viinaa,  kumartaa  ja  lähtee.  Tällä  tavoin  esiintyvät  tärkeimmät  vogulien 
haltiat,  alkaen  alimmista,  kylän  omista  haltioista  aina  ylimpiin,  „Veden- 
kuninkaaseen**,  ^Maailmaa  katsovaan  mieheen"  ja  hänen  äitiinsä  asti; 
ilmestyypä  Nikolai  Ihmeidentekijäkin  risti  ja  vahakynttilä  kädessä  venä- 
läistä prissakkaa  tanssien  kunnioittamaan  vogulien  omituista  karhun- 
peijaisjuhlaa. 

Haltiantanssien  väliajoilla  esiintyy  joskus  naamiomiehiä  kujeilemassa. 
Haltian  tullessa  tupaan  he  säikähtyneinä  vetäytyvät  nurkkaan,  josta  arasti 
seuraavat  tanssia;  rohkaisevat  sitten  itsensä  ja  alkavat  tehdä  tanssijasta 
hyvinkin  sopimattomia  ja  kunnialle  käypiä  huomautuksia,  uskaltavatpa 
kujeillaankin  häntä  häiritä.  Paljon  vakavan,  yksitoikkoisen  ohjelman  vä- 
lissä tämä  kekseliäs  „näyttämökeino*  on  aika  tehokas  yleisön  huomion 
vireilläpitämiseksi.  Vähän  samaan  tapaan  vallattomasti  kujeillen  toimii 
usein  haltian  palvelija.  Esim.  hän  tulee  hiukan  ennen  herraansa  tupaan 
ja  nostaa  sellaisen  metelin,  että  loitsunlaulajan  sanoista  ei  saa  mitään 
selvää.  Herransa  saavuttua  hän  rupeaa  kujeilemaan  tämän  kustannuksella, 
jäljittelee  häntä,  töykkii  edestä  ja  takaa,  pujahtaa  joskus  hänen  koipiensä 
välitse  ja  iloisesti  kirkaisee  kujeensa  onnistuessa.  Haltia  häneen  ei  luo 
muuta  huomiota  kuin  että  silloin  tällöin  huitaisee  uhriliinallaan,  jolloin 
palvelija  lentää  kellelleen  maahan  uudestaan  noustakseen  jatkamaan  rivoa 
kujettaan.     Siis  ilmi  elävä  klovni  vogulilaisessa  muodossaan! 

Tanssinumeroihin  liittyvät  myös  eräät  nukketeatteria  muistuttavat 
karhun peijaisnäytökset,  joista  tässä  mainitsen  vain  yhden  esimerkin.    Tu- 


pyhyyttä   valvoo.     Vakaisimmat   valansa   voguli  vannoo  karhun  kautta  ja  us- 
koo vahvasti  että  väärän  valan  tekijälle  karhu  ankarasti  kostaa. 


362 


Artturi  Kannisto. 


paan  kantaa  kaksi  miestä  porontaljalla  makaavaa,  uhriviitoilla  peitettyä 
kolmatta,  joka  muka  on  eteisessä  puukolla  isketty  kuoliaaksi.  Laskevat 
kannettavansa  karhun  eteen  lattialle.  Soittaja  ottaa  kanteleensa  ja  sormii 
sitä.  Haavoitettu  alkaa  peittonsa  alla  hiljaa  hievahdella,  kohoittaa  verkal- 
leen jalkojaan  ja  —  nostaa  ne  äkkiarvaamatta  ilmaan  pystyyn.  Mutta 
kun  peitto  samalla  putoaa  syrjään,  niin  —  eihän  ne  jalat  olekkaan, 
vaan    kaksi    kääpiönkokoista  lasta,  poika  ja  tyttö,  hiiden  lapsia.     Lapset 


Hiidenlcisten  tanssi, 

nyt  tanssivat  tehden  käännähdyksiä  ja  käsiliikkeitä  kuin  tanssijat  ainakin, 
laskeutuvat  lopulta  taljalle  entiseen  asentoonsa,  peitetään  viitalla  ja  kan- 
netaan ulos.  Niinkuin  kuvasta  näkyy  esittäjä  makaa  selällään  maassa. 
Pystyyn  nostetut  jalat  on  puettu  kahdeksi  lapseksi,  kasvoiksi  on  kiinni- 
tetty pienenkokoinen  tuohinaamio.  Kädet  on  tehty  kahdesta,  toisesta 
päästään  yhteen  sidotusta  puupalikasta,  joita  esittäjä  pitää  käsissään  pol- 
viensa nojalla  ja  joita  liikutellen  aikaansaa  esitettävien  lasten  tanssiin 
kuuluvat  kättenliikkeet. 

Viehättävä    tehtävä   tulee   olemaan   vogulilaisen  draaman  synnyn  ja 
kehityksen  tutkiminen.     Vaikka  yksityisten  näytelmäin  sisällys  usein  sei- 

västi  viittaa  aivan  myöhäiseen  aikaan  ja  monelle  nykyään  näytelmänä 
esitetylle  jutulle  draaman  muoto  ei  näytä  olevan  edes  alkuperäinen  — 
onhan  joukossa  satujen,  pyhimystarujen,  vieläpä  lyyrillisten  laulujen 
draamannoksia  —  on  vogulilainen  draama  kuitenkin  katsottava  varsin 
vanhaksi.  Mutta  että  äsken  mainitut  tanssit  ja  pantomiimit  sekä  eläinten 
esitykset  ovat  vielä  varsinaista  draamaakin  vanhemmat  ja  tämä  niistä 
osittain  kehittynyt,  siitä  ei  myöskään  voine  olla  epäilystä.  Näiden  suh- 
teiden tarkempaa  määrittelyä  varten  olisi  kuitenkin  tärkeätä  tutkia  vas- 
taavia seikkoja  myös  ostjakeilta. 

Mutta  mistä  ovat  vogulit  saaneet  ensimäisen  aiheen  käyttää  draaman 
muotoa?  Mistä  ajatus  silmin  ja  korvin  aistittavaksi  esittää  kappale  jo  ai- 
koja sitten  —  joko  todellisuudessa  tai  vain  runoilijan  mielikuvituksessa 
—  elettyä  elämää?  Tahtomattaan  tulee  verranneeksi  vogulilaista  näytel- 
mää kreikkalais-roomalaiseen  sellaisena  kuin  tämä  esiintyi  alkuasteillaan, 
eikä  voi  olla  huomaamatta  useita  yhtäläisyyksiä.  Niitä  on  kummankin 
näytelmän  läheinen  suhde  uskonnollisiin  menoihin.  Samoin  tanssin  tär- 
keä sija  osaksi  erityisinä  numeroina,  osaksi  kuhunkin  näytelmään  enem- 
män tai  vähemmän  kiinteästi  liittyvänä  osana.  Niinikään  esitysten  iloisen 
vallaton  ilveilynluonne,  joka  usein  menee  kaiken  säädyllisyyden  rajojen 
yli.  Yhteisiä  pikkupiirteitä  on  myös  että  näyttelijöinä  esiintyvät  miehet 
naistenkin  osissa,  sekä  naamion  käyttäminen. 

Riippuvatko  yhtäläisyydet  yhteisestä  alkuperästä  vaiko  vain  sattu- 
masta en  uskalla  päättää.  Merkillistä  vain  on  että  ihmishenki  ajatustensa 
ja  mielialainsa  tulkitsemiseksi  käyttää  näin  samoja  muotoja  pohjan  pi- 
meillä perillä  kuin  etelän  tummansinisen  taivaan  alla. 

Joka  tapauksessa  vogulilainen  draama,  jossa  voi  havaita  vaatimat- 
tomia alkeita  paitsi  puhenäytelmään  myös  ooperaan,  operettiin,  balettiin, 
pantomiimiin  ja  nukketeatteriin,  on  harvinaisen  mielenkiintoinen  ilmiö. 
Minulle  personallisesti  ovat  Siperianmatkoiltani  kaikkein  omituisimpia  ja 
pysyyäisimpiä  muistoja  ne,  jotka  olen  saanut  parista  käynnistäni  vogu- 
lilaisessa  teatterissa. 


Carl  von  Lion^. 

Kirjoittanut 
K.  M.  Lbvandbr. 


Toukokuun  23  päivänä  oli  kulunut  tasan  kaksisataa  vuotta  siitä, 
kun  mainio  luonnontutkija  Linnr  syntyi.  Päivä  oli  vanhassa  sivistys- 
ahjossa  Upsalassa  siinä  yliopistossa,  jossa  Linne  kehittyi  ja  vaikutti 
luonnonhistorian  uudestaanrakentajana  ja  opettajana,  varattu  suurenmoi- 
seksi suunnitellulle  muistojuhlalle,  johon  luonnonhistoriallisen  tutkimuk- 
sen edustajia  kaukaisista  vieraistakin  maista  otti  mieskohtaisesti  osaa. 
Myös  tällä  puolen  Pohjanlahtea  on  mestarin  muisto  elävä  ja  niin  kauan 
kunnioitettava,  kuin  tieteelläkin  täällä  jalansijaa  pysyy. 

Linne  oli  puhdasta  ruotsalaista  sukua.  Hänen  vanhempansa  olivat 
pappismies  Nils  LiNNiEUS  ja  tämän  vaimo  Kristina  Brodbrsonia.  Mo- 
lemmat he  polveutuivat,  kuten  Linn^  omassa  elämäkerrassaan  kirjoittaa 
ja  kuten  sukutaulut  vahvistavat,  „sileästä  ja  tasaisesta  väestä,  talonpojista 
tai  papeista.''  Carl,  nuoren  pariskunnan  ensimäinen  lapsi,  syntyi 
23  p.  toukokuuta  1707  Räshultissa  luon noni hanassa  Stenbrohultin  pitäjässä 
Smoolannissa.     Vaatimaton  turvepeitteinen  mökki  oli  syntymäkoti. 

Garl  pojan,  yksinkertaisissa  maalaisoloissa  kasvaen,  kerrotaan  jo 
varhain    osoittaneen    erikoista  mieltymystä  kasveihin.     Kun  hänen  isänsä 

kerran  kauniimpana  kesänaikana  selittelee  niityllä  lepäävälle  seuralle, 
että  joka  kukalla  on  niinensä,  näyttelee  eräitten  kasvien  omituisia  juuria 
ja  muuta  merkillistä  kasveista  kertoelee,  niin  oli  tuon  tuskin  nelivuotiaan 
pojan  lapsensielussa  kosketeltu  herkkään  jänteeseen,  oli  herätetty  hänen 
polttava  tiedonhalunsa  luonnonesineihin:  tästä  puoleen  hän  ei  antanut 
isälleen  rauhaa  kasvi  nimien  kyselemisillään. 

Linnön  nuoruuden  elämänvaiheita  edelleen  seuratessa  saa  yhä  täy- 
dellisemmän vakaumuksen  aikaiseen  esiintyvästä,  väkevästä,  neron  kaikkia 
vastuksia  voittavasta  taipumuksesta  luonnon  tutkimiseen.  Itsekin  hän 
puhuu  syntyperäisestä  ihastuksestaan  kukkasiin.  Aivan  »satunnaisena** 
s.  o.  tykkönään  uutena  ominaisuutena  ei  voine  tätä  luonnontutkijataipu- 
musta  sentään  pitää.  Jollei  tässä  katsannossa  myöntäisikään  mitään  ar- 
voa •  sille  seikalle,  että  jo  esi-isät  Linnsukset  ja  Lindeliukset  olivat  otta- 
neet sukunimensä  lehmuksesta  (ruots.  lind),  niin  ansaitsee  kuitenkin  huo- 
miota, että  pappi  Nils  Linneus  oli  harras  kasvienystävä.  Linn^  kirjoittaa 
muistiinpanoissaan,  että  ,,isä  aina  rakasti  yrttitiedettä;  oli  oppinut  muuta- 
main  yrttien  nimet  latinaksi;  oli  itse  omin  käsin  laittanut  50  Herbarium 
vivumXyn^x  harjoitellessaan  opintoja  Lundin  akatemiassa;  perusti,  heti  nai- 
misensa jälkeen,  Räshultissa  pienen  puutarhan,  johon  hän  istutti  niin 
monta  kasvia  kuin  puutarhoista  voi  itselleen  hankkia;  ja  hänellä  ei  ollut 
mistään  niin  suurta  huvia  kuin  tästä  puutarhastaan,  enemmän  yrttien  it- 
sensä tähden  kuin  niiden  hyödyn  takia. **  Tultuaan  kirkkoherraksi  Sten- 
brohultiin  hän  perusti  pappilan  luo  kauniin  kasvitarhan,  joka  oli  etevämpi 
kaikkia  muita  kasvitarhoja  Smoolannissa  ja  jossa  hän  viljeli  muutamia 
satoja  erilaisia  ulkomaisia  kasveja. 

Carl  Linnsuksen  luonnonlaadussa  isän  mieltymys  kasveihin  puh- 
kesi kärjistyneemmässä  muodossa,  varmana  väkevänä  taipumuksena  luon- 
toa tutkimaan.  Mutta  mille  kannalle  nyt  asettuneekin  kysymyksen  suh- 
teen, miten  tavaton  lahjakkuus,  nero,  ilmestymisensä  puolesta  on  koetet- 
tava selittää,  varmaa  kumminkin  on,  että  nuori  Linnseus  jo  tavattoman 
varhaisella  ikäasteeila  harrasteli  kasvien  tarkastamista,  saaden  siinä  neu- 
voa ja  opastusta  isältään,  jonka  rikkaassa  kasvitarhassa  hän  vietti  kaiken 
aikansa  kotona  ollessaan.  Tämän  harrastuksen  ilmauksena  voi  m.  m. 
mainita  että  poika  laittoi  itselleen  oman  pikku  kasvitarhan,  johon  hän 
istutti  kaikkia  isossakin  tarhassa  olevia  kasveja,  yksi  taimi  kutakin  laatua. 

Tuli  sitten  kouluaika.    Olot  Weksiön  alkeiskoulussa,  johon  hän  kir- 

joitettiin  v.  1717,  samoin  kuin  ne  pari  kotiopettajaa,  jotka  hänelle  kotona 
ollessaan  oli  hankittu,  eivät  nuoressa  Linnaeuksessa  synnyttäneet  harras- 
tusta lukuihin.  Päinvastoin  hän  sai  useimpiin  kouluaineihin  vastenmie- 
lisyyttä. Weksiön  lukioon  hän  kumminkin  lopulta  (v.  1724)  siirrettiin, 
mutta  täälläkin  hän  tärkeimmissä  oppiaineissa,  teologiassa  ja  vanhoissa 
kielissä  —  tarkoittihan  opetus  kymnaasissa  ennen  kaikkea  pappien  val- 
mistusta —  kuului  hänen  omien,  ehkä  kumminkin  liioiteltujen,  sanainsa  mu- 
kaan huonoimpiin  oppilaisiin.  Sitä  vastoin  hän  tutki  ahkeraan  niitä 
harvoja  kasvikirjoja,  jotka  hänen  oli  onnistunut  itselleen  hankkia.  Kävi 
niin  että,  kun  isä  vihdoin  tuli  Weksiöhön  käymään,  opettajat  isän  suu- 
reksi hämmästykseksi  ja  suruksi  ilmoittivat,  että  poika  tulevalle  papille 
tärkeissä  aineissa  oli  ala-arvoinen,  ja  lienevät  sanoneet,  että  hän  parem- 
min sopisi  johonkin  käsityöoppiin,  sekä  kehoittivat  isää  ottamaan  poi- 
kansa koulusta.  Eräs  opettajista,  piirilääkäri  J.  Rothman,  jolla  oli  toi- 
nen käsitys  pojan  luonnnonlahjoista,  joutui  kumminkin  väliin.  Rothman 
sekä  lohdutteli  Linnsuksen  jo  epätoivoista  isää  että  otti  ylläpitääkseen 
poikaa  koulussa.  Lisäksi  sai  nuori  Linnsus  suojelijaltaan  yksityisopetusta 
rakastamissaan  luonnontieteissä,  m.  m.  sai  hän  johdatusta  kasvitieteessä. 
Keväällä  1727  Carl  Linnseus  sai  päästötodistuksella  yliopistoon  jättää 
Weksiön,  jossa  hän  oli  monet  vuodet  koulua  käynyt. 

Vietettyään  kesän  kodissaan  kauniin  Mökkeljärven  luona  Stenbro- 
hultissa,  jossa  aika  oli  kulunut  kasvien  keräilemisessä  ja  lukuhommissa, 
ja  saatuaan  vanhempansa,  jotka  aina  olivat  hartaasti  toivoneet  hänen  an- 
tautuvan papin  uralle,  myöntymään  siihen,  että  hän  pääsisi  papiksi  luke- 
masta ja  yliopistossa  saisi  harjoittaa  siihen  aikaan  ala-arvoisemmiksi  kat- 
sottuja ja  varattomalle  nuorukaiselle  vielä  suurempia  vaikeuksia  tuottavia 
lääketieteellisiä    opintoja,    hän  saapui  samana  vuonna  elokuussa  Lundiin. 

Oleskellessaan  täällä  hänellä  oli  onni  päästä  etevän  professorin,  lää- 
ketieteen tohtorin  Kilian  Stobseuksen,  jonka  luona  hän  asui,  erikoi- 
seen suosioon.  Se  tapahtui  seuraavalla  oloja  kuvaavalla  tavalla.  «Toh- 
tori Stobsus  oli  ottanut  taloonsa  erään  saksalaisen  medicinae  studiosuksen^ 
nimeltä  Koulas,  joka  eleli  siellä  kuin  oma  poika  ja  joka  sai  käyttää  Toh- 
torin kirjastoa.  Linnaeus  tekee  tuttavuutta  tämän  Koulaksen  kanssa  ja 
lukee  hänelle  fysiologiaa,  niinkuin  hän  sen  oli  oppinut  Rothmanilta,  ja 
Koulas  puolestaan  lainaa  kirjoja  Linnsukselle  Stobasuksen  kirjastosta. 
Mutta  Stobasuksen  vanha  äiti,  joka  ei  voinut  nukkua  öisin,  näkee  kaiket 

yöt  valoa  Linnseuksen  ikkunasta  ja  varoittaa  poikaansa  tuolta  smoolanti- 
laiselta,  joka  jokikinen  yö  unohtaa  kynttilän  palamaan  ja  laittaa  koko 
talon  vaaranalaiseksi.  Pari  päivää  tämän  jälkeen,  kun  Linnaeus  kello  2 
yöllä  istuu  täydessä  työssä  Stobseuksen  kirjojen  ääressä,  tulee  tohtori 
Stobseus  hiljaa  astuen  ja  ankaran  näköisenä,  ajatellen,  että  hän  tapaisi 
Linnaeuksen  nukkuvana  kynttilän  palaessa,  ja  kysyy  miksi  hän  ei  nuku 
öisin,  kun  muut  ihmiset  nukkuvat.  Vihdoin  astuu  Stobseus  pöydän 
ääreen  ja  näkee  siinä  joukon  kirjoja  avattuina,  kysyy  häneltä  mistä  ja 
miten  hän  nuo  kirjat  saanut  on,  jolloin  Linnaeuksen  täytyy  kertoa  kuinka 
asianlaita  oli,  jonka  jälkeen  Stobaeus  käskee  Linnaeuksen  heti  joutumaan 
sänkyyn  ja  nukkumaan  kuten  muut  ihmiset  öillä.  Aamulla  senjälkeen 
Linnaeus  kutsutaan  alas,  tullakseen  lähemmin  kuulusteltavaksi  kirjoista, 
jolloin  tohtori  Stobaeus  antaa  hänelle  avaimensa  kirjastoon,  että  hän  voisi 
ottaa  ja  takaisin  asettaa  mitkä  kirjat  hän  vain  haluaisi.  Lähetti  sittem- 
min Linnaeuksen  potilaittensa  luo  ja  Linnaeus  sai  myös  syödä  Stobaeuk- 
sen  oman  pöydän  ääressä  sillä  vakuutuksella,  että  jos  Linnaeus  niin  tah- 
too jatkaa,  kun  hän  on  aloittanut,  niin  hän  tahtoo  tehdä  hänestä  peri- 
jänsä, koska  itsellään  ei  ollut  lapsia.** 

Linnaeuksen  kehitykseen  Stobaeus  vaikutti  myös  muullakin  tavoin. 
Stobaeuksella  oli  „sievä  museo,  jossa  oli  kiviä,  näkinkenkiä,  lintuja  ja 
herbarioiksi  järjestettyjä,  papereille  liisteroituja  kasveja,  jollaista  poika  ei 
koskaan  ollut  nähnyt".  Linnaeuksen  hartaaksi  pyrinnöksi  tuli  nyt  hank- 
kia itselleen  hyvä  herbario  y.  m  kokoelmia,  ja  hän  rupesi  tekemään  ah- 
keraan retkeilyjä  kaupungin  puutarhoihin  ja  ympäröivään  luontoon. 

Keväällä  hänen  kumminkin  täytyi  ennen  aikojaan  sairauskohtauk- 
sen takia  jättää  Lund  eikä  hän  sinne  enää  sitten  palannutkaan.  Sillä 
vietettyään  kesän  kotonaan  tapaamme  hänet  syksyllä  (1728)  vaihtaneen 
Lundin  vanhan  opettajansa  Rothmanin  kehoituksesta  toiseen  yliopisto- 
kaupunkiin, Upsalaan,  jossa  oli  muka  edullisempaa  lääketieteellisiä  opin- 
toja harjoittavalle  ylioppilaalle.  Toivorikkaalla  mielellä  hän  tänne  lähti, 
vaikka  samalla  valittaen,  että  päätöksen  oli  täytynyt  tapahtua  jalon  aut- 
tajansa Stobaeuksen  neuvoa  kysymättä. 

Alettuaan  opintoja  harjoittaa  Upsalassa  hän  kumminkin  pian 
sai  huomata  että  Rothman  ei  silloisia  oloja  tuntenut.  Opetus  lääketie- 
teellisessä tiedekunnassa  oli  täydellisessä  rappiotilassa  samoin  kuin  kaikki 
sen    alaiset    laitokset.     Tiedekunnan    kaksi    professoria    Olof   Rudbäck 

nuorempi  ja  Lars  Roberg  olivat  kyllä  molemmat  tieteissään  koke« 
neita  ja  erittäin  eteviä  miehiä,,  mutta  jo  lähes  seitsenkymmen vuotisia 
ukkoja,  joiden  paras  vaikutusaika  jo  kauan  oli  ohi.  Rudbäck,  jonka 
opetusalaan  kuului  anatomia,  kasvitiede,  eläintiede  ja  farmakologia,  luen- 
noi kauniisti  kuvaamistaan  linnuista,  ja  Roberg,  jonka  hartioilla  oli  ope< 
tusvelvollisuudet  teoreetisessa  ja  käytännöllisessä  medisiinissä,  kirurgiassa, 
fysiologiassa  ja  kemiassa,  luennoi  „ Aristoteleen  probleemeista  Cartesiuksen 
periaatteiden  mukaan**.  Käytännöllisiä  harjoituksia  anatomiassa  ja  ke- 
miassa ei  kukaan  toimittanut  eikä  Linnsus  saanut  kuulla  kasvitieteessä 
ainoatakaan  luentoa,  ei  julkista  eikä  yksityistä. 

-  Myös  varain  puute  tuotti  ensimäisenä  vuonna  hankaluuksia,  mutta 
ei  kumminkaan  näy  estäneen  tiedonhalusta  palavaa  nuorukaista  harjoit- 
tamasta ominpäin  ahkeria  opintoja  sekä  luonnossa  että  yliopiston  kirjas- 
tossa, jonka  kasvitietoa  koskevat  teokset  hän  pian  oppi  tarkkaan  tunte- 
maan. Vanhain  kirjailijain  sekä  suurista  folianteista  että  pikkukirjasista 
hän  kirjoitteli  muistiinpanoja,  mikäli  hän  niistä  tutkimuksilleen  huomiota 
ansaitsevaa  tapasi.  Jo  näissä  aikaisemmissa  muistiinpanoissaan  hän  esiin- 
tyy merkillisen  vapaana  siitä  sokeasta  uskosta  vanhojen  kirjailijain  ker- 
tomuksiin, joka  niin  kauan  oli  ollut  kahleena  todellisen  tiedon 
kehitykselle. 

Ottaen  osaa  Robergin  yksityisluentoihin  hän  alussa  saavutti  tämän 
oppineen  suosion,  jonka  »laaja  kirjatieto,  suuri  tuli  ja  oma  metoodi" 
häntä  viehättivät.  Hän  sai  ohjausta  ja  neuvoja  ja  pääsyn  professorin 
kirjastoonkin,  mutta  välit  kylmenivät  jokseenkin  pian. 

Linnsuksen  tieteelliselle  kehitykselle  Upsalassa  oleskelun  alkuai- 
koina oli  kumminkin  suurempi  merkitys  hänen  tuttavuudellaan  lääketie- 
teen ylioppilaan  Pietari  Arctasdiuksen  eli  Artedi'n  kanssa.  Tälläkin 
oli  sama  palava  harrastus  kasvien  ja  eläinten  tutkimiseen  kuin  Linneuk- 
sella.  „Vaikka  he  olivat  molemmat  ryhdiltään  ja  luonteeltaan  sangen 
erilaiset,  sillä  Artedi  oli  pitkäkasvuinen,  hidas  ja  vakava,  Linneus  pieni, 
vikkelä,  vilkas**,  niin  vahva  ystäv3rydenside  solmittiin,  jota  ei  kuolema- 
kaan voinut  katkaista.  Jaettuaan  erikoisalat  keskenään  he  kilpailivat 
uusien  havaintojen  tekemisessä,  Joista  he  sitten  tuon  tuostakin  tavates- 
saan kertoilivat  toisilleen.  Artedi,  jonka  muistomerkkinä  tieteen  histo- 
riassa muuten  on  kalajärjestön  uudistus,  oli  kuten  paras  ystävänsäkin 
köyhä  poika.  — 

Valokuvajäljennös*  Helsingin  yliopiston  omistamasta  pronssisesta  rinta- 
kuvasta, jonka  on  tehnyt  prof.  J.  Forslund  1807  ja  jonka  Turun  yliopisto 
kuninkaallisen  majesteetin  lausumaa  toivomusta  noudattaen  mainittuna  vuonna 
osti  taiteilijalta. 


Eräänä  päivänä  muuan  »kunnianarvoisa  pappismies"  tapaa  käve- 
lyllään yliopiston  rappeutuneessa  puutarhassa  kukkasta  tutkivan  ylioppi- 
laan, rupeaa  utelemaan  tämän  tietoja  kasvitieteessä  ja  hämmästyy  tuon 
niin  nuoren  miehen  taidosta  tällä  alalla.  Näin  oli  alku  tapahtunut  Lin- 
neuksen  tien  tasoittamiselle  tärkeään  tuttavuuteen  tuomiorovastin  ja  teo- 
logian tohtorin  Olof  Celsius  vanhemman  kanssa,  joka  ollen  sen  ajan 
etevimpiä  ja  enin  kunnioitettuja  opettajia  yliopistossa  muuttui  tästä  puo- 
leen Linnsuksen  isälliseksi  ystäväksi  ja  auttajaksi.  Hän  oli  harras  kas- 
vientutkija,  omisti  arvokkaan  kirjaston  ja  kasvitarhan,  joihin  Linnaeus 
nyt  sai  vapaan  pääsyn.  Todennäköistä  on  että  hän  oleskellessaan  Cel- 
siuksen kodissa  myös  sai  tutustua  tämän  suurta  kirjallisuuden  tunte- 
mista osoittaviin,  laajoihin  kasvitieteellisiin  muistiinpanoihin.  Oppineen 
vanhuksen  kanssa  hän  myös  teki  retkeilyjä  Upsalan  ympäristöihin  kas- 
vien y.  m.  luonnonesineitten  tutkimista  ja  keräämistä  varten.  Linnaeus 
«kiitti  Jumalaa,  joka  niin  armollisesti  oli  antanut  hänelle  toisen  Sto- 
bffiuksen  Upsalassa*'. 

Sangen  suuresti  vaikutti  Linnseuksen  tulevaisuuteen  eräs  hänen 
tähän  aikaan  kyhäämänsä  pieni  kasviopillinen  kirjoitus.  Mielenkiinnolla 
hän  oli  lukenut  selonteon  erään  ranskalaisen  kasvientutkijan  Vai  Hantin 
kirjoituksesta  kasvien  sukupuolista  ja  sen  johdosta  lähemmin  ruven- 
nut tarkastamaan  ^mitä  kukkien  heteet  ja  emit  laatuaan  ovat''.  Kirjoi- 
tuksessa —  hätäisesti  laadittu  erään  äskettäin  tapahtuneen  väitöksen 
johdosta  yliopistossa  —  hän  reippaasti  esitti  uudet  havaintonsa  kasvien 
sukupuoliosista,  ja  herättäen  heti  melkoista  huomiota  se  joutui  myös  maini- 
tun professori  Rudbäckin  silmiin,  Tämä  mielistyi  tekijään,  otti  hänet 
opettajaksi  pojilleen,  ja  toimeentulon  puolesta  turvallisempi  aika  koitui 
nyt  Linnaeukselle,  jonka  tavaton  etevyys  ja  ahkeruus  olivat  tulleet  huo- 
matuiksi. Hänen  oleskelunsa  Rudbäckin  kodissa  tarjosi  hänelle  taas 
erinomaista  tilaisuutta  kartuttamaan  tietojaan  ja  saamaan  selvityksiä,  olihan 
tämäkin  hänen  uusi  hyväntahtoinen  suojelijansa  maan  oppineimpia  mie- 
hiä ja  hänen  kirjastonsa  y^in  Botanicis*^  arvokas.  Rudbäckin  ehdoituk- 
sesta  hän  pian  sai  nauttia  apurahaa  yliopistolta  ja  esimiehensä  sijaisena 
(v.  1730)  antaa  opetusta  kasvitieteessä  ylioppilaiUe,  jotka  heti  runsaasti 
kertyivät  häntä  kuulemaan.  Tulisella  innolla  hän  antautui  siihen  työhön, 
johon  hän  tunsi  itsensä  kutsutuksi.  „Nyt  käytettiin  päivät  työhön  oppi- 
laitten kanssa  ja  yöt  sen  uuden  systeemin  ja  uudistuksen  tekemiseen, 
jonka  Linneus  oli  kasvitieteessä  aloittanut.  Nyt  hän  alkoi  kirjoittaa 
Biiliothcca  dotamcansat  Classes  plantarum,  Critica  botanica  ja  Genera 
plantarum,  niin  ettei  hän  yhtäkään  minuuttia  laiminlyönyt  niin  kauan 
kuin  hän  Upsalassa  oleskeli.*'  Eräässä  pienessä  v.  1731  paine- 
tussa kasviluettelossa,  Hortus  Uplandicus  (2:nen  painos),  hän  jo  pääpiir- 
teissään valmiina  esitti  sen  uuden,  kasvien  sukuelimille  perustetun  kasvi- 
järjestönsä,  jolla  on  ollut  niin  valtava  merkit^^s  kasvitutkimuksen  kehi- 
tykseen. Myös  eläintieteellisten  teosten  valmistusta  hän  nyt  aloitti,  ja 
niinpä  lienee  kyllä  paljonkin  perää  siinä,  mitä  hän  vanhoilla  päivillään 
lausui  itsestään:  »kaikki  hän  oli  jo  mielessään  hautonut  ennenkuin  oli 
23  vuotta  vanha,  kaikki  valmistustyöt  suorittanut  ennenkuin  [1738] 
takaisin  palasi  kotimaahan." 

Linnseuksen  ensimäinen  oleskelu  Upsalassa  kesti  kolme  ja  puoli 
vuotta  eli  joulukuuhun  1731,  jolloin  hän  palasi  vanhempiansa  tapaa- 
maan aina  rakkaaseen  Stenbrohultiinsa. 

Seuraavana    kesänä,   siis    v.   1732,  Linnseus  teki  Kunink.  Tiedeseu- 

ran  myöntämällä  apurahalla  kuuluisan  matkansa  Lappiin.  Lappi,  jonne 
hän  oli  saanut  kiihkeän  halun  lähteä  kuullessaan  Rudbäckin  usein  ker- 
tovan muistojaan  v.  1695  tekemästään  matkasta  Tornioon,  oli  silloin 
vielä  sellainen  terra  ignota,  josta  kaikenlaiset  harhaluulot  ja  taikauskot 
yleisesti  olivat  vallalla,  ja  matkustamista  sinne  pidettiin  sekä  erittäin 
vaivalloisena  että  uhkarohkeanakin  yrityksenä.  Eikä  syyttä,  niinkuin 
voi  huomata  lukiessaan  niistä  seikkailuista,  joihin  Linnaerus  tuossa  tun- 
temattomassa maassa  tuon  tuostakin  joutui,  vaillinaisesti  ja  laihalla  raha- 
kukkarolla varustettuna  kun  hUn  oli.  Onnellisesti  hän  kumminkin  mat- 
kansa suoritti  ja  palaei  syksyllä  Suomen  kautta,  pitkin  Pohjanlahden 
rannikkoa  ja  Turun  kautta  Ruotsiin.  Mainittakoon  että  tämä  oli  ainoa 
kerta,  jolloin  hän  Suomessa  kävi. 

Suurta  huomiota  tämä  matka  herätti  sekä  Ruotsissa  että  Europan 
sivistyneessä  maailmassa  yleensä,  niin  pian  kun  viestit  siitä  ennättivät 
levitä.  Se  olikin  tieteelle  ja  yleiselle  valistukselle  ylen  tärkeä  matka. 
Kaikenlaiset  harhauskot  Lapin  luonnosta  ja  kummallisista  asukkaista  häl- 
venivät nyt.  Entisissä  matkakertomuksissa  tuntemattomalla  lyhyellä  ja 
sattuvalla  lausumatavalla,  usein  piirroksilla  valaisten,  Linnaeus  kertoo 
tarkassa  päiväkirjassa  havaintonsa.  Ihmetystä  herättää  tässä  hänen  sil- 
mänsä, joka  näyttää  kaikkea  huomaavan,  ja  henkensä  pirteys.  Kaikista 
luonnon  valtakunnista,  kasveista,  eläimistä,  kivikunnasta,  asukkaista, 
elinkeinoista,  taudeista,  lappalaisten  kielestä  ja  tavoista  hän  tekee  selkoa, 
ei  pitkäveteisesti  ja  kuivasti,  vaan  vilkkaasti  ja  usein  huumorilla,  yksi- 
tyiskohtia myöten,  tuossa  hankalissa  oloissa  kirjoitetussa  päiväkirjas- 
saan. Linnseuksen  Lapin  matka,  jonka  hän  teki  25  vuoden  ikäisenä, 
oli  tykkänään  uusi  tieteellisen  tutkimusmatkan  esikuva  sekä  suoritta- 
miseen että  havaitun  kertomiseen  nähden  ja  siltäkin  kannalta  täydellä 
syyllä  tieteelliseksi  urotyöksi  arvosteltava. 

Uipin  matkan  jälkeen  Linnaeus  viipyi  Upsalassa  ylioppilaana  vielä 
pari  vuotta.  Tällä  aikaa  hän  valmisteli  käsikirjoitukset  useihin  teoksiin, 
joista  tärkeimpinä  mainittakoon  Flera  lappanicay  Systema  botanica  ja 
Philosophia  botanica^  toivossa  että  hän  vastedes  löytäisi  niille  hyväntah- 
toisen kustantajan,  niin  että  uudet  aatteensa  ja  tutkimuksiensa  tulokset 
pääsisivät  laajemmalle  leviämään.  Hankaluudet  aineellisen  toimeentulon 
puolesta  pakoittivat  häntä  edelleen  ahkeraan  opetustoimeen  ja  lääkärinkin 
ammattia    harjoittamaan.     Kartuttaakseen   Lapin  matkallaan  saamiaan  tie- 

toja  vuoriteollisuudessa  ja  kiviopissa,  joissa  aineissa  hän  oli  ruvennut 
antamaan  opetusta  yliopistossa,  hän  tänä  aikana  myös  tutki  vuorikaivok- 
set  Fahlunissa  y.  m.  ja  esitti  uuden  kivilajijärjestön.  Tärkeä  tieteellinen 
yritys  tältä  ajalta  on  myös  hänen  muutamien  nuorten  apulaisten  kera  v. 
1734  toimittamansa  tutkimusmatka  Taalain  maakuntaan,  josta  oli  tulok- 
sena luontoa  ja  kansaa  erittäin  monipuolisesti  valaiseva  matkakertomus, 
Taalain  kasvio  y.  m.  Matkan  suoritti  hän  maaherra  Reuterholmin 
lahjoittamalla  apurahalla. 

V.  1735  alkaa  uusi  tärkeä  ajanjaklo  Linnsuksen  elämässä,  hänen 
oleskelunsa  ulkomailla.  Aiheet  ulkomaan  matkaan  olivat  monet.  Pääs- 
täkseen turvallisempaan  taloudelliseen  asemaan  hän  tahtoi  saavuttaa  lää- 
ketieteen tohtorin  arvon  Hollannissa  niinkuin  aikalaistensa  tapana  oli 
Ruotsissa.  Sitäpaitsi  hän  oli  jo  kauan  tuntenut  olot  kotimaassa  ahtaiksi 
ja  pitänyt  itseään  yliopistossa  syrjäytettynä.  Olihan  hänelle  myös  mel- 
koinen joukko  käsikirjoituksia  kerääntynyt,  joita  hän  katsoi  tieteelle  ar- 
vokkaiksi, mutta  joille  kotimaasta  kustantajia  ei  löytynyt.  Ajatus  päästä 
ulkomaille  oli  siten  vähitellen  kypsynyt  ja  sitä  hän  nyt  lähti,  mainitun 
vuoden  alussa,  niukan  matkarahan  voituaan  säästää  kokoon,  toteuttamaan. 

Käytyään  ensin  Fahlunissa,  jossa  hän  kihlasi  varakkaan  tohtori 
Moreuksen  18- vuotiaan  tyttären  Sara  Elisabeth  Morasan,  ja  sitten 
kodissaan  Stenbrohultissa  hän  matkusti  Helsingörin,  Lyypekin  ja  Ham- 
purin kautta  Hollantiin. 

Rohkeissa  toiveissaan  menestyksestä  hän  ei  oleskellessaan  täällä 
suinkaan  pettynyt.  Pienen  Hardenvijkin  yliopistossa  hän  aivan  pian  saa- 
vutti väitöskirjallaan,  joka  koski  horkkataudin  syytä,  tohtorinarvon,  eikä 
täällä  niinkuin  ei  muuallakaan  kestänyt  kauan,  ennenkuin  hänellä  vieraassa 
maassa  oli  ihastuneita  suosijoita  ympärillään.  Siihen  vaikutti  .epäile- 
mättä koko  hänen  miellyttävä  olentonsa  ja  se  suora,  luottamusta  herät- 
tävä tapa,  jolla  hän  osasi  esittää  uudet  ja  uskaliaat  tieteelliset  aatteensa. 
Leidenin  senaattori,  lääket.  tohtori  J.  F.  Gronovius  ja  rikas  skotlanti- 
lainen oppinut  L  Law8on  tarjoutuvat  painattamaan  Systema  naturcu 
teoksen  käsikirjoituksen,  ja  niin  näkee  jo  samana  vuonna  päivänvalon 
tuo  ,;luonnontutkijain  kultainen  kirja*',  jossa  uudet  eläinten,  kasvien  ja 
kivien  järjestöt  esitettiin.  Linna&us  sai  nyt  heti  maineen  tietorikkaana 
ja  nerokkaana  luonnonhistorian  reformaattorina.  Koko  Europassa  kuu- 
luisa lääkärivanhus    H.    Boerhave,    kasvientutkija   J.  Burman  ja  rikas 

Georg  Clifford  y.  m.  avaavat  hänelle  kotinsa  ja  pyytävät  häntä  tut- 
kimaan ihanat  kasvitarhansa  ja  vieraista  maista  kootut  kasvi«  ja  eläin- 
kokoelmansa.  Kerrankin  vapaana  kaikista  leipähuolista  Linnseus  saa 
antautua  yksinomaan  tieteelliseen  työhön.  Kahden  ja  puolen  vuoden 
ajalla,  jolloin  hän  myös  teki  matkan  Lontooseen,  Linnseus  kirjoitti  val- 
miiksi ja  painatti  täällä  paitsi  pienempiä  tutkimuksia  neljätoista  teosta, 
niiden  joukossa  jättiläisteoksen  Hartus  cliffortianus^  joista  useimmat  mer- 
kitsivät käännekohtaa  kasvi-  ja  eläintieteen  kehityksessä.  Mainittakoon 
tässä  m.  m.  Bibliot?ieca  boianica,  Fundamenta  botanica,  Gentra  plantarum, 
Flora  lappamca^  CriHca  botanica^  Classes  plantarum,  tapaturmaisesti  kuol- 
leen ystävänsä  Artedi'n  tärkeän  kalateoksen  pelastaminen  ja  painatta- 
minen y.  m.  Hänen  ihmeteltävä  ahkeruutensa  ja  työkykynsä  sekä  tut- 
kgaintonsa  on  siitäkin  päätettävissä  että  yksinään  ne  Linnaeuksen  teokset, 
joilla  on  painatusvuosi  1737,  muodostavat  yhteensä  500  sivua  isoa  fo- 
liota ja  yli  1,350  8:oa  ja  sisältävät  46  kuvataulua!  Vielä  enemmän  täy- 
tyy hämmästyä,  kun  ottaa  huomioon  näiden  teosten  suuren  tieteellisen 
arvon. 

Linnasuksen  tarkoituksena  ei  ollut  Hollannissa  pitempää  aikaa  vii- 
pyä. Kuitenkin,  vaikka  hän  hylkäsi  loistavia  tarjouksia,  jotka  tehtiin 
hänen  pysyttämisekseen  ulkomailla,  ne  tieteelliselle  työlle  ylen  houkuttelevat 
olot,  joihin  hän  oli  joutunut,  vaikuttivat  sen,  että  kotimatka  oli  siirtynyt 
yhä  tuonnemmaksi.  Lähtöpäivä  kumminkin  tuli.  Käytyään  ensin  Pari- 
sissa, jossa  hän  vähän  aikaa  oleskellessaan  tutustui  sen  etevimpiin  oppi- 
neisiin —  niistä  mainitaan  m.  m.  mainio  Reaumur  ja  kuuluisat  vel- 
jekset Jussieu  —  ja  opittuaan  tuntemaan  mitä  siellä  tieteellisessä  suh- 
teessa oli  toivonutkin  —  hän  palasi  Rouenin  kautta  laivalla  Ruotsiin 
saapuen  sinne  kesällä  v.   1738. 

Tuntemattomana  ylioppilaana  Linnaeus  oli  ulkomaille  saapunut. 
Kun  hän  kolme  vuotta  siellä  oleskeltuaan  isänmaahansa  palasi,  kunnioit- 
tivat aikakauden  etevimmät  luonnontutkijat  häntä  tunnettuna  ja  korkea- 
arvoisena  tiedemiehenä. 

Työstään  Hollannissa  hän  sanoo  vanhoilla  päivillään  lapsiaan  var- 
ten kirjoittamassaan  elämäkerrassa:  »Tästä  ynnä  muista  asianhaaroista 
voi  päättää,  mitä  Linna&us  Hollannissa  aikaansai.  Hän  on  enemmän 
kirjoittanut,  enemmän  uutta  keksinyt  ja  enemmän  kasvitiedettä  uudistanut 
kuin  kukaan  aikaisemmin  koko  elämänsä  aikana. '^     Ja  toisessa  kohdassa: 

„Joka  näkee,  millainen  kasvitiede  oli  ennen  Linnaeuksen  aikaa  ja  millai- 
nen se  on  sen  jälkeen  kuin  Linnaeus  alkoi  kirjoittaa,  ei  ole  tunteva  sitä 
samaksi;  kaikki  Linnaeus  on  muuttanut  ja  siis  hän  on  tässä  tieteessä 
suurin  uudistaja  [reformaattori],  mikä  on  ollut  olemassa. ** 

Tämän  arvostelun  jälkimaailmakin  myöntää  täysin  oikeutetuksi. 

Kotimaahan  palattuaan  Linnaeus  asettui  ensin  Tukholmaan  lääkä- 
riksi. Vastaanotto  kansalaisten  puolelta  ei  ollut  sellainen,  kun  hän  oli 
toivonut  ja  alussa  potilaitten  puutteen  takia  häntä  taloudelliset  huolet 
taas  vaivasivat.  Asiat  kumminkin  verrattain  pian  kääntyivät  hyvään 
päin.  Hän  sai  toimeksi  luennoida  kasvitiedettä  ja  mineralogiaa,  ja  saa- 
tuaan pian  erittäin  etevän  lääkärin  maineen  praktiikki  alkoi  antaa  hä- 
nelle liiaksikin  työtä.  V.  1739  hän  niinmuodoin  voi  katsoa  taloutensa 
niin  turvatuksi  että  saattoi  mennä  naimisiin  rakastettunsa  Sara  Elisabeth 
Moraean  kanssa. 

Tieteen  kehitykseen  ja  isänmaansa  sivistyshistoriaan  Linnaeus  en- 
nätti lyhyellä  Tukholma-ajallaankin  jättää  muutamia  syviä  jälkiä.  Ennen 
kaikkea  ansaitsee  mainita  tässä,  että  hänen  ansiokseen  on  luettava  Ku- 
nink.  Tiedeakatemian  syntyminen.  Tämän  luonnontieteiden  edistämiselle 
pohjoismaissa  tärkeän  seuran  hän  perusti  v.  1739  yhdessä  kapteeni 
Triewaldin,  parooni  Höpkenin,  ansiokkaan  isänmaanystävän  Jonas 
Alströmin  y.  m.  kanssa.  Akatemian  ensimäiseksi  esimieheksi  valittuna 
ja  myöhemminkin  Linnaeus  kuului  sen  toimivimpiin  ja  tuotteliaimpiin 
jäseniin.  Huomauttamista  ansaitsee  myös  että  nuori  Tiedeakatemia  alkoi 
julkaisukielenään  käyttää  maan  omaa  kieltä,  ruotsia,  siihen  aikaan  taval- 
lisen latinan  asemesta,  jota  esim.  Tiedeseura  Upsalassa  käytti. 

V.  1741  Linnaeus  eli  Linne,  jonka  nimen  hän  myöhemmin  itsel- 
leen otti,  kun  hän  koroitcttiin  aatelissäätyyn,  nimitettiin  iäkkään  Robergi n 
jälkeen  lääketieteen  professoriksi  Upsalan  yliopistoon.  Tämän  viran  hän  sitten 
pian  sai  vaihtaa  luonnonhistorian  ja  farmakologian  professorin  toimeen 
ja  pääsi  siten  sille  työalalle,  johon  hän  hartaasti  oli  toivonut  ja  jossa 
hän  pysyi  elämänsä  loppuun  asti. 

Sen  horrostilan  jälkeen,  jossa  luonnontieteet  ja  näiden  opetus 
yliopistossa  kauan  olivat  olleet,  seurasi  nyt,  kun  Linne  alkoi  opetusta 
antaa,  ennen  tuntematon  kukoistusaika.  Hänen  kuulijakuntansa  oli  ta- 
vattoman runsas.  Linn^  ei  ollut  mikään  loistelias  kaunopuhuja,  mutta 
hän    antoi    kuulijoilleen    asiallista    ja  syventynyttä  tietoa  luonnosta,  nHn 

että  he  rupesivat  näkemään  tämän  aivan  uudessa  kirkastuneessa  valossa. 
Hänen  esityksensä  oli  muodoltaan  yksinkertaista.  Hänen  ruotsin  kielessään 
tuntui  kotiseudun  murre,  mutta  samalla  hänen  puheensa  oli  viehättävän 
tuoretta  ja  vilkasta,  tuon  tuostakin  neronvälähdyksien  valaisemaa,  ja  ly- 
hyitten lauseittensa  sanoille  hän  osaisi  äänenpainollaan  antaa  vakuuttavan 
voiman.  Retkeilynsä  oppilaittensa  kera  Upsalan  ympäristön  luontoon  saa- 
vuttivat myös  suurta  suosiota  ja  osanottoa.  Hänen  maineensa  oli  niin 
suuri,  että  ulkomailtakin,  jopa  Amerikasta  asti,  tultiin  „kasvientutkijain  ruh- 
tinaan'',  botanUorum  princepOy  luo  oppimaan. 

Linnan  vaikutuksesta  Upsala  muuttui  aikansa  li^onnonhistoriallisten 
tutkimusten  keskustaksi.  Kasvitarhan,  joka  oli  ollut  täydellisessä  rappio- 
tilassa, hän  kehitti  sellaiseen  kuntoon,  että  se  kilpaili  paraimpien  kanssa 
ja  olipa  tieteellisessä  katsannossa  ensimäinen  laatuaan.  Luonnonhisto- 
riallinen museo  perustettiin  ja  Linnellä  itseliään  oli  suurenmoisia  kokoel- 
mia, jotka  hän  sijoitti  Upsalan  lähistössä  ostamalleen  Hammarby  nimi- 
selle maatilalle. 

Opetuksellaan  yliopistossa  ja  kesälomilla  Hammarbyssä,  retkillään 
Upsalan  ympäristöön  ja  niillä  monipuolisilla  tutkimusmatkoilla,  jotka 
hän  teki  sekä  ennen  professori  nimitystään  että  jälkeenpäin  eri  maakun- 
tiin Ruotsissa,  Linne  kasvatti  etevimmistä  oppilaistaan  ei  ainoastaan 
uuden  tutkijapolven,  joka  rakensi  edelleen  mestarin  aloittamaa  työtä, 
vaan  lisäksi  myös  lukuisia  innostuneita  tieteellisiä  tutkimusmatkailijoita. 
Kaukaisiin  maihin  lähti  Linnen  toimesta  ja  hänen  hankkimallaan  avus- 
tuksella nuoria  tutkijoita  kasveja  ja  eläimiä  y.  m.  luonnontuotteita  tut- 
kimaan ja  keräilemään.  Niin  esim.  Linnen  suomalaisista  oppilaista 
Pietari  Kalm  lähti  Pohjois-Amerikkaan  ja  Pietari  Forskäl  Arapiaan 
saavuttaen  tutkimusmatkailijoina  aina  muistettavan  nimen.  Vaikka  useimmat 
näistä  tieteen  »apostoleista**,  niinkuin  Linne  heitä  leikillisesti  nimitti, 
maksoivat  tutkijaintonsa  kärsimyksillä  ja  monet  myös,  esim  Forskäl 
marttyyrikuolemalla,  esiintyi  kuitenkin  yhä  uusia,  yhtä  pelkäämättömiä. 
Matkalla  sortuneittenkin  kokoelmat  ja  muistiinpanot  joutuivat  usemmiten 
lopulti  Linnen  käsiin  ja  siten  tieteen  hyväksi  pelastetuiksi.  Linnen  mer- 
kitys luonnontieteen  historiassa  suunnitelmanmukaisten  tutkimusmatkojen 
toimeenpanijana  on  sekin  laatuaan  yksinäinen. 

Huolimatta  julkisesta  ja  yksityisestä  opetuksesta,  jota  hän  runsaasti 
jakoi  sekä  lukukausien  aikana  että  kesälomilla,  ja  paljo  huolta  vaativasta 

kasvitarhasta  ja  laajasta  tieteellisestä  kirjeenvaihdosta  Linne  professorina- 
kin ollen  ennätti  edelleen  suurenmoista  tieteellistä  tutkija-  ja  kirjailija- 
työtä  suorittaa.  Paitsi  sitä  että  hän  sai  tuon  tuostakin  julkaista  uusia 
ja  lisättyjä  painoksia  entisistä  kirjoistaan,  esim.  Systema  naturae  teoksesta 
ilmestyi  13  (14)  painosta  ja  Genera  plantarum  6  painosta,  hän  valmisti 
pitkän  sarjan  uusia.  Tieteelle  suuriarvoisimmat  ovat  Species  plantarum 
(v.  1752),  ääretöntä  ahkeruutta  kysyvä  teos,  jossa  hän  selitti  kaikki 
siihen  aikaan  tunnetut  kasvilajit  (n.  8,000),  ja  uusi,  kasvitieteen  teoriaa 
käsittelevä  PkUosophia  botanica.  Erittäin  mainittavat  ovat  myös  kotimaan 
kasvistoa  ja  eläimistöä  esittävät  Flora  suecica  (v.  1745)  ja  Fauna  suecica 
(v.  1746),  alallaan  ensimäisiä  ja  merkkiteoksia  siitäkin  syystä,  että  ne 
niin  suuresti  ovat  aiheuttaneet  kotimaan  kasviston  ja  eläimistön  tutki- 
mista niin  Ruotsissa  kuin  muissakin  maissa.  Hänen  lääketieteellisistä 
kirjoituksistaan  on  varsinkin  lääkeaineita  koskeva  teoksensa  Materia 
medica  ollut  kauan  käytetty  ja  korkeassa  arvossa  pidetty. 

Linnen  merkitys  tieteen  kehitykselle  voi  tietysti  esiintyä  oikeassa 
valossa  vasta,  kun  ottaa  huomioon  millä  hapuilevalla  kannalla  luonnon- 
historiallinen tutkimus  yleensä  oli  ennen  hänen  esiintymistään.  On  joh- 
datettava mieleen  että  keskiajan  pitkän  unen  jälkeen  oli  tosin  kasvanut 
melkoinen  kasvia  ja  eläimiä  käsittelevä  kirjallisuus,  mutta  herkkäuskoi- 
suus ja  kritiikin  puute  oli  siinä  vielä  sangen  vallalla.  Tutkimukset 
tehtiin  suureksi  osaksi  ilman  suunnitelmaa  ja  varsinkin  oli  sekasorto  kas- 
vanut suureksi  siinä  epäjohdonmukaisessa  ja  monisanaisessa  tavassa,  millä 
kasvien  ja  eläinten  ominaisuudet  selitettiin.  Edistyminen  elimellisen  luonnon 
tuntemisessa  kaipasi  ennen  kaikkea  kasvien  ja  eläinten  järjestöä  sekä  yk- 
sinkertaista nimistöä  ja  varmasti  määriteltyä  tiedesanastoa.  Nämä  asiat 
juuri  Linne  tieteelle  lahjoitti  ja  tuli  siten  uuden  hedelmällisen  aikakau- 
den aloittajaksi.  Hän  esitti  tuhansien  kasvi-  ja  eläinmuotojen  ryhmitte- 
lemiseksi  erinomaisen  yleiskatsauksellisen,  selvän  ja  johdonmukaisen  jär- 
jestön ja  mitä  käytännöllisimmän  nimitystavan.  Lähtökohtana  hänellä 
tässä  oli  käsitteensä  kasvi-  ja  eläinlajista.  Lajeja  (species)  on  niin  monta, 
hän  sanoi,  kuin  alkuaan  on  luotu.  Lajit  eli  ne  pienimmät  yksiöt, 
jotka  järjestössä  esiintyvät,  hän  yhdisti  niiden  yhtäläisyyden  mukaan 
suuremmiksi  ryhmiksi  eli  suvuiksi,  suvut  taas  vuorostaan  lahkoiksi  ja 
lahkot  luokiksi.  Erinomaisen  tärkeä  ja  nerokas  uudistus,  jonka  hän 
tieteeseen    toi,  oli    kaksisanainen   nimistönsä,  s.  o  hän  antoi  kullekin  la- 

jille  kaksi  nimeä,  joista  edellinen  ilmaisee  mihin  sukuun  laji  on  luettava, 
jälkimäinen  on  lajin  ominaisnimi,  joka  eroittaa  sen  muista  samaan  su- 
kuun kuuluvista  lajeista.  Ennen  käytettyjen  monisanaisten  lajiselityk- 
sien  sijaan  Linne  asetti  lajin  asemaa  järjestössä  ilmaisevan  kaksisanaisen 
lajinimen  ynnä  lyhyen  sattuvan  selityksen  lajin  tärkeimmistä  tunnusmer- 
keistä. Täten  hän  kuuluisimmassa  teoksessaan  Systema  naturae  johdon- 
mukaisesti ja  täydellisesti  luokitteli  eläimet,  kasvit  ja  kivet  ylä-  ja  ala- 
ryhmiin (luokkiin,  lahkoiliin,  sukuihin  ja  lajeihin),  ja  käyttäen  tässä  luo- 
kittelussaan älykkäästi  löydettyjä  jakoperusteita  ja  uutta  täsmällistä 
tiedesanastoa  hän  loi  niinmuodoin  selvyyttä  ja  kirkkautta  siihen,  missä 
ennen  mielivaltaisuus,  hapuileminen  ja  sekasorto  olivat  vallinneet.  Systeemi 
on  tieteen  sielu,  hän  sanoi,  ja  vaikka  hänen  nerokas  ja  vieläkin  käy- 
tännössä oleva  n.  s.  seksuaalinen  kasvisysteeminsä,  jonka  hän  perusti 
kasvien  sukuelimien  erilaisuuksiin,  on  keinotekoinen,  niin  hän  tiesi  aivan 
hyvin,  että  on  olemassa  eroitusta  keinotekoisen  ja  luonnollisen  järjestel- 
män välillä  ja  että  luonnollinen  järjestelmä  on  oleva  se  päämaali,  johon 
tutkimuksen  systematiikan  alalla  on  lopu  Iti  pyrittävä. 

Linnen  kauttaaltaan  ehjää  ja  sympaatista  luonnetta  kuvaavat  seu- 
raavat hänen  omakätisissä,  ei  julkaistaviksi  aiotuissa  elämäkerroissaan 
tavattavat  kohdat,  jotka  tähän  lainaamme.  Ne  kuvaavat  myös  hänen 
korutonta  ja  naiivia  tyyliään. 

„Linn£eu8  ei  ollut  iso  eikä  pieni;  laiha,  kevyt,  sukkela,  käveli 
nopeasti,  teki  kaikki  heti,  ei  kärsinyt  hidasta  väkeä,  oli  tunteellinen, 
joutui  pian  mielenliikuntoon,  työskenteli  yhtämittaisesti  eikä  voinut 
itseään  säästää.  Hän  söi  mielellään  hyvää  ruokaa  ja  joi  hyviä  juomia, 
mutta  ei  ollut  koskaan  siinä  liiallinen. 

Ulkoasustaan  hän  vähän  välitti,  vaan  luuli,  että  miehen  tuli  kau- 
nistaa vaatteet  eikä  päinvastoin. '^ 

Toisessa  kohdassa  hän  kuvaa  itseään  seuraavasti.  «Hän  ei  voinut 
esiintyä  toisenlaisena  kuin  oli  eikä  teeskennellä:  hän  vihasi  suuresti 
kaikkea  ylpeyttä;  hän  ei  ollut  elämäntavoissaan  liiallinen,  vaan  eli  kuten 
muut  kohtuullisesti;  nukkui  talvella  9:stä  7:ään,  mutta  kesällä  10:stä 
3:een;  ei  siirtänyt  toiseen  kertaan  mitä  hänellä  oli  tehtävä;  kirjoitti 
kaikki  havaintonsa  heti  paikalleen  eikä  luottanut  muistiinsa;  hän  kir- 
joitti lyhyesti  ja  sukkelasti  kaikki  mitä  hänellä  oli  tekeillä;  osoitti  kai- 
ken aikaansa  olevansa  syntymältään   nuthodicus;    sanoi    ennemmin    tahto- 

vansa  saada  kolme  iskua  Priscianukselta  ^  kuin  yhden  Luonnolta; 
luki  kiviä,  kasveja,  eläimiä  kuin  kirjaa;  oli  vahvimpia  havainnonteki- 
jöitä, joita  olemme  tunteneet;  oli  sen  vuoksi  tekijä  (auctor)  eikä  sommit- 
telija (compilator);  hän  aina  suuresti  kunnioitti  ja  ihmetteli  Luojaansa 
ja  koetti  johtaa  tieteensä  sen  Tekijän  luo;  hänellä  olikin  sen  vuoksi  sän- 
kykamarinsa  oven  päällä  kirjoitettuna,  innocut  vivito\  Nutnen  adest  (elä 
nuhteettomasti,  Jumala  on  läsnä)/ 

Hänen    lapsihurskas    mielensä    kuvastuu    erittäin   seuraavissa  muis- 
tiinpanoissa. 

„ Jumala  on  itse  johtanut  häntä  kaikkivoimaisella  kädellään; 

„       yt    antanut    hänet    puhjeta    matalasta    kannosta,    istuttanut 
hänet   uudestaan  kaukaisessa  seudussa  ihanasti,  antanut 
hänen  kasvaa  suureksi  puuksi; 
n       „    antanut    hänelle    niin    palavan   halun  tieteeseen,  että  se 

on  tullut  kaikkein  miellyttävimmäksi; 
n       „    antanut    että    kaikki    toivottavat    keinot    olivat    ajallaan 
olemassa,  niin  että  hän  pääsi  edistymään; 

„        n    antanut  hänen  kurkistaa  salaiseen  Neuvokammioonsa; 
M        ji    antanut    hänen    nähdä    enemmän  luotuja  tekojaan,  kuin 

kenenkään  muun  kuolevaisen  ennen  häntä; 
„        n    antanut     hänelle     suurimman     taidon     luonnontiedossa, 
suuremman    kuin    kukaan  ennen  häntä  oli  saavuttanut; 
Herra    on    hänen    kanssaan    ollut,    kussa    ikänä    on  käynyt,  ja  on 
hävittänyt  vihollisensa  hänen  edestään  ja  on  antanut  hänelle  suuren  nimen, 
niitten  suurten  nimien  jälkeen,  kuin  ovat  maan  päällä.    Vrt.  Sam.  VIL  9.*^ 
Linne    kuoli    10  päivänä  tammikuuta  1778.     Hänen  hautakivelleen 
Upsalan    tuomiokirkossa    piirrettiin  nimen  alle  se  arvonimi,  jonka  hänen 
aikakautensa  hänelle  oli  antanut:  kasvientutkijain  ruhtinaalle.    Tätä  arvo- 
nimeä ei  jälkimaailmankaan  tuomio  ole  muuttanut. 


^  Priscianus  oli  perin  oppinut  latinan  kielen  tutkija,  joka  eli  6:nnella 
vuosisadalla  j.  Kr. 


Uusi  eduskuntatalomme. 

Kirjoittanut 
Eliel  Saarinen. 


Eduskuntalaitoksemme  perinpohjainen  uudistuminen  on  maamme 
rakennustaiteellisella  alalla  viertänyt  esille  kysymyksen,  joka  ehkä  vaatii 
enemmän  pohtimista  kuin  alusta  on  arvattu.  Uusi  yksikamarijärjestel- 
mämme  tarvitsee  talon,  joka  on  rakenteeltaan  aivan  toinen  kuin  entinen 
säätytalomme.  On  siis  rakennettava  uusi  talo.  Mutta  mihin?  Minkä- 
lainen ? 

Tapahtumat  kulkevat  meidän  aikanamme  suurella  kiireellä.  Sa- 
maan aikaan  kuin  puoluelähettien  äänet  kaikuivat  maamme  kaikilla  kul- 
milla, samaan  aikaan  kuin  uusi  eduskuntajärjestelmä,  vaalit  ja  muut  sen 
yhteydessä  olevat  asiat  saatiin  valmiiksi,  samaan  aikaan  on  kaikessa 
hiljaisuudessa  laadittu  ehdoitus  uutta  eduskuntataloamme  varten.  Ja  nyt 
valtiopäivien  kokoontuessa  on  mainittu  ehdoitus  valmiina  kamarin  hy- 
väksyttäväksi tai  hylättäväksi. 

Valtiosäätyjen  asettama  pankkivaliokunta  sai  alustettavakseen  raken- 
nuskysymyksen  ja  tuli  siihen  tulokseen,  että  ekonomisesti  edullisinta 
olisi  ehkä  rakentaa  eduskuntatalo  lisärakennuksena  entisen  säätytalon  yh- 
teyteen. Säätytalon  luojalle  professori  Gustaf  Nyströmille  annettiin  siis 
tehtäväksi  laatia  piirustukset  talon  suurennukseksi.  Nämä  piirustukset 
ovat    nyt    arvosteltavanamme. 

Ylipäätään  on  vanhan  rakennuksen  suurentaminen  ja  sen  muutta* 
minen  uutta  tarvetta  varten  vaikea  tehtävä.  Tämä  on  näitäkin  piirus- 
tuksia arvosteltaessa  otettava  huomioon.  Asiata  helpoittaa  tässä  tapauk- 
sessa kuitenkin  se  seikka,  että  lisärakennus  tulee  olemaan  saman  miehen 
käsialaa  kuin  ennestään  oleva  talo. 

Innolla  on  professori  Nyström  käyn}^!  käsiksi  tehtäväänsä.  Kau- 
niisti laaditut  piirustukset  osoittavat,  että  hän  on  uhrannut  paljon  aikaa 
ja  työtä  saadakseen  aikaan  hyvän  tuloksen  ja  luodakseen  ehdoituksen, 
jonka  muitta  mutkitta  voisi  laskea  perustaksi  tulevalle  kamarirakennuk- 
selle.  Rakennuksen  pääsisäänkäytävä  on  jätetty,  luonnollisesti  kyllä, 
entiseen  paikkaansa.  Astuessamme  rakennukseen,  semmoiseen  kuin  se 
tässä  on  ajateltu,  huomaamme  heti  ensi  silmäyksellä  nykyiseen  verraten 
suuria  muutoksia.  Ennestään  suuri  portaisto  on  tehty  vielä  suurem- 
maksi, sen  perällä  aukeaa  pilarikäy tavien  välistä  nähtynä  istuntosalin 
suur;  etuhuone,  katettuna  kauniilla  tynnyriholvilla;  ja  kauimpana  perällä 
haamottaa  salin  pääsisäänkäytävä.  Näin  suunniteltuna  tulee  entinen 
säätytalon  portaisto  kauniimmaksi.  Mahtava  arkkitehtoninen  perspek- 
tiivi avautuu  silmien  eteen  heti  rakennuksen  sisään  astuttua.  Talon 
tärkein  elin,  suuri  istuntosali  on  tullut  hyvin  sijoitetuksi. 

En  tahdo  tässä  syventyä  rakennuksen  erikoisosiin  enkä  tuoda  esiin 
vähempiarvoisia  vikoja  tai  ansioita.  Monessa  kohdassa  on  probleemi 
ratkaistu  hyvin,  monessa  paikoin  taas  olisi  toivonut  enemmän  harkit- 
semista. Mainitsen  vain  että  valaistus  ehkä  tulee  olemaan  muutamin 
paikoin  huononlainen,  niinkuin  esim.  istuntosalia  ympäröivässä  käytä- 
vässä, ja  etenkin  vanhaan  rakennusosaan  asetetussa  kirjastomakasiinissa, 
johon  pohjapiirustuksen  mukaan  on  merkitty  ikkunoita,  joita  ei  fasadi- 
piirustuksessa  ole.  Mutta  n2mä  ovat  vain  pikkuseikkoja,  joita  piirus- 
tuksia tarkemmin  laadittaessa  voi  parannella  ja  jotka  eivät  muuta  itse 
asian  luonnetta. 

Siirryn  tärkeämpään  näkökohtaan.  Säätytalon  asema,  sen  tulevan 
lisärakennuksen  syrjäinen  paikka,  sitä  ympäröivät  ahtaat  ja  vähempi- 
arvoiset kadut  vaatisivat  mielestäni  että  enimmät  uhraukset  rakennuksen 
esteetisen  arvon  kohottamiseksi  pantaisiin  sen  sisäarkkitehtu uriin.  Mutta 
professori  Nyström  on  tehnyt  päinvastoin.  Hän  on  ennen  kaikkea  tah- 
tonut luoda  lisärakennuksen  ulkoasun  puolesta  monumentaaliseksi  palatsira- 
kennukseksi,  uhrannut  sen  fasadeihin  äärettömiä  koristerikkauksia,  kohotta- 

nut  rakennuksen  turhan  korkeaksi,  ja  kaiken  lisäksi  asettanut  sen  päälle 
muhkean»  raskaan,  kallisarvoisen  kupolin.  Melkeinpä  näyttää  siltä  kuin 
professori  Nyström  olisi  ajatellut  rakennusta  enemmän  kauniina  piirus- 
tuksena piirustuslaudalla  kuin  valmiina  rakennuksena  ahtaan  Kirkkoka- 
dun varrella.  Vaikeata  on  muuten  ymmärtää  tuon  yllämainitun  kupo- 
lin olemassaoloa.  Mitään  käytännöllistä  hyötyä  siitä  ei  ole.  Kupolin 
korkeus  maasta  laskettuna  on  yli  40  metriä  ja  ainoastaan  noin  viisi- 
toista metriä  tästä  korkeudesta  tulee  käytännössä  tarpeeseen.  Useasti 
mainitun  kupolin  päävika  on  kuitenkin  se,  ettei  sitä  näe  juuri  mistään. 
Lukuunottamatta  paria  kadunkulmaketta  Kirkko-  ja  Rauhankadun  varrella, 
joista  voi  ehkä  huomata  viipaleen  kupolin  ylälaitaa,  ei  se  tule  näkyviin 
muualta  kuin  ehkä  Korkeasaarelta,  Observatorimäeltä  y.  m.  kaukai- 
silta paikoilta,  joilta  katsottuna  se  koettaa  turhaan  kilpailla  ^Nikolain- 
kirkon kupolin  kanssa.  Sanoisinpa  sen  vuoksi:  pois  moinen,  kallis- 
arvoinen koruteos! 

Kaikki  mainitut  asianhaarat  tekevät  tasapainon  esteetisen  ja  eko- 
nomisen katsantokannan  välillä  horjuvaksi.  Saadaan  huomata,  että  ra- 
kennuskustannukset tulevat  liian  suuriksi.  Kustannusarvio  tosin  puut- 
tuu vielä,  ja  vaikea  on  sanoa  kuinka  suureksi  rakennussumma  tulisi 
nousemaan,  mutta  huonoon  perustukseen  ja  rikkaaseen  arkkitehtuuriin 
nähden  luulisin  kumminkin  lisärakennuksen  nousevan  vähintään  puoleen- 
kolmatta  miljoonaan  Suomen  markkaan.  Ja  tämän  lisäksi  tulevat  vielä 
suuret  muutostyöt,  sekä  sisä-  että  ulkopuoleiset,  entisessä  rakennus- 
osassa. —  Tällä    summalla    voi  jo  saada  uuden  parlamenttirakennuksen. 

Tämä  professori  Nyströmin  ehdoituksesta. 

Tuleeko  eduskunta  hyväksymään  ehdoituksen  vai  ei?  Vaikea  tulee 
ehkä  asian  ratkaisu  olemaan  kamarille.  Vaikea  lienee  niinikään  pankkival- 
tuuston asema  lausuntoa  laatiessaan.  Vaikealtapa  tuntui  jo  maamme  arkki- 
tehdeille lausunnon  antaminen,  ainakin  siitä  päättäen  että  lausunto  tuli  kaksi- 
päiseksi. Rakennustaiteellinen  „korkein  instansimme".  Yleisten  Rakennus- 
ten Ylihallitus  antoi  korusanaisen  kritiikin,  puolsi  mitä  lämpimimmin 
ehdoituksen  hyväksymistä.  Arkkitehtiklubi  antoi  melkeinpä  yksimieli- 
sesti aivan  päinvastaisen  lausunnon.  Klubi  ehdoitti  aivan  uuden  edus- 
kuntarakennuksen  rakentamista.  Jos  kumminkin  eduskuntatalo  tulee  kai- 
kesta huolimatta  rakennettavaksi  säätytalon  yhteyteen,  niin  on  prof.  Ny- 
strömilta tilattava  uudet  piirustukset.   Siihen  suuntaan  kävi  klubin  lausunto. 

Emimäisen  kerroksen  pohjapiirros. 

Ylhäällä  vasemmalta  oikealle:  lakivaliokunnan  (2  h.),  tarkastusvaliokun- 
nan, toimitusvaliokunnan  ja  puhemiesneuvoston  huoneet;  uudessa  osassa:  ta- 
lousvaliokunnan ja  puoluekokous-  sekä  ravintolahuoneet 

Keskellä  oikealta  vasemmalle:  ravintolahuone,  ilmanvaihto- ja  lämmitys- 
laitoshuone  ja  portaisto. 

Alhaalla  vasemmalta  oikealle:  perustuslakivaliokunnan  (2  h.),  tilapäisen 
valiokunnan  N: o  2  ja  pankkivaliokunnan  huoneet;  uudessa  osassa:  tilapäisen 
valiokunnan  N:o  i  ja  ravintolahuoneet 


Näin  pitkällä  ollaan  nyt  tässä  kysymyksessä. 

Eiköhän  melkein  Jokaisen  ajatusjuoksu  alussa  ollut  tähän  tapaan: 
Suomen  kansa  on  monen  mutkan  jälkeen  saanut  itselleen  uuden,  vapaan, 
demokraatisen  eduskunnan,  siis  Suomen  kansa  rakentaa  edustajilleen 
uuden,  eduskuntansa  luonnetta  vastaavan  parlamenttitalon.  —  Jos  taas 
Suomen  kansalla  ei  ole  varoja  rakentaa  kunnollista,  eduskuntansa  arvoa 
vastaavaa  parlamenttirakennusta,  niin  Suomen  kansa  rakentaa  väliaikaisen 
rakennuksen  säätytalon  takapihalle  — -  mutta  halvalla. 

Toivokaamme  nyt  kuitenkin,  että  Suomen  kansalla  ofi  varoja.  Siinä 
tapauksessa  rakennetaan  tietysti  aivan  uusi  rakennus. 

Minkälainen? 

Toisen  kerroksen  pohjapiirros. 

Vasemmalla  ylhäältä  alas:  valtiovarain  valiokunnan  (3  h.)  ja  tilapäisen 
valiokunnan  N:o  3  huoneet. 

Keskustassa  (vanhassa  osassa)  yläreunassa:  valtiovarain  valiokunnan  ja 
suuren  valiokunnan  huoneet;  alareunassa:  kirjoitus-,  luku- ja  sanomalehtihuoneet. 

Uudessa  osassa  yläreunassa:  tupakka-  ja  puoluekokoushuone;  alareu- 
nassa: samoin;  keskellä:  suuri  istuntosali.  Oikealla  istuntosalista  ylhäältä 
alas:  kanslia-,  puhemiehen  ja  hallituksen  huoneet. 


Kun  tarkastan  professori  Nyströmin  laatimaa  ehdoitusta,  etenkin 
hänen  kauniisti  piirrettyä  sivu  fasadiansa,  niin  kysyn  itsekseni:  onko 
tuo  Suomen  demokraatisen  parlamentin  koti?  Mikä  sen  muodoissa,  suh- 
teissa, mikä  sen  kokonaisvaikutuksessa  niin  hyvin  kuin  sen  detaljikäsi- 
tyksessä  tulkitsee  kaikkea  sitä,  mikä  sen  sisällä  tulee  liikkumaan?  Tul- 
kitseeko se  taiteessaan  sen  suuren  kultuurityön  luonnetta,  jonka  työpa- 
jaksi se  on  määrätty?  Ei.  En  löydä  sen  luonteesta  sitä,  mitä  etsin.  Se 
vaikuttaa  mieleeni  suurkaupungin  teatterirakennuksen  tavoin,  rakennuksen, 
joka  on  luotu  suuria,  häikäiseviä  juhlia  varten  ja  jolla  ei  ole  mitään 
yhteyttä  pienen  kansan  eduskuntalaitoksen  kanssa.  Ja  kumminkin,  niin 
tärkeältä,  koko  maatamme  koskevalta  rakennusyritykseltä,  kuin  edessämme 
oleva  yritys  on,  vaaditaan  että  se  taiteellisessakin  suhteessa  vastaa  kaik- 
kia tositaiteen  ensi  vaatimuksia. 

Toinen  tärkeä  seikka  uuden  eduskuntatalon  aikaansaamisessa  on 
sopivan  paikan  löytäminen.  Tämä  kysymys  on  tehnyt  kiertokulkunsa 
monissa  arkkitehtiaivoissa  aina  siitä  päivästä  kuin  maamme  sai  uuden 
eduskuntansa.  Ehdoituksia  on  näkynyt  jo  painettuinakin  ja  aikaa  myöten 
ilmestynee  yhä  uusia.  Kauniisti,  vaikka  ehkä  liian  suuria  kustannuksia 
vaativasti,  ratkaisee  arkkitehti  Bertel  Jung  kysymyksen  »Arkitekten** 
aikakauskirjassa  1905  vuoden  lokakuun  numerossa.  Tämän  ehdoituksen 
mukaan  tulisi  tuo  ikävä  kaupunginosa  Rautatientorin  ja  yliopiston  kir- 
jaston välillä  saamaan  aivan  loisen  leiman,  joka  kohottaisi  paikan  ja 
koko  kaupungin  kauneutta.  Toiset  taas  ehdoittavat,  että  valtio  tekisi 
kaupungin  kanssa  vaihtokaupan  siten,  että  kaupunki  saisi  nykyisen  sää- 
tytalon, joka  käytettäisiin  johonkin  kaupungin  tarpeeseen,  kaupunki  puo- 
lestaan luovuttaisi  jonkun  keskikaupungissa  omistamansa  tontin.  Toiset 
pitävät  välttämättömänä  parlamentin  rakentamista  senaattirakennuksen 
läheisyyteen,  toiset  taas  suosittavat  Fjälldalin  korkeinta  kukkulaa. 
Niinkuin  sanottu,  ehdoituksista  ei  tule  olemaan  puutetta,  siitä  kyllä  kau- 
punkimme virkeät  arkkitehdit  pitävät  huolen.  Pääasia  on  että  asia  tulee 
tutkituksi  kaikilta  kulmilta,  ennenkuin  lopullinen  ratkaisu  tehdään. 

Eduskuntamuotomme  tehtiin  perustuksia  myöten  uusi,  miksi  siis 
tyytyisimme  puolinaisiin  keinoihin  eduskuntamme  talokysymyksessäP 
Seisköön  säätytalo  semmoisenaan  muistomerkkinä  säätyjemme  monivai- 
heisesta historiasta,  ja  kohottakoon  uusi  parlamenttimme  itselleen  raken- 
nuksen, joka  vastaisuudessa  on  todistava  siitä  raskaasta  yhteiskunnalli- 
sesta sivistystyöstä,  joka  on  pantu  edustajiemme  hartioille! 


Kaarlo  Kustaa  Samuli  Suomalainea. 

♦  V«  1850  t  V«  1907. 


Aikakausien  rajat  esiintyvät  tuskin  milloinkaan  niin  havainnollisen 
selvinä  kuin  silloin,  kun  jonkun  vanhuksen  vaipuessa  haudan  lepoon 
johdumme  ajattelemaan  hänen  olemustansa  ja  elämäntyötänsä  kokonai- 
suutena, joka  on  jo  määränsä  täyttänyt.  Kukin  yksilö  vie  mukanansa 
hautaan  osan  aikansa  ominaisia  uskoja  ja  unelmia,  suruja  ja  iloja.  Nuo- 
rempi sukupolvi  seisoo  niille  osittain  vieraana,  ellei  kerrassaan  kylmä- 
kijskoisena.  Se  astuu  maailmaan  uusilla  edellytyksillä,  toteuttamaan  ve- 
rissään   uinuvia    lupauksia  ja  siten  kehityksen  latua  edelleen  jatkamaan. 

Lehtori  K.  Suomalaisessa  kaatui  eräs  omintakeinen  vanhan  suku- 
polven mies,  tuon  sukupolven,  joka  ulkonaisesti  ehkä  esiintyi  koko- 
naisemman ja  ihanteellisemman  maailmankatsomuksen  edustajana 
kuin  nykyinen,  mutta  joka  salassa  kantoi  kenties  ristiriitoja  sekin, 
näkemättä  kuitenkaan  selvästi,  että  vain  niiden  kautta  kulkee  tie  yksi- 
löllisyyden kirkastumiseen  ja  kehitykseen.  Tuntematta  lähemmin  Samuli 
S:n  yksityiselämää  voimme  jo  hänen  ulkonaisen  toimintansa  ja  kirjoi- 
tustensa nojalla  päättää,  että  hän  oli  tässä  suhteessa  aikansa  lapsi. 
Ihmeteltävän  äänettömiksi  hän  tukahdutti  olemuksensa  pohjalle  jyrkät 
vastakohdat  ja  tunteen  risteilyt.     Hänestä,  joka  hellätuntoisuutensa  vuoksi 

näytti  olevan  syntynyt  idyllirunoilijaksiy  kehittyi  samalla  laskevan  järjen 
ja  käytännön  mies,  matemaatikko,  joka  hoiti  lehtorin  virkaansa  27  vuotta 
säntillisyydeilä,  kenties  innostuksellakin,  toimittaen  lukuisan  sarjan  lu- 
vunlaskun ja  mittausopin  oppikirjoja  kansakouluille,  seminaareille,  ly- 
seoille ja  yksityisille  opiskelijoille.  Hän,  joka  nuoruudessaan  oli  innos- 
tunut runouteen  ja  kaiken  ikänsä  melkein  jumaloi  taidetta,  varsinkin 
musiikkia,  liikkui  jokapäiväisissä  puuhissa  sanomalehtimiehenä,  henkivä- 
kuutusagenttina,  kunnallisissa  toimissa  j.  n.  e.  Ei  oikein  tiedä,  miltä 
puolelta  hänet  oikeastaan  ottaa,  tekemättä  hänelle  vääryyttä:  oliko  hän 
kylmä  matemaatikko  vai  mielikuvituksen  ja  tunteen  mies?  Vasta  tar- 
kempiin yksityistietoihin  perustuva  analyysi  voisi  selvittää,  kummalle 
puolelle  hänen  luonteessaan  pääpaino  kallistui.  Varmaa  vain  on,  että 
hän  läpi  elämänsä  tahtoi  esiintyä  sekä  virkamiehenä  että  kirjailijana,  ja 
todennäköistä,  että  virkamies  hänessä  voitti  kirjailijan. 

Samuli  S:n  ensimäinen  kirjallinen  esiintyminen  sattui  siihen  uutuuk- 
sista köyhään  aikaan,  joka  vallitsi  Aleksis  Kiven  kuoleman  jälkeen, 
ennen  kansankirjailijoita  ja  uudempia  realisteja.  Hän  alkoi  v.  1872  kir- 
joitella runoja  ja  novelleja  Hämäläisen  osakunnan  albumiin  ja  kohta  sen 
jälkeen  Suomen  Kuvalehteen  ja  Kirjalliseen  Kuukauslehteen.  Runoile- 
misen hän  ennen  pitkää  jätti,  eikä  hänen  kuivakiskoinen  temperament- 
tinsa sillä  alalla  tuottanut  muuta  mainittavaa  kuin  jonkun  terävänlaisen 
epigrammin.  Novellien  kirjoittamista  hän  sen  sijaan  jatkoi  ja  julkaisi 
niitä  V.  1876  ensimäisen  kokoelman.  Ne  otettiin  vastaan  melkoisella 
ihastuksella.  Kiitettiin  niiden  „ hienoa,  runollista  tunteellisuutta  ja  suk- 
kelaa, ivaavaista  vilkkautta**  ja  merkittiin,  että  „Samuli  S:n  varsinainen 
merkitys  on  siinä,  että  hän,  joka  Aleksis  Kiven  jälkeen  on  ensimäinen, 
joka  on  humorillista  kertomuslajia  ruvennut  viljelemään,  on  tätä  lajia 
ulotuttanut  niin  sanoaksemme  säätyperäisen  »konvenansin**  ja  sovinnais- 
ten tapojen  aloille**  (J.  V.  Calamniuksen  sanat  Kirjallisessa  Kuukausleh- 
dessä).  Tämä  ihastus  onkin  hyvin  ymmärrettävissä.  Sillä  niin  köyhää 
oli  siihen  aikaan  suomalainen  kirjallisuus,  ettei  novellimuotoa  muut  olleet 
yritelleetkään  paitsi  P.  J.  Hannikainen,  K.  J.  Gummerus  ja  Theodolinda 
Hahnsson  kömpelöissä,  sentimentaalisissa  jutelmissaan.  Ja  niihin  verra- 
ten Samuli  S:n  novellit  hienoutta  tavoittelevine  vuoropuheineen  ja  lause- 
käänteineen  vaikuttivat  kou tuttu neesti.  Suomalainen  oli  näet  —  ties  minkä 
ranskalaisten    novelli  niekkojen    oppilaana    —    kouluttanut    esitystapaansa 

ja  kehittänyt  itsessään  tuon  lajin  teennäistä  leikillisyyttä,  jonka  ranska- 
laisperä isyyden  äskenmainittu  novellien  arvostelija  tietämättään  ilmaisee 
ylistäessään  niiden  „ hienoa  esprit'ä*'.  Vielä  1884  Juhani  Aho  puhues- 
saan Valvojassa  suomalaisista  novellikirjailtjoista  sanoo  näitä  Suomalaisen 
ensimäisiä  novelleja  taiteelliselta  tekotavaltaan  parhaiksi  mitä  kirjallisuu- 
dessamme on,  ja  moni  niiden  aikuinen  lukija  on  kai  säilyttänyt  niitä 
kohtaan  ensimäisen  ihastuksensa  ja  asettaa  ne  miltei  Ahon  lastujen  y. 
m.  myöhempien  novellituotteiden  edelle.  —  Kun  Suomalaisen  novelleja 
V.  1886  ilmestyi  toinen  sarja,  joka  pysyi  pääsuunnaltaan  samalla  radalla 
kuin  edellinenkin,  kiinnitetään  siihen  tosin  huomiota  kirjailijan  tutun 
nimen  vuoksi  ja  annetaan  täysi  tunnustus  niiden  Jalolle  ja  aatteelliselle 
katsantotavalle**,  kuten  kulunut  arvostelijanfraasi  kuului.  Mutta  ihas- 
tus ei  enää  ole  sama.  Niissä  aletaan  jo  huomata  heikkouksia  ja  pelk- 
kää pakinofmishalua. 

Aika  oli  näet  alkanut  muuttua.  Kaunokirjallisuuteemme  oli  jo  tu- 
lossa uusi  henki.  Nuorekkaat  voimat,  varsinkin  Minna  Canth,  ne  sen 
toivat:  enemmän  elämän  totuutta  ja  ajan  pyrkimyksiä.  Tähän  kehityk- 
seen ei  Samuli  S.  pystynyt  ottamaan  osaa.  Hänen  kasvatuksensa  ja 
henkinen  pohjansa  oli  aivan  toinen.  Uuden  suunnan  taistelu  oli  hänelle 
vierasta,  nim.  se  yhtämittainen  evolutsioni,  joka  siirtää  elämänarvoja, 
kumoo  perinnäisuskoja  ja  vaatii  astumaan  aina  eteenpäin.  Suomalaisen 
selvä  järki,  aatteellinen  järjesteellisyys  ja  veriin  syöpyneet  vanhat  opit 
eivät  siitä  horjahtaneet.  Hän  jäi  ajastansa  jälkeen  ja  näytti  1890-luvulla 
olleen  vaarassa  jäykistyä  kokonaan  käytännön  mieheksi  ja  matemaa- 
tikoksi. Hän  lienee  itse  sen  tuntenut  ja  kenties  siitä  sisässään  kärsi- 
nytkin. Kun  hän  elämän  kovasti  kolhimana  puolentoista  vuosikymmenen 
perästä  tuntee  tarvetta  katkaista  pitkän  äänettömyyden  ja  jälleen  tart- 
tua kynään,  on  sävy  näissä  tuotteissa  hiukan  toinen  kuin  edellisissä  ^. 
Mutta  vain  hiukan.  Leikillisyys  on  poissa,  sielun  kirkkaat  alat  ovat 
himmentyneet,  jäljelle  on  jäänyt  vain  hempeitä  voimattomia  tunteita, 
kyyneleisiä  mielialoja.  Lakastuneesti  vaikuttavat  lukijaan  „ Andanten" 
sentimentaalit    „akkordit   ilta-hämyssä**  (v.   1903).     Niin  vaikuttaa  myös- 


*  Sivuutamme  tässä  tahallisesti  näytelmän  »Setä»,  joka  ilmestjd  v.  1898, 
mutta  joka  on  syntyään  paljoa  vanhemmilta  ajoilta,  sekä  novellikokoelman 
»Kevään  ajoilta»  (v.  1900),  joka  sisältää  kirjailijan  lapsuudenmuistoja  Pieta- 
rista ja  on  hengeltään   lähempänä  entisiä  novellikokoelmia. 

kin  näytelmä  ,Ensiinmäinen  pettymys*  (v.  1903),  vaikka  siinä  yrite- 
täänkin  kevyempää,  henkevämpää  sävyä.  Ainoastaan  lapsuususkon  vii- 
leyttävä  käsi  pystyy  lohduttamaan  väsynyttä  kirjailijaa  (^^Suljetuissa 
kammioissa*  v.  1902). 

1870-luvulta  alkaen  vaadittiin  Suomalaisen  kirjallista  kykyä  muil- 
lakin aloilla.  Hän  oli,  paitsi  pystyvä  sanomalehtimies,  aikansa  etevin 
suomentaja.  Pietarista  perimäänsä  ja  sittemmin  koulussa  ja  yliopistossa 
kartuttamaansa  kielitaitoa  hän  sai  koettaa  monissa  suomennostöissä. 
Kaikkialla  näkee  sitä  aikoinansa  arvostellun  parhailla  mainesanoilla.  Kuinka 
hyvästi  hän  aikalaistensa  mielestä  suoriutui  vaikeistakin  tehtävistä,  osoit- 
taa se,  että  hän  sai  Suomalaisen  Kirjallisuuden  Seuralta  palkinnon  v. 
1882  kääntämästään  Nikolai  Gogolin  romaanista  «Kuolleet  sielut*,  jonka 
aitovenäläiset  lauseparret  ja  oudot  sanakäänteet  hän  oli  tarkasti  koettanut 
suomeksi  tulkita.  Hän  teki  lukuisilla  suomennoksillaaan  maailman 
kaunokirjallisuudesta  monen  monta  arvokasta  teosta  kansallemme  tun- 
netuksi. Fyysis-matemaatisella  alalla  hän  on  niinikään  ollut  uranaukai- 
sijoita: luonut  uusia  oppisanoja  ja  vakaannuttanut  suomalaisia  iauseta- 
poja  määrättyihin  funktsioneihin.  Varsinkin  mainitaan  tässä  suhteessa 
ansiokkaiksi  hänen  1877  kääntämänsä  L.  L.  Lindelöfin  »Oppikirja 
analyyttisessä  geometriassa*  ja  v.  1883  suomentamansa  L.  Thomasin 
»Suuret  keksinnöt*.  Kun  1880-luvulla  alkaa  ilmestyä  muitakin  kääntä- 
jiä, vie  näistä  tosin  Aatto  Suppanen  tuotteliaisuudessa,  mutta  ei  tun- 
nollisuudessa ja  tyylitajussa,  voiton  Samuli  Suomalaisesta.  Ja  vasta 
viime  vuosikymmeninä  on  sivuutettu  hänen  saavutuksensa  tällä  alalla, 
kun  kieli  nuorempien  käyttäjien  käsissä  on  norjentunut  ja  hienostunut. 
Mutta  joka  tapauksessa  on  lehtori  Suomalainen  opettajatoimensa  ohella 
suomentajana  suorittanut  raskaan  ja  hedelmärikkaan  elämäntyön,  jonka 
merkitys  kirjallisuudessamme  on  epäämätön. 

Jos  tarkastamme  Samuli  S:  n  omaa  kirjallista  tuotantoa  f  ly  ky  ajan 
silmillä,  niin  tuntuu  kuin  selailisimme  kellastuneita  muistolehtiä  men- 
neiltä ajoilta.  Hänen  teoksensa  ovat  siirtyneet  kirjahyllyille  kultuuri- 
historiallisiksi  todistuskappaleiksi.  Se  tunne-  ja  ajatusmaailma,  jonka 
ilmauksia  ne  tahtoivat  olla,  on  meille  kuollut.  Eikä  ihme.  Onhan 
hänen  ensimäisen  novellikokoelmansa  ilmestymisestä  kulunut  jo  miespol- 
ven ikä.  Yhtä  pitkä  ajan  välimatka  eroittaa  meidät  henkisesti  muistakin 
hänen  tuotteistaan.  Ja  ani  harvathan  ovat  suomalaisessa  kirjallisuudessamme 


Kaarlo  Itustaa  Samuli  Suomalainen.  393 

ne  teokset,  jotka  eivät  olisi  lakastuneet  siitä  asti  kuluneiden  vuosikym- 
menien harjoittaman  kritiikin  edessä.  Samuli  S:n  suhteen  on  lakastu- 
minen helposti  selitettävissä.  Hän  ei  alkujaankaan  ollut  varsinainen  kir- 
jailija siinä  mielessä  kuin  me  tahtoisimme  tämän  sanan  ymmärrettävän. 
Hän  ei  nähdäksemme  ruvennut  kirjailijaksi  siitä  sisäisestä  pakosta  kuin 
esim.  Kivi,  eikä  hän  elänyt  ja  tuntenut  kuvattaviansa  niinkuin  todellinen 
synnynnäinen  runoilija,  vaan  hän  rakensi  novellinsa  jonkun  ulkonaisen 
opitun  kaavan  mukaan.  Siitä  syystä  ne  jättävätkin  aina  teennäisen  vai- 
kutuksen, yllättävät  lukijaa  mahdottomuuksillaan.  Niissä  on  kyllä  helliä 
ja  tunteellisia  kohtia,  mutta  ne  eivät  mene  meihin,  vaan  vaikuttavat 
äitelästi,  voimattomasti.  Ja  tuo  kevyesti  leikkivä  esprit*kin,  jota  van- 
hempi sukupolvi  niissä  ihaili,  tuntuu  meistä  teennäiseltä  ja  tyhjältä. 
Se  ei  kumpua  siitä  syvästä  tunnepohjasta  kuin  Kiven  mehevä  huumori. 
Heitä  eroittaa  toisistaan  ylitsepääsemätön  juopa.  Samuli  S:ltä  puuttui 
se  mitä  sanotaan  todellisuudentajuksi.  Hänellä  ei  ollut  laisinkaan 
silmää  kiintyäkseen  luonnonilmiöihin  eikä  psykologista  vaistoa  ymmär- 
tääkseen ihmisiä  ja  luonteita.  Hänen  kuvauksissaan  ei  ole  todellista 
maapohjaa  eikä  hänen  henkilöissään  todellista  elämää.  Hän  panee  heidät 
liikkeelle  kuin  ulkonaisen  koneiston  avulla.  Me  huomaamme  kyllä 
heidän  toimivan  ja  puhuvan,  mutta  emme  usko  heidän  elävän,  sillä 
me  näemme  pitkin  matkaa  kirjailijan  sormen  ohjaavan  heidän  liikkeitään. 
Taiteen  ensimäinen  edellytys,  elävä  tunne,  on  poissa,  ja  sitä  ei  mikään 
kirjallinen  oppi  eikä  kätevyys  voi  korvata. 

Tällä  emme  tahdo  kieltää  Samuli  Sin-  historiallista  merkitystä. 
Olihan  hän  aikansa  parhaita  tyyliniekkoja  ja  ensimäinen,  joka  koetti 
kouluttaa  suomenkielistä  novellimuotoa  ulkomaisten  esikuvien  mukaan 
henkeväksi  ja  kevyeksi.  Siten  hän,  vaikkei  jättänytkään  jälkeensä  elin- 
voimaisia tuotteita,  raivasi  tietä  tuleville  sukupolville  ja  täytti  tehtävänsä. 
Hänenkin  suhteensa  näemme  toteutuneen  kehityksen  lain :  nykyisyys  on 
noussut  seisomaan  menneisyyden  hartioille. 

V.  Tarkiainen. 


Vanhaa  kartanon  tarina. 

Toinen  luku  tekeiUä-ole vasta  romaanista. 

Kirjoittanut 

Hblmi  Setälä. 


Kurkijoen  kartano  on  matalan  lahdelman  rannalla,  joka  Suomen- 
lahdesta pistäiksen  syvälle  sisämaahan.  Se  on  vanha  herraskartano,  jota 
viljavat  pellot  ja  niittymaat  ympäröivät.  Mutta  laajemmat  kuin  sen  pel- 
lot ja  niityt  ovat  sen  vanhat  metsäiset  kankaat  ja  synkät  korvet. 

Luonto  Kurkijoen  kartanon  ympärillä  on  viehkeää  sisämaanmaise- 
maa,  sillä  kapeat  salmet  ja  lehtevät  saaret  eroittavat  sen  aavasta  merestä. 
Kasvillisuus  on  rikas  ja  rehoittava,  varsinkin  suuressa  puistossa,  joka 
rannan  puolta  kiertelee  pitkät  matkat.  Suuret  tammet  ja  tuuheat  vaah- 
terat pyrkivät  siellä  ikivanhojen  kuusten  ja  koivujen  latvojen  tasalle,  ja 
harvinaiset  kasvit  kukkivat  niiden  juurilla. 

Vanhat  ovat  puut  ja  vanhat  ovat  viljelysmaat.  Vanha  on  upea 
kartanorakennuskin,  jonka  valkoiset  pylväät  hohtavat  kauaksi  valtatielle. 
Suuret  ovat  salit,  joissa  kartanon  väki  liikkuu,  ja  suuri  on  kartanon  vä- 
kikin. Se  on  vanha  patriarkaalinen  perhe,  jonka  lapset  ja  lastenlapset 
kertyvät  vanhusten  ympärille  kuin  nuoret  taimet  siemenpuun  juurelle. 

Vanha  on  Kurkijoen  kartanon  vanha  herra,  kauppaneuvos  Leopold, 
ja  vanha  alkaa  jo  vanha  rouvakin  olla,  joka  nuoruudessaan  oli  kauneu- 
destaan kuulu  ylt*ympäri  seudun.  Kartanon  sydän  hän  on,  se,  joka 
kaikkea  johtaa  ja  josta  kaikki  lähtee.     Kartanon  sielu  hän  on,  tuo  vanha 

rouva,  sillä  täällä  hän  on  ollut  ennen  kaikkia  muita,  ja  tänne  hän  kuu- 
luu lähemmin  kuin  kukaan  muu.  Hän  se  yhdistää  sekä  nuoret  että 
vanhat,  hän  se  ymmärtää  kaikki  ja  sovittaa  kaikki.  Sillä  siellä  missä 
hän  kulkee,  on  rauhaa  ja  sovintoa. 

Millainen  olisi  Kurkijoen  kartano  ilman  vanhaa  rouvaa  ja  millainen 
vanha  rouva  ilman  Kurkijoen  kartanoa? 

Kauan  oli  Kurkijoen  kartano  ollut  vanhan  rouvan  suvussa.  Mil- 
loin he  sinne  olivat  tulleet,  sitä  ei  kukaan  tarkalleen  tiennyt,  mutta 
Suomenlahden  toiselta  puolelta  heidän  kerrottiin  kerran  lähteneen.  Van- 
han rouvan  vanha  vaari  oli  suuren  puiston  suunnitellut,  tiet  raivannut 
ja  kauneimmat  lepopaikat  valinnut.  Mutta  silloin  ei  vielä  nykyista 
upeaa  rakennusta  ollut,  se  valmistui  vasta  samana  kesänä,  jolloin  vanha 
rouva  näki  päivän  valon.  Perhe  asusti  silloin  pienessä  talossa  maantien 
toisella  puolella.  Ja  vaikka  se  nykyään  olikin  vain  kestikievaritalona, 
niin  lastenlapset  eivät  koskaan  voineet  sen  ohi  kulkea,  tuntematta  omi- 
tuisen juhlallista  tunnetta. 

Se,  joka  kaikki  Kurkijoen  kartanon  asiat  tunsi  yhtä  hyvin  kuin 
vanha  rouva  ja  jotkut  ehkä  vieläkin  paremmin,  oli  kartanon  vanha  Mari. 
Hän  oli  yhtä  vanha  talossa  kuin  vanha  rouva.  Hän  oli  kantanut  häntä 
käsivarsillansa,  hoitanut  kaikki  vanhan  rouvan  lapset,  vieläpä  joitakuita 
lastenlapsiakin.  Ja  pitkinä  iltoina  he  hiipivät  vanhan  Marin  luo,  joka 
asusti  pienessä  kamarissa  kartanon  kellarikerroksessa,  ja  kuuntelivat  hänen 
kertomuksiansa. 

Hän  alkoi  juttunsa  aina  vanhalla  rouvalla.  Miten  häntä  lapsena 
oli  kutsuttu  kartanon  kukaksi.  Hän  oli  niin  kaunis,  ettei  toista  hänen 
vertaistaan  ollut  likitienoilla.  Kerran  itse  keisarikin,  joka  kullatuissa 
vaunuissaan  oli  ajanut  kartanon  ohi,  oli  pysähdyttänyt  hevosensa  ja 
ottanut  häneltä  tuokkosen  mansikoita,  joita  hän  oli  hänelle  tarjonnut. 
Ja  palkaksi  oli  keisari  silitellyt  hänen  mustia  suortuviansa. 

Kun  hän  oli  kolmentoista  vuoden  vanha,  niin  oli  nuori  herra  läheisestä 
suurkaupungista  ajanut  kolmivaljaikolla  kartanon  pihalle.  Silloinpas  oli 
ikkunoihin  uteliaita  silmiä  ilmestynyt  ja  monta  päivää  oli  kuiskaeltu  ja 
päivitelty.  Mutta  nuori  herra  oli  saanut  tyhjin  toimin  palata  kotikau- 
punkiinsa,   sillä    kartanon    kukka  ei  ollut  vielä  kenenkään  poimittavana. 

Kuluipa  sitten  kolme  talvea  ja  kesää,  ja  kolmantena  kesänä  nuori 
herra  jälleen  palasi  kartanoon.    Mutta  tällä  kertaa  hän  ei  kolmivaljaikolla 

pihalle  ajanutkaan.  Puistossa,  kahden  kalliokiven  lomassa  oli  kartanon 
kukan  lempipaikka,  missä  pihlaja  kaiken  kevättä  oli  kukkinut  valkoisen 
penkin  päässä.  Sen  oksille  oli  ripustettu  etelän  kultaisia  hedelmiä, 
ja  penkillä  istui  nuori  tyttö  valkoisissa  vaatteissa,  kun  nuori  herra 
oli  laskenut  purtensa  rantaan.  Siitä  he  yhtenä  olivat  kartanoon  nous- 
seet. Ja  kartanon  kukasta  oli  vuosien  vieriessä  tullut  vanha  rouva  ja 
nuoresta  miehestä  kartanon  vanha  herra. 

Tiesipä  vanha  Mari  vanhan  herran  suvustakin  tarinoita  kertoa.  Ci 
aina  se  ollut  yhtä  rikasta  ollut  kuin  nyt.  Nuorena  poikana  oli  vanhan  her- 
ran isä  lähtenyt  jalkapatikassa  maailmalle  kotisaareltansa,  joka  sijaitsi 
jossain  Itämeren  hyrskyjen  keskellä.  Taskussaan  hänellä  oli  kultakello, 
vaarin  perintö  ja  pari  hopeataalaria.  Ja  sydämessä  isän  siunaus,  joka 
köyhä  kun  oli,  oli  lähettänyt  poikansa  onneaan  etsimään.  Pitkän,  vaival- 
loisen matkan  jälkeen  hän  oli  saapunut  suureen  kaupunkiin.  Hän  pääsi 
leipurinoppiin,  eikä  sattunutkaan  sen  paremmin,  kuin  että  leipuri  olikin 
oikea  hovileipuri.  Joka  aamu  poika  sai  viedä  leivoksia  keisarin  hoviin, 
ja  kun  korkea  äiti  pelkäsi  myrkytystä,  niin  täytyi  pojan  joka  kerta  syödä 
leivos  itse  keisarinnan  nähden. 

Sattuipa  eräänä  aamuna,  kun  poika  astui  keisarinnan  huoneihin, 
että  tämä  tuli  suopeasti  hymyillen  häntä  vastaan  ja  käski  hänen  lausua 
ilmi  hartaimman  toiveensa.  Korkea  äiti  oli  yöllä  nähnyt  unen,  jonka  hän 
luuli  tuottavan  onnea,  ja  oli  päättänyt  täyttää  sen  ihmisen  toiveen,  joka 
ensimäiseksi  sinä  aamuna  sattuisi^  hänen  tiellensä.  Ja  ensimäinen  oli 
leipuripoika. 

Poika  oli  mietittyään  hetken  aikaa  pyytänyt  itselleen  tonttialan 
suurkaupungin  parhaassa  osassa,  ja  siihen  hän  oli  rakennuttanut  suuren 
tehtaan.  Ja  siten  keisarinnan  uni  oli  tehnyt  köyhästä  leipuripojasta  rik- 
kaan miehen. 

Tiesipä  vanha  Mari  vielä  muitakin  tarinoita  kertoa,'  mutta  ne  eivät 
olleet  niin  syvälle  lastenlasten  mieliin  painuneet.  Hämäränä  häämöitti 
vain  kertomus  vanhan  herran  ainoasta  sisaresta.  Hän  oli  tehnyt  jotakin 
hyvin  pahaa,  niin  vanha  Mari  oli  sanonut,  ja  saanut  siitä  ikänsä  kärsiä. 
Mutta  mitä  se  oli,  sitä  ei  kukaan  tiennyt,  tai  ei  ainakaan  sitä  lastenlap- 
sille sanottu.  Eikä  kukaan  hänen  nimeänsäkään  uskaltanut  vanhan  her- 
ran tai  vanhan  rouvan  kuullen  mainita. 

Vanha    herra    oli    nuorin  kuudesta  veljeksestä  ja  isän  kuoltua  hän 

oii  jonkun  aikaa  hoitanut  tehdasliikettä.  Silloin  perhe  oli  asunut  talvi- 
sin suurkaupungissa,  ja  kesät  vain  oli  Kurkijoen  kartanossa  vietetty. 
Mutta  vanhan  rouvan  mieli  oli  aina  palanut  Kurkijoen  kartanoon,  ja 
mitä  vanhemmaksi  hän  tuli,  sitä  kiihkeämmin  hän  sinne  halusi.  Ja  vih- 
doin vanha  herra  oli  luopunut  liikkeestä  ja  asettunut  rauhaan  vanhojen 
metsämaittensa  keskelle. 

Poika,  Erik,  oli  silloin  jo  omilla  jaloillaan,  ja  tyttäret,  toinen  toi- 
sensa jälkeen,  erkanivat  kodista.  Mutta  ero  ei  ollut  kuin  näennäinen. 
Kurkijoen  kartano  pysyi  kaikkien  kotina.  Joka  kevät  se  avasi  suuret 
ovensa  selko-selälleen  ja  kartanoon  saapuivat  tyttäret  ja  vävyt,  veljien 
vaimot  ja  lapset,  ystävät  ja  sukulaiset.  Ja  vuosien  kuluessa  saapui  yhä 
useampia  lastenlapsia,  jotka  kaikki  kasvoivat  ja  varttuivat  kartanon  katon 
alla.  Syksyisin  joukko  tosin  väheni,  mutta  heti  kun  joulunpyhät  läheni- 
vät, alkoivat  huoneet  taas  täyttyä. 

Ei  missään  vieraanvaraisuus  ollut  niin  suuri  kuin  Kurkijoen  karta- 
nossa, ei  missään  huoneet  niin  väljät,  ei  missään  pöytä  niin  pitkä. 
Mutta  ei  missään  ollutkaan  sellaista  vanhaa  rouvaa,  kuin  Kurkijoen  kar- 
tanossa. Ja  vaikka  hän  tuhlaamalla  olisi  tuhlannut  vieraanvaraisuuttaan 
ja  viimeiseen  pisaraan  saakka  jaellut  ystävällisyyttään,  niin  jäi  sittenkin 
sydämen  pohjaan  sopukka,  johon  ei  kukaan  voinut  tunkeutua.  Se  rak- 
kaus, joka  siinä  piili,  oli  varattu  vain  yhtä  ainoata  varten,  talon  ainoalle 
pojalle.  Tuo  poika  oli  hänen  ajatuksissaan  aina  ensimäinen  ja  viimeinen 
ja  hän  ja  hänen  perheensä  olivat  lähempänä  hänen  sydäntänsä  kuin 
kukaan  muu. 

Joka  kerta  kun  Erik  herra,  niinkuin  kaikki  häntä  kartanossa  kut- 
suivat, saapui  kotiin,  valmistui  vanha  rouva  kuin  juhlaa  varten.  Sitä 
ei  enää  niin  usein  tapahtunut  kuin  ennen  aikaan,  jolloin  hän  koulun  tai 
yliopiston  loma-ajat  oli  viettänyt  kotikartanossaan  niin  tyystin  kuin 
suinkin.  Lääkärin  toimi  kahlehti  hänet  kaupunkiin,  mutta  aina  kun 
hän  töiltänsä  jouti,  tiesi  vanha  rouva  hänen  kotia  etsivän.  Mutta  vaikkei 
Erik  herra  aina  itse  ollut  mukana,  niin  hänen  perheensä  ei  sieltä 
koskaan  puuttunut.  Tuskinpa  kesä  vanhasta  rouvasta  olisi  kesältä  tun- 
tunut ilman  ainoata  miniätänsä,  joka  oli  hänelle  yhtä  rakas  kuin  omat 
tyttäret,  ja  kahta  pojanlastansa,  joista  varsinkin  vanhin,  Siiri,  oli  hänelle 
rakkain  kaikista  lastenlapsistansa. 

Mutta    olipa    kesän    täytynyt  kulua  ilman  piiniätäkin.     Se  kesä  oli 

kuitenkin  raskaimpia  vanhan  rouvan  elämässä.  Hiuksiin  oli  ilmestynyt 
hopeajuovia  ja  suuren  talon  hoito  oli  äkkiä  tuntunut  tukalalta.  Sinä 
kesänä  oli  vanha  rouva  joka  ilta  astunut  lehtikujaa  myöten  jokirantaan 
ja  raskaasti  nojautunut  Erik  herran  käsivarteen.  Mitä  he  kaksi  olivat 
puhuneet,  sitä  ei  kukaan  tiennyt,  mutta  palattuansa  toisten  pariin  oli 
kummankin  silmissä  kostea  kiilto,  ja  lasten  äänet  hetkeksi  vaistomaisesti 
vaikenivat.  Silloin  vanha  rouva  aina  kutsui  Siirin  luokseen  ja  suuteli 
häntä  hellästi  otsalle.  Mutta  Erik  herra  nosti  pienen  Erkin  käsivarrel- 
leen ja  rupesi  leikkimään  hänen  kanssansa. 

Oli  juhannuksen  aika.  Omenapuut  Kurkijoen  kartanon  suuressa 
puutarhassa  olivat  jo  karistaneet  valkoiset  kukkansa  maahan,  mutta  jas- 
miinipensaikko  portaitten  alapuolella  oli  täydessä  kukassa  ja  väkevä 
tuoksu  levisi  siitä  ylt*ympärille.  Suuren  saksankuusen  juurella  istui 
vanha  herra  ja  poltti  sikariansa.  Silmät  puoleksi  ummessa  hän  istui 
siinä  ja  nautti  päivällislepoa.  Iltapuoli  oli  painostavan  kuuma.  Karta- 
non alapäässä  olivat  uutimet  lasketut  alas  pieniruutuisen  ikkunan 
eteen.  Se  oli  vanhan  rouvan  huone.  Niin  kauan  kuin  uutimet  olivat 
edessä,  ei  kukaan  uskaltanut  siitä  ohitse  kulkea,  tai  jos  välttämättä  oli 
kuljettava,  niin  vain  varpaillaan  hiipien.  Vanhan  rouvan  päivällisunta 
ei  kukaan  saanut  häiritä. 

Lapset,  joiden  äänet  muulloin  kajahtivat  yltympäri  puutarhaa,  oli- 
vat kuin  poispuhalletut.  Jostakin  kaukaa  kuului  koiran  haukun- 
taa ja  airojen  loisketta.  Ja  puutarhan  päässä  narahti  portti.  Kartanon 
molemmat  nuoret  rouvat  pujahtivat  puistoon  kävelylle. 

Toinen  oli  pitkä  ja  vaalean  verinen,  toinen  pieni  ja  tumma.  Vaa- 
leanverinen  oli  kartanon  keskimäinen  tytär,  Olga  tai  Olli,  joksi 
häntä  kodissa  sanottiin,  ainoa  koko  suvussa,  joka  ei  ollut  tummaveri- 
nen. Mistä  hän  siniset  silmänsä  ja  vaalean  tukkansa  oli  saanut,  oli 
kaikille  arvoitus.  Mutta  siitä  huolimatta  hän  ehkä  vielä  enemmän  kuin 
toiset  sisaret  kuului  Kurkijoen  kartanoon.  Hänen  miehensä  oli  kuollut 
ja  kolmen  tyttärensä  kanssa  hän  asui  nyt  vuoden  umpeen  vanhempiensa 
luona.  Hänestä  tuntui  melkein  kuin  unennäöltä  että  hän  koskaan 
muualla  oli  ollutkaan. 

Toinen,  tummaverinen,  oli  Laura,  nuorin  sisarista.  Talvet  hän 
asui    läheisessä    suurkaupungissa,    jossa    miehellä    oli  tehtaalla  toimensa. 

Mutta  kesän  alusta  hän  molempien  poikiensa  kanssa  oli  oleskellut  koti- 
kartanossa. 

Vanhin  sisarista,  Tea,  oli  jo  varhain  joutunut  pois  kotoa  ulko- 
maille. Harvemmin  kuin  toiset  hän  Kurkijoen  kartanossa  vieraili.  Mutta 
kun  hän  perheineen  kartanoon  saapui,  olivat  matka-arkut  aina  täynnä 
tuliaisia  kaikille,  sekä  kartanon  monille  lapsille  että  palvelusväelle.  Sen 
tähden  hänen  tuloansa  aina  jännityksellä  odotettiinkin.  Ja  olipa  hänen 
arkuissaan  muutakin,  joka  lasten  mieliä  viehätti,  hienoja  pukuja  silkistä 
ja  sametista,  jotka  käydessä  kahisivat  ja  pidellessä  olivat  pehmeitä  kuin 
untuvat.     Ja  aina  niistä  joku  jäi  kartanoon  hänen  lähdettyänsäkin. 

Yksi  oli  kartanossa  aina  vanha  rouva,  mutta  nuoria  saattoi  olla 
useampiakin.  Ja  paitsi  kolmea  talon  tytärtä  oli  neljäntenä  ollut  miniä, 
Erik  herran  vaimo  vainaja,  Anna.  Yhtä  paljon  kuin  vanha  rouva,  kai- 
pasivat sisaretkin  häntä,  varsinkin  Olli  ja  Laura.  Ja  joka  kerta  kun  he 
läksivät  iltapuolikävelylle  puistoon,  muistelivat  he  häntä.  Tie  oli  äkkiä 
heille  kahdelle  käynyt  liian  leveäksi  ja  penkki,  jolla  he  levähtivät,  niin 
kumman  laajaksi. 

Nytkin  heidän  ajatuksensa  siirtyivät  häneen.  Muistivat  viimeistä 
kertaa,  jolloin  he  yhdessä  täällä  olivat  astuneet,  niin  iloisina  ja  aavista- 
matta äkillistä  eroa.  Hän  oli  sinä  kesänä  ollut  reippaampi  kuin  vuosi- 
kausiin ja  oli  puhunut  seuraavan  kesän  iloista  ja  yhdysolosta.  Mutta 
sitä  kesää  hän  ei  koskaan  saanutkaan  nähdä. 

Ja  Annasta  he  siirtyivät  Erikiin  ja  tämän  suureen  suruun.  Olli 
oli  yhdessä  vanhan  rouvan  kanssa  ollut  kuolinvuoteen  ääressä  ja  nähnyt 
hänen  hirveän  epätoivonsa.  Luulivat  hänen  kadottavan  järkensä.  Yksin 
hän  vain  oli  istunut  huoneessansa  ja  puhellut  itseksensä.  Ei  äitiä,  ei 
lapsia  hän  ollut  luonansa  sietänyt. 

Ja    tuosta  surun  ja  tuskan  ajasta  oli  vasta  vuosi  kulunut  umpeen. 

—  Kuinka  kummallinen  sentään  on  elämä  ja  vaihteleva  ihmisen 
mieli,  sanoi  Olli  hiukan  katkeralla  äänellä. 

Mutta  Laura  koetteli  puolustella  veljeänsä. 

—  Minusta  se  on  aivan  luonnollinen  asia,  yksin  lastenkin  vuoksi. 
Kuka  heistä  ajan  pitkään  pitäisi  huolta,  ja  onhan  Erik  itsekin  vielä  par- 
haassa iässä. 

—  Sinä  sanot  aivan  kuin  äitikin,  sanoi  Olli,  —  mutta  minä  tiedän 
että   se   hänelle    on    yhtä    vaikeajBL   kuin    minullekin,  vaikka  hän  koettaa 

sitä    peittää.     Etkä    sinä    koskaan    ole  ollut  Erikiä  niin  lähellä  kuin  me. 
Siksi  meidän  onkin  sitä  niin  vaikea  käsittää. 

—  Minulla  on  paljon  sympatiaa  Erikin  morsianta  kohtaan,  sanoi 
Laura,  kun  he  istahtivat  lahden  rannalle  lepäämään.  —  Kaikesta  päät- 
täen hän  on  kelpo  ihminen.  Eikä  äitipuolen  asema  ole  laisinkaan 
kadehdittava. 

—  No,  tiedätkö,  sanoi  Olli,  —  Erikin  kaltaisia  ei  ole  monta.  Sen 
parempaa  miestä  Eva  ei  voisi  saada  maailman  äärestäkään.  Toinen  kysy- 
mys on,  voiko  hän  täyttää  Annan  paikan.  Erik  on  tottunut  rakkauteen, 
jota  ei  jokaiselle  miehelle  ole  suotu. 

—  Ja  minun  on  samalla  häntä  niin  sääli,  jatkoi  Laura.  —  Häneltä 
vaaditaan  niin  paljon,  juuri  siksi  että  se,  joka  oli  ennen  häntä,  oli  niin 
erinomainen.  Ja  tiedäthän  sinä  itsekin,  niin  herttainen  ja  hyvä  kuin 
äiti  onkin  kaikille  ihmisille,  niin  on  hänellä  luja  tahto.  Kaikkien  täytyy 
mukautua  hänen  mukaansa.  Eikä  se  aina  vieraalle  helppoa  ole,  varsin- 
kin ensi  alussa,  ennenkuin  hän  oppii  meitä  ymmärtämään. 

He  istuivat  hetken  ääneti  ja  antoivat  katseen  kulkea  järvelle.  Sieltä 
kuului  ääniä  ja  airojen  loisketta.  Veneen  kokka  pisti  saaren  takaa  esiin 
ja  soljui  kartanoa  kohti,  jonka  alapuolella  pieni  joki  laski  lahteen. 

Veneessä  istui  kaksi  nuorta  tyttöä.  Perällä  Siiri  sinisessä  pum- 
pulihameessa  ja  kokkatuhdoUa  toinen  tyttö,  Siiriä  hiukan  kookkaampi 
ja  vaaleaverisempi.  Valkea  merimieshattu  oli  takaraivolla,  pusero  jätti 
valkoisen  kaulan  paljaaksi  ja  pitkät  sääret  näkyivät  lyhyen  hameen  alta. 
Hänen  liikkeensä  olivat  reippaita  ja  voimakkaita  liikutellessaan  airoja. 

Se  oli  Siirin  serkku,  Mai,  Olli  rouvan  vanhin  tytär. 

He  olivat  yhtä  vanhat,  nuo  molemmat  tytöt,  vaikka  Mai  teki  ke- 
hittyneemmän ja  vanhemman  vaikutuksen.  Lapsuudesta  saakka  he  olivat 
yhdessä  kaiket  kesät  viettäneet,  kaikki  ilot  ja  surut  jakaneet.  He  olivat 
aivan  eroamattomia.  Mutta  sittenkin  sattui  joskus  että  he  joutuivat  pie- 
neen kiistaan,  sillä  Mai  oli  halukas  johtamaan  kaikki  asiat  oman  mie- 
lensä mukaan,  ja  Siiri,  niin  suuresti  kuin  hän  ihailikin  serkkuansa,  ei 
aina  voinut  hillitä  itsepäistä  luonnettaan. 

Siiri  istua  mökötti  veneen  perällä,  kädet  sylissä.  Airon,  jolla  hän 
oli  perää  pitänyt,  oli  hän  heittänyt  veneen  pohjalle. 

—  Miksi  sinä  et  voi  pitää  perää,  Siiri,  sanoo  Mai. 

—  Enkä  pidä,  vastaa  Siiri  nyreissänsä. 

—  Olet  sinäkin  kummallinen,  suutut  aivan  turhan  päiten.  Älähän 
viitsi. 

Ei  vastausta. 

—  En    minäkään    sitten  souda,  sanoo  Mai  ja  nostaa  airot  vedestä. 
Hetken  aikaa  vene  pysyttelee  paikoillaan.     Mutta  äkkiä  Siiri  nousee 

pystyyn  ja  alkaa  kiikuttaa  venettä  laidalta  toiselle.     Vesi  loiskahtaa  reu- 
nojen yli  ja  kastelee  Main  valkeaa  pukua. 

—  Siiri!  Main  ääni  kuulostaa  kiukkuiselta.  —  Katsos  nyt  minun 
puhdasta  hamettani!  Ja  tuolla  rannalla  on  äiti  ja  Laura  tätikin. 

Mutta  Siiri  ei  ole  kuulevinansa.  Keikuttaa  vaan  venettä  yhä  ko- 
vemmin ja  kovemmin. 

—  Jos  et  sinä  ole  nyt  hiljaa,  niin  minä  sanon  Erik  enolle,  mitä 
sinä  sanoit.  Ääni  on  nyt  uhkaava.  —  Kerron  hänelle,  ettet  sinä  voi  kär- 
siä uutta  —  — 

Siiri  lakkaa  kiikuttamasta  ja  silmistä  iskee  tulta. 

—  Sano  vaan,  sano,  jos  tahdot,  sano  vaikka  hänelle  itsellensä,  en 
minä  siitä  yhtään  välitä,  ja  hän  painautuu  alas  penkille  ja  purskahtaa 
itkuun. 

Mai  kumartuu  Siirin  puoleen  ja  hyväilee  häntä. 

—  Älähän  itke,  en  minä  sano,  lohduttelee  hän  Siiriä.  —  Minä 
vain  peloitin,  kun  olet  niin  itsepäinen.  Kuule,  soudetaan  nyt  pian  ran- 
taan ja  juostaan  sitten  maantielle  katsomaan,  joko  he  pian  tulevat. 

Ja  Mai  alkoi  rivakasti  vetää  airojaan. 

Siiri  pyyhki  silmänsä  ja  otti  airon  käteensä. 

—  Miksi  minä  en  ole  sinun  sisaresi,  Mai  ja  miksi  Olli  täti  ei  ole 
minunkin  äitini?  Silloin  saisin  aina  olla  täällä.  Tänne  minä  kuitenkin 
kuulun.  Koko  talvi  kaupungissa  on  vain  vale-elämää,  niinkuin  minä 
itse  en  siellä  olisikaan,  vaan  joku  toinen.  Ja  vasta  keväällä,  kun  taas 
pääsen  tänne,  alkaa  minun  oikea  elämäni. 

—  Sinähän  olet  kuin  karhu,  joka  koko  talven  luolassaan  nuk- 
kuu, naureskeli  Mai. 

—  Ennen  oli  sentään  toista  kun  äiti  eli,  lisäsi  Siiri  alakuloisella 
äänellä,  —  mutta  viime  talvi  oli  niin  kovin  kolkko,  ja  millaiseksi  elämä 
nyt  muuttuu,  kun  tuo  vieras  ihminen  siihen  tulee,  sen  voit  sanomatta- 
kin arvata. 

—  Et    sinä    saa    noin    puhua,    Siiri,   sanoi  Mai  nuhdellen    —  Jos 

eno  kuulisi,  niin  hän  pahastuisi.  Mutta  kiiruhdetaan  nyt,  muuten 
saamme  kaikki  lapset  peräämme. 

Vene  oli  törmännyt  rantaan  ja  tytöt  nousseet  maihin.  Käsikädessä 
he  alkoivat  nyt  kiiruhtaa  lehtikujaa  myöten,  joka  rannasta  johti  kar- 
tanolle. 

Kartanon  nuorimmat  vesat  olivat  jonkun  matkan  päässä  rannasta 
hoitajinensa,  ja  kun  Mai  ja  Siiri  tulivat  heidän  kohdalleen,  alkoivat  he 
juosta  heidän  perässään  ja  huutaa  heitä.  Mutta  he  eivät  olleet  huomaa- 
vinansa heitä.  Nopeasti  he  pujahtivat  portista  pihan  puolelle  ja  aikoivat 
nousta  aidan  yli,  josta  suorin  tie  vei  pellon  poikki  kestikievaritalolle. 

Mutta  pihalla  yllätti  heidät  vanha  Mari.  Hän  oli  jo  melkein  so- 
kea, mutta  sittenkin  hän  eroitti  kaikki  lapset  toisistansa,  tunsi  heidät 
äänestä,  vieläpä  astunnasta. 

—  Mihinkä  sitä  nyt  mennään? 

—  Maantielle    katsomaan   joko    heitä  kuuluu,  sanoi  Mai  hätäisesti. 

—  Niin,  mitä  se  Siiri  ryökkinä  nyt  sanoo,  kun  saapi  uuden 
mamman? 

—  £i  se  minun  mammani  ole,  sanoi  Siiri  kiihkeästi  ja  pysähtyi 
vanhan  Marin  luo.  —  Enkä  minä  sitä  koskaan  mammaksi  sano.  Siitä 
vanha  Mari  voi  olla  aivan  vissi. 

Tytöt  riensivät  eteenpäin,  eivätkä  kuunnelleet  enää  mitä  vanha  Mari 
itseksensä  jäi  höpisemään.  Hengästyneinä  he  pysähtyivät  maantielle. 
Mai  heittäytyi  pitkäkseen  maahan  ja  painoi  korvansa  vasten  tomuista  tietä. 

—  Kuuletko  sinä  mitään?  kysyi  Siiri. 

—  En  tiedä  varmaan,  kuuluu  niin  monenlaisia  ääniä. 

Siiri  heittäytyi  maahan  toisen  viereen.    Hetkeen  ei  sanottu  sanaakaan. 

—  Nyt  kuuluu,  huusi  Siiri  innoissaan,  —  minä  eroitan  aivan  sel- 
vään, kaksi  hevosta  ja  vaunut.  Tavalliset  rattaat  ratisevat  aivan  toisella 
tavalla. 

—  Jo  minäkin,  huusi  Mai  ja  hyppäsi  pystyyn.  —  Mennään  nyt 
sanomaan. 

Ja  juoksujalassa  tytöt  kiiruhtivat  takaisin  kartanolle. 

Portailla,  valkoisten  pilarien  alla  istui  vanha  herra  ja  vanha  rouva. 
Vanha  herra  oli  pukeutunut  mustaan  takkiin  ja  vanhan  rouvan  harmaita 
hiuksia  peitti  uusi  musta  pitsipäählne.  Kun  he  näkivät  tytöt,  kohosivat 
he  pystyyn. 

—  Joko  heitä  näkyy?  kysyivät  molemmat  yhteen  ääneen. 

—  Jo  kuuluu,  jo  kuuluu,  huusivat  tytöt  vastaan.  Pitkin  harp- 
pauksin he  juoksivat  portaita  ylös  ja  Siiri  tarttui  vanhaa  rouvaa  kaulaan. 

—  Minun  myssyni,  minun  myssyni!  sanoi  vanha  rouva,  koettaen 
asettaa  suoraksi  viistoon  mennyttä  päähinettänsä.  Vaan  Siiri  suuteli 
häntä  molemmille  poskille  ja  painoi  päänsä  vanhan  rouvan  hameen 
laskoksiin. 


Taidetta. 


Teatterikatsaus. 

Kevätkausi  1907. 

Mikään  taiteellisen  runsauden  sarvi  ei  ole  kuluneena  kevätkautena 
vuotanut  Kansallisteatterin  ohjelmiston  yli.  Kuitenkin  kohoaa  siitä  näin 
jälkeenpäin  muistellessa  eräitä  huippukohtia,  joiden  vuoksi  jossakin  määrin 
voi  antaa  anteeksi  teatterin  työn  sananparreksi  käyneen  hedelmättömyyden. 

Ida  Aalbergin  vierailunäytännöt  muodostavat  aina  edelleenkin  merkki- 
tapauksen pääkaupungin  koko  taide-elämässä.  Tällä  kertaa  ne  ikävä  kyllä 
keskeytyivät  liian  äkkipikaa  —  syistä,  joiden  pätevyys  jää  asianomaisten 
salaisuudeksi.  Ehdittiin  esittää  vain  kaksi  ensi-iitaa,  toinen  Victor  Hugon 
Lucrezia  Borgia,  toinen  eräs  kotimainen  uutuus  Luvattu  maa.  Pois 
jäivät  m.  m.  suurella  jännityksellä  odotetut  Ibsen-vierailut. 

Lucrezia  Borgian  hiukan  vanhentunut  näyttämöromantiikka  tun- 
tui suomalaista  teatteriyleisöämme  enemmän  hämmästyttävän  kuin  ihas- 
tuttavan. Kuitenkin  puhaltaa  mielestäni  näytelmän  läpi  suuren  runouden 
henkäys,  joskin  tämä  runous  monin  paikoin  on  kylläkin  silmiinpistävästi 
aikansa  kirjallisen  suunnan  kahlitsema.  Naiiville  nykyaikaiselle  yleisölle 
esiintyvät  varmaan  sen  omituisuudet  sekä  rakenteeseen  että  henkilökuvauk- 
seen nähden  yhtä  monena  naurettavuutena,  aivan  niinkuin  isoäitien  krino- 
liinihameet  ihmetteleville  lastenlapsille.  Mutta  kirjalliselle  yleisölle,  joka 
voi  ymmärtää  eri  aikakausien  luonnetta  ja  taiteellisia  tulkitsemismuotoja, 
se  epäilemättä  vieläkin  voi  tarjota  suurta  nautintoa  ja  mielenkiintoa. 

Luvattu  maa  oli  erään  ensikertalaisen  tuote,  joka  halusi  pysyä 
tuntemattomana.  Tekijä  oli  käsitellyt  Israelin  lasten  lähtöä  Egyptistä  ja 
tehnyt  sen  eräänlaisella  runollisella  kuvituskyvyllä,  mutta  sietämättömän 
yksitoikkoisella,  pauhaavalla  paatoksella  ja  puutteellisella  tekotavalla.  Ar- 
voitukseksi jäi  kuinka  tämä  draamallisesti  heikko  tekele  oli  voinut  sävel- 
täjää ja  vierailijatarta  niin  suureen  itsenäiseen  työhön  innostaa. 

Mitään  erikoisen  uutta  eivät  nämä  Ida  Aalberg-vierailut  tällä  ker- 
taa esityksen  puolesta  tarjonneet.  Mutta  luonnollisesti  on  hänen  oma 
taiteensa  aina  omiaan  aateloimaan  Kansallisteatterin  näyttämön  siksi  suur- 
ten tunteiden  ja  väkevien  mielikuvien  kentäksi,  joka  sen  oikeastaan  tulisi 
olla  ja  joksi  ainoastaan  Ida  Aalberg  sen  vielä  voi  tehdä.  Mielestäni  on 
näin  ollen  arvostelijan  tehtävä  vain  merkitä  omansa  ja  epäilemättä  myös 
koko  teatteriyleisömme  syvin  kiitollisuus. 

Vierailut  ovat  kuitenkin  meillä  niinkuin  muuallakin  aina  hiukan  syr- 
jässä teatterin  omasta  taiteellisesta  työstä.  Tämän  kevätkauden  ainoa  merkki- 
patsas  siinä  suhteessa  on  ollut  Shakespearen  Henrik  IV,  jossa  Falstaffin 
osan  esitti  Adolf  Lindfors  niin  saavuttamattomalla  komiikan  monipuolisuu- 
della, älykkäällä  käsityksellä  ja  taiturillisella  tekotavalla.  Muista  esiintyjistä 
mainittakoon  vielä  Benjamin  Leinon  vanha  kuningas.  Näyttämökoristei- 
hin  samoin  kuin  ohjaukseen  oli  pantu  mitä  suurinta  huolta,  ja  yleensä 
jäi  tämä  monumentaalinen  ensi-ilta  eheimmäksi  muistoksi,  mitä  me  pit- 
kään aikaan  olemme  vieneet  mukanamme  Kansallisteatterin  katsomosta. 

Kolmas  merkittävyys  oli  Herman  Bahrin  Toinen  (Die  Andere),'joka 
mieltäkiinnittävällä  tavalla  käsitellen  mieltäkiinnittäviä  sielullisia  kysymyk- 
siä voi  tavattomasta  pituudestaan  huolimatta  pitää  hereillä  yleisönsä.  Sa- 
malta tekijältä  esitettiin  viime  vuonna  eräs  toinen  näytelmä  Mestari, 
harvinaisen  hieno,  arvokas,  vieläpä  uusia  uria  kyntävä  taideteos.  Toinen 
on  hatarampi  tekotavaltaan  ja  epäselvempi  sisällykseltään.  Erinomaisesti 
esitettynä  se  mahdollisesti  kuitenkin  olisi  voinut  saada  pitkänkin  näyttä- 
mö-iän.  Mutta  nyt  oli  esitys  sangen  keskinkertaista  —  neiti  Lilli  Hög- 
dahl  ja  hra  Salo  pääosissa  —  eivätkä  eräät  valoisammat  yksityiskohdat 
voineet  yleistä  heikkoutta  parantaa. 

Toisen  wieniläisen  kirjailijap  Schnitzlerin  Liebelei  (Kuhertelua) 
taas  vielä  enemmän  seisoi  ja  kaatui  esityksensä  kera.  Se  on  pieni,  erit- 
täin diskreetti  ja  erittäin  taiteellinen  vähäpätöisyys;  pääasia  siinä  on  ke- 
veä perhosleikki  alkupuolella  ja  liikuttavat  perhoskyyneleet  lopussa.    Jäi- 

kimäinen  tunnelma  tuli,  kiitos  olkoon  rva  Helmi  Lindelöfin  herkän  tai- 
teen, sangen  kauniisti  tulkituksi.  Mutta  ensi  näytöksen  keväinen  leikki» 
varsinainen  n.  s.  ^kuhertelu'*  jäi  jotakuinkin  puisevaksi  ja  kömpelöksi. 
—  Koko  illan  ohjelmaksi  suo  näytelmä  melkein  liian  laihan  ja  läpinä- 
kyvän henkisen  ravinnon. 

Muita  uutuuksia  ei  teatteri  ole  meille  tarjonnutkaan,  ellemme  ota 
lukuun  Brissonin  ilveilyä  Kadonnut  (Disparu),  jonka  ainoastaan  Adolf 
Lindforsin  erinomainen  taide  voi  tehdä  myöhemmän  mainitsemisen  ar- 
voiseksi; saman  näyttelijän,  nyttemmin  teatterinjohtajan,  harjoittamat  olivat 
Theodore  de  Ban villen  Gringoire,  joka  oikeastaan  oli  uusinto,  ja  Klei- 
stin 1 -näytöksinen  Särjetty  ruukku  (Der  zerbrochene  Krug).  Molemmissa 
suoritti    Adolf   Lindfors   itse  pääosan,  varsinkin  edellisessä  mestarillisesti. 

Tärkein  tapaus  teatterin  sisällisessä  elämässä  on  ollut  johtajan  muu- 
tos, joka  tietysti  aina  mitä  syvällisimmin  on  omiaan  myöskin  koko  lai- 
toksen taiteelliseen  työhön  vaikuttamaan.  Kaksivuotisen  toimikautensa  jäl- 
keen, jonka  hän  niin  kauniilla  toiveilla  oli  aloittanut,  erosi  teatterin  äly- 
käs ja  tarkka  taiteellinen  johtaja  toht.  Jalmari  Hahl,  nähtävästi  rasittu- 
neena ja  tuskastuneena  epäkiitollisen  tehtävänsä  monista  mieliharmeista. 
Hänen  sijalleen  on  astunut  teatterin  etevin  näyttelijä  Adolf  Lindfors,  mais- 
teri Otto  Manninen  kirjallisena  apumiehenään.  Molempain  nimet  takaa- 
vat, ettei  rehellisiä  ja  tarmokkaita  ponnistuksia  teatterin  kohottamiseksi 
nykyisestä  alennustilastaan  tule  ensi  talvenakaan  puuttumaan.  On  mie- 
lestäni kansallisen  kultuurimme  kunnianasia  saada  tämä  näyttämö  vastaa- 
maan korkeimpia  vaatimuksia  meillä  ja  muualla;  matka  siihen  on  pitkä 
ja  vaivalloinen,  mutta  ei  suinkaan  epätoivoinen,  kun  vaan  ollaan-  yksi- 
mielisiä oikeista  periaatteista,  joita  on  seurattava.  Ja  siinä  suhteessa  pyy- 
täisin ohjelmistoon  nähden  vielä  kerran  suosittaa  venäläistä  ja  skandinaa- 
vista draamaa  (etenkin  Strindbergiä)  ja  hiukan  vähemmän  pukuja,  koris- 
teita, peliä,  musiikkia  ja  „ palavia  olkilyhteitä  aidanseipäissä*';  esityk- 
seen nähden  taas  vähemmän  paatosta,  enemmän  sielullista  erittelyä,  vä- 
hemmän koneellisia  näyttämöasemia,  enemmän  itsenäistä  ohjausta  ja 
äs  mällistä  tekotapaa. 

Kaikesta  päättäen  on  myöskin  suuren  yleisön  maku  vähitellen  sinne 
päin  kehittymässä. 

Eino  Leino. 

Ooperanäytäonöt 


Se  menestys,  joka  herrojen  A.  Järnefeltin  ja  E.  Fazerin  oopera- 
hommilla  parina  edellisenä  kevännä  on  ollut,  näytti  takaavan  varman  ja 
hyvän  Doperakauden  Helsinkiin  joka  kevääksi.  Että  yleisön  osanotto  ja 
kannatus  tänä  kevännä  hupeni  jokseenkin  vähiin,  tuntuu  senvuoksi  hyvin 
kummalliselta.  Mahdollisesti  on  suurin  syy  etsittävä  siitä  seikasta,  että 
samoihin  aikoihin  täällä  ruotsalaisessa  teatterissa  esitettiin  täpötäysille 
huoneille  Leharin  nykyään  niin  muodissa  oleva  operetti  „Iloinen  leski*. 
Ja  meillä  tietysti  niinkuin  kaikkialla  muuallakin  nykyiseen  aikaan  kevyt 
taide  saa  suurimmat  joukot  liikkeelle.  Mutta  olisihan  sittenkin  pitänyt 
yleisöä  riittää  täysiksi  huoneiksi  niihin  muutamiin  ooperailtoihin,  joita 
nyt  Kansallisteatterissa  annettiin.  Osaltaan  vaikutti  myöskin  menestyksen 
laimeuteen  se  seikka,  että  näytännöt  aloitettiin  Carmenilla,  jonka  esitys, 
joskin  mukiinmenevää  laatua,  ei  kuitenkaan  vetänyt  vertoja  sille,  mitä 
edellisinä  keväinä  olimme  tottuneet  näkemään.  Yleisöllä  oli  näet  jo 
edeltäkäsin  jonkinlainen  aavistus,  että  nimiosan  esittäjä  ei  tässä  tehtä- 
vässä tulisi  yhtä  hyvin  onnistumaan  kuin  muissa.  Jo  tämän  osan  lau- 
lullinen puoli  on  ajateltu  ja  kirjoitettu  matalammalle  äänelle  kuin  rouva 
Järnefeltin.  Ei  siis  ihme,  jos  rouva  J:n  ääni  tässä  tehtävässä  melkein 
kokonaan  kadotti  luontaisen  värinsä  ja  sointuisuutensa.  Mutta  myöskin 
mitä  osan  näyttelemiseen  tulee,  on  ainakin  niillä,  jotka  Carmenin  muualla 
ovat  nähneet,  toisenlainen  kuva  solakasta,  viehkeästä,  pauloihinsa  kieto- 
vasta ja  kuumaverisestä  espanjalaistytöstä.  Kaikesta  tästä  huolimatta  oli 
kuitenkin  rouva  Järnefeltin  Carmen  dramaatisesti  ehjä  ja  kokonainen 
taideluoma,  jossa  ainoastaan  tanssiliikkeet  tekivät  epätaiteellisen  ja  häi- 
ritsevän vaikutuksen.  Osa  oli  omintakeisesti  harjoitettu  ja  johdonmu- 
kaisesti suoritettiin  loppuun,  tunnustus,  joka  aina  täytyy  rouva  J:lle 
antaa,  myöskin  silloin  kun  hänellä  on  vähemmin  soveltuva  tehtävä 
suoritettavanaan. 

Eivät  suurimmatkaan  taiteilijat  kaikissa  tehtävissään  ole  yhtä  on- 
nistuneita. Vähän  heikomman  menestymisen  yhdessä  tehtävässä  korvaa- 
vat he  pian  taas  loistoisalla  esiintymisellä  toisessa  tehtävässä.  Niin  kävi 
rouva  Järnefeltinkin.  Cavalleria  rusticanassa  loi  hän  Santuzzasta  taiteel- 
lisesti suurimman  ja  arvokkaimman  luoman,  mitä  häneltä  koskaan  olemme 
nähneet.     Tuon  rakastuneen,  mustasukkaisen  ja  onnettoman  tytön  sielun- 

elämän  loi  rouva  J.  eteemme  niin  ilmielävästi,  että  jokainen  ääni  ja 
jokainen  liike  hänessä  oli  Santuzzan,  ja  suurimmalla  jännityksellä  hänen 
kohtaloaan  seurattiin.  Mutta  Cavalleriassa  oli  kaikkien  esiintyvien  yh- 
teistyö sitäpaitsi  parempi  ja  kokonaisuus  senvuoksi  ehjempi  kuin  Car- 
menissa. Hra  Ettore  Gandolfi  esimerkiksi  ei  voinut  luoda  kuin  aivan 
vaillinaisen  kuvan  toreadorista  Carmenissa.  Ensinnäkin  hänen  kankea 
bassoäänensä  ei  tällaiseen  barytontehtävään  tietenkään  ollut  paikallaan 
ja  toiseksi  hänen  esiintymisestään  puuttui  tykkänään  se  reippaus,  not- 
keus ja  ryhti,  mikä  EscamilloUa  tulee  olla.  Emme  käsitä,  miksei  tähän 
tehtävään  voinut  meidän  barytonejamme,  esim.  hra  Rautavaaraa  asettaa. 
Hra  Rautavaara  on  muuten  yhä  selvemmin  osoittanut,  miten  suuret  luon- 
taiset taipumukset  hänellä  ooperalau läjäksi  on.  Varsinkin  hänen  Alfionsa 
Cavalleriassa  oli  merkillepantava  esitys.  Mitä  parhaimmilla  toiveilla 
voimme  tämän  lahjakkaan  laulajamme  vastaista  kehitystä  seurata. 

Sekä  Carmenissa  että  Cavalleriassa  esiintyi  tenorin  tehtävissä  sak- 
salainen ooperalaulaja  Alois  Hadwiger,  nuori  laulaja,  jolla  oli  raikas 
ääni  ja  temperamenttia  runsaasti.  Don  Josena  ei  hän  kuitenkaan  dra- 
maatisiin  kohtiin  saanut  kylliksi  pontta  ja  voimaa,  jotavastoin  hän  Tu- 
ridduna  oli  hyvinkin  onnistunut.  Muista  esiintyjistä  Carmenissa  on 
etupäässä  mainittava  rouva  Irene  Renvall,  jonka  miellyttävä  laulu  ja 
herttainen  esiintyminen  Micaelana  teki  hyvin  sympaatisen  vaikutuksen, 
ja  herrat  Paananen  ja  Gustafsson  (laulunharrastajia),  jotka  salakuljetta- 
jien tehtävissä  toivat  sekä  musikaalista  varmuutta  että  muuten  näppä- 
ryyttä esille.  Neiti  Lind  ja  rouva  Levon  suorittivat  mustalaistyttöjen 
pienet  osat  miellyttävästi.  Neiti  Lind  esiintyi  sitäpaitsi  Lolana  Cavalle- 
riassa onnistuen  laulutehtävässään  paremmin  kuin  näyttelemisessä.  Hra 
Vartiovaara  oli  upseerina  Carmenissa  liian  kankea  sekä  laulun  että  näyt- 
telemisen puolesta. 

Köörit  olivat  kumpaisessakin  ooperassa  jotensakin  varmat.  Puh- 
taus ei  vain  aina  ottanut  ollakseen  moitteeton.  Orkesteri  teki  tehtävänsä 
hra  A.  Järnefeltin  oivallisella  johdolla  kaikkea  kiitosta  ansaitsevalla  tavalla. 
Kuitenkin  kaipasimme  Carmenin  alkusoitossa  vielä  enemmin  innostusta 
ja  säkenöivää  ryhtiä,  samoinkuin  Cavallerian  kuuluisassa  Intermezzossa 
olisi  viuluilla  ollut  hyvä  tilaisuus  panna  vähän  sieluakin  soittoonsa. 

Vielä  kolmaskin  oopera  kuului  tämän  kevään  ohjelmistoon,  nimit- 
täin   Weberin    „Noita-ampuja",    joka    hyvällä    menestyksellä   ja    suomen 

kielellä  esitettiin  kahtena  iltana,  mutta  koska  en  ollut  tilaisuudessa  tätä 
ooperata  kuulemaan,  en  voi  sen  esityksestä  lähempää  selkoa  tehdä. 
Toivottavasti  saamme  vastaisuudessa  yhä  enemmin  kuulla  suomen  kie- 
lellä ooperoita  esitettävän,  silloin  on  varmaan  suomenkielinenkin  yleisö 
ooperayrityksille  suuremman  kannatuksen  antava  kuin  tähän  asti.  Ja 
kansamme   musikaalisena  kasvattajana  ja  sivistysvälikappaleena  on  meillä 

jo  suomalainen  oopera  tarpeen. 

o.  M. 


Kirjallisuutta, 


Kertomuksia  ja  kuvauksia^ 

Aino  Kallas.     Ants  Raudjalg.     Virolainen  kertomus.     Kuopio  1907.    Otava. 
140  siv.  8:0.     Hinta  2:25, 

Aino  Kallas  ottaa  edeDeen  aiheensa  virolaisista  oloista,  joita  hän 
viime  vuosina  on  tullut  niin  läheltä  tuntemaan.  Kertomuskokoelmat 
»Meren  takaa*  antoivat  jo  sattuvasti  ja  tarkasti  piirrettyjä  kuvia  Viron 
sorretun  ja  jäljellejääneen  kansan  elämästä  ja  tavoista,  ja  nyt  ilmestynyt 
„Ants  Raudjalg*'  on  kuvaus  yhden  tuon  kansan  jäsenen  kohoamisesta 
nykyoloissa  alkuperäisestä  säädystään  sivistykseen. 

Ants  Raudjalan  isä  tosin  oli  jo  lukkari  ja  opettaja  ja  oli  siis  tul- 
lut osalliseksi  jonkinlaisesta  kirjallisestakin  sivistyksestä.  Mutta  hänen 
isänsä  vielä  oli  ollut  orja,  jota  moision  tallinpenkillä  oli  piesty  niin, 
„että  hän  vielä  ikäloppuna  selkäänsä  arasteli,  yksin  kylynsä  kylpi  ja 
saunassa  arpensa  vihtoi *".  Ja  niin  oli  asian  laita  ollut  seitsemän,  kah- 
deksan polvea  taaksepäin,  yleensä  niin  kauas  kuin  sukutarina  tiesi. 
Antsista  piti  nyt  sukupuun  varsinaisen  alkunsa  saada,  hänestä  haaraan- 
tua  suureksi  ja  voimakkaaksi  kansalliseksi  kasvuksi.  Niin  oli  isä  haa- 
veillut ja  niin  hän  sen  oli  paperille  pannut,  jonka  hän  perinnöksi  jäl- 
keensä jätti  Antsille.  Mutta  Antsilla  oli  tuo  toinenkin,  ikivanha  perintö, 
„orjan  veri*",  joka  oli  koko  hänen  kansansa  osana  ollut  läpi  sukupolvien. 
Se  ei  varsinaisesti,  niinkuin  Antsin  toveri  Pärt  Maddisson  varsin  oikein 
huomauttaa,  ollut  mikään  häpeä,  se  ei  ollut  sitä  eikä  tätä  —  se  oli 
vain  niin,  mutta  se  oli  otettava  lukuun  tulevassa  kehityksessä  ja  sen 
vaikutukset  ulettuivat  epäilemättä  näkymättömissä  vielä  tulevaisuuteenkin. 

Pikaisesti  piirrettyjen  kuvien  kautta  tekijä  esittää  tuon  nuoren 
virolaispojan  kehityksen  hänen  varhaisemmasta  lapsuudestaan  siihen, 
kunnes  hän  on  lukunsa  Tarton  yliopistossa  lopettanut.  Kertomus  koh- 
distuu melkein  yksinomaan  hänen  sielunelämäänsä,  hänen  suhteeseensa 
haaveelliseen     isäänsä    ja    järkevään    ja    tarmokkaaseen    äitiinsä,    joilta 

molemmUta  poika  peri  luonteenpiirteitä.  Hänessä  on  jotain  sovittama- 
tonta, rikkinäistä,  jota  äärettömän  painostavat  ulkonaiset  kansalliset  ja 
valtiolliset  olot  vielä  estävät  yhdistymästä  siksi  kannattavaksi  voimaksi, 
jota  hän  tuntee  kaipaavansa  kohotaksensa  ja  kohottaaksensa  muita. 
Hänen  ensimäinen  yrityksensä  siihen  suuntaan  koulupoikana,  viron 
kielen  opintojen  aikaansaamiseksi,  raukesivat  tyhjiin  juuri  tuon  murhaa- 
van virkakoneiston  tähden,  joka  kuten  hämähäkkihirviö  oli  kutonut  lan- 
kansa kansan   henkisen  elämän  ympäri  ja  oli  vähällä  sitä  kuristaa. 

Kuten  näkyy  vie  kertomus  meidät  nykyisen  Viron  surkastuneihin, 
sangen  toivottomiin  oloihin.  Mutta  tekijä  ei  syvemmälti  tai  laajemmalti 
niitä  esitä,  me  emme  saa  niistä  mitään  yhtenäistä  ja  karakteristista 
kuvaa,  joka  selvästi  esittäisi  yhteiskunnan  tahi  jonkun  kansankerroksen 
elämää  ja  tapoja.  Me  emme  edes  päähenkilöstäkään  saa  mitään  yhte- 
näistä kuvausta,  joka  olisi  perinpohjaisen  sielullisen  tutkimuksen  ja 
vakavan  taiteellisen  työn  tuloksena.  Tekijä  on  tyytynyt  antamaan  het- 
kellisiä, pikaisia  vilahduksia  Antsin  sisälliseen  elämään  ja  hänen  kehi- 
tykseensä ja  kasvatukseensa,  pikakuvia  hänen  elämästään,  joille  joku 
satunnainen  kohtaus  on  asetettu  antamaan  väritystä.  Lukijan  tehtäväksi 
jää  sitten  täyttää  välit  ja  koota  eri  kohtaukset  kokonaiskuvaksi.  Tällai- 
nen taiteellinen  pienoistyö  vaatii  epäilemättä  suurta  taitoa  ja  onkin 
tekijä  yleensä  suorittanut  sen  oivallisesti,  niin  että  mielihyvällä  ne  lukee. 
Mutta  jonkunlaisen  epätyydyttävän  tunteen  ne  sittenkin  jättävät.  Olisi 
toivonut,  että  tekijä  olisi  laajemmin,  perusteellisemmin  esittänyt  asiat 
eikä  rajoittanut  ainettansa  yhteen  tai  pariin  henkilöön,  tahi  olisi  edes  niitä 
sitten  monipuolisemmin  ja  yhtäjaksoisemmin  kuvannut.  Kertomukselta 
puuttuu  nyt  melkein  kokonaan  taustaa.  Tällainen  esitys  vaatisi  tietysti 
paljoa  enemmän  työtä,  perusteellisempaa  syventymistä  aineeseensa  ja 
ennen  kaikkea  suurempia  henkisiä  voimia,  mutta  tulos  olisi  sitten  myöskin 
paljon  arvokkaampi  ja  paljoa  suuremmassa  määrässä  omiaan  osoittamaan 
tekijän  kyvyn  ja  todelliset  lahjat.  On  tietysti  paljoa  vaikeampi  kertoa, 
kuinka  jokin  tapahtui,  kuinka  joku  henkilö  elämässään,  sanoissa  ja 
töissä  osoittautui  juuri  sellaiseksi,  kuin  kirjailija  tarkoittaa,  kuin  vain 
sanoa,  että  se  tapahtui  niin  ja  että  hän  oli  sellainen  tai  sellainen.  Sitä 
tekijä  kyllä  on  yrittänyt  päähenkilönsä  suhteen,  mutta,  kuten  sanottu, 
se  on  jäänyt  vain  skitsiksi.  Kertomus  Antsin  ylioppilaselämästä  ja  vai- 
kutuksesta tovereihinsa  (17:s  luku)  esim.,  joka  nyt  käsittää  kolmatta 
sivua,  on  juuri  tuollaista  lyhyttä  viittaamista  asioihin,  joista  olisi  pitä- 
nyt kertoa  paljon  laajemmalti.  Siinä  sanotaan,  että  hän  oli  sellai- 
nen ja  sellainen,  mutta  häntä  ei  elävänä  ja  toimivana  aseteta  lukijan 
eteen,  niin  että  lukija  itse  siten  voisi  vetää  johtopäätökset  siitä,  minkä- 
lainen hän  on.  Nuo  kaksi  ja  puoli  sivua  ovat  pohjapiirroksena,  ensi- 
mäisenä    dispositsionina    laajaan  ja   mieltäkiinnittävään    osaan    kertomuk- 

sesta,  joka  esittäisi  Ants  Raudjalan  ylioppilasvuosia.  Tällaisena  tämä 
kuvaus  on  jäänyt  aivan  vaillinaiseksi  ja  epätyydyttäväksi.  Tekijä  on 
koettanut  päästä  liian  vähällä  eikä  ole  asettanut  tarpeeksi  suuria  vaati- 
muksia itselleen.  Myöskin  muuten  tuntuu  niinkuin  Antsin  elämästä  ja 
luonteenkuvauksesta  jotain  puuttuisi,  niinkuin  tekijä  tahallaan  olisi  yksi- 
puoliseksi asettanut  tehtävänsä.  Ants  Raudjalg  sentähden  el  ole  vapaasti 
seisova  veistoteo»,  vaan  ainoastaan  pinnalta  jossain  määrin  kohoava  kor- 
kokuva. 

Olen  tahtonut  sanoa  tämän  en  suinkaan  minkään  kritikoitsemisen 
halusta,  vaan  koska  minusta  tämä  teos  yhä  varmentaa  sitä  käsitystä, 
että  tekijällä  kieltämättömästi  on  suuretkin  kirjailijalahjat.  Hän  on  edis- 
tynyt teos  teokselta,  ja  tämä  viimeinen  osoittaa  sellaista  tyylin  varmuutta, 
puhtautta  ja  keskittämistä,  että  se  ehdottomasti  oikeuttaa  odottamaan 
siuirempaa  ja  vaativampaa  tulosta.  Se  liikatunteellisuuden  ja  tyylin 
epävarmuuden  pelko,  jota  joku  aikaisempi  teos  oli  omiaan  herättämään, 
on  kerrassaan  poistettu.  Jollei  muuta,  niin  tämä  kertomus  on  osoitta- 
nut ainakin,  että  tekijä  on  aivan  vapaa  tuollaisista  vasta-alkajan  heik- 
kouksista ja  päinvastoin  kykenee  varmasti  ja  puolueettomasti  kuvaamaan, 
puhtaasti  ja  sattuvasti  sanottavansa  esiintuomaan  ja  aineensa  hallitse- 
maan. Tahdon  myöskin  erittäin  huomauttaa  hänen  erinomaisesta  tai- 
dostaan selvästi  ja  runollisesti  kuvata  luontoa  kertomuksen  alussa. 
Mitä  tekijä  voisi  aikaansaada  henkilö-  ja  tapainkuvauksessa  osoittaa  myös 
osaltaan  tuo  ohimennen,  mutta  sattuvasti  piirretty  tyyppi  Pärt  Maddisson. 

Tämä  kertomus  siis  ehdottomasti  osoittaa  edistystä  ja  taiteellista 
varmistumista,  johon  tekijää  on  onniteltava.  Mutta  se  osoittaa  samalla 
selliltä  kykyä,  että  lukija  myös,  kuten  sanottu,  on  oikeutettu  odotta- 
maan suurempaa  työtä  ja  arvokkaampaa,  vaativampaa  tulosta.  Tässä 
kertomuksessa  tekijä  ei  ole  käsitellyt  aihettaas$L  likimaillekaan  tyhjentä- 
västi ja  niinkuin  se  vaatisi.  Senpätähden  se  ei,  sellaisena  kuin  se  nyt 
on,  sanottavasti  kykene  herättämään  mielenkiintoamme.  „Ants  Raudjalg** 
ei  voi  olla  muuta  kuin  esityö  suurempaan  teokseen. 

A.  H.  B. 


Kyösti   Wilkuna.    Novelleja,     Porvoossa   1907.     Wemer   Söderström  Osake- 
yhtiö.    188  siv.  8:0.     Hinta  2:75. 

Kyösti  Wilkunan  esikoisnovellit  eivät  tarjoa  mitään  varsinaisesti 
uutta  tai  mieltäkiinnittävää.  Aiheet  ovat  vanhat,  totutut,  kansan  elä- 
mästä, tuntuvatpa  ne  tässä  vielä  sangen  yksitoikkoisilta  ja  mitättömiltä. 
Käsittely  ei  tarjoa  mitään  vaihtelua,  joten  käy  sangen  väsyttäväksi  lukea 
näitä  pikku  pätkiä  monta  peräkkäin.  Aiheet  toistuvat  melkein  samanlai- 
sina  esim.  kertomuksissa  „Jussi  ja  Musta**  ja  „Haudankai vaaja **.    Saman- 

tapaisen,  ja  paremman,  koirapsykologian  tutkimuksen  on  lukenut  ennen- 
kin, esim.  Järnefeltillä,  kuin  kokoelman  ensimäinen  novelli  „Ressu*, 
vaikka  tältäkään  ei  ansioita  voi  kieltää.  Jos  tekijä  yleensä  olisi  osoitta- 
nut vähäkään  suurempaa  kekseliäisyyttä,  mitä  kertomusten  ratkaisuun 
tulee,  olisi  jo  paljon  ollut  voitettu.  Nyt  ne  melkein  järjestään  loppu- 
vat kuolemaan.  Ressu  kuolee,  Matleena  kuolee,  vanha  Juho  kuolee, 
työtön  kulkuri  kuolee  Jängälle'',  ojankai vaaja  kuolee,  kilpakosija  mur- 
hataan, haudankai vaaja  hirttäytyy.  Lapin  äijä  murhataan  ja  Ulla  heittäy- 
tyy mereen.  Siinä  on  jo  yhdeksän  kokoelman  kahdestatoista  novellista. 
Todellakaan  hiukan  vaihtelua  tässä  suhteessa  ei  olisi  haitannut!  Teki- 
jältä olisi  kyllä  vaadittu  siinä  tapauksessa  vähän  enemmän  työtä  ja  som- 
mittelukykyä,    mutta    olisihan  tuloskin  ollut  jonkunverran  tyydyttävämpi. 

Tällaisenakin  kokoelma  kuitenkaan  ei  ole  ilman  ansioita.  Kieli  on 
rikasta,  vaikkei  varsin  sujuvaakaan  eikä  notkeata  vielä:  tyyli  on  yleensä 
puhdasta  ja  sommittelu  tavoittelee  suppeutta.  Psykologisessa  suhteessa 
ehkä  paras  —  kokoelman  kaikki  kertomukset  ovat  pieniä  sielullisia  tut- 
kimuksia —  on  »Esirukous^,  jossa  sairaan  Juhon  ja  hänen  vaimonsa 
Kaisan  suhde  toisiinsa  ja  varsinkin  Kaisan  homma  esirukouksen  toimit-  ' 
tamisesta  miehelleen  on  hienosti  ja  onnistuneesti  kuvattu.  Sunnuntai- 
ilta  puhtaaksi  siistityssä  tuvassa,  johon  laskeva  aurinko  säteensä  heittää, 
on  elävästi  kuvattu,  samoinkuin  erittäinkin  kuvaus  Kaisan  kilpajuoksusta 
kuoleman  kanssa  kotiin  kirkosta  Juhon  kuolinvuoteelle  on  ansiokas. 
Miellyttävästi  on  myöskin  „Matleenan  halot"  nimisessä  kertomuksessa 
kuvattu  vanhan  Matleenan  viimeistä,  kiihkeätä  toivoa  saada  kerrankin 
polttaa  uunissaan  oikeita  koivuhalkoja  eikä  aina  vain  noita  märkiä,  kur- 
jia risuja,  joita  ei  tahtonut  millään  saada  palamaan.  Kultuurikuvauksena 
saattaa  ^Tuomion  täytäntöönpano"  pitää  paikkansa,  ja  edullisesti  ilme- 
nee tekijän  tarkka  huomiokyky  m.  m.  kertomuksessa  „ Jussi  ja  Musta". 
Kokoelman  viimeiset  kertomukset  ovat  heikommat  ja  olisivat  mielellään 
voineet  jäädä  pois. 

Tekijä  liikkuu  melkein  yksinomaan  kansan  köyhimpien  ahtaassa 
piirissä.  Se  on,  kuten  sanottu,  jo  sangen  kulunut  aiheala,  eikä  tekijä 
ole  siitä  voinut  mitään  erikoisempaa  saada  esille.  Laajempi  ja  moni- 
puolisempi näköpiiri  ei  haittaisi. 

A.  H.  B. 


Maria  Haggren.     Suhteita.    Harjoitelmia.   Helsingissä.  1905.    Otava,    108  siv. 
8:0.    Hinta:  i:  75. 

Se  on  esikoinen. 

Mutta    eräissä  suhteissa  se  kohoaa  monia  muita  esikoisia  korkeam- 

inalle:  havainnon  impressionistisessa  varmuudessa  ja  tekotapansa  itsetie- 
toisessa pyrkimyksessä  s.  o.  tyylissä. 

Siitä  huolimatta  —  vai  siitä  syystä?  —  se  melkein  huomaamatta 
on  päässyt  livahtamaan  ohi  kirjallisten  markkinoiden  —  se  ilmestyi  jo 
keväällä  1905  — ,  kustantaja  ei  edes  tehnyt  tavallista  afääri  numeroa,  kri- 
tiikki ei  huomannut  sen  olemassaoloa  ja  Valvojankin  sata  Argus-silmää 
(jos  niin  juhlallista  puhetapaa  saa  käyttää)  tällä  kertaa  nukkuivat.  Kun 
arvostelukatsauksemme  tarkoitus  ei  voine  olla  käsitellä  ainoastaan  päivän 
viimeisiä  (usein  =  vihoviimeisiä)  uutuuksia,  teen  siitä  lyhyesti  selkoa. 

Romaani  se  ei  ole,  novelleiksikaan  noita  paloja  ei  voine  kutsua, 
sanokaamme  siis:  silmänräpäyskuvia.  Oloja,  sivuhenkilöltä  ja  n.  s.  kau- 
saalista sukujohtoa  ei  ole,  kysymyksessä  on  oikeastaan  vaan  yksi  hetki, 
psykologinen  situatsioni,  momentti  ja  yksi  ihminen  kussakin.  Kehitys- 
kulkua ei  ole  tarkoitus  esittää  vaan  kehityksen  tulosta,  usein  sen  tulok- 
settomuutta.  Sillä  se  elämänviisaus,  joka  sanojen  takaa  puhuu,  ei  ole 
sitä  optimistisinta,  ja  joskus  on  niinkuin  läpi  äänen  kävisi  katkeruuden 
kova  väre,  joka  kuitenkin  pian.  lientyy  ja  lopulta  heltyy  elämän,  ikuisesti 
nuoren  ja  uudistuvan  elämän  hiljaiseen  ylistykseen. 

Enimmät  suhteista  ovat  erootisia.  Silmänräpäyksittä! n  valaistuina 
kuvina  liukuu  ohitse  monta  erootisen  intohimon  ja  -himottomuuden  muo- 
toa, astetta  ja  vivahdusta:  kevään  suloisesti  sykähtelevä  kirki,  hetairan 
kesähelteinen  hedelmättömyys,  syksyn  raaka,  läähättävä  verenvietti  ja  tal- 
ven tyydytetty  ja  sammunut  resignatsioni.  Milloin  silmänräpäys  on  oikea 
—  esim.  Margareta,  Anita  — ,  on  muutamalla  hätäisellä  piirteellä  saatu 
esiin,  mitä  on  olennaista  tämmöisessä  suhteessa;  turha  kertoa  enempää: 
me  tiedämme  jo  mitä  on  tapahtunut  ja  mikä  on  tapahtuva.  Miksi  vailli- 
naisesti sanoihin  pukemalla  heikottaa  vaikutusta!  Ja  .se  varmuus,  jolla 
tuommoisen  haihtuvan  hetken  olennainen  piirre  on  merkitty,  osoittaa  että 
Maria  Haggrenilla  kieltämättä  on  silmää  ja  korvaa  erotiikan  syvempään 
tajuamiseen.  On  joukossa  heikompiakin  —  2:sen  ja  3:nnen  osaston  le- 
gendantapaiset  kuuluvat  niihin,  varsinkin  „Luonto  ja  ihminen **,  jossa  te- 
kijä yleisen  käsityksen  tapaan  on  kuvannut  luonnon  ja  kultuurin  toistensa 
ehdottomiksi  vastakohdiksi  —  mutta  taas  „ Hämärissä **  kaksi  toisilleen 
vierasta  elämänpyrkimystä  kohtaa  toisensa  hämärän  avomielisenä  hetkenä 
ja  kaksi  kohtaloa  nyyhkyttää  omaa  järkkymättömyyttään.  Ja  kirjan  vii- 
meisessä kaksinpuhelussa  lapsen  terve  ja  naiivi  kysymys  vähitellen  viittaa 
tien  uuteen  elämänkäsitykseen. 

Kansannaisen  ilottomasta  erotiikasta  ja  ajatustavasta  antaa  „Anna- 
stiina^'  verrattoman  kuvan  —  ehdottomasti  kirjan  parhaita.  Puhesävy  ja 
äänenpainokin  on  niin  oikein  osattu,  etten  maita  olla  siteeraamatta: 


«Olisipa  huolettomampi  naimatonna." 

»Ainapa  sitä  huolettomampi mutta  on  se  niinkin  tämän  ta- 
lonpoikaisen kansan,  että  naimisissa  sitä  olla  pitää  —  kun  ei  ole  meillä 
niitä  muitakaan  hempeyksiä  niinkuin  herrasväkilöillä,  niin  kyllä  sen  mie- 
hen edes  pitää  —  —  se  on  niin  aina  parempi,  sitä  on  kuin  turvansa 
takana  ja  pitääpähän  huolen  lapsistaan.^ 

„Mutta  jos  ei  ollenkaan  rakasta  ja  menee  naimisiin *" 

„E — he — he — hee*,  Annastiinaa  nauratti,  se  tuntui  hänestä  niin  hul- 
lunkuriselta. »Rakasta,  ehee,  eihän  me  koulunkäymättömät  ihmiset  niistä 
lirkutuksista.  Mennään  vain,  jos  on  meno  työnä  —  se  on  tämän  raaka- 
sen  kansan  laita  niin,  että  jos  rupeisit  siinä  vielä  rakastelemaan  ja  vit- 
kastelemaan, niin  menepäs  tiedä,  miten  vielä  kävisi.  Se  on  toista,  kun 
ollaan  hienompata  lajia  alun  perin,  ja  on  aikaa,  niin  mikäs  —  lystihän 
se  on  sitä  venytellä   —  * 

Mutta  sitten  koetti  hän  vähän  niinkuin  korjaella  sanojaan  ja  jatkoi : 
»Vaan    kyllähän   sitä   sitten    ajanpitkään,    kun   muilta  töiltä  joutaa, 
rakastaa  minkäpä  rakastaa,  jos  mies  ei  ole  hyvin  jörökki * 

Taiteilijalle  on  kieli  semmoisenaan  raaka-aine,  josta  hän  vasta  muo- 
dostamalla ja  hiomalla  luo  itselleen  oman,  itsetietoisen  sanontatavan,  joka 
muistuttaa  yhtä  paljon  tai  yhtä  vähän  kaikkien  muiden  kieltä  kuin  hän 
itse  kaikkia  muita.  Hänen  kielensä  on  silloin  yksilölliseksi  jalostettu  kieli, 
jossa  jokaisella  sanalla  on  hänen  leimansa,  hänen  värinsä,  samalla  kun 
sillä  on  oma  täsmällisesti  arvioitu  arvonsa.  Hänelle  ei  ole  olemassa  mi- 
tään, jonka  voi  sanoa  sekä  niin  että  näin,  ei  mitään  yhdentekevää  tai 
yhtä  hyvää,  ei  mitään  synonyymejä  —  se  mikä  sanottiin,  oli  sanottava 
juuri  niin. 

Se  on  hänen  tyylinsä. 

Sitä  tapaa  meillä  harvoin,  harvoin  on  personallisuus  jaksanut  niin 
tunkeutua  läpi  yleiskielen  kudosten. 

Maria  Haggrenilla  on  selvä,  itsetietoinen  pyrkimys  yksilöllisellä  ta- 
valla rajoittamaan  ja  keskittämään  sanottavaansa.  Hän  etsii  sitä  karakte- 
ristista sanaa,  hän  tietää,  että  semmoinen  on  olemassa  ja  että  se  on  se 
ainoa  oikea.  Ja  jos  kohta  hän  vielä  ei  aina  onnistukaan,  on  ero  kuiten- 
kin suuri  tämän  ja  meillä  niin  tavallisen  ylimalkaisuuden  ja  tyylittömyy- 
den  välillä.     Tässä  on  erikoistumisen  merkki  —  se  tietää  paljon. 

»Suhteita**  on  täysin  itsetietoinen  kirjallinen  tuote.  Ja  siitä  puhuu 
omaperäisemmät  havainnot  ja  kypsemmät  kokemukset  kuin  tavallisista 
debyyteistä. 

Y.  K. 

Selma  Lagbrlöf.    Peukaloisen  retket  villihanhien  kanssa.  I.    Suomensi  Juhani 
Aho.   Porvoo  1906.   Wenier  Söderström  Osakeyhtiö.   226  siv.   Hinta 3: 50. 

Selma  Lagerlöf!  Mikä  ihmeellinen,  viehättävä,  vienon  tarumainen 
katku  onkaan  tuossa  nimessä.  Johtuu  mieleen  talvinen  ilta  metsässä  jou- 
lun edellä,  kun  puut  ovat  verhoutuneet  hohtavaan  juhlapukuunsa  ja  kuu 
luo  viehkeän  salaperäistä  valoaan  yli  valkean  salon.  Silloin  vallitsee 
metsässä  Selma  Lagerlöfin  henki,  silloin  koko  luonto  puhuu  samanlaisia 
syvällisiä,  tenhoavia  satuja,  kuin  Selma  Lagerlöf,  nykyajan  ihmeellisin 
runoilija,  luonnon  suuri  ymmärtäjä  ja  rakastaja.  Tai  kesällä  kun  kuljet 
metsän  sydämessä,  korven  keskellä,  sinisen  sisämaan  järven  rannalla,  kun 
kuulet  satojen  lintujen  erilaisia  ääniä  ja  tuulen  omituista  huoontaa  iki- 
honkain latvoissa,  silloin  olet  varmaankin  puiden  lomassa  huomaavinasi 
noita  hilpeitä  metsolan  asukkaita  tai  muita  taruolentoja,  joita  hän  eteesi 
niin  ilmielävinä  loihtii. 

Niin,  luonnon  runoilija  on  Selma  «Lagerlöf,  suuren,  puhtaan,  alku- 
peräisen luonnon,  synkkien  salojen  ja  vienojen  vesien,  kesäisen  kauneu- 
den ja  talven  tenhovoiman  Ihmeellinen  kuvailija.  Ja  hänelle  on  suotu 
suuri  lahja,  kallein  ja  ihanin,  minkä  luonto  voi  ihmisille  antaa,  lahja, 
jonka  vain  aniharvat  omistavat  —  nimittäin  fantasia,  mielikuvitus  niin 
ihmeellinen,  niin  rikas,  niin  kaunis,  että  sille  turhaan  saamme  vertoja 
etsiä.  Keskellä  20:nnen  vuosisadan  pitkäpiimäistä  jokapäiväisyyttä  savua- 
vine  tehtaineen  ja  meluavine  suurkaupunkeineen,  väsyttävine  tieteineen 
ja  käytännöllisyyksineen,  kaikkivaltiaine  valtiollisine  ja  yhteiskunnallisine 
harrastuksineen,  jotka  uhkaavat  tappaa  ihmisen  vapaan  fantasian,  sulkea 
hänet  pois  luonnosta  ja  kauneudesta,  muuttaa  hänet  proosalliseksi  järki- 
olennoksi,  on  Selma  Lagerlöf  säilyttänyt  mielikuvituksensa  alkuperäisenä, 
turmeltumattomana,  kuin  luonto  itse.  Se  juuri  tekeekin  hänet  meille  niin 
rakkaaksi,  se  kohottaa  hänet  niin  verrattoman  paljon  yläpuolelle  useam- 
pien nykyaikaisten  kirjailijoiden,  se  luo  sadun  vienoa  hohdetta  hänen 
oman  personansa  ympärille  ja  tekee  hänet  itsensäkin  melkein  taruolennoksi. 

Ja  Selma  Lagerlöf  on  pohjolan  luonnon  ja  kaikkien  sen  kauneuk- 
sien runoilija.  Hänestä  löydämme  omat  aatteemme,  oman  sydämemme 
sykinnän,  kaikki  ne  tunteet,  jotka  kotoisen  luonnon  helmassa  ovat  sie- 
lumme vallanneet  —  kaikki  vaan  kauniimmassa,  jalommassa,  ikäänkuin 
kirkastetussa  muodossa.  Hänen  runoutensa  ei  ole  mitään  tavallista,  joka- 
päiväistä runoutta,  se  on  suurta,  oikeata,  pyhää  runoutta,  joka  lähtee  to- 
della runollisesta  ja  kauniista  sielusta. 

Luettakoon  hänen  teoksistaan  mikä  tahansa,  luettakoon  Gösta  Ber- 
ling,  Jerusalem,  Näkymättömiä  siteitä,  Aarne  herran  rahat  —  aina  meitä 
kohtaa  sama  ihana,  vapauttava,  virkistävä  tuulahdus  korkeammasta  ja 
kauniimmasta  maailmasta,  suuresta  runoudelle  ja  taiteelle  pyhitetystä  elä- 

mästä.  Ja  samalla  kuitenkin  niin  tarkkaa  ihmisluonteiden  ja  elämän  tun- 
temista kaikkine  kirjavine  piirteineen,  niin  hellää  ja  sydämellistä  osan- 
ottoa esiintyvien  henkilöiden  kohtaloihin.  Todellisuus  ja  runous  yhtyvät 
ihmeelliseksi  harmoniaksi.  Ei  mitään  puolinaista  ja  epäselvää,  ei  mitään 
räikeätä  ja  loukkaavaa  —  kaikki  niin  eheätä,  niin  täydellistä,  niin  mu- 
kaansatempaavan suurenmoista.  Todellisuus  ja  elämä  on  idealiseerattua, 
ikäänkuin  temmattu  ylös  korkeampaan  ja  puhtaampaan  ilmakehään,  esi- 
tetty kauniimmassa  valossa,  kirkkaammilla  väreillä.  — 

Viime  jouluksi  saimme  häneltä  vastaanottaa  uuden,  teoksen  -^  teok- 
sen» jota  suomentaja  on  kutsunut  ihmeellisen  runoilijattaren  ihmeellisim- 
mäksi  tuotteeksi.  Se  on  lapsille  lukukirjaksi  aiottu,  mutta  sitä  lukee 
aikuinenkin  mielellään,  lukee  hartaudella  ja  ihastuksella.  Vapaana  ja 
mukaansatempaavana  kohtaa  meitä  tässäkin  tekijän  mielikuvitus,  vastusta- 
matta annamme  hänen  kuljettaa  itseämme  villihanhien  seurassa^  halki 
alkukeväisen  etelä-Ruotsin.  Naiivilla  vilkkaudella,  ja  tenhovoimalla,  sy- 
vällä luonnon  ja  luonnonelämän  ymmärryksellä  loihditaan  eteemme  elämä 
metsissä  ja  vuorilla,  järvissä  ja  merellä,  saarilla  ja  manterella  kevään 
alkuaikoina.  Luonto  ja  luonnon  asukkaat  elävät  ja  toimivat,  tuntevat  ja 
pyrkivät  ihmisten  tavoin,  missään  ei  esitys  käy  pitkäveteiseksi,  ei  toisteta 
samoja  asioita,   ei  ikävystytetä  lukijaa.  —  aina  vain  uutta  ja  ihmeellistä. 

Lukukirjaksi  se  on  erikoisen  sopiva.  Satu  ja  todellisuus  ovat  tai- 
tavasti yhdistetyt  toisiinsa  ja  vaikuttavat  monipuolisella  tavalla  nuoren 
lukijan  henkiseen  elämään  kartuttaen  hänen  tietojaan  eri  aloilla  ja  sa- 
malla huvittaen  ja  vilkastuttaen  mielikuvitusta.  Hän  ei  laisinkaan  tunne 
tuota  tavallista  väsyttävää  koulukirjatunnetta,  joka  tekee  lukemisen  niin 
ikäväksi  ja  vastenmieliseksi ;  hän  on  koko  ajan  lukevinaan  vain  kaunista 
satua,  joka  samalla  melkein  tiedottomasti  opettaa  ja  laajentaa  tietopiiriä. 
Hän  seuraa  jännityksellä  Peukaloisen  retkiä,  ottaa  innolla  osaa  mitä  eri^ 
laisimpiin  seikkailuihin  ja  tutustuu  samalla  mitä  kirjavimpiin  ilmiöihin, 
joita  Peukaloinen  matkallaan  tapaa. 

Taitavasti  on  kuvattu  etelä-Ruotsin  luonnon-  ja  maantieteelliset  omi- 
tuisuudet. Luonto  ikäänkuin  itse  toimii  maantieteen  opettajana  vieden 
lukijan  maakunnasta  toiseen,  kuvaten  niiden  luonnetta  ja  ominaisuuksia. 
Skoonen  viljavainiot  ja  Smoolannin  jylhät  korvet,  ulkosaarien  autiot  kal^ 
lioriutat  ja  Gottlannin  ihmeet,  metsät  ja  vuoret,  pellot  ja  niityt,  kaupungit 
ja  maaseutu  kaikki  loihditaan  havainnollisesti  oppilaan  eteen.  Ja  väliin 
on  ehtimiseen  sopivalla  tavalla  sovitettu  pienempiä  historiallisia,  arkeolo- 
gisia y.  m.  tietoja  eri  aloilta.  Koko  maalaiselämä  monipuolisuudessaan 
on  mitä  viehättävimmällä  tavalla  esitetty. 

Tekijälle  ominainen  herkkä  rakkaus  luontoon  käy  tässä  teoksessa 
selvemmin   esiin  kuin  kenties  missään  edeltäjässään.     Huomaa  että  tekgä 

on  koko  elämänsä  omistanut  luonnolle  ja  sen  ymmärtämiselle.  Mestaril- 
lisella taidolla  hän  kuvailee  eläinten,  metsien  ja  vuorien,  järvien  ja  soi- 
den, meren  ja  kallioriuttain  asukkaiden  elämää  ja  tapoja.  Kaikille  anne- 
taan joku  sattuva  piirre,  kaikille  omistetaan  samanlaisia  tunteita  ja  omi- 
naisuuksia, joita  lapaa  ihmiselämässäkin.  Tekijätär  tempaa  nuoret  lukijat 
mukaansa  ja  vie  heidät  lähelle  luonnon  ihmeellistä  tarumaailmaa. 

Kirjaa  kaunistavat  monet  ihanat  luonnonkuvaukset.  Alkukevään 
kaunis,  mutta  oikullinen  ja  vaihtelevainen  aika  on  raikkaalla  ja  viehättä- 
vällä tavalla  esitetty.  Kirjan  suurin  ansio  lukukirjana  onkin  juuri  se, 
että  se  avaa  lukijan  silmät  tajuamaan  ja  käsittämään  luonnon  ihmeellisiä 
salaisuuksia  ja  pyhää  kauneutta,  se  ikäänkuin  hetkiseksi  kohottaa  hänet 
yläpuolelle  jokapäiväisen  -elämän  vapaampaan  ja  luonnollisempaan  maail- 
maan. Ja  se  kaunis,  sovinnollinen  elämänkatsomus,  luottamus  kauneu- 
den ja  hyvyyden  johdatukseen,  joka  vallitsee  kaikkialla  luonnossa  ja 
eläintenkin  keskuudessa  on  epäilemättä  myös  omiaan  henkisesti  kohotta- 
maan ja  jalostamaan  nuoria  lukijoita.  Ruotsalaisissa  lapsissa  kirja  var- 
maankin herättää  myös  isänmaallisia  tunteita  ja  rakkautta  kotiseutuun. 
Sanalla  sanoen  Selma  Lagerlöfin  kirja  vastaa  oivallisen  lukukirjan  kaikkia 
vaatimuksia.  Se  kykenee  sekä  huvittamaan  että  opettamaan  ja  kohotta- 
maan lukijaa. 

Suomennoksen  on  Juhani  Aho  mestarillisesti  suorittanut.  Ei  mitään 
huonoa  ja  kuivaa  käännöskieltä,  vaan  todellista  uudestaan  runoilemilta 
toisella  kielellä.  Suomalaisissa  kouluissa  kirja  tietysti  ei  sovi  lukukir- 
jaksi, mutta  hyvää  lukemista  siinä  muuten  epäilemättä  oh  nousevalle 
nuorisollemme. 

Ulkoasu  ja  kuvitus  ovat  erittäin  miellyttäviä.  Toivomme  kirjalle 
laajaa  leviämistä  kasvavan  kansan  keskuudessa. 

M.   VV.  E eh. 


Margarbtb  Böhmb.  Yhteiskunnan  hylkäämä.  Langenneen  naisen  päiväkirja. 
Suom.  Salu  Latvala.  Kuopio  1906.  Kuopion  uusi  kirjapaino.  304  s. 
8;o.     Hinta  3:  25. 

»Yhteiskunnan  hylkäämä"  eli  „Tagebuch  einer  Verlorenen*,  niinkuin 
tämän  kirjan  nimi  alkukielellä  kuuluu,  herätti  heti  ilmestyttyään  Saksassa 
niin  suurta  huomiota,  että  lyhyessä  ajassa  srtä  myötiin  lähes  90,000 
kappaletta.  Meilläkin  siitä  viime  vuonna  ilmestyi  sekä  suomen-  että 
ruotsinkielinen  käännös. 

Mikä  on  syynä  tämän  kirjan  tavattomaan  menekkiin?  Epäilemättä 
sen  aihe,  joka  ei  ole  aivan  tavallinen  kirjallisuudessa.  Samantapaisia  oloja 
kuvailee   tosin   Jacob   Wassermann  muutamia  vuosia  sitten  ilmestyneessä 

kirjassaan  „Die  Erzählung  der  jungen  Renate  Fuchs",  mutta  tämä  ilmoi- 
tettavanamme oleva  kirja  vaikuttaa  paljoa  välittömämmin  ja  uskottavammin. 
Siihen  on  kai  etupäässä  syynä  se  että  kirja  on  päiväkirjan  muotoon  kir- 
joitettu ja  että  se  on  langenneen  naisen  oma  tunnustus,  niinkuin  julkai- 
sija Margarete  Böhme  alkusanoissaan  väittää,  jotavastoin  Wassermannin 
teoksessa  on  vain  ulkopuolella  seisovan,  miehen,  tekemiä  huomioita. 

Se  seikka  että  kirja  on  kirjoitettu  päiväkirjamuotoon,  on  sille  epäi- 
lemättä suureksi  eduksi,  varsinkin  kun  muistiinpanot  alkavat  jo  konfir- 
matsiönipäivästä  ja  jatkuvat  sitten  toistakymmentä  vuotta  eteenpäin  aina 
päähenkilön  kuolemaan  saakka.  Siten  voipi  lukija  saada  selityksen  sii- 
hen kysymykseen,  miksi  tämä  nainen,  jossa  sittenkin  polvjalla  oli  niin 
paljon  hyvää  ja  jaloa,  jossa  oli  niin  paljon  „ viehättävää  naisellisuutta  ja 
miellyttäviä  luonteenominaisuuksia*'  lankesi  niin  syvälle.  Että  hän  itse 
oli  siihen  alkuaan  jokseenkin  viaton,  käynee  jokaiselle  selville. 

Kevytmielisyys  oli  hänellä  jo  veressä,  sen  hän  oli  isältänsä  perinyt, 
ja  hänen  kotinsa  oli  paras  maa-ala,  jotta  tällainen  taipumus  pääsisi  rehoit- 
tamaan.  Äiti  oli  varhain  kuollut  ja  toinen  taloudenhoitaja  toisensa  pe- 
rästä otettiin  taloon.  Etteivät  nuo  nuoret  naiset  ainoastaan  hoitaneet  ta- 
loa, selvisi  hänelle  jo  viidentoista  vanhana,  jolloin  hän  itse  joutui  myös 
raa'an  miehen  uhriksi.  Yksi  taloudenhoitajista,  johon  tyttö  oli  ollut  eri- 
tyisen kiintynyt,  hukutti  itsensä  äkkiä  ja  tuo  tapaus  saattoi  hänet  aivan 
epätoivoon.  Ainoa  koko  talossa,  joka  silloin  muisti  häntä  ja  koetti  loh- 
duttaa häntä,  oli  isän  apulainen,  ja  tämä  käytti  silloin  hyväksensä  tytön 
turvattomuutta  ja  tietämättömyyttä. 

Mutta  ei  tämänkään  tapauksen  olisi  tarvinnut  kokonaan  turmella  tyttöä, 
ja  varmaan  hän  olisi  voinut  siitä  kohotakin,  jos  hän  olisi  vapaasti  saanut 
seurata  sitä  tunnetta,  joka  nyt  heräsi  hänen  sydämessään  luonnollisena  ja 
valtavana.  Niin  nuori  kuin  hän  olikin  synnyttäessään  lapsensa,  niin  äidin- 
tunne  tuota  avutonta  olentoa  kohtaan  oli  hänessä  selvä  ja  voimakas. 
Mutta  silloin  toiset  pelastaakseen  tytön  maineen  ottivat  häneltä  lapsen 
pois  ja  lähettivät  hänet  ankaraan  pappisperheeseen,  jossa  tuota  nuorta 
muka  turmeltunutta  tyttöä  kohdeltiin  mitä  suurimmalla  ankaruudella  ja 
rakkauden  puutteella.  Että  tuo  kristillinen  pappisperhe  siten  suuressa 
määrin  vaikutti  juuri  hänen  varsinaiseen  lankeemukseensa,  on  päivän  selvää* 

Tyttö  karkaa  ankaran  papin  luota,  jossa  elämä  oli  tullut  hänelle 
aivan  sietämättömäksi,  ja  sitten  lukija  saa  seurata  hänen  vaiheitaan  maa^ 
ilmalla,  jotka  ovat  sanomattoman  kirjavia.  Mutta  koko  ajan  on  pakko 
myötätuntoisuutta  ja  sääliä  tuntea  tuota  onnetonta  naista  kohtaan,  joka  on 
joutunut  noin  surkeihin  oloihin  etupäässä  vaan  siksi,  että  hän  lapsesta 
saakka  on  ollut  tuuliajolla,  ettei  hänellä  ole  ollut  ketään,  joka  rakkaudella 
olisi  häntä  ohjannut  ja  tukenut.  Varattomana,  kokemattomana,  oppimat- 
tomana  hän  on  heitetty  keskelle  elämän  merta,  kummako  jos  hän  siihen 

hukkuukin.  Hänessä  ei  kuitenkaan  koskaan  vaikene  se  ääni,  joka  kaipaa 
jotakin  korkeampaa  ja  parempaa,  joskohta  hänen  yritykslensä  raukeavat- 
kin aina  kesken.  Mutta  siihenkään  hän  ei  ole  yksin  syypää,  vaan  suuri 
syy  lankeaa  myös  yhteiskunnallisen  käsityskannan  osalle. 

Lukuunottamatta  muutamia  osia,  jotka  todistavat  aito-saksalaista 
monisanaisuutta  ja  tekevät  hiukan  venytetyn  ja  pitkäveteisen  vaikutuksen, 
on  kirja  mieltäkiinnittävä  ja  harvinaisella  lämmöllä  kirjoitettu.  Se  avaa 
aivan  uuden  maailman  n.  s.  kunniallisille  naisille,  jotka  ikänsä  elävät 
kodin  turvassa  ja  joilla  on  vain  varsin  himmeä  käsitys  siitä  elämästä, 
jota  »yhteiskunnan  hylkäämät"  sisaret  viettävät.  Se  on  heille  varsin  ter- 
veellinenkin kirja,  sillä  se  ehkä  jossakin  määrässä  voi  poistaa  sitä  ylem- 
myyden ja  itsetyytyväisyyden  tunnetta,  jota  he  niin  mielellänsä  tuntevat 
antaessaan  joskus  ajatuksensa  eksyä  niin  kaukaisille  poluille,  kuin  näiden 
onnettomien  olentojen  pariin,  joille  he  tuskin  tahtovat  ihmisarvoa  myön- 
tää. Se  opettaa  heille  ehkä  myös  sen  tosiasian,  että  paljoa  enemmän  kuin 
omaa  itseänsä  ja  moraalista  voimaansa  he  saavat  kiittää  turvaavaa  ympä- 
ristöänsä siitä,  etteivät  he  itse  ole  joutuneet  yhtä  onnettomiin  oloihin,  ja 
samalla  he  ehkä  myös  ymmärtävät  että  näilläkin  naisilla  on  samat  tun- 
teet ja  taistelut,  ehkä  vain  monta  vertaa  syvemmät  ja  todellisemmat,  kuin 
ikänä  niillä,  jotka  kulkevat  yhteiskunnan  korkeimmilla  kukl{uloilla. 

Olen  varma  siitä,  ettei  kukaan,  joka  tämän  kirjan  on  lukenut,  voi 
kivittää  sitä  naista,  joka  sydän  verensä  noihin  päiväkirjanlehtiin  on  vuo- 
dattanut, vaan  pikemmin  kääntää  syytöksen  omaa  itseänsä  kohti  ja  tois- 
taa ne  sanat,  joihin  kirja  päättyy: 

„ Jumala  varjelkoon  lapsiamme!** 

H.  s. 


Conrad  Ferdinand  Meyer.  Pescara,  NovellL  (Suurten  kertojain  teoksia 
XII.)  25:nnestä  painoksesta  suomensi  Joel  Lehtonen.  Lahdessa 
1906.  Wemer  Söderström  Osakeyhtiö.  157  siv.  8:0.  Hinta  i:  — , 
sid.  i:  75. 

Conrad  Ferdinand  Meyer  —  tyypillinen  saksalainen  nimi!  Ja  his- 
toriallinen novelli!  Tietysti  joku  noita  ikuisia  »ajankuvia**,  esityksessään 
germaanisen  leveä,  historiallisessa  tunnollisuudessaan  ikävä,  taiteellisuu- 
dessaan —  ehta  saksalainen. 

Tällä  kertaa  erehdys. 

Ei  tarvitse  pitkälti  lukea,  ennenkuin  sen  huomaa.  Ja  alkuun  pääs* 
tyään  lukee  nautinnokseen.  Sillä  tämä  Meyer  on  taiteilija:  kaikki  on  kir- 
kasta  ja  läpinäkyvää  kuin  yksiöinen  jää.  Taiteellisen  rajoittamisen  suuri 
laki  on  hänellä  veressä:  semmoista  ei  opita.  Ja  hänen  mielikuvituksensa 
veistelee   harvinaisen  plastillisia  kuvia,  mikä  on  aivan  epäsaksalaista. 

Ja  kuitenkin:  yksi  kompastus  on  kieltämätön  ja  sen  pahempi  pää- 
toiminnan päämomentissa  — : 

Näyttämönä  on  16:nnen  vuosisadan  Italia,  Macchiavellin  Italia,  se 
Italia,  jossa  kaikki  on  kaupan.  Tämä  tausta  on  esitetty  varmoin  piirtein 
ja  vakuuttavalla  historiallisella  terävänäköisyydellä.  Mitään  epäolennaista 
ei  ole  laahattu  näyttämölle. 

Päähenkilö  on  sotapäällikkö  Pescara.  Pääkohta  on  hänen  kiusauk- 
sensa.    (Novellin    saksalainen  nimi  onkin:  Die  Versuchung  des  Pescara.) 

Kiusaus  on  unelma  Italia-äidin  vapauttamisesta,  yhteenliittämisestä 
kansalliseksi  kokonaisuudeksi.  Ja  kiusaus  lähestyy  häntä  hänen  oman 
puolisonsa,  runoilijatar  Vittoria  Colonnan  hurmaavassa  hahmossa. 

Pescara  on  keisarin  suurin  sotapäällikkö,  hänellä  on  uskollinen 
sotajoukko.  Mikä  olisi  hänelle  mahdotonta,  tänä  odottamattomien  yllä- 
tysten aikana.  Miksi  yhdistetyn  isänmaan  kultainen  kuningaskruunu  ei 
sopisi  hänen  voitonseppelöimään  päähänsä?  Pyhä  isä  on  hänet  jo  enna- 
kolta voidellut,  liittolaisia  hänelle  tarjoutuu.  Vain  ratkaiseva  askel!  — 
Mutta,  mutta:  Pescaran  kohtalo  on  määrätty,  hän  H  voi  kiusaukseen 
langeta.  Hän  on  sairas,  kuolemaan  tuomittu  —  vaikka  hän  äärettömillä 
tahdonponnistuksilla  on  sen  saanut  salatuksi  kaikilta  —  hän  tietää  jo 
muutaman  päivän  kuluttua  makaavansa  kylmänä  ruumiina.  Niinkuin 
tapahtuukin.  Tässä  on  kompastus:  kiusauksen  edellytyksenä  on  vapaa 
tahto,  inhimillistä  ja  psykologista  mielenkiintoa  on  vain  kiusauksella, 
jota  seuraa  lankeamisen  mahdollisuus.  Sitä  ei  ole  Pescaralla.  Päähen- 
kilö on  tosin  voittanut  myötätunnossa,  mutta  novelli  on  eheydessä 
menettänyt.     Mikä  on  todella  vahinko. 

Ja  kuitenkin  täytyy  ihmetellä  kirjailijaa,  joka  tämänkin  jälkeen  voi 
estää  lukijan  mielenkiintoa  kokonaan  laukeamasta.  Pescara  kasvaa  sitten- 
kin loppuun  saakka,  joskaan  ei  taiteellisessa  merkityksessä.  Mutta  alku- 
puoli on  paras.  Toiminnan  jänteet  ovat  kimmoisen  kireät,  tuntee  että 
langat  ovat  mestarin  kädessä.  Sentähden  suo  mielellään  anteeksi  sen  pie- 
nen ^taituroimisen**,  joka  joskus  pilkistää  esiin.  Pääansio  on  kuitenkin 
että  novellin  läpi  virtaa  kuulas  tunturi-ilma  —  Meyer  onkin  syntyään 
sveitsiläinen. 

Joel  Lehtosen  suomennos,  niinkuin  voi  odottaa,  on  yleensä  hyvä: 
niin  kaukainen  kuin  kertomus  ajan  ja  paikan  puolesta  onkin,  puhuvat 
henkilöt  supi-suomea.  Joku  poikamainen  käänne  tai  kovin  tutunomainen 
sana,  esim.  pikiintyäy  henttu  —  itsessään  ei  minulla  mitään  ole  niitä  vas- 
taan —  tuntuu  vaan  hieman  vieraalta  italialaisen  cavalieron  suussa. 

Tällä  hetkellä  tarvitsee  kirjallisuutemme  juuri  tämmöisiä  taiteellisia, 
muotokirkkaita  kirjoja.  Toivottavaa  on  että  saman  tekijän  novelleista 
ainakin  „ Munkin  häät^  vielä  saataisiin  suomalaiseen  asuun. 

Y.  K. 

AiN*    Gliisabeth  Pbnnanbn,   Tschandalan  vanki.     Helsinki  1907.     Otava.     105 
siv.    8:0.     Hinta  i:  75. 

Nuori  kirjailijatar,  joka  viime  syksynä  esikoitsi  suorasanaisella  ker- 
tomuksella ^Voimaihmisiä*',  on  nyt  kevätpuolella  lähettänyt  julkisuuteen 
kokoelman  runoja.  Kertomus  todisti  kirjoittajassa  havaintokykyä  ja  mieli- 
kuvitusta ja  herätti  jonkun  verran  toiveita»  vaikka  aiheenpitely  ja  tyyli 
oli  vielä  kovin  epätasaista  ja  sekavaa.  Vaikeampi  on  antto  samanlaista 
tunnustusta  Ain*  Eliisabeth  Pennasen  lyyrillisistä  kokeista.  Niissä  ovat 
eletyt  todellisuuskuvat  supistuneet  sangen  vähiin,  vähempään  kuin  suo- 
rasanaisessa kertomuksessa.  Sijaan  on  tullut  hämyistä,  epäselvää  unelma- 
romantiikkia  keijuineen,  perhoineen,  kukkineen  ja  kuutamoineen.  Ja 
missä  näiden  kuutamosatujen  lomasta  pilkistää  esiin  pieni  katkelma  to- 
della elettyä  sielunhistoriaa  (esim.  kappaleissa  »Tunteen  rukous/*  ja 
„Kirous^),  ei  sitäkään  ole  saatu  nuhteettomaan  taiteelliseen  muotoon  pue- 
tuksi. Lukija  saattaa  eräiden  säkeiden  nojalla  päätellä  tekijän  tunteneen 
ja  tapailleen  jotakin  kaunista,  mutta  liukuneen  siitä  kohta  irti,  jaksamatta 
sitä  kokonaan,  omakseen  valloittaa.  Tällaisen  keskeneräisen  vaikutuksen 
tekevät  kokoelman  parhaatkin  kappaleet,  joista  oli  tässä  lehdessä  viime 
vuonna  muutamia  näytteitä  (ks.  Valvoja,  helmik.  1906).  Kenties  kaikista 
eheimpänä  ja  välittömimpänä  kuvastuu  eletty  tunnelma  runossa  ,, Kaksi 
vierasta . .  .^  Mutta  se  onkin  ainoita  kokonaisia.  Muuten  ei  ole  ihmet- 
telemistä, että  nuoren  vasta-alkajan  säkeissä  kuuluu  siellä  täällä  kaikua 
nykyisistä  suomenkielisistä  lyyrikoistamme  Leinosta  ja  Mannisesta  tai  että 
tekijättären  herkkää,  kuutamohaaveista  sielua  ovat  koskettaneet  Heinen 
„Laulujen  kirjan**  kuvat  ja  säveleet  sikermässä  „Kuudanyö".  Vasta 
omintakeinen,  voimakkaasti  todellisuudessa  elävä  perso nallisuus  pystyisi 
luomaan  itsenäisen  muodon  itsenäisille  elämäntunnoilleen.  Mutta 
semmoisia  uutuudenlupauksia  ei  ainakaan  allekirjoittanut  ole  voinut 
«Tschandalan  vangissa**  huomata.  Arvostelijan  ikävä  velvollisuus  on 
senvuoksi  merkitä,  että  tämä  teos  kokonaisuudessaan  on  tuommoinen 
»oskyldigt  ingenting",  viaton  vähäpätöisyys,  jolla  ei  ole  elämisen  mah- 
dollisuuksia, mutta  jommoisia  arvokkalmmatkin  kustannus! iikkeemme  jou- 
tuvat taritsemaan  yleisölle  vuodenmittaan  useampiakin,  toivottavasti  pa- 
rempaa tulevaisuutta  odotellessa. 

V.  T. 

£.  Nbryandbk.     Keisari  Aleksanteri  I:sen  matkat  Suomessa.    Runsaasti  kuvitettu. 
Helsingissa  1906.     Otava.    313  siv.  8:0.     Hinta  5:  75. 

Keisari  Aleksanteri  I:n  Suomen  matkat  ovat  pysyneet  kansan  muis- 
tossa ja  sen  ne  hyvin  ansaitsevatkin  merkitykseensä  nähden.  Myöskin 
kirjallisuudessa  on  niitä  ennen  useammin  kuvattu,  mainittakoon  esimer- 
kiksi vain  B.  O.  Schaumanin  toimittama  „KeJsar  Alexander  I  resa  i 
Finland  1819*  (v.  1892),  josta  lyhyempi  laitos  suomekQikin  ilmestyi. 
Mutta  kuitenkin  voidaan  sanoa  että  esillä  oleva  maist.  E.  Nervanderin 
teos  on  ensimäinen,  jossa  ne  tulevat  yhtenäisessä  kuvauksessa  ja  tässä 
laajuudessa  esitetyiksi.  Tekijä  on  sitä  varten,  painetuista  lähteistä  puhu- 
matta, keräillyt  säilyneitä  muistotietoja  aineensa  valaisemiseksi  sekä  yh- 
teisen kansan  että  sivistyneiden  piiristä,  ja  on  siinä  ilmoituksensa 
mukaan  menestynyt  paremmin  kuin  edeltäpäin  uskalsi  toivoakaan.  Mikäli 
olen  voinut  huomata  on  kirjallisuuttakin  varsin  tarkasti  käytetty. 

Täten  syntynyt  kirja  onkin  ilahuttava  todistus,  miten  täydellinen 
kuva  Aleksanteri  I:n  matkoista  maassamme  vielä  on  voitu  luoda.  Teki- 
jää on  kiittäminen  siitä,  että  hän  täten  epäilemättä  häviösitä  on  pelasta- 
nut paljon,  joka  varmaankin  muutoin  olisi  ikipäiviksi  unheeseen  joutunut. 
Saamme  tässä  kaikkine  pikkupiirteineen  kuvan  siitä  hallitsijasta,  ,,jonka 
sotajoukot  voittivat  maan,  jonka  lempeys  voitti  kansan*"  (niinkuin 
päällekirjoitus  Turun  porvariston  v.  1809  keisarille  pystyttämässä  kun- 
niaportissa  kuului),  mikäli  hän  meidän  maassamme  oleskeli. 

Aleksanteri  I  teki  Suomeen  yhteensä  viisi  matkaa:  1803  Venäjän 
Suomeen,  sekä  1809  kahdesti,  1812  ja  1819  entiseen  Ruotsin  Suomeen. 
Useimmat  näistä  ovat  historiallisestikin  olleet  maallemme  sangen  muis- 
tettavia. Venlan  Suomen  matkaan  nähden  olisi  tässä  suhteessa  sopinut 
huomauttaa,  että  todennäköisesti  keisarin  näkemykset  tällä  matkalla  ja 
niiden  vertailu  myöhempiin  kokemuksiin  eivät  ole  olleet  vaikuttamatta 
hänen    kantaansa  kysymykseen  vanhan  ja  uuden  Suomen  yhdistämisestä. 

Paitsi  noiden  matkain  kuvauksia,  joista  luonnollisesti  kuvaus  kei- 
sarin pitkästä  matkasta  v.  1819  on  laajin,  on  tekijä  kirjaan  lisännyt 
luvun  ^suomalaisen  lähetystön"  käynnistä  Pietarissa,  se  kun  myöskin 
saattoi  keisarin  personalliseen  yhteyteen  erisäätyisten  Suomen  kansa- 
laisten kanssa.  Tätä  ei  voi  muuta  kuin  hyväksyä,  ja  se  on  melkoisesti 
laajentanut  kuvauksen  puitteita. 

Esityksen  elävyyttä  lisäävät  suuresti  ne  monet  kuvat,  henkilöistä, 
paikoista,  keisarillisista  armolahjoista  ynnä  muista,  joita  on  kirjaan  lii- 
tetty. Kun  maist.  Nervander,  kuten  tunnettu,  on  kultuurihistoriamme 
etevimpiä    tuntijoita  ja  kuvaajia,  jonka  johdolla  on  viehättävää  syventyä 

menneiten  aikojen  elämään,  voidaan  syystä  kehoittaa  kaikkia  historialli- 
sen lukemisen  harrast^'ia  tutustumaan  esilläolevaan  teokseen,  josta  var- 
maankin on  heille  oleva  sekä  huvia  että  hyötyä. 

Arvostelijan  velvollisuuden  mukaisesti  tehdäkseni  jonkun  muistu- 
tuksen teosta  vastaan  tahdon  huomauttaa  että  Aleksanteri  I:n  hallitsija- 
vakuutuksen  jäljennös  olisi  ollut  hankittava  välttämättä  —  kuten  teki- 
jäkin sittemmin  näyttää  huomanneen  —  jostakin  alkuperäisestä  kap- 
paleesta eikä  semmoisen  uudestipainoksen  mukaan,  joka  jo  ensi  silmäyk- 
sellä kirjainlajillaan  herättää  epäilystä  autentisuudestaan.  Joskus  olisi 
suonut  lähteen  olleen  tarkemmin  ilmoitettuna  (esim.  viittaus  Suomi  aika- 
kauskirjaan, ilman  lähempää  tiedonantoa,  ei  paljon  auta). 

K.  Grotenfelt. 


Maurits  Hallberg.  Minnespenrnngar  öfver  enskilda  personer  födda  eller  verk- 
samma  i  Finland.  (Skrifter  utgifna  af  Svenska  Litteratursallskapet  i 
Finland  LXXIV,  i.)    Helsingissä  1906.   VIII  +  154  siv.  8:0.    Hinta  3:  — . 

Numismatiikki,  rahatutkimus,  samoin  kAin  sen  alaosasto  mitalitut- 
kimus  on  sekin  kultuurihistorian  aputiede,  ja  rahanlyönnin  historia  ulot- 
tuu kuten  tunnettu  hyvinkin  kaukaisiin  aikoihin.  Sitä  vastoin  muisto- 
rahain  lyönti  yksityisten  henkilöin  kunniaksi,  jommoisia  mitaleja  esillä- 
oleva teos  koskettelee,  on  verraten  nuori.  Kolmikymmenvuotisen  sodan 
aikana  tapa  tunkeutui  Ruotsiin,  ja  Venäjälle  se  niinkuin  niin  paljon 
muutakin  ttilt  Pietari  suuren  aikana.  Suomessa  se  tapa  verraten  sangen 
myöhään  ja  harvaan  on  tullut  käytäntöön.  Ensimäinen  suomalaisesta 
aloitteesta  lyöty  tällainen  muistoraha  kunnioittaa,  merkillistä  kyllä,  sitä 
miestä,  jota  muutenkin  pidetään  suomalaisen  kultuurin  ja  historian  eloon- 
*herättäjänä,  H.  G.  Porthania. 

Hra  Hallbergin  teos  sisältää  luettelon  kaikista  ^Suomessa  syntynei- 
den tai  vaikuttaneiden  yksityisten  henkilöiden '^  kunniaksi  lyödyistä 
muistorahoista.  Eikä  niitä  ole  kertynyt  aivan  pieni  määrä.  Luetellaan 
kolmattasataa  muistorahaa,  joita  on  lyöty  108  (oikeastaan  109)  henkilön 
muistoksi.  Mutta  tämä  luku  supistuu  melkoisesti,  kun  tarkemmin  katso- 
taan missä  määrin  todellakin  nämä  rahat  Suomen  kultuuriin  tai  histo- 
riaan kajoovat.  Ehkäpä  voinee  pieni  katsaus  tässä  suhteessa  luk^aa 
huvittaa.  Mainituista  109  henkilöstä  on  51,  jotka  eivät  ole  Suomessa 
syntyneet  ja  joiden  muistorahat  eivät  myöskään  mitään  Suomea  koskevaa 
sisällä.  Tosin  joukossa  on  joku,  jonka  nimi  ja  vaikutus  on  Suomenkin 
historiaan  pysyväisemmin  kiintynyt,  kuten  Birger  jaarli,  Juhana  Sijern- 
hök,  J.  H.  Kellgren,  E.  af  Wetterstedt,  Israel  Hvasser  ja  joku  muu,  vaan 
kaikkein    useimmista    voidaan   suuresti    epäillä,    ovatko    heidän    nimensä 

oikeastaan  tässä  paikallaan.  Näiden  joukkoon  on  vielä  liettävä  kuningas 
Kaarlo  Knuutinpoika,  kun  ilmoitus  hänen  synnynnästään  Suomessa  on 
epävarma.  Sitten  on  lueteltujen  joukossa  10  tosin  Suomessa  syntynyttä, 
mutta  vaikutuksensa  puolesta  kokonaan  muihin  maihin  kuuluvaa  henki- 
löä, esim.  Sten  Bjelke,  Dmitri  GalitsiUj  Fredriika  Bremer,  ainoa  nainen, 
joka  luettelossa  tavataan,  G.  af  Wetterstedt  y<  m« 

Jää  siis  oikeastaan  47  henkilöä,  joiden  muistorahat  todellakin  Suo-, 
melle  kuuluvat  ja.  Suomesta  muistuttavat.  Näitä  on  9  ulkomaalaista, 
ruotsalaista,  ja  Suomea  koskeva  seikka. supistuu  niissä  joskus  hyvinkin 
vjähäiseen,  esim.  Aksel  Oxenstjernan  suhteen  kirjaimiin  L.  B.  I.  K.  s.  o. 
Liber  Baro  in  Kimito  (Kemiön  vapaaherra).  Sitä  vastoin  Yrjö  v.  Döbelnin 
muistorahassa  oleva  kirjoitus:  Defensor  strenuus  Finlandiae  (Suomen  sit- 
keä puolustaja)  todella  liittää  sen  meidän  historiamme  muistoihin.  Vielä 
enemmän  on  tämä  asianlaita  kahdessa  ruotsalaisten  miesten  kunniaksi, 
mutta  suomalaisten  toimesta  lyödyssä  mitalissa.  Toinen  on  Tukholman 
suomalaisen  seurakunnan  maaherra  Nils  v.  Rosensteinin  kunniaksi  lyömä 
raha,  jossa  on  kirjoitus:.  „N.  v.  Rosenstein  Maaherra  K.  P.  T-  O.  — 
Särjettyneldä  Säily tetyldä**  ja  taitteessa  „Suomal.  Seurak.  Stockh.  1814'', 
lyöty  sen  johdosta  että  Rosenstein  oli  vaikuttanut  lakkautettavaksi  ehdoi- 
tetun  seurakunnan  pysyttämiseksi,  ensimäinen  ja  pitkiksi  ajoiksi  ainoa 
suomenkielisellä  kirjoituksella  varustettu^  toinen  Upsalan  suomalaisen 
ylioppilaskansAkunnan  inspehtorilleen  P.  v.  Afxeliukselle  v.  1821  antama. 

Niiden  suomalaisten  luku,  joiden  kunniaksi  on  muistorahoja  lyöty, 
supistuu  siten  38:^an.  Näistäkin  tavataan -örn  nimet  ainoastaan  ohimen- 
nen mainittuina  toisten  rinnalla,  joten  erikoisella  muistorahalla  kunnioi- 
tettujen luku  on  kolmekymmentäkaksi.  Ruotsissa  ovat  siten  seuraavat 
Suomen  miehet;  siltä  ajalta  jolloin  Suomen  ja  Ruotsin  kohtalot  vielä 
olivat  suureksi  osaksi  yhteiset,  tulleet  muistetuiksi:  Klaus  Kristerin poika 
Horn,  Klaus  Laurinpoika  Fleming,  Kustavi  Horn,  Arvi  Wittenberg,  Fabian ' 
Wrede,  Elias  Brenner,  Jaakko  Frese,  Arvi  Horn,  Augustin  Ehrensvärd, 
G.  F.  Creutz,  Juhana  Hisinger,  K.  A.  Ehrensvärd,  Michael  Chorseus, 
A.  N.  Edelcrantz,  K.  P.  Hällström,  B.  H.  Crusell,  Fr.  M.  Franzen, 
Gabriel  Poppiys  ja  K.  D.  Skogman.  Yhteensä  siis  yhdeksäntoista.  Suo- 
messa tai  itse  suomalaisten  toimesta  on  muistorahalla  kunnioitettu  ai- 
noastaan seuraavia  kolmeatoista  henkilöä:  H.  G.  Porthan  (kaksi:  boreali- 
nen  kansakunta  1799;  hänen  muistopatsaansa  paljastajaisiksi  1864);  G. 
M.  Armfelt  (1800);  Gabriel  Ahlman  (Suomen  talousseura  testamenttilah- 
joituksen johdosta  180i);  taistelussa  kaatuneet  veljekset  A.  V.  ja  C.  G. 
Ramsay  (yhteinen  raha,  heidän  äitinsä  lyöttämä  1811);  F.  W.  Pipping 
(bor.ealinen  osakunta  1837);  R.  H.  Rehbinder  (1841);  A.  E.  Nordenskiöld 
(Suomen  tiedeseura  Aasian  ympäripurjehduksen  johdosta  1880);  L. 
Mechelin   (1899);    Elias    Lönnrot    (1902);  C.  G.  Estlander  (1904);  J.  L. 

Runeberg  (1904)  ja  J.  V.  Snellman  (Suomalaisen  Kirjallisuuden  Seura 
1906).  Näiden  lisäksi  tulevat  nuo  kaksi  N.  v.  Rosensteiniile  (1814)  ja 
P.  V.  Afzeliukselle  (1821)  omistetut.  On  siis  oikeastaan  olemassa  vain 
viisitoista  nimenomaan  suomalaisten  aloitteesta  syntynyttä  tämäntapaista 
muistorahaa.  Vasta  viime  vuosien  kuluessa  on  meillä  huomattavissa 
jonkinlainen  harrastus  tällä  keinolla  ikuistuttaa  mainioiden  henkilöiden 
muistoa. 

Jos  siis  onkin  tämä  ala  Suomessa  jotenkin  köyhästi  edustettuna, 
on  kuitenkin  luettelon  tekijää  kiittäminen  siitä,  että  hän  on  koonnut, 
mitä  maatamme  ja  kansalaisiamme  koskevaa  olemassa  on.  Kuvat  tär- 
keimmistä muistorahoista  olisivat  tämänlaatuisessa  teoksessa  suuresti  lisän- 
neet sen  arvoa  ja  luullakseni  myöskin  yleisön  intressiä  siihen.  Nimileh- 
den  ykkönen  viittaa  siihen,  että  jatkoa  teokselle  ajatellaan.  Mitä  tähän 
lähinnä  on  ajateltu  otettavaksi,  en  tiedä.  Lausun  kuitenkin  sen  toivomuk- 
sen että  käännettäisiin  huomio  Suomen  historian  muistettavien  tapausten, 
taisteluiden,  muistojuhlien  y.  m.  s.,  johdosta  lyötyihin  mitaleihin,  se  kun 
mielestäni  olisi  melkoista  tärkeämpi  meille  kuin  esim.  hallitsijaperheihin 
kuuluvain  henkilöiden  muistorahojen  luetteleminen.  Luulen  että  tuom- 
moisen luettelon  aikaansaaminen  kultuurihistoriallisella  merkityksellään 
runsaasti  korvaisi  siihen  pantua  vaivaa. 

K.  Grotenfelt. 


Aikakauskiij  allisutittft. 

Kirjapainotaito,  Graafillinen  aikakauslehti.  Toimitus:  Jalmari 
Helme,  vastaava,  J.  A.  Tukiainen,  toimitussihteeri,  K.  Lundström. 
Huhtikuulla  1907.    Näytenumero. 

Yhä  suurempaa  huomiota  meillä  on  ruvettu  kiinnittämään  kirjain  ja 
aikakautisten  julkaisujen  ulkoasuun,  sekä  taiteelliseen  että  typografiseen. 
Ilahduttavana  ajanmerkkinä  tässä  suhteessa  on  pidettävä,  että  suomeksi 
jälleen  alkaa  ilmestyä  erityinen  graafillinen  ammattilehti  Kirjapainotaito, 
Tämä  aikakauslehti  on,  samoinkuin  sen  jokin  aika  sitten  lakannut  edeltäjä 
Kirjaltaja,  asettanut  päämääräkseen  kirjapainotaidon  kaikenpuolisen  kohot- 
tamisen ja  kehittämisen.  Silmälläpitäen  tätä  näkökohtaa  lehti  lupaa  tehdä 
voitavansa,  että  meillä  typografisella  alalla  vapauduttaisiin  ulkomaisesta, 
etenkin  tähän  saakka  miltei  yksinvaltiaasta  saksalaisesta  tekotavasta  ja 
että  sensijaan  saataisiin  syntymään  luonteenomaisen  suomalainen  suunta. 
Tämä  on  pyrkimys,  jonka  oikeutuksesta  ja  onnistumisen  suotavuudesta  ei 
ole  kaiketikaan  muuta  kuin  yksi  mielipide.  Niinikään  Kirjapainotaito  lupaa 
ottaa  tarkastuksenalaisiksi  huomattavimmat  kotimaiset  kirjateokset  kirja- 
painolliselta    kannalta,    latomisen  ja    painamisen  puolesta.     Ammatillisten 

neuvojen  antamisella,  latomis-  ja  painamiskilpailujen  toimeenpanemisella, 
lähetettyjen  työnäytteiden  arvostelemisella  ynnä  muilla  keinoin  lehti  sen- 
lisäksi  tahtoo  työskennellä  ammattitaidon  kehittämiseksi  ja  innostuksen 
virittämiseksi. 

Kirjapainotaidon  näytenumero  on  itse  kaunis  todistus  siitä,  mitä 
meillä  typografisella  alalla  voidaan  aikaansaada  aistikkuuteen  ja  taiteelli- 
seen yksinkertaisuuteen  nähden. 

Kirjapainotaidolla  on  oleva  kiitollinen,  joskaan  ei  ehkä  aina  yhtä 
helppo  tehtävä  siinä  kohottamis-  ja  uudistustyössä,  johon  se  on  antautu- 
nut. On  täysi  syy  toivottaa  menestystä  tälle  uudelle  lehdelle  ja  sen  kaik- 
kea kannatusta  ansaitseville  pyrkimyksille. 

A.  s. 


Tietoja  eri  aloilta. 
EakBi  kiijditnsta  suomalais-ugrilaisen  mytologian  alalta. 

Suomensukuisten  kansojen  kieli-  ja  kansatiede  on  saanut  monta 
uutteraa  tutkijaa  venäläisten  joukossa.  Tuntuu  heidän  kannaltaan  kat- 
soen melkein  siltä,  kuin  me  suomalaiset  olisimme  Jiian  hiljaisia  ja  vaati- 
mattomasti tyytyisimme,  niinkuin  eräs  venäläinen  finnologi  sanoo,  ainoas- 
taan kokoamaan  aineksia  antaen  vähemmin  asiaanperehtyneiden  vieraiden 
tehdä  niistä  johtopäätöksiä:  luoda  jumalaistarustoja,  selvittää  vanhoja 
kultuurimuotoja  ja  väitellä  kansanrunoutemme  alkuperästä.  Se  varovai- 
suus ja  hätäilemätön  perusteellisuus,  jota  meillä  noudatetaan  mainituissa 
tieteenhaaroissa,  on  käsittämätöntä  venäläiselle  tutkijalle,  joka  on  nopea 
pystyttämään  sirorakenteisia  teorioja  vähäisistäkin  aineksista.  Aineksien 
niukkuus  ei  kuitenkaan  haittaa  sitä  kysymystä,  jolle  ruhtinas  N.  S.  Tku- 
BBCKOj  on  omistanut  toisen  suomalais-ugrilaista  mytologiaa  koskevista 
kirjoituksistaan  moskovalaisessa  aikakauskirjassa  Etnografiöeskoe  Obozre- 
nie  1906. 

Asia  koskee  vogulilaisen  Olympon  tärkeää  asujanta,  n.  k.  „kul- 
taista  ämmää. '^  Tästä  muinaisajan  mahtavasta  jumalattaresta  on  kerto- 
muksia monen  ulkomaalaisen  ja  venäläisen  matkustajan  julkaisuissa. 
Aikakirjatkin  tietävät  mainita  siitä.  Lasta  sylissään  kantava  kullasta 
muovaeltu  jumalatar  oli  iaajalleulottuneen  palveluksen  esineenä.  Maan- 
tieteentutkijat,  tuntien  hänen  tärkeytensä,  piirsivät  kartoilleen  hänen  pat- 
saansa ja  panivat  merkille,  kuinka  kuuliaisesti  kansa  totteli  hänen  oraak- 
kelikäskyjään.  Ruht.  Trubeckoj  etsii  tutkielmassaan  tämän  jumalattaren 
vastinetta  vogulien  nykyisten  jumaluusolentojen  joukosta,  ja  on  hänen 
kirjoituksensa    sitä    huvittavampi,    koska    toht.    Karjalainen    luennoissaan 

ostjakkien  ja  vogulien  mytologiasta  on  esittänyt  osaksi  samanlaisia  johto- 
päätöksiä. 

Kirjoittaja  puhuu  aluksi  siitä,  että  jumalankuvaa  vieläkin  kerrotaan 
säilytettävän  jossain  salaisessa  paikassa,  mainiten  samalla  —  mistä 
lieneekin  tietonsa  saanut  —  että  toht.  Karjalaisen  on  muka  onnistunut 
tuoda  Helsinkiin  hopeainen  kopio  mainitusta  patsaasta.  ^  Mainittuaan  sit- 
ten, että  tällaisille  kopioille  kansa  vielä  tänäpäivänä  osoittaa  jumalallista 
kunnioitusta,  koska  ne  auttavat  vaimoja  ja  suovat  lapsia,  edistävät  metsäs- 
tystä ja  ohjaavat  ihmiskohtaloita,  löytää  kirjoittaja  samat  tehtävät  usein 
ylijumalan  Numi-TgriTnin  puolisoksi  käsitetyllä  KalUS-  eli  S^an- 
T^r^milla.  Vihastunut  ylijumala  oli  mustasukkaisuudesta  pudottanut 
hänet  taivaasta,  silloin  hän  juuri  synnytti  seitsemännen  poikansa 
Mirsusne-xumin  =  maailmaa  suojelevan  miehen.  Tarun  mukaan 
hän  sai  ylijumalalta  kumminkin  toimekseen  antaa  apua  synnytyksissä 
ja  ratkaista  ihmiskohtaloja.  Näin  tullaan  siihen  johtopäätökseen,  että 
lastaan  kantava  kultainen  ämmä  on  sama  kuin  KcdUi-T^rem  poi- 
kineen. Nimen  tarkempi  vogulilainen  vastine  selitetään  olevan  Kilältis- 
sän-tqrem  =  elämää  antava  jumaläiti.  Voguleilta  lainasivat  tämän 
jumalattaren  votjakit:  heidän  K^ldfHn-,  KiUHA-Mum^lleian  on  samanlai- 
nen tehtävä  ja  sitäpaitsi  hänen  nimitystään  ei  käy  selittäminen  votjakin 
kielen  kannalta.  ^  Tämä  todistaa,  että  Siperian  ugrilaiset  ja  permiläiset 
kansat  ovat  joskus  eläneet  lähemmässä  yhteydessä  toistensa  kanssa,  niin 
että  tällainen  vuorovaikutus  on  ollut  mahdollinen.  Siihen  on  historial- 
lakin todistuksia.  Uusien  kumartajiensa  elämäntapojen  vaikutuksesta  muut- 
tui osa  K^ldiHn-Mumjn  (myös  nimellä  m/u-k^USin)  tehtävistäkin,  metsäs- 
tyksen sijojelijasta  hän  tuli  maan  hedelmällisyyden  antajaksi  (mu  =  maa). 
Hänen  hämärä  haamunsa  sai  lisävärejä  venäläiseltä  pellonhaltiattarelta 
Poludnicalta:  pientareilla  kulkemisen  ja  peltoväen  kanssa  keskustelemisen. 
Viimemainittu  on  vaikuttanut  muidenkin  suom.-ugr.  kansojen  viljavainion- 
haltioihin,  niinkuin  syrj.  pölödznica,  perm.  vup-morik,  mordv.  paksava, 
votj.  invoSo.  Viitatluaan  klassilliseen  Artemiiseen,  joka  myös  vaihteli 
roolejaan  kreikkalaisten  elämäntapojen  muuttuessa,  katsoo  kirjoittaja  tuom- 
moisen ^muodonvaihtelun**  mahdolliseksi  votjakkilaisellekin  jumalattarelle. 


^  Toht.  Karjalaisen  tiedonantoa  myöten  ei  todellisuudessa  liene  mitään 
kultaista  patsasta  ollut  olemassa;  aiheen  taruun  on  antanut  epiteetti  „kultai- 
nen",  jota  yleensä  käytetään  ylhäisten  jumaluusolentojen  mainesanana.  Yhtä 
vähän  on  ollut  olemassa  patsaan  hopeaista  kopiota.  Toim.  muist. 

*  Lainaus  lienee  kulkenut  päinvastaista  suuntaa;  nimityksen  voi  juuri 
«votjakin  kielen  kannalta '^  selittää:  kildiHn  ~  kildU  (sanasta  kildj^i  'luoda, 
synnyttää,  siittää')  -\- in  'taivas',  siis  merkitys:  'luova,  synnyttävä  1.  siittävä 
taivas   (jumala)*   (vrt.    Y.  Wjchmann,    Tietoja   votjakkien  mytologiiasta  s.  7). 

Toini,  muist 

Tulivat  sitten  ensimäiset  vaikutukset  korkeammista  uskontomuodoista, 
kristinuskosta  Ja  islamista.  Kumpikin  levitti  apokryfisia  legendoja 
Kristuksesta  ja  Muhamedista.  Votjakit  muistivat  hämärästi  tarun  tai- 
vaasta pudotetusta  kultaisesta  ämmästä,  heidän  JT/J^jiin-Aft^m/staan. 
Käsitys  jumalan  sukupuolesta  oli  jo  ehtinyt  haihtua,  tiedettiin  vain,  että 
hän  „eli  ihmisten  keskuudessa,  kuljeskeli  pitkin  peltoja,  kokosi  pudon- 
neita tähkäpäitä  ja  lahjoitti  maanriistaa.'*  „ Eihän  votjakkein  KildiHn 
ole  huonompi  jumala  kuin  Kristus  tai  Muhamed",  ajatteli  votjakki,  ja 
näin  syntyi  jumalattaresta  jumala,  jota  sitä  paitsi  mainitaan  nimillä  Kolr 
diSin^  Kolein,  Kolein  ja  rukoillaan  auttamaan  maan  ja  naisten  hedel- 
mällisyyttä. 


Toinenkin  ruht.  Trubeckojn  kirjoitus  (Etnograflöeskoe  Obozrenie 
1905)  koskettelee  kultapatsasta,  mutta  nyt  jo  toista,  suomalaista,  sitä 
kultaneitoa,  jonka  taitava  takoja  Ilmarinen  teki  itselleen  koettaen  sillä 
korvata  entistä  emäntäänsä.  Kirjoittaja  nojautuu  kuuluisan  Kalevalan- 
tutkijan  Comparetti'n  mukaan  kahteen  tämän  runon  toisintoon,  ilomantsi- 
laiseen ja  inkeriläiseen,  huomaa  että  Ilmarinen  tahtoo  korvata  kuollutta 
vaimoaan  ja  rupeaa  etsimään  siinä  jälkiä  suomalais-ugrilaisesta  vainajain- 
palveluksesta.  Eräs  matkustaja  17:nneltä  vuosisadalta  kertoo,  että  ostja- 
keilla, etenkin  naisilla,  oli  tapana  ^  miehen  kuoltua  muovailla  hänestä  puu- 
kuvia,  vaatettaa  ja  ruokkia  niitä,  koska  he  luulivat,  että  vainajanhenki  vä- 
listä palaa  niihin.  Vielä  nytkin  ostjakkien  lesket  tekevät  itselleen  tuohesta 
ja  nahoista  miesvainajansa  edustajia,  syöttävät  niitä  ja  nukkuvat  niiden 
kanssa.  Niittytseremissit  kylvettävät  vainajainmuistojuhlissa  lehmuskeppiä, 
joka  muka  edustaa  kuollutta.  Kirjoittaja  luulee  kepille  ennen  annetun 
vainajan  muodon.  Tällaisesta  tavasta  on  muka  Kultaneito  jäännöksenä. 
Laulajat  ovat  unohtaneet  sen  alkuperäisen  merkityksen  vainajainpalveluk- 
sessa  ja  lukevat  sen  takomisen  Ilmarisen  tyhmyydeksi. 


Uusi  tutkija  suomalais-ugrilaisen  mytologian  alalla  ansaitsee  tunnus- 
tusta asianharrastuksestaan;  olisi  vain  toivottava  että  hän  vastedes  kokoisi 
käytettäväkseen  enemmän  ja  luotettavia  aineksia. 

V.  J.  Mansikka. 

Snomi  tilkoixiailla. 

—  Suomalainen  kaunokirjallisuuskokotlma  saksaksi.  Tohtori  J.  J. 
Mbybr,  Chicagon  yliopiston  opettaja,  syntyperältään  saksalainen,  joka 
viime  vuosina  itsekseen  on  opiskellut  suomen  kieltä,  aikoo  kohdakkoin 
julkaista  saksaksi  kokoelman  suomalaista  kaunokirjallisuutta.  Hänen  ko- 
koelmassaan tulevat  olemaan  edustettuina  sekä  vanhemmat  kirjailijamme, 
kuten  Aho,  Ingman  ja  Päivärinta,  että  aivan  nuorimmatkin.  Tohtori  Meyer 
liittää  teokseensa  johdannon,  jossa  hän  luo  yleiskatsauksen isen  silmäyksen 
uudempaan  suomalaiseen  kirjallisuuteen  ja  sen  kehitykseen. 

—  Prof.  E.  N.  SBTÄLÄn  tutkimuksesta  „Zur  Herkunft  und  Chrono- 
logie  der  älteren  germanischen  Lehnwörter  in  den  ostseefinnischen  Sprachen'' 
on  maamme  ulkopuolella  ilmestynyt  pari  arvostelua.  Toht.  W.  SchlOtbr 
on  Tarton  »Oppineen  seuran**  vuosikirjassa  julkaissut  laajanpuoleisen  selos- 
tuksen mainitun  tutkimuksen  sisällyksestä,  sanoen  m.  m.  että  se  on 
«selvästi  ja  yleiskatsauksellisesti  kirjoitettu  tutkimus",  ja  että  sen  tekijä 
„ punnitsee  eri  germanilaisten  kieliasteiden  —  alkugermanilaisen,  gootilai- 
sen  ja  alkuskandinavilaisen  kielimuodon  —  vaatimukset  eri  lainasanoihin 
nähden  varovasti  ja  harkitsee  jokaiseen  äänneilmiöön  nähden  niiden  suh- 
teellisen lainaamisajan  mahdollisuuden".  —  Italialaisessa  aikauskirjassa 
Rivistä  Bibliografica  Italiana  (toukok.  1907,  s.  153)  on  samasta  tutki- 
muksesta arvostelu,  jonka  kirjoittaja,  firenzeläinen  kielentutkija  G.  Ciardi- 
Dupr6  niinikään  tekee  selkoa  tutkijan  saavuttamista  tuloksista,  lausuen  m.  m. 
että  tutkimus  germanilaiseltakin  osaltaan  ^sisältää  monta  hyvää  huomiota 
ja    todistaa    että   hra  Setälällä  on  tälläkin  alalla  laajat  ja  varmat  tiedot. "^ 

—  Valvoja  Unkarissa,  Siitä  kirjoituksesta,  jonka  Minas  Berberian 
Valvojassa  julkaisi  Armenian  oloista,  on  toht.  Anton  Hbrrmann  julkais- 
sut kiittävän  selostuksen  unkarilaisessa  viikkolehdessä  ^Szamosujvari 
Közlöny**  antaen  samalla  kauniin  tunnustuksen  aikakauskirjastamme  yleen- 
säkin. Kirjoittaja  lausuu  selostuksensa  lopussa  ilonsa  siitä,  että  armenialais- 
kysymystä  on  suomalaisille  esitetty  niin  myötätuntoisesti  kuin  on  tapah- 
tunut. «Suomen  kansalla  ei  tosin  ole**,  sanoo  kirjoittaja,  «suurta  vaikutusta 
kansanvälisessä  diplomatiassa,  mutta  vapautta  rakastavan  kansan  todellinen 
myötätuntoisuus  on  aina  kallisarvoinen  ja  rohkaiseva  semmoiselle  kansalle, 
joka  vuosisatojen  kuluessa  on  taistellut  vapautensa  puolesta** .  Kirjoittaja 
mainitsee  muutamia  vertauskohtia  suomalaisten  ja  unkarilaisten  historiasta, 
sanoen  muun  muassa  että  «Armenian  ja  Suomen  kansan  jokainen  osa  ja 
kerros  aina  yksimielisenä,  innokkaana  ja  uskollisena  on  ponnistellut  ja 
taistellut  isänmaan  eheyden  ja  itsenäisyyden,  kansanvapauden  ja  riippu- 
mattomuuden puolesta**. 

Pronssikausi  — ? 


I. 
PronBsikausikysymys  metaUnxgien  kannalta. 


Vuosituhansien  kuluessa  tehdyt  uutterat  tutkimukset  ovat  kohottaneet 
tieteet  sellaiselle  asteelle,  ettei  kukaan  enää  voi  täydellisesti  hallita 
edes  omaa  erikoistiedettään,  vaan  tutkijan  on  siinäkin  vielä  valittava 
jonkin  erikoisalan  kehitys  seurattavakseen  ja  edistettäväkseen.  Tästä 
seikasta  johtuva  näköpiirin  ahtaus  voi  kuitenkin  vaikuttaa  hyvin  haital- 
lisesti spesiaalitutkimuksiinkin.  Sukulaistieteissä  saattaisi  olla  varteen 
otettavia  tutkimusten  tuloksia,  mutta  vieraaseen  tieteeseen  kuuluvina  ne 
joko  tietämättömyyden  tahi  ennakolta  varmuudeksi  vakaantuneen  mieli- 
piteen tähden  jätetään  huomioon  ottamatta. 

Tämä  näkökohta  on  otettava  huomioon  niihinkin  kysymyksiin  nähden, 
joita  arkeologia  ja  metallurgia  käsittelevät. 

Raudan  ja  pronssin  ominaisuudet  ja  valmistustavat  kuuluvat  metal- 
lurgian alalle.  Sellaisten  kivitöiden  kuin  esim.  Egyptin  pyramidien 
valmistus  taas  luonnontieteiden  teknillisiin  sovelluksiin.  Omalla  alallaan 
siis  metallurgitkin  silloin  liikkuvat  kun  pohtivat  kysymystä,  kumpi  on 
todennäköisesti  ollut  aikaisemmin  tunnettu,  rauta  vai  pronssi.  He  väittä- 
vät, että  rauta  on  ollut  käytännössä  jo  Egyptin  vanhimpia  pyramideja 
rakennettaessa  (n.  v.  3000  e.  Kr.).  Arkeologien  mukaan  se  on  ensin 
keksitty  n.  v.  1200  e.  Kr.  keski-Europassa,  josta  se  on  levinnyt  muuhun 
maailmaan '.  Kumpikin  tutkijaryhmä  katsoo  olevansa  oikeassa.  Niinpä 
ovat  esim.  kaikki  käsiini  saamat  vuoden  i89i:n  jälkeen  kirjoitetut  metal- 
lurgian alalla  ilmestyneet  teokset,  joissa  tätä  kysymystä  on  kosketeltu,  esit- 
täneet arkeologien  väitteen  kumotuksi.  Ja  tämä  mielipide  näyttää  saa- 
neen kannatusta  metallurgien  piirin  ulkopuolellakin  ^.     Arkeologit  puoles- 


*  Historiallinen  Aikakauskirja.  1906,  S.  29,  nimimerkki  A.  M.  T:n 
selostuksessa  Sophus  Mtillerin  »Urgeschichte  Europas»  teoksesta. 

*  Vert.  Handwörterbuch  der  Staatswissenschaften.  Herausgegeben 
von  J.  Conrad  etc.  2  Aufl.  1900  III  Bd.  S.  462.  Prometheus,  1904,  S.  689. 
Otto  Vogel:  »Zur  Urgeschichte  des  Eisens.» 

Die  Umschau  1906,  S.  230,  Fr.  Giinther:  »Gab  es  ein  Bronzezeitalter?» 

taan  ovat  vahvasti  vakuutettuja,  että  >se  aika  ei  ole  kaukana,  jolloin 
viimeiset  vastustajat  vaikenevat»   (Sophus  MDller). 

Tämä  huomattava  mielipiteiden  eroavaisuus  johtunee  pääasiallisesti 
tutkimuksessa  kä3rtetyistä  hieman  erilaisista  menettelytavoista.  Arkeologit 
leimaavat  mielellään  metallurgien  metodin  epätieteelliseksi.  Niin  on  Val- 
vojan viime  joulukuun  numerossa  esiintynyt  kotimainen  asiantuntijakin 
koettanut  tehdä.  Metallurgit  rakastavat  todennäköisyyslaskelmia,  joita 
induktiivinen  metodi  ei  muka  sallisi. 

Induktiivinen  metodi  perustuu  välittömiin  havaintoihin  ja  niistä  teh- 
tyihin johtopäätöksiin.  Jota  useammat  ja  monipuolisemmat  havainnot 
ovat,  sitä  luotettavampia  johtopäätöksiä  voi  niistä  tehdä.  Mutta  aina  on 
olemassa  mahdollisuus,  että  jotkut  uudet  havainnot  osoittavat  entisistä 
saadut -johtopäätökset  vääriksi.  Ehdotonta  varmuutta  ei  tiede  sen  tähden 
voi  koskaan  saavuttaa,  vaan  kaikkialla  tä3rtyy  ty3rtyä  todennäköisyyslas- 
kelmiin. Todennäköisyys  voikin  usein  olla  niin  suuri,  että  se  kä3rtän- 
nöUisesti  katsoen  on  samaa  kuin  täydellinen  varmuus.  Laajimman  koke- 
musmaterialin  aikakauden  tuntemiseksi  tarjoo  luonnollisesti  n3^kyaika. 
Jota  kauemmas  taakse  päin  ajassa  mennään,  sitä  harvempiin  havain- 
toihin ja  vähemmän  todennäköisiin  johtopäätöksiin  on  tyytyminen.  Ja 
kun  on  kysymys  esihistoriallisista  ajoista,  niin  johtopäätösten  todennäköi- 
syys useinkin  saattaa  alla  sangen  lähellä  nollaa. 

Arkeologien  opit  ja  väitteet  ovat  siitä  hyvänä  todistuksena.  Hei- 
dän keskinäiset  ajatusten  vaihtonsakin  sen  osoittavat.  Viime  vuoden 
Historiallisen  Aikakauskirjan  N:o  I:ssä  on  pari  arkeologista  kirjoitusta, 
joihin  on  kehoitettu  tutustumaan.  Pitemmässä  niistä  koetetaan  >nä3rttää 
muinaistieteellisen  tutkimusmetodin  varmuutta.»  Se  ei  siinä  suhteessa 
ansaitse  mielestäni  erikoista  huomiota.  Paljon  valaisevampi  on  jälkimäi- 
nen, joka  on  arvostelu  »mainehikkaan  tutkijan»  Sophus  Mtlllerin  teok- 
sesta »Urgeschichte  Europas»  (Europan  esihistoria).  Siinä  sanotaan  m. 
m.,  että  »on  myös  tuttua,  miten  Mtiller  siirtyessään  laajempia  aloja  käsit- 
telemään, usein  kadottaa  varman  pohjan  jalkainsa  alla  ja  erehtyy.  Viit- 
taan vaan  esim.  hänen  aikaisempiin  kirjoituksiinsa  pronssikauden  kulttuu- 
rin luonteesta  ja  hänen  kronologisiin  päätelmiinsä.  Mitä  tähän  uuteen 
teokseen  tulee,  niin  olkoon  heti  mainittu,  että  huolimatta  Mtlllerin  laaja- 
tietoisuudesta,  hänen  heikkoutensa  silmiinpistävästi  tulevat  näkyviin 
juuri  varsinkin  aikamääräyksiin  nähden.  Kun  taas  aikamäärittely  on 
luuranko,  jonka  ympärille  muut  päätelmät  keskittyvät,  tulee  kokonaisuuskin 
epävarmaksi. » 

Vielä  paljon  ankarammin  on  S.  Reinach  saman  teoksen  arvostellut. 
Mutta  S.  Mtiller  on  kuitenkin  mielipiteittensä  ehdottomasta  pätevyydestä 
yhtä  varmasti  vakuutettu  kuin  hänen  arvostelij ansakin  omistaan.  Ja 
hänkin    kelpaa  kyllä    auktoriteetiksi    pronssikausiopin    epäilijöitä    vastaan. 

Hänellä  voisi  vielä  ehkä  »puhtaasti  muinaistieteelliseltä  kannalta  olla  pal- 
jon muistuttamista»  herra  Tallgrenin  esittämiä  aikamääräyksiä  vastaan. 
Mutta  ne  tietysti  voisi  jättää  huomioon  ottamatta,  jos  vain  »Europan 
etevimmät  arkeologit,  ruotsal.  Montelius,  ranskal.  S.  Reinach  ja  itävaltal. 
M.  Hoemes»   olisivat  niistä  täysin  yhtä  mieltä. 

Arkeologienkin  tutkimustapa  saattaa  siis  varsin  hyvin  johtaa  harhaan. 
Ja  missä  suhteessa  se  olisi  paremmin  induktiivista  kuin  metallurgien 
käyttämä?  Havainnothan  molemmilla  ovat  väitteittensä  perusteena.  Esim. 
sekin  väite,  että  raudan  valmistus  alkuperäisellä  tavalla  on  paljon  helpom- 
paa kuin  pronssin  perustuu  juuri  eksaktisiin  tutkimuksiin.  Ja  tempera- 
tuurin  merkitys  selviää  siitäkin,  että  tunnetaan  paljon  luonnonkansoja, 
jotka  osaavat  valmistaa  rautaa,  mutta  ei  yhtään  sellaista,  joka  voisi  pel- 
kistää kuparia  malmeista  saati  sitte  valmistaa  pronssia  tuntematta  rautaa. 

Pronssikausioppia  vastaan  esitettyjen  metallurgisten  argumenttien 
merkitystä  ei  herra  Tallgren  ole  mielestäni  onnistunut  vähentämään. 
Sillä  ei  se  seikka,  että  pronssikin  on  verrattain  myöhäinen  metalli  selitä 
sitä,  miksi  helpommin  valmistettavissa  oleva  rauta  olisi  paljon  myöhem- 
min keksitty.  Vaan  juuri  päinvastoin.  Se  väite,  että  tinansaanti  on 
ollut  kovin  vaikeata,  saa  hyvän  lisätodistuksen  siitä  asiantuntijamme 
mainitsemasta  seikasta,  että  vaikka  Dordognessa  oli  ollut  tinaa  niin  vähän, 
että  I  kilosta  savea  saatiin  vain  ~  Va  S^**  tinaa,  niin  siihenkin  vaivaan 
on  ryhdytty. 

Ajan  näytenumerossa  julaistussa  sepustuksessani  olen  omistanut 
sen  liiankin  supistettuun  sisällykseen  nähden  pitkän  pätkän  osoittaakseni, 
että  mexikolaiset  tunsivat  espanjalaisten  maahan  tullessa  raudan. 

Mutta  kysymys  onkin  oikeastaan  siitä,  kumpi  on  Eg3rptissä  ollut 
aikaisemmin  tunnettu,  rauta  vai  pronssi.  Sillä  arkeologit  ovat  todistaneet 
vanhojen  sivistyskansojen  kesken  vallinneen  niin  vilkkaan  liikeyhteyden, 
että  jos  rauta  on  kerran  Egyptissä  ollut  tunnettu  ennen  pronssia,  niin 
on  asian  laita  ollut  niin  muuallakin. 

Cheopsin  pyramidista  löydetyn  rautaesineen  erityiseen  todistusar- 
voon  katsoen  sallittaneen  kertoa  tästä  läydöstä  hieman  tarkemmin  kuin 
viime  kerralla  tein.  Se  ei  suinkaan  ole  mikään  »muodoton  rautapala», 
vaan  juuri  muodostaan  päättäen  jonkun  suuremman  työaseen  osa,  joka 
pyramidia  rakennettaessa  on  pudonnut  ja  hukkunut  sinne,  mistä  se 
löydettiin.  Howard  Vyse  lähetti  sen  British  Museumiin  seuraavilla 
todistuksilla  varustettuna : 

»»Täten  todistetaan,  että  perjantaina  26  p.  toukok.  suuren  Gizehin 
pyramidin  eteläpuolisen  ilmakanaalin  suun  läheltä  lö3rtämäni  rautakappa- 
leen olen  itse  ottanut  eräästä  sisäisestä  kiviliitoksesta,  sen  jälkeen  kuin 
pyramidin  nykyisen  päällyspinnan  kaksi  ulkomaista  kivikerrosta  oli  ruu- 
dilla räjäyttämällä    poistettu   ja    ettei  sen    yhteydessä    ollut  mitään  toista 

liitosta  tai  aukkoa,  jonka  kautta  rauta  olisi  pyramidin  rakennuksen  jäl- 
keen voinut  joutua  sinne.  Minä  olen  näyttänyt  Herra  Perringille  tarkkaan 
löytöpaikan  lauantaina,  24  p.  kesäk. 

Kairo,   25  p.  kesäk.    1837. 

J.  R.  Hill.»» 

»Yllä  olevaan  Herra  Hillin  todistukseen  voin  minä  lisätä,  että  sen 
jälkeen  kuin  minä  olen  nähnyt  paikan  ennen  murtamista  on  kaksi  kivi- 
kerrosta poistettu  ja  että,  jos  rautakappale  oli  otettu  siitä  liitoksesta, 
jota  Herra  Hill  minulle  nä3rtti  ja  joka  oli  suuren  kiven  peittämä,  joka 
on  osaksi  siinä  vieläkin,  niin  -on  mahdotonta,  että  se  olisi  voinut  joutua 
sinne  pyramidin  rakentamisen  jälkeen. 

Kairo,   27  p.  kesäk.    1837. 
J.  S.  Perring,  siviili-insinööri.» 

»Me  todistamme,  että  olemme  tutkineet  sen  paikan,  josta  herra 
Hill  on  ottanut  raudan,  ja  olemme  sitä  mieltä,  että  rauta  on  rakennet- 
taessa jäänyt  liitokseen  eikä  sitä  ole  voitu  sinne  jäljestäpäin  panna. 

Ed.  S.  Andreas 
James  Masch,  siiviili-insinööri.» 

On  varsin  luonnollista,  että  tämä  löytö,  jonka  harvinaisten  olosuh- 
teiden yhteensattuma  on  tehnyt  mahdolliseksi,  on  ainoa  laatuaan,  lisää 
puolestaan  Beck  (Geschichte  des  Eisens,  2  Aufl.  5  Bd.  1891  — 1903), 
jota  tässä  yleensä  siteeraan. 

Asiantuntijamme  mielestä  »kadottaa  tämä  löytö  suuresti  todistus- 
voimaansa sen  johdosta,  että  löytö  on  tehty  jo  v.  1837,  jolloin  tieteel- 
linen havaintokyky  ei  vielä  ollut  kyllin  tarkka».  (!)  Toiset  puolestaan 
voivat  pitää  onnellisena  sattumana  sitä,  että  löytö  tehtiin  aikana,  jolloin 
ei  tarvitse  pelätä  löytäjien  ennakolta  vakaantuneen  mielipiteensä  hyväksi 
rupeavan  tosiasioita  mestaroimaan.^  Se,  mitä  asiantuntijamme  puhuu 
luonnollisesta  raudasta,  jota  jo  silloinkin  oli  oUmassa^  on  kerrassaan 
hämmästyttävä  myönnytys  pronssi kausiopin  vastustajille.  Kysymyksessä 
olevan  rautakappaleen  on  kemiallinen  tutkimus  osoittanyt  olevan  peh- 
meätä takorautaa.  Jos  sellaista  olisi  luonnossa  esiintynyt,  niin  silloinhan  se 
olisi  heti  otettu  yleisesti  käytäntöön.      Työkalun    osaksihan  kysymyksessä 


*  Vrt.  J.  G.  Wiborgh.  Jämets  metallurgi  Ruotsalaiset  metallurgit 
esittävät  siinä  S.  228:  »Täytyy  pitää  tarpeellisena,  ettei  vastaisuudessa  löydet- 
täviä muinaishautoja  saisi  tutkia  ilman,  että  olisi  saapuvilla  puolueettomia, 
todellisia  asiantuntijoita,  jotka  voisivat  tarkastaa  onko  haudoissa  tai  niiden 
maapohjassa  rautaesineistä  jäänyttä  ruostetta». 

oleva  kappale  on  otaksuttukin.  Jos  arkeologit  taas  myöntäisivät  sen 
malmeista  valmistetuksi,  niin  silloin  olisi  saavutettu  täydellinen  yksimie- 
lisyys. 

Tätä  lö3^öä  lukuun  ottamatta  tunnetaan  kyllä  muutamia  muitakin 
hyvin  vanhoja  löytöjä,  mutta  niiden  ikä  on  epävarma.  Joka  tapauksessa 
on  turhaa  iloita  siitä  sukkeluudesta,  että  rautakapineet  voisivat  säilyä 
maassa  3200  vuotta,  mutta  ei  3500:aa.  Mitään  sellaista  löytöjen  jjrk- 
kää  ikäeroa  ei  ole  muualla  kuin  arkeologien  museoissa.  Flindprs  Petrien 
kaivaustulosten  todistusarvo  saa  asianomaisen  valaistuksen  pohjois- 
Europan  muinaislöytöjen  selostelussa,  johon  toivon  myöhemmin  saavani 
tilaisuuden  palata. 

Annan  taas  Beckin  jatkaa  Egyptistä. 

»Kun  meille  ikivanhojen  rautakaivosten  keksiminen  Surabit-el-khadu- 
rissa,  sekä  Howard  Vysen  merkillinen  löytö  (tarkoittaa  Hillin  löytöä) 
todistavat  raudan  olleen  Egyptissä  käytännössä  jo  neljännen  hallitsijasu- 
vun  aikana  (n.  v.  3000  e.  Kr.),  niin  vahvistavat  tätä  vielä  vanhoissa 
hautakammioissa  olevat  kuvat,  joista  me  vielä  opimme  tuntemaan  raudan 
moninaisen  käytännön  sekä  valmistustavan.  Seinämaalauksissa  kuvataan 
rauta  sinisellä  värillä,  niin  kuin  meillä  vielä  nykyäänkin  on  tapana. 
Monet  työkalut,  tarve-esineet  ja  sellaisten  osaset  olivat  jo  viidennen 
halli tsijasuvun  (n.  2800  e.  Kr.)  haudoissa  sinisellä  värillä  maalatut. 
Erittäinkin  monet  aseet  ja  sotavarustusten  osat  esitettiin  sinisellä.» 

Monteliuksella  näkyy  näistä  viimemainituista  asioista  olevan  toisellaiset 
tiedot.  Mutta  minulla  ei  ole  mitään  syytä  luottaa  enemmän  hänen 
asiantuntemukseensa  ja  totuudenrakkauteensa  kuin  Beckinkään. 

»Ilman  raudan  ja  teräksen  käyttöä  ovat  raketut  Egyptin  sfinksit  ja 
pyramidit,  Babelin  ja  Trojan  valtavat  harmaakivimuurit,  Mykenen  ja 
Orkhomenoksen  holvihaudat,  aarrekammiot  ja  kuvanveistokset. » 

Mitä  työkaluja  niissä  sitte  on  käytetty? 

Tähän  kysymykseen  vastatessaan  ovat  arkeologitkin  turvautuneet 
suuresti  halveksimaansa  spekulatsioniin.  Metallurgit  ja  vuorityöntekijät 
ovat  puolestaan  kokeilleet.  Milloin  ovat  arkeologit  selittäneet  vanhan 
ajan  kansojen  tunteneen  jonkun  salaisen  keinon  pehmittää  graniteja, 
syenitejä,  dioriteja  y.  m.,  milloin  taas  ovat  nämä  osanneet  karaista  kupa- 
rinsa teräksen  veroiseksi  tahi  käyttäneet  suuremmoisiin  kivitöihinsä  kivi- 
työkaluja.  Kokeellinen  tutkimus  on  osoittanut  kaikki  nämä  selitykset 
h3rvin  epätodennäköisiksi.  Tilan  ahtauden  tähden  koskettelen  ainoastaan 
vähän  »Europan  etevimmän  pronssikauden  tuntijan»  Oscar  Monteliuksen 
kantaa.  Hän  sanoo  ^:  »Että  egyptiläiset  voivat  pronssi  työkaluillaan  saada 
aikaan  sen  mitä  he  ovat  tehneet,  ei  riipu    siitä,    että   heillä  —  niin  kuin 


Ymer,   1888,  O.  Montelius:  Bronsäldem  i  Egypten. 

on  luultu  —  olisi  ollut  joku  kauan  aikaa  sitte  hukkaan  joutunut  salainen 
taito  karaista  pronssia,  vaan  ainoastaan  siitä,  että  heillä  on  ollut  pitkä- 
aikaisen harjoituksen  avulla  saavutettu  taitavuus  käyttää  työkalujaan, 
taitavuus,  jota  meillä  ei  enää  ole,  kun  me  olemme  tottuneet  toisiin  työ- 
kaluihin.» Tämän  johdosta  tekisi  mieleni  sanoa,  että  näkyy  olevan 
muitakin  tiedemiehen  nimeä  kantavia  kuin  teologeja,  jotka  uskovat  ih- 
meisiin. Sillä  sekin  ainoa  pronssitaltta,  mikä  kaiken  kaikkiaan  vanhojen 
pronssilöytöjen  joukossa  on  tavattu  —  jos  arkeologien  teoria  olisi  toden- 
näköisin, niin  pitäisi  tuollaisia  löytöjä  tuntea  paljon  enemmän  —  osoit- 
tautui kiveen  koetettaessa  niin  pehmeäksi,  että  ainoastaan  vuoria  siirtävä 
usko  voi  aiheuttaa  edellisen  tapaisia  lausunnoita. 

J.  Walmari. 


IL 
PronssilLausikysymys  arkeologien  kannalta. 


Kysym3's  pronssikauden  olemassaolosta  ei  ole  metallurginen  vaan 
puhtaasti  arkeologinen  kysymys. 

Kun  ryhdyn  yllä  olevaan  kirjoitukseen  vastaamaan,  en  tee  sitä  sen 
vuoksi  että  se  olisi  väittelyn  arvoinen.  Vai  mitä  esim.  arveltaisiin  tieteel- 
lisessä kirjoituksessa  siitä,  että  nuori  tuntematon  ylioppilas  m.  m.  roh- 
kenee prof.  Monteliuksesta,  jonka  pronssikautta  koskevat  julkaisut  sekä 
luvultaan  että  arvoltaan  ovat  kerrassaan  monumentaaliset  ja  joka  on 
Europan  kuuluisimpia  neroja,  puhua  halveksivilla  sanoilla  »tiedemiehen 
nimeä  kantava»,  vaikkei  hän  tämän  miehen  teoksista  näy  ainoatakaan 
lukeneen.  Sitäkään  ainoata  kirjoitusta,  jota  hän  siteeraa,  Bronsäldem  i 
Egypten,  ei  hän  ole  kunnolla  läpikäynyt,  sillä  siinä  tapauksessa  olisi 
häneltä  säästynyt  kirjoittamatta  viimeinen  onneton  lauseensa,  että  Egyp- 
tistä muka  on  löydetty  vain  —  i  pronssitaltta!  Kyllä  niitä  on  löydetty 
useita  tuhansia,  ja  Montelius  on  jo  tuossa  pienessä  mainitussa  julkaisus- 
saan yksinpä  kuvannutkin  8,  minkä  teosta  pintapuolisestikin  silmätessä 
helposti  huomaa. 

Mitä  muuten  tulee  yllä  olevaan  sepustukseen,  on  siinä  suurin  osa 
asiaan  kuulumatonta.  Oikaistakoon  ensinnä  paha  referoimisvirhe.  Nimi- 
merkki A.  M.  T.  ei  siteeratussa  paikassa  suinkaan  ole  väittänyt,  että 
arkeologien  mukaan  rauta  olisi  tullut  tunnetuksi  n.  v.  1200  e.  Kr.  kes- 
ki-Europassa,  vaan  lausuttiin  että  asianlaita  mahdollisesti  on  tämä.  Asia 
on  vielä  siksi  tutkimaton  että  ei  mitenkään  voitu  väittää  tuollaista  arkeo- 
logien   yleiseksi    mielipiteeksi.  —  Väärin    on    myös   se    referaatin   kohta, 

jossa  sanotaan  kehoitetun  tutustumaan  pariin  arkeologiseen  kirjoitukseen 
Historiallisessa  Aikakauskirjassa.  Yhdestä  vain  minä  olen  puhunut,  mutta 
—  mirabile  dictu!  —  vaikka  se  ei  herra  Walmarin  mielestä  ansaitse 
erikoista  huomiota,  on  hän  senkin  lukenut  niin  ja  näin,  mitenkä  sanoi- 
sin, pintapuolisesti.  Jos  hän  siihen  olisi  tutustunut,  olisi  hän  esim. 
sivulla  5  ja  ss.  huomannut,  mikä  muodostaa  eron  MUllerin  ja  Monteliuk- 
sen  välillä  absoluutiseen  kronologiaan  nähden,  ja  tuo  kokonaan  asiaanvai- 
kuttamaton  viittaus  ja  puhe  «Urgeschichte  Europas»  kirjasta  y.  m.  olisi 
jään3rt  pois.  Jos  herra  W.  tietää,  mitä  tarkoitetaan  relatiivisella  krono- 
logialla ja  jos  hän  on  edes  jotain  S.  MdUeriltä  lukenut,  tidtää  hän,  että 
se  Mailerillakin  on  erinomaisen  selvä  ja  vankka,  ja  vain  relatiivisesta 
kronologiasta  on  nyt  puhe. 

Metallurgisessa  puolessa  en  lainkaan  ymmärrä  herra  W:n  ajatus- 
juoksua,  sillä  mainitessani,  että  pronssi  on  verrattain  myöhäinen  metalli, 
nimenomaan  huomautin,  että  kupari  on  vuosituhansia  ennen  ollut  tun- 
nettu. Ja  kuparimalmi  on  värinsä  puolestakin  helpompaa  luonnossa  huo- 
mata ja  ottaa  käytäntöön  kuin  rauta. 

Juttu  Mexikon  esieuroppalaisesta  rautakaudesta  olisi  huoleti  saanut 
jäädä  pois,  niin  olisi  Ajan  näytenumerossa  olleessa  kirjoituksessa  edes 
yksi  heikko  kohta  vähemmän.  Mexikolaiset  eivät  tunteneet  rautaa  ennen 
Kolumbuksen  aikoja. 

Mitä  lopuksi  tulee  kirjoittajan  esityksiin  Egyptin  rautakaudesta,  niin 
siitä  pari  sanaa.  Todistukset  Cheopsin  pyramidin  rautalöydöstä  nykyään 
jo  asiantuntijat  jättävät  käyttämättä.  Sillä  ensinnäkin:  mitä  sanovat  nuo 
todistukset?  Herrat  Perring,  Andreas  ja  Masch  todistavat,  että  jos  rau- 
tapala  on  ollut  siinä  ja  siinä,  se  on  primäriasemassa  heidän  mielestään. 
Itse  löytöä  he  eivät  nähneet.  Herra  Hillin  totuudenrakkautta  ei  kukaan 
epäile,  mutta  kyllä  hänen  havaintokykyään.  ^  Rautapala  on  pyramidia 
purettaissa  voinut  solua  ylemmistä  kerroksista  siihen  mistä  se  löydettiin. 
Että  herra  W.  panee  huutomerkin  sen  lauseeni  loppuun,  jossa  lausutaan 
epäiltävän  silloisten  havintojen  tarkkuutta,  todistaa  vaan,  että  hän  ei 
oivalla  arkeologiaa  ensinkään,  ja  se  mitä  muuten  sanotaan  samassa  kap- 
paleessa ja  siihen  kuuluvassa  nootissa  on  kerrassaan  sopimatonta.  Kys3rt- 
täköön:  mitä  iloa  ja  hyötyä  olisi  arkeologeilla  siitä  väitteestään  että  täy- 
tyy olla  ollut  pronssikausi,  vaikka  muka  tosiasiat  puhuisivat  sitä  vas- 
taan!? Ja  epäsuora  syytös  epärehellisyydestä  kokonaista  tiedettä  ja  sen 
harjoittajia  vastaan  on  siksi  raskas  syytös,  että  se  olisi  tehtävä  tuomiois- 


*  Herra  Hiilistä  lausuu  Vyse  teoksessaan  Gizehin  pyramideista  v.  1874 
että  hän  on,  »sangen  intelligentti  henkilö,  joka  nyt  on  hotellin  hoitaja  Kai- 
rossa mutta  silloin  oli  passhan  palveluksessa  jonkun  kuparikaivoksen  ylitar- 
kastajana». 

tuimen  edessä  ja  todistettava,  ellei  se  samalla  kun  se  on  surkuteltava, 
olisi   niin  hassunkurisen  naurettava. 

Pian  kai  saamme  kuulla  ettfi  eri  museoissa  olevat  lukuisat  pronssi- 
esineet  ovat  väärennettyjä,  arkeologien  tekemiä  » teoriojensa  »  puolustamiseksi. 

Varsinaiseen  kysymykseen  nähden  tahdon  lisätä  joitakuita  huo- 
mautuksia niiden  todistusten  lisäksi,  jotka  aiemmassa  kirjoituksessani  esi- 
tin »pronssikausiopin»  olemassa  olon  S3dtä  esittäessäni. 

Kun  Skandinaviassa  ensiksi  eroitettiin  erityinen  pronssikausi,  perus- 
tui tämä  osaksi  siihen  havaintoon,  että  hautakummuissa  oli  alkuperäisen 
haudan  lisäksi  usein  sekundärihautoja  ylempänä.  Alinna  oli  usein  kivi- 
kautinen paasiarkku,  sitte  pronssikautisia  hautoja  ja  ylinnä  rautakautisia. 
Sittemmin  on  monasti  havaittu  samanlainen  asianlaita,  ja  eri  pronssi-  ja 
rautakautisissakin  haudoissa  on  konstateerattu  selvä  ikäero  varhaisempien 
ja  myöhempien  välillä.  Ei  kertaakaan  ole  pronssikautista  hautaa  ollut 
rautakauden  hautojen  yläpuolella  tai  päinvastoin.  Niinikään  niissä  raunio- 
kummuissa,  jotka  esim.  Kreikan  saarilla  ja  Etu-Aasiassa  on  tutkittu  ja 
jotka  monasti  sisältävät  pitkän  pitkät  ajanjaksot  käsittäviä  asutuksen  jät- 
jeitä,  ei  koskaan  tavata  rautakautisia  kapineita  pronssikautisia  alempana. 
Tämä  kaikki  tietysti  ansaitsee  ratkaisevassa  määrässä  huomiota,  sillä  ei 
voi  ajatella,  että  rauta  aina  olisi  hävinnyt  ilman  ja  kosteuden  y.  m.  vai- 
kutuksesta mitä  erilaisimmissa  pronssikautisissa  haudoissa  ja  kultuuriker- 
roksissa.  On  joka  tapauksessa  mahdotonta  väittää,  että  rauta  aina  olisi 
kokonaan  tuhoutunut  jättämättä  minkäänlaista  ruostemerkkiäkään  lukui- 
siin  muihin  esineihin. 

Vielä  tärkeämpi  on  toinen,  typologinen  puoli.  Englantilainen  John 
Evans,  joka  eli  pronssikausiväittelyn  aikaan,  kirjoitti  tästä  asiasta  tavalla, 
joka  ei  pitempiä  selittelyjä  kaipaa.  Hän  sanoo  pääasiassa  näin.  >  Jos 
huolellisesti  tutkimalla  pronssiesineiden  muotoja  voimme  seurata  niiden 
t3^3rpillistä  kehitystä  kiviesineiden  jäljittelystä  edelleen,  mutta  mitään  täl- 
laista ei  voi  rautaesineissä  huomata,  ja  jos  lisäksi  pronssiesineiden  muo- 
tojen vaihtelevaisuus  ja  kehitys  edell3rttää  pitkää  ajanjaksoa,  niin  kehitys 
uonnollisesti  on  tapahtunut  ilman  mitään  muodostelevaa  vaikutusta  rau- 
taesineiden puolelta.  Ja  jos  lisäksi  eri  maissa  löydämme  kalmistoista  tai 
esihistoriallisisilla  asuinpaikoilla  sekaisin  pronssi-  ja  rautaesineitä,  ja  edel- 
liset ovat  sellaisia,  joista  muiden  seikkojen  nojalla  voimme  päättää,  että 
ne  ovat  sarjan  viimeisellä  kehitysasteella,  mutta  rautaesineet  taas  eivät  ole 
käytännöllisimmin  tehdyt  vaan  pääasiassa  orjallisia  kopioita  pronssiesineistä, 
silloin  on  selvä,  että  jälkimäiset  ovat  juuri  edellisistä  kehittymässä  ja  rau- 
tametalli pronssin  sijaan  astumassa.  — 


>  Vrt  Read,   A   guide  to  the  antiquities  of  the   Bronze  age  in   British 
Museum,  s.  3 — 4. 

N}^!  on  asianlaita  sellainen  kuin  noissa  premisseissä  edell3^etään. 
Viitattakoon  vaan  esim.  kauniiseen  typologiseen  kirves -ja  talttasarjaan, 
(Montelius,  Typologische  Methode  y.  m.  m.),  ja  toiselta  puolen  esim. 
Hallstattin  ja   Ananjinon  kuuluisiin  kalmistoihin. 

Kun  vielä  muistamme,  että  varhaisimmat  rautaesineet  ovat  koris- 
tuksia, rannerenkaita,  pronssimiekkojen  myöhäisempien  kehitysmuotojen 
upotetuita  koristuksia  y.  m,  on  siis  selvää,  että  rauta  oli  vielä  silloin 
harvinainen  metalli,  jota  voitiin  käyttää  korukaluihin  mutta  ei  kä3^ännöl- 
lisiin  esineihin. 

Minusta  on  kerrassaan  turhaa  jatkaa  väittelyä  kirjoittajan  kanssa, 
joka  ei  tunne  sitä  kysymystä,  josta  puhe  on.  Koko  asia  antaa  kum- 
minkin aihetta  muutamiin  mietelmiin.  Olisi  nimittäin  jo  tosiaankin  mei- 
dän maan  yleisen  mielipiteen  aika  luopua  sellaisesta  vanhasta,  mel- 
kein uskonkappaleeksi  muuttuneesta  käsityksestä,  että  arkeologia  on 
vain  spekulatsioniin  nojauva  c tiede»,  jonka  opit  milloin  tahansa  voivat 
kaatua,  ja  johon  kuka  maallikko  tahansa  voi  kääntyä  käsiksi.  Ei  kai 
meillä  moniin  aikoihin  päästäne  niin  pitkälle  kuin  Ruotsissa,  jossa  arkeo- 
logia on  melkein  samassa  asemassa  kuin  meillä  estetiikka,  niin  että  jokai- 
sen sivistyneen  on  siellä  siihen  edes  jossain  määrin  perehdyttävä,  siellä, 
jossa  kansakoulun  opettajiltakin  vaaditaan  seminaarissa  aika  hyvä  kurssi 
arkeologiassa,  mutta  on  jo  sentään  meilläkin  todella  liikaa,  kun  esim. 
viime  vuonna  ilmest3nieen  yliopiston  historiallis-filologisen  osaston  tutkinto- 
vaatimuksissa pohjoismaiden  historiassa  ainoa  ulkopuolelta  Suomea  oleva 
arkeologinen  teos  on  painettu  v.  1878,  ja  kun  tieteellisyyttä  edustavan 
aikakauskirjan  toimitus  huomautuksetta  tai  vastalauseetta  jäljestäkään  päin 
painattaa  sellaisen  kirjoituksen  kuin  herra  Walmarin  kirjoituksen  Ajan 
nä3rtenumerossa. 

A.  M.  Tallgren. 

len avain.  — :  75.  —  Felix  Dahn,  Taistelu  Roomasta.    II,  14 — 18  vhk.  k  ~:  50. 

—  Kevyttä  lukemista  N:o  64  ja  69  k  — :  35.  —  Kuvallinen  luettelo  Suomen 
taideyhdistyksen  kokoelmista.  —  F.  Humble,  Mukdenin  taistelu.  Suomalaisen 
upseerin  muistelmia.  Suomennos.  2:  25.  —  TV.  Frerking,  Sovinto.  Ilveily  l:ssä 
näytöksessä.  Suomennos.  — :  75.  —  W.  Frerking,  Mieluinen  yllätys.  Pila  l:ssä 
näytöksessä.  Suomennos.  — :  75  —  W,  Frerking,  Salaisuus.  Ilveily  l:ssä  näy- 
töksessä. Suomennos.  — :  75.  —  Ferdinand  Bonn,  Sherlock  Holmes.  Suom. 
Antero  S.  1:  75.  —  Anni  Collan,  Suomalainen  kisapirtti  n  vhk.  1:  75.  — 
Annie  Quiding,  Pisara  meressä.  Suom.  A — a  1:  75.  —  D.  C,  Murray,  Seikkai- 
lijaelämää.     Suomennos.     2:  25. 

1^.  J.  Gutnmorukselta :  G.  A.  E.,  Kymmenen  vuotta  Venäjän  armeijassa. 

—  90.  —  O.  M.  Beuter,  Piirteitä  eläinten  elämästä,  m.  Suom.    K.  Hirn.   1:  50. 

—  F.  B.  Clark,  Nymbergin  rampa.    Suom.    J.  Säilä.    2:  80. 

Heliokselta:  P.  Orloff,  Den  ryskä  revolutionen  &r  1905—1906-  Käänt. 
Anna  Lundström.     1:  50.  —  Alexander  Bcldt,  Ny  jord. 

Suometi  Historialliselta  Seuralta:  Historiallinen  arkisto.  XX.  1  vihko. 
2:  —. 

Suotnalaisen  i^rjallisuuden  Seuralta:  Shakespearen  draamoja^  Romeo 
ja  Julia.  Suom.  Paavo  Cajander.  Toinen  nainos.  8:  — .  E.  Nervander, 
Fredrik  Cygneeus.  Suom.  K.  A.  Petrelius  ja  O.  Manninen  6:  — .  Shakes- 
pearen draa?nqia.  Kuningas  Henrik  VT.  I— II  k  2:  60.  —  Theobald  Ziegkr, 
Kasvatusopin  historia.     Suom.    Valter  J.  Snellman.    Toinen  painos.  12:  50. 

Tilastolliselta  boiniistolta :  E.  Gylling,  Väestö-,  invaliditeetti-  ja  tulo- 
suhteet   Tuusulan,    Humppilan,  Kymin,  Räisälän  ja  Vihannin  kunnissa  v.  1903. 

I,  n. 

Suotn.  Teologiselta  i^jallisuusseuralta :  A.  V.  Kuusisto,  Jumalan  val- 
takuntakäsite  Jeesuksen  julistuksessa.     1:  25. 

]1.  A.  amilaeuksen  klr|apalnolta :  J.  F.  "RuvJOx,  Viipurin  kaupungin  his- 
toria.    Suomennos.     10:8  vhk.  1:  60. 

Osmolta:  Syvyydestä.     Suomennos. 

Edlundin  kirjakaupalta:  Edv,  Bjdiy  Tilastollisia  tietoja  opiskelevasta 
nuorisosta  1867—1907. 

Arvi  A.  Karistolta :  A,  Conan  Doyk,  Kullan  voima.   Suomennos.    1:  75. 

—  Ossi  Juhannus,  SuuruudenhuUuutta.  — :  75.  —  Evald  «7.,  Lan^caton  telefooni. 
— :  75.  —  Aaro  J,  VaUinmäki,  Laulutaiteilija.  — :  40.  —  Serge  Stq^niak,  Nihi- 
listi.  Suom.  K — a.  8:  75.  —  JyJcka  PöJ^ola,  Taistelua  ja  epätoivoa.  1:  — 
Evald  J.,  Suuria  tuumia.  — :  75.  Veijon-Veikko,  Hetken  lapsi.  — :  75.  —  Attgiisi 
Strindberdj  Vaiheita.  Suom.  Larin  Kyösti.  2:  75.  —  VäinÖ  Kataja,  Maalais- 
kuvia.  2:  — .  —  Emil  Lasnnent  Joel  Sormensuu.  2:  — .  —  A,  T.,  Vaalipuu- 
hissa.  1-näytöksinen  huvinäytelmä.  — :  75. 

Vihtori  Kososelta:  «Elä  varastck**  Henry  Georgen  puhe.  — :  25.  — 
Kuinka  evankeliumia  on  luettava.  — :  10.  —  Köyhyys  on  rikos.  Henry  Geor- 
gen puhe.  — :  80. 

KommandUttiyhtlö  O.  I^älsttnen  ja  kumpp:lta:  Ch.  Dickms,  Pick^ick- 
klubin  muistelmat.     Suom.    O.  A.  Joutsen.     1  vhk.  — :  85. 

suomen  naisten  volmistelullitolta:  5:s  voimistelujuhla  Kuopiossa, 
1906.     1:  75. 

Emil  Suvannolta:  Hjalmar  Casad,  Amerikkalaisia  liiketapoja.  Suom. 
V.  M.     1:  25. 

Elämä  osuuskunnalta:  Maiti  Kurikka,  Sointula-aate.    — :  50. 

Kääntäjältä:  K  A.  Poshitnoio,  Työläisluokan  asema  Venäjällä.  Suom. 
J.  K.  Kari.     1  vhk.  — :  50. 

Katajalta:  Martti  Vuori,  Kun  piiat  ovat  lakossa.  2:  — .  — E.  Bernstein, 
Lakko.     Suomennos.     1:  — . 

Kansallls^osake^ankllta :  Vuosikertomus  v.  1906. 

Osuuskunta  Itänsi^Suomelta:  Hj,  Nortamo,  Mnää  ja  Tasala  Wilkk  ja 
Hakkri  Jiro.    2:  — . 

Julkaisijalta:  K  A.  Videnius,  Kertomus  Kuopion  kauppakoulun  vaiku- 
tuksesta 1906—  1907.  —  Kertomus  Martta-yhdistyksen  toiminnasta  vuonna  1906. 

Q.  I^onelluksen  kirjakaupalta:  Yhteiskunnan  uhri.     Suomennos.  1:  —. 

—  Helmi  Selin^  Miekka  ja  rauha.    — :  60. 

Vahlström  &  Vidstrand:    Den  undre  världen.    En  lifshistoria. 

Alempi  kansanopetue,  n:ot  1 — 5.  —  Duodecim,  n:ot  1 — 4.  —  Framtid,  n:ot 
9—22.  —  Kansakovlutehti,  n:ot  5—12.  Kirjapainotaito,  näytenro  lja2.  —  Kylä- 
kirjaston kuvalehti,  A-sarja,  n:ot  1 — 5.  —  L^  courrier  europitn,  n:ot  7—23.  — 
LukuJtupa,  n:ot  4—10.  —  Maantieteellisen  yhdistyksen  aikakauskirja,  n:o  1.  — 
Mereator,  n:ot  4—10.  —  Metsän  ystävä,  n:ot  2  —5.  —  Neuphilologische  MitteUun- 
gen,  n:ot  1 — 4.  —  Nuori  Suomi,  mot  8—22.  —  NtUid,  n:ot  2 — 5.  —  PeUervo, 
n:ot  4—11.  —  Pditik  ock  kultur,  n:ot  4—10.  —  Puutarha,  n:ot  2—5.  —  Pyrkiä, 
n:ot  1—5.  —  Pääskynen,  n:ot  3—6.  —  Sosialistinen  aikakauslehti,  n:ot  2—5.  — 
Suomen  kasvatusopillisen  yhdistyksen  aikakauskirja,  n:ot  2—4.  —  Suomen  kirja- 
kauppalehti, n:ot  1—9.  —  Suomen  museo,  n:o  1.  —  Suomen  teollisuuslehti^  n:ot 
2 — 9.  —  Teolooginen  aikakauskirja,   n:o  8 — 5.   —  Terveydenhoitolehti,  n:ot  1—5. 

—  Työtilastollinen  aikakauslehti,  n:o  1.  —  Virittäjä,  n:ot  2—5.  —  Yhteiskunta- 
taUyuaellinen  aikakauskirja,  n:ot  1—2. 

Kirjoittanut 
J.  J.  Tikkanen. 


Että  vapautuminen  keskiaikaisista  perinnäistavoista  ensin  alkoi 
Italian  taiteesta  johtui  arvatenkin  siitä  olosuhteiden  vapaudesta,  joka  täällä 
jo  kauan  oli  vallinnut.  Se  kollektiivi-(yhteis-)henki,  joka  Alppien 
pohjoispuolella  teki  ihmiset  ainoastaan  sääty-  tahi  ammattijäseniksi,  oli 
täällä  aikoja  sitten  haihtunut.  Italiassa  feodaalijärjestelmällä  ei  milloin- 
kaan ollut  samaa  lujuutta  ja  valtaa  kuin  keski-Europassa.  Jokaisen 
ihmisen  arvo  ja  merkitys  riippui  täällä  paljon  suuremmassa  määrässä  hä- 
nestä itsestään,  hänen  luonnonlahjoistaan,  kelvollisuudestaan,  rohkeudes- 
taan, onnestaan.  Menestyksen  toivo,  hyöty-näkökohdat  ja  vapaa  kilpailu 
määräsivät  kaikilla  aloilla  italialaisten  toiminnan.  Italia  oli  keskiajan  raha- 
liikkeen keskus.  Kauppa-  ja  meriliike  toi  maalle  suuria  rikkauksia  ja 
herätti  personallista  yrittelyhalua  ja  asiallista  arvostelua.  Uudenaikai- 
sissa yhteiskuntalaitoksissa  oli  Italia  kaikkia  muita  maita  edellä. 

Niinkuin  ennen  muinoin  vanha  Kreikanmaa  oli  keskiaikainen  Italiakin 
jakaantunut  lukuisiin  pieniin  valtioihin,  jotka  alkuaan  olivat  -olleet  yksi- 
tyisiä kaupunkeja  ja  jotka  kaikki  voimiensa  mukaan  pyrkivät  laajentamaan 


*  Vrt.  kirjoitusta  „  Keskiaikaisen  taiteen  luonne"  viime  joulukuun  vihossa. 
Valvoja  1907,  VII,  VIII. 

valtaansa  naapurikaupunkien  yli.  Tämä  alituinen,  keskinäinen  kilvoittelu, 
jossa  kavaluus  usein  sai  enemmän  aikaan  kuin  väkivoima,  teki  ihmiset 
yritteliäiksi  ja  opetti  heitä  toimimaan  kaikin  puolin  ennakkoluulottomasti. 
Suuremmat  kaupungit  kasvoivat  valtiollisesti  mahtaviksi  ja  niitten  asuk- 
kaita elähytti  ja  rohkaisi  itsetietoisuus  ja  kunnianhimo.  Vaikutusvoimai- 
set  henkilöt  pyrkivät  puolueensa  avulla  nousemaan  kaupunkinsa  ja  sen 
alueen  vallanpitäjiksi  ja  alituisista  riidoista  ja  sodista  valtioiden  ja  puo- 
lueitten kesken  syntyi  vähitellen  pieniä  tyranni  valtoja,  joitten  hallitsgat 
pitivät  taidetta  välikappaleena  loistonsa  ja  siten  myöskin  vaikutuksensa 
koroittamiseksi  sekä  kunnianhimonsa  tyydyttämiseksi.  Ja  sama  kunnian- 
himo kiihoitti  myöskin  tasavaltaisia  yhteiskuntia,  semmoisia  kuin  Venetsia, 
Florens  ja  Siena,  ja  samaten  myöskin  rikkaita  yksityishenkilöitä,  mitä 
suurimpien  taiteellisten  yrityksien  suorittamiseen.  Nimen  iäistyttämisen 
halu  astui  sielun  pelastuksen  toivon  sijaan,  ja  »Fama**  (maine)  oli  se  suuri 
jumalatar,  joka  tempasi  ihmisen  haudan  vallasta  ja  antoi  hänelle  iankaik- 
kisen elämän  tulevaisuuden  muistossa.  Ja  maineen  julistaja  oli  taide, 
jonka  teokset  säilyttivät  ei  ainoastaan  tekijäin,  vaan  myöskin  tilaajien  ni- 
met vastaisille  sukupolville.  Mutta  se  kansallinen  voima,  joka  italialai- 
sessa taiteessa  tuli  näkyviin  ja  joka  teki  Italian  europpalaisen  taiteen  pää- 
maaksi  vuosisatoja  eteenpäin,  se  oli  vanhempi,  se  syntyi  varmaan  sinä 
sankariaikana,  jolloin  Italian  kaupungit,  yhteisen  isänmaanrakkauden  innos- 
tamina, voittivat  mahtavan  keisari  Fredrik  Barbarossan.  Tässä  suhteessa 
on  huomattava,  että  kuvaamataiteet  ensin  kehittyivät  kansanvaltaisissa 
yhteiskunnissa:  Pisassa,  Florensissa  ja  Sienassa. 

Personallisuuden  vapautuminen,  varhain  kehittynyt  asiallinen  arvos- 
telukyky, itsekäs  kunnianhimo,  jotka  siveyden  ja  valtiollisella  alalla  osaksi 
aiheuttivat  niin  surullisia  seurauksia,  raivasivat  taiteelle  tien  korkeimpaan 
kukoistukseen.  Etenkin  herätti  personallisuuden  vapautuminen  myöskin 
taiteilijain  itsetietoisuuden.  Jo  Italian  romaanilaisajan  kömpelöt  kuvan- 
veistäjät vertailevat  joskus  teoksiensa  päällekirjoituksissa  itseänsä  antiikin 
suurimpiin  mestareihin,  ja  vuoden  1300  vaiheilla  pidettiin  taiteiiyoita  jo 
todellisesti  mitä  suurimmassa  arvossa  ja  kunniassa.  Juhlakulkueessa» 
soittokuntien  seuraamina  ja  kellojen  soidessa  kuljetettiin  heidän  mestari- 
teoksiansa  läpi  kaupunkien  lopulliseen  asemapaikkaansa.  Uudemman  tai- 
dehistorian ensimäiset  suuret  nimet  kuuluvat  juuri  tähän  aikaan,  jolloin 
myöskin  eli  Italian  ensimäinen  ja  suurin  runoilijanero,  Dante. 

Kummallista  on  huomata  kuinka  tämä  uusi  italialainen  taide  jo  alun 
alkaen  esiintyy  siinä  muodossa,  joka  pääasiallisesti  jäi  sen  omituisuudeksi 
kautta  vuosisatojen:  sillä  on  plastillinen  luonne  ja  ikäänkuin  julkisuutta 
varten  aiottu,  juhlallinen  arvokkuus.  Se  on  heti  alusta  antiikin  sukua, 
myöskin  silloin  kun  emme  siinä  voi  osoittaa  suoranaista  klassillista  vaiku- 
tusta. Se  näyttäytyy  antiikin  perillisenä  myöskin  omaperäisimmässä  luon- 
teessaan, ainakin  suuremmassa  määrin  kuin  sitä  voi  sanoa  samanaikaisen 
ranskalaisen  taiteen  sukulaiseksi. 

Mutta  tämä  Italian  taiteen  yleisluonteen  omituisuus  ei  estänyt  sitä 
ottamasta  vastaan  vierasta  vaikutusta,  se  kun  yhtäkkiä  kohosi  kovin  vil- 
jelemättömästä maaperästä  ja  oli  mahtavien  taidetyylien:  antiikin  jäännök- 
sien ja  muinaiskristillisien  sekä  bysantilaisten  mosaikkien  ympäröimänä, 
johon  vielä  liittyivät  Ranskasta  tulleet  herätteet. 

Italialaiset  pitivät  itseään  vanhojen  roomalaisten  jälkeläisinä  ja  peril- 
lisinä. Rooman  suuri  muisto  innostutti  heitä,  ja  vanhan  taiteen  säilyneitä 
muistomerkkejä  oli  vielä  täällä  paljon  lukuisemmin  näkyvissä  kuin  mis- 
sään muualla.  Jo  keisari  Fredrik  II: n  kuvanveistäjät  etelä-Italiassa  olivat 
1200-iuvun  alkupuolella  ruvenneet  noudattamaan  antiikisia  esikuvia,  ja 
sama  ilmiö  on  myöskin  Roomassa,  ja  yleensä  keski-,  jopa  pohjois-Italias- 
sakin  huomattavissa.  Tätä  suuntaa  seurasi  myöskin  Italian  taiteen  ensi- 
mäinen suuri  tienraivaaja,  kuvanveistäjä  Niccolb  Pisano  (f  1280),  joka 
ensimäisessä  pääteoksessaan,  Pisan  baptisterion  (kastekappelin)  saarnas- 
tuolissa (valmistui  1260,  kuva  I)  esikuvinaan  käytti  eräitä  antiikisia 
veistokuvia,  joita  oli  Pisassa  säilytetty.  Täytyy  kumminkin  myöntää  että 
tämä  vaikutus  ilmenee  enemmän  yksityismotiiveissa,  jotka  hän  lainasi 
esikuvistaan,  kuin  itse  tyylissä,  joka  vielä  on  raskas  ja  kulmikas  (kuva  2). 
Sienan  tuomiokirkon  ylen  rikkaasti  koristetussa  saarnastuolissa  (1266 — 68) 
ilmenee  hänen  taiteensa  kypsyneenä,  italialaisena  samassa  merkityksessä 
kuin  pari  vuosikymmentä  senjälkeen  Giotton  maalaustyyli,  ainoastaan  sillä 
eroituksella,  että  Niccolön  myöhemmissä  veistoksissa  antiikin  vaikutus 
yhä  edelleen  on  paljon  selvemmin  tuntuva,  vaikka  se  nyt  kokonaisuu- 
dessaan täydellisemmin  kuin  Pisan  saarnastuolissa  on  sulautunut  oma- 
peräiseen, italialaiseen  muotokieleen. 

Sellaisella  rohkeudella  esiintyvät  tähän  aikaan  italialaiset  taiteilijat, 
että  Niccolön  poika,  kuuluisa  kuvanveistäjä  Giavanm  Pisano  (f  1328), 
melkein   kokonaan   hylkää  suuren  isänsä  ja  opettajansa  arvokkaan,  perin 

Kuva  I.     NiCCOLÖ  Pisano:     Pisan  kasUkappelin  saarnastuoli. 


plastillisen  ja  pontevan  tyylin  ja  luo  itselleen  uuden,  jonka  laakeat  pin- 
nat ja  sujuvat  viivat  näyttävät  olevan  Ranskasta  kotoisin.  Myöskin  hä- 
nen lempeästi  Kristuslapselle  hymyilevät  madonnansa  muistuttavat  ranska- 
laisia Maariankuvia. 

Mutta  muissa  suhteissa  hänen  taiteensa  on  niin  omaperäinen,  että 
se  näyttää  saavan  arvonsa  ja  oikeutuksensa  ainoastaan  taiteilijan  omasta 
mahtavasta  nerosta.    Giovanni  Pisano  on  Italian  ensimäinen  tulisesti  into- 

himoinen  taiteilija,  Donatellon  ja  Michelangelon  edelläkävijä,  sen  ensi- 
mäinen draamallinen  taiteilija.  Jos  hänen  isänsä  oli  valinnut  taiteensa 
muodot  niiden  arvokkuutta  ja  inhimillistä  kauneutta  silmälläpitäen,  niin 
Giovanni  usein  ei  näytä  välittäneen  paljoakaan  muotojen  kauneudesta, 
kun  ne  vain  olivat  eläviä  ja  tunteita  ilmaisevia.  Niccolö  oli  itsensä 
hillitsevä  kaunopuhuja,  Giovanni  sitä  vastoin  kansankiihoittaja,  joka  ensi 
sijassa  piti  huolta  taiteen  voimakkaasta  vaikutuksesta  tunteeseen  (kuva  3). 


Kuva  2.  Niccolö  Pisano:     Tietäjien  kumarrus. 
Pisan 'kastekappelin  saarnastuolia  koristava  marmorinen  korkokuva. 


Näyttää  suorastaan  siltä  kuin  hän  tahtoisi  väkisin  pakoittaa  marmorin  pu- 
humaan. Monet  hänen  henkilökuvistaan  osoittavat  tosin,  että  hänelläkin 
oli  hieno  kauneudenaisti  ja  että  hän  osasi  syvätunteisesti  kuvata  äidinrak- 
kauden hellyyttä  ja  onnea.  Mutta  tässäkin  tapauksessa  hän  pysyy  kau- 
kana antiikin  tyylistä.  Ja  mieluummin  hän  kuvaa  kiihkeitä  tunteita,  jotka 
näyttävät  liikkuvan  sielun  pohjalla  myöskin  yksinäisissä,  asennoltaan  rau- 
hallisissa henkilökuvissa.  Yhtä  vähän  kuin  muut  keskiajan  taiteilijat  hän 
uudenaikaisella  tavalla  tutki  luontoa  järjestelmällisesti  ja  seikkaperäisesti. 
Olemme  jo  viitanneet  siihen,  että  Giovannin  taiteessa  ilmenee  vaikutusta 
gootilaisesta    formalismista.      Mutta    siinä   merkityksessä  hän  kumminkin 

on  ensimäinen  täydellinen  naturalisti,  että  hän  mielellään  valitsi  rumia 
muotoja,  kun  niissä  vain  tuli  näkyviin  elämän  vaiheissa  terästetty  luonne, 
ja  irvistäviä  kasvoja,  kun  ne  vain  järkyttävällä  tavalla  ilmaisivat  sielun- 
tuskaa. Rumuus  on  siis  jo  täällä  saanut  taiteellisen  arvon  (vrt  edelli- 
nen kirjoitukseni,  s.  706). 

Kun  Italian   maalaustaide  1200-luvulla  rupesi  pyrkimään  pois  van- 
han   raakuuden    tilasta  ja  tässä  pyrkimyksessään  haki  itselleen  esikuvia. 


Kuva  3.     Giovanni   PisanO:     BeiUh^min  murha, 
Pistojan  S.  Andrea-kirkon  saarnastuolia  koristava  marmorinen  korkokuva. 

sai  bysantilainen  taide  sille  saman  merkityksen  kuin  antiikki  veistotai- 
teelle. Ensiksi  on  mainittava  että  tältä  taholta  otettiin  kertovan  esityksen 
tyypit,  suunnitelmien  mallit,  joissa  Kristuksen  elämä  oli  saanut  pääasiassa 
selväpiirteisen  kuvauksensa  ja  jotka  sentähden  tavallaan  kelpasivat  esi- 
kuviksi. Mutta  näitä  esikuvia  käytettiin  ainoastaan  lähtökohtana,  niitä 
laajennettiin,  muutettiin.  Vanhat  kaavakuvat  saivat  uutta,  eloa  uhkuvaa 
henkeä  ja  esitykset  muodostuivat  ilmieläviksi  draamoiksi.  Tämä  sisälli- 
nen elämä  on  niin  mahtava,  että  se  aikaansaa  todellisuuden  tunteen, 
vaikka    itse    luonnon    mukaileminen   vielä  on  hyvinkin  epätodennäköistä 

ja  nykyaikaiselta  kannalta  katsottuna  vaillinaista.  Semmoisia  ovat  Gio- 
vanni Pisanon  veistokset,  semmoisia  myöskin  ja  vielä  suuremmassa  mää- 
rässä Giotton  maalaukset.  Taide  on  yhtäkkiä  oppinut  kertomaan  yhtä 
hyvin  kuin  sanat. 

Ne  tämän  murroskauden  maalaajat,  jotka  liittyivät  bysantilaiseen 
taiteeseen,  olivat  etupäässä  Florensissa  Gimabtu  (synt.  v:n  1240  vaiheilla, 
kuoli  v:n  1302  jälkeen)  ja  Sienassa  Duccio  di  Buaninsegna  (työskenteli 
n.  V.  1282—1320). 

Jo  Giovanni  Pisanon  veistoksissa  havaitsimme  että  Alppien  toiselta 
puolelta  Italiaan  oli  tunkeutunut  gootilaisen  taiteen  formalistinen  viiva- 
tyylitys  ja  sen  keralla  tuli  sama  lyyrillisen  vieno  henki,  joka  tuulahtaa 
meitä  vastaan  esim  Petrarcan  soneteistakin.  Tämä  naisellinen  herkkä- 
tuntoisuus  kehittyi  ylimmilleen  Sienan  taiteessa.  Keski-Italiassa,  Rooman 
ja  Florensin  välillä,  romantillisen  kauneissa  laaksoissa  ja  vuorien  kukku- 
loita seppelöitsevissä  kaupungeissa,  joilla  vielä  tänäänkin  on  melkein 
kokonaan  keskiaikainen  leima,  eli  uskonnollinen  henki,  joka  Assisin  suu- 
ressa pyhimyksessä,  Franciskuksessa  (f  1226),  ja  Sienan  pyhässä  Kata- 
rinassa (t  1380)  sai  haaveksivaisen  ja  mystillisen  sävyn,  mikä  kirkollisella 
alalla  vastaa  ajan  maallista  ritarihenkeä.  Hieno,  runollinen  romantiikki 
tuli  näitten  seutujen  taiteen  pääpiirteeksi;  se  helähtää  vielä  Peruginon, 
vieläpä  nuoren  Rafaelinkin  maalauksissa. 

Tämä  romantinen  ja  samalla  uskonnollinen  taidesuunta  ilmenee 
ensi  kerran  Duccion  teoksissa,  mutta  vielä  selvemmin  se  esiintyy  kuului- 
sassa tuntemattoman  mestarin  maalaamassa  „ Madonna  Ruccellai^^ssa,  Flo- 
rensin S.  Maria  novella-kirkossa  (kuva  4).  Tässä  kuvassa  uskonnollinen 
romantiikki  puhuu  taiteellista  kieltä,  jossa  bysantilainen  vaikutus  eris- 
kummallisella tavalla  sulautuu  go9tilaiseen  viiva-  ja  värikauneuteen. 
Duccion  ja  Cimabuen  jälkeen  tämä  bysantilainen  vaikutus  katoaa.  Mutta 
sienalaisen,  Petrarcan  ylistämän  maalaajan,  Simone  Martinin  (f  v.  1344) 
kuvissa  elää  yhä  vielä  romantinen  ihanne,  hienon,  haaveksivaisen  sielun- 
elämän, heltyneen  tunteen  ja  formalistisen  kauneuden  tuoksu  (kuva  5). 
Ja  tämä  sienalainen  runollisesti  hurmaava,  enemmän  koristeellinen  kuin 
luontoa  jäljittelevä  taidesuunta  vaikutti  kohta  suuresti  myöskin  florensi- 
laiseen  taiteeseen  niinkuin  vielä  XV: n  vuosisadan  alkupuolella  Lorenzo 
Monacon  ja  Fra  Angelicon  maalaukset  osoittavat. 

Tästä    suoranaisesta    vaikutuksesta    huolimatta    on  Florens — Sienan 


Kuva  4,     Madonna  RuccellaJt. 
Alttaritaulu  Florensin  5,  Maria  uovella-kirkosaa. 

valtiollinen  vastustaja  ja  tähän  aikaan  uudenaikaisen  3'hteiskunnallisen 
kehityksen  pääedistäjä  —  taiteellisellakin  alalla  sen  jyrkkä  vastakohta. 
Florensilaisen  taiteen  päävoima  ei  ole  haaveellinen  runollisuus  eikä  soi- 
tannollinen viiva-  ja  värikauneus,  vaan  pyrinnön  ponteva  ja  selvä  tietoi- 
suus, läpitunkeva  asiallinen  järki,  havaintokyvyn  terävyys. 


':wmy- 

^   ik   ^^Hj^L  ^Up^ 

SL         ^^ : 

r 

to 

Kuva  5.     Simone  Martini:     Neitsyt  Maarian  ilmestys, 
Florensin  Uffizi- galleriassa. 


Se  taiteilija,  jonka  teoksissa  tämä  florensilaisen  taiteen  omituisuus 
ensin  ilmenee,  joka,  vapautuen  bysantilaisesta  vaikutuksesta,  suuremmassa 
määrässä  kuin  kukaan  muu  loi  Italian  taidetyylin  semmoiseksi,  joksi  se 
sittemmin  pääasiallisesti  jäi  moneksi  vuosisadaksi,  oli  mahtava  taiteilija- 
nero, maalaaja  Giotto  di  Bondatu  (1267 — 1337). 

Giotton  luonne  on  yhtä  tyyni  ja  hillitty  kuin  Giovanni  Pisanon  on 
intohimoinen,  yhtä  kylmästi  järkevä  kuin  Simone  Martinien  on  lämpimästi 
hienotunteinen,  yhtä  eepillinen  kuin  Giovanni  on  draamallinen  ja  Simone 

lyyrillinen.  Hänen  tyylinsä  pääpiirteet  ovat  melkein  samat  kuin  Niccolö 
Pisanonkin:  arvokkuus,  pontevuus,  juhlallisuus,  mutta  se  on  paljon  mo- 
numentaalisen yksinkertaisempi.  Giotto  antoi  henkilökuvilleen  plastilli- 
semman  ruumiillisuuden  kuin  kukaan  muu  keskiaikainen  maalaaja.  Vasta 
sata  vuotta  myöhemmin  voitti  hänet  tässä  suhteessa  Masaccio.  Forma- 
lismi ei  ollut  hänen  asiansa.  Hän  tavoitti,  jännittäen  kaikki  voimansa, 
todennäköisyyttä,  ja  vaikka  hänen  saavuttamansa  luonnonnäköisyys  epäi- 
lemättä on  suhteellista  laatua  ja  hänen  esitystapansa  meistä  näyttää  jok- 
seenkin abstraktiselta  ja  tyypilliseltä,  niin  se  vaikutti  niin  mahtavasti  hä- 
nen aikalaisiinsa,  että  he  luulivat  hänen  kuvissaan  näkevänsä  itse  luontoa. 
Kuitenkin  hänen  maisemansa  esim.  ovat  aivan  epämääräisesti,  keskiajan 
tapaan  niin  sanoakseni  ottein  kuvatut,  ja  perspektiivistä  oli  Giottolla 
ainoastaan  ylimalkainen  käsitys.  Mutta  kuitenkin  olisi  aivan  väärin  sanoa 
hänen  taidettaan  pintamaalaukseksi,  sillä  kolmas  mittasuunta  on  jo  ole- 
massa sekä  henkilökuvien  ruumiillisuudessa,  niitten  plastillisessa  muovai- 
lussa, että  maalauksien  syvyydessä,  jonka  hän  vaillinaisilla  perspektiivi- 
tiedoillaan,  vieläpä  yksinkertaisella  valohämylläkin  (clair-obscurilla)  ym- 
märsi luoda.  Kuitenkin  on  hänen  sommittelutapansa  vielä  pääasiallisesti 
korkokuvan  muotoinen. 

Tähän  aikaan  gootilainen  arkkitehtuuri  oli  vallalla  Italiassa,  niinkuin 
muuallakin.  Mutta  täällä  ikkunat  olivat  pieniä  ja  maalaustaiteella  oli 
siis  tarpeeksi  seinäpintoja  koristettavana.  Giotto  on  kieltämättä  yksi  mitä 
mahtavimpia  freskosarjojen  maalaajia,  joita  milloinkaan  on  elänyt.  Tämä 
seikka,  että  niro.  italialainen  maalaustaide  esiintyi  mitä  läheisimmässä  yh- 
teydessä rakennustaiteen  kanssa,  antoi  sille  tuon  julkisen,  suurenmoisen, 
monumentaalisen  ryhdin,  joka  jo  yksinään  muistuttaa  antiikkia  ja  mui- 
naiskristi liisiä  mosaikkeja.  Epäilemättä  Giotto  ei  ollut  laiminlyönyt  tutkia 
klassillisia  jäännöksiä  ja  vanhoja  (myöskin  bysantilaisia)  mosaikkeja,  joista 
hän  varmaan  oli  oppinut  paljon.  Mutta  hänen  mieleensä  ei  juolahtanut 
ruveta  niitä  mukailemaan,  hän  vain  vapaasti  ja  paljon  suuremmalla  tai- 
dolla kuin  vanhat  mosaikkimaalaajat  jatkoi  niitten  uria.  Ghiberti,  varhai- 
semman renessansin  kuuluisa  kuvanveistäjä,  sanoo  eräässä  lyhyessä, 
taidehistoriallisessa  katsauksessaan,  että  Giotto  oli  ensimäinen,  joka  opetti 
taidetta  puhumaan  latinaa  (=  italian  kieltä),  sen  sijaan  että  se  ennen  oli 
puhunut  kreikkaa  (=   bysantilaista  kieltä).    Tämä  tapahtui  samaan  aikaan 

kuin    hänen  suuri   maanmiehensä,  Dante,  runoillaan  antoi  italian  kielelle 
korkeamman  arvon  latinan  kielen  rinnalla. 

Giotton  henkilökuvat,  antiikkiin,  jopa  bysantilaiseenkin  taiteeseen 
verrattuina,  ovat  enemmän  raskaita  kuin  soreita.  Hän  ei  oikein  tahtonut 
onnistua  naisellisen  kauneuden  ja  hienojen  tunteiden  kuvaamisessa.  Pii- 
rustus ja  muovailu  on  voimakas,  mutta  kovin  yksinkertainen,  ainoastaan 


Kuva  6.     GlOTTO:     Lazaruksen  kuolleista  herättäminen. 
Seinämaalaus  Paduan  S.  Maria  dell'Arena-kappelissa. 

pääasiaa  tarkoittava,  niin  että  esim.  vaatteiden  ääriviivat  ovat  melkein 
pystysuoria,  usein  olkapäästä  maahan  asti  (kuva  6).  Tämä  jäykänpuolei- 
nen,  mutta  arvokas  yksinkertaisuus  säilyttää  suunnitelman  sopusointui- 
sena myöskin  jännittävissä  kohtauksissa.  Muuten  hän  hyvin  säästävästi 
käyttää  voimakkaita  vaikutuskeinoja  intohimojen  kuvaamisessa,  nim.  ai- 
noastaan ani  harvoissa  tapauksissa,  joissa  kertomus  kohoaa  korkeimmil- 
leen  draamallisessa  jännityksessä,  niinkuin  etupäässä  «pieta** -kuvassa  Pa- 

duan  pienessä  S.  Maria  deirArena-kirkossa  (kuva  7),  jonka  seinät  Giotto 
kokonaan  on  peittänyt  freskoilla. 

Sitä  suuremmalla  tarkkuudella  hän  etsii  ja  löytää  oikean  ilmaisu- 
muodon jokaiselle  esitykselle.  Giotto  on  Italian  taiteen  suurin  kertoja. 
Kertomustapansa  havainnollisuudella  hän  täydellisesti  toteuttaa  kristillisen 


Kuva  7.     Giotto:     Kuollut  Kristus,  omatstensa  suremana. 
Seinämaalaus  Paduan  S.  Maria  dell*Arena-kappelissa. 

taidekäsityksen  tarkoituksen,  mikäli  tämä  koskee  aatteellista  sisällystä.  Ja 
että  hän  osaa  kertoa  niin  verrattoman  vakuuttavasti  riippuu  suureksi 
osaksi  siitä,  että  hän  itse  kokonaan  astuu  syrjään  kuvistaan,  niin  että  ne 
näyttävät  syntyneen  itsestään,  ilman  taiteellista  välitystä.  Hän  on  tässä 
suhteessa  Giovanni  Pisanon  ja  Simone  Martini'n  vastakohta,  joitten  sub- 
jektiivinen (personallinen)  käsitys  aina  tuntuvasti  määrää  ja  johtaa  esi- 
tystä.    Giotto  on  uudemman  taiteen  ensimäinen  täysin  asiallinen  mestari, 

joka  täyttää  sen  esteetisen  vaatimuksen,  että  taiteilijan  pitää  olla  niinkuin 
jumalan  —  kaikkialla  läsnä,  mutta  ei  missään  näkyvissä. 

Täydellisemmin  kuin  kukaan  muu  kuvasi  Giotto  „trecento''-(l300- 
luvun)  taiteen  luonteen  ja  määräsi  sen  tyylin.  Hänen  seuraajansa  pää- 
asiallisesti suuremmalla  tai  vähemmällä  menestyksellä  vain  viljelivät  edel- 
täjien raivaamaa  alaa,  sulattivat  yhteen  florensilaisen  ja  sienalaisen  suun- 
nan, kehittivät,  yleensä  jokseenkin  pintapuolisesti,  tienviittaajien  aloitteita^ 
tavoittivat  suurempaa  rikkautta  sekä  henkilöryhmissä  että  taustojen  raken- 
nuksissa ja  maisemissakin,  koettivat  luonnon  mukaan  maalata  omanaikuisia 
malleja  ja  pukuja,  jopa  valovaikutuksiakin  j.  n.  e.,  siten  valmistaen  tule- 
van aikakauden  suurta  käännettä  ja  uudenaikaisen  luonnonmukailemisen 
syntyä.  Mutta  nämä  hajanaiset  pyrinnöt  osoittavat  selvemmin  kuin  Giot- 
ton  yksinkertainen  tyypillisyys  trecento-taiteen  järjestelmällisen  luonnon- 
tutkimuksen puutetta,  eikä  —  ennenkuin  Fra  Angelico  (1383 — 1455)  ja 
Masaccio  (1401  — 1428)  ilmestyivät  —  kenelläkään  ollut  kykyä  yhdistää 
ajan  saavuttamia  yksityistuloksia  taiteelliseksi  kokonaisvaikutukseksi  ja 
tavallaan  uskottavaksi  todennäköisyydeksi.  Tuotteliaisuus  oli  ylen  suuri, 
mutta  huomattavia  taiteilijoita  —  semmoisia  kuin  kuvanveistäjä  Andrea 
PisanOy  kuvanveistäjä  ja  maalaaja  Orcagna,  molemmat  Florensissa,  maa- 
laajat Pietro  ja  Ambrogio  Lartnzetti  Sienassa  ja  AlHchiero  pcfhjois-Italiassa 
—   oli  verraten  harvassa. 

Suurempi  hyöty  kuin  historiallisen  kehityksen  tarkastamisesta  eri 
taidekouluissa  on  meillä  siitä,  jos  kohdistamme  huomiomme  vain  pariin 
suureen  teokseen,  jotka  aivan  erityisesti  ovat  omiansa  luomaan  valoa  tä- 
män aikakauden  taiteelliseen  käsitykseen. 

Toinen  näistä  on  ne  rikkaat  korkokuvat,  jotka  koristavat  Orvieton 
tuomiokirkon  fasadia  ja  jotka  keskiajan  encyklopedistisella  tavalla  esittä- 
vät raamatun  historian  alusta  loppuun  saakka.  Viimeinen  osa,  joka  ku- 
vaa helvettiä  kadotettuine  sieluineen  ja  peloittavine  piruineen,  olkoon 
meille  esimerkkinä  siitä,  mitä  italialaisen  taiteen  1300-luvun  keskivai- 
heilla joskus  onnistui  luoda  alastomankin  ihmisruumiin  ja  sielullisien 
liikkeiden  kuvaamisessa  (kuva  8).  Niinkuin  lukija  itse  kuvastamme  voi 
arvostella,  ei  se  suinkaan  tässä  tapauksessa  ollut  vähän.  Tämän  teoksen 
yleiseksi  suunnittelijaksi  otaksutaan  itse  tuomiokirkon  rakentajaa,  siena- 
laista  Lorenzo  Maitanuu 

Mutta  trecenton  0^  voimme  kai  sanoa  kaikkien  aikakausien)  aatteel- 

lisessa  suhteessa  merkillisin  taideteos  on  epäilemättä  tuo  äärettömän  suuri 
freskomaalaus  Pisan  hautausmaan  (camposanton)  aitauksen  seinällä,  joka  on 
tunnettu  nimellä  ^kuoleman  voittokulku*  (il  trionfo  della  morte;  kuva  9). 
Keskiaikaisen    taiteen   tarkoitusperä  esitellä  siveellisesti  ja  uskonnollisesti 

kasvattavia  opetuksia  ei  missään  muualla  esiinny  niin  mahtavasti  ja  vai- 
kuttavasti kuin  tässä  kuvassa.  ^Memento  mori*  (muista  että  sinun  täy- 
tyy kuolla)  ja  aate  että  ainoastaan  maailman  kieltäymisessä  on  pelastusta 
synnin  ikuisesta  rangaistuksesta  on,  lyhyesti  sanoen,  sen  sisällyksenä. 
,,Ars    moriendi^    (kuolon  taide)  —  keskiaikaisen  elämän  yleinen  ohjelma 

—  oli  juuri  ^hirmukuoleman"  johdosta  saanut  erityisen,  tähän  aikaan 
kohdistuvan  merkityksen.  Kuvassa  tämä  uudesti  elpynyt  merkitys  käy 
esiin  tavalla,  joka  näyttää  tahtovan  antaa  vastauksen  Boccaccion  saman 
kauhean  ruton  johdosta  syntyneelle  Decameronelle,  mikä  kuuluisa  novelli- 
kirja  päinvastoin  saarnaa  elämän  nauttimista  —  juuri  sentähden  että  se 
on  niin  epävarma  ja  lyhyt. 

Decameronea    muistuttaakin    kohtaus    ^»kuoleman    voittokulun*"    oi- 
keassa nurkassa  (kuva  10).    Näemme  nuoria  herroja  ja  naisia  kevään  vie- 


Kuva  lo.     ReUtkauden  puutarha. 
Kappale  kuoleman  voittokulkuetta  Pisan  camposantossa» 


hättävässä  huvitarhassa,  jossa  amorinit  lentelevät,  kukat  tuoksuvat,  soitto 
kaikuu  —  se  on  romantinen  aate,  joka  myöhemmin  uudistuu  Kölnin 
maalauskoulun  «Paradiesgarten^^eissa  XV:n,  Rubensin  ^rakkauden  puu- 
tarhassa* XVII:n  ja  vieläpä  Watteaun  »fetes  galan testeissäkin  XVIIIm 
vuosisadan  alkupuolilta.  Mutta  äkkiarvaamatta,  niinkuin  vääjäämätön 
kohtalo,  tulee  kuoleman  hirmuinen  akka  yölepakko-siivillään  lentäen  läpi 
ilmojen  ja  hänen  säälimätön  viikatteensa  kaataa  yhteen  kasaan  tämän 
maailman  mahtavat  ja  rikkaat,  joitten  sielut  enkelit  ja  pirut  korjaavat, 
viedäkseen  ne  taivaaseen  tahi  helvettiin,  jonka  ikuinen  tuli  näkyy  likei- 
sen vuoren  aukoista.    Joukko  peloittavia  kerjäläisiä  ojentaa  turhaan  käsiään 

tahi  silvottuja  käsiyarsiaan  kuolemaa  kohden,  rukoillen  häneltä  pelastusta 
elämän  kurjuudesta. 

Vasemmalla  puolella  taiteilija  on  käyttänyt  aiheena  vanhaa,  alku- 
perältänsä intialaista  satua  »kolmesta  elävästä  ja  kolmesta  kuolleesta*", 
joka  keskiajalla  oli  levinnyt  yli  Europan.  Iloinen  metsästäjäjoukkue,  kolme 
kuningasta  puolisoineen  seurueineen,  seisahtuu  yhtäkkiä  kolmen  ruumis- 
arkun eteen,  joista  kolme  mädännyttä  ruumista  levittää  inhoittavaa  hajua. 
Vanha  erakko  seisoo  niitten  vieressä,  selittäen  näyn  merkityksen:  „Sem- 
moisia  kuin  te  vielä  olette  olemme  mekin  kerran  olleet,  semmoisina  kuin 
me  nyt  olemme  saamme  kerran  nähdä  teidätkin**.  Mutta  kaukana  maail- 
man turhuudesta  elävät  erakot  vuorella,  pyhittäen  rauhallisen  elämänsä 
jumalan  kunniaksi.     Täällä  on  todellinen  onni  ja  siunaus. 

Keskellä  suurta  kuvaa  pitää  kaksi  jostakin  antiikisesta  korkoku- 
vasta lainattua  pikkuhaltiaa  (enkelilasta)  lehteä,  joka  sisältää  seuraavan 
opetuksen : 

»Schermo  di  savere  e  di  richezza, 

Di  nobiltate  e  ancor  di  prodezza 

Vale  niente  ai  colpi  di  costei; 

Ed  ancor  non  si  trova  contral  lei, 

O  lectcre!  neuno  argomento. 

Eh!  non  avere  lo*iitelletto  spento. 

Di  stare  sempre  si  apparecchiato 

Che  non  ti  giuga  immortal  peccato.»  ^ 

Tämä  erinomainen  maalaus,  jonka  arvatenkin  sienalainen  mestari  ei 
ole  tunnettu,  on  siis  vielä  periaatteellisesti,  keskiaikaisen  taidekäsityksen 
mukaan,  aatteellista  laatua.  Luontoa  on  mukailtu  ainoastaan  siinä  mää- 
rin kuin  sisällinen  totuus  sitä  vaatii.  Mutta  mahtava,  taiteellinen  mieli- 
kuvitus on  muuttanut  siveellisen  ajatuksen  kylmästä  allegoriasta  jännit-  ' 
tavaksi  draamaksi,  jolle  täydellinen  luonnonmukaisuus  ei  ole  tarpeellinen 
eikä  tässä  edes  olisi  eduksikaan. 


*  Ei  tiedon  eikä  rikkauden,  ei  ylhäisyyden  eikä  rohkeudenkaan  kilpi 
suojele  tämän  (kuoleman)  iskuilta,  eikä  vielä  ole  löydetty  häntä  vastaan,  lu- 
kija, mitään  vastaväitettä.  Tässä  todellakaan  ei  muu  auta  kuin  mielen  hillit- 
seminen ja  aina  valmiin aolemin en,  jotta  sinua  ei  paina  kuolemansynti. 

tahi  silvottuja  käsiyarsiaan  kuolemaa  kohden,  rukoillen  häneltä  pelastusta 
elämän  kurjuudesta.  ^^ 


Babylonialaisten  maailmankuvan  piirteitä. 

Kirjoittanut 
K.  Tallqvist.  * 


I. 

Babylonialaisten  kielessä  maailma-  eli  mundm-keisiieitei  ei  erityi- 
nen sana  vastannut.  Sumerilaisten  edeltäjiensä  ja  opettajiensa  mukaan 
merkitsivät  he  maailmankaikkeutta  kahdella  yhdistetyllä  sanalla: ;  he  sa- 
noivat „ylä-  ja  alaosa"  taikka  „ taivas  ja  maa."  Tämä  sanayhtymä 
muistuttaa  suomen  kielen  „maa-ilma"  sanaa.  Maailmankaikkeuden  ko- 
koonpanoa nämä  kaksi  nimitystä  eivät  kumminkaan  ilmaise  täydellisesti. 
Maailmankaikkeudessa  oli  näet  taivaan  ja  maan  ohella  kolmaskin  osa, 
valtameri.  Sama  kolmijako  esiintyy  raamatussakin;  2  Mos.  20,i  puhutaan 
niistä,  jotka  ^ylhäällä  taivaassa",  „ alhaalla  maan  päällä"  taikka  „ vedessä 
maan  alla"  ovat. 

Nykyinen  maailma  ei  ole  muuta  kuin  osa  maailmojen  sarjaa.  En- 
nen nykyisen  maailman  syntyä  olivat  entisten  maailmojen  aikakaudet. 
Olipa    muinoin   alkumeri,  jota  edustivat  naispuolinen  alkuperuste  Tiämat 


*  Tätä  kirjoitusta  tehtäessä  on  apuneuvoina  käytetty:  H.  Winckler, 
Forsckungtn^  Die  babylomsche  KuUur^  Himmelshild  und  Weltenhild^  Die  IVeltctn'- 
schauung  des  alten  Orients^  SCHRADBR,  Keilinschriften  und  altes  Testament^  JERE- 
MIAS, Das  alte  Testament  (1906),  JENSEN,  Kosmologiey  HOMMELin  ja  GiNZELin 
teoksia  y.  m. 

ja  miespuolinen  alkuperuste  ApsU  sekä  heidän  poikansa  Mummu.  Äidin 
ja  pojan  yhtymästä  syntyi  uusi  maailma,  ensimäinen,  jossa  on  huomat- 
tavissa taivaallinen  ja  maallinen  puoli.  Siihen  maailmaan  ilmestyivät 
jumalien  sukupolvet,  toinen  toisensa  jälkeen.  Viimeisenä  ilmestyi  Mar- 
duk.  Hän,  Babylonin  herra,  kevään  ja  aamuauringon  jumala,  kukisti 
kapinallisen  Tiämatin  ja  loi  nykyisen  maailman  (lohikäärmeen  tappo, 
luomistani).  Oppi  että  maailma  on  jumalan  luoma  —  ja  ohjaama  — 
on,  mikäli  asiaa  nykyisen  tieteen  avulla  voi  selvittää,  babylonialaista 
alkuperää. 

Tässäkin  maailmassa  on  taivaallinen  ja  maallinen  puoli.  Kumpi- 
kin osa  on  rakenteeltaan  samanlainen.  Taivaallisessa  maailmanosassa 
on  taivaanmeri,  mannermaa  ja  pohjoinen  taivas.  Samoin  käsittää  maal- 
linen maailma  kolme  osaa,  meren,  joka  ympäröi  maan  ja  pulppuaa  sen 
povesta,  varsinaisen  maan  ja  ilmakehän  (taivaan).  Babylonialaisen  oppi- 
järjestelmän mukaan  maallinen  maailma  kaikkine  ilmiöineen  on  vain  tai- 
vaallisen maailman  kuva  eli  heijastus.  Tämä  käsitys  on  babylonialais-itä- 
maalaisen  maailmankatsomuksen  tärkein  perusaate,  se  selittää  sen  eri  il- 
miöitä, kuten  seuraavasta  näk3ry. 

Mainitut  taivaallisen  ja  maallisen  maailman  kolme  osaa  ovat  niitä 
hallitsevien  kolmen  jumalan  ilmesty spaikat.  Ea,  jonka  poika  maailman 
luoja  Marduk  on,  hallitsee  veden  valtakuntaa,  taivaan  merta  ja  maan 
vesiä.  Hän  on  Poseidon.  Bel  on  taivaallisen  ja  maallisen  mannermaan 
jumala,  »maitten  herra**,  ja  vastaa  Zeus  jumalaa.  Kolmannessa  valta- 
kunnassa, pohjoisessa  taivaassa  ja  maan  ilmassa  ilmestyy  Anu,  jonka 
vastine  Uranos  siis  on.  Taivaan  kirkkaassa  keskustassa,  pohjoisnavassa, 
oli  pohjantähti  hänen  sijanansa.  Babylonialaisten  kolmi-  (ja  neli-)ker- 
roksiset  temppelirakennukset  olivat  kolmijakoisen  maailmankaikkeuden 
maallisena  kuvana. 

Taivaallisen  maailman  kolmesta  osasta  oli  tärkein  taivaallinen  man- 
nermaa. Sillä  niinkuin  ihmisten  olopaikkana  on  maa,  niin  jumalat  toi- 
mivat ja  häärivät  parhaasta  päästä  taivaan  mannermaalla.  Taivaallinen 
manner  oli  sama  kuin  tuo  noin  20  asteen  leveä  taivaanliuska,  jossa  au- 
rinko ja  kiertotähdet  näyttävät  kulkevan  kukin  määrättyä  rataansa  ja  toi- 
set tähdet  kiinteinä  pysyvän  ja  jota  me  sanomme  tähti-  eli  eläinradaksi. 
Aurinko,  kuu  ja  kiertotähdet,  kaikki  taivaankappaleet  olivat  babylonia- 
laisten   opin    mukaan    jumaluuden    ilmestysmuotoja,    jumalia.     Pitämällä 

silmällä  taivaankappalten  liikuntoja,  muotoja  ja  asentoja  voi  ihminen  tu- 
tustua jumalien  töihin  ja  toimiin,  joista  kaikki  maalliset  ilmiöt  johtuvat. 
Me  välistä  puhumme  «taivaan  avonaisesta  kirjasta'',  josta  ihminen  lukee 
kohtalonsa,  sillä  se  on  »tähtien  määräämä*'.  Sellaisten  lauseparsien  käyt- 
täminen ei  ole  vain  tyhjää  kuvakieltä,  vaan  perustuu  ikivanhaan  perin- 
töön  —  babylonialaisilta.  Heillä  käsitys  tähtienjumalien  vaikutuk- 
sesta maallisiin  oloihin  ja  ihmisen  kohtaloon  oli  luja  vakaumus,  samalla 
tiedettä  ja  uskontoa.  Tähtimaailmaa  he  nimittivät  «taivaan  kirjaksi". 
Maailman  järjestyksen  lakien  tarkasteleminen  taivaan  ikuisesta  suuresta 
kirjasta  oli  heistä  kaiken  tutkimisen  päätehtävä;  siitä  johtui  heidän  ast- 
rologiansa, tähti tieteensä  ja  uskontonsa,  koko  heidän  maailmankatsomuk- 
sensa. 

Ettei  tämä  väite  ole  vain  nykyajan  tieteilijäin  keksintöä  todistavat 
useat  seikat.  Eräässä  nabatealaisessa  kirjassa  sanotaan  nimenomaan: 
«maailmaa  hallitsee  seitsemän  kiertotähteä.''  Diodorus  Sicilialainen  sanoo: 
«Babylonialaiset  ovat  parhaat  tähtien  liikuntojen  ja  vaikutusten  tuntijat, 
niin  että  he  voivat  ennustaa  paljon  vastaisia  tapahtumia.  Tärkeimpinä 
ja  vaikuttavimpina  pitävät  he  viisi  n.  s.  kiertotähteä,  joita  he  yhteisellä 
nimellä  sanovat  tulkitsijoiksi  ....  koska  ne  tulkitsevat  ihmisille  jumalien 
tahdon."  Sama  kirjailija  niinikään  sanoo:  «ihmisen  syntyyn  kiertotäh- 
det vaikuttavat  tuntuvasti  sekä  hyvään  että  pahaan  suuntaan.  Niiden 
luonteesta  ja  ulkomuodosta  he  päättävät  mikä  kohtalo  ihmisen  osaksi  tu- 
lee." Samaan  suuntaan  käyvät  toisten  vanhojen  kirjailijain  todistukset. 
Päälle  päätteeksi  ovat  todistajina  monet  meille  säilyneet  nuolenpääkirjoi- 
tukset enteistä  (omina)  ja  astrologiset  raportit.  Toisissa  teksteissä  puhu- 
taan «kohtalojen  tauluista",  joihin  «jumalien  käskyt"  ja  »ihmisten  elämä" 
ovat  kirjoitetut  y.  m. 

Babylonialaisten  perustama  astrologia  hallitsi  yksivaltiaisena  sekä 
vanhan-  että  keskiajan  ihmisiä.  Jeesuksen  syntymätarun  ^viisaat  mie- 
het itämailta"  ovat  todistuksena  kaldealaisen  astrologian  vaikutuksesta 
aikana,  jolloin  tuo  taru  syntyi;  «tähti",  jota  he  «seurasivat",  ei  ollut 
mikään  erityinen  uusi  tähti,  vaan  eräs  harvinainen  määrättyjen  tähtien 
liitto,  luultavasti  n.  s.  conjunctio  maxitna,  jonka  luultiin  tietävän  suuren 
hallitsijan  syntyä.  Tyko  Brahe  tieteellisesti  puolusti  tähdistä  ennustamista. 
Philipp  Melanchton  v.  1545  suositti  erään  astrologin  keisari  Maximilia- 
nille   asettamaa   horoskopia.     Turkissa,   Persiassa  ja  Kiinassa  hoviastrolo- 

gia  aina  kysytään,  kun  jotain  tärkeätä  on  tekeillä.  Ja  meidänkin  kes- 
kuudessamme, sekä  rahvaan  että  erinäisten  salaisten  oppien  harjoitteli- 
jain  piirissä,  annetaan  hyvinkin  suurta  merkitystä  astrologisille  käsit- 
teille, Jotka  johtuvat  Babyloniasta. 

Eläinrataa  sanoivat  babylonialaiset  ^taivaan  pengermäksi''  (skufiuk 
shame).  He  niinmuodoin  käyttivät  kuvaa,  joka  oli  saatu  Babylonian  jo- 
kimaisemasta. Siinähän  pengermät  olivat  tavalliset,  samalla  ollen  vierto- 
teinä. Taivaan  pengermällä  käyvät  eri  tiet  eli  radat,  joita  kiertotähdet 
kulkevat.     Siellä  on  myös  asemat,  joissa  kiintotähdet  pysyvät. 

Niinkuin  maailmankaikkeus  on  jaettu  kolmeen  osaan  Anu,  Bel  ja 
Ea  jumalien  kesken,  niin  on  taivaallisen  manterenkin,  eläinradan,  laita. 
Sen  alin  osa  kulki  veden  jumalan  Ean  valtakunnan  halki,  keski  osa  kuu- 
lui Belin  valtakuntaan  ja  ylin  osa  sattui  Anu  jumalan  piiriin.  Kiertoku- 
lun korkeuspistettä  edusti  siten  viimeksimainittu  jumala,  jota  pidettiin 
ylimpänä.  Pohjantähti  kuului  hänelle.  Tätä  pistettä  sanottiin  vuoriso- 
laksi {nibiru),  Saman  nimen  saivat  kuun  ja  auringon  jumalat  näitten 
kiertotähtien  ollessa  korkeimmillaan,  eli  tarkemmin  sanottuna,  kun  au- 
rinko oli  kesäpäivänseisauksessa  ja  kun  kuu  oli  täytenä  auringon  ollessa 
talvipäivänseisauksessa  taikka  päiväntasauksessa.  „Kun  Marduk  on  tai- 
vaan keskuksessa,  on  hän  nibiru^,  sanotaan  eräässä  tekstissä.  Myöhem- 
mässä mytologisessa  järjestelmässä  pohjoispiste  edusti  tulen  valtakuntaa. 
Sieltähän  tähtilennot  sinkoilevat.  Sen  mukaan  maailmankaikkeus  käsitti 
neljä  valtakuntaa:  veden,  maan,  ilman  ja  tulen  (keskiajan  neljä  element- 
tiä). Ken  ylimmän  jumalan  asuntoon,  (ylimpään)  taivaaseen,  pyrkii,  hä- 
nen on  siis  käyminen  tulen  kautta  (kiirastuli). 

Taivaan  mannermaata  siis  kuvattiin  kaksihuippuf seksi  vuoreksi, 
jonka  korkeimman  solan  kautta  auringon  ja  muitten  kiertotähtien  on  kul- 
keminen ja  jonka  yläpuolelle  niiden  on  mahdoton  päästä.  Tästä  johtuu 
raamatussa  mainittu  »jumalien  vuori  pohjan  perillä'^  (Jes.  14:13.  Ps  48: 
3),  jonka  maallinen  vastine  oli  Sijjon  vuori.  Taivaan  rannalla  maail- 
manvuori esiintyy  »idän  ja  lännen  vuorena."  Ja  koska  maallinen  maa- 
ilma, jopa  jokainen  maa,  on  taivaallisen  perikuvan  muotoinen,  niin  on 
olemassa  myös  »maitten  vuori**  s.  o.  maa.  Kaksihuippuinen  vuori,  joka 
tavataan  kuvattuna  eräässä  muinaisbabylonialaisessa  lieriömäisessä  sine- 
tissä (vrt.  myös  Sak.  6:1),  esittää  havainnollisesti  auringon-  ja  kuunku- 
lun  ylintä  ja  alinta  kohtaa.     Sama  tarkoitus  oli  itämaiden  auringontemp- 

pelien   porttikäytävissä   olevalla   kahdella  patsaalla  (Jakin  ja  Boas  Salo- 
monin temppelissä). 

Taivaallisen  pengermän  eli  eläinradan  keskustassa  on  „ auringon 
tie**  s.  o.  rata,  jota  aurinko  näyttää  kulkevan  jokapäiväistä  ja  vuotuista 
matkaansa.  Koska  auringon  rata  niinkuin  eläinrata  yleensä  kulkee  etu- 
päässä veden,  Ea  jumalan,  ja  taivaallisen  manteren,  Belin  valtakunnan, 
kautta,  on  auringon  jumalalla  kahdenlaiset  kulkuneuvot.  Veden  halki, 
yöllisellä  matkallansa  ja  talvella,  jolloin  aurinko  ei'  pääse  veden  valtakun- 
taa paljoa  ylemmäksi,  hän  kulkee  laivassa.  Silloin  hän  käy  taistelua 
veden  lohikäärmettä  Tiämatia  vastaan,  aseenaan  verkko,  tuulispää  ja 
sirppimiekka,  s.  o.  gladiaattorien  verkko,  kolmihaara  ja  miekka.  Niinkuin 
tämä  taistelu  uudistuu  joka  päivä,  valon  ja  pimeän  välillä,  ja  joka 
vuosi,  kesän  ja  talven  vallasta  kamppaillessa,  niin  se  tapahtui  nykyisen 
maailmakauden  alussakin.  Tämän  ilmiön  esittää  luomistaru  (Mardukin 
taistelu  Tiämatia  vastaan).  Aamun  ja  kevään  aurinko,  Marduk,  on  maail- 
man luoja.  Samanlaiseen  luonnon  symbolismiin  perustuu  myös  taru 
suuresta  vedenpaisumuksesta.  Sen  vesillä  kulkeva  Utnapishtim-Noa  on 
aluksessaan  pimeyden  merta  purjehtiva  auringonjumala.  Aamulla  ja 
kevätpäiväntasauksessa  on  auringonjumalan  vesimatka  suoritettu.  Hän 
nousee  aluksestaan  taivaalliselle  manterelle,  s.  o.  vedenpaisumuksen 
sankarin  laiva  joutuu  karille.  Voittajana  hän  sitten  kulkee  tulisten  he- 
vosten vetämissä  vaunuissa  (niinkuin  Helios)  rataansa  taivaallisella  man- 
nermaalla. Sama  käsitys  oli  israelilaisillakin.  Jerusalemin  temppelin 
edustalla  seisoivat  vielä  Josia  kuninkaan  aikana  »auringon  hevoset  ja  au- 
ringon vaunu^  (3  Kun.  23:11).  Auringonvaunu  oli  itämailla  kulttiesine, 
joka  levisi  Europpaankin;  sellainen  on  löydetty  esim.  Seelannista.  Ed- 
dassa  puhutaan  auringon  hevosista  ja  runoilijain  kuvakielessä  tuo  iki- 
vanha käsitys  vieläkin  on  tavallinen.  Sanottiin  myös  että  aurinko  ilmes- 
tyy taivaan  itäisestä  portista  ja  häviää  läntisen  portin  kautta.  Oli  baby- 
lonialaisilla sellainenkin  käsitys  että  auringonjumala  rientää  häihinsä. 
Sentähden  psalmista  sanoo  (19:6):  „hän  käy  ulos  kamaristaan  niinkuin 
ylkä,  riemuitsee  niinkuin  sankari  latuansa  juostessa. '^  Tätä  auringonju- 
malan kulkua  laivassa  ja  vaunuissa  esittivät  babylonialaisten  uudenvuo- 
den juhlamenot:  Mardukin  kuva  kuljetettiin  laivassa  juhlakulkuekatua 
pitkin,    joka    siten    kuvasi    taivaallista    pengermää,    eläinrataa.     Tuhansia 

vuosia  on  tuo  babylonialainen  juhla  menoineen  ja  vaunulaivoineen  säily- 
nyt karnev,aalissa  (carrus  navalis). 

Koska  kiertotähdet  liikkuvat  kukin  radallansa  eri  matkan  päässä 
toinen  toisestaan  sekä  eri  nopeudella,  ajateltiin  eläinradan  muodostavan 
seitsemän  toinen  toisensa  yli  kohoavaa  kehää  (tubukäti).  Noista  seitse- 
mästä kiertotähtien  kehästä  johtuu  käsitys  seitsemästä  taivaasta,  taivaan 
seitsemästä  kerroksesta  (Koranissa),  seitsemästä  maanpiiristä  (klimata) 
kreikkalaisilla  ja  arabialaisilla  y.  m.  Kun  joskus  puhutaan  kahdeksasta 
taivaasta  taikka  esim.  Eddoissa  yhdeksästäkin,  niin  kiintotähtitaivas  sekä 
etelätaivas  on  luettu  mukaan.  Käsitys  kiertotähtien  seitsemästä  kehästä 
esiintyy  selvästi  niitten  maallisissa  kuvissa,  babylonialaisten  seitsenker- 
roksisissa temppelipyramiideissa,  joille,  kuten  seuraavassa  kerrotaan,  an- 
nettiin vastaaville  kiertotähdille  kuuluvat  väritkin. 

Kiertotähtien  kulkiessa  ratojaan  syntyy  ääniä,  jotka  ovat  erilaiset 
kunkin  kiertotähden  liikkumisen  nopeuden  mukaan.  Nämä  äänet  muo- 
dostavat „sfeerien  musiikin",  oktaavin  sävelet.  Tahtoopa  Winckler  tehdä 
luultavaksi  että  puolisävelet,  jotka  keskiajalla  otettiin  käytäntöön  3:nnen 
ja  4:nnen  sävelen  välissä  sekä  7:nnen  perässä,  vastaavat  kumpaakin  tur- 
miota tietävää  kiertotähteä  (Marsia  ja  Saturnusta).  Missään  tapauksessa 
ei  ole  sattuma  että  n.  s.  quadriviumissa  musiikki  on  tähtitieteen  kaksois- 
sisarena. 

Kiertotähtiin  lukivat  babylonialaiset  paitsi  kuuta  ja  aurinkoa  viisi 
muuta  taivaankappaletta,  nimillä  Merkurius,  Venus,  Mars  ja  Jupiter 
meillä  tunnetut  kiertotähdet.  Paljaalla  silmällä  tuskin  huomattavat  kier- 
totähdet Neptunus  ja  Uranus  olivat  babylonialaisille  niinkuin  myöhemmin 
kreikkalaisillekin  vielä  tuntemattomat.  Kiertotähdet  olivat  siis  seitsemän. 
Tämä  luku  on,  kuten  osaksi  jo  nähtiin,  vaikuttanut  paljon  7-luvun  tun- 
nettuun asemaan  itämaalaisessa  mielikuvituksessa  ja  taiteessa  y.  m.  Sen 
sovittaminen  kiertotähtii  lienee  sekundeerkien,  johtunee  harkinnasta. 
Sillä  eiväthän  mainitut  tähdet  koskaan  ole  nähtävinä  yhdessä,  yhtä  vähän 
kuin  niitä  tähän  saakka  on  tavattu  yhdessä  kuvattuinakaan.  Seitsemän- 
luku  johtuu  nähtävästi  plejaadien  (seulaisten)  7:stä  tähdestä.  Niillä  Si- 
bittu  (7)  jumalan  muodossa  oli  hyvin  tärkeä  asema  babylonialaisten  tai- 
kauskossa. Ne  myös  usein  esiintyvät  kuvattuina  seitsemällä  pienellä 
ympyrällä. 

Kutakin    kiertotähteä    edusti   yksi   jumala.     Astrologisen    vaikutuk- 

sen  johdosta  tähteä  ja  sen  jumalaa  ei  aina  pidetty  toisistansa  erillään. 
Kreikkalaiset  ja  roomalaiset  niinikään  antoivat  yhden  jumalan  edustaa 
kutakin  kiertotähteä.  Tämäkin  tapa  nähtävästi  johtui  Babyloniasta.  Sillä 
Platonin  edellisellä  ajalla  käytetyt  kiertotähtinimitykset  tarkoittivat  tähtien 
väriä  ja  luonnetta.  Koska  jumalille  eri  järjestelmien  mukaan  ja  eri  ai- 
koina annettiin  eri  arvo,  vaihtelee  kiertotähtien  ja  niiden  jumalien  järjes- 
tys ja  jako  (2  +  5  taikka  3  +  4)  tuntuvasti.  Vanhimpana  aikana  oli 
kuulla  aina  etusija,  myöhemmin  astui  aurinko  sen  paikalle.  Huomattava 
on  erittäin  jako  3+4.  Annettiin  näet  erikoisasema  kuulle,  auringolle 
ja  Venukselle.  Sillä  babylonialaiset  hyvin  tiesivät  ettei  ainoastaan  kuu 
vaan  myös  Venus  esiintyy  nelivaiheisena.  Ja  aurinko  neljään  asemaansa 
nähden  vuoden  eri  aikoina  on  mainittujen  tähtien  kaltainen. 

Eräässä  tekstissä  kerrotaan  että  Bel  jumala,  kun  hän  näki  vihollis- 
ten voimien  uhkaavan  hänen  valtakuntaansa,  asetti  kuunjumalan  Sinin, 
auringonjumalan  Shamashin  ja  Istarin  eli  Venuksen  taivaallista  manner- 
maata hallitsemaan.  Nämä  kolme  ovat  siis  eläinradan  hallitsijat.  Mutta 
koska  eläinradan  maallinen  vastine  on  maa,  niin  ne  hallitsevat  maatakin; 
ne  ovat  todellisuudessa  babylonialaisen  panteonin  tärkeimmät  jumalat. 
Niissä  ilmestyvä  jumalallinen  voima  on  samanveroinen  kuin  se,  mitä 
toisen  edellä  esitetyn  käsityksen  mukaan  Anu,  Bel  ja  Ea  ylläpitävät. 

Nuolenpääkirjoituksissa  on  säilynyt  useita  kiertotähtien  luetteloja. 
Tavallinen  järjestys  oli  7:nnellä  vuosisadalla: 

a,  Sin,  Shamash,  Shulpauddu,  Dilbat,  Kaimänu,  Gudud  ja  Nibeanu. 
Varmaa  on  että  näistä  nimistä  Sin  =  kuu,  Shamash  =  aurinko  ja  Dilbat 
=  Venus.  Myöhäisbabyloniaiaisella  ajalla  oli  Kaimänu  =  Saturnus,  Gu- 
dud =  Merkurius  ja  Nibeanu  =  Mars.  Mutta  Hommbl  on  osoittanut  että 
Merkuriuksen  ja  Saturnuksen  mainitut  nimet  ennen  kuuluivat  Jupiter  ja 
Mars  tähdille.     Muinaisbabylonialainen  järjestys  oli  siis: 

b,  kuu,  aurinko,  Shulpauddu-Nebo-Merkurius,  Istar-Venus,  Kaimänu- 
Ninib-Mars,  Gudud-Marduk-Jupiter,  Nibeanu-Nergal-Saturnus.  Että  tämä 
järjestys  oli  käytännössä  on  hyvin  luultava  syystä  että  se  on  yhtäpitävä 
n.  s.  thema  mundi'n  kanssa  Scipian  unessa.  Pienellä  muutoksella  on 
se  myös  sama  kuin  seuraava  kiertotähtien  kiertoaikoihin  perustuva  järjes- 
tys, joka  tavataan  klassillisilla  kirjailijoilla: 

c,  kuu,  Merkurius,  Venus,  aurinko,  Mars,  Jupiter,  Saturnus.  Li- 
säksi tulee  että  se  RAWLiNSONin  mukaan  vastaa  Borsipan  Nebo-temppelin 

kerroksien  värijärjestystä,  nimittäin  ylhäältä  alaspäin  hopea-kuu,  tum- 
mansininen-Merkurius, vaaleankeltainen-Venus,  kulta-aurinko,  ruusunpu- 
nainen-Mars, ruskeanpunainen- Jupiter  ja  musta-Saturnus. 

Muista  muinaisajalla  käytännössä  olleista  järjestyksistä  mainittakoon: 

d^  aurinko,  kuu,  Jupiter,  Merkurius,  Mars,  Saturnus,  Venus.  Tämä 
järjestys  tavataan  Ekbatanan  seitsemän  muurin  sekä  luultavasti  Khorsa- 
badin  kerrostemppelien  väreissä.  Lopuksi  mainittakoon  roomalaisilla  ta- 
vallinen järjestys,  joka  kaiketi  sekin  johtuu  Babyloniasta: 

€,  aurinko,  kuu,  Mars,  Merkurius,  Jupiter,  Venus,  Saturnus.  Tämän 
järjestyksen  tapaamme  viikonpäivien  nimityksissä,  latinassa,  englannin  ja 
ranskan  kielissä  sekä  germanilaisissa  kielissä,  joissa  erityiset  germanilaiset 
jumalat  osittain  ovat  astuneet  alkuperäisten  sijaan,  siis:  dies  solis— sjdn- 
day — söndag — sunnuntai,  dus  Itinae — monday — iundi— m&ndag — maanan- 
tai, dies  Mariis — mardi  (Tyrs  dag — tiistai),  dies  Mercurii — mercredi  (ons- 
dag,  Odins  dag),  dies  Jovis — ^jeudi  (Thors  dag — torstai),  dies  Veneris — 
vendredi  (Frey s  dag — perjantai),  dies  Sa/urm—s&turday, 

Että  muinaiset  babylonialaiset  jo  pyhittivät  viikonpäivät  kiertotäh- 
tien|  jumalille  ei  ole  todistettavissa.  On  huomattava  ettei  heillä  ollut  seit- 
senpäiväistä viikkojakoa  siinä  merkityksessä  kuin  juutalaisilla  ja  meillä. 
Joka  seitsemäs  päivä  kussakin  yksityisessä  kuussa  oli  merkkipäivä.  Muu- 
ten seitsenpäiväisestä  viikosta  on  vain  harva  jälki.  Babylonialaisten  var- 
sinainen viikko  oli  viisipäiväinen.  Kaksitoista  sellaista  viikkoa  muodosti 
kaksoiskuukauden  (60  päivää),  70  viikkoa  teki  350  (+4)  päivää  käsit- 
tävän kuuvuoden,  72  viikkoa  teki  360-päiväisen  vuoden  ja  7  3  viikkoa 
meni  365-päiväiseen  aurinkovuoteen.  Sen  tähden  koko  kiertokulun  lu- 
kuna esiintyy  70,  72  tai  73. 

Oli  miten  oli,  viikon  päivien  pyhittäminen  kiertotähtien  jumalille,  on 
hyvin  vanha  tapa,  eikä  ole  mahdotonta  että  sekin  johtuu  Babyloniasta. 
Juutalaiset  kabbalistit,  jotka  yleensä  ammensivat  viisauttaan  siitä  maasta, 
asettivat  kunkin  kiertotähden  yli  arkkienkelin,  ja  näistä  kukin  yhden  päi- 
vän viikossa  hoiti  maailman  hallintoa.  Lisäksi  eräs  nabatealainen  kirja 
todistaa  sabilaisten  asettaneen  viikon  päivät  yhteyteen  kiertotähtien 
kanssa.  Sitä  vastoin  Dio  Cassius  väittää  tämän  tavan  johtuneen  Egyptistä. 

Viikonpäivien  yhteyttä  kiertotähtien  kanssa  ja  niiden  järjestystä 
kuvaillaan    n.    s.    heptagrammilla    eli    heptakordalla    seuraavaan    tapaan: 

Saturnus 
Lauantai 


Jupiter 
Torstai 


Kuu 
Maanantai 


Merkurius 
Keskiviikko 


Venus 
Peijantai 


Mars 
Tiistai 


Aurinko 
Sunnuntai 


Kuu 


Jupiter 


Merkurius 


Aurinko 


Venus 


Kiertotähdet  merkitään  ^ssä  mainitussa  järjestyksessä  ympyrän  kellään 
tehdyillä  pisteillä,  ja  joka  kolmas  piste  yhdistetään  viivalla.  Yhdistetyt 
pisteet  esittävät  silloin  kiertotähdet  järjestyksessä  e  ja  samalla  viikonpäi- 
vät Heptagrammi  on  nähtävänä  jo  eräässä  muinaisbabylonialaisessa  tau- 
lussa. Sekin  on  siis  babylonialaista  alkuperää.  Sen  tehtävä  oli  kuvailla 
maailman  ikuista  järjestystä,  joka  ilmenee  kiertotähtien  liikkeissä.  Jättä- 
mällä pois  Saturnuksen  ja  Marsin,  jotka  erinäisistä  syistä  pidettiin  tur- 
miotatuottavina,  saatiin  n.  s.  pentagrammi,  joka  keskiajalla  oli  tärkeim* 
piä  loihtutaidon  välikappaleita.  Ainakin  länsi-Suomessa  sitä  nykyäänkin 
tunnetaan  nimellä  »viisiloppinen*  eli  »viisikanta.* 

Kiertotähdistä  aurinko  on  maailmankaikkeuden  kiertokulun  etevin 
ilmaisija.  Babylonialaiset  sanoivat  että  Marduk  „  pitää  kiinni  päästänsä 
ja    hännästänsä. '^     Tämä  saattaa  mieleemme  toisen  tunnetun  kuvan  ikui- 

suudesta:  käärmeen,  joka  puree  pyrstöänsä.  Sillä  on  niinikään  vas- 
tineensa raamatun  lauseessa:  „minä  olen  a  ja  o,  alku  Ja  loppu." 

Aurinko  osoittaa  selvimmin  yhä  uudistuvan  kiertokulun  neljä  pää- 
kohtaa: aamun,  keskipäivän,  illan  ja  yön,  kevään,  kesän,  syksyn  ja  tal- 
ven, idän,  pohjoisen,  lännen  ja  etelän.  Babylonialaisten  oppi  sanoo: 
Marduk  on  aamun  ja  kevään  aurinko,  Ninib  sydänpäivän  ja  kesän  au- 
rinko, Nebo  illan  ja  syksyn  aurinko,  Nergal  yön  ja  talven  aurinko.  Toi- 
sin sanoen:  kukin  neljästä  kiertotähdestä  edusti  yhtä  kiertokulun  kohtaa. 
Marduk- Jupiter  edusti  itä-  ja  kevätpistettä,  Nebo-Merkurius  länsi-  ja  syys- 
pistettä,  kuten  heti  saadaan  nähdä.  Nergal-Saturnukselle  kuuluivat  talvi 
ja  auringon  eteläpiste,  manala,  jossa  aurinko  viihtyy  näkymättömänä  (kuol- 
leena) ollessaan.  Nergal-Saturnus  niinmuodoin  samalla  edusti  tuonelaa  ja 
oli  aurinko  (Shamash).  Aurinko  oli  —  ihan  toisin  kuin  mikä  meistä  olisi 
luonnollista  —  tuonelan  edustaja  vanhimman  järjestelmän  mukaan,  jossa 
kuu  oli  ylin  jumala,  kuolemattomuuden  edustaja,  «hedelmä  joka  syntyy 
itsestään*^,  kuten  babylonialaisten  kuvakielessä  sanotaan.  Auringolle  omis- 
tettiin tuonela  senkin  tähden,  että  tähdet  häviävät  (kuolevat)  auringon 
valoon.  Vihdoin  edusti  Ninib-Mars  kesää  ja  pohjoispistettä,  joka,  ku- 
ten olemme  nähneet,  myös  kuului  kuulle  ja  Anu  jumalalle.  Niinkuin 
Nergal-Saturnus  oli  =  aurinko,  niin  oli  siis  Ninib-Mars  =  kuu.  Sillä  au- 
ringon ollessa  eteläpistessä,  tuonelassa,  esiintyy  täysikuu  vasta-asennossa 
pohjoispisteessä.  Ninib-Marsin-kuun  ollessa  pohjoispisteessä  (nibiru) 
kuului  hänelle  uudenvuoden  aikaan  sattuva  täydenkuun  yö.  Hänellä  oli 
myös  nimenä  mushmit  bUli  »karjan  tappaja*^.  Kun  tiedämme  että  nibiru 
etymologisesti  merkitsee  samaa  kuin  heprean  pesakh  »ohimeno**  ja  että 
/^a>^^-pääsiäinen,  jota  vietettiin  uudenvuodenkuukauden  täydenkuun  yönä, 
raamatun  (2  Mos.  12:  12  ss.)  mukaan  on  saanut  nimensä  siitä,  että 
Jahve  lyödessään  Egyptin  esikoiset  kuoliaaksi  »meni  israelilaisten  ohi** 
säästäen  heidät,  niin  on  todennäköistä  että  israelilaisten^  pesakh*^9&\Vt 
johtuu  samasta  astrali -teologisesta  aatepiiristä  kuin  babylonialainen  nibiru^ 
käsite. 

Tässä  esitetty  järjestelmä  perustuu  auringon  kiertokulun  nelijakoon, 
jonka  kutakin  osaa  yhden  kiertotähtijumalan  katsottiin  vastaavan.  Mutta 
oli  toinenkin  järjestelmä,  joka  otti  ainoastaan  kaksi  auringon  vaihetta  huo- 
mioon. Sen  mukaan  jakaantui  vuosi  kesään  ja  talveen,  vuorokausi  päi- 
vään ja  yöhön. 

Eräässä  nuolenpääkirjoituksessa,  joka  on  verrattain  myöhäiseltä  (Ar- 
sacidien)  aikakaudelta,  sanotaan  että  Ezida-  (s.  o.  Nebo  jumalan  temppelin 
tyttäret  —  »ajattaret")  talvipäivänseisauksessa  siirtyvät  »päivän  taloon"  s.  o. 
Mardukin  temppeliin,  »pidentääksensä  päivät"  ja  päinvastoin  että  Esagil- 
(s.  o.  Mardukin)  temppelin  tyttäret  kesäpäivänseisauksessa  siirtyvät  »yön 
taloon"  eli  Nebo  jumalan  temppeliin  »lyhentääksensä  päivät".  Tästä  sel- 
vään näkee  että  Marduk  edusti  valoisaa  vuodenaikaa,  Nebo  pimeätä. 
Ninib-Mars  ja  Nergal- Saturnus  jäävät  siis  tämän  järjestelmän  mukaan  tar- 
peettomina syrjään  —  sentähden  ehkä  niitä  pidettiin  onnettomuutta  tuot- 
tavina.    Sitä  vastoin  oli  Nebo  =  kuu,  Marduk  =  aurinko. 

Näihin  tässä  lyhyesti  esitettyihin  järjestelmiin  ja  niiden  toisintoihin 
perustuivat  itämaiden  lukuisat  ja  monimuotoiset  mytologiset  tarut,  joitten 
pohjana  on  ikuinen  taistelu  pimeyden  ja  valon,  talven  ja  kesän,  yön  ja 
päivän  kesken.  Niissä  aina  esiintyvät  kuu  ja  aurinko  jossakin  muo- 
dossa, usein  myös  Istar-Venus.  Voittajana  ja  pelastajana  esiintyy  uuden 
valonajan  tuoja. 

Vanhimpana  aikana  oli  kuulla  yleensä  etusija,  kuten  jo  on  huomau- 
tettu. Sen  vaiheista  olivat  uusi-  ja  täysikuu  luonnollisesti  enimmin  sil- 
mällä pidetyt.  Uuttakuuta  pidettiin  sirppimiekkana,  jolla  valontuoja 
on  surmannut  lohikäärmeen.  Sen  esiintymistä  tervehditään  kaikkialla 
itämailla  riemuhuudoilla.  Uudenkuun  arabialaisen  nimen  hiläl  kanssa  on 
luultavasti  sukua  meille  tuttu  sana  hallelu('jah).  Täysikuu  taas  vas- 
tasi kuun  kierron  kulminatsionta,  aikaa,  jolloin  kuu  on  valtansa 
huipulla.  Sitä  vietettiin  shapattu  nimellä  ylimmälle  jumalalle  omistettuna 
lepopäivänä.  Vanhimman  kalenterijärjestelmän  mukaan  luettiin  myös 
kuuvuosia.  Uusivuosi  Babyloniassakin  muinoin  alkoi  syyspäiväntasauk- 
sesta (Tishri  =  alku  nimisellä  kuukaudella).  Sitä  silloin  vietettiin  Nebon, 
lännen  ja  syksyn  jumalan,  kunniaksi;  sillä  illalla  ja  syksyllä  pääsee 
kuu  valtaan.  Mutta  Babylonin  vallan  aikakaudella  luettiin  vuoden  alku 
kevätpäiväntasauksesta.  Vuodenalkajaiset  kuuluivat  nyt  Mardukille,  idän 
ja  kevään  jumalalle.  Ne  olivat  Mardukin  ylösnousemisen  juhla,  sillä 
kevätpäiväntasauksessa  nousee  aurinko  tuonelasta.  Sellaisen  pakanallisen 
kevätjuhlan  sijaan  tuli  kristikunnassa  pääsiäinen,  jonka  aikaa  määrä- 
tään kevätpäiväntasauksen  mukaan.  Kevään  jumalan  jokavuotinen  esiin- 
tyminen tuonelan  voittiyana  oli  siten  toisinto  siitä  voitosta,  jonka  hän 
maailman    alussa    oli    saanut    Tiämatista.     Niinkuin    Marduk    maailman 

alussa  voittonsa  palkaksi  sai  kohtalon  taulut  hallittavaksensa,  niin  hän  joka 
vuodenkin  alussa  määräsi  vastaisuuden  kohtalot.  Näistä  babylonialaisten 
uudenvuodenmenoista  on  meillä  perintönä  tapa  uudenvuoden  aattona  va- 
lamalla koettaa  tutkia  mitä  tulevaisuus  tuo  helmassaan. 

Mardukin  kultin  voitto  sai  monenmoiset  mullistukset  aikaan  siihen 
saakka  vallinneissa  käsityksissä,  esim.  maailmansuuntaan  eli  siihen  näh- 
den, mitä  muhamettilaiset  sanovat  ^'^^ksi.  Kuun  palveluksen  vallitessa 
oli  pääsuuntana  ollut  pohjoinen,  maailmaankaikkeuden  pohjoispiste,  joka, 
kuten  olemme  nähneet,  kuului  kuulle,  eli  eläinradan  pohjoispiste,  nibiru. 
Pohjoinen  on  vieläkin  sekä  sabilaisten  että  mandealaisten  rukouksen- 
suunta,  ja  sitä  se  alkuaan  luultavasti  oli  arabialaisillakin.  Mutta  kun 
Mardukin  aikakausi  alkoi,  rupesivat  babylonialaiset  pitämään  itää  pää- 
suuntana. Perintönä  siitä  lienee  että  kirkoissamme  alttari  on  idässä. 
Muistona  siitä  ovat  niinikään  europpalaisissa  kielissä  tavattavat,  latinan 
oriens-  (ita)  sanasta  muodostetut  verbit  sellaiset  kuin  ruotsin  »orientera^ 
(perehdyttää). 

Lukiessaan  vuoden  alun  kevätpäiväntasauksesta  panivat  babylonia- 
laiset painoa  kevätauringon  elähyttävään  voimaan.  Johdonmukaisuus  vaa- 
tii että  syyspäiväntasaukseen  liittyi  käsitys  auringonjumalan  riutumisesta. 
Niinpä  esim.  frygialaiset  syksyllä  viettivätkin  surujuhlaa.  Babylonialai- 
sillakin oli  luonnonsymbolismiin  perustuva  surujuhla.  Tapaamme  sellai- 
sen tarupiiristä,  jonka  keskustana  oli  Tammuz,  kevään  kasvullisuuden 
edustaja,  joka  Adonis  nimellä  vaelsi  Kreikkaan  saakka.  Tammuz,  jonka 
kuoloa  (kesäauringon-Ninibin-viilisian  puremasta)  itämaiden  naiset  itkivät 
(vrt.  myös  Hes.  8:14),  on  kuva  kevään  kasvullisuudesta,  joka  etelässä 
vuosittain  kuolee  jo  sydänkesällä.  Tässä  tarussa  siis  pidettiin  kesäpäi- 
väntasausta  silmällä.  Ja  sopusoinnussa  sen  kanssa  ei  talvipäivänseisaus- 
kaan jäänjrt  huomioon  ottamatta.  Se  oli  Tammuz-auringon  syntymä- 
päivä. Todellisuudessa  kasvullisuus  Babyloniassa  elpyy  uuteen  eloon  jo 
sydäntalvella.  Mutta  talvi-aurinko  oli  kuten  tiedämme  sama  kuin  Sa- 
turnus. Senpä  tähden  Tammuz-Saturnuksen  syntymäpäivä  roomalaisilla 
oli   dies   solis  invicti,  saturnalien  juhla  ja  meillä  sitä  vastaa  joulu. 

Suuntien  taisteluja  kirjallisuudessa  |a  taiteessa. 

Ranskalainen  romantismi  klassisismia  vastaan. 

Kiijoittanut 
K.  S.  Laurila. 


IL 

Vaikeampi  kuin  klassisismin  perussuunnan  keksiminen  on  osoittaa, 
että  romantismin  perusytimenä  todellakin  oli  pyrkimys  individualisoivaan 
tyyliin  s.  o.  pyrkimys  esittämään  yksilöitä  ja  yksilöllistä. 

Se  on  vaikea  etenkin  sentähden,  että  romantismilla  varsinkin  alussa 
oli  niin  melkein  yksinomaan  kieltoperäinen  eli  negatiivinen  luonne.  Kun 
sen  eri  edustajien  lausuntoja  toisiinsa  vertaa  ja  koettaa  niistä  saada  yhte- 
näistä ja  eheää  ohjelmaa,  niin  ainoa,  mistä  aluksi  huomaa  kaikkien  ole- 
van yksimieliset,  on  vastustus  klassisismia  vastaan.  Mutta  yksi  ahdistaa 
sitä  yhdeltä  puolen,  toinen  toiselta.  Ja  omituista  on,  että  vastustus  tun- 
tuu monasti  kohdistuvan  jotenkin  ulkopuolisiin  ja  muodollisiin  seikkoi- 
hin. Niin  esim.  itse  Victor  Hugo  Cromwellin  esipuheessaan,  jota  monet 
pitävät  romantisen  koulun  manifestina,  pitää  kohta  tärkeimpänä  seikkana 
puolustaa  groteskin  oikeutta  taiteessa  ja  on  näkevinään  vanhan  ja  uuden 
suunnan  eron  perustuvan  varsinaisesti  siihen  erilaiseen  asemaan  ja  tär- 
keyteen, minkä  kumpikin  suuntaa  groteskille  taiteessa  antaa.  ^ 


La  Pr^face  de  Cromwell  par  Maurice  Souriau.    S.  192  j.  m. 

Toiset  taasen  kohdistavat  kiivaimmat  hyökkäyksensä  etupäässä  klas- 
sisismin vakaannuttamia  ykseyden  lakeja,  vielä  toiset  komedian  ja  trage- 
dian jyrkkää  eroa  vastaan  j.  n.  e. 

Mutta  niin  eri  puoliin  kuin  kohdistuvatkin  romantiikin  edustajain 
hyökkäykset  klassisismia  vastaan,  niin  lähemmin  tarkastaessa  voi  kuitenkin 
huomata,  että  hyölckäysten  yleinen  aihe  ja  perusmotiivi  on  sittenkin 
sama.  Vastustus  klassisismia  vastaan  johtuu  sittenkin  ytimessään  kaik- 
kialla siitä,  että  klassisismin  taide  ei  enää  tyydytä  todellisuusvaatimuksia, 
ei  tee  elävän  todellisuuden  vaikutusta  siitä  syystä,  että  elämänilmiöistä 
on  karistettu  liian  vähiin  niitten  yksilölliset,  eroittavat  piirteet,  abstrakt- 
sioni  eli  yleistäminen  ja  yksinkertaistuttaminen  kehitetty  liian  kauas  ja 
siten  lopulta  tultu  verettömiin  ja  elottomiin  tyyppeihin.  Tosin  ei  tämä 
vastustuksen  päämotiivi  ja  pyrkimys  yksilöistävään  tyyliin  ole  aina  sel- 
västi lausuttuna  eikä  ehkä  tietoisesti  tajuttunakaan,  mutta  se  kuultaa  sit- 
tenkin kaikkialta  takaa,  se  pyrkimys  elää  mielissä  tiedottomana,  vaisto- 
maisena tarpeena.  Eihän  tarvitse  harjoittaa  minkäänlaista  systeemipakkoa 
osoittaakseen,  että  niin  hyvin  pyrkimys  groteskin  ja  subliimin  yhdistä- 
miseen —  mikä  Victor  Hugolle  on  niin  tärkeä  asia  —  kuin  taistelu 
komedian  ja  tragedian  jyrkkää  eroa  vastaan  —  jota  taistelua  jo  ennen 
varsinaisia  romantikolta  Diderot  ja  Sebastien  Mercier  suurella  innolla  oli- 
vat käyneet  —  kuin  myöskin  draaman  ykseyden  lakien  kumoamishalu, 
pyrkimys  paikallisväritykseen,  tarkkuuteen  puvussa,  dekoratsionissa  ja 
muissa  näyttämövarustuksissa,  ylimalkaisten  ja  abstraktisten  nimitysten  ja 
lauseparsien  korvaaminen  seikkaperäisillä  ja  konkreetisilla  —  että  kaikki 
tämä,  mikä  juuri  romantiikille  oli  ominaista  —  todellakin  johtuu  sa- 
masta yhteisestä  lähteestä:  pyrkimyksestä  individualisoivaan  taiteeseen. 
Sillä  kaikki  ne  klassisismin  sovinnaisuudet  ja  omituisuudet,  joiden  vas- 
tustaminen tähän  ohjelmaan  sisältyy,  mitä  muuta  ne  olivat  kuin  tyypil- 
listävän  tyylin  ulkonaisia  ilmauksia  ja  ikäänkuin  vallituksia  ja  esteitä 
individualisoivaa  taidesuuntaa  vastaan?  Kun  esim.  groteski  ja  subliimi, 
komedia  ja  tragedia  tuli  pitää  jyrkästi  toisistaan  erillään,  niin  mitä  muuta 
tämä  sääntö  tai  sovinnaisuus  oli  kuin  voimakas  pakoitus  ja  sysäys  tyy- 
pillistävään  suuntaan  ja  este  individualisoimiselle?  Sehän  merkitsi,  että 
luonteista  ja  tapahtumista  piti  karistaa  pois  ikäänkuin  niitten  todellisen 
olemuksen  toinen  puoli,  ne  piti  yksinkertaistuttaa  ja  yleistää  s.  o.  tyypillis- 
tää.     Tragediassa    sai  vain  esiintyä  vakavaa  ja  juhlallista,  määrätyn  kaa- 

van  mukaan  typistettyjä  ja  muovattuja  tapahtumia  ja  henkilöitä:  sanka- 
reita, kuninkaita  ja  myytillisiä  olentoja.  Komediassa  taasen  piti  kaiken 
olla  pientä  ja  naurettavaa  ja  tapahtumain  ja  henkilöitten  sen  vaatimuksen 
mukaisesti  typistettyjä  ja  yleistettyjä.  Kun  nyt  todellisuudessa  ylevä  ja 
naurettava,  suuri  ja  pieni  on  sekä  tapahtumissa  että  luonteissa  monen- 
moisella tavalla  yhtyneenä  ja  sulauneena,  niin  tuli  ymmärrettävästi  kum- 
massakin tapauksessa  klassisismin  jyrkän  lajieron  ja  siitä  johtuvan  ab- 
straktsionipakon  kautta  todellisen  elämän  monipuolisuus,  piirrerikkaus  ja 
yksilöistävä  tarkkapiirteisyys  katoamaan  ja  sen  sijaan  esitti  taide  typis- 
tettyjä, köyhäpiirteisiä  tyyppi-ilmiöitä.  Cromwellin  esipuheesta  voikin 
huomata,  että  juuri  Victor  Hugollakin  klassisismia  vastaan  taistellessaan 
perusmotiivina  on  pyrkimys  individualisoivaan  taiteeseen,  niin  paljon 
kuin  hän  puhuukin  monista  muista  asioista,  joilla  ei  individualisoimis- 
pyrkimyksen  kanssa  näytä  olevan  aina  ulkonaisesti  seivästi  huomattavaa 
yhteyttä.  Niinpä  hän  lausuu  eräässä  kohden  groteskin  ja  subliimin  yh- 
teydestä puhuessaan  seuraavaa,  mikä  selvästi  osoittaa,  että  groteskin  ja 
subliimin  yhdistämispyrkimys  pohjaltaan  oli  hänelle  juuri  taiteen  indi- 
vidualisoimispyrkimys.  „Nämä  kaksi  taiteen  haaraa  (groteski  ja  subliimi) 
tuottavat  hedelminä  yhdeltä  puolen  paheen  ja  naurettavuuden  abstraktsio- 
neja,  toiselta  puolen  rikoksen,  heroismin  ja  hyveen  abstraktsioneja,  jos 
niitten  oksat  estetään  yhtymästä  ja  ne  systemaatisesti  toisistaan  eroite- 
taan.  Nämä  kaksi  tyyppiä,  sillä  tavoin  eristettyinä  ja  yksikseen  jätettyinä, 
kulkevat  kumpikin  omaa  suuntaansa  ja  jättävät  välilleen  todellisuuden, 
toinen  oikealleen  toinen  vasemmalleen.  Ja  seurauksena  on,  että  näitten 
abstraktsionien  lisäksi  jää  jotain  esitettäväksi,  nim.  ihminen,  ja  näitten 
tragediojen  ja  komediojen  lisäksi  jotain  tehtäväksi,  nim.  draama.''  ^ 

Ja  se,  mitä  tässä  on  sanottu  komedian  ja  tragedian  erosta,  soveltuu 
myöskin  draaman  ykseyden  lakeihin,  semmoisina  kuin  klassisismi  ne 
käsitti.  Sääntö,  että  koko  draaman  toiminnan  tuli  tapahtua  samassa  pai- 
kassa ja  että  tapahtuma-aika  ei  saaout  olla  pitempi  24  tuntia  —  molem- 
mat nämä  sovinnaisuudet  olivat  luonnollisesti  sangen  voimakkaana  esteenä 
individualisoimiselle  ja  pakoittivat  taiteilijaa  väkisinkin  tyypillistä  vään 
esitystapaan.  On  aivan  luonnollista,  että  kun  näytelmän  koko  toiminnan 
täytyi    välttämättä  tapahtua  samassa  paikassa,  tämä  paikka  ei  voinut  olla 

mitenkään  tarkasti  määrätty,  yksilöistetty,  vaan  jonkunlainen  paikan 
abstraktsioni:  pylväskäytävä,  tori,  etehinen  t.  m.  s.  niinkuin  se  klassilli- 
sessa draamassa  oli.  Tämä  paikan  abstraktisuus  taasen  antoi  heti  alun- 
pitäin  koko  toiminnalle  abstraktisen  ja  epämääräisen  luonteen  ja  pakoitti 
jo  semmoisenaan  myös  ylimalkaisuuteen  ja  abstraktiseen  menettelytapaan 
sekä  tapahtumain  että  luonteitten  käsittelyssä.  Sillä  tosiasia  on,  mitä 
Victor  Hugo  sanoo,  että  „ tarkka  paikallisuus  on  todellisuuden  ensimäi- 
stä elementtejä.^  ^  Ensimäinen  ehto,  jotta  ne  tapahtumat  ja  kohtauk- 
set, jotka  näytelmässä  esiintyvät,  voisivat  tuntua  meistä  ymmärrettäviltä, 
uskottavilta  ja  luonnollisilta,  on  se,  että  me  tiedämme,  missä  ja  minkä- 
laisissa oloissa  ne  tapahtuvat.  Missä  tätä  tietoa  ei  ole  —  ja  sitä  puut- 
tuu siellä,  missä  paikan  ykseyden  laki  sitovana  sääntönä  vallitsee  — 
siellä  kadottavat  tapahtumat  jo  kohta  alunpitäin  yksilöllisesti  määrätyn, 
ymmärrettävän  ja  havainnollisen  luonteensa,  kohoavat  ikäänkuin  irti  todel- 
lisuuden maaperästä  ja  jäävät  riippumaan  ilmassa. 

Että  romantikotkin  paikan  ykseyden  lain  juuri  tällaisena  yksiiöista- 
mistä  ja  tarkkaa  karakteriseerausta  estävänä,  abstraktisuuteen  ja  luonnot- 
tomuuteen vievänä  pakkona  tunsivat  ja  sitä  sen  vuoksi  vastustivat,  ilme- 
nee taasenkin  riittävän  selvään  Victor  Hugon  „ manifestista''.  „Mitä  todel- 
lakaan luonnottomampaa  ja  järjettömämpää **,  lausuu  Hugo,  „kuin  tuo 
etehinen,  pylväskäytävä  tai  etuhuone,  tuo  ylimalkainen  paikka,  jossa 
meidän  murhenäytelmiemme  tapahtumat  suvaitsevat  vyöryä,  ja  jonne  saa- 
puvat —  käsittämätöntä,  miten  —  salaliittolaiset  deklamoimaan  tyrannia 
vastaan,  tyranni  deklamoimaan  salaliittolaisia  vastaan,  kukin  vuorol- 
laan — *^,  „Missä  on  nähty  tällaista  etehistä  tai  pylväskäytävää?  Mitä  on 
enemmän  —  emme  sano  vastoin  totuutta,  sillä  skolastikot  käyttävät  kevyt- 
mielisesti tätä  sanaa  —  vaan  vastoin  todenmukaisuutta?  Seurauksena 
on,  että  kaikki,  mikä  on  liian  karakteristista,  liian  intiimiä,  liian  tarkoin 
paikallisesti  määrättyä  —  ja  sitä  on  koko  draama  —  tapahtuakseen  etu- 
huoneessa tai  kadunristeyksessä,  tapahtuu  kulissien  takana.  Me  emme 
näe  teatterissa  tavallaan  muuta  kuin  toiminnan  kyynäspäät,  sen  kädet 
ovat  muualla."  * 

Ajan    ykseyden    lain    laita  on  pääasiassa  aivan  sama.     Niin  kauan 

kuin  sitä  pitää  aina  ja  ehdottomasti  noudattaa,  on  yksilöllisesti  tarkka- 
piirteinen  ja  todeilisuudenmukainen  tapahtumain  käsittely  pahasti  rajoi- 
tettu ja  yleistävä  abstraheeraus  ja  tyypillistäminen  välttämätön.  Jotta  olisi 
mahdollinen  ajatella  kaikki  se,  mitä  draamassa  tapahtuu,  tapahtuvaksi  24 
tunnin  sisään,  täytyy  selvästikin  tapahtumia  monasti  aivan  perin  väki* 
valtaisesti  sulloa  kokoon,  silpoa  ja  typistää,  karistaa  niistä  pois  niitten 
yksilöllistä  erikoisluonnetta  ja  valaa  ne  ikäänkuin  saman  kaavan  mukaan 
s.  o.  yleistää,  yksinkertaistuttaa  ja  tyypillistää.  Hyvin  sattuvasti  ja  ajan 
ykseyden  lain  yksilöUisvastaisen  ja  abstraktsioniin  pakoittavan  luonteen 
tajuten  lausuukin  Victor  Hugo:  »Ajan  ykseyden  laki  ei  ole  sen  lujemmin 
perusteltu  kuin  paikankaan  ykseyden  laki.  Ahtaa  toiminta  väkivaltaisesti 
24  tunnin  kehykseen  on  yhtä  hullunkurista  kuiq  ahtaa  se  etehiseen. 
Jokaisella  toiminnalla  on  oma  kestävyysaikansa,  samoinkuin  oma  erikoi- 
nen paikkansakin.  Määrätä  sama  kestävyysaika  kaikille  tapahtumille  on 
samaa  kuin  sovittaa  sama  mitta  kaikkialle.  Sellaiselle  suutarille  nauret- 
taisiin, joka  tahtoisi  panna  saman  kengän  kaikkien  jalkaan.  Liittää  ajan 
ja  paikan  ykseyden  lait  toisiinsa  aivan  kuin  häkin  aitaukset  ja  sulloa 
tähän  häkkiin  —  muka  Aristoteleen  määräystä  noudattaen  —  kaikki  tapah- 
tumat, kansat  ja  haahmot,  joita  sallimus  vyöryttää  todellisuudessa  niin 
suurissa  massoissa,  se  on  sama  kuin  silpoa  ihmiset  ja  ilmiöt  ja  tehdä 
historiasta  irvikuva.  Tai  sanokaamme  mieluummin:  kaikki  tämä  kuolee 
sellaiseen  operatsioniin ;  ja  niin  saavuttavat  dogmaatiset  silpojat  tavallisen 
tuloksensa:  se  mikä  oli  elävää  kronikassa,  on  kuollutta  tragediassa.  Sil- 
tipä  juuri  ykseydenlakien  häkki  hyvin  usein  ei  sisällä  muuta  kuin  luu- 
rangon". ^ 

Me  näemme  siis,  että  taistelussaan  klassisismin  jyrkkää  lajieroa 
(distinction  des  genres)  ja  draaman  ykseyden  lakeja  vastaan,  romantiikin 
edustigilla  varsinaisena,  vaikkakaan  ei  ehkä  aina  selvästi  tajuttuna  perus- 
motiivina  oli  vastustus  klassisismin  tyypillistävää  suuntaa  vastaan  ja 
pyrkimys  yksilöistä  vään  taiteeseen.  Lajien  erosääntö  ja  ykseyden  lait 
olivat  vain  tyypillistävän  suunnan  ulkonaisesti  näkyvimpänä  ilmauksena 
ja  vallituksena  ja  yksilöistävän  taidepyrkimyksen  lähimmin  tuntuvana 
esteenä,  ja  sen  vuoksi  romantiikin  taistelu  ensi  sijassa  ja  kiivaimmiten 
kohdistui  näitä  klassisismin  sovinnaisuuksia  vastaan. 

Selvemmin  ja  suoranaisemmin  ilmenee  kuitenkin  romantiikin  yksi- 
löistävä  pyrkimys  muutamissa  muissa  seikoissa.  Ennen  kaikkea  siinä 
aistillisen  todellisuuden  havaitsemisessa  ja  huomioonottamisessa,  joka 
romantismille  on  ominaista.  Th.  Gautier  on  pääansionaan  pitänyt  sitä 
seikkaa,  että  hän  oli  mies,  ajolle  ulkomaailma  oli  olemassa **.  Se  piirre, 
minkä  Th.  Gautier  täten  itselleen  omistaa,  oli  romantismille  kokonaisuu- 
dessaan ominainen  ja  yksi  tärkeimpiä  tunnusmerkkejä,  jotka  sen  klassi- 
sismista eroitta vat.  Klassisismi  oli  tyypillistä vässä  pyrkimyksessään  mennyt 
niin  kauas,  että  se  lopulta  oli  karistanut  henkilöistään  pois  melkein  kaikki 
aistilliseen  todellisuuteen  kuuluvat  piirteet.  Puhumattakaan  siitä,  etteivät 
henkilöt  esiintyneet  millään  tavalla  riippuvaisina  niitä  ympäröivästä  ulko- 
todellisuudesta  ja  ^n  yksilöistäminä  ja  havainnoUistuttamina,  ei  niillä 
ollut  edes  ruumistakaan  eikä  ruumiillista  aistimus-  ja  tunne-elämää.  Ne 
olivat,  kuten  Pellissier  sanoo,  »pelkkiä  henkiä,  joihin  igalla  ja  paikalla 
ei  voinut  olla  mitään  vaikutusta'^ .  *  Th.  Gautier  mainitsee  Hernanin 
ensi-esityksestä  puhuessaan,  että  kolme  päivää  taisteltiin  yhdestä  ainoasta 
säkeestä,  joka  kuului  »Est-il  minuit?  —  Minuit  bientot  — *^  („Joko  n}rt 
on  puoliyö?  Kohta  on**).  Klassillisen  maun  kannattigat  pitivät  nim. 
tätä  säettä  triviaalina,  familieerinä  ja  sopimattomana.  Eihän  muka  kunin- 
gas voinut  kysyä  kelloa  kuin  tavallinen  porvari  eikähän  hänelle  voinut 
vastata  kuin  moukalle:  nyt  on  puolenyön  aika.  ^  Kaikki  mikä  oli  omiaan 
kiinnittämään  henkilöitä  tavalliseen  todellisuuteen,  määräämään  niitä  ajassa 
tai  paikassa  oli  vastoin  klassillista  makua,  koska  siten  henkilöt  kadotti- 
vat yleispätevän,  eteerisen  tyyppiluonteensa.  Klassillisen  draaman  henki- 
löt elivät  nyt  kerran  kaikkiaan,  kuten  Pellissier  huomauttaa,  «ihanne- 
maailmassa  **.  „Kun  ne  eivät  kuuluneet  mihinkään  aikaan  eikä  kansaan, 
niin  runoilija  varoo  antamasta  niitä  ympäröivälle  ympäristölle  mitään 
tarkkoja  ja  määrättyjä  tunnusmerkkejä.  Henkilöt,  joita  tragedia  esittää, 
eivät  ole  kreikkalaisia  eivätkä  roomalaisia,  vaan  loogillisia  olentoja  (des 
entites  logiques),  joilla  ei  ole  määrättyä  aikaansa  ajallisuudessa  eikä  mää- 
rättyä paikkaansa  paikallisuudessa^.  * 

On  selvää,  että  jos  romantismin  peruspyrkimyksenä  oli  pyrkimys 
esittämään   luonteita  ja  elämänilmiöitä  havainnollisen  elävinä  ja  yksilöUi- 

*  Pellissier:  I/C  mouvement  litt^r.  au  XIX  sifecle.    S.  176. 

*  Th.  Gautier:  Histoire  du  romantistne  (Paris  1901).  S.  iii. 

sesti  tarkkapiirteisinä,  niin  sen  ensimäisiä  tehtäviä  oli  antaa  aistilliselle 
todellisuudelle  sille  kuuluva  sija.  Ja  sen  se  tekikin.  Ensimäinen  askel 
yksilöistävää  esitystapaa  kohden  tässä  suhteessa  oli  se,  että  roman- 
tiikin  henkilöillä  oli  ruumis  ja  ruumiillinen  aistimus-  ja  tunne-elämä. 
Nebout  sanookin:  »Romantinen  draama  karakteriseeraa  sankareitaan  antaen 
heille  ensinnäkin  fyysillisen  temperamentin  ja  fyysillisen  tunne-elämän. 
Samalla  kuin  ne  ilmaisevat  meille  sielunsa  tuskat  („le  trouble  de  leur 
äme**),  ilmaisevat  ne  aistinsa  ja  hermojensa  tuskat  („le  trouble  de  leurs 
sens  et  de  leurs  nerfs")  ja  saavat  meidät  siten  vain  suuremmalla  mielen- 
kiinnolla seuraamaan  heidän  intohimojaan  ja  kärsimyksiään**.  ^  Ja  vii- 
taten Victor  Hugon  Ruy  Blasiin  Nebout  näyttää,  mitenkä  tämä  tärkeällä 
tavalla  eroaa  klassillisen  draaman  sankarista.  Ruy  Blas  ei  ole  ihminen 
ylimalkain,  ei  aateolento.  Hänellä  on  ruumis  ja  temperamentti  ja  fyy- 
sillinen  aistielämänsä.  Hän  on  nähnyt  nälkää,  hän  tuntee  vilua  ja  läm- 
mintä. Hän  on  nukkunut  taivasalla.  Hän  puristaa  ihmisten  kättä,  kun 
hän  heitä  kohtaa.  Hän  poimii  kukkia  ja  kiipeää  aitojen  yli  pannakseen 
kukkavihkoja  penkeille.  Hänellä  on  kaunis  käsiala.  Hän  saa  haavan 
käsivarteensa  ja  kantaa  sitä  siteessä.  Hän  tuntee  pahoinvointia.  Hän 
ottaa  nenäliinan  maasta  ja  sulkee  ikkunan.  Hän  esiintyy  juhlapuvussa 
ja  riisuttuna.  Hän  ottaa  hattunsa  ulos  mennessään.  Hän  valvoo  koto- 
naan lampun  ääressä.  Suuren  jännityksen  hetkinä  hän  unohtaa,  mikä 
kuukauden  päivä  on,  tuntee  päänkivistystä,  kokoaa  ajatuksiaan  j.  n.  e.  ^ 
Kaikki  piirteitä,  jotka  eivät  esiinny  klassillisen  draaman  henkilöillä. 

On  helposti  huomattavissa,  kuinka  erinomaisen  tärkeä  askel  kohti 
yksilöistävää  luonteenkäsittelyä  tämä  ruumiillisen  elämän  vaarinottaminen 
jo  semmoisenaan  oli.  Sen  kautta  avautui  ihan  kuin  kokonainen  maailma 
uusia  piirteitä  ja  tunnusmerkkejä,  joitten  avulla  oli  mahdollista  luoda 
muista  selvästi  eroavia,  yksilöllisesti  määrättyjä  ja  omalaatuisia  luonne- 
kuvia. Niin  kauan  kuin  henkilöt  kuvattiin  pelkästään  henkiolentoina  ja 
tunteet,  intohimot,  ilot  ja  surut  vain  yksistään  sielullisina  ilmiöinä  ilman 
fysiologista  ilmaustaan  ja  vastinettaan,  niin  kauan  ei  ollut  mahdollistakaan 
yksilöllisesti  määrättyjä  henkilökuvia  luoda.  Luonteista  täytyi  väkisten- 
kin  tulla  yleistettyjä,  tyyppejä,  sillä  sielunelämän  pelkkä  sielullinen  kuvaus 


^  Nebout:  Le  drame  romantique.  S.  30a 

tarjoaa  verrattain  vähän  terävästi  yksilöistä viä  erilaisuuksia.  Vasta  sitten 
kun  sielunelämän  fysiologiset  ilmaukset  ja  koko  ruumiillinen  elämä  äärettö* 
mine  vivahdusrikkauksineen  ja  terävästi  yksilölstävine  erilaisuuksineen 
otettiin  mukaan,  vasta  sitten  oli  mahdollisuus  olemassa  todella  hedel- 
mälliseen yksilöistävään  ja  havainnollisesti  tarkkapiirteiseen  luonteen  kä- 
sittelyyn. 

Pyrkiessään  esittämään  ulkotodellisuutta  ei  romantismi  pysähtynyt 
vain  yksinomaan  ruumiin  elämän  vaarinottamiseen  ja  kuvaamiseen. 
Myöskin  henkilöitä  ympäröivä  „milieu^  kokonaisuudessaan  sai  huomiota 
osakseen.  Klassisismin  henkilöt  olivat  olleet  eteerisiä  henkiä,  jotka  lei- 
jailivat ilmassa.  Romantismi  antoi  ensi  töikseen  näille  eteerisille  hengille 
ruumiin  ja  ruumiillisen  aistimus-  ja  tunne-elämän.  Mutta  sen  lisäksi  se 
pyrki  kiinnittämään  näitä  ruumiilla  varustamiaan  ihmisolentoja  maisen 
elämän  maaperään.  Niftä  pyrittiin  esittämään  ympäristönsä  kehystäminä. 
Ne  kiinnitettiin  johonkin  enemmän  tai  vähemmän  tarkasti  määrättyyn 
aikaan  ja  paikkaan  ja  ne  ilmaisivat  siitä  johtuvia  ominaisuuksia  ja  tun- 
nusmerkkejä. Niillä  oli  enemmän  tai  vähemmän  seikkaperäisesti  kuvattu 
menneisyys  ja  vaiheet  takanaan,  määrätty  yhteiskunnallinen  asema  ja  siitä 
johtuvat  tehtävät,  moninaiset  suhteet  muihin  ihmisiin  ja  ennen  kaikkea 
myös  suhde  luontoon. 

Tästä  romantiikille  ominaisesta  ulkotodellisuuden  havaitsemisesta  ja 
arvostamisesta  johtuu  —  tai  sen  kanssa  yhteydessä  on  —  muutamia 
muita  piirteitä,  joissa  romantismi  niinikään  erosi  klassisismista  ja  jotka 
myöskään  eivät  ytimessään  muuta  olleet  kuin  pyrkimystä  esittämään  elä- 
mänilmiöitä yksilöllisesti  määrättyinä  ja  tarkkapiirteisinä.  Draamassa 
ilmeni  ulkotodellisuuden  vaarinotto  ennen  kaikkea  pyrkimyksessä  n.  s. 
paikallisväritykseen  (la  couleur  locale)  ja  tarkkuuteen  ja  vivahdusrikkau- 
teen  puvuissa  ja  dekoratsioneissa.  Mitä  paikallisväritykseen  tulee,  niin 
sehän  todellisesti  ei  muuta  olekkaan  kuin  henkilöitä  ympäröivän  „mi- 
lieun''  esittämistä  draamassa  niillä  keinoilla  ja  niin  pitkälle  kuin  se  siellä 
on  mahdollista.  Ja  niinkuin  «milieun"  esityksellä  ylimalkain,  s.  o.  hen- 
kilöiden asettamisella  kehystään  on  tärkeä  yksilöistävä  merkitys,  niin  on 
se  samoin  tarkalla  paikallisvärityksellä. 

Mitä  taasen  tulee  pukuihin  ja  dekoratsioneihin,  niin  ovat  ne  juuri 
ulkonaisesti  havainnollisimpina  välikappaleina  paikallisvärityksen  esityk- 
selle   draamassa   ja    on   niillä  siis  sama  yksilöistävä  merkitys,  mikä  pai- 

kallisvärityksellä  itsellään.  Klassillisessa  draamassa,  jossa  pääpyrkimyk- 
senä aina  oli  esittää  yleisinhimillisiä  tunteita  ja  intohimoja,  ei  ollut  tar- 
peellista, että  dekoratsionit  ja  puvut  olivat  sen  ajan  ja  maan  olojen  mu- 
kaiset, josta  näytelmän  henkilöt  sattumalta  olivat  otetut.  Sentähden  saat- 
toivatkin Corneillen  kreikkalaiset  ja  roomalaiset  esiintyä  sulkahatuissa 
ilman  tunikaa  ja  togaa  ^  loukkaamatta  sen  ajan  todellisuusvaatimuksia. 
Toisin  oli  romantisen  draaman  henkilöiden  laita.  Niitten  oli  tarkoitus 
olla  yksilöitä  ja  siksi  piti  puvuissa  ja  dekoratsioneissakin  tulla  näkyviin 
sen  ajan  erikoisluonteen,  johon  henkilöt  kuuluivat.  Romantiset  dra- 
matikot  osoittivat  heti  alunpitäin  suurta  huomiota  näille  seikoille,  jopa 
alussa  liiallisuuteenkin  menevää  huolta.  Victor  Hugo  esim.  on  Crom- 
wellissa  aivan  erinomaisella  seikkaperäisyy della  määrännyt  eri  yhteis- 
kuntaluokkiin ja  puolueisiin  kuuluvien  henkilöiden  pukuja  y.  m.  kappa- 
leessa esiintyviä  ulkonaisia  seikkoja,  huonekaluja  ja  seremonioja  j.  n.  e. 

Aistillisen  todellisuuden  havaitsemisen  Ja  arvossa  pitämisen  kanssa 
läheisessä  yhteydessä  on  myöskin  se  tärkeä  reformi,  minkä  romantismi 
aiheutti  kieleen  nähden. 

Kun  klassisismi  kaikkialla  pyrki  esittämään  yleistä  ja  tyypillistä, 
oli  kielenkin  täytynyt  alistua  palvelemaan  samaa  tarkoitusta  ja  muodos- 
tua sen  mukaiseksi.  Kielikin  oli  ikäänkuin  tehty  eteeriseksi,  spirituali- 
seerattu,  jos  niin  saa  sanoa.  Se  oli  kehitetty  ilmaisemaan  etupäässä  vain 
henkistä,  yleistä  ja  abstraktista.  Konkreetisia,  aistimaailmaan  kuuluvia  ja 
yksilöistettyjä  ja  tarkkoja  kuvia,  lauseparsia  Ja  sanoja  oli  vältettävä  ja 
yleensä  kaikkea,  mikä  olisi  ollut  omiaan  johtamaan  ajatukset  aineelliseen 
ja  jokapäiväiseen  todellisuuteen.  Se  pedanttimainen  huolellisuus,  millä 
kaikkia  konkreetisia,  jokapäiväisiä  ja  yksilöllisesti  tarkkoja  sanoja  Ja 
nimityksiä  vältettiin  Ja  koetettiin  kiertää  Ja  eteriseerata,  on  monasti 
naurettava.  Niin  esim.  moitittiin  Voltaireä  siitä,  että  hän  eräässä  satiiris- 
saan oli  sanonut  suutaria  suorastaan  vain  suutariksi.  Eräs  Pindaron 
kääntäjä  piti,  että  maailman  kaunein  oodi  olisi  turmeltu,  Jos  siinä  olisi 
esiintynyt  sana  ,,kukko'',  ja  sen  vuoksi  hän  huolellisesti  vältti  sitä  nimi- 
tystä puhuen  sen  sijaan  siitä  «kotilinnusta.  Jonka  laulu  ilmoittaa  päivän 
tulon  Ja  Jolla  ei  ole  muuta  kuin  olkilato  urotöittensä  näyttämönä ''.  Vielä 
restauratsionin    aikana    ilmestyneessä    murhenäytelmässä,  Jonka  sankarina 

on  Jeanne  d*Arc,  ei  kertaakaan  uskalleta  sanoa  päähenkilöä  nimeltään, 
vaan  sen  sijaan  käytetään  yleisiä  nimityksiä  „paimenetar",  »sotilasneiti", 
^naisvanki*^  j.  n.  e.  Lebrun  oli  näytelmässään  Maria  Stuart  ensin  aiko- 
nut yhdessä  kohden  käyttää  sanaa  „ nenäliina'',  mutta  hänen  ystävänsä 
olivat  pakoittaneet  hänet  muuttamaan  sen  „ liinaksi**.^ 

Tässä  suhteessa  aiheutti  nyt  romantismi  jyrkän  ja  perinpohjaisen, 
syvän  ja  tärkeän  muutoksen.  Sen  sijaan  että  klassisismin  kirjailijat 
koettivat  lausua  kaiken  niin  ylimalkaisesti,  eteerisesti  ja  abstraktisesti 
kuin  mahdollista,  oli  romantiikin  kirjailijoilla  pyrkimyksenä  lausua  kaikki 
niin  tarkasti,  konkreetisesti  havainnollisesti  ja  kouraantuntuvasti  kuin  mah- 
dollista. Romantikot  tahtoivat  ikäänkuin  aineellistuttaa  eli  materialiseerata 
kielen,  sen  sijaan  että  klassikot  olivat  pyrkineet  sitä  spiritualiseeraamaan. 
Jälkimäiset  olivat  pyrkineet  pois  aistimuksesta  ja  aistimaailmasta.  Edel- 
liset tahtoivat  palauttaa  kielen  mitä  läheisimpään  kosketukseen  aistimuk- 
sen ja  aistimaailman  kanssa.  Täten  siis  romantiikin  aiheuttama  kielen 
reformeeraus  oli  sekin  tavallaan  vain  yksi  puoli  siitä  aistillisen  todelli- 
suuden tarkkaamisesta  ja  arvostamisesta,  joka  romantiikille  klassisismin 
vastakohtana  oli  ominainen.  Selvää  on,  että  tämä  romantiikin  aiheut- 
tama kielen  reformeeraus  s.  o.  palaaminen  ylimalkaisesta  täsmällisen 
tarkkaan,  abstraktisesta  konkreetiseen,  eteerisestä  aistilliseen  —  että  se 
ytimessään  ei  muuta  ollut  kuin  samaa  pyrkimystä  esittämään  elämänil- 
miöitä yksilöllisesti  tarkkapiirteisinä  ja  havainnollisina,  joka  aiheutti  ro- 
mantiikin taistelun  lajien  eroa,  draaman  ykseyslakeja  y.  m.  klassisismin 
sääntöjä  ja  sovinnaisuuksia  vastaan. 

Kaikki  se,  mitä  tässä  edellä  on  esitetty,  ei  vielä  suinkaan  tyhjentä- 
västi kuvaa  koko  romantismin,  eipä  edes  ranskalaisenkaan  romantismin 
luonnetta.  Ranskalaisessakin  romantismissa  on  huomattavana  vielä  hyvin 
tärkeitä  puolia,  joita  edellisessä  ollenkaan  ei  ole  kosketeltu.  Ennen- 
kaikkea se  tärkeä  piirre,  jota  usein  sanotaan  lyrismiksi  eli  subjektivis- 
miksi ja  joka  johtaa  juurensa  etupäässä  Rousseausta.  Tarkemmin  lau- 
suttuna tarkoitetaan  sillä  sitä  romantiikin  kirjailijoissa  yleisesti  havaitta- 
vaa piirrettä,  että  heidän  oma  minänsä  on  heille  kaiken  keskustana  ja 
heidän  taideluomissaan  ikäänkuin  etualalle  asetettuna  —  eivät  niinkään 
kuvatut    elämänilmiöt    itse,    vaan    se    vaikutus,   minkä  ne  ovat  taiteilgan 


*  Pellissier:  e.  m.  t  S.  iio. 


Suuntien  taisteluja  kirjallisuudessa  ja  taiteessa.  479 


tunne-elämään  tehneet  Jos  tahtoo  lyhyillä  ponsisanoilla  lausua  sen 
vastakohdan,  mikä  tässä  suhteessa  on  olemassa  klassisismin  ja  romantis- 
min  välillä,  niin  olisi  kai  paraiten  sanottava,  kuten  on  tavallista  sanoakin: 
romantismin  edustajat  nousivat  puolustamaan  tunteen  oikeutta  klassisis- 
missa vallinnutta  järjen  ylivaltaa  vastaan.  Näin  lyhyeen  muotoon  puet- 
tuna tämä  vastakohta  jää  tietysti  ylimalkaiseksi  ja  jättää  tilaa  monillekin 
väärinkäsityksille,  mutta  vastaa  kuitenkin  pääasiassa  asian  todellista  laitaa. 
Tietysti  eivät  klassisisminkaan  taideluomat  —  sikäli  kuin  ne  toV/^eoksia 
olivat  —  voineet  olla  pelkkiä  järjen  tuotteita.  Silloin  olisikin  oikeam- 
paa lukea  ne  tieteellisen  kuin  taiteellisen  toiminnan  alaan.  Mutta  yleensä 
täytyy  tietysti  olettaa,  että  klassisismin  taiteilijain  tunne-elämään  kuvat- 
tavat ilmiöt  olivat  jonkun  vaikutuksen  tehneet,  panneet  sen  liikkeelle  — 
ja  se  kai  se  juuri  antoi  heillekin  aiheen  ryhtyä  niitä  kuvaamaan.  Heille 
ominaista  oli  nyt  kiiiteilkin,  etteivät  he  tätä  ilmiöitten  tekemää  vaiku- 
tusta asettaneet  millään  tavalla  etualalle,  eivät  siihen  panneet  painoa, 
vaan  päinvastoin  antoivat  sen  jäädä  salaan.  Heille  oli  pääasia  itse  ,faa- 
beli*'  s.  o.  tapahtumat  ja  ilmiöt,  jotka  he  olivat  ottaneet  esittääkseen.  Ja 
esityksen  korkeimpana  normina  oli  järki  ja  järkeen  perustuvat  ajoista 
aikoihin  «perityt  säännöt.  Tähän  nähden  oli  siis  klassisismi  selvää  ratsio- 
nalismia,  ratsionalismia  kahdessakin  merkityksessä,  ensinnäkin  siinä  posi- 
tiivisessa merkityksessä,  että  esityksen  korkeimpana  normina  oli  järki,  ja 
toiseksi  siinä  negatiivisessa  merkityksessä,  että  taiteilijan  oma  tunne  sai 
itse  esitettävässä  mahdollisimman  vähän  puhua  ja  tulla  ilmi. 

Kummassakin  merkityksessä  asettui  romantismi  klassisismin  sel- 
väksi vastakohdaksi.  Se  ei  ensinnäkään  tunnustanut  mitään  yleispäteviä, 
järkeen  perustuvia  iäisiä  taidesääntöjä  mitä  taiteelliseen  esitykseen  tulee, 
vaan  asettui  siihen  nähden  »protestantiselle'',  voipa  melkein  sanoa  anar- 
kistisellekin kannalle.  Ja  toiseksi  se  tahtoi  antaa  taiteilijan  oman  tun- 
teen mahdollisimman  paljon  ilmetä  itse  esitettävässä  ja  värittää  esitettäviä 
ilmiöitä.  Ja  kun  romantismi  yleensä  asetti  taiteilijan  oman  minän  etu- 
alalle ja  esitettävät  ilmiöt  olivat  vain  ikäänkuin  hänen  „ raaka-ainettaan'', 
niin  oli  luonnollista,  että  se  myönsi  taiteilijalle  täyden  oikeuden  vapaasti 
muovata  ja  muodostaa  tätä  raaka- ainetta.  Tästä  romantismissa  vallitseva 
laaja  mielikuvituksen  oikeus  ja  taipumus  satumaisuuteen,  elämän  kultaa- 
miseen  ja    ihmeelliseksi    tekemiseen,    piirre,   joka    sitten  myöhemmin  oli 

oleva  ehkä  lähinnä  aiheena  naturalismin  puolelta  romantismia  vastaan 
nousseeseen  oppositsioniin. 

Kysymys  on  nyt,  onko  tämä  romantiikin  uusi  piirre  —  tämä  ly- 
rismi,  subjektivismi  tai  tunteen  ylivalta  tai  miksi  sitä  sanoisi  —  myös- 
kin katsottava  ilmaukseksi  siitä  yleisestä  yksilöistämispyrkimyksestä, 
josta  kaikki  edellä  kosketellut  piirteet  ovat  ilmauksia  olleet,  vai  onko 
sitä  pidettävä  aivan  uutena  puolena,  jolla  ei  ole  mitään  yhteyttä  edellä 
puheena  olleitten  romantiikin  piirteitten  kanssa. 

Vastaus  tähän  kysymykseen  ei  voi  olla  täysin  kategorinen  ei  suun- 
taan eikä  toiseen.  Romantinen  lyrismi  tai  subjektivismi  ei  ole  yhtä  sei: 
vässä  ja  suoranaisessa  merkityksessä  yksilöistämispyrkimystä  kuin  esim. 
tarkan  paikallisvärityksen  vaatiminen,  ulkotodellisuuden  vaarinotto,  laji- 
eron  poistaminen  tai  taistelu  ykseyslakeja  vastaan. 

Mutta  vaikka  romantinen  lyrismi  epäilemättä  ei  olekkaan  yksilöistä- 
mispyrkimystä yhtä  ahtaassa  ja  suoranaisessa  merkityksessä  kuin  muut 
edellä  esitetyt  romantismin  piirteet,  niin  voi  sittenkin  ilman  keinotekoi- 
suutta ja  väkinäisyyttä  helposti  osoittaa,  että  sekin  kuitenkin  sitä  on 
yleisemmässä  ja  välillisemmässä  merkityksessä.  Komedian  ja  tragedian 
jyrkän  eron  hävittäminen,  ykseyslakien  hylkääminen,  ulkotodellisuuden 
vaarinotto  ja  tarkan  paikallisvärityksen  vaatiminen  —  kaikki  ne  ovat 
pyrkimyksiä,  jotka  selvästi  tähtäävät  siihen,  että  niissä  ilmiöissä,  Joita 
taiteilija  esittää,  ovat  yksilölliset  piirteet  tulevat  oikeuksiinsa.  Kun  nyt 
romantiikin  edustajat  tämän  ohella  saarnasivat  tunteen  yliherruutta  ja 
pyrkivät  asettamaan  taiteilijan  oman  minuuden  taideteoksessa  etualalle, 
niin  on  vaatimus  siinäkin  pohjaltaan  sama,  ainoastaan  toiselle  alalle  so- 
vitettuna. Pohjaltaan  merkitsee  nim.  tämä  vaatimus  sitä,  että  myös  tai- 
teilija itse  on  esiintyvä  teoksessaan  juuri  yksilöllisiltä  puoliltaan.  Yksi- 
lölliset piirteet  etualalle  esitettävissä  elämänilmiöissä  —  sitä  merkitsee 
lyhyesti  lausuttuna  edellinen  vaatimus.  .Yksilöllinen  puoli  etualalle  esit- 
tävässä taiteilijassa  —  sitä  merkitsee  yleisimpään  muotoonsa  puettuna  jäl- 
kimäinen vaatimus.  Kun  molemmat  vaatimukset  näin  lausutaan,  on  niit- 
ten samaan  tähtäävä  suunta  ilmeinen.  Että  taasen  tunteen  yliherruuden 
vaatiminen  järjen  valta-aseman  tilalle  taideteoksessa  todella  on  taiteili- 
jan yksilöllisten  puolten  etualalle  asettamista,  on  helposti  osoitettavissa. 
Järki,  joka  klassisismin  taideteoksissa  oli  oleva  korkeimpana  normina  ja 
jolta    koko    teoksen    tuli    saada   ^loistonsa  ja  ansionsa^,  on  luonnostaan 

Jotain  objektiiyista  ja  yleista,  jotain  ikäänkuin  personatonta,  ja  taiteilija, 
joka  itsensä  siltä  puolelta  teoksessaan  paljastaa,  paljastaa  siis  itsensä 
yleisinhimilliseltä,  personattomalta,  epäyksilölliseltä  puoleltaan.  Tunne- 
elämä  sitävastoin  on  ihmisessä  hänen  yksilöllinen  ja  yksilöistävä  puo- 
lensa par  excellence.  Se  on  juuri  se  puoli,  joka  meissä  on  vähimmän 
yleistä  ja  erilaisuuksista  rikkainta,  joka  eri  yksilöt  toisistaan  eroittaa  ja 
heidät  siis  varsinaisesti  yksilöiksi  tekee.  Kun  nyt  romantiikin  edustajat 
juuri  tätä  taiteilijain  personallisuuden  puolta  tahtoivat  taideteoksessa  nä- 
kyviin ja  etualalle,  niin  vaativat  he  siis  todellisesti,  että  taiteilijain  oli 
näytettävä  itsensä  luomassaan  yksilölliseltä  puoleltaan.  Ja  niin  siis  tä- 
mäkin vaatimus  oli  todella  pyrkimystä  asettamaan  yksilöllinen  yleisen  ja 
tyypillisen  tilalle,  vaikka  tässä  sovitettuna  esittävään  taiteilijaan  itseensä 
eikä  esitettäviin  ilmiöihin,  kuten  edellisissä  piirteissä  oli  ollut  laita. 

Vaikka  siis  romantista  lyrismiäkin  voi  laajemmalta  kannalta  katsot- 
tuna pitää  ilmauksena  romantismin  yleisestä  yksilöistämispyrkimyksestä, 
ei  sillä  ole  kuitenkaan  sanottu,  että  romantismin  kaikki  puolet  voi  tähän 
yhteiseen  kaavaan  sovittaa  ja  yhteisestä  juuresta  johtaa.  Romantismi 
jo  semmoisena  kuin  se  Ranskassakin  ilmeni  —  puhumattakaan  sen  il- 
mauksista muissa  maissa  —  on  siksi  laaja  ja  monipuolinen  ilmiö,  ettei 
ilman  keinotekoisuutta  ja  väkinäisyyttä  saa  sen  kaikkia  puolia  mihinkään 
yhteen  ainoaan  kaavaan  mahtumaan  ja  yhdellä  lyhyellä  lauseella  lausu- 
tuksi. Mutta  sitä  ei  ole  tässä  ollut,  kuten  jo  alussa  huomautettiin,  tar- 
koituskaan yrittää.  Tässä  on  ainoastaan  ollut  tarkoituksena  löytää  se 
periaatteellinen  käsityksen  erilaisuus,  mikä  oli  romantismin  ja  klassisis- 
min välisen  taistelun  pohjana,  näyttää,  miten  kummankin  tähän  kohdis- 
tuvat piirteet  kuuluvat  yhteen  sekä  koettaa  saattaa  se  käsityksen  erilai- 
suus psykologisesti  lopullisimpaan,  yleisimpään  muotoonsa.  Ja  tämä 
riitakysymyksen  ydin  psykologisesti  tulkittuna  oli  se,  että  klassisismi 
pani  pääpainoa  sekä  taiteessa  esitettävissä  elämänilmiöissä  että  esittävässä 
taiteilijassa  yleisiin,  tyypillisiin  puoliin,  romantismi  taasen  yksilöllisiin  eli 
individualisiin. 

Alttarin  edessä. 

Kirjoittanut 
Herman  Bang. 

Suomennos. 


Yksi  impressionistisen  tyylin  mestareita  Pohjoismaissa,  ja  Jonas  Lien 
jälkeen  heidän  joukossaan  ehkä  etevin,  on  tanskalainen  Herman  Bang.  Hän 
on  tyjrpillinen  ilmaus  ajan  kiihoittuneesta  tunne-  ja  hermoelämästä,  semmoi- 
seksi kuin  se  saattoi  muodostua  suurissa  kultuurikeskustoissa,  kuten  Kööpen- 
haminassa, jo  i88o-luvulla:  herkkä  vastaanottamaan  pienimmätkin  vaikutukset 
ja  luomaan  niistä  kuvan,  joka  väreilee  syvää  pett3rmy8tä  ja  elämänikävää.  Se 
tanskalainen  kirjailijapolvi,  johon  hän  kuuluu,  oli  näet  jo  nuorena  suistunut 
ihanteistaan,  havainnut  että  elämä  on  arvotonta  ja  tyhjää.  Edellisen  mies- 
polven usko  kehitykseen  oli  kadonnut  ja  sijaan  tullut  epäilys,  suvun  toiminta- 
tarmo lannistunut  ja  muuttunut  kuumaksi  aistillisuudeksi  ja  ylen  tunteelli- 
seksi itsensätarkasteluksi.  Tällaisen  kuvan  omasta  ajastaan  antaa  Bang  ensi- 
mäisessä  romaanissaan  Haablose  Slagter  (Toivottomia  sukuja),  jonka  hän  kir- 
joitti 22-vuotisena  1880.  Se  tuo  uuden  tyypin  Tanskan  kirjallisuuteen:  nuo- 
rena elämään  väsähtäneen  dekadentin,  ja  uuden  levottoman  tyylin.  Bangin 
nimi  tuli  kerralla  tunnetuksi  ja  yhdistettiin  teoksen  päähenkilön,  dekadentin, 
kanssa.    Tämä    varhaiskypsä   tuote   määräsi   yleisen   mielipiteen,  jota   hänen 

myöhemmät  paljoa  Talmiimmat  ja  syvemmftt  teoksensa  ovat  vain  vaivoin 
jaksaneet  muuttaa.  Hänen  muutkin  nuoruuden  tuotteensa,  esim.  *  StaJt  ja 
Exentriske  Noveller^  ovat  melkein  kiusoittavan  levottomia  ja  teennäisiä.  Niissä 
ei  kirjailijan  personallisuus  vielä  pääss3rt  täysiin  oikeuksiinsa.  Mutta  vähi- 
tellen hänen  esitystapansa  vakaantuu.  Hän  saa  vaikutuksia  ranskalaisista 
kirjailijoista  ja  varsinkin  Jonas  Liestä.  Niin  muodostuu  tuo  omituinen  im- 
pressionistinen tyyli,  jossa  lukemattomat  todellisuuspiirteet  seuraavat  toisiaan 
nopeassa  tahdissa,  jossa  kokonaiskuva  luodaan  pienistä  mosaikkimaisista  pa- 
lasista, alleviivatuista  hetkellisistä  aistivaikutelmista  ja  irtonaisista  repliikeistä. 
Nuoruuden  epätasaisuuskiihko  talttuu,  sävy  muuttuu  lempeäksi  ja  rauhalli- 
seksi. Tuntuu  kuin  olisi  kirjailija  kestettyään  ensimäisen  haavakuumeen  ja 
tuskanpoltteet  unohtanut  itsensä  ja  oman  tyyppinsä.  Hän  uhraa  elämänsä 
parhaat  vuodet  kuvatakseen  yksinäisten  ja  syrjäänsysättyjen  harmaata  ja  köy- 
hää, ilotonta  ja  nÖ3rrää  olemassaoloa.  Monet  hänen  novelleistaan  käsittelevät 
hengen  hiljaista  riutumista  arkielämän  yksitoikkoisuudessa,  esim.  StilU  Eksis- 
temer  (Hiljaisia  olentoja)  ja  En  dejlig  Dag  (Ihana  päivä).  Romaanissaan  Tine 
hän  lapsuusmuistojensa  pohjalla  kehittää  hermoja  tärisyttävän  kuvan  sotavuo- 
delta 1864.  Mutta  korkeammalle  puhtaan  tunnelmataiteen  alalla  hän  kohoo 
piirtäessään  muistelmia  äidistään,  omaisistaan  ja  molemmista  Upsuutensa  ko- 
deista kirjoissa  Det  hvide  Hus  ja  Det  graa  Hus  (Valkoinen  koti  ja  Harmaa 
koti).  Niissä  vallitsee  hillitty  hämytunnelma  ja  seestynji:  suru,  niinkuin  rak- 
kaita vainajia  muistellessa.  Vahvempi  niistä  on  jälkimäinen ;  siinä  on  miehe- 
kästä ryhtiä  ja  pidätettyä  voimaa.  Edellisessä  taas  on  enemmän  välitöntä 
runoutta. 

Bang  on  miehuutensa  vuosina  harhaillut  usein  kodittomana  ympäri  £u- 
roppaa.  Hän  on  elänyt  Berlinissä,  Wieni8sä,  Pragissa,  Parisissa  ja  saanut 
niistä  vaikutteita  teoksiinsa.  V.  1904  ilmestynyt  romaani  Mikael  kuvaa  Pa- 
risin taiteilijapiirejä.  Se  on  kenties  syvin  ja  suurpiirteisin  Hangin  tähänasti- 
sista tuotteista.  Hän  koskettaa  siinä  traagillisia  kieliä  kuvatessaan  taiteilija- 
mestaria,  joka  keskellä  maineen  loistoa  elää  ja  kuolee  yksinäisenä,  sacunatta 
rakkautta  osakseen  ja  voimatta  sitä  myöskään  muille  antaa.  Yksinäisen  rik- 
kaan taiteilijasielun  kohtalokkuus  soi  myös  pohjalla  hänen  viimeisessä  romaa- 
nissaan De  uden  FcEcLreland  (Ne  joilla  ei  ole  isänmaata,  v.  1906),  joka  ei  kui- 
tenkaan taiteellisessa  suhteessa  jaksa  kohota  Mikaelin  verroille. 

Bang  on  taas  ihan  viime  aikoina  alkanut  herättää  pohjoismaisen  yleisön 
huomiota,  jonka  hän  välillä  oli  melkein  kokonaan  menettää  loisteliaampien 
nimien  rinnalla.  Hänen  alansa  onkin  siksi  suppea,  tunneskaalansa  rajoitettu 
ja  sävel  tyyntynyttä,  ettei  voi  otaksua  hänen  juuri  koskaan  saavuttavan  sitä 
valtaa  joukkojen  yli,  minkä  suuret  voimakkaat  personallisuudet  omistavat. 
Mutta  hänen  taiteessaan  on  siksi  paljon  kiinteästi  elettyä  ja  tunnettua  sekä 
valistuneella  tietoisuudella  tulkittua,  että  hänen  nimensä  on  mainittava  nykyi- 

sen  Tanskan  ensimäisten  kirjailijanimien  joukossa.  Hänen  kehityksensä  on 
tähän  saakka  käynyt  aina  ylöspäin  radan  alussa  viitattua  suuntaa.  Ja  häneltä 
voidaan  yhä  odottaa  täystakeisia  tuotteita;  hän  täytti  viime  huh  tik.  20  päi- 
vänä 50  vuotta. 


Siinä  hän  on! 

Kaulat  kuroittuvat.  Kiikarit  kohoavat  tahystysasentoon.  Sulhanen 
astelee  saattomiehensä  kanssa  läpi  kirkon,  molemmilla  puolilla  aitana 
uteliaita  päitä  ja  yhteensulloutuneita  ruumiita.  Hän  on  pitkä,  tumma, 
kenties  vähän  liian  solakka;  hänen  valkoinen  paitansa  on  sileä,  ilman 
poimuja,  hänen  matalakoppaisessa  hatussaan  on  sininen  vuori.  Tarkasti 
katsoessa  luulisi  hänen  silmäinsä  aluksia  maalatuiksi  —  mutta  kenties 
niissä  on  vain  siniset  renkaat.  Ja  kun  hän  lähestyy  kuoria,  seuraa  häntä 
katsojasta  katsojaan  hiljainen  kuiske;  hänen  entisyytensä  se  siinä  humi- 
see ympärillä. 

»Kuinka  vanha  hän  on?"  —  »Kolmekymmentä  vuotta...  hän  on 
ollut  aikoinaan  kaunis,  mutta  nyt  ei  hänestä  enää  ole  paljon  jäljellä. **  — 
»Eipä  tosiaankaan:  hänhän  on  aivan  kaljupää. '^  —  »Niin,  eikä  se  ole 
ihmekään . .  .'^ 

»Missähän  se  on?"  —   »Kuka  se?"  — 

»Se  Augusta,  minä  tunsin  hänet  hyvästi,  raukan,  hän  kävi  ompe- 
lemassa valtioneuvoksettarelle."  —  »Ja  herra  Boeck  oli  siis...?"  — 
»Sitten  joutui  tyttö  »Hoitolaan'* . . .  Herranen  aika,  sellaistahan  saa  aina 
lukea  »Adresseavisen"ista . . .  Fanny  Jansen,  joka  lauloi  Tivolissa  — 
me  asuimme  siihen  aikaan  yhdessä  tuolla  Nahkurikadun  varrella.  Muis- 
tattehan, kamarineuvoksen  perhe  asui  meidän  yläpuolellamme,  ja  me 
muutimme  pois  siitä  syystä,  kun  ne  aina  jättivät  likaveden  pesualtaaseen. 
Siitä  on  nyt  neljätoista  vuotta.     Kuinka  nopeasti  se  aika  kuluu!"  — 

»Tosin  he  olivat  jo  kihloissa  keskenään;  minä  kuulin  sen  Augus- 
taita  itseltään.  Mutta  sitten  hän  katkaisi  suhteet,  koska . . .  uh,  ei,  minä 
en  voi  sitä  kertoa...  hra  Boeck  oli  inhoittava!"  —  »Inhoittava?"  — 
»Niin,  kerran  portaissa,  ja  silloin  Augusta  teki  kaikesta  lopun  ..." 

Sulhanen  saapuu  kuoriin.  Päät  laskeutuvat  taas  paikoilleen,  istu- 
taan penkkeihin,  päästään  vähitellen  rauhaan.  Penkit  ovat  täpö  täyn- 
nään   enimmäkseen    naisväkeä:  perheen  vanhoja  naistuttavia;  nuoria  tyt- 

töjä,  joista  tuntuu  niin  hauskalta  saada  katsella  häämenoja;  kielikelloja, 
jotka  ovat  tulleet  sinne  tappamaan  hetkisen  aikaa ;  joutilaita  katuperhosia, 
jotka  pitävät  kirkkoa  jonkunlaisena  teatterina;  ompelijattaria,  jotka  tutki- 
vat pukumuoteja;  palvelustyttöjä,  joiden  tekee  mieli  saada  ihailla  tai  ka- 
dehtia. Ja  kaikki  ne  tuovat  tullessaan  kadun  tomua,  katuojien  lokaa, 
arkielämän  lörpötystä. 

Kirkko  on  täpö  täynnään  väkeä.  Tuo  sekava  kuiske,  tuo  hiljainen 
humina,  joka  nousee  ja  laskee,  vaikuttaa  uneentuudittavasti.  Sytytet- 
tyjen kattokruunujen  valo  taistelee  päivänvaloa  vastaan,  keltaisen  har- 
maana, kylmänä  lepää  valokajastus  kirkossa.  Thorvaldsenin  apostolit 
näyttävät  vielä  ankarammilta  tässä  harmaankylmässä  valaistuksessa;  alt- 
tarin yläpuolella  seisoo  Kristus  kuten  ennenkin  levitetyin  käsivarsin,  ru- 
koillen tätä  väenpaljoutta,  sensijaan  että  hän  sitä  komentaisi.  Kaasu- 
liekkien  lepattava  valo  vuodattaa  vivahtelevaa  eloa  kasvonpiirteihin. 

Aamupäivällä  oii  siellä  hautajaiset:  kynttiläkruunut  olivat  verhotut 
suruharsoon,  kuorin  edessä  seisoi  kirstu,  kukilla  peitettynä.  Muuten 
oli  kaikki  entisellään.  Alhaalla  kirkossa  kuiskeen  sorinaa,  ryhmä  mie- 
hiä, jotka  juttelevat  liikeasioistaan,  kertoilevat  juttuja,  panettelevat.  Ja 
nuo  ankarat  apostolit  silmäilivät  väkijoukkoa  yhtä  kylmin  katsein,  Kris- 
tus alttarin  luona  levitti  käsiään  samalla  tavalla . . .  Siellä  täällä  kostea 
silmä . . .  muuten  aivan  samanlaista. 

Tulee  taas  liikettä  väkijoukkoon.  Kuroitetaan  kauloja,  tungeskellaan 
ja  sysitään. 

Se  on  sinisiin  puettu  nainen.  Tavattoman  lihava,  suuret  pyöreät 
kasvot  ja  lemmikkejä  hiuksissa.  Sitten  seuraa  muita  pienen  välimatkan 
päässä,  herroja,  hermostunut  nytkähtely  polvinivelissä,  ja  naisia,  jotka 
astuvat  rohkeasti,  kaulat  neliskulmaisesti  paljaina,  laahustimet  pitkinä 
viistämässä  ja  ruusukimppuja  käsissä.  Katsojien  ihastuksen  humina  nos- 
taa punaa  poskille,  katsahdetaan  sivulle,  nyykäytetään  päätä  jollekin 
tuttavalle. 

Tuossa    on    sulhasen    veli,   maalari.     Hän  on  saanut  tukkansa  kie- 
muroille,   hänen  valkoinen  kaulahuivinsa  on  silkkiä  ja  tavattoman  suuri. 
Kuitenkaan  hän  ei  jaksa  kannattaa  mahtiaan,  ja  hän  on  vähällä  pudottaa, 
korkean  hattunsa,  jota  hän  pitää  vasemmassa  kädessään. 

Vihdoin  tulee  valtioneuvoksetar;  vanhanpuoleinen  nainen,  pitkä, 
ryhdikäs,  puettuna  teräsharmaaseen  silkkihameeseen,  jossa  on  leveä  laahus. 

Taas  sorinaa.  — 

^Valtioneuvos  seisoi  jo  perikadon  partaalla . . .  rahapulassa,  muis- 
tattehan . . .  Silloin  rouva  uhrautui.**  —  »Uhrautui?*  —  »Niin,  siihen 
aikaan  hän  oli  vielä  nuori  vaimo  ja  harvinaisen  kaunis*  . . .  „Oo,  se  ei 
ole  mahdollista!*  —  »Vai  niin?  no,  kun  te  kerran  tiedätte  sen  paremmin.* 
—  „Ei,  mutta  sehän  on  kauheata.*  —  „No,  siinä  te  olette  oikeassa,  mutta 
totta  se  vain  on.  Silloin  hän  matkusti  päätäpahkaa  Lontooseen,  ja  sitten 
pelasti  konsuli  G.  miehen  pulasta  —  niin,  ja  eräs  perheen  tuttavista 
laittoi  semmoisen  hauskan  laulun  siitä  matkasta.*  —  »Entäs  valtioneu- 
vos?" —  »Ah,    hyvä    neiti    Lisberg,    valtioneuvos Semmoisia 

ne  miehet  on.* 

Väki  käy  kärsimättömäksi,  he  nousevat  ylös  ja  istuutuvat  taas; 
istuvat  aikansa  ja  nousevat  taas  ylös.  Saattoväkeen  kuuluvat  herrat 
hypistelevät  häälauluja  sormiensa  välissä,  yksi  ja  toinen  opettelee  ulkoa 
puhetta,  jonka  hän  aikoo  pitää  ruokapöydässä;  muuan  nuori  meriupseeri 
keikailee  vaaleanpunaisiin  puetun  naisen  kanssa;  jotkut  haukottelevat 
peittelemättä;  pari  ylioppilasta  puhelee  puoliääneen  ja  naureskelee  haju- 
vedeltä tuoksuvien  nenäliinainsa  takana.  Naiset  istuvat  kuin  häkkilinnut 
puolapuulla.  Kaasuliekit  levittävät  sekavaa  kajastusta  yli  kaikkien  noi- 
den häikäisevien  värien,  valkeiden  nypläysten  ja  puolipaljaiden  käsivar- 
sien.    Parvekkeilta  ahmitaan  niitä  kiikareilla. 

,, Morsian  tulee!* 

Kolme  kopautusta  ovelle,  urut  herahtavat  soimaan.  Alhaalla  kir- 
kossa huumaava  tungos,  ylhäällä  kuorissa  ahdistava  jännitys:  »mitenkä- 
hän hän  kantaa  laahustintaan  ?* 

Hän  on  keskikokoinen,  vaaleaverinen,  hiukset  tuhkanharmaat.  Piir- 
teet pehmeät.  Iho  untu vallista  kuin  hieno  hedelmä,  si rosti  muodostu- 
neilla huulilla  surumielinen  hymy.  Vartalon  ympärillä  aaltoilee  valkea 
atlaspuku  kuin  välkkyvä  joen  pinta. 

Kamariherra,  hänen  isänsä,  seisoo  suorana.  Maalilla  on  koetettu 
peittää  kasvojen  ryppyjä,  mustat  viikset  kiiltävät. 

»Kaunis!*  —  »Ihana!"  —   »Suloinen!* 

Kohinan  tavoin  on  väkijoukon  kuiske  seurannut  hänen  kulkuansa. 
Nyt  hän  on  jo  saapunut  kuoriin,  ja  urkujen  pauhu  voittaa  kuiskivien 
äänet,  tulevien  askeleet,  ovien  paukkeen,  surisevan  puhelun. 

»Kamariherran    asiat  ovat  huonolla  kannalla.*  —  »Niin,  luonnolli- 

sesti.  Kuinkapa  muuten  niin  ylimyksellinen  perhe  tahtoisi  semmoista 
mesalliansia?**  — 

—  ^Kerrotaan  morsiamen  olleen  kihloissa  serkkunsa  kanssa.^  — 
„Niin,  Herra  varjelkoon,  kyllä  se  on  ihan  totta.  He  olivat  jo  lapsuu- 
desta toisilleen  kihlatut."  ~  «Mutta  näyttihän  morsian  kuitenkin  hyvin 
iloiselta/  —  »Niin,  hän  ei  tiedä,  lapsi  raukka,  millaisiin  oloihin  hän 
sitoutuu  \^ 

„Onko  serkku  täällä  mukana?"  —  »Kyllä,  tuolla  hän  istuu,  tuo 
pitkä,  vaalea,  tuolla  toisen  rivin  yli  päässä  —  hän  on  hauskannäköinen." 
—  „Ihme,  että  hän  on  mukana."  —  »Pyh,  kyllä  hän  siitä  surusta  sel- 
viää . . ." 

Urut  vaikenevat.  Kamariherra  tarjoo  tyttärelleen  käsivartensa  ja 
vie  hänet  alttarin  juurelle.  Sulhanen  astuu  reippaasti  ylös.  Pappi  kään- 
tyy heidän  puoleensa. 

Alhaalla  kirkossa'  hysitetään,  tungeskellaan,  kuunnellaan.  Kristuk- 
sen kuvan  ääressä,  jonka  varjo  täyttää  komeron,  seisoo  sulhanen  huoli- 
mattomasti, hiukan  kumartuneena.  Morsian  katsoo  suoraan  pappiin. 
Valokajastus  leikkii  hameen  laskoksissa  ja  säteilee  timanttikoristeissa  hä- 
nen povellaan.  Laahustin,  jota  hunnun  harso  peittää,  valuu  alas  pitkin 
portaiden  mattoa  niinkuin  vaahtopäinen,  kiemurteleva  kosken  harja. 

Pappi  puhuu  heille. 

Hän  muistuttaa  heitä  avioliiton  vakavuudesta;  hän  nimittää  sitä 
kahden  sielun  yhteiseksi  pyrkimykseksi  Jumalan  tykö.  Mutta  sitten  hän 
jättää  verraten  pian  asian  uskonnollisen  puolen  —  valtioneuvos  ei  ole 
kovin  uskonnollinen,  ja  kamariherraa  ei  nähdä  koskaan  »huoneessa  Her- 
ran" — ;  lempeällä,  mairivalla  äänellä  hän  kehittää  hellämielisen  kuvan 
Agnesin  lapsuudesta;  hän  puhuu  kamari  herrattaren  varjosta,  joka  kau- 
kaisista asuinmajoistaan  liitelee  alas  tyttärensä  vaiheille,  äidinsilmästä, 
jonka  lemmekäs  katse  voittaa  kuoleman. 

Agnes  näkee  äitinsä  hennon  vartalon  lepäävän  suorana  kuolinvuo- 
teella. Hän  itse  on  polvillaan  sängyn  ääressä.  Viereisestä  huoneesta 
kuuluu  kamariherran  askeleita  ~  ja  kun  hän  lähestyy  ovea,  vetäytyy 
kuoleva  koukkuun.  —  Ja  Agnes  aavistaa  ensi  kerran,  että  jotakin  kau- 
histavaa on  tapahtunut  näiden  kahden  ihmisen  välillä,  tuon,  joka  levot- 
tomana kävelee  tuolla,  ja  tämän,  hänen  äitinsä,  joka  tahtoo  saada  kuolla 
näkemättä  omaa  miestään.  — 

„Ja  muiston  kaikesta  tästä  rakkaudesta  viette  te  mukananne  uuteen 
kotiinne.  On  kaunista,  kun  lapset  voivat  rakentaa  huoneensa  nii- 
den suojelevien  muistojen  varjoon,  joita  he  ovat  perineet  vanhempiensa 
kodista. '^ 

Agnes   värähtää,  ikäänkuin  jääkylmä  koura  olisi  häntä  koskettanut. 

„Ja  te,  rakas  sulho,  kiittäkää  onneanne!  Te  vihkiydytte  miehuu- 
tenne kevätaikana  jaloon  tehtävään:  olemaan  uskollisena  tukena  uskolli- 
selle vaimollenne.  Teidänkin  sydämessänne  soivat  kai  tällä  hetkellä  he- 
leästi rauhallisten  muistojen  säveleet:  muisto  kunnioitettavasta  isästänne, 
joka  kaikissa  suhteissa  saattaa  olla  teille  seurattavana  esikuvana *^ 

Valtioneuvoksetar  nostaa  nenäliinan  silmilleen  —  hänestä  tuntuu 
kuin  olisi  äkillinen  huimaus  vallannut  hänen.  Sitten  hän  ajattelee  valp- 
paita kiikareita  ja  nostaa  päätänsä  entistä  ylpeämpänä.  Mutta  hän  ei 
kuule  enää  papin  sanoja:  hänen  silmiinsä  kuvastuu  korkea,  synkkä  tam- 
minen kamari  Cityssä,  korkea  kirjoituspöytä  ikkuhoiden  välillä.  Ja  pöy- 
dän ääressä  istuu  pieni,  tumman  likainen  mies,  joka  nousee  seisoalleen 
hänen  sisäänastuessaan,  nousee  seisoalleen  ja  hymyilee  — -  hymyilee 

Alttarin  ääressä  seisovan  sulhasen  läpi  kulkee  kuin  sähköisku 

Herrat  istuvat  levottomina,  muuttaen  vähäväliä  asentoa,  katsellen 
korkeiden  hattujensa  sisään.  Naiset  pyyhkivät  nenäänsä  tai  nostavat 
tuoksuvia  kukkaskimppujaan  peittääkseen  haukotusta.  Alhaalla  kirkossa 
kuuluu  lakkaamatta  papin  sanoja  säestävä  humina. 

Komerossaan  Kristus  levitetyin  käsivarsin. 

„Amen!** 

Pappi  ottaa  käsikirjan.  Syntyy  liikettä  saattoväessä.  Herroille  an- 
taa käsikirja  ensimäisen  merkin  ruoallemenosta,  naisille  viittauksen  jär- 
jestäytyä poislähtemään.  He  kohentavat  tukkaansa,  kiinnittävät  kukan 
lujempaan  rintaansa,  oikaisevat  poimeen  hameestansa.  Takana,  kolman- 
nella rivillä,  istuu  muuan  vanha  täti  ja  itkee.  Hänen  nyyhkytyksensä 
kuuluu  siiraikaa,  kun  pappi  lukee. 

„Nyt  kysyn  minä  teiltä,  Adolf  Julius  Boeck:  Oletteko  neuvotellut 
taivaan  Jumalan  kanssa,  sitä  lähinnä  oman  sydämenne  kanssa  ja  sitten 
sukulaistenne  ja  ystävienne  kanssa,  että  tahdotte  ottaa  tämän  siveän  nuo- 
ren neidon,  joka  nyt  vieressänne  seisoo,  omaksi  aviopuolisoksenne  P*' 

„01en.''  «Taivaan  Jumalan  kanssa'^  —  hän  muistaa,  milloin  hä- 
nen   äitinsä   oli    ensi    kertaa    puhunut  hänelle  .tästä  naimiskaupasta.     Se 

oli  yöllä  tanssiaisten  jälkeen,  ja  hän  muisti,  kuinka  pehmeästi  Agnes 
oli  levännyt  hänen  käsivarrellaan  tanssiessa.  Silloin  hän  oli  luvannut 
äidilleen  tehdä  kaiken  voitavansa.  Ja  nyt  häneltä  kysyttiin,  oliko  hän 
neuvotellut  „  tai  vaan  Jumalan  kanssa'^. 

„ Lupaatteko  tästä  lähtien  elää  hänen  kanssaan  sekä  myötä-  että 
vastoinkäymisessä,  millaisen  onnen  Jumala  kaikkivaltias  näkee  hyväksi 
teille   antaa,   niinkuin  kunnon  miehen  tulee  elää  aviopuolisonsa  kanssa ?"" 

«Lupaan**  —  hän  voi  töin-tuskin  olla  hymyilemättä  „ niinkuin  kun- 
non miehen  tulee  elää  aviopuolisonsa  kanssa**  —  hän  on  vähällä  kääntyä 
katsomaan  ystäväänsä,  Frederik  Brasenia,  joka  istuu  hänen  takanaan  ja 
opettelee  häävirttä  ulkoa.  Brasen  oli  vastikään  nainut.  Silloin  hän  oli 
kerran  aamupäivällä  tavannut  hänen  kadulla  ja  kertonut  hänelle,  että 
heillä  nuorilla  miehillä  on  aikomus  viettää  iltaa  ampumaradalla.  „Minä 
tulen  mukaan**,  sanoi  Brasen.  —  »Sinähän  olet  nainut  mies!**  —  »Eihän 
pappi  ole  kieltänyt  minua  elämästä  niinkuin  kunnon  miehen  sopii.**  Ja 
nyt  hän  ei  voinut  olla  ajattelematta  tuota  ovelaa  sukkeluutta,  juuri  nyt, 
kun  hänen  olisi  pitänyt  olla  vakava. 

»Tiedättekö  itsenne  vapaaksi,  ettette  ole  antanut  yhdellekään  elossa- 
olevalle  naiselle  aviolupausta,  joka  voisi  olla  tälle  liitolle  esteeksi.** 

»Tiedän."  —  —  Niin,  kyllä  hän  voi  vastata  myöntävästi  —  se 
entinenhän  oli  ollut  vain  leikkiä.  Tuleehan  sitä  semmoista  sanoneeksi 
hätätilassa.  Niinhän  kaikki  tekevät,  ja  olihan  hän  pitänyt  sitten  hyvää 
huolta  sekä  lapsesta  että  äidistä  —  ja  kun  lapsi  kuoli,  oli  hän  muuta- 
mana aamuna  lähtenyt  kirkkotarhaan  ja  käskenyt  haudankaivajan  istuttaa 
ruusupensaan  haudalle  —  hänellä  ei  ollut  mitään  aihetta  syyttää  itseänsä. 

Papin  kysymykset  herättävät.  Yksitoikkoinen  ääni  ja  nuo  tutut 
sanat  tehoavat  kuulijoihin.  He  höristävät  korviaan  kuullakseen  nuo 
hiljaiset  myöntävät  vastaukset,  he  tahtovat  kuulla  ne.  Joku  tunteelli- 
sempi  ihminen  on  vähällä  pakahtua  . . .  Naiset  peittävät  kasvonsa  kukka- 
vihkoillaan.  He  punastuvat  hieman:  tai  kenties  se  on  vain  heijastusta 
ruusuista. 

»Samaten  kysyn  minä  teiltä,  Agnes  Mathilde  Lövenfeldt.** 

Kamariherra  seisoo  suorana  alttarin  juurella,  ja  kuullessaan  ni- 
meänsä mainittavan  hän  ojentautuu  vielä  suoremmaksi. 

»Oletteko  neuvotellut  taivaan  Jumalan  kanssa,  sitä  lähinnä  oman 
sydämenne  kanssa  ja  sitten  sukulaistenne  ja  ystävienne  kanssa,  että  tah- 

dotte  ottaa  tämän  kunniallisen  nuoren  miehen,  joka  nyt  yieressänne  sei- 
soo, omaksi  aviomieheksenne?" 

„01en.**  —  Tähän  asti  on  hänestä  tuntunut,  että  se  on  joku  toi- 
nen . . .  joku  vieras  mies  ulkopuolella  häntä  itseään^  Mutta  nyt ...  se 
tunkeutuu  niin  lähelle .  . .  hän  ei  pääse  enää  pakoon.  Ja  yhtäkkiä  hän 
tulee  ajatelleeksi,  että  tuo  pieni  ^olen*'  sitoo  hänet  niin  kauhean  lujasti. 
Hän  seisoo  pää  alas  painuneena,  hänen  ruumiinsa  värisee  hohtavan  atlas- 
puvun  alla  . . .  hän  tarttuu  kiinni  alttarin  käsipuuhun  . . . 

Pappi  kyselee  edelleen. 

Ja  jokainen  hänen  kysymyksensä  tuntui  Agnesista  kuin  lapiollinen 
multaa  hänen  nuoruutensa  unelmien  päälle.  Hänen  päätänsä  poltti,  hä- 
nen huulensa  olivat  kuivat.  Hän  oli  istunut  pianon  ääressä  ja  soittanut, 
kun  hänen  isänsä  astui  sisään  kiihtyneenä  ja  sekaannuksissa  ja  sanoi 
hänelle,  että  hän  on  nyt  mennyttä  miestä,  ellei  Agnes  suostu  pelastamaan 
häntä  menemällä  naimisiin  rikkaan  Boeckin  kanssa ...  ja  hän,  Agnes, 
tietää  sen  kyllä,  ettei  yksikään  Lövenfeldt  voi  elää  kunniattomana . . . 

»Tiedättekö  itsenne  vapaaksi,  ettette  ole  antanut  yhdellekään  elossa- 
olevalle  mieshenkilölle  aviolupausta,  joka  voisi  olla  tälle  liitolle  esteeksi?' 

Hän  ei  enää  kuule  mitään  . .  .  hän  tietää  olevansa  myyty.  Mutta 
täti  Elisabeth  on  sanonut,  että  rakkaus  on  tottumusta,  ja  hän  tahtoo 
oppia  rakastamaan  miestänsä . . .  Sillä  eihän  hän  ole  rakastanut  ketään 
muuta?  ei,  ei...  se  oli  vain  unennäköä,  ei  mitään  muuta.  Se  kesä  oli 
onnellisin  hänen  elämässään,  niin,  pelkkää  unennäköä  . . .  mutta  nyt  hä- 
nen olisi  kenties  unohdettava  se  —  niin,  kenties,  ei,  ihan  varmaan  — 
eikä  se  ole  niinkään  helppoa. 

Adolf  on  kääntynyt  häneen  päin  ...  ja  katselee  hänen  kasvojaan, 
värähtelevää  povea,  jossa  timanttikoriste  säteilee,  vyötäröä,  joka  pyöristyy 
hienon  morsiuspuvun  alla  . . . 

Saattoväki  alkaa  hermostua  .  . .  siinä  on  jotakin  tuossa,  jotakin  va- 
kavaa, jotakin  ratkaisevaa,  jotakin,  mikä  valtaa  mielen.  Kukat  naisten 
povella  tuutivat  levottomasti.  Herrat  silittävät  hansikkaitaan,  panevat 
jalkansa  ristiin  päälletysten  ja  tarkastelevat  kenkäinsä  kärkiä. 

„ Antakaa  siis  kätenne  toinen  toisillenne." 

Agnes  ojentaa  konemaisesti  kätensä  Adolfin  kättä  kohti . . .  Adolf 
tarttuu  siihen,  puristaen  sitä  hyvin  heikosti,  suonet  hänen  sormenpäis- 
sään    takovat.     Agnes    katsahtaa    häneen  . . .  näkee  jotakin  hänen  silmis- 

sään,  jotakin . . .  punastuu  ja  katsahtaa  ylös  Kristukseen.  Se  seisoo  ku- 
ten ainakin  levitetyin  käsivarsin,  säälivänä,  vastaanottavana . . .  mutta 
hän  ei  saa  mitään  lepoa  Jumalalta.  Hän  huomaa  miehensä  katseen  ha- 
kevan häntä,  hänestä  tuntuu  kuin  tukahtuisi  huuto  hänen  kurkkuunsa  . . . 

„Mitä  kaikkivaltias  Jumala  on  yhdistänyt,  sitä  ei  kenenkään  pidä 
eroittaman/ 

Ei  kenenkään  eroittaman  . . .  mutta  onhan  avioero  . . ..  voihan  hän, 
voisihan  hän,  ajattelee  Agnes. 

Pappi  lukee  Herran  sanat,  vanhan  testamentin  kertomuksen  naisen 
luomisesta.  Ja  itämainen  hehku  tuntuu  kuumana  väreilevän  noissa  py- 
hissä sanoissa. 

Kuorin  koloissa  kajahtelevat  sanat  uudestaan  . .  .  lopputaru  häipyy 
hitaasti  kuulumattomiin  kuin  hiljainen  kuiskaus.  On  niin  paljon  inhi- 
millistä lämpöä  noissa  jumalallisissa  sanoissa  .  . .  niin  paljon  hehkua,  kii- 
hoittavaa  kaunopuheisuutta,  itämaat  puhuvat...  kulkee  kuin  ikävöi- 
misen aalto  läpi  huoneen: 

„Minä  saatan  sinulle  paljon  tuskaa,  koskas  raskaaksi  tulet:  sinun 
pitää  synnyttämän  lapsia  kivulla,  ja  sinun  tahtos  pitää  miehes  ala  an- 
nettu oleman,  ja  hänen  pitää  vallitseman  sinua. ** 

Agnes  on  kuin  pyörryksissä . .  .  hän  kuuntelee  sanoja  ikäänkuin 
kaukaista  uhkausta,  ikäänkuin  esiin  vyöryvää  rajuilmaa,  joka  lähestyy 
hänen  elämäänsä.  Hänen  miehensä  ei  irroita  katsettaan  hänestä.  Ju- 
malan alttarin' ääressä  hän  alkaa  nauttia  vaimostaan,  tuon  Jumalan,  joka 
on  sanonut:  mutta  jos  sinun  oikea  silmäs  pahentaa  sinun,  niin  puhkaise 
se  ulos  ja  heitä  se  pois  tyköäs.  Siliä  parempi  on  sinulle,  että  yksi  jä- 
senistäs  hukutetaan,  kuin  että  koko  ruumiis  heitettäisiin  helvettiin. 

Kristus  seisoo  puhtaana,  ylevänä,  hakattuna  marmoriin.  Mutta 
kaasuliekit  luovat  kuin  vapisevaa  hymyä  hänen  suupieliinsä,  ikäänkuin 
nuo  puhtaat  huulet  sulkeutuisivat  huokaukseen. 


„Niin  onnellist'  on  kahden  vaeltaa, 
kun  kaikki  toiselleen  he  alttiiks  antaa 
on  ilo  kaksin  kerroin  ihanaa, 
ei  surut  puoleksi  niin  raskaat  kantaa. 

Niin  ratki  riemuinen 
on  kulku  ihmisten, 
kun  tietä  eellehen 
aina  rakkaus  viittaa." 

Agnes  ei  tiennyt,  miten  hän  oli  tullut  takaisin  paikallensa,  Adolf 
oli  ottanut  häntä  käsivarresta  ja  taluttanut  häntä.  Laulun  säveleet  hu- 
misevat hänen  ympärillään  jaksamatta  tunkeutua  hänen  tajuntaansa .  . . 
ainoastaan  loppukerto  polttaa  merkkinsä  hänen  sieluunsa  kuin  uhkaava 
kysymys. 

Virsi  on  loppunut.  Ja  ihan  yhtaikaa  alkavat  kaikki  hänen  ympä- 
rillään puhella,  leperrellä  niinkuin  pikkulapset,  joiden  on  pitänyt  olla 
kauan  ääneti.  Naiset  hymyilevät,  herrat  tarjoovat  käsivartensa,  lausuvat 
kohteliaisuuksia  avonaisen  kaulan  johdosta,  kiittelevät  käänteentekevää 
uutta  pukua.  Väkeä  kerääntyy  morsiamen  ympärille,  hänen  kättänsä 
puristetaan,  häntä  suudellaan. 

Sitten  lähdetään  ulos  kirkosta. 

Pää  pään  vieressä ;  sadoittain  kyyneleisiä  silmiä,  kateellisia  katseita, 
tarkasti  tutkivia  kasvoja.  Uruista  kohisevia  sävelvirtoja.  Ihan  käytävän 
vieressä  kasvot  kasvojen  päällä.  Koko  kirkko  on  muuttunut  yhdeksi 
valppaaksi  silmäksi.  Silkkipuvut  kahisevat.  Ihailun  sorinaa,  kuisketta, 
hymyilyä,  pidätettyä  puhelua.  Pilarien  juurella  apostolit  korkeina  ja 
ankaran  näköisinä,  harmaankeltaisina  sekavassa  valonhohteessa. 

He  saapuvat  ovelle.  Sulhanen  kuiskaa  morsiamelleen,  kurmartuu 
hänen  puoleensa,  suutelee  häntä.  Hän  huomaa,  että  Adolfin  huulet  ovat 
hyvin  kuumat. 

Sitten  ajavat  vaunut  esiin.  Adolf  kietoo  käsivartensa  hänen  ym- 
pärilleen auttaakseen  häntä  vaunuihin  . .  .  Agnes  tuntee  miten  se  vavah- 
telee . . .  hän  järjestää  hameensa  laahustimen,  ojentautuu  taaksepäin  . . . 
katsahtamatta  koko  aikana  mieheensä. 

Kirkonvartia  sulkee  oven  salaperäisen  näköisenä. 


Kirj  allisuutta. 


Kertomuksia  ja  kavanksia. 

Eino    Leino,  Jaana   Eönty,    RomaanL     Helsinki    1907.    Otava.    188    siv.    8:0, 
Hinta  3:  — . 

Eino  Leino  on  saapunut  siihen  kauteen,  jolloin  lukijat  alkavat  jo 
odotella  niiden  lupausten  täyttymistä,  joita  hän  tähänastisella  runsaalla 
tuotannollaan  on  antanut.  Tähän  odotukseen  kehoittaa  heitä  lisäksi  se- 
kin, kun  herra  Leino  tahtoo  esiintyä  eräissä  tapauksissa  vaateliaana  ar- 
vostelijana ja  kirjallista  makua  määräävänä  taiteen  tuntijana  sekä  on 
nähtävästi  jo  saanut  ympärillensä  joukon  nuorempia  kynänkäytläjiä,  jotka 
katsovat  häneen  ylös  kuten  esikuvaan  ainakin.  Kirjailija  on  epäile- 
mättä selvillä  siitä,  mihin  tämmöinen  edustava  asema  velvoittaa.  Siihen 
viittasi  ainakin  se,  että  hän  „ Päiväperhojen",  »Kaunosielun"  y.  m.  vähä- 
pätöisten harjoitelmien  perästä  viime  vuonna  kävi  käsiksi  vaativampaan 
aiheeseen  ja  julkaisi  ensimäisen  »romaaninsa",  »Tuomas  Vitikan".  Sen 
ilmestymistä  tervehdittiin  sekavin  tuntein.  Myönnettiin  kyllä  sen  polii- 
tinen  satiiri  paikoin  sattuvaksi  ja  kirjoitustapa  aika  pirteäksi,  mutta  var- 
sinaiseksi elämänkuvaksi  ei  sitä  kukaan  uskonut.  Se  oli  näppärä  sano- 
malehtipakina Teemun  kynästä  eikä  mitään  muuta.  Lukijain  parhaat 
toiveet  jäivät  toteutumatta. 

Kun  nyt  saa  käsiinsä  »Jaana  Rönnyn",  täyttyy  mieli  taas  iloisesta 
odotuksesta.  Seuraamme  alussa  mielenkiinnolla  päähenkilön  vaiheita, 
kun  hän  pakenee  kotoansa  pohjanperiltä,  saapuu  Helsinkiin  palvelukseen, 
mutta  joutuukin  tietämättään  tyttöpaikkaan.  Tulee  sitten  eteemme  kirjan 
7:s   luku,   jossa   kuvataan  Jaanan  esivanhempien  oloja  suurina  nälkävuo- 

sinä,  ja  esityksen  sävy  sorahtaa  jo  onnistumattomille  sanomalehtivit- 
seille.  Niistä  päästyä  juoksee  kertomuksen  virta  taas  jonkun  matkan 
edelleen,  vaikka  laimentuneella  vauhdilla:  näemme  Jaanan  palaavan  ta- 
kaisin kotiseudullensa.  17:nnestä  luvusta  alkaa  ikävä  patouma.  Ta- 
paukset eivät  liiku  pitkään  aikaan  paikalta  pois,  ja  virta  p3'örteleiksen 
usein  journalistisissa  häränsilmissä  (s.  86  y.  m.)>  Joitakin  vilkkaita 
yksityiskohtia  tapaa  vielä  senkin  jälkeen,  esim.  luvussa  22,  jossa  kerro- 
taan maakirkon  menot  ja  kauppias  Luikarisen  esiintyminen  pappia  vas- 
taan; samoin  Heikin  yöllinen  kosissa-käynti  (1.  24)  ja  Jaanan  antautumi- 
nen kauppiaalle  (1.  28).  Siihen  asti  on  Jaanan  kehitys  pysynyt  etu- 
alalla ja  jonkunlaisen  uskottavuuden  rajoissa.  Kirjan  loppupuolella 
alkaa  veresten  historiallisten  tapahtumien  myllerrys,  ja  Jaana  häipyy  nii- 
den sekaan  epätodelliseksi  vertauskuvaksi.  Miten  Jaana,  jouduttuaan 
jälleen  Helsinkiin,  kadottaa  lapsuutensa  uskon,  muuttuu  sosialistiksi, 
vallankumoukselliseksi  ja  anarkistisen  vimman  veriseksi  raivottareksi, 
joka  tanssii  kuolleiden  kunnalliskaartilaisten  keskellä,  vaipuakseen  vihdoin 
eläimelliseen  tylsyyteen  —  se  on  kuvattu  niin  nopealla  vauhdilla  ja 
semmoisella  ylimalkaisuudella,  että  tulee  taas  mieleen  sanomalehtimies, 
joka  ön  pakoitettu  seuraamaan  päiväntapahtumia  ja  jouduttamaan  painoon 
tuoreimmat  sensatsioniuutiset  ehtimättä  tarkemmin  syventyä  sielullisiin 
yksityisilmiöihin.  Eikä  kumma,  jos  lukija  loppuun  päästyään  tuntee  sa- 
manlaista pettymystä  kuin  luettuaan  „Tuomas  Vitikan.^  Kirjailija  ei  ole 
jaksanut  taiteessaan  uutta  ennätystä  kilvoitella,  vaan  jäänyt  seisomaan 
entisille  jalkansa  sijoille,  yhtä  keskeneräiseksi  psykologisten  tehtävien  rat- 
kaisussa kuin  aiheen  yhteensommittelussa. 

Ettei  Jaana  Rönnyn  yksityinen  elämäntarina  ja  ajan  yleinen  his- 
toriallinen tausta  liity  ehyesti  yhteen,  sen  tuntee  epäilemättä  jokai- 
nen ken  teoksen  lukee.  On  pelkkä  sattuma,  että  Jaana  joutuu  ve- 
näläisen poliisin  käsiin,  suurlakkoviikon  sankariksi  ja  Hakasalmen  torille. 
Hän  olisi  voinut  toisenlaisissakin  oloissa  kulkea  saman  tien:  joutua  viet- 
telyksen uhriksi,  kadottaa  uskonsa,  päätyä  sosialistiksi  ja  raivohengeksi.  Ul- 
konaiset seikat  merkitsevät  tässä  sangen  vähän.  Ja  näyttää  kuin  olisi 
kirjailija  turvautunut  niihin  peittääkseen  konseptsioninsa  hataruutta.  Pää- 
asia on  —  tai  ainakin  olisi  pitänyt  olla  —  Jaanan  sisäisen  elämän  seu- 
raaminen, juuri  niiden  ajatus-  ja  tunnevivahdusten  tarkka  vaistoaminen, 
jotka  saavat  hänessä  aikaan  tuon  suuren  muutoksen:  lapsenuskosta  hen- 
kiseen nnarkiatilaan.  Mutta  kaiken  tämän  on  tekijä  suorittanut  mitä  suu- 
rimmalla ylimalkaisuudella  ja  huolettomuudella.  Hän  ei  ole  lainkaan  sy- 
ventynyt kuvattavaansa  eikä  siitä  syystä  pystynyt  tuomaan  sielun  arim- 
pia vaikuttimia  esille.  Teoksesta  puuttuu  taiteen  tärkein  edellytys:  myö- 
tätunto. En  tarkoita  tällä  tietysti  kuvattavan  vikojen  ja  mataluuden 
sympaatiseksi    siloittamista    enkä    sitä    teeskentelyä,    että    taiteilija    vas- 

toin  parempaa  tietoansa  tahallisesti  alentuisi  kansan  naiiville  uskontunnus- 
tuskannalle.  Tarkoitan  vain  sitä  mielikuvituksen  avulla  mukana-elämistä, 
joka  tapaa  mieltäkiinnittävän  ihmisen  inhottavimmassakin  yksilössä 
ja  ymmärtää  sen  tulkita  muillekin.  Tämmöistä  myötätuntoa  vaaditaan 
kirjailijalta,  jos  hän  tahtoo  luoda  todellisia  elämänkuvia  eikä  suo- 
rastaan leikitellä  taiteellaan,  kuten  hra  Leino  ilmeisesti  tekee  siellä  täällä, 
esim.  sivulla  69  puhuessaan  suuresta  Tuntemattomasta,  Nikean  kir- 
kolliskokouksesta y.  m.,  sivulla  86  Roopen  itsemurhasta  ja  sivulla  157 
kuvatessaan  Jaanan  teatterlssakäyntiä:  „Hän  istui  kädet  ristissä  .  .  .  itki 
niin  paljon  kuin  jaksoi  ja  väänsi  aina  välillä  kuivaksi  nenäliinansa,*^ 
Tämmöisissä  kohdissa  hän  toisella  kädellään  kaataa,  mitä  toisella  on 
rakentanut,  ja  jättää  lukijan  ymmälle,  onko  kuvaus  tarkoitettukaan 
vakavasti. 

Juonen  sommitteluun  luulisi  Leinon  veroisen  kirjailijan  niinikään 
panevan  suurempaa  huolta.  Nyt  saattaa  tapahtua,  että  hän  katkaisee 
kertomuksen  luonnollisen  kulun  sivuseikkojen  vuoksi,  esim.  kuvatessaan 
kaikki  Iikka  Rönnyn  lapset  (1.  18)  ja  mummon  sielunelämän  (1.  23) 
tarpeettoman  laveasti  tai  antaessaan  myöhemmin  (11.30 — 34)  sangen  vähän 
asiaankuuluville  mietelmille  ja  varsinkin  parooni  Manfeltin  ajatuksille 
liian  suuren  sijan.  Tämä  johtaa  näin  suppeassa  esityksessä  lukijan 
huomion  arvelgttavasti  syrjään  itse  päähenkilöstä.  Lisäksi  voitaisiin 
huomauttaa  tarkoituksettomasta  saman  asian  toistamisesta,  esim.  kun  ss. 
78 — 80  neljään  kertaan  jamataan,  että  kauppias  Luikarinen  oli  vai- 
kuttanut pahasti  Iikka  Röntyyn,  tai  kun  7:nnessä  luvussa  kerta  toisensa 
perästä  annetaan  sama  letkaus  nälkävuosien  yksinkertaiselle  uskonnollisuu- 
delle. Muitakin  kömpelyyksiä  saattaisi  vielä  luetella  osoittamaan,  miten 
harhaan  leikkivä  henkevyys  saattaa  johtaa,  ellei  elävä  tunto  ole  tietä  viit- 
taamassa. Niin  esim.  on  Jaanan  kannalta  väärin  sanoa,  että  hän  kaipasi 
sanan  rieskan  vahvistavaa  vaikutusta  (s.  19).  eikä  valistunut  vapaa-ajat- 
telija parooni  Manfelt  tiettävästi  kuvitellut  Hakasalmen  hävitystä  nähdes- 
sään Baabelin  porttoa  ja  lohikäärmettä  (s.  182)  tai  pelännyt  taivaan  kynt- 
tiläin sammuneen  (s.   183)  j.  n.  e. 

Vioista  ja  puutteista  huolimatta  on  »Jaana  Rönnyllä**  kuitenkin 
muotopuolisia  ansioita  kuten  Leinon  entisilläkin  kertomuksilla.  Kirjailija 
seisoo  nykyisen  kielellisen  viljelyksen  huipulla.  Hän  on  sulattanut 
itseensä  vaikutuksia  kansan  kielestä  ja  kirjallisuudesta,  varsinkin  Aleksis 
Kivestä,  ja  luonut  näppärästi  itse  uusia  sanontatapoja  lisäksi.  Tempo  on 
ripeää;  lauseet  virkeitä,  täsmällisiä.  Ne  liittyvät  toisiinsa  synnynnäisen 
tyyliniekan  luontevuudella.  Eikä  ainoastaan  kertovat  osat,  vaan  alku- 
puolella on  eloa  vuoropuhelussakin.  Paikoittain  ilmenee  hyvää  aistia  myös 
situatsionin  pitelyssä,  esim.  tyttöpaikan  kuvauksessa.  Mutta  kertomus  ko- 
konaisuutena   on  .  laiha  ja   köyhä.     Siitä  puuttuu  eläviä  ajatuksia.     Par- 

haatkin  luvut  ovat  taiturimaisia,  keinotekoisesti  rakennettuja.  Tunne  ei 
edes  salaa  kuulla  alta.  Senvuoksi  ei  teos  synnytä  meissä  mitään  mielen 
herkkenemistä,  sisäiselle  kauneudelle  aukenemista.  Se  vain  paikoin  tyy- 
dyttää tottumuksesta  saatua  tahti-  ja  tyyliaistiamme.  Me  suljemme  kir- 
jan ja  unohdamme  sen  samassa  hetkessä.     Siinä  kaikki. 

Vilpitön  toivomuksemme  kuitenkin  on,  että  hra  Leino  ottaisi  kirjai- 
lijatehtävänsä  vakavammin  ja  pyrkisi  täyttämään  lupauksiaan  pysyväm- 
millä  tuotteilla  kuin  moisilla  päiväperhoilla.  Sillä  hänenkin  hartiollaan, 
joka  näihin  asti  on  ollut  nuorten  usko  ja  vanhojen  toivo,  lepää  harva- 
lukuisten henkisten  viljelijäin  edesvastuun  taakka. 

V.  T. 


Kerttu    Kärkkäinkn,    Se  vanha   tarina .  . .     Helsingissä    1907.     Kustannus- 
osakeyhtiö Otava.     212  siv.    8:0.     Hinta  2:  25. 

Kerttu  Kärkkäinen  kertoo  tutun  tarinan  papintyttärestä  ja  apulais- 
papista. 

„ Vanhuus^  itsessään  ei  haittaa  aihetta.  Onhan  samasta  yleistee- 
masta  monta  monituista  muodostelmaa,  ja  tarina  on  uusi,  kun  käsitys  on 
uusi.  Eikä  saata  kieltää,  ettei  tekijän  käsityksessä  ole  jotain  omintakeista- 
kin, mutta  se  kaikki  häipyy  muun  kehittymättömyyden  , taakse. 

Liian  hentomielisesti  pitelee  Kerttu  Kärkkäinen  ihmlsiään,  liian  kir- 
joitettuja sanoja  panee  heidän  suuhunsa,  liian  ohut  on  niissä  todellisuu- 
densäie.  Tekijä  on  itse  hyvin  »romantisesti"  ymmärtänyt  henkilönsä 
ja  koettaa  lukijalle  niitä  uskotella  semmoisiksi:  rovastit  ja  ruustinnat  ja 
Kaarinat  ovat  pehmeitä  ja  hyviä  ja  kyynelsilmäisiä,  mutta  Annikki,  joka 
neljä  vuotta  on  ollut  Parisissa  taiteilemassa,  on  jotain  toista:  hirmuisen 
mustasukkainen,  tulinen,  ylemmyytensä  tunteva,  , elegantti*,  ivallinen,  yl- 
väs ja  ylpeä.  Varsinkin  ylp^ä,  vakuutetaan.  £i  ole  kuitenkaan  vaikea 
huomata,  että  se  ylpeys  toisinaan  on  pintapuolista  turhamaisuutta,  toisi- 
naan sangen  helppohintaista  itserakkautta  ja  nenäkkyyttä  ja  että  sen 
ylemmyyden  laita  pitkin  matkaa  on  arveluttava.  Ja  Juhanissa,  jonka 
tehtävänä  on  Annikin  kasvattaminen  rakkauteen  hänen  taiteellisesta  itsek- 
kyydestään (mikä,  nähdäkseni,  on  vain  hemmoitellun  tyttölapsen  itsekylläi- 
syyttä)  on  samaa  ainetta:  hän  suuttuu  ja  haavoittuu  ja  yleensä  panee  ko- 
vin pahakseen  tytön  oikuttelut  ja  ärsytykset.  Varsin  uskottavalta  eivät 
tunnu  Annikin  unikkohulluttelut,  joskin  kukat  alkavat  käydä  yhä  välttä- 
mättömämmiksi  nykyajan  naisromaaneissa  („ Hengettäressä*  piooni,  „£lse 
neidossa*  sauramo  j.  n.  e.). 

Heikkous  tuntuu  enimmin  tyylillisessä  puolessa. 

Tekijä  ei  ole  kuvattavaansa  nähnyt  havainnollisin  mielikuvin,  siksi 
hän  ei  ole  voinut  merkitä  sitä  muille  havainnolliseksi.    Tahi  ainakaan  ei 

oma  havainto  ole  ollut  tarpeeksi  voimakas,  jotta  se  olisi  jaksanut  syr- 
jäyttää sovinnaisen  sanontatavan.  Täsmällisyyttä,  kirkkautta,  suhdallisuutta 
puuttuu.  Sanajärjestys  on  erikoisen  epävarma  ja  outo  —  tahallaan  ehkä 
toisinaan,  mutta  siinä  tapauksessa  se  on  onnistumaton.  Esim.:  ,, Juhani 
ihmetellen  katseensa  Annikkiin  kohotti. *"  Tuntuu  teennäiseltä  ja  häiritsee. 
Aivan  huolettomasti  kirjoittaa  tekijä  tämmöisiä  lauseita:  „No  niin,  minä- 
hän nyt  olenkin  niin  vähän  millekään  kieltäymyksille  altis,  ett'en  voisi 
hetkenkään  nautinnosta  luopua,  vaikkakin  tietäisin  saavani  sen  maksaa 
tuskilla  jälkeenpäin,  puhumattakaan  sitten  tuskien  kestämisestä  minuuttia- 
kaan, kun  vaan  tämän  auringon  alla  on  jokin  lievennys  tiedossa  ja  millä 
ehdolla  hyvänsä.  **  Usein  sattuu  että  useampia  ajatuksia  sekaantuu  toi- 
siinsa ja  siitä  tulee  tämmöistä  paikattua  ja  jatkettua:  ^Ja  kotitonttu  on 
saanut  vihdoinkin  ison  tyttönsä  maailmalta  kotiin  terveenä  ja  reippaana, 
hiukan  laihempana  ja  kalpeampana  vain,  mutta  kasvanut  sinä  olet,  An- 
nikki, kauanhan  olitkin  poissa. '^  Tahi  on  lauserakenne  hatara:  „Se  kat- 
santokanta   tuntui  tällä  hetkellä,  täällä,  kotoisen  luonnon  helmassa, 

niin  etsityltä,  pingoitetun  tehdyltä,  jolla  ei  todellisuudessa  ole  vastaavai- 
suutta.''  Loogillisesti  niinikään  väärin  on:  „Ja  jumalankieltäjän  veisin  minä 
auringonnousun  jumalaista  näytelmää  katsomaan  juuri  sillä  hetkellä  kun 
se  majesteetillisenä  kohoaa  meren  helmasta/  —  Varsinaisia  kielivirheitä  ei 
puutu:   »Ensimmäinen  kirje  se  oli  nuorelta  Kaarina  rouvalta  ii^i^^^/a  y^^^tlf- 

taan^  (pronomini  puuttuu  usein).    „ muutoin  olisi  se  muisto  sitohut 

hänen  silmänsä  muun  maailman  kauneude//f^  (pro  kauneude//a).  „Taas- 
kin  erehdys,  sillä  istuin  juuri  vakaalla  aikomuksella^  (vakaa  aikomushan 
voisi  mennä  myttyyn,  jos  sillä  istutaan).  „Hän  tinki  jo  aatteen  toteutta- 
misen kanssa,"^  Siv.  43  suorittaa  Annikki  kumman  tempun;  hän  „kumar- 
tui  katsomaan  isäänsä  silmiin  ja  painoi  huulensa  kädelle  olkapäällään.^ 
Kuvitelkaapas! 

Tahtoessaan  sanoa  jotakin  hyvin  kaunista,  joutuu  tekijä  joskus  har- 
haan. Esim.  juhannusyöstä  hän  sanoo:  „Se  on  kuin  luonnon  suuri, 
sopusointuinen,  mutta  samalla  hillityn  surumielinen  ylistyslaulu  omalle 
ihanuudelleen. **  Ehkäpä  » runollista '^  Mutta  syytös  on  väärä.  Luonto 
ei  ihaile  itseään. 

„ Vanha  tarina**  on  niitä  esikoisia,  joista  ei  vielä  voi  päätellä  suun- 
taan eikä  toiseen.  Eikä  se  ole  tarpeenkaan.  Arvostelija  vaikenee,  aika 
puhuu. 

Y.  K. 


■  'm 

Leo  Tolstoi,    Kasakat,  Kaukasialainen  kertomus.  Suom.  Jalo  Kalima.  Hel- 
sinki 1907.  Otava.  208  siv.  8:0.  Hinta  2:75. 

„ Kasakat^  on  Tolstoin  nuoruudentuotteista  paraita.  Hän  suun- 
nitteli sen  palvellessaan  vapaaehtoisena  Kaukasian  tykistöväessä  ja  laski 
siliä  ynnä  muilla  kaukasiaiaiskuvauksillaan  pohjan  kirjailijamaineelleen. 
Eikä  ihme.  Niissä  on  alkuperäistä  voimaa  ja  tuoreutta,  joka  menee  luki- 
jaan. En  tiedä  vaikuttaako  sen  aiheiden  uutuus,  käsittelytavan  omintakei- 
suus, tyylin  värikäs  elo  vai  kaikki  tämä  yhtyneenä  kokonaisuudeksi, 
jonka  salaisuutta  on  vaikea  käsitteellisesti  selvittää. 

^Kasakoiden''  aihe  on  kieltämättä  uusi,  niin  uusi  kuin  yleensä  voi 
olla  nerokas  muunnos  elämän  ikivanhasta  teemasta:  rakkaudesta,  joka  pun- 
nitsee ja  särkee  sydämiä.  Kirjailija  vie  meidät  päähenkilön  mukana 
Kaukasiaan,  tuohon  jylhän  ihanaan  maahan,  joka  on  Venäjällä  aina  ollut 
romantillisten  unelmien  päämääränä  ja  jonka  lumottu  ilma  on  hurmannut 
niin  monta  runoilijasielua  ennen  Toistolta,  mutta  jonka  lumipeittoisia, 
majesteetit  lisiä  harjanteita  ei  kukaan  ole  kuvannut  niin  suggestiivisen  ha- 
vainnollisesti kuin  hän.  Tässä  ihmeellisessä  maassa  juoksee  kerran  yhteen 
kahden  ihmisen  elämänpolku,  kimmotakseen  luonnonpakosta  jälleen  erilleen 
ikuisiksi  ajoiksi.  Sillä  ymmärrys  heidän  välillään  on  mahdoton.  He  sei- 
sovat alun  alkaen  siksi  kaukana  toisistaan.  Toinen  heistä  on  kultuuri- 
slelu,  toinen  luonnonlapsi;  toinen  elämäntarkoitusta  harkitseva  moralisti, 
toinen  verenvaistoja  sokeasti  seuraava  amoralisti;  toihen  kasvanut  Mos- 
kovan ylimystön  turmeltuneessa  ilmapiirissä,  toinen  Kaukasian  luon- 
nonraikkaissa  oloissa.     Heidän  tarinansa  pääsuunta  on  seuraava: 

Olenin,  nuori  aatelismies,  joka  —  kuten  Tolstoi  itse  —  oli  kyl- 
lästynyt Moskovan  tyhjiin  seurahuveihin,  jättää  kaikki  ja  lähtee  Kauka- 
sian sotaväkeen  alkaakseen  siellä  elämän  uudestaan.  Hän  joutuu  asumaan 
erään  kasakkavänrikin  luo,  jolla  on  kaunis  tytär.  Marjana.  Vähitellen, 
melkein  huomaamattaan,  hän  kiintyy  tähän.  Marjana  vetää  häntä  puoleensa 
vastustamattomasti  kuin  luonto  majesteetillisessa  kauneudessaan  ja  koske- 
mattomuudessaan. Ensi  kerran  elämässään  tuntee  Olenin  nyt  todella  ra- 
kastavansa. Mutta  hänen  särkyneessä  sielussaan  ei  ole  voimaa  tart- 
tua kiinni  onneen,  silloin  kun  se  hänelle  tarjoutuu,  kun  Marjana  olisi 
valmis  luopumaan  sulhasestaan,  kasakka  Lukashkasta,  ja  antautumaan  ko- 
konaan Olenille.  Tulee  sitten  taistelu,  jossa  Lukashka  vaarallisesti  haa- 
voittuu. Marjanassa  heräävät  nyt  entistä  voimakkaampina  tunteet  Lukash- 
kaa  kohtaan.  Ja  kun  Olenin  yrittää  vielä  lähestyä  häntä,  tuntee  Marjana 
hänen  saamattomuutensa  ja  langettaa  hänestä  lopullisen  tuomionsa: 
»Minusta  sinä  et  koskaan  mitään  hyödy!"  Onni,  joka  näytti  olevan  saavu- 
tettavissa, väistyy  jälleen  luoksepääsemättömään  kaukaisuuteen.  Olenin 
matkustaa  heti  pois  kasakkakylästä  murtuneena  miehenä. 

Oleninin  rakkautta  janoova  ja  herkästi  syttyvä,  mutta  heikko  ja  epä- 
röivä luonne,  jonka  pohjalla  lukija  on  huomaavinaan  piirteitä  itse  kirjai- 
lijasta, on  hyvästi  kuvattu,  muodostaa  jyrkän  vastakohdan  Marjanan  tyy- 
nelle voimalle,  jota  ei  mikään  mietiskely  ja  epäilys  ole  koskaan  runnel- 
lut. Näiden  kahden  päähenkilön  ohella  on  kirjassa  muutamia  muita  erin- 
omaisia tyyppejä,  kuten  Marjanan  sulhanen,  nuori  voimakas  Lukashka, 
jonka  silmät  aina  hymyilevät  hyvinvoinnin  ja  naiivin  itsetyytyväisyyden 
hymyä,  ja  vanha  Jeroshka  setä,  yksi  Tolstoin  syvimmällä  ja  alkuperäisim- 
mällä  voimalla  ikuistettuja  luonteita.  Viimemainittu  on  vapaa  ja  voi- 
makas luonnonihminen  sanan  täysimmässä  merkityksessä.  Hän  on  rosvo, 
varas,  juomaveikko,  metsänkävijä,  ja  taitaisipa  useampi  kuin  yksi  murha 
painaa  hänen  omaa  luontoaan,  jos  hänellä  sitä  olisi.  Mutta  hänellä  ei 
ole  olemassa  hyvää  eikä  pahaa,  ei  syntiä  eikä  taivaan  autuutta.  On  ole- 
massa vain  elettävän  hetken  onni  ja  luonnon  yksinkertainen  laki:  ^Kuo- 
let,  nurmi  kasvaa  haudallesi  —  siinä  kaikki**,  sanoo  hän.  Naiivilla  ylpey- 
dellä hän  kertoilee  nuoruutensa  uhkarohkeita  seikkailuja:  „Minä  olin 
Jeroshka  —  voro  .  .  .  Kaikkien  kaveri  . . .  ryyppääjä,  varas,  laulaja  — 
kaikkeen  pystyin  . .  .  Minä  olen  iloinen  mies,  minä  pidän  kaikista,  minä 
olen  Jeroshka  !**  Silti  hänkin  tavallaan  saattaa  olla  hyvä  ja  hellä  luotuja, 
yksin pä  hyönteisiäkin  kohtaan.  Äärimäisyydet  koskettavat  hänessä  toi- 
siaan, sekaantuvat  toisiinsa  eläväksi  kokonaisuudeksi,  jonka  juuret  ulot- 
tuvat kristillisen  ajan  taakse,  pakanalli-sen  luonnon  alkupohjiin.  — 
Yleensä  jää  koko  Kaukasian  elämästä  mieleen  eloisa  kuva,  joka  vaikut- 
taa kuin  vahvoilla  väreillä  maalattu  taulu.  Tuntee  millä  ihastuksella 
nuoren  kirjailijan  silmä  on  viivähtänyt  vuoria  ja  vuoristolaisia  katsele- 
masssa.  Hän  on  imenyt  niistä  itseensä  lukemattomasti  vaikutteita.  Ja 
luomistoimessaan  hän  on  menetellyt  kuin  maalari,  jolle  taulun  kokonais- 
suunnitelma on  alun  alkaen  selvillä,  mutta  joka  näyttää  usein  kiinnittä- 
vän huomionsa  katsojan  mielestä  tarpeettomiin  sivuseikkoihin,  vetävän  ja 
vahventavan  jotakin  yksityispiirrettä  moneen  kertaan,  tarttuvan  sitten 
toiseen,  paksuntavan  sitä  samanlaisella  impressionistin  hartaudella  ja 
tahtovan  iskemällä  iskeä  sen  mieleemme  .  .  .  kunnes  teos  on  viimein 
valmiina  ja  katsoja  ihmeekseen  huomaa,  että  tuskin  yksikään  siveltimen 
veto  on  ollut  aiheeton,  vaan  tarkalla  aistilla  laskettu  ja  liitetty  kokonai- 
suuteen eroittamattomaksi  osaksi.  Tällaisessa  ympäristön  ja  yleensä  nä- 
köhavaintojen kuvailemisessa  esiintyy  Tolstoin  taiteen  erikoisuus  eikä 
niin  paljon  toiminnassa,  juonen  nopeassa  juoksuttamisessa  ja  vuoropuhe- 
lussa. Hänen  henkilönsä  eivät  ole  varsinaisia  sankareita.  He  eivät 
tahdo  ja  toimi,  vaan  antavat  kohtalon  ohjata  vaiheitaan.  Tyyli,  jonka 
ylimyksellisyyttä  suuri  taiteilija  ei  ole  viimeisissäkään  teoksissaan,  eikä 
edes  tahtomallakaan,  voinut  kokonaan  kieltää,  esiintyy  tässä  kirjassa  lois- 
teliaana ja   värikylläisenä.     Se   melkein    säkenöi    vivahduksia  ja   ilmeitä. 

Kirjan  suurimpana  ansiona  ei  kuitenkaan  ole  pelkkä  tekotavan  taitavuus, 
vaan  sen  läpi  hohtava  suuri  humaanisuus,  joka  ymmärtää  yhtä  hyvin 
sivistyksen  voimattoman  herkkyyden  kuin  luonnon  ihanan,  terveen  bru- 
taalisuuden  ja  joka  jakaa  valot  ja  varjot  lahjomattoman  objektiivisesti  ja 
selvästi,  värittäen  ne  semmoisella  eletyllä  voimalla,  että  ne  painuvat 
mieleemme. 

Kun  ajatuksissaan  vertaa  tätä  Tolstoin  nuoruudentuotetta  hänen 
myöhempiinsä,  niin  tuntuu  kuinka  hänen  taiteensa  syventyessään  on 
1880-luvusta  lähtien  alkanut  vähitellen  kadottaa  aamu  raikkauttaan  ja  vä- 
littömyyttään. Särkevä  itseanalyysi  ja  hiukan  itara  elämänarvojen  pun- 
nitseminen, joka  lopulta  on  vienyt  kerrassaan  elämän  kieltämiseen,  on 
tunkenut  väliin  monasti  häiritsemään  runoili jasielu n  tuoreinta  tuntoa. 
Sen  vuoksi  kääntyy  katse  suuremmalla  riemulla  nuoruuden  ja  miehuuden 
teosten  puoleen  ja  juo  niiden  elämäntuoksua  kuin  raikasta  viiniä  virkis- 
tyksekseen. 

V.  T. 


NäytelmäUcjaUisuutta. 

Larin    Kyösti,    Ad  astra.  Yömaalarin  unelma  seitsemässä  kuvaelmassa.    Hel- 
singissä 1906.     Kustannusyhtiö  Osmo.     139  siv,    8:0.     Hinta  2:  25. 

Unelmaksi  kutsuu  tekijä  näytelmäänsä,  ja  unelman  pehmeät,  epä- 
määräiset rajapiirteet  on  sen  häilyvillä  kuvilla.  Enemmän  saa  aavistaa 
kuin  tuta  ja  havaita,  enemmän  arvailla  ja  täydentää  kuin  monessa  muussa 
kirjassa.  Harvoin  vastaa  henkilö  toisen  kysymykseen  —  dramaatista, 
tavallisessa  merkityksessä,  ei  vuoropuhe  siis  voi  olla  — ,  hän  vain  jatkaa 
edellisen  kuvittelua  tahi  paremmin:  he  kehittelevät  molemmat  unen  ver- 
hottua ajatusta,  jolla  on  sata  tietä  ja  mahdollisuutta  siinä,  missä  loogilli- 
sella ajatuksella  on  vain  yksi.  Joskus  kiihtyy  unelma  kuumesairaan  harha- 
näöksi  ja  hajanafset  kuvat  patoutuvat  ja  peittävät  toisensa.  Silloin  tun- 
tuu väliin  kuin  kadottaisi  yhdistävän  langan  —  mutta  niinhän  käy  usein 
unessakin. 

Sairas  taituri,  yömaalari,  joka  on  maalannut  vain  piruja  ja  yökuvia 
—  „se  todisti  muka  syvää  elämän  tuntemusta,  ruman  rinnalla  tuntui  kau- 
nis kauniimmalta"  —  taistelee  tuskallisen  taistelun,  pyrkiessään  selville 
itsestään.  ^Minulla  oli  valkoinen  sydän,  mutta  minä  olen  ikäänkuin  uhalla 
kuvaillut  rumaa.  Alussa  hallitsin  minä  aihettani,  nyt  hallitsee  se  mi- 
nua. *"  Hän  tuntee  että  »mielikuvitus  on  vaarallisin  kummilahja,  minkä 
elämän  haltijat  voivat  antaa".  Hän  on  kärsinyt,  mutta  ei  ole  antanut 
kärsimyksen  kehittää  sydäntään.  Kaksi  vastakkaista  voimaa  on  risteillyt 
hänen    elämänsä   tiellä:   harmaapukuinen   nainen,  jolla  on  hetairan  sielu, 

ja  valkea  kasvattisisar.  Epätoivoissaan  soluu  taituri  kuoleman  partaalle; 
silloin  luopuu  harmaa  hänestä  iäksi  ja  kasvattisisar  saapuu  tuoden  rau- 
han. —  „£nnen  oli  minulla  nautinnon  levoton  ilo,  nyt  tunnen  minä  kärsi- 
myksen suuren  ja  syvän  ilon." 

Kaikki  häilyy  ohitse  kuvasarjassa,  joka  tuskin  muodostaa  „draamal- 
lista''  kokonaisuutta,  mutta^  joka  vaikuttaa  välittömästi  omalla  unelmaisella 
tavallaan.  Paikoitellen  voi  huomata  Strindbergin  vaikutusta  («Tili  Da- 
maskus"),  mutta  käsityksessään  on  Larin  Kyösti  pysynyt  uskollisena  suo- 
malais-hämäläiselle  runoilijaluonteelleen. 

Näytelmä,  jonka  paikka  ehkä  ei  ole  teatterin  meluisilla  palkeilla, 
vaan  hiljaisissa  kammioissa. 

Kirjan  kansikuva  on  hieno  ja  onnistunut. 

Y.  K. 


Elämäkerrallista  kiijaUifiuutta. 

E.  Nbrvander,  Fredrik  Cygncnis.  Muistokuva.  Elämäkerrallisia  piirteitä  ja 
muistiinpanoja.  Suomentaneet  K.  A.  Petrelius  ja  O.  Manninen.  Helsinki 
1907.     Suom.  Kirj.  Seura.    414  siv.  suurta  8:0.    Hinta  6:  — . 

Kauan  on  Fredr.  Cygnsus  pysynyt  vieraana  suomenkieliselle  ylei- 
sölle. Kenties  liiankin  kauan.  Sillä  sangen  epätietoista  on,  tokko  hän 
enää  koskaan  voi  tulla  niin  tutuksi  kuin  olisi  aikanaan  ansainnut  —  ei  ai- 
nakaan niin  omaiseksi  kuin  hänen  suuret  aikalaisensa  Runeberg,  Topelius 
ja  Snellman,  jotka  niinikään  puhuivat  sille  vierasta  kieltä,  vaikka  sisim- 
mässä tunsivat  kuten  Cygnasus  seisovansa  henkisesti  sitä  lähellä.  Cyg- 
naeus pysynee  näiden  kiintotähtien  joukossa  vain  satunnaisena  meteorina, 
joka  kerran  on  piirtänyt  kaarensa  Suomen  taivaalle  hävitäkseen  samassa 
tuokiossa  siihen  alkusumuun,  joka  jo  matkan  kestäessä  näytti  sen  rataa 
ympäröivän.  Syvemmin  kuin  kukaan  muu  on  hän  itse  tuntenut,  että 
hänen  osaksensa  oli  suotu  nähtävästi  vain  tuommoinen  silmänräpäyksel- 
linen kuolemattomuus.  Eräässä  kirjeessään  Snellmanille  v.  1848  hän 
puhuu  siitä  selvin  sanoin:  „Kun  menen  pois,  on  muutaman  päivän 
tai  viikon  kuluttua  niinkuin  ei  minua  ikinä  olisi  ollut  olemassa,  niin- 
kuin ei  sydämeni  olisi  sykkinyt  lämpöisesti  joskus.  Juuri  tämä  selvä 
tietoisuus  siitä,  että  silmänräpäys  on  minulle  kaikki,  on  saanut  minut 
toisinaan  ajattelemattomasti  nurisemaan^  j.,  n.  e.  Aika  näyttää  jo  osaksi 
todentaneen  nämä  hänen  sanansa.  Kumminkin  tuntee  jokainen,  ken  on 
vähänkin  enemmän  joutunut  tekemisiin  hänen  henkensä  tuotteiden  kanssa, 
että  Cygnaeus  on  ollut  runoilija,  jonka  sydän  oli  yhtä  suuri  ja  lämmin, 
mutta  muutamissa  suhteissa  kenties  lähempänä  meidän  aikaamme  kuin 
Runebergin   tai  Topeliuksen,    vaikka  sen  sykähdykset  eivät  ole  yhtä  hei- 

posti  tunnettavissa.  Tällaisessa  kohtalossa  on  jotakin  traagillista  — 
ja  sanoihan  Cygnsus  itse  sukuansa  traagilliseksi  — ,  sillä  mikäpä  olisi 
traagillista,  ellei  suuren,  elämänarvoisen  voiman  ennenaikainen  hukkumi- 
nen iankaikkiseen  sumuun. 

E.  Nervanderin  kirjoittama  elämäkerta,  joka  nyt  vihdoin  on  saatu 
suomeksi  kokonaan,  jopa  laajemmassa  muodossa  kuin  alkuperäinen  ruot- 
salainen, ei  jaksa  puhkaista  aikain  raskasta  sumupilveä  ja  näyttää  meille 
Cygnaeusta  elävänä  personallisuutena,  niin  paljon  kuin  se  antaakin  meille 
hänestä  yksityistietoja.  Runoilija  ei  astu  siinä  ihmisenä  meitä  lähelle, 
vaan  peittyy  tomuttuneiden  historiallisten  tosiasiain  taakse.  Saamme 
kyllä  tarkan  selon  hänen  ulkonaisista  vaiheistaan:  virkatoimistaan,  tutki- 
musmatkoistaan, tieteellisistä  töistään  y.  m.  semmoisesta,  jota  Cygnaeus 
katsoi  toisarvoiseksi.  Elämäkerrankirjoittaja  on  tunnollisesti  koonnut  ja 
ajanmukaiseen  järjestykseen  asettanut  äärettömän  joukon  valaisevia  seik- 
koja, alkaen  painetuista  lähteistä,  virallisista  pöytäkirjoista,  kirjelmistä  ja 
ansioluetteloista  aina  yksityisiin  muistelmiin,  kirjekonsepteihin  ja  suulli- 
siin anekdootteihjn  asti.  Mutta  tämä  suuri  pieteetti  ja  keräilijäinto  on 
muuttunut  melkeinpä  fataaliseksi  itse  kuvattavaa  kohtaan.  Se  on  taval- 
laan estänyt  näkemästä  suuria  yleispiirteitä  ja  syventymästä  Cygnaeuksen 
sisäiseen  olemukseen,  siihen,  mikä  hänestä  saattaisi  elää  vielä  nykyajassa- 
kin,  jos  se  vuosikymmenien  sorasta  puhdistettuna  esiin  kaivettaisiin. 
Cygnaeuksen  runoilijaluonne,  joka  voisi  herättää  meissä  mielenkiintoa, 
on  tässä  elämäkerrassa  arasti  siivuutettu  ja  omintakeinen  selonteko  hä- 
nen runoudestaan  korvattu  sitaateilla  aikalaisten  lausunnoista.  Epäile- 
mättä oli  kuitenkin  se  vaistomainen  tunne-  ja  mielikuva-elo,  mikä  ilme- 
nee niin  hyvin  runoissa  ja  puheissa  kuin  esteetisissä  arvosteluissa,  yk- 
sinpä  puhtaasti  tieteellisissäkin  esityksissä,  olennaisinta  Cygnaeuksessa 
ja  paljoa  kehittyneempi  kuin  hänen  olemuksensa  selvästi  näkevä,  tietoi- 
nen puoli.  Muutenhan  hän  ei  olisi  ollut  se  suuri  epäkäytännöllinen 
uneksija,  jommoisena  hän  esiintyy  läpi  elämänsä. 

Ken  joskus  tulevaisuudessa  ottaisi  piirtääkseen  uuden  kuvan  Cyg- 
naeuksesta, hänen  olisi  mielestämme  valittava  tämä  lähtökohta:  pyrittävä 
runojen  ja  kirjeellisten  y.  m.  tunnustusten  johdolla  tunkeutumaan  sielun- 
elämään ja  valaistava  sisältä  päin  ulkonainen,  monasti  epäselvä  ja  haja- 
nainen, esiintyminen.  Tämä  on  vaikea  tehtävä,  Cygnaeuksen  suhteen  kym- 
menin kerroin  vaikeampi  kuin  monen  muun.  Hänen  runonsa  ovat  näet 
nykyajalle  suureksi  osaksi  mykkiä  hieroglyyfejä,  jotka  vaativat  vaival- 
loista tutkimista,  ennenkuin  niistä  eletyt  sävelet  alkaisivat  kuuluville  tulla. 
Mutta  sen  mielestä,  joka  pitää  tuntevaa  nerokasta  ihmissielua  tutkimisen 
arvoisena  silloinkin,  kun  se  on  ilmaissut  itsensä  omituisissa,  monasti 
onnistumattomissa  kuvissa  ja  muodoissa,  pitäisi  tällaisen  yrityksen  olla 
houkutteleva.     Mikään    suuren    yleisön    runoilija    ei    Cygnaeus    koskaan 

ollut,  eikä  se  häntä  sittenkään  ehkä  omistaisi  omaksensa.  Kansallinen  tie- 
toisuutemme kaikista  valppaimmissa  piireissä  voisi  kuitenkin  rikastua 
yhdellä  omintakeisella  yksilöllä,  jos  Cygnaeus  tällä  tavoin  henkiin  herätet- 
täisiin. Ei  se  Cygnaeus,  jonka  tunnemme  jo  tämän  Nervanderin  teoksen 
luettuamme  kadettien  opettajana,  triviaalikoulun  rehtorina,  pohjalaisten 
kuraattorina,,  yliopiston  professorina  y.  m.  julkisuuden  miehenä  ja  joka 
kuoli  ja  haudattiin  armon  vuonna  1881,  vaan  pikemmin  se  yksinäinen 
erakko,  joka  eli  vieraana  omalle  ajalleen  ja  lähimmälle  ympäristölleen  ja 
joka  tunsi  syvimmässä  merkityksessä  traagillisen  veren  virtaavan  suo- 
nissaan, nähdessään  vain  haavekuvien  ja  unelmien  kangastavan  tyhjiin 
rauenneiden  toiveiden  haudoilla.  Semmoiselle  tutkimukselle  olisi  esillä 
oleva  elämäkerta  hyvänä  kantakirjana,  kuten  se  nyt  on  ainoa  opas  sille, 
ken  suomeksi  pyrkii  tarkemmin  tutustumaan  Cygnaeuksen  elämäntyöhön. 
Suomalaisen  Kirjallisuuden  Seura,  joka  on  Nervanderin  Omituisesti 
koukertelevasta  esityksestä  teettänyt  tämän  tunnollisen  ja  verraten  hel- 
posti luettavan  suomennoksen,  on  töin-tuskin  pitkänäköisesti  katsonut 
omaa  etuaan  määrätessään  sille  niin  kalliin  hinnan  kuin  on  6  mk. 

V.  T. 


Kasvatusopillista  kuvallisuutta. 

Alexander   Boldt,   Ny  jord.    Tankar  i  pedagogiska  ämnen.    Helsinki  1907. 
Helios.    80  siv.    8:0, 

Kirjan  lisänimi  jo  sanoo,  että  se  „uusi  maa**,  josta  tekijä  tällä 
kertaa  puhuu,  on  saavutettavissa  pedagogisten  uudistusten  kautta.  Ereh- 
tyisimme kumminkin  suuresti,  jos  katsoisimme  kirjaa  vain  joksikin  ta- 
valliseksi reformitekeleeksi.  Kirjan  sivuilta  huokuva  ihmissydämen  lämpö 
ja  mielikuvituksen  rikkaus  suovat  sille  meillä  nykyaikana  niin  harvinai- 
sen personallisuuden  leiman. 

»Korkeammalle  sivistysasteelle  kehittyneen  maapallon  asukkaat  voi- 
sivat useimmissa  maailmamme  koulujärjestyksissä  nähdä  ainoastaan  ajatuk- 
settomain  aaveiden,  kummitusten  ja  hiisien  karkeita  ilveitä,  jonka  pää- 
tarkoituksena on  liikepaljouden  veltostava  vaikutus. **  Ja  kuitenkin  vie- 
tetään kehitykselle  tärkeimmät  elinvuodet  koulun  piirissä,  elinvuodet, 
joiden  tulisi  luoda  ennen  kaikkea  ihminen,  voimakas,  vahva,  tosi,  tarmo- 
kas ja  työkykyinen  ihminen.  Epäkohta  siis  se  on,  että  nuo  elinvuodet 
nyt  kulutetaan  vain  intellektuaalisessa  työssä,  sillä  ehyen  personallisen 
ihmisen  asemesta  muodostuu  näin  vain  veltto,  raukea,  haluton  ja  miltei 
kaikkenaiseen  työhön  kykenemätön  olento.  Blaseerattuna  ryhtyy  tämä 
kaikkeen,    vailla    elämänuskoa  ja  luottamusta  heittää  hän  kaiken  kesken. 

aina  on  hän  ikävä  ja  väsynyt.  Miksi  emme  koeta  tällaista  henkistä 
kuolemaa  estää?  Miksi  emme  opeta  sekä  kotona  että  —  koska  koti  mo- 
nasti tällä  kohdin  laiminlyö  tehtävänsä  —  koulussakin  lasta  käytännölli- 
seen työhön?  Onhan  lapsissa  »luontaista  keksijäintoa^ .  Totuttaisimme 
heitä  harvinaisten  kasvien  hakemiseen  ja  niiden  istuttamiseen  puutarhaan 
sekä  kaikkinaiseen  puutarhanhoitoon,  kirjojen  sitomiseen,  veistoon,  fysi- 
kaalisiin kokeisiin,  piirustamiseen,  yleensä  kaikkeen,  mikä  kehittää  nuor- 
ten itsenäisyyden  tunnetta,  jolle  suureksi  osaksi  kaikki  on  rakennettava. 
Mitä  tietää  monasti  nyt  nuori  ylioppilas  käytännöllisestä  elämästä?  Kou- 
luopetus ei  ole  ollut  opettamista  vitae  vaan  scholae,  ja  oppilas  on  usein 
yksipuolisesti  intellektuaalinen,  henkisesti  sairas. 

Parannukset,  sanoo  tekijä,  tulee  perustaa  „ ihmishengen  synnynnäi- 
seen tiedonjanoon  ja  siihen  voimaan,  jolla  se  voittaa  kaikki  omassa  per- 
sonallisuudessaan  ja  sen  ulkopuolella  olevat  esteet*  (s.  24).  Sen 
vuoksi  tulisi  individualisoida  kaikki,  opetus,  kuri  y.  m.  Tunnelmien 
vaihtelevaisuus,  mielikuvituksen  ja  tahdon  muuttelevaisuus  vaativat  oi- 
keutta; niitä  ei  enää  alinomaa  saa  tukahuttaa;  sen  vuoksi  on  kouluopin- 
noiden  ja  kouluajan  pituutta  tuntuvasti  supistettava,  aineisiin  ja  kurs- 
seihin nähden  lavea  valintavapaus  oppilaille  myönnettävä. 

Vaikkakin  tekijä  nimenomaan  lausuu,  että  hän  ei  vastusta  kaikkea 
koulutyötä  semmoisenaan,  näkee  kumminkin  hyvin  että  hänen  ihannet- 
taan ei  minkäänlainen  koulu  vastaa.  Hänen  ihanteensa  on  personallinen 
yksityiskasvatus,  yksilön  kehittäminen  „tunnelmarikkaaseen,  kauniiseen, 
mielikuvalliseen**.  Kasvatti  on  personallisen  vaikutuksen  kautta  luotava 
„ lempeäksi,  oikeutta  harrastavaksi,  sanoissa  ja  elämässä  todeksi,  puhtaaksi 
tunteissa  ja  ajatuksissa,  vapaaksi  itsejumaloi vasta  uhmasta  ja  alhaisesta 
nöyryydestä^.  Näin  kasvaisi  luonne,  ja  sopusuhtaisesti  sen  kanssa  laa- 
jennettaisiin hänen  tietojaan.  Tekijä  tarkastaa  aine  aineelta  lukukaavan. 
Historiassa  on  herätettävä  intoa  lisätietojen  hankkimiseen,  opetettava 
mielikuvituksen  avulla  „ poika '^  itse  elämään  historiallisen  henkilön  tai 
kansanluokan  tai  kansan  ilot  ja  surut,  asetettava  hänet  ymmärtämään 
eri  aikojen  ja  olojen  käsityksiä.  Hyödytön  on  elottomain  vuosilukujen 
ja  sotien,  kuningasten,  keksijäin,  taiteilijain  y.  m.  nimien  opiskeleminen. 
Piirustus  olkoon  leikkien  jatkoa,  ei  oppiainetta  j.  n.  e. 

Paljon,  sanoo  tekijä,  on  sosiaalisia  muutoksia  tapahtuva,  että  jokai- 
nen saisi  „ ilmaa  ja  valoa,  aurinkoa  ja  raikkaita  tuulia,  puhtautta  ja  jär- 
jestystä, kohtuullisesti  urheilua  ja  kylpyjä,  säännöllistä  henkisen  ja  ruu- 
miillisen työn  vaihtelua^;  ennenkuin  jokainen  saa  »kyllin  lepoa  ja  kyl- 
lin työtä'',  ennenkuin  jokainen  voi  »pidättyä"  kaikesta  huumaavasta, 
»kaikesta,  joka  raa*assa  olomuodossa  muistuttaisi  verta  ja  elollisten  olen- 
tojen kärsi  my  ksiä**.  Mutta  kun  näin  pitkälle  olisi  päästy,  silloin  katoaisi 
myös    punssin    elähyttämä    skepsis,    katoaisi  huuliltamme  blaseerattu  hy- 

myily,  katoaisi  itsekkyys,  ja  taas  toteutuisi  ihmisluonteen  perikuva,  josta 
runoilija  Topelius  riemuitsevassa  sadussaan  kertoo:  „ vanhemmat  syleile- 
vät lapsiaan  määrättömällä  rakkaudella  (med  kärlek  utan  namn)*^. 

.Tekijä  on  voimakas  idealisti,  ja  hänen  mielipiteensä  ovat  hyvin 
sen  sukuisia,  joita  Topelius  on  lausunut  koulusta  ja  kasvatuksesta  „Leh- 
tisissä  mietekirjastaan ''.  Hän  edustaa  kirkkaan  individualismin  kantaa 
puhuen  usein  indignatsionilla  mielettömyyksistä  kouluopetuksen  alalla, 
jota  hän  eräässä  runossaan  antaa  nuoren  pojan  muistella  sanoissa: 

»andelösa  läxor,  döda  niinuesrunor,  toma, 

själfförnöjda  lärarlater,  grofva  skolpojksskick, 

saftlös,  vissen  visdom,  tonlös,  vinglos  skolvärksstämning». 

Epäilemättä  moni  voisi  tehdä  painavia  muistutuksia  tekijän  aattei- 
den käytännöllistä  toteuttamista  vastaan,  moni  voisi  halveksien  niille 
kohottaa  olkapäitään.  Olkoon!  Eivät  ne  siitä  huonone.  Voimmeko  sinä 
tai  minä  varmuudella  väittää,  etteivät  ehkä  jo  huomenna  „de  store  en- 
somme  paa  Fjaeldene"  ja  vähitellen  muutkin  menettele  niin,  että  käy- 
täntö tekee  mahdolliseksi  sen,  minkä  on  haaveksinut  sydän  ja  „ kärlek 
utan  namn"  kasvavasta  polvesta? 

A,  M.  T 


Katsaus  ulkomaihin. 


Haagin  konferenssi.  —  Marokon  tapahtumat.  —  Japani  ja  Korea.  — 
Keisarikohtaus  Swinemöndessä.  —  Post  scriptum.  '^ 

Tällä  hetkellä  vallitsee  rauha  maassa.  Haagin  konferenssi  on 
parast'aikaa  työssä  saadakseen  sen  ikiajoiksi  planeetallamme  toteutetuksi. 

Toistaiseksi  utelias  ihmiskunta  ei  ole  saanut  tietoonsa  mitään 
erinomaisempia  tuloksia  mainitun  konferenssin  toiminnasta.  Päivittäin 
näkee  kyllä  sanomalehdissä  uutisia  konferenssin  komiteojen  tai  alakomi- 
teojen  työstä,  niissä  tapahtuneista  äänestyksistä,  mutta  mitään  ratkaisevaa 
ei  ole  kuulunut. 

Yleensä  rauhaa  rakastavat  ihmiset  ovat  erittäin  pessimistisellä  kan- 
nalla Haagin  konferenssin  mahdollisiin  tuloksiin  nähden.  Se  riippuu 
monista  syistä  eikä  luultavasti  vähimmin  siitä,  että  Venäjä  on  rauhan- 
konferenssi aatteen  keksijä,  siliä  tunnettuahan  on,  ettei  Nazarethista  mi- 
tään hyvää  tule.  Myöskin  ja  kenties  enimmin  pessimismi  riippuu  siitä, 
että    ihmiset    luontonsa    mukaan    ovat  hyvin  sensatsionihaluisia  olentoja, 

jotka  mielellään  odottavat  suuria  ja  vaativat  liikoja.  Ellei  konferenssi, 
jonka  nimenä  on  rauhankonferenssi,  voi  rauhanaatetta  toteuttaa,  niin 
silloin  se  tietenkin  monen  mielestä  ei  mihinkään  kelpaa. 

Todellisuus  on  kuitenkin  sellainen,  että  ikuinen  rauha  ei  kymme- 
nessä vuodessa  eikä  varmaan  kymmenen  koferenssinkaan  toimesta  ole  saa- 
vutettavissa. Mutta  jos  se  yleensä  koskaan  voidaan  saavuttaa,  mikä 
hyvin  monesta  seikasta  päättäen  ei  tunnu  mahdottomalta,  niin  olisi 
tosiaankin  hauska  tietää,  mitä  tietä  se  kävisi  päinsä,  ellei  sopimusten  ja 
traktaattien  avulla  sekä  neuvotteluilla  eri  valtioiden  välillä?  Suuri  filo- 
sofi Immanuel  Kant  on  sanonut  sotatilan  riippuvan  siitä,  että  valtiot, 
poliitisina  yksilöinä,  vielä  ovat  villitilassaan,  niiden  kun  ei  tarvitse  to- 
tella ketään  muuta  kuin  itseään.  Menettelevät  siitä  syystä  mieli-  ja  väki- 
valtaisesti toisiaan  kohtaan.     Ja  tottahan  niin  onkin. 

Mutta  mitenkä  tuosta  villitilasta  voidaan  päästä?  Kant  luulee  osaksi 
että  ihmisten  moraaliset  ominaisuudet  niin  kehittyvät,  että  sodankäynnistä 
luovutaan,  osaksi,  että  kansat,  sittenkuin  itse  pääsevät  kohtaloltaan  oh- 
jaamaan, huomaavat  rauhan  ylläpitämisen  olevan  heille  edullisinta.  Enkä 
tahdo  puolestani  väittää,  että  nämä  mielipiteet  olisivat  kokonaan  perää 
vailla.  Kuitenkin  on  kaikkien  ja  suuressa  määrin  myös  viimeisten  aikain 
historia  osoittanut,  että  ihmisten  moraali  on  hyvin  hataraa  tavaraa,  jolle 
ei  paljon  poliitisia  laskelmia  voi  tehdä,  ja  mitä  taas  kansojen  etuuii 
tulee,  johon  Kant  myös  viittaa,  niin  niiden  noudattaminen  tarjoo  vielä 
vähemmän  tukea  ikuisen  rauhan  toteuttamiselle,  jos  kukin  kansanyksilö 
yksiksensä  asettaa  toimintansa  omien  etujensa  mukaiseksi.  Moraali  on 
hyvä  olemassa,  edut  niinikään,  mutta  ne  eivät  itsestänsä  johda  ikuiseen 
rauhaan,  ellei  voida  keksiä  mitään  käytännöllistä  ratkaisua  kysymykselle. 

Jos  ylempänä  mainitun  ajatuksen,  että  sodat  perustuvat  valtioiden 
täydellisesti  vapaaseen,  yksilöllisesti  viiliin  asemaan,  asetamme  lähtökoh- 
daksi, niin  loogillinen  johtopäätös  siitä  on  se,  että  valtioiden  eristetty, 
yksilöllinen  asema  on  hävitettävä  ja  aikaansaatava  oikeudellinen  suhde 
niiden  kesken.  Haagin  konferenssit  eivät  ole  ensimäiset,  jotka  ovat  teh- 
neet työtä  kansainvälisen  positiivisen  oikeuden  eteen.  Ovathan  kaikki 
rauhansopimukset,  traktaatit  y.  m.  alkuna  oikeudellisten  välien  syntymi- 
seen valtioiden  välillä.  Onhan  esim.  Westfalin  rauha  jo  sangen  merkilli- 
nen tapaus.  Siinä  lukuisain  valtioiden  yhteisellä  sopimuksella  säädettiin 
lakia  puolelle  Europalle.    Wienin  kongressi  on  tässä  suhteessa  vielä  mer- 

killisempi.  Nämä  molemmat  tapahtumat  perustuvat  kuitenkin  niin  sa- 
noakseni väkivaltaan,  äsken  päättyneiden  sotien  tuloksiin.  Sitä  vastoin 
esim.  Geneven  sopimus,  joka  tarkoitti  inhimillisempää  sodankäyntiä  ja 
jonka  kaikki  tai  melkein  kaikki  valtiot  ovat  hyväksyneet,  on  syntynyt 
täydellisen  vapaaehtoisuuden  tietä. 

Tietysti,  se  mitä  voidaan  saavuttaa,  eihän  se  muuta  ole  kuin 
traktaatteja,  ja  traktaatteja  voidaan  aina  rikkoa.  Mutta  ei  niitä  kuitenkaan 
mielin^määrin  rikota,  ja  jos  kaikki  valtiot  sitoutuvat  niitä  toistensakin 
puolesta    pitämään,    niin    kukaan    ei    enää  voi  kieltää  niiden  merkitystä. 

Entä  traktaattien,  tässä  tapauksessa  Haagin  konferenssien  päätösten 
sisällys? 

Epäilemättä  konferensseissa  jokainen  valtio  koettaa  silmällä  pitää 
omia  etujansa,  ja  kun  heidän  etunsa  tärkeihin  kysymyksiin  nähden  käy- 
vät hyvin  ristiin,  niin  luonnollisesti  ne  kysymykset  jäävät  ratkaisematta. 
Mutta  edut  ovat  vaihtelevia.  Ajat  voivat  muuttua  ja  sopivana  hetkenä 
voidaan  kukaties  silloin  saavuttaa  tuloksia,  jotka  aikaisemmin  ovat  tun- 
tuneet mahdottomilta. 

On  ennustettu,  että  tulokset  nykyisestä  konferenssista  eivät  tulisi 
hyvinkään  suuriarvoisiksi.  Tärkeimpiä  kysymyksiä  on  se,  joka  koskee 
aseiden  riisumista,  s.  o.  seisovien  armeijojen  ja  laivastojen  sekä  niiden 
kustannusten  vähentämistä,  mutta  niin  kauan  kuin  Saksakin  yksin  on 
vastustavalla  kannalla,  ei  tietysti  voida  mitään  tulosta  saavuttaa.  Sen 
sijaan  näyttää  näitä  rivejä  kirjoitettaessa  toivorikkaammalta  saada  peruste- 
tuksi vakinainen  kansainvälinen  sovinto-oikeus  Haagiin,  jonka  ratkaista- 
vaksi m.  m.  Yhdysvaltain  edustajain  ehdoituksesta  pakollisesti  olisi  jätet- 
tävä erinäisiä  eri  valtioiden  välillä  mahdollisesti  syntyviä  riitakysymyk- 
siä. Asia  ei  vielä  ole  saavuttanut  ratkaisua  eikä  vielä  ole  tarkemmin 
ehdoitettu,  mitkä  kaikki  kysymykset  voitaisiin  katsoa  sellaisiksi,  että  val- 
tioiden pakollisesti  niihin  nähden  tulisi  alistua  sovinto-oikeuden  päätök- 
siin. Jos  semmoisia  kysymysiä  voidaan  keksiä,  niin  ne  tietysti  tulevat 
olemaan  vähäpätöisimmät  riitakysymykset,  mitä  yleensä  valtioiden  välillä 
voi  syntyä,  sillä  niin  pitkällä  toki  ei  vielä  olla,  että  tärkeitä  poliitisia 
kysymyksiä    voisi    luovuttaa    sovinto-oikeuden  ratkaistavaksi. 

Joka  tapauksessa  vakinaisen  sovinto-oikeuden  perustaminen,  jonka 
päätöksiin  valtioiden  erinäisissä  kysymyksissä  pakollisesti  tulisi  alistua, 
jos  tuo  ehdoitus   toteutetaan,  olisi   sangen  huomattava.    Sellainen  päätös 

olisi  ilmeisesti  merkkitapaus  siinä  kehityksessä  pois  valtioiden  rajattomasta 
itsenäisyydestä,  jota  ilman  pysyväistä  rauhaa  tuskin  voi  ajatella  mah- 
dolliseksi. 


Jos  kansat  ennenmuinoin  ovat  voineet  elää  eristettyinä,  niin  on 
viime  aikain  historia  sen  sijaan  tavattomasti  lähentänyt  niitä  toisiinsa 
luoden  ihmiskunnan  eheämmäksi  kokonaisuudeksi,  kuin  mitä  se  ennen  on 
ollut.  Kulkuneuvot  ja  sähkölennättnlaitos  ovat  aikaansaaneet,  että  nykyään 
nimet  New  York  ja  Tokio  kaikuvat  yhtä  likeisiltä  kuin  ennenmuinoin 
Tukholma  tai  Pietari.  Voi  sanoa  että  kauppa  on  nykyajan  ihmisten 
intohimo  yhtä  suuressa  määrin  kuin  sota  oli  keskiajan.  Mitä  enemmän 
jonkun  kansan  kauppa  ja  sen  merentakaiset  suhteet  kasvavat,  sitä  suu- 
rempi on  sen  oma  merkitys  siinä  ihmiskunta-kokonaisuudessa,  jota  kohti 
kehitys  nykyään  on  kulkenut.  •  Siifä  syystä  kaikki  suuret  kansat  kilpai- 
levat keskenään  kuumeentapaisesti  taloudellisen  vaikutuksensa  ulottami- 
seksi niin  laajalle  kuin  mahdollista  ja  siirtomaavaltansa  vahvistamiseksi. 
Siksi  ne  myös  kadehtivat  toistensa  voittoja  ja  ennätyksiä  siirtomaapoli- 
tiikin  alalla. 

Marokon  kysymys  on  tässä  suhteessa  kauan  aikaa  ollut  kuvaava. 
Marokko  on  yksi  niitä  harvoja  maita,  jotka  eivät  vielä  ole  joutuneet 
europpalaisen  hallituksen  alle,  vaikka  se  siihen  erinomaisesti  soveltuisi. 
Useat  valtiot  erittäin  mielellään  iskisivätkin  siihen  kyntensä,  mutta  tois- 
tensa pelko  on  ollut  esteenä.  Konferenssien  ja  neuvottelujen  kautta  on 
koetettu  Marokossa  ylläpitää  jonkinlaista  tasapainoa  eri  valtioiden  vä- 
lillä, joista  etenkin  Saksa  ja  Ranska  ovat  olleet  pahimmat  kilpailijat 
keskenään. 

Nyt  Marokon  kysymys  taas  on  päiväjärjestyksessä,  ja  tällä  kertaa 
näyttää  siltä,  kuin  Saksa  joutuisi  tappiolle  ja  olisi  pakoitettu  väistymään 
syrjään  Ranskan  tieltä.  Saksalla  on  onni  ollut  vastainen,  Ranskalle  sen 
sijaan  mitä  suopein.  Vai  voiko  ajatella  suurempaa  menestystä,  kuin 
että  Casablancan  asukkaat  ovat  ottaneet  hengiltä  7  ranskalaista  satama- 
työmiestä?  Sen  tapahtuman  johdosta  on  Ranskalla  mainio  tilaisuus  lähet- 
tää sotaväkeä  ja  sotalaivoja  „ järjestystä  ylläpitämään*',  ja  tämmöisen 
menettelyn  oikeutus  on  tämmöisessä  tapauksessa  niin  ilmeinen,  että  muut 
valtiot  eivät  kehtaa  muuta  kuin  hyväksyä  Ranskan  toimenpiteet. 

Jospa  edes  joku  saksalainen  olisi  ollut  murhattujen  joukossa,  niin 
Saksa  saisi  tilaisuuden  ainakin  ^yhteistoimin''  Ranskan  kanssa  Marokkoa 
kurittaa  ja  voisi  silloin  valvoa,  ettei  Ranska  pääsisi  yksin  maan  herraksi! 
Nyt  onkin  vain  sattunut,  että  jokunen  espanjalainen  myöskin  on  hen- 
kensä menettänyt,  ja  jos  kohta  Espanja  tulee  olemaan  jossakin  määrin 
avullisena  järjestyksen  palauttamisessa,  niin  Ranskan  ei  tarvitse  suuresti- 
kaan sen  kilpailua  pelätä. 

Tietysti  nyt  sattuneet  tapahtumat  eivät  suorastaan  johda  Ranskaa 
ehdottomaan  yliherruuteen  Marokossa.  Ei  Saksa  ilman  muuta  voi  siihen 
suostua,  että  Ranska  lopullisesti  Marokon  anastaa,  ja  Ranska  on  itse  kii- 
ruhtanut vakuuttamaan,  että  se  kaikille  muille  kansoille  edelleen  turvaa 
niiden  oikeudet  Marokossa.  Mutta  todelliset  olot  merkitsevät  enemmän 
kuin  vakuutukset.  Ja  kun  Ranskan  sotajoukot  pitävät  edes  osankin 
Marokkoa  miehitettynä,  niin  se  jo  on  „ todellinen  olotilani,  tosiasia,  joka 
helposti  tekee  Marokon  ensiksikin  Ranskan  suojelusvaltipksi  ja  sitten 
kukaties  siirtomaaksikin.  Meillä  on  paljon  esimerkkejä  siitä,  mitä  sota- 
joukoilla miehittäminen  järjestyksen  ylläpitämiseksi  tahtoo  sanoa.  Sem- 
moisesta on  johtunut  Englannin  yliherruus  Egyptissä.  Mandshuria  oli 
muuttu maisillaan  Venäjän  siirtomaaksi,  ja  olisi  niin  varmaan  tehnytkin, 
ellei  Japani  olisi  asiaan  sekaantunut. 

Eikä  Marokonkaan  kysymys  itsessään  meitä  paljon  liikuttaisi.  Huo- 
lia se  synnyttää  vain  sen  tähden,  että  pelätään  Ranskan  nyt  saavan 
liian  vahvasti  jalansijaa  siellä;  ja  se  on  joko  suuri  voitto  Ranskalle 
taikka  suuri  vaara  kansainväliselle  rauhalle. 


Korea  on  viime  aikoina  jälleen  ollut  yleisen  huomion  esineenä.  Se 
on  saanut  kovasti  kokea,  mitä  merkitsee  maantieteellinen  asema  elinvoi- 
maisen, suuren  kansallisuuden  jaloissa. 

Oli  ilmeistä,  että  Korean  joutuminen  Japanille  tulisi  olemaan  pari 
vuotta  sitten  päättyneen  sodan  suoranainen  tulos.  Tosin  japanilaiset 
ensin  koettivat  ulkonaisesti  säilyttää  Korealle  jonkinlaista  näennäistä  itse- 
näisyyttä, mutta  todellisuudessa  he  alun-pitäen  kohtelivat  sitä  niin- 
kuin alusmaataan  ainakin,  ja  viimeiset  tapahtumat  siellä,  Korean  keisarin 
luopuminen  ja  uusi  japanilais-korealninen  n.  s.  sopimus,  joka  antaa 
Japanille    ja    sen  edustajalle  yksinvaltiuden  maassa,  ne  ovat  muodollises- 

tikin  tehneet  lopun  Korean  itsenäisyydestä.  Nyt  on  Korean  sotaväkikin 
hajoitettu,  mikä  tosin  ei  ole  ilman  vastarintaa  voinut  tapahtua;  japani- 
laiset pataljonat  pitävät  maan  hallussaan. 

Minkälaisia  tunteita  synnyttävätkään  Korean  tapahtumat  ulkopuo- 
lella olevan  katsojan  mielessä?  Oikeudesta  ja  vääryydestä  on  tässä  yhtey- 
dessä vaikea  puhua.  Tosin  myönnettäköön,  että  Japani  ei  suinkaan  ole 
menetellyt  jalomielisemmin  Koreaa  kohtaan  kuin  takavuosina  Venäjä 
meitä  kohtaan,  mutta  on  otettava  huomioon,  että  historiallinen  välttä- 
mättömyys itä-Aasiassa  on  Japanin  toimien  puolella.  En  tarkoita  että 
historiallinen  välttämättömyys  olisi  sama  kuin  väkevämmän  oikeus  — 
sillä  väkevämmän  oikeudella  voidaan  tehdä  tekoja,  jotka  ovat  hiätorialli- 
selle  kehitykselle  vastaisia.  Mutta  kukaan  ei  voine  kieltää,  että  Japanin 
kansassa  tätä  nykyä  vallitsee  tavaton  toiminnan  ja  leviämisen  halu.  Muis- 
takaamme vaiji  sitä  valtavata  taloudellista,  yhteiskunnallista  ja  sotilaal- 
lista kehitystä,  mikä  maassa  on  tapahtunut.  Muutamissa  vuosissa  sadat- 
tuhannet uutterat  japanilaiset  ovat  etsineet  itselleen  uusia  asuinsijoja, 
mitkä  Amerikassa,  mitkä  Havaiilla,  Filippiineillä  tai  Mandshuriassa. 
Läheisiin  Korean  kaupunkeihin  on  tulvaamalla  tulvannut  japanilaisia, 
sillä  oma  maa  ei  enää  läheskään  riitä  nopeasti  kasvavalle  kansalle. 
Koreassa  on  paljon  luonnollisia  rikkauksia,  joita  laiskat  korealaiset  eivät 
ymmärrä  hyväkseen  käyttää.  Japanilaisten  korkeampi  kultuuri  vaikut- 
taa, että  Korean  aarteet  tästä  lähin  nopeasti  tulevat  päivän  valoon.  Lu- 
kuisain  rautateitten  rakentamisella  he  nyt  jo  ovat  helpottaneet  talou- 
dellisten yritystensä  menestymistä  Koreassa.  Ei  mikään  mahti  maail- 
massa olisi  voinut  estää  Japanin  kansan  nykyistä  ulospäin  tähtäävää 
toimintaa.  Sen  moittiminen,  muka  oikeuden  nimessä,  on  yksinkertaisesti 
historiallisen  välttämättömyyden  moittimista.  Ei  ole  japanilaisille  viaksi 
laskettava,  että  heidän  isänmaansa  vieressä  sattui  olemaan  rikas  maa, 
jonka  asukkaat  ovat  vanhentuneella  kultuuriasteella  ja  vastustuskyvyt- 
tömiä. 

Korea  voi  korkeintaan  herättää  sääliä.  Ylivoimaisen  kehityksen  jal- 
koihin joutuminen  on  aina  sääliä  synnyttävä  asia.  Mitä  erityisesti  Ko- 
reaan tulee,  on  kuitenkin  eräs  lisähuomautus  paikallaan:  12  miljonaa 
ihmistä  ei  kädenkäänteessä  tule  maasta  hävitetyksi.  Siitä  syystä  ei 
myöskään  voi  sanoa,  että  Korean^kansan  historia  nyttemmin  olisi  autta- 
mattomasti   loppuun    suoritettu.     Tuskin    on    luultavaa    edes,  että  korea- 

laiset  japanilaistuvat,  siksi  suuri  on  kielellinen  ja  muu  eroavaisuus  mo- 
lempien kansojen  välillä.  Japanin  herruus  tulee  mahdollisesti  taloudelli- 
sessa ja  kenties  muussakin  suhteessa  herättämään  korealaiset  nykyisestä 
unestaan,  ja.  kenties  sitten  Koreankin  historia  alkaa  löytää  itselleen 
uuden  uoman.  ^ 

Jos  niin  on,  olisi  itse  asiassa  Japanin  väkivaltainen  herruus  Korean 
tulevaisuuden  kannalta  sille  itselleen  hyödyllinen.  Ja  meillä  olisi  monen 
aikaisemman  esimerkin  lisäksi  yksi  uusi,  joka  todistaa,  kuinka  kansan- 
valta ja  itsehallinto  opinkappaleina  ovat  järjettömät  sovelluttaa  kaik- 
kiin olosuhteihin  maan  päällä. 

« 

Keisarikohtauksesta  Swinemundessä  tulisi  tietysti  pari  sanaa  sanoa. 
Mutta  mitä? 

Onko  yleensä  kahden  keisarin  kohtauksella  mitään  poliitista  mer- 
kitystä? Jos  politiikki  on  ollut  keskustelujen  ja  mahdollisten  sopimusten 
esineenä,  niin  suuren  yleisön  tietoon  ei  kuitenkaan  mitään  siitä  tunkeudu. 
Arvaillaan  vain,  ja  parin  viikon  kuluttua  on  arvailemisestakin  lakattu. 

Ellei,  niin  koko  tapahtumasta  jää  mieleen  vain,  että  oli  kaunis 
ilma,  että  sotalaivastot  olivat  upean  näköiset,  että  keisarit,  prinssit  ja 
ministerit  ystävällisesti  keskenään  seurustelivat,  soitettiin  kansallishym- 
nejä, korotettiin  eläköön  huutoja,  pidettiin  maljapuheita.  Eikä  viimeinen 
tämän  päivän  lehdissä  ollut  sähkösanoma  Swinemundestä  sen  enempää 
tiedä,  kuin  että  vierailun  loputtua  keisari  Wilhelmin  jahdilla  oli  nos- 
tettu lippumerkki  „onnea  matkalle**,  johon  keisari  Nikolain  jahdilta  vas- 
tattiin „kiitän  sydämellisesti  vieraanvaraisuudesta". 

Hämmästynyt  lukija  antakoon  itse  selityksensä  näille  suurille  tapah- 
tumille. 

Helsingissä  8.  8.   1907. 

K.  R.  B. 


P.  S.  —  Lukiessani  korrehtuuria  ylläolevaan  on  jo  kolme  viikkoa 
kulunut  siitä,  kun  se  kirjoitettiin.  Niinpä  esitykseni  monessa  kohdin  nyt 
kaipaisi  täydennystä.  Lyhyessäkin  ajassa  voivat  valtiollisia  asioita  koske- 
vat ajatukset  vanhentua. 

Mitä  ensiksikin  nykyiseen  Haagin  konferenssiin  tulee,  niin  näyttää 
miltei  siltä,  kuin  sekin  itse  asiassa  sangen  vähäinen  optimismi,  joka  noissa 

riveissä  tulee  ilmi,  ei  olisi  nyt  enää  oikeutettua.  Eihän  konferenssin 
istunnoista  näy  muita  tuloksia  kuin  platonisia  toivomuksia,  ja  mitä  sem- 
moiset politiikissa  merkitsevät,  sen  tietää  jokainen  liiankin  hyvin.  Ei  ole 
ihmeellistä,  että  Ranskan  edustaja  Bourgeois  joku  aika  sitten  lausui  toivo- 
vansa pikaisempaa  asiain  käsittelyä  —  jotta  pääsisi  lepäämään  taikka 
muita  tärkeämpiä  toimia  suorittamaan. 

En  kuitenkaan  luule  syytä  olevan  muuttaa  niitä  mielipiteitä,  joita 
rauhankysymyksestä  koko  laajuudessaan  yhteydessä  Haagin  konferenssin 
kanssa  ylempänä  on  lausuttu.   — 

Marokossa  on  jo  ehtinyt  tapahtua  paljon  kolmen  viikon  sisällä. 
Sota  on  siellä  käymässä,  ja  sodalla  on  aina  kaksi  puolta.  Jos  tosin  Ranska 
on  saanut  mainion  tilaisuuden  pakkokeinoin  itselleen  Marokossa  luoda 
aseman,  jota  se  salaisesti  on  toivonut,  vaikkei  neuvotteluilla  saavuttanut, 
niin  se  toiselta  puolen  on  sotkeutunut  selkkauksiin,  jotka  helposti  voivat 
pitkittyä  kuka  tiesi  kuinka  kauan  ja  tuottaa  tavattomia  kustannuksia  Ja 
mahdollisesti  vastoinkäymisiäkin.  — 

Jos  tänä  päivänä  kirjoittaisi  ulkomaankatsauksen,  olisi  päiväjärjes- 
tyksessä olleita  ja  olevia  kysymyksiä  paljon  uusiakin.  Olisi  puhuttava 
valtioiden  välisistä  uusista  sopimuksista,  kuten  Venäjän — Japanin,  joka 
varmaan  pitkiksi  ajoiksi  on  luonut  pohjan  näiden  maiden  rauhallisille 
väleille.  Hallitsijain-kohtauksia  on  myöskin  ollut  Swinemunden  päivien 
jälkeen. 

Näinä  päivinä  on  Stuttgartin  suuri  kansainvälinen  sosialistikongressi 
pidetty.  Ponsilauseita  on  hyväksytty.  Mieltäkiinnittävää  on  varsinkin  ollut 
Jaur^sin  kanta  kysymyksessä  militarismista,  joka  on  lisätodistuksena  siitä, 
kuinka  hänkin  on  vasempaan  päin  kallistumassa.  Saksalaiset  taas  ovat 
tuntuneet  hyvän  joukon  maltillisemmilta,  mutta  heidän  „isänmaallismieli' 
syytensä**  johtuu  varmaan  heidän  äskeisistä  vaalitappioistaan.  Omituista 
on  vain  verrata  Amsterdamin  kokoukseen  kolmisen  vuotta  sitten.  Silloin 
Jaur^s  oli  miltei  täysi  porvari  ja  saksalaiset  taas  mitä  oikeaoppisimpia. 

Itse  näkyvät  sosialistit  olevan  sitä  mieltä,  että  Stuttgartin  kongres- 
sista ovat  saaneet  uutta  voimaa.  Tulevaisuuus  näyttää  muka  valoisam- 
malta sosialismille  kuin  koskaan  ennen.     Miten  lienee!? 

29.  8.   1907. 

K.  R.  B. 

Kirjoittanut 

E.  N. 


Kun  Suomen  sivistynyt  yleisö  sai  tiedon,  että  onneton  runoilija 
J.  J.  Wecksell  elokuun  9  p:nä  muutti  manan  majoille,  niin  lienee  se 
sekä  erittäinkin  tämän  69-vuotiaan  miehen  harvat  vielä  elävät  nuoruuden- 
ystävät  vastaanottaneet  sanoman  helpoituksen  tuntein.  Neljänkymmenen- 
viittä  vuotta  kestäneen,  pimeän  yön  nukuttava  paino  oli  nostettu  pois 
hänen  sieluansa  painamasta,  pääsiäisaamun  kellot  kajahtelivat  riemuiten  ja 
yhtyivät  ylösnousemushymnin  lohduttaviin  säveliin.  Maallinen  maja  oli 
muuttunut  tomuksi,  joka  ei  enää  painanut  runoilijan  muistia. 

Kauniisti  kirjoitti  minulle  heti  Wecksellin  kuoleman  jälkeen  eräs  nai- 
nen, joka  oli  runoilijan  tuttava  hänen  nuoruudessaan:  „Pieni  sovitus 
Wecksellin  kohtalossa  on,  että  hänen  kuollessaan  tuntuu  kuin  olisi  hän 
uudelleen  nuori". 

Niin,  vaikkapa  olisikin  huomannut  sen  sydämeen  käyvän  valokuvain 
yhdistelmän,  joka  julkaistiin  eräässä  kuvalehdessämme,  valokuvain,  joista  toi- 
nen oli  hänen  viimeisiltä  vuosiltansa  ja  toinen  hänen  kultaiselta  nuoruuden- 
ajaltansa  ylioppilaana  ja  runoilijana,  niin  johtuu  edellinen  kuva  vain  vaivoin 
mieleemme,  mutta  onnellisen  nuorukaisen  vapaa  katse  ja  lannistamaton  asento 
painuu  unohtumattomasti  muistiimme.  Kummassakin  kuvassa  pitää  hän  kä- 
dessään ainaisesti  rakasta  sikariansa,  mutta  miten  eri  tavalla!  Nuorukainen 
Valvoja  1907,  ix. 

nojaa  vasenta  kyynärpäätansä  pöydänkulmaa  vasten,  joten  hänen  uskollinen 
seuralaisensa  kohoo  korkealle,  valmiina  palvelukseen,  heti  kun  ylioppilas 
on  ehtinyt  kuulla  mitä  hänelle  juuri  sanotaan.  Nerokkuus  säteilee  hänen 
katseestaan  ja  nuoruudeninto  hänen  kasvojensa  hienoista  piirteistä,  kultai- 
sen lyyryn  kimmeltäessä  hänen  päässänsä  olevasta  ylioppilaslakista.  Tämän 
kuvan  vasemmalla  puolella  oleva  vanha  ukko  katselee  alaspäin,  silmäillen 
sikarinpätkää,  jota  hän  hitaasti  peukaloi  sylissään  lepäävine  käsineen.  Kuvas- 
tuu eteemme  satuvuoreen  kytketty,  joka  ei  väsy  kehräämästä  hitaasti  kulke- 
vaa elämän  lankaa.  Toivottoman  surullinen  näky.  Se  haihtuukin  nyt 
muistista  päivä  päivältä  yhä  enemmän,  mutta  iloisen,  elämänhaluisen  yli- 
oppilaan raikas  kuva  -  ylioppilaan,  joka  kunnianhimoisen  rohkeana  rakasti 
lyyrykannelta,  kajahtipa  sen  kieliltä  leikkiä  tahi  ivaa,  kaihoa  tahi  synk- 
kää surua,  vallattomia  päähänpistoja  ta^ii  i.kävöimjsen  kaikuja  —  tällä 
kuvalla  yksin  on  oikeus  meitä  seurata,  kun  muistelemme  Julius  Weckselliä. 
Weckselliin  verrattava  henki,  hänen  hengenheimolaisensa  on  viime 
vuosisadalla  kuulu  itävaltalainen  runoilija,  tunnettu  nimellä  Nikolaus 
Lmau  —  hänen  todellinen  vähän  tunnettu  nimensä  oli  Niembsch  von 
Strehlenau.  Lyyrilliset  ja  dramaatiset  taipumukset  oli  molemmilla,  mutta 
heidän  ratansa  eivät  kulkeneet  ainoastaan  runoilijoina  rinnakkain  —  heitä 
odotti  sama  surullinen  kohtalo,  vaikkakin  Lenau  vain  kuusi  viimeistä 
vuotta  48-vuotisesta  elämästänsä  oli  parantumaton  mielipuoli.  Hän  kuoli 
1850,  siihen  aikaan  kuin  kahdentoistavuotias  Wecksell  sommitteli  lakkaa- 
matta runonpätkiä.  Molemmat  viettivät,  tietämättänsä,  elämänsä  pitkät 
loppuhetket  rakastamiensa,  iloisen  hälinän  täyttämien  pääkaupunkien  niin 
sanoakseni  muurien  juurella  —  Lenau  ilahtelevassa  Wienissä,  Wecksell 
elämää  pulppuavassa  Helsingissä.  Kuka  tuolla  suuressa  maailmassa  Le- 
nauta  ajatellessaan  muistaa  mielipuolten  kolkkoja  asuntoja  tahi  hänen 
aatelista  nimeänsä?  Hän  on  ja  jää  Lenauksi,  runoilijaksi  ainaisesti  nuoreksi. 
Kuka  tulevaisuudessa  ajattelee  Lapinlahden  yksinäisyyttä,  kun  häntä  läm- 
mittävät Julius  Wecksellin,  nuoren  ylioppilaan  runot  ja  hänen  Daniel 
Hjortinsa? 

Kotimaisista  runoilijoista  jättivät  Franzen,  Stenbäck  ja  Leistenius 
tuntuvimmat,  Topelius  ja  Runeberg  vain  keveät  jäljet  Wecksellin  runoihin. 
Mitään  varsinaista  näiden  jäljittelijää  ei  hänestä  toki  koskaan  tullut,  tuskinpa 
hän  edes  jäljitteli  Heineä,  Schilleriä  ja  Goetheäkään,  jotka  olivat  hänen  saksa- 

laisia  lempirunoilijoitansa.  Schilleriä  muistuttaa  kumminkin  huomattavasti 
maanmiehemme  „Hymn  tili  kärleken*  (Hymni  rakkaudelle).  Runeberg  |  ja 
Topelius  olivat  hänelle  esikuviksi  sopimattomia,  jo  sen  vuoksi  että  he 
olivat  luonnonkuvaajia,  jota  ei  Wecksell  ollut.  Tämän  ^Suomenlahden 
kalliot'^,  ^Piruvuori''  sekä  muutamat  muut  olivat  pääasiallisesti  naamioituja 
vertauksia  inhimillisen  sielunelämän  kuvaamiseksi.    Sitäpaitsi  ei  Wecksell 


J.  J.  Wecksell. 

ollut  kansanelämän  kuvaaja,  hänet  voisi  sanoa  olleen  „kaupunkirunoilijan'', 
Joka  ei  syventynyt  tunteiden  sopukkoihin.  Jostakin  Topeliuksen  lyyryn 
kielestä  johtunut  kaiku  on  ehkä  muutamilla  nuoren  runoilijan  runojen 
sävelillä,  niinpä  runoissa  ^Heräävä  äiti*',  .^Oton  jouluilta **  ja  ^Luistelija**. 
Franzenin  ja  Weck6ellin  hurskaat,  somat  lapsimaailmasta  saadut 
kuvat  eivät  ole  kaukana  toisistaan.  Muistakaamme  jälkimäisen  »Jumalan 
puutarha**  ja  lapset  kotipihalla  sunnuntaiaamuna.  —  Stenbäckin  selvästä, 
suppeasta  kielestä  ja  hänen  kielenhallitsemistaidostaan  sekä  hänen  roh- 
keasta luonteenkuvauksestaan  oli  AVecksell  oppinut  paljon.  —  Sekä  siitä 

muistopuheesta,  jonka  hän  piti  humoristisesta  runoilijasta  Leisteniuksesta  että 
useasta  hilpeästä  runosta  —  .Koulupöpö'',  „Aasi  tutkinnossa **,  ,,Invita 
Minerva^,  „Pieni  pakana ''^  «Ystäväni''  ynnä  muista  verrattomista  päähän- 
pistoista huomaa,  että  Wecksell  mielihyvällä  on  antanut  hengettärensä 
liikuskella  tuolla  meillä  niin  vähän  raivatulla  alalla,  jonka  Leistenius  otti 
uutisviljelykseen. 

Heine  synnytti  Wecksellin  mielessä  monen  henkevän  runon.  Motto- 
lauseeksi  aivan  pienelle  sikermälle  sellaisia  pikkurunoja  papi  hän  saksa- 
laisen runoilijan  sanat:  „Was  will  die  einsame  Thräne/  Se  tunnevivah- 
duksien  esittämisen  selvyys,  jonka  Wecksell  saavutti,  paljasti  kyllä  väliin 
sitä  syvemmän  tunteen  puutetta,  jota  on  huomautettu  hänessä  olevan, 
mutta  se  antoi  hänelle  omintakeisen  rohkeuden  ja  terävyyden  monien 
pikkupalasien  suunnittelemisessa,  jotka  suuresti  ovat  viehättäneet  monia 
mieliä  ja  säveltäjiä.  Hänen  nopsa,  varma  kynänsä  piirteli  silloin  säke- 
nöiviä jalokiviä,  väliin  loihti  se  esille  ihania  sointuja,  jotka  jälkimaailmalle 
jäävät  hänen  kirjallisen  perintönsä  kauniiksi  taideluomiksi.  Muistutan  niitä 
monia  runoja,  joihin  on  painunut  oikea  runollinen  leima,  «Värdroppen**, 
(Kevätpisara),  «Fägeln"  (Lintu),  hienoa  tunnelmarunoa  «Augustiaftonen" 
(Elokuunilta)  sekä  vielä  niitä  kahta  lyhyttä  runoa,  jotka  äsken  ovat  näky- 
neet suomennettuina,  nim.  ^Stjärnorna^  (Tähdet)  ja  „Demanten  pä  Mars- 
snön**  (Timantti  kevätlumella). 

Toisen,  vieläkin  itsenäisemmän  ryhmän  muodostavat  suurenmoiseen 
tyyliin  kirjoitetut  voimakkaat  runot,  joiden  synkät,  hurjat,  jopa  avuttoman 
toivottomuuden  kiehtomat  tunnelmat  tekevät  valtavan  vaikutuksen  lukijan 
mielikuvitukseen  ja  tunteisiin.  Niinpä  „Tyrannensnatt"  (Tyrannin yö),  «Dvär- 
gens  hämnd**  (Kääpiön  kosto),  „Reminiscens  frän  Piruvuori**  (Muistelma 
Piruvuorelta),  »Höststormen"  (Syysmyrsky)  puhumattakaan  siitä  hätähuu- 
dosta, joka  tunkee  esiin  jo  särkyvästä  sielusta:  „Jag  midnattsbarn,  jag 
arme  barn,  h  vi  har  väl  född  jag  blifvit."  —  Suurenmoisina,  AVecksellin 
runoilijauran  jaloina  merkkipatsaina  ovat  ihanat  runot:  „Vid  Schillerfe- 
sten  i  Helsingfors  IS^VxiSQ**  (Schillerin  juhlassa  Helsingissä),  „Vid  invig- 
ningen  af  G.  A.  Wallins  minnessten'^  (G.  A.  Wallinin  muistokiven  vihkiäir 
sissä),  „Äbo  slott''  (Turun  linna)  ja  myöskin  tulinen  vapaudenhuuto :  „Italie- 
naren**  (Italialainen).  Enemmän  harkitsevia  ja  väliin  hieman  pitkäveteisiä 
—  ollakseen  Wecksellin  kirjoittamia  —  ovat  runot,  joissa  lauletaan  isän- 

maallisista  tunteista  (^Svenskan  och  finskan'',  ^Studentsäng'',  „Veteranens 
jul''  —  Ruotsin  ja  suomen  kieli,  Ylioppilaslaulu,  Sotavanhuksen  joulu 
—  y.  m.). 

Wecksellin  monia  erootisia  pikkurunoja  lukee  mielellään,  etenkin 
kun  veitikkamainen  ilme  usein  näkyy  rakastuneen  runoilijan  silmäkul- 
masta. Kun  Snellman  Litteraturbladissaan  ilmoitti  runoilijan  1860  jul- 
kaisemat ,,Valda  ungdomsdikter**  (Valittuja  nuoruudenrunoelmia),  varoitti 
hän  leikillisesti  nuoria  lukijattariansa  antamasta  liian  suurta  luottoa  yli- 
oppilaan lemmenlauluille,  sillä  hänestä  tuntui  ikäänkuin  siitä  rakkaudesta 
ei  tulisi  täyttä  totta.  Itse  myönsi  Wecksell  ettei  noita  hempukkoja  Hel- 
miä, Minnaa,  Elleniä  ja  muita  todellisuudessa  ollut  olemassa,  vaan  että 
hän  monen  muun  erotikon  tavoin  oli  ottanut  piirteitä  useammasta. 

Monia  loistavia  näytteitä  siitä,  että  hänellä  oli  taitoa  siirtää  ajatuk- 
sensa runon  kieleksi  ja  keksiä  sattuvia  vertauksia,  antoi  Wecksell  murhe- 
näytelmässä ^Daniel  Hjort**,  jonka  hän  kuumeentapaisilla  ponnistuksilla 
valmisti,  hänen  henkensä  jo  ollessa  kolkon  kohtalon  kahleissa.  Muussa 
tapauksessa  murhenäytelmä  luultavasti  olisi  esiintynyt  toisenlaisessa,  muoka- 
tummassa  asussa.  Näyttämön  taikavoimalla  on  kappaleesta  kotimaisine 
historiallisine  taustoineen  tullut  meillä  sekä  ruotsia  että  suomea  puhu- 
ville rakas  omaisuus,  ja  ehkei  vielä  saata  nähdäkään  sitä  päivää  tulevai- 
suudessa, jolloin  esirippu  viimeisen  kerran  laskee  sitä  näytettäessä  ja  katsoja- 
joukko on  sille  kylmennyt.  Vielä:  tänä  päivänä  —  45  vuotta  sen  jäl- 
keen kuin  murhenäytelmää  ensi  kertaa  näyteltiin  —  otetaan  se  vastaan 
harvinaisella  lämmöllä  ja  vilpittömällä  suosiolla,  kaikkialla  missä  vain 
sitä  maassamme  näytellään. 

Vanha  airuthuuto  valtiaan  kuollessa  kuului:  ^Kuningas  on  kuollut! 
Eläköön  kuningas  !*"  Mielin  lopettaa  muistosanani  kadonneesta  huudah- 
taen: Wecksell  on  kuollut  —  eläköön  nuori  runoilija  elinvoimaisena 
kiitollisissa  sydämissämme. 


Olof  Radbeckin  Atlantica  ja  sen  tiedot  suomalaisista 
ja  lappalaisista. 

Kirjoittanut 

Kustavi  Grotenfelt. 


Kaikki,  jotka  vähänkin  tuntevat  Ruotsin  kirjallisuus-  ja  sivistys- 
historiaa, ovat  kuulleet  mainittavan  Olof  Rudbeckin  „ Atlantica**  teosta  ja 
sen  omituisia  väitteitä  Skandinavian  ikivanhasta  sivistyksestä.  Mutta  jo- 
tenkin harvat  lienevät  ne,  jotka  tietäisivät  tarkemmin  sanoa,  mitä  tuo 
teos  oikeastaan  sisältää,  vielä  vähemmin  olisivat  siihen  tutustuneet.  Ja 
kuitenkin  tämän  teoksen  aikanaan  arveltiin  todistaneen  että  ruotsalaiset 
olivat  vanhin  sivistyskansa  maailmassa  ja  kaikkien  muiden  kansojen 
opettaja,  ja  siitä  syystä  sitä  pidettiin  miltei  yhtä  suurena  kunniana 
Ruotsille  kuin  kolmikymmenvuotisen  sodan  kuuluisia  voittoja.  Sen  to- 
distamiseksi pyhitti  Rudbeck  pitkän  elämäntyön  ja  käytti  siihen  neronsa 
ja  aiicansa  syvintä  oppia.  Jälkimaailman  tieteelle  ei  Atlantica  ole  muuta 
kuin  loistava,  vaan  pian  sammunut  tähdenlento,  ja  sen  todistukset  ilman 
arvoa  todistettavaan  asiaan  nähden.  Ei  lue  moni  tiedemieskään  enää 
niitä  neljää  paksua  folio-osaa,  joihin  Olof  Rudbeck  on  oppinsa  kätkenyt 
ja  joihin  liittyy  vielä  eri  kuvia  ja  karttoja  sisältävä  nidos.  Lyhyt  selon- 
teko teoksen  sisällyksestä  ja  nimenomaan  siitä,  mitä  Rudbeckilla  on  sa- 
nottavaa Suomesta  ja  Lapista,  jotka  Ruotsin  valtakuntaan  kuuluvina  myös- 
kin saavat  olla  mukana  siinä  sivussa,  voinee  kuitenkin  yleisemminkin 
huvittaa,  samalla  kuin  se  antaa  meille  tilaisuuden  tutustua  sen  ajan  tie- 
teelliseen kantaan. 

Mutta  ensiksi  on  mainittava  muutama  sana  itse  tekijästä.  Olof  Rud- 
beck  vanhempi,  niinkuin  häntä  nimitetään  eroitukseksi  samannimisestä 
pojastaan,  oli  Vesterosin  piispan  Johannes  Rudbeckiuksen  poika,  synty- 
nyt 23  p.  syyskuuta  1630.  Ylioppilaaksi  Upsalaan  tultuansa  hän  antau- 
tui palavalla  innolla  luonnontieteiden  ja  lääketieteen  tutkimiseen  ja  teki 
jo  ylioppilaana  tärkeän  lääketieteellisen  keksinnön,  n.  s.  lymfatiset  (imu- 

nesteen)  tiehyet,  joka  hankki  hänelle  pysyvän  nimen  tieteen  historiassa. 
Hänelle  suotiin  kunnia  juhlallisesti  itse  kuningatar  Kristiinalle  näyttää  ja 
selittää  tämä  löytö.  V.  1660  hän  nimitettiin  käytöllisen  lääketieteen 
professoriksi.  Tässä  virassa  hän  erittäinkin  harrasti  akatemian  kasvitie- 
teellisen puutarhan  edistämistä,  jonka  itse  oli  perustanut,  ja  valmisti 
suurta  kasvitieteellistä  kuvastoa,  josta  osa  painosta  ilmestyikin.  Mutta 
pian  omisti  Rudbeck  suurimman  intonsa  ja  neronsa  uudelle  alalle.  Siihen 
aikaan  vallitseva  suunta,  joka  tahtoi  johtaa  isänmaan  kunnian  ja  sivis- 
tyksen   hamasta    muinaisuudesta    asti,    hurmasi    hänetkin,    ja    hän  päätti 

julkaista  verrattoman  teoksen,  joka  tämän  epäämättöjnästi  todistaisi.  Vuosi- 
kymmenien työn  jälkeen  ilmestyi  sitten  hänen  kuuluisa  ^^Atlantica^^nsa 
(eli  ruotsiksi  ^Atland**)  rinnan  latinaksi  j^  ruotsiksi,  ensimäinen  osa  1675, 
toinen  1689,  kolmas  1698;  neljäs  osa  oli  osaksi  valmiiksi  painettuna 
1702,  mutta  hävisi  Upsalan  tulipalossa  16  p.  toukokuuta  mainittuna 
vuonna,  niin  että  pelastui  ainoastaan  kolme  täydellistä  kappaletta,  jotka 
siten  tietysti  ovat  maailman  suurimpia  kirjallisia  harvinaisuuksia.  ^  Yli- 
opisto ja  yliopiston  kirjasto  pelastettiin  silloin  erittäinkin  Rudbeckin  an- 
siosta, joka  siellä  itse,  vaikka  72-vuotisena  vanhuksena,  johti  sammutus- 
töitä ja  pysyi  paikallaan  silloinkin,  kun  saapui  tieto  että  hänen  oma  ko- 
tinsa oli  joutunut  liekkien  saaliiksi.  Kauan  ei  hän  tämän  jälkeen  elänyt, 
sillä  jo  syyskuun  17  p.  samana  vuonna  päätti  kuolema  hänen  kunniak- 
kaan elämänsä.  , 

Rudbeckin  Atlantican  ensimäisen  osan  täydellinen  nimi,  joka  myös- 
kin tarkemmin  voi  meille  näyttää,  mitä  hän  teoksessaan  on  tahtonut  to- 
distaa, kuuluu:  ^Atland  eli  Manheim,  Jafetin  jälkeläisten  oikea  asuin- 
paikka ja  isänmaa,  josta  eivät  ainoastaan  hallitsijat  ja  kuninkaat  ja  hei- 
dän sukunsa  ole  lähteneet  valloittamaan  ja  hallitsemaan  melkein  koko 
maapalloa,  vaan  myöskin  skyytat,  barbarit,  aasat,  jätit,  gootit,  fryygit, 
trojalaiset,  amatsonit,  traakit,  libyit,  maurit,  tussit,  gallit,  kimbrit,  kimmerit, 
saksit,  germanit,  svevit,  longobardit,  vandalit,  herulit,  gepidit,  teutonit, 
anglit,  piktit,  tanskalaiset,  sigambrit  ynnä  toiset  kuuluisat  ja  maineeltaan 
kiitetyt  kansat  ovat  kotoisin^.  Jos  seuraava  selonteko  Atlantican  sisällyk- 
sestä tulee  hajanaiseksi,  täytyy  minun  pyytää  lukijoiltani  anteeksi,  mutta 
tekijän  esitystapa  ja  se  ääretön  joukko  eri  tietoja,  joita  kirjaan  on  koottu, 
milteivät  siihen  pakoita.  Antaahan  se  siten  tavallaan  kuvan  itse  Atlan- 
ticastakin.  * 

Koko  todistelunsa  lähtökohdaksi  asettaa  Rudbeck  erään  muuta- 
massa Platonin  kirjoituksessa  tavattavan  kertomuksen  valtameressä  ole- 
vasta Atlantis  nimisestä  saaresta,  joka  ei  muka  olisikaan  mikään  pelkkä 
filosofin  keksimä  fantasiakuva,  vaan,  niinkuin  Rudbeck  parista  kertomuk- 
sessa tavattavasta  tiedonannosta  koettaa  näyttää,  todellinen  maa  ja  sovi- 
tettava Skandinavian  niemimaahan  ja  nimenomaan  Ruotsiin.  Että  se 
kuva,  joka  täten   saadaan  Ruotsin  ikivanhasta  sivistyksestä  on  todenmu- 


^  Myöhemmin  on  tästä  4:nnestä  osasta  otettu  jäljennöspainos. 

kainen,  sitä  koettaa  Rudbeck  vahventaa  muualta  saaduilla  tiedoilla  ja  to- 
distuksilla, joita  tavattomalla  lukeneisuudella  on  kaikkialta  kerännyt  Var- 
sin tärkeän  sijan  saavat  tässä  esityksessä  Lapin  perät  ja  pohjois-Suomi, 
nimenomaan  —  Kemi,  niinkuin  seuraavasta  on  käyvä  ilmi. 

Täältä  Pohjolasta  ovat  kultuurin  kotimaat,  Kreikka  ja  Rooma,  saa- 
neet sivistyksensä  ensimäiset  siemenet.  Heidän  muinaissankarinsa  ja  ju- 
malansa, jotka  nekin'  olivat  myöhemmin  jumalanarvöon  kohonneita  ih- 
misiä, olivat  ainakin  suureksi  osaksi  täältä  saapuneet,  niinkuin  tarut  ja 
nimet  todistavat.  Nimenomaan  tähän  seikkaan  viittaa  Atlantican  kuvas- 
ton nimilehtikuva,  joka  näyttää  meille  Rudbeckin  vanhan  ajan  viisaille, 
Odysseulle,  Platonille,  Aristoteleelle  y.  m.  poistavan  Ruotsinmaan  mui- 
naisuutta peittäneen  verhon,  jolloin  Ruotsi  osoittautuu  muinaiseksi  Juma- 
lain  saareksi. **  Täältä  ovat  etelämaat  saaneet  kirjoitustaidon,  tähtitieteen 
alkeet,  merenkulkemisen  taidon  ynnä  paljon  muuta.  Skandinavian  niemi- 
maa tavataan  siitä  syystä  muinaisajan  kirjailijoilla  monella  eri  nimellä: 
Atlantica,  Ogygia,  Hyperboreorum  insula,  Scythia,  Thule,  Acheron,  Ely- 
siura  j.  n.  e.,  j.  n.  e.  Väitteensä  tueksi  antaa  Rudbeck  rikkaan  mieliku- 
vituksensa vapaasti  liidellä  kreikkalaisten  ja  latinalaisten  nimien  selittä- 
misessä. Ei  ainoastaan  mainittuja  maan  nimityksiä,  vaan  yleensäkin  mui- 
naisajan jumalain  ja  sankarien  nimiä  selitetään  ruotsin  kielestä  johtuneiksi. 
Herkules  ei  ole  mitään  muuta  kuin  ruotsiksi  härkalle  s.  o.  sotauros! 
Mercurius  on  märkisman  =  lipunkantaja,  johtaja!  Bakkhos  jumalan  nimi 
on  alkuisin  bock  eli  bagge!  Ganymedes,  jumalain  juomanlaskija,  on 
kannemader  =  kannumies;  Ceres  jumalattaren  nimi  on  syntynyt  ruotsa- 
laisesta korn  sanasta;  Horus  (Egyptissä)  on  muinaisruotsalaisen  kuninkaan 
nimi  Orre.  Samoin  ovat  noiden  täältä  etelään  kulkeneiden  kansojen  ni- 
met jo  todistuksena  heidän  ruotsalaisesta  syntyperästään.  Muinaisajan 
skyytat  ovat  skyttar  (jousimiehet),  germanit  ovat  germän  (s.  o.  keihäs- 
miehet), kimbrit  =  kämpar  (uroot),  sicambrit  =  sjökämpar  (meriuroot), 
keltit  =  hjeltar  (sankarit),  alanit  ovat  tietysti  ahvenanmaalaiset  j.  n.  e. 

Mutta  siirtykäämme  tarkemmin  Rudbeckin  todistelutapaa  seuraamaan. 
Se  ei  perustu  yksistään  nimivertailuihin,  vaan  moneen  muuhunkin  seik- 
kaan, joka  näyttää  että  etelämaiden  muinainen  sivistys  alkuansa  on  Poh- 
joismaista peräisin.  Sanoopa  hän  itsekin  että  jokainen  yksityinen  hänen 
esiintuomansa  todistus  ei  vielä  yksikseen  mitään  merkitsisi,  mutta  ainoas- 
taan se  kokonaisuus,  jonka  ne  yhdessä  muodostavat,  ratkaisee  asian. 

Kun  Jafetin  jälkeläiset  Babelin  kielisekoituksen  jälkeen  hajosivat, 
tulivat  näet  pohjoismaalaisten  esi-isät,  skyytat  ja  gootit,  Skyytian  kautta 
ja  asettuivat  ensin  Suomeen,  nimenomaan  pohjois-Suomeen,  Kemin  seu- 
duille. Skyytain  nimi  kuten  jo  mainittiin,  on  ruotsin  sana  skytt  =  jousi- 
mies. Skyytoista  kertovat  vielä  Suomessa  paikannimet  Skutilaby,p  Skyti- 
järvi  ja  Scyth»,  vaikka  suomen  kielen  luonteen  takia  nämä  nimet  nyt 
ovat  kadottaneet  alkuaänteensä  s:n  (Scyths  =  Kide).  Rudbeck  todistaa 
perin  oppineilla  tähtitieteellisillä  selityksillä,  että  vanhimmat  riimusauvat 
näyttävät  ruotsalaisten  alkaneen  sganlukunsa  kohta  vedenpaisumuksen  jäl- 
keen noin  1800  vuotta  maailman  luomisen  jälkeen  ja  tämän  ajanluvun 
syntyneen  Kemin  mailla,  jossa  siis  siihen  aikaan  olivat.  On  varsin  omi- 
tuinen seikka,  joka  vielä  tänään  viittaa  tuohon  kemiläisten  esikois- 
oikeuteen  Ruotsin  vallassa:  heillä  on  vuoden  ensimäiset  markkinat  koko 
Ruotsin  valtakunnassa,  2  p.  tammikuuta.  Näin  ollen  ei  ole  kummek- 
sittavaa, että  tuo  maa  muutenkin  on  säilyttänyt  merkityksensä  mui- 
naisuuden aikakirjoissa.  Kimmerien  kansa,  josta  vanhat  kreikkalaiset  tie- 
sivät paljon  kertoa,  ja  kimbrit,  jotka  Mariuksen  aikana  vapisuttivat  Roo- 
man valtaa,  olivat,  niinkuin  nimikin  todistaa,  sieltä  tulleita  —  kemiläisiä. 
Skyytain  perintö  siirtyi  myöhemmin  tulleille  Suomen  ja  Lapin  kansoille, 
joka  jälkimäinen  on  saanut  nimensä  siitä  että  sana  Lappi  suomeksi  ja 
lapiksi  alkuansa  merkitsee  maan  äärtä  eli  loppua.  Noilla  seuduin  on 
pysynyt  koko  joukko  merkillisiä  nimiä,  jotka  kertovat  sen  muinaisista 
asukkaista,  niiden  kuninkaista  ja  jumalista.  Tornio,  Ptolemeuksen  Turun- 
tum,  on  saanut  nimensä  Tor  jumalasta;  Iijoki  ja  Ii  vaara  säilyttävät  muis* 
ton  Isiksestä  eli  losta,  Tseyn  rakastetusta,  Aunisvaara  tuosta  300  vuoden 
vanhaksi  tulleesta  muinaiskuninkaasta  Aunesta;  Sai vo vaara  merkitsee  la- 
piksi pyhää  vuorta  ja  on  muinaisajan  kirjoittajilla  tavattava  Saevo-vuori 
j.  n.  e.  Näiltä  seuduilta  ovat  keltit  eli  gallit  lähteneet,  joista  vielä  muis- 
tuttaa nimi  Kalis-joki,  s.  o.  gallien  joki,  samoin  kuin  Kalliejoki  (Kalajoki) 
Pohjanmaalla.  Kreikkalaisissa  lähteissä  usein  mainittujen  Hyperborein 
nimi  todistaa  heidän  ruotsalaista  sukuperäänsä,  sillä  se  on  ruotsalainen 
sana  „Yfverborne"  =  ylhäissyntyiset!  Riphaei- vuoret,  joista  klassilliset 
kirjailijat  kertovat,  ovat,  niinkuin  Rudbeckin  kertomuksesta  ja  teokseen 
myötäliitetystä  kartasta  nähdään.  Maanselkä  ja  Suomenselkä;  niiden  nimi 
merkitsee  Riekkokalliot  ja  on  vieläkin  säilynyt  Riphellan  pitlgän  nimessä, 
^oUa  Rudbepk    nähtävästi    tarkoittaa  Repolaa  Karjalassa.     Näistä  vuorista 

kerrotaan  m.  m.  saatavan  kirkkaita  timantteja,  ja  äsken  on  Rudbeck 
sieltä  hra  Samuel  Ottolta  saanut  semmoisia,  jopa  Vs  jalan  pituisia. 

Herodoton  mainitsema  skyytalainen  Budinien  kansa,  joiden  sanotaan 
asuvan  suuren  järven  rannalla,  mistä  saukkoja  ja  majavia  pyydetään,  ovat 
pohjalaiset,  joiden  nimikin  siinä  on  säilynyt  (Budini  =  Bottenkarlar)  ja  joiden 
maassa  on  enemmän  järviä  kuin  missään  muualla  maailmassa.  Masagee- 
tat  asuivat  Suomessa  Maanselän  ympärillä  ja  pol\jois- Venäjällä  Mesen-jo- 
keen  asti,  josta  syystä  suomalaiset  ja  lappalaiset  vielä  tänään  nimittävät 
itsensä  „meseiksi^.  Heidän  esi-isänsä  on  Mooseksen  kansain  taulussaan  mai- 
nitsema Mesekh.  Tämä  näkyy  selvästi  profeetta  Hesekielin  sanoista: 
i,Näin  sanoo  Herra,  Herra:  minä  tulen  sinun  kimppuus,  Gog,  sinä,  joka 
olet  Mesekhin  jä  Tubalin  ylimmäinen  päämies.  Ja  tahdon  sinun  palaut- 
taa ja  houkutella,  ja  naudan  sinun  Pohjan  ääristä^  ja  annan  sinun  tulla 
Israelin  vuorille;  ja  lyön  joutsen  pois  sinun  vasemmasta  kädestäs^,  j.  n.  e. 
Ketkä  näet  ovat  jousimiehinä  kuuluisat,  jolleivät  Poikolan  asukkaat  suo- 
malaiset ja  lappalaiset,  joilla  on  tapana  opettaa  tätä  taitoa  lapsilleen  siten, 
etteivät  anna  heille  ruokaa  ennenkuin  ovat  pilkkaan  ampuneet.  Mesek- 
hin  rinnalla  mainittu  Tubal  oli  Venäjän  valtias  ja  Tobolskin  perustaja 
Siperiassa.  Tyssageetat  ovat  Pohjoismaiden  satujen  Tussit  eli  Tjassit  ja 
asuivat  Savossa  ja  Karjalassa;  Jyrkät  ovat  pohjois- Venäjällä  asuvat  jugrit. 
Pliniuksen  Imaus  mons  on  etsittävä  Uumajan  tienoilta.  Tätä  tarkoittaa 
myöskin  Eddan  kertomus  Yme  jättiläisestä,  jonka  ruumiista  maa  muodos- 
tui, verestä  meri,  luista  vuoret.  Kun  Plinius  siellä  sanoo  asuvan  ihmisiä, 
jotka  kääntävät  jalat  takaperin,  liikkuvat  erinomaisella  nopeudella  ja  elä- 
vät petojen  keskellä,  -tarkoittaa  hän  sillä  lappalaisia,  joiden  sukset,  toisin 
kuin  ihmisen  jalka,  ovat  leveämmät  takapuolelta  ja  kapeammat  edestä  ja 
jotka  niillä  tavattoman  nopeasti  kulkevat  metsäneläimiä  takaa  ajamassa. 
Kun  Herodotos  Neureista  Oo^d^i^  muisto  on  Narvan  nimessä  säilynyt) 
kertoo,  että  ne  joksikin  aikaa  muuttuvat  susiksi,  on  tämä  juttu  samoin 
syntynyt  vain  siitä,  että  väkeviä  sotureita  ennen  sanottiin  susiksi  (ulf,  vargr). 
Hunneista  nimenomaan  kerrotaan  että  ovat  kemiläisten  jälkeläisiä  (a  Cim- 
meriis  ortos  esse).  Nimi  on  syntynyt  sanasta  „hund''  (koira),  joka  ei 
suinkaan  vanhaan  aikaan  ollut  mikään  haukkumanimi,  vaan  tarkoitti  rat- 
sumiesten nopeutta. 

Kemiläisten  eli  Kimmerein  rinnalla  asuivat  amatsonit,  mikä  sana  on 
puhdasta  muinaisruotsia  ja  oikeastaan  kuuluu  Hamaisat  =  ylhäiset  neito- 

set.  Adam  Bremeniläisen  Naistenmaan  avulla  ja  islantilaisiin  satuihin  ve- 
doten on  helppo  todistaa,  että  ne  ovat  etsittävät  Pohjoismaista,  Suomesta. 
Hamaisoja,  niin  tietää  Rudbeck,  oli  kahta  laatua:  pienempiä  ja  niustan- 
verisiä.  Jotka  olivat  suomalaista  sukua  ja  puhuivat  suomea  tai  lappia, 
sekä    isompia   ja  vaalean  verisiä,  jotka  puhuivat  skyytin  eli  gootin  kieltä.  i<^ 

Niiden  asuinpaikkoja  tarkemmin  määritellessään  ottaa  Rudbeck  taas  pai- 
kannimet avuksi  ja  huomaa  niiden  asuneen  Suomessa.  Muinaisajan  kir- 
jailijain mainitsemat  amatsoninimet  Cuma  ja  Attana  sen  m.  m.  näyttävät: 
Cumasta  on  ikivanha  Kuumo  (Kokemäki)  Suomessa  saanut  nimensä;  attie 
on  muka  vielä  tänäpänä  suomalaisilla  ja  lappalaisilla  vaimon  nimityksenä. 
Kuumossa,  joka  muinoin  oli  kuulu  noituuden  pesäpaikka,  kävivät  jo  Ai- 
neias  ja  Odysseus  harharetkillään  noita-akalta  neuvoja  kysymässä.  On 
tosin  arveltu  että  tällä  tarkoitettaisiin  Cumaen  kaupunkia  Italiassa,  mutta 
jos  tarkemmin  asiaa  tutkitaan,  niin  tullaan  toiseen  päätökseen.  Muun  • 
muassa  on  merkillistä,  että  eräässä  Cumsn  »ibyllan  kuvassa  tämä  näh- 
dään puettuna  lappalaisturkkiin,  jonka  päärmeinä  ovat  pitkät  peuranturkki- 
karvat,  joita  saadaan  peurain  kaulan  alta.  Tokkohan  Cumsn  sibylia, 
jos  hän  olisi  asunut  Italiassa,  olisi  tarvinnut  ja  käyttänyt  tämmöistä  turk- 
kia? Yksi  amatsoni  nähdään  myöskin  kuvattuna  Olaus  Magnuksen  jäl- 
jentämissä  Hangon  vanhoissa  kalliokuvissa.  Amatsoneja  muistuttavina 
niminä  on  meille  säilynyt  Amaizojärvi  (!)  pohjoispuolella  Konnevettä 
(joka  merkitsee  kvinnoflod  s.  o.  naistenjoki),  samoin  itse  Kajania  (= 
Kvenland,  naisten  maa)  ja  Lapissa  Kvenanger-vuono.  Hirvittäviä  amat- 
soneja olivat  kreikkalaisten  satujen  usein  mainitsemat  gorgonit,  jotka  is- 
lantilaiset myöskin  tuntevat  ja  joiden  asuinpaikat  ovat  etsittävät  Vienan- 
meren seuduilta.  Niiden  luokse  saapuivat  m.  m.  Tanskan  kuningas  Gorm 
ja  Torkil  Atilfari  kuuluisilla  matkoillaan  bjarmein  maahan,  jolloin  tulivat 
itse  manalaan,  missä  näkivät  Kerberos-koiran  ja  kaikenlaisia  kummituksia^ 
niinkuin  Saxo  tietää  kertoa.  Torkil  itse  oli  nähtävästi  suomalainen,  bjar- 
mein rajoilta,  Kemistä,  kotoisin.  Täällä  oli  myöskin  karjalaisten  eli  Co- 
rillein  maa,  jonne  kartagolainen  Hanno  tuli  muinaisten  kirjailijain  kerto- 
malla matkallaan.  Asukkaat  siellä  olivat  ruumiiltaan  karvaiset  ja  juoksi- 
vat erinomaisella  nopeudella,  niinkuin  vuohet,  kallioilla;  kaksi  saatiin 
kuitenkin  tapetuiksi  ja  turkit  vietiin  Kartagoon. 

Kimmerein    länsipuolella    oli    taas  Elysium,  autuaallisten  asuinmaa, 
skandinavein    muinaistarujen    Glyslsvall.     Elysium    on    sama    nimi    kuin 

helsingein  maa,  jotka  Tacitus  mainitsee  heilusein  nimellä.  Helsingein 
rinnalla  tuntee  Tacitus  oxionit,  jotka  ovat  vuokselaiset  Viipurin  pol\jois- 
puolella.  Kun  heilusein  ja  oxionein  sanotaan  olevan  kasvoiltaan  ihmisiä, 
mutta  koko  ruumiiltaan,  käsiltään  ja  jaloiltaan  petojen  kaltaisia,  niin  tämä 
juttu  on  syntynyt  lappalaisten  ja  suomalaisten  tavasta  pukeutua  eläinten 
nahkoihin.  Todistukseksi  siitä  miten  kaikenlaisia  kummallisia  luuloja 
syntyy,  kertoo  Rudbeck  seuraavan  jutun.  Eräs  suomalaisen  sotaväen 
eversti  kertoi  hänelle  viime  sodassa  Brabantissa  tulleensa  muutamaan 
kaupunkiin,  ja  kun  kansa  kuuli  näiden  sotamiesten  olevan  suomalaisia, 
syntyi  huuto  että  nyt  koirankuonolaiset  tulevat,  jotka  ovat  karvaisia 
ruumiiltaan  ja  syövät  ihmisiä.  Silloin  kaupungin  komentajan  rouva  evers- 
tiltä pyysi  saada  lähemmältä  katsoa  tuota  merkillistä  kansaa,  multa  näh- 
tyänsä hän  nauroi  yleisön  ymmärtämättömyyttä  ja  arveli  etteivät  nuo  pojat 
muodollaan  pelästyttäisi  yhtäkään  neitosta.  —  Helsingland  oli  muinaisajan 
käsityksessä  Helin  ja  manalaisten  maa.  Siinä  tuomitsivat  Minos,  Rhada- 
manthos  ja  Aiakos  kreikkalaisten  kertomusten  mukaan  vainajia.  Minos 
on  muinaisruotsalainen  nimi  Minnur  =  Man  (mies);  Rhadamanthos  sa- 
moin, se  on  näet  Rädman  (=  neuvosmies).  Sitä  vastoin  Rudbeck  Atlan- 
tican  ensimäistä  osaa  kirjoittaessaan  ei  vielä  sano  onnistuneensa  selittä- 
mään Aiakon  nimen  merkitystä.  Mutta  kolmannessa  osassa  on  tämäkin 
hänelle  selvinnyt.  Viittaamalla  Florinuksen  suomalaiseen  sanakirjaan  hän 
huomauttaa  sen  ilmeisesti  olevan  suomen  sana  oikeus.  Pohjoisessa  £ly- 
siumista  oli  onnettomien  vainajain  koti  Tartaros,  jonka  nimen  me  ta- 
paamme Lapinmaa$sa  olevassa  Darra-  1.  Tarra-koskessa,  joka  on  kauhea 
tulinen  koski  Torniojokeen  Darravaarasta  ja  -järvestä  laskeutuvassa  ^vu- 
joessa  (40  peninkulmaa  Tornion  yläpuolella).  Sitä  nimittävät  lappalaiset 
kielellään  myöskin  ^Pauran"  ja  pitävät  tuonelan  aukkona,  jonka  tähden 
heillä  samoinkuin  suomalaisilla  on  puheenparsi  ,,fara  tili  Paurkil  eller 
Paurkuilan'',  joka  merkitsee  niin  paljon  kuin  ^mennä  hiiteen **  (tokkohan 
„ Perkeleen  tykö**).  Lopuksi  Rudbeck  kreikkalaisen  runoilijan  Lukianon 
mukaan  kertoo  erään  tapauksen,  kuinka  eräs  Menippos  niminen  henkilö 
kävi  Helin  luona  Tarrajoella  kysymässä  neuvoa  kuuluisan  ennustajan 
Tiresiaan  hengeltä. 

Lappalaisia  tarkoittavat  myöskin  klassillisten  kirjail^ain  kertomuk- 
set pygmeistä  eli  kerien  kansasta.  Niistä  Plinius  kertoo  että  he  ovat  kol- 
men jalan  pituiset  ja  asuvat  terveellisellä  paikkakunnalla,  jota  vuoret  poh- 

j öisestä  suojaavat.  Näitä  kerejä  vastaan  Homeros  kertoo  kurkien  käyvän 
sotaa.  Huhutaan  myöskin  heidän  keväisin  joukoittain  pukeilla  ja  vuohilla 
ratsastaen,  jousilla  varustettuina»  kulkevan  meren  rantaan  ryöstämään  kur- 
kien munia  ja  poikasia.  Tämä  tapahtuu  keväällä,  muuten  kurjet  iviin 
lisääntyisivät  etteivät  pygmeit  niitä  vastaan  enää  pystyisi.  Kun  kurjet 
lähtevät  tiehensä,  on  pygmeillä  rauha.  Pitkä  matka  on  itäiseen  mereen, 
josta  tullen  kurjet  lentävät  Mustanmeren  yli.  Selvää  on  että  tässä  on 
puhe  lappalaisista.  Kaikki  kirjoittajat  todistavat  lappalaisten  pienikasvui- 
suutta,  ja  samaa  kertoo  Olearius  samojeedeista,  niiden  jälkeläisistä.  Mitä 
tulee  kertomukseen  sodasta  kurkia  vastaan,  perustuu  sekin  tosiasiaan. 
Joka  kevät  tulevat  kurjet,  villihanhet,  sorsat  y.  m.  linnut  Ruotsin  ja 
Norjan  pohjoisiin  osiin  ja  munivat  uskomattoman  paljouden  munia  vuor- 
ten rotkoihin,  joista  sitten  lappalaiset  ja  merisuomalaiset  niitä  pyytävät 
antaen  hengenvaaralla  laskea  itsensä  köysillä  kallioilta  alas.  Usein  isom- 
mat linnut  silloin  siivillään  iskevät  vastaan;  onpa  Rudbeck  Lapissa  ol- 
leilta henkilöiltä  kuullut  että  ne  voivat  vahingoittaakin  ihmisiä  ja  lyödä 
heiltä  käsivarret  poikki.  Tästä  on  nyt  syntynyt  kertomus  kerien  ja  kur- 
kien sodasta!  Mutta  lopuksi  todistaa  pygmein  alkuperän  ja  kotipaikan 
nimikin.  Tämä  on  näet  oikeastaan  piik-mies  eli  paik-mies:  piika,  poika 
osoittaa  vieläkin  suomeksi  niinkuin  ruotsiksikin  7 — 12- vuotisia  lapsia,  ja 
mies  on  suomen  sana;  piik-mies  on  siis  se,  joka  kasvultaan  on  lapsi  mutta 
iältään  mies! 

Kreikkalaiset  ja  roomalaiset  kirjoittajat  ovat  säilyttäneet  koko  joukon 
muistoja,  jotka  kertovat  tuosta  muinaisesta  yhteydestä  Pohjolan  ja  etelä- 
maiden  kesken.  Odysseus  harharetki  llään  joutui  Ogygian  saareen,  jonka 
asukkaat  eivät  tunne  merenkulkua,  eivät  syö  suolaista  ruokaa  eivätkä 
omista  punakoristeisia  laivoja,  ei  airoja  eikä  purjeita.  Tämä  Ogygia  oli 
Skandinavian  pohjoisosa,  eikä  vielä  tänäpänäkään  voitaisi  paremmin  ku- 
vata lappalaisten  elämää  kuin  tässä  tehdään.  Laajoilla  selityksillä  Rud- 
beck näyttää  että  Orfeus  ja  Argonautat  kävivät  täällä  matkallaan.  Dio- 
dorus  Siculuksen  mukaan  kulkivat  he  Tanais-jokea  ylöspäin  sen  lähteihin 
saakka,  vetivät  laivansa  vähän  matkaa  maan  yli  toiseen  jokeen,  jota  myö- 
ten tulivat  pohjoiseen  mereen;  sieltä  jatkoivat  matkaansa,  mannermaa 
vasemmalla  kädellä  ja  tulivat  vihdoin  Gibraltarin  salmen  kautta  jälleen 
kotiinsa.  Myöhemmät  kirjailijat  ovat  erij  tavalla  koettaneet  tätä  selit- 
tää,   mutta   se  on  turhaa  vaivaa  lähteiden  yksinkertaisen  ja  selvän  kerto- 

muksen  rinnalla.  Ne  ovat  Tanaiksen  lähteiltä  menneet  Lovat-jokeen,  sitä 
myöten  Ilmajärveen  ja  Laatokan  kautta  Itämereen.  Tätä  samaa  tietä  on 
myöskin  Herbersteinin  mukaan  apostoli  Andreas  kulkenut  venäläisiä  kris- 
tinuskoon kastaessaan.  Eikä  tämä  uskomatonta  olekkaan,  sillä  skandina- 
vilaiset  sadutkin  osoittavat  ikivanhan,  paljon  kuljetun  reitin  Pohjoismaista 
Kreikkaan  kulkeneen  niillä  tienoin.  Itämerellä  Orfeus  kertomuksen  mukaan 
yhdeksän  päivää  ja  yötä  harhaili  pohjoisten  kansakuntain,  Paktein,  Le- 
llein, Skyytain  ja  Taurein  rannoilla.  Mitkä  nämä  ovat  muut  kuin  Medel- 
pädin,  Luulajan  ja  Tornion  asukkaat!  Jos  ei  Orfeus  olisi  elänyt  kolme- 
tuhatta vuotta  sitten,  olisi  voinut  luulla  hänen  lukeneen  Ruotsin  uusinta 
maantiedettä,  niin  yhtäpitävä  on  lueteltujen  kansojen  järjestyskin  todellisuu- 
den kanssa !  I^mmenentenä  päivänä  tulivat  Argonautat  kapeata  jokea  myö- 
ten Rifeisten  vuorien  juureen  ja  sieltä  Croniumin  mereen,  joka  on  poh- 
jainen jäämeri.  Mitä  jokea  siis  tarkoitetaan?  Rudbeck  on  Upsalan  yli- 
opiston matematiikin  apulaiselta  Murikilta,  joka  itse  on  niiltä  seuduin 
kotoisin  ^,  ja  Limingan  kappalaiselta  maist.  L.  Lithoviukselta  kuulustellut 
seutuja  ja  tullut  siihen  päätökseen,  että  matka  ilmeisesti  on  käynyt  Oulu- 
jokea ylöspäin,  josta  nykyäänkin  käy  paljon  käytetty  kulkutie  Vienan- 
mereltä Pohjanlahteen.  On  siis  todistettu,  että  Argonautat  ovat  Pohjan- 
lahtea ja  Oulujokea  kulkeneet! 

Kreikkalaiset  tarut  sisältävät  koko  joukon  muistoja  siitä,  että  heidän 
ensimäiset  sankarinsa  ja  hyväntekijänsä  olivat  pohjoisesta  tulleet.  Niin 
Saturnus,  lappalaisten  Saite,  joka  oli  syntynyt  pohjoisen  Jäämeren  ran- 
nalla, missä  Tetisfjord  vielä  säilyttää  hänen  äitinsä  Thetiksen  nimen,  ja 
jonka  alkuperäinen  valtakunta  olikin  Satakunta;  niin  hänen  poikansa  Ju- 
piter itse,  joka  ruotsiksi  on  Jo-fader  eli  Jofur  ja  suomen  kielessä  Jo-mala 
ja  jonka  nimi  on  useissa  paikannimissä  säilynyt  Ruotsissa  ja  Suomessa. 
Niin  myöskin  Isis  ja  Osiris.  Isiksen  eli  lon  isä  oli  Inakhos,  joka  on 
skandinavein  taruissa  usein  mainittu  kuningas  Jonaker  ja  alkuansa  hal- 
litsi Lapissa  Tenojoen  ja  Inarin  seuduilla.  Inarijärvi  onkin  oikeastaan 
Jonakerin  järvi.  Menelaos  (ruotsiksi  Menelös)  hallitsi  Ruotsissa  ja  palasi 
sinne  Helenansa  kanssa.  Rudbeck  ei  jätä  huomauttamatta,  että  monista 
voi    näyttää  uskomattomalta,  että  nämä  kaikki  mainiot  henkilöt  ovat  voi- 

*  Hän  oli  suomalainen,  Kokkolasta  Pohjanmaalta  kotoisin,  s^^ntynyt 
165 1  ja  kuoli  nuorena  vuoden  viimeisenä  päivänä  1679. 

neet  oleskella  ja  hallita  yhtaikaa  sekä  Pohjan  perillä  että  kaukaisilla  ete- 
län '  mailla.  Mutta  hänellä  on  todistuksensa,  jolla  kumoo  senkin  vasta- 
väitteen ;  katsokaa  Kustavi  II  Aadolfia  ja  Kaarlo  X  Kustavia,  voitteko  kiel- 
tää heidän  urotöitänsä  keski-Europan  sotatanterilla,  vaikkapa  olivatkin 
Ruotsin  hallitsyoina ! 

Mutta  Jcaikkein  ratkaisevimmat  ovat  kuitenkin  kreikkalaisten  ja  mui- 
den etelämaalaisten  auringonmyytit,  jotka  vastaan  sanomattomasti  osoit- 
tautuvat syntyneiksi  pohjaisen  napapiirin  seuduilla  ja  sieltä  kulkeuneiksi 
etelään.  Niissä  puhutaan  näet  auringon  häviämisestä  useammiksi  tai  har- 
vemmiksi päiviksi,  mutta  tämä  ei  tapahdu  muualla  kuin  pohjaisessa.  Ja 
on  vielä  muutama  kohta,  josta  yhtä  varmaan  voidaan  päättää,  että  niiden 
on  täytynyt  syntyä  juuri  —  Kemissä!  Kreikkalaisilla  on  näet  Diodoron 
mukaan  myytti,  joka  kertoo  miten  Uranon,  eli  taivaan,  ja  Titaian,  eli  maan, 
tytär  Basileia  synnytti  kaksi  lasta^  nimeltään  Helios  ja  Selene,  jotka  lu- 
mosivat kaikki  loistavalla  muodollaan  ja  puhtaalla  kainoudellaan.  Mutta 
Basileian  veljet  hukuttivat  kateudesta  Helion  Eridanos-mereen.  Selene 
rakkaudesta  veljeensä  syöksyi  hänen  jälkeensä.  Äiti  etsii  suruissaan  ka- 
donneita lapsiaan,  mutta  silloin  Helios  näyssä  ilmestyy  hänelle  lohduttaen 
ja  kertoo,  että  rangaistus  kerta  on  saavuttava  pahantekijät,  vaan  ei  ole 
syytä  hukkuneita  surra:  Helios  on  nyt  tullut  valoa  maailmalle  antavaksi 
auringoksi  ja  Selene  kuuksi.  Tästä  kertomuksesta  näkyy,  sanoo  Rudbeck, 
että  aurinko  hävitessään  on  syössyt  mereen,  mutta  tämä  ei  tapahdu  mis- 
sään muualla  napapiirin  kohdalla  kuin  Tornion  ja  Kemin  seuduilla.  Joka 
oli  todistettava.  Lisätodistus  on  vielä  se,  että  Eridanos  on  =  meripih- 
kaa synnyttävä  meri,  ja  kuten  tunnettu  on  juuri  Itämeri  meripihkan  koti- 
paikka. 

Eridanos  onkin  sama  nimi  ja  paikka  kuin  lappalaisten  lauluissa 
mainittu  Orrajärvi,  johon  nämä  samoin  tietävät  kertoa  auringon  syösseen 
ja  sieltä  kylvettyänsä  jälleen  entistään  ehompana  nousseen.  Ne  sentäh- 
den  toivovat  hempukkainsa  tulevan  luoksensa,  yhtä  valkoisina  ja  loista- 
vina kuin  aurinko  Orrajärvestä.  Näin  siitä  lauletaan  (Schefferuksen  mu- 
kaan): »Kaunis  aurinko  nouse  ja  anna  paistettas  Orrajärvestä.  Jos  kiivet- 
tyäni korkeimpien  honkien  latvaan  tietäisin  näkeväni  auringon  Orrajär- 
vessä,  niin  kiipeäisin  sinpe  nähdäkseni  hempukkani Pilvien  kul- 
kua seuraisin,  jotka  suuntaavat  tiensä  Orrajärveä  kohti,  jos  siivillä,  varik- 
sen siivillä,  voisin  lentää  sinun,  hempukkaiseni,  luo!"  j.  n.  e.    Kuka  us- 

koisikaan  pohjan  kolkon  ilmanalan  alla,  mlssa  ankara  pakkanen  näyttää 
jäähdyttävän  kaiken  rakkauden,  löytävänsä  lappalaisilla  niin  tulisia  lem- 
men sanoja!  Kuten  näemme  on  Rudbeckin  selitys  tässä,  niinkuin  aina, 
rohkea.  Varsin  huomattava  on  tuossa  laulussa  sana  Orrajärvi,  Eridanus, 
joka  varmaankin  on  yhteydessä  lappalaisten  auri  ja  suomalaisten  aarinko 
sanan  kanssa.  Tosin  olen  ennen,  sanoo  Rudbeck,  arvellut  sen  merkitse- 
vän meripihkaa,  mutta  tämä  ei  ole  minään  esteenä,  jos  ensimaiseen  al- 
kuun menemme,  sillä  nämä  sanat  (Eridanos,  aurinko)  merkitsevät  molem- 
mat ilmeisesti  alkuansa  sitä,  mikä  on  punaista,  niinkuin  myöskin  lati-. 
nan  sanat  aurutn  (kulta)  ja  aurara  (koi).  Oreadi-nimiset  nymfit  muinais- 
kreikkalaisilla eivät  ole  muuta  kuin  Orrajärven  haltiattaret. 

Että  tuo  auringon  myytissä  tavattava  meri  on  Pohjanlahti,  näkyy 
vielä  Phaöton-tarusta.  Kun  näet  Phaöton  varomattomasti  oli /ruvennut 
auringon  hevosia  ajamaan  ja  nämä  lopulta  pillastuivat,  niin  PhaSton  suis- 
tui Paduksen  suuhun  (in  ostia  Padi),  ja  tämä  Paduksen  suu  ei  merkitse 
mitään  muuta  kuin  Pohjanlahtea,  sillä  Padus  on  väännös  sanasta  ^Botten". 
Aivan  sopimatonta  on  luulla,  että  tässä  olisi  voitu  tarkoittaa  Padus-jokea 
pohjois-Italiassa. 

Puhuessaan  näistä  asioista  ja  auringon  näkymisestä  näillä  seuduilla 
keskikesällä  öiseenkin  aikaan  käyttää  Rudbeck  tilaisuutta  puhvaksensa 
kuningas  Kaarlo  XI:n  käynnistä  Torniossa  1694  keskiyön  juhannusaurtnkoa 
katsomassa  ja  esiintuo  kuninkaan  muistinkirjaansa  siitä  tekemän  muistoon- 
panon.  (Tämän  tapauksen  muistoksi  löivät  sitten  uskolliset  alamaiset 
muistorahan,  jonka  toisella  puolen  nähtiin  kuninkaan  kuva,  toisella  sä- 
teilevä aurinko  Tornion  yläpuolella  olevan  vaaran  takana,  kirjoituksineen 
„Soli  inocciduo  soi  obvius  alter'',  s.  o.  mailleenmenemätöntä  aurinkoa  oli 
toinen  aurinko  vastassa.  Näemme,  että  ylhäisten  ihailu  siihen  aikaan 
oli  suuri.) 

Lappalaisten  taikatemput  ja  pakanallinen  uskonto  tarjoavat  Rudbeckille 
tilaisuuden  löytää  monta  merkillistä  yhtäläisyyttä  heidän  ja  muinaisten 
sivistyskansain  käsityksen  ja  taikauskon  välillä.  Lappalaisten  (ja  suoma- 
laisten) noituuden  taito  on  ikimuistoisista  ajoista  kuulu,  ja  täältä  onkin  se 
levinnyt  muuanne.  Rudbeck  tietää  kertoa  eräästä  ylhäisestä  espanjalai- 
sesta, joka  Kaarlo  IX:n  aikana  kävi  Lapissa  ennustajain  neuvoa  kysymässä. 
Täällä  oli  taikavoimastaan  kuuluisa  Zoroaster  oppinut  taitoaan.  Homeros 
mainitsee    viisaimpana    tietäjänä    kreikkalaisilla    Tiresiaan,   joka  on  sama 

kuin  lappalainen  epäjumala  Turrisas,  Tiermes,  Tor  ja  jonka  mukaan  lap- 
palaiset vieläkin  nimittävät  erästä  taikakeinoansa,  jonka  voivat  muihin 
ihmisiin  lennättää,  tyräksi.  Lapin  noitain  loveen  lankeamisesta  on  myös- 
kin selitettävä  kertomus  Orfeuksen  joutumisesta  vainajain  valtakuntaan  ja 
jälleen  eloon  heräämisestä.  Ennen  aikaan  palveltiin  useaalta  vainajien 
muistoksi  pystytettyjä  kiviä,  niinkuin  lappalaiset  vieläkin  tekevät.  Kun 
lappalaiset  kuvaavat  maata,  jota  jumalana  sanovat  Storjunckareksi,  antavat 
ne  hänelle  naisen  muodon  ja  monta  rintaa;  samoin  tekivät  muinoin  kreik- 
kalaisetkin. Samantapaisia  akankuvia;  Zolota  Baba,  palvelevat  Guagninuk- 
^en  mukaan  vieläkin  Venäjän  lappalaiset,  nimittäin  obdorilaiset,  luhritshit 
(tokkohan:    jugritshit)  ja  vogutitshit,  kantaen  uhriksi  kallisarvoisia  sopu- 

leita  y.  m.  turkiseläimiä  sekä  parhaita  poroja,  joiden  verellä  sivelevät  ku- 
van suuta  ja  muita  jäseniä.  Pakanallisilla  ruotsalaisilla  oli  myöskin 
monta  yhtäläistä  tapaa  kuin  lappalaisilla.  Arpoessaan  kannuksellaan  käyt- 
tävät lappalaiset  rengasta,  joka  alkuansa  oli  häntäänsä  purevan  käärmeen 
muotoinen,  niinkuin  useista  kannuksista  nähdään,  ja  samanlaisia  käärmeen 
ja  lohikäärmeen  kuvia  käyttivät  myöskin  ennen  muut  pakanat  Poh- 
joismaissa taikatempuissaan,  kun  tahtoivat  lentää  ilmaan,  ja  täältä  ope- 
tettiin Pythagoraalle  ja  etelämaalaisille  tämä  taika.  Pakanallisilla  ruotsa- 
laisilla oli  tapana  panna  porttiensa  eteen  jouluksi  kaksi  vihreätä  mänty- 
puuta, niinkuin  rahvas  vieläkin  tekee,  sillä  he  uskoivat  männyn  kasva- 
van auringon  verestä,  kun  talvella  urosa  sen  kuoliaaksi  repi.  Mäntyä 
sentähden  pidettiin  pyhänä  ja  siitä  sytytettyä  tulta.  Samoin  lappalaisilla 
on  tapana  talvella  ripoitelU  havuja  epäjumalansa  Torin  eli  Tiermeksen 
eteen,  kun  häntä  aurinkona  palvelevat ;  ja  siitä  syystä  he  kokoavat  kaikki 

Lappalaisia  kannuksia. 

porojen,  kalojen,  eläinten  luut  tehdäksensä  niillä  tulta  talvisin,  jolloin 
aurinko  on  poissa,  eikä  suinkaan  kesällä,  etteivät  aurinkoa  suututtaisi. 
Samoin  kuin  useilla  kansoilla  on  lappalaisilla,  vaikkapa  vasta  äsken 
kristittyinä,  ammoisista  ajoista  ollut  kertomus  suuresta  vedenpaisumuk- 
sesta, josta  ainoastaan  muutamat  harvat  ihmiset  olivat  pelastuneet  eräille 
korkeille  vuorille,  jommoisiksi  Lappo  vaara  ja  Aavasaksa  mainitaan.  Tämän 
kertomuksen  Rudbeckin  oma  poika  äsken  Lapissa  käydessään  oli  kuullut. 

Erityisellä  mielenkiinnolla  on  Rudbeck  tutkinut  lappalaisten  noita- 
rumpuja eli  kannuksia,  joiden  kuvien  esittämiseen  hän  omistaa  eri  luvun. 
Muun  muassa  Hesperiidien  kultaomenat,  jotka  näöllään  ihastuttivat  ja  an- 
toivat elämän  jumalille,  tarkoittavat  lappalaisten  kannuksia,  joita  verrataan 
muniin  tai  omeniin.  Bosen  tarinassa  sanotaan  lappalaisrumpu  »gammen 
kultakirjailluksi  munaksi  Jomalan  asunnossa*.  Lappalaiset  näet  leppä- 
puusta,  jota  pitävät  pyhänä,  valmistetulla  maalilla  piirtävät  siihen  kaiken- 
laisia kirjaimia  ja  kuvioita.  Teoksessaan  hän  kuvaa  kaksitoista  kannusta, 
joista  toinen  puoli  on  saatu  J.  Schefferuksen  Lapponia  nimisestä  teok- 
sesta, mutta  toiset  muualta  ainakin  osaksi  originalien  mukaan  eiväfkä 
tietääkseni  ole  muualla  julkaistut.  Olen  tähän  kirjoitukseen  liittänyt  neljä 
näistä  kuvista,  joista  kaksi  ensimäistä  tavataan  Schefferuksella,  kahta  jäl- 
kimäistä ei,  ja  annan  nyt  Rudbeckin  lukijoilleni  näitä  kuvia  selittää.  Se 
lukija,  joka  ei  ole  tästä  erikoisasiasta  huvitettu,  voi  sen  sivuuttaa.  Huo- 
mattakoon että  kuvissa  olevat  kirjaimet  ja  numerot  ovat  Rudbeckin  lisää- 
miä  juuri  selitysten  varalta.  Viimeisenä  tässä  kuvatun  kannuksen  hän 
parissa  paikassa  nimittää  Murikin  kannukseksi,  joten  se  lienee  ylempänä 
jo  mainitun  maanmiehemme  Murikin  matkaltaan  tuoma. 

Tavallisesti,  sanoo  Rudbeck,  ovat  kannukset,  niinkuin  selvästi  nä- 
kyy muutamista  (II— IV),  jaettuna  kolmeen  osaan,  joista  ylimmäinen  ku- 
vaa taivasta  ja  sen  olentoja,  keskimäinen  maata,  jossa  ihmiset  ja  eläimet 
asuvat,  ja  alimmainen  tuonelaa  ja  sitä,  mitä  lappalaiset  kuvittelevat  siellä 
olevaksi.  Joskus  sekoitetaan  kuitenkin  noita  kahta  ulommaista  osaa  toi- 
siinsa (kuva  I).  Niitä  merkkejä,  jotka  kuvaavat  aurinkoa,  kuuta  ja  maata, 
ovat  he  harvemmin  panneet  taivaasen,  vaan  tavallisesti  kolmanteen  sijaan, 
maan  alle,  jossa  pimeys  on,  koska  arvelevat  niiden  sieltä  saaneen  ensi- 
mäisen  alkunsa. 

Kuu  on  kuitenkin  useammin  asetettu  taivaasen  puolikuun  eli  puoli- 
rattaan  muodossa,  koska  lappalaiset  uskovat  sen  auttaneen  auringon  ma- 
nalasta eli  pimeydestä. 

Aurinko  sitä  vastoin  on  melkein  aina  kuvattu  manalassa  olevaksi 
(III,  IV)  taikkapa  maan  osaan  (I,  II),  koska  ovat  arvelleet  sen  kauimpana 
pohjaisessa  maan  alta  saaneen  alkunsa. 

Useissa  kannuksissa  nähdään  koira  eli,  Eddan  mukaan,  susi,  joka 
ajaa  aurinkoa  takaa  (II,  III,  IV)  jälleen  voittaaksensa  sen  ynnä  ryöstetyn 
Frejan,  ja  kuvassa  II  näyttää  siltä  kuin  koira  jo  olisi  heidät  saavuttanut, 

koska  kääntää  päänsä  taakse  taivasta  kohti.  Kuvio  IV  H  on  aarnikotka 
(grip-lintu),  s.  o.  pimeys,  joka  maan  alla  pimittää  auringon  ja  peittää 
sen  paisteen  talvisin. 

Aallontapaiset  kuviot  I  o,  III  k,  IV  y  (maan  osassa)  tarkoittavat 
Orrajärveä,  johon  aurinko  ja  kuu  talvella  syöksyvät.  Useammin  on  myös- 
kin kuvattu  kaksi  ihmistä  ja  härkä  keskellä  venheessä  (II,  IV)  taikka 
vain  kaksi  ihmistä  (III);  ne  ovat  aurinko  ja  kuu,  jotka  öisin  laivassaan 
purjehtivat  merellä.  Sama  kuva  tavataan  myöskin  egyptiläisten  muinai- 
sissa muistomerkeissä. 

Yläosassa,  taivaassa,  on  lappalaisten  kolme  pääjumalaa  kuvattuina. 
Torilla  on  suuri  risti  eli  vasara  kädessään,  josta  hänet  tunnetaan,  ja  jos- 
kus säteitä  pään  ympäri,  jotta  tiedettäisiin  hänen  edustavan  valoa  anta- 
vaa aurinkoa.  Muutamissa  kannuksissa  on  aurinko  kuvattuna  ison  sä- 
teilevän silmän  muotoiseksi  Torin  pään  yläpuolella  (III  d).  Joskus  on 
myöskin  Torin  vieressä  hänen  palvelijansa  (I,  IV),  joksi  he  selittävät 
aamutähden,  joka  milloin  on  auringon  edellä  sen  aamuvartiana,  milloin 
sen  jäljessä. 

Torin  vieressä  on  Frigga,  edustaen  kuun  hallitusta  maan  päällä  ja 
erittäinkin  merellä  (II,  III,  IV).  Hänen  yläpuolellaan  on  usein  kuu,  ja 
kädessään  on  hänellä  suuri  malja  tai  vesiruukku,  merkitsemässä  hänen 
hallitustansa  merellä. 

Kolmantena  taivaan  jumalana  kuvataan  Disa  eli  Freja,  maan  haltia- 
tar, eli  niinkuin  muutamat  sanovat  Storjunckaren,  joka  tunnetaan  siitä 
että  hänellä  on  suuri  puu  kädessään  ja  joka  on  puettuna  verkkoon,  niin- 
kuin kannuksista  I,  III  ja  IV  näkyy.  Samanlaisessa  puvussa  kuvataan 
muka  myöskin  Dianaa  kreikkalaisilla  ja  Isistä  egyptiläisillä,  mikä  seikka 
on  osviittana  näiden  myytillisten  kertomusten  yhteisestä  alkuperästä. 
Storjunckaren    palvelija,    kuningas  Orre,  on  kuvattuna  hänen  vieressään. 

Muutkin  kuvat  esittävät  lappalaisten  taruja  taikka  kuvaavat  heille 
tärkeitä  esineitä,  eläimiä  y.  m.,  ja  ovat  omansa  meille  näyttämään  heidän 
elintapaansa  tai  käsityksiään.  Joskus  nähdään,  maan  osassa,  kaksitoista 
ihmisentapaista  olentoa  (U,  III,  IV) ;  ne  ovat,  Rudbeckin  mukaan,  ne  kaksi- 
toista jumalaa  eli  tuomaria,  jotka  maan  päällä  hallitsevat  ja  jotka  toisissa 
kannuksissa  myöskin  kuvataan  maan  alla  oleviksi.  Kannuksessa  III  istuu 
kahdestoista    toisia   korkeampana    tuolilla  ja  hänellä  on  nuija  kädessään. 

Maan  osassa  taikka  maan  alla  on  kuvattuna  käärme,  Jormungand, 
s.  o.  ekliptika,  joka  merkitsee  auringon  ja  vuoden  kulkua  (I,  III,  IV). 
Kuvassa  IV  jokainen  puolimutka  merkitsee  yhtä  kuukautta,  ja  niinkuin 
kolme  puolimutkaa  käärmeen  hännästä  (nimittäin  numeroilla  10 — 12  mer- 
kityt) ovat  maan  alla,  joiden  läpi  aurinko  silloin  kulkee,  niin  on  aurinko 
tositeossakin  lappalaisilta  kolme  kuukautta  kätkössä  maan  alla. 

Manalan  osassa  on  usein  suorakulmainen  kuvio,  jossa  m.  m.  näh- 
dään kolme  pilkkua  (II,  UI)  merkitsemässä  Yme  Jotunin  ruumista  ja  jä- 
seniä (I),  kaksi  pilkkua  tarkoittaa  näet  hänen  silmiänsä,  aurinkoa  ja  kuuta, 
kolmas  hänen  suutansa  eli  maata.  Kuvassa  IV  D  ovat  ne  asetetut  mana- 
lan portille. 

Kuvio  ni  a  kuvaa  erästä  noitaa  kannuksineen  lovessa,  etsimässä  ja 
selville  ottamassa  kaikkia  niitä  asioita,  joista  tietoa  tahtoo. 

Olkoon  tässä  kylliksi  Rudbeckin  selityksiä  lappalaisten  kannusten 
merkeistä.  Epäilemättä  näissäkin  selityksissä  on  hyvin  paljon  mielikuvi- 
tusta, mutta  kuitenkin  on  hän  tässä  luullakseni  jälkimaailman  tutkimukselle 
tehnyt  todellisen  palveluksen  säilyttämällä  huomattavia  tietoja  ja  kuvia, 
jotka  muutoin  varmaankin  olisivat  aikojen  kuluessa  hävinneet.  Vertaa- 
malla näitä  vanhoja  1600-luvun  kannuksia  niihin,  joita  myöhemmin  on 
talteen  otettu  ja  joita  nähdään  kuvattuna  esim.  Friisin  Lappalaisten  myto- 
logiassa, ei  voi  tulla  muuhun  päätökseen,  kuin  että  kuvat  myöhemmissä 
ovat  suuresti  rappeutuneet,  mikä  ei  olekkaan  kummeksittavaa,  pakanallis- 
ten käsitysten  ja  uskon  heiketessä  ja  hävitessä.  Että  Rudbeck  kuvattuja 
noitakannuksia  jäljitellessään  on  menetellyt  jotenkin  hyvällä  tarkkuudella, 
näyttää  hänelle  ja  Schefferukselle  yhteisten  kuvien  vertailu  osoittavan. 

Muulla  Suomella  on  Atlanticassa  melkoista  vaatimattomampi  sija 
kuin  Lapilla.  Tosin  ulottuivat,  kuten  jo  olemme  nähneet,  skyytain  ja 
amatsonein  asuinalat  sinnekin,  mutta  pohjan  perät  olivat  kuitenkin  heidän 
varsinaisina  pesäpaikkoinaan.  Kirjassaan  .Kuun  muodosta''  mainitsee 
Plutarkhos  muutamia  pohjoisessa  olevia  saaria,  joista  yksi  Ogygia.  Ilman- 
alaltaan se  on  sangen  terveellinen,  mikä  hyvin  sopii  Skandinaviaan. 
Asukkaat  ovat  tunnetut  ennustustaidostaan  —  mahdotonta  olisi  esiintuoda 
kaikkia  kertomuksia  esi-isäimme  taidosta  tässä  suhteessa.  Viitattakoon 
vain  Adam  Bremeniläisen  kertomukseen  Curland  nimisestä  saaresta,  joka 
kuului  ruotsalaisten  vallan  alle.  Kultaa  siellä  on  paljon,  samoin  mitä 
parhaimpia  hevosia.    Se  oli  kuuluisa  epäjumalanpalveluksestaan,  ennusta- 

jistaan,  taikakeinoistaan.  Ansgariuksen  elämäkerrassa  nimitetään  se  »Chori'*. 
Tämä  Curland  eli  Chori  on  Suomi,  ja  nimi  tarkoittaa  Kyröä  taikka  Karja- 
laa. Kaikilta  maailman  ääriltä  aina  Espanjasta  ja  Kreikasta  asti  etsitään 
täältä  vastauksia  kysymyksiin.  Kreikkalaisiakin  sanoo  Plutarkhos  siellä 
käyneen  ja  muutaman  sieltä  tuoneen  mukanansa  Kreikkaan  kallisarvoisia 
kultamaljoja.  Että  kreikkalaisia  ennen  on  Suomessa  ollut  tai  ainakin 
käynyt,  todistavat  nimet  semmoiset  kuin  Girkslätt,  Girknäs  ja  Girkby 
Suomen  etelärannikolla,  ja  Adamin  kertomus  Suomessa  tavattavasta  kul- 
lan runsaudesta  saapi  Plutarkhosta  vahvistuksensa.  «Kankasala*'  on  myöskin 
merkillinen  paikkakunta,  sillä  se  merkitsee  , kuningas- salia**.  Rudbeck  on 
ehkä  ensimäinen,  joka  on  yhdistänyt  Turkti-nimen  Adam  Bremeniläisen 
mainitsemaan  Turci-kansaan.  Kun  tämä  asettaa  turkkilaiset  Suomen  ja 
Venäjän  rajoille,  ja  samoin  eräs  arapialainen  maantieteilijä  nimellä  Thorc 
tarkoittaa  koko  pohjois-Ven^'ää  ja  Suomeakin,  niin  huomauttaa  Rudbeck 
että  yhtäpitävästi  tämän  kanssa  suomalaiset  vielä  nimittävät  pääkaupunki- 
ansa (Abo)  ^Turco*.  Adamin  mainitsemat  „Wirri^  (nykyään  luetaan  Mirri) 
ovat  taas  Virolahden  asukkaat.  Äyräpään  nimi  on  tietysti  asetettava 
yhteyteen  Europan  kanssa.  Viipurin  nimen  löytää  hän  jo  Eddasta  Völus- 
pasta.  Se  merkitsee  pyhää  paikkaa,  johon  kaikki  turvautuvat.  Tässä  yhte- 
ydessä hän  myöskin  joutuu  puhumaan  Viipurin  pamauksesta  ja  esiintuo 
Olaus  Magnuksen  tunnetun  kertomuksen  siellä  olevasta  luolasta,  josta 
syntyy  tavaton  pamaus,  kun  siihen  joku  eläin  heitetään.  Mutta  Rudbeck 
on  sen  ohella  itse  kuulustellut  asiaa  joiltakuilta  henkilöiltä,  jotka  äsken 
olivat  paikalla  käyneet,  ja  he  kertoivat  että  linnan  muuriin  on  muu- 
rattu suuri  kattila,  ja  kun  pamauksen  piti  tapahtua,  lyötiin  kattilaan  isolla 
ukkosen  jumalalle  vihityllä  vaski  vasaralla.  Tästä  vasarasta  tietää  myöskin 
Saxo  kertoa.  On  tosin  väitetty  tuon  kattilan  olleen  Jomnessa  Pommerissa, 
mutta  se  on  erehdystä.  Toisessa  paikassa  Rudbeck  kertoessaan  lappalais- 
ten y.  m.  taikakeinoista  kulkea  ilman  kautta  esiintuo  vertaukseksi  Knut 
Possen  palvelijan,  joka  yhdessä  päivässä  kulki  Viipurista  Tukholmaan 
siellä  olevan  hallitsijan  puheille. 

Lopuksi  Rudbeck  parissa  paikassa  puhuu  Ahvenanmaasta,  josta 
antamansa  tiedot  ovat  vähemmin  kummalliset  kuin  edellä  mainitut.  Hän 
huomauttaa  Ahvenanmaan  merkitystä  jo  muinaisaikoina  yleisenä  kulkutienä 
Ruotsista  itä-Europaan ;  sitä  tietä  kaikki  ruotsalaisten  siirtymiset  Itämeren 
yli    tapahtuivat.     Tämän    todistukseksi    luetellaan  Ahvenanmaan  satamat, 

ensi  sijassa  Jomalan  pitäjässä  Jomala-ö,  „joka  myöskin  sanotaan  Konungsön, 
jossa  kuninkaan  oma  satama  laivoilleen  oli^.  Tämä  voisi  olla  varsin  intres- 
santti  tieto,  mutta  koko  tämä  väite  perustunee  vain  Rudbeckin  omiin 
sanansaivarteluihin.  Toisessa  paikassa  hän  luettelee  niitä  kulkureittejä, 
joita  hänen  aikoinaan  käytettiin  Ruotsista  Suomeen.  Asegärd  Ahvenan* 
maalla,  Saltviikissä,  mainitaan  todistuksena  aasain  entisestä  olosta  näillä 
seuduin. 

Mitä  yleensä  suomensukuisiin  kansoihin  ja  niiden  alkuperään  tulee, 
sanoo  Rudbeck,  että  ne  näyttävät  tulleen  nykyisille  asuinsijoilleen  idästä- 
päin  Ob-,  Volga-  ja  Don-jokien  yli.  Niihin  kuuluvat  lappalaiset,  virolai- 
set, bjarmit  ja  slaavilaiset (!),  joiden  viimeksimainittujen  joukkoon  oppineet 
lukevat  myöskin  venäläiset,  puolalaiset,  unkarilaiset  (!),  böömiläiset  ja 
moldaulatset  (!).  Toisessa  paikassa  sanotaan  samojeedit  lappalaisten  suku- 
laisiksi. Muista  suomensukuisista  kansoista,  kuin  lappalaisista  ja  suoma- 
laisista, ei  Rudbeck  teoksessaan  enemmältä  puhu.  Ainoastaan  tsheremis- 
seistä, joiden  yhteydessä  silloin  mainitaan  mordvalaisetkin  ja  votjakit,  tava- 
taan muutama  mainittava  tieto.  Tsheremissit  ovat  muka  vanhat  sauro- 
matit.  Todistukseksi  esiintuodaan  sitaatti  AI.  Guagninuksen  ^Moskovan 
kertomuksesta^.  Hän  kertoo  mainittujen  kansojen  elävän  suurissa  metsissä, 
osaksi  muhamettilaisina,  osaksi  piimän  mitään  jumalaa **;  kaikki  he  ovat 
rosvoja  ja  ryöväreitä  sekä  käyttävät  kaikenlaisia  loitsuja  ja  noitatemppuja. 
He  syövät  petojen  lihaa  ja  hunajaa,  mutta  harvoin  leipää.  Kaikki  niin 
miehet  kuin  naisetkin  ovat  taitavia  ampujia,  eivätkä  he  anna  lapsillensa 
ruokaa,  ennenkuin  nämä  ovat  ampuneet  heille  asetettuun  pilkkaan.  He 
juoksevat  myöskin  suksilla  tavattoman  nopeasti,  niin  että  saavuttavat  met- 
sän eläimet,  samoin  kuin  bjarmit  (lappalaiset),  joista  kirjoittaja  ennen  on 
puhunut  ja  jotka  ovat  kolmen  kyynärpään  pituiset.  Verrattaessa  tätä 
kertomusta  Schefferuksen  ja  Peter  Classonin  antamiin  tietoihin  huomataan 
selvästi  että  tsheremissit  ovat  lappalaista  alkuperää,  Lapista  tai  Karjalasta 
lähteneitä.  Myöskin  nimi  on  suomalainen,  sillä  Zere  (=  etelä  !)  ja  mies 
ovat  suomen  kieltä.  Tämän  kansan  nimi  esiintyy,  Rudbeckin  mukaan, 
myöskin  ruotsalaisessa  lastenleikissä,  jossa  lauletaan :  „Nu  kommer  Simon 
sälle,  Nu  komma  Sörmännen  alle**,  sillä  Sörmännen  ovat  juuri  tsheremis- 
sit, „mies^  on  vain  käännetty  „männen^.  Mutta  Rudbeck  antaa  myöskin 
omintakeisia    tietoja    tsheremissien    kielestä    erään    kirjeen    perustuksella, 


538  Kustavi  Grotenfelt. 


jonka  ^Monsieur  Brenner  Kasanista  ^  on  kirjoittanut  veljelleen  Kun.  Maj: in 
Miniateurille  Elias  Brennerille.*'  Kirjoittaja  näyttää  niillä  olevan  sekakieli, 
jossa  on  sekä  suomalaisia  että  skyytalaisia  (se  on  ruotsalaisia)  sanoja. 
Niin  esim.  on  ruotsin  Gud  heillä  Jomala,  hand  =  kcetti,  näsa  =  nen, 
fonster  =  okna,  sko  =  kceng,  eld  =  thule,  dricka  =  joka,  bastu  = 
porti,  j.  n.  e.  Sen  ohessa  on  lapinkielisiä  sanoja,  niinkuin  yxa  =  oivis, 
hufvud  ==  pialli,  ora  =  pillix,  stä  upp  =  kimele.  Mutta  sitten  tavataan 
myöskin  ruotsalaisia  esim.  maren  =  man  (mies),  oerla  =  arla  (aikai- 
sin) y.  m. 

Suomen*  (ja  lapin-)  kielisissä  sanansaivarteluissaan,  joista  ylempänä 
on  esimerkkejä  nähty,  oli  Rudbeck  vielä  rohkeampi  kuin  ruotsinkielisissä, 
johon  tietysti  hänen  täydellinen  suomen  kielen  tietämättömyytensä  oli 
syynä.  Niin  esim.  hän  tietää  että  »thamus**  suomeksi  merkitsee  aurinkoa  ja 
tammikuu  auringönkuuta,  vastaten  itämaisilla  kansoilla  ollutta  tammuz- 
kuuta.  Tämän  tiedon  näyttää  hän  perustavan  Tillandzin  kasviluettelosta 
esiintuomaansa  yrtin  nimeen  „Wallitzamus  Crunu",  jossa  muka  »tzamus^  (!) 
jollain  lailla  tulisi  aurinkoa  merkitsemään.  Ruotsalaisia  Rudbeckin  mukaan 
suomalaiset  nimittävät  Msal^samiehiksi**,  Paholaista  he  sanovat  mustaksi- 
pukiksi  eli  pukiksi.  Lappalaisten  jumalan  nimitys  passe  eli  |basse  verrataan 
kreikan  basileus  sanaan,  ja  ruotsin  kielessä  olevaan  basse-sanaan,  joka 
muka  merkitsee  kuningasta  ja  isoja  otuksia,  „ jotka  tahtovat  toisia  val- 
lita^. Erittäin  laaja  suomenkielisten  sanojen  luettelo  tavataan  siinä, 
missä  useita  kieliä  verrataan  muinaisen  Foinikian  kielen  jättöihin,  sen 
alkuperän  selvittämiseksi  (UI  osan  sivuilla  719  seurr.).  Kolme  ker- 
taa esiintyy  tässä  luettelossa  »Kalevan  poika**  merkitsemässä  jättiä  tai 
urosta.  Nähtävästi  ovat  suomalaiset  sanat  yleensä  otetut  Florinuksen 
sanakirjasta,  johon  Rudbeck  muutenkin  viittaa.  Mutta  on  siinä  kuiten- 
kin semmoisiakin,  joita  tuskin  on  voitu  saada  Florinukselta  tai  muista 
painetuista  lähteistä  ja  jotka  siis  viittaavat  siihen  että  hän  tässä  suhteessa 
on  käyttänyt  jonkun  henkilön  suullista  apua.  Niin  esim.  käännetään  Ida- 
lion,  ruotsiksi  Idalund,  suomeksi  „ iloinen  metsä,  äidin  lecto**  (painovirheen 


^  Henrik  B.,  josta  tässä  on  puhe,  ja  joka  1697  Rnotsin  lähettilään  Pabri- 
ciuksen  kanssa  lähti  matkalle  Persiaan,  ei  ollut  Elias  Brennerin  veli  vaan  or- 
pana; hän  kuoli  kunink.  kirjastonhoitajana  1732.  Eräs  intressantti  Elias  Bren- 
nerin kirje  Rudbeckille  tästä  asiasta  on  painettuna  „ Den  Svenska  Mercurius" 
nimiseen  aikakauslehteen  v.  1757. 

kautta  on  viimeisestä  sanasta  vielä  syntynyt  jucto!);  bare,  ruotsiksi  väre, 
on  »olkonin**  (olkoon  niin)  j.  n.  e. 

Rudbeckin  esitys  on  missä  hän  yksityisseikkojen  pa^oudelta  ylei- 
sempään keskusteluun  pääsee  elävää,  pontevaa  ja  mehevää.  Todisteluis- 
saan on  hän  sangen  kekseliäs.  Puhuessaan  esim.  Melanklainien  kansasta, 
joka  muka  Herodoton  kertoen  kävi  mustiin  puettuna  ja  siitä  oli  nimensä 
saanut,  hän  sanoo  tämän  kertomuksen  sopivan  Pohjolan  kansoihin,  koska 
siellä  talvisin  pimeänä  aikana  kaikki  vaatteet  näyttävät  mustilta!  Hän  on 
ensimäisiä,  jotka  ovat  panneet  huomiota  Ruotsin  rikkaihin  muinaisjään- 
nöksiin ja  kaivauksilla  koettaneet  niihin  valoa  luoda.  Atlanticassaan  kuvaa 
hän  useampia  muinaisesineitä.  Mielellään  hän  muinaisuudelle  vertauskoh- 
daksi asettaa  jonkun  seikan  tai  jutun  elävästä  maailmasta,  omalta  ajalr 
taan.  Ylempänä  on  jo  esiintuotu  muutama  esimerkki  siitä.  Samalla  tavoin 
Rudbeck  koetti  personallisella  kokemuksella  lisätä  ainevarastoansa.  Hän' 
kuulusteli  esim.  talonpoikaisvanhuksia  ottaaksensa  selvän  siitä,  mitä  tietoja 
ja  mielipidettä  heillä  oli  ajanluvun  laskemisesta.  Muodostaaksensa  itsellensä 
käsityksen  siitä,  miten  Ptolemeuksen  maantieto  kuulopuhefden  mukaan 
syntyi,  kutsui  hän  ylioppilaat  kokoon,  kyseli  heiltä  missä  ilmansuunnassa 
ja  etäisyydessä  toisistaan  eri  paikkakunnat  olivat  sekä  piirusti  sen  mukaan 
kartan.  »Ja  vaikkapa  minulla  silloin  oli  apuna  Bureuksen  maankartta,  syntyi 
sittenkin  kummallinen  otus,  kun  jokaisen  kertomuksen  mukaan  asetin 
toisen  paikkakunnan  tuohon,  toisen  tähän.  Kuinka  olisi  Ptolemeus  parem- 
min osunut,  joka  eli  Egyptissä  ja  muutamien  vanhojen  kirjoittajain  teoksiin 
sekä  toisten  kertomuksiin  nojaumalla  parhaimpansa  mukaan  maalaili  taulu- 
jansa.** 

Hänen  polemiikkinsa  oli  enimmiten  leikillinen  ja  voisi  olla  opiksi 
meidän  aikakautemme  riitapukareille.  Niin  hän  esim.  muutamalle  arvosteli- 
jalle ja  epäilijälle  vastaa  seuraavaan  tapaan.  Eräs  oppinut  mies,  joka  muuten 
on  Atlanticaani  kiittänytkin,  on  kuitenkin  arvellut,  että  olen  liiaksi  muilta 
kuninkailta  ja  mailta  heidän  maineensa  riistänyt.  Mutta  hän  ei  näy  tietä- 
neen mitä  nimeni  Olf  merkitsee  (se  merkitsee  näet  sutta)  Enpä  olek- 
kaan  muuta  ryöstänyt,  kuin  mitä  totuus  vaatii  ja  minkä  muut  maan  osat 
nyt  4,000  vuotta  ovat  Ruotsilta  ryöstettynä  pitäneet.  Olen  jättänyt  jokai- 
selle vapauden  tulla  Ruotsiin,  —  vieläpä  tapahtukoon  se  minun  kustannuk- 
sellani, jos  hän  huomaa  jotain  vääräksi  siitä  mitä  olen  valoon  saattanut, 
—  ja  täyden  vallan  peruuttaa,  minkä  pätevillä  syillä  voi,  kuitenkin  vasta 

kun  hän  on  lukenut  Atlanticani  10  kertaa  läpi.  Ja  mahdollista  on,  että 
täytyy  se  lukea  20:kin  kertaa,  ennenkuin  oikein  muistaa  kuinka  kaikki 
syyt  liittyvät  toisiinsa.  —  Täytyy  tunnustaa  Rudbeckin  täten  riittävällä 
tavalla  suojelleen  itsensä  rahallisilta  tappioilta. 

Kaikella  haaveilullaan  ja  suuruuden  tavoittamisellaan  tekee  Atlantica 
kuitenkin  lukijaan  piken\min  miellyttävän  kuin  vieroittavan  vaikutuksen. 
Että  kirjoittaja  itse  oli  lujasti  vakuutettu  haaveittensa  todenperäisyydestä 
ja  uskoi  taistelevansa  syrjäytetyn  totuuden  puolesta,  sitä  ei  käy  epäile- 
minenkään. Voidaan  sanoa,  että  hänen  erehtymisensä  siten  on  vielä  surul- 
lisempi,  koska  se  on  todistus  totuuteen  pyrkivän  ihmisjärjen  riittämättö- 
myydestä. Tämä  ei  kuitenkaan  ole  nähdäkseni  oikein.  Ei  ole  kukaan 
ihminen  erehtymätön,  ei  suurinkaan  nero,  ja  parasta  niin  on.  Ihmisen 
elämä  maan  päällä  on  pyrkimys  päämäärään  päin,  eikä  sen  saavuttaminen. 
Se,  joka  vilpittömästi  on  siihen  pyrkinyt,  töin  tai  aattein,  hän  on  hyvin 
suorittanut  tehtävänsä.  Ja  niin  on  Rudbeckin  työ  epäilemättä,  vaikka 
hän    erehtyi,   ollut  askel  totuutta  kohti,  ja  on  ollut  k^hoituksena  muille. 

Suomessa  ei  ole  Atlanticaa  paljon  tunnettu,  vaikka  se,  kuten  yllä- 
kerrotusta näkyy,  meidänkin  maata  koskettelee.  Suomellekin  ja  Lapin  rau- 
koille rajoille  olisi  auennut  muistorikas  menneisyys,  jos  Atlantican  mieli- 
johde olisi  näyttäynyt  oikeaksi.  Niin  ei  ollut.  Jupiter,  Bakkhos,  Herkules 
y.  m.  eivät  olleet  Lapista  tai  Kemistä  aurinkoisemmille  maille  lähteneitä 
suuria  valloittajia,  jotka  siellä  sitten  saavuttivat  jumalallisen  kunnioituk- 
sen.  Ja  yhtä  pettäviä  olivat  muut  mietteet  ja  väitteet  Pohjolan  ikivanhasta 
sivistyksestä.  Mutta  sittenkin  tarjoaa  Olof  Rudbeckin  työ  meillekin  viehä- 
tystä, näyttämällä  mitä  siihen  aikaan  meidän  maastamme  ajateltiin.  Ja  ehkäpä 
sortuneiden  pylväskaarien  raunioista  tulevaisuuden  tiedekin  löjrtää  jonkun 
sirpaleen,  jonka  se  voi  liittää  uuteen  temppelirakennukseensa  ja  omak- 
sensa tunnustaa. 


M 

«, 

Kuva  I. 


Kaukovalokuvauksesta. 

Kirjoittanut 
G.  Melander. 


Jo  vuosikymmeniä  sitten  syntyi  toivo  voida  sähkölennätinlaitoksen 
avulla  lähettää  kopioita  käsikirjoituksista,  kuvista  y.  m.  paikasta  toiseen. 
Käsikirjoituksen  lähettämisellähän  olisi  suuri  merkitys  kauppa-  ja  oikeus- 
jutuissa. Kuvien  nopea  levittäminen  on  taas  nykyisen  poliisilaitoksen 
ja  kuvalehtitoimituksen  elinehtoja.  ^ 

Esilletuoduista  „kopiolennätin*ehdoituksista  on  Gasellin  pantele- 
grafi  ensimäisiä  käytännöllisiä  koneita.  Kuvan  lähettäminen  perustuu 
tässä  sähkövirran  kemiallisiin  vaikutuksiin.  Lähetysasemalla  piirretään 
kuva  eristävällä  hartsiliuoksella  metallilevylle.  Tätä  levyä  vastaan  koh- 
tisuora metallipuikko  liikkuu  edestakaisin  levyn  pintaa  myöten.  Kun 
levy  samaan  aikaan  siirtyy  suuntaan,  joka  on  kohtisuora  puikon  liike- 
suuntaa kohtaan,  niin  tämä  puikko  tulee  tähitellen  kulkeneeksi  jokaisen 
levynosan  ylitse.  Niissä  paikoin,  joissa  metallilevy  tällä  lähetysasemalla 
on  paljas,  pääsee  patterin  sähkövirta  koko  voimallaan  kulkemaan  pui- 
kosta levyyn  ja  siitä  ulkojohtoon,  mutta  niissä  paikoin,  missä  hartsiker- 

ros  on  metallilevyllä,  estää  tämä  hartsi  virran  kulkua,  ja  puikon  kul- 
kiessa tämmöisen  paikan  ylitse  heikkonee  virta  ulkojohdossa.  Vas- 
taanottoasemalla on  verisuolaliuokseen  lioitettu  paperilevy  metallilevyllä. 
Metallipuikko  kulkee  kellokoneiston  vaikutuksesta  aivan  samalla  tapaa 
tämän  metallilevyn  ylitse  kuin  metallipuikko  lähetysasemalla.  Säh- 
kövirta jakaa  verlsuolaliuoksen  kemiallisesti  ja  synnyttää  »Berlinin 
sinisen''    nimellä   tunnetun    väriaineen.     Kun  virralla  on  koko  voimansa, 

jättää  siis  metallipuikko  vas- 
taanottoasemalla jälki  nään  si- 
nisiä keskenään  yhdensuuntai- 
sia viivoja.  Niissä  paikoin 
taas,  missä  heikontunut  sähkö- 
virta kulkee  puikosta  levyyn, 
ei  synny  yhtään  tahi  kovin 
vähän  Berlinin  sinistä,  ja  pa- 
peri jää  näistä  paikoin  suurem- 
massa tahi  pienemmässä  mää- 
rässä valkeaksi.  Kopioitu  kir- 
joitus saadaan  siis  valkealla 
piirustetuksi  siniselle  pohjalle. 
Tämän  koneen  pääehto  on  se, 
että  metallipuikot  kulkevat 
aivan  samalla  tapaa  metallile- 
vyjen ylitse  molemmilla  ase- 
milla. Se  saatiinkin  jokseen- 
kin suurella  tarkkuudella  täy- 
tetyksi. Tämän  kaltainen  kone  vaikutti  jonkun  aikaa  Parisin  ja  Lyonin 
välillä,  mutta  se  hävitettiin  pian,  koska  etenkin  kuvat  tulivat  karkeita. 
Samanlaisia  kokeita  on  jatkettu  toiseenkin  suuntaan. 

Vuonna  1817  oli  ruotsalainen  kemisti  Berzelius  keksinyt  uuden 
alkuaineen,  jota  hän  nimitti  seleniksi  (kreikkalaisesta  sanasta  .selene=kuu), 
koska  se  oli  sukua  vähän  aikaisemmin  keksitylle  alkuaineelle  tellurille 
(kreikkalaisesta  sanasta  tellus  =  maa).  Vasta  vuonna  1875  huomattiin, 
että  selenillä  oli  merkillinen  ominaisuus.  Kiteytyneessä  muodossa  muut- 
taa se  näet  sähköjohtokykyään  siinä  määrin  kuin  sitä  valaistaan.  Jos 
valaisematon  selenilevy  asetetaan  sähkövirtajohtoon,  niin  se  estää  virran- 


Kuva  2,    Kaukovalokuva  Saksan  kruunun- 
prinssin muotokuvan  mukaan. 


Kuva  3.    Mmik&Pahkfnia  murenneiiuna  (vrt.  kutftf  ^J, 

kulkua.  Mutta  kun  selenilevyä  valaistaan,  kasvaa  sen  sahköjohtokyky. 
Sähkövirta  pääsee  nyt  kulkemaan  johdon  läpi,  ja  tämän  sähkövirran 
voimakkuus  kasvaa  samassa  määrässä  kuin  valon  voima. 

Useimmat  kokeet  käyttää  tätä  selenin  ominaisuutta  «kopiolennä- 
tin^^laitosta  varten  ovat  kohdanneet  suuria  vaikeuksia.  Vasta  tänä 
vuonna  on  Munchenin  yliopiston  professori  A.  Korn  keksinyt  keinon, 
jonka  avulla  voi  saada  käsikirjoituksia  ja  kuvia  kopioiduiksi  suuriltakin 
etäisyyksiltä.  Tämä  Kornin  ^kaukovalokuvaus**,  nk.  hän  sitä  nimittää,  on 
jo  herättänyt  huomiota,  ja  toivottavasti  tulee  se  saamaan  suuren  merkityk- 
sen jokapäiväisessä  elämässä. 

Kaukovalokuvauslaitoksessa  on  lähetyskone,  johon  asetetaan  ko- 
pioitava  kirjoitus  tahi  valokuva,  ja  vastaanottokone,  jonka  kautta  kuva 
tulee  kopioiduksi.  Molemmat  koneet  ovat  yhdistetyt  johtolangalla,  se  on 
asemia  yhdistävä  ulkojohto.  Kuva  1  selvittää  pääpiirteissään  koneen 
vaikutustavan. 

Lähetyskoneessa  A  on  lasisylinteri  c,  joka  voi  pyöriä  akselinsa  a 
ympäri.  Sylinteriä  pyörittää  pieni  sähkömoottori  antaen  sille  erittäin  ta- 
saisen kiertonopeuden.  Kun  sylinteri  on  kiertänyt  kierroksen,  on  se 
samassa  noussut  yhden  millimetrin  ylöspäin.  Lasisylinteri  n  pinnalle 
kiinnitetään  ohuelle  selluloidilevylle  (filmille)  valokuvattu  käsikirjoitus 
tahi  kuva,  joka  on  kaukovalokuvattava.  Sylinterin  vieressä  olevasta 
Nernstin  sähkölampusta  n  tulevat  säteet  kootaan  linssin  /  avulla,  niin 
että  ne  leikkaavat  toisiaan  filmin  kuvapinnalla.  Lasisylinteriä  ynnä  ko- 
neeseen kuuluvaa  selenilevyä  ympäröi  valoa  pidättävä  laatikko,  ainoas- 
taan linssin  kokoama  valo  pääsee  pienen  aukon  kautta  tämän  laatikon 
sisään. 

Kuljettuaan  senjälkeen  itse  filmin  ja  lasisylinterin  läpi  kohtaa  ky- 
symyksessä oleva  valokimppu  kuvastimen  sp^  joka  sen  heijastaa  sylin- 
terin alla  olevaa  selenilevyä  s  kohtaan.  Tämä  selenilevy  kuuluu  ulko- 
johtoon,  joka  yhdistää  lähetyskoneen  vastaanottokoneeseen  M  ja  johon 
sähköpatteri  b  synnyttää  virtaa. 

Kun  sylinteri  noustessaan  kiertää  akselinsa  ympäri,  niin  linssin 
kokoaman  valokimpun  huippu  tulee  kulkemaan  korkkiruuvin  muotoista 
tietä  filmin  pinnan  ylitse.  Joka  pisteessä  tällä  matkallaan  kohtaa  va- 
lokimppu jonkun  osan  valokuvasta,  joka  suuremmassa  tahi  pienemmässä 
määrässä  pidättää  valonsäteitä.     Kuvastimen  kautta  selenilevylle  heijaste-. 


Kauk  ovalokn  vauksesta. 

Kuva  4.     Ensimäifun 
Baijerin  prinssin-hallit- 
sijan kaukovalokuva. 


tun  valon  voimakkuus  tulee  siis  yaihtetemaaa  scm 
mukaan,  kuinka  musta  kysymyksessä  ol^ya  valo- 
kuvan kohta  on.  Kun  %selenin  johtokyky  ta^s 
riippuu  siitä  valomäärästä,  joka  sille  .lank0)^, 
niin  voi  helposti  ymmärtää,  että  virta  ulkojot^ 
dossa  on  sitä  voimakkaampi,  kuta  läpinäkyvämpri 
vastaava  kohta  valokuvassa  on.  Tätä  sähkö vir^ 
ran  vaihtelua  käytetään  kuvan  aikaansaamiseksi 
vastaanottokoneessa. 

Vastaanottokoneen  pääosa  on  myöskin  lasisy- 
linteri  a  (kuva  1),  joka  pyörii  akselinsa  c  ympäri. 
Aivan  samanlainen  sähkömoottori  kuin  lähetysase- 
malla panee  vastaanottoasemallakin  lasisylinterin 
pyörimään,  ja  se  antaa  tälle  sylinterille  aivan 
samanlaisen!  kiertymisnopeuden.  Vastaanottoaseman  lasisylinterin  ympäri , 
on  kääritty  valaisematon  valokuvausfilmi  (valonarka  selluloidilehti),  jolle 
nyt  kopioitava  kuva  tulee  kopioi- 
duksi osa  osaltaan  sen  mukaan 
kuin  niitten  vaikuttamat  sähkö- 
virrat saapuvat  vastaanottokonee- 
seen.  Tämäkin  sylinteri  on 
suljettu  valoapitävään  kuoreen. 
Kuoressa  olevan  pienen  aukon 
kautta  pääsee  valo  4cuoren  ulko- 
puolella olevasta  Nernstin  lam- 
pusta n  vaikuttamaan  valonar- 
kaan kalvoon.  Matkallaan  lam- 
pusta kalvoon  kulkee  valo  lins- 
sin kautta  ja  tulee  siten  kootuksi 
yhteen  ainoaan  pisteeseen  kal- 
volla. Jotta  valaistuksen  voimak- 
kuus saataisiin  vaihtelemaan  ul- 
kojohdon  sähkövirran  voimak- 
kuuden mukaan,  ovat  säteet,  en- 
nenkuin ne  kohtaavat  valonarkaa 
kalvoa,  pakoitetut  kulkemaan  var- 


Kuva  5. 


Toinen  Baijerin  prinssin-hallitsijan 
kaukovalokuva. 

jostiniaitoksen  kautta.  Tämä  varjostinlaitos  perustuu  magneettien  kykyyn 
muuttaa  vapaasti  ripustettujen  sähköjohtojen  suuntaa.  Yksi  osa  johdosta 
on  sentäbden  ripustettu  voimakkaan  magneetin  poolien  väliin.  Kun 
sähkövirta  kulkee  johdon  kautta,  poikkeaa  magneetin  poolien  välillä  oleva 
johdon  osa  sitä  enemmän,  kuta  voimakkaampi  virta  on.  Samaan  johto- 
langan osaan  on  kiinnitetty  aluminiosta  tehty  varjostinlaitos,  joka  liik- 
keittensä  kautta  saattaa  valonaralle  levylle  lankeavan  valon  vaihtelemaan 


Kuva  6.     Kaukovalokuva  Edvard  VlJ:n 
muotokuvan  mukaan. 


Kuva  7.     Professori  A.  Korn.     Hänen  itsensä 
kehittämän  kaukovalokuvan  mukaan. 


samalla  tapaa,  kuin  lähetysasemaita  tuleva  sähkövirta  vaihtelee.  Kopioi- 
tavan kuvan  vaikuttamat  valaistus  vaihtelut  selenilevyllä  synnyttävät,  niin- 
kuin jo  on  sanottu,  vastaavia  vaihteluja  sähkövirrassa.  Tämä  virta  vuo- 
rostaan laskee  varjostinlevyn  kautta  juuri  sen  valomäärän  vastaanotto- 
aseman valonaralle  levylle,  mikä  vastaa  kopioitavan  kohdan.  Kun  vas- 
taanottokoneessa  sylinteri  nousee  pyöriessään  akselinsa  ympäri,  niin  lam- 
pun synnyttämä  valopiste  tulee  kulkemaan  pitkin  korkkiruuvin  muo- 
toista viivaa  tämän  levyn  ylitse.  Valopisteen  vaikutus  valonarkaan  le- 
vyyn   riippuu    valon  voimakkuudesta.     Täten  saadaan  tiheästi    piirrettyjä 


Kaukovalokuvauksesta. 

keskenään  yhdensuuntaisia  mustia  viivoja,  jotka  ovat  leveimmät  ja  voi- 
makkaimmat niissä  paikoin,  missä  kopioitava  kuva  on  tumma,  mutta 
erittäin  heikot  alkuperäisen  kuvan  valoisissa  paikoissa.  Saatu  kopio  ei 
tule  olemaan  mikään  yhtenäinen  kuva,  vaan  se  on  tarkasti  katsottuna 
kokoonpantu  yhdensuuntaisista  viivoista,  joilla  on  paikasta  paikkaan  vaih* 
televa  tummuus.  Kaukaa  katsottuina  tahi  pienennettyinä  tekevät  ne 
kuitenkin  tavallisen  kuvan  vai- 
kutuksen. Kuva  2  näyttää 
kaukovalokuvan  Saksan  perin- 
töruhtinaasta,  ja  kuva  3  esittää 
saman  kuvan  suurennettuna  ja 
pienennettynä. 

Korn  teki  ensi  maiset  ko- 
keensa vuonna  1904  telefooni- 
johdolla Miinchenistä  Nurn- 
bergiin  ja  sieltä  taas  takaisin 
Miincheniin.  Kuvan  kopioi- 
miseen tarvittiin  silloin  noin 
40  minuuttia.  Nämät  ensimäi- 
set  kuvat  olivat  kuitenkin 
hyvin  vaillinaisia.  Korn  huo- 
masikin, että  tämä  pääasialli- 
sesti riippui  siitä,  etteivät  sy- 
linterit molemmilla  asemilla 
liikkuneet  aivan  samalla  tapaa. 
Monen  kokeen  jälkeen  sai  hän 
kuitenkin  sylinterit  pyörimään 
aivan     tasaisesti    ja     samalla 

nopeudella.  Voitettuaan  muitakin  vaikeuksia,  jotka  aiheutuivat  siitä, 
ettei  selenilevy  muuta  vastustaan  aivan  samassa  silmänräpäyksessä  kuin 
valon  voimakkuus  muuttuu,  saavutti  Korn  nykyiset  tuloksensa.  Kuvat 
4  ja  5  esittävät  samaa  Baijerin  prinssin-hallitsijan  kuvaa  kopioituna  1904 
ja   1906. 

Kuva  5  samaten  kuin  kuningas  Edvard  VII:n  kuva  (6)  on  ko- 
pioitu 11  ^/s  minuutissa  1500  kilometrin  pitkällä  johdolla.  Pisin  käy- 
tetty   matka    on    1800    kilometriä,   ja  lyhyin  aika,  jossa  kuvaa  (13X18 


Kuva  8,     Kaukovalokuva  presidentti  Fallieresin 
muotokuvan  mukaan. 

t^m.)  on  kopioitu,  on  6  minuuttia.  Kuva  7  esittää  kaukovalokuvan  pro- 
fessori Kornista  itsestään. 

Huomattavaa  on,  että  sähköjohdon  täytyy  saada  pysyä  aivan  häirit- 
semättä kopioimisen  aikana.  Kun  kuva  8,  joka  esittää  presidentti  Falli^resia, 
kopioitiin  telefoonijohdolla  Parisista  Lyoniin  ja  Lyonista  Parisiin,  niin 
eräs  telefoonineiti[  Parisissa  katkaisi  erehdyksestä  johdon  12  sekunniksi. 
Tämä  erehdys  tulikin  kohta  näkyviin  kuvassa  kirjavana  juovana,  joka 
kulkee  presidentin  oikeanpuolisen  korvan  kohdalla. 

Kysymyksessä  oleva  keksintö  on  herättänyt  paljon  huomiota.  Rans- 
kalainen kuvalehtiyhtiö  L'Illustration  on  jo  ostanut  oikeuden  yksin 
saada  käyttää  keksintöä  Ranskassa  ja  pystyttää  tämmöisiä  kopioimisjoh- 
toja  muissakin  maissa,  paitsi  Saksassa.  Munchenin  ja  Berlinin  välille 
rakennetaan  nyt  jo  kaukovalokuvausjohtoa,  ja  ennen  pitkää  on  englanti- 
lainen lehti  Times  Lontoossa  kaukokuvavaihdossa  Parisin  lehden  Mati- 
nin  kanssa.  Kauko  valokuvaus  onkin  tärkeä  kuvalehdille.  Se  tarjoaa 
niille  keinon  levittää  kuvia  melkein  yhtä  nopeasti  kuin  sähkösanomia 
levitetään.  Kuva  merkillisestä  tapauksesta  tulee  täten  perille  samaan  ai- 
kaan kuin  itse  tieto  tapahtumasta.  Yleisö  saa  siis  kuvat  silloin,  kun 
sen  uteliaisuus  on  korkeimmillaan  ja  sen  ostohalu  suurin.  Tämä  mer- 
kitsee paljon  liikekeskuksissa,  ja  sillä  voi  suuria  rahoja  ansaita. 


^<E>-^- 

Friedrich  Nietzschen  ,,Zarathustra^^  ^ 

Kirjoittanut 
V.  Tarkiainen. 


Faustin  tapaisten,  väsymättä  ylöspäin  pyrkivien  sielujen  voimakasta 
elämänkaipuuta  ei  19:s  vuosisata  kaikesta  henkisestä  edistyksestään  ja 
aineellisesta  hyvinvoinnistaan  huolimatta  ole  jaksanut  tyydyttää.  Ajan 
parhaimmatkin  saavutukset  ovat  näyttäneet  pieniltä  ja  keskeneräisiltä,  kun 
niille  on  asetettu  tuo  suuri  vaatimus:  kaikki  tai  ei  mitään.  Ja  ihmisten 
suuri  enemmistö,  kansa,  joka  ajatuksineen  ja  ihanteineen  muodostaa  ym- 
päröivän ilmapiirin,  on  pysynyt  yhä  niin  tukahduttavan  epävapaana, 
vanhoillisena  ja  liikkumattomana,  että  suurimmat  ajan  runoilijoista  ovat 
tunteneet  tarpeen  vyöttäytyä  taisteluun  sen  ahtautta  ja  puolinaisuutta  vastaan. 
Niin  teki  esim.  Ibsen,  joka  vakaasti  harkiten  piirsi  kilpeensä  tuon  pal- 
jon puhuvan  tunnussanan:  kansanvihaaja.  Ja  täynnä  myrsky-  ja  kiihko- 
mieltä ryntäsi  esiin  Friedrich  Nietzsche  ja  sinkosi  maailmaan  suuren  in- 
honsa ja  ikävänsä  taistelusanassaan :  yli-ihminen. 

Kirjassaan  „Näin  puhui  Zarathustra '^y  joka  syntyi  vuosina  1883 — 85, 
hän  laulaa  hymnejä  suuruuksille,  neroille  tekojen,  tunteiden  ja  ajatusten 
maailmassa.  Yli-ihminen  merkitsee  siinä  ensi  sijassa  henkisen  aristokraa- 
tin ylenkatsetta    „roskaväkeä*,    »laumaa*,  noita  »aivan-liian-monia**  koh- 


*  Friedrich  Nietzsche,  Nam  puhui  Zarathustra,  Kirja  kaikille  eikä  ke- 
neliekäan.  Suomentanut  Aarni  Kouta.  Suomennoksen  tarkastanut  O.  Man- 
ninen.    Helsingissä- 1907.     Otava.  383  siv.  Hinta  5:—. 

taan,  jotka  nyt  kansoittavat  maan.  Ne  ovat  luodut  vain  sortumaan,  vai* 
mistamaah  tietä  tuleville.  Sillä  ihminen  ei  ole  mikään  päämaali,  vaan 
silta  ja  ylimeno  yli-ihmiseen.  »Ihminen  on  jotakin,  joka  on  voitettava! **  soi 
alituisena  kertosäkeenä  Zarathustrassa.  Samalla  hylkää  Nietzsche  kaiken 
nykyisen  yhteiskunta-  ja  sivistyselämän  alhaisena  ja  alentavana.  Paraskin 
siinä  on  inhoittavaa.  Valtio  ja  kirkko  ovat  kylmiä  hirviöitä,  ne  kun  pyr- 
kivät hävittämään  ihmisen  personallisuuden  ja  ovat  luodut  vain  »lau- 
moja^ varten.  Sivistys  on  neroilta  ja  keksijöiltä  varastettua  omaisuutta.  Op- 
pineisuus henkistä  hedelmättöm3ryttä.  Yli-ihminen  ei  anna  minkään  perin- 
näisen painaa  niskojaan,  kaikista  vähimmän  tuon  miedon,  valheellisen 
uskonnon,  jonka  ihmiset  ovat  itselleen  keksineet,  kieltäessään  kaiken  maal- 
lisen ja  houriessaan  tuonpuolista  elämää  ja  tuonpuolista  taivasta.  Yli-ih- 
miselle  ei  ole  olemassa  mitään  jumalaa.  Sillä  yjos  Jumala  olisi,  miten 
voisin  sietää  sen,  etten  itse  ole  Jumala.  Siis  ei  ole  mitään  jumalia*,  ajat- 
telee hän.  Hänelle  on  olemassa  maa  ja  ruumis  ja  niiden  terveet  vaatimukset. 
Kieltämällä  kaiken  yleisen  ja  entisen  on  yli-ihmfnen  saavuttava  täy- 
den yksilöllisen  vapauden,  vallan  kulkea  omia  teitään.  Ja  tästä  alkaa 
hänessä  suuri  myöntäminen,  uuden  luominen.  Hänen  suuri  elämänkai- 
puunsa  tahtoo  näet  uusia  muotoja  tässä  maailmassa.  Mutta  hän  ei  ole 
ulkonaisten  parannusten  harrastaja,  joka  pyrkisi  paikkaamaan  vanhaa  vaa- 
tetta :  valtiota  ja  yhteiskuntaa.  Ei.  Hän  tulee  särkemään  vanhat  taulut  ja 
kirjoittamaan  uudet,  arvioimaan  kaikki  sisäiset  arvot  uudestaan.  Hän 
rakastaa  elämää  vain  sen  korkeimmassa,  täydellisimmässä  muodossa,  jossa 
ihminen  elää  riemuiten  iankaikkisuutta  joka  hetki.  Jalouden  hän  aset- 
taa taas  kunniaan  ja  luo  uuden  aatelin  maan  päälle.  Tämän  aatelin 
tunnusmerkkinä  on  voima  ja  rohkeus.  Se  on  itse  oma  tuomarinsa,  syyt- 
täjänsä ja  tuomionsa  täytäntöönpanija  eikä  tunnusta  mitään  herraa  ylä- 
puolellansa. Ja  se  on  hallitseva  maan,  sillä  sitä  kannustamassa  on  vä- 
kevä tahto  valtaan  (Wille  zur  Macht).  Se  ottaa  itselleen  mitä  se  tahtoo. 
Mutta  kun  se  on  päässyt  onnensa  ja  voimansa  kukkuloille,  niin  se  saattaa 
astua  alas  laaksoihin  ihmisten  luo  ja  lahjoittaa  ylenpalttisuudestaan,  »jotta 
yksinäinen  kukkula  ei  iäksi  yksinäisyyteen  sulkeutuisi  ja  itseensä  tyy- 
tyisi; jotta  vuori  tulisi  laaksoon,  ja  korkeuden  tuulet  alankoihin **.  Tätä 
ei  yli-ihminen  kuitenkaan  tee  rakkaudesta  eikä  säälistä.  Sillä  rakkaus  olisi 
heikkoutta  ja  sääli  tungettelevaisuutta.  Vaan  hän  tekee  sen  terveestä  it- 
sekkäisyydestä,    »saadakseen  valtaa".     Tervettä  ja  puhdasta  on  näet  rak- 

kaus  omaan  minään  ja  elämään.  Ja  se  täysi  ja  terve  elämä,  jonka  po 
tenseerattu  ilmaus  yli-ihminen  on,  ei  ole  koskaan  sammuva,  vaan  on  pa- 
laava yhä  uudelleen  ja  uudelleen  iankaikkisesti.  „Ilo  näet  tahtoo  it- 
sensä, tahtoo  iäisyyttä,  tahtoo  takaisintuloa,  tahtoo  kaiken  iäti  itsensä  kai 
täiseksi. **  Elämän  suuri  myöntäminen  on  vienyt  Nietzschen  tähän  op 
piin  «kaiken  iankaikkisesta  takaisintulosta*^. 

Nietzsche  on  itse  selittänyt  Zarathustransa  tarkoituksen  Qoa  olen 
häntä  oikein  ymmärtänyt)  olevan  toiselta  puolen  vitsoa  ja  paljastaa  ajan 
heikkouksia:  „puhua  totta  ja  taitavasti  käyttää  nuolta,  se  on  per- 
sialainen hyve**,  toiselta  puolen  taas  osoittaa,  miten  yleisen  moraalin  on 
muuttuminen  yksityiseksi^  elämäksi,  jotta  se  ei  olisi  vain  kuollut  sana: 
„  Moraalin  itsensävoittaminen,  totuuden  rakkaudesta,  moralistin  itsensä- 
voittaminen  vastakohdakseen  —  minuksi-—:  sitä  merkitsee  minun  suus- 
sani nimi  Zarathustra.*^  Jos  asian  näin  käsitämme,  ei  Zarathustran  oppi 
ole  muuta  kuin  ankaraa  kritiikkiä  ajan  kehnoudesta  ja  voimakas  viittaus, 
mihin  suuntaan  uudistus  olisi  menevä.  Se  anarkistinen  kumous,  jota 
Nietzsche  ennustaa  korkeaäänisellä  huudollaan:  „ Jumala  on  kuollut,  me 
tahdomme  että  yli-ihminen  eläisi!*'  supistuu  todellisuudessa  verraten  viat- 
tomaksi kehityksen  sysäykseksi,  josta  ahtaat  sielut  ovat  nähdäkseni  tur- 
haan liian  suurta  melua  nostaneet.  Onhan  aikakauden  vapaa  uskontotiede 
seuraillut  suunnilleen  samoja  polkuja:  siirtänyt  jumalallisen  auktoritee- 
tin antamat  «^siveyslait**  ihmisen  sieluun,  vapauttanut  Kristuksen  maail- 
mansovittajatehtävästään,  asettanut  kunkin  yksityisen  asiaksi  kulkea  tiensä 
„ kuoleman **  kautta  »ylösnousemukseen  ja  elämään^  ja  tehdä  hyvää  ilman 
taivaallista  palkanmaksun  toivoa.  —  Nietzsche  on  sanonut  tämän  saman 
vain  runollisemmin,  kuumeisemmin,  niin  että  tuntee  sanojen  tuskallisesta 
värähtelystä  hänen  taistelleen  raskasta  taistelua  itsessään,  ennenkuin  hän 
suoriutui  voitollisena  ja  vapaana  perinnäisistä  kirkonopeista,  jotka  olivat 
jo  lapsena  hänen  veriinsä  syöpyneet. 

Tämän  taistelun  kuumeen  me  ymmärrämme  hyvin,  jos  ajattelemme 
niitä  oloja,  joissa  Nietzsche  eli.  Olihan  hän  saksalaisen  papin  poika  (synt. 
1844),  joka  oli  saanut  sangen  ahdasmielisen  ja  vanhoillisen  kasvatuksen 
korkeakirkoUiscen  henkeen.  Nuoruutensa  päivinä  hän  m.  m.  kirjoitti  har- 
taita uskonnollisia  runoja  ja  harrasti  pakanalähetystä.  Ei  ollut  ihme,  että 
kun  hän  sitten  1860-luvulla  ylioppilasaikanaan  tutustui  antiikin  henkeen 
ja  ajassa  liikkuviin  „ vapaisiin  aatteihin**  ja  luopui  isiensä  uskosta,  että  se 

saattoi  tuntua  hänestä  kamalalta  kuin  ^Jumalan  murha"  ja  että  tästä  tais- 
telusta jäi  moni  pistävä  ota  hänen  sieluunsa  kirvelemään.  1870-luvun 
lopulla  tulee  lisäksi  ruumiillinen  tuska  ja  kuume,  ja  hän  tuntee  itsensä 
niin  yksinäiseksi  vanhoillisessa  Saksassa,  ettei  hän  1885  tiennyt  kuin 
7  hengenheimolaista,  jotka  saattoivat  edes  osapuilleen  ymmärtää  Zara- 
thustran ajatuksia.  —  Äärettömän  yksinäisen  ja  paljon  kärsineen  sielun 
huohottavia  tunnustuksia,  rehellisiä  ja  elettyjä,  tuntuvat  Zarathustran  pu- 
heet olevan.  Ne  ovat  kuin  kuolemaan  tuomitun  lauluja  elämälle,  sitä 
hehkuvampia,  kuta  suuremman  tuskan  painon  alta  ne  ovat  esiin  puser- 
tuneet. Nuo  lyhyet  aforismit,  joissa  itseään  tarkastelevan  sielun  ylitse- 
pääsemättömät ajatukset  ja  tunnot  kimmeltelevät  sadoissa  eri  muodoissa  ja 
vivahduksissa,  ovat  melkein  kuin  kuumeesta  juopunutta  yöllistä  runoutta. 
Päivän  kirkas  rauha  ei  ole  päässyt  eroittamaan  niistä  pois  epäselvää 
monisanaisuutta.  Ja  ajan  pitkään  ne  vaikuttavat  lukijaan  yksitoikkoi- 
sesti ja  väsyttävästi,  ellei  hän  ole  samanlaiseen  tuskaan  pingoitettu. 
Mutta  ne  voivat  sittenkin  vaikuttaa  tuolla  monasti  syväkuultoisella  kimal- 
luksellaan profeetallisen  runollisesti,  ehkäpä  vapautta vastikin.  Nietzschessä 
oli  itsessään  jotakin  siitä  „ vapahtajasta*^,  josta  hän  sanoi:  „Kuuma  sy- 
dän ja  kylmä  pää:  missä  nämä  sattuvat  yhteen,  siellä  nousee  myrskytuuli, 
9 vapahtaja. '^  Että  tämä  S3^dämen  kuumuus  ruumiillisen  kuumeen  rinnalla 
myöhemmin  kohosi  hänessä  aivoihin  asti  ja  himmensi  niiden  kirkkauden 
kokonaan  (v.  1889),  se  on  viime  vuosikymmenien  syvimpiä  tragedioja. 
Vuosisadan  oma  traagillinen  ristiriita  pään  ja  sydämen  välillä  näyttää  siinä 
peloittavana  kuvastuvan.  Ibsen,  epäilemättä  yhtä  selväpäinen  ja  kuuma- 
sydäminen,  seisoi  myös  kuilun  partaalla  ja  katsoi  syvyyksiin,  mutta  hän 
jaksoi  onnellisemman  elimellisen  rakenteensa  vuoksi  hillitä  »sydämensä 
peikot^  ja  pelastui.  Mutta  pysyväksi  merkiksi  siitä  sodasta,  jota  pää  ja 
sydän  hänessä  kävivät,  jäivät  maailmaan  hänen  tragediansa,  19:nnen  vuo- 
sisadan jälkipuoliskolla  ainoat  suuret  tragediat. 

Nietzschen  Zarathustraoppi  —  elikkä-runo  —  ei  siedä,  yhtä  vähän  kuin 
mikään  runo,  että  siihen  iskettäisiin  kylmän  loogillisen  ajatuksen  kiiloja. 
Se  niistä  särkyisi.  Sillä  se  on  täynnä  ristiriitoja,  mutta  vain  näennäisiä, 
kuten  se  elämä,  jonka  välitön  ilmaus  se  on.  Moni  on  kompastunut  Za- 
rathustran kielteisyyteen  ja  tuominnut  Nietzschen  ymmärtämättä.  Hän  on 
sattunut  esim.  lukemaan  ne  kauheat  sanat,  jotka  luovat  ylipääsemättömän 
kuilun    ihmisen  ja  yli-ihmisen  välille:  ihmisestä  yli- ihmiseen  on  pitempi 

askel  kuin  apinasta  ihmiseen.  Tai  lukenut  hänen  yksipuolisen  tuomionsa 
koko  naissuvusta  (»kissoja  ovat  naiset  yhä  vielä  ja  lintuja.  Tai,  paraimmassa 
tapauksessa,  lehmiä*  j.  n.  e.),  joka  sivumennen  sanottuna,  on  synnyttänyt 
^  kokonaisen  antifeministisenkirjallisuussuunnan  (O.  Weininger  y.  m.).  Tai — 
mikä  pahinta!—  lukenut  ne  syytökset,  joita  Zarathustra  (ss.  75,  292  ja 
293)  sinkoo  Jeesusta  ja  kristinoppia  vastaan  —  semmoisena  kuin  se  esiintyy 
»oikeaoppisissa''  piireissä.  Nämä  ja  muut  tänkalUiset  kohdat  ovat  peit- 
täneet näkymättömiin  sen  positiivisen  puolen,  minkä  teos  sisältää.  Esim. 
se,  mitä  Zarathustra  puhuu  oikeasta  ylpeydestä,  rakkaudesta,  avioliitosta, 
elämän  täydellisyydestä  j.  n.  e.,  saattaisi  olla  terveellistä  lukea  vaikkapa 
sielunpaimenille.  Ja  tuskan  ja  riemun  psykologina  hän  on  mennyt  sy- 
vemmälle kuin  moni  tulee  ajatelleeksikaan.  Hän  on  osoittanut  niiden  eroit- 
taman  yhteyden  Ja  arvon  elämässä  selvemmin  kuin  hänen  suuri  opettajansa 
tällä  alalla,  filosofi  Schopenhauer. 

Yli-ihmisoppi  on  tavannut  ajanhenkeen.  Sitä  todistaa  se  seikka, 
että  se  on  kulovalkean  tavoin  lentänyt  yli  Europan.  Nietzschellä  on  hen- 
genheimolaisia tai  oppilaita  melkein  joka  maassa.  Mainitsen  vain  Gorkin 
Venäjältä,  D'Annunzion  Italiasta,  Brandesin  Tanskasta  ja  meiltä  Volter  Kil- 
ven. MiJtta  nykyisin  lienee  ensi  ihastus  yleensä  jo  laimenemassa,  vaikka 
vetovoimaa  näyttää  tällä  opilla  edelleenkin  olevan  varsinkin  nuoriin. 

Yli-ihmisajatus  ei  ole  ensi  kertaa  Nietzschen  lausuma;  Aikaisemmin 
on  venäläinen  kirjailija  F.  M.  Dostojevski  esim.  teoksessaan  »Rikos  ja  ran- 
gaistus** sovittanut  päähenkilön  Raskolnikovin  suuhun  ihan  samansuuntaisia 
ajatuksia.  Tämäkin  jakaa  ihmiset  kahteen  jyrkästi  toisistaan  eroitettuun 
luokkaan:  »alempaan,  niin  sanoakseni  varsinaiseen  raaka-aineeseen,  joka 
yksinomaan  ylläpitää  suvun  jatkumista  ja  varsinaisiin  ihmisiin,  s.  o.  semmoi- 
siin, joilla  on  kyky  sanoa  uusi  sana  omassa  piirio  ään.  Kaikki  viimemai- 
nitut ylitsekäyvät  lain,  ovat  rikkojia  .  .  .  Jos  heistä  jonkun  aatteensa  vuoksi 
tarvitsisi  astua  toisen  ruumiin  yli,  veren  kautta,  niin  voi  hän  minun  mie- 
lestäni itsessään,  omantuntonsa  mukaan,  tunnustaa  itsellään  olevan  siihen 
oikeuden**  j.  n.  e.  Nietzsche  ei  ole  ajatuksiaan  silti  lainannut,  vaikka  hän 
muuten  tunnustaa  Dostojevskin,  »tuon  syvän  ihmisen**,  olleen  ainoan  psy- 
kologin, jolta  hänellä  oli  jotakin  oppimista;  mutta  se  on  kummallinen  yh- 
teensattumus,  jommoisia  synnyttää  aika,  kun  se  on  eri  maissa  samalle 
tasalle  kehittynyt.     Tässä   koskettaa    toisiaan   kaksi  sukulaissielua,  joissa 

molemmissa  näyttää  olleen  samansuuntainen  ristiriita  ja  pyrkimys  hajanai- 
suudesta ja  kielteisyydestä  suureen,  eheään  myöntämiseen. 

Toinen  merkillinen  yhteensattumus  voitaisiin  niinikään  merkitä,  Nietz- 
schen ja  Leo  Tolstoin  välillä.  Tämä  idän  suuri  profeetta  on  ensi  näkemältä^ 
»krisillisyydessään''  suoranainen  antipoodi  ,,antikristilliselle''  saksalaiselle  ru- 
noilijafilosofille.  Ja  kerrassaan  eri  teitä  on  heidän  kehityksensä  kulkenut. 
Mutta  Tolstoikin  pyrkii  uusiin  elämänarvoihin,  luomaan  uudet  käskyntau- 
lut  ihmissydämiin.  Hän  menettelee  siinä  sentään  aivan  päinvastoin  kuin  Nietz- 
sche. Hän  tahtoo  kieltää  kaiken  personallisuuden,  kaiken  ^yli-ihmisyyden** 
ja  vaatii  särkyneen  sielun  sulautumaan  „ laumaan**,  itsetiedottomaan  kansaan, 
jotta  se  voisi  tämän  uskossa  kasvaa  ehyeksi  ja  väkeväksi  katsomaan  kuole- 
maa silmiin.  Itä  ja  länsi  seisovat  siinä  vastakkain.  Yhteistä  sittenkin  on  pyr- 
kimys eheyteen,  sopusointuun,  uuteen  suureen  ihmisyyteen.  Ja  yhteistä 
on  pohjalta  molempien  käsitys  kristinuskosta,  jossa  he  näkevät  vain  kai- 
ken elämän  kieltämisen,  täydellisen  buddhalaisen  nihilismin.  Tämä  on  niitä 
pisteitä,  joissa  äärimmäisyydet  joskus  koskettavat  toisiaan;  tässä  tapauksessa 
yjAntichristin'*  kvasipakanallinen  profeetta  ja  „ Kristuksen  opin  hengen* 
kvasikristillinen  tulkitsija. 

Ihanne. 

(L'Id^.) 

Kiijoittanut 

Sully  Prudhomme. 


Kuu  suuri,  taivas  tähtisees, 
yön  tuikkehessa  maa  on  tumma, 
nyt,  luonto,  nään  sun  sydämees, 
nyt  viime  tähdesf  uneksun  ma. 

säteestä,  jof  ei  vielä  näy, 
vaan  joka  kautta  kaukaisuutten 
vier  alas  tänne  asti  käy 
auvoksi  aikasarjain  uutten. 


Se  tähti  kaunein,  kaukaisin 
kun  kerran  kultaa  taivaskuvun, 
oi  kertokaa:  sif  armastin, 
te  viimeisimmät  ihmissuvun! 


Suom.  O.  Manninen. 


Suomi-ystäDiQ  Suomen  ulkopuolella. 


Joho  Abercromby. 

Nimi  John  Abercromby  ei  liene  tuntematon  jonkun  verran  vanhem- 
mille lehtemme  lukijoista.  Takavuosina  sanomalehtemme  tiesivät  kertoa 
varakkaasta  englantilaisesta,  joka  matkusteli  maassamme  aikoen  tutustua 
sen  oloihin  ja  kieleen.  Ehkäpä  silloin  joku  lehti  tiesi  mainita,  että  tämä 
englantilainen  erityisesti  harrasti  suomalaisten  loitsurunojen  tutkimista; 
kenpäties  silloin  myöskin  mainittiin  hänen  lahjoituksiaan  Suomalais-ugri- 
laiselle  seuralle.  Mutta  nuoremmille,  ja  ehkäpä  suurelle  yleisölle  nykyään 
ylimalkainkid,  lienee  hänen  nimensä  jokseenkin,  jollei  kokonaan  tunte- 
maton. 

Ja  kuitenkin  ansaitsee  hänen  nimensä  muistamista  Suomi-ystävien 
joukossa.  John  Abercromby  on  niitä  harvoja  ulkomaalaisia,  jotka  perin- 
pohjaisesti ovat  oppineet  meidän  kielemme  ja  tehneet  suomalaisen  hen- 
gen tuotteita  tutuiksi  ulkomailla.  Hän  on  suomalaisten  muinaisuudesta 
julkaissut  laajan  mielenkiintoisen  teoksen  »The  Pre-  and  Proto-historic 
Finns»  (Esi-  ja  alkuhistorialliset  suomalaiset»  kaksi  osaa,  Lontoossa 
1898),  jossa  hän  m.  m.  on  erityisesti  käsitellyt  loitsurunojamme.  Hän 
on  —  mainittakoon  sekin  tässä  yhteydessä  —  unohduksesta  pelastanut 
vanhimman  KuoUan-lappalaisen  kielimuiston,  erään  englantilaisen  meri- 
kapteenin tekemän  sanaluettelon  v:lta  1557,  jonka  Abercromby  löysi  ja 
saattoi  uudelleen  julkisuuteen  Suomalais-ugrilaisen  seuran  aikakauskirjassa 
(I3:nnessa  osassa). 

Mutta  John  Abercromby  on  muullakin  —  siihen  katsoen,  että  hän 
on  ulkomaalainen  —  vieläkin  harviQaisemmalla  tavalla  toiminut  suoma- 
laisen tieteen  h3rväksi,  nimittäin  lahjoittajana.  Kun  Suomalais-ugrilainen 
seura  v.  1887  suunnitteli  matkaa  mordvalaisten  luokse  ja  seuran  varat 
olivat  vähäiset,  niin  John  Abercromby,  jonka  mieltä  mordvalais-matka 
suuresti  kiinnitti,  tarjosi  seuralle  anteliaasti  tätä  tarkoitusta  varten  mel- 
koisen rahallisen  kannatuksen.  Myöhemmin  lahjoitti  John  Abercromby 
vielä  Suomalais-ugrilaiselle  seuralle  100  puntaa  samojedien  luokse  tehtä- 
vää tutkimusmatkaa  varten,  mikä  summa  kuitenkin  on  toistaiseksi,  sopi- 
van tutkijan  puutteessa,  ollut  vain  korkoja  kasvamassa  (viime  vuoden  lo- 
pussa John  Abercromb3m  rahasto  samojedilaismatkaa  varten  oli  jo  4227,72 
mk.).  Kaikkiaan  on  hra  Abercromby  Suomalais-ugrilaiselle  seuralle, 
jonka  perustajia  ja  kunniajäsen  hän  on,  lahjoittanut  8,815  mk. 

John  Abercromby  on  paljon  matkustanut  tiedemies.  Niistä  elämä- 
kerrallisista tiedoista,  jotka  hra  Abercromby  suosiollisesti  on  pyynnöstämme 
antanut  Valvojan  toimitukselle,  näkyy,  kuinka  laajalti  hän  on  oppinut 
omasta  näkemästä  ja  kuinka  tällä  laajalla  matkustamisella  jo  varsin  var- 
hain on  ollut  yksi  päämäärä:  esihistoriallisten  aikojen  elämän  tutkiminen. 

Ennenkuin  painatamme  tähän  tekijän  vaatimattomaan  muotoon  pu- 
kemat muistelmat,  mainittakoon  tässä  ainoasti,  että  se  myötätuntoisuus, 
jota  John  Abercromby  tuntee  maatamme  kohtaan,  ei  ole  vain  tiedemiehen 
myötätuntoisuutta  tutkimuksensa  esinettä  kohtaan.  Vaikka  se  jo  selviää 
siitäkin,  mitä  yllä  on  sanottu,  emme  malta  olla  sen  todisteeksi  tähän  pai- 
nattamatta muutamia  rivejä  siitä  kirjeestä,  jonka  hra  Abercromby  lähetti 
Valvojan  vastaavalle  toimittajalle  elämäkerrallisten  muistelmiensa  mukana: 

>  Luultavasti  minulla  ei  enää  koskaan  ole  oleva  tilaisuutta  käydä 
Suomessa,  mutta  minä  vakuutan  teille,  etten  sitä  koskaan  unohda.  Tämä 
maa  ja  sen  kansa  on  jättän3rt  mieleeni  haihtumattoman  muiston  ja  sen 
tunteen,  että  se  on  säilyttävä  kielensä  ja  laitoksensa,  vaikka  vihollinen 
yrittäisikin  niitä  hävittää  ja  muuttaa.  Luonteen  sitkeys  on  yksi  parhaita 
ominaisuuksia  mitä  millään  kansalla  saattaa  olla,  ja  suomalaisilla  on  sitä 
niin  suuressa  määrässä^  etten  ole  huolissani  heidän  tulevaisuudestaan. 
Kohtalonsa  vaiheissa  he  kenties  saavat  kestää  .synkkiäkin  päiviä,  mutta 
jos  he  liittyvät  yhteen  ja  heitä  yhdistää  toisiinsa  voimakas  kansallistunto, 
kielen  ja  päämäärän  yhteyden  lujittamana,  niin  he  varmaan  ovat  säilyttä- 
vät itsenäis3r3rtensä  ja  kansallisen  yksilöisyytensä.  Voitto  on  sen,  joka 
on  voimakas^  ja  voima  ei  ole  pelkissä  lukumäärissä.» 

Olen  syntynyt  15  päivänä  tammikuuta  v.  1841  Westertonin  pie- 
nessä kartanossa  lähellä  Bridge  oi  Allan  kylää,  joka  sijaitsee  ihanalla, 
korkealla  paikalla  tasaisen  laakson  rinteellä. 

Minun  pelättiin  kuolevan  heti  syntymäni  jälkeen  ja  senvuoksi  seu- 
rakunnan pappi  kastoi  minut  varemmin  kuin  on  tavallista.  Ollessani 
noin  kahden  vuoden  iässä  kuoli  isoisäni,  ja  me  muutimme  sukutilallemme 
Aithrey  Castleen,  joka  sijaitsee  Ochil  vuorten  juurella  noin  puolenkol- 
matta  kilometrin  päässä  Westertonista.  Poikasena  kiipeliin  usein  näillä 
vuorilla.  Me  vietimme  talven  v.  1848  Leamingtonissa  Englannissa  ja 
seuraavan  vuoden  tammikuussa  minä  aloitin  koulunkäy niini  AUesleyssä 
lähellä  Coventrya,  joka' siihen  aikaan  oli  kuuluisa  nauhoistaan,  mutta 
nykyään  polkupyöristään  ja  automobileistaan.  Koulussa  oli  vain  kah- 
deksantoista poikaa,  ja  minä  olin  joukon  nuorin.  Englantilaispoikien 
tapana  ei  ole  turmella  terveyttään  liialla  lukemisella,  ja  siinä  suhteessa 
minä  olin  muiden  kaltainen,  joten  nautin  elämästäni  perinpohjin,  enkä 
ole  milloinkaan  ollut  onnellisempi  kuin  ensimäisessä  koulussani. 

V.  1851  kävin  ensi  kerran  Lontoossa  katsellakseni  Hyde  Parkissa 
olevaa  ensimäistä  suurta  maailmannäyttelyä,  josta  sen  pääjohtajat  har- 
taasti toivoivat  yleisen  rauhan  ajan  alkavan  Europassa,  saamatta  toivei- 
taan kuitenkaan  toteutetuiksi.  Minuun  teki  mahtavan  vaikutuksen  tuo 
suunnaton  rakennus,  joka  oli  kokonaan  lasista,  ja  siellä  olevat  lukemat- 
tomat esineet,  joista  olin  ennen  nähnyt  vain  ani  harvoja. 

Seuraavana  vuonna  kadotin  isäni,  joka  kuoli  äkillisesti  sydämen- 
halvaukseen.  Vietettyäni  Allesleyssa  kolme  vuotta  minut  lähetettiin  kol- 
meksi vuodeksi  paljoa  suurempaan  kouluun  Blackheathiin  lähelle  Lon- 
toota, missä  opin  koko  joukon,  koska  poikia  siellä  pidettiin  paljoa  uut- 
terammassa  työssä.  Mutta  se  ei  miellyttänyt  minua  yhtä  paljoa  kuin 
edellinen  koulu,  sillä  siellä  ei  ollut  mitään  ketoja  vaeltaakseni,  ei  mi- 
tään pensaikkoja  linnunmunia  etsiäkseni,  ei  mitään  lintuja  tai  myyriä 
ansoin  pyy dystel Iäkseni.  Ulkosalla  ollessamme  meidän  täytyi  kulkea  ka- 
tuja pitkin  tai  kentän  poikki  pitkässä  kaksoisrivissä,  ja  minusta  tämä 
pakko  oli  vastenmielistä.  V.  1854  äitini  ja  sisareni  viettivät  talven 
Parisissa,  ja  joululomaksi  minä  ja  nuorempi  veljeni,  jotka  olimme  sa- 
massa koulussa,  matkustimme  heidän  luokseen ;  silloin  kävin  ensi  kerran 
mannermaalla.  Se  oli  jännittävä  talvi,  Krimin  sodan  ensimäinen  vuosi. 
Me  katselimme  Parisin  kaikkia  nähtävyyksiä  ja  minussa  heräsi  Ranskaa 
ja  ranskalaisia  kohtaan  harrastus,  joka  ei  ole  koskaan  laimentunut. 

V.  1855  siirryin  Harrowiin,  joka  on  Englannin  suurimpia  kouluja, 
ja  vuotta  myöhemmin  nuorempi  veljeni  seurasi  minua.  Koska  suku- 
traditsionit  olivat  määränneet  meidät  molemmat  sotilasuralle,  niin  me 
liityimme  sotilaskurssiin  ja  saimme  siinä  ensimäisen  opastuksemme  lin- 
noitusopissa  ja  sotataidossa,  jotka  herättivät  minussa  melkoista  harrastusta. 

Harrowista  läksin  v.  1857  ja  tulin  seuraavana  kevännä  vänri- 
kiksi   tarkka-ampujaprikaatiin    4:nteen    pataljonaan,    joka    silloin  oli  ma- 

joitettu  Shorncliffen  leiriin  etelärannikolle  lähelle  Foikestonea.  Elokuussa 
meidät  lähetettiin  Maltaan,  Ja  siellä  viivyimme  viisi  vuotta.  Rupesin 
siellä  opiskelemaan  italiaa,  se  kun  on  saaren  kirjakieli,  ja  aioin  tehdä 
retkiä  Sisiliaan  ja  Italian  mantereelle.  Opiskelin  myöskin  piirustusta, 
koska  valokuvausta  harjoittivat  siihen  aikaan  vain  ammattivalokuvaajat. 
Myöskin  maltan  kieli,  joka  on  turmeltunutta  arapialaismurretta,  herätti 
mielenkiintoani,  mutta  siinä  en  ottanut  opetusta.  V.  1860  kuljin  jalan 
läpi  suuren  osan  Italiaa.  Roomassa  viivyin  tällä  matkalla  vain  muuta- 
mia päiviä,  mutta  käytin  aikaani  niin  hyvin  kuin  «suinkin,  tutkien  eri- 
tyisellä innolla  roomalaista  rakennustaidetta,  etruskilaisia  piirtokirjoituksia 
ja  gootilaisia  rakennuksia.  Jatkoin  sitten  jalkamatkaani,  jolta  ei  puuttu- 
nut seikkailuja  italialaiseen  malliin,  kunnes  saavuin  Florensiin.  Sieltä 
palasin  Englantiin.  Myöhemmin  tein  erään  ystävän  kera  kävely-  ja  pii- 
rustusretken  läpi  suuren  osan  Sisiliaa,  käyden  Messinassa,  Syrakusassa, 
Girgentissa,  Palermossa  ja  useissa  niiden  välillä  sijaitsevissa  paikoissa. 
Mielenkiintoamme  herättivät  sekä  vanhat  kreikkalaistemppelit,  joista  muu- 
tamat ovat  säilyneet  ihmeteltävän  hyvin,  että  saraseni-  ja  normannilais- 
aikojen  monet  tornit  ja  linnat  ja  seutujen  ihana  ja  romantinen  luonto. 
Kun  Sisilian  tiet  kaartelevat  suunnattomasti  välttääkseen  jyrkkiä  nousuja, 
niin  seurasimme  niitä  hyvin  harvoin  ja  pidimme  parempana  kulkea  omia 
teitämme  kompassin  avulla.  Jos  joki  esti  etenemistämme,  niin  me  rii- 
suuduimme ja  uimme  sen  poikki.  Maltassa  oleskellessani  äitini  vietti 
yhden  talven  Espanjassa,  keväällä  yhdyin  häneen  Gibraltarissa  ja  mat- 
kustin hänen  kanssaan  Sevillaan  nähdäkseni  niitä  suuria  juhlia,  joita 
siellä  vietettiin  pääsiäisviikolla.  Kristuksen  kärsimishistoriaa  esittävät 
kulkueet,  jotka  marssivat  kankailla  verhottuja  katuja  pitkin,  ja  muudan 
kuninkaallinen  henkilö  —  en  muista  kuka  —  pesemässä  tuomiokirkossa 
kahdentoista  köyhän  miehen  jalkoja,  ne  näyt  sopivat  paraiten  taiteilijan 
maalattaviksi,  sillä  hanoin  ei  niitä  voi  riittävästi  kuvata.  Ennenkuin 
palasin  Maltaan,  kävin  ihmeellisessä  ja  verrattomassa  Cordovan  tuomio- 
kirkossa, joka .  varemmin  on  ollut  moskea,  sekä  Granadassa  katsomassa 
Alhambran  ihanasti  koristettuja  maurilaisrakennuksia. 

V.  1864  pataljonani  lähetettiin  Gibraltariin,  ja  se  muutto  miellytti 
meitä  kaikkia.  Hevoset  olivat  siellä  varsin  huokeita  ja  hyviä,  joten  jo- 
kainen saattoi  pitää  ainakin  yhden.  Talvella  metsästettiin  kettukoirilla 
kahdesti  viikossa,  enkä  lyönyt  koskaan  laimin  tällaista  retkeä,  ellen  ollut 

vahti  palveluksessa.  Joutohetkinäni  opiskelin  espanjan  kieltä,  josta  mi- 
nulla oli  paljon  hyötyä,  kun  pääsiäisviikolla  kävin  toistamiseen  Sevil- 
lassa ja  näin  mustalaistansseja  Granadassa.  Gibraltarissa  ollessani  siellä 
löydettiin  muutamista  luolista  siihen  esihistorialliseen  rotuun  kuuluvia 
pääkalloja,  joka  asusti  vuorella  neolitisella  ajalla.  Tulin  tuntemaan  toh- 
tori Buskin  ja  useita  eteviä  antropologeja,  jotka  saapuivat  tutkimaan 
luolia  ja  niiden  sisällystä,  ja  heiltä  sain  ensimäistä  ohjausta  kraniolo- 
giaan  ja  esihistorialliseen  antropologiaan. 

Syksyllä  1865  pataljona  lähetettiin  Canadaan  ja  parin,  kolmen 
kuukauden  ajan  me  elimme  telteissä  Point  Levyn  metsissä  vastapäätä 
Quebecia.  Siihen  aikaan  Amerikan  irlantilaiset  uhkasivat  valloittaa  Ca- 
nadan ja  meidät  pantiin  rakentamaan  vallituksia  Quebecin  suojaami- 
seksi, sillä  Yhdysvaltain  raja  kulki  vain  muutaman  kilometrin  päässä 
siitä  paikasta,  mihin  olimme  leiriytyneet. 

Tavattuani  Montrealissa  veljeni  lähdin  l  p.  tammik.  1866  hänen 
kanssansa  Canadasta;  me  saavuimme  hyvin  myrskyisen  merimatkan  jäl- 
keen Lontooseen  ja  lähdimme  sieltä  sota-akatemiaan,  missä  viivyimme 
parisen  vuotta.  Yhden  loma-i^an  vietin  Massa  Carrarassa  Toscanassa 
kehittyäkseni  italian  kielessä  ja  toisen  Passyssa  lähellä  Parisia,  edistyäk- 
seni  ranskassa.  Erotessani  akademiasta  suoritin  tutkinnon  ranskan,  ita- 
lian ja  espanjan  kielissä. 

Koska  ei  ollut  mitään  tietoa  aktiivisesta  palveluksesta  eikä  toivoa 
ylenemisestä,  jätin  eronhakemuksen  loppupuolella  vuotta  1870  ja  lähdin 
Saksaan.  Ranskan-Jaksan  sota  oli  jo  syttynyt,  ja  kun  satuin  ole- 
maan Strassburgissa  Metzin  antautuessa,  kiiruhdin  viimeksi  mainittuun 
paikkaan  ja  saavuin  tuohon  kuuluisaan  linnoitukseen  päivää  myöhemmin 
kuin  se  oli  joutunut  saksalaisten  haltuun.  Katuja  ja  avoimia  paikkoja 
peitti  ankaran  sateen  tähden  yli  nilkkojen  ulottuva  muta  ja  kaikkialla 
makasi  hautaamattomina  lukuisia  hevosraatoja,  joista  rehunpuutteen  takia 
oli  jäljellä  vain  luut  ja  nahka.  Hotellit  olivat  tulvillaan  alakuloisia  rans- 
kalaisia upseereja,  jotka  odottivat  milloin  heidät  lähetettäisiin  Saksaan, 
ja  uutteria  englantilaisia  sanomalehtimiehiä.  Syötäväksi  tarjottiin  kahtena 
ensimäisenä  päivänä  vanhaa  hevosenlihaa  ja  turkkilaisia  papuja,  aivan 
kuin  piirityksen  aikanakin.  Oleskeltuani  Metzissä  pari,  kolme  päivää 
matkustin  suoraa  päätä  Dresdeniin,  missä  vietin  pari  vuotta  opiskellen 
piirustusta  ja  maalausta.    Koska  osasin  vain  vähän  saksan  kieltä,  niin  minun 

äytyi  opiskella  sitä  enemmän  voidakseni  seurata  opetusta  ja  luentoja, 
joita  kuuntelin.  Aikaa  myöten  tulin  oikein  saksalaisystäväksi.  Dresde- 
nistä  lähdin  v.  1871  Ober-Ammergauhun  nähdäkseni  tuon  kuuluisan  kär- 
simysnäytännön,  joka  sodan  tähden  oli  lykätty  vuodeksi  eteenpäin;  esitys 
ja  asukkaiden  yksinkertaisuus  miellyttivät  minua  suuresti.  Seuraavana 
vuonna  kävin  Wienin  maailmannäyttelyssä,  joka  saavutti  vain  osittaisen 
menestyksen,  koska  kolerankammo  pidätti  monta  saapumasta  sinne.  Siellä 
ollessani  käytin  hyväkseni  tilaisuutta  tutkiakseni  muutamia  keisarillisen 
museon  taidekokoelmien  erinomaisista  teoksista. 

Vietettyäni  vuoden  Antwerpenissä  ja  toisen  Briisselissä  tulin  siihen 
johtopäätökseen,  että  olin  antautunut  taideuralle  liian  myöhään  ja  etten 
saattaisi  koskaan  tulla  kyllin  hyväksi  piirustajaksi  saavuttaakseni  me- 
nestystä maalauksen  alalla.  V.  1875  lähdin  Kreikkaan  ja  valitsin  Ateenan 
päämajakseni  parin  vuoden  ajaksi.  Ensimäisen  retkeni  tein  Kreetaan, 
minkä  kuljin  ratsain  halki  suuren  osan  ihaillen  noita  klassillisia  maise- 
mia ja  mietiskellen,  kuinka  Claude  Lorraine  olisi  käsitellyt  niitä.  Kai- 
vaustyöt, joita  on  hiljakkoin  tehty  Knossoksen  luona,  ovat  saaneet  arkeologit 
arvelemaan,  että  siellä  löydetty  palatsi  oli  Minoksen  palatsi  ja  labyrintin 
paikka;  mutta  minun  ollessani  Kreetassa  luultiin  tuoksi  kuuluisaksi  la- 
byrintiksi muutamia  hyvin  laajoja  sokkeloisia  luolia,  jotka  sijaitsevat 
Gortynan  lähellä  saaren  eteläpuolella  ja  luultavasti  ovat  vanhoja  kivi- 
murtimoita  (latomiae).  Niitä  näytteli  minulle  muudan  vanha  kreetalainen, 
joka  tunsi  ne  hyvin,  hän  kun  oli  menneinä  aikoina  piileskellyt  niissä 
usean  kansalaisensa  kanssa,  taistellessaan  turkkilaisten  sortoa  vastaan. 
Tietysti  en  lyönyt  laimin  Ida  vuorella  käyntiä,  joka  käynti  muodostui 
minulle  sangen  rikkaaksi  seikkailuista. 

Toisen  kerran  tein,  osittain  jalan,  osittain  muulin  selässä,  mieltä- 
kiinnittävän  retken  Peloponnesoksen  halki,  käyden  sen  huomattavimmissa 
paikoissa,  kuten  Korintissa,  Mykenessä,  jossa  Schliemann  ei  ollut  vielä 
tehnyt  kaivauksiaan,  Lykosurassa,  Stymphalosjärvellä,  Olympiassa,  missä 
paraikaa  toimitettiin  kaivauksia,  Messenessä  ja  Tayetos  harjanteen  poikki 
Spartassa.  Siihen  aikaan  en  tiennyt  mitään  arkeologiasta,  mutta  klas- 
silliset muistot  kouluajoilta  sekä  jylhät  ja  ihanat  vuoristomaisemat 
kahlehtivat  mielenkiintoni  ja  palkitsivat  minua  matkan  rasituksista.  Eräänä 
vuonna  purjehdin  Smyrnaan  ja  sieltä  Aleksandriaan  käydäkseni  Abuki- 
rissa,  jonka  taistelukentällä  isoisäni-isä  sai  ranskalaisia  vastaan  taistelles- 

saan  kuolinhaavan  maaliskuussa  1801.  En  viipynyt  Egyptissä  enkä  nähnyt 
siellä  muuta  kuin  Aleksandrian,  sillä  päämääränäni  oli  matka  Palesti- 
naan.  Jerusalemissa  vietin  viisi  tai  kuusi  viikkoa  retkeillen  ympäristössä 
ja  siellä  tapasin  m.  m.  kenraali  U.  Grantin,  Yhdysvaltain  entisen  presi- 
dentin. Sinä  vuonna  oli  juuri  sota  Venäjän  ja  Turkin  välillä,  joten 
saattoi  silloin-tällöin  kohdata  joukon  syyrialaisia  nostokas  sotilaita,  Jotka 
marssivat  kahlehdittuina  alas  rannikolle,  mistä  heidät  kuljetettiin  lai- 
voilla sotanäyttämölle;  syyrialaiset  fellahit  eivät  näet  ole  sotapalveluksen 
ystäviä.  Sotamiesten  vaimo  parat  kärsivät  sodan  aikana  hirveätä  puu- 
tetta, kun  eivät  saaneet  yhtään  rahaa  miehiltään.  —  Myöhemmin  retkeilin 
kahden  saksalaisen  seurassa  ratsain  Palestinan  pohjoisosan  halki  ja  jat- 
koin sitten  Baniasin  ja  Hermonin  kautta  Damaskukseen.  Kaikista  poh- 
joisen Palestinan  paikoista  on  Baalbek  vaikuttavin.  Ja  itse  temppelitkin 
ovat  varsin  viehättävät,  mutta  suunnattomat  paadet,  joista  seinät  ovat 
rakennetut,  herättävät  hämmästystä  ja  ihailua.  Sellaisia  seiniä  ei  aika- 
kaan kykene  hävittämään;  ainoastaan  tonnimäärät  dynamiittia  voisivat 
järkyttää  niin  mahdottomia  kiviä.  Libanonin  näköalat  ovat  erittäin  suu- 
renmoisia, laaksot  kun  ovat  niin  avaria,  eikä  luonnon  m^jesteetisuus 
ole  milloinkaan  vaikuttanut  minuun  niin  valtaavasti  kuip  ratsastaessani 
Libanonin  seetri metsistä  alas  Beirutiin,  mihin  matkamme  päättyi. 

V.  1878  lopetin  matkustelemiseni  ja  asetuin  Lontooseen.  Tulin  yh- 
deksi Lambethin  armeliaisuusyhdistyksen  kunniasihteereistä  ja  liityin  ystä- 
vieni kehoituksesta  yhdistykseen  kansanrunouden  tutkimista  varten.  Mutta 
kun  nuo  toimet  eivät  vaatineet  koko  aikaani  ja  kielitiede  ja  kielten  ra- 
kenne olivat  aina  herättäneet  mielenkiintoani,  niin  rupesin  tutkimaan 
vanhaa  Irlannin  kieltä  ja  opiskelin  Zeussin  Grammatica  Celtican  kannesta 
kanteen,  merkiten  muistiin  jokaisen  iiriläisen  sanan.  Muutamia  viikkoja 
vietin  Kerryssä  tutustuakseni  nykyiseen  kieleen.  En  viipynyt  siellä  kyllin 
kauan  oppiakseni  puhumaan  sitä,  mutta  opin  kyllin  paljon  voidakseni 
kirjoittaa  sitä  sanelun  mukaan.  Opettajani,  eräs  silmäpuoli  vanhus,  osasi 
koko  joukon  kansantaruja,  jotka  minä  saatoin  merkitä  muistiin  ja  kään- 
tää »Folklore  Journal^ia  varten.  V.  1883  vietin  kuukauden  Rennesissä 
Bretagnessa  verratakseni  erästä  irlantilaista  käännöstä  Sir  John  Mande- 
villen  Matkustuksista  (Sir  John  Mandeville*s  Travels)  British  Museumissa 
olevaan.  Toinen  näistä  käsikirjoituksista  oli  kirjoitettu  Munsterissa  ja 
toinen   Connaughtissa,  jonka   vuoksi  halusin  nähdä,  miten  paljon  näiden 

maakuntain  murteet  erosivat  toisistaan  16:nnella  vuosisadalla,  sillä  ny- 
kyään niiden  ero  on  varsin  huomattava.  Kirjoitin  tästä  kysymyksestä,  jota 
ei  oltu  ennen  käsitelty,  Gaidoztn  julkaisemaan  Revue  Celtiquetti  v.  1884. 

Jotenkin  näihin  aikoihin  sain  käsiini  Kalevalan  käännöksen,  ja  huo- 
miotani herätti  se  suuri  määrä  folklorea,  mikä  siinä,  etenkin  loitsuru- 
noissa, oli  olemassa.  Veljeni,  jonka  oli  sairauden  tähden  täytynyt  erota 
sotapalveluksesta  ja  joka  oli  ryhtynyt  tutkimaan  meteorologiaa,  oli  usein 
kehoittanut  minua  opiskelemaan  jotakin  uutta,  agglutinoivaa  kieltä,  ja 
minusta  tuntui,  että  suomen  kieli  olisi  erityisen  sopiva  lähtökohdaksi. 
Ostin  senvuoksi  RBNVALLin  teoksen  Lexicon  Lingua  FenniccSj  ainoan  suo- 
malaisen sanakirjan,  jonka  voin  saada  Lontoosta,  sekä  uuden  testamen- 
tin ja  ryhdyin  työhön.  Mutta  pian  tulin  huomaamaan,  että  minun  oli 
matkustettava  .Suomeen  enemmän  perehtyäkseni  kieleen.  Lähdin  siis 
toukokuussa  1884  Pietariin  laivalla,  jota  kuljetti  sen  kapteeni  Webbin 
veli,  joka  oli  menettänyt  henkensä  koettaessaan  uida  alas  Niagaran  pu- 
touksesta, ja  saavuin  ennen  kuun  loppua  Helsinkiin.  Professori  Donner 
hankki  ystävällisesti  erään  nuoren  suomalaisen,  joka  osasi  englantia,  an- 
tamaan minulle  opetusta  suomen  kielessä,  ja  rupesin  hänen  avullaan 
kääntämään  Loitsurunojen  esipuhetta,  joka  minusta  tuntui  varsin  vai- 
kealta. Saatoin  viipyä  Helsingissä  vain  kuusi  viikkoa,  sillä  minua  pyy- 
dettiin sähköteitse  palaamaan  heti  kotiin  veljeni  sairastumisen  takia.  Pro- 
fessoreilta Donnerilta  ja  Krohnilta  sain  paljon  ystävällistä  apua  ja  tietoja 
maasta  ja  sen  asujamista,  josta  olen  heille  aina  kiitollisuuden  velassa. 
Minun  oli  opiskeltava  myöskin  ruotsia,  koska  Lönnrotin  sanakirja  ja 
Collanin  Kalevalankaan nös  olivat  senkielisiä,  eikä  minulla  senvuoksi  ollut 
paljoa  aikaa  matkustelemiseen ;  vietin  kuitenkin  hyvin  sateisen  päivän 
Hämeenlinnassa  ja  näin  Turun  vilahdukselta,  kiirehtiessäni  kotiin. 

V.  1885  oleskelin  toukokuun  Tukholmassa  oppiakseni  enemmän  ruot- 
sia ja  matkustin  sitten  Pietarin  kautta  Sortavalaan,  missä  oleskelin  syys- 
kuun puoliväliin  saakka.  Ne  henkilöt,  joiden  kanssa  seurustelin  enim- 
min ja  joiden  muisto  on  minulle  rakkain,  olivat  herrat  Forsström,  Raitio, 
Suomalainen,  Hougberg  ja  Tiihonen.  Lehtori  Hougbergin  johdolla  ru- 
pesin kääntämään  Loitsurunoja  ja  Tiihosen  avulla  opiskelin  nykyis-suo- 
mea.  Nähdäkseni  hiukan  maata  tein  lehtori  Suomalaisen  kera  muutamia 
päiviä  kestävän  retken  Punkaharjulle,  Savonlinnaan  ja  Imatralle.  Vali- 
tettavasti   ei    ilma   ollut  aivan  suotuisa,  vaan  pilvinen  ja  koleahko.     Me 

ajoimme  kuitenkin  kuuluisaa  Punkaharjua  pitkin  ja  ihailimme  metsäisiä 
saaria  ja  pitkiä,  tummia  vesireittejä.  Imatralla  on  tuon  valkeata  vaahtoa 
tyrskivän  putouksen  ärjyntä  ja  ahtaan  väylän  läpi  syöksyvän  virran  hur- 
juus todellakin  muistamisen  arvoista;  mikään  ei  voi  olla  suuren- 
moisempaa  eikä  vaikuttavampaa.  Elokuussa  tein  lehtorien  Hougbergin  ja 
Suomalaisen  kanssa  lyhyen  retken  Uukuniemelle,  missä  tapasimme  pas- 
tori Poutiaisen,  joka  on  aimo  urheilija.  Seuraavan  päivän  aamupuolen 
me  kalastimme  järvellä  suuremmitta  tuloksitta  ja  iltapäivällä  me  samoi- 
limme metsiä  jäniksiä  etsiskellen.  Pahaksi  onneksi  eivät  jänikset  olleet 
kotosalla  sinä  eivätkä  seuraavanakaan  päivänä,  ja  niin  me  saimme  palata 
kotiin  melkein  tyhjin  käsin.  Hiukan  ennenkuin  lähdin  Sortavalasta  — 
se  tapahtui  syyskuun  keskivaiheilla  —  olin  tilaisuudessa  näkemään  So- 
rissa vanhuksen,  joka  tuli  minulle  loitsurunoja  laulamaan  ja  kannelta 
soittamaan.  Vaikka  en  voinutkaan  ymmärtää  häntä,  niin  iloitsin  kui- 
tenkin saadessani  kuulla  laulujen  rytmin  ja  kanteleen  äänen,  koska  siten 
loitsurunot,  joita  käänsin,  saivat  enemmän  eloa  ja  sisällystä.  Kotimat- 
kalla kävin  Tukholmassa  ja  sain  siellä  kuulla  Kristina  Nilsonin  laulavan. 
Varhain  joulukuussa  1886  olin  Oulussa  ja  ajoin  sieltä  yhdessä 
viikossa  Joensuun  kautta  Sortavalaan.  Sinä  talvena  matkustaminen  oli 
huonoa,  sillä  lumi  oli  pehmeätä  ja  sää  leutoa,  mutta  nautin  sentään  ou- 
doista maisemista,  ja  aivan  uutta  oli  minulle  ajaa  halki  äärettömien  met- 
sien, etenkin  pimeän  tullen  ja  tähtien  kiiluessa.  Sinä  vuonna  luin  leh- 
tori Raition  johdolla  Kalevalan  läpi  ja  käänsin  Folklore-seuraa  var- 
ten erään  esityksen  mordvalaisista  ja  heidän  juhlamenoistaan,  jonka  val- 
tionarkeologi  J.  R.  Aspelin  oli  kääntänyt  suomeksi  venäjän  kielestä.  Ai- 
kaisin maaliskuussa  heitin  hyvästit  monille  herttaisille  ystävilleni  ja  lähdin 
Sortavalasta  Helsinkiin,  missä  sain  mielihyväkseni  jälleen  tavata  profes- 
sorit O.  Donnerin,  J.  Krohnin  ja  J.  R.  Aspelinin.  Oleskeltuani  muutamia 
päiviä  Pietarissa  palasin  Lontooseen.  Pian  senjälkeen  matkustin  erään 
ystävän  kanssa  Canadaan.  Matkamme  oli  hyvin  miellyttävä  ja  me  kä- 
vimme Niagaralla,  Montrealissa,  Torontossa  ja  Winnipegissä.  Viimeksi- 
mainitusta paikasta  kävin  tervehtimässä  erästä  ystävää.  Hän  asui  aivan 
lähellä  erästä  määräaluetta,  jolla  ainoastaan  indianien  on  lupa  oleskella, 
ja  hänen  kanssaan  pääsin  näkemään  jonkun  verran  siouxindianien  elä- 
mää; hän  oli  heidän  kanssaan  varsin  ystävällisissä  väleissä,  kun  osasi 
heidän  kieltään.     Kesäkuun  puolivälissä  olin  jälleen  Lontoossa. 

Kotiin  palattuani  rupesin  lueskelemaan  Schiefnerin  kääntämää  von 
Uslarin  kielioppia  Kaukasian  eri  kielistä,  jotka  olivat  perusteiltaan  aivan 
eroavia  ennen  tuntemistani,  ja  tein  niistä  otteita.  Tämän  vaikutuksen 
houkuttelemana  päätin  matkustaa  Kaukasiaan.  Lähdin  Riiasta  toukokuun 
lopulla,  saavuin  kesäk.  20  p.  1888  Batumiin  Sevastopolin  ja  Jaltan  kautta 
ja  kaksi  päivää  myöhemmin  olin  Tiilisissä.  Minulla  oli  suosituskirje  ku- 
vernöörille, ruhtinas  Dondakov-Korsakoville,  ja  hän  teki  oleskeluni  hyvin 
mukavaksi.  Saatoin  valita  tien,  jota  myöten  voin  kulkea  itäisen  Kau- 
kasian halki  kahden  solan  kautta,  joita  europpalaiset  käyttävät  tuskin 
milloinkaan.  Nukhassa,  missä  ostin  hevosia  ja  mistä  matka  varsinai- 
sesti alkoi,  onnistui  minun  pestata  tulkikseni  eräs  nuori  tatarilainen, 
joka  puhui  ranskaa  ja  osoittautui  korvaamattomaksi  palvelijaksi.  Kau- 
kasian lingua  francaxidi  on  turkin  kieli,  ja  kaikkien  vuoristolaisheimojen 
kylissä  me  tapasimme  henkilöitä,  jotka  osasivat  puhua  sitä.  Kirjoitin 
muistiin  otteita  Kaukasian  eri  kielistä,  eivätkä  ne  mielestäni  olleet  ään- 
teellisesti niin  karkeita,  kuin  Schiefnerin  esitys  oli  saanut  minut  luule- 
maan. Derbentissä  tutkin  tuota  kuuluisaa  muuria  ja  havaitsin,  että  se 
oli  vain  muutaman  kilometrin  pituinen.  Saavuin  Englantiin  syyskuun 
puolivälissä,  mutta  huonoissa  voimissa.  Matkan  tulokset  kokosin  kir- 
jaan „Matka  Itä- Kaukasiaan '^  (A  trip  to  the  Eeastern  Caucasus)  ja  liit- 
teenä julkaisin  lyhyen  kieliopin  seitsemästä  kaukasialaisesta  kielestä,  jotka 
olin  kerännyt  A.  Schiefnerin  käännöksistä. 

Heinäkuussa  1890  matkustin  Atlannin  poikki.  Kävin  tällä  matkalla 
Smithsonian  Museumissa  Washingtonissa  ja  eräässä  espanjalaisessa  linnoi- 
tuksessa sekä  Yhdysvaltain  vanhimmassa  rakennuksessa  St.  Augustinissa 
Floridassa ;  myöskin  kävin  eräässä  laitoksessa,  jossa  indianeille  ja  neeke- 
reille opetetaan  käsitöitä,  ja  siellä  kiinnitti  mieltäni  suuresti  eräs  rotueroitus. 
Työskennellessään  neekerit  rupattelivat  kaiken  aikaa,  punanahat  sitä  vastoin 
tekivät  työnsä  aivan  äänettöminä.  V.  1891  tein  kuusi  kuukautta  kestävän 
matkan  Australiaan.  Sidneyssä  kohtasin  useita  henkilöitä,  jotka  olivat  pe- 
rehtyneet alkuasukasten  tapoihin,  ja  kokoilin  jonkun  verran  aineksia 
erästä  kirjoitusta  varten,  joka  ilmestyi  Folklore  Journalissa. 

Vaimistellessani  Loitsurunojen  käännöstä  ja  tehdessäni  esitöitä  alku- 
ja esihistoriallisia  suomalaisia  käsittelevää  teostani  varten  rupesin  luon- 
nollisesti tuntemaan  mielenkiintoa  lappalaisia  kohtaan  ja  halua  tutustua 
heihin  lähemmällä.    Saavuin  sen  vuoksi  noin  keskivälissä  heinäkuuta  1892 

Luulajaan  ja  muutamia  päiviä  myöhemmin  Kvikkjokkiin,  missä  viivyin 
viikon  verran.  Aikomukseni  ei  ollenkaan  ollut  opiskella  lapin  kieltä, 
mutta  luin  sitä  kuitenkin,  mikäli  ennätin,  erään  ruotsalaisen  johdolla, 
joka   puhui  sitä.     Minua  todellakin  ihmetytti  huomatessani,  kuinka  moni 

0 

ruotsalainen  osasi  sitä  ja  näkyi  käyttävän  sitä  kotonaan.  Tohtori  Ro- 
sendahl, joka  teki  keräyksiä  erästä  Tukholman  museota  varten,  näytti 
minulle  kahta  kiveä,  joita  palveltiin  Sarrajakan  ja  Jubmelin  nimellä;  hän 
oli  saanut  ne  eräästä  lappalaisten  pyhästä  paikasta  Passe  Uksasta  lä- 
hellä Njuonjesta,  jossa  minäkin  kävin  myöhemmin.  Täällä  näin  myös- 
kin erään  toisen  piilopaikan,  jonne  oli  pystytetty  useita  kiviä  esittämään 
juämeh]Bi\  niille  tuotiin  uhreja  ja  ympärillä  makasi  vieläkin  muutamia 
poronsarvia.  Palatessani  Luulajan-järven  kautta  olin  tilaisuudessa  nuk- 
kumaan eräässä  lappalaiskodassa  ja  kohtaamaan  mputamia  todellisia  mus- 
tatukkaisia, tummaihoisia  lappalaisia,  jotka  olivat  aivan  erilaista  tyyppiä 
kuin  vaaleanveriset  suomalaiset.  Syyskuun  alussa  olin  jälleen  Edinbur- 
gissa  ja  rupesin  valmistamaan  teostani. 

Seuraava  lyhyt  käyntini  Suomessa,  osaksi  uusia  kirjoja  saadakseni, 
tapahtui  toukokuussa  1893.  Minua  ilahutti  suuresti  tavatessani  Helsin- 
gissä useita  vanhoja  ja  uusia  ystäviä,  kuten  Donnerin,  Krohnin,  Setälän, 
Genetzin,  Neoviuksen,  Borgströmin,  Aspelinin,  Heikelin,  Paasosen,  Wich- 
mannin.  Paimenin  ja  Varosen,  joiden  seurassa  vietin  monta  hupaista 
hetkeä.  Porvoossa,  missä  kävin  vierailemassa  pastori  Neoviuksen  luona, 
sain  kuulla  Parasken  laulavan  muutamia  runoistaan  kahdenlaisessa  tah- 
dissa, nopeasti  ja  hitaasti,  ja  hänen  muistinsa  ihmetytti  minua.  Myö- 
hemmin lähetin  „  Academy ''lie  selonteon  Parasken  runoista.  Heitettyäni 
hyvästit  kaikille  kelpo  suomalaisystävilleni,  astuin  laivaan  ja  palasin  ko- 
tiin heinäkuun  16  p:nä.  Juuri  viikkoa  myöhemmin  lähdin  Chicagoon 
ottaakseni  osaa  sikäläiseen  kongressiin  Lontoon  Folklore-seuran  ja  Edin- 
burgin  maantieteellisen  seuran  edustajana.  Pidin  siellä  suomalaisten  loit- 
surunoista esitelmän,  joka  julkaistiin  myöhemmin  Folklore  Journalissa,  ja 
sain  kuulla  useita  mieltäkiinnittäviä  esityksiä  kansanrunouden  alalta,  joita 
eri  maiden  kirjailijat  olivat  valmistaneet.  Kuulin  täällä  ensi  kertaa  fo- 
nografia käytettävän  esittämään  New  Mexicossa  asuvain  navajo-intianein 
lauluja.     Elokuun  puolivälissä  olin  jälleen  Skotlannissa. 

Talvella  ja  syksyllä  1894  opiskelin  venäjän  kieltä,  sillä  aioin  tehdä 
arkeologisen  retken  Venäjälle.     Sitä  ennen  tein  toukokuussa  lyhyen  mat- 

kan  Italiaan  tutustuakseni  muutamiin  sikäläisiin  arkeologeihin  Ja  folklo- 
risteihin.  Kävin  Vatikanin  ja  Kirchiriana-museoissa  Roomassa,  missä  ta- 
pasin professorit  Pigorinin  ja^Colinin.  Palermossa  tulin  esitellyksi  toh- 
tori Pitrelle,  joka  on  tehnyt  niin  paljon  Sisilian  kansanrunouden  alalla; 
minua  ilahutti  tutustua  häneen  ja  kuulla  hänen  etelässä  kokoamiaan  loitsu- 
runoja. Palermossa  näkemäni  seikat  antoivat  minulle  aihetta  kirjoittamaan 
Folklore-seuran  aikakauskirjaan  esityksen  ^kuolinnaamioista^  (Funeral 
masks).  Tutkin  museoita  myöskin  Bolognassa,  missä  professori  Capellinin 
opastus  tuotti  minulle  suurta  etua,  Reggiossa  sekä  Parmassa  ja  palasin 
kotiin  mukanani  useita  uusia  kirjoja  ja  melkoinen  määrä  muistiinpanoja. 
Seuraavana  talvena  jatkoin  yhtämittaisesti  venäjän  opintoja.  Lueskelin 
myöskin  suomea,  kirjoitin  selosteluja  Scottish  Geopraphical  Magazineen 
ja  tutkin  Suur-Britannian  esihistoriallista  saviteoUisuutta. 

Ennen  kaikkea  halusin  perehtyä  koko  sen  Venäjän  osan  arkeologiaan, 
missä  suomalaiset  kansat  nyt  asustavat  tai  missä  he  mahdollisesti  ovat 
varemmin  asuneet.  Aloin  Itämeren  maakunnista.  Varhain  toukokuussa 
olin  Berlinissä  ja  tapasin  siellä  professori  Virchowin,  joka  varsin  ystä- 
vällisesti antoi  minulle  muutamia  erinomaisia  suosituksia.  Kävin  sitten 
Riian,  Mitaun,  Tarton  ja  Räävelin  museoissa,  matkustin  viimeksi  maini- 
tusta paikasta  Helsinkiin  ja  viivyin  siellä  muutamia  päiviä.  Minulla  oli 
onni  keskustella  professori  J.  R.  Aspelinin  ja  tohtori  Heikelin  kanssa 
Suomen  arkeologiasta  ja  tavata  vanhat  ystäväni  Forsström  ja  Tiihonen. 
Räävelistä  jatkoin  matkaani  Königsbergiin,  missä  vietin  viikon  ajan  tut- 
kien sen  runsasarvoisia  ja  hyvin  järjestettyjä  museoita,  ja  lähdin  sitten 
Danzigiin,  Kööpenhaminaan  ja  sieltä  hiljan  avatun  kanavan  kautta 
Hampuriin  ja  Leithiin. 

Vasta  kesäkuussa  1897  saatoin  toteuttaa  kauan  sitten  suunnitellun 
matkani  Venäjälle.  Saavuin  Pietariin  kesäkuun  12  p:nä  ja  lähdin  muu- 
taman päivän  kuluttua  Moskovaan,  mi<:3a  kävin  erinomaisessa  arkeologi- 
sessa museossa  ja  sain  hyödyllisiä  neuvoja  professori  Anutshinilta.  Mu- 
romissa kreivitär  Uvarov  opasti  minua  Volosovoon,  missä  on  löydetty 
niin  paljon  mieltä  kiinnittäviä  esineitä,  ja  antoi  minulle  luettelon  mie- 
hensä kokoelmista;  olin  kauan  halunnut  nähdä  sen  kirjan,  sillä  sitä  ei 
ole  British  Museumissa.  Kasanissa,  missä  viivyin  viikon,  näytteli  pro- 
fessori Shtukenberg  minulle  molemmat  museot  ja  antoi  minulle  koko  jou- 
kon  tärkeitä  tietoja.     Sitten  kuljin  höyrylaivalla  Kamajokea  myöten  Per- 

miin,  jonka  tein  päämajakseni  kymmenen  päivän  ajaksi.  Eräs  matka, 
jonka  herra  Novokreshtshenikin  kanssa  tein  Gijadenoviin  katsellakseni 
hänen  johtamiaan  kaivaustöitä  erään  tshuudilaisen  linnoituksen  ja  pyhätön 
paikalla,  oli  erittäin  mieltäkiinnittävä,  sillä  aivan  läheltä  maanpintaa  saa- 
tiin esiin  paljon  esineitä.  Toisen  hyvin  mielenkiintoisen  retken  tein 
Iljinskiin  herra  Teplukovin  luo  nähdäkseni  hänen  kokoelmansa,  jotka 
sisältävät  runsaasti  tshuudilaisia  muinaismuistoja.  Hän  antoi  minulle  pal- 
jon tietoja  Uralin  kaivannoista  ja  siellä  olevista  eri  oietalleista,  johon 
asiaan  olin  erittäin  innostunut.  Kuljin  Ural  vuorten  poikki  ja  saavuin 
Jekaterinburgiin,  missä  tutustuin  herra  Clerkiin  ja  museon  johtaja  Loba- 
noviin  sekd  hänen  kauttansa  itse  museoon.  Ufassa  sain  vilkasliikkeisellä 
markkinapaikalla  nähdä  muutamia  bashkireja.  Sieltä  kävin  uudelleen  Kasa- 
nissa,  missä  viivyin  jonkun  päivän  tehdäkseni  museoissa  lisää  muistiinpa- 
noja, ja  palasin  sitten  Moskovan  kautta,  viipyen  sielläkin  muutamia  päiviä, 
Pietariin.  Viimeksi  mainitusta  paikasta  matkustin  kotiin  Tukholman  kautta, 
päättäen  siten  hyvin  onnistuneen  matkan,  joka  oli  kestänyt  täsmälleen  kolme 
kuukautta.  Sen  kuluessa  olin  saanut  varsin  suuren  määrän  muistiinpanoja, 
kynäpiirroksia,  valokuvia  ja  venäläisiä  kirjoja,  joiden  avulla  saatoin  kir- 
joittaa muutamia  lukuja  teostani  ,7'A^  Pre  and  Proto-kistaric  Fitms^  (»Esi- 
ja  alkuhistorialliset  suomalaiset^)  suuremmalla  tarkkuudella  kurn  muuten 
olisin  voinut  tehdä,  sillä,  nyt  olin  tutustunut  monien  suomalais-  ja  tshuu- 
dilaisperäisten  esineiden  ulkomuotoon.  Kirjan  molemmat  osat  valmistuivat 
kesällä  1898. 

Kun  en  ollut  koskaan  käynyt  Portugalissa,  niin  lähdin  sinne  elo- 
kuun lopulla  ja  vietin  syyskuussa  kolme  viikkoa  Cintrassa.  Marras- 
kuussa sain  ensimäisen  kappaleen  kirjaani,  Johon  ensimäinen  suunnitelma 
oli  tehty  v.  1883  ja  jota  varten  olin  keskeytymättä  työskennellyt  viiden- 
toista vuoden  ajan. 

Muutettuani  v.  1892  Lontoosta  Edinburgiin  rupesin  ottamaan 
säännöllisesti  osaa  Skotlannin  Muinaismuistoyhdistyksen  kokouksiin  — 
olin  ollut  sen  jäsenenä  monta  vuotta  ~  ja  harrastamaan  brittiläisten  mui- 
naismuistojen tutkimista.  Mutta  kun  Suur-Britanniassa  tunnetaan  tuskin 
ainoatakaan  „hallstatt^-kauden  esinettä  ja  halusin  tietää  enemmän  tästä 
pronssi-  ja  rautakauden  välisestä  aikakaudesta,  niin  kävin  1899  useissa 
mannermaan  museoissa.  Huhtikuun  alussa  lähdin  suoraan  Linziin,  sitten 
Wieniin,  Laibachiin,  Triestiin,  Venetsiaan,  Agramiin,  Sarajevoon  ja  Buda- 

pestiin,  missä  oleskelin  kolme  viikkoa,  opiskelin  unkarin  kieltä  ja  ostin 
voguleja  ja  ostjakkeja  koskevia  teoksia.  Matkustin  sitten  Bukarestiin, 
Lembergiin  ja  kymmeneksi  päiväksi  takaisin  Budapestiin,  palaten  kotiin 
Dresdenin,  Berlinin  ja  Hampurin  kautta. 

Näihin  aikoihin  minut  oli  nimitetty  yhdeksi  Skotlannin  Muinais- 
muistoyhdistyksen kunniasi hteereistä,  ja  olin  tullut  huomaamaan,  että 
laaja  ala  brittiläistä  arkeologiaa  oli  viljelemättä  ja  autiona.  Suuret  mää- 
rät haudoista  löydettyjä  saviastioita  olivat  museoissamme  yksinkertaisesti 
luokitellut  pronssisikaan  kuuluviksi,  ja  uurnat  olivat  jaetut  tuhka-  ja  ei- 
tuhkaastioihin.  Tämä  asiaintila  oli  aivan  epätyydyttävä,  koska  Britan- 
nian pronssiaika  oli  ilmeisesti  kestänyt  useita  vuosisatoja.  Päätin  sen- 
vuoksi  ryhtyä  aineeseen  käsiksi  ja  koettaa  lajitella  erimuotoiset  uurnat 
pronssiajan  eri  aikakausien  mukaan.  Touko-  ja  kesäkuussa  1900 
kävin  siinä  tarkoituksessa  Oseissa  Englannin  museoissa  ja  sain  valokuvia 
lukuisista  uurnista.  Syy.skuussa  matkustin  Parisin  maailmannäyttelyyn, 
joka  oli  suunnattomana  vastakohtana  Parisin  ensimäiselle  v.  1854J 
joka  pidettiin  yhdessä  ainoassa  rakennuksessa;  edustin  siellä  Folklore- 
seuraa  folklore-kongressissa.  Paluumatkalla  kävin  useissa  museoissa 
(Luzernin,  Bernin,  Biennen,  Zurichin  ja  Baselin).  Tutkiessani  brittiläistä 
saviteollisuutta  huomasin  välttämättömäksi  koettaa  seurata  sen  jälkiä  man- 
nermaalle ja  tutkia  neolitista  saven  valamista  pohjois-  ja  etelä- Europassa. 
Lokakuun  alussa  1901  matkustin  ensin  Hollantiin  käydäkseni  Leydenin 
ja  Assenin  museoissa,  sitten  Magdeburgiin.  Halleen  ja  Berliniin  y.  m. 
Siellä  tapasin  mitä  etsin,  nimittäin  Reinin  piiristä  löydettyjä  maljoja,  joita 
tuskin  voi  eroittaa  brittiläisistä  kappaleista.  Sitten  kuljin  edelleen  Pra- 
giin,  Mainziin,  missä  löysin  lisää  brittiläisiä  kappaleita  muistuttavia  mal- 
joja, Wiesbadeniin  ja  Bonniin.  Tämän  matkan  tulokset  olivat  varsin 
tyydyttäviä  ja  muistikirjani  oli  täynnä  kynäpiirroksia;  mutta  ne  käsittivät 
vain  pohjois-Europan. 

Alkupuolella  maaliskuuta  1902  matkustin  Guernseyhin  nähdäkseni 
erään  yksityisen  kokoelman  ja  jatkoin  sieltä  Rennesiin,  Vannesiin,  Ker- 
nuziin,  missä  löysin  saviastioita,  jotka  muistuttivat  brittiläisiä,  sitten 
etelä-Ranskaan  ja  Espanjaan,  joiden  museoissa  näin  paljon  uutta  ja  erit- 
täin mieltäkiinnittävää,  mutta  en  löytänyt  mitään,  joka  olisi  muis- 
tuttanut Suur-Britannian  pronssikauden  saviteollisuutta.  Skotlannin  neoli- 
tiset    saviastiat  taas  olivat  muodoltaan  aivan  samanlaisia  kuin  Ranskassa 

jo^  Espanjassa  yleensä  tavattavat.  Ranskasta  siirryin  Saksaan  saaden 
useissa  paikoissa  valokuvia  eri  maljatyy peistä  verratakseni  niitä  brittiläi- 
siin. Tämän  matkan  johdosta  pidin  syyskuussa  British  Associationin 
kokouksessa  Belfastissa  esitelmän:  aineena  , Vanhimman  pronssiajan  savi- 
astiain  muoto  Britanniassa;  sen  läheinen  analogiamuoto  Reinin  luona; 
sen  mahdollinen,  alkuperä  keski-Europassa.**  Tämä  julkaistiin  myöhem* 
min  aikakauskirjassa  Journal  of  the  Anthropological  Institute^  1902. 

Muutamia  päiviä  myöhemmin  lähdin  matkalle  lUliaan  käydäkseni 
uudelleen  Bolognan  ja  Reggion  museoissa.  Seuraavana  vuonna  matkus- 
tin erään  ystävän  kutsusta  Tunisiin  tervehtimään  häntä  ja  tekemään  hä- 
nen kanssaan  muutamia  retkiä,  liankin  Oxfordin  Pitt  Rivers  museota 
varten  pienen  kokoelman  uudenaikaisia  tunisilaisia  saviastioita,  niiden 
joukossa  muutamia  käsin  tehtyjä,  ja  kävin  tietenkin  museossa  ja  Kartagon 
paikalla.  Ystäväni,  joka  puhui  arapian  kieltä,  otti  minut  mukaansa  sisä- 
maahan katsomaan  muutamia  alkuasukasten  kyliä  ja  kaupunkeja,  joissa 
valmistettiin  saviastioita.  Mieltäkiinnittävin  oli  retki  Gerban  saarelle, 
jonka  asukkaat  ovat  osaksi  berberejä.  Muutamat  kirjailijat  otaksuvat, 
että  se  oli  „lotuksen  syöjäin"  saari  ja  että  lotus  oli  palmupuu,  jonka 
mahlasta  tehdään  päihdyttävää  juomaa.  Juotuaan  sitä  liian  paljon  mui- 
naiskreikkalaisten merimiesten  arvellaan  unohtaneen  synnyinmaansa  ja 
menettäneen  kaiken  halun  palata  sinne.  Saarella  valmistetaan  saviastioita, 
ja  minua  huvitti  katsella,  kuinka  eräs  savenvalaja  koristi  tekemäänsä  as- 
tiaa painamalla  siihen  syvennyksiä  pienellä  kammalla,  aivan  kuten  esi- 
historiallisella ajalla.  Alkupuolella  toukokuuta  olin  Ateenassa  ottaakseni 
osaa  kansainväliseen  arkeologikongressiin.  Tämän  aineen  tutkimus  on 
viime  kuluneiden  kolmenkymmenen  vuoden  aikana  edistynyt  tavattomin 
askelin  ja  on  avannut  aivan  uusia  ja  odottamattomia  näköaloja  mennei- 
syyteen. Kun  V.  1875  kävin  ensi  kerran  Mykenessä,  ei  Schliemann  ollut 
vielä  aloittanut  kaivaustöitään;  niihin  ryhdyttiin  vasta  seuraavana  vuonna. 
Kongressin  menestys  oli  suuri,  sillä  sinne  kokoontui  eteviä  arkeologeja 
kaikista  Europan  osista.  Kävin  uudelleen  Kreetassa,  tällä  kertaa  tyttäreni 
kanssa,  joka  halusi  valokuvata  Knossoksen  ihmeellisen  palatsin,  jonka 
ystäväni,  tohtori  Arthur  Evans  oli  kaivauttanut  esille.  Se  on  hurmaava 
paikka.  Meidät  valtasi  hämmästys,  kun  saimme  kävellä  marmorikäytä- 
villä,  joilla  Minos  oli  astunut,  ja  käydä  varastohuoneissa,  joissa  oli  suun- 
nattomia viini-  tai  öljyastioita  yhtä  hyvässä  kunnossa  kuin  sinä  päivänä 

jolloin  ne  tehtiin;  nousta  marmoriportaita  ja  katsella  sivuseinämien  fres- 
koja, jotka  ilmaisevat  suurta  keksimis-  ja  piirustuskykyä.  Ja  kuitenkin 
on  tämä  kehittynyt  sivistys,  jota  nämä  Kreetan  mahtavuuden  jätteet  edus- 
tavat, kauttaaltaan  vanhemmalta  ajalta  kuin  v.  1500  e.  Kr.,  jolloin  tuli- 
palo hävitti  palatsin  ja  Minoksen  herruus  loppui.  Muistaessani  että 
Kreeta  oli  Minoksen  ja  Rhadamanthuksen  saari,  noiden  Manalan  juma- 
lien, joiden  luona  kaiken  ihmistyön  on  loppuminen,  olkoon  tämä  viimei- 
nen episodi,  Knossoksessa  käyntini  viittauksena,  että  on  jo  aika  laskea 
kynä  kädestään  ja  lopettaa  tämä  kuivahko  esitys  matkailemisesta  sinne 
ja  tänne. 


/fziw/ft^  <^  ?»-^  • 

Kertomuksia  ja  knvaukBia. 

F.  M.  Dostojevski,   Sorrettuja  ja  sotvaistuja.    Romaani.   Suom.  P.  N.   Kuopio 
1906.     Otava.  503  siv.  8:0.     Hinta  2:  75. 

»Sorrettuja  ja  solvaistuja"  ei  ole  Dostojevskin  paraita  romaaneja. 
Sen  ulkonaista  esitystapaa  vastaan  voitaisiin  tehdä  muistutuksia.  Se  on 
pitkäveteistä  ja  huolimatonta,  tyyli  melkein  kuin  sanomalehtireportterin. 
Tuontuostakin  toistetaan  samoja  asioita,  ja  kaikki  henkilöt  puhuvat  samaa 
väritöntä  kieltä,  ilman  minkäänlaista  personallista  vivahdusta.  Mutta  nämä 
ulkonaiset  moitteen  aiheet  unohtuvat,  mikäli  kertomus  edistyy  ja  mieli 
herkkenee  elettyjä  kohtia  seuraamaan.  Syvä  myötätunto  »sorrettuja  ja  sol- 
vaistuja**,  kärsiviä  ja  masentuneita  kohtaan  koskettaa  lämpimästi  luki- 
jan sydäntä  ja  avaa  hänen  mielikuvitukselleen  runouden  vapaan  ja 
ihanan  maailman.  —  Kertomuksen  pääjuoni  on  hyvin  yksinkertainen :  Nuori 
kirjailija  rakastaa  köyhän  perheen  tytärtä  Natashaa.  Mutta  tytön  sydän 
kiintyy  ylhäiseen  ruhtinaan  poikaan.  Hän  rakastaa  tämän  avutonta  lap- 
sellisuutta, itsekkyyttä  ja  suoruutta.  Vaikka  tietää  jo  ennakolta,  että  nuori 
ruhtinas  on  valmis  hylkäämään  ja  unhoittamaan  hänet  heti,  ellei  hän  ole 
aina  hänen  luonansa.  Niin  käykin.  Ruhtinaalle  on  isä  valinnut  rikkaan 
ja  ylhäisen  morsiamen,  ja  tämän  syliin  hän  tietämättään  vähitellen  liukuu, 
vieroittuen  Natashasta,  joka  rakastaa  ja  kärsii  sanomattomasti.  Itsekäs, 
kylmästi  harkitseva  ruhtinas  on  onnistunut  laskelmissaan. 

Natashan  ja  nuoren  ruhtinaan  suhde  on  hyvästi  kuvattu.  Natasha 
on  kirkas,  melkein  enkelimäinen  olento,  kaikki  uhraava,  kaikki  anteeksi- 
antava ja  ymmärtävä  kuunnellessaan  vain  sydämensä  ääntä.  Nuoren  ruhti- 
naan  luonteessa   on  60-luvun    venäläisen  ylimystön  tunnusmerkit:  hyvä- 

sydämyys,  heikkous,  epäitsenäisyys.  Mutta  kenties  paraiten  mieleenpai- 
nuva on  kuva  tuosta  kirjailijasta,  jonka  Natasha  on  hylännyt,  mutta  joka 
tekee  kaikkensa  palvellakseen  ja  auttaakseen  rakastettuaan.  Tämä  nöyrä, 
kärsivällinen,  lämminsydäminen  luonne  on  kuin  osa  kirjailijan  omaa  ole- 
musta.    Hän   onkin  esittänyt  sen  minä-muodossa. 

Teosta  lukiessaan  tulee  ajatelleeksi,  mitä  kärsimyksen  teitä  kirjailijan 
on  itsensä  täytynyt  kulkea  saavuttaakseen  tuon  syvän  ihmistuntemuksen 
ja  kaikelle  inhimilliselle  kärsimykselle  avoimen  osanoton.  Olihan  hän 
asunut  köyhänä  kirjailijana  pahaisessa  ullakkokomerossa,  ollut  pahanteki- 
jäin kanssa  vankityrmässä,  seisonut  teloitettavien  joukossa  Pietarin  torilla, 
katsoen  kuolemaa  silmästä  silmään,  ja  viettänyt  monta  vuotta  Siperiassa 
pakkotyössä  yhteiskunnan  hylkäämien  seassa.  Hän  oli  itse  kaikissa  suhteissa 
saanut  maistaa  sorrettujen  ja  solvaistujen  kohtaloa  ja  oppinut  rakastamaan 
heitä  veljinään.  Eipä  siis  ihme,  että  hän  löytää  noista  yksinkertaisista 
luonteista  ja  jokapäiväisistä  oloista  aavistamattomia  syvyyksiä,  mitä  traagil- 
lisimpia  ristiriitoja.  Hän  analyseeraa  sekavatkin  tunnelmat  ihmeteltävän 
selvästi.  Turha  yksityiskohtaisuus  (esim.  ympäristönkuvauksessa)  on  epä- 
olennaisena jätetty  pois.  Kaikki  on  keskitetty  ihmiseen,  sielunelämään. 
Tapahtumien  sarja  on  tihennetty  ikäänkuin  yhteen  näytökseen,  viimeiseen, 
ennen  katastrofia,  aika  supistettu  muutamaan  kuukauteen.  Ja  kuitenkin 
luulee  teoksen  loppuun  päästyään  eläneensä  kokonaisia  vuosia  kuvattujen 
henkilöiden  seurassa.  Niin  läheisesti  tutuiksi  on  kirjailija  osannut  tehdä 
lukijan  heidän  sisimpänsä  kanssa.  Onpa  se  ilmapiirikin,  jossa  he  liik- 
kuvat, vähitellen  auennut  sisältä  ulospäin. 

Toivon  että  saisimme  suomen  kielellä  pian  tutustua  Dostojevskin 
huomatuimpiin  teoksiin,  esim.  ^Idioottiin*'  ja  „Karamasovin  veljeksiin*^ 
jotka  ovat  vielä  kääntämättä.  Sillä  hän  on  kirjailija,  joka  kaivaa  syltä 
syvemmälle  ihmissielun  pohjakerroksiin  kuin  tavalliset  niinsanotut  psyko- 
logiset kirjailijat. 

V.  T. 


Hanna  Rauta,   Vanhaa  ja  uutta  virttä     Helsingissä  1906.    Suomen  Ev.  Luth. 
Nuorukaisyhdistys.  261  siv.  8:0.    Hinta  2:  5a 

»Vanhaa  ja  uutta  virttä"  on  proosaa.  Uusi  virsi  on  »evankelinen" 
suunta  ja  vanhaa  virttä  veisaavat  kaikki  muut  ihmiset.  Sisällys  on  siis 
uskonnollista  laatua.  Uskonnollisen  aiheen  käsittely  kaunokirjallisuudessa 
olisi  itsessään  varsin  ilahduttava  ilmiö.  Mutta  suurella  epäilyksellä  on 
lukija  tottunut  sellaista  kirjaa  katselemaan.  Ei  aiheen  vuoksi  tietenkään. 
Vaan    siksi    että    uskonnollinen    aihe  —  jos    mikään  —  asettaa   kirjaili- 

jalle  suuria  vaatimuksia.  Enemmän  kuin  usein  muulloin  on  tällöin  se 
vaara  alituiseen  vaanimassa,  että  henkilöt,  vailla  sitä  sisäistä  elettyä  elä- 
mää, jota  tekijä  ei  kykene  heille  omasta  itsestään  antamaan,  ovat  mario- 
netteja, jotka  kärsivät  ja  taistelevat,  voittavat  ja  riemuitsevat  vailla  lihaa  ja 
verta,  ilman  että  lukijan  silmä  kostuu. 

Näin  on  laita  „ Vanhan  ja  uuden  virren*'.  Suurin  osa  siitä,  mitä  meille 
sen  henkilöistä  kerrotaan^  on  semmoista,  joka  estää  meidät  heissä  tunte- 
masta tämän  maanpallon  ihmisiä.  Heissä  on  erilaisten  uskonnollisten 
kehitysasteiden  ja  suuntien  edustajia,  ja  lukija  jo  kirjan  ensi  lehdistä 
alkaen  saa  sen  varman  vakaumuksen,  että  keitä  henkilöitä  jo  tunnettujen 
lisäksi  ilmestyneekin  eteemme,  niin  kaikki  on  kirjailijatar  jo  edeltäkäsin 
määrännyt,  predestineerannut  n.  s.  ^evankeliseen**  suuntaan.  Koko  kirja 
on  kauttaaltaan  väittelyä  ja  ristiriitojen  teoreetista  rakentelua.  Se  syvempi 
elämä,  joka  siinä  eri  suuressa  määrässä  eri  henkilöille  omistetaan,  jää  kerto- 
jan salaisuudeksi.  Lukijalle  se  pysyy  epäiltynä  uskonkappaleena.  Mitään 
myötätuntoa  ei  lukijassa  voi  herätä  esim.  kirjan  päähenkilöä  kohtaan,  koskapa 
lukija  tuntee,  että  ne  sisäisen  elämän  attribuutit,  jotka  hänelle  annetaan, 
eivät  ole  todellisuudesta  s.  o.  itse  henkilöstä  koottuja,  vaan  kirjailijattaren 
itsensä  antamia.  —  Vailla  muodollista  pirteyttä  ei  kirja  ole.  Kertomuksen 
juoksu  —  niin  paljon  kuin  siitä  voi  puhua  —  on  tarkoin  suunniteltu  ja 
kulkee  raskaan  lastinsa  painosta  välittämättä  varsin  yhtäjaksoisena.  Mutta 
kaikkihan  onkin  vain  kerrottua  kertomusta.  Ja  lopputuomioksi  jää,  ettei 
kirjalla  ole  suurta  kirjallista  eikä  edes  positiivisesti  uskonnollista  merki- 
tystä. Populariseeratun  „ evankelisen*"  dogmatiikin  esityksenä  sillä  sitä- 
vastoin voi  olla  merkityksensä. 

L.   H. 


UskontotiedettJL 

A.  F,  Puukko,  Israelin  profeettain  sosiaabset  mielipiteet,   Porvoossa  1907.   Wemer 
Söderström  Osakeyhtiö.  67  siv.  8:0.     Hinta  — :  8a 

Niin  paljon  kuin  raamatullista  tietoa  ja  raamatun  tuntemusta  onkin 
ollut  ja  vieläkin  lienee  meillä,  niin  ovat  Israelin  vanhat  profeetat  syvim- 
mältä  sisällykseltään  ja  merkitykseltään  pysyneet  suurelle  yleisölle  verrat- 
tain vieraina,  ja  monetkin,  jotka  ovat  saaneet  syvemmältä  heihin  silmätä, 
ovat  kai  tehneet  sen  kokemuksen,  että  nämä  miehet  ovat  niin  kovin  kau- 
kana meidän  ajastamme,  ettei  ole  helppo  heihin  tutustua  ilman  asiantun- 
tevaa opastusta.  Melkeinpä  viime  aikoihin  saakka  on  se  kuva,  joka  näistä 
suurmiehistä  esim.  meidän  kouluissamme  annettiin,  ollut  perin  vaillinainen, 
ja  siitä  tuskin  paljoa  muuta  jäi  jäljelle,  kuin  että  he  olivat  hurskaita  mie- 

hiä  ja  ennustivat  Vapahtajan  syntymää.  Eikä  ihmekään  että  tässä  niin 
sanoakseni  dogmaatinen  puoli  on  ollut  voitolla.  Vasta  myöhemmän  ajan, 
historiallista  metoodia  hyväkseen  käyttävä  tutkimus  on  voinut  valaista 
sen  taustan,  jota  vastaan  profeetat  esiintyvät  oikeassa  itsenäisessä  suuruu- 
dessaan. He  eivät  ole  vain  jumalanmiehiä,  jotka  jakelevat  neuvoja  rappeu- 
tuvalle kansalle  ja  samanlaisille  hallitsijoille,  vaan  he  ovat  henkisiä  raken- 
tajia, jotka  luovat  uuden  uskonnon,  ja  heidän  esiintymisensä  merkitsee 
uskontojen  historiassa  uuden  henkisemmän  uskonnon  ja  maailmankatso- 
muksen luomista. 

Ilmoitettavanamme  oleva  kirjanen  on  hyvin  onnistunut  yritys  koettaa 
kansantajuisessa  esityksessä  tuoda  Israelin  profeetat  lähemmäksi  meidän 
aikaamme  ja  antaa  heidän  puhua,  mitä  he  ovat  ajatelleet  niistä  samoista 
pulmallisista  kysymyksistä,  jotka  levottgmuuteen  saakka  täyttävät  meidän 
oman  aikamme.  He  tosin  puhuvat  oman  aikansa  kieltä;  mutta  niin  nyt 
kuitenkin  on,  että  meidän  yhteiskunnallisia  parannuksia  suunnitteleva  aika- 
kautemme voi,  kun  siltä  itseltään  ihanteellisuus  alkaa  loppua,  käydä  sitä 
oppimassa  näiltä  miehiltä,  joiden  yhteiskunnallinen  ohjelma  oli:  oikeutta 
kaikille!  Ja  niille,  jotka  väittävät,  että  uskonto  on  aina  ollut  niiden  puo- 
lella, joilla  valta  on,  ovat  Israelin  profeetat  omansa  todistamaan,  kuinka 
sydämen  tulena  palava  uskonnollisuus  hehkuu  toimintaan  innostavaa 
myötätuntoa  heikkoja  ja  vähäväkisiä  kohtaan.  Tutustuminen  Puukon  läm- 
möllä ja  uusimman  tieteen  tuloksia  hyväkseen  käyttämällä  kirjoitettuun 
kirjaseen  ansaitsee  vaivan.  Kieli  on  sujuvaa  ja  moitteetonta.  Esitykseen 
sisältyy  useita  kirjoittajan  itsensä  alkukielestä  suomentamia  sitaatteja. 

L.    H. 


Fysikaaliflta  kiijaUisuutta. 

O.  J.   Lakari.     Fysikalisia  kokeita.     /.   Sähkökokeita.     Porvoossa   1907.     Wemer 
Söderström  Osakeyhtiö.     125  siv.  8:0.     Hinta  i:  75. 

Vipuset  niminen  seura,  jonka  tarkoituksena  on  suomen  kielen 
kehittäminen  ja  kansantajuisen  kirjallisuuden  luominen  varsinaisten 
luonnontieteitten  alalla,  on  toimittamalla  Sähkökokeita  nimisen  kirjan 
antanut  Suomen  nuorisolle  aarteen,  jonka  arvon  —  mikäli  olen  kuullut 
—  koulunuorisomme  jo  hyvinkin  näkyy  ymmärtävän.  Tältä  nuorisolta 
ei  vanhastaankaan  ole  puuttunut  intoa  luonnontieteellisten  kokeiden  toi- 
meenpanemiseen. Moni  täysikään  kehittynyt  muistaa  varmaankin  noita 
tuulentupia,  joita  koulupenkillä  rakennettiin.  Laajat  olivat  tuumat  ja 
suuri  itseluottamus.     Useimmiten   tuli  siinä  kuitenkin  joku  „ mutta*  vas- 

taan,  joka  teki  koko  yrityksen  mahdottomaksi.  Suunnitelmat  olivat 
käyneet  yli  voimien  ja  johtoa  oli  puuttunut  yritykseltä. 

Vipuset  tuntevat  kokemuksestaan  nämä  asiat  ja  etenkin  Sähkö- 
kokeita  nimisen  kirjan  toimittaja  maisteri  O.  J.  Lakari  näkyy  hyvin 
ymmärtävän  mitä  koulupoika  tahtoo  saada  aikaan.  Hän  osaa  myöskin 
neuvoa  miten  kokeet  ovat  tehtävät  pienimmällä  rahanuhrauksella.  Ketä 
ei  huvittaisi  esim.  tuo  itsepäinen  lintu,  joka  syö  vain  kirsikoita,  mutta 
karttaa  muita  hedelmiä.  Kokd  koe  maksaa  noin  viisikymmentä  penniä, 
ja  sen  voi  koulupenkillä  istujakin  saada  irti.  Yhtä  hauska  on  tuo 
sivuilla  5 — 6  selitetty  koe  „Ano-Kato",  jossa  arvottoman  lippaan,  esim. 
sikarilaatikon,  ja  rikkonaisesta  ikkunasta  tähteeksi  jääneen  lasipalasen 
avulla  saadaan  omakätisesti  valmistettuja  nukkeja  tekemään  mitä  odotta- 
mattomimpia  liikkeitä.  Luulen  voivani  vakuuttaa  että  kirja  on  omansa 
synnyttämään  haluaa  luonnontieteitten  tutkimiseen  ja  johtamaan  kokeile- 
vaa nuorisoa  yrityksiin,  joita  se  todellakin  voi  toteuttaa.  Kieli  on  hyvää 
ja  esitys  selvää.  Joskus  olisi  kokeen  nimen  avulla  voinut  selvemmin 
ilmoittaa  mitä  kysymyksessä  oleva  koe  tarkoittaa.  Niin  on  esim.  „ano- 
kato"  mielestäni  liian  tieteellinen  nimi,  kun  on  kysymys  tanssivista 
nukeista.  Sisällysluettelo  olisi  myöskin  ollut  tervetullut  lisä  tähän  kir- 
jaan. 

Jos  tämä  pieni  kirjanen  leviää  joka  kotiin,  jossa  on  kasvavaa  nuo- 
risoa ja  siellä  herättää  eloon  suomalaisen  kansamme  vielä  uinuvat  luon- 
nontutkijantaipumuksety  niin  sekä  Vipusten  että  kansamme  kehitystä  niin 
suuressa  määrin  harrastavan  kustantajan  toiveet  täydellisesti  toteutuvat. 

G.  Melander. 


Tietoja  eri  aloilta. 


TToimft  katalonlaiikiolistä  julkaisua. 


Toimitus  on  saanut  vastaanottaa  kolme  kataloniankielistä  kirjaa,  kus- 
sakin tekijän  omakätinen  omistus.  Tekijä,  barcelonalainen  lääkäri  J.  Plana 
Y  DoRCA,  on  yhteen  nidoksista  kirjoittanut  „pera  que  conegui  mon  primer 
assaig  en  llengua  catalana",  tarjoten  luettavaksi  ensimäiset  kokeensa  Kata- 
lonian nuorella  tai  oikeammin  uudesti  syntyneellä  kansalliskielellä.  Leh- 
temme toivoo  voivansa  ennen  pitkää  tehdä  lukijoilleen  selkoa  katalonia- 
laisesta kansallisuusliikkeestä,  jonka  luulemme  voivan  meitä  suomalaisia 
omassa  asemassamme  huvittaa.  Mutta  ystävällinen  lahja  antaa  aiheen  jo 
tällä  kertaa  muutamin  sanoin  selostaa  toht.  Plana  y  Dorcan  kirjasia. 

Suurin  näistä  (208  sivua  8:0)  on  runokokoelma  nimeltään  Bastides 
y  Fedruscall  (Caböries  seudo-poitiques  d*un  manobre)  —  »Rakennelmia  ja 
kivisoraa,  pseudorunollisia  työläisen  mietteitä*  (Barcelonassa,  1904).  Se 
sisältää  moniaita  isänmaallisia  hymnejä  niinkuin  ylvään  Als  ftlls  de  Cata- 
lunya  —  ^Katalonian  pojille";  mutta  enin  osa  runoista  on  mietelyrikkaa, 
—  elämän  syyskesän  kieltä,  päättäen  alkusanasen  ensi  lauseesta.  Mieleen 
jääviä  ovat  esim.  muinatsintialainen  aihelma  »Kolmesta  Guna-kukasta** 
(s.  27)  ja  kuusi  hienosti  soinnutettua  ströofia  vapauden  kaipuusta  —  aal- 
lottaret huokaavat,  kun  ranta  on  heille  rajana,  sylfidit  ovat  lehväin  ja 
puiden  kahleissa,  tulessa  piilee  salamanteri,  jonka  mieli  palaa  korkeuteen, 
kiveä  ei  nakuttele  työmiehen  hakkuri,  vaan  valoon  halajavat  Gnoomit  ja 
tähdetkin,  näkeehän  selvästi  että  ne  itkevät:  maailman  avaruuden  helma 
on  ahdas  niille,  ulommas  kaipaavat  (s.  34).  Muita  huomaamiamme  kap- 
paleita ovat  kaksi  väreilevää  runoa  pienokaisen  kuoltua  (s.  41  ja  seur.); 
„  Viettelyn  äänet"  (s.  47);  Uantre  modern^  jonkinlainen  Grottelaulu  (s.  60); 
^Pohjatuuli*  —  lopussa  taas  ylväs  sana  Katalonian  poikain  tarmosta, 
joka  kestää  ja  uhmaa  niinkuin  Katalonian  kuuluisa  vuori,  Canigo  (s.  65); 
»Skeptikko  ja  tähti"  (s.  75).  »Kyyneltft"  (s.  107)  on  Topeliusta  muistut- 
tava tarina:  auringon  sädekehän  ja  tähtitarhat  loi  säälin  kyynel.  Koko- 
elma kauttaaltaan  henkii  syvämielistä,  puhdasta  altruismia. 

Kirjan  toinen  osa  Fedruscall  on  kokoelma  lauselmia,  kaikkiaan  230 
numeroa.  Lopussa  on  »Muistutuksia  niitä  varten,  jotka  haluavat  täysin 
käsittää  moniaita  kirjassa  tavattavia  mietteitä".  Niissä  selvitellään  teosofi- 
sia  käsitteitä,  lähtökohtina  kirjan  alkulause  sekä  runot  Les  tres  GuneSy 
Bhagavad-Gitay   y^Karma*^  ^  Itivoluciö  y  Evoluciö, 

Toinen,  pienempi  kokoelma  Curtas  .  -  -  y  M  is  curtas  .  .  . ,  —  „Ly- 
hyitä  ...  ja  Vielä  lyhyempiä"  (Barcelonassa,  1901)  käsittää  paljon  kypsy- 
mättömämpiä,  usein  muodoltaankin  ontuvia  (esim.  s.  31,  34,  36,  40) 
runoja.  Keskeltä  lemmenlaulua  —  joka  ei  äsken  esitetyssä  kokoelmassa 
ole  saanut  sijaa  muuta  kuin  nimeksi,  s.  22  —  soi  kuitenkin  jo  tässä 
vakava,  tumma  sävel,  joka  joskus,  esim.  näkemyksessä  ^Sfinski"  (s.  75), 
tuntuu  saattavan  olla  lähtenyt  de  profundis. 

Osa    y^Mis   curtas*^    sisältää  satakunnan   epigrammeja  tai  mietelmiä. 

Kolmas  kirjoista  on  vihkonen  Els  meus  Ex-libris  y  sa  descripcio 
filosöfica  —  „minun  ex-libris  merkki ni  ynnä  filosofinen  selitys  niihin" 
(Barcelonassa,  1905)  —  aikakauslehteen  Revista  Iberica  d'  Ex-libris  aiottu 
teosofinen  kirjoitelma,  joka  toimituksen  hylkäämänä  leviää  pikkujulkaisun 
muodossa.    Sisältää  kaksi  kuvaa. 

W«rn«r  Söderström  Osakeylitlölttt:  Älphonae  Daudet,  Kirjeitä  myllyl- 
täni. Suom.  y.  Tarkiainen.  2:  — .  —  LiUt  TomiMid,  Piirustuksen  opetuksesta 
lUkomailla.  1:  — .  —  C.  Skovgaard-Feteraen,  Miten  saamme  tietää  Jumalan  tah- 
don? Suom.  N-  E.  W.  — :  60  —  Herm,  Niemiy  Lukukirja  kansan  lasten  alkeis- 
opetuksen tarpeeksi.  1:  86.  —  Kasper  Karjalainen^  Metsän  hoito  ja  käjrttäminen. 
— :  40.  —  Z,  TopeUuSf  Lukemisia  Lapsille.  32—4  vhk.  ä  — :  75.  —  Oma  maa. 
18—5  vhk.  il:—.  —  Keksintöjen  kirja,  toim.  Vihtori  Peltonen.  27— « 
vhk.  ä  — :66.  —  Sosialidemokratian  vuosisata.  35  vhk.  — :  25.  —  Herman  Sa- 
vela ja  CH>8ta  QrotenfelU  Sananen  hevossiitoskysymyksestä.  1:  — .  K.  O.  Linde- 
qvistf  Suomen  historian  oppikirja.  1:  75.  —  Uusi  testamentti,  Apostolien  tekoja 
ja  Johanneksen  ilmestys.  — :50.  —  Em.  Kovero,  Kirjanpito.  I.  4: — .  Solmu 
Nyström,  Deutsches  Lehrbuch.  —  F.  Malinen,  Opettajain  keskimäärätaulut. 
— :  50.  —  Evald  Ferd.  Jahnsson,  En  ollenkaan  muista.  1:  50.  —  Leo  Tolstoi, 
Sota  ja  rauha.  II  nidos,  jftlk.  osa.  1:  25.  —  J.  E,  Rosberg,  Maa  ja  kansat.  88 
vhk.  — :  55.  —  D.  M.  WaUace,  Venäjä.  11  vhk.  1:  — .  —  Hannes  Nylander, 
Ohjeita  karjataloudessa.    II.  — :60. 

Otavalta:     Jules    Verne,    Kahden  vuoden  loma-aika.     Suomennos.     1—5  *''. 

vhk.    ä   — :  15.     —  Grustav  Frenssen,  Vapahtajan  elämä.  Suom.  Volter  Kilpi.  i 

1:  25.  —  Lassar-Cohn,  Kemia.  Suom.  Kaarlo  Perttilä.  3:  25.  —  Amalia 
Grönberg,  Ruokatavaraoppi.  2:  75.  —  Hugo  Lagus,  Taloustieteen  oppikirja. 
2:  75.    —  Hj.  Ccusel,  Amerikkalaisia  liiketapoja.    Suom.  H.  Korkeakoski.  1: — . 

—  Hannes  Gebhard^  Ehdotuksia  maalaisolojemme  parantamiseksi.  1:  — .  —  Axel 
Törnudd.  Laulun  opetusoppi,  musiikin  muoto-oppi  ja  soitinoppi.  — :  85.  —  Nor- 
dahl  Rolf  sen  f   Mailman   historia.     Suom.    Santeri   Ingman.  6,  7  vhk.  — :  50. 

—  O.  /.  Colliander j  Suomen  kirkon  paimenmuisto.  1  vhk.  1:  25. 

Vr^ö  W«ili»iltÄ:     /.  J.  Jansen,  Tilaa  Jeesukselle.    Suom.  Paavo  Virk-  \ 

kunen.  5vhk.  1:  40.  —  F.  Humble,  Mukdenin  taistelu.  2:  25  —  Anni  Collan, 
Suomalainen  kisapirtti.  2  vhk.  1 :  75.  —  Annie  Quiding,  Pisara  meressä.  Suom. 
A -a.  1:  75.  —  D.  C.  Murray,  Seikkailija-elämä.  Suom.  2:  26.  —  Felix 
Dähn^  Taistelu  Boomasta.  II  osa,  14,  15  vhk.  1;  — .  —  F.  Bonn,  Sherlock 
Holmes.   Suom.    Antero  S.    1:  75.    —    W.  Frerking,  Mieluinen  yllätys.     Suom. 

— :   75.  — ,  Sovinto.    Suom.  — :  75. .  Salaisuus.   Suom.  —:  75.  — 

Kuvallinen  luettelo  Suomen  Taideyhdistyksen  kokoelmista.  —  Dick  Donovan. 
Murhenäytelmä,  jota   ei   oltu  harjoiteltu.  — :  35.    —  —  — ,  Hopeatikari.  — :  35. 

—  Mary  ^i^ood-AUen,  Mitä  nuoren  naisen  tulee  tietää.  Suom.  3:  — .  —  D.  v. 
Nandelstadh  ja  M.  Vehanen,  Kevätesikko.  III  vhk.  1:  50.  —  Max  Oker-Blom, 
Tohtori-enon  luona  maalla.  Toinen  painos.  1:  25.  —  Fr.  KlaveneSf  Sukupuo- 
linen puhtaus  nuoruusvuosina.  Suom.  Paavo  Virkkunen.  Kolmas  painos. 
1:  50.  —  Otto  Bertram,  Äidin  katse.  Suom.  —:  75.  —  Suomen  voimistelu- 
ja  urheiluliitto.     —  Pinlands  gymnastik-  ooh  idrottsförbund. 

Heliokselta:  Suomalaista  rakennustaidetta.  Julk.  NilsWasastjerna. 
m.  6:  -. 

K.  J.  Gummerukselta:    J.    A.   Rosenqvist,  Oppikirja  fysiikassa.    2:  50. 

—  P.  J.  Hannikainen,  Sirkkunen.  6  vhk.  —  Kyläkirjasto.  Julk.  Jaakko 
Gummerus.     1,  2. 

Kustannusyhtiö  Osmolta :    Rudolf  Holsti,  Aseellisesta  rauhasta.    2:  — . 
Arvi   A.   i^aristolta:     Edvard  Wilde,  Päivän  koittaessa.  Suom.  Ape  Lai- 
tio.  2:  25.    —  Valfrid  Hedynan,  Vihkonen  kiedi- ja  kansatieteellisiä  aiheita.  1: 

—  Maanjäristyksen  kauhuja  San  Fransiskossa.  Suom.  1  vhk.  — :  60.  —  M.  V., 
Lakkoja.  — :  75.  —  Anton  Hasti,  Yksimieliset.  — :  60.  Juhani  ^'Öström, 
Lesken  kanssa  naimisiin.  ~:  76.     — -  Santeri  Rissanen,  limäellä.  — :  75. 

M-  V.  Vuolukalta:    Rich.  Ungewitter,  Alastomuus.    2:  — . 

Vihtori  Kososelta:  ,,L{Lhestyköön  Sinun  valtakuntasi!*  Henry  Georgen 
puhe  maanvapautuksesta.  — :  15.  —  Jeesuksen  syntyminen  ihmisestÄ  ja  juma- 
lasta. — :  30.  —  Fr.  Engels,  Perheen,  yksityisomaisuuden  ja  valtion  alkuperä. 
Suom.  Kaapo  Murros.  2:  — . 

Halttluden  ystäviltä:    Alli  Trygg-HdeniuB,  Toivon  liiton  opas.  1:  25. 

Suomen ta|alta :  Karl  Marx  ja  Fr.  Engels,  Kommunistien  manifesti. 
Suom.  N.  R.  af  Ursin.     — :  50. 

Senaatin  kulkulaitos-toimituskunnalta:  Keisarillisen  Suomen  Se- 
naatin kulkulaitos-toimikunnan  kertomus  vuosilta  1904  ja  1905. 

Tilastolliselta  pä ä toimistolta :  VäinÖ  JuuselOj  MaanviljelysväestOn 
ammattijako  Hämeen  ja  Mikkelin  lääneissä  vuosina  1875—1890.     1:  — . 

TeolUsuushallltukselta :  G,  "R.  Snellmanj  Tutkimus  Suomen  kirjapaino- 
teoUismidesta. 

Suomen  kustannusyhdlstykseltä :  Vuosiluettelo  Suomen  kirjakaup- 
paan 1906  ilmestyneistä  teoksista.     — :  75. 

Suomen  naisten  volmlstelullltolta:  Suomen  naisten  voimisteluliitto. 
y:s  voimistelujuhla  Kuopiossa  1906.     1:  75. 

Tekllölltä:  Yrjö  BainiOf  Saksalainen  rahkasoiden  viljelys  ennen  ja  nyt. 
2:  75.     —  L.  H.  Sandelin ^  Uskonnonopetuksesta. 

Ilmoltustolmisto  H*f  ni^kseltä :  ^Suomalainen  sanomalehtiluettelo 
1907-8. 

Ekonomiska  samfundetllta :  Föredrag  och  förhandlingar.  5  nidos, 
2  vhk.     1:  50. 

Kuopion  nuorten  miesten  kristilliseltä  yhdistykseltä:  Antti  J.Pie- 
tilä, Miesten  aukupuolisiveys. 

Etelä*'Pon|anmaan  nuorisoseuralta:     Vuosikirja  1906.     1:  — . 

Vakuutustarkasta^alta :  Vakuutustarkastajan  kertomus  vakuutusoloista 
Suomessa  1905. 

Komiteoilta:  Mietintöjä  oppivelvollisuuskomitealta,  työväen  lainsäädän- 
töä tarkastamaan  asetetulta  komitealta  sekä  meijeri-  ja  karjanhoidon  opetuksen 
järjestämistä  varten  asetetulta  komitealta. 

Alempi  kansanopetus,  n:ot  6 — 9.  —  Arbetsgifvaren,  n:ot  1 — 3.  —  Finsk 
tidskrifty  n:ot  6- a  —  Framtid,  n:ot  23-89.  —  Kansakoululehti,  n:ot  13—9.  — 
Kirjapainotaito^  n:ot  3-6.  ~  Kotitaide,  n:ot  6—8.  —  Kyläkirjaston  kuvalehti 
ja  Lasten  kuvalehti,  n:ot  6—7.  —  Le  courrier  europ6en,  n:ot  24 — 39.  —  Luku- 
tupa, n:ot  11—6.  —  Meie  aastasada,  n:o  14.  —  Mercator,  n:ot  11-9.  —  Metsän 
ystävä^  n:ot  6—9.  —  Novellikirfa,  n:o  7.  —  Nuori  iSuomi,  n:ot  23 — 31.  —  NuHd, 
n:ot  6—7.  —  Pellervo,  n:ot  12—8.  —  Politik  och  kultur,  n:ot  11— m.  —  Puutar- 
ha, n:ot  6—8.  -  Pyrkijä,,  n:ot  6-8.  —  Pääskynen,  n:ot  7—8.  —  Savolainen,  n:o 
OA.  —  Sosialistinen  aikakauskirja,  n:ot  6-8.  —  Suovien  kirjakauppalehti,  n:ot 
10 — ^1.  —  Suomen  museo,  n:o  2.  —  Suomen  [teollisuuslehti^  n:otlO — 7.  —  Teoloo- 
oinen  aikakatislehti,  n:ot  6—7.  —  Työnantaja,  nrot  1 — 3.  —  Työtilastollinen  aika- 
kauslehti, n:o  2.  -  Yhteiskuntataloudellinen  aikakauskirja,  n:o  3. 


Paavo  Cajander. 

Kirjoittanut 
B.  F.  GodbnhJblm. 


Viimeksi  kuluneen  joulukuun  24  päivänä  Paavo  Eemil  Cajander 
täytti  kuusikymmentä  vuotta.  Jouluaattona  syntyneenä  hän  on  todellinen 
lahjain  tuoja,  joka  Suomen  kansalle  jakelee  mitä  kalliimpia  henkensä 
tuotteita,  ja  yliopistomme  soikin  hänelle  hyvin  ansaittuna  arvonpanon 
osoituksena  viimekeväisessä  promotsionissa  kunniatohtorin  nimen.  Nämä 
hänen  elämänsä  merkkitapaukset  antavat  aihetta  luoda  silmäyksen  hänen 
lahjoittamiinsa  runoantimiin. 

Kun  Hämäläis-osakunnan  albumi,  Kaikuja  Hämeestä,  alkoi  ilmestyä 
vuonna  1872,  kiintyi  lukijain  huomio  etenkin  nimimerkkiin  P,  C,\  sen 
takana  piilevä  nuori  runoilija  osoitti,  paitsi  siihen  aikaan  harvinaista 
muodollista  kykyä,  paljon  runollista  intoa  ja  syvää  tunnetta.  Jo  maini- 
tun albumin  ensimäisessä  vihossa  nähtiin  useat  niistä  runoista,  jotka 
ovat  tehneet  Paavo  Cajanderin  laajalta  tunnetuksi  kansallisen  lyriikan 
alalla.  Seuraavat  vihot  (II — IV)  toivat  uusia  saman  tekijän  runotuotteita, 
mitkä  enemmän,  mitkä  vähemmän.  Ilmaantuipa  niitä  sitten  useammissa- 
kin albumeissa,  niinkuin  J.  V.  Snellmanin  ja  Elias  Lönnrotin  muistoksi 
toimitetuissa  julkaisuissa  vuosilta  1881  ja  1882,  MLiitossa''  I  v.  1902  ja 
Kansanvalistusseuran   kalenterissa    1882;  paitsi  sitä  moni  Paavo  Cajande- 

Valvoja  1907,  x—xi. 

rin  kädestä  lähtenyt  runoelma  milloin  missäkin  tilaisuudessa  koroitti  kan^ 
sallista  juhlatunnelmaa. 

Vaatimattomana  laulajana  on  Paavo  Cajander  esiiatynyt  suomalai- 
sen lyriikan  kilpakentällä.  Harvoin  on  joku  kehoitus  tai  suurempi  suo- 
sionosoitus tullut  hänen  osakseen,  eikä  hän  ole  ajatellut  runojensa 
yhdistämistä  erityiseksi  runokokoelmaksi.  ^  Mutta  vaikka  ne  siis  ovat 
hajallaan  monessa  eri  julkaisussa,  ovat  ne  kuitenkin  paljoa  enemmän 
kuin  useat  suuremmalla  huolella  säilytetyt  hengentuotteet  jaksaneet  val- 
loittaa itsellensä  oman  paikan  lukijakunnan  tietoisuudessa.  Kuka  ei  tunne 
Suomalaisen  Alkeisopiston  vihkiäisrunoa?  Ken  ei  ole  kuullut  »Vapautet- 
tua kuningatarta''  tai  ^yRunolaulajaa"  lausuttavan?  Cajanderin  runojen 
saavuttama  yleinen  suosio  jo  todistaa  niissä  olevan  kuvia  ja  aiheita,  jotka 
helposti  liittyvät  yleisön  tajuntaan,  ja  ennen  kaikkea  sitä  sydämeen  pys- 
tyvää tenhoa,  joka  runon  runoksi  tekee.  Niiden  viehätysvoima  perustuu 
välittömään,  hentomielisyydestä  vapaaseen  tunteellisuuteen,  jaloon  sisäl- 
lykseen, luontevaan  ja  koruttomaan  esitystapaan  sekä  kauniiseen  ja  täs- 
mälliseen runomuotoon. 

Paavo  Cajanderin  lyyrillisyys  kasvaa  pääasiallisesti  kahdesta  juu- 
resta; toinen  niistä  on  isänmaallisuus,  toinen  yleisinhimillinen,  kaihoisa 
ballaadi-tunnelma.  Toisinaan  ne  yhtyvät  ja  siitä  yhtymyksestä  sukeu- 
tuu moni  hänen  parhaista  runotuotteistansa.  Sen  lisäksi  on  hänellä 
useita  yleislyyrillisiä  runoja. 

Paavo  Cajanderin  isänmaallisuus  on  ihana  kajastus  niiltä  ajoilta, 
jolloin  kansallisen  sivistyksemme  perustukset  laskettiin  ja  yksi  tunne  liitti 
kaikki  yhteen  samaa  päämäärää  kohti  pyrkimään.  Tämä  eheyden  tun- 
nelma kuvautuu  kauniisti  Alkeisopiston  vihkiäisrunossa  (,,Runo  Suomalai- 
sen alkeisopiston  vihkiäisissä  Syyskuun  ii  päivänä  i8j8*%  Päämäärä  on 
taistelulla  voitettava  —  henkisellä  taistelulla. 

,,Mutta  rakkaus  ja  työ, 

Ne  ne  aseet,  joiden  eteen  vaipuu  voimatonna  yö, 
Ne,  ne  voiton  tuo  ja  korjaa  viljan  kypsän  latohon, 
Mutta  silloin  aina  juhla,  juhla  Suomenmaassa  on." 

Innostus  ja  harvoin  nähty  rakkaus  saavat  tunteet  hehkumaan. 


*    Valikoiman    Paavo    Cajanderin    runoja   sisältää    Kansanvalistusseuran 
julkaisu  Helmiä  Suomen  runoudesta,     6.     (1898). 

«Ja  pelastukseks'  isänmaan 

Varansa  kansa  kantoi, 

Ja  rikas  uhras  aarteitaan 

Ja  köyhä  ropons'  antoi, 

Ja  niinkuin  vainiot  Karthagin 

Helynsä  riisti  naisetkin 

Ja  kullat  kulmiltansa.** 


„Ja  itse  kylmään  kivehen 
Se  lempi  sijoittuupi, 
Ja  paasi  liittyy  paatehen 
Ja  holvit  muodostuupi, 
Ja  ylös,  ylös  pilvihin 
Kohoopi  lailla  temppelin 
Nyt  Suomen  kansan  huone.' 

Kuva  sopii  —  ei  ainoastaan  aikeisopiston  rakennukseen  —  vaan 
koko  senaikuiseen  voittoisaan/ puhdäsintoiseen  suomalaisuuden  liikkee- 
seen. —  Runoelman  mahtavissa  loppusäkeissä  pääsee  isänmaallinen  tunne 
sitten  vielä  voimakkaasti  ilmoille  kajahtamaan. 

Ainoastaan  aika  semmoinen  kuin  vihkiäisrunossa  kuvattu  saattoi 
synnyttää  tällaisen  runoelman,  niin  täynnä  sydämen  syvimmistä  hetteistä 
uhkuvaa  kansallista  intoa.  Aika  ei  voi  sellaisenaan  palata^  niin  toivorik- 
kaana, niin  voitonvarmana;  mutta  sen  muisto  jää  tyypilliseksi  kansal- 
lisen innostuksen  kuvaksi,  ja  sen  tunteiden  eheys  kangastaa  meille  ihan- 
teena, johon  ennemmin  tai  myöhemmin  täytyy  pyrkiä  takaisin. 

Sama  tunnelma  ilmaikse  monessa  muussakin  runoelmassa.  Tahdon 
vain  lukijan  mieleen  johdattaa  Isänmaalle^  sievän  tunteenpurkauksen  T(n' 
voni  sekä  useat  muistosanat  ja  tilapäärunot,  nitnkuin  Johannes  Takasen 
muistoksi  (1885),  August  Ahlqvistille  {l^Zt),  juhlarunon  iSgo  vuoden  mais- 
terivihkiäisiiny  Kaarlo  Bergbomille  (1893),  Suomalaisen  teaterin  zs-vuotis- 
juhlassa^  muita  mainitsematta.  Mutta  samalla  kuin  runoilijan  mielen  täyt- 
tää isänmaanrakkauden  ihannekuv^a,  kääntyy  hänen  ylenkatseensa  ran- 
kaisevana aineen  orjia  vastaan,  jotka  (mevät  mehun  kansastansa  {Sy 
dämmestäni)^     Ajatus  muistuttaa  erästä  Petöfin'  runoia. 

Mutta  nykyisempi  näki  n  synkkinä  aikoina  runoilijan  toivo  pysyi 
järkähtämättömänä.  Sitä  osoittavat  1902  vuoden  ^Liitto*  albumissa  jul- 
kaistut runokappaleet.  Runossa  Talven  varalta  kaikuu  taas  entinen 
kehoitus:  »rakkaus  ja  työ,  ne  ne  aseet,  joiden  eteen  vaipuu  voimatonna 
yö**.  Sama  luottamus  hengen  voimaan  ilmaantuu  runossa  Me  laulamme. 
Kotiliesi  esittää  ajatuksen,  että,  kun  riehuu  väkivalta  ja  oikeus  horjuu, 
kotiliesi  on  kansallisen  tarmon  suoja,  johon  väkivallan  täytyy  sortua;  se 
on  „maan  kalleuden  kätkö^  ja  »kehto  vapauden,  taivaisen  tulen  suojus 
ja  pyhäkkö  rakkauden*'. 

Välistä  isänmaallinen  sisällys  pukeutuu  allegorian  verhoon  ja  saa 
objektiivisen,  kertovaisen  muodon,  niinkuin  niissä  ballaadeissa,  joihin 
ylempänä  viitattiin,  Vapautetussa  kuningattaressa  ja  Runolaulajassa.  Uljas 
ritari,  joka  pelastaa  vangitun  kuningattaren,  ja  runolaulaja,  joka  hovilin- 
nassa  lumoaa  kaikkein  sydämet,  laulaen  kevättä  mieliin,  iloa  rintahan, 
kuvaavat  helposti  tajuttavalla  tavalla  Snellmanin  sanojen  ja  Kalevalan 
laulujen  herättävää  vaikutusta.  Sanomattoman  kauniit  ovat  jälkimäisessä 
runossa  luonnosta  otetut  kuvat: 

«Ja  huoneheas'  on,  niinkuin  salainen  tenho  ois, 
Kuin  aamuir  on,  kun  koitar  yön  vaipan  siirtää  pois: 
Värähtää  koko  luonto,  puun  lehvät  vavahtaa. 
Ja  ruskoon  peittyy  taivas  ja  kastehelmiin  maa;" 

ja  etenkin  lopussa  tuo  kansanomainen  vertauskuva: 

„Mut  vanhus  halpa,  köyhä,  tuo  hyljeksitty,  hän. 
Hän  huoneen  ylimmällen  sijallen  viedähän, 
Ja  kaunis  siinä  on  hän,  kuin  hohteess'  auringon 
Satehen  vienon  jälkeen  puu  sammaltunut  on." 

Cajanderin  runotar  on  suomalainen  impi,  kotimaan  saloilla  kasva- 
nut; ani  harvoin  Joku  vieras  aihe  saa  hänet  laulamaan.  Ellen  erehdy, 
on  Scipio  Africanus  ainoa  runo,  jossa  on  käsitelty  yleismaailmallista 
ainetta.  Mutta  siinäkin  vallitsee  isänmaallisuus,  vaikka  roomalaissanka- 
riin  sovitettuna. 

Niissä  runoissa»  jotka  eivät  nimenomaan  esittele  isänmaallisia  tun- 
teita, on  yleisinhimillinen,  kaikkialla  ymmärrettävä  sävel;  mutta  sen  ta- 
kaa kuuluu  suomalainen  kaiku  —  toisin  sanoen,  nekin  ovat  „ kaikuja 
Hämeestä".  Ballaadeissa  on  sama  tunnesävy  kuin  Kantelettaren  hä- 
mäläissy n ty isissä  ballaadeissa:  sama  suppea  muoto,  sama  tyyni,  kai- 
hoisa mieliala.  Kelirääjä-äiti  kelpaa  esitystavaltaan  oikean  ballaadin  esi- 
kuvaksi. Utuiseen  lyyrillis-romantiseen  tunnelmaan  yhtyy  muodon  kirk- 
kaus. Tarkkarakenteiset  kaksoisrivit  kertoilevat  kokonaisen  elämäntari- 
nan. Näemme  äidin  yhä  istuvan  rukkinsa  ääressä,  mutta  kuva  vaihtelee 
hänen  saamiensa  viestien  mukaan.  Erittäin  onnistuneesti  osoittautuu 
äidin  mieliala,  paitsi  hänen  lyhyissä  huoahduksissaan,  rukin  tyynem- 
mässä  tai  nopeammassa  pyörinnässä.  Kaikki  keskittyy  kehräämisen  ku- 
vailuun ja  äidin  tai  sanantuojan  lausuntoihin.  —  Tekotavaltaan  Kehrääjä- 
äitiä  muistuttaa  Ltena\d,  niin  myös  Marketta,  vaikka  jälkimäisessä  on  enemmän 
suoranaista  kertomusta.  —  Huomiota  ansaitseva  ballaadi  on  Saaren  impi, 
syvätunnelmainen  runo,  jo  Hämäläis-albumin  I  vihossa  julkaistu.  Ih- 
meellisesti luonnonkuvat,  sekä  ympäröivän  maiseman  että  mielikuvituk- 
sen tuottamat,  yhtyvät  impyen  tunteisiin,  ja  runomitassa  on  omituinen, 
kaipuuta  ilmaiseva  sointu: 

„Ja  ympärilläin  tuisku  se  puita  tuivertaa, 

Ja  hankipeitteen  alla  on  kaunis  kukkain  maa; 

On  kaikki,  kaikki  muistot  hangen  alla.** 

Nämä  ballaadit  eivät  kertoile  räikeitä,  harvoin  esiintyviä  intohimo- 
jen yhteentörmäyksiä,  vaan  tavallisen  ihmiselämän  syviä,  sielunpohjaan 
kätkeytyviä  ristiriitoja. 

Kerto vaisista  runoista  mainittakoon  vanhemmista  vielä  Vaivais-Aapo 
ja  Matkamies  sekä  uudemmista  Vanha  Umpi  (Liitto  I),  lempeän  kaihon 
kannattama  elämänkuva. 

Kun  käännymme  Cajanderin  puhtaasti  lyyrillisiä,  yksityistunteita 
esitteleviä  runoja  tarkastelemaan,  koskee  huomioomme  heti,  että  varsinaisia 
lemmenrunoja  on  sangen  niukasti,  tuskinpa  muita  kuin  Tähdet  ja  tavallansa 
—  negatiivisesti  —  Oi,  jos  aisi  („0i,  jos  oisi,  niinkuin  muilla,  muUa 
oma  kulta**).  Runoilija  ei  ole  nuoruutensa  rakkaudentunteita  ilmi  lau- 
lanut tahi  ei  kumminkaan  julki  tuonut.  Kauniita  runoja  on  sen  sijaan 
aiheuttanut  rakkaus  äitiin  —  sekin  piirre,  joka  viittaa  Suomen  kansan- 
runouteen. Semmoinen  on  lämpöisesti  tunnettu,  mieltä  liikuttava  runo 
Kiiva.  Samaan  sarjaan  kuuluu  Haudalla,  —  Muista  varsinaisista  tunne- 
runoelmista  on  muistettava  Viihdytystä  sekä  vienon  kaihomielisyytensä 
että  sievän  luonnonkuvan  tähden.  Sangen  miellyttävä  runo  on  vielä 
Kärpänen,  joka  osoittaa,  ettei  leikillisyyskään  ole  runoilijalle  vierasta. 
Hienon  huumorin  ohessa  siinä  värähtelee  hiljaisen  surumielisyyden  sävel. 
Kuohuvaa  nuoruuden  intoa  täynnä  on  »Kaikujen^  ensimaiseen  vihkoon 
painettu  kappale  Orja. 

Lisättäköön  vielä  pari  sanaa  runoilijan  suhteesta  luontoon.  Tuoreet 
ja  sattuvat  luonnonkuvat  ilmaantuvat  tavallisesti  vertauksissa;  muutamia 
niistä  on  jo  huomautettu.  Harvemmin  luonto  on  lähtökohtana  (esim. 
Lähde,  Toivo),  Suoranainen  luonnonkuvaus  on  elegianmuotoisessa  kap- 
paleessa Salomaa^  jossa  runoilija  innostuneena  ylistää  kotimaan  kauneutta. 

Tarkoitukseni  el  ole  luetella  kaikkia  Cajanderin  runoja,  vaan  ainoas- 
taan muutamin  sanoin  esittää  niistä  tärkeimmät.  Ilman  minun  viittaus- 
tanikin  lukija  helposti  löytää,  mitä  niissä  on  kaunista  ja  varteen  otettavaa. 

Cajanderin  runouden  huomattavimpia  piirteitä  on  sen  kirkas  objek- 
tiivisuus, samalla  kuin  runoilijan  oman  sydämen  lämpö  luo  elähyttävän 
valonsa  kaikkiin  sen  tuotteihin.  Toinen  helposti  havaittava  piirre  on  sen 
läheinen  suhde  kansanrunouteen;  ylempänä  olen  jo  pari  kertaa  siihen 
viitannut.  Kansanlaulua  muistuttaa  esim.  Marketta  runo  ja  varsinkin 
Marketan  vastaukset  kosijallensa.  Niin  myös  nuo  kuvasarjoiksi  puhkea- 
vat  sydämen   toivomukset,  jommoisia   pn  »Toivoni**  runossa  ja   „Saaren 

immessä^:  jos  laulaja  linnun  siivillä,  voisi  halki  pilvien  kohota,  niin 
hän  johtaisi  tähtien  loisteon  Suomen  korpiin,  ja  imnnen  kyyneleet  nos- 
tattaisivat hangen  alta  kukkaset  ja  itse  hän  keskellä  keväistä  luontoa  vi- 
sertäisi armaansa  luokseen. 

Enimmän  tunnetuksi  on  Paavo  Cajander  kuitenkin  tullut  runomit- 
täisistä  käännöksistään ;  varsinkin  Shakespearen  suomentajana  hän  on 
mainetta  saavuttanut.  Vuodesta  1879  on,  niinkuin  tiedetään,  Suomalai- 
sen Kirjallisuuden  Seuran  kustannuksella  ilmestynyt  jakso  William  Sha- 
kespearm  draamoja^  Cajanderin  suomentamina,  ja  vuosi  vuodelta  hänen 
uuttera  kynänsä  on  liittänyt  jonkun  niistä  suomalaiseen  kirjallisuuteen. 
Runoteosten  kääntämiseen  ei  riitä  yksistään  kielitaito  ja  kirjallinen  aisti, 
vaan  yhtä  paljon  tarvitaan  siinä  runollista  luomiskykyä;  alkuteos  on  mieliku- 
vituksen ahjossa  sulatettava  ja  sitten  uudestaan  taottava.  Etenkin  Sha- 
kespearen kaltaisen  valtaneron  siirtäminen  toiseen  kirjallisuuteen  vaatii 
melkoista  inspiratsionia.  Onneksi  ei  Cajanderilta  puutu  inspiratsionia,  ja 
suomen  kielen  runsautta  vain  harva  samassa  määrässä  hallitsee.  Hän 
kykenee  itsenäisesti  uudistamaan  alkutekstin,  samalla  kuin  hän  säilyttää 
sen  alkuperäisen  hengen  ja  runollisen  kauneuden;  sillä  runolliseen  lah- 
jaan liittyy  hänessä  erinomainen  tarkkuus  ja  alkuteoksen  älykäs  ym- 
märtäminen. 

Minulla  on  ennen  ollut  tilaisuus  puhua  tästä  Shakespearen  draamo- 
jen suomennostyöstä,  josta  nyt  jo  suurin  osa  on  valmistunut.  Puheena 
olevan  näytelmäsarjan  esikoisen,  Hamletin,  Ilmestyttyä  arvostelin  sitä 
Kirj.  Kuukauslehdessä  ^;  sallittakoon  minun  johtaa  lukijan  mieleen,  mitä 
silloin  mainitsin  Cajanderin  taidosta  ja  kääntämistavasta. 

Maailmankirjallisuudessa  —  niin  arvostelussa  sanottiin  —  ei  ole 
toista  runoilijaa,  jonka  koko  esitystapa  olisi  niin  perin  draamallinen  kuin 
Shakespearen.  Henkilöissä  kuohuu  niin  hilpeä  elinvoima,  että  se  joka 
hetki  on  teoksi  puhkeamaisillaan,  ja  tämä  riehuva  into  kuvautuu  heidän 
puheissansakin.  Jokainen  lause,  jokainen  sana  liittyy  toimintaan.  Täm- 
möiseen esitykseen  englannin  kieli  ihmeellisesti  soveltuu.  Sekin  etupäässä 
taipuu  kaiken  käytöllisen  elämän,  niinkuin  yleensä  kaiken  ulkonaisen 
toimivaisuuden,  tarkoituksiin  ja  tarjoutuu  siis  alttiina  välikappaleena  draa- 
malliselle runoudelle.    Sen  lyhyet  taipumattomat  sanamuodot  ovat  omiansa 


*  Katso:  Kirjallinen  Kuukauslehti  iSBo,  n:o  i,  sivv.  36—40. 

kuvailemaan  reipasta  toimintaa  ja  sitä  levotonta  mielialaa,  joka  pa- 
nee draamalliset  henkilöt  liikkumaan.  Yksitavuisten  sanojen  paljous 
antaa  lauseille  jonkunlaisen  karkeuden;  mutta  nuo  lauseet  kuvastelevat 
henkilöin  mieltä  hallitsevaa,  haikeata  ristiriitaisuutta.  Ihan  toisenlainen  on 
suomen  kielen  luonto.  Sen  pitkänlaiset,  täysisointuiset  sanat  ja  niiden 
tarkka  kieliopillinen  yhdistys  muodostavat  lauseet  plastilliseksi  kokonai- 
suudeksi ja  luovat  esitystapaan  eepillisen  tyyneyden;  sentähden  se  onkin 
ikäänkuin  luotu  kertomarunouden  tavalla  laajalta  kuvailemaan  oloja  ja 
tapahtumia  tahi  tuomaan  esiin  mielessä  piileviä  mietteitä  tai  hiljaisen 
ilon  ja  surun  tunteita.  Englannin  kieltä  sopisi  verrata  myrskyisen  meren 
kuohuviin  aaltoihin,  jotka  rauhattomina  puhkeavat  rannan  kallioita  vastaan, 
suomen  kieltä  virtaan,  joka  tasaisesti,  hiljalleen  vieree  merta  kohden. 
Mutta  synteetisen  luonteensa  vuoksi  suomi,  taitavasti  käytettynä,  voi  su- 
pistaa lauseet  yhtä  lyhyiksi,  kuin  mikä  analyytlnen  kieli  tahansa,  ja  siten 
saavuttaa  erinomaista  voimaa  ja  pontevuutta,  samalla  kuin  plastillisuus 
säilyy.  Tuo  tyyni,  tasainen  virta  saattaa  vuorien  väliin  ahdistettuna 
muuttua  mahtavaksi  koskeksi,  joka  syöksyy  eteenpäin  pyörivin  lainein, 
rajuna,  vaahtoisena. 

Tätä  itse  kielen  antamaa  viittausta  on  Cajander  noudattanut,  ja  hä- 
nen mestarillinen  käännöksensä  on  paras  vastaus  kysymykseen,  miten 
suomen  kieli  on  taivutettava  Shakespearen  draamalliseen .  puhelaatuun. 
Monelta  kääntäjältä  se  ajatusten  paljous,  jonka  Shakespeare  saa  kootuksi 
yhteen  lauseeseen,  epäilemättä  olisi  hajonnut  pitkäksi,  höllästi  yhdiste- 
tyksi sanasarjaksi,  joten  niiden  voima  ja  mehu  olisi  kadonnut,  taikka 
suomentaja  olisi  saavuttanut  lyhyyttä  tärkeiden  lisäsanojen  pois  heittämi- 
sellä, joka  olisi  runolliselle  väritykselle  haitaksi.  Mutta  Cajander  on 
turvannut  oikeaan  keinoon.  Hän  panee  pontevia,  mehukkaita  sanoja  ja 
lauseita  vastaamaan  englannin  kielen  lyhyitä  muotoja,  ja  näin  säilyy  al- 
kuteoksen voima.  Eikä  hän  sentään  ole  tehnyt  väkivaltaa  kielelle  ja 
puhetavalle;  luontevasti  ja  sujuvasti  lauseet  seuraavat  toisiansa,  ja  suo- 
mentajan taiteellinen  aisti  on  kussakin  paikassa  osannut  säilyttää  alku- 
teoksen runollista  henkeä. 

Kielten  heimolaisuus  on  tietysti  sangen  edullinen  käännöstoimelle. 
Tieck-Schlegelin  saksalainen  ja  Hagbergin  ruotsalainen  Shakespeare-käännös 
ovatkin  sentähden  saavuttaneet  suurimman  maineen.  Luonnollista  on,  että 
niissä  välistä  on  voitu  pysyä  alkuperäisessä  puhetavassa  sellaisissakin  koh- 

dissa,  missä  suomentajan  täytyy  sovittaa  sanansa  oman  kielensä  vaatimus- 
ten mukaan.  Jos  suomennos  tällaisissa  tapauksissa  poikkeaa  alkuteok- 
sesta epemmän  kuin  mainitut  käännökset,  niin  sitä  tuskin  sopii  puut- 
teeksi sanoa;  mutta  toiselta  puolen  on  sille  ansioksi  luettava,  että  se 
ylimalkain  on  lyhyempi  ja  monessa  paikoin  vielä  tarkempi  ja  pontevampi 
kuin  saksalainen  ja  ruotsalainen  laitos.  Ujostelematta  meidän  siis  sopii 
asettaa  Cajanderin  suomennos  näiden  kuuluisien  käännösten  rinnalle.  — 
Kun  kirjoitin  yllämainitun  arvostelun,  vertailin  näitä  kolmea  käännöstä 
alkuteokseen;  silloin  havaitsin  niillä  kullakin  olevan  omat  ansionsa.  Hag- 
bergin käännös  osoittaa  etevää  runollista  aistia,  vaikka  hän  usein  me- 
nettelee vapaasti,  tekstiä  vähän  kaunistellen  ja  selitellen;  sen  huomaa 
niinikään,  jos  ruotsinnosta  verrataan  Tieck-Schlegelin  saksalaiseen  kään- 
nökseen, joka  yleensä  hyvin  tarkasti  noudattaa  alkuteosta.  Suomen- 
nos taas  pyytää  omistaa,  mitä  molemmissa  on  parasta,  ja  usea  kohta 
onkin  siinä  saanut  onnistuneimman  vastineensa. 

Mitä  lausuin  Cajanderin  ensimäisestä  käännöksestä,  sopii  kaikin 
puolin  myöhempiinkin  suomennoksiin. 

Shakespearen  draamat  ovat  tärkein  osa  Paavo  Cajanderin  käännös* 
toimesta;  mutta  niiden  rinnalla  ansaitsevat  useat  muutkin  hänen  ahkeran 
suomennostyönsä  hedelmät  erityistä  mainitsemista. 

Muistettakoon  ensiksi,  että  Paavo  Cajander  otti  osaa  1860-luvulla 
alkuunpantuun  Vänrikki  Stoolin  tärinäin  suomennostyöhön  ja  lopullisesti 
toimitti  uuden  korjatun  painoksen  tätä  Runebergin  runoteosta  (1890). 
Ennen  tätä  uutta  Vänrikki  Stoolin  laitosta  oli  valmistunut  J.  J.  Wecksellin 
Daniel  Hjortxn  käännös  1877  (uusi  tarkastettu  painos  1905);  sitten  seu- 
rasivat Runebergin  Hanna  1880  ja  Joulu-ilta  1881,  joista  ennen  pit- 
kää tuli  uusia  laitoksia:  Hannasta  korjattu  painos  1902  ja  Joulu-illasta 
kokonaan  uudistettu  käännös  1903.  Paitsi  sitä  on  Cajanderin  taitavasta 
kädestä  lähtenyt  monta  suorasanaista  suomennosta:  Z.  Topeliuksen  Z»<;/7- 
nan  kirja  ja  Maamme  kirja,  Björnstjerne  Björnsonin  Kalatyttö,  Otto  Lud- 
wigin  Taivaan  ja  maan  välillä  y.  m.  sekä  useita  pienempiä  runokäännök- 
siä.    Niihin  tahdon  tässä  vain  sivumennen  viitata. 

Kaikissa  näissä  suomennoksissa,  etenkin  runomittaisissa,  ilmenee  Paavo 
Cajanderin  etevä  kirjallinen  kyky.  Runebergin  eeposten  Hannan  ja  Joulu-illan 
myöhemmissä  painoksissa  on  hän  rakentanut  suomalaisen  kuusimittarunon 
osittain    uusille    perusteille,    muutamissa  kohdin  vähän  vapaammin  muo- 

dostaen  entisiä  sääntöjä.  Tarkempi  selonteko  heksametrin  käsittelystä 
suomalaisessa  runoudessa  ei  olisi  viehätystä  vailla,  mutta  veisi  minut 
liian  pitkälle. 

Shakespearen  ja  Runebergin  käännökset  sekä  syvätunteiset  lyyrilli- 
set runoelmat,  ne  ne  takaavat  Paavo  Cajanderille  pysyvän  muiston  hen- 
kisen kehityksemme  historiassa.  Toivokaamme,  että  hän  vielä  monella 
kynäntuotteella  on  rikastuttava  kansallista  kirjallisuuttamme. 

Kirjoittanut 

Syyskuun  4  p.  levisi  ympäri  maailman  tieto,  että  Edvard  Grieg  oli 
kuollut.  Sanoma  tuli  odottamatta.  Ei  kukaan  aavistanut  lopun  olevan 
niin  lähellä,  vaikka  mestarin  terveys  jo  aikoja  sitten  oli  murtunut.  Kuo- 
lema tapasi  hänet  Bergenissä,  synnyinkaupungissaan,  hänen  ollessaan  mat- 
kalla huvilastaan  Troldhougenista  Kristianiaan  terveellisempää  ilmaa  naut- 
timaan. 

Ei  ole  vielä  kauan  siitä  kuin  Norja  saattoi  suurimman  kirjailijansa 
hautaan.  Nyt  on  se  menettänyt  suurimman  säveltäjänsä  ja  säveltäjän, 
joka  jos  kukaan  on  ollut  kansallissäveltäjä.  Maailma  on  myös  Griegin 
mukana  kadottanut  yhden  suurimpia  säveltäjiään,  yhden  itsenäisim- 
piä  ja  jyrkkäpiirteisimpiä  taiteilijapersonallisuuksiaan. 

Jos  katselemme  Griegiä  Norjan  musiikin  historian  kannalta,  näemme 
hänet  siinä  melkein  ilman  tunnettuja  edelläkävijöitä.  Halfdan  Kjerulf  oli 
säveltänyt  laulunsa,  joissa  norjalainen  henki  heikosti  pyrkii  ilmoille.  Griegin 
edeltäjäksi  voisi  myös  lukea  häntä  ainoastaan  vuotta  vanhemman  Richard 
Nordraakin,  koska  tämä  mies,  kuten  saamme  nähdä,  ratkaisevasti  vaikutti 
Griegin  sävellystapaan.  Muuten  ovat  Griegin  edelläkävijöinä  Norjassa  ai- 
noastaan nuo  monet  nimettömät  kansan  soittoniekat  ja  laulajat,  jotka  hil- 

jäisellä  työllään  aikojen  kuluessa  ovat  luoneet  norjalaiskansallisen  musii- 
kin aineksia. 

Edvard  Hagerup  Grieg  syntyi  Bergenissä  15  p.  kesäkuuta  1843. 
Isä  oli  kauppias,  mutta  harrasti  myös  musiikkia.  Vielä  enemmän  sitä 
harrasti  äiti,  joka  oli  erittäin  etevä  nainen  ja  jolta  poika  lienee  suuret  lah- 
jansa  perinyt.  Osaksi  kotikaupungissa,  osaksi  maalla  sen  läheisyydessä 
vietti  Grieg  lapsuutensa  päivät,  ja  silloin  hänessä  jo  syntyi  se  palava 
rakkaus  Norjan  luontoon  ja  kansaan,  joka  hänessä  asui  läpi  elämän  ja 
joka  ilmenee  koko  hänen  tuotannossaan.  Varhain  alkoivat  Edvardin  mu- 
siikilliset taipumukset  herättää  huomiota.  Yhdeksänvuotiaana  hän  jo  sa- 
velteli,  ja  pian  oli  hän  selvillä  siitä,  että  hänestä  piti  tulla  musiikkimies. 
Viisitoistavuotiaana  hän  saikin  lähteä  Leipzigin  konservatorioon,  etupäässä 
kuuluisan  viulutaiturin  Ole  Bullin  kehoituksesta,  joka  oli  kuullut  hänen 
soittavan. 

Leipzig  ja  sen  konservatorio  olivat  ihmisten  mielissä  vielä  sen  sä- 
dekehän ympäröiminä,  joka  oli  muodostunut  Mendelssohnin  vaikutuksesta. 
Hän  oli  useita  vuosia  ollut  tämän  kaupungin  musiikkielämän  keskuksena 
kooten  ympärilleen  joukon  eteviä  musiikkimiehiä,  joihin  jonkun  aikaa 
kuului  Schumannkin,  ja  tehden  Leipzigistä  Europan  ensimäisen  musiikki* 
kaupungin.  Mutta  Mendelssohnin  kuoltua  oli  kehitys  täällä  pysähtynyt. 
Kun  muualla  riennettiin  eteenpäin,  pidettiin  täällä  itsepäisesti  kiinni  tuon 
loistoajan  katsantokannoista,  ja  niin  tuli  Leipzigin  konservatoriosta  van- 
hoillisuuden etuvarustus.  Saapuessaan  tänne  ei  viisitoistavuotiaalla  Griegillä 
luonnollisesti  vielä  ollut  mitään  mielipiteitä  eri  sävellyssuunnista.  Mutta 
vaistomaisesti  hän  tunsi  vastenmielisyyttä  opistossa  vallitsevaa  ahdasmie- 
lisyyttä vastaan.  Schumannia  ja  Chopinia,  joista  nuori  Grieg  oli  oppinut 
paljon  pitämään,  hän  nyt  joka  päivä  kuuli  opettajiensa  tuomitsevan.  Eräässä 
kirjeessä  hän  kertoo:  «Chopinin,  Schumannin  ja  Richard  Wagnerin  teok- 
set, joihin  minä  olin  innostunut,  olivat  musiikkia,  jota  kunniallinen  kon- 
servatorionoppilas  ei  voinut  ryhtyä  tutkimaan  tekemättä  kuolemansyntiä." 
Tämä  pani  hänen  päänsä  pyörälle.  Hän  oppi  paljon  niinä  neljänä  vuo- 
tena, jotka  hän  oleskeli  Leipzigissä,  mutta  itseään  hän  ei  oppinut  tunte- 
maan. 

Sen  hän  oli  oppiva  vasta  Kööpenhaminassa,  jonne  hän  asettui  Leip- 
zigin jätettyänsä.  Täällä  hän  ulkonaisesti  tutustui  Tanskan  etevimpään  sävel- 
täjään Gadeen,  mutta  sisäisesti  pysyivät  he  toisilleen  jotenkin  vieraina.  Gaden 

mieto  skandinavilaisuus  ei  voinut  herättää  Griegissä  erityisempää  vasta- 
kaikua, ja  vanha  mestari  piti  nuorta  säveltäjää  aivan  liian  norjalaisena. 
Siltä  taholta  ei  siis  tullut  Griegin  herätys  itsetietoiseen  norjalaisuuteen. 
Sen  aiheuttajana  oli  äsken  mainittu  Richard  Nordraak,  joka  tähän  aikaan 
oleskeli  Kööpenhaminassa.    Hän  rakasti  intohimoisesti  norjalaista  kansan- 

musiikkia  ja  muita  kansansa  henkisiä  tuotteita,  tahtoen  tälle  pohjalle  ra- 
kentaa norjalaisen  taidemusiikin.  Samaa  oli  Grieg  jo  kauan  epäselvästi 
mielessään  tuntenut  ja  tuota  ajatusta  ikäänkuin  tiedottomasti  säveltäessään- 
kin  jonkun  verran  noudattanut,  mutta  nyt  vasta  tuli  hän  Nordraakin  voi- 
makkaan, itseluottamusta  uhkuvan  personallisuuden  vaikutuksesta  tietoi- 
seksi siitä,  että  hänen  oli  kuljettava  tuota  suuntaa.  Itse  kertoo  Grieg 
myöhemmin  tästä:  ^Silmäni  aukenivat.  Vasta  hänen  kauttansa  opin  minä 
tuntemaan  norjalaisia  kansanlauluja  ja  omaa  luonnettani.  Päätimme  ryh- 
tyä taisteluun  Gaden  imelää,  mendelssohnimaista  skandinavilaisuutta  vas- 
taan ja  käännyimme  innostuneina  sille  uudelle  tielle,  jota  pohjoismaalai- 
nen koulu  nykyään  kulkee. '^  Intoa  ja  iloista  luottamusta  täynnä  lähti 
siis  Grieg  astumaan  tietään,  jonka  hän  nyt  näki  selvänä  edessään.    Siihen 

onnellisuuden  tqnteesen,  joka  Griegissä  tähän  aikaan  vallitsi  ja  joka  sii- 
loin syntyneissä  sävellyksissä  ilmenee,  oli  myös  syynä  hänen  rakkautensa 
tulevaan  puolisoonsa  Nina  Hagerupiin,  jonka  hän  Kööpenhaminassa  oppi 
tuntemaan.  Hänestä  sai  Grieg  uskollisen  elämäntoverin  ja  lisäksi  työ- 
toverin. Sillä  Nina  Grieg  on  etevä  laulajatar,  joka  etenkin  miehensä  lau- 
luja  esittää  mitä  syvimmällä  ymmärtämyksellä.  Paitsi  ahkerassa  sävellys- 
työssä ilmenee  Griegin  nuorekas  into  Kööpenhaminan-ajalla  myös  siinä, 
että  hän  Nordraakin  kanssa- perustaa  Euterpe  nimisen  yhdistyksen,  jonka 
tarkoitukseksi  tulee  pohjoismaalaisten  sävellysten  esittäminen. 

Oleskeltuaan  talven  1865 — 66  Roomassa  ja  menetettyään  siellä  olonsa 
aikana  ystävänsä  Nordraakin  ainoastaan  24  vuoden  vanhana  palasi  Grieg 
vihdoin  syksyllä  1866  kotimaahansa,  josta  hän  15-vuotiaasta  53-vuotiaasen 
asti  lyhytaikaisia  käyntejä  lukuunottamatta  oli  ollut  poissa.  Nuori  sävel- 
täjä asettui  Kristianiaan  jääden  sinne  vuoteen  1874  saakka.  Norjan  pää- 
kaupungissa oli  musiikkielämä  siihen  aikaan  vielä  hyvin  alkuperäisellä 
kannalla/  '^Taiteilijoita  oli  vähän  ja  yleisön  heidän  pyrkimyksilleen  osoit- 
tama myötlitunto  hyvin  heikkoa.  Grieg  teki  parastaan  musiikkielämän  ko- 
hottamiseksi. Hän  johti  filharmoonisen  seuran  konsertteja,  antoi  omia  kon- 
sertteja, perusti  v.  1871  musiikkiyhdistyksen  ja  ennen  kaikkea  sävelsi. 
Tässä  työssä  hän  sai  yleisön  puolelta  kokea  paljon  välinpitämättömyyttä 
ja  ymmärtämyksen  puutetta.  Työn  vaikeutta  lisäsi  se,  että  hän  työsken- 
teli melkein  yksinään.  Ymmärtävinä  tovereina  olivat  ainoastaan  Halfdan 
Kjerulf  kuolemaansa  saakka  1868  ja  myöhemmin  Johan  Svendsen.  Ennen 
hän  oli  pääasiallisesti  elänyt  valoisissa  tulevaisuudensuunnitelmissa, 
ja  vallitsevana  tunnelmana  oli  hänessä  ollut  voimakas  elämänilo.  Nyt  sai 
hän  kokea  elämän  kovuutta,  ja  tämän  johdosta  hänen  tunne-elämänsä  tuli 
monipuolisemmaksi  ja  syvemmäksi. 

Virkistävän  ja  innostuttavan  vaikutuksen  teki  säveltäjään  matka  Roo- 
maan vuosina  1869  ja  1870  sen  tunnustuksen  tähden,  jota  hän  siellä  sai 
osakseen  suurelta  Liszt  vanhukselta.  Tämä  jalomielinen,  lämminsydämi- 
nen mestari  osoitti  26-vuotiaalle  vielä  jotenkin  tuntemattomalle  Griegille 
erinomaista  ystävällisyyttä.  Erityisesti  häntä  joka  itse  unkarilaisilla  rapso- 
dioiltaan oli  suuresti  edistänyt  kansallisen  sävel lyssuunnan  kehitystä, 
ihastutti  se  mikä  nuoren  säveltäjän  teoksissa  oli  norjalaista.  Soitettuaan 
läpi  pianokonsertin  hän  lausui  Griegille  nämä  kauniit  sanat:  „ Jatkakaa» 
minä  sanon  sen  Teille,  Teillä  on  siihen  kykyä,  ja älkää  huoliko  vas- 


Edvard  Grieg.  595 


tuksista!**  Kuinka  rohkaisevasti  tämä  vaikutti  Griegiin,  sen  osoittavat  par- 
haiten seuraavat  sanat,  jotka  hän  kirjoitti  vanhemmilleen:  «Kun  vastuksia 
sattuu  ja  mieleni  katkeroituu,  tahdon  ajatella  hänen  sanojaan  ja  varmasti 
uskon,  että  tuota  hetkeä  muistamalla  olen  saava  ihmeellistä  voimaa  py- 
syä pystyssä  vastoinkäymisissä.* 

Kristianiassa  ollessaan  kypsyi  Griegistä  se  säveltäjäpersonallisuus, 
jona  hän  on  maailmalle  tunnettu.  Koskettelen  sentähden  vain  lyhyesti 
jäljellä  olevaa  osaa  hänen  elämästään.  Vuodet  1874 — 80  oleskeli  Grieg 
eri  paikoissa,  milloin  ulkomailla,  milloin  Kristianiassa,  milloin  Bergenissä, 
milloin  maalla  Hardangervuonon  rannalla.  Länsi-Norjaa  häi>  aina  piti  ko- 
tiseutunaan ja  tunsi  sitä  kohtaan  erityistä  rakkautta.  Sinne  hän  vetäytyi 
tahtoessaan  nauttia  lepoa  ja  rauhaa.  Idiinpä  hän  Hardangervuonon  ran- 
nalle rakensi  pienen  yksihuoneisen  mökin  aivan  lähelle  vettä  ja  vietti  siellä 
monet  kesät,  jopa  talvetkin.  Täällä  hän  viihtyi  hyvin  noiden  rakasta- 
mainsa  talonpoikain  keskuudessa  ja  lähellä  kotimaansa  kaunista  luontoa, 
johon  hän  oli  niin  kiintynyt.  Tässä  ympäristössä  oli  hänen  sävelheuget- 
tärensä  kuin  kotonaan. 

Vuodesta  1885  alkaen  kuolemaansa  saakka  asui  Grieg  Troldhougen 
nimisessä  huvilassaan  lähellä  Bergeniä.  Hänen  tuotteliaisuutensa  ei  viime 
vuosina  ollut  yhtä  suuri  kuin  ennen,  mikä  lienee  johtunut  hänen  hei- 
kosta terveydestään.  Mutta  hyvin  usein  hän  oli  konserttimatkoilla  koti- 
maassaan ja  ulkomailla,  esiintyen  niillä  säveltäjänä,  johtajana  ja  pianistina. 
Mestarilla  oli  jo  kauan  ollut  aikomus  tulla  meillekin  vierailemaan,  ja 
luultavasti  olisi  siitä  tänä  soittokautena  tullut  tosi.  Suomea  kohtaan  hän 
aina  osoitti  suurta  mielenkiintoa  ja  oli  sortovuosina  myötätuntoisimpia 
ystäviämme. 

Parina  viimeisenä  vuosikymmenenä  on  Grieg  ollut  ihailtu  ja  rakas- 
tettu koko  maailmassa  ja  on  saanut  vastaanottaa  monta  todistusta  tästä. 
Tämä  rakkaus  on  kohdistunut  häneen  myöskin  ihmisenä.  Ne,  jotka  ovat 
häntä  personallisesti  tunteneet,  eivät  voi  kyllin  kiittää  hänen  ystävälli- 
syyttään,   vaatimattomuuttaan  ja  uskollisuuttaan. 

Griegin  säveltäjäluonne  on  ennen  kaikkea  lyyrillinen.  Sentähden 
hän  mieluimmin  luo  lyhyitä  tunnelmakappaleita  ja  onnistuu  niissä  par- 
haiten. Niissä  voi  hän  myös  vapaammin  päästää  norjalaisuutensa  valloil- 
leen kuin  noissa  perityissä  suurissa  sävellysmuodoissa.  Niin  paljon  kau- 
neutta kuin  hänen  suurimuotoiset  sävellyksensä  sisältävätkin,  tuntuvat  ne 

kuitenkin  usein  hiukan  hajanaisilta  ja  johdonmukaista  kehitystä  puuttu- 
vilta. Tuntien  kykynsä  puutteellisuuden  on  Grieg  ollut  säveltämättä  mi- 
tään sinfoniaa,  tässä  suhteessa  eroten  useimmista  muista  säveltäjistä.  Muu- 
tamia suuria  teoksia  soolosoittimille  on  hän  kuitenkin  luonut,  ja  näihin 
sisältyy  paljon  kauneinta,  mitä  hän  on  säveltänyt.  Suosituimpia  ovat  hä- 
nen kolme  viulusonaattiaan  ja  pianokonsertti nsa.  Kööpenhaminassa  sävel- 
letty f-duur  =  viulusonaatti  on  nuoren,  ainoastaan  vähän  yli  kahdenkym- 
menen ikäisen  elämäniloa  uhkuvan  säveltäjän  teos,  jota  vastoin  g-duur 
=  sonaatissa,  joka  on  sävelletty  Kri9tianiassa,  ja  myöhemmin  syntyneessä 
c-moll  =  sonaatissa  elämän  varjopuolet  runsaasti  esiintyvät.  Pianokonsertti 
a-moUissa,  meilläkin  usein  kuultu,  on  Griegin  suurenmoisimpia  sävellyk- 
siä, sisältävä  hurmaavan  ihania  aitonorjalaisia  aiheita.  Sen  voitonriemui- 
nen loppu  saattoi  Lisztifikin  valian  haltioihinsa.  Vielä  on  mainittava  piano- 
sonaatti, Griegin  ensimäisiä  sävellyksiä,  Hardangervuonon  rannalla  sävel- 
letty jouhikvartetti,  kaunis,  mutta  harvoin  kuultu  teos,  ja  sellosonaatti, 
sävelletty  mestarin  sellonsoittoa  harrastavalle  veljelle,  John  Griegille,  tä- 
män voimakkaan  personallisuuden  kuva  sävelissä.  Orkesterille  on  Grieg 
säveltänyt  alkusoiton  „I  hest''. 

Kuten  sinionia  niin  puuttuu  myös  oopera  Griegin  sävellysten  jou- 
kosta. Hänellä  on  kuitenkin  oilut  mielessään  kansallisen  ooperan  sävel- 
täminen, ja  hän  on  tehnyt  sitä  varten  työtäkin,  jonka  tuloksena  on  kuo- 
roteos „01af  Trygvason".  Hänen  muut  suuremmat  lauluteoksensa  ovat 
hänen  Roomasta  palattuaan  sävelletty  ja  Lisztille  omistettu  „Foran  sy- 
dens  kloster'',  komea  „Landkjenning'',  „Den  bjergtagne"  ja  melodramaati- 
nen  „Bergliot". 

Ennen  kaikkea  ovat  kuitenkin  pikkukappaleet  orkesterille,  pianolle 
ja  yksinlaululle  pianon  säestyksellä  tehneet  Griegin  kuuluisaksi  ja  rakaste- 
tuksi ympäri  maailman.  Tällä  alalla  hän  on  luonut  todellisia  mestariteok- 
sia. Nuo  lyhyet,  mutta  paljon  sanovat  kappaleet  kuvastavat  mitä  erilai- 
simpia tunnelmia,  vienoimmasta  haaveilusta  aina  voimakkaimpaan  intohi- 
moon ja  uhmailuun  saakka,  ja  kaikessa  on  pohjalla  Grieglä  ja  Norjaa, 
mikä  tälle  musiikille  suo  alkuperäisyyden  viehätyksen.  Erityisellä  rakkau- 
della kuvailee  Grieg  Norjan  luontoa  ja  kansanelämää,  kuten  vuonojen  ja 
tunturien  ihanuutta,  paimentytön  kaihomielistä  haaveilua,  norjalaisen  hää- 
kulkueen juhlallista  menoa  ja  vilkasta  kansantanssia. 

Griegin  orkesterikappaleista  ovat  Ibsenin  „Peer  Gynt** iin  sävelletystä 

musiikista  kokoonpannut  sarjat  tunnetuimmat.  Etenkin  on  arvokas  ensimäi- 
nen  sarja,  jonka  osat  ovat  todellisia  helmiä.  Viimeisessä  osassa  „I  dovre- 
gubbens  hai*  ilmenee  niin  taitava  orkesterin  käsittely,  että  täytyy  valittaa 
Griegin  säveltäneen  niin  vähän  orkesterille.  Suosittuja  ovat  myös  musiikki 
Björnsonin  „Sigurd  Jorsalfar^^iin  ja  Holberg-sarja.  Jälkimäisessä  on  Grieg 
nerokkaasti  mukaillut  Holbergin  ajan  sävellystyyliä,  vaikka  kyllä  soinnutuk- 
sesta paikoittain  tunnemme  Griegin.  Puhallussoittimille  hän  on  säveltä- 
nyt surumarssin  Nordraakin  kuoleman  johdosta,  surumarssin,  joka  mesta- 
rin omissa  hautajaisissakin  on  soinut.  Hän  kirjoitti  siitä  kerran  eräälle 
ystävälle,  että  se  oli  soitettava  hänen  hautajaisissaan  ja  että  se  oli  soitet- 
tava hyvin. 

Säveltäjäuransa  alusta  elämänsä  viime  vuosiin  asti  on  Grieg 
ahkerasti  viljellyt  pienten  tunnelmakuvain  säveltämistä  pianolle,  ollen 
tällä  alalla  suurin  Schumannin  jälkeen.  Näillä  herttaisilla  kappaleillaan 
hän  on  tullut  kotien  suosikiksi,  niin  että  tuskin  on  sitä  musiikkiaharras- 
tavaa  kotia,  jonka  nuottikokoelmasta  Grieg  tykkönään  puuttuisi.  Useim- 
mat pianokappaleensa  hän  on  julkaissut  kokoelmassa  „Lyriske  stykker'', 
jota  on  ilmestynyt  kokonaista  kymmenen  vihkoa.  Mainittavat  ovat  vielä 
Kööpenhaminan-ajalla  sävelletyt  Nordraakille  omistetut  ^Humoresker*', 
joissa  Griegin  sävellystyyli  ensimäisen  kerran  voimakkaasti  esiintyy, 
suurta  suosiota  saavuttaneet  „Folkelivsbilleder''  ja  suuripiirteinen  bal- 
laadi.  Griegin  suurta  rakkautta  norjalaiseen  kansanmusiikkiin  todistaa 
sekin,  että  hän  on  sovittanut  suuren  joukon  kansansävelmiä,  sekä  lauluja 
että  tansseja,  enimmäkseen  pianolle,  mutta  myöskin  mieskuorolle  ja  jou- 
hiorkesterille.  Sopivampaa  sävelmiensä  sovittajaa  eivät  norjalaiset  olisi 
voineet  toivoa.  Sillä  Grieg  ymmärsi  täydellisesti  näiden  laulujen  hengen, 
koska  sama  henki  eli  hänenkin  tuotteissaan. 

Pianokappalten  kanssa  rinnan  on  Grieg  aina  lyhyiden  väliaikojen 
jälkeen  julkaissut  yksinlauluja  pianon  säestyksellä,  jotka  myös  ovat  tulleet 
tavattoman  suosituiksi.  Huolimatta  siitä  että  ne  usein  ovat  sangen  vaikeita, 
on  niitä  melkein  jokaisen  laulajattaren  ohjelmistossa.  Ne  ovat  henkisen  si- 
sällyksensä  puolesta  subjektiivisempia  kuin  Griegin  muut  sävellykset.  Esiin- 
tyen lauluissaan  enemmän  yksilönä  ja  vähemmän  norjalaisena  paljastaa  hän 
niissä  suuren  taiteilijasielunsa  koko  syvyyden  ja  monipuolisuuden.  Mai- 
nitsen vain  muutamia  tunnetuimpia  ja  kauneimpia.  Laulussa  „Jeg  elsker 
dig^  on  hän  Kööpenhaminan-ajallaan  laulanut  valoisaa  rakkauttaan.     „Tak 

for  dit  räd^  on  tatsteluintoisen,  vaaroja  uhmailevah  miehen  laulu,  Kristia- 
nian-ajalle  kuvaava.  Laulussa-  „Jeg  reiste  en  deilig  sommerkveld^  näyttää 
hän  kuvanneen  idyllisen  Hardangerinsa  ihanuutta.  Griegin  hienoimpia 
lauluja  ovat  .Vären"  ja  „En  svane^,  joista  edellinen  on  melkein  tunne- 
tumpi sovituksena  jouhiorkesterille. 

Grieg  on  harvinaisen  omintakeinen  säveltäjä.  Mutta  tietysti  hänkin 
kuten  muut  on  rakentanut  edeltäjien  laskemalle  pohjalle.  Hänen  asemas- 
taan omassa  maassaan  olen  jo  puhunut.  Yleisen  musiikkihistorian  suu- 
riin säveltäjiin  nähden  liittyy  hän  lähinnä  Schumanniin,  jonka  kanssa  hä- 
nellä on  paljon  yhteisiä  säveltäjäominaisuuksia  ja  johon  hänen  ensimäi- 
set  sävellyksensä  selvästi  viittaavat.  Molemmat  ovat  pääasiassa  lyyrillisiä. 
Kummankin  tuotannon  painopisteenä  ovat  pienemmät  pianokappaleet  ja 
yksinlaulut  pianon  säestyksellä.  Kumpikin  käyttää  yhtä  mestarillisesti 
pianoa  saaden  vähillä  keinoilla  paljon  aikaan.  Kuitenkin  ön  sangen  help- 
poa eroittaa  Griegin  sävellyksiä  Schumannin  niinkuin  kaikkien  muiden- 
kin sävellyksistä,  sillä  Griegin  musiikilla  on  vahva  itsenäinen  leimansa, 
ja  syyllä  voi  tätä  musiikkia  sanoa  norjalaiseksi.  Se  on  sitä  sekä  henki- 
semmässä suhteessa,  sillä  siinä  on  Norjan  luontoa,  norjalaista  kansanelä- 
mää ja  norjalaista  tuntemistapaa,  että  myös  niin  sanoakseni  aineellisem- 
tnassa,  sillä  suuri  osa  sen  monia  ^ilmäänpistäviä  fytmillisiä,  nieloodisia 
ja   harmoonisia  omituisuuksia  on  norjalaisesta  kansanmusiikista  peräisin. 

Griegiä  on  saksalaiselta  taholta  moitittu  siitä,  että  hän  muka  olisi 
liiaksi  norjalainen.  Tosiasiaksi  kuitenkin  jää,  että  hän  juuri  norjalaisuu- 
dellaan    on    rikastuttanut    musiikkia    paljolla    uudella   ja    alkuperäisellä. 

Meille  suomalaisille  on  juuri  siinä,  mikä  Griegin  musiikissa  on  eri- 
tyisesti norjalaista,  jotakin  tuttua.  Sillä  norjalaisten  ja  meidän  välillä  on 
olemassa  hengenheimolaisuutta,  ja  norjalaisessa  kansanmusiikissa  on  osaksi 
samoja  aineksia  kuin  suomalaisessa.  Tämä  sukulaisuus  tuntuu  myös  tai- 
demusiikkiamme verrattaessa  Griegin  musiikkiin.  Siitäkin  syystä  me  ym- 
märrämme  Griegiä   niin    hyvin  ja   olemme   oppineet   häntä   rakastamaan. 

n. 

Kuten  edellisessä  kirjoituksessa  jo  kerrottiin,  taivaan  pengermällä 
babylonialaisten  käsityksen  mukaan  ei  ole  ainoastaan  teitä,  joita  kierto- 
tähdet kulkevat,  vaan  myös  kiinteitä  asemia,  „huoneita'',  joihin  poikkea- 
vat matkallansa.  Sellaisia  asemia  on  varsinkin  kuulla  ja  auringolla. 
Kummallakin  asemasarjalla  oli  muinaisuudessa  suuri  merkitys  aikaa 
laskettaessa. 

Mitä  kuun  asemiin  tulee,  niiden  käyttäminen  babylonialaisessa  tähti- 
tieteessä voidaan  todistaa  nuolenpääkirjoitusten  avulla.  Tosin  niiden 
luku  vielä  on  epävarma.  Todennäköistä  kuitenkin  on,  että  babylonia- 
laiset merkitsivät  kuun  asemia  yhdellä  tähdellä  kutakin  yötä  kohti  kuun 
27  tai  28  vuorokautta  kestävästä  kiertokulusta.  Arabiassa,  Intiassa  ja 
Kiinassa  samanlaiset  asemat,  osaksi  ainakin  jo  3:nnella  vuosisadalla  e.  Kr., , 
olivat  tunnetut  nimillä  manäzil^  nakshatra  ja  siu  ja  semmoisina  pidettiin 
Arabiassa  ja  Kiinassa  jokseenkin  samoja  tähtiä.  Melkein  kaikki  asian- 
tuntijat sentähden  arvelevat,  että  nuo  mainituissa  maissa  yhteiset  kuun 
asemat  ovat  saaneet  alkunsa  samasta  juuresta,  Babyloniasta. 

Auringonradan  asemat  eli  paikat,  joissa  aurinko  on  määrättyinä 
vuodenaikoina,  saivat  jo  hyvin  kaukaisessa  muinaisuudessa  nimensä,  etu- 

päässä  ednäisten  eläinten  mukaan.    Siitä  johtuukin  nimi  eläinrata,  jonka 
latinankielinen  Ausoniuksen  sepittämä  muistivärsy  kuuluu: 

Sunt  aries  taurus  gemini  cancer  leo  virgo 
libraque  scorpius  arcitenens  caper  amphora  pisces. 

Eläinradan  alkuperästä  on  viime  aikoihin  saakka  lausuttu  hyvin 
eriäviä  mielipiteitä.  Yleensä  on  sitä  pidetty  kreikkalaisena  keksintönä. 
Mutta  sittenkuin  Hathorin  temppelistä  Denderassa  löydettiin  eläinradan 
kuvaus,  pääsi  ISOO-luvun  alussa  valtaan  arvelu,  että  muinaiset  egypti- 
läiset olivat  eläinradan  keksineet.  Lbtronnb  kuitenkin  pian  todisti,  että 
Denderan  eläinrata  on  vasta  roomalaisten  keisarien  ajoilta.  Että  »maail- 
man alku"  siinä  on  sijoitettu  Rapuun,  riippuu  myöhäisestä  arkaisee- 
raavasta  teoriasta.  V.  1839  koetti  A.  W.  Schlbgbl  todistaa,  että  eläin- 
rata on  kotoisin  Indiasta.  Mutta  Adolf  Holtzmann  näytti  toteen,  että 
se  esiintyy  indialalsilla  vasta  ajalla,  jolloin  kreikkalainen  tiede  jo  kauan 
oli  vaikuttanut  heihin.  Näin  ollen  ei  jäänyt  muuta  jäljelle,  kuin  ajatella 
eläinrataa  babylonialaisten  keksinnöksi,  varsinkin  kun  babylonialaiset 
muinaisajalta  olivat  kuuluisat  ikivanhasta  tähtitieteestänsä.  V.  1838  Idb- 
LBR  tuli  siihen  johtopäätökseen,  että  eläinradan  tähdistöjen  kuvat,  ku- 
ten Letronnekin  oli  arvellut,  johtuvat  kreikkalaisten  mielikuvituksesta, 
mutta  nimet  ovat  kaldealaisten  keksimät.  Sittemmin  tähtientutkija 
Eduard  Mahlbr  uskonnonhistorian  kongressissa  Baselissa  v.  1905  koetti 
19:nnen  ja  20:nnen  dynastian  ajoilta  johtuvien  esitysten  perusteella  to- 
distaa, että  egyptiläiset  jo  14:nnellä  vuosisadalla  ja  nähtävästi  aikaisemmin- 
kin tunsivat  eläinradan.  Vähää  ennen  v.  1902  julkaisi  Spibgblbbrg  l:seltä 
vuosisadalta  j.  Kr.  olevan  luettelon  eläinratakuvien  egyptiläisistä  nimistä. 

Tämä  riita-asia  on  assyriologiselta  taholta  melkein  ratkaistu.  V. 
1889  jesuitta  ja  tähtientutkija  Epping  veljeskuntalaisensa  STRASSMAYBRin 
avustamana  muutamien  nuolenpääkirjoitusten  avulla  ja  matemaatisilia  las- 
kuilla sai  todistetuksi,  että  eläinradan  tähdistöjen  kaikki  12  nimeä  olivat 
käytännössä  Babylonian  tähtitieteessä  2:sella  ja  3:nnella  vuosisadalla  e.  Kr., 
jopa  esiintyivät  samassa  Järjestyksessä  kuin  vielä  nykyään  meillä. 
Melkein  samaan  aikaan  Jbnsbn  kielitieteellisillä  keinoilla  osoitti,  että  ba- 
bylonialaiset jo  paljon  aikaisemmin  tunsivat  ainakin  osan  eläinradan  merk- 
kejä. Sitten  eläinradan  tähdistöjen  nimet  löydettiin  kahdesta  tähtitie- 
teellisestä taulusta,  jotka  ovat  vuosilta  521  ja  noin  500  e.  Kr. 

Mitä  assyrialaisiin  tulee,  Saycb  jo  aikaisemmin  muutamilla  Assur- 
banipalin  kirjastosta  löydettyjen  pallokartan  katkelmien  avulla  'oli  osoit- 
tanut, että  eläinrata  oli  tunnettu  Assyriassa  7:nnellä  vuosisadalla  ja  että  sen 
tunteminen  nähtävästi  periytyy  kaukaisesta  muinaisuudesta.  Pallokartassa 
olevan  asteikon  lähtökohtana  näkyy  näet  olleen  joku  piste  Härän  ja  Kak- 
soisten    välissä.     Niinikään    eläinradan    tähdistöjen  nimitykset  esiintyvät 

useissa    astrologisissa  raporteissa,  jotka 

nekin  ovat  kotoisin  mainitusta  kirjastosta 
ja  joista  Thompson  v.  1890  julkaisi 
noin  300  kappaletta. 

Selvä  on  siis,  että  eläinradan  tähdis- 
töillä Babyloniassa  ja  Assyriassa  olivat  va- 
kaantuneet nimitykset  ainakin  jo  7:nnellä 
vuosisadalla.  Suotta  klassillinen  filoloogi 
G.  Thirlb  teoksessaan  Antike  Himmels- 
bilder  vielä  v.  1898  epäili  eläinradan  ba- 
bylonialaista alkuperää.  Hän  näet  yksi- 
^puolisesti  piti  silmällä  noita  Eppingin 
käsittelemiä  tekstejä,  jotka  ovat  verrat- 
tain myöhäiseltä  ajalta  ja  sentähden 
saattaisivat  olla  kreikkalaisen  tähtitieteen 
vaikutuksen  alaisia.  Mutta  7:nnellä  vuo- 
sisadalla kreikkalaista  vaikutusta  ei  sovi 
ajatella,  varsinkin  kun  eläinradan  his- 
toriaa kreikkalaisella  pohjalla  ei  voida 
seurata  peräti  pitkälle.  Epävarmaa  on,  tun- 
siko jo  Kleostratos  (n.  5 20  e.  Kr.)  täydellis- 
tä eläinradan  tähdistön  sarjaa.  Vielä  Ara- 
tuksen  runossa  tähtitaivaasta  (2 7 8  e.  Kr.)  esiintyy  1 1  tähdistöä.  Että  eläinradan 
12-jakso  johtuu  Babyloniasta  sopii  ennakoltakin  pitää  todennäköisenä,  kun 
ajatellaan  1 2-luvun  merkitystä  babylonialaisten  ikivanhassa  duodesimali- 
eli  seksagesimali-järjestelmässä. 

Mitä  kysymykseen  eläinradan  tähdistöjen  kuvallisiin  esityksiin  tulee, 

^varsinkin  Hommbl  suurella  innolla  on  koettanut  todistaa,  että  nekin  ovat 

babylonialaisilta    lähteneet.     On     näet    löydetty    noin    30   i^abylonialaista 

rajakiveä     {kudurru),     jotka     ovat     13:nnelta — 8:nnelta    vuosisadalta,    ja 


Rajakivi  Nebukadnesar  I:n  ajalta  (n. 

noo  e.  Kr.).     Raivlinson,  Inscrip- 

tions  of  Assyria^   V  ST- 

näitten  muistomerkkien  korkokuvista  muutamat  varmaan  tarkoittavat  eläin- 
radan tähdistöjä,  jos  kohta  Honrmelin  selitykset  monessa  kohden  vievät 
harhaan. 

Luettelen  seuraavassa  eläinradan  tähdistöjen  babylonialais-assyria- 
laiset  nimitykset  —  7:nneltä — 2:sel.ta  vuosisadalta  johtuvien  tekstien  kiu- 
kaan —  ja  mainitsen  samalla  tähdistöjen  laajuuden  Eppingin  laskujen 
perustalla    sekä   babylonialaisteiv  rajakivien  ja  Denderan  vastaavat  kuvat. 

1.  ku,  lyhennys  sanasta  kusarikku  =  aries,  Oinas;  358^ — 18^ 
Raj^kivissä  nähdään  oinaan  tapainen  eläindemooni  alttarineen,  jossa  on 
kolmikulmainen  esine  (»kolmikulma**  niminen  tähdistö  Oinaan  yläpuo- 
lella?).    Denderan  kuvastossa  on  selvä  oinas. 

2.  te^  myös  gud-anna  »taivaan  härkä"  =  taurus.  Härkä;  26®— 47^ 
Päätähti  Aldebaran  oli  tunnettu  nimellä  »vako",  jota  härkä  kyntää.  Kuva: 
makaava  härkädemooni ;  erään  kirjoituksen  mukaan  „vilIihärkä";Denderassa: 
seisova  härkä  auringonterä  selässä.  Härkä  oli  auringonjumalan  Mardukin 
pyhä  eläin. 

3.  mashmash^  sumerilainen  sana  =  tuämu  =  kaksoiset,  gemini; 
61® — 85®.  Kuva:  kaksi  samassa  kaulassa  olevaa  jalopeuran  päätä,  jotka 
katsovat  vastakkaiseen  suuntaan.  Että  tämä  Januksen  ja  ^^kaksipäisen 
kotkan"  perikuva  todella  esittää  Kaksoiset,  todistaa  eräässä  rajakivessä 
oleva  kirjoitus.  Tunnetaan  kaksoisten  nimetkin  ja  tiedetään  että  ne  eri 
järjestelmien  mukaan  alkuaan  esittivät  joko  kuuta  ja  aurinkoa  taikka 
ylä-  ja  alakuuta.   Denderan  kuvastossa  nähdään  kaksi  henkilöä  käsi  käden. 

4.  nangar  ja  allub^  vastaa  Eppingin  laskujen  mukaan  Rapua,  can- 
cer;  89® — 113®.  Ravun  sumerilaista  tai  assyrialaista  nimeä  ei  tunneta. 
Rajakivissä   on    nähtävänä  kilpikonna,  Denderassa  skarabeei  (kuoriainen.) 

5.  df,  lyhennys  sanasta  ar^  =  jalopeura,  leo;  111® — 148®.  Rajaki- 
vissä jalopeuraa  ei  ole,  vaan  koira,  jota  saattaa  pitää  jalopeuran  periku- 
vana, sillä  sumerilaiset  sanoivat  sitä  »suureksi  koiraksi".  Sekä  Kam- 
byseksen  että  Assurbanipalin  aikuisissa  teksteissä  kyseessä  olevan  tähdis- 
tön nimenä  esiintyy  ur-gul  tai  ur-makh  =  »suuri  koira".  Denderan  ku- 
vastossa nähdään  pulska  jalopeura.  Tämän  tähdistön  päätähti  oli  jo  ba- 
bylonialaisilla tunnettu  nimellä  »kuningas"  =:  Regulus. 

6.  ki  ja  adstn,  assyriaksi  s/i^^  taikka  absfänu  »tähkä"  nz  virgo, 
Neitsy;  152® — 174®.  Tähkä  oli  syyrialaisilla  ja  arabialaisilla  Neitsyen 
merkki.     Selityksen    tämän    tähdistön   Kahteen    nimeen    antaa    Denderan 

kuvasto:  neitsyt,  joka  pitää  tähkää  kädessään.  Tähkä  (Spica)  on  Neit- 
syn  päätähti.  Esittääkö  eräs  rajakivissä  nähtävä  kuva  tähkää  vaiko  kak- 
sihaaraa  on  epävarmaa. 

7.  biTy  luettava  assyriaksi  zibäfätu^  ^vaaka'';  Eppingin  laskujen  mu- 
kaan =:  libra,  Vaaka;  177® — 203®.  Vaaka  on  useasta  seikasta  päät- 
täen muodostunut  Skorpionin  saksista,  joiksi  Aratus  mainitussa  runos- 
saan sanoo  tätä  tähdistöä. 
Arabialaisilla  sen  nimenä 
esiintyy  joko  mizän  „  va^ka** 
taikka  zubänai  „ skorpionin- 
sakset '^ ,  joka  jälkimäi  nen  sa- 
na muistuttaa  assyrian  zibä- 
^/»-sanaa.  Vaa'an  on  yleen- 
sä arveltu  symboliseeraavan 
syyspäiväntasausta,  jolloin 
yö  ja  päivä  assyrialaisenkin 
lausetavan  mukaan  ovat  „ta- 
sapainossa''.  Useat  babylo- 
nialaisten astrologisen  ja 
mytologisen  järjestelmän 
asianhaarat  puhuvat  kum- 
minkin A.  JsRBMiAKsen  äs- 
kettäin esittämän  arvelun 
hyväksi  että  nimittäin  Vaaka 
on  »kuolon  vaa'an**  kuva, 
jolla  ainakin  egyptiläi- 
sessä mytologiassa  on  tär- 
keä tehtävä.  Eläinradan  tähdistönä  Vaaka  osoittaa  syyspistettä,  jolloin 
syksy  ja  kuolema,  Nebo-Merkurius,  Malik-Hermes  eli  talvi-Tammus  (kuol- 
lut aurinko)  pääsee  valtaan.  Sama  käsitys  ilmenee  arabialaisillakin. 
Sillä  heillä  manalan  vartijain  nimenä  on  zabänija,  joka  epäilemättä  on 
yhteydessä  assyrialaisen  zibänitu,  „ vaaka",  sanan  kanssa.  —  Rajakivissä 
ei  ole  mitään  kuvaa,  joka  saattaisi  tarkoittaa  vaakaa.  Denderan  kuvas- 
tossa   on  tavanmukainen  vaaka. 

8.  girtaby    assyriaksi   akrabu  =  scorpius,   Skorpioni;  213® — 216®. 
Kuva:  skorpioni. 


Merodakhbaladanin  kivi  (n.  noo  e.  Kr.), 
Raivlinson^  IV  43. 

9.  pa^  nähtävästi  lyhennys  sen  ohella  käytetystä  sumerilaisesta  pa- 
ln7sag'SSinsLSi8i,  jonka  assyriankieiinen  vastine  on  tuntematon;  Eppingin 
laskujen  mukaan  =  sagittarius,  Jousimies;  232^ — 262^.  Jousimiehen 
perinnäinen  kuva  on  kentauri,  joka  pitää  jännitettyä  jousta.  Babylonia- 
laisissa rajakivissä  nähdään  samanlaiset  kuvat,  joitten  sentähden  on  ar- 
veltu tarkoittavan  Jousimiestä.  Eläinradan  tähdistöjen  kuvaesitysten  his- 
torialle ja  rajakivien  kuvien  selitykselle  nuo  babylonialaisen  jousimiehen 
kuvat  ovat   varsin   tärkeät.     Kyseessä   olevat  kuvat  esiintyvät  rajakivissä 


V//. 


Rajakrven  kttva  I2:nnelta  vuost sadalta  e.  Kr.     Bolly  Sphaera. 


kahdessa  eri  muodossa;  kummassakin  on  yhteinen  aihe:  skorpioni  ja 
jännitetty  jousi.  Eräässä  rajakivessä  (vrt.  siv.  602),  joka  on  noin  vuo- 
delta 1 100  e.  Kr.,  jousimiehenä  esiintyy  mies,  jolla  on  skorpionin  vartalo 
ja  pyrstö  sekä  linnunjalat.  Se  on  nähtävästi  n.  s.  „skorpioni-ihminen**, 
joka  luomistarussa  esiintyy  Tiämatin  auttajana.  Toisena  muotona  esiintyy 
12:nnella  vuosisadalla  skorpionin  yli  täyttä  laukkaa  ajava  kentauri,  joka 
on  kaksipäinen,  siivellinen,  ityfallinen  ja  varustettu  kahdella  hännällä, 
toinen  hevosen  häntä,  toinen  skorpionin  pyrstö.  Ihan  saman  näköinen 
on  jousimies  Denderan  kuvastossa,  kun  sitä  vastoin  Esnestä  löydetyssä 
kuvastossa  jousimiehellä  on  joko  hevosen  häntä  taikka  skorpionin  pyrstö. 
Tästä    ja    muista  seikoista  seuraa,  kuten  Boll   erinomaisessa  teoksessaan 

Sphaera  (1903)  huomauttaa,  että  egyptiläisen  eläinradan  Jousimies  ei 
ole  kreikkalaista  alkuperää,  vaan  johtuu  suoraan  Babyloniasta.  Näin  ollen 
se  johtopäätös  on  lähellä,  että  niinkuin  ampuva  kentauri  ja  skorpioni 
egyptiläisessä  kuvastossa  merkitsevät  eläinradan  tähdistöjä,  sama  on  baby- 
lonialaisten rajakivien  samanlaisten  kuvienkin  laita. 

10.  sukkäru  „kalakauris''  =  caper  eli  capricornus,  Kauris; 
270^—294®.  Kalakauris  oli  niinkuin  skorpioni-ihminen  Tiämatin  auttajia. 
Kauriin   tavallinen  kuva  kreikkalaisissa  ja  myöhemmissä  tähtitaivaan  ku- 


Caillou  Michaux.     Marduk-nadtn-akkin  ajalta  (n,  noo).     Hommeli  Aufsätze. 

vastoissa  on  kalanpyrstöinen  kauris.  Juuri  sen  näköinen  sekasikiö  näh- 
dään babylonialaisissa  rajakivissä.  Kauriinkin  kuva  on  siis  babylonia- 
laista alkuperää,  kuten  yleisesti  tunnustetaan. 

11.  gu  tai  gu-anna  »taivaan  gu**,  jonka  merkitys  on  tuntematon; 
Epppingin  laskujen  mukaan  =  aquarius,  Vesimies;  298* — 314®.  Vesi- 
miestä  tavallisesti  kuvataan  mieheksi  (joenhaltijaksi),  joka  kaataa  vettä  yh- 
destä tai  kahdesta  astiasta.  Babylonialaisissa  rajakivissä  yleensä  ei  ole 
mitään  kuvaa,  joka  muistuttaa  Vesimiestä.  Mutta  eräässä  MoRGANin 
julkaisemassa  jajakivessä  nähdään  partainen  jumala  kädessä  astia,  josta 
vesi  juoksee  kahtena  virtana.  Kun  lisäksi  eräässä  tekstissä  puhutaan 
gu'n  ,,taammaisesta  jalasta**,  on  todennäköistä,  että  babylonialaisilla  oli 
Vesimiehen   tavanmukainen  kuva. 

12.  Myöhäisbabylonialaisissa  teksteissä  zib,  joka  voi  olla  =  nu  •\- 
nu  =  ntinu  »kala**;  Eppingin  laskujen  mukaan  =  pisces,  Kalat;  31 4^ — O®. 
Edellä  mainitussa  Kambyseksen  aikuisessa  tekstissä  sanotaan  Venuksen 
maaliskuun  2  p.  522  e.  Kr.  laskeneen  heliakisesti  »pyrstöjen**  tienoilla, 
jotka  Eppingin  mukaan  vastaavat  Kalojen  aluetta.  Babylonialaiset  niin- 
ikään tunsivat  kaksi  »taivaan  tai  Ean  kalaa**  sekä  »kalan  (taikka  kalo- 
jen)   side**-nimistä    tähdistöä,    joista    jälkimäinen    Eppingin  laskujen  mu- 

kaan  vastaa  kalojen  »side^^-ntmistä  osaa.  Tuskin  siis  on  epäilemistä,  että 
eläinradan  12:nnen  merkin  kuvana  babylonialaisilla  jo  oli  kalat.  Bollin 
mukaan  Aratuksen  runon  selityksissä  sanotaan,  että  kaldealaiset  sanoivat 
pohjanpuolista  kalaa  ,,pää5kysenpyrstöiseksi''.  —  Rajaklvissä  kaloja  ei 
ole,  Denderassa  on. 

Ylläolevasta  katsauksesta  voidaan  tehdä  seuraavat  johtopäätökset. 
Eläinradan  12:11a  tähdistöllä  oli  Babyloniassa  ainakin  jo  7:nnellä  vuosi- 
sadalla pääasiallisesti  samat  nimitykset  kuin  nykyään  vielä  meillä,  Rapua, 
Jousimiestä  ja  Vesimiestä  ehkä  lukuunottamatta,  joitten  babylonialaiset  nimet 
ovat  epäselvät.  Babylonialaisissa  rajaklvissä  esiintyvät  varmaan  Härän, 
Kaksoisten,  Jalopeuran  (koiran),  Skorpionin,  Jousimiehen  ja  Kauriin  ku- 
vat, luultavasti  myös  Oinaan  ja  Vesimiehen;  epävarmat  ovat  Neitsyn  (tä- 
hän) ja  Ravun  (kilpikonnan)  kuvat;  Vaalalla  ja  Kaloilla  ei  ainakaan  ole 
tavanmukaisia  kuvia.  Varmoista  kuvista  Skorpionin,  Jousimiehen  ja  Kau- 
riin kuvat  selvimmin  kuvastuvat  tavallisissa  myöhemmissä  esityksissä. 

Vaikka  kaikki  perinnäiset  eläinradan  kuvj^t  siis  eivät  ole  nähtä- 
vinä rajaklvissä,  on  kuitenkin  luultavaa,  että  osa  muistakin  kuvista 
tarkoittaa  eläinrataa.  On  tosin  arveltu,  että  kaikki  kuvat  tarkoittaisivat 
vain  vastaavissa  kirjoituksissa  mainittuja  jumalia.  Mutta  että  niin  todel- 
lakin on  laita  ei  ole  todistettavissa  muuta  kuin  yhteen  rajakiveen  näh- 
den. Ja  vaikka  voitaisiinkin  todistaa,  että  kukin  kuva.  symboliseeraa 
yhtä  jumalaa,  se  ei  estä  muutamia  kuvia  samalla  edustamasta  eläinradan  täh- 
distöjä. Sillä  tähdet  ja  tähdistöt  olivat  jumalien  ilmesty  m  ismuotoja,  ju- 
malien veroiset.  Jokainen  eläinradan  tähdistö  edusti  lisäksi  yhtä  kuu- 
kautta, ja  kukin  kuukausi  oli  babylonialaisilla  kuten  egyptiläisillä  ja 
babylonialaisesta  vaikutuksesta  kreikkalaisillakin  pyhitetty  yhdelle  ju- 
malalle. Jumalan,  kuukauden  ja  eläinradan  tähdistön  merkki  oli  yksi 
ja  sama. 

Perusteettomina  täytyy  sitävastoin  pitää  kaikkia  yrityksiä  selittämään 
rajakivien  kuvastoja  jonkinmoisiksi  eläinradan  kuvakartoiksi.  Sillä  eläinra- 
dan merkkien  sarjaa  vastaavaa  järjestystä  niissä  ei  voi  huomata.  Lisäksi 
kuvien  luku  on   12:ta  suurempi,  vaikka  toisintojakin  oletettaisiin. 

Usein  esiintyvä  on  korpin  kuva.  On  arveltu,  että  korppi  edustaa 
karkausvuoden  kolmattatoista  kuukautta.  Kuuvuoden  tasoittaminen  au- 
rinkovuoden  mukaiseksi  oli  käytännössä  ainakin  jo  Hammurabin  aikana 
3:nnella  vuosituhannella  ja  suoritettiin  siten,  että  karkauskuu  lisättiin.    Jos 

korppi  todellakin  oli  karkauskuun  merkki,  niin  on  ymmärrettävissä  minkä  täh- 
den korpin  yleensä  arvellaan  ennustavan  onnettomuutta.  Älyämme  niinikään 
13-Iuvun  pahan  maineen:  13  pöydän  ääressä  on  13  kuukautta  vuoden- 
piirissä,  josta   13:nnen  täytyy  hävitä. 

Rajakivissä  on  muitakin  mieltäkiinnittäviä  kuvia.  Niinpä  niissä  näh- 
dään eläinradan  kolme  hallitsijaa,  kuu,  aurinko  ja  Venus-Istar,  muinais- 
itämaalaisen  astraaiiopin  pyhä  trias,  joka  tavataan  egyptiläisilläkin.  Kuuta 
edustaa  puolikuu,  aurinkoa  nelisäteinen  tähti,  jossa  on  kaksi  sädekimp- 
pua  ristissä,  ja  Venusta  kahdeksansäteinen  tähti.     Kuvaston  halki  taikka 


Tähtitaivaan^  kuvia  vuodelta  luy  e.  Kr.     Raialinsotiy  III  45, 


syrjällä  luikertelee  välistä  suuri  käärme.  Se  ehkä  on  Mardukin  voittama 
lohikäärme  Tiamat,  linnunrata,  joka  Härän  ja  Skorpionin  tienoilla  leikkaa 
auringonradan.  Sillä  juutalaiset  rabbiinit  säilyttävät  traditsionia,  jonka 
mukaan  linnunrata  on  Jobin  kirjassa  26,  13  mainittu  Jumalan  voittama 
lohikäärme.  Mutta  näyttää  babylonialaisilla  olleen  toisiakin  kuvitteluja 
linnunradasta.  Koska  se  Skorpionin  ja  Kauriin  välillä  esiintyy  kaksihaa- 
raisena, oli  se  babylonialaisten  kuvittelussa  taivaan  Tigris  ja  Eufrat.  Aina- 
kin oli  babylonialaisella  taivaalla  mainittujen  tähdistöjen  välissä  kaksi 
tähteä  nimellä  Tigris  ja  Eufrat. 

Rajakivien  kuvat  asettavat,  kuten  olemme  nähneet,  eläinradan  his- 
torian alun  13:nteen  vuosisataan.  Mutta  tähän  tulokseen  ei  vielä  ole  tyy- 
tymistä.    Eläinradan    vanhempaa    historiaa    valaisee  babylonialaisten  luo- 

mtskertomus  ja  kuuluisa  Gilgamesh-eepoSy  joista  kummallakin  oli  kirjalli- 
sesti vakautunut  muoto  jo  3:nn&n  vuosituhannen  lopussa. 

Luomiskertomuksessa  sanotaan:  „hän  (luoja)  valmisti  asemia  suu- 
rille jumalille,  asetti  heidän  kaltaisiansa  tähtiä  (eläinradan)  tähdistöiksi. 
Hän  määräsi  vuoden,  piirsi  sen  rajat;  kaksitoista  kuukautta,  kutakin  kohti 
kolme  tähteä,  hän  sääti".  Hyvän  selityksen  tähän  antaa  Diodorus  (11  30). 
Puhuttuansa  kiertotähdistä  hän  jatkaa:  »näitten  lisäksi  tulee  36  (niin  on 
luettava)  tähteä  (n.  s.  dekaanit  eli  jumalat,  jotka  hallitsevat  kukin  10 
taivaan  astetta  ja  jotka  esiintyvät  egyptiläistenkin  tähtitieteessä),  joita  he 
sanovat  jumalallisiksi  neuvonantajiksi  .  .  .  Näitten  jumalain  herroina  pi- 
tävät he  kaksitoista  jumalaa  ja  kullekin  omistavat  yhden  kuukauden  ja 
yhden  eläinradan  12:sta  kuvasta**.  Babylonialainen  luomistaru  todistaa 
siis  eläinradan  12-jaon  (12 X3X  10  =  360^)  olleen  tunnetun  Babyloniassa 
noin  2000  paikoilla  e.  Kr.  Epäilemättä  oli  eläinradan  tähdistöillä  silloin 
jo  jiimetkin.  Seikka,  että  Skorpioni,  Kalakauris,  Kalat  ja  Oinas  esiin- 
tyvät Ea  jumalan  eli  veden  piirissä  taikka  sen  rajoilla  riippuu  nähtävästi 
siitä,  että  luomistarun  mukaan  meren-Tiämatin  auttajina  oli  skorpioni- 
ihminen,  kalakauris,  kala-ihminen  ja  oinas.  Onpa  mahdollista,  että  Tiä- 
matin  avuksensa  hankkimien  kaos-eläinten  omituinen  luku  11  on  yhteydessä 
eläinradan  tähdistöjen  luvun  kanssa.  Kahdettatoista  tähdistöä  Härkää 
edusti  itse  luoja  Marduk. 

Mitä  Gilgamesh-eepokseen  tulee,  Rawlinson  aikoinaan  jo  selitti  sen 
aurinkotaruksi,  jonka  pohjana  on  auringon  kiertokulku.  Gilgamesh  on 
alkuaan  aurinko,  joka  kulkee  eläinradan  tähdistöjen  kautta.  Jensen  äs- 
ken ilmestyneessä  suuressa  teoksessaan  Gilgamesh-runosta  on  osoittanut, 
että  Gilgameshin  teot  ja  elämänvaiheet  vastaavat  auringon  suhteita  eläin- 
radan 12:een  tähdistöön.  Tuo  kertomaruno  on  ikäänkuin  taivaan  tähti- 
kartan mukaan  sepitetty.  Ja  toiselta  puolen  se  näyttää  vaikuttaneen 
myöhempiin  tähtitaivaan  kuvallisiin  esityksiin.  Runossa  m.  m.  kerrotaan 
ystäväparin  Gilgamesh-Eabanin  (Kaksoisten)  taistelusta  taivaan  härkää 
vastaan,  jonka  Istar  jumalatar  suuttuneena  siitä,  että  Gilgamesh  oli  hy- 
lännyt '  hänen  rakkautensa,  lähetti  häntä  vastaan.  Taistelu  päättyi  niin, 
että  ystävykset  runtelivat  härkää,  leikaten  siltä  takapuolen  pois.  Ihan 
sama  aihe  esiintyy  1  Mos.  49  kertomuksessa  ,»veljesparista**  Simeon- 
Levistä,  jotka  «vihassaan  tappoivat  miehen  ja  runtelivat  härkää**.  Nyt 
esitetään    härkä   melkein    kaikissa    kuvallisissa  tähtikartoissa  sarvet   alas- 

päin  painettuina  ryntäämässä  kaksoisten  kimppuun,  mutta  härältä  puuttuu 
takapuoli.     Onko  sellainen  kuva  laadittu  Gilgamesh-runon  mukaan? 

Auringon  kulku  eläinradan  kahdentoista  kuvan  kautta  merkitsee 
vuoden  jakoa  kahteentoista  kuukauteen.  Vuoden  alun  lukivat  babylo- 
nialaiset jo  hyvin  aikaisin  kevätpäiväntasauksesta.  Se  eläinradan  merkki, 
jossa  aurinko  on  kevätpäiväntasauksessa,  merkitsee  siis  ensimäistä 
kuuta,  ja  tämä  eläinradanmerkki  luonnollisesti  on  ensimäisenä  sarjassa. 
Mutta  kevätpäiväntasauksen  piste  ei  ole  muuttumaton.  Noin  26,000  vuo- 
dessa siirtyy  se  koko  eläinradan  kautta  ja  noin  2,200  vuodessa  yhdestä 
eläinradanmerkistä  toiseen.  Tämän  n.  s.  precessioni-ilmiön,  jonka  Hip- 
parchuksen  yleensä  arvellaan  keksineen  2:sella  vuosisadalla  j.  Kr.,  babylo- 
nialaiset epäilemättä  tunsivat,  ainakin  käytännöllisesti,  paljon  aikaisem- 
min. Se  oli  silmällä  pidettävä  ajanlaskua  järjestettäissä,  sillä  muuten 
vuotuiset  juhlat  vähitellen  olisivat  sattuneet  väärään  vuodenaikaan. 

Almanakan  mukaan  kevätpäiväntasauksen  piste  on  nykyään  Oi- 
naan merkissä.  Todellisuudessa  on  se  jo  siirtynyt  Kalojen  tähdistöön.  Oi- 
naassa oli  tämä  piste  jo  3:nnella  vuosisadalla  e.  Kr.  Ja  Oinas  esiintyi 
silloin,  kuten  olemme  nähneet,  babylonialaisten  eläinradan  merkkien  en- 
simäisenä. Se  nähtävästi  otettiin  käytäntöön,  kun  aurinko  kevätpäivän- 
tasauksen aikaan  esiintyi  niin  kaukana  Härästä,  jossa  se  aikaisemmin 
esiintyi  siihen  aikaan,  ettei  Härän  tähdistö  enää  riittänyt  osoittamaan  ke- 
vätpäiväntasausta. Tämän  uuden  aikakauden,  „Oinaan  aikakauden**,  alkua 
merkitsee  luultavasti  kuningas  Nabonassarin  kalenteri-uudennus  v.  747 
e.  Kr.,  josta  lähtien  koko  muinaisaika  aloitti  uuden  ajanlaskun.  Oinaan 
asema  ensimäisenä  eläinradan  merkkien  sarjassa  on  meillä  babylonia- 
lainen perintö. 

Noin  V.  3000  vaiheilla  e.  Kr.  oli  aurinko  kevätpäiväntasauksen 
aikaan  Härässä.  Siltä  ajalta  ovat  vanhimmat  tähän  saakka  tunnetut  ba- 
bylonialaiset asiakirjat,  ja  siihen  aikaan  pääsi  Babylon  pääkaupungiksi. 
Babylonin  jumala  oli  kevätauringon  edustaja  Marduk,  ja  Mardukin  pyhä 
eläin  oli  härkä,  niinkuin  Apis-härkä  kuului  Osiris  jumalalle.  On  näin 
ollen  luultavaa,  että  eläinradan  Härkä  johtuu  samalta  ajalta.  Ainakin 
se  silloin  oli  ensimäisenä  eläinradan  merkkien  sarjassa,  jos  varsinaista 
sarjaa  jo  oli  olemassa. 

Mutta  3:nnella  vuosituhannella  babylonialainen  kultuuri  oli  par- 
haimmassa   kukoistuksessaan,  kuten  useat   asianhaarat  selvästi  todistavat. 

Se  oli  siis  jo  kauan  ollut  olemassa.  Siirrymme  kolmatta  tuhatta  vuotta 
etäämmälle  muinaisuuteen,  6— 4:nteen  vuosituhanteen.  Siihen  aikaan  oli 
aurinko  kevätpäiväntasauksessa  Kaksoisten  merkissä.  Onko  babylonialai- 
silla säilynyt  mitään  muistoa  siltä  ajalta?     On  epäilemättä. 

Vielä  noin  v.  700  e.  Kr.  sanottiin  kolmatta  kuukautta  Sivania  ke- 
vätpäiväntasauksen kuukaudeksi.  Mutta  kevätpäiväntasauksen  oikea  kuu- 
kausi oli  V.  700  paikoilla  Nisän.  Sivan  oli  niinmuodoin  säilyttänyt  ni- 
mityksen» joka  sille  sopi  noin  3000  vuotta  aikaisemmin,  Kaksoisten  aika- 
kaudella. Assyrian  historia  tarjoo  meille  toisen  vanhoillisuudesta  johtu- 
van muiston  —  nimittäin  Härän  aikakaudelta.  Yleinen  vanha  tapa  oli, 
että  kuningas  kruunattiin  edeltäjänsä  kuolinvuotta  lähinnä  seuraavan 
uudenvuoden  juhlassa,  s.  o.  kevätpäiväntasauksen  tienoilla.  Vuosi  alkoi, 
kuten  jo  on  sanottu,  Nabonassarin  kalenteriuudistuksen  jälkeen  Nisän 
kuukaudella.  Siinä  kuukaudessa  tapahtui  sentähden  kuninkaan  kruunaus 
Babyloniassa.  Mutta  Assyriassa  kruunaus  toimitettiin  vasta  toisessa  (Ijjar) 
kuussa.  Tätä  ei  voi  selittää  muulla  kuin  yhdellä  tavalla:  juhla  oli  ka- 
lenterimuutoksen  jälkeen  jäänyt  samalle  paikalle,  mikä. sillä  oli  ollut  pit- 
kät ajat  ennen,  Härän  aikakaudella,  jolloin  Ijjar  oli  vuoden  ensimäi- 
senä  kuukautena. 

Sen  ohella,  että  edellämainittua  Sivan-kuuta  sanottiin  kevätpäivän- 
tasauksen kuukaudeksi,  oli  se  vieläkin  myöhäisemmäilä  ajalla  pyhitetty 
kuun  jumalalle.  Sinille,  niinkuin  neljäs  kuukausi  kuului  auringolle. 
Mutta  Sin  oli,  kuten  Wincklbr  on  todistanut,  toinen  ^suurista  kaksoi- 
sista'';  toinen  oli  aurinko  (=  Nergal).  Sivaniin  liittyi  siis  kaksi  muistoa 
Kaksoisten  aikakaudelta,  jolloin  se  oli  ollut  vuoden  ensimäinen  kuukausi. 
Samoin  roomalaisenkin  vuoden  ensimäinen  (ja  toinen)  kuukausi  on  yh- 
teydessä Kaksoisten  kanssa.  Januarius  (Tammikuu)  näkyy  johtuvan  van- 
hasta sanasta  jana  =  kuu.  Kaksi-  (tai  neli-)  kasvoinen  Janus  jumala  oli 
kuu,  jonka  kasvot  ylä-  ja  ala-kuulla  katsovat  vastakkaiseen  suuntaan.  Niin- 
ikään merkitään,  kuten  jo  olemme  nähneet,  babylonialaisissa  rajakivissä 
Kaksoiset  kahdella  samassa  kaulassa  olevalla  (eläimen)päällä,  jotka  katsovat 
vastakkaiseen  suuntaan. 

Ei  siis  ole  syytä  epäillä,  että  babylonialaiset  „  Kaksoisten  aikakau- 
della*'  jo  tunsivat  jotkut  samoista  eläinradan  kuvista,  joita  me  käytämme 
noin  8000  vuotta  myöhemmin!  Babylonialaiset  lukivat  vanhan  su- 
merilaisilta   perityn    opin    mukaan    historian   ja    tieteellisen  maailmanjär- 

Jestelmänsä  alun  Kaksoisten  aikakaudelta.  Eikä  sitä  seikkaa  sovi  pi- 
tää sattumana,  että  niinkuin  babylonialaisilla  oli  laita,  muitten- 
kin kansojen  historian  tarujen  etunenässä  tavataan  käsitys  kaksoi- 
sista  taikka  kahden  veljen  aihe  (Dioskuros-taru,  Kain  ja  Abel,  Romulus 
ja  Remus  y.  m.)-  Babylonialaisten  tähtitieteelliset  tiedot  ja  niihin  liitty- 
vät mytologiset  mietiskelyt  levisivät  kaikkialle.  Sentähden  babylonialais- 
ten taivaan  ja  maailmankuvan  tunteminen  on  myyttien  selittäniisen  tär- 
keimpiä apuneuvoja.  Hyvänä  esimerkkinä  on  raamatun  n.  s.  Jakobin 
siunaus  (1  Mos.  49),  jossa  kullakin  Jakobin  kahdellatoista  pojalla  on 
jokseenkin  selvät  eläinradan  kuvien  piirteet.  Itse  aakkosten  nimissä  ja 
järjestyksessä  piilee  ehkä,  kuten  Wincklbr  ja  Hommbl  toisistaan  riippumatta 
ovat  havainneet,  jätteitä  vanhasta  taivaan  ja  eläinradan  jakoon  perustu- 
vasta kirjoitusjärjestelmästä. 

Vaikka  babylonialaisen  eläinradan  synty  siis  voidaan  lukea  kak- 
soisten aikakaudelta,  ei  kuitenkaan  ole  luultavaa,  että  kaikki  12  kuvaa 
niin  aikaisin  jo  olivat  tunnetut.  Niiltä  ei  ainakaan  ollut  sama  merkitys 
kuin  myöhemmin.  Sillä  vanhimpina  aikoina,  vieläpä  3:nneila  vuosituhan- 
nella, vuosi  käsitti  ainoastaan  kuusi  kaksoiskuukautta  (6X60=360). 
Roomalaisten  kuukausien' nimien  ja  järjestyksen  avulla .  voimme  päättää, 
että  nuo  kuusi  kuukautta  olivat  jaetut  kuulle  ja  auringolle  (Kaksoisille) 
sekä  viidelle  kiertotähdelle  (yhden,  Nergal-Saturnuksen,  syrjäyttämällä). 
Roomalaisten  kuukausien  nimet  näet  jakaantuvat  kahteen  ryhmään.  Toiset 
Januarius,  Februarius,  Martius,  Aprilis,  Majus  ja  Junius  johtuvat  juma- 
lista, joilla  on  vastineensa  babylonialaisten  kiertotähtien  jumalissa  (ja 
eläinradan  kuvissa)  kuten  seuraava  taulu  osoittaa: 


1. 
2. 

3. 

4. 


Kaksoiset: 
Rapu : 

Jalopeura: 

(Neitsyt) 

Vaaka: 


Sin  (ja  Shamash)  Januarius:     Janus. 

Shamash  (=  Nergal,  kuo-  Februarius:  febris 

leman  ja  kuumeen  jumala)  (=  kuume,  Nergal). 

Ninib-Mars  Martius:  Mars, 


5.     Skorpioni: 


Nebo-Merkurius 
Marduk-Jupiter 


6.     Neitsyt:  Istar- Venus 


Aprilis:  Hermes  (?) 
Majus:  Jupiter 
(=  ppitimusMaximus) 
Junius:  Juno  (=  Lucina) 


Tässä   ovat  siis   eläinradan    kuvat  edustettuina  Kaksoisista  Skorpio- 

niin  saakka,  siliä  eroitukselia,  että  „ neitsyt''  on  asetettu  viimeiseksi.  Toi- 
set roomalaiset  kuukaudet,  heinäkuu — ^joulukuu  (7:nnestä  12:nteenX  &1* 
kuaan  merkhtiin  nimillä  quinctilis,  sextilis,  september,  october, 
november,  december,  s.  o.  viides,  kuudes  —  kymmenes.  Tästä  ni- 
mitystavasta  europpalaisissa  kielissä  vielä  ovat  jätteinä  nimet  september 
— december;  quinctilis  sai  Caesarilta  nimen  Julius  ja  sextilis  keisarin 
nimen  Augustus.  Se  omituinen  seikka,  että  vuoden  yhdeksättä  kuukautta 
(syyskuuta)  vielä  sanotaan  seitsemänneksi  (september)  johtuu  siitä,  että 
vuosi  Roomassa  ja  muuallakin  Europassa  (esim.  Englannissa  aina  vuoteen 
1752  saakka)  babylonialaisten  tavan  mukaan  muinoin  alkoi  kevätpäivän- 
tasauksesta, s.  o.  nykyisellä  kolmannella  kuukaudella  (maaliskuu  —  mars). 
Tämän  järjestelmän  mukaan  pitäisi  Januarius-Februariuksen  olla  11— 12:s 
kuukausi.  Epäilemättä  ne  alkuaan  olivatkin  vuoden  lopussa.  Mutta  kun 
vuoden  alku  siirrettiin  kevätpäiväntasauksesta  talvipäivänseisaukseen,  ne 
luonnollisesti  joutuivat  kuukausien  sarjan  etunenään.  Nimet  Januarius  ja 
Februarius  johtuvat  babylonialaisen  Kaksoisten  aikakauden  olojen  jäljit- 
telystä (arkaiseeraamisesta). 

Babylonialaisten  tieto  n.  s.  precessionin  ilmiöstä  aiheutti  käsityksen 
kolmesta  maailmanaikakaudesta.  Kaksoisten  aikakautta  edusti  kuu,  Härän 
aikakautta  aurinko,  ja  Oinaan  8:nnella  vuosisadalla  alkanutta  aikakautta 
edusti  eläinradan  kolmas  hallitsija  Istar-Venus.  Olemme  jo  nähneet,  että 
kuu  temppelitorneissa  merkittiin  hopealla,  aurinko  kullalla.'  Johdon- 
mukaisuus vaatii  Istar-Venuksen  edustajaksi  kolmannen  tavallisen  arvome- 
tallin, vasken.  Vielä  keskiajalla  metalleja  nimitettiin  vastaavien  kierto- 
tahtien  mukaan;  nimet  luettiin  välistä  takaperin  —  arabian  kielen  ta- 
valla —  esim.  Eneles  =  S  e  le  n  e  =  kuu  =  hopea.  Sellaisiin  teorioihin 
perustui  suureksi  osaksi  keskiajan  alkemia.  Jos  nyt  sovitamme  mainitut 
metallit  noihin  kolmeen  maailmanaikakauteen,  saamme  hopea-,  kulta-  ja 
vaski-ajan.  Tämä  oli  alkuperäinen  jako.  Mutta  siitä  lähtien  kun  kevät- 
päiväntasauksenpiste  sattui  Härkään,  s.  o.  kevätauringon,  Babylonin  kan- 
sallisjumalan  Mardukin,  kuvaan,  korotettiin  auringonjumala,  Mardukin 
muodossa,  korkeimmaksi  jumalaksi  ja  kuunjumala  sai  tyytyä  toiseen  si- 
jaan, samoin  kuin  dies  lunae  viikon  ensimäisenä  päivänä  sai  väistyä 
auringonpäivän  (sunnuntain)  edestä.  Siten  maailmanaikakaudet  saivat 
järjestyksen  kultakausi,  hopeakausi,  vaskikausi.  Tästä  seurasi  sitten  kä- 
sitys   aikojen    huonontumisesta.     Sillä    muinaisuudessa    oli    kullan    arvo 

verrattuna  hopeaan  13  72*  ^>  s-  <>•  samassa  suhteessa  kuin  auringon 
kierron  luku  360  verrattuna  kuun  kierron  lukuun  27.  Samoin  vasken 
suhde  hopeaan  oli  1:  60  taikka  1:  72,  riippuen  ajanlaskuopista.  Maail- 
manaikakausijärjestelmän  täydensi  vihdoin  rauta-aika,  kun  rauta  noin 
9:nneltä  vuosisadalta  lähtien  tuli  yleiseen  käytäntöön,  muodostaen  hal- 
vimman käyttömetallin.  Järjestelmä  käsitti  siis  samat  4  aikakautta,  jotka 
tunnetaan  Hesiodoksen  ja  Ovidiuksen  runoista. 


Tässä  ei  ole  tilaisuutta  täydellisesti  esittää  babylonialaisten  maail- 
mankatsomusta, niin  monimuotoinen  ja  samalla  sopusuhtainen  kuin  se 
onkin.  Tämän  kyhäyksen  päätehtävänä  on  osoittaa  että  babylonialaisten 
maailmankuva  perustui  tähtitieteeseen,  heidän  käsitykseensä  tähtitaivaasta, 
varsinkin  kiertotähdistä  ja  eläinradan  kiintotähdistä. 

Babylonialaisten  maailmankatsomuksessa  havaitaan  kaksi  periaatetta: 
jumalat  ilmestyvät  taivaankappaleissa,  taivaankuvaa  vastaa  maailmankuva. 
Jumalien  taivaallista  ilmestymistä  tutkimalla  voi  ihminen  oppia  tuntemaan 
maailmanjärjestyksen  lakeja.  Taivaallinen  järjestys  kuvastuu  kaikissa  maal- 
lisen maailman  ilmiöissä. 

Edellisessä  jo  on  esitetty  useita  esimerkkejä  tästä  vastaavaisuuden 
laista,  joka  ilmenee  ajassa,  paikassa,  laitoksissa,  ihmisessä.  Muutamia 
esimerkkejä  vielä  lisättäköön. 

Ei  ainoastaan  maa  semmoisenaan  ole  taivaan  kuva,  vaan  jokainen 
yksityinen  maa  (valtakunta)  muodostaa  pienoismaailman.  Jokaisesisa  maassa 
on  pyhä  maailman  (jumalain)  vuori,  maailman  keskipiste,  pyhä  virta  j.  n.  e. 
Babylonialaiset  eivät  tunteneet  ainoastaan  taivaallista  kaksoisvirtaa  (Tigris- 
Eufrat),  vaan  myös  taivaallisen  Babylonin.  ^Taivaallinen  Jerusalemi*'  on 
sekin  taivaan  kuva.  Olisi  liian  pitkällistä  luetella  samanlaisia  käsityksiä 
itämaiden  eri  haaroilta.  Kansan  jakokin  perustui  taivaalliseen  järjestelmään; 
se  ilmenee  esim.  tavallisessa  12-heimojaossa.  Arabialaiset  maantieteilijät 
jakoivat  maan  seitsemään  osaan  (klimata)  taivaallisen  mannermaan  seitse- 
män piirin  (kiertotähtien)  mukaan.  Maan  jako  12:een  piiriin  eläinradan 
mukaan  tavataan  Kreikassa,  Mexikossa  ja  itä-Indiassa.  Alfr.  Jeremias  on 
äskettäin  osoittanut,  että  babylonialaisten  perustama  astralinen  maailman- 
katsomus ilmenee  myös  Egyptin  jaossa  42:een  maakuntaan.  Egypti  on 
Babyloniasta  etelässä  ja  siellä  palveltiin  aurinkoa.    Mutta  etelä  oli  =  ma- 

nala  ja  manalaa  edusti  aurinko.  Sentähden  Egypti  oli  manalan  maa  ja 
manalaa  edustavan  taivaan  piirin  luku  on  42.  Eläinrata  näet  jakaantuu 
5:een  ja  7:ään,  sillä  yötaivaalla,  joka  vastaa  manalaa,  näkyy  etelämaissa 
7  eläinradan  kuvaa.  Jokainen  eläinradan  merkki  käsittää  3  dekaania 
(3X10=30®)  —  siitä  johtuu  kreikkalaisten  10-päi vainen  viikko  — 
taikka  6  n.  s.  khamusthu  (=  5®  =  5 -pai vainen  viikko,  vrt.  siv.  464),  siis 
yötaivaalla  eli  manalan  taivaan  puoliskolla  näkyvät  eläinradan  ku- 
vat edustavat  7X6=42  khamushtua.  Ihminenkin  muodostaa  pienois- 
maailman (mikrokosmos).  Kreikkalaisilla  oli  tieto,  että  astrologisen 
järjestelmän  mukaan  kiertotähdet  hallitsevat  ruumiin  jäseniä.  On 
todistettavissa,  että  tällainen  käsitys  oli  jo  babylonialaisilla.  Keski- 
ajan lääketieteessä  jaettiin  ihmisruumis  kahteentoista  osaan,  joita 
merkittiin  eläinradan  kuvilla,  ja  arabialaiset  olivat  tuoneet  tämän  mer- 
kitsemistavan itämailta.  Samoin  keskiajalla  ihmisessä  oletettiin  olevan 
neljä  nestettä:  veri,  vaalea  ja  musta  sappi  sekä  lima.  Näitä  vastasi 
ihmisen  neljä  luonnetta:  sangviininen,  koleerinen,  melankolinen  ja  fleg- 
maatinen,  maailman  neljä  elementtiä:  tuli,  ilma,  maa  ja  vesi  (vrt.  siv.  460) 
vuodenajat:  kevät,  kesä,  syksy  ja  talvi,  ja  lopulta  neljä  kiertotähteä.  Sa- 
moin nykyajan  ^teosoofit*'  jakavat  eläinradan  neljän  elementin  mukaan  nel- 
jään osaan,  josta  kukin  käsittää  yhden  „trigonin"  •  (kolme  eläinradan 
merkkiä).  Niistä  he  johtavat  ihmisen  luonteen  ominaisuudet  ja  ennuste- 
levat ihmisten  elämänvaiheita.  Siinä  on  babylonialaisen  opin  johdon- 
mukaista kehittämistä. 

Niinkuin  jokaisella  pääjumalalla  on  oma  ilmestyksen  paikka,  »huone*^ 
(templum),  taivaassa,  niin  maassakin.  Kullakin  maalla  on  jumala,  joka 
on  sen  maan  varsinainen  herra.  Sentähden  valloittajat  poistivat  valloi- 
tetun maan  jumalan  kuvan  ja  pystyttivät  valloittajajumalan  kuvan  sen 
sijaan.  Raamatusta  nähdään,  että  juutalaisten  maanpakolaisuuden  aikaiia 
Jahve  asui  Babyloniassa.  Jumalan  taivaallista  asuntoa  vastaa  hänen 
maallinen  temppelinsä.  Mardukin  temppeliin  Babylonia.ssa  vei  komea 
juhlakulkuekatu,  jonka  sivuilla  oli  eläinkuvia.  Samanlainen  »jumalan  tie" 
vei  Egyptin  temppeleihin.  Tie  oli  taivaan  pengermän,  eläinradan,  kuva. 
Temppelitornien  eriväriset  kerrokset  kuvaavat  kiertotählijumalien  piirejä. 
Porttikäytävän  kaksi  pylvästä  merkitsevät  kiertokulun  kahta  vastakkaista  pis- 
tettä. Temppelitornien  huipulla  on  jumalan  istuinsija,  niinkuin  ylin  jumala 
on  pohjoisessa  taivaassa.    Temppelitorni  kokonaisena  on  kosmoksen  kuva. 

Jumalan  sijaisena  maan  päällä  on  kuningas.  Kuninkaaksi  valitsee 
jumala  kenen  hän  parhaaksi  näkee,  antaen  hänelle  voiman  arvomerkit. 
Babyloniassa  tarttui  kuningas  uudenvuodenjuhlassa  Mardukin  käteen, 
jonka  tehtyänsä  hän  oli  laillinen  hallitsija.  Uudenvuoden  aikana  määrää 
jumala  vuoden  kohtalot  sijaisensa,  kuninkaan,  kautta.  Jumalan  sijaisena 
nauttii  kuningas  jumalalle  sopivaa  kunnioitusta.  Hänen  hovinsa  on  tai- 
vaallisen hovikunnan  kuva.  Hänen  istuimensakin  kuvaa  ylimmän  juma- 
lan istuinta  seitsemän  kiertotähtipiirin  yläpuolella  —  siten  selvästi  Salo- 
monin valtaistuin  (vrt.   1   Kk.   10,  18  ss.). 

Mitä  taivaanku van  vaikutukseen  ajanjakoon  nähden  tulee,  siitäkin  useita 
esimerkkejä  jo  on  esitetty.  Mainittakoon  tässä  vain  lyhyesti,  että  ^anj^ 
mitan  ja  painon  jaossa  käytettiin  n.  s.  duodesimali-  eli  seksagesimalijär- 
jestelmää,  joka  sekin  oli  yhteydessä  tähtitieteellisen  taivaankuvan  kanssa 
(5-j-7=l2;  5X12=60)  ja  josta  meidän  sivistyksemme  muodoissa  vielä 
on  monta  jälkeä  (vrt.  tusina  =12,  krossi  =  12X12=144,  shillingi=12 
penceä,  vuosi  =  12  kuukautta,  päivä  =  12  tuntia,  tunti  =  5X12=60  mi- 
nuuttia, minuutti  =  60  sekuntia  y.  m.). 

Babylonialaisten  astralinen  järjestelmä  käsitti  seikkaperäisesti  kaikki 
ilmiöt.  Tähtitiede  oli  kaiken  muun  tieteen  ja  uskonnon  perustana.  Kan- 
santajuisesti esitettynä  se  esiintyy  jumalaistaruissa  ja  legendoissa.  Tä- 
män astralisen  järjestelmän  tunteminen  selittää  sekä  babylonialaisten 
että  muiden  itämaalaisten  kansojen,  jopa  kaikkien  niitten  kansojen  myyt- 
tien sisällystä  ja  tarkoitusta,  jotka  ovat  olleet  babylonialaisten  tähtitieteen 
ja  maailmankatsomuksen  vaikutuksen  alaisina. 

Tämä  merkitsee  sangen  paljon.  Sillä  babylonialaisten  maailmankat- 
somus oli  pääpiirteiltään  täysin  kehitettynä  olemassa  ainakin  jo  3:nnella 
vuosituhannella  e.  Kr.  Se  levisi  monta  eri  tietä  sekä  Egyptiin  ja  Europ- 
paan  että  koko  Aasiaan.  On  varmaa,  että  esim.  Indian  ja  Kiinan  tähti- 
tiede samoin  kuin  Kreikan  on  riippuvainen  babylonialaisten  tähtitieteestä; 
samaa  on  sentähden  oletettava  mytologiaankin  nähden.  On  lisäksi  muis- 
tettava, että  babylonialainen  maailmankatsomus,  ollen  mahtavin  ja  lujin, 
minkä  muinaisaika  kykeni  luomaan,  pysyi  vallassa  koko  sivistyneessä 
maailmassa,  kunnes  uuden  ajan  luonnontieteet  saattoivat  sen  hautaan. 
Eikä  tämän  uuden  maailmankäsityksen  vieläkään  ole  onnistunut  kaikin 
puolin  syrjäyttää  babylonialaista  maailmankuvaa. 


M 


Pätkäni AN. 


Kuvauksia  Armeaiasta. 

Kirjoittanut 
MiNAS  Bbrbbrian. 


II. 

Armenian  uusin  kirjallisuus. 

„Paras  keino  saadaksemme  £u- 
ropan  puolellemme  on  tutustuttaa  eu- 
roppalaisia  kaikkeen  siihen,  mitä  on 
todella  kaunista  meidän  entisessä  ja 
nykjTsessä  historiassamme,  erittäinkin 
kirjallisuudessamme  ja  taiteessamme». 
Arshak  Tshobanian. 
(Aikakauskirjasta  Anahit.) 

Armenian  kirjallisuuden  historia  jakaantuu  kahteen  aikakauteen: 
edellinen  ulottuu  5:nnettä  vuosisadalta  8:nnen  vuosisadan  loppuun  ja  jäl- 
kimäinen   8:nnen   vuosisadan  lopusta  aina   meidän  aikaamme  asti.  ^     Yli 


*  Armenian  kieli  kuuluu  erityiseen  indoeuroppalaisten  kielten  haaraan. 
Muinaisarmenialainen  kirjallisuus  käsittää  pääasiallisesti  historiallisia  ja  us- 
konnollisis-dogmaatisia  teoksia.  Kirjailijoista  on  mainittava:  Mooses  Chorene- 
lainen,  Armenian  historian  isä;  Elishe,  joka  runomuodossa  kuvaili  armenia- 
laisten taistelua  persialaisten  kanssa  5:nnellä  vuosisadalla;  historioitsijat  Lazar 
Pharpilainen,  Faustus  Bysantilainen,  Vardan,  Asolik  y.  m  ;  uskonnollisuuden  ja 
mystillisyyden  runoilijat:  Gregorius  Narekilainen,  Nerses  Lambronilainen  y.  m. 
Tämän   kirjallisuuden    rinnalla  kukoistaa  myöskin  kansanrunous.     Taru  Davi- 

viisitoistasatavuotiseila  kirjallisuudella  on  epäilemättä  suuri  sivistyshisto- 
riallinen  merkitys,  mutta  tässä  kirjoituksessa  käsittelemme  yksinomaan 
19:nnen  vuosisadan  kirjallisuutta.  Se  kuvastaa  parhaiten  kansan  henkeä 
ja  on  paras  todistus  kansallisesta  kultuurista. 

Vaikeat  valtiolliset  olot  ovat  suuresti  ehkäisseet  —  ja  yhä  ehkäise- 
vät —  Armenian  kirjallisuuden  kehitystä  ja  painaneet  pysyvän  leiman 
sen  luonteeseen.  Armenialaisten  hajaantuminen  kaikkiin  maihin  on  syynä 
siihen,  ettei  heillä  ole  yhtä  yhteistä  henkisen  elämän  keskusta,  vaan  useam- 
pia. Sen  ^tähden  ei  ole  henkinen  elämä  kehittynyt  ja  kukoistanut  itse 
Armenian  sydämessä,  jossa  ovat  suuret  armenialaiset  kaupungit  Erivan, 
Aleksandropol,  Erzerum,  Van,  Mush  j.  n.  e.,  vaan  ulkopuolella  maan 
rajoja.  Niinpä  Persian  rikkaassa  armenialaissiirtolassa  Nor  Dzhugassa  (nyk. 
Dzhulfa)  kukoistivat  kauppa,  teollisuus  ja  taiteet;  Kalkutassa,  jossa  arme- 
nialaisilla oli  huomattava  asema,  julkaistiin  (18:nnen  vuosisadan  lopulla) 
ensimäinen  armeniankielinen  sanomalehti;  ensimäinen  armeniankielinen 
kirja  painettiin  (vuonna  1512)  länsi-Europassa  j.  n.  e.  Tärkeää  osaa  Ar- 
menian valistamisessa  ovat  näytelleet  Venetsia,  Smyrna,  Moskova.  Tällä 
haavaa  ovat  Tiflis  ja  Konstantinopoli  kaksi  rinnakkain  ja  itsenäisesti  ke- 
hittyvää kultuurikeskusta:  edellinen  itäisillä  armenialaisilla  (Venäjän  ja 
Persian  Armeniassa)  ja  jälkimäinen  läntisillä  armenialaisilla,  jotka  asuvat 
Armenian  turkkilaisessa  osassa,  Balkanin  niemimaalla,  länsi-Europassa 
y.  m.  Meidän  aikaisista  armenialaisista  siirtoloista  ovat  saavuttaneet  ku- 
koistuksen ja  kultuurimerkityksen  siirtolat  Täbrisissä  (Persiassa),  Nachitshe- 
vanissa  Donin  varrella  (Venäjällä),  Moskovassa,  Varnassa  (Bulgariassa),  Man- 
chesterissa (Englannissa),  Kairossa  ja  Aleksandriassa,  Bostonissa  (Ameri- 
kassa) y.  m. 

Suuressa  kiitollisuuden  velassa  ovat  armenialaiset  armenialaiskatoli- 
selle  mechitaristiluostarille  S.  Lazzaron  saarella  (lähellä  Venetsiaa),  jonka 
perusti  lahjakas  munkki  Mhitar  ^  Sebastilainen  v.  1717.  Tämä  luostari 
on  pitänyt  päämääränään  Armenian  kansan  herättämistä  ja  ollut  pitkät 
ajat  —  aina  I9:nnen  vuosisadan  keskivaiheille  saakka  —  melkein  ainoana 
armenialaisten   henkisen  elämän  ja  kirjallisuuden  vaalijana.     Sen  veljes- 


dista  Ja  Mheristä  on  armenialaisten  kansalliseepos,  samanlainen  kuin  persialais- 
ten Rustem  ja  Zorab.  —  Armenialaisen  kirjaimiston  täydensi  5:nnellä  vuosisa- 
dalla Mesrop. 

*  Armenian  kielen  sanoissa  on  korko  viimeisellä  tavulla. 

kunta  on  koonnut  ja  julkaissut,  vieläpä  kääntänyt  vieraille  kielillekin 
muinaisten  armenialaisten  kirjailijain  teoksia,  toimittanut  sanakirjoja, 
armenian  kieliopin,  kääntänyt  armenian  kielelle  klassillisen  kirjallisuuden 
tuotteita  ja  parhaitten  europpalaisten  kirjailijoitten  teoksia.  Ja  koska  lä- 
heisen Idän  olot  olivat  sellaiset,  ettei  itse  Armeniassa  voinut  sivistys  ja 
kirjallisuus  kehittyä,  toimittivat  Venetsian  mechitaristiveljet  melkein  yksin- 
omaan kaiken  henkisen  ravinnon  vähitellen  uuteen  elämään  heräävälle 
kansalle. 

Sillä  välin  muuttuivat  valtiolliset  olot.  Kreikan  vapautussodan  jäl- 
keen kävi  Konstantinopolissa  raittiimpi  tuulahdus,  ja  sikäläinen  monilukui- 
nen rikas  ja  vaikuttava  armenialainen  siirtokunta  ryhtyi  kuumeisesti  työ-, 
hön  kansanvalistuksen  ja  kansalliskirjallisuuden  hyväksi.  Vaikka  siellä 
sen  maan  sydämessä,  jossa  Armenian  kansan  pääosa  asuu,  yhä  edelleen- 
kin vallitsee  sorto,  pimeys  ja  tietämättömyys,  vilkastuu  kuitenkin  Kon- 
sta nti  n9polissa  ja  Smyrnassa  armenialaisten  henkinen  elämä  50-luvulla 
huomattavasti  ja  60-luvulla,  jolloin  Turkin  armenialaiset  saivat  uskon- 
nollisen itsehallinto-oikeuden,  edistyy  tämä  kehitys  pitkin  askelin.  Varsin 
huomattavan  aseman  saavuttaa  sanomalehdistö  ja  kaunokirjallisuus.  Kan- 
salliskokoukset, jotka  toimivat  mainitun  itsehallinnon  ^  perustuksella,  edistä- 


*  Kaikilla  Turkin  alamaisuudessa  olevilla  uskonnollisilla  yhdyskunnilla 
on  kirkollinen  itsehallinto-oikeus.  Niinpä  saa  Armenian  kirkkokin  erityisen 
asetuksen,  Sahmanatrusiunin  perustuksella  järjestää  ei  ainoastaan  puhtaasti 
kirkolliset  asiansa,  vaan  myöskin  niitten  yhteydessä  olevat  koulu-,  hyvänteke- 
väisyys-, raha-,  vieläpä  oikeusasiatkin.  Sellaisten  yhdyskuntien  virallisena  edusta- 
jana on  hengellinen  esimies,  jona  Turkin  armenialaisilla  on  Konstantinopolin 
patriarkka.     Hänet  valitsee  kansalliskokous  ja  vahvistaa  virkaansa  sulttaani. 

vät  puhetaidon  kehittymistä,  ollen  samalla  valtiollisen  elämän  valmista- 
vana kouluna.  Lukutaito  leviää  ja  lukuhalun  tyydyttämiseksi  ilmestyy 
moninidoksisia  käännöksiä  sellaisten  ranskalaisten  kirjailijoitten  teoksista 
kuin  V.  Hugo,  A.  Dumas,  E.  Sue  y.  m.  Kyvykäs  sanomalehtimies  M, 
Mamurian  osoittaa  kirjoituksissaan  anglomanisia  taipumuksia.  Runoilija 
Beshiktashlian^  patriootisen  runoilijan  -4/w^«/»(mechitaristimunkin)  oppilas, 
kirjoittaa  ensimäiset  todella  taiteelliset  runot  armenian  kielellä,  ylistäen 
veljeyttä  ja  isänmaanrakkautta.  Hänen  jälkiään  astuu  Armenian  henkevin 
pessimistinen  lyyrikko  Durian,  joka  21-vuotiaana  vaipui  hautaan.  Kir- 
jailijatar Dysab  esiintyi  romaaneissaan  ja  yhteiskunnallisessa  toiminnassaan 
naisemansipatsionin  esitaistelijana.  Satiiria  edustaa  A>  Paranianj  joka  terä- 
västi ivaa  kansansa,  varsinkin  Konstantinopolin  armenialaisten  vikoja. 
Dzerents  esittää  romaaneissaan  muinaisarmenialaista  elämää  ja  huvittaa 
lukijoitaan  päähenkilöittensä  romantisilla  seikkailuilla.  Perustetaan  kou- 
luja, sairaaloita,  yhdistyksiä.  Armenialaisten  sivistyneitten  joukko,  joka 
on  saanut  kasvatuksensa  Europan  yliopistoissa,  lisääntyy  nopeasti. 

Mutta  tätä  onnellista  aikaa  ei  kestänyt  kauan.  Onnistumattoman 
venäläis-turkkilaisen  sodan  jälkeen  alkaa  Turkin  petomainen  hallitus 
ajaa  kaiken  kiukkunsa  armenialaisiin,  koska  nämä  olivat  uneksineet  voi- 
vansa päästä  muhamettilaisesta  ikeestä,  tukahuttaa  kaiken  armenialaisten 
henkisen  elämän  ja  sammuttaa  jokaisen  kansallisen  kultuurin  ilmauksen. 
Sen  vimma  meni  niin  pitkälle,  että  kiellettiin  käyttämästä  painotuotteissa 
sanoja  Armenia,  Etshmiadzin,  katolikos,  armenialaisten  kuninkaitten  ja 
kansallissankarien  nimiä  j.  n.  e.,  sensuroitiinpa  raamatustakin  sanaa  Hrea- 
tan  (Judeaa),  koska  se  muistutti  sanaa  Hajastan  (Armenia,  sanasta  Haj, 
armenialainen)  .  .   .  Pitemmälle  ei  enää  juuri  voi  mennä! 

80-luvun  loppupuolella  sorto  ikäänkuin  heikkenee  uudistuakseen 
sitä  kauheampana  90- luvulla.  Silloin  pantiin  toimeen  armenialaismeis- 
keitä  ja  joukkomurhia,  joissa  armenialaisten  veri  vuosi  virtanaan,  ei  ai- 
noastaan siellä,  missä  armenialaiset  asuvat  rinnan  bashibosukkien  ja  kur- 
dien kanssa,  vaan  ^ikuisessa  kaupungissakin'^  Konstantinopolissa  suur- 
valtojen lähettiläitten  silmien  edessä  .  .  .  Sivistyneitä  vainottiin,  ja  he 
alkoivat  muuttaa  pois  Turkin  alueelta;  Konstantinopolin  siirtokunta  vaike- 


Patriarkka  on  kirkollisissa  asioissa  kaikkien  armenialaisten  katolikoksen  alai- 
nen ja  edesvastuussa  kansalliskokoukselle.  —  Tämän  asetuksen  on  kuitenkin 
nykyinen  sulttaani  Abdul  Hamid  kumonnut. 

nee.  Mutta  Armenian  kansa  elää  —  ja  tällä  hetkellä  saamiemme  tieto- 
jen mukaan  siellä  taas  pilkistävät  keväisen  auringon  ensi  säteet.  Tietä- 
mätöntä on,  puhkeavatko  nuput  ja  tuleeko  kesä  Armenian  kansalle  koko 
ihanuudessaan,  vai  taasko  sen  vie  säälimättömän  „ pohjoisen"  hyinen 
hengähdys. 

Rinnan  läntisten  armenialaisten  —  erittäinkin  konstantinopolilaisten 
—  käy  itäistenkin  armenialaisten  henkisen  elämän  ja  heidän  kultuurikes- 
kuksensa  Tiilisin  kehitys.  19:nnen  vuosisadan  alussa,  kuten  tunnettua, 
joutuu  suuri  osa  Persian  Armeniaa  Venäjän  haltuun.  Kristityn  ja  joka 
suhteessa  Turkkia  valistuneemman  valtakunnan  alaisena,  joka  sen  lisäksi 
alussa  silminnähtävästi  suosi  armenialaisia,  alkaa  vuosisatoja  orjuutettu 
kansa  näyttää  elämänmerkkejä.  Avataan  kouluja,  ilmestyy  sanomalehtiä 
ja  kirjoja,  järjestetään  kirkolliset  asiat,  perustetaan  seuroja,  lujenee  kan- 
sallinen itsetietoisuus,  Moskovaan  perustetaan  Lazarevin  opisto,  Tiflisiin 
avattu  hengellinen  seminaari  y.  m.  valmistavat  kansallista  sivistynyttä 
luokkaa. 

Suurten  reformien  aika  Venäjällä  (50-  ja  60-luvut)  ei  mennyt  jättä- 
mättä vaikutustaan  armenialaistenkaan  elämään.  Moskovassa  prof.  Naza- 
riants  alkaa  julkaista  ensimäistä  armeniankielistä  aikakauskirjaa  Hysisapail 
(Pohjanpalo)  europpalaiseen  henkeen,  asettaen  päämääräkseen  kansan  herä- 
tyksen. ^     Hän    alkaa  uudistaa   kirjakieltä    laskien  perustuksen  nykyiselle 


*  Nykyään  ilmestj-y  armenialaisia  sanomalehtiä  ja  aikakauskirjoja  kaik- 
kialla, missä  vain  asuu  pienikin  määrä  armenialaisia,  pääasiallisesti  kuitenkin 
Tiflisissä  ja  Konstantinopolissa.  Muista  kaupungeista,  joissa  armenialaista  sa- 
nomalehti- tai  aikakauskirjallisuutta  ilmestyy,  mainittakoon:  Etshmiadzin, 
Aleksandropol,  Nachitshevan  Donin  varrella,  Pietari,  Wien,  Venetsia,  Parisi,  Kairo, 

ashcharabariksi  (kansalliseksi,  jokapäiväiseksi)  nimitetylle  kirjakielelle, 
vastakohdaksi  muinaisarmenialaiselle  grabar-kielelle,  jolla  on  kirjoitettu  koko 
Armenian   kirjallisuus   aina    19:nnen    vuosisadan  ensi  neljännekselle  asti. 

Prof.  Nazariantsin  ympärille  kokoontuu  joukko  nuoria  kirjailijoita, 
ja  aikakauskirja  Hysisapail  tulee  silloisten  takapajulle  jääneitten  armenia- 
laisten joukossa  kaiken  uuden,  tuoreen  kultuurin  sanansaattajaksi.  Se  oli 
raittiitten  tuulahdusten  aikakausi,  jollainen  on  joka  kansalla  ja  joka  to- 
distaa, että  itse  kansan  keskuudessa  tapahtuu  murros.  Ensimäisiä  työn- 
tekijöitä tällä  uudella  alalla  olivat:  kyvykkäin  kaikista  armenialaisista 
sanomalehtimiehistä,  tunnettu  yhteiskunnallinen  johtomies  Mikael  Nalbopi- 
diaut  joka  voimakkaissa  ja  vilpittömissä  kirjoituksissaan  herätti  kansalaisiaan 
uuteen  elämään;  innostunut  runoilija  S,  i5>^^  ^^r^,  joka  kirjoitti  ensimäi- 
set  lyyrilliset  runot  ja  ensimäisen  kansallisen  runoelman  „Leonin  kyyne- 
leet** Byronin  Child  Haroldin  malliin.  Aikakauskirjan  avustajien  joulcossa 
tapaamme  myöskin  nimet:  Raffi,  joka  myöhemmin  tuli  kuuluisaksi  Tur- 
kin vallan  alaisten  armenialaisten  elämää  käsittelevistä  tendenssiromaa- 
neistaan;  R.  Patkanian,  Armenian  paras  isänmaallinen  runoilija,  joka 
alkoi  tuotantonsa  jo  50-luvun  loppupuolella  ja  saavutti  suurimman  mai- 
neensa 80-luvulla. 

Tällä  aikakaudella  ilmestyi  myöskin  painosta  ensitnäinen  armenian- 
kielinen  romaani  »Armenian  haavat**,  jonka  tekijä  on  H.  Abovian,  Tällä 
kirjailijalla  on  merkillineiv  sija  Armenian  kirjallisuudessa.  Hän  oli  oikea 
kansan  lapsi,  joka  onnellisen  sattuman  kautta  (prof.  Parrotin  toimesta) 
sai  korkeamman  sivistyksen  Tarton  yliopistossa  ja  sen  jälkeen  uhrasi 
itsensä  kansanvalistustyölle  oman  kansansa  keskuudessa.  40-luvulla, 
jolloin  ei  kukaan  vielä  kirjoittanut  varsinaisella  kansankielellä,  vaan  kir- 
jallisuuden kielenä  oli  yhä  muinaisarmenia,  jota  mechitaristit  innokkaasti 
viljelivät,  kirjoitti  H.  Abovian  romaanin  juuri  sillä  kielellä,  jota  Erivanin 
armenialaiset  puhuivat.  Hän  teki  sen  siinä  tarkoituksessa,  että  kansa  tätä 
romaania  lukisi  ja  ymmärtäisi,  että  se  voisi  vuodattaa  kyyneliä  nähdes- 
sään  »Armenian  haavat**   ja  innostua  päähenkilön  Agasin  urotöistä,  kun 


Aleksandria,  Boston,  Varua  j.  n.  e.  Lisäksi  julkaistaan  armenialaisten  elämää 
ja  kirjallisuutta  käsitteleviä  sanomalehtiä  ja  aikakauskirjoja:  Parisissa  ranskan 
kielellä,  Bukarestissa  rumenian  kielellä,  Konstantinopolissa  turkin  kielellä,  Ve- 
netsiassa unkarin  kielellä,  Bostonissa  englannin  kielellä  j.  n.  e. 

hän  kosti  muhamettilaisille  morsiamensa  häväistyksen.  Työnsä  hedelmiä 
ei  Abovian  kuitenkaan  nähnyt:  hän  kuoli  v.  1848  ja  hänen  „ Armenian 
haavansa^  ilmestyivät  painosta  vasta  10  vuoden  kuluttua.  Hän  oli  kui- 
tenkin laskenut  uuden  kaunokirjallisuuden  perustuksen  itä-Armeniassa  ja 
tuli  kokonaisen  kirjallisuussuunnan  isäksi.  Sen  kirjallisuuden  tunnusmer- 
kit ovat  romantisuus»  tendenssimäisyys,  isänmaallisuus  ja  protesti  sortajia 
vastaan. 

Tämä  suunta  on  vallitsevana  vielä  nykyisessäkin  Armenian  kirjalli- 
suudessa, varsinkin  itäarmenialaisessa,  koska  Konstantinopolin  sensuuri  ei 
salli  painattaa  edes  pientäkään  viittausta  siihen  suuntaan.  Aikakauskir- 
jallisuuden  parhaat  sivut,  parhaat  romaanit,  syvimmin  tunnetut  ja  omi- 
tuisimmat runouden  tuotteet  ovat  pyhitetyt  onnettoman  isänmaan  kohta- 
lolle. Näissä  tuotteissa  näemme  toiselta  puolen,  kuinka  vähän  armenialais- 
ten valtiollinen  asema  i9:nnftn  vuosisadan  kuluessa  on  muuttunut,  ja 
toiselta  puolen,  kuinka  kansan  paras  osa,  kirjailijaintelligenssi  on  ottanut 
osaa  isänmaansa  kohtaloihin.  H.  Abovian  oli  syntynyt  ja  kasvanut  persia- 
laisten sorron  ja  venäläisten  valloituksen  aikakaudella;  hänen  sympatiansa 
ovat  Venäjän  puolella,  joka  on  auttava  kristittyä  kansaa.  Mutta  armenia- 
laistenkaan ei  ole  annettava  anteeksi  loukkauksia,  vaan  kostettava  ne. 
Tässä  ensi  kerran  kajahtaa  protesti  sortajia  vastaan  ja  kehoitus  kapinalli- 
seen toimintaan.  Tunnettu  sanomalehtimies  M.  Nalbandian  valmisti  v.  1 860 
paikoilla  kokonaisen  kapinasuunnitelman,  jonka  mukaan  armenialaisten 
oli  noustava  Turkkia  vastaan  yhdessä  slaavilaisten  kansojen  kanssa.  Hän 
joutui  Pietari-Paavalin  linnaan  ja  kuoli  v.  1866  tuberkuloosiin.  Tänä 
aikana  armenialaisten  isänmaalliset  tunteet  olivat  kuohuksissa  mechitaris- 
tien  historiallisten  tutkimusten  ja  munkki  Alishanin  romantisten  runojen  ja 

kirjoitusten  johdosta,  jotka  ylistivät  Armenian  kuulua  menneisyyttä  ja 
vuodattivat  kyyneleitä  sen  raunioilla.  R.  Patkanian  esiintyy  runoissaan 
tämän  sortoa  vastaan  protesteeraavan  suunnan  tyypillisenä  edustajana  ja 
kutsuu  ^Arakseen  kyynelissä^  ja  „Vardanin  kuolemassa^  y.  m.  kansaansa 
taisteluun.  Vardan  Mamikonian  on  armenialaisten  kansallissankari,  joka 
kuoli  taistelussa  isämaansa  ja  kristinuskon  puolesta  persialaisia  vastaan 
kesäkuun  2  p.  v.  45 1  Avarairin  kentällä.  Runoilija  panee  kuolevan  san- 
karin suuhun  seuraavat  sotilaille  tarkoitetut  sanat: 

«Nytkö  meidän  pitäisi  vaieta?  Nytkö  äänemme  tukahut- 

taa,   kun    vihamies    tuhomiekallansa  on    iskemäisillään   meitä 

sydämeen   kuin   voimattomia  orjia?  Mitä  pitää  tehdä,  veljet? 
Vaietako?" 

Ja  lueteltuaan  sitten  kaikki  kansansa  kärsimykset,  kaikki  persialais- 
ten julmuudet  hän  huudahtaa: 

9 Nytkö  pitäisi  vaieta?  Mitä  me  silloin  sanomme,  kun 
kivet  alkavat  puhua  puolestamme?  Mitä  vastaamme,  kun  sano- 
taan, että  Armenian  kansa  kärsii  ansionsa  mukaan?  Valke- 
nemmeko?" 

^Vaietkoon  mykkä  tai  voimaton  rampa  tai  orja,  joka 
nöyränä  kantaa  häpeällistä  iestä!  Mutta  me  hyökkäämme 
pelottomina  viimeiseen  taisteluun  armaan  isänmaamme  puo- 
lesta voittaaksemme  kuolemallamme  sille  vapauden  ja  —  sen 
jälkeen  iäksi  vaietaksemme." 

Ja  vastaukseksi  tälle  kehoitukselle  kaikuu  armenialaisten  suusta  M. 
Nalbandianin  taistelulaulu  „Mer  Hairenik"  (Maamme),  jota  laulaen  Ar- 
menian vallankumoukselliset  kävivät  taisteluun  ja  josta  sittemmin  on  tul- 
lut Armenian  kansallislaulu.  Tekijä  nimitti  runoansa  ^italialaisen  tytön 
lauluksi  kapinan  aikana";  mutia  kuten  Vardan  Mamikonianin  suun  kautta 
puhuu  nykyaikainen  armenialainen,  siten  italialainenkin  tyttö  lausuu  ny- 
kyaikaisen armenialaisneidon  tunteet.     Hän  laulaa: 

»Onneton,  hylätty,  vihollisten  polkema  syntymämaa 
kutsuu  poikiaan  kostamaan  puolestansa.  Vuosisadat  kahlehdi- 

tun  isänmaan  voi  vapauttaa  ainoastaan  sen  poikien  veri.  Ota, 
armaani,  lippu;  sen  olen  omin  käsin  ommellut,  yökausien 
kyynelillä  kastellut  ..." 

Sellaisessa  hengessä  kasvoi  60-luvun  nuoriso,  jolla  jo  ennen  bulga- 
rien  kapinaa  oli  täysin  valmiina  Armenian  kansallinen  ja  valtiollinen  uu- 
distussuunnitelma. Venäläis-turkkilainen  sota  antoi  uutta  virikettä  vapau- 
dentoiveille.  Armenian  sanomalehdistö  (varsinkin  vaikutusvaltainen  Mshak, 
»Työmies")  lietsoi  tulta  voimiensa  mukaan.  Kaunokirjallisuus  kuvastaa 
nämä  toiveet.  —  Mutta  ne  eivät  täyttyneet  — 

Ilmestyvät  Raffin  romaanit  „DzaIaleddin",  ;,Gept*',  „Kaitzer"  y.  m., 
joissa  vielä  taiteellisemmin  kuin  »Armenian  haavoissa^'  kuvataan  Turkin 
armenialaisten  turvatonta  tilaa.  Samaan  aikaan  julkaisee  sama  kirjailija 
kokonaisen  Turkin  Armenian  käsittävän  agitatsionisuunnitelman  kansan 
nostamiseksi  kapinaan.  Antaapa  hän  viehättävän  kuvan  vapautetusta 
Armeniastakin,  jossa  rauhallinen  työ  ja  sivistys  kukoistavat,  jossa  turkki- 
laisten julmuudet  ovat  vain  unta.  Samaan  vallankumoukselliseen  henkeen 
kirjoittaa  R.  Patkanian.  Yleisenä  tunnussanana  on:  »On  luotettava  omiin 
voimiin**,  »on  noustava  kapinaan**.  Vallankumouspuolueet  »Armenia**, 
»Hentshak**,  »Dashnakzutjun**  y.  m.  muodostuvat  ja  vallankumouksellista 
propagandaa  harjoitetaan  kaikkialla. 

Mutta  yhä  vuodet  kuluivat,  kansa  ei  noussut  kapinaan,  sorto  jatkui. 
Nuori  kirjailija  W.  Phaphazian  julkaisee  80-luvulla  kertomussarjan  muis- 
tuttaen taas  kansaansa  näitten  »elävältä  kuolleitten**  kohtalosta.  Eräs  hänen 
sankareistaan  linkoaa  meitä  vastaan  oikeutetun,  ankaran  syytöksen:  »Tyhmä 
ja   ymmärtämätön  kansa!     Et  osaa  muuta  kuin  itkeä!**     Ne  sanat  lausui 

airik,  joka  myöhemmin  valittiin  katolikokseksi  ^.  Kaikissa  vakaantuu 
ajatus,  että  „maa  on  verin  kastettava''  (airikin  sanat),  että  veren  vuota- 
matta ei  vapautta  saada,  ja  „ ilman  täyttä  vapautta  ei  ole  täyttä  onnea- 
kaan**  lauloi  S.  Shah  Azis  jo  60-luvulla. 

Nuoret  runoilijat  A,  Tsaturian^  O.  Ovannisian  y.  m.  astuvat 
opettajansa  jälkiä  ja  kirjoittavat  voimakkaita  isänmaallisia  runoja.  Yhdessä 
niistä,  joka  muistuttaa  Leopardin  oodia  »Italialle'',  huudahtaa  Ovan- 
nisian : 

«Herää,  maani,  aika  on  tullut!  Leimahtakoon  liekkiin 
mitä  sielussasi  kautta  aikojen  on  kytenyt!  Nouse  tomusta  ja 
tuhasta!  Vaikka  oletkin  puolikuollut,  kuuntele,  poikasi  ko- 
koontuvat kaikilta  maan  ääriltä  l** 

Sellainen  oli  optimististen,  romantisten  isänmaanystävien  mieliala. 
Reaalipolitikot  sensijaan  katselivat  kaikkea  tätä  epäilevin  silmin,  neuvoi- 
vat ryhtymään  rauhalliseen  kultuurityöhön,  heittämään  uhmaavan  sävyn, 
vieläpä  tekemään  sovinnon  Turkin  kanssa,  koska  Venäjä  oli  armenialai- 
sille vielä  viekkaampi  ja  voimakkaampi  vihollinen.  Tätä  suuntaa  sano- 
taan vanhoilliseksi,  koska  se  samalla  ankarasti  taisteli  kosmopoliitista 
virtauksia  vastaan.  Suuntaa  eivät  armenialaiset  kuitenkaan  erityisesti 
suosi.  Sen  pää-äänenkannattaja  oli  sanomalehti  Nordar.  On  kuitenkin 
huomattava,  etteivät  ainoastaan  vanhoilliset,  vaan  myöskin  esim.  vallan- 
kumousmies  Lerenis,  vallankumouspuolueen  Hentshakin  johtaja,  epäilee 
kapinanonnistumista  ja  lausuu  isänmaalleen  (runossa  ^Armenia"): 

»Toiveita  täynnä  pyrit  sinä  pimeydestä  valoon,  sinä 
olet  valmis  taisteluun.  Mutta  poikasi  ei  tule  sinulle  avuksi, 
vaan  on  kylmä  sinun  kohtaloillesi." 

Kaikkea  tätä  puhuttiin  ja  tehtiin  niin  peittelemättä,  että  se  lopulta 
ei  tietysti  voinut  olla  herättämättä  Turkin  viranomaisten  huomiota.  Ja 
Turkin    Armeniassa    alkaa   järjestelmällinen   armenialaisten  murhaaminen. 


^  Airik,  sanasta  air,  isä,  merkitsee  isäkulta  „6aTi)niRa*'.  Niin  nimitettiin 
nykyistä  katolikosta  hänen  vielä  asuessaan  Turkin  Armeniassa  hänen  kansan- 
valistus- ja  vallankumoustyöstään  armenialaisten  hyväksi.  Hän  on  nykyisen 
armenialaismaailman  suosituin  ja  originaalisin  henkilö.  —  Toimituksen  lisäys: 
Marraskuun  ii  p.  saapui  Etshmiadzinista  tieto,  että  Mkrtitsb,  kaikkien  arme- 
nialaisten katolikos  eli  airik,  oli  ummistanut  silmänsä  iäiseen  uneen. 

jota  virallisella  kielellä  nimitettiin  «armenialaisten  kapinan  kukistamiseksi^, 
vaikka  mitään  kapinaa  ei  ollut  olemassa.  Tätä  verenvuodatusta  eivät 
estä  Venäjän  viranomaiset,  jotka  samaten  alkavat  sortaa  ja  vainota  alai- 
siaan armenialaisia.  90-luvun  verilöylyt  ja  Venäjän  kurja  politiikki  niit- 
ten aikana,  samoinkuin  Kaukasian  samanaikaiset  tapaukset  tuovat  muka- 
naan yleisen  alakuloisuuden:  särkyneet  toiveet,  verivirrat,  armenialaiset 
pakolaisjoukot  —  siinä  tulos  koko  vallankumouksellisesta  toiminnasta. 
Tämä  alakuloisuus  kuvastuu  erittäin  selvästi  individualistisen  ru- 
noilijan A,  Isaakianin  tuotannossa'.  Lyhyissä  lyyrillisissä  runoissa  ilmene- 
vät hänen  surullisen  mielialansa  kaikki  vivahdukset.  Milloin  hän  itkee 
äidin  rinnoilla,  milloin  kaukana  kaipaa  armastansa,  milloin  rohkeasti  astuu 
mestauslavalle,  jonka  ympärillä  tunkeilee  kansanjoukko. 

„Sumu  on  levittänyt  siipensä  ja  peittää  levottoman  me- 
ren.    Minun  sieluani  kietoo  säälimätön,  säälimätön  suru."* 

Sellaisessa  vireessä  oli  kansan  sivistynyt  osa.  Itse  kansan  kärsi- 
mykset, kuinka  se  vuodatti  vertansa  Sammin  vuorilla  ja  Vanin  kaduilla, 
kuinka  sen  täytyi  jättää  kurdien  ja  turkkilaisten  saaliiksi  palavat  talonsa, 
tallatut  peltonsa,  usein  vaimonsakin  ja  lapsensa,  täytyi  paeta  hamidien 
(Turkin  järjestyneen  sotajoukon)  kuulia  yli  lumisten  vuorten  ja  läpi  jyl- 
hien rotkojen  Venäjän  tsaarin  vieraanvarattomaan  maahan  .  .  .  kaiken 
tämän  on  kuvannut  Avetik  Aharonian,  Pienillä  kertomuksillaan,  jotka  ovat 
täynnä  kuokmaa  pakenevan  kansan  kauhuja,  hän  kohta  saavutti  kunnia- 
sijan  Armenian  kirjallisuudessa  ja  on  nyt  ehkä  suosituin  armenialainen 
kirjailija.  Hänen  kertomuksensa  Turkin  Armenian  viimeisistä  tapahtu- 
mista, armenialaisten  pakolaisten  ja  vallankumousmiesten  elämästä  («Äiti'', 
«Veden  pisara**,  «Kukko**,  «Vankilassa**,  «Dzavo**,  „Hirmun  vuosina**  y.  m.) 

antavat  oikean,  joskin  runollisesti  laaditun  kuvan  kansan  kärsimyksistä 
ja  paljastavat  kirjailijan  syvän  isänmaallisen  tunteen.  ^ 

Niin  on  kansain  itku,  joka  kuului  jo  ,, Armenian  haavojen '^  lehdiltä 
(v.  1848),  tunkeutunut  melkein  jokaisen  uudemman  armenialaisen  kauno- 
kirjallisen teoksen  lehdille  ja  päättynyt  Aharonianin  pikkukertomusten 
syviin  huokauksiin  .  .  . 

Mutta  se  itku  ei  ole  vieläkään  vaiennut.  Se  on  kuuluva  vielä 
katkerampana  niissä  kertomuksissa,  joissa  kuvataan  viimeisten  tapahtu- 
mien kauhuja,  tattarien  hyökkäyksiä,  kasakkojen  ja  venäläisten  sotilaitten 
julmuuksia. 

Armenian  kirjallisuudessa  on  siis  vallalla  synkkä  ja  alakuloinen 
sävy.  Ainoastaan  muutamia  harvoja  valoisia  pilkkuja  tapaa  tällä  tum- 
malla pohjalla.  A,  Taronianin  huumori  ja  iloinen  nauru  muistuttaa  Gogo- 
lia. Samanlainen  iloinen  sävy  tavataan  muutamissa  R.  Patkanianin  ru- 
noissa (hän  on  välistä  kirjoittanut  Nachitshevanin  armenialaismurteella). 
Mutta  kuten  Gogolilla,  tunkeutuvat  näilläkin  kirjailijoilla  usein  kyynelet 
esiin  naurun  lomassa.  Usein  he  ruoskivat  kansalaistensa  vikoja.  Samaan 
ruoskivaan  henkeen  ovat  kirjoitetut  Armenian  parhaimman  näytelmäkir- 
jailijan G.  Sundukianin  huvinäytelmät  (»Hatabala",  „Pepo**  y.  m.).  Uu- 
demmat armenialaiset  näytelmäinkirjoittajat  E,  Ter  Grigariafiy  Shirvanzadif 
Shapt,  L.  MamUian  y.  m.  sensijaan  eivät  ole  kirjoittaneet  yhtään  huvi- 
näytelmää, vaan  ainoastaan  draamoja,  joitten  aiheina  ovat  naiskysymys, 
kansallisuuskysymys,  perhesorto,  taistelu  kansan  tietämättömyyttä  vastaan 
j.  n.  e.  2 

Kansan  elämää  kuvailevalla  ja  psykoloogiselia  romaanikirjallisuu- 
della, lyyrillisellä  runoudella  ja  eepoksella  on  kullakin  kyvykkäitä,  joskin 
harvalukuisia  edustajia  Armenian  kirjallisuudessa. 


^  On  huomattava,  että  Av.  Aharouian  tällä  haavaa  toimittaa  laajimmalle 
levinnyttä  armenialaista  sanomalehteä,  joka  on  vallankumouspuolueen  Dash- 
nakzutjunin  puhetorvi.  Tämän  puolueen  ohjelma  on  jotenkin  sama  kuin  Ve- 
näjän sosiaalivallankumouksellisten.  Valtakunnan  duumaan  olivat  armenialaiset 
valinneet  ainoastaan  tämän  puolueen  jäseniä. 

'  Varhaisempina  aikoina  olivat  erittäin  suosittuja  historialliset  draamat, 
jotka  käsittelivät  tapauksia  Armenian  vanhasta  historiasta.  Mitä  tulee  histo- 
riallisiin romaaneihin,  niin  ovat  parhaimpia  niistä  kirjoittaneet  Raffi  ja 
Dzerents. 

Paras  kansan  elämän  kuvaiiija  on  P.  Proshian,  joka  alkoi  kirjallisen 
tuotantonsa  jo  60-luvulla  ja  yhä  vieläkin  sitä  jatkaa.  Hänen  romaaninsa 
, Leivän  tähden*,  „Sos  ja  NVarditer**,  »Eripuraisuuden  omena"  y.  ra.  ovat 
hyvin  suosittuja.  Muista  kansan  elämää  kertovista  kirjailijoista  ovat 
mainittavat:  H,  Agajan,  Dzugur  an,  Ahantan  y,    m. 


THU  MANIAN. 


Uusimmasta  armenialaisesta  kirjallisuudesta. 
Taistotantereella. 

Kirjoittanut 
A.  AharoniAN. 


Hänkin  kaatui! 

Taistelu  oli  ollut  ankara.  Vaikea  oli  yön  pimeydessä  eroittaa  mitä 
ympärillä  oikeastaan  tapahtui»  mutta  selvää  oli,  että  kummaltakin  puolen 
oli  kaatunut  paljon. 

Hänkin  kaatui,  yksin  kaukaisella  vuoren  rinteellä,  ja  taivas  vain 
näki,  kuinka  kaatui  tuo  peloton  nuori  urho.  Kuuman  taistelun  aikana 
hän  oli  kaikkien  etunenässä  ja  näytti  ikäänkuin  etsivän  jotakin  vihollisten 
seasta.  Turhia  olivat  toverien  varoitukset^  jotka  koettivat  häntä  pidättää, 
eikä  johtajan  käskykään  tehnyt  häneen  mitään  vaikutusta. 

Hän  kulki  kaikkien  edellä  ja  hänen  laukauksensa  kajahtelivat  vi- 
hollisten ensi  rivissä. 

Hän  himoitsi  kuolemaa  eikä  löytänyt  sitä.  Viimein  hänkin  kaatui 
ja  vaipui  silmänsä  sulkien  suloiseen  horrostiiaan,  joka  saa  ihmisen  täyt- 
tämään pyhän  velvollisuuden  ja  unhoittamaan  katkeran  todellisuuden. 


Tämä  kertomus   on    otettu    Aharonianin  äskettäin  ilmestyneestä  kerto- 
muskokoelmasta  ^Matkalta  vapauteen". 

Kauan  hän  makasi  talla  tavoin,  ja  kun  hän  taas  avasi  silmänsä, 
niin  hän  ei  voinut  käsittää,  missä  hän  oli  ja  mitä  hänelle  oli  tapahtunut. 
Tuntui  kuin  olisi  painajainen  häntä  ahdistanut:  päässä  oli  kauheana  seka- 
melskana nykyisyys,  entisyys  ja  ehkäpä  kohta  alkava  ikuisuuskin. 

Hän  avasi  silmänsä  selko  selälleen,  mutta  ei  nähnyt  mitään.  Vai- 
kutelmat sekaantuivat  toisiinsa.  Hän  hengitti  raskaasti;  rinnassa  oli  iso 
lyijypalanen,  joka  painoi  hänen  tuskin  sykähtelevää,  veren  tahraamaa 
sydäntään. 

Kauan  hän  katseli  liikkumatta  avaruuteen,  jossa  tuikkivat  tähdet 
katselivat  vaalealta  taivaalta  tiedottomina,  kuten  hänen  silmänsäkin,  haa- 
voittuneen kuolemaa:  ne  eivät  kummatkaan  ymmärtäneet  toisiaan. 

Tunnit  kuluivat.  Kuu  nousi  hitaasti  vuorten  takaa  ja  siirtyi  eteen- 
päin muistuttaen  ihanan  neidon  kevyttä,  arkailevaa  ja  viehkeätä  käyntiä. 

Pimeys  alkoi  vähitellen  haihtua. 

Haavoittunut  katseli  kaikkea  tätä  eikä  nähnyt  mitään.  Kaukaa, 
kaukaa  vastaiselta  puolelta  kuului  torvien  ääniä,  jotka  vierivät  pitkin 
äänetöntä  kenttää  ja  ikäänkuin  hiljaa  keskustelivat  vainajien  kanssa. 
Nämä  äänet  tulivat  haavoittuneenkin  kohdalle,  joka  makasi  vuoren  rin- 
teellä, mutta  hän  ei  kuullut  niitä. 

Äkkiä  hänen  mieleensä  muistui,  kuin  unhoittunut  uni,  ammoin  men- 
neet päivät.     Jotakin  heräsi  hänessä  .  .  . 

Äänet  ympärillä  kuuluivat  yhä,  ja  hän  alkoi  tarkkaavaisesti  kuunnella . . . 

Hän  kohotti  hitaasti  kätensä,  hieroi  silmiään  ja  koetti  ymmärtää, 
mitä  nuo  äänet  olivat  ja  missä  hän  oli  .  .  .  Nuo  äänet  olivat  hänelle 
tuttuja,  hän  oli  kuullut  ne  ennenkin.  Taistelu  oli  lopussa  ja  nämä  äänet 
kutsuivat  kokoon  eksyneitä  sotureita  ja  haavoittuneita. 

Vähitellen  hän  alkoi  muistaa  kaikki.  Hän  muisti  raivoisan  taiste- 
lun sekä  voiton,  muisti,  kuinka  hän  juoksi  kaikkien  edellä,  muisti  myös- 
kin kuinka  hän  viimeksi  tässä,  tällä  rinteellä  kaatui,  saatuaan  haavan 
rintaansa,  ja  vaipui  tainnoksiin. 

Tultuaan  tuntoihinsa  hän  käsitti  saaneensa  vaikean  haavan  rintaansa 
ja  makaavansa  yksin  tantereella  sekä  viruvansa  tahmeassa  nesteessä,  jota 
tihkuu  hänen  haavastaan.  Oli  tulossa  hidas,  tuskaisa  kuolema  verenvuo- 
toon. Hän  yritti  nousta,  alkoi  väristä  kuin  haavoitettu  lintu,  vaan  .  .  . 
kaikki  oli  turhaa  —  hänen  päänsä  oli  raskas  ja  hän  hengitti  vai- 
valloisesti .  .  . 

^Miksipä  nousisin**,  ajatteli  hän.  »Eikö  ole  saman  tekevää  —  ta- 
nään  taikka  huomenna  muualla?!  ..."  Ja  hän  oikaisihe  tyynesti  odot- 
taen ilkeän  kohtalon  viimeistä  iskua,  joka  ei  ollut  vältettävissä  ja  joka 
hitaasti  lähestyi  kamalan  kuoleman  muodossa.  Hän  muisti  kaikki  mikä 
häntä  nuoruudessa  oli  innostanut  ja  viehättänyt.  Kaikki  armaat  kuvat 
alkoivat  vähitellen  haihtua,  jäljelle  jäi  vain  immen  kuva,  jonka  hän  nyt 
näki  edessään  kaikessa  kauneudessaan.  Se  oli  hänen  lempensä  —  ensi- 
mainen,  puhdas  lempensä! 

Tämän  lemmen  muisto  oli  hänestä  kaikkein  suloisin,  ja  hän  koetti 
pidättää  kauemmin  mielikuvituksessaan  tuon  utuisen,  eetterimäisen  kuvan, 
joka  näytti  seuraavan  toisia  ja  oli  katoamaisillaan  ainaiseksi.  Hän  kii- 
ruhti viimeistä  kertaa  nauttimaan  elämästä  entisten  muistojen  ja  suloisten 
unelmien  maailmassa. 

Ei  tunne  eikä  sokea  sattuma  lähentänyt  heitä  toisiinsa  —  ei !  Heitä 
yhdisti  syvä  tunto  onnettoman  kansan  kärsimyksistä  ja  uljas  päätös  pa- 
rantaa kovia  kokeneen  kansansa  haavat. 

He  kohtasivat  toisensa  rajalla.  Hän  oli  kalpea  pienikasvuinen  tyttö. 
Jokin  levoton,  myrskyinen  tunne  myllersi  hänen  herkkää  sieluaan,  eikä 
tuo  heikko,  pieni  rinta  voinut  sulkea  sisäänsä  tätä  tunnetta.  Se  ajoi 
tämän  heikon  olennon  kauas  synnyinseuduilta,  kauas  elämän  iloista  epä- 
määräistä tulevaisuutta  kohti. 

.  Tuossa  onnettomassa  rinnassa  eli  koko  kansa,  kaikki  sen  kärsimyk- 
set ja  sen  loppumaton  kurjuus. 

Entä  hän  itse?  Hän  oli  kansansa  poika.  Hän  ei  ollut  syntynyt 
nuorukaisten  nautintoihin. 

Hän  oli  jo  varhain  oppinut  tuntemaan  kansansa  kärsimykset,  jo 
varhain  hän  oli  oppinut  itsensäuhraamisen  suuren  salaisuuden  ja  hän 
kulki  rohkeasti  sinne,  minne  johti  häntä  rauhaton  sydän. 

Näin  kohtasivat  he  toisensa.  Ensi  hetkestä  he  olivat  kuin 
vanhat  tutut. 

Molempien  sydämissä  asui  kovia  kokenut  kansa,  ja  molemmat  he 
elivät  sen  suruja  ja  kärsimyksiä. 

Kohdatessaan  toisensa  he  rakastuivat  toisiinsa.  Kumpikin  rakasti 
toisessa  poljettua  isänmaataan,  rakkaimpia  ihanteitaan. 

Nuorukainen  muisti  nyt  selvästi  kaikki  .  .  .   Lyhyt  oli  heidän  lem- 

pensä:  kuin  loistava  lentotähti  se  kiisi  hänen  synkällä  taivaallaan  ja  hä- 
visi nopeasti. 

Vähän  ennen  taistelua  he  viettivät  muutamia  tunteja  yhdessä  iloisin 
mielin.  He  istuivat  tuuhean  puun  alla  toisiinsa  painautuneina  ja  keskus- 
telivat elämästä  ja  sen  nautinnoista. 

Kuuma  hengitys  ja  kättenpuristukset  saivat  heidän  nuoret  sydä- 
mensä suloisesti  lämpenemään  ... 

—  Kuule,  armaapi,  lausui  nuorukainen,  miksi  emme  voi  olla  kaiken 
aikaa  yhdessä  ja  autuaallisessa  lemmessä  nauttia  elämästä?  .  . 

Hänen  äänessään  kaikui  kärsimys;  nuori  elämä  oli  alkanut  liik- 
kua hänessä. 

—  Toveri,  monen  täytyy  vielä  uhrata  tämmöinen  rakkaus  kor- 
keamman rakkauden  tähden  —  rakkauden  tähden  synnyinmaahan,  ja  kun 
tämä  kurjuuden  ja  kärsimysten  ammottava  kuilu  on  täytetty,  silloin  lem- 
pikööt toiset  onnellisemmat  toisiaan.  Heidän  tähtensä  on  meidän  uhrat- 
tava itsemme  ja  siksi  on  ryhdytty  nytkin  alkavaan  taisteluun. 

—  Taistelu,  niin  taistelu,  mutisi  nuorukainen  ikäänkuin  unesta  he- 
räten, mutta  voihan  olla  kuolemattakin  tuossa  taistelussa  ... 

Hän  ei  ehtinyt  lausua  loppuun  näitä  sanoja,  kun  puun  oksilta  kuu- 
lui apua  anovan  linnun  kuolinhuuto. 

Kukapa  sen  pelastaisi?  Linnut  nukkuivat  oksilla  kyyristyneinä. 
Huuto  haihtui  vähitellen  yön  hiljaisuuteen,  ja  muutamia  oksia  vain  putosi 
rakastavaisten  päälle. 

Syntyi  äänettömyys. 

—  Noin  ne  tekevät  sielläkin,  katkaisi  tyttö  ensimäisenä  hiljaisuuden. 

—  Niin  .  .  .  niin  ne  tekevät  .  .  .,  mutisi  nuorukainen. 
Toiveet,    onnen    unelmat    olivat   nyt  kadonneet  jäljettömiin,  jäljille 

oli  jäänyt  vain  painostava,  katkera  todellisuus  ja  samalla  suloinen  muisto 
menneestä^  hiljaisesta  onnesta  ja  autuudesta. 

Täällä,  tällä  vuoren  rinteellä  hän  muisti  nuo  autuaat  hetket. 

Kuva  muuttui.  Oli  yö.  Tunnin  kuluttua  oli  joukon  lähdettävä 
matkaan. 

Turhaan  etsi  nuorukainen  neitoaan  ahnein  silmin;  kenties  hän  tah- 
toi .  nähdä  hänet  viimeisen  kerran.  Kun  hän  ei  löytänyt  häntä  toverien 
joukosta,  lähti  hän  itse  sanomaan  jäähyväisiä.  Ovella  hän  pysähtyi 
ikäänkuia  peläten   astua   sisälle.     Paha  aavistus  kuikkasi  hänelle  jotakin. 

ja  hän  alkoi  kuunnella  ...  Ei  mitään  kuulunut,  ehkäpä  hän  nukkui?  .  . 
Hän  töyläsi  ovea  —  se  oli  auki  .  .  .  Hän  astui  sisälle  ja  pysähtyi 
hämmästyneenä  .  .  .  Hänen  armas  tyttönsä  makasi  vuoteessa  kuolleena 
vieressään  revolveri.  Haava  ohimossa  selitti  kaiken  .  .  .  Tyttö  oli  riis- 
tänyt itseltään  hengen  .  .  .  mutta  miksi? 

Nuorukainen  katsoi  ympärilleen.  Pöydällä  pienen  lampun  alla  oli 
kirje,  joka  oli  osoitettu  hänelle. 

^Armas**,  kirjoitti  tyttö,  „verelläni.  kirjoitan  nämä  rivit.  Muutaman 
tunnin  kuluttua,  ennen  lähtöä,  sinä  tietysti  tahdot  jättää  jäähyväiset  mi- 
nulle, mutta  et  enää  löydä  minua  elävien  joukosta. 

Älä  kiroa  minua,  armaani;  rakastin  sinua  enemmän  kuin  kukaan 
nainen  koskaan  on  miestä  rakastanut,  sillä  sinä  rakastit  palavammin 
kuin  kukaan  muu  onnetonta  isänmaatamme.  Mutta  muista,  mitä  sinä 
sanoit  eilen  istuessamme  puun  alla:  „Miksi  emme  voi  elää  kaiken  aikaa 
yhdessä?*^  Myönnä,  että  sinä  ikäänkuin  et  olisi  tahtonut,  että  eroaisimme, 
sinä  pelkäsit,  että  kuolema  eroittaisi  meidät  ainaiseksi. 

Se  ei  ollut  pelkuruutta  sinussa,  ei,  tuhat  kertaa  ei!  Sinussa  liik- 
kui nuori  elämä.  Tuo  elämänhalu  voi  saada  horjumaan  monen,  joka  on 
voimakas  mieleltään,  ja  minä  pelkäsin,  että  ehkäpä  sinä  minua  muistaen 
säästät  itseäsi  tulisessa  taistelussa  tulevaa  onnellista  elämäämme  varten 
ja  pidät  lempeämme  arvokkaampana  kuin  korkeampaa  rakkautta  —  rak- 
kautta synnyinmaahan. 

Kallis  ystäväni,  älä  syytä  minua;  en  voinut  tehdä  niin  kamalaa  ri- 
kosta, se  olisi  tappanut  minut.  En  tahtonut  riistää  kärsivältä  kansalta 
semmoista  auttajaa,  en  tahtonut  riistää  silta  niin  uhrautuvaa  miestä,  joka 
on  lähtenyt  sen  keskuudesta  ja  jonka  sydän  ei  saa  sykkiä  yhdelle  ainoalle 
tytölle  yksistään.  Mitä  merkitsee  yksi  nainen,  kun  sadat,  tuhannet  hä- 
väistyt naiset  vuodattavat  kyyneleitä?  Oi,  meidän  surullisena  aikanamme, 
kärsimysten  kamalina  veripäivinä  on  se  nainen  rikoksen  tekijä,  joka 
riistää  isänmaalta  yhdenkin  miehen.  Tätä  rikosta  en  minä  tahtonut  tehdä, 
ja  siksi  älä  kiroa  minua,  armaani.  Olen  riistänyt  itseltäni  hengen  teh- 
däkseni sinut  vapaaksi.  Ken  tietää,  ehkäpä  tämä  on  ainoa  apu,  minkä 
olisin  voinut  antaa  onnettomalle  kansalleni.  Tällä  tahdoin  tulla  rakkau- 
tesi arvoiseksi.  Muussa  tapauksessa  sinä,  saatuasi  tietää,  että  toverisi 
ovat  kaatuneet  taistotantereella  pyhän  asian  puolesta  ja  että  itse  olet  jää- 
nyt eloon  yhden  naisen  tähden,  häpeäisit  ja  kiroaisit  minua  .  .  . 

Hyvästi  siis  .  .  .  Tiedä,  ettei  minua  enää  ole,  vaan  on  olemassa 
synnyinmaa  lukemattomine  kärsimyksineen.     Jää  hyvästi!  .  .  .* 

Nuorukainen  taittoi  kirjeen  kokoon,  pisti  sen  taskuunsa,  otti  lam- 
pun ja  astui  ruumiin  ääreen.  Kauan,  kauan  hän  katseli  noita  kalpeita» 
kärsineitä  kasvoja  voimatta  irroittautua. 

Sitten  hän  kumartui,  suuteli  tytön  kylmenneitä  huulia  ja  riensi 
pois  huoneesta. 

Nyt  oli  hän  kaatunut  taistotantereella,  kuten  hänen  lemmittynsä  oli 
tahtonut.  Hän  näki  vielä  edessään  lemmittynsä  kuvan,  mutta  se  alkoi 
vähitellen  hälvetä.  Turhaan  ponnisteli  haavoittunut  saadakseen  sen  py- 
symään mielikuvituksessaan;  se  himmeni  ja  haihtui  vähitellen  .  .  . 

Muutaman  hetken  kuluttua  oli  armas  kuva  kokonaan  kadonnut  ja 
hän  sulki  silmänsä. 

Viimeisen  kerran  kajahti  torvien  ääni  kutsuen  kokoon  eksyneitä, 
mutta  tämä  ääni  ei  enää  voinut  herättää  vuoren  rinteellä  makaavaa 
nuorta  urhoa. 


Lur-da-lur. 

Legenda  kurdilaiselämästä. 

Kirjoittanut 

V.  Papazian. 


Mustan  joen  ihanilla  rannoilla  asui  Haso.  Hän  oli  kaunein  ja  ur- 
hoollisin nuorukainen  siinä  maassa  eikä  ollut  hänen  vertaistaan  voimassa 
ja  uljuudessa.  Eivät  pedot  eivätkä  ihmiset  uskaltaneet  käydä  hänen  lau- 
mansa kimppuun  eivätkä  edes  rohjenneet  tulla  liki  hänen  lampaitaan. 
Hän  oli  hyvä  hyville  ihmisille,  mutta  ei  antanut  armoa  pahoille. 

Kaunis  kuin  nouseva  aurinko  oli  Haso,  ja  kaikki  sen  maan  tytöt 
olivat .  mielettömästi  rakastuneet  häneen. 

Ja  mitenkä  hän  soitti  paimenpilliään!  Mitäpä  oli  enkelin  laulu 
hänen  soittonsa  rinnalla?    Hänen  paimenpilUnsä  ääni  soi  vuoroin  liristen 

kuin  hiljainen  puro,  vuoroin  kaikuen  kuin  lempivän  satakielen  liverryk- 
set. Kuullessaan  näitä  ääniä  ihmiset  ja  eläimet  tietämättään  lähestyivät 
lähemmäksi  ja  kuuntelivat  henkeään  pidättäen,  ettei  jäisi  kuulematta  yksi- 
kään liverrys.  Haso  Istui  kallion  huipulla  ja  suuntasi  katseensa  kauas. 
Hänen  jalkojensa  alla  kiemurteli  Musta  joki,  ja  vieno  tuulenhenki  hyväili 
hänen  otsaansa. 

Hän  soitti. 

Olisipa  silloin  pitänyt  olla  näkemässä,  kuinka  lammaskoirat  asettaen 
päänsä  käpäiilleen  ja  irroittamatta  katsettaan  paimenpillistä  ulvoivat  ja 
nyyhkivät. 

Olisi  pitänyt  olla  näkemässä,  kuinka  tyhmät  lammaskoirat  silloin 
unohtivat  syömisen  ja  lähestyivät  hänen  luokseen. 

Kalliot  vapisivat  hänen  soitostaan,  Mustan  joen  aallot  kohoilivat 
korkeammalle,  luonto  vaikeni,  länsituulonen  itki,  kaikki  elpyi  ja  enkelit- 
kin kadehtivat  häntä. 

Semmoinen  oli  Haso. 

Ja  kuinka  lampaat  tottelivatkaan  hänen  laulunsa  ääntä! 

Hän  soitteli  säveltä  »berik''  niiden  ollessa  laitumella,  «hozat^,  kun 
hän  johti  niitä  juottopaikalle,  ja  ^ko^sh'',  kun  hän  kutsui  ympärilleen 
nämä  lauhkeat  eläimet. 

Kuullessaan  paimenpillin  äänen  lampaat  jättivät  kaikki,  juoksivat 
kaikkien  esteitten  yli  ja  kokoontuivat  Hason  ympärille.  Näin  hän  eli 
onnellisena  kaukana  ihmisistä  vuorten  keskellä  luonnon  helmassa.  Hän 
eli  onnellisena  valtiaana,  laumansa  rakastamana,  lampaineen  ja  lauluineen. 

Mutta  kerran  ^  Haso  näki  agan  (isännän)  ainoan  tyttären,  näki  ja 
rakastui.  Kaunis  oli  Zalhe.  Hurmaavat  olivat  hänen  silmänsä,  vartalo 
solakka  kuin  poppelipuu,  kulmakarvat  kaarevat  ja  posket  hempeät  kuin 
persikka.  Näki  Zalhe  Hason  ja  rakastui  myöskin  häneen.  Surulliseksi 
kävi  Haso,  hänen  reippautensa  ja  iloisuutensa  katosivat.  Päiväkaudet 
hän  kuljeksi  linnan  ympärillä,  vaikka  hänen  lampaansa  eivät  löytäneet- 
kään sieltä  ruokaa.  Kääntämättä  katsettaan  tornista  hän  soitti  pannen 
paimenpilliinsä  koko  sielunsa  ja  itki. 

Zalhekin  kärsi.  Hän  seisoi  ikkunan  ääressä  verhon  takana  ja 
kääntämättä  katsettaan  pois  Hasosta  kuunteli  hänen  soittoaan.  Hän  ei 
syönyt  eikä  juonut,  kärsi  vain.  Kuitipikin  tiesi,  että  heitä  eroittaa  kuilu: 
ei  anneta  agan  tytärtä  vaimoksi  yksinkertaiselle  paimenelle. 

Mutta  rakkaus  on  jumalallinen^  mahtava  liekki:  se  poistaa  kaikki 
esteet;  sydän  ei  eroa  tunne. 

Aga  oli  viekas  ja  sai  pian  tiedon  Hason  rakkaudesta.  Kauheasti 
hän  suuttui  ja  aikoi  ensin  surmata  rohkean  paimenen,  mutta  muutti  sit- 
ten mieltänsä:  miksipä  hän  turhanpäiväisesti  ikiajoiksi  saastuttaisi  koti- 
lietensä  halvan  paimenen  verellä? 

Mitä  sanovat  ihmiset,  kun  saavat  tietää  paimenen  rakastavan  hänen 
tytärtään?  Haso  oli  saatava  pois  tieltä,  mutta  ei  väkivallalla,  vaan  viek- 
kaudella; oli  laitettava  niin,  että  Haso  itse  lähtisi  pois  ja  ainaisiksi  ajoiksi 
jättäisi  tämän  maan. 

Kauan  aga  mietiskeli  ja  keksi  viimein  keinon. 

Hän  lähetti  noutamaan  Hasoa,  kutsui  hänet  luokseen  ja  sanoi:  ,,Minä 
tiedän,  Haso",  näin  puhui  ilkeä  aga,  „tiedän,  että  sinä  rakastat  tytärtäni. 
No  niin,  olen  kuullut,  että  olet  urhoollinen  nuorukainen.  Kerrotaan 
myöskin,  että  sinä  olet  taitava  soittamaan  paimenpilliä.  Minä  annan  si- 
nulle tyttäreni.  Mutta  kuulehan!  Olen  kuullut,  että  lampaasi  tottelevat 
sinua  niin,  että  sinä  voit  kutsua  heitä  paimenpillilläsi. 

No  niin!  Näetkö  tuon  korkean  tornin?  Minä  käsken  asettamaan 
sitä  vastaan  tikapuut.  Sinä  istahdat  tuonne  ylös  ja  lampaasi  kokoontu- 
vat alhaalle.  Sinun  pitää  paimenpillisi  soitolla  pakoittaa  lampaat  nouse- 
maan tikapuita  myöten  luoksesi  torniin.  Jos  sen  voit  tehdä,  niin  Zalhe 
on  omasi,  ota  hänet. 

Mutta  jos  sitä  et  osaa  tehdä,  niin  kokoa  tavarasi  ja  laittaudu 
tiehesi,  mene  pois  tästä  maasta.  Muista  silloin,  ettei  pääse  paimen 
agan  vävyksi." 

Haso  hymyili,  kumarsi  syvään  ja  sanoi:  ^Tapahtukoon  tahtosi,  aga; 
minä  suostun.^ 

Aga  käski  laittamaan  tikapuut;  yhdeksänkymmentä  yhdeksän  as- 
tuinta  oli  niissä.  Hason  huomaamatta  aga  taittoi  yhden  keskimäisistä 
astuimista  ja  liitti  sen  löyhästi  paikoilleen,  niin  ettei  mitään  saattanut 
huomata,  mutta  ei  tarvinnut  kuin  hiukan  painaa,  jolloin  astuin  putoaisi 
pois  ja  kahden  astuimen  välille  avautuisi  kyynärän  levyinen  tyhjä  väli 
eivätkä  lampaat  voisi  hypätä  sen  yli. 

Oi,  ilkeä  oli  tämä  aga,  korska  ja  ylpeä.  Ilkeän  teon  aikoi  aga 
tehdä.  Haso  vietiin  torniin,  mutta  Zaihen  käski  aga  tulemaan  ulos  par- 
vekkeelle ja  sanoi  Hasoile: 

«Tuossa  on  Zalhe,  hän  innostuttakoon  sinua.  Täytä,  mitä  olet  lu- 
vannut ja  hän  on  oleva  omasi ^. 

Zalhe  näki  Hason,  hymyili  hänelle,  punehtui  ja  antoi  merkin. 
Haso  ymmärsi,  että  tyttökin  rakasti  häntä.  Riemu  täytti  hänen  rintansa. 
Hän  otti  paimenpillinsä,  asetti  sen  huulilleen,  työnsi  hatun  sivulle  ja  al- 
koi soittaa.  Vuoret  ja  laaksot  vavahtivat,  puut  huojuivat,  kalliot  värisi- 
vät. Itse  agakin  oli  liikutettu.  Mutta  Zalhe  unohti  kaikki  ja  oli  vä- 
hällä heittäytyä  hänen  luokseen,  yhdessä  lammasten  kanssa  Hason 
jalkoihin. 

Lampaat  liikahtivat,  astuivat  tikapuiden  luo  ja  alkoivat  peräkkäin 
nousta  astuimia  myöten  torniin. 


—  »Lo-lo-lo!  Mustan  virran  paimen,  uljas  nuorukainen,  vuor- 
ten ja  laaksojen- laulaja,  joka  laulullasi  taltutat  pedot  ja  siirrät  kallioita! 
Miksi  sinä  mieletön  uskoit  agaa  ja  nousit  torniin?  Parempi  olisi  ollut^ 
ettet  olisi  syntynyt,  Haso.  Parempi  olisi  ollut,  ettet  olisi  syntynyt  tä- 
hän maailmaan,  joka  on  agoja  täynnä.  Parempi  olisi  ollut,  ettet  olisi 
nähnyt  aurinkoa,  joka  sinua  paahtoi,  etkä  Mustan  virran  aaltoja,  jotica 
ovat  olleet  turmiosi.'' 

^Lo-lo-lo!  Onko  todellakin  kurdilainen  langenntit  niin  syvälle,  että 
hän  voi  pitää  pilkkana  rakkautta?  Minne  on  kadonnut  hänen  omatun- 
tonsa? Onko  hän  unhoittanut  Jumalan?  .  Miksi  hän  syöksee  turmioon 
Hason,  miksi  tuottaa  ihmisille  tuommoisia  kärsimyksiä ?'^ 

„Lo-lo  .  .  .** 

Lampaat  nousivat  ylös  toisiansa  tuuppien:  paimenpillin  äänen  hur- 
maamina ne  eivät  nähneet  allaan  ammottavaa  syvyyttä. 

Kääntämättä  silmiään  Hasosta  ne  kohosivat  yhä  korkeammalle. 
Kaikki  katselivat  hämmästyneinä.  Aga  oli  aivan  jähmettyneenä.  Zalhe 
kurottautui  parvekkeelta  ja  ojentaen  kätensä  Hasoa  kohti  huudahti: 

Minä  olen  sinun,  Haso,  ikuisesti  sinun!  Minä  rakastan  sinua,  ra- 
kastan enemmän  kuin  Leilo  rakasti  Medzlumia!  Minä  rakastan  enemmän 
kuin   perhonen  tulta,  satakieli  ruusua,  maailma  aurinkoa  ja  kasvi  maata! 

Sinä  olet  minun  valoni,  sinä  olet  ruusuni,  sinä  olet  aurinkoni 
ja  maani. 

Haso  kuuli  ja  hänen  sydämensä  värisi.    Hän  soitti  yhä»  kokonaan 
vaipuep  lauluunsa. 

Mutta  lampaat  kohosivat  ylöspäin  toinen  toisensa  jälkeen. 


Kauris  Neri,  lammasten  johtaja  saapui  särjetyn  astuimen  luo.  Se 
aavisti,  että  sillä  oli  tuho  edessään,  mutta  sävelten  hurmaamana  se  asetti 
jalkansa  laudalle. 

Astuin  irtautui,  kuului  määkinä,  ja  kaunis  Neri  syöksyi  syvyyteen 
pyörähtäen  ilmassa  ja  murskautui  kiviin. 

—  „Voi  Neri  kaunoistani!^  huudahti  Haso  kirvelevin  sydämin, 
mutta  katsahdettuaan  Zalheen  häh  unohti  kauriin,  tarttui  taas  paimenpil- 
liinsä  ja  jatkoi  soittoaan. 

Lampaat  näkivät  Nerin  kohtalon  ja  pysähtyivät  epäröiden:  mennäkö 
vai  ei?    Mutta  sävelten  hurmaamina  he  kulkivat  eteenpäin. 

Ensimätnen  lammas  yritti.  Taaksepäin  nojautuen  se  kohotti  etu- 
jalkansa ja  aikoi  hypätä  aukon  yli,  mutta  putosi  määkien  samaa  tietä 
kuin  kauriskin. 

—  »Lammas  parkaani !**  huudahti  Haso  tuskissaan,  mutta  katsah- 
dettuaan Zalheen  hän  unohti  lampaan  ja  jatkoi  soittoaan  vielä  tuntehik- 
kaammin. 

Toinen  lammas  yritti,  hyppäsi,  mutta  kosketti  vain  käpälillään 
ylempää  astuinta,  pyörähti  ja  lensi  surkeasti  määkäisten  syvyyteen. 

—  „ Hypätkää  rakkaat  lampaani'*,  lauloi  Haso,  „ hypätkää  kähärä- 
villaiset  karitsani,  tulkaa  isäntänne  luo  .  .  .* 

Lampaat  eivät  liikahtaneet  eteenpäin.   Ne  alkoivat  kääntyä  takaisin. 

Haso  oli  raivoissaan.     Hän  ei  nähnyt,  mikä  oli  esteenä. 

Hän  huokui  kaiken  rakkautensa  ja  tunteensa  paimenpilliin,  hurmasi 
luonnon  liverryksillään.  Mutta  lampaat  kulkivat  yhä  takaisin.  Häpesi 
agakin  käytöstään.     Zalhe  oli  epätoivoissaan  puolikuolleena. 

Haso  alkoi  toisen  laulun. 

Nyt  ei  hän  itsekään  tiennyt,  mitä  hän  soitti  .  .  .  Tuiili  lakkasi 
puhaltamasta,  vesi  seisahtui,  kaikki  ympärillä  vaikeni  .  .  . 


Kenpä    ei   ole  kuullut  laulua  «Lur-da-lur'' !     Sitä  kuullessa  heltyy 
kivikovakin  sydän. 

Sitä  kuullessa  rakastava  sydän  lakkaa  sykkimästä.  Sen  sävelistä 
rakastunut  tyttö  hurmautuu  ja  heittäytyy  lemmittynsä  syliin.  • 

Ihana  laulu  „Lur-da-Iur^,  se  on  lauluista  mainehikkain. 

Se  on  enkelin  kuisketta,  siinä  on  Hason  sielu.  Lampaat  lähtivät 
liikkeelle,  mutta  putoilivat  perätysten  syvyyteen. 

Haso  nousi  seisomaan  ja  kumartui,  näki  särjetyn  astuimen^  ymmärsi 
silloin  kaikki  ja  katsahti  agaan. 

Hän  ymmärsi  siiloin,  että  kaikki  oli  hukassa  ja  ettei  hän  saisi 
Zalhea  omakseen. 

Zalhe  katsahti  agaaan  ja  senjälkeen  Hasoon.  Hän  ymmärsi,  että 
kaikki  oli  hukassa  ja  ettei  hän  saisi  Hasoa  omakseen. 

Kaikki  vaikeni  ... 

„Lur  da-lur"in   viimeiset  sävelet  kajahtivat  ja  kuolivat  pois.    . 

Sitten  ...  kuului  huudahdus  ja  kaksi  ruumista  syöksyi  syvyyteen 
etsien  sieltä  kuolemaa  toistensa  sylissä. 

Ne  olivat  Haso  ja  Zalhe. 


Suomi-ystäöiä  Suomen  ulkopuolella. 


Rudolf  Eucken. 


Rudolf  Eucken  ei  ole  Valvojan  lukijoille  outo;  onhan  hän  jo  ennenkin 
sanoin  ja  kuvin  esiintynyt  aikakauskirjamme  palstoilla  antaen  puolestaan  siihen 
juhlavihkoon,  joka  julkaistiin  Valvojan  tä3rttäessä  25  vuotta  lisän  »kansalli- 
suus ja  ihmisyys  »-kysymyksen  selvittämiseen  (Valvoja  1905,  ss.  665 — 7). 
Valvojasta  voi  myös  saada  todistuksen  siihen,  että  monikin  suomalainen 
on  ulkomaan  matkoillaan  joutunut  personallisiin  väleihin  tämän  maamme 
ystävän  kanssa  (ks.  Alku  Siikaniemen  kirjoitusta  »Suomi-ystäviä  Jenassa», 
Valvoja  1905,  ss.  316 — 9).  Euckenin  filosofian  aatteellista  suimtaa  ja 
sen  suhdetta  aikamme  kultuurivirtauksiin  on  Valvojassa  myöskin  käsitelty 
(Z.  Castren,  Nykyaikainen  kultuuriaate  ja  sen  toteuttaminen,  Valvoja  1892, 
SS.  517—531). 

Mutta  Euckenin  nimi  liittyy  painavammallakin  tavalla  suomalaiseen 
kirjallisuuteen.  Suomalaisen  Kirjallisuuden  Seura  on  »filosofiseen  kirjas- 
toonsa» suomentanut  Euckenin  arvokkaan  ja  suuripiirteisen  teoksen  »Die 
Lebensanschauungen  der  grossen  Denker».  Euckenin  harrastus  Suomea 
kohtaan  tuli  monella  tapaa  ilmi  tätä  teosfa  suomennettaessa  ja  erityisesti 
siinä  että  Eucken  omasta  alkuunpanostaan  kirjoitti  suomennosta  varten 
erityisen    luvun  J.   L.    Runebergin  elämänkatsomuksesta.     Teos  käsittelee 

>  ihmiskunnan  elämänprobleemin  kehit3rshistoriaa  Platonista  nykyaikaan 
asti»,  se  ei  esitä  ainoastaan  filosofisten  järjestelmäin  johtavia  aatteita  ja 
filosofisen  ajattelemisen  historiallista  kehitystä,  vaan  pyrkii  näkemään  niitä 
syvimpiä  elämän  virikkeitä,  jotka  vaikuttavat  europpalaisen  ja,  täytyy  mel- 
kein lisätä,  erittäinkin  saksalaisen  sivistyselämän  henkisessä  kehityksessä. 
Sentähden  tässä  teoksessa  ei  puhuta  vain  Platonin  ja  Kantin  elämänkatsomuk- 
sista, vaan  myöskin  —  Jeesuksen  ja  Lutherin  ja  Goethen.  Suomalaisessa  asus- 
saan Euckenin  teos  epäilemättä  on  merkkiteos  suomalaisessa  kirjallisuudessa. 

Myötätuntonsa  Suomea  kohtaan  Eucken  on  selvimmiten  osoittanut 
siten  että  hän  vaikuttavasti  otti  osaa  n.  s.  europpalaisen  kultuuriadressin 
aikaansaantiin.  Kun  lukee  adressin  siinä  pontevassa,  tyylikkäässä  muo- 
dossa, jossa  saksalaiset  kultuurimiehet  sen  puolestaan  allekirjoittivat,  saat- 
taa Euckenin  kirjoitustavan  tuntija  tehdä  sen  päätelmän  että  Euckenin  käsi 
kyllä  on  ollut  mukana  adressille  muotoa  annettaessa. 

Filosofina  Euckenilla  on  tunnettu  nimi  ei  ainoastaan  kotimaansa 
ammattimiesten  joukossa,  vaan  onpa  hän  saavuttanut  Saksan  ulkopuolella- 
kin, erityisesti  Englannissa  ja  Amerikassa  huomiota  aatteilleen.  Se  seikka 
että  Euckenin  filosofia  on  saanut  kannatusta  englantilaisessa  sivistysmaa- 
ilmassa,  jonka  varsinaisimpana  aatteellisena  omituisuutena  filosofian  historia 
pitää  käytännöllistä  ja  kokemusperäistä  ajatustapaa,  on  sekin  osoitus  siitä 
että  Euckenin  filosofia  syvämietteisyydestään  ja  vaikeista  käsitteistään  huo- 
limatta sisältää  elämälle  tärkeitä,  käytännöllisesti  arvokkaita  aatteita.  To- 
dellisuudessa onkin  asianlaita  niin  että  Euckenin  filosofia  kohdistuu  ennen 
kaikkea  toimivaan  elämään  ja  etsii  sille  aatteellista  tukea.  Sen  perusaja- 
tuksia on  ettei  pelkkä  äl3rperäinen  katsantotapa,  kehittyköön  se  luonnon- 
tieteellisellä pohjalla  naturalismiksi  taikka  esiintyköönpä  se  filosofisten 
idealistein  aatteellisuutena,  intellektiialismina,  voi  elämälle  täyttä  sisällystä 
ja  tukea  antaa,  vaan  elämän  asteittainen  kohoaminen  on  kohoamista  vapaan 
ja  personallisen  tahdonratkaisun  voimalla.  Toisin  sanoen  elämän  varjo- 
puolet ja  ristiriidat  rakentavat  ylöspäin  pyrkivälle  ihmishengelle  niin  suuria 
esteitä  etteivät  ne  ole  voitettavissa  paljailla  älyperäisillä  voimilla,  vaan  vaati- 
vat toimintaan  koko  olemuksen  ja  erit3dsestikin  tahdon  ja  sydämen.  Kun 
ajattelija  hylkää  sellaiset  filosofiset  katsantotavat,  jotka  eivät  tunnusta 
ihmishengelle  ja  ihmishistorialle  todellista  merkitystä,  niin  hänen  täytyy 
vedota  sjrvempiin  voimiin  kuin  ymmärryksen  käsitteihin,  hänen  täytyy 
vedota    siihen    että    korkeamman    katsantotavan    saavuttaminen   on   koko 

hengen  vapaata  nousaa,  se  on  eetillistä  eikä  vain  intellektuallsta  toimintaa. 
Vapaasti  ja  personallisesti  on  noustava  tajuamaan  sitä  hengenmaailmaa, 
joka  antaa  ihmisen  kaipuulle  tyydytystä  ja  tukea.  Tämän  peruskäsityk- 
sensä  puolesta  Eucken  edeltäjiin  nähden  seisoo  lähinnä  filosofi  Fichteä, 
häntä  voisi  sanoa  uusfichteaniksi,  jos  tahtoo  hänen  filosofialleen  yleisen 
•  otsakkeen  löytää.  Mutta  sellainen  otsake  ei  paljon  sano,  eikä  se  anna 
mitään  kuvaa  siitä  runsasaatteisesta  tavasta  millä  Eucken  vedoten  etenkin 
historialliseen  kehitykseen,  siveellisiin  tosiasioihin  ja  uskonnollisen  elämän 
olemukseen  valaisee  yleistä  katsomustaan.  Naturalismin  ja  intellektualismin 
vastakohtana  Euckenin  filosofia  esiintyy  personalismin  filosofiana,  sinä 
käsityksenä  että  inhimillisessä  personallisuudessa  on  monenlaisten  vähempi-' 
arvoisten  puolien  ohessa  jotakin  seUaista,  joka  antaa  vakaumuksen  siitä 
että  ihmisen  historiallinen,  eetillinen  ja  uskonnollinen  elämä  perustautuu 
todellisuutta  lopullisesti  vallitsevaan  arvokkaaseen  elämänolemukseen. 

*  Eucken  tahtoo  esiintyä  idealistina,  mutta  ei  sellaisena,  joka  pyrkii 
kaunistavilla  ajatuksilla  antamaan  lumoavaa  ruusimhohdetta  todellisuudelle 
ja  olla  tunnustamatta  elämän  synkkiä  puolia  todellisiksi,  vaan  ajattelijana, 
joka  huomaa  elämän  olevan  tärisyttävän  vakavata.  Elämä  se  on  hänelle 
syvä  probleemi,  joka  ratkaistaan  vain  henkisellä  kamppailulla.  Mutta 
kamppaillessaan  hän  ei  herkeä  etsimästä  vakaumukselleen  tukea  ihmiskun- 
nan paraimmista  saavutuksista,  joita  hän  pyrkii  ymmärtämään  niiden 
syvimmiltä  puolilta. 

Se  englantilainen  kirjailija,  joka  lämpimimmin  on  yhtynyt  Euckenin 
elämänfilosofiaa  kannattamaan,  sanoo  siitä  että  se  on  »tulevaisuuden  filo- 
sofia, jos  tulevaisuus  on  sen  arvoinen».  Lausunto  todistaa  ainakin  sen 
että  Euckenin  ajattelijapersonallisuudessa  on  jotakin  sellaista,  joka  voi 
ajattelevaa  nuorisoa  temmata  mukaansa. 

Mutta  jo  on  aika  antaa  Euckenin  itsensä  esittää  Valvojan  lukijoille 
tietoja  elämänsä  kulusta  ja  erityisesti  myöskin  suhteestaan  Suomeen  ja 
suomalaisiin. 

Rudolf  Eucken. 


Rudolf  Eucken  on  syntynyt  v.  1846  Aurichissa  itä-FriesIannissa. 
Varhaisesta  iästä  alkaen  filosofiset  kysymykset  vetivät  häntä  niin  voimak- 
kaasti puoleensa  että  hänellä  jo  nuorukaisvuosina  oli  selvä  päätös  ottaa 
filosofian  tutkiminen  elämänsä  tehtäväksi.  Hänellä  oli  onni  jo  25  vuo- 
den  ikäisenä  saada  professorintoimi  Baselissa;  sieltä  hän  muutti  Jenan 
yliopistoon,  jolle  hän  huolimatta  useammista  kutsumuksista,  erityisestikin 
eteläsaksalaisiin  yliopistoihin,  on  pysynyt  uskollisena. 

Hänen   kirjalliset   työnsä   suuntautuivat   aluksi  pääasiallisesti  flloso* 

fian  historiaan,  hänen  tähän  kuuluva  pääteoksensa  on  »Lebensanschau- 
ungen  der  grossen  Denker*  (7:s  painos  v.  1907),  josta  suomenkielinenkin 
käännös  on  ilmestynyt  (Suurten  ajattelijain  elämänkatsomukset,  Helsingissä 
1905).  Mutta  yhä  enemmän  ja  enemmän  on  Dlosoflan  periaatteellinen 
puoli  astunut  hänelle  etualalle.  Hänen  f!losof)sesta  katsantokannastaan 
saa  paraimman  yleiskatsauksen  Boyce  Gibsonin  kirjasta  »Rudolf  Euc- 
kens  philosophy  of  life**  (Rudolf  Euckenin  elämänfilosofia),  2:nen  painos. 

Hänen  tähän  alaan  kuuluvista  teoksistaan  mainittakoon 

»die  Einheit  des  Geisteslebens'  (Hengenelämän  yhteys); 

»der  Kampf  um  einen  geistigen  Lebensinhalt''  (Taistelu  henkisen 
elämänsisällyksen  saavuttamiseksi),  2:nen  painos; 

»Grundlinien  einer  neuen  Lebensanschauung^  (Uuden  elämän- 
katsomuksen pääpiirteet). 

Historiallisten  ja  periaatteellisten  teosten  keskivälillä  on  teos 

»die  geistigen  Strömungen  der  Gegenwart''  (Nykyajan  henkiset  vir- 
taukset), 3:s  painos. 

Suomeen  suuntasivat  hänen  huomiotansa  aluksi  muutamat  kelpo 
nuoret  miehet,  jotka  opiskelivat  täällä  Jenassa;  tarkempi  tutustuminen 
tämän  maan  historiaan  ja  kirjallisuuteen  kehitti  hänessä  mitä  suu- 
rinta kunnioitusta  sitä  henkistä  voimaa  ja  siveellistä  tarmoa  kohtaan, 
joka  tekee  tälle  kansalle  mahdolliseksi  mitä  vaikeimmissa  oloissa  saa- 
vuttaa europpalaisten  kansojen  joukossa  tunnustetun  aseman  sekä  hengen- 
elämän eri  aloilla  kasvattaa  eteviä  miehiä  ja  naisia. 


f/u'%/\^^     c^^t^cike^p^  4, 


Mietteitä  käännöskysymyksestä. 

Kirjoittanut 
Yrjö  Koskelainen. 


I. 

Runous  on  siinä  suhteessa  epäedullisemmassa  asemassa  kuin  muut 
taiteet,  että  se  puhuu  kansalliskieltä  s.  o.  kieltä,  jota  ymmärretään  ja 
luetaan  ainoastaan  määrättyjen  rajojen  sisällä.  Musiikki  ja  kuvaamatai- 
teet ovat  kosmopoliitisempia.  Ne  puhuvat  kansallisuuteen  katsomatta 
kaikille,  jotka  yleensä  tajuavat  taiteen  kieltä,  ne  puhuvat  yleiskieltä. 

Jonkun  kansan  kirjallisuus  on  siis  paljo  eristetympi  käsite  kuin 
esim.  kuvaamataide.  Liikeyhteys  on  meidän  päivinämme  helppo  ja  suu- 
rissa taidekeskuksissa  kohtaavat  kuvaamataiteilijat  ja  virtaukset  toisensa 
yleistäen  ja  tasoittaen,  antaen  ja  saaden  vaikutuksia  keskenään.  Musiikki 
liihoittelee  esteettä  maasta  maahan,  mutta  kahden  kansan  kirjalliset  hen- 
gentuotteet eroittaa  toisistaan  kielimuuri,  jonka  yli  vain  harvojen  kieli- 
taitoisten on  onnistunut  kiivetä.  Toiselta  puolen  ovat  kirjallisuudet  täten 
säilyttäneet  enemmän  kansallista  yksilöllisyyttänsä,  niissä  on  selvempi 
paikan  ja  rotuperän  tuntu,  mutta  laajemman,  yleisinhimillisen  näköpiirin 
ja  monipuolisemman  kritiikin  puute  on  usein  myös  vienyt  yksipuolisuuk- 

siin,  kansalliseen  ahdasmielisyyteen  ja  vaaralliseen  itseihailuun.  Tuhoi- 
simmaksi kääntyy  tämä  eristetty  asema  pienille  kansoille,  joiden  omat 
voimat  ovat  vähäiset  ja  jotka  kielensä  tähden  ovat  tuomitut  osattomiksi 
muun  maailman  henkisestä  tuotannosta. 

Että  kuitenkin  monet  pienet  kansat  ovat  voineet  pysytellä  kehityk- 
sen tasalla,  että  yhä  enemmän  voidaan  puhua  maailmankultuurista  eri 
kansalliskultuurien  tuloksena,  on  käännöskirjallisuuden  ansio.  Muurit 
ovat  vähitellen  murtuneet,  suuren  runoilijan,  suuren  tiedemiehen  ääni 
kantaa  nyt  yli  kymmenen  kansallisuuden.  Homeeros,  joka  vuosituhansia 
ja  Shakespeare,  joka  vuosisatoja  sitten  runoilivat  kreikaksi  ja  englanniksi,^ 
puhuvat  nyt  useimmille  sivistyskansoille  näiden  omalla  kielellä. 

Totta  kyllä:  aivan  samalla  tavalla  he  sittenkään  eivät  puhu  kuin 
maanmiehilleen. 

Jos  eri  kielet  eivät  olisi  muuta  kuin  samojen,  yhdenmukaisten 
käsitteiden  Ja  mielikuvien  erilaisia  ilmaisutapoja,  olisi  kai  helppo  siirtää 
joku  teos  kielestä  toiseen.  Kääntäisi  vain  jokaisen  sanan,  ja  kokonai- 
suuskin olisi  käännetty.  Jotenkin  tämmöinen  käsitys  tuntuu  —  teoree- 
tisesti  puhuen  —  olevan  huonoimman  käännöskirjallisuuden  perusteena. 
Seurauksena  on  uusi  ja  olematon  kieli,  joka  ei  ole  kumpaakaan  käsillä 
olevista  kielistä,  vaan  jotain  käsittämätöntä  siltä  veliltä.  Jokainen  sana 
erikseen  voi  kylläkin  olla  esim.  suomea,  mutta  suomalaisen  ajatusta  kan- 
gertaa pahasti  seuratessa  niitä  noin  yhdistettyinä  ja  järjestettyinä. 

Mutta  jokainen  kieli  onkin  organismi,  joka  elää  omaa  yksilöllistä, 
muista  eroavaa  elämäänsä.  Jokaisella  on  omituinen  muodostumishisto- 
riansa,  välttämättömät  rodun,  ajan  ja  paikan  edellytyksensä.  Kielet  ovat 
erilaisia,  koska  se  sielunelämä,  jonka  ilmaisimena  kieli  elää  ja  alati  värei- 
lee, eri  kansoissa  on  erilainen.  Missä  elän^än  tuntemistapa  pohjimmaltaan 
on  toinen  esim.  jonkun  itämaisen  ja  länsimaisen  tahikka  romanilaisen 
ja  germanilaisen  kansan  runoudessa,  siellä  harvoin  kaksi  kuvaa  tai  käsi- 
tettä kokonaan  peittää  toisensa.  Toinen  kansa  ja  kieli  aistitsee  ja  havait- 
see, toinen  miettii  ja  kuvittelee,  toinen  näkee  jonkun  esineen,  toinen 
kuvaa  sen.  Siitä  johtuu  että  vaikka  Horatius  ja  Bellman  molemmat 
ylistävät  samaa  viiniä,  se  kuitenkin  on  eri  viini. 

Kielen  juuria  ja  kiinnekohtia  kansan  sielunelämään,  yleensä  kieli- 
psykologiaa, ei  ole  läheskään  tarpeeksi  tutkittu.  Vaaditaankin  herkkää 
ja  hienotajuista  tutkijaa,  arkoja  tuntosarvia  huomaamaan  sitä  vuorovaiku- 

tusta,  niitä  monia  hienosyisiä,  usein  kummallisia  lankoja,  joita  juoksee 
ajatuksesta  kieleen  ja  kielestä  ajatukseen,  sillä  samaten  kuin  kieli  on 
igatuksen  ilmaus,  on  se  ajatuksen  edellytyskin,  ainakin  tämän  loogilli- 
sissa muodoissa. 

Kaksi  kieltä  —  kaksi  maailmaa!  Niiden  välillä  on  ja  pysyy  juopa, 
joskin  se  sukulaiskielten  välillä  on  pienempi.  Jokainen,  joka  yrittää 
rakentaa  sillan  toisesta  toiseen,  jokainen,  joka  ryhtyy  välittäjäksi,  tulkiksi, 
saa  kokea  miten  vaikea,  vaivalloinen  ja  usein  toivoton  työ  se  on.  Ja  jotkut 
väittävät  suoraan:  se  on  mahdoton!  Traduttore  —  traditore,  sanoo  ita- 
lialainen. On  turha  vaiva  kääntää  jotain  runoa,  kun  kumpikin  kieli  sa- 
moista sanoista  saa  aivan  erilaisia  käsitteitä  ja  mielikuvia.  Jokainen 
käännös  on  barbarismia!  Saksalainen  kirjailija  Otto  Hauser,  joka  itse  on 
kääntänyt  itämaista  runoutta  saksaan,  sanoo  kääntämistä  kevytmieliseksi 
urheiluksi,  jonka  ainoana  tarkoituksena  voi  olla  harjoitus  teknillisten 
vaikeusten  voittamiseen.     Kirjallisesti  arvokasta  siitä  ei  synny. 

Että  huono  käännös  on  barbarismia  pitää  paikkansa  —  enemmän- 
kin: se  on  rikos  asianomaista  kirjailijaa  vastaan.  Kuvan  sijaan  irvikuva! 
Mutta  onko  todella  mahdoton  vastaavasti  tulkita  jotain  kirjailijaa  toisen- 
kieliselle yleisölle?  Eikö  ole  tosiasioita,  jotka  kumoisivat  tämän  väitteen? 
Eikö  Geibelin  Horatius  anna  oikeata  ja  väärentämätöntä  kuvaa  roomalai- 
sesta runoilijasta,  Hagbergin  Shakespeare  englantilaisesta.  Otto  Mannisen 
ja  Eino  Leinon  Fjalar  Runebergin  alkuteoksesta?  Entä  Ruckert,  Strandberg 
(Don  Juan)  y.  m.  kuuluisat  kääntäjät?  Ja  kirjalliselta  arvoltaan  kohoo 
moni  käännös  alkuteoksen  verroille,  on  semmoisia,  jotka  voittavatkin 
alkuteoksensa. 

Niissä  tapauksissa  on  onnistuminen  riippunut  siitä,  että  kääntyä 
-—  paitsi  sitä  että  hän  on  kielitaiteilija,  joka  täydellisesti  hallitsee  oman 
kielensä  —  on  runoilija,  tajuava  henki,  joka  todellisesti  on  voinut  eläytyä 
alkuteokseen,  ajatella  sen  ajatukset,  tuntea  sen  tunteet.  Jotakin  menee 
aina  hukkaan,  sitä  ei  voi  kieltää,  varsinkin  milloin  kielet  ovat  kaukana 
toisistaan,  mutta  oikea  kääntäjä  runoilee  siihen  sijaan  tietämättään  ja 
tahtomattaan  jotain  uutta  ja  tuoresta  omasta  personallisuudestaan.  Tämä 
ei  voi  häiritä  kirjan  omaa  sävyä,  koska  kääntäjän  ja  käännettävän  täytyy 
olla  sukulaishenkiä,  muuten  ei  heidän  välillään  ole  sitä  sisäisen  kiinty- 
misen ja  keskinäisen  ymmärtämyksen  sidettä,  jota  käännöksen  onnistu- 
minen   ehdottomasti    edellyttää.     Voi    kyllä    huomauttaa,  että  käännös  ei 


Mietteitä  käännöskysymyksestä.  649 

enää  ole  pelkkä  käännös,  jos  siihen  välittäjän  läpi  kulkiessaan  vähimmäs- 
säkään määrässä  on  tarttunut  tämän  omaa  personallisuutta.  Olkoon,  mutta 
muunlaista  jälleenrunoilemista  ei  ole  —  kaiken,  jolla  on  elävän  sanan  ru«- 
novoima,  täytyy  käydä  sisäisen  elämyksen  tietä.  Mekaaninen  valoku- 
vaaminen ei  ole  kääntämistä,  välillä  pitää  olla  orgaaninen  prosessi,  josta 
teos  kohoaa  kuin  uudestisyntyneenä,  uutena  Ja  kuitenkin  entisenä. 

Myönnettäköön:  täydellisesti  ei  tätä  vaatimusta  toteuta  muu  kuin 
ihannekäännös. 

Edellisen  perusteella  voimme  kuitenkin  edes  osapuille  määritellä 
kääntäjän  arkaluontoista  tehtävää.  Uskollinen  tulee  kääntäjän  olla,  sillä 
juuri  tämän  kirjan,  juuri  tämän  runon  hän  tahtoo  tulkita.  Hän  lähtee 
ihailusta  —  muuten  ei  hän  pidä  teosta  kääntämisen  arvoisena  —  ja 
hänen  harras  pyrkimyksensä  on  hienotunteisesti,  hellävaroen,  mahdolli- 
simman eheänä  siirtää  se  uuteen  maaperään.  Kaikki  mitä  silk  teokselle 
ja  sille  tekijälle  on  omituista,  erikoista,  yksilöistävää  kuvaaviin  alkusoin- 
tuihin,  rytmillisiin  sanayhtymiin  saakka  on  hänelle  pyhää  ja  ainoastaan 
mahdottomuuden  edessä  hän  tinkii  uskollisuudestaan.  Mutta  missä 
uskollisuus  sanaa  ja  uskollisuus  henkeä  kohtaan  joutuvat  vastakkain, 
siinä  oikea  kääntäjä  ei  hetkeäkään  epäröi,  kumpaa  hänen  on  noudattaminen. 
Joka  sanan  takia  luopuu  hengestä,  tekee  synnin  kirjailijaa  vastaan. 

Yleisten  rotueroavaisuuksien  lisäksi  ilmenee  yhä  uusia  vaikeuksia, 
milloin  kielet  ovat  eri  kehitysasteella.  Vanhalla  kultuurilla  on  aina 
sanoja,  käsitteitä,  hienostuneita  ja  henkevöityneitä  ilmaisutapoja,  joihin 
nähden  nuori  kultuuri  on  vielä  mykkä  tahi  vasta  jokelteva  lapsi.  Miten 
horjuvat  ja  epämääräiset  ovat  esim.  suomen  sanamerkitykset  verrattuina 
ranskan  varmoihin  ja  täsmällisiksi  kiteytyneisiin.  Löytää  siis  omasta  kie- 
lestä ne  jänteet,  jotka  soivat  aivan  samoin  kuin  alkuteoksen  kielessä,  on 
kääntäjän  tehtävä.  Mutta  ellei  niitä  jänteitä  (ranskasta  >>  suomeen)  vielä 
ole  olemassakaan?  Silloin  ei  voi  syntyä  sama  sävel,  sen  pahempi.  Toiselta 
puolen  on  kirjalliselta  kannalta  erehdys,  kun  esim.  raamattu  (=  heprea- 
laisten vanha  runous)  käännetään  aivan  nykyaikaiseen  sileään  kirjakieleen, 
kun  sen  alkuperäisen  kansanmielikuvituksen  järeät  ja  havainnolliset  pu- 
heenparret, kuvat  ja  vertaukset  ilman  muuta  vaihdetaan  20:nnen  vuosi- 
sadan suomeen.  Vanha  raamattu,  joka  on  kirjakielemme  esikoisia,  tapaa 
arkaistisella    sävyllään    paljoa  lähemmälti  heprealaisen  runouden  hengen. 

On    mahdoton    luetella    mitä  uskollisuus  vaatii  kääntäjältä  kaikissa 

yksityistapauksissa.  Tyylivivahdukset  ja  efektit,  sanaleikit,  antiteesit,  ar- 
kaismit, eufemismit  kysyvät  kielitaiteilijaa,  joka  ei  säiky  mitään  vaikeuk- 
sia ja  jonka  sivu  mikään  ei  mene  huomaamatta.  Jokaisella  sanalla  pi- 
tää olla  se  suggestiivinen  voima,  jonka  kirjailija  on  sille  antanut,  jokai- 
sella lauseella  se  tyylillinen  luonne,  joka  sillä  on  alkuteoksessa.  Kaikki 
riippuu  usein  uskomattoman  vähäisistä  seikoista:  pieni  huolimattomuus, 
liioittelu,  hätäriimi  ja  kohta  voi  olla  pilalla.  Joku  sana,  joka  muuten 
vastaisi  käännettävää,  on  yleisessä  kielenkäytössä  saanut  hiukan  kaksi- 
mielisen, koomillisen  tai  muuten  erikoisen  merkityksen,  tavallista  ja  tun- 
nettua sanaa  vastaa  toisessa  kielessä  outo  ja  soinnultaan  sopimaton  — 
tämmöisissä  tapauksissa  yksin  kääntäjän  aisti  johtaa  oikeaan.  On  selvää, 
että  kääntäjän  kielitaidon  tulee  olla  mahdollisimman  rikas  ja  monipuo- 
linen, mahdollisimman  laaja  kiellasteikko  hänen  käytettävänään,  mutta  se 
yksin  ei  vie  perille,  ellei  hänellä  sen  ohessa  ole  varma  ja  kehittynyt 
tyylitaju.  Se  se  vasta  tekee  kääntäjän.  Eräässä  Samuli  S: n  suomenta- 
massa kirjassa  esiintyi  muuan  murteellisesti  puhuva  henkilö.  Kohta  tun- 
tuu kuitenkin  siksi  mauttomalta  ja  häiritsevältä,  että  vertasin  sitä  origi- 
naaliin. Aivan  oikein!  Täällä  puhui  henkilö  tuskin  huomattavasti  nftur- 
taen,  pikemmin  ehkä  sivistymättömästi,  mutta  kääntäjän  murretuntemus 
ja,  niin  sanoakseni,  murteilemisen  ilo  oli  vienyt  hänet  harhaan.  Sem- 
moisia kohtia  on  erikoisesti  juuri  Samuli  S:n  suomennoksissa  usein. 

On  joskus  väitelty  siitä,  onko  runouden  kääntäjällä  lupa  käyttää 
muuta  kuin  alkuteoksen  runomittoja.  On  niitä,  jotka  juuri  uskollisuuden 
kannalta  sen  jyrkästi  kieltävät.  Mutta  jos  ollaan  selvillä  kahden  kielen 
äänteellisestä  ja  rakenteellisesta  eroavaisuudesta,  ei  mielestäni  tästä  voi 
olla  kuin  yksi  ajatus.  Että  runomitat  ovat  kansainvälistä  tavaraa,  jota 
tarpeen  tullen  voidaan  tuottaa  ulkomailta  ja  että  niiden  käyttäminen  riip- 
puu vain  suuremmasta  tai  pienemmästä  kielellisestä  näppäryydestä,  on 
sangen  alkeellinen  käsitys.  Onhan  jo  esim.  Kalevalan  trokee  osaksi  toi- 
senlainen kuin  nykyisen  taiderunon  trokee  ja  suomalainen  trokee  yleensä 
aivan  toista  kuin  esim.  klassillisten  kielten.  Tässä  suhteessa  onkin  tehty 
paljo  onnettomia  erehdyksiä,  kun  monia  vieraita  mittoja,  jotka  ovat  syn- 
tyneet toisen  kielen  aivan  toisenlaisista  edellytyksistä,  väkipakolla  semmoi- 
sinaan on  yritetty  koteuttaa  kieleen.  Saksalainen  heksametri  oli  suun- 
naton erehdys  —  Klopstockin  kankea  ja  luonnoton  kuusijalka  sen  hyvin 
osoittaa!    —   ja    vain  Goethen  nero  sai  puristetuksi  saksan  kielen  tähän 

pakkopaitaan,  kuten  Hillebrahd  sanoo.  Omasta  puolestani  olen  aina 
tuntenut  Jotain  sovittamatonta  tuossa  vastakohdassa,  joka  on  ^^Hirven- 
hiihtäjäin*  suomalaisen  kansanelämän  kuvauksen  ja  kreikkalaisen  kuusi- 
mitan  välillä.  Jos  siis  joku  kuusimittainen  kreikkalainen  runo  on  kään- 
nettävä toiseen  kieleen,  on  kysymys  tämä:  mikä  on  sen  ja  sen  kielen 
kertova  runomitta,  eikä  suinkaan  minkälainen  on  sen  heksametri.  Kreik- 
kalaisilla se  on  kuusimitta,  italialaisilla  ottave  rime,  saksalaisilla  —  sano- 
kaamme —  viisijalkainen  jambi.  Ranskalaisten  aleksandriini  on  mahdoton 
ja  teennäinen  saksalaisessa  asussa,  siksi  Goethe  ja  Schiller  vaihtoivat  sen 
viisijalkaisiin  jambeihin,  Schiller  käänsi  Euripideen  trimetrin  niinikään 
viisijalkaisilla  jambeilla,  ja  meillä  on  Otto  Manninen  käyttänyt  Moli^rea 
(Oppineita  naisia)  kääntäessään  samaa  mittaa.  Tämän  mukaisesti  ovat  ita- 
lialaiset esim.  Faustin  kääntäneet  ottave  rime*in.  Neljän  Goethen  säkeen 
sijalla  nyt  on  kahdeksan  italialaista,  mutta  kielen  retoorinen  luonne  on 
semmoinen,  että  alkuperäinen  ajatus  ilman  venyttelyä  täyttää  tuon  kaksin- 
kertaisen jakson. 

Uskollisuus  ei  siis  saa  muuttua  orjallisuudeksi,  joka  tekee  väkival- 
taa omalle  kielelle.  Tehdä  tehtävänsä  niinkuin  kirjailija  itse  olisi  tehnyt, 
jos  hän  olisi  runoillut  sillä  kielellä  —  siinä  kääntäjän  ponnistusten  ja 
kunnianhimon  kultainen  maali.  Siihen^  ei  päästä  konemaisen  kääntämi- 
sen eikä  mukailemisen  tietä. 

Uskollisuus  alkuteosta  ja  uskollisuus  omaa  kieltä  kohtaan  —  mah- 
doton on  vetää  mitään  varmoja  rajoja  näiden  vaatimusten  välille.  Yleis- 
päteviä käännösohjeita  ei  öle  eikä  voi  olla.  Viime  kädessä  riippuu 
kaikki  kääntäjän  taidosta,  aistista  ja  arvostelukyvystä.  Tulos  osoittaa, 
osasivatko  ne  oikeaan. 

Yksi  on  varma:  jotta  kääntäjä  yllä  esitetyssä  mielessä  voi  eläytyä 
alkuteokseen,  vaaditaan  häneltä  —  kuten  tosi  kriitikolta  —  taiteilijatemp' 
peramerätia.  Ja  jotta  hän  vuorostaan  muille  voi  tehoavasti  ja  suggestii- 
visesti  tulkita,  vaaditaan  taiteilijakykyä  s.  o.  kykyä  tajuamaan  ja  käyttä- 
mään kaikkia  kielellisiä  kauneusarvoja.  Silti  hänen  tietysti  välttämättä  ei 
tarvitse  olla  varsinainen  itsenäisesti  tuottava  taiteilija.  Määrätty  hengen- 
heimoisuus  käännettävään  on  sympaatisen  ymmärtämyksen  ehto  ja  vain 
sympaatiselle  ymmärtämykselle  paljastuvat  teoksen  kaikki  salaisuudet. 
Jokainen  kääntäjä  tietää,  miten  toisin  voi  käsittää  kirjan  käännettyään 
sen.    Sana  sanalta,  vaiheesta  vaiheeseen  elää  hän  uudelleen  kirjan  luomis- 

historian,    ja    nyt    vasta    tajuaa    hän   täysin  ajatuksen  kaikki  käänteet  ja 
tunteen  jokaisen  virin  ja  vivahduksen. 

Jos  käsittää  tehtävän  luonteen  edellä  esitettyyn  tapaan  ~^<  ja  pää^ 
kohdilta  se  mielestäni  on  ainoa  oikea  käsitys  —  on  selvää,  että  inistään 
joukkokääntämisestä  ei  voi  olla  puhetta,  ei  voi  olla  mitään  yleiskääntäjää, 
kääntäjää  ex  professo^  joka  pystyisi  tulkitsemaan  mitä  teoksia  tahansa. 
Tosin  on  yksilöitä,  joilla  on  monipuolisempi  ja  rikkaampi  ymmärtämyk* 
sen  lahja  kuin  tavallista,  jotka  sympaatisesti  voivat  tajuta  hyvinkin  eri- 
laisia henkiä,  mutta  sittenkin  pyrkii  kunkin  yksilön  ala  olemaan  rajoi- 
tettu. Kullakin  on  mielikirjailijansa,  joku  tai  joitakuita,  joihin  hän 
tuntee  enemmän  sukulaisuutta  kuin  muihin  ja  joiden  luo  hän  aina  pa- 
laa. Näiden  rajojen  sisällä  on  hänen  onnistumismahdollisuutensa  kään- 
täjänä ja  tulkkina.  Niinkuin  ei  kritiikon  pitäisi  arvostella  muuta  kuin 
sitä,  mitä  hän  ymmärtämyksellä  voi  lähestyä,  niin  ei  oikea  kääntyä 
koskaan  käy  käsiksi  muuhun  kuin  siihen,  joka  siinä  määrin  on  hänen 
omaansakin,  että  se  kiihoittaa  hänen  henkeänsä  uudestiluovaan  toimintaan. 


Taidetta. 


Vaikutelmia  M.  Enckellin  ja  H.  Simbergin  taidenäyttelystä. 

Maalaustaidetta  harrastavalla  yleisöllämme  on  tänä  syksynä  ollut 
tarjona  harvinaisia  juhlahetkiä  Ritarihuoneen  salissa,  jossa  taitelijat 
M.  Enckell  ja  H.  Simberg  ovat  pitäneet  teoksiaan  näytteillä. 

Epäilemättä  ovat  tämmöiset  yksityisten  taiteilijain  toimeenpanemat 
näyttelyt  paljoa  suuremmassa  määrässä  mieltäkiinnittävlä  kuin  kirjavat 
yleisnäyttelyt,  jos  esittävillä  taiteilijoilla  vain  on  jotain  oleellista,  omaa 
esitettävänään.  Eihän  taiteilija,  vaikka  valtaavakin  olisi,  voi  siinä  määrin 
vaikuttaa  oman  olemuksensa  teholla  sataisten  muiden  kirjavain  taulujen 
rinnalla,    jotka  kaikki   rikkovat  ja  särkevät  hänen  vaikutuksensa  eheyttä. 

Katsojalle  on  tämmöinen  näyttely  verrattomasti  hedelmällisempi  ja 
rikasvaikutteisempi,  siinä  kun  saa  paljoa  täydellisemmän,  kootumman  ja 
häiritsemättömämmän  kuvan  taiteilijasta,  pääsee  syventymään  taiteilijan  per- 

sonallisuuteen,  hänen  näkemys-  ja  tuntemustapansa;  koko  se  kokonaisuus, 
josta  hänen  taiteensa  ja  yksityiset  taideteoksensa  ovat  ainoastaan  osittaisia 
ilmestyksiä,  pääsee  kutomaan  ikäänkuin  oman  atmosfaärinsä  katsojan 
ympärille,  tartuttaa  hänet  ja  virittää  hänessä  vakavan  hartaan  vastaanotta- 
van mielen.  Ja  mielestäni  tämmöinen  altis,  syvenevä,  kokoutuva  mieli 
on  taiteen  täydelle  vaikutukselle  ensimäisiä  ehtoja:  tuo  että  nöyrtyy  ja 
täyttyy  vakavuudella  sielussaan,  unohtaa  itsensä  ja  itsensä  tehoisaksiteke- 
misen,  ei  hioudu  arvostelevaan  havaitsemiseen,  vaan  sulaa  herkästi 
aavistavaan,  vastaanottavaan  mielentilaan. 

Olen  puhunut  tämän,  koska  juuri  tässä  näyttelyssä  mielestäni  on 
tämmöistä  personallisuuden  tehoa.  Ci  silmä  kiinny  siinä  määrässä 
yksityiskohtaiseen  taituruuteen,  kuin  täyttää  koko  olennon  vähä  vähältä 
omituinen  hedelmällinen  hartaus.  Siellä  käyskellessä  huuhtoutuu  mieleen 
vähitellen  vaikutus,  kuin  loiva  kasvava  aalto,  joka  täydellisesti  kantaa 
mielen  mukaansa.  Kummassakin  taiteilijassa  elää  niin  vahva  personal- 
linen  tuntemis-  ja  näkemissävy,  että  se  t^nhoo  katsojan  omaan  tuntemis- 
piiriinsä. 

Varsinkin  on  täten  laita  M.  Enckellin.  Kun  näyttelyn  jätettyään 
koettaa  tavoitella  sitä  kokonaiskuvaa,  joka  epämääräisenä,  mutta  elä- 
vänä häilyy  mielessä,  niin  herää  tunto  jostakin  alkuperäisen  eheästä  ja 
vakuuttavtin  kokonaisesta.  On  mielessä  semmoinen  raikas,  kohotettu, 
viileän  vakava  sävy,  kuin  olisi  ollut  mukana  jossakin  koko  sielun  mu- 
kaansa järkyttävässä  hartaushetkessä.  Kai  tämä  vaikutus  lähimmin  on 
lähtenyt  „ Ylösnousemuksen"  jättämästä  heijastuksesta  mutta  jälkeenpäin 
sulautuu  se  koko  näyttelyn  yleissävyksi.  Elämä  on  nähty  niin  vaka- 
vasti ja  hartaasti,  kukin  näkemys  on  saanut  niin  välittömän,  alku- 
peräisellä tuntemuksella  täytetyn  ilmaisun,  on  otettu  niin  suoraan  ja 
tuotu  julki  alkuperäisessä,  syvimmässä  tunne-elementissään,  että  vält- 
tämättä virittyy  vakavan  syvälle  mielelle  niitä  katseellessaan.  Ylösnousemus 
jo,  kun  katselee  esim.  vasempaa  kuvaa  siinä,  on  kuin  järkyttävä,  puhdis- 
tava hymni.  Taustan  siintävä,  ääriviivaton  määräämättömyys,  silmiinpaal- 
tavat  kaksi  ihanaa  miehenkuvaa,  joiden  olennossa,  kasvoissa  kuvastaa  het- 
ken järkytys,  kaksi  ohirientävää,  valkoisiin,  valon  heijeessä  siintäviin 
vaatteisiin  verhottua  naishaamua,  siinä  on  kaikessa  semmoista  omituista 
tarttuvaa  iäisyystunnelmaa,  että  on  kuin  avaruuden  täyttäisi  ihmeellinen, 
etäinen,   epämääräinen,  verkalleen  korviin  kajahteleva  kirkonkellojen   ku- 

mahtelu.  On  kuin  hengittäisi  iaajemmin,  syvemmin  ja  vapaammin  sitä 
katsellessa.  En  tiedä,  mistä  tuo  syvä  vavahtunut  tunnelma  johtunee. 
Nousisiko  se  mieleen  noista  kahdesta  etualalla  seisovasta,  vielä  ei  täy- 
desti eloon  virvonneesta  miehestä,  jotka  kohoavina  tuntevat  pyhän  elämän 
taas  täyttävän  olemuksensa,  ja  toinen,  kätkien  päänsä  käsivarsiin,  toinen, 
kohotetuin  kasvoin,  virittävät  olemisellaan  kuin  pyhän,  alttiin,  kärsivän  ja 
kuitenkin  sanomattomalla  onnella  täytetyn  ylistyslaulun  olemisen  alkupe- 
rälle? Koko  elämän  vakavuus  sykähtää  mieleen.  Ei  elämän  ilo  ja  iha- 
nuus, ei  elämän  kärsimys  ja  paino,  vaan  kaikki  yhdessä  valtaavana  kuo- 
rona, koko  elämän. arvo;  ei  ilo,  ei  suru,  vaan  elämän  totisuus.  Nuo  ih- 
miset, jotka  ovat  virvonneet  tai  jotka  virkoavat  ja  joiden  joka  jäseneen 
ei  elämä  vielä  ole  ennättänyt  virrata,  ne  karistavat  päältään  kuin  harmaan, 
vuostuhansisen  unen;  maan  uumenista  nousevina,  ja  eläneinä  ammoisen 
elämän,  tuntevat  he,  mitä  on  elämä  painoineen,  kipeyksineen,  ahtauksi- 
neen,  mutta  tuntevat  myöskin  harmaan,  tiedottoman  iäisyyden;  he  ylene- 
vät puhtaissa  iäisiksi  nuortuneissa  ruumiissaan  alttiina,  kirkastettuina,  ei 
mitään  odottavina,  vaan  valmiina.  Näistäkö  taulun  yleistunnelma  huokuu, 
vai  huokuuko  se  noista  puhdasviivaisista,  rientävistä  naishaamuista,  joi- 
den väreistä,  asennosta,  koko  olennosta  ylenee  niin  jotakin  haikean  syvää, 
iäisyyden  silmänä  sykähtävää  runoutta,  vai  lähtisikö  se  tuosta  haudan 
sylistä  kohoavasta,  antauvakatseisesta  pojasta?  Ne  ovat  kaikkf  tekijöinä 
tässä  vaikutuksessa,  mutta  vaikutuksen  lähdekohta  on  syvemmällä.  Se 
on  alkunäkemyksen  suuruus,  joka  valtaa  tässä,  samoin  kuin  koko  Ylös- 
nousemus-kuvauksessa kokonaisuudessaankin,  jokainen  kohta  on  ammen- 
nettu kipeän  syvästä  ja  täydestä  alkutuntemuksesta. 

Enckell  on  taiteilija,  jolla  on  kaikki  taidekeinot  käytettävinään. 
Mutta  hänellä  eivät  loista  taidekeinot.  vaan  ovat  ne  ainoastaan  alkupe- 
räisemmän,  syvemmän  ilraituojia,  ja  unohtuvat  mielestä  tämän  syvemmän 
rinnalla.  Kaikki  on  hänellä  sulaa  välitöntä  elämää.  Katsokaamme  esi- 
merkiksi hänen  merikuvaansa  Suursaarelta.  Pari  kolme  lainetta,  joku 
loiskaus  siellä  täällä  aaltojen  harjoilla,  mutta  miten  väljä  alkuvoimainen 
on  merentunne  tässä!  Meri  on  nähty,  tunnettu,  ja  se  näkemys,  tuntemus 
on  muutettu  kankaalle  semmoisenaan,  ei  ainoatakaan  kuollutta  sivuseik- 
kaa, ei  detaljityötä,  joka  hämmentäisi,  meren  riihaton  väkivoima  puhuu 
joka  vetäisystä,  kaikki  on  pääasiaa.  —  Tai  katsokaamme  hänen  muotoku- 
vaansa   O.   Mannisesta.     Miten    siinäkin  joka  piirros  kohdistuu  varmaan 

selvään  yleisvaikutukseen !  Taiteilija  syventyy  näkemykseensä  niin  ele- 
mentaarisesti  että  siitä  haihtuu  kaikki  ohimenevä,  vähäpätöinen,  ja 
ainoastaan  se,  mikä  siinä  on  ilroekkäintä^  ominta,  pääsee  kehittymään 
silmäimme  eteen.  Hän  näkee  oleellisen.  Ja  sen  oleellisen  tuo  hän 
esiin  meille  niin  välittömästi  ja  vilpittömästi,  ja  niin  sopusointuisen 
kokonaisessa  ja  sulauneessa  muodossa,  että  jokainen  yksityinen  piirre 
tukee  ja  kohottaa  toisensa  vaikutusta  Niinpä  tässäkin  on  sinä  alku- 
aiheena, josta  kuva  on  kiteynyt  muotoonsa  tuo,  ei  syvintä  keskite- 
tyintä  luovaa  voimaa  osoittava,  vaan  punnitseva,  tehtäväänsä  harkitsevasti, 
pohtivasti  unohtunut  ilme,  mikä  elää  kuvattavan  kasvoilla,  katseessa, 
koko  olennossa;  tästä  alkutuntemuksesta  noutaa  taiteilija  joka  vetäisynsä. 
—  Samoin  »Näkyala  Caprista"!  Miten  ilmava,  avara  se  on.  purje  pil- 
kistämässä kaukana  takana,  taempana  vielä  Vesuviuksen  haahmo,  me- 
ressä kummallinen,  kajastava  kuulakkuus.  Miten  totta  ja  ilmekästä 
kaikki!  Tai  hänen  »Kulta-aikansa**!  Miten  siinäkin  kaikki  on  läheisintä, 
lämmintä,  välittömimmillä  keinoilla  saavutettua!  Kuinka  kaikki  väräjää 
hivelevää,  lämmintä  aistittavaa  onnea!  Kukoistavan  omenapuun  väreissä 
huojuva  puunoksa,  selällään  makaava  mies,  jonka  jäseniä  lämpöisä  ilma 
huuhtelee  ja  jonka  iholla  varjot  silmää  hivelevinä  leikkivät,  nainen,  ja 
naisen  varjo  ruohikkoon  —  kaikessa  siinä  on  samaa  omituista,  onnella  ja 
hyväntunteella  läikähyttävää  kauneutta,  jos  jää  silmä  sitten  miehen  pos- 
keen, jota  valo  ja  varjo  niin  hohdokkaasli  huuhtelee,  tai  jos  jää  värähty- 
mään  naisen  vartaloa  suutelevan  ilman  sinervän  kelmeästä  laineilusta,  niin 
aina  on  sama  läsnäoleva  lämmin  onnentunto  mielessä. 

Jos  M.  Enckell  on  sisältä  luodun  kokonaisuuden  esittäjä,  semmoisen 
taiteen,  joka  ei  luo  muuta  kuin  täysipätöistä,  oleellista,  koska  hän  ei  näe 
muuta  kuin  täysipätöistä,  oleellista,  koska  hänen  mielikuvituksensa  on 
kuin  puhdistava  sulatusuuni,  joka  hävittää  esitettävästä  kaiken  epäoleel- 
lisen ja  laskee  esiin  ainoastaan  alkuperäisimmän,  perustavimman,  todel- 
lisimman,  ja  sen  juuri  puhdistuksessaan  vahvempana,  yksinomaisempana 
kuin  se  muuten  esiintyykään,  niin  on  H.  Simberg  taas  ihan  toiselta 
taholta  tehtäväänsä  tarttuva  taiteilija.  Enckell  tulee  luomiinsa  niiden 
olemuksesta,  jotka  hänellä  aitomaalauksellisesti  pukeutuvat  aikupuhtaisiin 
muotoihin  ja  väreihin,  joita  hän  syvällä  sisällisellä  voimalla,  ja  tästä 
voimasta  lähtevällä  taidolla  käsittelee.  Simberg  taas  on  herkkäaisti- 
nen,    herkkäsilmäinen    dekoratööri,    hän    tulee    luomiinsa    enemmän    hio- 

tun  hienon  makunsa  ja  hereille  viljellyn  tunteellisuutensa  kautta,  kuin 
alkuperäisen,  elävän  elämän  tavoittavan  näkemyksen  voimasta.  Tarkasta- 
kaamme vain  hänen  poikaharjoitelmiaankin.  Minkä  sulosointuisan  väri- 
yhtymän  ne  muodostavat!  Taustan  sopusuhtaisa  harmaa,  poikien  kui- 
vahko, tuhkanharmaa  ihonväri,  kiemuroiva  viheriä  köynnös,  ja  siitä  sil- 
mään oudon  kiinteästi'  kihoavat  ruusut  muodostavat  niin  eheän  hillityn 
kokonaisuuden,  että  sitä  tuntemaan  viehättyneenä  jää.  Vaikka  kuvien 
tarkoitusperäkin  jo  on  puhtaasti  koristeellinen,  joten  niissä  elämänkuvauk- 
sen  on  täytynyt  jäädä  heikennetympään  ja  toisarvoisempaan  asemaan, 
ovat  pojat  siitä  huolimatta  tyyppeinäkin  ihmeellisen  osattuja  ja  uusia,  ja 
toisiinsa  nähden  mitä  vivahdusrikkaimmasti  käsiteltyjä. 

Simbergin  koristeellinen  näkemistapa  ilmenee  hänen  varsinaisissa 
tauluissaankin.  Hänen  maisemissaan  esimerkiksi,  jos  katselee  hänen 
merimaisemiaan  tässä  näyttelyssä,  puhuu,  ei  niin  avara,  väljä,  elävä 
luonnon  tunto,  kuin  omituinen  tyylittelevä,  värinään,  ei  luonnonkuvana 
silmää  hipajava  värittely.  Hänen  kuvansa  myrskyävästä  merestä  jo,  jossa 
suuri  vaahtokiehkurainen  laine  kohajaa  rantaan,  taempana  tumma  vel- 
lova meri,  ei  ole  ihan  puhtaalla' suurella  silmällä  nähty  luonnonkuva, 
vaan  ovat  väriko ntrastit  siinä  enemmän  koristeellisesti  silmää  hyvittäviä. 
Myöskin  hänen  naismuotokuvansa  tuovat  ilmi  tämän  saman  puolen  hä- 
nen luomista vassaan  Jos  katsoo  näitä  tai  myöskin  „Nuoria  tyttöjä'^ 
nimistä  kuvaa,  niin  häipyy  niissä  ihminen  huomaamattomiin,  melkein 
silmä  unohtuu  pukuihin,  ne,  kangas,  kankaan  väri,  kankaan  laskokset, 
varjostumiset  ovat  nähdyt  ja  tunnetut  niin  alkuperäisen  riemukkaasti, 
että  niistä  on  tullut  kuvien  silmäänkiintyvin  välittömän  ilahuttavin  osa. 
Simbergillä  ei  niin  puhu  kuvan  hengittävä  elävä  kokonaisuus,  luonnon- 
kuvan totaliteetti  ei  ole  yhden  silmänräpäyksen  hedelmälliseoä  näkemyk- 
senä mahdutettu  kehyksien  sisälle,  hänen  kuvastaan  solisee  silmään  kai- 
dempi  kauneusjuova:  värien  silmää  kiehtova  toistensa  rinnalla-oleminen 
koristevalööreissään,  ja  niiden  suloisa  sointuminen  toisiinsa,  harkitse- 
valla aistilla  tajuttava,  ei  koko  olemuksen  riemulla  omistettava.  Mutta 
tällä  omalla  alallaan  voi  hän  saavuttaa  varsin  tulisia  tuloksia.  Mikä 
intensiivinen,  silmän  vangitseva  kiinto  on  esim.  hänen  „Nature  mor- 
te^^llaan,  mikä  hehkuva,  hykähdyttävä  läike  hänen  faun-taulussaan ! 
On  sentään  kuvia,  joissa  H.  Simbergin  kuvausvoima  puhkaistuu  sulan 
elämän  lähteille.     Hänen  virkistävimpiä  kuviaan  on  kyykkysiilään  sillalla 

istuva  tyttö,  siinä  on  jotakin  niin  raikasta,  vilvakasta;  pikkutytön 
sininen  pusero  ja  valkoinen  huivi  pisartaa  silmään  niin  heljän  raik- 
kaana harmahkolta  pohjaltaan,  että  virkoo  mieleen  niin  viaton,  puhtoi- 
san  virkku  tunne,  kuin  nähdessä  pienoista  valkoista  kukkasen  silmää. 
Kun  katselee  tätä  kuvaa  ja  muistaa  esim.  „ Haavoitetun  enkelin'',  niin 
herää  ajattelemaan,  että  Simberg  huolimatta  kaikesta  pikkupirufantastii- 
kastaan  sentään  lähimmin  on  ehkä  herkän,  vienon  lyyrillinen  maalaaja, 
jonka  tunnelmapiiri  hienonherkän  koristeellisen  aistin  ohella  käsittää 
omituisen  ohutta,  kuulakkaa,  huilunheljää  sävyä.  Tai  ehkä  ovat  nämä 
puolet  lähemmin  toistensa  yhteydessä  ja  toisistaan  riippuvia  kuin  ensi 
silmäykseltä  aavistaakaan.  Ehkä  ovat  ne  molemmat  ilmauksia  samasta 
hienonviljellystä,  herkästä  kauneusaistista  ja  -kaipauksesta,  joka  käsitte- 
lee ja  koskettaa  hereille,  mielessä  jo  ennakolta  viljeltyjä  ja  uinuvia  kau- 
neustunteita,  kuin  että  se  loisi  välitöntä  elämää. 

Antaaksemme  täydemmän  ja  oikeamman  kuvan  H.  Simbergistä  on 
vielä  sentään  mainittava  kahdesta  teoksesta,  joissa  hänen  maalaritaita- 
vuutensa  mielestäni  edukkaimmin  tulee  esiin.  Tarkoitan  hänen  naishar- 
joitelmaansa  ja  hänen  muotokuvaansa  päätään  käsiensä  varaan  nojaavasta 
miehestä.  Niistä  on  edellinen  erinomaisen  tarkasti  piirretty  ja  kiinteän 
energisesti  modelleerattu  naisvartalotutkielma,  jälkimäinen  taas  jäytyneellä, 
syöpyneellä  antaumuksella  piirretty  säälimätön  muotokuva. 

Olen  tässä  esityksessäni  ehkä  liiankin  paljon  tuonut  esiin  niitä  ra- 
joituksia, jotka  ehkäisevät  H.  Simbergin  taiteen  saavuttamasta  täysintä, 
riemastuttavinta  vaikutusta  katsojan  mielessä.  Mutta  jos  vähänkin  tinkii 
vaatimuksistaan,  jos  ei  vaadi,  että  taiteilijan  pitää  meille  luomassaan 
antaa  ikäänkuin  näkemyksen  alkuperäisyyden  ja  syvällisyyden  kautta 
ikuistetun  kuvastuksen  luonnosta,  semmoisen,  jossa  näkyvän  kuvan  ohella 
sykkii  jotakin  kuin  koko  olemuksen  taustaa,  jos  tyytyy  —  ja  siihen  on 
melkein  kaikessa  taidetuotannossa  tyydyttävä  ja  siitä  vilpittömästi  iloittava 

—  ainoastaan  siihen,  että  on  heitetty  elämään  joku  kirkas  välke,  joku 
kohta  siitä  kirkkaasti,  herkästi  valaistu,  että  on  voitu  jotakin  tehdä, 
niin  silloin  on  H.  Simbergin  taide  mielelle  sulan  riemukkaan  ilon  lähde. 

—  Ja  jos  vielä  asettaa  vaatimuksensa  suhteellisemmiksi,  ajattelee  häntä 
ilmiönä  omassa  taide-elämässämme,  niin  silloin  on  tunnustettava,  että  hän 
niinhyvin   muutamissa  tauluissaan  ilmenevän  lyyrillisen  kirkkaan  tunnel- 

marikkautensa  kuin  hivelevän  koristeellisen  väriaistinsa  ja  koruttoman 
vilpittömän,  suoraan  asiallisimpaan  kohdistuvan  maalaustapansa  kautta 
on  anastanut  mitä  ilmekkäimmän  ja  huomattavimman  sijan  taide-elämäs- 
sämme. 

Volter  Kilpi. 


Kirjallisuutta. 


EertomukBis  ja  kuvauksia. 

Maria.  Haggren- Jotuni,  Hakkcmtta.    Kustantaja  Yrjö  Weilin.    Helsinki  1907. 
175  s.  8:0     Hinta  3:  50. 

Suurella  kylmyydellä,  erinomaisella  varmuudella  ja  —  ainakin  osit- 
tain —  hämmästyttävällä  asiantuntemisella  esitetään  tässä  novellipätkä- 
kokoelmassa  rakkauden  eri  puolia.  Kuitenkaan  ei  läheskään  kaikkia; 
sehän  olisikin  mahdotonta,  niinkin  tarkalle  tutkijalle  ja  havaitsijalle  kuin 
tekijä  on.  Hän  luo  kyllä  erilaisia  valaistuksia  tähän  tunteeseen,  mutta 
etupäässä  häntä  miellyttää  näyttää  se  kahdessa  muodossa:  olemattomana 
siinä  missä  sitä  pitäisi  tavata,  sekä  aistillisena.  Minun  täytyy  myöntää, 
että  ne  hänen  henkilöistään,  jotka  eivät  rakasta,  ylipäänsä  ovat  paljoa 
mieltäkiinnittävämmät  kuin  ne,  jotka  rakastavat.  „Herman"  on  kuitenkin 
yhtä  ikävä  sammuneena  kuin  palavanakin  rakastajana.  Mutta  se  kukois- 
tuksensa loppua  lähenevä  nainen,  joka  „ Rakkautta''  nimisessä  novellissa 
kertoo  kihloistaan  ja  on  mukautunut  nimittämään  kaikenlaisia  käytän- 
nöllisiä sopimuksia  rakkauden  nimellä,  jotta  ei  kumminkaan  ihanteelli- 
suuden harsoa  täydellisesti  kaipaisi  —  se  on  kerrassaan  erinomainen. 
Mikä  luonteva  logiikka,  mikä  terve  järki  ja  sujuva  johdonmukaisuus  kai- 
kessa tässä  proosallisuudessa  —  ja  kumminkin  tuo  pikkuinen  romantilli- 
nen  pisara,  joka  panee  katkeruuden  hetkeksi  välähtämään!  „Kun  on  ne 
vuodet  jolloin  mentävä  olisi,  ajattelee.  Mutta  kun  ei,  niin  ei.  Se  on 
juuri  se,  että  kun  ei,  niin  ei.  Ja  miehiä  on  sitten  monta  .  .  .  Eihän 
sekään  olisi  ihmistä  kummempi  ollut .  .  .  Mutta  annas,  kun  se  kangas- 
taa ja.  mieleen  kaihin  jättää*'.  Ja  sulhanen,  joka  tahtoisi  „vähä  niinkuin 
rakastella''  jo  edeltäpäin,  ollaksensa  varma,  ja  koettaa  kädellä  selkää,  teh- 
den huomautuksen,  että  rakastettu  esine  on  Uhonnut,  ja  lupautuu  ante- 
liaaksi, »sillä  on  hän  sen  verran  elämässä  nähnyt,  että  minkä  tavaran 
helpommalla  saa,  on  se  sitä  huonompaa!"  Kaksi  erinomaista  luonteen- 
kuvausta, ei  sen  kautta,  että  se,  mitä  nämä  henkilöt  ajattelevat,  olisi  jo- 
tain uutta  tahi  erityisen  merkillistä,  mutta  ajatusten  harvinaisen  täsmälli- 

sessä,  luonnonmukaisessa  ja  sattuvalla  ^paikallisvärityksellä'*  varustetussa 
ilmaisussa.  —  Psykoloogisesti  on  tämä  kuvaus  paljoa  arvokkaampi  kuin 
esim.  tavallaan  hyvinkin  sukkelasti  kerrottu  juttu  „Josefinasta",  sillä  siinä 
on  tekijä,  kuten  usein  muulloinkin,  taipunut  yksipuoliseen  maalaukseen 
ja  esittänyt  henkilön,  joka  näyttää  olevan  vailla  kaikkia  inhimillisiä  tun- 
teita elääkseen  ainoastaan  vaistojen  johtamana  ja  jonkun  viekkaan  käy- 
töllisyyden  ylläpitämänä.  Mutta  sellainen  tyyppi  on  läpikuultavassa  raa- 
kuudessaan kovin  vähän  intressantti.  —  Tekgän  erinomainen  ivallinen 
kyky  astuu  «Matami  Röhelin"  nimisessä  novellissa^  —  taikka  pikemmin 
kohtauksessa,  siltä  suurin  osa  näitä  kappaleita  on  vain  yksityisiä  koh- 
tauksia vuoropuheiluineen  —  vielä  askeleen  eteenpäin  ja  muuttuu  veri- 
seksi kuvaukseksi  siitä,  miten  kauan  harjoitettu  rikos  muodostuu  elämän- 
tehtäväksi ja  yhtä  luonnolliseksi  elinkeinoksi  kuin  mikä  muu  tahansa. 
Tässä  olisi  tarvittu  toisen  henkilön,  tyttö-äidin,  hiukan  täsmällisempää 
alleviivausta  antaakseen  kuvaukselle  sen  traagiliisen  vivahduksen,  jonka 
puutteessa  se  esiintyy  ehkä  liian  kyyniilisenä  ja  jota  aihe  olisi  vaatinut; 
muuten  on  pätkä  kokoonpantu  ihmeteltävällä,  kylmäverisellä  taiteella.  — 
Näiden  viimeksi  mainittujen  kyhäelmien  johdosta  herää  helposti  eräs  ky- 
symys: tahtooko  tekijä,  verhotessaan  tällaisia  moraalisesti  puutteellisia 
henkilöitä  mitä  herttaisimman  naii  visuuden  vaippaan,  sillä  viitata  johonkin 
puutteelliseen  taikka  kehittymättömään  puoleen  koko  suomalaisessa  luon- 
teessa? Kuvauksen  erinomainen  uskottavaisuus  tekee  tämän  luultavaksi. 
Jos  niin  on  ja  jos  tekijä  on  oikeassa,  saa  kuvaus  vielä  voimakkaamman 
alkuperäisyyden  piirteen,  joka  todellakaan  ei  ole  omiansa  hiveltelemään 
suomalaisten  itserakkautta,  mutta  sitä  enemmän  todistamaan  tekijän  tarkka- 
näköisyyttä  ja  pelottomuutta. 

Mieleeni  johtuu  eräs  ranskalaisen  Tristan  Bernardin  kirjoittama 
kirja,  missä  on  kysymys  pelkistä  rikoksellisista  tyypeistä,,  jotka  varastavat 
ja  murhaavat  samalla  huolimattomalla  luontevuudella,  kuin  millä  he  toi- 
mittavat yksinkertaisimpia  jokapäiväisiä  askareita.  Mutta  he  eivät  ollen- 
kaan ole  naiiveja  samassa  merkityksessä  kuin  tuollainen  matami  Röhelin. 
He  ovat  joko  piintyneitä  rikoksentekijöitä  taikka  —  ja  suurimmaksi  osaksi 
—  aivan  alkuperäisiä  luontokappaleita,  joita  ainoastaan  ihmisen  muoto 
eroittaa  villeistä  pedoista.  He  eivät  aprikoimalla  pääse  puolustamaan 
tekojansa  niinkuin  suomalaisen  kirjailijan  henkilöt.  Mutta  kaikissa  ta- 
pauksissa tuntuu  siltä,  kuin  olisi  tälläkin  jonkinmoinen  taipumus  esittä- 
mään ihmisiä  tuollaisessa  alkuperäisessä  luonnontilassa.  Juuri  hänen 
käsityksensä  rakkaudesta  viittaa  välistä  sinnepäin.  Sillä  missä  hän  vain 
voimakkaampia  rakkaudentunteita  kuvaa,  kohdistuvat  ne  hillitsemättömään 
aistillisuuteen. 

Kun  tuo  vieno  haaveilija,  joka  kirjoittaa  ^Päiväkirjansa**  (viimeinen 
kertomus),    uneksii    kadotettua    ihannettaan,   kuvailee  hän  heidän  yhteyt- 

tänsä  vertauskuvilla,  joissa  sanat  ;, mullan  ja  veren  tuoksu^,  »eläimea  hen- 
gitys", »metsän  peto**  j.  n.  e.  käytetään  tekemään  näitten  tunteiden  huip- 
pua havainnolliseksi.  Ja  vaimo  —  hän  on  nainut  vaimo  —  selittää  niin 
suurella  painolla,  että  sitä  on  täytynyt  osoittaa  kursiivikirjaimilla,  kuinka 
hänen  elämänkaipuunsa  ei  ole  hänen,  mutta  tulevien  sukujen  hänessä! 
Voihan  tämä  olla  kylläkin  ^tervettä^  aistillisuutta,  mutta  myönnettävä  on, 
että  se  sangen  epäilyttävällä  tavalla  lähenee  aistillista  hysteriaa.  —  Entäs 
tuo  toinen  myöskin  nainut  ja  onneton  vaimo  »Kirjeitä'^  nimisessä  ryh- 
mässä, joka  ei  tyydy  unelmiin,  vaan  todellisuudesta  hakee  korvausta  sille, 
mikä  häneltä  avioliitossaan  puuttuu!  Hänen  rakkautensa  ja  hänen  kai- 
honsa ilmestyvät  yksinomaan  läähättävänä  aistillisena  janona;  se  ikävä 
situatsioni,  johon  hän  joutuu,  voitetaan  tavalla,  jonka  kertomisessa  ei 
ilmesty  viittaustakaan  siihen,  että  se  olisi  hänelle  vähimmässäkään  mää- 
rässä vastenmielistä.  Jos  on  tarkoitettu,  että  hänen  kohtalonsa  on  saa- 
nut kaikki  tällaiset  arvelut  vaikenemaan,  niin  olisi  ollut  syytä  muuta- 
milla piirteillä  alleviivata  se  puoli.  Mutta  sitä  tekijä  luultavasti  e!  ole 
tarkoittanut.  Se  on  se  „ mullan  ja  veren  tuoksu^,  se  »eläimen''  ja  »met- 
sän pedon^  rakkauden  ihanne,  joka  hänelle  tässäkin  haahmoittaa.  Ja 
kyseessä  oleva  nainen  on  kumminkin  suuri  aste  korkeampana  kuin  alku- 
peräinen, maan  savesta  luotu  ihmiskuva:  hän  tietää,  että  rakkaus  sellai- 
senaan kaipaa  viehätystä,  jollei  sitä  sopivilla  keinoilla  virkistetä,  ja  hän 
kirjoittaa  rakastajalleen,  autuaana  kohta  tapahtuvan  yhtymisen  toivosta, 
ettei  tämä  suinkaan  unohtaisi  »väkevän^  hankkimista!  Välttääkseen  tois- 
tamista tekijä  ei  sitten  ole  kertonut  siitä  konjakki- viftistä,  joka  luultavasti 
tapahtui  korkeimman  onnen  hetkellä,  mutta  me  tunnemme  sen  jo  riittä- 
västi » Hermanista **.  Sen  sijaan  hän  on  luetellut  muita  yksityiskohtia 
huonekalu-  ja  vaatetuslajissa,  jotka  näyttävät,  kuinka  suurella  tarkkuu- 
della —  ja  mielihyvällä  —  tämän  nuoren  kirjailija-neitosen  fantasia  sen- 
tapaisilla aloilla  liikkuu. 

Vienompia  säveleitä  koskettelevat  hänen  sormensa  »Loviisa  öhmann^ 
nimisessä,  hienossa,  runollisessa  sekä  taaskin  psykoloogisesti  erittäin  sattu- 
vassa kuvassa.  Myös  »Eriikan''  haaveilut  tuntuvat  värähtävää  elämää 
täysiltä.  Miellyttävän  hienosti  on  ensimäinen  »Päiväkirja*^ -kohtaus  ku- 
vattu. Räikeän  traagillisesti  taas  nainen,  joka  pyytää  »Unta!**  Tämä 
kirjailija  hallitsee  todellakin  monta  puolta  naisen  elämää  ja  yleensä  elä- 
män  vaihtelevia  puolia.     Hän  vain  ei  täydellisesti  hallitse  omaa  aistiaan. 

Hänen  kirjoitustapansa  liikkuu  niissä  maileissa,  joita  sekä  Ranskassa 
että  Saksassa  on  viimeisinä  aikoina  ruvettu  jonakin  uutena  keinona  käyttä- 
mään —  tuokio  valokuvaan  ovat  ne  verrattavia  ja  sangen  voimakkaita  tulok- 
sia niillä  saavutetaan,  jos  vain  on  kyky  niitä  käyttää.  Ja  neiti  H — J:lta 
tämä  kyky  ei  suinkaan  puutu.  Hänen  tyylillään  on  se  suuri  merkitys, 
että    se    opettaa   suomalaisia   kertojia  hillitsemään  sanatulviaan  ja  koetta- 

maan  itse  havannoissaankin  pyrkiä  suurempaan  täsmällisyyteen.  Tuleeko 
hänen  tuotantonsa  muuten  saavuttamaan  suurempaa  merkitystä,  se  riippuu 
siitä  tavasta,  jolla  hän  edelleen  on  tavattomia  lahjojaan  käyttävä. 

"VV.  s. 


Helmi   SbtAlA,    Vanhan   kartanon   tarina,     Helsingissä  1907.    Otava.    226  siv. 
Hinta  3:  — . 

Luonnollisin  lähtökohta  tätä  kirjaa  arvosteltaessa  on  epäilemättä  sen 
vertaaminen  tekijän  ennen  julkaisemiin  novelleihin.  Se  on  myöskin  hänelle 
edullisin.  Sillä  empimättä  voi  myöntää,  eitä  tässä  on  edistystä:  enemmän 
elämää,  ehjempi  kertomakyky,  syvempi  sävel,  vähemmän  puhtaasti  „ kir- 
jallista* kuin  ennen.  Objektiivinen  kuvaus  näkyy  olevan  se  taidelaji, 
johon  tekijän  taipumus  pääasiallisesti  kallistuu.  Omien  tunteiden  ja  elä- 
mänkokemusten, omien  mietteiden  ja  sisällisten  ristiriitojen  esittäminen  on 
hänelle  vierasta,  vieläpä  siihen  määrin,  että  me  tuskin  hänen  kertomuk- 
sissaan tapaamme  yhtäkään  henkilöä,  joka  esiintyisi  voimakkaana,  teki- 
jän personallisuuden  leimaamana  tyyppinä.  Hän  tyytyy  ihmisten  sekä 
suhteiden  esittämiseen,  joita  hän  elämän  polulla  on  nähnyt  liikkuvan  ja 
kehittyvän,  ja  kertoo  heistä  havaintonsa.  Missä  määrin  tällaiset  havain- 
not ovat  omiansa  vaikuttamaan  lukijaan  todellisina  elämänkuvina,  kiinnit- 
tämään hänen  mieltänsä  ja  herättämään  hänen  ajatuksiaan,  se  riippuu 
tietysti  monesta  asianhaarasta:  havaintojen  tarkkuudesta,  tunteiden  vas- 
taanottamiskyvystä,  sisällisen  taiteellisen  työn  syvyydestä,  esitystavan 
taitavuudesta  —  sanalla  sanoen,  tekijän  kaikenpuolisesta  taiteellisesta  ky- 
vystä. Näistä  ominaisuuksista  on  rouva  Setälällä  joku  määrä  jokaista; 
häneltä  ei  puutu  havaintokyky  eikä  tunteellisuus  eikä  johdonmukainen 
mielikuvitus  eikä  muodollinen  taito;  ja  sen  kautta  saavat  hänen  kirjansa 
jonkinmoisen  miellyttävän  ja  mukiinmenevän  leiman.  Mutta  yhtä  vähän 
kuin  niissä  tapaa  suurempia  syntejä  todennäköisyyttä  ja  taidetta  vastaan, 
yhtä  vähän  niissä  myöskin  ilmenee  sellaisia  ominaisuuksia,  jotka  erityi- 
sesti pistäisivät  silmään:  ei  mikään  yllämainituista  puolista  suuresti  kohoa 
toisten  yläpuolelle,  ja  vaikea  olisi  sanoa,  mistä  tämän  kirjailijan  erinäi- 
syys  oikeastaan  olisi  haettava.  Mutta  on  hänellä  toki  yksi  tunnusmerkki, 
joka  on  hänen  omansa:  hieno,  hillitty,  naisellisen  pehmeä  ja  sivisty- 
nyt puhelaji,  joka  ei  koskaan  jää  miellyttävää  vaikutusta  vaille.  Siinä 
on  —  jos  niin  voi  sanoa  —  hänen  tähänastinen  merkityksensä,  ja  siinä 
myöskin  hänen  kirjailijamuotonsa  karakteriseeraava  piirre:  hänessä  vaikut- 
taa enemmän  kehittyneen  kynäniekan  taito,  suopea  myötätuntoisuus  koko 
maailmaa  kohtaan  ja  hyvin  kasvatetun  ihmisen  käsitys  kuin  syvemmälle 

ulottuva  ihmistuntijan  katse  taikka  runollinen  voima  taikka  omintakeinen 
ja  voimakas  temperamentti. 

Kun  nyt  tuntuu  siitä,  niinkuin  olisi  tekijä  uudessa  kirjasessaan 
kuvannut  suhteita  ja  oloja,  joita  hän  on  nähnyt  lähemmältä  kuin  ehkä 
ennen  kuvaamiaan,  niin  on  kai  luvallista  asettaa  se  jonkinmoiseksi  mitta- 
puuksi hänen  kirjailijakyvylleen.  Se  onkin,  suuremmassa  määrin  kuin 
entiset  harjoitelmat,  todisteena  siitä,  mitä  tässä  olen  sanonut  tekijän  ylei- 
sestä luonteesta,  sillä  se  osoittaa  hänen  parempia  ja  heikompia  puoliaan 
selvemmässä  valossa  kuin  ne.  Miellyttävä,  usein  tuntuvasti  vaikuttava, 
hienosti  kerrottu  ntarina**,  mutta  josta  kumminkin  puuttuu  sellaiset  omi- 
naisuudet, jotka  saattaisivat  kohtaloita  värähtämään  mielessämme  kauan 
sen  jälkeen  kuin  olemme  niistä  lukeneet  ja  ihmisiä  puheissansa,  liikkeis- 
sänsä, sanoissansa,  tunteissaan  kuvastumaan  selväpiirteisinä  ja  elävinä 
silmiemme  edessä. 

Tekijä  on  ehkä  ottanut  kuvatakseen  liian  suurta  aihetta  liian  pie- 
nessä kehyksessä.  Itse  »vanhan  kartanon  tarina**  jää  varjoon.  £i  sen- 
tähden,  ettei  sille  olisi  omistettu  tarpeeksi  sanoja  ja  sivuja.  Mutta  saa- 
daksensa  elämää  kaikkiin  noihin  eri  henkilöihin  olisi  tarvittu  hyvin 
monipuolisesti  ja  tarkasti  harkittua  psykoloogista  täsmällisyyttä,  ja  voidak- 
seen luoda  herraskartanon  ja  sen  asukkaiden  töitten  ja  toimien  yli 
oikeata  mielialaa,  olisi  tarvittu  leveämpää  sivellintä  ja  enemmän  runoutta. 
Mihin  viehättäviin  kuvauksiin  tämä  kaikki  olisikaan  voinut  antaa  aihetta 
—  kuinka  kiitollista  olisikaan  kuvata  tuollaisen  vanhan  suomalaisen  her- 
raskartanon sielua,  sen  luonnon  ihanuutta,  sen  muistoja,  tuota  menneen 
ajan  henkeä,  joka  ikäänkuin  paikan  pyhimyksenä  siellä  näkymättömänä 
liikkuu,  vaatien  ja  saaden  kunnioitusta  —  kuinka  houkuttelevaa  esittää 
jokaisen  uuden  sukupolven  eri  taipumuksia  ja  katsantoja!  Me  muistamme 
sellaisia  kuvauksia  Jonas  Lien  ja  Herman  Bangin  ja  monien  muitten 
kirjoista.  „ Vanhan  kartanon  tarinan^  kertojan  voimat  eivät  siihen  ole 
riittäneet,  mutta  ei  häntä  siitä  liioin  kannata  moittia,  sillä  se  on  vaikeata. 
Hän  olisi  ehkä  tehnyt  paremmin  rajoittaessaan  henkilönsä  pienempään 
määrään  ja  keskittyen  muutamiin  erityisiin  kohtauksiin.  Nyt  kaikki 
vaikuttaa  hiukan  pintapuoliselta.  Tekijä  on  nähtävästi  oivaltanut  mitä 
tässä  suhteessa  vaadittiin  ja  koettanut  sitä  täyttää.  Hän  on  koonnut 
kaikki  perheen  jäsenet  vanhojen  kultahäihin,  mutta  ei  tästä  kiitollisesta 
aiheesta  sen  enempää  tehnyt.  Hän  on  tavoittanut  liikettä  ja  kesäelämän 
tunnelmaa  nuoren  väen  huvituksissa;  mutta  jos  tällaisia  kohtauksia 
kaikkine  laverruksineen  toistaa  ja  niitä  vähänkään  venyttää,  niinkuin 
tässä  joskus  on  tapahtunut,  niin  ne  muuttuvat  vaarallisiksi  kuolleiksi 
kohdiksi  kertomuksessa. 

Kiitettävästi    yritettyyn    mutta    sekä    eepillisessä    että    lyyrillisessä 

suhteessa  liian  paljoa  vaativaan  vanhan  kartanon  kuvaukseen  liittyy  toinen 
»tarina^,  jolle  voisi  antaa  nimen  „£mintimä  ja  lapsipuoli".  Se  kuuluu 
ensimaiseen  sen  kautta,  että  se  kuvaa  vieraan  tulokkaan  tunkeutumista 
vanhan  kartanon  suljettuun  perhepiiriin  ja  hänen  vastaanottoaan  siellä. 
Siitä  aiheutuneita  mielialoja,  sekä  tulokkaassa  että  vastaanottajissa  että 
varsinkin  miehessä,  joka  on  uuden  vaimonsa  kotikartanoon  tuonut,  mutta 
itse  yhäti  hänet  unhoittaa  vaipuakseen  oman  sukunsa  yhteyteen  —  niitä 
on  tekijä  usein  sattuvasti  kuvannut.  Mutta  tämä  perhesuhde  muodostaa 
myöskin  itsenäisen  kuvauksen,  jossa  vaimon  sisällinen  ristiriita  ja  hänen 
asemansa  etenkin  miehen  tyttäreen  on  pääasiana.  Nämät  kaksi  tarinaa 
olisivat  ehkä  paremmin  sulaneet  yhteen,  jos  tekijä  olisi  antanut  vanhalle 
kartanolle  alusta  pitäen  ensimäisen  sijan  itse  kompositsionissa,  niin  että 
se  olisi  leveään  helmaansa  sulkenut  kaikki.  Nyt  hajaantuu  huomio  hiu- 
kan, kun  alussa  pääpaino  pannaan  £van  henkilöön.  Mutta  muuten  on 
juuri  tämä  suhde  kirjan  kiinnittävin  osa.  Sen  kuvaamisessa  on  tekijän 
onnistunut  käyttää  hyväkseen  kaikki  parhaat  ominaisuutensa,  ja  itse  vaimon 
olennossa  on  hän  luonut  tyypin,  joka  painuu  muistiin,  ollen  elävämpi 
ja  todellisempi  kuin  mikään  muu  hänen  ennen  taikka  nyt  kuvaamansa 
yksilö.  Muutamissa  kohden  on  myöskin  situatsionikuvaus  koko  hyvä. 
Niin  esim.  vastaanotto  kartanossa,  kun  Eva  ensi  kerran  sinne  saapuu, 
nuorten  kosinta,  Siirin  tunnustus  isälleen  (s.  190),  kuolintapaus  ja  seitse- 
mästoista luku,  missä  on  vähän  tuota  laajaa  henkäystä,  tuota  muis- 
tojen ja  traditsionien  tunnelmaa,  jota  muuten  kaipaa* 

Vuoropuhelu  on  tekijän  vaikein  koetuskivi.  Siinä  suhteessa  huomaa 
jo  ensimäisessä  kohtauksessa  joskus  repliikkejä,  joilla  ei  ole  mitään  todel- 
lista merkitystä.  Välistä  kun  odottaa  ratkaisevaa  puhetta,  ei  saa  kuulla 
muuta  kuin  onttoja  sanoja.  Kuolleita  paikkoja  ja  hätävarakeinpja  ei 
aivan  puutu.  Siirin  kirja  on  ehkä  liian  helppo  ja  mukava  keino  köyt- 
tääkseen  yhteen  menneisyyden  ja  uuden  jakson,  ja  merkillisesti  vähän  se 
suuri  katastrofi  on  tyttöön  vaikuttanut,  kun  hän  vain  puhuu  siitä,  että 
äidillä  kartanosta  on  »toisenlaiset  muistot"  kuin  muilla.  Loppu  tuntuu 
jokseenkin  sovinnaiselta  ja  sentimentaaliselta.  Pitikö  Eva  rukan  välttä- 
mättömästi  kuoleman  sentähden,  että  tekijä  pani  pisteen? 

'VV',  s. 

Emil   Lassinen,  Joel  Sormemuo,    Kertomus   nykyajalta.     Hämeenlinna  1907. 
Arvi  A.  Karisto.     143  siv.    8:0.     Hinta  2:  — . 

Joel  Sormensuo  on  ruma  ja  kesakkoinen  torpanpoika,  Josta  tulee 
soslalistiagitaattori.  Muuan  niittyrlita,  Joka  päättyy  onnistumattomaair 
lakkoon  ja  torpanväen  häätöön,  pääkaupunkiin  siirtyminen,  eräs  onneton 
erehdys,  joka  paiskaa  syyttömän  Joelin  poliisimiesten  käsiin  —  kaikki 
tämä  on  omiansa  kehittämään  hänen  sosiaalista  tietoisuuttaan  ja  kapina- 
henkeään.  Työväenpuhujana  liikkuu  hän  maaseudulla,  puhuu  oman  kat- 
keruutensa kyllyydestä,  kylvää  vihaa  Ja  vainoa,  herjaa  pappeja  ja  uskon- 
toa. Suuri  Sukuniemen  lakkohanke  menee  kuitenkin  myttyyn,  Ja  Joel 
Joutuu  kuritushuoneeseen,  mutta  se  ei  häntä  masenna  Ja  puolyelaistensa 
silmissä  on  hän  kohonnut  ja  kirkastunut.  Miten  onkaan,  sattuu  hän  kuu- 
lemaan erästä  maallikkosaarnaajaa  ja  nyt  tapahtuu  odottamaton  ihme,  Joe- 
lin kääntymys  ja  katumus.  „  Muutamat  vuorisaarnan  lauseet  ovat  hänet 
voittaneet,  ovat  hänen  nuoren  Ja  väkevän  Jumalansa  kukistaneet  Ja  tehneet 
siitä  luurangon,  mätänevän  ja  haisevan  luurangon'^.  Ja  „se  taivas,  jonka 
palmut  vielä  eilen  hohtivat  komeassa  valossa,  painui  johonkin  usvaiseen, 
lätäkköiseen  Ja  likaiseen,  josta  se  oli  kotoisinkin.* 

Hän  heittää  „kiroJublat''  ja  palaa  kotiseudulleen  alkamaan  uutta 
elämää. 

Niinkö  vain!  Minkälainen  on  ollut  Joelin  heräämys,  kun  se  noin 
helposti  on  poispyyhkäisty?  Tämä  mielivaltaisuus  Ja  psykolooginen  heik- 
kous perustelussa  on  kirjan  suuri  kompastus.  Toinen  on  tuon  tuosta 
esiintyvä  räikeä  todellisuustajun  puute.  »Sormensuossa  olen  syntynyt, 
sen  loukoissa  olen  oravana  juossut,  hevona  hirnunut,  käkenä  kukkunut, 
Sormensuon  matalaan  tupaan  aion  tuoda  sinut  askartelijaksi*',  sanoo  Joel. 
Koska  olette  jonkun  torpanpojan  suusta  kuullut  semmoista  kukkaiskieltä? 
Tahi  pitäessään  lakkopuhetta  kotitorpalla:  „Pihan  polku  ja  pellon  pien- 
nar kertoo  nopsan  Jalan  polennasta,  vainiot  rupattavat  aamuvirkusta  vil- 
jelijästä, pieni  Ja  pimentoinen  tupa  laulaa  hämärän  uinuttavaa  säveltä 
väsyneen  raatajan  korvaan*^  j.  n.  e. 

Myönnän,  että  kirjassa  on  joku  onnistuneempikin  kohta.  Jossa  teki- 
jän, miten  sanoisin,  »rikasteleva''  kieli  paremmin  luontuu  kuvattavaan 
todellisuuteen,  Ja  että  kertomus  edistyy  sangen  reippaasti  omia  latujaan. 
Myöskin  tuntee,  että  tekijä  sosiaaliseen  yhteentörmäykseen  nähden  yrittää 
puolueettomasti  valaista  asemaa.  Yleensä  tuntee  hyvän  tahdon,  ainoas- 
taan taito  puuttuu. 

Kustantaja  ansaitsee  moitteet  ikävästä  kirjasinlajista,  joka  sitäpaitsi 
on  omiansa  turmelemaan  lukijan  silmät. 

Y.  K. 

VÄINÖ  Kataja,   Tuskaa.    Kuvaus  raukoilta  rajoilta.  Hämeenlinnassa  1907.   Arvi 
A.  Karisto.    88  siv.  8:0.     Hinta  i:  25. 

Komea  forstmestari  Valter  Ulfsköld  —  komea  nimikin!  —  rakastuu 
kauniiseen  lappalaistyttöön  Eilaan,  rakastuu  oikein  ihanteellisesti  ja  kuten 
tekijä  ja  kuten  asianomaiset  toisilleen  vakuuttavat,  puhtaasti,  puhtaasti  .  .  . 
Eila  on  ihana,  salaperäinen  olento»  hän  kutsuu  „ Kiveliön  kävijää **  isäk- 
seen,  mutta  huhutaan  että  hän  on  varastettu  lap'5i.  Miten  onkaan,  syntyy 
Eilalle  poika  ja  vanha  Kiveliön  kävijä,  joka  koko  ajan  on  epäluuloisesti 
katsellut  nuoren  herran  hommia,  päättää  kostaa  ja  heittää  kerran  tunturi- 
taipalella  suopungin  forstmestarin  kaulaan,  kiskaisee  pulkasta  hankeen. 
Valter  Ulfsköld  kylmästä  eksyy  erämaahan,  tuodaan  puolikuolleena  Eilan 
luo,  mutta  ei  virkoa  enää  eloon.  Kun  hänellä  kuitenkin  on  ollut  „ vaka- 
vat tarkoitukset',  vihkii  pappi  hänet  Eilaan  ennen  kuolemaa.  Ja  viime 
hetkellä  huomataan,  että  Eila  onkin  jonkun  pastori  Häkansenin  tytär 
Norjan  puolelta.     Ei  edes  mesalianssial 

Mainitsematta  että  ukko  Ulfsköld  tietysti  on  kironnut  poikansa 
kuultuaan  tämän  taipumuksista. 

Vanha  seikkailu,  uudet  kulissit.  Lemmenkuvaus  on  tuota  tavallista 
äitelää.  Kieli  ei  ole  virheetöntä;  ahomaisuudet  ja  oudot  murresanat  tuskin 
parantavat  sen  asiaa. 

Kustantaja  taas  on  kirjojensa  moniin  onnistumattomiin  kansilehtiin 
lisännyt  vielä  yhden. 

Y.  K. 


■  .-:^ 


Anatole  France,  Crainquehille  ynnä  muita  kertomuksia.  Suomentanut  O. 
Manninen.  Porvoo  1907.  Werner  Söderström  osakeyhtiö.  132  siv.  12:0. 
Hinta  i:  50. 

Anatole  France,  johon  nyt  ensi  kerran  saamme  tutustua  suomen- 
kielisessä muodossa,  on  näppärimpiä  juttelijoita  Ranskan  nykyisessä  kir- 
jallisuudessa. Näyttää  kuin  olisi  kaikki  luomisvoima  hänessä  tiivistynyt 
älyn  terävyyteen  ja  selvyyteen.  Hänessä  on  tuo  ranskalaisten  kadehdit- 
tava kyky  lausua  ajatuksensa  hyvin  ja  henkevästi  huippuunsa  kehittynyt. 
Hän  saattaa  tuntua  meistä  yksiväriseltä  ja  voimattomalta,  jos  odotamme 
kirjallisuudelta  verevää  eloa.  Mutta  kultiveeratun  älyn  säteilyä  emme 
silti  voi  häneltä  kieltää.  Hän  on  aikoinaan  ollut  puhtaan  ^taide-taidetta- 
varten"  teorian  kannattaja.  Niissä  novelleissa,  jotka  ovat  tähän  kokoel- 
maan suomennetut,  hän  kuitenkin  esiintyy  tuntuvasti  tendenssikirjailijana 
—  tendenssi  käsitettynä  silloin  hienoimmassa  merkityksessään,  vapautta- 
vina ajatuksen  salamoina. 

Varsinkin  näkyvät  yhteiskunnalliset  tuomioistuimet  ja  oikeus-  ja 
moraalikäsitteet  olevan  hänen  ivansa  maalitauluina.  Kokoelman  pisin  ja  ha- 
vainnollisin kec^omus  ^Crainquebille''  kuvaa,  miten  turmiollisesti  oikeus  saat- 
taa vaikuttaa  yksinkertaiseen  sieluun.  Crainquebille  on  mitä  sävyisin  ja 
rauhallisin  vihannesten  kaupustelija  Parisissa.  Mutta  hän  joutuu  syyttö- 
mästi poliisin  käsiin,  tutkitaan  ja  tuomitaan  pariksi  viikoksi  vankeuteen. 
Tämä  tuomio  painaa  häneen  häpeän  leiman.  Entiset  kauppatuttavat  alka- 
vat häntä  vieroa.  Hän  joutuu  vähitellen  täydellisesti  rappiolle.  Ja  sen 
on  aikaansaanut  hänessä  yhteiskunnan  oikeuskäsite!  Tuomarin  virka  ja 
sen  käyttely  on  ivan  esineenä  myös  kertomuksissa  «Vanhurskaat  tuomarit" 
ja  „Herra  Thomas".  Kokoelman  henkevin  palanen  on  „Putois*,  satiiri- 
nen kuvaus  siitä,  miten  legendat  syntyvät,  kasvavat  ja  vaikuttavat  vielä 
nykyajan  valistuneessa  ja  järkevässä  yhteiskunnassa.  Heikompi  on  kuvaus 
„Riquet^  nimisestä  koirasta.  „Riquetin  ajatusten"  joukossa  on  sentään 
joku  pikkuhauskuus. 

Omituista  tekijän  filosofiselle  personallisuudelle  on,  että  hän  kehittää 
ivansa  ajatuksen  polkuja  myöten  aina  metafysiikan  korkeimmille  huipuille 
ja  antaa  lukijan  kurkistaa  jyrkänteen  reunalta  syvimpään  absurditeetin 
kuiluun.  Se  on  intelligenssin  hienoimpia  nautintoja.  Ja  hän  saa  lukijan 
tuntemaan  samaa  viileätä  järjen  riemua.  Mutta  ei  tunteen.  Sillä  tuossa 
tyynessä  personallisuudessa,  joka  hienoin  sormin  selvittelee  inhimillisen 
järjen  ja  yhteiskunnallisten  käsitteiden  sotkuisimmatkin  vyyhdet,  ei  tunnu 
lämpöä  eikä  laajenemista.  Juttelijan  ääni  ei  kertaakaan  nouse  eikä  värähdä. 
Se  kulkee  tyynenä  ja  tasaisena.  Ainoastaan  tuosta  kevyestä  hymystä, 
joka  alinomaan  leikkii  kirjailijan  huulilla,  saattaa  päätellä,  että  kaikki 
sympatia  sekä  antipatia,  ilo  sekä  suru,  on  muuttunut  hänessä  jonkunlai- 
seksi resigneeratuksi  tasapainoksi  ja  selkeäksi  kaikenymmärtämiseksi,  jolle 
tuomitseminen  on  yhtä  mahdoton  kuin  ihastuskin. 

Suomennos,  O.  Mannisen  suorittama,  on  hyvä. 

V.  T. 


Sbrgb  Stepniak,  Mhthsti.     Rotnaani.    Suomentanut  K — a.    Oulu  1906,    Arvi 
A.  Kariston  kustannuksella.    442  siv.  8:0.     Hinta  3:  75. 

Venäjän  omituiset  valtiolliset  olot  ovat  synnyttäneet  omituisia  kir- 
jallisuuslajeja.  Eräs  niitä  on  se,  minkä  muodostavat  ulkomailla  eläneit- 
ten  maanpakolaisten  muistelmat,  poliitiset  ja  kaunokirjalliset  tuotteet. 
Eikä  se  ole  niinkään  pieni.  Se  lukee  näet  piiriinsä  koko  joukon  nimiä, 
joista  kuuluisin  oli  Aleksander  Herzenin.  Näihin  miehiin  kuului  myös  il- 
moitettavana olevan  romaanin  tekijä  Sbrgbi  Stepniak  (oikealta  nimeltään 
Sergei  MihailowiS  Krawsinski,  1852 — 1895),  ruhtinas  Krapotkinin  hyväys- 

tävä.  Hän  otti  innokkaasti  osaa  Venäjän  vallankumousliikkeeseen  1870- 
luvulla,  eleli  pitkät  ajat  maanpaossa  Sveitsissä  ja  Englannissa  ja  kuoli 
erääasä  rautatieonnettomuudessa. 

^Nihilisti"  ilmestyi  ensin  englannin  kielellä,  mutta  käännettiin  sit~ 
ten  venäjäksi  ja  skandinavisiin  kieliin.  Se  on  kuvaus  nihilisti  Andrei 
Kojukhovin  elämänvaiheista.  Lukija  on  niissä  huomaavinaan  melkoisia 
analogioja  kirjailijan  oman  elämänkulun  kanssa.  Andrei,  joka  on  oliut 
Siperiassa  ja  viettänyt  jonkun  vuoden  maanpakolaisena  Sveitsissä,  palaa 
takaisin  Venäjälle  jatkaakseen  vallankumouksellista  toimintaansa.  Hän 
yrittää  vapauttaa  eräitä  ystäviään  vankilasta,  mutta  epäonnistuu.  Kaikista 
hänen  ponnistuksistaan  huolimatta  tuomitaan  heidät  kuolemaan  ja  viedään 
mestauslavalle.  Silloin  kypsyy  hänessä  suuri  kostoajatus.  Hän  päättää 
surmata  itse  tsaarin.  Kerran  kävelyretkellä  hän  ampuukin  tsaaria  kohti 
useita  laukauksia  -•  mutta  osumatta  — ,  joutuu  heti  kiinni  ja  mestataan. 

—  Semmoinen  on  tämän  poliiiisen  romaanin  synkkä  juoni,  johon  liittyy 
pienenä  valonsäteenä  Andrein  rakkaus  nihilistitoveriin  Tanjaan. 

Kirja  lienee  kutakuinkin  asiallinen  todistuskappale  vallankumouk- 
sellisten elämästä  Venäjällä  noin  1870-luvulla.  Ja  semmoisena  sillä  saat- 
taa olla  jonkunmoinen  historiallinen  merkitys.  Mutta  taidetuotteena  on 
se  aivan  arvoton,  vaikka  Krapotkin  —  ymmärrettävästä  rakkaudesta 
ystäväänsä  kohtaan  —  väittää  sen  osoittavan  ^huomattavaa  kirjallista 
kykyä**.  Tekijä  ei  ole  jaksanut  saada  henkilökuviinsa  täyttä  uskotta- 
vuutta ja  sielua*  Hän  ei  ole  osannut  syvemmin  pohjustella  heidän  te- 
kojaan ja  elämänkatsomustaan,  vaan  kaikki  liikkuu  pinnalla,  ulkonaisissa 
muodoissa.  Varsinkin  tekee  Andrein  ja  Tanjan  suhde  lukijaan  paikoin 
väkinäisen  ja  rakennetun  vaikutuksen.  Ja  itse  esitystapa  on  niin  kyl- 
mää ja  mehutonta,  että  vaatii  ponnistusta  lukea  kirja  loppuun.  Tekijään 
itseensä  tuntuvat  täydelleen  sopivan  ne  sanat,  jotka  hän  (siv.  22)  lausuu 
kirjansa  päähenkilöstä:  „luonto  ei  ollut  varustanut  häntä  kirjallisella  ky- 
vyllä. Hänen  sielunsa  oli  täynnä  palavaa  innostusta  .  .  .  Mutta  kana- 
vat niiden  ilmaisukeinoihin  olivat  tukossa,  ja  kun  hän  koetti  kirjoittaa 
niistä  asioista,  jotka  voimakkaimpina  hänen  sielussaan  liikkuivat,  tuli 
siitä  ytimetöntä,  tavallista.  Hänen  avustuksensa  sanomalehtiin  olivat 
harvoin  muuta  kuin  keskinkertaista  palstantäytettä**. 

Suomennoksessa  on  aika  joukko  kielivirheitä  ja  kömpelyyksiä.  Eikä 
painovirheistäkään  ole  puutetta. 

Kovin  suuri  ei  varmaankaan  ole  se  hupi,  mikä  tällaisista  romaa- 
neista lähtee  suomalaiselle  yleisölle,  jolta  ei  voine  odottaa  edes  historial- 
lista   kiintymystä   noihin   menneisiin  venäläisiin  vallankumouskuvauksiin. 

—  Venäjällä  on  toista,  siellä  niiden  merkityksen  saattaa  ymmärtää. 

Meille  riittäisi,  kunhan  käännettäisiin  Venäjän  kirjallisuudesta  sen 
parhaimmatkin  tuotteet,  joita  vielä  on  paljon  suomentamatta. 

V.  T. 

G.  Gbrshuni,  Vankiloissa  ja  kidutuskammioissa.   Suomen  tanut  Aino  M  a  lm  b  e  rg* 
Helsinki    1907.     Kustannusosakeyhtiö  Otava.    264  siv.  8:0.     Hinta  2: 25. 

Kun  otin  käsiini  nämä  Venäjän  sosialistis- vallankumouksellisen  puo- 
lueen nykyisen  johtajan,  Grigorij  Gershunin,  muistelmat,  ajattelin:  siis 
toinen  aivan  samansuuntainen  teos  kuin  edellä  esitetty  Stepniakin  „Nihi- 
listi".  Sama  historiallisen  asiakirjan  arvo  sekä  taiteellinen  arvottomuus. 
Se  vain  eroa,  että  Stepniak  kuvasi  vapaalla  jalalla  liikkuvaa  vallanku- 
mouksellista, Gershuni  taas  kuvaa  vankiloissa  kituvaa. 

Tämä  ennakkoluuloni  oli  sentään  vain  puolittain  oikea.  Totta  on, 
että  Gershunin  kirjalla  on  todistuskappaleen  arvo  ja  paljon  suurempi  kuin 
»Nihilistillä**.  Se  perustuu  pitkin  matkaa  elettyyn  todellisuuteen;  johon  ei 
ole  sekoitettu  mitään  romaanimaista.  Mutta  se  tekee  sittenkin  taiteelli- 
semman, kiinteämmän  vaikutuksen  kuin  »Nihilistin**  jännittäviksi  tarkoi- 
tetut seikkailut.  Gershuni  on  näet  koko  joukon  enemmän  runoilija  — 
hänen  runojansakin  on  ilmestynyt  painosta  —  ja  syvempi  ihminen  kuin 
Stepniak.  Ja  hänellä  on  koko  sujuva  kynä.  Esityksessä  on  ripeyttä  ja 
huumoria.  On  tarttuvaa  tunnelmaakin  paikoin,  kun  hän  kertoo  vaikutel- 
miaan  Pietari-Paavalin  ja  Schlilsselburgin  kauheista  vankikomeroista,  ja 
jännitystä,  kun  hän  kuvaa  pakoaan  Akatuin  linnasta  Siperiassa  v.  1906. 
Luonteen  miehekäs  lujuus  ja  sankarillisuus,  ajatuksen  selvyys  ja  esitys- 
tavan teeskentelemättömyys  ne  antavat  näille  ^tunnustuksille"  inhimillisen 
merkityksen.  Kirjan  vaikutus  ulottuu  ulkopuolelle  sen  nuorten  vallanku- 
mouksellisten taistelijain  piirin,  jolle  se  alkujaan  on  aiottu  rohkaisuksi  ja 
lohdutukseksi  vaikeiden  päivien  ajalla. 

Vasta  tämmöisen  kirjan  luettuaan  tuntee,  mitä  merkitsee  maassa 
yhteiskunnallinen  vapaus  ja  lakien  turva,  ymmärtää  Venäjän  vallanku- 
mouksellisen liikkeen  ja  sen  siveellisen  ryhdin,  joka  kohottaa  sen  aatteen 
suurimmat  esitaistelijat  sankaruuteen  ja  marttyyrikunniaan. 

Suomennosta  häiritsevät  lukuisat  painovirheet,  eikä  kaikkien  venä- 
läisten nimien  oikeinkirjoituskaan  taida  olla  ihan  paikallaan. 

V.  T. 


Gustaf  af  Geijbrstam,  Eksyksissä,  Suom.  Fanny  Davidson.  120  s. 
Upton  Sinclair,  Pörssiylimys.  Suom.  H.  P.  iio  s. 

Heidenstam,  Levertin  y.  m,    Väriä  ja  viivoja.  Suom.  Yrjö  Sirola.  128  s. 
August  Strindberg   Avioelämää  (Giftas).    Suom.  Siimes  Kanervio.  178  s. 
(Markan  kirjasto  I— IV.  Tampereella.  K.  Kaatra.  ä  i:  — ). 

Suomennosalalla  vallitsee  ilahuttava  vilkkaus. 
Uusia    kirjoja  ja  niiden  tuottajina  uusia  kääntäjiä  ja  kustantajia  il- 
mestyy   tuhkatiheään.     Ehkäpä  nyt  koittaa  meille  se  kultainen  käännös- 

kausi,  joka  korvaa  monien  vuosien  laiminlyönnit  ja  kotimaiselle  tuotan- 
nolle avaa  uusia  kehitysteitä. 

Sanon  ehkä^  sillä  ei  vielä  riitä,  että  joku  kirja  mitenkuten  on  puettu 
suomalaiseen  asuun,  käännös  on  suoritettava  hyvin,  jotta  sillä  olisi  pysy- 
vää merkitystä  meidän  kirjalliseen  viljelykseemme.  Tämä  edellyttää  hyviä 
kääntäjiä,  jälleenrunoilijoita,  kielitaiteilijoita  —  ja  niistä  on  meillä  puute, 
sen  pahempi.  Että  ilmassa  yhtä  kaikki  on  liikettä  ja  yritteliäisyyttä, 
on  hyvä  merkki.  Siitähän  voimme  toivoa  olojen  paranevan.  Jonkun 
uuden  tuulahduksen  tuovat  suomennokset  aina  tullessaan  ja  terveellinen 
on  tätä  nykyä  pienikin  mullerrus  suomalaiselle  hengenelämälle. 

Esitettäväni  »markan  kirjasto"  olisi  aivan  erikoisen  ilahuttava  hanke 
sen  puolesta,  että  se  tavallista  huokeampaan  hintaan  tarjoo  osalta  hyvinkin 
arvokasta  lukemista^  kunhan  käännökset  täyttäisivät  edes  hiukan  korkeam- 
pia  vaatimuksia.  Ulkoasun  ja  paperin  suhteen  voi  sitäpaitsi  tehdä  muis- 
tutuksia (kansilehti  voisi  ehdottomasti  olla  aistikkaampi,  ilman  että  se  olisi 
kalliimpi),  mutta  ne  ovat  kuitenkin  sivuseikkoja.  Näistä  neljästä  ensimäi- 
sestä  numerosta  sisältää  kolme  skandinavilaista  kirjallisuutta. 

Geijerstam  on  vanha  vakaantunut  nimi  läntisessä  naapurimaassa, 
•ja  epäilemättä  on  hänellä  kääntämisen  arvoisia  teoksia,  mutta  jonkun  on- 
nettoman sattuman  kautta  sarjan  ensimäinen  „Vilse  i  lifvet''  ei  kuulu 
niihin.  Se  on  pahasti  vanhentunut  kymmenen  vuoden  vieriessä  tuo  ker- 
tomus Ivar  Lythistä,  joka  surmasi  oman  poikansa.  Geijerstam  on  tahtonut 
kirjoittaa  psykologisen  novellin,  mutta  siitä  syntyikin  psykologiseeraava 
kronikka,  henkilöjen  ja  elämän  sijaan  puhuu  tekijä  itse,  tapaamme  hänet 
joka  toisella  sivulla  hyvin  tietävän  ja  salaperäisen  näköisenä  sanomassa: 
Katsokaa,  asia  on  nyt  sillä  lailla,  että  — .  Kirja  on  ikävä.  Ja  suomennos 
on  kelvoton.  Esimerkkejä:  siv.  6:  ^Fidin,  että  olisin  suonut  häntn  sen 
kuulevan*^;  siv.  17:  „ viisikymmentä  lasta  olivat  kutsutut  — ";  siv.  59: 
„hän  oli  syntynyt  niin  hyvin  kuin  kadulla."  Siv.  62  puhutaan  jostain 
käsittämättömästä  „ teoksesta"  —  monen  päänvaivan  jälkeen  hoksaa  lukija 
että  kysymys  on  kellosta  (=  verk,  urverk),  siv.  98  ilmoituksesta^  kun 
kysymys  ilmeisesti   on  uutisesta  j.  n.  e. 

Toinen  numero,  Upton  Sinclairin  »Pörssiylimys"  on  tietysti  ajanviete- 
kirjallisuutta  (hyödyllinen  tendenssi  on  aivan  löyhästi  liimattu  loppuun), 
mutta  amerikkalaisen  kevyen  tyylinsä  ja  „intressantin"  aiheensa  tähden 
sangen  sopiva  joutohetken  kirjaksi.    Suomennos  hiukan  edellistä  parempi. 

Kolmas  sisältää  verrattain  hyvin  valittuja  paloja  Skandinavian  novel- 
listiikasta. Edustettuina  ovat  Heidenstam,  Levertin,  Söderberg,  Forslund, 
Benedictsson,  Berger,  Hamsun,  Molin,  Blanche,  Strindberg.  Huomattavim- 
mat ovat  Hjalmar  Söderbergin  psykologisesti  terävä  piirros  »Tappami- 
nen",  oivallisesti  kerrottu  pikkunovelli  „Huolia",  Knut  Hamsunin  mestariky- 
nän    saaristokertomus   »Blämansö"    sekä  Pelle  Molinin  viehättävä,  omaan 

tapaan  ja  tyyliin  kerrottu  „Äiti  varustaa  kalamiehiä  Lofotin  matkalle". 
Suomennos,  Yrjö  Sirolan,  on  epätasainen,  mutta  toisin  paikoin  jotakuin- 
kin luettava. 

Neljäs  osa  on  arvokkain.  Siinä  ilmestyy  ensi  kerran  suomalaisessa 
asussa  August  Strindbergin  Gi/tas  nimellä  „ Avioelämää'',  Siimes  Kaner- 
vion  kääntämänä. 

Strindbergin  avioliittokertomukset  eivät  koskaan  vanhene.  Olkoon 
että  ne  ovat  kirjoitetut  jonkunlaisen  poleemisen  hengen  vallassa,  että  ne 
ajan  lakien  mukaan  ovat  menettäneet  paljo  „ polttavuudestaan *'.  Harvoin 
on  kuitenkin  mestari  sinkautellut  salamoitaan  niin  leikkivällä  nerokkuu- 
della, harvoin  puhunut  niin  tuhattulimmaista  kieltä  kuin  tässä  teoksessa. 
Tyylillisesti  on  se  pohjoismaisen  kirjallisuuden  kaikkein  merkittävimpiä  ja 
jumalallisimpia  tuotteita,  sisällykseltään,  jonka  sosiaalinen  paatos  kuohuu 
yli  äyräiden,  intohimoinen  ja  häikäilemätön  voimanpurkaus  suuren  eläjän 
suurelta  maailmanparannuskaudelta.  Se  on  todellisuusrunoutta  elämän 
alkuperäisimmästä  ja  oikeutetuimmasta  vietistä,  joka  puristettuna  kultuu- 
riyhteiskunnan  pakkopaitoihin,  huutaa  luonnollista  vapautustaan,  mutta 
se  on  samalla  terävä  ja  läpitunkeva  psykologia  kaikista  suhteista  ja  epä- 
suhteista erootisella  alalla,  naisen  ja  miehen  yhteismaalla.  Lukemattomia 
esteitä  on  yhteiskunta  tahtoen  tai  tahtomattaan  kohottanut  miehen  ja  vai- 
mon välille  ja  milloin  ulkonaiset  on  voitettu,  sisäiset  esteet  vielä  ovat 
voittamatta  heissä  itsessään.  Mies  ja  nainen  ovat  inkommensuraabeleja 
suureita,  vastakkaisia  sähkövirtoja,  jotka  eivät  koskaan  voi  sovittautua 
—  sehän  on  läpikäyvä  käsitys  koko  Strindbergin  tuotannossa,  mutta 
tässä  kirjassa  se  ei  vielä  esiinny  niin  jyrkkänä  ja  lohduttomana  kuin 
myöhemmin.  Tapaamme  reformaattorin,  joka  uskoo  että  parannus  on  mah- 
dollinen ja  että  paha  on  etupäässä  oloissa,  ei  ihmisissä  Kun  hän  ei  enää 
usko  siihen,  heittää  hän  reformaattoritehtävänsä. 

Jokainen  näistä  kertomuksista  valaisee  tn  puolelta  samaa  ydinprob- 
leemia:  »Hyveen  palkka",  heräämistä,  ensi  kypsyyttä,  jota  heti  seuraa  elä- 
mäniäinen  paasto.  »Jeesuksen  haavat  ja  uskon  kilvoitus''  on  se  korvaus, 
joka  kehittyneelle  nuorukaiselle  tarjotaan  terveen  ja  täyteläisen  elämän 
sijaan.  »Rakkaus  ja  jyvät",  näiden  kahden  suureen  riippuvaisuutta  toi- 
sistaan käytännöllisessä  elämässä.  '  »Täytyy"  miten  ihmisvihaaja,  kultuu- 
rierakko  pohjimmaltaan  kaipaa  samaa  yhteiselämän  onnea  kuin  muut 
j.  n.  e. 

Suomennoksessa  on  muutamia  pahoja  muukalaisuuksia  ja  kompas- 
tuksia (m.  m.  kirjoittaa  kääntäjä  pitkin  matkaa  sigarrin,  joka  edellyttää 
nominat.  sigarrt),  mutta  yleensä  se  sujuu  sangen  luontevasti. 

Y.  K, 

Tietokiijoja. 

Oma  maa.  Tietokirja  Suomen  kodeille.  Toimittaneet  professorit  E.  G.  Pal- 
man, Edv.  Hjelt,  J.  A.  Palman,  J.  Gummerus  ja  K.  Krohn,  do- 
sentti G.  Melander  ja  maisteri  J.  Jäntti,  i — 18  vihko  (joista  i — 12 
muodostavat  i:n  nidoksen).  Porvoo  1906 — 07.  Werner  Söderström 
Osakeyhtiö.     774+368  siv.    Suurta  8:0     Hinta  i:  —  viholta. 

Se  kirjallinen  yritys,  jonka  nimen  tässä  mainitsen,  on  saavuttanut 
niin  suuren  menestyksen  —  kuuluuhan  sitä  leviävän  yli  7,000  kappa- 
leen —  että  voidaan  olettaa  sen  olevan  suomalaiselle  yleisölle  tuttuna 
ilman  juhlallista  esittämistä.  Se  on  »tietokirja  Suomen  kodeille",  niin- 
kuin nimilehdellä  ilmaistaan,  Suomen  maasta  ja  kansasta:  niiden  luon- 
nosta, historiasta,  yhteiskunnallisesta,  kirkollisesta,  taloudellisesta  kehityk- 
sestä, kansamme  merkki  miehistä,  sen  ruumiillista  hyvinvointia  (terveyttä) 
y.  m.  koskevista  asioista,  lyhyesti  sanottuna  kaikista  Suomen  kansan 
elämään  vaikuttaneista  ja  vielä  vaikuttavista  olosuhteista.  Professori  E. 
G.  Paimenilla,  jonka  alkuunpanosta  ja  johdolla  tämä  suurenlainen  teos 
nyt  julkaistaan,  on  se  jo  kauan  ollut  lempituumana.  Ja  niinkuin  tu- 
loksesta näkyy,  on  tämmöisen  tietokirjan  aikaansaaminen  ollut  varsin  onnis- 
tunut ajatus.  Tosin  ei  teosta  selaillessa  voi  joskus  olla  itseltänsä  kysy- 
mättä: miksikä  aineiden  järjestys  on  juuri  sellainen,  miksikä  esim.  toi- 
sena päivänä  luemme  »Ruotsin  vallan  aikana  käytetyistä  rahoista"  ja  seu- 
raavana »lapsenpäästölaitoksista  ja  kätilölaitoksesta*'.  Mutta  onhan  jär- 
jestys tässä  lopultakin  vähäpätöinen  seikka.  Ja  se  etukin  tästä  on,  että 
teos  tulee  vaihtelevammaksi  ja  huvittavammaksi,  sillä  kuten  tunnettua, 
»variatio  delectat". 

Pääasia  on,  että  kysymykseen  tulevat  eri  alat  ja  eri  aineet  tulevat 
huomioonotetuiksi  ja  esitykset  niistä  hyviksi,  ja  siinä  suhteessa  on  »Oma 
.  maa"  mielestäni  täyttänyt  kaikki  kohtuulliset  vaatimukset.  Teoksen  toi- 
mituskunnan on  kiitettävällä  tavalla  onnistunut  kiinnittämään  työhön  par- 
haimmat meillä  olevat  voimat,  ja  niin  saadaan  »Omasta  maasta"  monista 
asioista  tietoja,  joita  on  vaikea  muualta  vaivallakaan  löytää.  Tämä  oi- 
keuttaa täysin  sen  suuren  menestyksen,  mikä  on  tullut  teoksen  osalle. 
Näytteeksi  siitä,  mitä  teos  tarjoaa,  mainittakoon  tässä  vain  muutamia  kir- 
joituksia eri  tieteen  haaroista:  J.  P.  Norriin,  Katsaus  Suomen  luontoon  ja 
kasvullisuuteen ;  E.  G.  Paimen  ja  J.  E.  Rosberg,  Suomen  kartta ;  W. 
Ramsay,  Jääkaudesta;  J.  A.  Palmen,  Eläimistömme  ja  sen  alkuperä;  J.  J. 
Sederholm,  Suomen  vuoriperä;  A.  Kajander,  Suot,  niiden  synty  ja  kehi- 
tys; A.  Osv.  Kairamo,  Kasvikunnan  vuosijaksottaisista  ilmiöistä;  J.  J. 
Mikkola,  Suomen  kansa  antropoloogisessa  suhteessa;  Heikki  Ojansuu,  Suo- 
men suvun  esihistoria;  Kaarle  Krohn,  Suomalaisten  pakanalliset  jumalat; 
Jaakko  Gummerus,  Suomalaisten  käännytys  kristinuskoon;  J.  W.  Ruuth, 
Suomen  asutus  ja  valtiolliset  rajat  vuoteen   1617;  U.  L.  Lehtonen,  Niko- 

lai  I;  G.  A.  Gripenberg.  Suomen  sota  1808 — 09;  E.  G.  Palmen,  Suoma 
laiset  vieraan  maan  palveluksessa;  Kaarle  Soikkeli,  Uusimaa;  A.  V. 
Koskimies,  Suomen  kirjallisuus  vuoteen  1640;  J.  Jäntti,  Suomen  maa 
laustaide  19:nnen  vuosisadan  alkupuolella;  J.  V.  Juvelius,  Suomalaisen 
Kirjallisuuden  Seura;  E.  Nervander,  Z.  Topelius;  Aug.  Hjelt,  Suomen 
sukuisten  kansojen  väkiluku;  K.  Reijo-Vaara,  Vaatetuksesta;  Otto  Sten 
roth,  Yksityispankit  ja  pankkiliike;  R.  A.  Wrede,  Oikeudenhoidon 
uudistus;  A.  Donner  ja  K.  Soikkeli,  Almanakasta  ja  ajanlaskusta;  A.  R 
Blomqvist,  Yksityiskoulut  ja  kasvatusaatteiden  uudistus;  K.  Flodin, 
Fredrik  Pacius.  Tämä  luettelo  on  omiansa  näyttämään  sekä  sitä  moni 
puolisuutta,  joka  on  teoksen  tunnusmerkkinä,  että  niitä  runsaita  voimia 
jotka  työtä  avustavat. 

Teos  on  runsaasti  kuvilla  ja  kartoilla  varustettu,  ja  kustantaja, 
joka  tässä  ei  ole  karttanut  suurempiakaan  kustannuksia  kuin  luvattu  oli 
ansaitsee  siitä  yleisön  tunnustuksen.  Toimittamisessa  on  noudatettu  täyttä 
puolueettomuutta  ja  vältetty  kaikkea  nykyisten  valtiollisten  erimielisyyk- 
sien sekoittamista  esitykseen  —  joka  tietysti  onkin  ollut  välttämätön  ehto 
tämmöisen  yhteistyöllä  aikaansaatavan  teoksen  menestymiselle.  Joku  kerta 
tuntuu  siltä,  kuin  tämän  johdosta  olisi  tarpeettomastikin  päiväefemerii- 
deissä  jätetty  jotain  seikkaa  mainitsematta;  niin  esim.  olisi  ollut  paikallaan 
Th.  Reinistä  historiallisena  faktumina  mainita,  mille  kannalle  hän  sorto- 
vuosien aikana  asettui. 

On  lämpimästi  onniteltava  toimituskuntaa  ja  ennen  muita  sen  joh- 
tajaa, prof.  E.  G.  Paimenia, .  jonka  tarmokkaalle  toiminnalle  suurin  an- 
sio „*Oman  maan**  aikaansaamisesta  tulee,  siitä  tavasta,  jolla  ^en  on  on- 
nistunut saada  yritys  toteutetuksi.  Näin  on  saatu  syntymään  teos,  jolla 
on  pysyvä  arvo  ja  joka  aina  on  oleva  kansallisena  inerkkiteoksena  mei- 
dän kirjallisuudessamme. 

K.  Gpotenfelt. 


Btmoutta. 

Aarni  Kouta,  Dityramheja,  Helsinki  1907.  Kustannusosakeyhtiö  Helios.  89  siv. 

Aarni  Koudan  runojen  kaksi  edellytystä  ovat  Nietzsche  ja  Eino  Leino. 
Edellinen  sisällykseen,  jälkimäinen  muotoon  nähden. 

„ Huippujen '^  itseään  saarnaava  ihminen  kummittelee  täällä  miltei 
jokaisessa  runossa,  ja  tuon  tuosta  tapaa  säkeen,  kuvan  tai  käänteen, 
joka  on  kuin  Leinon  kynästä  —  ja  toisinaan  onkin.  Tarvitseeko  sanoa, 
että  hän  kummastakin  esikuvastaan  jää  jälkeen. 

Nietzschen  filosofinen  runo  suuren  yksilön  ihanasta  suverenitee- 
tista on  epäilemättä  hurmannut  valtalentoon  monen  syttyvän  nuorukaissielun. 

Se  ei  muuta  asiaa  tai  vähennä  Nietzschen  merkitystä  että  suurin  osa  kesyy 
sangen  pian.  Mutta  hra  Kouta  ei  nähdäkseni  ole  ehtinyt  tai  jaksanut  omis- 
taa muuta  kuin  tuon  yhden  jotenkin  yksinkertaisen  totuuden,  että  toiset 
ihmiset  ovat  suurempia  kuin  toiset.  Sillä  hän  ratsastaa  pyhät  ja  aret, 
ja  se  onkin  sopiva  loppurefrängiksi  jokaiseen  sanasarjaan: 

Alia  syvimmät,  synkimmät  kuilut, 
yllä  hopea-kangastus  huiput. 

Tuon  yhden  vastakohdan  väsymätön  toistaminen  ei  vielä  tee  runoa. 
Varsinkaan  kun  se  kaikesta  huolimatta  ei  tunnu  tek(jän  oman  tempera- 
mentin ehdottomalta  purkaukselta,  vaan  pikemmin  opitulta  viisaudelta. 
Muu  kaikki  häipyy  kovin  epämääräiseksi.  Tekijä  ei  ole  vielä  sillä  kan- 
nalla, että  tietäisi  mitä  tahtoo.  Siksi  hän  puhuu  paljo  sanoja.  Mutta 
liikasanaisuus  ei  ole  yksin  Aarni  Koudan  vika. 

Enimmät  kokoelman  runoista  kiertyvät  kolmen  suuren  yksilön  ym- 
pärille: Kustaa  III:n.  Marcius  Coriolanuksen  ja  Caesarin.  Suhteellisesti 
onnistuneimmat  ovat  »öisellä  Capitoliumilla*^  —  joka  kuitenkin  johtaa 
mieleen  Paavo  Cajanderin  tunnetun  runon  «Scipio  Africanus"  —  ja 
„Pompejuksen  curiassa'',  jossa  tekijä  on  päässyt  kohoamaan  puhtaampaan 
muotoon  kuin  muissa.  Jos  vielä  mainitsen  alkupuolen  »Luomisesta**,  olen 
luetellut  ne,  joissa  on  eniten  runoa.  Sinne  tänne  sirotellut  mietelmät 
ovat  sangen  laihoja  viisauksia  —  milloin  ne  eivät  ole  tyhmyyksiä. 

Muoto  on  tuntuvasti  tyyntynyt  ja  tasoittunut  entisestään,  mutta 
mauton  liioittelu  kuvissa  ja  vertauksissa  häiritsee  vielä  usein.  Esimerkiksi 
alku  runossa  «Mustat  naamiaiset": 

Fa/^merenä  välkkyvi  valtiaan  linna, 
rusoaaltoina  vyöryvi  silkkien  vuo, 
tulenlieskoina  säihkyvät  timantit  leimuun 
tuhat  salamoivaa  tähteä  kristallit  luo  j.  n.  e. 

Aina  vain  lisämääräyksiä  ja  saman  asian  toistamisia!  Vaikutus 
alenee  aste  asteelta  päinvastoin  kuin  tekijä  sanakyllyydessään  on  arvellut. 
Sanojen,  riimillisten  ja  riimittömien,  kasaaminen  on  niinikään  turmellut 
runon  »Catilina  puhuu".  Palja-sanan  nimittämänä  tuntuu  syntyneen 
semmoinenkin  onnistumaton  kuva  kuin  (j,Luominen*) 

milloinka  miljonat  kuiluihin  syöksyy 
verissä  luomisen  kiehtova  maljaa 

Lopuksi  siteeraan  vielä  yhden  tekijän  säkeistä: 

Ei  huudoilla  hallita  ikuista  Roomaa! 

Y.  K. 

Lääkeopillista  kiijaUisuatta. 

Max  Oker-Blom  ja  G.  V.  Levander,  Kodin  Lääkärikirjcu  Tohtori  ffamen, 
Carl  JReissigin  y,  m.  teoksia  mukailemalla,  Helsingissä  1905—  07.  Kustannus- 
osakeyhtiö Otava.     226  +  503  siv.  Isoa  8:0.     Hinta  13:  50. 

Alfred  Bramsbn,  Syömisen  taito.  Suomentanut  G.  V.  Levander.  Helsingissä 
1906.     Otava.    60  siv.     Hinta  85  p. 

Axi  Krogius,  Umpilisäkkeen  tulehduksesta.  Suomentanut  Erkki  Rytkönen. 
Porvoossa  1907.    Werner  Söderström  O.  Y.    60  siv.     Hinta  i:  50. 

Kodin  lääkärikirjoja  eli  kuten  niitä  myöskin  nimitetään  kotilääkärejä 
on  jo  suomeksikin  ilmestynyt  useampia,  joita  C.  Gananderin  »Maanmiehen 
Huone-  ja  Koti-Aptheeki  eli  Tieto  ja  Neuwwo  tarpeellisimmista  Lääki- 
tyxistä,  useimmista  lääkitys  kirjoista  uloswedetyt  ja  Suomexi  kirjoitetut 
wuonna  1785**  oli  tietääkseni  ensimäinen.  E.  Lönnrotin  »Suomalainen 
talonpojan  kotilääkäri",  josta  kolme  painosta  on  olemassa,  ilmestyi  v.  1839. 
Uudempia  lääkärikirjoja  ovat  suomennokset  Uhrströmin  (1893  —  94)  ja 
Wistrandin  (1897—99)  kotilääkäreistä.  Laajin  ja  täydellisin  on  nyt  Ota- 
van kustannuksella  vuoden  1905  lopusta  vihkoittain  ilmestynyt  tohtorien 
Max  Oker-Blomin  ja  G.  A.  Levanderin  Kodin  Lääkärikirja^  toimitettu 
Carl  Reissigin  y.  m.  teoksia  mukailemalla.  Tämä  kahdeksattasataa  sivua 
käsittävä  teos  on  jaettu  kahteen  osaan,  joista  edellinen  sisältää  Max  Oker- 
Blomin  kirjoittaman  terveysopin,  Ivar  Wilskmanin  kirjoituksen  voimiste- 
lusta ja  urheilusta  sekä  yleisen  tautiopin  ja  sairaanhoidon;  jälkimäinen, 
laajempi  osa  käsittelee  eri  tauteja. 

Teoksensa  tarkoitusperän  selittävät  tekijät  seuraavasti :  »Tarjotaksemme 
Suomen  kodeille  tilaisuuden  perehtymään  terveyshoidollisiin  kysymyksiin 
olemme  ryhtyneet  toimittamaan  täydellistä  kodin  lääkärikirjaa.  Toivomme 
että  jokainen  kansalainen  siitä  oppii  terveysopin  pääpiirteet,  tautiopin 
alkeistiedot  ja  eri  tautien  tavallisimmat  syyt  ja  synnyttäjät.  Mutta  sillä  on 
toinenkin  tarkoitus  ja  se  on  että  muutkin  ihmiset  alkaisivat  ajatella  taudeista 
samalla  tavalla  kuin  lääkärit,  nimittäin  että  tauti  ei  ole  mikään  sattuma 
tai  onnettomuus,  vaan  että  sillä  on  selvät  syynsä,  mistä  se  johtuu,  että 
sen  hoito  ei  ole  kerta  kaikkiaan  määrätty,  vaan  sovellutettava  olojen  ja 
syiden  mukaan.** 

Tämän  ohjelman  mukaisesti  on  teoksessa  annettu  terveysopille  huo- 
mattava sija.  Perustuen  lyhyeen  selontekoon  ihmisruumiin  rakennuksesta 
sekä  sen  eri  elimien  toiminnasta  kertoo  tekijä  lyhyesti,  mutta  sattuvasti 
yksityisen  eli  mieskohtaisen  terveydenhoidon  vaatimuksista.  Hyvin  valai- 
seva ja  kodeille  tervetullut  on  esitys  yleisestä  tautiopista  ja  sairaanhoi- 
dosta, jossa  saa  joukon  hyviä  opetuksia  ja  neuvoja  menettelystä  sairas- 
vuoteen ääressä.  Eri  tautien  esityksessä  taas  on  pääpaino  pantu  taudin 
laadun  ja  syiden  selvillesaamiseen,  mutta  on  taudin  synnyttämille  oireille- 
kin annettu  sija,  paikoittain  ehkä  liiankin  huomattava.    Kun  esim.  keuhko- 

taudista  puhuessa  esitetään  jokseenkin  seikkaperäisesti,  missä  milloinkin 
syntyviä  kipuja,  niin  luulen  tästä  olevan  enemmän  haittaa  kuin  hyötyä. 
Taudin  laadun  selvillesaamiselle  ei  näistä  ole  mitään  apua.  Ja  se  haitta 
niistä  on,  että  tällaisten  oireiden  —  joita  voi  kohdata  jos  jonkin  taudin 
kuluessa,  vieläpä  silloin,  jolloin  ei  varsinaista  tautia  ole  olemassakaan, 
—  kertomuksista  luulotautisten  luku  vain  lisääntyy.  Kaksiteräinen 
miekka  on  aina  kansan  käteen  pantu  lääkärikirja.  Opetusta  ja  neuvoja 
tarvitaan  tietysti  tällä  alalla  paljon,  ja  sentähden  on  ymmärtäväisesti 
toimitettu  lääkärikirja  täysin  paikoillaan,  mutta  paraimmastakin  lääkäri- 
kirjasta voi  vähemmin  kehittyneen  lukijan  mielikuvitus  saada  virikettä 
kaikenlaisiin  harhaluuloihin.  Kirjasta  lukemansa  oireet  sattuvat  kuin 
nakutetut  juuri  hänen  tuntemiinsa  taudinoireisiin ;  hänessä  on  siis  se  ja 
se  tauti  eikä  ainoastaan  yksi,  vaan  moni  muukin,  sillä  kun  hän  oikein 
rupeaa  tunnustelemaan,  huomaa  hän  ruumiissaan  myöskin  niiden  oireet. 
Paljon  riippuu  kuitenkin  siitä,  missä  hengessä  kirja  on  toimitettu.  Tämän 
kirjan  tarkoitusperästä  ei  tarvitse  epäillä,  ja  yleensä  ovat  tekijät  onnistu- 
neetkin tehtävässään  hyvin. 

Muutamia  muistutuksia  voisi  kyllä  tehdä  mitä  aineiston  järjestämi- 
seen tulee  sekä  paikoittain  sisällykseenkin  nähden,  mutta  veisi  tämä 
yksltyisseikkoihin,  jotka  eivät  huvittane  Valvojan  lukijakuntaa.  Tahdon 
vain  huomauttaa,  että  esim.  tarttuvien  tautien  luvussa  olisivat  mielestäni 
muutamat  viittaukset  yleisen  terveydenhoidon  vaatimuksiin  näiden  ehkäise- 
miseksi olleet  paikoillaan.  Sitä  vastoin  en  voi  ymmärtää,  mitä  hyötyä 
tällaisessa  kirjassa  on  kirjoituksesta  sellaisesta  kuin  raakuuden  karttamisesta. 
Huoletta  olisi  se  voinut  jäädä  pois. 

Muistutukseni  ovat  kuitenkin  verrattain  vähäpätöistä  laatua.  Kun 
kirjan  tarkoitusperä  on  hyvä  ja  käsittelykin  monessa  suhteessa  onnistunut, 
voin  mielihyvällä  suositella  sitä  opettavana  lukemisena  varttuneellekin 
lukijakunnalle.  Lukuisat  hienot,  osaksi  värillisetkin  kuvat  lisäävät  suu- 
resti kirjan  arvoa. 

Alfred  Bramsenin  kirja  Syömisen  taito  on  jo  meilläkin  ehtinyt 
herättää  jommoistakin  huomiota,  joten  siitä  ei  tarvinne  puhua  monta 
sanaa.  Tämäkin  kirja  todistaa  ettei  järki  vallitse  maailmassa,  vaan  voi- 
malliset mielenliikutukset.  Ihminen  tarvitsee  voimasanoja  tullaksensa 
vakuutetuksi.  Ken  ei  olisi  pienestä  pitäen  kuullut  vanhempiensa  varoi- 
tuksen: ei  saa  ahmia  ruokaa,  täytyy  pureksia  ruoka  kunnollisesti.  Tavalli- 
sesti on  tämä  kuitenkin  kaikunut  kuuroille  korville:  kiihtynyt  nykyajan 
ihminen  syöpi  tulisessa  kiireessä,  ja  seuraus  tästä  niinkuin  muustakin 
kiireestä  on  huono  ruoansulatus  ja  ärtynyt  mieli.  Pelastus  kaikesta  tästä 
pahasta  on  nyt  löydettävissä  syömisen  taidossa,  se  on  rasittuneille  ihmi- 
sille aivan  kuin  uusi  evankeliumi,  joka  on  kaikki  parantava,  umpisuolen- 

tulehdukset  ja  muut  vaivat.  —  Kirjan  ansio  on  siinä,  että  se  taas  on 
kääntänyt  ihmisten  huomion  erääseen  ruoansulatuksessa  tärkeään  seikkaan, 
josta  kyllä  kannattaa  ja  tarvitsee  puhua.  Toivottavaa  vain  olisi,  että  joka 
vuosi  ilmestyisi  tällaisia  jä  vieläkin  voimakkaampia  kirjasia,  jotka  saarnaa- 
vat samaa  asiaa  —  siksi  lyhyt  on  ihmisen  muisti. 

Täydellisellä  mielihyvällä  on  tervehdittävä  prof.  Ali  Krogiuksen 
kirjoittamaa  kirjasta  Umpilisäkkeen  tulehduksesta,  tästä  muotitaudista,  josta 
kyllä  kaikki  osaavat  puhua,  vaikka  heidän  tietonsa  siitä  useimmiten  ovat 
hyvin  vähäiset.  Sillä  paljon  väärinkäsitystä  ja  harhaluuloa  on  siitä  todelli- 
suudessa vielä  olemassa.  Tieteellisesti  pätevältä  taholta  saadaan  nyt  tarkka 
selonteko  taudin  laadusta,  josta  selviää,  kuinka  vaarattomia  emaljoidut 
astiat,  rusinansiemenet  y.  m.  pelätyt  esineet  todella  ovat  ja  vaara  pääasial- 
lisesti piilee  noissa  ihmiskunnan  vitsauksissa  bakterioissa.  Mukaansa- 
tempaava sekä  vakuuttava  on  tekijän  esitystapa.  Erittäinkin  vaikuttaa 
vaikuttavasti  hänen  esityksensä  taudin  hoidosta,  jossa  hän  empimättä  aset- 
tuu niiden  riveihin,  jotka  suosittelevat  aikaista  leikkausta  kaikissa  vai- 
keissa kohtauksissa.  Hyödyllinen  ja  varmaankin  kaikille  tervetullut  on 
tämä  pieni  kansantajuisesti  kirjoitettu  kirja. 

N.  J.  Arppe. 


Siveysopillista  kiijallisuutta. 

C  HiLTY,   Onni.    I  osa.    Suom.  K.  F.  Kivekäs.     Oulussa  1906.    Werner  Sö- 
derström Osakeyhtiö.     280  siv    8:0.     Hinta  3:  — . 

Alkukielellä  on  tällä  teoksella  ollut  suuri  menestys;  sitä  on  levin- 
nyt eri  painoksina  yli  100,000  kappaleen,  eikä  liene  suomenkielinen  ensi- 
mäinen  käännös  siitä.  Sisällyksestä  ei  ole  helppo  arvata  tekijän  ammattia. 
Luulisi  pikemmin  olevansa  tekemisissä  monipuolisesti  sivistyneen  ammatti- 
kasvattajan kanssa  kuin  lakimiehen.  Tekijä  on  sveitsiläinen,  Bernin  yli- 
opiston valtio-  ja  kansainoikeuden  professori.  Paitsi  omaan  alaansa  kuu- 
luvia teoksia  on  hän  myöskin  kirjoitellut  eetillisiä  kirjoitelmia;  huomat- 
tavin niistä  on  v.  1891 — 99  ilmestynyt  kolmiosainen  teos  „Gluck",  jonka 
ensimäinen  osa  vasta  on  suomennettuna. 

Tämä  ensimäinen  osa  sisältää  kahdeksan  toisistaan  riippumatonta 
kirjoitelmaa,  joten  on  varsin  vaikea  muutamalla  sanalla  tehdä  selkoa  kir- 
jan sisällyksestä.  Siinä  neuvotaan  käytännöllisen,  jokapäiväisen  elämän 
siveysoppia,  arkielämän  työn,  keskinäisen  rakkauden,  hyvien  tottumusten, 
siveellisen  vakavuuden,  ajan  oikean  käyttämisen,  ihmisen  iäisyystarkoitus- 
perän   siveysoppia    pohjaksi    ihmislapsen    oikeaFie    onnelle.     Niin  paljon 

kuin  kirjassa  onkin  hyviä  neuvoja,  on  niistä  kuitenkin  kaukana  kaikki 
kuolettava  saarnaiiu  ja  tyhjänpäiväinen  tunnelmoiminen.  Tekijän  vahva 
puoli  järkkymätön  elämän  tosiasioilla  taivuttaminen  ja  todisteleminen. 
Hän  ei  suotta  olekkaan  juristi.  Sitäpaitsi  sisältää  ilmoitettavana  oleva 
osa  pitkän  otteen  Epiktetoksen  mietelmiä.  Kirjaa  haittaavat  liian  lukuisat 
alimuistutukset,  mikä  nähtävästi  on  seuraus  siitä,  että  kirjoitelmat  ensiksi 
ovat  julkaistut  aikakauskirjoissa  eikä  tekijällä  sitten  niitä  kirjana  julkais- 
tessaan ole  ollut  tilaisuutta  sulattaa  lisäyksiään  itse  tekstiin.  Esitystapa 
on  yksinkertaista  ja  kansantajuista,  mikä  yhdessä  sisällyksen  kanssa  on 
omiaan  tekemään  sen  varsinkin  sopivaksi  opettaja-  ja  kansankirjastokirjaksi. 
Suomennoskin  on  melko  lailla  hyvä. 

L.  H. 


Tietoja  eri  aloilta. 


Emile  Zolan  ^tieteellinen  romaani^. 
„Le  Roman  scientifique  d' Emile  Zola". 

Tämän  niminen  teos  on  äskettäin  ilmestynyt  Ranskassa.  Sen  kir- 
joittaja on  toht.  Martineau,  ja  se  kumoaa  loistavalla  tavalla  yhden  noita 
legendoja,  jotka  eräitä  vuosia  sitten  syntyivät  kerrassaan  vastoin  kaikkea 
oikeutta:  Zolan  teosten  tieteellisen  arvon. 

Zola,  joka  ilman  alkusi vistystä  ja  kypsyyttä  oli  rynnännyt  kirjalli- 
suuteen, halusi  herättää  huomiota  suurella  melulla  ja  piirsi  lippuunsa 
tuon  komealta  kajahtavan  tunnuslauseen:  «tieteellinen  romaani^.  ^Tiede** 
se  merkitsi  hänen  suussaan  biologiaa  tai  oikeammin  vain  lääketiedettä. 
Ja  hän  ahmi  suuret  määrät  sangen  toisarvoisia  lääketieteellisiä  teoksia, 
teki  niistä  muistiinpanoja,  omisti  niistä  ilman  kritiikkiä  hyvinkin  epäiltä- 
viä hypoteeseja  ja  rakensi  tämän  «tieteen"  varaan  romaaninsa,  jonka  hän 
luuli  siten  sisältävän  «absoluutisen  totuuden".  Alkuplasma,  luonteen 
perinnöllisyys  y.  m.  semmoiset  tieteelliset  oppisanat  ja  teoriat  alkoivat 
kummitella  hänen  aivoissaan.  Ja  hän  ylpeili  saadessaan  näyttää  anatomi- 
sia ja  patologisia  tietojaan  sopivissa  ja  sopimattomissa  paikoissa:  kuva- 
tessaan sairautta,  onnettomuudentapausta,  leikkausta,  lapsensynnyttämistä 
j.  n.  e.  Mutta  kaikkialla,  missä  hän  koskee  lääketieteelliseen  kysymyk- 
seen, on  hän  —  kuten  Martineau  sanoo  —  „epävarma,  ikävä,  epätäs- 
mällinen ja  banaali,  niinkuin  voi  olla  kuka  tahansa  romantinen  romaanin- 
kirjoittaja".  Ja  Martineau  tekee  johtopäätöksensä  tästä  tieteellisyydestä 
seuraavin    selvin    sanoin:    «Zola   oli   romantikko:  kirjallisen  toimintansa, 

erikoisen  maailmankatsomuksensa,  lauseidensa  poljennoUisuuden  Ja  sanas- 
tonsa värikkyyden  puolesta.  Mutta  oman  aikakautensa  vaikutuksesta  hän 
rakastui  huomioiden  tekoon  ja  luonnontieteissä  käytettyyn  todistelu- 
tapaan  ja  hän  yritti  sovelluttaa  romaaniinsa  ympärillä  olevat  tieteelliset 
hypoteesit.  Mutta  naturalismi  ei  ollut  hänelle  koskaan  muuta  kuin  ulko- 
nainen leima  eikä  sillä  ollut  minkäänlaista  ratkaisevaa  vaikutusta  hänen 
elämäntyöhönsä,  sillä  useimmiten  hän  jättää  syrjään  sen  filosofian  ja  sen 
perinnöllisyysopit.  Eikä  sen  tosiasioihin  perustuvaa  pohjasuuntaa  ole 
myöskään  otettu  yhtään  huomioon.  Hänen  kiivaimmatkin  puoluelaisensa 
myöntävät,  että  hänen  ajatuksensa  kertoa,  noudattaen  ennakolta  määrät- 
tyä suunnitelmaa,  jonkun  perheen  luonnonhistoria  ja  yhteiskunnallinen 
kehitys,  on  suorastaan  epätieteellinen  ja  hiukan  yksinkertainen,  että  hä- 
nen fysiolooginen  kuvitelmansa  on  naurettavaa  turhantarkkuutta  ja  hänen 
päämääränsä  liioiteltuja  ja  nurinkurisia  ..."  Entäpä  sitten  vilpittömyys 
ja  taiteilijakutsumus?  Ne  ymmärrämme  tuosta  vastauksesta,  jonka  Zola 
kerran  antoi  Flaubertille:  „Minä  nauran,  hitto  vieköön,  kuten  tekin  tuolle 
sanalle  naturalismi,  ja  kuitenkin  minä  toistan  sitä  yhä  uudelleen,  koska 
kerran  täytyy  antaa  joku  nimi  9i%\o\\\^,  jotta  yleisö  luulisi  mitä  uusiiksi ..  .'^ 
Zola  näet  haki  kiihkeästi  sitä  tietä,  joka  vie  suurin  voittoihin  ...  ja  hän 
uneksi  myös  kenties  pääsevänsä  Panteoniin,  hänkin. 


Uusi  voimateoria. 

Ranskalainen  tiedemies,  toht.  Gustave  Le  Bon,  on  äskettäin  julkais- 
sut teoksen  VEvolution  des  farces  (Voimien  kehitys),  joka  on  jatkoa  hä- 
nen aiemmin  kirjoittamaansa  VEvolutian  de  la  tnatitre  (Aineen  kehitys). 
Nämä  kaksi  teosta  ovat  viime  aikojen  ranskalaisessa  tieteellisessä  kirjalli- 
suudessa saaneet  enimmän  huomiota  osakseen.  Vasta  pitkän  taistelun 
jälkeen  on  Le  Bon  saanut  ainakin  osaksi  mielipiteillensä  kannatusta  vi- 
rallisten oppineiden  piirissä,  jotka  liian  usein  ovat  taipuvaisia  vanhoilli- 
suuteen kunnioituksesta  klassillisia  teorioja  kohtaan.  Le  Bonilla  on  ollut 
rohkeutta  hyökätä  nykyaikaisen  tieteen  suurten  dogmien  kimppuun.  Hän 
on  yrittänyt  järkyttää  fysikaalisten  tieteiden  rakennuksen  pohjaperustuksia, 
jotka  näyttivät  aivan  horjumattomilta.  Hän  huomauttaa  kirjansa  „L'Evo- 
lution  des  forces''  ensimäisessä  luvussa,  jonka  nimenä  on  «Nykyisestä 
tieteellisestä  anarkiasta*^,  kuinka  suuri  ero  on  toiselta  puolen  henkisten 
tieteiden,  kuten  sielutieteen,  valtiotieteen  tai  historian,  ja  toiselta  taas 
fysikaalisten  tieteiden  välillä.  Edellisissä  ovat  rajapiirteet  hiukan  epä- 
määräisiä ja  saavutukset  hiukan  epävarmoja,  jälkimäisissä  sensijaan  määri- 

telmät  tarkkoja,  todistelu  vakuuttavaa  ja  varmoihin  kokeisiin  perustuvaa. 
Mitä  monimutkaisin  ilmiö  saa  jälkimäisissä  tieteissä  aina  selityksensä. 
Kemian  pohjana  on  oppi  atoomin  häviämättömyydestä,  fysiikan  pohjana 
taas  oppi  energian  häviämättömyydestä.  Mutta  nyt  katsotaan  asioita  toi- 
sella tavoin:  Häviämättömäksi  otaksuttu  aine  haihtuu  vähitellen  atoo- 
mien  yhtämittaisen  eroamisen  kautta,  tämän  hävityksen  tulokset  muuttu- 
vat, kuljettuaan  monien  väliasteiden  kautta,  lopulta  äärettömän  hienoksi 
aineeksi,  joka  täyttää  maailmojen  avaruudet  ja  tunkeutuu  kaikkiin  kappa- 
leisiin, eeteriksi.  Tällä  tavoin  hävitessään  vapauttaa  aine  suunnattoman 
määrän  energiaa,  ja  tästä  aineen  kulumisen  kestäessä  vapautuneesta  ener- 
giasta ovat  tuloksena  useimmat  kaikkeuden  voimat,  m.  m.  sähkö  ja  au- 
ringon lämpö.  Näin  tulee  Le  Bon  siihen  johtopäätökseen,  että  voima  ja 
aine  ovat  vain  saman  asian  eri  puolia:  voima  olisi  silloin  atoomien  sisäi- 
sen energian  stabiili  muoto;  lämpö,  valo,  sähkö  j.  n.  e.  taas  olisivat  sen 
ei-stabiileja  muotoja. 

Le  Bonin  aatteet  luovat  myös  kirkasta  valoa  probleemiin  aineen 
syntymisestä.  Kaikki  johtuu  niiden  mukaan  eetertstä  ja  palaa  siihen  taas 
takaisin;  eeteri  saattaa  muuttua  semmoisiksi  raskaiksi  ja  koviksi  kappa- 
leiksi, kuten  kallioksi  ja  metalliharkoksi.  Se  voi  näyttää  mahdottomalta, 
mutta  tässä  suhteessa  on  esim.  seuraava  kokemus  mieltäkiinnittävä.  Hydro- 
elektrisissä  tehtaissa  on  huomattu,  ettei  2  cm.  paksuiseen  vesipatsaaseen, 
kun  se  putoo  500  m.  korkuisen  putken  läpi,  »pysty  voimakaskaan  mie- 
kanisku^;  veden  vastustuskyky  on  siis  siinä  tapauksessa  yhtä  suuri  kuin 
muurin;  Bernhard  Brunhes  arvelee,  ettei  kanuunan  luotikaan  pystyisi  juok- 
sevaan vesipatsaaseen,  jos  sen  nopeus  olisi  kyllin  suuri.  ^Muutaman 
cm.  paksuinen  vesilaatta,  jos  se  on  tarpeeksi  nopeassa  liikkeessä,  olisi 
yhtä  mahdoton  granaatin  puhkaista  kuin  panssarilaivan  teräksinen  kylki. ^ 
Eikä  ainetta,  joka  näyttää  meistä  aivan  liikkumattomalta  ja  pysyvältä,  olisi 
olemassa,  elleivät  sen  pienoisosat  olisi  alituisesti  nopeassa  kiertoliikkeessä. 
»Aine  on  nopeutta,  ja  kun  nopeassa  liikkeessä  oleva  aine  on  myös  ener- 
giaa, niin  voidaan  ainetta  katsoa  erääksi  energiamuodoksi.  ** 

Kolmannessa  ja  neljännessä  luvussa  antaa  toht.  Le  Bon  mieleen- 
painuvan kuvan  maailmoiden  kehityksestä  ja  aineen  kehityksestä.  Kaoo- 
tisen  kauden  jälkeen,  jolloin  eeterissä  muodostuivat  pilvet  ja  ensimäiset 
tuulenpyörteet,  on  näiden  liikunta  kiihtynyt,  ja  epämääräisessä  nebuloo- 
sassa  ovat  atoomit  aste  asteelta  liittyneet  yhteen  ja  täyttyneet  yhä  enem- 
män energialla.  Siiloin  on  nebuloosan  keskessä  muodostunut  aurinko, 
tähti;  ja  puristuen  yhä  lujemmalle  ja  lujemmalle  ovat  atoomit  lopulta 
saaneet  tilavuuteen  verrattuna  liian  suuren  sisäisen  energiamäärän:  yli- 
jäämä on  alkanut  säteillä  avaruuteen  lämpönä,  valona  tai  erilaisina  sähkö- 
voimina; tähden  lämpömäärä  on  noussut  liian  korkeaksi  (hehkumistila), 
mutta  kohta  se  on  taas  alentunut,  kun  atoomiainekset  ovat  synnyttäneet 

uusia  tasapainosuhteita  ja  luoneet  uusia  erilaisia  kappaleita,  jotka  jakau- 
tuvat eri  haaroille.  Kiertotähdet  ovat  irtaantuneet  keski pakoisuuden  aja- 
mina keskusauringosta,  jonka  ympäri  ne  kieppuvat;  lämmön  aleneminen 
on  tullut  hyvin  tuntuvaksi  ja  aine  saavuttanut  pysyvän  tasapainotilan. 
Kuitenkaan  eivät  atoomit  ole  lakanneet  säteilemästä  hiukan;  muutamat, 
kuten  radioaktiivisten  kappaleiden  atoomit,  alkavat  jo  särkyä  aineosiinsa. 
Ne  ovat  ensimäisenä  merkkinä  aineen  vanhuudesta,  aineen,  jonka  alku- 
elementit  lopulta  palaavat  takaisin  eeteriin. 

Kirjan  jälkimäinen  puolisko,  jonka  nimenä  on  »Fysiikan  problee- 
meja **,  on  pääasiassa  kokeellista  laatua.  Se  sisältää  esityksen  kirjoittajan 
lukuisista  kokeista.  Täynnä  nerokkaita  havaintoja,  avaavat  ne  uusia  näkö- 
aloja, kumoovat  fysiikan  tutkijain  keskuudessa  nykyisin  vallitsevia  mieli- 
piteitä. Monet  kokeista  osoittavat,  että  sähkö  on  samalla  kertaa  aineen 
hajaantumisen  tulos  sekä  yksi  tämän  hajaantumisen  voimakkaimpia  teki- 
jöitä. —  Sangen  huomattavia  ovat  niinikään  ne  luvut,  joissa  koske- 
tellaan aineen  muuttumista  valoksi,  aineen  haihtumista  valon  vaikutuk- 
sesta j.  n.  e. 

Kaikkialla  tavataan  kirjassa  todistuksia  atoomien  sisäisen  energian 
vaikutuksista,  kaikkialla  soveltuvat  Le  Bonin  hedelmälliset  ajatukset  to- 
dellisuuteen, antaen  ilmiöille  uuden  selityksen. 

(Mercure  de  Francen  mukaan.) 


Suomi  ulkomaina. 

—  Tohtori  Emil  Zilliacuksen  väitöskirjasta  »Den  nyare  franska  poe- 
sin  och  antiken**  (Uudempi  ranskalainen  runous  ja  antiikki)  tekee  P-G.  la 
Chesnais  selkoa  aikakauslehti  »Mercure  de  Franceen  viime  heinäk.  16 
päivän  numerossa  (Nro  242  To  me  LXVIII).  Selonteko  on  refereeraavaa 
laatua.  Kirjoittaja  sanoo  tahtovansa  huomauttaa  ranskalaisille  lukijoille 
»tätä  uutta  tutkimusta  Ranskan  runoudesta,  jossa  on  ilmiselvästi  osoitettu, 
kuinka  jatkuvaa  laatua,  muotojen  sangen  suuresti  vaihdellessa,  antiikin 
vaikutus  on  ollut  meidän  runouteemme." 

—  Karl  August  Tavaststjemasta  sisälsi  Wienissä  ilmestyvä  „Frem- 
denblatt"  nrossa  264  elämäkerrallisen  kirjoitelman,  jonka  tekijä  on  Marie 
Herzfeld. 

Vanhan  tavan  mukaan  julkaistaan  Valvojan  tilastotauiu,  joka  osoit- 
taa lehden  tämänvuotisen  tilaajamäärän  ja  tilauspaikat  viimevuotisiin 
verrattuina : 


Paikkakunta. 


Tilaajamäärfi. 
v.  1906.   V.  1907. 


Alastaro — 

Alatornio i 

Alavus  I 

Antrea — 

Asikkala i 

Aura 3 

Elimäki i 

Elisepvaara    ....  — 

Enso I 

Espoo — 

Eura I 

Evo 2 

Forssa 6 

Förby I 

Godby — 

Haapajärvi     ....  — 

Haapakoski  ....  i 

Haapavesi       .     .     •     .  2 

Halikko 2 

Halila i 

Hamina 20 

Hammaslahti     ...  i 

Hankasalmi  ....  i 

Hanko — 

Harju 2 

Hartola                    .    ,  i 

Hauho I 

Haukivuori    ....  i 

Heinola 9 

Helsinki 266 

Helylä I 


I 

3 

2 
8 
I 

T 
I 

2 
I 

26 

I 

2 

6 

Hiitola  .     . 

Himanka  . 

Hirvensalmi 

Hollola  .     . 

Humppila  . 

Hyvinkää  . 

Hämeenkyrö 

Hämeenlinna 

Hämekoski 

Härmä  . 

Högfors 

Ii  .     .     . 

Iisalmi  . 

Ikaalinen 

Ilmajoki 

Ilomantsi 

Imatra  . 

Impilahti 

Inari 

Inha 

Inkeroinen 

Inkilä    . 

Jaakkima 

Joensuu 

Johannes 

Jokela   . 

Jokioinen 

Joroinen 

Joutsa    . 

Juankoski 

Juva  .     . 

Jyväskylä 

Jämsä    . 

Järvelä  . 


I 

— 

I 

I 

I 

3 

I 

I 

27 

24 

—    • 

— 

I 

14 

~ 

28 

43 

2 

Katsaus. 


Järvenpää 2 

Jääski — 

Kaipiainen     ....  — 

Kajaani 9 

Kangasala      ....  i 

Kankaanpää ....  i 

Kannus i 

Kantala i 

Karhula 4 

Karihaara i 

Karkku i 

Karttula 5 

Kauhajoki     ....  i 

Kauhava 2 

Kaukola i 

Kausala i 

Kauvatsa* i 

Kavansaari     ....  i 

Kello  as I 

Kemi 7 

Kemijärvi  •     .     .     .     .  — 

Kempele — 

Kerava 3 

Kerimäki i 

Kestilä  0. 1 — 

Keuruu i 

Kirvu — 

Kisko     • I 

Kiteen  pit 3 

Kittilä — 

Kiuruvesi i 

Kivennapa 2 

Kivijärvi — 

Koiviston  pit.    ...  i 

Kokkola 2 

Konnitsa i 

Kontiolahti    ....  i 

Koria 11 

Korkeakoski      ...  2 

Korpilahti      ....  i 

I^orso — 

Kortesjärvi     ....  1 


I  Koski  H.  1. 

I  Koski  T.  1. 

I  Koskue 

4  Kotka    .     . 

—  Kouvola    . 
I  Kovettu     . 

—  Kristiinankaupunki 


Kuhmoinen 
Kulju     .    . 
Kuopio 
Kurkijoki  . 
Kuortane  . 
Kuru     ,     . 
Kuurila 
Kuusamo  . 
Kyrö      .     . 
Kyrökoski 
Käkisalmi 
Kälviä  .     . 
KöyUö  .     . 
.  Lahti     .     . 
Laihia    .     . 
Lapinlahti 
Lappajärvi 
Lappeenranta 
Lappfjärd  . 
Lappi  T.  1. 
Lappila 
Lapua    .     . 
Lauritsala  . 
Lauttakylä 
Lemi      .     . 
Lempäälä  . 
Leppäkoski 
Leppävirta 
Lieto 
Liminka 
Liperi    . 
Lohja     . 
Loimaa 
Lokalahti 
Lavia    . 

23 

— 

62 

Loviisa i 

6 

Oulu 

.      76 

84 

Luopioinen 

I 

I 

Oulujoki    .... 

I 

— 

Luumäki   . 

— 

I 

Oulunkylä      .     .     . 

I 

I 

Längelmäki 

. 

. 

. 

— 

4 

Padasjoki  .... 

2 

I 

Läskelä      . 

I 

I 

Paimio 

— 

I 

Maaninka 

— 

I 

Palokki      .... 

— 

I 

Makslahti . 

I 

— 

Panelia 

— 

I 

Malmi    .     . 

2 

2 

Parainen    .... 

I 

— 

Merikarvia 

I 

2 

Parikkala  .... 

2 

I 

Messukylä 

— 

4 

Parola 

— 

I 

Metsäkylä 

.       — 

I 

Peltosalmi      .     .    . 

— 

Metsämaa 

I 

— 

Perkjärvi    .... 

I 

Miehikkälä 

5 

I 

Peräseinäjoki      .     . 

— 

Mieslahti   . 

.      — 

I 

Petäjävesi.     .     .    . 

I 

Mikkeli      . 

.      31 

21 

Pieksämäki   .    .     . 

2 

Muhos  .     . 

— 

I 

Pielavesi    .... 

— 

I 

Muola   .     . 

2 

I 

Helisjärvi       .     .     . 

— 

Mustiala    . 

4 

I 

Pietarin  rautatieas. 

— 

Muurame  . 

— 

I 

Piikkiö 

— 

Mänttä  .    . 

I 

I 

Pirkkala    .... 

— 

Mäntyharju 

3 

2 

Pitkälahti  .... 

2 

Naantali     . 

I 

2 

Pitkäniemi     .     .     . 

— 

J 

Nakkila      . 

I 

I 

Pitkäranta      .     .     . 

I 

Niittylahti 

2 

I 

Pori 

23 

21 

Nivala    .     .     . 

I 

2 

Porvoo 

10 

16 

Noitermaa 

I 

I 

Posti  vaunu  N:o  11 

— 

Nokia  .     .     , 

1 

I 

Pudasjärvi      .     .     . 

2 

Normarkku 

1 

3 

Punkaharju    .     .    . 

I 

Nummela  .     . 

3 

3 

Punkalaidun.     .     .     . 

— 

Nummi  U.  L 

I 

— 

Puumala 

I 

Nurmes  K.   1 

7 

5 

Pyhäjärvi  O.  1.  .    .     . 

I 

Nurmen  as. 

I 

— 

Pyhäjärvi  Vp.  1.     .    . 

2 

Nurmi  V.  1    . 

— 

I 

Pälkjärvi    .    . 

1 

Nurmijärvi     . 

I 

— 

Raahe 

12 

9 

Nurmo  .     .     . 

I 

— 

Kaivola 

2 

Oitti.     .     .     . 

I 

I 

Rajamäki 

I 

Oravasaari     . 

I 

— 

Rantasalmi    .    .    .     . 

— 

Orimattila      . 

2 

7 

Rauma 

36 

36 

Orivesi  .     .    . 

2 

I 

Raussila     .         .    .     . 

I 

Ostola   .     .     . 

I 

— 

Rautalampi    .     .     .     . 

— 

I 

Otalampi    .     . 

— 

I 

Rautjärvi 

— 

I 

Otava    .     .     . 

I 

I 

Rautu 

I 

Reposaari . 

Riihimäki . 

Ristiina 

Rovaniemi 

Ruokolahti 

Ruovesi 

Ruukki 

Ryttylä 

RäisäUL 

Saarijärvi 

Sairala  . 

Salmi 

Salo  .     . 

Sauvo    . 

Sastmola 

Savitaipale 

Savonlinna 

Selin  as.     . 

Selänpää    . 

Simoniemi 

Siuro     .    . 

Sodankylä 

Soijinlahti 

Soini      .     . 

Sortan  lahti 

Sortavala  . 

Souru    .    . 

Sulkava     . 

Suodenniemi 

Suolahti 

Suomenniemi 

Suonnenjoki , 

Suursaari  . 

Sysmä   .    . 

Sainio    .     . 

Säkkijärvi . 

Särkisalmi 

Taivalkoski 

Tali    .     .     . 

Tammisaari 

Tammisuo 

Tampere    . 


2 

2 

12 

I 

3 
I 

2 
I 

6 


4 
I 

I 
I 

22 

I 


I 
I 
I 
I 
I 

35 
3 

2 
I 
I 

3 

2 

3 
7 


6 

I 

I 

lo 


19 

I 
I 


2 
I 

3 
104 


I 

34 
2 


2 
I 

6 

I 

2 

3 

I 
2 
I 
I 

Taivassalo      ....  — 

Taivastila — 

Terijoki i 

T^nrola 2 

Tohmajärvi    ....  i 

Toholampi     ....  — 

Toijala — 

Toikko I 

Toivakka i 

Tornio 3 

Turenki 2 

Turku 58 

Tuulos I 

Tyrvää 3 

Ulvila I 

Urjala i 

Utajärvi — 

Utsjoki I 

Utti I 

Uukuniemi     ....  i 

Uuras 2 

Uusikaarlepyy   ...  2 

Uusikaupunki    ...  5 

Uusikirkko  Vp.  i. .     .  3 

Uusikylä — 

Vaasa 27 

Valkeakoski  ....  2 

Valkeasaari    ....  i 

Vampula 2 

Varkaus i 

Vehmaa i 

Vehmainen     ....  i 

Vesanka    .     .     •     .     .  i 

Vesanto — 

Veteli — 

Vihti I 

Viipuri 107 

Viitasaari 2 

Viljakkala      ....  — 

Villähti I 

Vimpeli      .....  i 

Virolahti 15 


I 
I 
8 
2 

10 
I 
3 


4 

2 

79 
I 

2 
I 
2 
I 
I 
I 
I 
I 
I 

4 

2 

3 
27 

4 

I 
6 
3 

Vuojoki —  2         Yläne —               i 

Vuoksenniska    ...  —  2  Äännekoski    ....        2             — 

Vöyri I  —  Öfvermark     ....         i                i 

Ylistaro 2  i  Venäjälle     ja     ulko- 

Yli-Tomio      ....  i  —             maille 30 33 

Ylivieska i  5  Yhteensä  1,509        1,575 

Ilmaiseksi  jaellaan  47:  toimittajille  ja  avustajille  15,  aikakausleh- 
dille vaihtokappaleita  15,  ulkomaille  17. 

Valvojaa  leviää  siis  1907  kaikkiaan  1622  kpl.  (v.  1906  1552  kpl.). 

Valvojan  tilaajamäärä  on  näin  ollen  viime  vuodesta  kasvanut  66:11a 
ja  on  täten  kohonnut  korkeimmilleen.  ^  Suurin  on,  kuten  arvata  sopiikin, 
lisäys  ollut  Helsingissä  (28  uutta  tilaajaa),  senjälkeen  seuraavat  Turku  (21), 
Jyväskylä  (15)  ja  Lahti  (13).  Vielä  on  mainittava  tilaajain  luvun  enen- 
nys  Oulussa  (8:11a),  Iissä  (7:llä),  Kouvolassa  (7:llä),  Terijoella  (7^11ä), 
Antreassa  (6:11a),  Haminassa  (6:lla),  Porvoossa  (6:11a),  Reposaaressa  (6:11a), 
Elisenvaarassa  (5:ilä))  Käkisalmessa  (5:llä),  Loviisassa  (5:Ilä),  Orimattilassa 
(5:llä),  joista  Iissä,  Antreassa,  Reposaaressa  ja  Elisenvaarassa  Valvojalla 
viime  vuonna  ei  ollut  yhtään  tilaajaa.  Tuntuvin  alennus  on  tapahtunut 
Viipurissa  (22:lla),  Tampereella  (I6:lla),  Mikkelissä  (10:llä),  Koriassa 
(9:llä),  Punkalaitumella  (6:lla)  ja  Kajaanissa  (5:llä). 


Ulkomaalaisia  kirjautttnuksia. 

a)    Tieteellisiä,  elämäkerrallisia,  essee-luontoisia. 
VUh.  Andersen,  Tider  og  Typer  af  dansk  Aands  Historie. 

Erasmus.  I.    Kj^benhavn.    Nordisk  Forlag.  kr.  4:  75. 

Robert  F.  Arnold,  Das  moderne  Drama.    Strassburg.    K.  J. 

Trubner.  Rmk.  6:  - 

Svante  Arrhenius,  Människan  inför  världsgätan.  Stockholm. 

Hugo  Geber.  kr.  3:  75. 

Georg  Brandes,  Levned  I— II.  Kjebenhavn.  Nordisk  Forlag.  ä  kr.  6:  50. 
Chr.  Collin,  Bjömsljeme  Björnson  I-— II.  Hans  bamdom  og 

ungdom.   Kristiania.  H.  Aschehoug  &  C:o.   Yht.  kr.  10:  — . 
Nils  Erdmann,  Gustaf  III.  De  första  bladen  i  hans  lifs  historia. 

Stockholm.    Hugo  Geber.  kr.  4:  50. 


^  Vertauksen  vuoksi  mainittakoon  Valvojan  tilaajamäärä  kymmeneltä 
edelliseltä  vuodelta:  v.  1897  672,  1898  1206,  1899  1487,  1900  1357,  1901  1500, 
1902  1418,  1903  1497,  1904  1527,  1905  1484,  1906  1509. 

Poul  Leuin,  Den  naturalistiske  Roman.  (Flaubert.  Zola.  Mau- 
passant. Huysmans.  Bourget.)  Kjobenhavn.  Nor- 
disk Forlag.  kr.  4:  75. 

Karl  Manizias,  De  store  Skuespillers  Aarhundrede.  Kjoben- 

havn.    Nordisk  Forlag.  kr.  8:  — . 

Dimitri  S.  Mereshkovski,  Tolstoi  och  Dostojevski  som  män- 
niskor  och  konstnärer.  Öfversättning  frän  ry- 
skän af  E.  Weer.    Stockholm.    Hugo  Geber.        kr.  4:  — . 

— „ „-  Tolstois  och  Dostojevskis  religion.  I-II.  Öfver- 
sättning frän  ryskän  af  E.  Weer.  Stockholm. 
Hugo  Geber.    Yht.  kr.  6:  — . 

— „ „—  Der  Anmarsch  des  Pöbels.  Ubersetzt  von  Harald 

Hoerschelmann.    Munchen.    R.  Piper  &  C:o.         Rmk.  2:  50. 

Bernhard  Shaiv,  Ein  Ibsenbrevier.  Die  Quintessenz  des  Ib- 
senismus.  (Käännös  englannin  kielestä.)  Berlin. 
S  Fischer.  Rmk.  2:  50. 

Sven  Söderman  f  Bilder  och  gestalter.    Stockholm.    Ljus.       kr.  3:  75. 

Johannes  Volkelt,  Zwischen  Dichtung  und  Philosophie.  Mun- 
chen.   G.  H.  Beck.  Rmk.  8:  — . 

b)    Kaunokirjallisia. 

Herman  Bang,  Sselsomme  Fort  selli  nger.  Kjobenhavn.  Nor- 
disk Forlag.  kr.  2:  75. 

— „ „—  De  fire  Djsevle.   Kjobenhavn.   Det  Schubotheske 

Forlag.  kr.  1:  -. 

Robert  Broivning,  Pippa  gär  förbi.    Öfversättning  av  K.  G. 

Ossian-Nilsson.    Stockholm.    Albert  Bonnier.      .  kr.  2:  — -. 

Laurids  Bruun,  Midnatssolen.   Roman.  2  oplag.  Kjobenhavn. 

Nordisk  Forlag.  *      kr.  5:  50. 

Gustaf  Geijerstam,   Den   eviga  gätan.    Roman.    Stockholm. 

Albert  Bonnier.  kr.  2:  75. 

Karl  KJellerup,  Den  fuldtendtes  Hustru.    Et  Legendedrama. 

Kjobenhavn.    Nordisk  Forlag.  kr.  5:  50. 

Joh.  V.  Jensen,  Den  ny  Verden.  Til  international  Belysning 
af  nordisk  Bondekultur.  Kjobenhavn.  Nordisk 
Forlag.  kr.  4:  50. 

— „ „      Singaporenoveller.   Kjobenhavn.  Nordisk  Forlag  kr.  2;  50. 

Nils  Kjcer,  Mimosas   Hjemkomst.     Skuespil.     Kjobenhavn. 

Det  Schubotheske  Forlag.  kr.  2: 

— „—  -„—  Det  evige  Savn.  To  noveller.  Kjobenhavn.   Det 

Schubotheske  Forlag.  kr.  1:  25. 

Jakob  Knudseuj  Fremskridt.  Roman.  Kjobenhavn.  Nor- 
disk Forlag.  kr.  5:  — . 

Thomas  Krag,  Offerlam.    Roman.    Kjobenhavn.    E.  Jesper- 

sens  Forlag.  kr.  4:  — . 

Suen  Lidman,Eiden  och  altaret.   Stockholm.  Albert  Bonnier.  kr.  3:  — . 

Karin  Michaelis,  Over  ai  Forstand.    Kjobenhavn.    Nordisk 

Forlag.  kr.  2:  —. 

Maria  Mihi,  Junkem  utan  land  och  andra  berättelser.  Stock- 
holm.   Albert  Bonnier.  kr.  3:  — . 

K.  G.  Ossian-Nilsson,  Orkester.   Stockholm.   Albert  Bonnier.  kr.  3:  — . 

Hilma  Söderberg,  Höga  visan.  Prisbelönt  roman.  Stock- 
holm.   Albert  Bonnier.  kr.  3:  75. 

Hjalmar  Söderberg,  Det  mörknar  öfver  vägen.    Berättelser. 

Stockholm.    Albert  Bonnier.  kr.  3:  50. 

Marcelle  Tinayre,  Le  Rangon.  Roman.  Paris.  Calman  Levy.  fr.  3:  50. 

Anders  Österling,  Arets  visor.    Stockholm.    Albert  Bonnier.  kr.  2:  75. 


Toimitukselle  tullutta  kir|alli8UUtta. 

Yfotnet  Söderströmiltä ;  Hanna  Favorin,  Maantiede.  1:  50.  —  Sohnu 
Nyströnif  Deutsches  Lehrbuch.  —  Joh.  A.  Johansson,  Marjahedelmäin  viljelyk- 
sestä Suomessa.  — :  20.  —  Artur  Siegberg,  Svensk  spr&kl&ra.  1:  35.  —  Z.  Tope- 
lius, Satuja  ja  runoja.    II.   Suom.  V.  T  a  r  k  i  a  i  n  e  n  ja  V.  J  u  v  a.  — :  85. , 

Lukemisia  lapsille.  35—8  vhk.  — :  75.  —  Oma  maa.  16,  17  vhk.  1:  — .  —  Kek- 
sintöjen kirja.  Toim.  Vihtori  Peltonen.  8^  9  vhk.  — :  65.  —  Raamatun  kuvasto, 
toim.  Fröhnmeyer  ja  /.  Beminger  1  vhk.  — :  85.  —  K.  K,  Kivirikko,  Koulun 
kasvioppi.  6:  50.  —  Leo  Tolstoi,  Sota  ja  rauha.  Kolmas  nidos.  2:  50.  —  P.  Päi- 
värinta, Elämän  havainneita.  1,  2  vhk.  — :  15.  —  J.  E,  Sunila,  Peltoviljelys- 
järjestelmät  Hattulan  kunnassa.  3:  — .  —  Anatole  'France,  Grainquebille.  Suom. 
Otto  Manninen.  1:50.  —  Alphonse  Daudet,  Kirjeitä  myllyltäni.  Suom.  V. 
Tarkiainen.  2: — .  —  Sata  kertomusta  pyhäkouluja  varten.  Toim.  L.  L. 
Suom.  Emmi  Voionmaa.  2:  — .  —  Johannes  Linnankoski,  Taistelu  Heikkilän 
talosta.  1:  25.  —  [hnari  Krohn,  Rytmioppijakso.  2:  — .  —  Thomas  Carlyle,  En- 
tistä ja  nykyistä.  Suom.  Werner  Andelin.  4:50.  —  Anatole  France,  Syl- 
vestre  Bonnardin  rikos.  Suom.  Samuli  S.  2:75.  —  Victor  Hugo,  Lucretia 
Borgia.  Suom  Juhani  Aho.  2:50.  —  Fr.  W.  Förster,  Osaatko  elää?  Suom. 
Bope  Kojonen.  4:  — .  —  G.  Melander,  Luonto* tieteen  valossa.  1  vhk.  — :  75. 

—  Keksintöjen  kirja.  Toim.  Vihtori  Peltonen,  II:n  osan  10  vhk.  — :  65.  —  Carl 
G.  Laurin,  Taidehistoria.  Suom.  E.  Richter.  3  vhk.  1:  ~. 

Otavalta:  Norddhl  Rolfsen^  Maailman  historia.  Suom.  Santeri  Ing- 
man. 8-12  vhk.  — :  50.  —  Th,  Scelan  ja  V.  Blomstedt,  Suomen  tärkeimmät  syö- 
tävät ja  myrkylliset  sienet.  SienikarJ^ta  12.  — .  Tekstikirja  erikseen  1:  50.  — 
Jules  Verne,  Kahden  vuoden  loma-aika.  Suomennos.  7  vhk.  — :  15.  —  G.  Ger- 
shuni,  Vankiloissa  ja  kidutuskammioissa.  Suom.  AinoMaiihberg.  2:25.  — 
Axel  Törnudd,  Musiikin  historia.  1:  50.  —  Henryk  Sienkieioicz,  Kunnian  ken- 
tällä. Suom.  Maila  Talvio.  3:  75.  —  E.  Nevanlinna,  Suomen  raha-asiat  vuo- 
sina 1863  -1904.  3  vhk.  1:  25.  -  Wemer  Sombart,  Sosialismi  Suom.  J.  K.  Kari. 
1,  2  vhk.  &  — :  50.  —  Hehni  Setälä,  Vanhan  kartanon  tarina.  8:  — .  —  Nathan  Sö- 
derblom, Maailman  uskonnot.  Suom.  Lauri  Hendell  -:90.  —Alexander 
Boldt,  Uutta  maata.  Suomennos.  1:  25.  —  Oscar  Wilde,  Onnellinen  prinssi.  Suom. 
Helmi  Setälä.  1:  75.  —  Hilja  Haahti,  Kotkat.  3:  — .  —  J.  H  Erkko, Kootut 
teokset,  1  vhk.  — :  50.  —  B.  H,  Päivänsalo,  Käyntejä  kärsivien  kodeissa.  — :  85. 

—  Eino  Leino,  Naamioita.   Toinen  sarja.  3:  — . 

Kansalta :  Kaarlo  Pulkkinen,  Hellenien  voimistelu  ja  urheilu.  8:  — .  — 
Mark  Txcain,  Valittuja  jutelmia.  I.  II.  Suom.  O.  A.  Joutsen,  ä  ~:  60.  —  H.  G. 
Wells j  Varastettu  basilli.  Suom.  V.  Hämeen-Anttila.  — :60.  — .  Voimako- 
neitten  herra.  Suom.  Hämeen-Anttila.  — :60. —  W.  K^.  Jaco6«,  Monta  lastia. 
Suom.  V.  Hämeen-Anttila.  — :60.  —  Martti  Vuori,  Lapveden  meteli.  2:  75.  — 
Frans  Viitanen,  Suuntalan  häät.  — :  75.  —  Emil  Lassinen,  Poikia.  2:  75.  - 
Cruv  de  Maupassant,  Valittuja  novelleja.  I.  Suom.  Kasimir  Leino.  l:50i  — 
Pearo  Antonio  de  Alarcon,  Kolmikolkka  hattu.  Suom.  Heikki  Impivaara. 
1:  50.  —  John  Habberton,  Rouva  Maybumin  kaksoiset  Suom.  Verner  Anttila. 
1:  50.   —  Prosp&  MMm^,  Colomba.  Suom.  Kasimir  Leino.  3:  — . 


VALVOJA  1908. 

Valvojan  kahdeksaskolmatta  vuosikerta  tarjotaan  täten  tilat- 
tavaksi. 

Se  seikka  että  Valvojan  tilaajamäärä  on  viime  vuosina  ollut 
kasvamaan  päin,  vaikkakin  aikakautinen  kirjallisuutemme  on  sa- 
maan aikaan  runsaasti  rikastunut  ja  eri  puolille  haaraantunut,  vel- 
voittaa Valvojan  toimitusta  työskentelemään  edelleen  samaan  suun- 
taan kuin  tähän  asti. 

Uusien  aikakauskirjojen  syntyminen  on  ilahuttavana  todistuk- 
sena sivistyselämämme  vilkastumisesta  ja  kehityksestä.  Se  osoit- 
taa ennen  kaikkea  suomalaisen  yleisön  sivistyksellisen  ja  kirjalli- 
sen harrastuksen  kasvamista  monipuolisemmaksi  ja  erikoistuneem- 
maksi.   Muotojen  moninaistuminen  on  kehityksen  merkki! 

Tähän  suomalaisen  yleisön  kasvavaan  harrastukseen  nähden 
Valvojan  tehtävä  on  oleva  kahta  laatua. 

Valvoja  on  ensinnä  kuten  tähänkin  asti  oleva  aikakauskirja 
yleistä  kansalaissivistyslä  varten.  Sellaisena  se  on  tarjoava  luki- 
joilleen tieteelliseen  tapaan  laadittuja  kirjoituksia  kansallisen  ja 
yleisinhimillisen  tietämyksen  laajentamiseksi  ja  syventämiseksi. 
Valvojan  toimitus  on  vakuutettu*  siitä  että  aikamme  oloissa  tie- 
teellisesti syventyvä  käsittelytapa  on  sivistystä  harrastaville  kansa- 
laisille osoittautuva  sitä  tarpeellisemmaksi,  kuta  useammat  kysy- 
mykset pääsevät  aikamme  levottomalta  tietoisuudelta  vastausta 
vaatimaan. 

Mutta  toiseksi  Valvoja  on  katsova  omaksi  varsinaiseksi  teh- 
täväkseen tyydyttää  niitä  tarpeita,  joita  kasvavat  kirjalliset  har- 
rastukset synnyttävät.  Valvoja  toivoo  woiwdinsajärjestetymmällä 
tavalla  kuin  tähän  asti  täyttää  tätä  tarkoitustaan,  koska  se  ensi 
yuodesta  alkaen  saattaa  liittää  itseensä  erityisen  kirjallisen  toi" 
mitta jakunnan  kirjallista  osastoansa  varten.  Kirjallisen  osaston 
säännöllisinä  toimittajina  toimivat  nimittäin  Valvojassa  ensi  vuonna 
V.  Tarkiainen,  Viinö  Salminen,  Maria  Haggr^n-Jotani  sekä  Yrj5 
Koskelainen.  Valvojan  toimitus  on  mieluisasti  ottanut  vastaan 
nämä  uudet  nuoret  voimat  kirjallisen  osastonsa  kehittämistä  ja 
järjestämistä  varten. 


Kirjallisessa  osastossa  julkaistaan  kirjoitelmia  kirjallisista  ja 
taiteellisista  kysymyksistä,  arvosteluja  kotimaisesta  kirjatuotannosta, 
selostuksia  ja  katsauksia  ulkomaan  kirjallisuuteen  ynnä  myöskin 
sellaisiin  ulkomaitten  suurimpain  aikakauskirjojen  kirjoituksiin, 
jotka  herättävät  yleisempää  ja  ansaittua  huomiota. 

Suomi-ystävien  kirjoitelmia  on  edelleen  Valvojassa  esiin- 
tyvä. Kirjoittajain  joukossa  tulee  olemaan  maailmanmainioita  kir- 
jailijoita, tiede-  ja  valtiomiehiä. 

Katsauksia  eri  aloihin  koti-  ja  ulkomaan  oloissa  tulee  Val- 
voja edelleen  sisältämään. 

Valvojan  kirjoituksia  valaistaan  kuvilla,  ja  on  toimitus  niitä 
julkaiseva  vieläkin  runsaammin  kuin  tähän  asti,  jos  Valvojan  tilaaja- 
määrä  edelleen  nousee. 

Suomalaisen  kultuurin  vakaannuttamista  ja  kehittämistä  varten 
Valvoja  tahtoo  yhdistää  ympärilleen  niitä  maamme  tieteellisiä  ja 
kirjallisia  voimia,  jotka  katsovat  suomen  kielellä  toimitettua  aika- 
kauskirjaa yleistä  ja  kirjallista  kansalaissivistystä  varten  tärkeäksi 
sivistyskeinoksi.  Että  Valvoja  koti-  ja  ulkomaisten  tiedemiesten 
ja  kirjailijoiden  puolelta  on  saanut  osakseen  myötätuntoa  ja  avus- 
tusta, sen  osoittaa  seuraava  luettelo  henkilöistä,  jotka  kolmen  vii- 
meksi kuluneen  vuoden  aikana  ovat  kirjoittaneet  Valvojaan: 

John  Abercromby,  Aino  Ackti-Renvall,  Juhani  Aho,  San- 
teri Alkio,  N.  J.  Arppe,  Eliel  Aspelin-Haapkylä,  J.  R,  Aspelin, 
E.  Beauvois,  Minas  Berberianj  A.  H.  Bergholm,  K.  R,  Brothe- 
rus, E.  D.  Butler,  Ilmari  Calamnius-Kianto,  Gunnar  Castrin, 
Jalmari  Gästrin,  Kaarlo  Gastren,  Ghr,  Gollin,  Domenico  Gom- 
puretti.  O,  Donner,  M,  J,  Eisen,  Rafael  Engelberg,  Rafael  Erich, 
J,  H.  Erkko  (f),  Rud.  Eucken,  /.  Forsman,  Rob.  Gauthiot, 
B,  F.  Godenhjelm,  Arvi  Grotenfelt,  Jaakko  Gummerus,  Lucina 
Hagman,  O.  A.  Hainari,  Antti  Helander,  Lauri  Hendell,  Robert 
Hermanson,  Yrjö  Hirn,  Edv.  Hjelt,  Olaf  Homen,  J,  Hurt  (f), 

Valtiollinen  elämä  ja  personallisuusaate. 

Kirjoittanut 
Wald.  Ruin. 


Kuulin  kerran  erään  arvossa  pidetyn  meikäläisen  valtiomiehen  sano- 
van hyvän  politiikin  tunausmerkiksi  sitä,  että  hyvä  politiikki  huonon 
vastakohtana  varsin  vähän  antaa  ihmisille  puheen  aihetta,  koskapa  se  ei 
missään  ole  kenenkään  tiellä  ja  sitä  sentähden  hyvin  vähän  huomataan. 
Kenties  lukija  väittää  että  tällä  lausunnolla  on  jo  viitattu  määrättyyn  ohjeU 
maan,  että  sillä  on  tahdottu  kuvata  erityinen  laji  politiikkia.  Mutta  minä 
käsitin  nämä  sanat  ennen  kaikkea  huomattavaksi  tunnustukseksi  siitä,  että 
politiikki  ei  voi  olla  itsenäinen  tarkoitusperä,  vaan  että  sen  on  palveltava 
jotakin  korkeampaa,  että  valtio  on  olemassa  yksilöitä  varten  ja  saa  ar- 
vonsa, varsinaisen  sisällyksensä  siitä  kultuurista,  jonka  nämä  luovat,  kuin 
myöskin  kaikesta  siitä  hyvinvoinnista,  jota  siinä  yksilöt  nauttivat.  Tähän 
on  huomio  siis  keskitettävä,  ei  politiikkiin  semmoisenaan.  Valtiollinen 
toiminta  luo  toisin  sanoen  vain  edullisimmat  edellytykset  personallisen 
elämän  runsaalle  kehitykselle,  se  vapauttaa  niin  paljon  kuin  mahdollista 
voimat,  antaa  vauhtia  eri  aloilla  esiintyvälle  hedelmälliselle  työlle  voidak- 
seen sitten  itse  vaatimattomasti  vetäytyä  syrjään  kaiken  sen  elämän  tieltä, 
minkä  se  näin  on  saanut  kehittymään. 

Tämä  poliitisen  työskentelyn  syvällisempi  tarkoitus  joutuu  kuitenkin 
helposti  unhoituksiin  aikoina  sellaisina^  jolloin  politiikki  itse  kauan  aikaa 
lamassa  oltuaan  on  jälleen  henkiin  herätettävä  ja  isänmaallisessa  mielessä 

nuorrutettava.  ^  Silloin  sattuu,  että  poiiitinen  elämä  yksityiselle  esiintyy 
niin  arvokkaana,  niin  kiehtovana,  että  kaikki  muu  jää  varjoon.  Siitä 
kenties  johtuu  joksikin  ajaksi  sellainen  ryntäily  valtiolliselle  kilpakentälle, 
että  monet  tasaisen  arkipäivänaherruksen  tärkeät  alat  ovat  vaarassa  jäädä 
vaille  työntekijöitä.  Kansalaisvelvollisuuskin  näyttää  asettavan  tämänsuun- 
taisia vaatimuksia,  joka  tapauksessa  harrastus,  ajatukset  vastustamatto- 
malla voimalla  vetäytyvät  sinne,  ja  nyt  politikoidaan  mitä  laajimmissa 
piireissä,  alkaen  perheistä  ja  koulujen  toverikunnista  aina  suuriin  puo- 
lueneuvotteluihin  ja  mahdikkaihin  kansankokouksiin.  Vaikka  todella  pal- 
jon voimaa  ja  vaivaa  kuluu  tällaiseen  toimintaan,  niin  sitä  tuskin  voidaan 
yleensä  valittaa,  koskapa  korkeimmat  yleisedut  politiikissa  usein  ovat 
kysymyksessä  ja  kaikkien  valppaus  on  tässä  tarpeen  vaatima.  Onpa  pal- 
jonkin sanottavaa  siitä  suorastaan  kasvattavasta  vaikutuksesta,  mikä  poli- 
tiikillä,  jopa  poliitisella  harrastuksellakin  voi  olla  kaikkeen  kansaan,  ja 
vieläpä  on  kernaasti  myönnettävä,  että  politiikki  hyvin  kyllä  kaipaa  per- 
sonallisuuksia,  sen  kun  tarvitsee  olla  yhteiskunnan  parhaiden  hoidettava. 
Ja  kuitenkin  täytyy  tuntua  arveluttavalta,  että  valtioUisesti  kuohuvina  ai- 
koina tunnustetut  kyvyt  vedetään  pois  aloilta,  joilla  he  kenties  ovat  kor- 
vaamattomia, niinkuin  taiteen  ja  tieteen  työmailta.  He  palaavat  aikanansa 
niille  takaisin,  niin  sanotaan  lohdutukseksi,  mutta  ei  kenties  samalla  kyl- 
liksi oteta  huomioon  yksilön  taipu vaisuutta  mukautua  uusiin  olosuhteisiin, 
huomaamattansa  joutua  sellaisen  muutoksen  alaiseksi,  mikä  tekee  uuden 
toiminnan  ilmapiirin  hänelle  yhä  edellensä  välttämättömäksi,  niin  että 
takaisin-paluu  käy  yhä  vaikeammaksi. 

Kysymys  muodostuu  siis  yleiseksi:  vaikuttaako  poiiitinen  harrastus 
kaikin  puolin  edullisesti  personallisuuteen  vai  voiko  tällä  sekä  oman 
täydellisyyden  että  yhteisen  menestyksen  nimessä  olla  oikeutettuja  ömi- 
naisetuja  valvottavana  vastoin  politiikkia?  Voi  sitä  enemmän  olla  pai- 
kallaan lausua  edes  joitakin  periaatteellisia  mietelmiä  tästä  kysymyksestä, 
kun  meidän  päivinämme  myöskin  ne,  joita  jo  vanhastansa  on  ajateltu 
personallisen  elämän  varsinaisiksi  vartijoiksi,  ne,  joiden  lämmin  ja  luo- 
tettavan varma  ymmärtämys  kaikkea  puhtaasti  inhimillistä  kohtaan,  sitä 
kohtaan  mikä  meidät  kaikki  yhdistää,  tähän  saakka  on  ollut  yhteiskun- 
nassa vallitsevan  riidan  ja  hajaannuksen  vastapainona  —  tarkoitan  tie- 
tenkin naisia  —  tavoittelevat    poliitista    toimintaa,    valmiina  hajautumaan' 

puolueisiin,  valmiina,  itse  rauhankin  uhalla  jos  niin  tarvitaan,  vaatimaan 
itselleen  oikeutettua  osuutta  julkiseen  elämään. 

Politiikki  ja  personallisuus  —  ei  ole  vaikeata  havaita  näillä  sa- 
noilla viitattujen  harrastuspiirien  välillä  vallitsevan  jonkunlaisen  luontc^i- 
sen  vastakohtaisuuden.  Politiikki  se  on  ulospäin  kääntyvää  toimintaa,  joka 
aina  kohdistuu  suuriin  yleiskaavoihin  —  suurin  osa  lainsäädännöstä  hän  ei 
muuta  ole  — ,  se  on  sellaista  toimintaa,  joka  käsitellen  ihmisiä  ryhmit* 
täin  järjestelee  joukko-oloja,  etsii  keskimääriä,  pakoittaa  kaiken  moninai- 
suuden yleiskäsitteiden  alaiseksi,  jolloin  sen  useimmissa  tapauksissa  täy- 
tyy olla  tyytyväinen  kunhan  on  sinnepäinkään.  Siihen  ei  mitenkään 
pääse  sisältymään  kaikki  se  käsitys-  ja  arvostelutavan  runsas  monivivahtei- 
suus, mikä  on  ominaista  personallisuudelle,  joka  päinvastoin  kuin  poli- 
tiikki suuntautuu  sisäänpäin,  jolla  on  omassa  itsessään  oma  maailmansa, 
kuvastaen  täysin  yksilöllisellä  tavalla  ulkomaailman  ja  antaen  kaikelle  tun- 
nearvoja sekä  yleensä  ammentaen  mitä  runsainta  tyydytystä  sellaisesta, 
mikä  on  politiikille  niin  kaukaista  kuin:  uskollisuus  vähässä,  myötä- 
tunto ja  ymmärtämys  pienimmiltä  näyttäviä  elämän  ilmiöitä  kohtaan. 
Eikö  siis,  kysytään,  hienorakenteinen  personallinen  elämä,  siinä  määrin 
kuin  se  antautuu  politiikin  valtaan  ja  kiedottavaksi,  joudu  vaaraan  itse 
mukautua  milloin  mittenkin  keski  määräisyyksien  mukaan  —  tämähän  jo 
näyttää  johtuvan  melkein  välttämättömänä  pidetystä  liittymisestä  johonkin 
puolueeseen;  eikö  tällainen  personallinen  elämä  tallaudu  tannertasaan 
politiikin  noudattamassa  ylimalkaisessa  arvioimisessa,  eikö  kenties  totu 
asettamaan  omantunnonkin  suuntaneulaa  ylimalkaisesti;  ekiö  se,  alituisesti 
tuijottaessaan  suuriin  muotoihin,  tavoitellessaan  etäisiä  päämääriä,  huo- 
maa  mielen  tylsemmin  tajuavan  lähimpänä  olevien  ilmiöiden  yksilöllisesti 
lämpimiä,  runsaita  värejä,  eikö  se  siten  menetä  puhtaan  inhimillisen  onnen 
tärkeintä  lähdettä,  kenties  sen  sijalle  saadakseen  kaiken  sen  levottomuu- 
den, kiireen  ja  särkyneisyyden,  joilla  politiikissa  on  tyyssijansa? 

Kukapa  tahtoisi  väittää,  etteivät  tällaiset  epäilykset  ole  oikeu- 
tettuja, vaikkapa  asianlaita  kyllä  on  erilainen  eri  yksilöihin  nähden. 
Aivan  varmaan  monen  yksityisen  kohtalo  —  tarkastettuna  sillä  sisäisesti 
likeisellä  tavalla,  mikä  erikoisesti  taiteelle  on  ominaista  —  antaisi  suo- 
ranaisia todisteita  siitä,  kuinka  personallisen  täydellisyyden  kannalta  kat- 
soen voidaan  kadottaa  enemmän  kuin  voittaa  politiikkiin  vajoutumisesta, 
toisin  sanoen,  kuinka    politiikki    voi    tuhota    ei    ainoastansa  mitä  me  sa- 

nomme  miellyttäviksi  personallisiksi  ominaisuuksiksi  vaan  vieläpä  yleisiä, 
jaloja  luonteenpuolia  ja  erityisesti  yksityisen  elämänonnen  arvoja.  Kaik- 
kien ei  tietenkään  näin  käy.  On  epäilemättä  luonteita,  joita  mitkään 
tunne -elämän  hienoudet  ja  hyvyydet  niin  vähän  vaivaavat  ja  hillitsevät, 
niin  päätteliäästi  yleistäviä  ja  ennen  kaikkea  niin  häikäilemättömästi  pyr* 
kiviä,  että  heidän  perussävynsä  alusta  alkaen  on  täysin  sopusointuinen 
politiikin  kanssa.  On  luonteita,  joiden  sisäisen  tasapainon  niin  sanoak- 
semme alituiseen  tarvitsee  nojautua  ulospäin,  niin  että  vasta  julkisessa 
elämässä  suoritettu  tehtävä  antaa  heidän  itsetunnolleen  ja  kohoamishalul- 
leen  tarpeellisen  tukikohdan.  On  toisia  luonteita,  olemukseltaan  syvem- 
piä, synnynnäisiä  intoilijoita,  joiden  voimakkaasti  paisuttavalle  tunteelle 
oma  minä,  kuinka  rikas  sävelistä  se  lieneekin,  ei  merkitse  mitään,  sitä 
vastoin  kuvittelunomainen  työ  ja  tarkoitusperä  merkitsee  kaikki,  ja  joille 
jo  se  että  saavat  vain  ilmaista  pyhän  halunsa  parantaa  maailmaa  tuottaa 
tuntuvaa,  epäitsekästä  tyydytystä.  Myöskin  tällaiset  voivat  politiikista 
löytää  oman  vasituisen  ilmapiirinsä  ja  siihen  antautua:  siinä  he  —  eivät 
tosin  parannu,  mutta  eivät  myöskään  joudu  vaaraan  horjahtaa  siltä  ladulta, 
jokA  on  heidän  luonteelleen  ominainen.  Sitten  on  myöskin  —  täytyyhän 
meidän  toivoa  niin  olevan  —  sellaisia,  jotka  keskellä  poliitista  elämää, 
johon  he  joko  velvollisuudentunnosta  tai  jalosta  toimi ntahalusla  ovat 
antautuneet,  aivan  hyvin  osaavat  säilyttää  runsaan  ja  sopusointuisen  per- 
sonallisen  erikoisluonteen,  vieläpä  sillä  voivat  rikastuttaa  ja  kohottaa 
itse  politiikkia.  Mutta  useissa  tapauksissa  on,  kuten  sanottu,  edellä- 
mainittu harrastuspiirien  ristiriita  todellakin  olemassa  ja  varsin  tuntuva, 
niin  että  personallisuudelle  voi  nousta  kysymys  itsesäilytyksestä  poli- 
tiikkia vastaan;  myöskin  on,  niinkuin  on  tunnettua,  kaikkina  aikoina 
ollut  henkiä  —  emme  etsi  heitä  vähäpätöisimpäin  joukosta  —  jotka 
ovat  johdonmukaisesti  siirtyneet  poliitisten  toimien  tieltä  syrjään  ja 
mieluimmin  myöskin  tahtoneet  olla  rauhassa  poliitisilta  kysymyksiltä. 
Tällöin  nousee  kysymys:  kuinka  on  tätä  arvosteltava?  Onko  oikeutettu 
tuollainen  itsesäilytys,  vai  eikö  julkisen  elämän  vaatimuksia  saada  yksi- 
tyinen palvelukseensa  tule  aina  asettaa  korkeammalle,  niin  että  perso- 
nallisuuden  uhraamistakaan  ei  voi  pitää  liian  kalliina 

Minun  on  syytä  peljätä,  että,  jos  tämä  kysymys  täydellä  todella 
tehtäisiin  oman  aikamme  Suomessa,  personallisuuden  asia,  sen  vaatima 
oikeutus  säilyttää  vapautensa  politiikkiin  nähden,  saisi  osakseen  aivan  huo- 

mattavasti  heikomman  puolustuksen,  jos  edes  kohtuullista  ymmärtämystä- 
kään. Meillähän  on  niin  paljon  polttavaa  politiikkia  ympärillämme,  että, 
jos  jonkun  henkilön  vähänkään  pontevammin  nähtäisiin  toteuttavan  omaa 
itsesäilytystään  politiikkiin  nähden,  häntä  vähintään  pidettäisiin  todelli- 
sena kummana  tai  hänen  suorastaan  epäiltäisiin  olevan  vailla  sitä  mitä 
pidetään  tärkeimpänä,  vailla  kansalaismieltä.  Mutta  hyvin  erilaisia  arvos- 
teluja on  tässä  asiassa  lausuttu,  sillä  kysymys  on  vanha.  Platon,  joka 
sen  „  valtiossaan^  ensin  asetti,  arveli  olevan  todennäköistä,  että  viisaim- 
mat ja  parhaimmat,  jotka  olivat  soveliaimmat  valtiota  ohjaamaan,  varsin 
vähän  tuntisivat  personallista  halua  siihen,  koska  aatteiden  korkeiden 
avaruuksien  mietiskelyllä  olisi  heille  ehdottomasti  suurempi  viehätys: 
heidät  voitaisiin,  arvelee  hän,  katsoen  siihen  ettei  yhteiskunta  ole  ole- 
massa valmistaakseen  vain  yksityisille  mahdollisimman  täydelliset  elämän- 
ehdot, kerrassaan  pakoittaa  huolehtimaan  kanssaihmistensä  asioista, 
jollei  pikemmin  voisi  uskoa  heidän  oman  oikeamielisyytensä  kehoit- 
tavan  heitä  tekemään  yhteisyydelle  tämän  uhrauksen.  Paradoksilta  kuulos- 
tava mutta  kuitenkin  syvä  ja  ajattelemisen  arvoinen  oli  se  Platonin 
lause,  että  varmaan  olisi  onnellisin  se  valtio,  jossa  hallitsevat  olivat 
vähimmän  —  mainitsen  tässä  kreikkalaisen  lausetavan  —  vähimmän 
sTQoO^vfMoi  &QXii>Vy  s.  o.  personallisesti  vähimmin  halukkaita  hallitse- 
maan, vähimmin  valtaa  rakastavia,  he  kun  tunsivat  sitä  paremman  osan 
elämässä.  Tässä  on  meillä  todistus  siitä  arvonannosta»  minkä  antiikki 
soi  poliitiselle  elämälle,  ja  personallisen  elämän  verrattoman  ihanteen 
oivaltamisesta,  mutta  samalla  kuitenkin  viittaus  ristiriidan  noustessa  käsit- 
telemään poliitista  näkökantaa  määräävänä.  Mutta  jo  antitkin  lopulla  on 
poliitinen  mieliala  kääntynyt  vastakohdakseen,  sen  huomaa  selvästi  suu- 
rimmista hengistä.  Eivät  ainoastaan  epikurolaiset  ajattelijat  ja  runoi- 
lijat, vaan  myöskin  siveellisesti  ankarat  ja  voimakkaat  stoalaiset  viisaat 
asettavat  yksilön  omahyväisyyden  Ja  riippumattomuuden  ihailunsa  esi- 
neeksi vaatien  hänelle  oikeuden  oman  järkensä  mukaan  viettää  luonnon- 
mukaisinta  ja  jumalallisi nta  elämää;  ja  jos  he  tämän  lisäksi  etenkin  ylis- 
tävät ystävyyttä,  vieläpä  yleistä  ihmisrakkautta,  kosmopolitismia,  ja  joskin 
poikkeustapauksessa  roomalainen  imperaattori  saattaa  olla  stoalainen  filosofi, 
niin  kaikella  tällä  on  seivästi  ilmilausuttuna  se  etäisyys,  mikä  eroittaa 
sydämen,  koko  personallisen  mielihalun  realisesta  politiikista  ja  siitä  välttä- 
mättömästi  johtuvasta  levottomuudesta,  mielettömyydestä  ja  puolinaisuudesta 

Mutta  meidän  et  tarvitse  mennä  niin  kauas  ajassa  taaksepäin  huo- 
mataksemme  politiikilie  vastaisen  mielialan  olevan  vallitsemassa  ja  varsin- 
kin johtavissa  hengissä  voimakkaasti  edustettuna.  Humanismille,  roman- 
tiikille  ja  valistukselle,  jotka  muodostavat  Europan  henkisen  elämän  yleis- 
summan  18:nnen  vuosisadan  lopulla  ja  19:nnen  alussa,  on  yhteistä  niiden 
ilmeisesti  yksilöllinen  suunta:  yksityisen  personallisuuden  onnen,  menes- 
tyksen, täydellisyyden  ehtoja  ensi  sijassa  harkitaan.  Ja  tässä  on  roman- 
tikoilla, he  kun  erikoisesti  antavat  arvoa  mielikuvitukselle  ja  tunteelle, 
kaikkein  vaikeinta  saavuttaa  kosketuskohtia  politiikkiin:  sen  tunnusmer- 
keiksi heidän  silmissään  ehdottomasti  sopivat  törkeys  ja  jyrkkyys,  jotka 
saattavat  yksityisen  vaaraan  suorastansa  raakalaistua ;  he  sentähden  mie- 
luimmin jättävät  sen  päivän  karkeatekoisten  barbarien  hoteisiin  ja  katsovat 
suureksi  voitokseen  saada  hienostuneina  sieluina,  kaunosieluina  pysyä  aivan 
sen  ulkopuolella.  Puolestani  arvelen  että  romantiikin  miesten  katsantotapa 
meihin  kaikkein  vähimmin  tehoaa;  me  vainuamme  sen  takana  vain  liian 
paljon  velttoutta,  toimetonta  saamattomuutta  ja  merkitsemme  mielellämme 
suoranaiseksi  vahvistukseksi  tälle  meidän  käsityksellemme  esim.  sen  mitä  Fr. 
Schlegel  sanoo  Lucindessa  laiskuudesta:  hän  ylistää  sitä  ainoaksi  jumalan- 
kaltaisuuden  jäännökseksi,  joka  meillä  vielä  on  tallella  paratiisista,  samalla 
kuin  hän  moittii  Prometheusta  siitä,  että  tämä  on  vietellyt  ihmisiä  työhön  ja 
valanut  heidän  mieliinsä  sen  levottomuuden,  josta  he  eivät  voi  irtautua. 
—  Mutta  myöskin  se  olemukseltansa  ytimekkäämpi,  suurisuuntaisempi 
uusi  humanismi,  joka  18:nnella  vuosisadalla  saa  alkunsa  uudelleen 
elpyneenä  antiikin  ihailuna,  samalla  kuin  se  imee  sisällystä  vuosisatansa 
valistuksesta  ja  runsastuttaa  itseänsä  uudenaikaisilla  vieläpä  kansallisilla- 
kin tehtävillä,  on  sekin  ennen  kaikkea  personallisuuden  ylistystä.  Sen 
piiriin,  niinkuin  tiedämme,  kuuluu  korkeita  taiteellisia  ja  opillisia  ennä- 
tyksiä eri  maissa,  myöskin  pohjoisissa  —  etumaisina  ovat  siinä  piirissä 
Saksan  klassillisen  runouden  edustajat.  Heidän  elämänsä  samoin  kuin  hei- 
dän runoutensa,  lukemattomat  mietteet,  lausutut  näissä  piireissä,  joilla 
Prometheuksen  aikaansaamalta  levottomuudelta  vielä  jäi  aikaa  ystävyy- 
den harjoittamiseen,  kirjevaihtoon,  henkeviin  keskusteluihin,  osoittavat 
meille,  mitä  he  pitivät  kalleimpana  oikeutena  ja  velvollisuutena:  oman 
personallisuuden  runsasta  ja  sopusointuista  kehittämistä  todelliseksi  taide- 
teokseksi, jossa  tosi  inhimillisyys  voisi  saada  puhtaan  ja  ylevän  ilmai- 
sunsa, samalla  kuin  yksilöllisyyden  ydin  uskollisesti  säilytettiin. 

Goethe,  jonka  muuten  mieluimmin  asetamme  kaikkien  ryhmien  je 
luokkien  ulkopuolelle,  omalla  elämällään,  omalla  personallaan  antaa  ha- 
vainnollisimman kuvan  siitä,  mitä  me  tässä  tarkoitamme,  Goethe,  joka 
voimakkaimmaksi  intohimokseen  voi  sanoa  halun  rakentaa  henkisen  olen- 
tonsa pyramiidi  yhä  korkeammaksi  ja  korkeammaksi.  Se  menestys,  joka 
tässä  oli  hänen  osanansa,  takaa  hänelle,  kenties  enemmän  kuin  mikään 
muu,  jälkimaailman  kiitoksen.  Ja  kun  näemme  kuinka  verrattoman  kor- 
kealle hänen  henkensä  rakennus  kohoaa,  tuntuu  meistä  melkein  mielettö- 
mältä kysyä,  eikö  Goethen  menestys  olisi  ollut  vieläkin  suurempi,  jos 
hän  jo  nuoruudesta  pitäen  olisi  henkisiin  harrastuksiinsa  liittänyt  myös- 
kin poliitiset.  Hänestä  tuli  se,  mikä  hänestä  tuli,  pääasiallisesti  ilman 
poliitista  koulutusta,  —  sillä  patriarkaalisen  Weimarin  ministerisalkkuahan 
ei  toki  kukaan  keksine  mainita  vastasyyksi.  Ei  ole  epäilemistäkään, 
kuinka  tällaisen  humanismin  pohjalla  tuomio  lankeaisi  vakavan  ristiriidan 
sattuessa  pohtiikin  ja  personallisuuden  välillä,  tarkoitan  ristiriitaa  perso- 
nallisen  mielihalun  ja  taipumusten  välillä  toiselta  puolen  ja  toiselta  puo- 
len niiden  vaatimusten  välillä,  joita  julkinen  elämä  asettaa  ihmisen  har- 
rastuksille ja  myötävaikutukselle.  Luonne  silloin  suorastaan  Goethen  mie- 
lestä olisi  vaarassa,  sillä  luonne  on  hänestä:  „dass  der  Mensch  demjeni- 
gen  eine  stete  Folge  giebt,  dessen  er  sich  fahig  fuhlt."  *  Siitä  johtuu 
kehoitus:  »Urspriinglich  eignen  Sinn  lass  dir  nicht  rauben!'' ^  Itseänsä 
kaikkein  vähimmin  saa  kadottaa,  tai  Goethen  omin  sanoin  lausuttuna: 

„Jedes  Leben  sei  zu  fiihren, 

Wenn  man  sich  nicht  selbst  vermisst; 

AUes  könne  man  verliereu, 

Wenn  man  bleibe,  was  man  ist.*'  * 

Ja  aivan  sama  koskee  kansayksilöitäkin.  Filip  II:n  menettelyn  hollanti- 
laisia kohtaan  tuomitsee  Egmont  seuraavin  sanoin:  „Niin  on  hän  siis 
päättänyt,  mitä  ei  yksikään  ruhtinas  saa  päättää.  Kansansa  voiman,  sen 
luonteen,  sen    käsityksen,    mikä    sillä  on  itsestään,  tahtoo  hän  heikentää, 


*   se  että  ihminen  alituiseen  noudattaa   sitä,  mihinkä  tuntee  pystyvänsä. 
'   Alkuperäisesti  omaa  mieltäsi  älä  anna  itseltäsi  riistää! 
»    Kukin   elämä   on  mahdollinen  elettäväksi,  jollei  itseänsä  kadota;  kai- 
ken voi  menettää,  jos  vain  pysyy  sinä,  mitä  on. 

maahan    masentaa,    hävittää  voidakseen  sitä  mukavasti  hallita.     Sen    eri- 
koisluonteen sisäisen  ytimen  haji  tahtoo  turmella." 

Mutta  —  tässä  kenties  kysyttänee  —  eikö  ole  pohjaltansa  itsek- 
käisyyttä^  sekä  yksilöllisessä  että  kansallisessa  merkityksessä,  aina  vain 
niin  haikailematta  vedota  omaan  itseensä,  oman  personallisuuden  ytimeen 
ja  sieltä  käsin  määrätä  toimintansa  luonne  ja  elämänsä  suunta?  Ja  eikö 
ole  hienostuneen  itsestäännauttimisen  ylistämistä,  kun  Goethe  suoraan 
sanoo: 

Höchstes  Glttck  der  Menscheukinder 
Ist  nur  die  Persönlichkeit.  * 

Ei,  personallisuus  ei  ole  vain  korkein  onni,  siltä  pohjalta  tulee  jo- 
kaisen todellisen  suurteon  kohota.  Ei  ole  koskaan  niin  paljon  toiveita 
voida  menestyksellä  toimia  ulospäin,  antan  paras  lisänsä  yleisyyden, 
kokonaisuuden  hyväksi,  kuin  milloin  on  löytänyt  personallisuutensa 
ja  on  enimmän  oma  itsensä.  Lyhyemmin  on  tämä  lausuttu  näin:  jotta 
voisi  vaikuttaa,  antaa  jotakin,  täytyy  ennen  kaikkea  olla  jotakin.  Ja 
laajentamalla  personallisuuden  käsitettä  sanomme  myöskin  kokonaisesta 
kansasta:  jotta  se  voisi  olla  mitä  enimmin  koko  ihmiskunnalle,  täytyy 
sen  ennen  kaikkea  olla  onnellinen  olemalla  oma  itsensä.  Kunnioitusta  per- 
sonallisuudelle!  kuuluu  kehoituksena  suurelle  politiikille,  —  sen  lausuu 
meidän  yksilöllisyys- periaatteemme.  Se  se  on  meitä  valollaan  ohjaava 
siihen  luvattuun  maahan,  jossa  Faustilla  on  elämänsä  onnellisin  hetki, 
jonka  hän  tahtoo  pidättää  lausuen:  „verweile  doch,  du  bist  so  schön**  ^. 
Kunnioitusta  personallisuudelle!  Se  se  on  lopuksi  toteuttava  meidän  ja- 
loimmat  vapaudenunelmamme! 

Mutta  juuri  tätä,  kunnioitusta  personallisuudelle  ei  19  vuosisata 
ole  riittävästi  voinut  tarjota.  Tälle  vuosisadalle  on,  jos  mikään,  kuvaa- 
vaa, että  se  kaikilla  aloilla  on  synnyttänyt  kollektivismia  ja  politismia, 
mitkä  kyllä  ovat  saaneet  suuria  aikaan,  johtaneet  suunnattomiin  ennätyk- 
siin henkisessä  viljelyksessä,  mutta  toiselta  puolen  olleet  omiansa  paina- 
maan alas  personallisuuden  ja  myöskin  yleisen  arvostelun  silmissä  asetta- 
maan sen  varjoon.  Niinpä  on  meidän  aikamme  kvantitatiivisesti  niin 
valtava   sivistyslaitos,    sen   koulu  tarkoittanut  ennen  tuntematonta  joukko- 

*  Ihmislasten  korkein  onni  on  yksinomaan  personallisuus. 
'  Viivy,  sinä  olet  niin  ihana. 

tuotantoa,  jonka  melkein  väittämättömyydellä  on  täytynyt  joutua  kaava- 
maisuuden valtaan.  Tehtaat  ovat  koonneet  joukkoja  ja  yhä  uusia  jouk- 
koja yksitoikkoiseen  työhön,  nekin  siis  kaavamaisuutta  palvellen.  Kaik- 
kialla tasoittamista  kaavojen  mukaan.  Vieläpä  muotikin,  joka  Parisin  tai 
Lontoon  oikkujen  mukaan  muodostuneena  on  lentänyt  yli  maailman,  sekin 
on  tehnyt  kaikkensa  yhtäläistyttääkseen  ja  tasoittaakseen  ja  siten  yksilössä 
heikentääkseen  omintakeisuuden  ja  riippumattomuuden  tunnetta. 

Mutta  tahdoin  nyt  vain  puhua  poliitisen  mielialan  elpymisestä.  Niitä 
suuria  maailmantapahtumia,  eritoten  kansojen  taistelua  Napoleonia  vas- 
taan, joissa  sillä  on  alkujuurensa,  en  tässä  voi  kosketella,  mutta  pyydän 
aivan  yleispiirtein  ja  lyhyesti  merkitä  siinä  filosofiassa  esiintyvän  politis- 
min,  mikä  vielä  kuluneen  vuosisadan  keskivälinkin  jälkeen  useimmissa 
maissa,  myöskin  meillä,  saa  yleistä  tunnustusta.  Fichte,  Kantin  oppi- 
las, vielä  on  individualisti,  tunnettu  minän  uhmailevana  filosofina  ja  esi- 
taistelijana. Tästä  personallisuuden  sisimmästä  ytimestä  hän  todellisuu- 
dessa löytää  näkökulman  kokonaiseen  elämänkatsomukseen.  Sitä  vastoin 
Hegel  etsii  laajapiirteisen  maailmanselityksen  lähtökohdaksi  aivan  päin- 
vastaisen alkuperusteen,  sellaisen,  joka  on  mahdollisimman  kaukana  ulko- 
puolella yksilöllisyyden  rajojen,  —  s.  o.  hän  ei  sitä  oikeastaan  etsi,  hän 
valtaa  sen  itselleen  metafyysillisellä  jättiläistempaisulla,  huimaavassa  spe- 
kulatiivisessa lennossa.  Hänen  korkea  absoluutinen  aatteensa,  maailman- 
henki, se  sisältäen  itsessään  kaiken  olevaisen  vallan  ja  järjellisyyden, 
ilmenee  ylhäältä  katsoen  yhä  vähempinä  ja  vähempinä  yhtyyksinä. 
Kulkien  halki  aikojen  se  luo  maailmanhistorian,  käyttää  palvelukseensa 
suuria  valtioita,  kokonaisia  rotuja,  yksityisiä  kansoja,  yhteiskuntia  ja  yksi- 
löitä, ja  tekee  tämän  vain  oman  ihanuutensa  ilmaisemiseksi.  Niin  sanoak- 
semme alenevassa  asteikossa  kaikki  nämä  rajoitetummat  olemassaolon  muo- 
dot saavat  Hegelin  aatejärjestelmässä  arvon  ja  oikeutuksen,  niin  että  yksi- 
löllinen olemisenmuoto  jää  alimmas  arvojärjestyksessä,  koska  se  on  haih- 
tuvin ja  helpoimmin  loppuun  kulutettu  ja,  jos  niin  vaaditaan,  myöskin 
mieluimmin  uhrattavissa.  Aate  on  ikuinen,  se  elää,  yksilöt  vaihtuvat 
kuin  varjot,  —  eikö  tämä  ole  sävel,  joka  muistuu  mieleemme  yksin  lem- 
peän Topeliuksenkin  runoudesta?  Mutta  nyt  tulee  kaikkein  arveluttavin 
kohta:  eetillisessäkin  suhteessa  yksilö  alennetaan,  politiikki  saa  oman  eri- 
koisen, tietenkin  korkeamman  siveellisyytensä.  Yksityisen  on  rajoitetulla 
moraalisella  käsityksellään  mahdoton  ryhtyä  mestaroimaan  ylhäistä  maail- 

mankulkua,  ratkaisemaan,  mikä  siinä  on  oikeaa,  —myöskin  oikeus  ilmoi- 
tetaan ylhäältä  käsin,  sen  vahvistuksena  on  sen  valta  toteutua  suurissa 
muodoissa.  Ihmisille  tulee  näin  muodoin  valtio  maalliseksi  jumalaksi, 
se  lausutaan  nimenomaan.  Ainakin  tavallisille  ihmisille,  sillä  maailman- 
hengellä  on  myöskin  sija  tavattomille,  jotka  se  valitsee  erityisiksi  aseik- 
seen  ja  joissa  se  erikoisen  voimakkaasti  ilmennee.  Kullakin  tarmokkaalla 
politikoUa  tai  yksityisellä  mahtimiehellä  on  tällöin  luonnollisesti  oikeus 
juuri  itsessään  tuntea  tuo  erikoinen  kutsumus,  oivaltaa  maailmanhengen 
mittaamaton  järki  keskitetyksi  juuri  häneen,  jotta  hän  sitten  jakelisi 
iskujaan  sitä  häikäilemättömämmin  arvioiden  kanssaihmisensä  pelkäksi 
ilmaksi  vain,   vieläpä  ylimielisenä  leikkien  koko  kansan  sallimusta. 

Tässä  olemme  joutuneet  kauimmaksi  individualismin  järjellisestä 
periaateesta,  joka  meistä  varmemmin  kuin  mikään  muu  näytti  olevan  va- 
pauden ja  ihmisyyden  takeena.  PoHtiikin  ja  personallisuuden  välinen 
juopa  on  laajentunut.  Yksityinen,  yksinomainen  elämä  ja  sen  arvot  ova- 
saatetut  mahdollisimman  paljon  syrjään,  poliitinen  elämä,  julkinen  toit 
minta  esiintyy  runsaammassa  loistossa.  Hegeliläisyys  on  jo  kauan  sitten 
voitettu  kania,  mutta  tämä  sen  arvioimistapa  on,  mikäli  minusta  näyttää^ 
pääasiassa  jäänyt  pysyväiseksi. 

Kuka  tahtoisi  kieltää,  ettei  kaikella  tällä  olisi  oma  valoisakin  puo- 
lensa, ettei  katseen  suuntaaminen  siihen,  mikä  on  yleistä  ja  kollek- 
tiivista, merkitseisi  irtautumista  paljosta  vähäpätöisestä,  itsekkäisyy- 
destä,  sellaisesta  mitä  sanotaan  pikkumaisiksi  erikoiseduiksi?  Kuka  tah- 
toisi kieltää,  ettei  herännyt  poliitinen  mieli  ja  yhteisyydentunne  olisi  voi- 
toksi kansojen  ja  ihmisyyden  asialle,  mistä  historiakin  jo  tietää  niin  pal- 
jon kertoa.  Meidän  maassamme  tarvitsee  vain  mainita  Joh.  Vilh  Snell- 
manin nimen  saadakseen  elävän  muistutuksen  siitä,  mitä  merkitsi  elämän- 
työ, jonka  tunnussanana  oli:  kaikki  yleisyyden,  kaikki  maani,  kaikki  kan- 
sani hyväksi!  Mutta  minusta  tuntuu  siltä,  ettei  meidän  päivinämme  tar- 
vitse kehoittaa  poliitiseen  työskentelyyn,  vaan  pikemmin  muistuttaa  val- 
vomaan personallisuuden  oikeutta  ja  todellisia  etuja,  jottemme  ulkoisten 
rientojemme  tuoksinassa  kadottaisi  —  omaa  itseämme.  Pitäkäämme  huolta 
siitä,  ettemme,  kun  suuri  valtiollinen  uudistustyö  on  loppuun  suoritettu 
ja  me  ehkä  jo  alamme  kotiutua  uusiin  muotoihin,  silloin  ole  personalli- 
sesta  elämästä  köyhempiä  kuin  ennen!  Me  silloin  huomaisimme  köyhty- 
neemme kaikkein  olennaisimpaan  nähden,  minkä  hyväksi  koko  poliitinen 

työ  on  suoritettu  —  koskapa  emme  siitä  pääse,  että  ihmiselämän 
täysintä  arvoa,  täystntä  todellisuutta  ei  saavuteta  ja  nautita  pilvientakai* 
sissa  käsitemaailmoissa  vaan  ainoastaan  yksilöllisessä  elämässä.  Tämä  on 
siis  kohotettava  mahdollisimman  korkealle.  Mutta  työn  kollektiivinen 
muoto,  joka  on  saanut  niin  suuren  arvon,  että  tuskin  kukaan  enää 
tahtoo  seista  yksinään,  vaan  jos  mieli  tuntea  arvonsa  täytyy  kuulua 
puolueeseen,  liittoon,  yhdistykseen,  sisältää  vaaran.  Kuten  tunnettua  no- 
jautuu m.  m.  sosialismi  mitä  laajimpaan  kollektiiviseen  työhön  alituisesti 
nostattaen  liikkeelle  suuria  joukkoja,  usein  vain  tuodaksensa  ne  näytteille. 
Mutta  me  voimme  kenties  liittää  yhteen  fyysilliset  voimamme  valtavien 
jättiläisvaikutusten  aikaansaamiseksi,  —  me  emme  kuitenkaan  voi  sulat- 
taa yhteen  aivoja  luomaan  suurempata  kuin  mihin  yhden  ainoan  parhaim- 
man yksilön  aivot  pystyvät.  Eiköhän  olisi  viisainta  taloudenpitoa  se,  jos 
kukin  meistä,  ennenkuin  syöksyy  kaikkien  näiden  yhteisten  rientojen 
tuoksinaan,  tahtoisi  itseltänsä  kysyä,  eikö  kenties  ole  olemassa  jokin  teh- 
tävä, jonka  hän  voi  suorittaa  yksinään  ja  jonka  ehkä  vain  hän  voi  suo- 
rittaa, ja  jos  hän  samalla  vakavasti  ajattelisi,  eikö  hänellä  juuri  antautues- 
saan  tällaiseen  työhön  ole  suurimmat  toiveet,  kaikessa  yksinäisyydessään, 
edistää  yhteistä  hyvää?   Ottakaamme  esimerkki! 

J.  L.  Runeberg  ei  ollut  mikään  polltikko.  Paitsi  että  hänen  ulko- 
nainen elämänsä  kulki  aivan  toiseen  suuntaan,  oli  hänellä  myöskin  näh- 
tävästi hyvin  vähän  taipumusta  politiikin  ongelmiin.  Jo  tästä  syystä  hän 
voi  ilman  suurta  kaipuuta  vaihtaa  kaikki  pääkaupunkilaistoiveensa  syr- 
jäisen Porvoon  hiljaiseen  elämään,  joka  tosin  ympäröivän  luonnon  ja 
ystävien  muodossa  voi  aniaa  hänen  syvälle  ja  yksinkertaiselle  personal- 
lisuuden  kaipuulleen  tyydytystä,  mutta  kuitenkin  asettaa  hänen  suuren 
olemuksensa  silmiemme  eteen  tavattomassa  yksinäisyydessä.  Mutta  Hel- 
singissä olonsakaan  aikana  ei  Runeberg  antanut  sanomalehtimiestoi mensa- 
kaan houkutella  itseään  julkisuudessa  lausumaan  ajatuksiaan  päivän  ylei- 
sistä kysymyksistä,  jotka  olivat  ulkopuolella  hänen  kirjallisen  ja  taiteelli- 
sen harrastuksensa,  joten  hänen  Morgonbladinsa  Aug.  Schaumanin  sanojen 
mukaan  ei  sisältänyt  „mitään  kansalliseen  ja  poliitiseen  elämään  suoranaisesti 
kehoitta vaa**,  kun  taas  Snellmanin  toiminta  julkisen  sanan  palveluksessa 
oli  tässä  suhteessa  juuri  päinvastaista  laatua.  Tämän  hyvän  ystävänsä 
ja  riita  veljensä  epäämättömäksi  ansioksi  sanotaan  Runebergin  maininneen, 
että    tämä    „aina   oli  iskenyt **,  valittaen   vain,  „että  hän  aina  oli  iskenyt 

kiveen'^.  Tämäkin  lausunto,  jos  sen  saa  vakavalta  kannalta  ottaa,  olisi  huono 
todistus  Runebergin  arvostelukyvystä  niihin  laajakantoisiin  isänmaallisiin 
kysymyksiin  nähden,  jotka  nielivät  Snellmanin  harrastukset,  —  Snellma- 
nin elämäkerran  kirjoittaja  on  kyllä  oikeassa  tästä  huomauttaessaan.  Muu- 
toin Runeberg  itse  täydellä  selvyydellä  lausuu  ilmi  suhteensa  politiik^ 
kiin  eräässä  julkaisemattomassa  kirjeessä,  joka  oa  kirjoitettu  Ilmonille 
V.  1854: 

„01en  aina  tahtonut  olla  niin  kaukana  kuin  suinkin  politiikista  ja 
uskon,  että  minun  lisäni  niin  suuriin  asioihin,  kuin  mitkä  nyt  ovat  esillä, 
olisi  aivan  mitätön.  Enkä  kuitenkaan,  hyvä  veli,  katso  olevani  vähem- 
män lämmin  isänmaani  harrastuksille;  en  vain  tahdo  suoranaisesti  niihin 
ryhtyä,  vaan  koettaa  kykyni  mukaan  edistää  niitä  uskollisesti  vaikutta- 
malla siinä  pienessä  piirissä,  joka  minulle  on  työalaksi  suotu.** 

Siis:  uskollisesti  vaikuttaa  siinä  pienessä  piirissä,  joka  minulle  on 
suotu.  Tässähän  esiintyy  meidän  individualistinen  elämänkatsomuksemme, 
tämä  on  samaa  kuin  Goethen  „ursprunglich  eignen  Sinn  lass  dir  nicht 
rauben",  lisänä  vain  Runebergille  niin  kuvaava  vetoaminen  annettuun, 
olkoonpa  sitten  vaikka  kuinka  vaatimattomaan  kutsumukseen. 

Kuinka  runsas  kasvu  voikaan  versoa  sellaisesta  uskollisuudesta  omalle 
itselleen,  personallisuuteen  suunnatusta  elämästä;  mikä  ihana  sato,  josta 
riittää  hedelmiä  ulkopuolelle  oman  elämänonnen  piirin!  Siitä  voi  nousta 
sato  tuhansien  ja  taas  tuhansien  korjattavaksi,  runsastuneen  elämän  ja 
ilon,  heränneen  itsetunnon,  vapautuneen  personallisen  voiman  sato  —  siis 
parasta  ja  jalointa,  mitä  toinen  ihminen  voi  toiselle  antaa.  Ja  enem- 
mänkin se  voi  olla!  Ci  vain  lukemattomissa  yksityisissä  Runebergin  ru- 
nous ole  voimakkaasti  saanut  soimaan  uinuvia  säveliä  ja  siten  heissä  kir- 
voittanut korkeamman  personallisuuden;  eivät  ole  he  löytäneet  vain  itseään, 
toisensa  he  myöskin  ovat  löytäneet  ja  voineet  liittyä  kokonaisuudeksi: 
kokonainen  kansa  on  tässä  löytänyt  personallisuutensa.  Näin  on  Rune- 
bergin elämäntyö,  lähtien  syrjäisen,  yksinäisen,  läpeensä  personallisesti 
väritetyn  työn  piiristä,  ulottunut  siihen  saakka,  mikä  on  politiikin  korkein 
elähyttäyä  aate,  muodostaen  politiikin  varsinaisen  ytimen,  joka  voi  antaa 
sisällystä  ja  ylläpitävän  voiman  valtiolle:  kansan  itsetunnon. 

Niin  paljon  yhteiskunta  siis  voi  saada  hyvää  siitä,  että  siellä  täällä 
on  ihmisillä  riittävästi  voimaa  noudattaa  yksinkertaista  sääntöä:  olla  us- 
kollinen  itselleen.     Tietystikään   ei    voida  kaikissa  tapauksissa  laskea  yh- 

teiskunnalle  saatavaa  voittoa  yhtä  suureksi,  saattaapa  joskus  sattua,  että 
tätä  elämänsääntöä  käytetään  väärin,  puolustetaan  sen  nojassa  aivan  itsek- 
käitä pyrintöjä  tai  kaunistellaan  sen  avulla  sellaistakin  personallista  elä- 
mää, joka  kuluu  merkityksettömiin  pikkuasioihin.  Mutta  siitä  huolimatta 
pysyy  totuutena,  että  uskollisuus  itseään  kohtaan  aatteellisesti  kannattaa 
kaikkea  suurta  ja  pysyvää  mikä  maailmassa  esiintyy  ja  että  tämä  meidän 
periaatteemme  osoittaa,  mitä  tietä  mahdollisimman  suuri  kultuuritulos  on 
yhteiskunnassa  saavutettavissa.  Sillä  se  neuvoo  yksilöä  antautumaan  yh- 
teishyvän lisäämiseksi  siihen  työhön,  joka  parhaiten  soveltuu  hänen  tai- 
pumuksiinsa,  hänen  kykyynsä,  sen  vuoksi  myöskin  hänen  personalliseen 
mielihaluunsa.  Lausuimme  kirjoituksemme  alussa  sanasen  hyvästä  poli- 
tiikista  huonon  vastakohtana.  Lisäämme  tässä,  että  sellainen  viisas  val- 
tiotaito, joka  ei  tahdo  loistaa  omalla  esiintymisellään,  vaan  aikaansaamil- 
laan kultuurituloksilla,  se  kaikkein  vähimmin  on  toivova  tai  vaativa 
jokaikistä  harrastamaan  politiikkia  toisessa  tai  toisessa  muodossa;  päin- 
vastoin se  tahtoisi  kansalaisissa  huomata  paljon  yleisemmin  voimaa  olla 
uskollinen  omaa  itseänsä  kohtaan  siinä  merkityksessä,  jonka  olemme  mai- 
ninneet, vaikkapa  tämä  voima  joskus  merkitsisi  samaa  kuin  —  voima 
seista  yksinänsä. 


Uudistuksia  työväenlainsäädäntöömme. 

Työvaensuojeluslaki. 

Kirjoittanut 
Santeri  Ivalo. 


Elämme  nykyisin  Suomessa  virkeää  lainsäädännöllistä  uudistusaikaa. 
Vanhoja  lakeja  uudistetaan  joka  alalla.  Muutamat  näistä  lainuudistus- 
töistä  ovat  jo  ehtineet  eduskunnan  käsiteltäviksi,  jokunen  niistä,  kuten 
väkijuomalainsäädännön  perinpohjainen  uudistaminen  ja  uusi  laki  leipu- 
rien työoloista,  on  jo  eduskunnan  puolelta  loppuunkäsiteltykin.  Toiset 
tärkeät  lainuudistukset,  kuten  uusi  maanvuokralaki,  laki  maanteiden 
ylläpidosta  sekä  kyyditsemisvelvollisuudesta,  elinkeinolain  uudistaminen 
ynnä  monet  muut  ovat  nykyisin  eduskunnan  käsittelyissä  keskeneräisinä. 
Mutta  harvat  ovat  kuitenkin  ne  lainuudistustyöt,  jotka  näin  pitkälle  ovat 
ehtineet,  verrattuina  niiden  lukumäärään,  joiden  alalla  aloitteisiin  on 
ryhdytty  ja  valmistustöitä  tehty,  vaikka  ei  niistä  eduskunnan  ensimäi- 
selle  istuntokaudelle  ole  hallituksen  puolesta  vielä  ehditty  lopullisia 
esityksiä  valmistaa,  tuskin  ehdittänee  kaikista  vielä  toisellekaan.  Useat 
näistä  lainuudistustöistä  ovat  näet  sangen  laajapohjaisia,  joten  niiden 
valmistaminen  vaatii  aikansa,  runsaammankin  aikansa,  kuin  mitä  kenties 
monikin  uudistusinnossa  on  ajatellut.  Mainitkaamme  vain  kysymykset  sel- 
laiset kuin  työkyvyttömyys-  ja  vanhuudenvakuutuslaitoksesta,  kouluolojen 
uudistamisesta,  uudesta  metsälaista,  lait  maan  hankkimisesta  tilattomalle 
väestölle  ja  sahayhtiöiden  maanostosta,  toimenpiteet  pienviljelijäin  luotto- 

tarpeiden  tyydyttämiseksi,  kunnalliasetusten  osittaiseksi  uudistamiseksi  j. 
n.  e.  Ei  voi  ajatella  sellaisia  laajoja  reformitöitä  muutamassa  vuodessa 
valmiiksi  saatavan. 

Tärkeänä  osana  tässä  aikamme  reformitoiminnassa  ovat  ne  lain- 
uudistukset, jotka  koskevat  nimenomaan  tehdastyöväestön  yhteiskunnallisen 
ja  taloudellisen  aseman  parantamista  ja  työolojen  järjestämistä  ajanmukai- 
semmalle ja  tukevammalle  kannalle.  Tähän  kuuluvia  lakeja  on  jo  yksi  (lei- 
purein työoloista)  kuten  mainittu  eduskunnan  puolesta  valmis,  ja  toinen, 
uusi  elinkeinolaki,  on  siellä  kesken  käsittelyn,  molemmat  hallituksen  esi- 
tysten perustuksella.  Toisista  on  myös  jo  lakiehdoituksia  olemassa,  nimit- 
täin tapaturmavakuutuslain  ja  työväensuojeluslain  sekä  siihen  kuuluvain 
erikoislakien  uudistamisesta,  ynnä  työnvälityksen,  niinhyvin  julkisen  kuin 
yksityisen,  lainsäädännön  kautta  järjestämisestä.  Näistä  huomattavista 
lainuudistustöistä,  jotka  vielä  ovat  kotimaisen  hallituksemme  jatkuvan 
valmistelun  esineinä,  on  aikomuksemme  tässä  asianomaisten  mietintöjen 
perustuksella  tehdä  selkoa.  Niihin  liittyisi  vielä  kysymys  työvälipuhetta 
koskevasta  lainlaadinnasta,  josta  myös  on  aloite  tehty,  mutta  joka  kysymys 
kuitenkin  on  vasta  valmistettavana.  Niinikään  on  kysymys  työväen  apu- 
kassoja  koskevasta  uudistetusta  lainsäädännöstä  edelleen  komitean  valmis- 
tuksesta riippuvainen. 

Ehdoitus  uudeksi  lainsäädännöksi  työväen  suojeluksesta  ja  tapatur- 
mavakuutuksesta on  kuten  sanottu  jo  olemassa.  Jo  kevättalvella  1906, 
siis  melkein  kohta  suurlakon  aiheuttaman  murroksen  jälkeen  valtiollisessa 
elämässämme,  asetti  senaatti  komitean  valmistamaan  kysymyksenalaisen 
lainsäädännön  uudistamista. '  Tämä  komitea  sai  valmiiksi  ensimäisen 
mietintönsä,  tapaturmavakuutuslaista,  jo  ennen  v.  1906  loppua  ja  jälki- 
mäisen mietintönsä,  työväensuojeluksesta  ja  ammattitarkastuksesta,  keväällä 
1907.  Näistä  mietinnöistä  ynnä  niihin  liittyvistä  lakiehdoituksista  on 
senaatti  sitten  päättänyt  pyytää  lausuntoja  työväen-  ja  työnantajain 
yhdistyksiltä  ja  ammattivirastoilta,  ja  on  niiden  edelleen  käsitteleminen 
nykyisin,  näiden  lausuntojen  saavuttua,  senaatista  riippuvainen. 

Ryhtyessämme  lyhyesti  tekemään  selkoa  näistä  lainuudistuksista  ja 
niiden  merkityksestä  käymme  ensin  käsiksi  lakiin  työväensuojeluksesta, 
koska  sillä  alalla  vallitsevat  epäkohdat  kieltämättä  ovat  suurimmat  ja 
tehtävät  uudistuksetkin  siis  laajimmat  ja  kantavimmat.  Se  onkin  asian- 
omaisen valiokunnan  mietinnöistä  n:o  1  ja  ehdoitus  tapaturmavakuutuslain 

uudistamiseksi  n:o  2,  jotapaitsi  molempien  valaisemiseksi  on  komitean 
toimesta  laadittu  laajanlainen  ja  perusteellinen  selonteko  ulkomaisesta 
lainsäädännöstä  puheenaolevalla  alalla. 

On  joskus  kuultu  työväen  taholta  sanottavan,  ettei  Suomen  nykyisestä 
v:n  1889  työväensuojeluslaista  eikä  varsinkaan  nykyisestä  ammattitarkas- 
tuksesta   ole  ollut  juuri  mitään  hyötyä,  ettei  paljo  tunneta  sen  olemassa- 
oloakaan.   Missä  sitä  tarvittaisiin,  sinne  se  ei  ulotu,  ja  minne  se  ulottuukin, 
on   se  tehoton.     Tämä  väite   nyt  on,   varsinkin  mitä  tulee  suojeluslakiin 
sellaisenaan,  aivan  liioiteltu.    Ilmeistä  on,  että  juuri  tämän  lain  tuloksena 
olot     tehdashuoneustoissa     ovat     terveydellisessä     suhteessa     niin    paljo 
parantuneet,   ettei   siinä  kohden  ole  sanottavasti  valituksia  kuulunutkaan, 
ja  että  ammattivaara  työpaikoilla  on  niiden  varokeinojen  johdosta,  joihin 
on   ryhdytty,  suuresti   vähentynyt.     Mutta  siitä  huolimatta  on  totta,  että 
ne    muistutukset,    joita    melkein    heti    v.    1889    asetuksen    ilmestymisen 
jälkeen    on   sitä   vastaan   tehty,   ovat  olleet  aiheutetut.     Mainitussa  laissa 
oli    nimittäin    kaksi    päävikaa.     Ensiksi    se,    että    se   ulottuu   ainoastaan 
varsinaiseen   tehdastyöhön,  jättäen   kokonaan   syrjään   niin  suuret  työalat 
kuin   käsi  työlaitokset,  rakennustoiminnan,  maanviljelystyöt,  kulkulaitokset 
j.    n.   e.     Ja  toiseksi,   että   sen   edellyttämä   ammattitarkastus  ei  ole  riit- 
tävä,   tarkoitustaan   vastaava  eikä   työväestön  luottamusta  nauttiva.     Sen 
lisäksi   on   vaadittu   ankarampia   määräyksiä   lasten  ja   nuorten    henkilöi- 
den   sekä    naisten    suojelemiseksi    ynnä    määräystä    pisimmästä  sallitusta 
työpäivästä.     Näitä     vaatimuksia    on    esitetty    useammissa    valtiopäivillä 
tehdyissä  anomusehdoituksissakin  aina  vuodesta  1891  lähtien. 

Komitean  muutos-  ja  parannusehdoitukset  koskevat  pääosiltaan  juuri 
mainittuja  seikkoja,  mutta  sen  lisäksi  on  se  ehdoittanut  tärkeitä  muutoksia 
ja  uudistuksia  myöskin  lain  muihin  kohtiin,  joten  komitean  lakiehdoitus 
esiintyy  isoksi  osaksi  aivan  uutena. 

Kolme  tärkeää  periaatteellista  kohtaa  on  tässä  uudessa  työväen 
suojeluslakiehdoituksessa,  jotka  ansaitsevat  erityistä  huomiota.  Ensimäinen 
niistä  koskee  pisimmän  sallitun  työpäivän  määräämistä  kaikissa  niissä 
töissä  (tehdas-,  käsityö-,  rakennus-  ja  osittain  maanviljelystöissä),  joita  laki 
koskee.  Tämä  kysymys  yleisestä,  yhtäläisestä  maksimalityöpäivästä 
kaikilla  työaloilla  on  ollut  vaikea  kysymys  kaikissa  maissa.  Ei  senvuoksi, 
ettei  liian  pitkän  työpäivän  haittoja  ja  hyödyttömyyttä  teollisuudelle  jo 
kaikilla   tahoilla  tunnustettaisi,   vaan  siitä  syystä,  että  on  vaikea  määrätä 

niin  alhaista  rajaa,  joka  soveltuisi  kaikille  työaloille  ja  kuitenkin  tyydyt- 
täisi niitä,  joilla  on  suuremmat  vaatimukset  lyhennetyn  työpäivän  suhteen. 
Siten  ei  niin  edistyneen  maan  kuin  Englannin  lainsäädännössä  ole 
olemassa  yleistä  työajan  rajoitusta,  mutta  kyllä  määräyksiä  pisimmästä 
sallitusta  työajasta  erinäisillä  työaloilla,  kuten  kutomateoUisuudessa  (10 
tuntia).  Sveitsissä  ja  Itävallassa  on  säädetty  11-tuntinen  maksimalityö- 
päivä,  mutta  todellisuudessa  on  työaika  tietysti  yleensä  kuitenkin  paljo 
lyhyempi.  Ranskassa  vallitsee  pari  vuotta  sitten  lain  määrämä  10-tuntinen 
työpäivä.  Tämän  10-tuntisen  maksimalityöpäivän  määräämistä  ehdoittaa 
nyt  komitea  meilläkin,  taikka  tarkemgiin  60  tuntia  viikossa,  joten,  kun 
työpäivä  tavallisesti  lauantaisin  päättyy  k:lo  2  tai  4  i.  p.,  työaika 
muina  päivinä  todellisuudessa  voisi  lain  mukaan  kestää  10  ^2  tuntiakin. 
Luonnollista  on,  että  tämän  maksimalityöpäivän  määrääminen  ei 
tule  tyydyttämään  sosialidemokraatteja,  joiden  vaatimuksena  8-tuntinen 
työpäivä  on.  Sitä  rajaa  tullaan  vaatimaan  alaspäin  —  se  nähtiin 
leipurein  työaikakysymystä  äsken  eduskunnassa  käsiteltäessä  — ,  ja 
kenties  siinä  onnistu  täänkin,  sillä  työantajataholtakaan  ei  nähtävästi 
meillä  aivan  pitkästä  työpäivästä  pidetä  kiinni.  Komitean  ehdoitus  perustuu 
nykyisiin  olosuhteisiin:  työpäivän  pituus  sekä  tehdas-  että  käsitöissä  on, 
niikuin  tilastollinen  selvitys  osoittaa,  10  tuntia  taikka  alle,  verrattain  har- 
voissa tapauksissa  enää  päälle,  ja  missä  se  pitempi  on,  siinä  se  ansaitseekin 
lyhentämistä  lainsäädännön  kautta.  Ei  ole  katsottu  syytä  olevan  mullistaa 
lainsäädännön  kautta  olevia  oloja  muuta  kuin  niissä  tapauksissa,  milloin 
ilmeinen  epäkohta,  liian  rasittava  työpäivä,  on  olemassa.  Mutta  komitean 
ehdoituksista  näkyy,  että  se  kyllä  on  ajatellut  työajan  käytännössä  muo- 
dostuvan melkoista  lyhemmäksi.  Niinpä  sen  ehdoittamat  määräykset 
naisten  ja  nuorten  henkilöjen  työajasta  nimenomaan  edellyttävät,  että 
tehdaslaitoksissa,  joissa  on  myöskin  nuoria  henkilöitä  ja  naisia,  tehdään 
joko  kaksi  9-tuntista  taikka  kolme  S-tuntista  työvuoroa  päivässä. 
Mutta  kun  tämän  lain  alle  tulisivat  niin  monenlaiset  työalat,  kuten 
käsityöt  ja  osaksi  maanviljelystyötkin,  on  luonnollisesti  maksimalityöpäivää 
lainsäädännössä  määrättäessä  yleensä  väljempää  liikkumisasteikkoa  pidetty 
tarpeellisena.  —  Uusi  työväensuojeluslaki  tulee  nähtävästi  kaikissa 
tapauksissa  vaikuttamaan  jommoistakin  työajan  lyhennystä.  Kun  työpalk- 
kain päivää  kohti  ei  kuitenkaan  yleensä  voi  ajatella  alenevan,  täytyy 
siis,  jos  mieli  teollisuutemme  näin  ollen  jaksaa  kestää  ulkomaista  kilpailua, 

työtaidon  ja  työn  »intensiivisyyden'^  parantua.  Mutta  niinpä  on  muuallakin 
seuraus  työajan  lyhentämisestä  ollut  sallitun  työajan  tarkempi  käyttäminen 
ja  suuremmat  vaatimukset  työkuntoon  nähden. 

Ylityötä  sallittaisiin  tämän  lakiehdoituksen  mukaan  enintään  100 
tuntia  vuodessa  ja  10  tuntia  viikossa  työntekijää  kohti.  Sellaisesta 
ylityöstä  maksetaan  edeltäpäin  S9vittu,  korotettu  palkka,  jonka  prosentti- 
määrää ta;iralliseen  palkkaan  verraten  ei  komitea  kuitenkaan  ole  tahtonut 
määritellä.  Työnantajan  on  ylityöstä  pidettävä  tarkkaa  kirjaa  Teollisuus- 
hallituksen  vahvistaman  kaavan  mukaan.  Käytännössä  tämä  ylityölupa 
ei  aivan  paljoa  merkitse.  Työajan  ollessa  60  tuntia  viikossa  tekisi 
jokainen  työmies  työtä  noin  3000  tuntia  vuodessa  eikä  100  tunnin  sallittu 
lisäys  siis  muodostaisi  kuin  3  ^/^  ®/o  siitä. 

Maksi malityöpäivän  määräämiskysymyksen  rinnalla  on  kysymys 
naisten  yötyön  sallimisesta  taikka  kieltämisestä  tärkeimpiä  tämän  lakieh- 
doituksen periaatteellisia  kohtia.  Siitä  on  kuten  tietty  suurta  erimielisyyttä 
meillä,  niinkuin  on  ollut  muissakin  maissa,  erimielisyyttä  myöskin  niiden 
itsensä  —  naisten  —  keskuudessa,  joita  ehdoitettu  suojelus  koskee. 
Sillä  asiata  voidaan  katsoa  aivan  eri  näkökannoilta  ja  tullaan  niin  ollen 
aivan  eri  johtopäätöksiin.  Yhtäältä  sanotaan:  nainen  tarvitsee  ruumiiltaan 
heikompana  erityistä  suojelusta  miehen  rinnalla,  ettei  hän  sortuisi  kilpai- 
lussa. Toisaalta  väitetään:  naisella  pitää  olla  oikeus  tehdä  kaikkea  sitä 
työtä,  mihin  hän  pystyy,  millä  ajalla  tahtoo,  häntä  ei  saa  lailla  kieltää 
tekemästä  työtä  ja  ansaitsemasta  leipäänsä,  muuten  hän  sortuu  kilpailussa 
miehen  kanssa.  Tähän  kysymykseen  liittyy  vielä  useita  muitakin 
näkökohtia,  mutta  edellä  lyhyesti  mainitut  ovat  vaikuttavimmat.  Kuten 
tunnettu  ajavat  n.  s.  naisasianaiset  tässä  niinkuin  kaikessa  muussa  naisen 
täydellistä  kilpailua  miehen  rinnalla,  siis  myös  oikeutta  tehdä  yötyötä. 
Työläisnaiset  taas  vaativat  sosialidemokraattien  yleisen  ohjelman  mukaan 
naisten  yötyön  kieltämistä  sekä  edellämainitulta  suojeluskannalta  että 
myöskin  siltä  näkökannalta,  että  kuta  enemmän  rajoitettua  lain  kautta 
työnteko  on,  sitä  useampia  työntekijöitä  tarvitaan,  sitä  suurempi  on  työvoi- 
man kysyntä,  sitä  korkeammiksi  voivat  työpalkat  nousta. 

Ulkomailla  on  useimmltoa  maissa  naisten  yötyö  kielletty.  Mainita 
ansaitsee,  että  n.  s.  romaaniset  maat,  jotka  muuten  ovat  työväensuojeluk- 
sessa  muita  jäljempänä  kulkeneet,  ovat  naisten  yötyöhön  nähden  käy- 
neet   muiden    edellä,    ja  riippuu  kai  se  siitä,  että  niissä  yleensä  vähem- 

min  kuin  muualla  käsitetään  aatetta  naisen  ja  miehen  yhdenvertai- 
suudesta. Mutta  myöskin  niissä  yleisissä  kansainvälisissä  työväensuojelus- 
kongresseissa,  joita  viime  vuosina  on  pidetty,  on  eri  näkökohtia  punnit- 
taessa tultu  siihen  päätökseen,  että  nainen  tarvitsee  erityistä  suojelusta. 
Naisten  yötyön  laissa  kieltäminen  on  katsottu  tarpeelliseksi,  paitsi  tervey- 
den, myöskin  siveellisen  vaaran  takia,  sekä  vielä  siihenkin  nähden,  että  nai- 
sen työ  muutenkin  pyrkii  olemaan  raskaampaa  kuin  miehen,  koska  hä- 
nellä työpaikalta  palattuaan  tavallisesti  on  vielä  kotiaskareita  suoritettavana, 
ruokaa  valmistettava,  lapsia  hoidettava,  vaatteita  korjattava  j.  n.  e. 

Komitea  on  tätä  kysymystä  mietinnössään  monipuolisesti  valaissut 
ja  tullut  siihen  käsitykseen,  että  naistyöntekijä  meilläkin  tarvitsee  suurem- 
paa suojelusta  kuin  mie&  Mutta  komitea  on  samalla  koettanut  mikäli  mah* 
doUista  välttää  sitä,  että  naisilta  täydellisen  yötyökiellon  kautta  riistettäi- 
siin kovin  laajassa  määrässä  ansion  ja  toimeentulon  mahdollisuus  sellai- 
sessa teollisuudessa,  jossa  yötyötä  yleensä  käytetään.  Siten  sen  ehdoitus 
kohdistuu  siihen,  että  naisia  voisi  käyttää  yötyössä  sellaisissa  tapauksissa, 
jolloin  työ  on  jaettu  kahteen  vuoroon  ja  jolloin  yötyö  tulisi  kysymykseen 
joka  toinen  päivä  tai  viikko  illasta  k:lo  ll:een  tai  12:een  asti,  samoin- 
kuin niissäkin  tapauksissa,  jolloin  työ  on  jaettu  kolmeen  8-tuntiseen  työ- 
vuoroon ja  yötyö  siis  tulisi  kysymykseen  joka  kolmas  päivä  tai  viikko. 
On  kuitenkin  melkoisessa  määrin  mietittävä,  eikö  varsinkin  jälkimäisessä 
tapauksessa  myönnetty  yötyölupa  naisille  ole  omansa  riistämään  merki- 
tyksen siltä  naisten  suojelemisen  periaatteelta,  jonka  komitea  kuitenkin 
on  tunnustanut  oikeaksi.  Sillä  tämän  luvan  kauttahan  olisi  todellisuudessa 
naisten   yötyö  yleisesti   sallittu.     Eikä  se   voi   olla  meilläkään  onnellista. 

Kolmas  sekä  periaatteellisesti  että  käytännöllisesti  tärkeä  kysymys 
on  tässä  lainuudistuksessa  se,  mille  kaikille  työaloille  laki  työväensuoje- 
luksesta  ja  ammattitarkastuksesta  on  ulotettava.  Kuten  jo  alussa  mainit- 
tiin, on  tämä  ulottuvaisuusalue  näihin  asti  ollut  aivan  liian  suppea, 
käsittäen  ainoastaan  varsinaisen  tehdastyön.  Luonnollista  on  ollut,  että 
nyt  myöskin  käsityöliikkeet  ja  rakennustoiminta  (joilla  aloilla  epäkohdat 
ovat  olleet  suurimmat)  sekä  liikeneuvot  kuin  myöskin  rautatiet  (paitsi 
ammattitarkastukseen  nähden,  joka  tällä  alalla  on  erikseen  järjestettävä), 
ynnä  tavarain  purkaminen  ja  lastaaminen  ja  uittotyöt,  ovat  lasketut  uuden 
lain  alaan  kuuluviksi.  Maanviljelystöistä  ovat  lain  ulottuvaispiiriin  otetut 
ne,  joissa  käytetään  luonnonvoimalla  käypiä  koneita. 

Muuten  tulee  maanvUJeiystyö  edelleen  olemaaan  työväen  suojelusta 
ja  tarkastusta  koskevan  lain  ulkopuolella.  Samoin  muutamat  muut  suu- 
remmat työalat,  kuten  esim.  metsän hakkuutyöt.  Kun  tämä  laki  luonnolli- 
sesti on  sovellettava  ainoastaan  sellaisiin  yrityksiin,  joissa  käytetään 
palkattua  työväkeä,  herättää  tämä  seikka,  että  laajat  työalat  sittenkin 
jäävät  tämän  korjattavan  lainsäädännön  ulkopuolelle,  melkoisia  epäi- 
lyksiä. Etkö  olisi  laki  nyt  järkiään  ulotettava  koskemaan  kaikkea  ruu- 
miillista työtä  ja  kaikkia  työaloja,  missä  vain  palkattua  työväkeä 
käytetään  ja  missä  ammattivaaraa  voi  ajatella  olevaksi  ?  Millä  puolustetaan 
sitä,  että  samalla  kun  työväki  yksillä  työaloilla  nauttii  lain  suojelusta 
terveydellisiä,  siveellisiä  y.  m.  vaaroja  vastaan,  ja  kun  valvotaan,  ettei 
sitä  ja  sen  nuorisoa  rasiteta  tunnottoman  pitkällä  työajalla,  että  sen 
lapset  saavat  opetusta  j.  n.  e.,  millä  puolustetaan  sitä,  että  samanarvoisessa 
ruumiillisessa  työssä  toisilla  työaloilla  oleva  työväki  ei  nauti  mitään 
näistä  eduista?  Miksei  ole  tukinhakkuutyöväki  suojeluslain  alainen, 
vaikka  tukinuittotyöväki  on  —  ammattivaara  on  jotenkin  yhtä  suuri 
molemmissa  tapauksissa?  Miksi  osaan  maanviljelystyöväkeä  —  siihen, 
joka  työskentelee  esim.  meijereissä  tai  puimakonehuoneissa  —  ulotetaan 
määräykset  työajasta,  lasten  ja  nuorten  henkilöjen  suojelemisesta,  naisten 
oikeudesta  saada  vapautusta  työstä  sekä  palkkaa  synnytystapauksissa  j. 
n.  e.,  mutta  ei  samalla  pidetä  huolta,  että  toisia  maanviljelystyössä 
toimivia  nuoria  henkilöttä  tai  lapsensynnyttäjiä  ei  liiaksi  rasiteta? 

Vastataan:  siksi,  että  on  vaikea  saada  järjestetyksi  niin  suurem- 
moista,  yleistä  ja  tehokasta  ammattitarkastusta,  että  sitä  voitaisiin  kaikille 
työaloille  ulottaa,  missä  vain  palkattua  työväkeä  käytetään.  Siksi,  että 
toiset  työalat  luonnostaan  ovat  sellaista  tilapäistä  laatua,  että  niissä  on 
vaikea  pitää  kirjaa,  ja  siksi,  että  m&anviljelystyö  nimenomaan  on  niin 
erikoisessa  asemassa  oleva  työala,  että  siihen  ylimalkaan  eivät  sovellu 
samat  määräykset  kuin  tehdastyöhön.  Siksi  ovat  määräykset  tapatur- 
mavakuutuksesta ja  työväensuojeluksesta  kaikkien  maiden  lainsäädännössä 
rajoitetut  koskemaan  pääasiallisesti  tehdastyötä  ja  muita  sille  verran- 
nollisia työoloja,  vaan  ei  maanviljelystä. 

Tämä  on  kaikki  totta,  ja  jos  kerran  on  meidän  uudistettu  lainsää- 
däntömme tällä  alalla  rakennettava  muissa  maissa  käytettyjen  mallien 
mukaan,  niin  seuraa  itsestään,  että  suuret  työalat  edelleen  jätetään 
uudistetun    lainsäädännön    ulkopuolelle.     Kysymys    on  silloin  vain  siitä, 

eikö  alunpitäen  olisi  meillä  ollut  tähän  lainsäädäntöuudistukseen^ryhdyt- 
taessä  asetuttava  laigemmalle  pohjalle  ja  rakennettava  sekä  suojelus-  ja 
tapaturmavakuutuslaki  että  nimenomaan  ammattitarkastus  sellaiseksi,  että 
siihen  olisi  voitu  mahduttaa  kaikki  palkattu  työväki  kaikilta  eri  aloilta 
ja  suoda  kaikille,  tietysti  soveltuvissa  kohdissa,  sama  suojelus  ja  samat 
edut.  Vaikeuksia  tällaisen  lainsäädännön  aikaansaaminen  epäilemättä 
olisi  tuottanut,  ja  myöskin  suurempia  kustannuksia  erittäinkin  ammatti- 
tarkastukseen  nähden.  Mutta  olisikohan  sellainen  lainsäädäntö  mahdoton? 
Oikeudenmukaisin  se  ainakin  olisi.  —  Tosiasia  kuitenkin  on,  «ttä  jos 
nyt  yrittäisi  laajentaa  puheenalaisen  lainsäädännön  ulottumisaluetta  sii* 
hen  avarampaan  tapaan  kuin  edellä  on  huomautettu,  niin  se  aiheuttaisi 
komitean  lakiehdoitusten  ja  niiden  koko  perustuksen  täydellisen  uusimisen. 

Työväensuojeiuslain  ulottuvaisuudesta  puhuttaessa  on  vielä  mai- 
nittava, että  komitea  ei  ole  jättänyt  huomioon  ottamatta  niitäkään  rasittu- 
misen vaaroja  esim.  lapsille  ja  muita  terveydellisiä  epäkohtia,  joita  n.  s. 
kotityö,  varsinkin  jos  se  tulee  tavalliseksi,  voi  aiheuttaa.  Mutta  kun 
tämä  lakiehdoitus  on  ollut  rajoitettava  ainoastaan  palkattua  työväkeä 
koskemaan  ja  kun  kysymys  kotityön  laajuudesta  meillä  on  toistaiseksi 
vielä  aivan  selvittämätön,  on  komitea  erityisessä  ponnessa  ehdoittanut, 
että  tästä  työalasta  ja  siinä  vallitsevista  epäkohdista  hallituksen  toiipesta 
ensiksi  selvitys  hankittaisiin.  Niinikään  on  komitea  ollut  sitä  mieltä,  että 
kysymys  (alaikäisten)  katukaupustelijain  ja  samassa  asemassa  olevain 
olojen  järjestämisestä  sopivimmin  jää  erityisen  lainsäädännön  varaan. 

Kuten  luonnollista  on,  muodostaa  kysymys  lastan  ja  nuorten 
henkilöjen  suojelemisesta  tehdas-  ja  käsityölaitoksissa  yhden  puheenaolevan 
lakiehdoituksen  tärkeimpiä  kohtia.  Meidän  nyt  voimassaoleva  työväen- 
suojeluslaki  ei  tärkeiltä  osiltaan  koskekaan  muita  kuin  näitä  työntekijä- 
ryhmiä. Mutta  se  kokemus  on  tehty,  että  nykyinen  laki  tältäkin  osaltaan 
on  riittämätön.  Ensiksikin  se  sallii  lasten  ottamista  teollisuustyöhön 
nuoremmalla  iällä  kuin  heidän  sekä  terveytensä  että  koulukäyntitarpeensa 
mukaan  voidaan  edullisena  pitää,  jo  12  vuoden  iässä.  Ja  lapset  saavat 
olla  työssä  k:io  5:stä  aamulla  kello  9:ään  illalla  (yötyössä  siis  vain  eivät) 
yhteensä  7  tuntia  päivässä*  N3rt  ehdoitetaan  määrättäväksi,  että  teolli- 
suustyössä ei  saisi  käyttää  14  vuotta  nuorempaa  lasta;  ainoastaan  lapsen 
vanhempain  ja  holhojain  erityisestä  pyynnöstä  voidaan  työssä  käyttää  13 
vuotta    täyttänyttä  lasta,  joka  on  päättänyt  kansakoulunsa  ja  jota  lääkäri 

voi  siihen  työhön  puoltaa.  Niin  sanottuun  lapsuusikään  kuuluu  ihminen 
tämän  lakiehdoituksen  mukaan  siis  säännönmukaisesti  14:nnestä  16:nteen 
ikävuoteensa  (nyt  15:nteen).  Siis  16:nnesta  (poikkeustapauksissa  15:nnestä) 
ikävuodesta  alkaa  ^nuoren  henkilön  ^ikä,  joka  kestää  18:nteen  ikävuoteen. 
Näiden  ^suojelemista  liikarasitukselta  tarkoittavat  tärkeimmät  määräykset 
ovat  seuraavat:  9  tuntia  pitempi  työpäivä  (54  tuntia  viikossa)  ja  yötyö 
(Jälkeen  k:lo  7  illalla)  on  kielletty,  kumminkin  niin,  että  jos  työ  on  jaettu 
kahteen  8-tuntiseen  vuoroon,  saa  työ  joka  toinen  viikko  jatkua  myöhem- 
päänkin'  illalla  sellaisissa  ammateissa,  joita  ei  pidetä  terveydelle  erittäin 
vaarallisina. 

Naisten  työstä  lakiehdoituksessa  on,  sen  lisäksi  mitä  edellä  kerrottiin 
heidän  yötyöstään,  vielä  yksi  tärkeä  määräys,  nim.  kielto  käyttämästä 
naista  työssä  4:nä  viikkona  senjälkeen  kuin  hän  on  lapsen  synnyttänyt. 
Tämän  määräyksen  tarpeellisuus  on  enemmittä  selityksittä  selvä,  vaikeuk- 
sia tuottaa  vain  sellaisen  kiellon  taloudellinen  puoli.  Sillä  työläisnainen 
tarvitsee  luonnollisesti  sellaisenakin  ajankohtana  —  ja  erityisesti  juuri 
sellaisena  —  välttämättömät  tulonsa.  Komitea  onkin  senvuoksi  lakieh- 
doitukseensa  pannut  määräyksen,  että  naisen  puheenaolevalta  ajalta  tulee 
saada  täysi  palkkansa.  Mutta  kenen  se  on  maksettava?  Työnantajanko? 
Mutta  todennäköistä  on,  että  monet  työnantajat  eivät  siihen  tahdo  suostua, 
että  he  mieluummin  eroittavat  työstään  tällaiseen  asemaan  tulossa  olevan 
naisen,  joka  siten  jäisi  puille  paijaille.  Tuo  korvaus  on  siis  yhteiskunnan 
suoritettava.  Komitean  ehdoituksen  mukaan  tämän  maksun  pitäisi  käydä 
päinsä  niin,  e^tä  työnantaja  suorittaa  lapsensynnyttäjälle  palkan  puheen- 
alaisen 4:n  viikon  «galta,  mutta  saa  sitten  asianomaiset  todistukset 
mukaanliittäen  siitä  hakea  korvausta  valtion  varoista.  —  Tämä  pykälä 
sisältää  epäilemättä  meillä  aivan  uuden  periaatteen,  sisältää  myös  pre- 
judikaatin yleensä  yhteiskunnan  suuremmasta  huolenpitovelvollisuudesta 
jäsenistään,  kuin  näihin  asti  on  ollut  tunnustettuna.  Se  aukaisee  siten 
uusia  näköaloja,  viiltää  uusia  uria.  Mutta  siitä,  että  määräys  tässä  koh- 
den on  kohtuuden  mukainen,  ei  voine  olla  erimielisyyttä. 

Kun  vielä  mainitsemme,  että  tämän  lakiehdoituksen  mukaan  tulisi 
kaikille  sekä  nykyisille  että  vastaisille  sen  alaisille  teollisuus-,  käsityö-, 
rakennus-  y.  m.  liikkeille  velvollisuus  tehdä  liikkeestään  ja  arviolta  sen 
käyttämän  työvoiman  suuruudesta  ilmoitus  TeoUisuushallitukselle  tarkas- 
tusta   varten    —    minkä    uuden    velvollisuuden    säätäminen    käytännössä 

kyllä  tuntuu  vähän  arveluttavalta,  mutta  jota  vailla  tehokas  tarkastus- 
mahdollisuus  tuskin  lienee  työpalkkain  suureen  lukumäärään  nähden  aja- 
teltavissa — ,  ja  että  teollisuuslaitoksia  rakennettaessa  tai  uudistettaessa 
niiden  piirustuksista  on  työväensuojeluskannalta  hankittava  etukäteen 
ammattitarkastajan  lausunto,  lienemme  kosketelleet  lakiehdoituksen  tär- 
keimpiä   —    emme    suinkaan    kaikkia  —  uusia,  periaatteita  ja  säädöksiä. 

Mikä  on  sitten  sen  kokonaisvaikutus?  Vastaus  tulee  tietysti  olemaan 
erilainen,  riippuen  siitä,  miltä  taholta  ja  miltä  kannalta  se  annetaan. 
Myönnettävä  kai  on,  että  komitean  ehdoittamat  uudistukset  nykyiseen 
lakiin  ovat  parannuksia,  monessa  suhteessa  suuriakin.  Mutta  ovatko  ne 
riittäviä,  onko  uskallettu  astua  eteenpäin  kyllin  pitkin  askelin?  Kuten 
edelläolevasta  katsauksesta  näkyy,  voi  siinä  suhteessa  erinäisiin  kohtiin 
nähden  epäilyksiä  olla.  Jääkö  suojeluslain  ulottuvaisuusalue  sittenkin 
liian  suppeaksi?  Riistävätkö  ja  missä  määrin  ne  monet  poikkeukset, 
joita  ehdoitetuista  yleisistä  määräyksistä  sittenkin  on  myönnetty  (kuten 
nuorten  henkilöjen  ja  naisten  työaikaan  nähden),  merkityksen  lakiehdoi- 
tuksen jyrkemmiltä  yleisemmiltä  määräyksiltä?  —  Lakiehdoitusta  laadit- 
taessa on  pyritty  mikäli  mahdollista  asettumaan  nykyajan  tarpeiden 
pohjalle,  tähtäämättä  aivan  kaukaiseen  tulevaisuuteen,  sitä  näkökohtaa  on 
pidetty  tarpeellisena  etenkin  kun  ovat  kysymyksessä  sellaiset  työalat,  joissa 
liikanainen  sääntöileminen  helposti  voi  lamauttaa  yritteliäisyyden  ja  vapaan 
toimintahalun.     Mutta  onko  sitä  pidetty  silmällä  liiaksi? 

Minkälaiseksi  uuden  suojeluslain  vaikutus  muuten  käytännössä  muo- 
dostuu, se  riippuu  luonnollisesti  hyvin  suuressa  määrin  nyt  uudelleen  jär- 
jestettävän ammattitarkastuksen  tehokkuudesta,  —  niinkuin  useat  nykyi- 
sin vallitsevat  epäkohdat  juuri  johtuvat  nykyisen  ammattitarkastuksen 
tehottomuudesta.  Suuri  on  se  muutos,  minkä  uusi  lakiehdoitus  tässä  koh- 
den edellyttää.  Kolmen  tarkastuspiirin  ja  tarkastajan  asemasta  —  nais- 
tarkastajaa  lukuunottamatta  —  tulisi  nyt  Suomeen* vähintään  kahdeksan 
piiriä,  joissa  jokaisessa  olisi  kolme  tarkastajaa,  nim.  yksi  piiritarkastaja 
kussakin  ja  hänellä  kaksi  apulaista,  ja  naistarkastajia  vielä  lisäksi. 

Mutta  ei  ainoastaan  ammattitarkastajain  harvalukuisuutta  ole  näihin 
asti  moitittu,  vaan  myöskin  sitä,  että  he  eivät  ole  voineet  saavuttaa  nii- 
den luottamusta,  joiden  parasta  heidän  ennen  muuta  olisi  valvottava,  ja 
että  koko  laitoksella  on  ollut  aivan  liian  virkavaltainen  ja  vanhoillinen 
luonne.     Kun    am  matti  tarkasta]  a    on    tullut  tehtaalle,  on  kyllä  isäntä  sen 

tavallisesti  tiennyt  jo  ennakolta,  mutta  työväki  siitä  tuskin  aina  on  tiennyt 
käynnin  aikanakaan,  —  niin  on  kerrottu.  Am  matti  tarkastaja  kävelee  isän- 
nän tai  hänen  edustajansa  kanssa  tehtaan  läpi,  eikä  silloin  juun  voi  tulla 
kysymykseen,  että  työmies  hänelle  kävisi  valituksiaan  esittämään,  jos  sel- 
laisia olisikin.  Tähän  nähden  on  nyt  täydellinen  muutos  ehdoitettu  ammatti- 
tarkastukseen  toimeenpantavaksi.  Ensiksikin  tulisi  edellämainittujen  piiri- 
tarkastajain  apulaisten  olla  työväenluokkaan  kuuluvia,  s.  o.  heidän  on 
täytynyt  vähintään  10  vuotta  tehdä  työtä  tehtaassa  tahi  käsityö-  tai  ra- 
kennusalalla. Ja  toiseksi  on  nimenomaan  määrätty,  että  ammattitarkasta- 
jain  tulee  puhutella  työväkeä  työnantajan  tai  hänen  edustajan  saapuvilla 
olematta  ja  tiedustella  heidän  tarpeitaan.  Ja  ettei  tarkastustoimi  muuttuisi 
liian  virkavaltaiseksi,  on  vielä  ehdoitettu,  että  ammattitarkastajia  ei  ase- 
teta elinkaudeksi,  vaan  5  vuoden  ajaksi  kerrallaan. 

Ammattitarkastus  on  kaivannut  myöskin  yhtenäisyyttä  johdossa  ja 
sitä  varten  on  yksi  erityinen  ylitarkastiga  sekä  sihteeri  ehdoitettu  asetet- 
tavaksi Teollisuushallitukseen.  Tälle  viranomaiselle  kuuluisi  myöskin 
asiain  valmistaminen  ja  esittäminen  n.  s.  Työneuvostolle.  Tällainen  erityi- 
nen „neuvosto''  ehdoitetaan  nimittäin  asetettavaksi  työväensuojeluksen  ja 
ammattitarkastuksen  valvomista  varten,  neuvosto,  johon  kuuluisi  tasaväki- 
sesti työnantajain  ja  työntekijäin  valtuutettuja,  ynnä  lainopillinen  puheen- 
johtaja sekä  lääkäri  ja  joka  kokoontuisi  kolmesti  vuodessa  parin  viikon 
ajaksi  sille  esitettäviä,  työväensuojeluksen  valvomista  ja  kehittämistä 
koskevia  kysymyksiä  käsittelemään.  Tämän  Työneuvoston  valmistettaviksi 
jäisivät  myöskin  kysymykset  tehtaiden  y.  m.  työpalkkain  työjärjestyksistä, 
käsityökoulujen  perustamisesta,  erityisesti  vaarallisten  ammattien  määritte- 
lemisestä y.  m.  samoinkuin  ratkaisuoikeus  tapaturmavakuutuskorvaus- 
ten aiheuttamissa  riitaisuuksissa,  mistä  tapaturmavakuutuslaissa  tarkemmin 
määritellään. 

On  ilmeistä,  että  nämä  ammattitarkastuksen  uudistamista  tarkoitta- 
vat lakimääräykset  kohdistuvat  nykyisin  vallitsevain  epäkohtain  näkyvim- 
piin ja  räikeimpiin  puoliin  työväensuojeluksen  alalla,  ja  ovat  ehdoitetut 
muutokset  merkittävät  suuriksi  parannuksiksi.  Kun  sen  lisäksi  asetettavan 
Työneuvoston  toiminta  tarkoittaa  uuden  lain  tarkoitusperien  noudatta- 
misen tarkkaa  valvontaa  ja  se  siten  myös  voi  kohdistua  sellaisiin  puo- 
liin työoloissa,  missä  semmoisia  epäkohtia  voi  ilmaantua,  joita  vielä 
uutta  lakia  säädettäessä    ei  ole  osattu  varteenottaa,  on  syytä  toivoa,  että 

edellä  selostettu  lainuudistus  todellakin  tulee  tuottamaan  entistä  suurempaa 
varmuutta  työoloihimme. 

Tässä  yhteydessä  olisi  asianmukaisimmin  selko  tehtävä  myöskin 
uudesta  tapaturmavakuutuslaista»  johon  kirjoituksen  alussa  viitattiin.  Mutta 
koska  tämä  kirjoitus  jo  on  näin  pitkäksi  venynyt,*  on  pakko  jättää 
se  erikseen  tai  toisessa  yhtejfdessä  kosketeltavaksi. 


'% 

Bernard  Shaw. 

Bernard  Shaw. 

Kirj.   Lehtori  Dover  Wilson. 
(Suomennos  tekijän  käsikirjoituksesta.) 


Bernard  Shaw  on  historiassa  esiintyvä  Englannin  merkillisimpänä 
henkilönä  kahdennenkymmenennen  vuosisadan  alkuaikoina.  Hän  on  per- 
sonallisuus,  joka  pakostakin  herättää  huomiota;  häntä  voi  vain  joko 
ihailla  tai  halveksia.  „£nsi  kerran  sain  brittiläisen  yleisön  kuuntelemaan 
itseäni'^)  hän  kertoo  meille,  ^seistessäni  kärryissä  Hyde  Parkissa  ja  soitto- 
kunnan rämistäessä. "^  Oikeastaan  hän  ei  ole  milloinkaan  astunut  maahan 
noista  kärryistä  ja  torventoitotusta  kaikuu  kaikessa,  mitä  hän  kirjoittaa. 
Myöhemmin  hän  on  kuitenkin  saavuttanut  brittiläistä  yleisöä  suuremman 
kuulijakunnan.  Koko  Europpa  on  alkanut  kerääntyä  tuon  Hyde  Parkin 
puhujan    ympärille   kuullakseen,    onko  hänellä  jotain  sanomisen  arvoista. 

Hän  on  kohonnut  yleiseen  suosioon  erinomaisen  nopeasti  —  kuuden, 
seitsemän  vuoden  kuluessa  —  ja  se  on  varsin  kuvaavaa  eräälle  ny- 
kyiselle  kirjalliselle   suunnalle,  joka   on  tähän  asti  pysynyt  piilossa  ylei- 

seita  huomiolta.  Meidän  päivinämme  saavuttavat  kirjallisuuden  ylem- 
missä piireissä  suurimman  menestyksen  ne  kirjailijat,  jotka  perustava! 
mielikuvituksellisen  luomistyönsä  johonkin  määrättyyn  valtiolliseen  tai 
yhteiskunnalliseen  filosofiaan.  Varhaisempina  aikoina  saavuttivat  Scott, 
Dickens  ja  Tennyson  mainetta  ja  menestystä  yksinomaan  voimakkaalla 
taiteellisella  vetoamisellaan.  Jos  Tennysonin  tuotteet  astuisivat  julki- 
suuteen vasta  nyt,  niin  ei  hän  herättäisi  suurtakaan  huomiota.  Pari 
viikkoa  sitten  kuoli  Englannissa  eräs  runoilija,  josta  pätevät  arvostelijat 
lausuvat,  että  hänen  mielikuvituksensa  oli  loistavimpia,  mitä  on  nähty 
viimeisten  viidenkymmenen  vuoden  aikana.  Tavalliselle  ihmiselle  hänen 
nimensä  on  aivan  tuntematon  eikä  luultavasti  tulekaan  tutuksi  ainakaan 
läheisimmässä  tulevaisuudessa.  Nykyään  eivät  ihmiset  kaipaa  sana- 
taitureita,  vaan  profeettoja.  Ilma  on  raskaana  tuhansista,  problemeista  ja 
jos  kirjailijamme  tahtovat  meitä  miellyttää,  niin  heidän  on  käsiteltävä 
niitä.  Senvuoksi  seuraa  jonkun  yleisen  valtiollisen  tai  yhteiskunnallisen 
ihanteen  vanavedessä  usein  joku  suuri  kirjailija.  Englannin  politiikissa 
on  nykyjään  vain  kaksi  ihannetta,  joilla  on  jotain  merkitystä:  imperia- 
lismi ja  sosialiset  parahnukset.  Edellinen,  johon  läheisesti  liittyy  Joseph 
Chamberlainin  nimi,  valtasi  kansan  vastustamattomalla  voimalla  noin 
kahdeksan  tai  kymmenen  vuotta  sitten  ja  aiheutti  kaksi  tärkeätä  ilmiötä: 
se  oli  syynä  buurisotaan  ja  laski  perustuksen  Rudyard  Kiplingin  mai- 
neelle. Sitten  seurasi  välttämätön  taantumus  ja  nyt  on  vallassa  yhteis- 
kunnallinen reformiliike.  Tämän  uuden  aallon  harjalla  ratsastaa  Bernard 
Shaw.  Kiplingin  maineen  pääpiirteenä  oli  hänen  imperialisminsa;  Shaw 
taasen  on  ennen  kaikkea  sosialisti. 

Sosialismin  leima  on  tavattavissa  monissa  erilaisissa  tavaroissa, 
joten  on  tarpeen  selittää,  mihin  suuntaan  Shaw  kuuluu.  Yhdessä  koh- 
dassa ovat  sosialistit  luonnollisesti  samaa  mieltä:  he  pitävät  välttämättö- 
mänä saattaa  kaiken  pääoman  yhteiskunnan  valvonnan  alaiseksi;  eri 
mieltä  he  «ovat  siinä  k^^symyksessä,  millä  keinoin  tämä  tarkoitusperä  on 
saavutettavissa.  Oikeauskoinen  sosialisti,  joka  perustaa  uskonsa  Pyhän 
Marxin  evankeliumiin,  odottaa  vastaista  vallankumousta,  jolloin  kansa 
riistää  pääoman  sortajiensa  käsistä.  Marx  on  uudenaikainen  Calvin;  hän 
määritteli  ihmissuvun  predestineeratun  tulevaisuuden  seuralaistensa  opas- 
tukseksi ja  hänen  kosmologiassaan  asetetaan  kapitalisti  paholaisen  sijalle, 
kun  taas  köyhälistö  muodostaa  „ pelastettujen '^  joukon.   Shaw  ei  kuvittele 

köyhälistöstä  turhia  ja  on  itsekin  kapitalisti;  häntä  emme  siis  voi  pitää 
oikeauskoisena  sosialistina.  Ja  vaikka  Englannissa  todella  onkin  run- 
saasti sosialisteja  ja  heidän  lukunsa  kasvaa  päivä  päivältä,  niin  heidän 
joukossaan  tapaamme  varsin  vähän  marxilaisia  „ sosialidemokraatteja*. 
Englannissa  on  nykyään  kaksi  suurta  sosialistista  yhdistystä:  The 
Independent  Labour  Party  (Itsenäinen  Työväenpuolue),  joka  saa  runsasta 
kannatusta  ammattiliittojen  rahastoista  ja  jonka  tarkoituksena  on  saada 
sosialistisia  työmiehiä  parlamenttiin,  sekä  Fabian  Society  (Fabiolais-yhdis- 
tys),  jonka  jäsenet  kuuluvat  melkein  yksinomaan  keskisäätyyn.  Tämä 
luokkaeroitus  perustuu  toimintaan  eikä  tarkoitusperiin.  Molemmat  yhdis- 
tykset työskentelevät  saman  päämäärän  saavuttamiseksi;  työväenpuolue 
onkin  itse  asiassa  vanhemman  porvarisliiton  sivuhaara  ja  kumpikin  käyt- 
tää fabiolaista  menettelytapaa. 

Mitä  sitten  on  fabioiainen  sosialismi»  jonka  Shaw,  Wells  ja  useat 
toiset  menestykselliset  kirjailijat  hyväksyvät  yhdessä  parlamentin  työväen- 
edustajain  kanssa?  Fabius  Maximus,  Hannibalin  kuuluisa  vastustaja  Ita- 
liassa, pelasti  maansa  vitkastelemalla.  Fabioiainen  yhdistys  otti  nimensä 
hänestä  merkiksi  siitä,  että  se  halusi  pysyä  erillään  sosialististen  voimien 
vallankumouksellisesta  suunnasta.  Fabiolaisten  menettelytapa  nojautuu 
kehityksen  periaatteeseen.  Valtio  tai  kunnat  ovat  vähitellen  imevät  itseensä 
koko  maassa  tavattavan  pääoman  ottamalla  isot  teollisuusyritykset  haltuunsa 
toisen  toisensa  perästä  ja  lisäämällä  hitaasti,  mutta  järkähtämättä  yksi- 
tyisestä pääomasta  suoritettavaa  veroa.  Tässä  en  aio  ruveta  pohtimaan 
koko  sosialismin  hyviä  puolia,  mutta  lienee  ilmeistä,  että  sen  fabiolaisella 
muodolla  on  ansioita,  jotka  tekevät  tämän  vallankumouksellista  muotoa 
etevämmäksi.  ^  Fabiolaisuus  on  johtanut  sosialismin  käytännöllisen  poii- 
tiikin  alalle.  Englannissa  ei  sosialismi  enää  ole  kiihkoisan  intoilijan  haa- 
veilua, siitä  on  tullut  tehokas  periaate  parlamentaariseen  elämään.  Jos 
saisimmekin  jo  huomenna  sosialistisen  ministeristön,  niin  ei  se  aiheut- 
taisi mitään  äkillistä  myllerrystä.  Vanhuudenvakuutus  otettaisiin  käy- 
täntöön, pohjattoman  rikkaille  tulisi  veronkantajan  vierailu  hiukan  tärkeäm- 
mäksi tapaukseksi  kuin  tähän  asti,  ja  lopuksi,  kunnalliset  liikeyritykset 
saisivat  kannatusta.    Mutta  muuten  kaikki  kävisi  jotensakin  samaan  tapaan 


>  On  myöskin   ilmeistä,  että  tämä  menettelytapa  on  ainoa  mahdollinen 
maassa,  jossa  jo  on  kansanvaltainen  hallitusmuoto. 

kuin  varemminkin,  kunnes  kansakunta  olisi  kypsynyt  astumaan  seuraavan 
askeleen  sosialistiseen  suuntaan. 

Bernard  Shaw*lle  on  fabiolainen  sosialismi  velkaa  äärettömän  paljon. 
Hän  on  tuon  yhdistyksen  ensimäisiä  jäseniä,  on  toiminut  vuosikausia  sen 
johtokunnassa,  avustaa  itse  ahkerasti  sen  julkaisemaa  propaganda-kirjaili- 

suutta  ja  on  aina  valmis  käyttämään  julkisena  puhujana  neroaan  ja  esitys- 
taitoaan  sen  hyväksi.  '  Myöskin  ilmoituksena  hän  on  verraton.  Nuorten 
intoilijain  tiedustellessa,  miten  he  paraiten  voisivat  palvella  asiaa,  hän 
antaa  heille  seuraavan  neuvon:  »Saavuttakaa  perinpohjainen  menestys 
omalla  urallanne  ja  kertokaa  sitten  kaikille  olevanne  sosialisti."  Hän  on 
käytännössäkin  toteuttanut,  mitä  hän  saarnaa,  ja  niin  on  myöskin  hänen 
ystävänsä  ja  sosialistitoverinsa  Sir  Sidney  Olivier,  jonka  päästyä  hiljat- 
tain   Jamaikan   kenraalikuvernööriksi    Fabiolaisen    yhdistyksen    toimistoi- 

hin  saapui  aivan  tulvimalla  kirjeitä,  joissa  vanhemmat  pyysivät  suosion- 
osoituksia pojilleen.  Kun  muistamme,  kuinka  usein  nykyistä  kilpailu- 
järjestelmää on  ylistetty  sopivana  kehittämään  luonteita  ja  päästämään 
kykenevimmät  etusijalle,  niin  meidän  kannattaa  ottaa  huomioomme,  että 
Shawkin  on  työskennellyt  tuossa  myllyssä  ja  tullut  siihen  johtopäätökseen* 
ettei   siinä  ole  mitään  suositeltavaa  kummassakaan  tapauksessa. 

Hän  on  keltiläistä  alkuperää;  kuten  monet  Englannin  suurimmista  kir- 
jailijoista, ja  on  syntynyt  Dublinissa  26  p.  heinäkuuta  1856.  Vanhemmat 
kuuluivat  keskisäätyyn  ja  elivät  aina  niukoissa  oloissa.  Viidentoista  vuoti- 
sena  nuori  Bernard  rupesi  konttoristiksi  ja  pysyi  siinä  toimessa  viisi  vuotta. 
Sitten  hän  siirtyi  Lontooseen,  jotensakin  saman  ikäisenä  kuin  Shake- 
speare, ja  eli  siellä  tuhattaiturina,  kunnes  lopulta  herätti  toimittajien  huo- 
mion ja  saattoi  elättää  itseään  sanomalehtityöllä.  Luonnollisesti  ei  hän  ole 
opiskellut  kummassakaan  maan  vanhoista  yliopistoista  (suurista  englanti- 
laisista ovat  ani  harvat  olleet  niissä)  ja  todellisuudessa  näkyy  koko  hänen 
kasvatuksensa  rajoittuneen  vain  äidin  antamaan  ohjaukseen,  joka  oli  pää- 
asiallisesti soitannollista  laatua.  Musiikin  arvostelijana  hän  aloittikin  sano- 
malehtimiesuransa. Ennen  pitkää  siirtyi  hän  sitten  kuvaavien  taiteiden 
ja  näytelmätaiteen  alalle,  julkaisten  tältä  ajalta  kaksi  artikkelikokoelmaa 
sekä  kaksi  kuuluisaa  tutkielmaa,  „Ibsenismin  ydin''  ja  ^Täydellinen  Wag- 
nerilainen^.  Mainittakoon  vielä,  että  Shaw  on  myöskin  kirjoitellut  no- 
velleja, ennenkuin  hän  viimein  v.  1892  ryhtyi  sepittämään  näytelmiä. 
Siitä  alkaen  on  hänen  kynästään  valmistunut  viisitoista  eripituista  draa- 
maa, joka  ei  ole  mikään  vähäpätöinen  määrä  toimeliaan  Sl-vuotiaan  kir- 
joittamaksi. 

Shaw  on  nykyisen  Englannin  suurin  näytelmäkirjailija;  saattaisipa 
mennä  pitemmällekin  ja  sanoa  häntä  Englannin  ainoaksi  näytelmäkirjai- 
lijaksi. Onhan  kyllä  muitakin  nimiä  koristamassa  Lontoon  teatteri-ilmoi- 
tuksia, ennen  muita  Pineron,  joka  ei  kykene  verrattomalla  näyttämötai- 
turuudeilaankaan  luomaan  mitään  sen  alkuperäisempää  tai  mieltäylentä- 
vämpää  kuin  19:nnen  vuosisadan  Englannin  sovinnaisia  draamoja, 
joissa  säädyllisyys  aina  asetetaan  ylimmälle  sijalle.  Pinero  on  koettanut 
ymmärtää  ja  seurata  Ibseniä,  mutta  on  silti  viimeinen  ja  täydellisin  vik- 
torialaisen  näytelmäkoulun  kirjailijoista;  nyt  on  ilmeisesti  mahdotonta 
jatkaa  sitä  suuntaa  pitemmälle.  Tämä  koulu,  tyttökoulu,  jossa  rouva 
Sopivainen   käytti   valtikkaa,   piti  englantilaista  näyttämöä  muun  Europan 

naur.un  alaisena  vielä  muutamia  vuosia  sitten.  Shaw'n  tehtäväksi  tuli 
kohottaa  teatterimme  entiseen  arvoonsa  ja  perustaa  uusi  näytelmäkoulu, 
joka  on  jo  vetämässä  vaikutuspiiriinsä  meidän  päiviemme  nuoremmat 
kirjailijat.  Tavallaan  tämä  englantilaisen  draaman  uudestasyntyminen 
merkitsee  Ibsenin  vaikutuksen  leviämistä  Englannin  rannoille.  Ibsen  itse 
ei  saavuttanut  koskaan  meidän  luonamme  lämmintä  vastaanottoa.  Va- 
remmin  mainitun  sentimentaalisen  sovinnaisuuden  kasvattamana  sekä 
yleisö  että  arvostelijat  huusivat  siveellisyyden  nimessä  Ibsenin  kappaleet 
alas,  kun  ne  ensin  ilmestyivät  Englantiin.  Hän  esitti  todellisuuden  muo- 
dossa, joka  oli  heidän  aroille  silmilleen  ja  omilletunnoilleen  liian  alaston 
ja  vakava.  Realismi  saattoi  valloittaa  englantilaisen  näyttämön  ainoastaan 
komedian  naamioon  verhoutuneena.  Niinpä  on  Shaw'kin  saavuttanut 
menestyksensä  juonia  käyttämällä.  Taikasauvaansa  heiluttaen  ja  kulku- 
siaan kilistellen  tuo  »synnynnäinen  puoskari **,  kuten  hän  kutsuu  itseään, 
on  houkutellut  yleisön  kuuntelemaan  häntä  ja  on  sitten  tarinnut  sille  — 
saarnan!  Koko  kuulijakunta  ei  kuitenkaan  käsitä  tätä.  Useimmat  niistä, 
jotka  käyvät  kuuntelemassa  Shaw*ta,  nauravat  pakahtuakseen  hänen  vaka- 
vimmille  huomautuksilleen  ja  poistuvat  vakuutettuina  siitä,  että  hän  on 
hupaisin  kyynikko,  joka  on  milloinkaan  tanssittanut  marionettejaan  näyt- 
tämöllä. Aina  puritanisuuden  ajoista  asti  on  arvokkuus  ja  vakavuus 
sekoitettu  toisiinsa,  niin  että  terve  järki  saa  tunnustusta  vain  silloin,  kun 
se  saapuu  jalan.  Jos  joku  mies  on  kyllin  nerokas  antaakseen  sille  suk- 
keluuden siivet,  niin  häntä  sanotaan  kyynikoksi,  kevytmieliseksi  narriksi, 
joka  tekee  sydämetöntä  pilaa  pyhistä  asioista. 

Shaw'n  kuulijakunnassa  on  kuitenkin  aina  pieni  ryhmä  sellaisia, 
jotka  saapuvat  oppiakseen,  ryhmä,  joka  vuosi  vuodelta  kasvaa  yhä  suu- 
remmaksi. Näiden  kanta  on  jotensakin  samallainen,  kuin  vakavampien 
katselijain  kannan  on  täytynyt  olla  keskiaikaisissa  moraali  näytelmissä. 
Voimmepa  sanoa,  että  Ibsenin  toiminta  mannermaalla  ja  Shaw'n  Englan- 
nissa merkitsee  juuri  näyttämön  palauttamista  entiseen  opetustehtäväänsä, 
jota  saarnastuoli  on  pitänyt  omanaan  uskonpuhdistuksen  ajoista  asti. 
Siitä  hetkestä  alkaen  meidän  päiviimme  saakka  ei  teatterilla  ole  ollut 
mitään  kansallista  tai  eetillistä  merkitystä,  se  on  tullut  romantiseksi,  senti- 
mentaaliseksi, pornografiseksi.  Viime  aikoina  on  saarnastuolin  vaikutus 
jälleen  vähentynyt  ja  sen  lisäksi  leviää  Englannin  yli  nopeasti  uusi  evan- 
keliumi, sosialismin   oppi.     Ei  siis  ole  ensinkään  satunnaista,  että  juuri 

tässä  käännekohdassa  palataan  takaisin  didaktiseen  draamaan  ja  että  sen 
on  saanut  aikaan   mies,   joka  on  maamme  sosialistisen  liikkeen  johtajia. 

Tällä  emme  tarkoita  sitä,  että  Shaw  saarnaisi  sosialismia  englanti- 
laiselta näyttämöltä;  hänen  ajatuksensa  taiteesta  eivät  suinkaan  ole  niin 
kypsymättömiä.  Realistien  opetus  on  luonteeltaan  kokonaan  negatiivista, 
eroten  siis  siinä  suhteessa  keskiaikaisesta  draamasta.  Heidän  tarkoituk- 
senaan on  heittää  elämään  niin  voimakas  valovirta,  ettei  ainoakaan  sen 
pimeimmistä  loukoista  jää  salaan  huomiolta.  He  tahtovat  antaa  meille 
sen  opetuksen,  että  olosuhteemme  ovat  enimmäkseen  joko  sietämättömiä 
tai  naurettavia.  Juuri  tämä  seikka  eroittaa  heidät  romantikoista,  joilla 
oli  aivan  vastakkainen  tarkoitus.  He  käsittelivät  nim.  vain  niitä  elämän 
puolia,  jotka  edistivät  yksilön  nautintoja  ja  onnellisuutta.  Kaikki  kylpi 
tunnelman  sinertävässä  valossa  eikä  mitään  todellista  tai  vastenmielistä 
päästetty  häiritsemään  romantisuuden  jumaloitua  kolminaisuutta,  nuoruutta, 
lempeä  ja  kauneutta.  Ibsen  käsitteli  etupäässä  sietämättömiä  elämän  tiloja; 
Shaw  taasen,  kuten  hänen  temperamentiltaan  saattoi  odottaakin,  on  yleensä 
valinnut  uhrikseen  vallitsevat  luonnottomuudet  —  ennen  kaikkea  juuri 
tuon  romantisuuden,  josta  äsken  puhuimme.  „Minä  lasken  leikkiä",  lau- 
suu muuan  hänen  henkilöistään,  „kertomalla  totuuden;  se  on  maailman 
parhain  pila.** 

Useimmat  Shaw'n  kappaleista  ilmestyivät  jo  aikoja  ennen  kuin 
niitä  näyteltiin;  syy  oli  yksinkertaisesti  se,  ettei  alussa  ollut  ainoa- 
takaan henkilöä,  joka  olisi  ottanut  esittääkseen  niitä  tai  edes  pitänyt  niitä 
näyteltävinä.  Tämä  ei  ollut  lainkaan  vahingoksi,  sillä  se  antoi  tekijälle 
aiheen  julkaista  ne  kirjan  muodossa  ja  varustettuina  noilla  loistavilla  ja 
hupaisilla  esipuheilla,  jotka  ovat  hänen  parhaita  tuotteitaan.  Vasta  v. 
1905  rupesi  Granville  Barker,  muuan  nuori  näyttelijä,  teatterinjohtaja, 
näytelmäkirjailija  ja  sosialisti,  esittämään  Shaw'n  kappaleita  Lontoossa. 
Ne  saavuttivat  heti  alussa  täydellisen  menestyksen,  vieläpä  niin  perin- 
pohjaisen, että  seurue  on  hiljattain  saanut  siirtyä  tilavampaan  teatteriin 
keskikaupungille.  „John  Bullin  toinen  saari^,  joka  koskettelee  iiriläis- 
kysymystä,  oli  Shaw'n  ensimäisiä  kappaleita,  joka  esitetettiin  näyttä- 
möllä. Se  herätti  niin  yleistä  huomiota,  että  itse  kuningaskin  ilmoitti 
haluavansa  nähdä  sen.  Siitä  hetkestä  alkaen  tuli  sosialisti  ja  kuvain- 
raastaja  Shaw*sta  muotihenkilö.  Kun  viimeksi  kävin  katsomassa  erästä 
hänen  näytelmäänsä,  olivat  aitiot  täpösen  täynnä  n.  k.  »ylhäisön  Kermaa". 

Luonnollisesti  eivät  nämä  kelpo  ihmiset  suinkaan  käsitä  Shaw'ta  niin 
vakavasti.  Varmaankin  he  katsoisivat  kauhistuneina  jokaista,  joka  ehdoit- 
taisi  sellaisia.     Hän  kutkuttaa  heitä  ja  he  nauravat,  siinä  kaikki. 

Mutta  minkälaisia  sitten  ovat  nuo  näytelmät,  jotka  voivat  kerätä 
aitiot  täyteen  hyväksymistään  taputtelevia  kapitalisteja  ja  permannon  tul- 
villeen innokkaita  sosialisteja?  Kuten  kaikkinainen  uusi  taiteessa,  nekin 
herättävät  eloon  estetiikan  peruskysymyksiä.  Juoni,  luonteenkuvaus  ja 
kehitys,  vaikuttimiin  viittaaminen,  todellisuudessa  kaikki  se,  mikä  näyttää 
tavallisesta  näytelmäkirjailijasta  perin  tärkeältä,  on  joko  kokonaan  lyöty 
laimin  tai  lainattu  (aina  tunnustaen!)  varemmilta  kirjailijoilta.  Vuoro- 
puhelu ja  kohtaukset  ovat  ainoat  seikat,  joista  hän  välittää.  Mainitta- 
koon ohimennen,  että  tässä  hän  muistuttaa  kansalaistaan  Oscar  Wildea. 
Mutta  jälkimäisen  vuoropuhelu  oli  ihanneltua  salonki-pakinaa,  jota  oli 
koristeltu  loistavilla  epigrammeilla;  Shaw'n  vuoropuhelu  taasen  on  suoraa, 
asiallista,  joskin  erinomaisen  sukkelaa  keskustelua  eri  problemeista,  jotka 
nyt  odottavat  ratkaisuaan.  Toisin  sanoen,  hänen  draamassaan  ristiriitai- 
suus ilmenee  katsantokannoissa  eikä  haluissa  ja  vaikutti  missä.  Muuta- 
missa näytelmissä  esiintyy  joku  henkilö,  joka  ilmaisee,  ainakin  osaksi, 
hänen  oman  katsantokantansa;  toiset  esittävät  vain  jokapäiväisiä  ihmisiä, 
joiden  tielle  on  sattunut  joku  vastenmielinen  tosiseikka  sivistyksessämme 
ja  jotka  ovat  pakoitetut  pohtimaan  sitä.  Esim.  Mrs  Warrenin  ammatissa 
on  kysymyksenalaisena  nykyaikaisen  naisen  täydellinen  riippuvaisuus 
taloudellisessa  suhteessa.  Tämä  Shaw*n  voimakkaimpia  kappaleita  ilmaisee 
varsin  selvästi,  että  hän  eroaa  vanhempien  näytelmäkirjailijain  metoodeista. 
Eräs  nuori  neito,  joka  on  juuri  menestyksellä  päättänyt  yliopistolliset 
lukunsa,  tapaa  jälleen  äitinsä  monivuotisen  eron  jälkeen.  Aivan  sattu- 
malta tulee  ilmi,  että  äiti  ansaitsee  tulonsa  n.  s.  „ hotelleilla^,  joita  hänellä 
on  mannermaalla,  ja  ettei  hän  edes  tiedä  varmaan,  kuka  on  hänen  lap- 
sensa isä.  Tästä  syntyy  pitkät  keskustelut  äidin  ja  tyttären  välillä.  Vaimo 
on  sentimentaalinen  ja  kantaa  sovinnaisen  siveellisyyden  kahleita,  jotka 
hänen  epäsovinnainen  elämänsä  on  vaan  kiinnittänyt  lujemmin  hänen 
ympärilleen;  hän  joutuu  umpisokkeloon  ja  on  pakoitettu  puolustamaan 
itseään  ja  ^ammattiaan*,  voidakseen  säilyttää  tyttärensä  rakkauden  ja 
kunnioituksen.  ^Naisella  ei  ole  muuta  keinoa  elättää  itseään  säädyllisesti 
kuin  olla  hyvä  jollekin  miehelle,  jonka  kannattaa  puolestaan  olla  hyvä 
hänelle  itselleen'^,  hän  selittää  ja  osaa  kurjuudessaan  juuri  siihen   perus- 

prinsiippiin^  joille  sukupuolien  keskinäinen  suhde  on  rakennettu  nyky- 
aikaisessa Europassa.  Syntyperäänsä  ja  kasvatukseensa  nähden  tämä  äiti 
on  yritteliäs  eikä  ensinkään  halveksittava  tyyppi;  h&nessä  on,  sanalla 
sanoen,  erinomaisia  aineksia,  jotka  typerä  ja  rikollinen  yhteiskunta  on 
heittänyt  tunkiolle.  Mrs  IVarrenin  ammatti  on  kohtalotragedia,  kuten 
kreikkalaisetkin  murhenäytelmät;  mutta  eroituksena  on  se,  ettei  sallimus 
enää  ole  mikään  jumalatar,  vaan  tyhjä  epäjumalankuva,  joka  on  valmis- 
tettu Lontoossa,  Pariisissa  ja  Berliinissä,  ja  ihminen,  joka  sen  laati,  voi 
myöskin  murskata  sen.  Shaw  ei  saarnaa  draamoissaan  sosialismia,  hän 
ottaa  vain  käsiinsä  kehutun  sivistyksemme,  josta  me  niin  ylpeilemme, 
kääntää  sen  nauraen  ja  leikkiä  laskien  nurin  ja  lausuu:  „Kas  niin!  Mitä 
te  nyt  ajattelette  siitä,  ystäväni!" 

Mrs  IVarrenin  ammatti  kuuluu  sarjaan  Vastenmielisiä  näytelmiä, 
jonka  molemmat  toiset  kappaleet  käsittelevät  porvarillisen  kunniallisuuden 
likaista  perustaa  ja  porvarillisen  naimisjärjestelmän  luonnottomuutta.  Hänen 
muut  näytelmänsä  ovat  „ miellyttävämpiä'',  s.  o.  luonteeltaan  vähemmän 
häiritseviä;  jotkut  ovat  melkein  farsimaisia,  kuten  Emme  tiedä  milloin- 
kaan sekä  Caesar  ja  Cleopatra,  Paholaisen  oppilas  on  rasavilli  melo- 
draama, jossa  näyttämöroistona  esiintyy  sellainen  hullu  filosofi  kuin 
William  Blake.  Sankarissa  isketään  sekä  sotilashj^veitä  että  byronilai- 
suutta.  Candida,  Shaw*n  runollisin  luoma,  esittää  ristiriitoja  erään  East- 
endin  papin  evankeliumin  ja  nuoren  shelleyläisen  runoilijan  utopia- 
unelmain  välillä.  Majuri  Barbara  taas,  jonka  aiheena  on  pelastus- 
armeija, tuo  samalla  kertaa  ilmi  sekä  sen  ylevyyden  että  sen  turhuuden, 
joka  ilmenee  kristillisyyden  yrityksissä  käsitellä  köyhyysproblemia  epä- 
varmalta perustalta.  Tämä  näytelmä,  joka  on  avomielisesti  merkitty  „kolmi* 
näytöksiseksi  keskusteluksi'',  esittää  meille  toisessa  näytöksessä  »armeijan* 
suojakodin  sydäntalvella.  Jos  Shaw'n  ihailijoita  pyydettäisiin  valitsemaan 
hienointa  ja  syvintä,  mitä  hän  on  kirjoittanut,  niin  luullakseni  he  viittai- 
sivat empimättä  juuri  tähän  näytökseen. 

Nämä  esimerkit  riittänevät  antamaan  oudolle  jonkunlaisen  käsityksen 
Shaw*n  draamojen  luonteesta.  Hänellä  on  aina  vakava  tarkoitusperä,  olipa 
hän  sitten  juhlallinen  tai  iloinen;  hän  haluaa  saada  kuulijainsa  ja  luki- 
jainsa  joukossa  enemmän  „ tyytymättömiä"  kuin  «proselyytteja".  Eräässä 
esipuheessaan  hän  varoittaakin  lukijaansa  sanoen:  „minun  hyökkäyksen! 
ovat   kohdistetut  teihin  eikä  näyttämö-olentoihini".     Yksikään  taiteilija  ei 

ole  koskaan  käyttänyt  taidetta  välikappaleena  niin  vakavalla  aikomuksella 
kuin  Shaw.  ^Yksinomaan  taiteen  tähden",  hän  selittää,  „eh  vaivautuisi 
kirjoittamaan  afnoatakaan  riviä^^  Silti  ei  hän  siedä  huonoa  työtä,  mutta 
häntä  miellyttääkseen  taiteen  täytyy  olla  jotakin  paljon  enemmän  kuin 
taituruutta.  „ Vaikuttava  vakuutuskyky  on  kirjoitustavan  a  ja  o",  ja  hänen 
oma  kirjoitustapansa  vastaakin  täysin  hänen  esittämiään  vaatimuksia. 
Kiplinjg  on  ainoa,  joka  voi  tässä  suhteessa  kilpailla  hänen  kanssaan. 
Hänen  kirjoitustapansa  ei  ole  mitään  perinpohjaista  sanainsovittelua,  jolla 
^stilistit"  peittävät  ajatustensa  köyhyyden,  se  on  yhtä  kovaa,  kirkasta  ja 
terävää  kuin  teräs  ja  myöskin  yhtä  yksinkertaista  ja  hän  käyttää  sitä 
ihmeteltävän  vaikuttavasti  ja  salaman  nopeudella.  Se  ei  ole  kirjallisesti 
sivistyneen  miehen  tyyliä,  vaan  taitavan  väittelijän,  joka  hajlitsee  kielen 
ja  jolla  on  käytettävinään  ääretön  määrä  vertauskuvia.  Samalle  kannalle 
asettuu  hän  myöskin  muihin  tekotavan  haaroihin  nähden.  Tekotapa  on 
välttämätön,  mutta  taideteos  ei  elä  vain  tekotapansa  avulla,  vaan  siitä, 
minkä  verran  siinä  on  luonnetta,  tarmoa  ja  vakuutusta  elähyttämässä  sitä. 
Juuri  tekotavan  jumaloiminen  ilman  uskoa  on  Shaw'n  silmissä  nyky- 
aikaisen taiteen  kirouksia.  „Meidän  kuninkaallisen  Taideakatemiamme  jäsen 
luulee  voivansa  saavuttaa  Giotton  tyylin  ilman  Giotton  uskoa  ja  vielä 
kaupanpäällisiksi  parantavansa  hänen  perspektivinsä.  Kirjailijamme  luu^ 
levät  voivansa  saavuttaa  Bunyanin  tai  Shakespearen  tyylin  ilman  Bunyanin 
vakaumusta  tai  Shakespearen  käsityskykyä.**  Vielä  toisenkin  syytöksen 
hän  lausuu  nykyajan  taiteesta:  „se  on  tullut  aistillisuuden  järjestelmällisen 
epäjumaloimisen  välikappaleeksi**.  Itse  hän  selittää  olevansa  puritani  tai- 
teeseen nähden,  mutta  pikemmin  hän  on  prerenessansin  kuin  puritani- 
suuden  kannalla.  Ainoa  uudempi  englantilainen  maalauskoulu,  josta  kan- 
nattaa puhua,  hyväksyi  tunnuslauseekseen:  ^Takaisin  aikoihin  ennen 
Raphaelia*;  Tolstoi  Venäjällä  ja  Shaw  Englannissa  lausuvat  julki  saman 
ajatuksen  huutaessaan  »Takaisin  aikoihin  ennen  Shakespearea**.  Uuden 
aikakauden  sanansaattajat,  jotka  nousevat  kapinaan  nykyistä  systeemiä 
vastaan,  näkevät  siihen  suureen  muutokseen,  joka  valtasi  Europan 
16  vuosisadalla  ja  jota  uskonnollinen  maailma  sanoo  reformatsioniksi, 
taiteellinen  renessansiksi,  kätkettyinä  siemenet  kaikkeen  siihen,  mikä  nyky- 
aikaisessa elämässä  näyttää  inhoittavimmaltn  tai  naurettavimmalta.  Renes- 
sansi  saattoi  taiteen  erilleen  uskonnosta,  kansasta,  todellisuudesta,  ei 
sallinut  sen  enää  olla  käsityönä,  ammattina,  vaan  koroitti  sen  innoissaan 

kultiksi  erikoisine  hierofantteineen  ja  mysterioineen.  Taiteesta  tuli   leikki- 
kalu   varakkaammalle    luokalle,    joka    —    ainakin    Englannissa  > —   nousi 
valtaati    protestantisuuden    mukana.     Seurauksena  siitä   oli    romantisuus, 
joka    asetti    korkeimmaksi   yksilön  tarpeineen,  haluineen  ja  nautintoineen 
ja   käski    maailman    kumartain   langeta   maahan.     Shakespeare  on  suurin 
tähän   liikkeeseen   liittyvä  nimi,  mutta  korkeimmilleen  kohosi  sen  mahta- 
vuus ja  vaikutus  19:nnellä  vuosisadalla.    Shaw  huudahtaakin  ylenkatseella: 
„19:nnellä  vuosisadalla  uskotttin  kaunotaiteisiin  ja  seuraukset  ovat  nyt  edes- 
sämme.'^    Romantisuus,  yksilön  tutkiminen  ja  jumaloiminen  semmoisenaan, 
johtaa  helposti  pessimismiin  ja  sen  kaksoisveljeen  kyynfUisyyteen.   Shake- 
spearen   yksilöntuntemuksella  ei  ole  vertaistaan  kirjallisuudessa  eikä  filo- 
sofiassa, mutta  hänessä  ei  ole  hituistakaan  „sosialista  tietoisuutta'  ja  sen- 
vuoksi    Shaw   selittää:     „Minua   suututtaa  ajatellessani,  että  Shakespeare 
on    kestänyt    kolmesataa   vuotta,   vaikk'ei  hän  päässyt  yhtään  pitemmälle, 
kuin  Salomon-saarnaaja,  joka  kuoli  monta  vuosisataa  ennen  häntä.'    Hän 
huomaa  myöskin,  että  kultiksi  tullessaan  Shakespeare  on  käynyt  vaaralli- 
seksikin,   haitaksi    kehitykselle,  ja  yksin    siitäkin  syystä  hän  käy  hänen 
kimppuunsa.    Shaw  on  ennen  kaikkea  kuvainhävittäjä.     Mutta  juuri  tällä 
hyökkäyksellään    Shakespearea    vastaan   Shaw  loukkaa  tavallisen  ihmisen 
lunteita    enemmän    kuin   millään    muulla.     Luonnollisesti  ei  tuo  loukattu 
lue  ihantelemaansa  runoilijan,  mutta  hän  pitää  häntä  jopkunlaisena  varmana, 
ratkaistuna,  erikoisena,  pyhänä  asiana  ja  hyökkäys  hänen  arvoaan  vastaan 
on  hänen  mielestään  pyhyyden  häväisemistä.   Shaw  ei  ensinkään  haikaile 
astua  senkaltaisten  epäjumalanpalvelijain  liikavarpaille.    Hän  selittää,  että 
tuolla  jumalankuvalla  on  jalat  savesta,  että  20:nnen  vuosisadan  näytelmä- 
kirjailija voi  varsin  hyvin  vetää  hänelle  vertoja  hänen  omalla  alallaan  ja  että 
hän  itse  (Shaw)  luonnollisesti  tekeekin  sen.   Tämä  nostatti,  kuten  voimme 
arvatakin,  yleisen  kauhun  ja  ivahuudon,  joka  Shaw'ssa  herätti  poikamaista 
riemua.    Muuan  raivostunut  herrasmies  kirjoitti  Ttntesiin  ja  halusi  tietää, 
kuka  se  mies  mahtoi  olla,  joka  selitti  pystyvänsä  kirjoittamaan  paremman 
kappaleen  kuin  Milen  suvaitsette.  Vastauksessaan  Shaw  ilmoitti  nöyränä 
tarkoittavansa    itseään   ja   huomautti  ohimennen,  että  tässä  oli  tapahtunut 
pieni  erehdys;  hän  oli  itse  asiassa  sanonut:   „Minä  kirjoitan  aina  parempia 
näytelmiä  kuin   „Miten  suvaitsette". 

Shaw    on    porvarillisen    yleisön    „enfant   terrible'.     Hänestä  ei  ole 
mikään    niin    hupaisaa    kuin    saada   se    hypähtämään  ja  hätkähtämään  ja 


Bernard  Shaw.  727 


totta  puhuen  senlaiset  sähköiskut  tekevätkin  tuolle  vanhalle  rouvalle  aika 
hyvää,  sillä  häntä  ei  vaivaa  mikään  muu  kuin  typeryys.  Nämä  pikku 
kepposet  tekevät  eri  ihmisiin  erilaisen  vaikutuksen.  Ensinnäkin  tulevat 
ne,  jotka  kuohuvat  kiukusta  ja  haukkuvat  Shaw*ta  „ sietämättömäksi  nar- 
riksi**, johon  Shaw  vastaa,  että  hän  sen  tietää  varsin  hyvin  ja  että  sama 
syytös  soveltuu  useimpiin  muihinkin  kirjailijoihin  ja  taiteilijoihin  —  he 
vain  salaavat  sen  säädyllisyydestä,  kuten  he  sitä  nimittävät,  vaikk'ei  se 
oikeastaan  ole  muuta  kuin  sekoitus  pelkuruutta,  petollisuutta  ja  teko- 
pyhyyttä. Sitten  on  eräs  luokka  —  sanomalehtimiehiä  ja  hienoston 
naisia  —  joka  ylistää  häntä  „ loistavaksi  ja  alkuperäiseksi  kirjailijak- 
semme^, vaikka  heillä  ei  ole  kaukaisintakaan  aavistusta  hänen  tarkoituk- 
sistaan. Hän  on  heille  yhtä  kursailematon  kuin  edellisellekin  ryhmälle. 
Loistavuuttaan  hän  ei  kieliä,  mutta  mikään  ei  suututa  häntä  sunä  mää- 
rässä kuin  alkuperäisen  nimi.  Neron  käsittäminen  yliluonnolliseksi,  selit- 
tämättömäksi ja  ennen  kaikkea  riippumattomaksi  kaikista  varemmista  olo- 
suhteista tai  nykyisestä  ympäristöstä  sotii  kokonaan  hänen  elämänsä  tar- 
koitusta ja  opetusta  vastaan  eikä  hän  salli  kenenkään  pitää  häntä  sellaisena. 
Mutta  vaikka  hänen  alkupuheensa  ovatkin  tulvillaan  tunnustusta  varem- 
mille  kirjailijoille  ja  selityksiä  siitä,  mistä  lähteestä  hän  on  saanut  tämän 
tai  tuon  aatteen,  niin  seuraa  kaakotus  »alkuperäisyydestä**  häntä  sittenkin, 
kunnes  hän  lopulta  pyörähtää  ympäri  ja  lausuu:  „se,  mitä  te  sanotte 
alkuperäiseksi,  on  yksinkertaisesti  vain  outo  tapa  kutkuttaa  teitä!** 

Shaw  on  kyllin  selvä-ajatuksinen  käsittääkseen  täydelleen,  miten 
pitkälle  hänen  oma  kykynsä  ulottuu,  eikä  kukaan,  joka  todellakin  on 
lukenut  ja  ymmärtänyt  hänen  näytelmiensä  esipuheet,  joissa  hän  niin 
auliisti  selittää  itseään  ja  tarkoitusperiään,  voi  epäillä,  ett^i  hänen  oma 
arvostelunsa  olisi  aivan  oikea.  Kyhäyksessään  »Shakespeareko  parempi?" 
hän  esittää  lopullisen  ajatuksensa  tästä  kysymyksestä.  Hän  ei  kiellä  ole- 
vansa aikansa  loistavin  englantilainen  kirjailija,  mutta  maine  on  nykyään 
halpaa  tavaraa  ja  hänen  ylemmyytensä  johtuu,  kuten  John  Stuart  Millinkin, 
ympäristön  laakeudesta.  Hän  tuntuu  ^ihmeteltävän  älykkäältä  niistä,  jotka 
eivät  ole  koskaan  nälkäisinä  ja  uteliaina  hyppineet  filosofian,  pohtiikin 
ja  taiteiden  kentillä** ;  sillä  ei  yksikään  hänen  aatteistaan  ole  alkuperäinen, 
hän  on  »varis,  joka  on  seurannut  monta  auraa**.  Hänen  maineensa  perustuu 
yleisön  tietämättömyyteen.  „ Mutta  ajan  vieriessä  kuulijakuntani  on  pian 
ennättävä  minun  omaan  katsantokantaani**,  ja  kun  se  totuus,  joka  nykyisen 


728  Dover  Wilson. 


sukupolven  mielestä  on  niin  rohkea  tai  niin  hurjan  huvittava,  on  tule- 
vaisuudessa käynyt  yleispäteväksi  ja  jokapäiväiseksi  asiaksi,  niin  on  yksin 
hänen  loistavuutensakin  tuntuva  keinotekoiselta  ja  hän  on  auttamattomasti 
joutuva  vanhanaikaiseksi.  Tämäa  arvostelun  pohjana  on  parantumaton 
optimismi  tulevaisuuteen  nähden,  mutta  se  ei  ole  silti  Shaw'lle  vähem* 
maksi  kunniaksi.  Hän  uskoo,  että  hänen  maineensa  on  oleva  lyhytikäinen 
ja  toivo  on  ajatuksen  isä.  „Ei  yksikään  yleistä  hyvää  tarkoittava  maailman- 
kansalainen voi  toivoa,  että  hänen  maineensa  säilyisi:  sillä  se  olisi  samaa 
kuin  toivoa,  ettei  yleisen  valistuksen  vuoksi  milloinkaan  kohoaisi 
hänen  kurjaa  nousuvesimerkkiään  korkeammalle  .  .  .  Meidän  on  kiiruh- 
dettava edelleen:  meidän  on  vapauduttava  maineista:  ne  ovat  tietämättö- 
myyden maaperästä  nousseita  rikkaruohoja.  Kylväkää  siihen  multaan, 
niin  saatte  ihania  kukkia,  mutta  ne  elävät  vain  vuoden.^  Varmaankin 
lienee  ihmisiä,  joiden  mielestä  nämä  sanat  ovat  vain  pelkkää  teesken- 
telyä ja  itserakkautta,  mutta  sellaisille  ei  mahda  mitään.  Harvat  kirjailijat 
ovat  lausuneet  niin  jaloja  ja  rehellisiä  ajatuksia.  Rehellisyys  on  juuri  sitä 
ilmaa,  jota  Shaw  hengittää. 

Cui  bono?  on  kysymys,  jo1ca  luonnollisesti  puhkee  esiin  tämän 
maine-asian  yhteydessä,  ja  se  johtaa  meidät  lausumaan  muutamia  sanoja 
Shaw'n  filosofiasta  Tämän  voimme  tehdä  lyhyesti,  sillä  tuo  filosofia  on 
suurimmaksi  osaksi  kätkettynä  näytelmään  Ihminen  jm  yli-ihminenj,  joka 
on  käännetty  suomenkielellekin.  „Palvelu8**  on  avain  Shaw'n  elämän- 
filosofiaan, samoin  kuin  hänen  suuren  edeltäjänsä  George  Meredithinkin, 
kuten  se  on  uudenaikaisessa  sosialismissa  ja  kuten  se  on  oleva  tulevai- 
suuden yhteiskunnassa.  ^  Todellinen  elämänilo  on  hänen  mielestään  „ole- 
mistä  määrättyä  tarkoitusta  varten,  jonka  me  tunnemme  valtaavaksi;  ole- 
mista, joka  on  kulutettava  perin  pohjin,  ennenkuin  meidät  heitetään 
tunkioläjälle;  olemista  luonnonvoimana  eikä  vain  kuumeisena,  vaivoista 
ja  murheista  muovailtuna  pikku  möykkynä,  joka  valittelee,  ettei  maailma 
ota  huolekseen  tehdä  meitä  onnellisiksi. **  Toiselta  puolen:  ^ainoa  todel- 
linen elämäntragedia  on  joutua  yksilöllisten  henkilöiden  valtaan  käytettä- 
väksi sellaisiin  tarkoituksiin,  jotka  me  käsitämme  alhaisiksi.  Kaikki  muu 
on  korkeintaan  vain  onnettomuutta  tai  kuolevaisuutta. '^  Omasta  puolestani 


*    »Velvollisuus"    on    porvarillisen   filofian    avain.    Vrt.  Walt  Wliitnian: 
9 Mitä  muut  esittävät  velvollisuuksina,  sen  minä  esitän  elävinä  vaikuttimina.* 

Tämä  pilakuva  ilmestyi  Punchissa^  tunnetussa  englantilaisessa  pilaleh- 
dessä,  siihen  aikaan  kuin  Shaw  ensi  kertaa  joutui  yleisemmän  huomion  alai- 
seksi sen  menestyksen  johdosta,  jonka  John  Bullin  toinen  saari  saavutti.  Se 
antaa  koomilliselta  kannalta  jotensakin  oikean  käsityksen  siitä,  miltä  Shaw 
näyttää  tavallisen  poroporvarin  silmissä.  Seuraten  kirjailijan  ^muutamia  eri- 
tyisiä viittauksia**  taiteilija  on  kuvannut  hänet  yli-ihmiseksi,  joka  saattaa 
Shakespearen  varjoon  Kun  shakespearelaiseen  mietelmään  „koko  maailma 
on  näyttämö**  lisätään  sana  »yhdistys**,  niin  siitä  tulee  sukkela  viittaus  erää- 
seen kuuluun  lontoolaiseen  näyttelijäyhdistykseen,  joka  silloin  tallon  esittää 
yksityisesti  tai  ennakkotilauksesta  sellaisia  mieltäkiinnittäviä  draamoja,  jotka 
eivät  miellytä  suurempaa  yleisöä  tai  jotka  sensuuri  on  hylännyt.  Ennenkuin 
Shaw  joutui  yleiseen  suosioon,  tämä  ^näyttämö-yhdistys*  esitti  usein  hänen 
teoksiaan. 

luopuisin  ilolla  kaikesta  muusta,  mitä  Shaw  on  kirjoittanut,  jos  vain 
saisin  pitää  nämä  kaksi  kohtaa,  sillä  ne  ovat  enemmän  kuin  filosofiaa: 
ne  antavat  ihmiselle  uskonnon.  Huomautettakoon  tässä,  ettei  Shaw  ole 
mikään  darwinilainen;  luonnollinen  valinta  tuntuu  hänestä  yhtä  luonnot- 
tomalta menneisyyden  selityksenä  kuin  toivottomalta  tulevaisuuden  lupauk- 
sena. Hän  käsittää  kehitysopin  pikemmin  Lamarckin  mukaan  ja  teroittaa 
Schopenhauerin  ja  Nietzschen  tavoin  tahdon  ääretöntä  tärkeyttä.  Darwin, 
hän  selittää,  »ei  ollut  mikään  filosofi,  vaan  kyyhkyshoidonharrastaja  ja 
luonnontutkija,  joka  sovitti  manchesterilaiset  teoriat  biologiaan**  ja  jonka 
teoriat  taasen  hyväksyttiin,  koska  ne  soveltuivat  niin  mainiosti  silloisiin 
taloudellis-sosialisiin  olosuhteisiin.  Ei  mikään  uskonto  ollut  sen  sopivampaa 
uudenaikaisen  industrialismin  sekasortoon  ja  huijaukseen  kuin  sattuman 
palveleminen.  Elämä  on  Shaw'n  mukaan  jonkinlainen  voima,  vastusta- 
maton, ehtymätön  syntymisen  ja  kuoleman  virta,  joka  vyöryy  eteenpäin 
jotain  tuntematonta  merta  kohti.  Ihminen  on  toistaiseksi  elämän  korkein 
ilmaus  ja  (ollen  tietoinen  sekä  kyeten  pitämään  huolta  tulevaisuudesta) 
hän  on  sekä  osana  tuossa  virrassa  että  myöskin  sen  kulun  ohjaaja,  jos 
hän  vain  tahtoo  tarttua  käsiksi  siihen. 

Tähän  asti  on  tuo  virta  kuitenkin  lyöty  laimin,  koska  pisarat  eivät 
ole  tahtoneet  tehdä  muuta  kuin  pitää  huolta  omasta  edustaan,  ja  se  on* 
saanut  muuttua  rämeeksi,  joka  on  täynnä  saastaa  ja  tautia.  Nyt  on 
ihmisen  aika  ryhtyä  pitämään  huolta  omasta  kohtalostaan,  astua  ensi- 
mäinen  tietoinen  askel  eteenpäin.  Tämä  askel  on  oleva  sosialismi,  mutta 
se  ei  riitä.  Shaw'IIa  ei  ole  harhaluuloja  eikä  hän  usko  sosialistiseen 
tuhatvuotis valtakuntaan  sen  enempää  kuin  „ pyhäin  yhteyteenkään*.  Kaik- 
kien muiden  fabiolaisten  tavoin  hänkin  käy  varsin  kärsimättömäksi,  kun 
ihmiset  rupeavat  pakisemaan  siitä,  minkälaiselta  maailma  on  näyttävä 
sosialismin  vallitessa.  Kerran  hän  kuitenkin  luennoi  tästä  kysymyksestä. 
„Esitelmäni'',  hän  sanoi,  „on  oleva  varsin  lyhyt.  Siihen  kuuluu  kolme 
sanaa:  „Minä  en  tiedä.''  Ja  sitten  hän  alkoi  selittää  että,  mikäli  hän 
saattoi  sanoa,  maailma  tulisi  olemaan  jotensakin  samanlainen  kuin  nykyään* 
kin,  paitsi  että  toisessa  päässä  kenties  olisi  hiukan  vähemmän  kurjuutta 
ja  toisessa  vähemmän  kyllästymystä.  Tulevaisuus  on  joka  tapauksessa 
valitsijain  käsissä  „eikä  ole  niin  innokasta  yleisen  hyvän  harrastajaa, 
joka  otettuaan  kaksikymmentä  vuotta  osaa  käytännölliseen  kansain valtai- 
suuteen    uskoisi    valitsijamiesten    tai    heidän    valitsemiensa    virkakuntien 

poliitiseen  kykeneväisyyteen.  Missä  sitten  on  parannus?  Yksi  ainoa  on 
mahdollinen:  rotua  on  parannettava,  ^aristokraatin  kukistuminen  on  tehnyt 
yli-ihmisen  välttämättömäksi/  Shaw'ta  ei  lainkaan  haluta  laatia  uskon- 
tunnustusta, eipä  edes  ohjelmaakaan.  Sen  vuoksi  ei  hän  dogmatiseeraf  kaan 
yli-ihmisestä.  Jo  nykyisyyttäkin  koskevat  dogmit  ovat  perin  narrimaisia, 
mutta  tulevaisuutta  koskevat  uskonkappaleet  ovat  olleet  kirouksena  maail- 
malle. Hän  uskoo  yli-ihmiseen  kuten  sosialismiinkin,  koska  hän  näkee 
asiain  käyvän  siihen  suuntaan.  Ja  yli-ihminen  voi  syntyä  vasta  sosialismin 
jälkeen,  sillä  siihen  on  tarpeen  täydellinen  vaalivapaus.  Shaw  ei  edes 
lausu  arvelultakaan  siitä,  miten  ihminen  on  siittävä  yli-ihmisen.  Sen  vuoksi 
hän  vain  huomauttaa,  että  siihen  jo  on  olemassa  kaksi  alkuedellystä: 
ensiksikin  päivittäin  lisääntyvä  joukko  sellaisia  ihmisiä,  jotka  pohtivat 
asiaa;  ja  toiseksi  voimakas  ja  tasainen  tiedoton  virtaus  sitä  kohti,  virtaus, 
joka  ilmenee  seikoissa  sellaisissa  kuin  vapaa  valtionkasvatus,  koululasten 
ravitseminen,  ehdoitus  että  opettajattarien  olisi  mentävä  naimisiin  j.  n.  e. 
Aate  ei  olekkaan  mikään  uusi.  Se  on  ainakin  yhtä  vanha  kuin  Messias- 
aate  ja  Europan  kuninkaallisissa  perheissä  tapaamme  kehittymättömiä 
yrityksiä  siihen  suuntaan.  ,,Demos-kuninkaan  täytyy  syntyä  niinkuin 
kaikkien  muidenkin  kuninkaiden ;  eikä  tuosta  täytymisestä  kannata  ensin- 
kään kiistellä.  Seuraava  tarpeellinen  askel  on  keskustelukokous  tuon 
kysymyksen  pohtimiseksi.  Siihen  ottavat  osaa  sellaiset  miehet  ja  naiset, 
jotka  eivät  enää  usko  elävänsä  ijankaikkisesti,  vaan  etsivät  jotain  kuole- 
matonta työtä,  johon  he  voivat  rakentaa  parhaimman  omasta  itsestään, 
ennenkuin  heidän  jätteensä  heitetään  tuohon  pää-tomunnielijään,  ruumiin- 
poltto-uuniin." 

Näillä  sanoilla  saatan  sopivasti  lopettaa  huomautukseni  tästä  viehät- 
tävästä englantilaisesta  kirjailijasta,  joka  tekee  niin  syvän  vaikutuksen 
nousevaan  sukupolveemme.  Hänen  draamallinen  työnsä  ei  liene  niin  varsin 
kestävää  laatua,  mutta  hän  on  varmasti  rakentanut  parhaan  osan  itseään 
kuolemattomaan  työhön  ja  kun  tunkionajaja  saapuu  ikuisella  vaelluksellaan 
hänenkin  ovelleen,  niin  hän  on  oleva  valmiina  hymy  huulillaan  ja  ehkäpä 
kokkapuhe  kielellään,  tietäen,  että  häntä  on  käytetty  suurenmoiseen  tar- 
koitukseen. 

Näytelmän  »,Ihmiaen  ja  Yli-ihminen^^  esipuhe. 

Kirj.  Bernard  Shaw. 
L/yhentäen  suomentanut  Toivo  Wai.lenius. 

Teokseni  „Plays  for  Puritans''  esipuheessa  olen  jo  selittänyt,  kuinka 
tukalaan  tilaan  nykyajan  englantilainen  näytelmäkirjallisuus  on  joutunut, 
kun  se  on  pakoitettu  käsittelemään  melkein  yksinomaan  sellaisia  aiheita, 
joilla  on  sukupuolista  viehätystä,  eikä  kuitenkaan  voi  paljastaa  tuon  vie- 
hätyksen yksityiskohtia  tai  edes  pohtia  sen  luonnetta  Ehdoittaessasi,  että 
sepittäisin  näytelmän  Don  Juanista,  sinä  itse  asiassa  vaadit  minua  käsit- 
telemään tätä  kysymystä  dramaatisesti.  Ehdoituksesi  oli  siksi  vaikea,  että 
se  ansaitsi  tulla  hyväksytyksi.  Meillä  onkin  yllin  kyllin  sellaisia  näytel- 
miä, joiden  sankarit  ja  sankarittaret  rakastavat  ja  niinmuodoin  joutuvat 
kappaleen  lopussa  joko  naimisiin  tai  surman  suuhun,  tai  myöskin  sellai- 
sia draamoja,  joissa  avioliittolaki  sotkee  henkilöiden  keskinäiset  suhteet 
—  puhumattakaan  kevyemmistä  kappaleista,  jotka  rakentuvat  tuolle  van- 
halle käsitykselle,  että  luvattomat  rakkausjutut  ovat  samalla  kertaa  siveet- 
tömiä ja  huvittavia.  Mutta  meillä  ei  ole  ainoatakaan  uudenaikaista  eng- 
lantilaista näytelmää,  missä  eri  sukupuolien  luonnollinen  mieltymys  toi- 
siinsa olisi  toiminnan  päävaikuttimena.  Senpä  vuoksi  me  vaadimme- 
kin esittäjiltä  kauneutta,  eroten  siinä  suhteessa  sellaisista  maista,  jotka 
ystävämme  William  Archer  asettaa  lapsellisille  teattereillemme  esikuviksi 

vakavuudessa.  Sikäläiset  Juliat  ja  Isoldet,  Romeot  ja  Tristanit  saattaisi- 
vat olla  meidän  isiämme  ja  äitejämme.  Niin  ei  ole  englantilaisen  näyt- 
telijättären laita.  Hänen  esittämänsä  sankaritar  ei  saa  pohtia  miesten  ja 
naisten  välisiä  alkeellisia  suhteita:  kaikki  hänen  romantiset  lorunsa  no- 
vellirakkaudesta,  kaikki  hänen  puhtaasti  lailliset  pulmansa  ja  epätietoi- 
suutensa siitä,  tuliko  hän  vihityksi  vaiko  ,, petetyksi **,  eivät  ensinkään 
vaikuta  sydämiimme,  vaan  ikävystyttävät  meitä.  Lohdutukseksi  meidän 
täytyy  katsella  häntä.  Sen  teemmekin  ja  hänen  kauneudestaan  saa  näl- 
kiintynyt mielenliikutuksemme  ravintoa.  Toisinaan  murisemme  epäkohte- 
liaasti tuolle  neidille,  koska  hänen  näyttelemisensä  ei  vedä  vertoja  hänen 
kauniille  muodolleen.  Mutta  sellaisessa  draamassa,  jossa  ei  ole  mitään 
sukupuolisesti  mieltäkiinnittävää  —  vaikka  se  käsitteleekin  yksinomaan 
sukupuoli-asioita  —  sellaisessa  on  sievällä  ulkomuodolla  enemmän  arvoa 
kuin  näyttelemistaidolla. 

Salli  minun  painaa  tämä  mieleesi,  koska  sinä  olet  liian  älykäs  pu- 
humaan narrien  tavoin  paradoksista  joka  kerta  kuin  tartun  keppiin 
oikeasta  enkä  väärästä  päästä.  Miksi  meidän  satunnaiset  yrityksemme 
käsitellä  sukupuoliarvoitusta  näyttämöllä  ovat  niin  vastenmielisiä  ja  ikä- 
vystyttäviä, etteivät  edes  nekään,  joiden  mielestä  sukupuolikysymykset 
ovat  ehdottomasti  pidettävät  julkisina  ja  vapaan  keskustelun  alaisina,  voi 
väittää  nauttivansa  noista  sosialisen  terveydenhoidon  ilottomista  yrityk- 
sistä? Eikö  syy  ole  siinä,  että  ne  ovat  pohjaltaan  kerrassaan  suvutto- 
mia?  Mikä  on  näiden  näytelmien  tavallinen  kaava?  Nainen  on  joskus 
menneisyydessä  rikkonut  sitä  lakia  vastaan,  joka  järjestää  sukupuolien 
keskinäiset  suhteet.  Mies  rakastuu  häneen  tai  nai  hänet  ja  rikkoo  siten 
sosialista  sovinnaisuutta  vastaan,  joka  tuomitsee  naisen.  Voihan  yksilöi- 
den rettelöt  lain  ja  sovinnaisuuden  kanssa  kyllä  pukea  draaman  muo- 
toon, kuten  kaikki  muutkin  inhimilliset  ristiriidat,  mutta  ne  ovat  pel- 
kästään oikeudellista  laatua.  Ja  koska  miehen  ja  naisen  salainen  suhde 
synnyttää  meissä  paljon  suurempaa  uteliaisuutta  kuin  molempien  suhde 
tuomio-istuimiimme  ja  yksityisiin  rouvas-juryihin,  niin  teatteri  herättää 
meissä  vain  verukkeiden,  tyytymättömyyden,  perinpohjaisen  soveltumatto- 
muuden, pintapuolisuuden,  hyödyttömän  vastenmielisyyden  tunteen,  joka 
on  sinulle  yhtä  tuttu  kuin  minullekin  niihin  aikoihin,  jolloin  vielä  kävin 
noissa  epämukavissa  rakennuksissa  ja  havaitsin  suosittujen  näytelmäkir- 
jailijaimme  koettavan  viedä  voiton  Ibsenistä. 

Otaksun,  ettet  sinä  halunnut  mitään  senkaltaista  pyytäessäsi  mi- 
nulta Don  Juan-näytelmää.  Sitä  ei  tee  kukaan:  se  menestys,  jonka  sen- 
laiset  kappaleet  toisinaan  saavuttavat,  johtuu  satunnaisesta  sovinnaisesta 
melodraamasta,  jonka  avulla  kokenut  tekijä  vaistomaisesti  pelastautuu 
vararikosta.  Mutta  mitä  sinä  sitten  haluat?  Koska  sinulla  on  tuo  onne- 
ton tapa  karttaa  selityksiä,  niin  minun  on  täytynyt  keksiä  se  itse.  En- 
sin on  minun  siis  ollut  kysyttävä  itseltäni,  mikä  Don  Juan  on?  Poro- 
porvarillisesli  puhuen,  irstailija.  Mutta  sinun  vastenmielisyytesi  poro- 
porvarillisuutta  kohtaan  on  kehittynyt  melkein  luonteenviaksi  (yleismaail- 
mallisessa luonteessa  täytyy  olla  annos  poroporvarillisuuttakin):  ja  jos 
se  miellyttäisikin  sinua,  niin  voisithan  tavallisistakin  lähteiltä  ammentaa 
yllin  kyllin,  tarvitsematta  vaivata  minua.  Siksi  oletin  sinun  pyytäneen 
Don  Juania  katsottuna  filosofiselta  kannalta. 

Filosofisesti  Don  Juan  on  mies,  joka  tosin  on  kyllin  lahjakas 
kyetäkseen  harvinaisen  tarkasti  eroittamaan  hyvän  ja  pahan  toisistaan, 
mutta  joka  noudattaa  omia  viettejään  välittämättä  laeista,  maallisista  tai 
hengellisistä,  kirjoitetuista  tai  kirjoittamattomista.  Siten  hän  saa  hartaan 
tunnustuksen  meidän  kapinallisilta  vieteiltämme,  mutta  joutuu  hengenvaa- 
rallisiin rettelöihin  vallitsevan  yhteiskuntajärjestyksen  kanssa  ja  puo- 
lustaikse  vilpillä  ja  väkivallalla  yhtä  häikäilemättömästi  kuin  maan- 
viljelijä varjelee  laihoaan  toukilta.  Alkuperäinen  Don  Juan,  jonka  muuan 
espanjalainen  munkki  keksi  varhain  I6:nnella  vuosisadalla,  oli  sen  ajan 
käsityskannan  mukaan  kuvattu  jumalan  viholliseksi,  ja  kautta  koko  draa- 
man tuntuu  jumalan  kosto  lähestyvän,  kasvaen  hetki  hetkellä.  Pienem- 
mät vastustajat  eivät  tuota  Don  Juanille  mitään  huolta:  hän  välttää  hel- 
posti poliisin,  sekä  maallisen  että  henkisen,  ja  kun  eräs  julmistunut  isä 
hakee  miekka  kädessä  yksityistä  hyvitystä,  niin  Don  Juan  surmaa  hänet 
vaivatta.  Vasta  sitten,  kun  tämä  surmattu  isä  palaa  taivaasta  jumalan 
asiamiehenä  —  oman  kuvapatsaansa  muodossa  —  hän  saa  voiton  mur- 
haajastaan ja  syöksee  hänet  kadotukseen.  Moraali  on  munkkimainen: 
kadu  ja  tee  parannus  juuri  nyt,  sillä  huomenna  se  voi  olla  myöhäistä. 
Tämä  on  oikeastaan  ainoa  kohta,  johon  nähden  Don  Juan  esiintyy  epäi- 
lijänä: sillä  hän  uskoo  lujasti  ikuiseen  kadotukseen  ja  uhmailee  helvet- 
tiä vain  siitä  syystä,  että  se  nuoresta  miehestä  näyttää  olevan  kyllin 
kaukana,  jotta  katumuksen  saattaa  siirtää  siksi  kuin  hän  on  huvitellut 
mielensä  mukaan. 

Mutta  se  opetus,  jonka  maailma  ottaa  vaarin  jostain  kirjasta,  on 
tuskin  milloinkaan  tekijän  tarkoittama.  Se  mikä  Sevillan  hurjastelijassa 
miellyttää  ja  kahlehtii  meitä,  ei  ole  katumuksen  välttämättömyys,  vaan 
rohkeus  olla  jumalan  vihollinen.  Prometeuksesta  alkaen  omaan  Paholai* 
sen  oppilaaseeni  asti  senlaiset  viholliset  ovat  aina  olleet  suosittuja.  Don 
Juanista  tuli  niin  suuri  lemmikki,  ettei  maailma  voinut  sietää  hänen  jou- 
tuvan kadotukseen.  Uudessa  muovailussa  se  sovitti  hänet  jumalan  kanssa 
ja  vaati  kokonaisen  vuosisadan  ajan,  että  hänet  julistettaisiin  pyhimyk- 
seksi. Molieren  Don  Juan  viittaa  alkuperäiseen  henkilöön  katumatto- 
muudessa, mutta  hurskaudessa  hän  on  peräti  laimentunut.  Tosin  hänkin 
puhuu  parannuksesta,  mutta  millä  ehdoilla!  „ Aivan  oikein!  Tästä  on 
tehtävä  parannus.  Vielä  pari-,  kolmekymmentä  vuotta  tällaista  elämää, 
ja  sitten  pidämme  huolta  itsestämme.*  Molieren  jälkeen  tulee  tuo  tai- 
teilija-taikuri, mestarien  mestari,  Mozart,  joka  paljastaa  sankarimme  hen- 
gen taikasoinnuin,  keijukaissävelin  ja  ylväin,  sinkoilevin  poljennoin, 
jotka  ikäänkuin  tekevät  kesäisen  salaman  kuuluvaksi.  Tässä  on  vapaata 
rakkautta  ja  moraalia,  jotka  ivailevat  niitä  orjailevia,  herättävät  mielen- 
kiintoa, vetävät  puoleensa,  viekoittelevat,  pakoittavat  selittämättömällä  ta- 
valla meidät  kohottamaan  sankarin  vihamiehineen,  kuvapatsaan  kanssa, 
yliluonnolliseen  korkeuteen  ja  jättämään  ujostelevan  tyttären  sekä  hänen 
narrtmaisen    rakastajansa    alas  koruhyllylle  elämään  siellä  ijankaikkisesti. 

Näiden  täydellisten  teosten  jälkeen  ei  Byronin  Don  Juan  merkitse 
paljoakaan  filosofisessa  suhteessa.  Meidän  kulkuri-irstailijamme  eivät 
herätä  siltä  kannalta  katsottuina  sen  enempää  huomiota  kuin  merimies, 
jolla  on  vaimo  joka  satamas.sa;  ja  Byronin  sankari  on  kaikesta  huoli- 
matta vain  kulkuri- irstailija.  Oikeastaan  ei  hän  olekkaan  mikään  todelli- 
nen Don  Juan,  sillä  hän  ei  ole  sen  enempää  jumalan  vihollinen  kuin 
mikä  muu  romantinen  ja  seikkailunhaluinen  nuori  houkkio  tahansa.  Jos 
me  molemmat  olisimme  hänen  iässään  olleet  samassa  asemassa,  niin 
kukaties  me  olisimme  menetelleet  kuten  hänkin,  ellei  turhantarkkuutesi 
olisi  pelastanut  sinua  keisarinna  Katarinan  käsistä.  Byron  oli  yhtä  vä- 
hän filosof)  kuin  Pietari  suurikaan:  molemmat  olivat  esimerkkejä  tuosta 
harvinaisesta  ja  hyödyllisestä,  mutta  varsin  vähän  mieltäylentävästä  poik- 
keuksesta: voimakas  nero,  joka  on  syntynyt  vapaana  aikalaistensa  en- 
nakkoluuloista ja  taikauskosta.  —  Jättäkäämme  siis  Byronin  Don  Juan 
silleen.     Mozartin    on    viimeinen  todellinen  Don  Juan.     Sillä  hänen  tul- 

lessaan  täysi-ikäiseksi  oli  hänen  serkkunsa  Faust  Goethen  avulla  anas- 
tanut  hänen  paikkansa  ja  siirtänyt  sekä  hänen  taistelunsa  että  sovintonsa 
jumalien  kanssa  pelkästä  rakastelemisesta  politiikin  ja  taiteen  alalle  sekä 
tunnustanut  kaikkeudessa  olevan  ikuisen  naisellisen  prinsiipin.  Goethen 
Faust  ja  Mozartin  Don  Juan  olivat  I8:nnen  vuosisadan  viimeiset  sanat 
tuossa  kysymyksessä  ja  sillävälin  kuin  19:nnen  vuosisadan  kohteliaat 
arvostelijat  olivat  sivuuttaneet  Dickens-Macaulay  Dumas-Guizot  kehitys- 
kauden sekä  Stendahl-Meredith-Turgenjew  kehityskauden  ja  kohtasivat 
Ibsenin  ja  Tolstoin  kaltaisten  kynien  luoman  filosofisen  kaunokirjalli- 
suuden, oli  Don  Juan  jo  vaihtanut  sukupuolensa  muuttuen  Donna  Jua- 
naksi,  joka  murtautuu  ulos  Nukkekodista  ja  vaatii  paikkansa  yksilönä 
eikä  vain  pelkkänä  eränä  siveellisessä  juhlanäytännössä. 

Sinun  on  kyllä  hyvä  pyytää  minua  20:nnen  vuosisadan  alussa  kir- 
joittamaan Don  Juan  näytelmä;  mutta  edellä  olevasta  tarkastelusta  voit 
huomata,  että  Don  Juan  on  nyt  vanhentunut  kokonaisen  vuosisadan 
verran.  Ja  jos  onkin  miljoonittain  kirjallisesti  vähemmän  sivistyneitä 
henkilöitä,  jotka  elävät  vielä  18:nnessa  vuosisadassa,  niin  onhan  heillä 
Moliere  ja  Mozart,  joiden  taidetta  ei  yksikään  ihmiskäsi  voi  parantaa. 
Nauraisitpa  minulle,  jos  minä  näinä  aikoina  käsittelisin  kaksintaisteluja, 
aaveita  ja  ^naisellisia**  natsia.  —  Yksinpä  Don  Juan- näytelmän  abstrak- 
tisemmatkin osat  ovat  jo  kokonaan  rappeutuneet  kelpaamattomiksi:  esim. 
Don  Juanin  yliluonnollinen  vastustaja  syöksi  ne,  jotka  kieltäytyivät  teke- 
mästä parannusta,  palaviin  tulikivijärviin  sarvipää-paholaisten  piinattaviksi. 
Kuinka  paljon  on  tuosta  vastustajasta  ja  katumuskäsityksestä  jäljellä  sel- 
laista, j«ta  voisin  käyttää  sinulle  omistetussa  näytelmässä?  Toiselta  puo- 
len on  nyt  kaikkialla  voitolla  tuo  keskiluokkainen  yleinen  mielipide, 
joka  ensimäisen  Don  Juanin  aikana  merkitsi  tuskin  mitään  espanjalaiselle 
ylimykselle.  Sivistyn3rt  maailma  muodostaa  nykyään  yhden  ainoan  suun- 
nattoman porvarissäädyn:  ei  yksikään  aatelismies  uskalla  enää  loukata 
vihanneskauppiastaan.  Naisetkin  ovat  käyneet  yhtä  vaarallisiksi,  heikompi 
sukupuoli  on  muuttunut  vaativaiseksi  ja  voimakkaaksi;  vääryyttä  kär- 
siessään eivät  naiset  keräänny  pateetisina  laulamaan  „ Suojele  meitä,  lau- 
pias taivas**,  he  tarttuvat  hirvittäviin  yhteiskunnallisiin  ja  oikeudellisiin 
aseisiin  ja  kostavat.  Yksi  ainoa  varomattomuus  ja  ujostelemattomuus 
saattaa    kukistaa    valtiollisia    puolueita   ja  tehdä  lopun  julkisesta  menes- 

tyksestä.  Panna  on  tullut  melkein  yhtä  huolestuttavaksi  kuin  se  oli 
10:nnellä  vuosisadalla. 

Sinä  ehdoitat  erään  määrätyn  sosialisen  aineen,  nim.  sukupuolivietin, 
dramaatisesti  tislattavaksi,  ja  minä  tislaan  sen  sinulle.  Minä  en  turmele 
tuotteitani  aistillisilla  kiihoittimilla  enkä  miedonna  sitä  romantisuudella 
ja  vedellä;  sillä  minähän  vain  täytän  sinun  tilauksesi,  multa  en  aio  lä- 
hettää markkinoille  kansantajuista  näytelmää.  Sinun  täytyy  senvuoksi 
(ellet  menettele,  kuten  viisaat  miehet  ainakin:  luet  kappaleen  ensin  ja 
alkulauseen  perästäpäin)  valmistautua  ottamaan  vastaan  roskakertomus 
Lontoon  elämästä,  jossa,  kuten  tiedät,  tavallisen  miehen  päähommana  on 
hankkia  varoja  esiintyäkseen  gentlemannina  ja  tavallisen  naisen  päähuo- 
lena on  päästä  naimisiin.  Voitpa  olla  varma,  etteivät  he  9,999:ssä  ta- 
pauksessa 10,000:sta  tee  niin  mitään,  ei  jaloa  eikä  halpamaista,  joka 
olisi  ristiriidassa  näiden  tarkoitusperien  kanssa;  ja  tämä  vakaumus  kos- 
kee heidän  uskontoaan,  siveellisyyttään,  periaatteitaan,  isänmaanrakkaut- 
taan, mainettaan,  kunniaansa  j.  n.  e. 

Yleensä  siinä  onkin  järkevä  ja  tyydyttävä  yhteiskunnallinen  perus- 
tus. Rahat  merkitsevät  ravintoa  ja  avioliitto  merkitsee  lapsia;  ja  että 
miehet  asettavat  ensi  sijalle  ravinnon^  ja  naiset  taasen  lapsen,  se  johtuu 
vain  luonnonlaista  eikä  mieskohtaisesta  kunnianhimosta.  Proosallisen 
ihmisen  menestyksen  salaisuus  on  se  yksinkertaisuus,  millä  hän  pyrkii 
tähän  päämääräänsä;  taiteellisen  ihmisen  tappion  salaisuus  on  se  hui- 
kentelevaisuus, millä  hän  harhailee  kaikkiin  suuntiin  toisarvoisten  ihan- 
teiden houkuttelemana.  Taiteilija  on  joko  runoilija  tai  lurjus:  runoilijana 
hän  ei  saata  proosallisen  ihmisen  tavoin  havaita,  että  ritarillisuus  on 
lopultakin  vain  romantista  itsemurhaa;  lurjuksena  hän  ei  voi  älytä,  ettei 
kannata  elää  toisen  kustannuksella  ja  kerjätä,  valehdella,  kerskailla  ja 
lyödä  laimin  omaa  personaansa.  —  Proosallisessa  englantilaisessa  on 
sama  vika  kuin  kaikkien  maiden  proosallisissa  ihmisissä:  hän  on  ty- 
perä. Sellainen  elinvoima,  joka  asettaa  ravinnon  ja  lapset  ensi  sijalle, 
taivaan  ja  helvetin  toiselle,  jotensakin  etäälle  edellisestä,  eikä  löydä  mi- 
tään sijaa  ^  yhteiskunnan  hyvinvoinnille  (yhteiskunta  käsitettynä  elimelli- 
senä kokonaisuutena),  sellainen  elinvoima  voinee  riehua  menestyksellä, 
niin  kauan  kuin  vielä  eletään  heimokunta-asteella.  Mutta  jos  19:nnen 
vuosisadan  kansakunnissa  ja  20:nnen  vuosisadan  valtakunnissa  jokainen 
mies   on   päättänyt  olla  rikas  mistä  hinnasta  hyvänsä  ja  jokainen  nainen 

joutua  naimisiin,  maksoi  mitä  maksoi,  niin  ilman  tarkasti  tieteellistä  so- 
sialista  rakennetta  se  seikka  on  ehdottomasti  lisäävä  köyhyyttä,  naimatto- 
muutta, prostitutsionia,  lasten  kuolevaisuutta,  suvun  huonontumista  ja 
yleensä  kaikkea,  mitä  ymmärtäväiset  ihmiset  eniten  pelkäävät.  Sanalla 
sanoen:  sellaisilla  ihmisillä,  jotka  eivät  ole  kyllin  älykkäitä  eivätkä  po- 
liitisesti  sivistyneitä  ollakseen  sosialisteja,  ei  ole  mitään  tulevaisuutta, 
kuohukoon  heissä  raakaa  elinvoimaa  kuinka  paljon  tahansa.  Älä  siis 
käsitä  minua  väärin  toiseltakaan  puolelta:  jos  annankin  arvoa  englanti- 
laisen, kuten  mehiläisenkin,  elinvoimaisille  ominaisuuksille,  niin  en  ta- 
kaa, etteivät  olennot,  jotka  ovat  ansaitsemi^kyvyltään,  taisteluhalultaan 
ja  hedelmällisyydellään  englantilaista  huonommat,  mutta  mielikuvituk- 
seltaan ja  kekseliäisyydeltään  häntä  etevämmät,  savuta  häntä  pesästä  me- 
hiläisen tavoin  ja  riistä  häneltä  hunajaa. 

Muutamia  miehisistä  ystävistäni,  joille  olen  lukenut  tämän  näytel- 
män käsikirjoituksesta,  on  loukannut  se  julkeus,  toisin  sanoen  täydellinen 
välinpitämättömyys  miesten  turhantarkkuudesta,  jolla  nainen  pyrkii  pää- 
määräänsä. Heidän  mieleensä  ei  juolahda,  että  kilpajuoksu  päättyisi, 
jos  naiset  olisivat  moraalisesti  tai  fyysillisesti  yhtä  turhantarkkoja  kuin 
miehet.  Onko  mikään  sen  kehnompaa  kuin  jättää  tarpeellinen  työ  mui- 
den tehtäväksi  ja  sitten  tuomita  se  arvottomaksi  ja  epähienoksi?  Me 
nauramme  ylpeille  amerikkalaisille,  kun  he  panevat  neekerin  kiilloitta- 
maan  heidän  kenkänsä  ja  sitten  väittävät  neekerin  olevan  moraalisesti  ja 
fyysillisesti  alempana,  koska  hän  on  kengänharjaaja.  Mutta  itse  me  hei- 
tämme luomisen  koko  orjantyön  yhden  sukupolven  huoleksi  ja  huomau- 
tamme sitten,  ettei  yksikään  nainen,  jossa  on  vähänkään  naisellisuutta 
tai  hienotuntoisuutta,  tekisi  pienintäkään  aloitetta  siihen  suuntaan.  Tässä 
kysymyksessä  miesten  ulkokultaisuus  on  rajaton.  On  epäilemättä  het- 
kiä, jolloin  miehen  etuoikeutettu  asema  sukupuoli-asiassa  käy  hänelle 
suorastaan  sietämättömäksi.  Kun  tuo  hirvittävä  synnytyshetki  lähes- 
tyy, niin  sen  ääretön  tärkeys,  yliluonnolliset  ponnistukset  ja  vaarat, 
joissa  isällä  ei  ole  mitään  osaa,  saattavat  hänet  aivan  merkityksettö- 
mäksi: nöyränä  hän  pujahtaa  halvimmankin  hameenkantajan  tieltä  ja 
pitää  itsensä  onnellisena,  jos  hän  on  kyllin  köyhä  tullakseen  karkoite- 
tuksi  pois  kotoa,  mennen  uhmaamaan  häpeäänsä  iloisella  humalalla. 
Mutta  kun  pulmasta  on  päästy,  niin  hän  kostaa  tappionsa  kerskai- 
lemalla olevansa    elättäjä    ja    puhumalla    naisen    »toimintapiiristä**   alen- 

tuvaisesti,  vieläpä  Htarillisestikin,  ikäänkuin  keittiö  ja  lastenkamari  olisi- 
vat vähemmänarvoisia  kuin  kauppakonttori.  Kun  hänen  kerskauksensa 
on  tyhjentynyt,  hän  hulluttelee  lemmenrunoudella  tai  palvelee  hentomie- 
lisenä vaimoaan;  ja  Tennysonin  Arthur-kuninkaasta,  joka  komeilee  Gi- 
nevran  edessä,  tulee  Don  Quixote,  joka  ryömii  Dulcinean  jalkojen  juu- 
ressa. Sinun  täytyy  myöntää,  että  tässä^luonto  lyö  komedian  laudalta: 
hurjinkin  ilveily  on  mauton  tavallisimman  ^elämänpalasen**  jälkeen. 
Väite,  etteivät  naiset  ota  ensi  askelta,  on  osa  tuosta  ilveilystä.  Onhan 
koko  maailma  täynnä  ansoja,  satimia,  loukkuja  ja  salahautoja,  joita  nai- 
set ovat  laatineet  miehiä  pyydystääkseen.  Annettakoon  naisille  äänioi- 
keus, niin  viiden  vuoden  kuluessa  on  vanhoille  pojille  säädetty  rasittava 
vero.  Miehet  taasen  sakoittavat  avioliittoon  meneviä,  riistäen  naisilta 
omaisuuden,  vaalioikeuden,  jäsenten  vapaan  käytön,  kuolemattomuuden 
ikivanhan  symboolin,  nim.  oikeuden  esiintyä  Jumalan  huoneessa  kuten 
kotonaan  ottamalla  hatun  päästään,  ja  yleensä  kaiken,  mistä  he  voivat 
pakoittaa  naisen  luopumaan  tarvitsematta  itse  luopua  hänestä.  Naisen 
täytyy  naida,  koska  rodun  täytyy  sammua  ilman  hänen  synnytystus- 
kaansa: eUei  kuolemanuhka  ja  varma  tuska,  vaara  ja  sanomattomat  ikä- 
vyydet pelolta  häntä,  niin  eivät  sitä  tee  myöskään  orjuus  ja  kahleet. 
Ja  kuitenkin  me  oletamme,  että  se  voima,  joka  saattaa  naiset  kestämään 
kaikki  nämä  vaarat  ja  vaikeudet,  herpoutuu  ujona  sen  hienostelun  edessä, 
jolla  me  kohtelemme  nuoria  neitejä.  Otaksutaan,  että  naisen  täytyy  liik- 
kumattomana odottaa,  kunnes  häntä  kositaan.  Aivan  niin,  hän  odottaa- 
kin usein  paikallaan.  Siten  odottaa  lukkikin  kärpästä.  Mutta  lukki  . 
kutoo  seittinsä.  Ja  jos  kärpänen  osoittautuu  sankarin  tavoin  kyllin 
voimakkaaksi,  kyetäkseen  mahdollisesti  irroittautumaan,  niin  kuinka  no- 
peasti nainen  luopuukaan  teeskennellystä  passiivisuudestaan  ja  kietoo 
julkisesti  langan  toisensa  perästä  hänen  ympärilleen,  kunnes  hän  on 
ikuisesti  kiinni! 

Jos  todellisesti  vaikuttavat  kirjat  ja  muut  taideteokset  olisivat  ta- 
vallisten miesten  luomia,  niin  niissä  ilmenisi  enemmän  pelkoa  naisten 
tarkoitusperiä  kohtaan  kuin  rakkautta  heidän  pettävää  kauneuttaan  koh- 
taan. Mutta  tavalliset  miehet  eivät  kykene  luomaan  todellisesti  vaikutta- 
via taideteoksia.  Ne,  jotka  kykenevät,  ovat  neroja:  se  on  miehiä,  jotka 
luonto  on  valinnut  laatimaan  älyllisen  tietoisuuden  sen  omasta  vaisto- 
inaisesta   tarkoituksesta.     Niinpä   me  tapaamme  nerossa  naisen  koko  häi- 

käilemättömyyden  ja  »uhrautuvaisuuden**  (molemmat  ovat  samaa).  Hän 
uhmailee  piinapenkkiä  ja  ristiä;  tarpeen  tullen  hän  näkee  kaiken  elämänsä 
nälkää  kammiossaan;  hän  tutkii  naisia  ja  elää  heidän  työstään  ja  vaivastaan» 
kuten  Darwin  tutki  matoja  ja  eli  lampaista;  hän  työskentelee  hermonsa  pi- 
lalle, ollen  välinpitämättömyydessään  itseään  kohtaan  mitä  suurin  altruisti, 
välinpitämättömyydessään  muita  kohtaan  häpeämätön  egoisti.  Siinä  nai- 
nen tapaa  tarkoitusperän,  joka  on  yhtä  personaton,  yhtä  vastustamaton 
kuin  hänen  omansakin,  ja  yhteentörmäys  on  toisinaan  traagillinen.  Kun 
se  käy  vieläkin  monimutkaisemmaksi  naisenkin  ollessa  nero,  silloin  syn- 
tyy kamppailu,  joka  soveltuu  kuningasarvostelijalle:  George  Sand  rupeaa 
äidiksi  saadakseen  kokemusta  kirjailijana  sekä  kehittyäkseen,  ja  nielaisee 
Chopinin  ja  Mussetin  kaltaisia  neroja  kuin  pikku  paloja. 

Minun  esittämäni  tapaus  on  luonnollisesti  äärimäinen  laatuaan. 
Mutta  se,  mikä  on  totta  suuresta  miehestä,  joka  ruumiillistuttaa  elämän 
filosofisen  tietoisuuden,  ja  naisesta,  joka  ruumiillistuttaa  sen  hedelmälli- 
syyden, se  on  jossain  määrin  totta  myöskin  kaikkiin  naisiin  nähden. 
Senpävuoksi  juuri  sellaiset  henkilöt,  jotka  ovat  vapaita  kauniimman  su- 
kupuolen muuten  niin  yleisestä  herruudesta,  kirjoittavat  maailman  kirjat, 
maalaavat  sen  taulut,  muovailevat  sen  kuvapatsaat  ja  säveltävät  sen  sym- 
foniat.  Tästä  tulemme  siihen  poroporvareita  hämmästyttävään  johtopää- 
tökseen, ettei  taide  todellisuudessa  ilmaisekaan  ennen  kaikkea  normaa- 
lista sukupuolista  tilaa,  vaan  on  ainoa  ala,  jolla  heikompi  sukupuoli  on 
tarpeeton  ja  toisarvoinen  mahti,  ja  sen  tietoisuus  on  niin  hämärä  ja  tar- 
koitusperä niin  nurinkurinen,  että  sen  aatteet  ovat  tavallisille  ihmisille 
pelkkää  mielikuvitusta.  Tulkoon  taiteilijasta  runoilija  tai  filosofi,  sivey- 
densaarnaaja  tai  uskonnon  perustaja,  niin  ei  hänen  sukupuoli-oppinsa 
ole  muuta  kuin  hedelmätöntä  huvituksen,  kiihoituksen  ja  tiedon  vaati- 
musta, niin  kauan  kuin  hän  on  nuori,  ja  mietiskelevän  levon  vaatimusta, 
kun  hän  on  vanha  ja  kyllääntynyt.  Romantisuus  ja  askeetisuus,  amo- 
rismi  ja  puritanisuus  ovat  poroporvarien  suuressa  maailmassa  yhtä  epä- 
todellisia. Se  maailma,  jonka  kirjat,  olkoot  ne  sitten  ilmeisiä  epoksia 
tai  ilmoitettuja  evankelioita,  tai  lakiteokset  tai  valtiolliset  puheet  tai  filo- 
sofiset järjestelmät  meille  osoittavat,  ei  ole  ensinkään  pääasiallinen 
maailma;  se  on  vain  määrättyjen  abnormien  henkilöiden  itsetietoisuutta, 
henkilöiden,  joilla  on  erikoinen  taiteellinen  kyky  ja  luonteensävy.  Tämä 
on    sekä    sinulle    että    minulle  varsin  vakava  seikka,  koska  sellainen  ih- 

minen,  joka  tietoisuudessaan  eroaa  enemmistöstä,  on  mielipuoli  ja  tuo 
entinen  tapa  palvella  mielipuolia  on  väistymässä  uudemman  tieltä:  hei- 
dät teljetään  lukkojen  taakse.  Ja  koska  se,  mitä  me  sanomme  kasvatuk- 
seksi ja  sivistykseksi,  on  suurimmaksi  osaksi  vain  kokemuksen  korvaa- 
mista lukemisella,  elämän  korvaamista  kirjallisuudella  ja  oman  aikamme 
todellisuuden  korvaamista  vanhentuneella  kuvittellulla,  niin  kasvatus,  ku- 
ten epäilemättä  huomasit  Oxfordissa,  turmelee  jokaisen  hengen,  joka  ei 
ole  kyllin  voimakas  nähdäkseen  petoksen  läpi  ja  käyttääkseen  suuria  taitei- 
lijoita ainoastaan  sellaisina  kuin  ne  todella  ovat:  se  on,  varsin  epäiltävien 
ajatusmetoodien  patentinhaltijoina  sekä  varsin  epäiltävien  ja  enemmistölle 
vain  puoleksi  pätevien  elämän  esitysten  valmistajina.  Koulupoika,  joka 
käyttää  Homerostaan  heittääkseen  sen  toverinsa  päähän,  käyttää  häntä 
kenties  selvimmin  ja  järkevimmin,  ja  väitän  varmuudella,  että  sinä  me- 
nettelit nuoruudessasi  samoin  Aristoteleeseen  nähden. 

En  tiedä,  onko  sinulla  enää  jäljellä  mitään  harhaluuloja  kasvatuk- 
sen, edistyksen  y.  m.  s.  aloilta.  Minulla  ei  ole  yhtään.  Jokainen  lento- 
kirjasen laatija  voi  näyttää  tien  parempaan  päin;  mutta  kun  ei  ole 
tahtoa,  niin  ei  ole  tietäkään.  Lapsena  ollessani  huomautti  hoitajani 
halusta,  ettei  sian  korvasta  voi  tehdä  silkkikukkaroa.  Ja  mitä  enemmän 
tarkastelen,  kuinka  kirkkomme,  yliopistomme  ja  kirjalliset  älymiehemme 
koettavat  korottaa  suurta  massaa  sen  omaa  tasoa  korkeammalle,  sitä 
enemmän  tulen  vakuutetuksi  siitä,  että  hoitajani  oli  oikeassa.  Ei  edis- 
tys voi  saada  aikaan  muuta  kuin  käyttää  meitä  kaikkia  niin  hyvin  kuin 
suinkin  juuri  sellaisina  kuin  me  olemme;  ja  selvää  on  ettei  sekään  riit- 
täisi, vaikka  nekin,  jotka  ovat  jo  nostetut  esiin  syvimmistä  kuiluista,  an- 
taisivat toisillekin  vuoron.  Perinnöllisyyden  kupla  on  jo  puhkaistu. 
Varmuus  siitä,  ettei  kykyjä  tarvitse  ottaa  huomioon  käytännöllisen  pe- 
rinnöllisyyden aineksina,  on  hävittänyt  niin  hyvin  kasvatusopin  harras- 
tajain toiveet  kuin  degeneratsionin  kauhut;  ja  me  tiedämme  nyt,  ettei 
ole  mitään  perinnöllistä  „ hallitsevaa  säätyä^,  yhtä  vähän  kuin  perin- 
nöllistä huliganisuuttakaan.  Meidän  täytyy  joko  synnyttää  valtiollista 
kykyä  tai  kukistua  kansanvaltaisuuden  alle,  jonka  vanhempien  alternati- 
vien  häviö  pakoitti  meidät  ottamaan  vastaan.  Mutta  jos  despotisuus  ku- 
kistui ainoastaan  kykenevän,  hyväätarkoittavan  despotin  puutteesta,  niin 
mitä  mahdollisuuksia  on  sitten  demokratialla,  joka  vaatii  kokonaisen 
kansan    kyvykkäitä   äänestäjiä,  se  on:  valtiollisia  arvostelijoita,  jotka,  el- 

leivät  he  voikaan  hallita  itse^  heillä  kun  ei  ole  tarpeellista  tarmoa  tai 
erityistä  hallinnollista  kykyä,  ainakin  voivat  huomata  ja  tunnustaa  toisten 
kyvyn  ja  hyvät  tarkoitukset  ja  siten  hallita  kykenevien,  hyväätarkoitta- 
vien  edustajien  kautta?  Missä  voimme  nykyään  tavata  sellaisia  äänestä- 
jiä? Emme  missään.  Sekalainen  kasvatus  on  tehnyt  luonteen  niin  hei- 
koksi, että  se  arastelee  käydä  täydellä  tarmolla  läpeensä  kilpailevaan  tais- 
teluun olemassaolon  puolesta  ja  on  liian  veltto  ja  alistuvainen  järjes- 
tääkseen yhteiskunnan  ko-operativisesti.  Me  teemme  luonnollisen  valinnan 
tyhjäksi  ihmisystävyyden  varjossa,  koska  olemme  pelkureita;  me  lyömme 
laimin  keinotekoisen  valinnan  hienotuntoisuuden  ja  siveellisyyden  ni- 
messä, koska  olemme  laiskureita. 

Mutta  kuulenpa  sinun  jo  kysyvän  säikähtyneenä,  olenko  sovittanut 
kaiken  tämän  sanatulvan  Don  Juan-komediaan.  Enpä  suinkaan.  _  Olen 
vain  tehnyt  Don  Juanistani  valtiollisen  lentokirjasen  kirjoittajan  ja  anta- 
nut sinulle  hänen  lentokirjasensa  liitteen  muodossa.  Tapaat  sen  kirjan 
lopussa.  Surukseni  täytyy  minun  sanoa,  että  romaanien  sepittäjät  ylei- 
sesti julistavat  sankarinsa  erinomaisen  nerokkaaksi  mieheksi  ja  sitten  jät- 
tävät hänen  työnsä  kokonaan  lukijan  mielikuvituksen  valtaan.  Niinpä 
me  kirjan  lopussa  kuiskaamme  itseksemme,  että  tuskinpa  olisimme  tun- 
nustaneet tuolla  herralla  olleen  tavallistakaan  älyä,  ellei  tekijä  olisi  alussa 
tehnyt  niin  juhlallisia  vakuutuksia.  Minua  et  saata  syyttää  tästä  säälit- 
tävästä köyhyydestä,  sellaisista  heikoista  tekosyistä.  Kun  kerrorT  sinulle 
sankarini  kirjoittaneen  vallankumouksellisen  käsikirjan,  niin  julkaisen 
myöskin  tuon  käsikirjan  kokonaisuudessaan,  mielenylennykseksesi,  jos  viit- 
sit lukea  sen.  Ja  tuosta  käsikirjasta  olet  löytävä  sukupuolikysymyksen 
valtio-opin,  sellaisena  kuin  käsitän  Don  Juanin  jälkeläisen  ymmärtävän 
sen.  Siltä  en  kieltäydy  vastaamasta  täydellisesti  niistä  mielipiteistä,  joita 
hän  ja  muutkin  kappaleeni  henkilöt,  miellyttävät  ja  vastenmieliset,  esittä- 
vät. He  ovat  oikeassa  eri  näkökohdiltaan  ja  heidän  näkökohtansa  ovat 
nyt  draaman  hetkenä  myöskin  minun  omani.  Tämä  saattanee  ymmälleen 
sellaiset  ihmiset,  jotka  uskovat,  että  on  olemassa  jotain  sellaista  kuin  ehdot- 
tomasti oikea  näkökohta  ja  se  on  tavallisesti  heidän  omansa.  Heidän 
mielestään  ei  kukaan,  joka  epäilee  sitä,  voine  olla  armon  tilassa.  Olkoon 
miten  hyvänsä,  mutta  varmasti  ei  kukaan,  joka  on  heidän  kanssaan  yhtä 
mieltä,  saata  olla  näytelmänkirjoittaja  eikä  mitään  muutakaan,  mikä  kos- 
kee ihmistuntemusta.  Siksipä  onkin  huomautettu,  ettei  Shakespearella 
ollut    ensinkään    omaatuntoa.     Eipä  ole  minullakaan  siinä  merkityksessä. 


Näytelmän  „ Ihminen  ja  Yli-ihminen*  esipnhe.  743 

Saatat  kuitenkin  muistuttaa  minua  siitä,  että  ennenkuin  poikkesin 
politiikkiin,  minä  todistin  hyvin  vakuuttavasti,  ettei  taiteilija  koskaan 
käsitä  sukupuolikysyrayksessä  tavallisen  ihmisen  näkökantaa,  koska  hän 
ei  ole  samassa  asemassa.  Ensiksi  todistan,  että  mitä  tahansa  kirjoittanen- 
kin  sukupuolien  suhteesta,  niin  se  johtaa  varmasti  harhaan,  ja  sitten 
ryhdyn  kirjoittamaan  näytelmää  Don  Juanista.  No  niin,  jos  välttämättä 
haluat  tietää,  miksi  menettelen  näin  nurinkurisesti,  niin  voin  vain  vas- 
tata sinulle,  että  pyysit  minulta  sitä  ja  että  minun  selvittelyni  saattaa 
joka  tapauksessa  olla  pätevä  taiteilijalle,  huvittava  taiteenharrastajalle  ja 
ainakin  käsitettävä  ja  siksi  mahdollisesti  opettavainenkin  poroporvarille. 
Jokainen  henkilö,  joka  merkitsee  harhaluulonsa  paperille,  hankkii  ainek- 
sia siihen  puhtaasti  tieteelliseen  psykologiaan,  jota  maailma  yhä  vielä 
odottaa.  Minä  esitän  käsitykseni  siitä  suhteesta,  joka  vallitsee  miehen 
ja  naisen  välillä  mitä  korkeimmalle  kehittyneessä  yhteiskunnassa.  Se  on 
katsantokanta  niinkuin  mikä  muu  katsantokanta  hyvänsä,  ei  sen  oikeampi 
eikä  väärempikään.  Mutta  toivon,  että  asiata  siltä  kannalta  katsottaessa 
saadaan  tutunomaiseen  syy-  ja  seurausjärjestykseen  sovitettuna  riittävä 
määrä  tosiasioita  ja  kokemuksia  herättämään  mielenkiintoa  sinussa,  ellei 
juuri  Lontoon  teatteriyleisössä.  Epäilemättä  olen  tässä  yrityksessä  osoit- 
tanut varsin  vähän  hienotunteisuutta  tuota  yleisöä  kohtaan ;  mutta  tiedän 
sen  olevan  sangen  suosiollisen  sinua  ja  minua  itseäni  kohtaan,  mikäli 
sillä  on  mitään  tietoa  meidän  olemassaolostamme,  ja  ymmärtävän  hyvin 
että  sen,  minkä  kirjoitan  sinua  varten,  täytyy  olla  verrattain  korkealla 
yläpuolella  sen  yksinkertaista  romantista  päätä.  Se  uskoo,  että  minun 
kirjojani  on  luettu  ja  että  minun  neroni  on  kieltämätön,  ja  luottaa  mi- 
nun valmistavan  sellaista  työtä,  joka  vahvistaa  sen  tuomion.  Me  saa- 
tamme siis  rauhassa  huvitella  oman  halumme  mukaan;  ja  jos  joku  huo- 
mauttaa, ettei  tämä  omistuskirjelmä  eikä  Don  Juanin  uni  komedian 
kolmannessa  näytöksessä  sovellu  suoranaisesti  esitettäväksi  helppotajui- 
sessa teatterissa,  niin  ei  meidän  tarvitse  ruveta  vastustamaan  häntä.  Na- 
poleon hankki  Talmalle  parterrin  täyden  kuninkaita;  mutta  historia  ei 
kerro,  miten  se  vaikutti  Talman  näyttelemiseen.  Minä  puolestani  olen 
aina  halunnut  parterrin  täyden  filosofeja  ja  tämä  näytelmä  on  juuri  sel- 
laista parterria  varten. 

Routavuosien  runollinen  loppusuoritus. 


Kirjoittanut 
Valfrid  Vasenius. 


Juhani    Aho,   Tuomio.     Kolminäytöksinen  näytelmä.     Helsingissä  1907.     Kus- 
tannusosakeyhtiö Otava.     134  s.  8:0.     Hinta  2:  75 

Rohkeampaa  kirjallista  tekoa  kuin  Ahon  Tuomio  on  tuskin  voinee 
meillä  nykyään  mielessään  kuvitella. 

Aivan  äskettäin  ovat  puolueet  eduskunnassamme  repineet  auki  sorto- 
ajan  kaikkein  iljettävimmät  mätähaavat  jä  syyttäneet  toimiaan  mitä  kat- 
kerimmin.  Ja  nyt  uskaltaa  Aho  viedä  meidät  „ routavuosien  synkimpään 
aikaan^  ja  esittää  tätä  aikaa  niin  täydellisesti  kuin  ajatella  voi.  Siinä 
ovat  vastatusten  puolue  joka  tahtoo  , pelastaa  mitä  on  pelastettavissa",  ger- 
manilainen  kunnia-käsite  ja  heiluva  häntä.  Siinä  johdetaan  muistoomme 
kutsunnat,  ylioppilaiden  agitatsioni  niitä  vastaan,  kuntien  sakot  ja'  de- 
semviirit,  Helsingin  katumellakat,  kasakat  nagaikaniskuineen  ja  santarmit 
vehkeineen,  venäläiset  osoitteet  ja  kirjeiden  avaaminen,  opettajan  eroittami- 
nen  koulusta  ainekirjoituksen  johdosta,  muotokuvien  poistaminen  kou- 
luista, ilmiannot  ja  kotitarkastukset,  maasta  karkoittamiset,  laulut  ja  ku- 
kat, kagaalikokoukset,  Vapaat  sanat,  uhkauskirjeet,  kansalliskatkismus  ja 
poliitinen  murha. 

Ja  tätä  kaikkea  on  Aho  voinut  käsitellä  lietsomatta  lukijain  intohi- 
moja, vielä  vähemmin  niin  että  häntä  voisi  sanoa  puolueelliseksi. 

Kuinka  hän  on  voinut  onnistua  niin  vaikeassa  tehtävässä? 

Lyhyesti  sanoen  sen  kautta  että  hän  on  samassa  suuri  taiteilija  ja 
runoilija,  kansalainen  ja  ihminen. 

Taiteilijana  hän  on  käyttänyt  kaikkia  noita  aikaa  kuvaavia  piirteitä 
niin  että  ne  kyllä  likeisesti  liittyvät  päätoimintaan,  jouduttavat  sitä,  mutta 
eivät  sitä  määrää. 

Sillä  runoilijana  on  Aho  ymmärtänyt  että  runouden  tehtävänä  ei 
ole  paljas  ulkonaisten  tapahtumien  kertominen,  vaan  ihmissielujen  kuvai- 
leminen tapahtumien  antaman  kehyksen  sisässä. 

Mutta  kun  ajan  valtavat  ristiriidat  vaikuttavat  turmelevasti  ihmis- 
sieluihin,  niin  Aho  kansalaisena,  kansaansa  rakastavana,  ei  tahdo  veljiänsä 
ja  sisariansa  tuomita.  Hän  esittää  hejtä  pikemmin  erehtyvinä  kuin  rikok- 
sellisina,  sillä  he  taistelevat  kuitenkin  kaikki  isänmaansa  puolesta.  Mutta 
he  taistelevat  toivotonta  taistelua  ylivoimaa  vastaan,  sentähden  he  saatta- 
vat erehtyä. 

Jos  siis  annammekin  draaman  henkilöille  anteeksi  mifä  he  kansa- 
laisina rikkovat,  niin  Aho  ihmisenä  kuitenkin  muistaa  että  on  olemassa 
majesteetti,  korkeampi  kuin  kansan,  majesteetti  jota  vastaan  ei  saa  rikkoa. 
Tämä  on  kuoleman  majesteetti.  Se  on  ainoa  jolla  on  oikeus  tuomita  ih- 
misiä ihmisinä,  se  on  ainoa  jonka  edessä  suuren  runoilijan  sopii  polvis- 
tua, sillä  se  on  samassa  ihmisyyden  majesteetti. 

Sitä  palveli  ja  ylisti  jo  Sofokles  Antigonessaan  ja  samoin  Runeberg 
Salamiinin  kuninkaissa.  Että  Aho  on  uskaltanut  astua  semmoisten  edellä- 
kävijäin jälkiä,  ja  että  hän  on  sen  menestyksellä  tehnyt,  siitä  on  meillä 
syytä  iloita.    Kaikessa  kurjuudessamme  on  meillä  sentään  suuri  runoilija. 


Draaman  päätoiminta  liikkuu  kahden  veljen  perheissä.  Nämä  per- 
heet ovat  yhtä  täydellisiä  vastakohtia  toisillensa  kuin  veljetkin. 

Edvard  Lindh  on  ylennyt  virkamiesuralla,  viimeksi  läänin- 
sihteeristä  kuvernööriksi.  Tottuneena  noudattamaan  muitten  käskyjä  hän 
ei  ole  itselleen  muodostanut  mitään  itsenäisiä  elämän  ohjeita.  Yhtä  vä- 
hän on  hänellä  viranhoitajana  ollut  tilaisuutta  kuunnella  sydämen  ääntä. 
Sensijaan    hän    kuuluu    puolueeseen,    hän    on    yhteydessä  helsinkiläisten 

johtajien  kanssa,  heiltä  ja  heidän  asiamieheltään  Saariselta  hän  saapi  oh- 
jausta, puolueen  yleisillä  valttisanoilla  hän  menettelyänsä  puolustaa. 

Isänmaataan  hän  epäilemättä  tahtoo  palvella  ja  veljeänsäkin  hän 
mahdollisuuden  mukaan  tahtoo  auttaa.  Mutta  vastassa  ovat  santarmien 
vehkeet.  Niiden  hän  kuitenkin  nähtävästi  uskoo  olevan  voitettavissa; 
sanoohan  Saarinenkin:  „tällä  kertaa  löysi  hieno  venäläinenkin  politiikka 
vertansa**. 

Mutta  venäläistä  politiikkaa  vastaan  kuvernööri  ei  voi  taistella  muuta 
kuin  —  venäläisellä  politiikalla.  Ja  täten  hänen  välinsä  omaisiinsa  yhä 
enemmän  rikkoutuu.  Lapset  eivät  tule  jouluksi  kotiin,  poika  muuttaa 
nimensä.  Palvelustyttökin  sanoo  itsensä  irti,  koska  ei  tahdo  olla  »Pop- 
rikohvin  kätyrin  kätyri".  Vahtimestari  pysyy  virassaan  vain  sen  vuoksi, 
^kun  on  sääli  sitä  eläkettäkin". 

Vfiimo  vielä  jää  miehensä  luokse,  mutta  hermostuttaa  häntä  alitui- 
sesti muistuttamalla  Venäjälle  viedystä  veljestä.  Niin  on  elämä  kuver- 
nöörille „ helvettiä",  yöllä  hän  ei  voi  ollenkaan  nukkua.  Mutta  hän  on 
rautainen  luonne;  uhkauskirjeetkään  eivät  häntä  pelolta.  Päinvastoin  hän 
on  joutunut  siihen  että  „ei  voisi  hyvin  ellei  saisi  panetteluista  ja  sol- 
vauksista jokapäiväistä  annostaan".  Ja  kylmäverisesti  hän  jo  alussa  pu- 
huu siitä  että  hänet  jonakin  kauniina  päivänä  ammutaan. 

Täten  mies,  joka  on  tottunut  mainitsemaan  maamme  korkeinta 
maallista  käskynhaltijaa  „hänen  ylhäisyydeksensä**,  hän  —  samoinkuin 
uhkauskirjeiden  kirjoittajatkin  —  leikkii  kuoleman  majesteetin  kanssa. 
Helppo  on  siis  jo  ennakolta  arvata  miten  hän  tulee  käsittelemään  kysy- 
mystä veljen  hautaamisesta. 

—  Minusta  suoraan  sanoen  oikeastaan  on  jotenkin  yhdentekevää 
missä  joku  kuollut  makaa. 

—  Joku  kuollut?  vastaa  rouva.  Mutta  onhan  kysymys  sinun 
omasta  veljestäsi.     Ja  olihan  se  hänen  viimeinen  tahtonsa. 

Mutta  kuvernöörillä  on  tuosta  viimeisestä  tahdostakin  omat  arve- 
lunsa. Hanna-rouva  on  muka  tuottanut  ruumiin  kotimaahan  vain  pan- 
nakseen toimeen  valtiollisia  mielenosoituksia. 

Kun  rouva  Lindh  tästä  kauhistuu,  niin  on  ensimäisen  näytöksen 
lopussa  vastainen  draamallinen  ristiriita  selvästi  määrätty.  Toiselta  puo- 
len Mauri  Lindhin  perheen  tunteet  vainajaa  kohtaan,  joita  kuvernöörin 
rouvakin  kannattaa,  toiselta  puolen  Edvard  Lindhin  sydämettömyys. 

Sydäntä  tärisyttävällä  tavalla  kuvataan  toisessa  näytöksessä  Hannan 
ja  hänen  lapsensa  kantaa.  Tässä  kohtauksessa  yhtyvät  mitä  yleisimmät 
ja  mitä  yksityisimmät  vaikuttimet,  mutta  niin  että  kuollut  perheenisä  on 
se  keskus  johon  kaikki  kohdistuu.  Tässä  perheessä  ei  ole  mitään  särky- 
myslä,  kaikki  yhtyvät  samaan  tunnelmaan.  Kaikki  ovat  kärsineet  perso- 
nai  lisesti,  mutta  jokainen  unhoittaa  omat  kärsimyksensä  ajatellessaan  vai- 
najaa, joka  muistossa  esiintyy  yhä  suurempana,  kun  ei  kellään  ole  aa- 
vistusta hänen  armonpyynnöstään. 

Kaunis  onkin  Mauri  Lindhin  kuva,  täydellinen  veljensä  vastakohta. 

Hän  on  ollut  aatteiden  ja  periaatteiden  mies,  ruumiiltaan  kivulloi- 
nen  ja  heikko,  mutta  itsenäinen  mielipiteissään.  Hän  on  perustanut  suo- 
malaisen yksityislyseon,  siis  ollut  mukana  innokkaassa  kansallisessa  herä- 
tys- ja  kultu urityössä.  Hän  on  saavuttanut  oppilaittensa  kunnioituksen  ja 
rakkauden  siihen  määrään  että  he  ovat  maalauttaneet  hänen  muotokuvansa 
ripustettavaksi  koulunseinälle.  Mutta  han  on  samassa  sydämen,  lämpimien 
tunteiden  mies.  Luonnollista  on  siis  että  hän  sortovuosina  pitää  innokkaita 
puheita  oppilailleen,  vertaillen  heitä  Termopylen  sankareihin,  kehoittaen 
heitä  olemaan  tuumaakaan  väistymättä. 

Sen  johdosta  häntä  käsketään  poistumaan  maasta,  mutta  hän  ei  tot- 
tele, ja  hänet  viedään  Venäjälle.  Laulut  ja  kukat  asemilla,  liinojen  hei- 
luttaminen radan  varrella  vahvistavat  häntä;  Suomen  voima  on  hänestä 
niin  suuri,  sen  voitto  niin  varma. 

Mutta  kun  häntä  Venäjällä  pidetään  niin  vaarattomana  että  tuskin 
viitsitään  vartioida,  kun  hän  näkee  Moskovan  suuruuden  ja  mahtavuuden, 
kun  matkustetaan  loppumattomien  lumiaavikkojen  yli  —  silloin  taistelu 
rupeaa  näyttämään  toivottomalta. 

—  Ei,  tämä  jättiläishämähäkki  ei  päästä  meitä  verkostaan,  ennen- 
kun  on  imenyt  meistä  viimeisen  veripisaran.  Me  emme  saa  sitä  koskaan 
kukistetuksi. 

Sitten  tulee  yhä  uusia  tietoja  kotimaisesta  alistumisesta  ja  kurjuu- 
desta. Mutta  veljensä  rehellisyyteen  ja  isänmaallisten  vaikuttimiensa  puh- 
tauteen hän  järkähtämättömästi  uskoo.  Joskus  hän  kyllä  yltyy  lausumaan 
että  isänmaan  kavaltajat,  ovat  ammuttavat.  Mutta  enimmiten  hän  turvau- 
tuu tulevaisuuteen.  Pian  täytyy  tapahtua  jotain  joka  muuttaa  kaikki,  ja 
nuoriso  on  jatkava  hänen  työtään.     Nuorisolle  hän  puhuu  unissaankin. 

Mutta    sillä   välin  kalvaa  häntä  koti-ikävä,  varsinkin  keväällä,  kun 

hän    ajattelee    omaa    mökkiään,    missä  kala  polskahtaa  kaislikkorinnassa, 
aurinko  laskee  saaren  taa,  karjan  kellot  kalkattavat,  vasikat  ynyy  .  .  . 

Inhimillistä  on  siis  että  hän  lopuksi  suostuu  pyytämään  armoa. 
Mutta  yhtä  luonnollista  on  että  hän  kohta  katuu  tekoaan,  kun  hänen  vai- 
monsa aivan  toisesta,  vähäpätöisestä  syystä  on  sanonut  häntä  heikoksi. 
Ja  sitten  hän  ampuu  itsensä. 

Kummako^  että  semmoinen  mies  esiintyy  marttyyrina  omaisilleen? 
Mutta  tämän  valoisan,  ihanteellisen  kuvan  taustana  on  heille  kuvernöörin 
sydämettömyys  jaf  varsinkin  lapsille,  kotimainen  kurjuuskin.  Onpa  isän 
kuvakin  poistettu  hänen  omasta  koulustaan,  jotta  sen  sijaan  kutsunta 
voisi  siinä  tapahtua,  se  on:  jotta  isän  parhaat  aikeet  saataisiin  täydelleen 
kukistetuiksi. 

Että  rehtorin  viimeinen  tahto  on  hänen  omaisilleen  pyhä,  se  on 
yhtä  luonnollista  kuin  että  tämmöiselle  miehelle  ei  ole  ollut  yhdenteke- 
vää mihin  hänen  ruumiinsa  haudataan. 

Yksimielisesti  ja  hartaasti  siis  tässä  perheessä  kunnioitetaan  kuole- 
man majesteettia. 

Mutta  onhan  vainajakin  varomattomasti  leikkinyt  tuon  majesteetin 
kanssa,  ja  onhan  tiän  suorastaan  rikkonut  sitä  vastaan  ampumalla  itsensä. 

Yksin  tämä  ei  kuitenkaan  olisi  vienyt  hänen  perhettänsä  harhaan. 
Mutta  jättiläishämähäkki  on  saanut  Hannankin  verkkoonsa.  Hän  on  näh- 
nyt kuinka  Venäjällä  hennot  neitoset  panevat  kansantuomioita  loimeen, 
uhraten  henkensä  kuin  uljaimmat  sotilaat  taistelutantereella.  Meillä  ei  ole  ' 
samaa  uskallusta.  „Me  annamme  pois  kaksi  oikeuksistamme,  kun  meitä  on 
yhden  anastamisella  uhattu,  pelastaaksemme  kolmannen,  joka  menee  sa- 
maa tietä''. 

Täten  ivaten  kansansa  „katajaisuutta*'  Hanna  rikkoo  isänmaataankin 
vastaan  ja  viettelee  lapsiansa  palvelemaan  kuoleman  majesteettia  vihalla 
eikä  anteeksi  antamalla,  vaikka  juuri  marttyyria  olisi  pitänyt  siten  kun- 
nioittaa. Sentähden  Hanna  lopuksi  saakin  rangaistuksensa  sen  kautta 
että  tuota  halveksittua  katajaisuutta  on  ollut  marttyyrissakin. 

Mutta  kuvernööri  puolestaan  jouduttaa  itse  kuolemantuomionsa 
täytäntöönpanoa,  jopa  hän  osoittaa  että  se  on  häneen  nähden  oikeutettu. 

Ensiksi  hän  käyttämällä  kätyriä  semmoista  kuin  poliisimestari  on 
saattaa  sukulaisensa  siihen  luuloon,  että  „Bobrikoff  sallii  mutta  hän  kiel- 
tää^.    Toiseksi    hän    kyllä  Saariselle  sanoo  että  on  hänelle  mitä  suurim- 

massa  määrässä  vastenmielistä  ryhtyä  taisteluun  vainajiakin  vastaan. 
Mutta  sen  hän  kuitenkin  tekee,  eikä  kuule  sydämensä  ääntä,  johon  hä- 
nen vaimonsa  vetoo.  Tosin  hän  puolestansa  vetoo  isänmaahan,  mutta 
silloin  vaimo  vastaa: 

—  Jos  täytyy  tukehduttaa  kaikki  jaloimmat  tunteet,  jos  täytyy  Ve- 
piä  rinnastaan  kaikkein  hellin  ja  pyhin  —  jos  isänmaa  täytyy  pelastaa 
tällä  tavalla,  silloin  on  parasta  että  sitä  ei  pelasteta  ollenkaan. 

Sitten  hän  lähtee  lapsiensa  luo.  Kuvernööri  jää  yksin  kuoleman 
majesteetin  kasvojen  eteen. 

Ja  nyt  hän  rikkoo  sitä  vastaan  yhä  julmemmin  ja  julmemmin,  iva- 
ten veljensä  marttyyriutta  „  liikuttavaksi  legendaksi,  mieltä  tärisyttäväksi 
ballaadiksi**.  Siitä  Hanna  puolestansa  julmistuu  julistamaan  hänelle  mie- 
hensä puolesta  kuolemaa.  Mutta  samassa  kuvernööri  on  saanut  tiedon 
veljensä  armonpyynnöstä.  Ja  silloin  hän  suorastaan  ivailee  kuollutta  vel- 
jeänsä.    „ Siinä  hän  nyt  kuitenkin  on,  sankarinne,  pyhimyksenne". 

Ken  niin  puhuu  veljestään,  hän  on  ansainnut  kuoleman. 


Näin  katsottuna  on  Ahon  draama  kauttaaltaan  johdonmukainen  ja 
selvä.  Ja  se  on  rakenteeltaankin  suurta  taidetta:  juonen  yksityiskohdat 
kietoutuvat  loisiinsa  traagillisella  välttämättömyydellä,  luonteet  ovat  joh- 
donmukaisia, selväpiirteisiä  ja  voimakkaita,  lausetapa  on  täysin  mielen- 
tilojen ja  ajan  olosuhteiden  mukaista. 

Mutta  oikein  oivaltaaksensa  teoksen  suuruutta  täytyy  lukea  sitä 
useammin  kuin  kerran.  Sillä  ensi  kerran  sitä  lukiessa  kiintyy  huomio  hel- 
posti kysymykseen  miten  tekijä  asettautuu  eri  puolueihin,  ja  silloin  ta- 
kertuu lukija  ulkonaisiin  tapahtumiin  eikä  näe  sisäistä  sielunelämää  täy- 
dessä mahtavuudessaan.  ^ 


^  Sanon  tämän  omasta  kokemuksestani.  Tosin  ehkä  tulokseen  vaikutti 
sekin,  että  tekijä  oli  lähettänyt  minulle  käsikirjoituksensa  sillä  nimenomaisella 
pyynnöllä  että  sanoisin  mielipiteeni  siitä  olivatko  eri  puolueitten  katsantokan- 
nat draamassa  tasapuolisesti  edustettuina.  —  Tein  vain  yhden  muistutuksen. 
Kolmannessa  näytöksessä  kuvernööri  hyökkää  Hannaan  hänen  »germanilaisen 
kunnia-käsitteensä»  johdosta  »joka  on  niin  tuiki  vierasta  ja  vastenmielistä  mei- 
dän vakavalle  suomalaiselle  rodullemme,  johon  ette  kuulu  ja  jota  ette  ym- 
märrä!»   Minusta  oli  kohtuutonta  ettei  vastustuspuolueen  edustajalla  olisi  mi- 

Mutta  jos  lukija  on  vapautunut  politiikasta  ja  myötätu  n  tois  uudella 
syventyy  kuvattuihin  henkilöihin,  niin  silloin  Ahon  näytelmä  varmaan 
tarjoaa  hänelle  suuressa  määrin  sitä  puhdistavaa,  jalostavaa,  ylentävää 
vaikutusta,  joka  suuresta  runoudesta  virtailee. 

Ja  silloin  esiintyy  myöskin  selvänä  syy  kansalliseen  heikkouteemme. 
Se  on  siinä  ettemme  ole  taistelleet  oman  lippumme  alla,  vaan  seuranneet 
vierasta  jopa  vihollista  lippua:  sydämettömyyden  tahi  murhan.  Mutta 
omaksi  lipuksemme  on  kansamme  omatunto,  suuri  runoutemme,  polvesta 
polveen,  Erkko  viimeisenä,  julistanut  ihmisyyden  lipun. 

Sen  lipun  olimme  pettäneet  jo  ennen  routavuosia,  puoluetaiste' 
luissa.  Sitä  petetään  yhä  vielä,  kun  kansan  edustajat  raatelevat  toisiansa 
petojen  tavoin. 

Sentähden  nyt  meillä  korkeamman  elämän  —  jalouden  yhtä  hy- 
vin kuin  runollisuuden  —  lähteet  kuivumistaan  kuivuvat.  Sensijaan 
syöpyy  sydämiin  epäily,  kieltämys,  iva,  kylmä  pikkumainen  kritiikki,  sa- 
nalla sanoen  alhainen  proosa.  Tässäkin  on  jättiläishämähäkki,  joka  pyr- 
kii imemään  viimeiset  veripisaramme. 

Merkkinä  tästä  ovat  muun  muassa  pääkaupungin  sanomalehtien  ar- 
vostelut Ahon  draamasta.  Jos  kohta  ne  osaksi  ovat  selitettävissä  joulu- 
kiireestä ja  yllä  mainitusta  ensimäisen  lukemisen  vaikutuksesta,  niin  tosi- 
runollinen  mieli  ei  koskaan  voisi  erehtyä  lausumaan  että  »koko  suuri 
ristiriita  on  melkein  litistynyt  pelkäksi  kiistaksi  erään  ruumiin  hautaus- 
päivästä^ (U.  S.)  —  tahi  että  toinen  näytös  on  draamallisesti  kuollut  kohta 
(S.  K.,  jonka  arvostelija  kuitenkin  on  muita  paljoa  ymmärtäväisempi)  — 
tahi  siunatuksi  lopuksi  (H.  S.,  Ahon  omassa  lehdessä!)  että  arvostelija 
puolestaan  „ei  voi  myöntää  draamalle  aivan  suurta  kirjallista  merkitystä^, 
koska   siinä   muka   on  historiaa  ja  politiikkaa,  mutta  ei  »eläviä  ihmisiä**. 


tään  sanottavaa  tuommoista  syytöstä  vastaan.  Ehdoitin  viittausta  Runebergiin, 
koska  Lindhin  sanat  ovat  selvä  irtisanominen  yhteydestä  suuren  runoutemme 
kanssa,  johon  irtisanomiseen  otaksuin  ettei  «heiluva  häntäkään»  tahtoisi  yhtyä. 
Nyt  on  väitetty  tätä  viittausta  sopimattomaksi  tässä  tilaisuudessa,  ja  yllä  esi- 
tetyltä runolliselta  näkökannalta  katsottuna  voidaan  se  myöntää  tarpeetto- 
maksi. Mutta  jos  siis  tasapuolisuudelle  tässä  olisi  annettu  liian  paljon,  niin  se 
vain  osoittaa  kuinka  arkaluontoista  on  sekaantua  etevän  kirjailijan  tekotapaan. 
Mitä  siis  olisi  draamasta  tullutkaan,  jos  runoilija  olisi  ottanut  noudattaaksensa 
semmoisia  julkisuudessa  esiintuotuja  neuvoja  kuin  että  rouva  Lindh  jäisi  mie- 
hensä luo  y.  m.,  y.  m. 


'^ 

Mutta  Aho  on  siksi  itsenäinen  runoilija  että  hän,  irtautuen  jättiläis- 
hämähäkin verkoista,  uskaltaa  jatkaa  sitä  taistelua,  jota  suuri  runous  aina 
on  taistellut  tuota  proosallista  kuivuuttakin  vastaan.  Hän  osoittaa  meille 
että  elämän  —  jalouden  yhtä  hyvin  kuin  runollisuuden  —  lähde  saadaan 
taas  pulppuamaan  niin  pian  kuin  vain  uskallamme  olla  ihmisiä,  veljiä 
veljillemme.  Ihmisyyttä  ei  tarvitse  palvella  suurisuuntaisilla  ohjelmilla; 
voidaan  sitä  tehdä  jo  pitämällä  luontaisimpia  tunteita  puhtaina  ja  läm- 
piminä. 

Jos  sen  teemme,  silloin  on  kuoleman  majesteetti  oleva  meille  ar- 
mollinen vastaisissa  taisteluissamme. 


Suomi-ystäoiä  Suomen  ulkopuolella. 


John  Westlake. 


Professori  John  Westlake  on  aikamme  etevimpiä  kansainvälisen  oikeu- 
den tuntijoita.  Ollen  kotoisin  Cornvallin  kreivikunnasta,  jossa  hän  syntjd 
4  p.  helmik.  1828,  professori  Westlake  polveutuu  siitä  keltiläisestä  kansan- 
aineksesta, joka  länsi-Englannin  vuoriseuduissa  asuen  on  vähimmin 
sekoittunut  myöhemmin  maahan  tulleisiin  kansankerrostuksiin,  ja  keltiläi- 
selle  rodulle  ominainen  käsittämisen  nopeus  sekä  kyky  helposti  antaa 
ajatuksilleen  vastaava  muoto  ovatkin  suuressa  määrin  tavattavissa  tässä 
vielä  virkeässä  vanhuksessa. 

Suoritettuaan  opintonsa  Cambridgen  yliopistossa  Westlake  antautui 
vuonna  1854  asianajotoimeen:  hänen  erikoisalansa  tällä  uralla  muodos- 
tivat kansainväliset  oikeustapaukset.  Samalla  kuin  hänen  käytännöllinen 
lakimiestoimensa  parhaasta  päästä  kuului  kansainvälisen  yksityisoikeuden 
alaan,  on  hänen  tieteellinen  toimintansa  pääasiallisesti  koskenut  kansain- 
oikeutta.  Vuonna  1888,  siis  60  vuoden  ikäisenä,  Westlake  kutsuttiin 
siihen  kansainvälisen  oikeuden  professorinvirkaan,  joka  hänellä  vieläkin 
on  Cambridgen  yliopistossa,  ja  tämän  yliopiston  parhaita  kaunistuksia 
hän  on.  Institut  de  Droit  Internationalin  huomatuimpien  jäsenten  joukkoon 
on  hän  myös  luettava. 

Poliitiselta    katsomukseltaan    Westiake  on  selvä    liberali,  ja  vuonna 

1885  hän  liberalisena  ehdokkaana  valittiin  Englannin  suurimman  vaali- 
piirin, Romfordin  Essexissä,  edustajaksi  parlamenttiin.    Kun  Gladstone  v. 

1886  asetti  liberalien  ensimäiseksi  ohjelmakohdaksi  home  rulen  myöntä- 
misen Iriannille,  niin  Westlake  erosf  liberalisesta  enemmistöstä  liittyäkseen 
liberalien  unionistein  ryhmään,  mutta  ei  ole  sen  jälkeen  istunut  edus- 
kunnassa. 

Kun  konservatiiveista  ja  liberalisista  unionisteista  yhdistetty  kokoo- 
mushallitus, joka  alkaen  vuodesta  1895  oli  johtanut  Englannin  valtio- 
laitosta,  joulukuussa  1905  luopui  —  mikä  aiheutui  melkoisessa  määrin 
Joseph  Chamberlainin  tuUipolitiikistä  —  ja  uudet  vaalit  määrättiin  toimeen- 
pantaviksi tammikuussa  1907,  otti  Westlake,  silloin  jo  78  vuotiaana, 
innolla  osaa  vaalitaisteluun  ja  puolusti  liberalien  puhujana  erittäinkin  vapaa- 
kaupan periaatteita,  —  tämä  kysymys  oli  siihen  aikaan  polttavin  ja  jakoi 
pääasiallisesti  puolueet.  Professori  Westlaken  tapa  puhua  on  erinomaisen 
selvää  ja  loogillisesti  sitovaa,  mutta  huolimatta  siitä  innostuksesta,  joka 
elähyttää  häntä  itseänsä  ajamaan  asiaa  minkä  hän  oikeana  pitää,  ei  hän 
kuitenkaan  voi  kansanpuhujana  temmata  suuria  joukkoja  mukaansa,  sillä 
sellaista  menestystä  varten  hänessä  on  liian  paljon  tiedemiehen  tyyntä 
harkintaa  ja  hänen  esityksessään  liian  paljon  kuulijain  ymmärrykseen 
vetoavaa. 

Sitä  suuremmat  ovat  professori  Westlaken  saavutukset  olleet  kansain- 
välistä laatua  olevain  poliitisten  kysymysten  alalla.  Hänen  syviä  erikois- 
tietojaan  ja  sitä  auktoriteettia,  joka  annetaan  hänen  luennoilleen  näistä 
kysymyksistä,  ovat  Englannin  hallitukset  tai  yksityiset  Englannnin  minis- 
terit useat  kerrat  kä3rttäneet  h3rväkseen  vaikeiden  kansainvälisten  riita- 
kysymysten ratkaisemista  varten.  Niinpä  Westlake  kuului  yhtenä  englanti- 
laisena jäsenenä  siihen  kansainväliseen  sovinto-oikeuteen,  joka  oli  asetettu 
vuonna  1899  käsittelemään  Venezuelakysymystä.  Lienee  suureksi  osaksi 
Westlaken  ansio,  että  aseellinen  ratkaisu  saatiin  vältetyksi.  Tämä  tehtävä 
lienee  myös  ollut  syynä  siihen,  että  professori  Westlakelle  ei  ollut  mah- 
dollista saapua  Pietariin  sen  kansainvälisen  lähetystön  jäsenenä,  joka  oli 
saanut  toiroekseen  antaa  Venäjän  keisarille  tunnetun  adressin  Suomen 
kysymyksessä.  Mainittua  adressi  hanketta  Westlake  kohteli  hartaalla  myötä- 
tunnolla, ja  useat  englantilaisen  adressin  loistavimmat  nimet,  joihin  West- 
laken  oma  nimi  on  luettava,   ovat  Westlaken  vaikutuksen  johdosta  tulleet 

piirretyiksi  pergamenttilehdille.  Toisellakin  tavoin  Westlake  on  esiintynyt 
Suomen  oikeuden  puoltajana  julkaisten  Nationsd  Reviewssa  (maaliskuussa 
1 900)  Case  of  Finland  (Suomen  asia)  nimisen  kirjoituksen,  joka  aikoinaan 
sai  paljon  huomiota  osakseen. 

Siitä  ajasta  alkaen  professori  Westlake  on  osoittanut  mitä  suurinta 
harrastusta  maatamme  kohtaan  ja  lämpimällä  myötätunnolla  seurannut 
meikäläisten  asiain  kehitystä.  Naituaan  vuonna  1864  miss  Alice  Haren, 
jonka  isä  Thomas  Hare  oli  suhteellisen  vaalitavan  aikaisimpia  puoltajia^ 
,  on  Westlake  yhdessä  vaimonsa  ja  useiden  lähimpäin  ystäväinsä  kanss^ 
niinkuin  lordi  Aveburyn  ja  lordi  Courgneyn,  innokkaasti  toiminut  suhteel- 
listen vaalien  käytäntöön  ottamista  varten  Englannissa.  On  niinmuodoin 
helposti  ymmärrettävissä,  että  julkisen  elämämme  ilmiöistä  erit3dsestik]D 
eduskuntavaaleissamme  noudatettu  suhteellinen  menettelytapa  on  herättänyt 
professori  Westlaken  mielenkiintoa.  Niinpä  hän  kirjoittaa  eräälle  suoma- 
laiselle ystävälleen,  joka  oli  tehnyt  hänelle  selkoa  viimekeväisten  vaalien 
.tuloksesta : 

»Teidän  selontekonne  on  mitä  suurimmassa  määrin  ilahuttanut  kaikkia 
suhteellisen  edustuksen  ystäviä,  erittäinkin  hyljättyjen  vaalilippujen  vähäisen 
määrän  vuoksi.  Uudellamaalla  tämä  lukumäärä,  katsoen  ehdokkaiden  ja 
täytettävien  sijojen  suureen  lukuun,  näyttää  vallan  ihmeelliseltä,  ja  antaa 
h3rvän  todistuksen  kansan  älystä  ja  siitä  valtiollisesta  valppaudesta,  johon 
täytyy  katsoa  niin  suuren  huolellisuuden  perustuvan.» 

Vaikka  Westlake  onkin  professorina  Cambridgessä,  asuu  hän  kui- 
tenkin suuren  osan  vuotta  Lontoossa,  jossa  herrasväki  Westlaken  komea 
koti,  »River  House»,  sijaitsee  Chelsea  Embankmentin  läheisyydessä,  kau- 
niine näköaloineen  Thames-joelle  ja  vastapäätä  olevaan  tuuheaan  Battersea- 
puistoon.  Tämä  koti  on  monien  tieteelliseen,  taiteelliseen,  kirjalliseen  ja 
valtiolliseen  maailmaan  kuuluvain  miesten  ja  naisten  yhtymäpaikka. 

John  Westlake. 


Valvojan  arvoisa  toimitus  on  pyytänyt  minua  jatkamaan  sitä  tiedon- 
ahtosarjaa,  jolla  Te  haluatte  tehdä  muukalaiset  Suomi-ystävät  tutuiksi 
kansalaisillenne.  Tämä  tarjous  on  minulle  suureksi  kunniaksi  ja  olen 
iloinen  voidessani  täten  liittyä  lähemmin  kansaan,  joka  on  rohkeudellaan, 
kestävyydellään  ja  harvinaisella  valtiollisella  älykkyydellään  saavuttanut 
huomattavan  voiton  aineellisesta  ylivallasta. 

Ohjelmastanne  huomaan  Teidän  haluavan  kirjeenvaihtajaltanne  per- 
sonallisia  tiedonantoja  siitä,  miten  hän  on  tullut  kuulumaan  tähän  piiriin. 

5 


756  John  Westlake. 


No  niin.  ^  Minun  on  tunnustettava,  etten  osaa  ruotsin  enkä  suomen  kieltä, 
en  ole  koskaan  käynyt  Suomessa,  enpä  edes  muuallakaan  pohjoismaissa. 
Vuoden  1848  suuri  vapausliike  tapahtui  samoihin  aikoihin,  kuin  opis- 
kelin Cambridgen  yliopistoja,  ja  seurasin  sitä  englantilaiselle  vapaamie- 
liselle ominaisin  tuntein.  Tuolta  ajalta  on  minuun  jäänyt  kaksi  pysy- 
väistä vaikutelmaa.  Toinen  on  vapaudenrakkaus.  Tunsin  lämmintä 
myötätuntoisuutta  niitä  Kohtaan,  joita,  kuten  italialaisia,  itsevaltainen  hal- 
litus esti  tuomasta  ilmi  omia  ajatuksiaan  ja  elämästä  omaa  elämäänsä. 
Toinen  oli  se  käsitys,  että  vanhat  lait  ja  vanha  hallitusmuoto  ovat  jär- 
jestyksellisen  vapauden  paras  turva.  Niille,  jotka  eivät  onnettomien  olo- 
suhteiden vuoksi  voineet  pukea  laillisia  pyrkimyksiään  mihinkään  histo- 
riallisiin puitteisiin,  niille  olivat  pelastuksena  vain  uudet  laitokset.  Va- 
paus ennen  kaikkea.  Mutta  myötätuntoni  kohdistui  etupäässä  unkarilai- 
siin, jotka  V.  1848  koettivat  rakentaa  vapautensa  historialliselle  pohjalle, 
ja  Unkarin  vanhojen  perustuslakien  kumoamista  pidin  rikoksena,  jota 
en  saattanut  antaa  itävaltalaisille  anteeksi,  ennenkuin  he  olivat  palautta- 
neet ne  V.   1867. 

Näiden  ennakkovaikutelmien  avulla  lienee  helposti  käsitettävissä, 
kuinka  suuressa  määrässä  Suomen  asia  veti  minua  puoleensa.  Ulkonai- 
nen väkivalta  kumosi  vanhat  lait  ja  historiallisen  hallitusmuodon  sulat- 
taakseen vapaan  ja  valistuneen  kansan  erilaiseen  ja  itsevaltaisesti  hallit- 
tuun ihmisjoukkoon,  ja  jos  se  myöhemmin  saavu ttaisikin  vapautensa 
tuoti  ihmisjoukon  kanssa,  niin  se  vapaus  olisi  uuteen  kaavaan  valettua 
eikä  Suomen  menneisyydestä  järkiperäisesti  kehittynyttä.  Onneksi  on 
Suomi  saavuttanut  takaisin  Untiset  oikeutensa,  äe  on  saanut  vapaasti 
valita  oman  suuntansa  ja  uusimman  valtiotiedon  avulla  se  on  parantanut 
lainlaatijakuntansa.  Se  on  omaksunut  suhteellisen  edustuksen  periaat- 
teen, jota  kaikkien  maiden  ajattelijat  rupeavat  pitämään  todellisena  pa- 
rannuskeinona puoluehengen  turmelemille  parlamenteille,  ja  tuon  peri- 
aatteen pohjalla  toimitetuilla  vaaleilla  se  on  antanut  maailmalle  arvok- 
kaan esimerkin  siitä,  kuinka  helposti  sen  saattaa  sovittaa  käytäntöön. 
Nyt  sillä  on  edessään  tulevaisuus,  jossa  toisenlaiset  probleemit,  sosiali- 
sen  kysymyksen  aiheuttamat,  tulevat  vaatimaan  paraimman  eduskunta- 
koneiston  voimia.  Nämä  probleemit  kaipaavat  mitä  huolellisinta  pohti- 
mista; etenkin  on  tutkittava  olosuhteita  sellaisissa  maissa,  joissa  on  van- 
hempi   ja    kehittyneempi    teollisuusyhteiskunta.     Niitä    ei  voida  ratkaista 

abstraktisen  filosofian  avulla,  vaan  käsittelemällä  niitä,  sikäli  kuin  ne 
esiintyvät,  ymmärtäväisyydellä  ja  sovinnollisuudella.  Juuri  nämä  luon- 
teenominaisuudet ovat  menestyksellä  johdattaneet  Suomen  sen  äskeisten 
vaikeuksien  läpi,  ja  yhtenä  sen  hartaimmista  ystävistä  toivon,  että  ne 
johdattavat  sen  turvallisesti  myöskin  kaikkien  vastaisten  vaikeuksien  läpi, 
joita  sillä,  kuten  jokaisella  toisellakin  maalla,  vielä  on  edessään. 

Arkkitehtuuria. 


Arkkitehtuurinäytteiy  syksyllä  1907. 


Arkkitehtien  mielessä  oli  jo  pitemmän  aikaa  kytenyt  ajatus  järjes- 
tää Helsinkiin  erikoinen  arkkitehtuurinäytteiy.  Näyttely  oli  kuitenkin  lyk- 
käytynyt lykkäytymistään,  ja  kun  se  vihdoinkin  saatiin  aikaan,  ei  se  sen- 
tään oikein  pystynyt  kuvaamaan  sitä  verrattain  suurta  virkeyttä,  mikä 
meillä  rakennustaiteen  alalla  tätä  nykyä  vallitsee.  Näyttelyä  oli  sittenkin 
liian  vähän  valmisteltu,  liian  laimeasti  oli  ryhdytty  sen  käytännölliseen 
toteuttamiseen  ja  ylen  virallinen  oli  johtavien  kykyjen  osanotto  siihen. 

Puolustukseksi  on  kumminkin  sanottava,  että  meikäläiset  arkkiteh- 
dit ovat  nykyään  ylenpalttisesti  työllä  rasitetut,  rakennuskilpailuja  on  viime 
vuosina  toimeenpantu  miltei  lakkaamatta  ja  arkkitehtien  keskinäinen  kil- 
voittelu on  ennen  kuulumaton.  Meillä  on  sitä  yli  voimain  ponnistamista, 
sitä  kuumeentapaista  uusien  muotojen  hakemista,  joka  paljon  hyvän 
ohella  on  synnyttänyt  sangen  paljon  ala-arvoista,  tyylitöntä,  sinne  tänne 
haihattelevaa,  jos  kohta  itsenäisyyteen  pyrkivää  taidetta.  Sillä  aivan  pe- 
räti vähän  on  meillä  traditsioneja,  joille  olisi  voinut  rakentaa.  Tämä  aika 
on  arkkitehtuurimme  alalla  muodostunut  ^myrsky-  ja  kiihkokaudeksi". 
samoinkuin  valtiollisessa  ja  yhteiskunnallisessa  elämässänimekin. 

Mutta  tässä  ajassa  on  jo  merkkejä  tasaantumiseenkin  päin.  Näkee 
pyrkimystä  pois  keskiajantapaisesta  kömpelyydestä  ja  siitä  romantisesta 
mielikuvitustaiteesta,  joka  naiivissa  itsenäisyydenhalussaan  ei  ole  tahtonut 
tietää  mitään  aikamme  teknillisistä  edistyksistä.  Ja  kun  nyt  puheenaole- 
vaan näyttelyyn  oli  liitetty  retrospektiivinen  osasto,  joka  käsitti  etu- 
päässä C.  L.  Engelin  (1778 — 1840)  taidetta,  niin  uskomme,  ettei  se  ta- 
pahtunut pelkän  historiallisen  taustan  antamiseksi  tälle  näyttelylle,  vaan 
että  siinä  samalla  ilmeni  kunnioitusta  ja  ymmärtämystä,  jota  nuori  polvi 
tahtoi  osoittaa  entisaikojen  työlle. 

Oli  todellakin  lepoa  silmille,  kun  näyttelyn  uudemmista,  hieman 
kirjavista  luomista  siirsi  katseensa  Engelin  kypsyneihin  tuotteisiin  ja  näki 
niiden  suuripiirteisyyden,  ehjyyden  ja  sivistyksen  aateluuden.  Tosin  kai- 
pasimme niissä  eloa  ja  yksilöllisyyttä,  mutta  juuri  naine  puutteineen  ne 
ovatkin  aikansa  hengen  mukaisia,  kylmän,  juhlallisen  uusklas^illisuuden 
eli  keisarityylin  luomia.  Tekoaine,  materiaali,  yhtä  vähän  kuin  väritys- 
kään ei  silloin  itsessään  merkinnyt  mitään,  aatteen,  ajatuksen  esille  tuo- 
minen oli  pääasia,  samoinkuin  silloisessa  maalaustaiteessa  jalo  piirustus 
ja  sommittelu  oli  kaikki  kaikessa  ja  värit  epäolennaisia. 

Voisi  sanoa  että  tämän  vanhan  rakennustaiteemme  hyvät  puolet, 
sen  suuripiirteisyys  ja  ehjyys,  ovat  meidän  päivinämme  saaneet  selvim- 
män  ilmaisunsa  E.  Saarisen  taiteessa.  Hänen  verrattoman  taitavasti  te- 
kemänsä uudet  Helsingin  asematalon  piirustukset  ilmaisivat  kypsyneen 
miehen  työtä.  Hieno  oli  niissä  tekoaineen  (graniitin)  käsittely,  monumen- 
taalinen oli  rakennuksen  kokonaisvaikutus,  varsinkin  itse  päärakennuksen, 
jossa  keskiosa  sai  erityistä  eloa  särmikkäästi  nousevan,  valtavan  pyörö- 
kaaren  kautta.  Kun  mielessään  muisteli  asematalon  alkuperäisiä  kilpailu- 
piirustuksia  ja  katseli  näyttelyssä  olleita  uusia  suunnitelmia,  niin  olivat 
viimemainitut  kirkastuneessa  muodossaan  hyvänä  todistuksena  siitä,  mi- 
ten tärkeätä  on  arkkitehdille  saada  tarpeeksi  aikaa  teoksensa  kypsyttämi- 
seen.  Ja  kieltämättä  tuli  näissä  uusissa  piirustuksissa  huomanneeksi  ter- 
veellistä vaikutusta  siitä  oppositsionista,  minkä  arkkitehdit  Strengell  ja 
Frosterus  pari  kolme  vuotta  sitten  nostivat  sanomalehdissä  Saarisen  ensi- 
mäistä, palkinnon  saanutta  ehdoitusta  vastaan,  jota  he  —  aivan  oikein  — 
pitivät  mielivaltaisen  romantiikin  tuotteena  ja  jolla  liikkumattomuudessaan 
sekä  raskaine  muuripintoineen  ei  ollut  ensinkään  mitään  asemarakennuk- 
sen luonnetta.     Multa  niin  hyvinä  kuin  asematalon   uudestikorjailtuja  pii- 

rustuksia  pidimmekin,  tuntui  niissä  sittenkin  eräs  kohta  heikolta.  Muu- 
tetussa muodossaan  kohosi  torni  kyllä  kepeämpänä  kuin  ennen,  multa  se 
teki    irtonaisen    vaikutuksen,   muistutti  tiilipintoineen  liiaksi  Markus-torin 

kampaniilia  ja  oli  sitäpaitsi  siinä  määrin 
tulevan  Kansallismuseon  kauniin  tornin  ]uon« 
toinen,  että  se  arvattavasti  vähentäisi  tämän 
vaikutusta.  Rohkenisimme  siis  ehdoittaa  arkki- 
tehdin mietittäväksi  jotakin  uutta  asemaraken- 
nukselle sopivampaa  tornimuotoa! 

Saarisen  näyttelyssä  olleet  huoneen- 
sisuskuvat  olijat  omiansa  osoittamaan  hänen 
kehitystään  sisustustaiteen  alalla.  Värivoimai- 
sista  kirkkoholvintapaisista,  mutta  kuitenkin 
kodikkaista  huoneista  hän  näyttää  siirtyneen 
ylhäisen  arvokkaaseen  nykyaikaiseen  tyyliin. 
Hänen  kuuluisasta  Rauhan  palatsistaan  oli 
näyttelyssä  pieni  perspektiivikuva,  joka  ilmaisi 
tekijänsä  täystaiteellista,  juhlallisen  arvokasta 
muodonkäsittelyä.  —  Rauhan  palatsista  oli 
eräs  toinenkin  suomalainen  arkkitehti  J.  Ek- 
lund kilpaillut,  ja  oli  hän  osoittanut  hal- 
litsevansa aihettaan  ja  omistavansa  suuren 
määrän  monumentaalista  silmää,  vaikkakin 
hänen  rakennuksensa  kokonaisvaikutus  tuntui 
hieman  painostavalta. 

Sama  eheyden  ja  taiteellisuuden  leima, 
joka  oli  havaittavana  Saarisen  uudessa  asema* 
rakennuksessa,  oli  myöskin  Gesellius, 
Li[ndgren  ja  Saarisen  yhteisesti  suun- 
nittelemassa ja  edellistä  aikaisemmassa  Kan- 
sallismuseossa. Sen  ansiokkaisuus  tuli  yhä 
enemmän  esiin,  kun  sitä  näyttelyssä  oli 
tilaisuudessa  vertaamaan  Grahn,  Hedman  ja  Vasastjernan  toisen 
palkinnon  saaneeseen  ehdoitukseen.  Vaikka  tämä  jälkimäinen  itsessään 
olikin  suurisuuntainen  luoma,  muistutti  se  sentään  liiaksi  paljon  jotakin 
vanhaa  linnaa  ja  3en  yhteyteen  satunnaisesti  pystytettyä  vanhaa  kirkkoa. 


Arkkitehtuurinäyttely  syksyllä  1907. 


761 


Kansallismuseo, 


jotka  rakennukset  eivät  sulaneet  kokonaisuudeksi  eivätkä  puhuneet 
meidän  aikamme  kieltä.  Tässä  ehdoituksessa  niinkuin  monissa  muis- 
sakin viimemainittujen  arkkitehtien  töissä  ilmeni  vaikutusta  Ruotsin  ra- 
kennustaiteesta.  Erittäin  selvästi  esiintyi  tämä  vaikutus  Vaasan  Osake- 
pankin kauniissa  talossa,  joka  palatsimaisen  muhkeutensa  ohella  osoitti 
sangen  hienoa  detaljityötä.  Heidän  myöhäisemmät  rakennuksensa,  kuten 
henkivakuutusyhtiö  Kalevan  uusi  talo,  olivat  aivan  toisenluontoisia  ja 
näyttivät  heidän  kehitystään  itsenäisempään  suuntaan,  jolta  kumminkin 
usein  puuttui  aikaisempien  töiden  hienous. 

Arkkitehti  A.  Li  n  dgr  e  niitä  oli  myöskin  näytteillä  muutamia  hänen 
yksinään  tekemiänsä  piirustuksia.  Katsellessaan  hänen  Rääveliin  suunnit- 
telemaansa luterilaista  kirkkoa  tunsi  ihmettelyä,  kun  näki  millä  sitkey- 
dellä hän  pysyttelee  romantiikin  haavemaisessa  muodonkäsittelyssä.  Näytti 
kuin    olisi    hän    tässä    kirkkosuunnitelmassaan    väkisin  tahtonut  puristaa 

esiin  jotakin  uutta,  mutta  tuloksena  oli  sittenkin  vain  irtonaisia  muotoja 
ilman  elimellistä  yhteyttä.  Realista  aineen  käsittelyä,  joka  kuitenkin  kuu- 
lunee meidän  aikamme  vaatimuksiin,  eivät  nämä  piirustukset  osoittaneet» 
ja  kaiken  kaikkiaan  telfi  tämä  luterilaiselle  seurakunnalle  aiottu  kirkko 
alastomalla  kuvullaan  jonkin  itämaisen  moskeean  vaikutuksen.  Lindgre- 
nin töissä  vallitsee  yhtäkaikki  taiteellinen  ja  omintakeinen  leima,  joka 
haavemaisuudestaan  huolimatta  vaatii  tunnustusta. 

Paremman  kuvan  nykyaikaisesta  kirkosta  sai  näyttelyssä  Lars 
Sonckin  Kalliolan  kirkkosuunnitelmasta,  jossa  sekä  pohjapiirustuksesta 
että  fasaadeista  kuvastui  uusi  aika.  Yksinkertaisilla  keinoilla  hän  oli  siinä 
saavuttanut  taiteellisesti  vapaan  vaikutuksen,  joskin  tornin  ylenmääräinen 
korkeus  oli  osoittamassa  sitä  mieltymystä  liioitteleviin  muotoihin,  joka 
usein  tulee  näkyviin  hänen  töissään.  Voimakkaiden  efektien  tavoittelu 
näkyy  varsinkin  Helsingin  telefooniyhtiön  talossa.  Tämän  rakennuksen 
karkeat  graniittimuuripinnat,  joihin  ikkunat  kovertuvat  syvälle  kuin  luo- 
lan aukot,  synnyttävät  modernille  telefoonikeskusasemaile  sangen  vieraan, 
arkaistisen  vaikutuksen.  —  Pyrkimystä  vapautumaan  tämmöisestä  liioitte- 
lusta osoitti  selvästi  Sonckin  paraillaan  rakenteilla  oleva  Hypoteekkiyh- 
distyksen talo.  Aikaisemmat  omituisuudet  eivät  siinäkään  sentään  olleet 
täydellisesti  poistuneet.  Keskiosa  pyöreine  pylväineen»  jotka  luovat  syviä 
varjoja  fasaadiin,  ja  liian  raskaskoristeisine  kapiteieineen,  jotka  kannatta- 
vat ikkunatonta  seinää,  ilmaisi  vielä  samaa  maltittomuutta.  Ulkoseinistä 
on  kuitenkin  mainittava,  että  karkeat  kivilohkareet  ovat  jo  vaihdetut  si- 
leäksi hakattuun  pintaan,  ja  kokonaisuus  esiintyy  jo  hienostuneempana, 
mutta  sellaisten  pienten  „ hienouksien^  kuin  kultauksen  käyttämistä  fasaa- 
din  kiviornamenttien  peitteenä  ei  voi  pitää  terveen  maun  ilmauksena. 

On  muuten  merkille  pantava  seikka,  miten  ornamentiikki  meillä 
esiintyy  paloiteltuna  ja  on  kokonaan  vailla  plastillista  muovailua.  Plas* 
tiilinen  muotojen  käsittely,  käyrien  viivojen  rytmillinen  tenho  on  meille 
varsin  outoa,  kun  se  taas  ulkomailla  on  olennaisena  osana  esim.  itäval- 
talaisen Olbrichin,  belgialaisen  van  de  Velden  tai  skotlantilaisen  Mackin- 
toshin  taiteessa. 

Sigurd  Frosterus  on  meillä  tämän  suunnan  ainoita  edustajia. 
Hänen  viivoissaan  on  eloa,  ja  ne  käyvät  rytmillisissä  kaarissa  muodos- 
taen sopusuhtaisen  kokonaisuuden.  Jos  kohta  hänen  ehdoituksensa  Vii- 
purin asemataloksi  olikin  ehjempi,  niin  oli  Helsingin  asematalossa  paljon 


Arkkitehtuurinäyttely  syksyllä  1907.  765 

huomattavampia  yksityiskohtia.  Ennen  kaikkea  oli  sen  torni  erinomaisen 
kaunis  ja  vastasi  tarkoitustaan  paremmin  kuin  Saarisen  »kampaniili*'. 
Yhtä  selvästi  ilmeni  Frosteruksen  rakkaus  rytmilliseen  viivamusiikkiin  ja 
siroihin  muotoihin  hänen  huonekaluissaan. 

Samaa  herkkää  hienostusta  ja  kenties  vielä  suurempaa  kodikkai- 
suutta  osoittivat  StrengelLfn  huonekalut,  joiden  pii  rustaj  an  a  hän  on  saa- 
vuttanut suuren  ennätyksen.  Huviloissaan  hän  toisinaan  on  vaihtelun  ai- 
kaansaamiseksi antanut  houkutella  itsensä  sangen  rohkeisiin  pohjasommi- 
tuksiin  niinkuin  eräästä  näytteillä  olevasta  pohjapiirroksesta  saattoi  nähdä. 
Siinä  nimittäin  oli  tuskin  ainoatakaan  suorakulmaista  huonetta!  Mutta 
onhan  huvila-ala  se  kokeilukenttä,  jossa  arkkitehti  enemmän  kuin  muu- 
ten saa  päästää  oikkunsa  valloilleen. 

Nuorimpien  arkkitehtien  joukosta  ovat  mainittavat  Palmqvist  ja 
Brunila;  jotka  Työmiehen  talossaan  edustivat  terveelle  realismille  perus- 
tuvaa suuntaa,  missä  aineen  käsittely  yhdessä  hienon,  kouluutetun  maun 
kanssa  oli  johtanut  onnelliseen  tulokseen. 

Koska  allekirjoittanut  on  liian  läheisessä  suhteessa  eräisiin  näytte- 
lyssä olleihin  teoksiin,  jäävät  ne  arvostelun  ulkopuolelle. 

Muuten  käynee  ylläolevasta  selville,  että  tässä  ensimäisessä  arkki- 
tehtuurinäyttelyssä  puutteistaan  huolimatta  oli  koko  joukon  valokohtia, 
jotka  osoittivat  käsitteiden  olevan  selvenemään  päin  ja  antoivat  hyviä  tu- 
levaisuuden toiveita.  Joskin  yleisön  huomattavan  laimea  osanotto  ei  ke- 
hoittaisikaan  aivan  pian  uudistamaan  koetta,  olemme  kuitenkin  sitä  mieltä, 
että  näyttelyaatetta  on  ylläpidettävä  ja  että  uusi  näyttely,  joka  olisi  jär- 
jestelmällisemmin kokoonpantu  ja  tarjoisi  tarpeellista  vaihtelua,  epäile- 
mättä saisi  yleisönkin  puolelta  enemmän  kannatusta. 

K.  s.  Kallio 


Taidetta. 


Katsaus  Kansallisteatterin  syysnäytäntökauteen. 

Päättynyt  syysnäytäntökausi  ei  taaskaan  jätä  jälkeensä  iloisia  muis- 
toja. Meidän  Kansallisteatteriltamme  on  altis  ja  suopea  yleisönsä,  jonka 
vaatimukset  eivät  suinkaan  ole  liiallisia.     Siitä  huolimatta  tämän  yleisön 

tyytymättömyjrs  ja  nurina  rupeaa  käymään  yhä  kuuluvammaksi  ja,  jos 
tätä  menoa  jatkuu  vielä  jonkun  vuoden,  voi  helposti  käydä  niin,  että 
teatteri  saa  näytellä  tyhjälle  katsomolle. 

Kuinka  suuri  onkaan  ero»  jos  vertaa  nykyistä  suomalaista  näyttämö- 
taidetta siihen  mitä  se  oli  alkuaikoinaan !  Silloin  oli  innostusta  ja  voi- 
makkaita taiteilijapersonaliisuuksia.  Kaikkine  luonnostaan  seuraavine  puut- 
teineen ja  vikoineen  oli  sillä  taiteella  loistavat  hetkensä.  Se  antoi  paljon 
hyvää  ja  lupasi  vielä  enemmän.  Nyt  pitäisi  lupausten  ruveta  täytymään» 
mutta  ne  eivät  tahdo  sitä  tehdä.  Kaikki  entiset,  puutteellisesta  koulituk- 
sesta  johtuvat  viat  ovat  tallella,  personallisuudet,  jotka  saivat  unohtamaan 
niin  paljon,  vain  ovat  poissa.  Koko  näyttämötaiteemme  on  kuivettunut, 
väritön  erämaa,  joka  tänäpäivänä  ei  lupaa  mitään  kasvua  ja  josta  vain 
ihmeen  vuoksi  joskus  joku  hento  vesa  kohoaa  ilmoille  kuivuakseen  jäl- 
leen. Tällainen  reaktsioni  ei  tietysti  ole  aivan  odottamaton  ilmiö  kultuu- 
rissa,  joka  on  niin  nuori  kuin  meidän.  Mutta,  joskin  se  on  selitettävissä, 
ei  tämä  selitys  riitä  korvaukseksi  siitä  mitä  me  haluamme,  vaan  emme 
saa.  Nykyisten  nopeiden  kulkuneuvojen  aikana  olemme  jo  omassa  pää- 
kaupungissamme tilaisuudessa  näkemään  mitenkä  pitkälle  intelligensillä, 
taiteellisella  maulla  ja  väsymättömällä  työllä  tällä  alalla  voidaan  päästä. 
Ja  meidän  vaatimuksemme  kasvavat,  vaikka  Kansallisteatterimme  koettaa 
niitä  alentaa.  Me  emme  voi  emmekä  saa  lakata  näitä  vaatimuksia  asetta- 
masta, ennenkuin  oma  teatterimme  kaikista  vaikeuksista  huolimatta  on 
nykyiseltä  seuranäytelmän  kannaltaan  kohotettu  europpalaisen  näyttämö- 
taiteen tasalle.  Sen  estetiikan,  joka  arvostelee  taidetta  etnografian  näkö- 
kannaalta, täytyy  nyt  vihdoinkin  olla  voitettu  kanta. 

Hyvin  paljon  hurskaita  toivomuksia  on  lausuttu  näyttämökielen 
suhteen.  Ne  täytyy  yhä  uudistaa.  Kansallisteatterin  näyttämöltä  kuultava 
kieli  on  sangen  usein  murteellista  sekä  itään  että  länteen  päin  ja  silloinkin 
kun  se  on  suhteellisesti  puhdasta,  on  siinä,  poikkeuksia  lukuunottamatta, 
omituinen  sivistymätön  kaiku  —  jos  se  ei  ole  , liikasi vistynyt'',  mutta 
siitä  emme  tässä  enää  puhu.  —  Sanontatapa  on  epätarkkaa  ja  häilyvän 
sekavaa.  Syytetään  teatterin  huonoja  akustisia  suhteita,  kun  näyttelijän 
puhe  ei  kuulu  katsomoon.  Miksikä  jokainen  kuulee  jokaisen  Ida  Aalbergin 
sanan?  Siksi,  että  hän  on  uutteralla,  metodillisella  työllä  kehittänyt 
äänelleen  ja  sanonnalleen  tämän  tarkkuuden  ja  kantavuuden.  Sellainen 
ei  tule  itsestään,  se  vaatii,  niinkuin  kaikki  taide,  äärettömän  paljon  työtä 

eikä  työtä  saa  pelätä,  jos  tahtoo  kohottaa  tuloksensa  dilettanttisuuden 
yläpuolelle.^  Minä  puhun  asioista»  jotka  oyat  kaikille  tuttuja,  ja  jotka 
monen  monta  kertaa  ovat  lausutut  julkisuudessa,  mutta  tämä  näyttämö- 
kielihän  on  kaiken  näyttämötaiteen  edellytys  ja  ellei  siinä  ensin  paran- 
nusta tapahdu,  saamme  sitä  turhaan  odottaa  muissakin  suhteissa. 

Vasta  kehitetty  näyttämÖkieli  tekee  lausumisen  ja  näyttelemisen 
mahdolliseksi*  Nykyaikainen  näytelmäkirjallisuus  on  rikkonut  vanhan 
romanttisen  draaman  tradilsionit  suurine  sanoineen  ja  liikkeineen,  järis- 
tyttävine  ulkonaisine  tapahtumineen  ja  haarniska-  tai  kultuurihistoriallisine 
pukuineen.  Nykyaikainen  draama  on  pyrkinyt  yhä  suurempaa  yksinker- 
taisuutta ja  täsmällisyyttä  kohden,  korvaten  sisällisellä  intensivisuudella 
sen  loiston  ja  sanarikkauden,  jonka  se  näyttämöltä  riisti.  Poikkeuksia 
tavataan,  mutta  tämä  on  yleinen  suunta.  Ratkais,ematta  jääköön  onko  se 
lopullinen.  Mutta  sehän  ei  kuulu  tähän.  Näyttelijän  on  esitettävä  mitä 
hänelle  kirjoitetaan.  £i  ole  kysymystäkään  siitä,  etteikö  tämä  uusi  draama 
asettaisi  näyttelijälle  paljon  suurempia  vaikeuksia  voitettaviksi  kuin  enti- 
nen romanttinen.  Se  kysyy  sanonnan  joustavuutta,  taipuvaisuutta  ja  täs- 
mällisyyttä, joka  ei  hetkeksikään  saa  erehtyä,  se  vaatii  kasvoneleiden  ja 
ruumiinliikkeiden  täydellistä  hallitsemista.  Jos  näitä  keinoja  johtaa  ja 
käyttää  suuren  personallisuuden  intelligentti  ja  taiteellinen,  päämaalistaan 
täysin  tietoinen  henki,  syntyy  taideteos.  Pelkkä  antautuminen  osaansa  ei 
riitä,  vasta  suuri  tekniikka  tekee  katsojalle  täysin  vakuuttavasti  selväksi 
mitä  esiintyjä  tarkoittaa. 

Meidän  näyttelijäimme  koulu  —  se  vähä  mikä  heillä  sitä  tradit- 
sionien  kautta  on  —  on  romanttinen  ja  he  esittävät  nykyään  parhaasta 
päästä  uudenaikaista  draamaa.  Heidän  tekniikkansa  on  hirveän  puutteel- 
linen ja  rehellinen  antautuminen  tai  hillitön  temperamentti  saa  korvata 
puutteet.  Siitä  tulee  silloin  sellaista  kuin  esim.  Riitasta  Heijertnansln 
Sielujen  päivässä.  Tämä  kappale  ei  suinkaan  ole  tehnyt  Heijermansista 
kuuluisuutta,  mutta  se  käsittelee  hyvää  asiaa.  Vihkimättömän  avioliiton 
pyhyys  on  kahden  pappismiehen  taistelun  aiheena.  Toinen  sitä  vainoaa, 
toinen  sitä  säälii.  Jalous  voittaa  lopuksi,  Riitta  saa  kunniansa  pelastetuksi 
ja  näytelmä  päättyy  muutamilla  sievillä  lauseilla,  jotka  ennustavat  parempaa 
tulevaisuutta  vapaamieliseen  suuntaan.  Kun  siis  Riitta  on  talvimyrskystä 
päässyt  suojaan  pappilaan  synnyttääkseen  lapsen  ja  siten  hankkinut  papille 
vastuksia,    kun    Heijermans    on   hänet   kuvannut  naiiviksi,  rehelliseksi  ja 

kaikin  puolin  sympaatiseksi  olennoksi,  kun  koko  kappaleen  laatu  sitä 
vaatii,  niin  olisi  kai  Riitasta  tehtävä  olento,  joka  saavuttaa  katsojain 
suosion.  Nti  Högdahl^  joka  joskus  ennen  on  antautunut  paremmalla 
menestyksellä,  ahtautui  tällä  kertaa  osaansa  suurella  voimalla,  mutta  niin 
vastenmielisellä  ja  banaalilla  tavalla,  että  Heijefmans  sen  nähdessään  var- 
maan olisi  luopunut  teesiään  puolustamasta.  Tekniikka  ei  riittänyt.  Sitä 
ei  yleensä  ole  nti  Högdahlilla. 

Toinen  esimerkki,  joskin  paljon  miellyttävämpi,  puutteellisesta  tek- 
niikasta on  herra  Kilpi,  Hänen  Nahinan'm%fL  Tshirikovin  Juutalaisissa, 
hirvittävässä,  kokonaan  epätaiteellisesti  vaikuttavansa  näytelmässä,  joka  on 
yhtä  pogromia  alusta  loppuun,  oli  oikein  osattu.  Herra  Kilpi  sai  hyvin 
kauniisti  esille  Nahmanin  innostuneen,  epäitsekkään  ja  epäkäytännöllisen 
sionistihaaveilun,  hänen  uskonsa  juutalaisten  tulevaisuuteen  ja  onneen 
Palestiinassa,  mutta  hän  heittäytyi  heti  alusta  sellaisella  vauhdilla  tem- 
peramenttinsa —  sitäkin  voi  olla  liiaksi  —  valtaan  sekä  äänellisesti  että 
ruumiillisesti,  että  koko  näytelmän  loppupuolesta  mitä  Nahnmniin  tulee, 
muodostui  sietämätön  voihkina,  jossa  ei  mikään  nousu  ensimäisen  näytöksen 
jälkeen  ollut  mahdollinen.  Tämä  on  erehdys,  jonka  herra  Kilpi  tietysti 
voi  korjata  toisen  kerran,  mutta  kovin  suuria  vaikeuksia  on  hänellä  voi- 
tettavana, ennenkuin  hän  oppii  ääntään  hallitsemaan.  Tällä  kertaa  siinä 
on  virheitä,  jotka  estävät  puolet  sanoista  kuulumasta. 

Herra  Puro  on  päätänsä  pitempi  muita.  Hän  on  lyhyenä  esiintymis*, 
aikanaan  osoittanut  suuria  karakteriseerauslahjoja.  Kaikesta,  joka  hänelle 
uskotaan,  suurta  tai  pientä,  tekee  hän  aina  jotakin  ja  usein  sangen  hyvää. 
Mutta  toistaiseksi  puuttuu  herra  Purolta  makua.  Ei  Qle  näkynyt  sitä 
roolia,  jota  hän  ei  olisi  liioitellut  ja,  jos  tällainen  liioitteleminen  pääsee  kehit- 
tymään maneeriksi,  täytyy  hänenkin  suhteensa  kadottaa  ne  toiveet  kauniista 
näyttämötulevaisuudesta,  jotka  katsoja  on  itselleen  edes  yhdestä  nuoresta 
näyttelijästä  muodostanut.  Nti  Tähtinen  on  hoitanut  kaikki  nuoren  tytön 
osat  tänä  syksynä.  Lea  Juutalaisissa  oli  aivan  liian  vaikea  hänelle. 
Vanhan  Heidelbergin  Käthie  oli  aika  soma,  mutta  hyvin  vähäpätöinen. 
Miksikähän  rva  Lindelöf  on  ollut  niin  näkymätön?  Näimme  hänestä  vaan 
vilauksen  Colibri-äidissä  ja  sen  hyvin  edullisen.  Herra  Snellman  ei  ole 
mitään  edistystä  osoittanut,  odotamme  enemmän  ensi  keväänä. 

Kokeneemmista  näyttelijättäristämme  on  rva  Rautio  esittänyt  Colibri- 
äidin.    Osa  ei  hänelle  sovi,  mutta  siitä  huolimatta  hän  teki  siitä  miellyt- 

täväliä  olennollaan  enemmän  kuin  kukaan  muu  olisi  voinut  tehdä.  Rva 
Suonion  ennen  niin  rehellisen  reippaan  huumorin  alle  on  tullut  viime  aikoina 
eräänlainen  ontto  pohja,  joka  päivä  päivältä  käy  yhä  ikävämmäksi.  Rva 
Pihlajamäki  on  esiintynyt  vain  kerran  Kerttuna  Leinon  Lallissa  ja 
silloin  herättämättä  suurempaa'  huomiota,  mutta  luontevampana  ja  todeUi- 
sempana  kuin  herra  Ahlberg,  joka  näytteli  nimiosaa. 

Teatterin  regiasta  on  vielä  sanottava  joku  sana.  Kieltämätöntä  on, 
että  teatterin  regissööri  on  saanut  yhteisnäyttelyyn  aika  paljon  vauhtia, 
mikä  aina  vaikuttaa  miellyttävästi.  Mutta  monet  muut  puolet  hän  on 
pahasti  laiminlyönyt.  On  anteeksiannettavaa  täällä  meillä,  jos  preussilaisen 
.  luutnantin  annetaan  vetää  monoclensa  silmään,  kun  hän  puhuttelee  pääl- 
h'kköään,  vaikka  tapa  on  toinen  kontinentilla,  mutta  arveluttavampaa  on  kun 
esim.  venäläisistä,  ranskalaisista,  saksalaisista  y.  m.  eri  kauniista  ja  ikäisistä 
palvelijattarista  kehitetään  yksi  ainoa  tyyppi:  piika,  joka  näyttämöllisenä 
vastineena  on  savolainen  irvikuva.  Tämä  otus  astuu  säännöllisesti  teatte- 
rissa keksittyine  stereotypeerattuine  liikkeineen  ja  äänenpainoineen  sisään, 
kun  jossakin  näytelmässä  palvelijatar-ammattiin  kuuluvaa  henkilöä  tarvi- 
taan. Juuri  näissä  pikkuosissa  ja  pikkuseikoissa  voi  regissööri  n  tarkkaa- 
yainen  silmä  näyttäytyä  ja  niistähän  taiteellinen  tai  epätaiteellinen  koko- 
naisutis  muodostuu.     Itse  näyttämöllepano  on  teatterissa  huonontunut. 

Kulunut  näyttämökausi  on  ollut  Kansallisteatterin  huonoimpia. 
Myöskin  esitetyt  uutuudet  ovat  olleet  vähäpätöisiä  —  paitsi  sitä  että  niitä 
on  ollut  vähemmän  kuin  mitä  meille  luvattiin.  Kaikki  tusinataidetta, 
jotka  eivät  edusta  mitään,  eipä  edes  omia  tekijöitäänkään.  Poikkeuksena 
on  ehkä  Vanha  Heidelberg,  jonka  yleismaailmallinen  sentimentaalisuus  nyt 
on  yhfaikaa  saanut  tunnustusta  Helsingissä  ja  Parisissa. 


Ainoat  keitaat  tämänsyksyisen  näyttämökauden  erämaassa  olivat 
Ida  Aalbergin  kaksi  vierailunäytäntöä  omine  seurueineen.  Näyteltiin  Ros- 
mersholm  ja  Hedda  Gabler.  Ei  ole  kumma,  että  Ida  Aalbergin  taidetta 
on  arvosteltu  niin  eri  tavalla  kuin  on  tapahtunut.  Olkoon  näyttämötaiteen 
tyyli  ollut  mikä  tahansa,  silloin  kun  nämä  näytelmät  ensi  kertaa  esiin- 
tyivät näyttämölle  —  ja  mahdollista  on,  ettei  Ida  Aalberg  ole  siitä  kau- 
kana — ,  me  olemme  tottuneet  siihen  ajatukseen,  että  Ibsenin  naiset, 
jotka   ovat  uudenaikaisia,  jos  mitkä,  ovat  tulkittavat  pienillä  ja  hiUityillä 

keinoilla,  Jotka  suovat  erilfeiisille  tunteille  ja  mielenliikutuksille  syvälli- 
semmän merkityksen  ja  laajemmat  perspektiivit  kuin  raskaat  alleviivaukset 
ja  raivoisat  purkaukset.  Mutta  makuhan  on  erilainen.  Ida  Aalberg  näyt- 
telee kuin  luonnon  voima,  toinen  suuri  efekti  seuraa  toista,  hän  käyttää 
hyväkseen  kaikkia  näyttelemistaiteen  eri  tyylilajeja,  joista  hän  muodostaa 
itselleen  oman  personallisen  tekniikkansa.  Se  on  niin  personallinen, 
ettei  se  kelpaa  kenellekään  muulle  esikuvaksi,  sillä  jäijiteltynä  se  vai- 
kuttaisi umpimähkäiseltä  haparoimiselta.  Suuren  taiteen  ja  suuren  taiteel- 
lisen personallisuuden  virkistävä  tuulahdus  kohtasi  läsnäolijaa  Kansallis- 
teatterin näyttämöltä  noina  Ibsen-iltoina,  ja  suostutti  itseensä  ja  tempasi 
mukanaan  senkin,  joka  osien  käsittämiseen  nähden  pohjaltaan  on  näyt- 
telijättären kanssa  eri  mieltä.  Rebekka  oli  suurempi  luoma  kuin  Hedda, 
viimemainitussa  sentään  taiteilijattaren  oma  personallisuus  kohoaa  liian 
itsekkäästi  esiin  taiteellisen  vaikutuksen  ja  kokonaisuuden  kustannuksella. 

Myöskin  seurue  oli  pääkaupungille  yllätys.  Paitsi  sitä,  että  regia 
oli  erittäin  kiitettävää,  saimme  tutustua  ainakin  pariin  näyttelijään,  jotka 
pian  tahtoisimme  nähdä  uudestaan.  Herra  Elo  ei  tosin  voi  menestyksellä 
kilpailla  Ida  Aalbergin  kanssa,  mutta  hänen  näyttelemisessään  on  paljon 
intelligenttiä  ja  ennen  kaikkea  luontevia  taiteilijapiirteitä,  jotka  kerran, 
kun  hänen  personallisuutensa  syventyy,  voivat  kantaa  kauniita  hedelmiä. 
Herra  BraxMn  Peder  Märtensgärd  oli  odottamattoman  ehyt  ja  etevä 
luoma.  Hänen  Ejlert  Lö/borginsei  oli  kyllä  paljon  heikompi,  mutta, 
mikäli  näin  satunnaisesta  näkemisestä  voi  päättää,  herättää  herra  Braxenkin 
paljon  toiveita. 

Mieluisa  oli  varmaan  kaikille  uutinen,  että  Ida  Aalberg-seurue  vielä 
tammikuussa  antaa  täällä  muutamia  näytäntöjä. 

Ed^vv.  Järnstpöm. 


Kirjallisuutta. 


Eertomnksia  ja  kuvauksia. 

Hilja   Haahti,   Kotkat    Helsingissä   1907.    Kustannusosakeyhtiö  Otava.   239 
siv.  8:0.    Hinta  3:  — 

Uskonnon  suhde  taiteeseen  tai  oikeammin  kristityn  suhde  kauneus- 
maailmaan,  —  siinä  teema,  jonka  Hilja  Haahti  on  valinnut  tällä  kerralla  ro- 
maaninsa aiheeksi.    Sanon  tällä  kerralla,  sillä  jonkun  aatteellisen,  tarkem- 

min  määräten  uskonnollisen,  kysymyksen  esittäminen  ja  pohtiminen  ker- 
tomuksen puitteissa  näkyy  olennaisesti  kuuluvan  Hilja  Haahden  kirjailija- 
luoteeseen.  ^Israelin  tyttärissä''  se  oli  juutalaisuuden  suhde  kristinus- 
koon, 1, Kesätovereissa"  merimieslähetys,  joka  oli  kuvauksen  aatteellisena 
kannattajana  ja  sen  punaisena  lankana.  Tendenssiteoksia  ja  siis  taiteelli- 
sesti arvottomia,  sanottanee;  sillä  onhan  se  muka  yksi  estetiikan  perus- 
totuuksia, että  taide  ja  tarkoituksellisuus  ovat  yhtä  yhdistämättömiä  vasta- 
kohtia kuin  tuli  ja  vesi. 

Nerokas  ihminen  on  kuitenkin  oppinut  yhdistämään  tulen  ja  veden, 
synnyttämään  siten  höyryn  mahtavan  voiman,  ja  etevä  taiteilija  voi  niin- 
ikään yhdistämällä  toisiinsa  taiteen  ja  ylevän  tarkoitusperän  lisätä  suu- 
ressa määrin  teoksensa  vaikuttavaisuutta.  Kysymys  on  vain  siitä,  miten 
hän  tämän  yhdistämisen  toimittaa,  antaako  hän  aatteen  hävittää  taiteen, 
kuten  vesi  sammuttaa  tulen,  vai  osaako  hän  pitää  ne  oikeassa  suhteessa 
ja  tasapainossa  keskenään.     Siitä  riippuu  lopullisesti  taoksen  arvo. 

Olisi  siis  väärin  tuomita  esillä  oleva  kertomus  taiteen  kannalta  köy- 
käiseksi vain  sillä  perustuksella,  että  tietää  siinä  etsityn  vastausta  mää- 
rättyyn aatteelliseen  kysymykseen.  — 

Kertomuksen  päähenkilöllä,  Helmillä,  on  suuret  soitannolliset  tai- 
pumukset, joita  hän  kehittää  musiikkiopistossa  ja  joista  toivotaan  paljon. 
Hän  on  orpo,  läheisimpiä  omaisia  on  vain  isän  sisar,  Riitta-täti,  tavalli- 
nen arki-ihminen,  ja  äidin  veli,  Paavo  Kotka,  joka  on  ollut  siirtolaispap- 
pina  Amerikassa  ja  jota  kertomuksen  alussa  odotetaan  kotimaahan  r  pa- 
laavaksi. Näiden  kahden.  Helmin  ja  Paavo  Kotkan,  antaa  tekijä  edus- 
taa kahta  erilaista  uskonnollista  maailmankatsomusta.  Kummallakin  on 
uskonnollisuus  luonteenomaista,  mutta  edellisellä  se  on  paremmin  perin- 
näistä, epäselvää  tunnetta,  jolle  ei  vielä  personallinen  taistelu  ole  väriä 
määrännyt,  jälkimäisen  uskonnollinen  kanta  on  jyrkkä,  fanaatinen  ja 
ahdasmielisesti  elämää  tuomitseva.  Edellistä  kiinnittävät  maailmaan  taide 
ja  rakkaus,  jälkimäinen  on  askeetisen  intoilunsa  vuoksi  ki^tkaissut  kaikki 
siteensä  siihen,  jopa  uhrannut  sen  hyväksi  nuoruutensa  lemmityn  hen- 
genkin.  Eikä  Paavo  Kotkan  pelastusinto  ole  vielä  tälläkään  tyydytetty: 
hänen  tarkoituksensa  on  reväistä  nuori  sisarentyttärensäkin  irti  elämästä, 
tehdä  hänestäkin  samanlainen  kiihkokristitty  kuin  hän  itse  on. 

Näiden  kahden  sielullisen  kehityksen  kuvaaminen  on  siis  tekijät- 
tären  päätehtävänä,  ja  tämän  kuvauksen  todenperäisyydestä  ja  onnistumi- 
sesta riippuu  teoksen  taiteellinen  arvo.  Ken  kirjailijattaren  mielipiteitä 
ennestään  tuntee,  tietää  myöskin  jo  edeltäpäin,  mihin  suuntaan  kehityk- 
sen tulee  käydä:  lopullisena  päämääränä  on  oleva  sopusointu  uskonnon 
ja  taiteen  välillä.  Mutta  miten  on  tämä  sopusointu  aikaansaatava?  Si- 
tenkö, että  uskonnon  on  suotava  oikeutensa  sellaisellekin  taiteelle,  joka 
ei    ole   suoraan   kristillistä  olemukseltaan  ja  hengeltään,  vaiko  siten,  että 

kaiken  taiteen  on  tultava  uskonnolliseksi»  ennenkuin  uskonnollinen  ihmi- 
nen voi  ja  saa  siitä  nauttia?  Käsittääkseni  on  jälkimäinen  mielipide  teki- 
jättären:  antaahan  hän  Helmin  konsertissaan  valaa  Beethovenin  kuutamo- 
sonaattiin yksinomaan  uskon  noliisen  tunne-  ja  ajatussisällyksen,  joka 
sille  tuskin  alkuperäisesti  on  olennaista.  Ja  samaa  kai  osoittanevat  kir- 
jan loppusanatkin:  Soit  Deo  gloria  —  oikeata  on  vain  se  taide,  joka 
tarkoittaa  Jumalan  kunniata.  Tässä  siis  on  teoksen  tendenssi,  mutta  niin 
eri  mieliä  kuin  voi  ollakin  tästä  käsityksestä  ja  sen  yleispätöisyydestä, 
on  mielestäni  kuitenkin  myönnettävä,  että  se  on  jotenkin  johdonmukaista 
Helmin  koko  henkiselle  olennolle  ja*  sielulfiselle  kehitykselle,  sellaisena 
kuin  tekijätär  on  hänet  esittänyt. 

Toinen  kysymys  sitten  on,  onko  kertomuksen  henkilöiden  kehitys 
psykologisesti  oikea  ja  luonnollinen?  Ja  sitä  tahtoisin  puolestani  epäillä. 
Sen  kautta,  että  kirjailijatar  on  ryhtynyt  työhönsä  apriorista  päämäärää 
silmällä  pitäen,  lähtenyt  valmiista  käsityksestä,  on  kuvaukseen  tullut  vä- 
kisinkin jotain  konstrueerattua,  jotain  ulkoapäin  suunniteltua.  Kehitys  ei 
ole  saanut  tapahtua  vapaasti  syistä  seurauksiin,  vaan  on  sitä  täytynyt 
ohjata  sisältäkäsin,  tarttua  sen  kulkuun  kiinni,  jotta  se  veisi  toivottuun 
tulokseen.  Sellainen  ulkoapäin  satunnaisesti  vaikuttava  voima,  sellainen 
deus  ex  machina  on  mielestäni  Paavo  Kotkan,  morsian  vainajan.  Liljan, 
päiväkirja.  Jos  myöntääkin  mahdolliseksi  sen,  että  tuo  kirja  Helmin 
herkkään  ja  pehmeään  mieleen  tekee  kuvatun  vaikutuksen  ja  vapauttaa 
hänet  ainakin  osaksi  pastori  Kotkan  synkän  elämänkatsomuksen  tenhon 
alta,  ei  sittenkään  tunnu  oikein  uskottavalta,  että  se  saisi  niin  suuren 
muutoksen  aikaan  miehessä,  joka  kerran  on  empimättä  uhrannut  kaikki 
vakaumuksensa  alttarille.  Tässä  juuri  on  käsittääkseni  teoksen  heikko 
kohta:  Paavo  Kotka  ei  ole  elävä  ihminen,  vaan  nukke,  jota  tekijätär 
kääntää  ja  ohjaa  mielensä  mukaan.  Ja  osaksi  voinee  sanoa  samaa  ker- 
tomuksen muutamista  muistakin  henkilöistä,  esim.  Aino  Lehtisestä.  Hä- 
nenkin kääntymisensä  tapahtuu  jotenkin,  niinkuin  sanotaan,  nuottien 
mukaan. 

Hilja  Haahdeila  on  paljon  muodollisia  kirjailijalahjoja:  hyvä  ha- 
vaintoaisti,  rikas  ja  notkea  kieli,  joka  sujuu  sekä  runona  että  suorasa- 
naisena ja  täsmällisesti  ilmaisee  ajatuksia  ja  tunteita,  sekä  kouluutunut 
sommittelukyky,  joka  osaa  antaa  pää-  ja  sivuseikoille  niille  kuuluvan 
aseman.  Olisi  siitä  syystä  toivottavaa,  että  hän  voisi  vapautua  siitä 
liiallisesta  teoreetisuudesta,  joka  nyt  näyttää  hänen  kirjailijakehitystään 
kahlehtivan,  että  hän  enemmän  tutkisi  ihmisluonteiden  ristiriitoja  ja  on- 
gelmia ulkona  elämässä  kuin  työhuoneen  hiljaisessa  yksinäisyydessä. 
Luullakseni  siitä  olisi  voittoa  sekä  hänelle  itselleen  että  kirjallisuudel- 
lemme. 

F.    L. 

Johannes  Linnankoski,  Taistelu  Heikkilän  talosta  y.  ni.  kertomuksia.   Porvoo 
1907.     Wemer  Söderström  Osakeyhtiö.     87  s.  8:0.     Hinta  i:  25. 

Kolme  ennestään  tuttua  novellia.  Pisin  niistä  se,  josta  kokoelma 
on  nimensä  saanut.  Siinä  ilmenee  lennokasta  mielikuvitusta  ja  taitavaa 
juonen  sommittelua.  Mutta  kokonaisuudessaan  se  tekee  hiukan  epätodel- 
lisen vaikutuksen  ja  muistuttaa  koko  joukon  Selma  Lagerlöfiä.  —  Paras 
on  mielestäni  keskimäinen  kertomus,  ^Lastunsirpale  inmislapsista*^,  joka 
oli  viimevuotisessa  Kansanvalistusseuran  Kalenterissa.  Se  on  todellisuu- 
desta temmattu  ja  omintakeisella  mielikuvitusvoimalla  syvennetty  palanen 
lastenpsykologiaa.  —  Kolmas,  ,,Kun  nyt  kerran  on  joulu"  (v;lta  1891), 
antaa  pienen  hauskan  luonnekuvan  seppämestarista  ja  osoittaa,  että  Lin- 
nankoski on  lukenut  Kiveä  kirjailijauransa  alussa. 

V.  T. 


Pedro  Antonio  de  AIvARCön,  Kolmikolkka  hattu.  Espanjasta  suomentanut  ja 
elämäkerrallisella  katsauksella  varustanut  Heikki  Impivaara.  (Kan- 
san novellikirjasto  2.)  Hämeenlinna  1907.  Suomalainen  Kustannus- 
osakeyhtiö Kansa.     156  s.  12:0.     Hinta  i:  50. 

Tämä  kertomus,  joka  on  luullakseni  ensimäinen  suoraan  espanjasta 
suomennettu,  osoittautuu  olevansa  hyvin  kirjallista  taidetta.  Välittömän 
elämän  havainnon  ja  alkuperäisen  runoilija  näkemyksen  sijasta  tarjoaa 
se  kirjallisen  anekdootin,  höystettynä  kaikella  sillä  siroudella  ja  varhai- 
sempiin taiteellisiin  mielikuviin  tuontuostakin  vetoavalla  leikkivällä  var- 
muudella, minkä  vanha  kultuuri pohja  saattaa  tarjota.  Niinkuin  aito  es- 
panjalaisessa veijarijutussa  konsanaan,  on  siinä  juoni  kaikki  kaikessa. 
Eikä  se  ole  näppäryyttään  vailla: 

Kaupungin  arvoisa  pormestari  on  sattunut  lukuisilla  vierailuillaan 
ihastumaan  lähistöllä  asuvan  myllärin  vaimon  vereviin  poskiin  ja  alas- 
tomiin käsivarsiin  ja  tulee  eräänä  yönä  häntä  viettelemään.  Mutta  puli- 
koituaan  ensin  myllärin  loka  viemärissä  ja  seistuaan  hänen  peloittavan 
tussarinsa  kidan  edessä,  joutuu  hän  kujeestaan  satimeen,  saa  hävetä 
kaikkien  läsnäollessa  ja  kuulla  oman  vaimonsa  suusta  tuomion,  joka  kar- 
koittaa  hänet  ainiaaksi  aviopuolisoiden  yhteisestä  makuukamarista. 

Situatsionit  ovat  kasatut  taitavasti  yhteen.  Mutta  luonteenkuvaus, 
psykologinen  perustelu  ja  yleensä  kaikki,  mikä  kuuluu  sisäisen  elämän 
tulkintaan,  on  suoritettu  aivan  ylimalkaisin,  suurin  piirtein.  Tekijän  per- 
sonallinen  osuus  näkyy  etupäässä  vain  siinä  hilpeydessä  ja  kätevyydessä, 
jolla  hän  sommittelee  lyhyet  kappaleet  kokoon  ja  pirahuttaa  sinne  tänne 
pienen  sanaleikin. 

Suotakoon  kerettiläisyyteni  anteeksi,  mutta  en  jaksanut  ikävysty- 
mättä lukea  tätä  140-sivuista  novellia,  jota  kirjallisuushistorioissa  on  huu- 
dettu Espanjan  etevimmäksi.  Maupassant  olisi  voinut  puristaa  sen  14 
sivuun  ja  säilyttää  siinä  silti  kaiken  leikkivän  huumorin  ja  juonen  näp- 
päryyden.    Semmoisena  siitä  ehkä  olisi  vielä  nauttinut. 

Kun  vastaisuudessa  nähdään  se  vaiva,  että  ilman  välikäsiä  tulki- 
taan espanjalaista  kirjallisuutta  suomeksi,  niin  rohkenen  ennakolta  va- 
roittaa eräästä  toisesta  maailmankuuluisuudesta,  Luis  Coloman  „Vähäpä- 
töisyyksistä^  ja  suosittaa  sen  sijaan  silmäiltäväksi  esim.  Emilie  Pardo 
Bazanin  romaaneja  tai  Cervantesin  novelleja  —  ellei  käydä  itse  »Don 
Quixoteen**  käsiksi. 

Maisteri  Heikki  Impivaaran  suomennos  on  kutakuinkin  hyvää.  Olen 
merkinnyt  siitä  sentään  eräitä  minun  mielestäni  Alarconin  tyyliin  sopi- 
mattomia sanoja:  rumiiasy  mötäkkä,  ötäkkä. 

V.   T. 


Anatoi^k  France,  Sylvestre  Bonnardiriy  Institutin  Jäsenen,  rikos,  (Ranskan  aka- 
temian palkitsema  teos).  Suomentanut  Samuli  S.  Porvoo  1907.  Wer- 
ner Söderström  Osakeyhtiö.     218    s.  8:0.     Hinta  2:  75. 

„ Sylvestre  Bonnardin  rikos^  on  sitä  hiljaista  kirjallisuutta,  joka  ei 
„valloita'^  lukijaansa  rynnäköllä/ vaan  vaatii  että  sitä  kuunneltaisiin  tar- 
kalla korvalla,  ennenkuin  se  mitään  antaa.  Anatole  France  soittelee  siinä 
pianissimossa,  pelkästään  pianissimossa.  Pieninä,  sirosti  näppäiltynä  erinä 
pirahtelee  siinä  korviimme  tarina  Sylvestre  Bonnardista,  tuosta  innok- 
kaasta muinaistutkijasta  ja  hyväsydämisestä  vanhasta  pojasta,  joka  on 
elänyt  puoli  vuosisataa  kirjojensa  parissa.  Hän  viehättyy  nuoreen  orpo- 
tyttöön ja  ryöstää  hänet  pois  kolkosta  kasvatuslaitoksesta.  Siinä  hän 
tekee  rikoksen,  joka  Ranskan  lain  mukaan  olisi  rangaistava  viidellä  vuo- 
della vankeutta.  Mutta  onnettaret  ovat  suopeita.  Hra  Bonnard  saa  tuo- 
kion iloita  nuoresta  holhokistaan.  Pian  ryöstää  seri  häneltä  kuitenkin 
muuan  nuorukainen  morsiamekseen.  Vanha  holhooja  jää  yksin.  Hän 
on  tuntenut  vain  ohimenevän  tuulahduksen  todellista  elämää. 

Teos  ei,  kuten  sanottu,  pidä  melua  itsestään.  £i  ole  siinä  mieli* 
kuvituksen  lentoa,  ei  tunteen  paisuvaa  voimaa.  Mutta  herkkä  elämän 
ymmärrys  ja  henkevystynyt  todellisuuden  taju  puhuu  sen  lehdiltä.  Siellä 
täällä  hiveninen  ironiaa  ja  pisara  huumoria.  Kevyesti  ja  tasaisesti  luis- 
taa kertomus  alusta  loppuun,  johdattaen  lukijan  näkemään  yksinäisten 
sielujen  hiljaista,  melkein  idyllimäistä  elämää  keskellä  suurkaupungin 
humua.  Tässä  kirjassa  ei  avaudu  laajoja  näköaloja  eikä  vihmo  kauniita 
hengenkipinöi^ä    kuten    „Crainquebille^    kokoelman  kertomuksissa,  mutta 

mieli    saattaa    sentään    ievokseen   ja    virkistyksekseen    viivähtää   jonkun 
iltahetken  oppineen  Syivestre  Bonnardin  intelligentissä  seurassa. 

Suomennos,  viimeinen  Samuli  S: n  vireästä  kynästä  lähtenyt,  jättää 
yhtä  ja  toista  toivomisen  varaa.  Kustantaja  olisi  huoleti  voinut  kor- 
jauttaa semmoiset  häiritsevät  muukalaisuudet  kuin  esim.  Fransko,  /ranska- 
lainen, frankki  (pro  frangi)^  bysti  (pro  rintakuva\  emigrantti  (pro  siirto^ 
iäinen),  „teki  epokan*^  (pro  „teki  käänteen**),  intressi  (pro  mielenkiinto, 
harrastus),  parkki  (pro  puisto),  saloni  (pro  salonki),  Emännöitsijä  The- 
r^sen    hiukan  murtavaa  puhetyyiiä  ei  ole  aina  osattu  luontevasti   tulkita. 

V.  T. 


Andrews  Needran,  Maamiehenpoika.  Nykyajan  satu.  Lättiläinen  alkuteos. 
Suomennos  viron  kielestä.  Pori  1907.  Ronelius*en  kirjakauppa  Po- 
rissa.    115  s.  8:0.    Hinta  i:  50. 

Tainneepa  olla  ensimäinen  teos,  minkä  suomalainen  kirjallisuus  — 
tosin  viron  välityksellä  —  liittää  itseensä  lätin  kielestä.  Näin  tilapäi- 
sestä tulokkaasta  ei  tietysti  voi  päätellä  mitään  tuon  merentakaisen  kan- 
san sivistyselämästä  eikä  kirjallisista  oloista.  Tekijän  nimi  ja  ase- 
mansa kirjallisuudessa  on  minulle  tuntematon.  Mutta*  melkein  luulisin, 
ettei  hän  ole  mikään  edustava  sielu.  Sillä  vaikka  hän  on  kotoisessa 
maaperässä  juurin,  tuntuu  hän  olevan  kasvatettu  uudenaikaisten  ulko- 
maisten suuntien  hengessä.  Veretön  symbolismi  on  painanut  merk- 
kinsä hänen  taiteeseensa.  Todellisuus  on  häipynyt  kaukaisiksi  unikuviksi, 
jotka  vilahtelevat  hämärinä  ohi  silmien.  Ei  ole  tekijällä  voimaa  tarttua 
elämään  suorastaan  ja  taivutella  sen  ilmiöitä  havainnollisiksi  luonteiksi 
ja  yhteenliittyväksi  tapahtumasarjaksi.  Matalasta  mökistä  lähtenyt  maa- 
miehenpoika tekee  kolme  retkeä  maailmaan  ja  saa  sielunsa  täyteen  eri- 
laisia kuvia:  perheonnesta,  isänmaallisesta  uhrautuvasta  työstä,  hurskaasta 
hartaudesta,  oppineisuudesta,  sosialismista  j.  n.  e.  Lopulta  hänestä  tulee 
upporikas  ja  ylpeän  linnan  neidon  sulhanen,  joka  unohtaa  entisyytensä 
ja  rakastavan  äitinsä.  —  Esitystapa  on  hempeätä,  monin  paikoin  koru- 
sanaista  ja  kuollutta.  Eräät  kohdat  muistuttavat  miltei  Topeliuksen  sa- 
tujen mielikuvamaailmaa.  Teos  on  kuitenkin  tarkoitettu  aikaihmisille. 
Siinä  on  sen  vika:  lapset  eivät  sitä  ymmärrä,  aikuisille  se  on  joutava 
satukirja. 

Suomennos  on  hyvinkin  teoksen  arvoinen. 

V.  T 

Toimitukselle  tullutta  kirjallisuutta. 

Wemer  Söderström! Itä:  Alb.  E&rola,  Vihurin  vftreilÄ.  1:  — .  -  Sdma 
Anttila^  Hallimajan  nuoret.  8:  — .  —  N.  Ödegaard,  Maanviljelysoppi.  Mukaillut 
J.  E.  Sunila.  1:  60.  —  Herman  Bäbergh,  Muistoja  ja  kokemuksia.  II.  2:  — .  — 
K.  A.  Järvi,  Opettaja.  3:  — .  —  Johan  Bqjer^  Uskon  voima.  Suom.  V.  Tar- 
kiainen. 3:  — .  —  Jakob  Wassermann,  Kertomisen  taito.  Suom.  V.  Tarkiainen. 
— :  80.  —  A.  Meuitnan,  Elämftn  kysymyksiä.  U,  1:  25.  —  Eliel  JVariiainen, 
Metsämiehen  muistelmia  karhunkaatorotkiltä.  8:  — .  —  Fredrik  Cygnaeus,  Ka- 
levalan traagillinen  aines.  Suom.  V.  Tarkiainen.  1:  25.  —  Mathilda  RosHn-Kal- 
lioUij  Inkeri  2:  60.  —  M.  Hindhede,  Ravintomme  uudistus.  3:  75.  —  Roald  As- 
mundsen,  Luoteisväylän  purjehtiminen.  Suom.  Tyyne  H.  1  vhk.  — :  56.  — 
Oma  maa.  19  vhk.  1:  — ,  —  Z.  Tq^eliuSf  Lukemisia  lapsille.  39  vhk.  — :  76.  — 
N.  Karl  Grotenfelt,  Suomen  maanviljelysvirkamiesyhdistyksen  retki  Tanskaan. 
5:  — .  ^—  Joulusanoma  lapsille.  Toim.  A.  Haapanen.  —  Frederik  van  Eeden, 
Pikku  Johannes.  Suom.  Anni  Swan.  2:  — .  —  Selma  Lagerlöf,  Peukaloisen 
retket  villihanhien  kanssa.  II.  1.  Suom.  Juhani  Aho.  2:  50.  —  Dikken-Ztoilg- 
nieyer,  Tuulihatun  seikkailuja.  Suom.  Emmi  Voionmaa.  2:  — .  —  N.  P.  Maa- 
sen,  Rantavoudin  tytär.  Suom.  Impi  Vilja  ti  e.  8:50.  —  Th.  Rein,  Yhteiskun- 
nallinen kysymys.  —:  JO  —  Ivan  Öankar,  Martin  Katshur.  Suom.  Maila  Tal- 
vio. 2:  25.  —  Jonas  Lague,  Evankeliumin  ääni.  Suomennos.  1:  80.  —  Poimintoja 
Jaakko  FeUmanin  muistiinpanoista  Lapissa.  Toim.  A.  Meurman.  3:  75  — 
C.  Skovgaard' Petersen.  Silmäyksiä  Jumalan  rakkauden  syvyyteen.  Suom.  N.  E. 
W.  1:  — .  —  Herodotoksen  historia-teos.  I,  IL  Suom.  E  dv.  Rein.  3:  — -.  Raa- 
matun kuvasto.  II.  vhk.  — :  85.    . 

Otavalta:  Teuvo  Pakkala,  Vaaralla.  1:50.  —  Pierre  Loii,  Islannin  ka- 
lastajat. Suom.  O.  Relander.  1:  50.  —  Viktor  Rydberg,  Aseseppä.  Suom.  K. 
Koskimies.  1:50.  —  Larin  Kyösti,  Lemminkäinen  2:  50.  —  Ilmari  Calamnius- 
Kianto^  Nirvana.  -8:  — .  —  Jmaltna  S^yri,  Heidi  osaa  käyttää  oppiansa.  Suo- 
mennos. 1:  75.  —  Svante  Arrhenius,  Maailmojen  kehitys.  Suom.  K.  H.  Hällström. 
4:  — .  —  H.  G.  TVells,  Kun  nukkuja  herää.  Suom.  Jalmari  Finne.  3:50.  — 
Paul  Wemle,  Jeesuksen  elämän  lähdekirjat.  Suom.  Volter  Kilpi.  1:20.  —  Tu- 
hannnen  ja  yhden  yön  tarinoita.  Toim.  Helmi  Setälä.  Kolmas  sarja,  1:  76. 
—  NordM  Rolfsen,  Maailman  historia.  Suom  Santeri  Ingman.  13-16  vhk. 
ä  :  50.—.  Juhani  Aho,  Tuomio.  2: "5  —  Pääskysen  Joulukontti.  Toim.  Helmi 
Setälä  ja  Anni  Swan.  —  Leonid  Andrejev,  Ihmisen  elämä.  Suom.  Iisakki 
Lattu.  1:  50.  —  W.  Bousset,  Jeesus.  Suom.  G  A.  Brander.  1:20.  -—  O.  Re- 
lander, Sissisotien  ajoilta.  3:  50.  — 

Yrjö  Welll niitä:     Kansantarinoita  ranskalaisesta  Sveitsistä.  Suom.  G.  G. 

Ron  im  us.  —  Henrik  Berg,  Sukupuolikysymys.  1:50. ,  Sukuelämä  ja 

nykyaika.  2:  75.  —  Gustaf  af  Geijerstam,  Avioliiton  ilveily.  Suom.  Antti 
Kaila.  1:  50.  —  Alirilde  Prydz^  Härön  kartanon  lapset.  Suom.  Juho  Alava. 
1:50.  —  August  Strindberg,  Unelmia.  Suom.  Yrjö  Sirola.  1:50.  —  Knut 
Hamsun,  Pan.  Suom.  Joel  Lehtonen.  1:  50.  —  Ivar  TVUskman,  Suomen 
urheilut.   1  vhk.  — :  75. 

i^ansalta:  E.  Nevanlinna,  Virkamiesolomme.  1:  — .  —  Lauri  Ingman, 
Konfirmatsiooni  1:  — .  —  Paavo  Virkkunen,  Elämän  päivänpuolella.  2:50.  — 
Ernst  GapendUj  Kapteeni  Surcouf.  Suom  Anna  Kurimo.  3:  50.  —  Prosper 
Mirimä^,  Carmen.  Suom.  Kasimir  Leino.  1:50.  —  J.  E.  ^ro,  Peltojen  ja 
niittyjen  viholliset.  3:  — .  —  Frans  Viitanen,  Suuntalan  käräjissä.  — :  76.  — 
Hugh  Conway,  Paul  Vargas  Suom.  V.  Hämeen-Anttila.  — :  60.  —  F,  An- 
stey,  Musta  villakoira.  Suom.  V.  Hämeen -Anttila.  — :  60.  Mark  Ttoain,  Va- 
littuja kertomuksia.  III.  Suom.  O.  A.  Joutsen.  — :  60.  —  H.  G.  Well8,  Hämä- 
häkkilaakso.  Suom.  Verner  Anttila.  — :60.  —  Rudyard  Kipling,  Valittuja 
kertomuksia.  I.  Suom  V.  Hämeen- Anttila.  1:50.  —  Af.  Saltykov-Shiihedrin, 
Valittuja  satiireja.  I.  Suom.  Rob.  A.  Seppänen.  1:50.  —  W.  M.  Thadceray, 
Samuel  Titmarsh.  Suom.  Heikki  Impivaara.  2:60.  —  A,  Conan  Doyle,  Uusi 
katakombi.  Suom.  V.  Hämeen-Anttila.  — :  60.  —  Sigurdin  kertomuksia. 
Suom.  Arvo  Haveri.  — :  60.  —  Bernt  Lie,  Musta  kotka.  Suom.  Joel  Lehto- 
nen.  1:  75.  —  Yolanda  Hjelt,  Äidin  mietteitä  ja  neuvoja.  Suomennos.  2:  50.  — 

Aiphonse  Daudet,  Eaninkaita  maanpaossa.  Suom.  Easimir  Leino.  2:50.  — 
Onni  W,  Arima,  Vanhanpojan  huomioita.  1:  20.  —  NiUo  Mantere,  Kotikuusta 
kuunnellessa.  2:  50. 

H«lloks«lta :  Viktor  Heikel,  Gymnastikens  historia.  2:  50.  —  Hanna  Rönn- 
berg,  Bredbolstad.  3:  — . 

1^.  «I.  Oummarukaelta:  Th.  Wagner ^  Eläm&n  yksinkertaisuus.  Suom. 
Aune  Krohn.  1:25.  —  Erkki  Kaila^  Manalan  pelkoa  ja  kuolemattomuuden  toi- 
voa muinaisuuden  kansoilla.  — :  50.  —  Kyläkirjaston  kuvalehti  n:o  11 — 12.  — 
Friedrich  Naumann.  Apua.  1:75.  —  —  --.  Jeesus  kansan  miehenä.  -;45.  — 
Clara  Vieina,  Nukkuva  sotajoukko.  Suom.  Irene  Mendelin.  5:  — .  —  Ernst 
ikhriU,  Uskon  ja  vapauden  puolesta.  Suomennos.  1:  75.  —  V.  T.  Rosenqmst, 
Sydämen  kaiho.  Suomennos.  1:  50.  —  Raamatun  naisia,  Etty  Throbaldtin  mu- 
kaan toim.  Aurora  Niemi.  I.  1:50.  —  Kyläkirjasto,  3—4 

Arvi  A.  l^arlatolta:  Antero  Avomielif  Auskultantin  päiväkirja.  2:  75.  — 
Windemooren  linnan  salaisuus.  Suomennos.  — :  60.  —  Paul  tieuse.  Kaksi  vankia. 
Suom.  H.  T.  1:  75.  —  Nuorison  Joulu  1907.  — :  50.  —  KaUe  Vuokoski,  Tunnel- 
mia. 1:  25.  —  Bosvoliitto  „Camorra**.  Suomennos.  — :  60. 

Rieit  F<  Iiindbergiltft:  Sigurd  Roos,  Suomen  kansallislakko.  Suom. 
P.  A— i.  I,  II  osa.  7:  — . 

sulo  Toivoselta :    Aarne  Otjatsah,  Viettelijä.  2:  75. 

Oust.  noneliukaelta :  E.Nervander,  Pelkkää  päivänpaistetta.  2:  — .  — 
Andrews  Needran,  Maamiehenpoika.  Suomennos.  1:  50.  —  Valikoima  satuja  ja 
kertomuksia.  Suom.  Tyyne  L.  1:60.  —  Gtfdda  Behrend,  Elämän  pyörteissä. 
Suom.  M.  V.  1:  50. 

K:  Kaatralta:  Jack  London,  Erämaan  ääni.  Suom.  F.  D.  I:—.  —  Au- 
gust Strindberg,  Avioelämää.  II.  Suom.  Joel  Lehtonen.  1: — . 

U.  V.  Teliniltä:  Cr.  P.  Petersen,  Tili  Pöllöpeilin  ilveellisiä  kepposia. 
Suomennos.  2:  50. 

Protnethe ukselta:  Edv.  Westermarck,  Moral  ooh  kristendom.  — :  50.  — 
—  Siveys  ja  kristinusko.  — :  50.  —  Rolf  Lagerborg,  Kristendomsundervisning 
eller  värlsdslig  moraluppfostran  ?  — :  80.  —  — ,  Kristinuskon  opetusta  vaiko 
maallista  siveyskas vatusta?  — :  BO. 

Suomalaisen  Ki^iedlisuuden  Seuralta:  Z7  T.  Sirelius^  Suomalaisten 
kalastus.  II.  8:  — .  —  W.  F.  Kirby,  Kalevala  2  sh.  —  Racine,  Phaidra.  Suom. 
Eino  Leino.  2:  50.  —  Kaarlo  Bergbomin  kirjoitukset.  I.  4:  — .  —  Eliel  Aspe- 
lin-Haapkylä,  Suomalaisen  teatterin  historia,  rf.  7:  50. 

Suotnalals^-ugrilaiselta  seuralta:  Aikakauskirja  XXIV. 

Kansanvalistusseuralta:  Kalenteri  1908.  3:—.  —  HUda  Käkikoski, 
Suomen  historia  nuorisolle.  1  vhk.  — :  50. 

Tilastolliselta  toimistolta:     Suomen  tilastollinen  vuosikirja. 

Osuuskunta  väinft moiselta:  F.  W.  Farrar,  Ikuinen  toivo.  Suomennos. 
2:  — .  —  Kyösti  Huhtalay  Murha  on  murha.  1:  50. 

Osuuskunta  I«änsi^Suomelta :  Hj\  Nortamo,  Baumlaissi  jaarituksi. 
Toinen  painos.  2:  75. 

Katajalta:  Aarne  Laaksovirta,  Bieskajupakka.  —  J.  O.  Äberg,  Sandelsin 
sankarit.  2:  — . 

Pellervolta :    Osuustoimintaliike  Suomessa.  Pellervon  vuosikirja  VI  8:  — . 

Tekijöiltä:  Vilkku  Joukahainen,  Harjotelmia.  — :  75.  —  O.  L  Colliander, 
Kertomuksia  ja  puheita. 

Framtid,  n:ot  50—51.  —  Kotikasvatus,  Näytenumero.  —  Jouluviesti,  Luku- 
tuvan joulunumero  — :  60.  —  Maatalous,  näyten:o  ja  n:o  1.  —  Metsän  ystävä, 
n:o  12.  —  Nuori  Suofni,  n:ot  42— 48.  —  Pellervo,  n:o  24.  —  Politik  odi  kultur, 
n:ot  Id— 20.  —  Puutarha,  n:o  12.  —  Pyrkijä,  n:o  12.  —  Päivä,  n:ot  11—12.  — 
Teologisk  Tidskrift  —  Teolooginen  Aikakauskirja,  n:o  10.  —  Työnantaja,  n:o  7. 


VALVOJA  1908. 

Valvojan  kahdeksaskolmatta  vuosikerta  tarjotaan  täten  tilat- 
tavaksi. 

Se  seikka  että  Valvojan  tiiaajamäärä  on  viime  vuosina  ollut 
kasvamaan  päin,  vaikkakin  aikakautinen  kirjallisuutemme  on  sa- 
maan aikaan  runsaasti  rikastunut  ja  eri  puolille  haaraantunut,  vel- 
voittaa Valvojan  toimitusta  työskentelemään  edelleen  samaan  suun- 
taan kuin  tähän  asti. 

Uusien  aikakauskirjojen  syntyminen  on  ilahuttavana  todistuk- 
sena sivistyselämämme  vilkastumisesta  ja  kehityksestä.  Se  osoit- 
taa ennen  kaikkea  suomalaisen  yleisön  sivistyksellisen  ja  kirjalli- 
sen harrastuksen  kasvamista  monipuolisemmaksi  ja  erikoistuneem- 
maksi.   Muotojen  moninaistuminen  on  kehityksen  merkki! 

Tähän  suomalaisen  yleisön  kasvavaan  harrastukseen  nähden 
Valvojan  tehtävä  on  oleva  kahta  laatua. 

Valvoja  on  ensinnä  kuten  tähänkin  asti  oleva  aikakauskirja 
yleistä  kansalaissivislystä  varten.  Sellaisena  se  on  tarjoava  luki- 
joilleen tieteelliseen  tapaan  laadittuja  kirjoituksia  kansallisen  ja 
yleisinhimillisen  tietämyksen  laajentamiseksi  ja  syventämiseksi. 
Valvojan  toimitus  on  vakuutettu  siitä  että  aikamme  oloissa  tie- 
teellisesti syventyvä  käsittelytapa  on  sivistystä  harrastaville  kansa- 
laisille osoittautuva  sitä  tarpeellisemmaksi,  kuta  useammat  kysy- 
mykset pääsevät  aikamme  levottomalta  tietoisuudelta  vastausta 
vaatimaan. 

Mutta  toiseksi  Valvoja  on  katsova  omaksi  varsinaiseksi  teh- 
täväkseen tyydyttää  niitä  tarpeita,  joita  kasvavat  kirjalliset  har- 
rastukset synnyttävät.  Valvoja  towoo  voivansa  järjestetymmällä 
tavalla  kuin  tähän  asti  täyttää  tätä  tarkoitustaan,  koska  se  ensi 
vuodesta  alkaen  saattaa  liittää  itseensä  erityisen  kirjallisen  toi- 
mittajakunnan kirjallista  osastoansa  varten.  Kirjallisen  osaston 
säännöllisinä  toimittajina  toimivat  nimittäin  Valvojassa  ensi  vuonna 
V.  Tarkiainen,  Väinö  Salminen,  Maria  Haggren- Jotuni  sekä  Yrjö 
Koskelainen.  Valvojan  toimitus  on  mieluisasti  ottanut  vastaan 
nämä  uudet  nuoret  voimat  kirjallisen  osastonsa  kehittämistä  ja 
järjestämistä  varten. 


Kirjallisessa   osastossa  julkaistaan  i<irjoitelmia  kirjallisista  ja 
taiteellisista  kysymyksistä,  arvosteluja  kotimaisesta  kirjatuotannosta, 
selostuksia  ja  katsauksia  ulkomaan  kirjallisuuteen  ynnä  myöskin . 
sellaisiin    ulkomaitten    suurimpain    aikakauskirjojen    kirjoituksiin, 
jotka  herättävät  yleisempää  ja  ansaittua  huomiota. 

Suomi-ystävien  kirjoitelmia  on  edelleen  Valvojassa  esiin- 
tyvä. Kirjoittajain  joukossa  tulee  olemaan  maailmanmainioita  kir- 
jailijoita, tiede-  ja  valtiomiehiä. 

Katsauksia  eri  aloihin  koti-  ja  ulkomaan  oloissa  tulee  Val- 
voja edelleen  sisältämään. 

Valvojan  kirjoituksia  valaistaan  kuvilla,  ja  on  toimitus  niitä 
julkaiseva  vieläkin  runsaammin  kuin  tähän  asti,  jos  Valvojan  tilaaja- 
määrä  edelleen  nousee. 

Suomalaisen  kultuurin  vakaannuttamista  ja  kehittämistä  varten 
Valvoja  tahtoo  yhdistää  ympärilleen  niitä  maamme  tieteellisiä  ja 
kirjallisia  voimia,  jotka  katsovat  suomen  kielellä  toimitettua  aika- 
kauskirjaa yleistä  ja  kirjallista  kansalaissivistystä  varten  tärkeäksi 
sivistyskeinoksi.'  Että  Valvoja  koti-  ja  ulkomaisten  tiedemiesten 
ja  kirjailijoiden  puolelta  on  saanut  osakseen  myötätuntoa  ja  avus- 
tusta, sen  osoittaa  seuraava  luettelo  henkilöistä,  jotka  kolmen  vii- 
meksi kuluneen  vuoden  aikana  ovat  kirjoittaneet  Valvojaan: 

John  Abercromby,  Aino  Ackti-Renvall,  Juhani  Aho,  San- 
teri  Alkio,  N.  J.  Arppe,  Eliel  Aspelin-Haapkylä,  J.  R.  Aspelin, 
E.  Beauvois,  Minas  Berberian,  A,  H.  Bergholm,  K.  R.  Brothe- 
rus, E,  D,  Butler,  Ilmari  Calamnius-Kianto,  Gunnar  Castren, 
Jalmari  Castren,  Kaarlo  Castren,  Chr.  Collin,  Domenico  Com- 
paretti,  O.  Donner,  M.  J.  Eisen,  Rafael  Engelberg,  Rafael  Erich, 
J.  H.  Erkko  (f),  Rud,  Eucken,  J.  Forsman,  Rob.  Gauthiot, 
B.  F.  Godenhjelm,  Arvi  Grotenfelt,  Jaakko  Gummerus,  Lucina 
Hagman,  O.  A.  Hainari,  Antti  Helander,  Lauri  Hendell,  Robert 
Hermanson,  Yrjö  Hirn,  Edv.  Hjelt,  Olaf  Homen,  J,  Hurt  (f), 
A,  Igelström,  K,  F.  Ignatius,  Santeri  Ingman,  Valter  Juva, 
Arvid  Järnefelt,  E,  Kaila,  Eino  Kalima,  Aino  Kallas,  Artturi 
Kannisto,  U.  Karttunen,  Kauppis-Heikki,  Volter  Kilpi,  S.  A. 
Korff,  Kaarle  Krohn,  Larin  Kyösti,  K.  F.  Laurila,  Eino  Leino, 
K.  M,  Levander,  K.  O.  Lindeqvist,  Johannes  Linnankoski,  V, 
Malinen,  Aino  Malmberg,  Jos.  Mandelstam,  L.  Mechelin,  K.  K. 
Meinander,  G.  Melander,  O.  Merikanto,  Joos.  Mikkola,  Eva 
Moltesen,  E.  Nervander,  Konrad  Nielsen,  Heikki  Ojansuu,  L. 
Onerva,  J.  A.  Palman,  P.  E.  Pavolini,  Ain'  Elisabetti  Penna- 
nen, J.  Qvigstad,  Th.  Rein,  O.  Relander,  Heikki  Renvall,  Axel 


Rosendahl,  Wald.  Räin,  J.  V.  Runeberg,  Martti  Ruuth,  Eliel 
Saarinen,  V.  Salminen,  j.  Sieber^  Alku  Siikaniemi,  Zsigmond 
Simonyi,  Mikael  Soininen,  Edu.  Stenij,  Torsten  Stjernschantz, 
K.  J.  Stahlberg,  H.  Suolahti,  Jözef  Szinnyei,  Torsten  Söder- 
hjelm,  Werner  Söderhjelm,  Oiva  Joh.  Tallgren,  A.  Af.  Tallgren, 
Knut  Tallqvist,  Maila  Talvio,  E,  Teza,  Vilh.  Thomsen,  J,  J. 
Tikkanen,  O.  E.  Tudeer,  Valfrid  Vasenius,  Yrjö  Weijola,  J.  H. 
Vennola,  J,  Westlake,  Yrjö  Wichmann,  Beta  Vikär,  K.  B,  Vik- 
lund,  Hjalmar  Öhman  y.  m,  m. 

Tietäen  saavansa  edelleenkin  avustusta  kirjailijoilta  ja  tiede- 
miehiltä  ja  vedoten  Valvojan  27-vuotiseen  työhön  Valvoja  pyytää 
saada  sulkeutua  arvoisan  suomalaisen  sivistystäharrastavan  yleisön 
suosioon. 

Valvojaa  voipi  tilata  toimitukselta  suoraan,  asiamiehiltämme» 
kaikista  maamme  kirjakaupoista  sekä  maamme  postitoimistoista. 
Hinta  10  markkaa  koko  vuosikerralta  ja  5:  50  markkaa  puolelta. 
Venäjällä  voi  Valvojaa  tilata  Rob.  Edgrenin  kirjakaupan  kautta 
Pietarissa  tai  suorastaan  toimitukselta.  Venäjän  rahassa  hinta  on 
4  rpl.  50  kop.  koko  vuosikerralta,  2  rpl.  50  kop.  puolelta. 

Uusia  asiamiehiä  otetaan.  Ehdoista  sovittava  toimituksen 
kanssa, 

E.  N.  Setälä.     Zach.  Castren.     K.  Grotenfelt. 

Vastaava  toimittaja.  Päätoimittaja. 

O.  Manninen.   Helmi  Setälä.    Alpo  Silander. 

Toimitussihteeri. 

V.  Tarkiainen. 


J 


ll||l|ll!li|ii|'IIIHNIIllllil:|(|lfllillilillllll«llllll|i|[!llll> 

3  2044  098  412   810 


'^^^^fi* 


*/^ 

,;►''■ 


